
Exc.mus  P.  D.  Pericles  Felici,  arch.  tit.  Samosatensis,  secre- 
tarius  generalis  Ss.  Concilii : 

Moderatur  hanc  50  congregationem  generalem  em.mus  ac  rev.mus 
D.  card.  Iacobus  Lercaro,  arch.  Bononiensis. 

Antequam  legam  nomina  Patrum,  qui  verbo  uti  postulaverunt  circa 
cap.  III  schematis  de  Ecclesia,  haec  de  mandato  praesidendae  commu- 
nico Patribus:  iam  dictum  est,  sed  renovatur  iussio:  in  hac  aula  num- 
quam,  et  ob  nullam  rationem,  permittitur  distributio  foliorum  sine 
expressa  permissione  eiusdem  praesidendae. 

Communico  pariter:  hodie  suffragatio  fiet  circa  ultimas  emenda- 
tiones cap.  III  de  sacra  Liturgia.  Crastina  autem  fiet  suffragatio  circa 
integrum  cap.  III.  Crastina  suffragatio  fiet  per  placet,  non  placet  et 
placet  iuxta  modum.  Iam  pluries  dixi  quid  significet  placet  iuxta  modum, 
et  rogantur  Patres  ut  modos  praesto  habeant  ita  ut,  foliis  distinctis,  eos 
tradant  una  cum  schedula  assignatoribus  locorum. 

Versus  finem  huius  congregationis  generalis,  distribuentur  Patribus 
pictacia  vehicularia,  nempe  « francobolli  »,  quae  impressa  sunt  occa- 
sione coronationis  Summi  Pontificis  gloriose  regnantis.  Ut  distributio 
regulariter  fiat,  praesertim  apud  peritos,  qui  locum  mutant  frequenter, 
rogantur  iidem  periti  ut  stent  suis  locis,  si  volunt  hanc  distributionem, 
neque  petant  a variis  officialibus,  ne  confusio  fiat.  Hoc  dicitur  etiam 
de  aliis  distributionibus  quoad  peritos. 

Nunc  lego  nomina.  Postulaverunt  verba  facere  circa  cap.  III  sche- 
matis de  Ecclesia  exc.mi  DD.  Ludovicus  Rastouil,  ep.  Lemovicen- 
sis  in  Gallia,  Stanislaus  Lokuang,  ep.  Tainanensis  in  Sinis,  Franciscus 
Hengsbach,  ep.  Essendiensis  in  Germania,  Ioannes  Wright,  ep.  Pittsbur- 
gensis  in  Statibus  Foederatis  Americae  Septemtrionalis,  Petrus  Fior- 
delli,  ep.  Pratensis  in  Italia,  Marcellus  Dubois,  arch.  Bisuntinus  in 
Gallia,  Candidus  Padin,  ep.  tit.  Tremithusius  in  Brasilia,  Ioseph  Marcus 
Gopu,  arch.  Hyderabadensis  in  India,  Leo  Elchinger,  ep.  eoad.  Argen- 
tinensis  in  Gallia,  Philippus  Hannan,  ep.  aux.  Vashingtonensis  in  Sta- 
tibus Foederatis  Americae  Septemtrionalis,  Aloisius  Civardi,  ep.  tit. 
Thespiensis  in  Italia,  Marius  Castellano,  arch.  Senensis  in  Italia,  Aloi- 

sius  Mathias,  arch.  Madraspolitanus  in  India,  Herbertus  Bednorz,  ep. 
eoad.  Katovicensis  in  Polonia,  Henricus  Compagnone,  ep.  Anagninus 
in  Italia,  Fridericus  Melendro,  arch.  Nganchimensis  in  Sinis,  Villel- 
mus  Philbin,  ep.  Dunensis  in  Hibernia,  Paulus  Sani,  ep.  Denpasaren- 
sis  in  Indonesia,  Laurentius  Picachy,  ep.  Iamshedpurensis  in  India; 
rev.mus  Godefridus  Dayez,  praeses  Congregationis  Benedictinae  in  Bel- 
gio; exc.mi  DD.  Ioseph  SchroHer,  ep.  Eystettensis  in  Germania,  Artu- 
rus  Tabera,  ep.  Albasitensis  in  Hispania,  Paternus  Geise,  ep.  Bogorensis 
in  Indonesia,  Ioseph  Vairo,  ep.  Gravinensis  in  Italia,  Paulus  Barra- 
china,  ep.  Oriolensis  in  Hispania. 


1 * 

Exc.mus  P.  D.  LUDOVICUS  RASTOUIL 
Episcopus  Lemovicensis 

Em. mi  Erae  sides,  venerabiles  Patres,  Fratres,  Observatores  et 
Auditores, 

In  schemate  de  Ecclesia,  cap.  III,  optime  declaratur  pag.  7,  n.  24, 
lin.  17:  « Cum  autem  sacerdotium  ministeriale  seu  hierarchicum  essen- 
tialiter et  non  gradu  tantum  a sacerdotio  universali  christifidelium  dif- 
ferat, hoc  et  illud  tamen  suo  peculiari  modo  a summo  sacerdotio  Christi 
profluunt,  et  ad  invicem  ordinantur  ...1  ». 

Hoc  principium  est  maximi  momenti.  Sed  pauca  dicta  sunt  de  cha- 
racteribus, qui  sunt  fundamenta  potentiae  insculptae  in  animis  baptiza- 
torum,  confirmatorum,  presbyterorum,  diaconorum,2  derivatis  a sacer- 
dotio unico  Christi. 

« Omnia  et  in  omnibus  Christus  »,  proclamavit  S.  Paulus  aposto- 
lus ...\  « Christus  conditor,  caput  ut  cum  eo  efficiamur  Christus  totus  », 
proclamavit  Pontifex  regnans  Paulus  VI,  aperiens  secundam  sessionem 
Concilii  Vaticani  II  ...4 

Omnia  et  in  omnibus  et  pro  omnibus  Christus  qui  omnes  vult 
salvos  fieri:  Pontifex  ex  hominibus  assumptus,  etc.,  ut  dixit  Paulus  ...5 

Christus  est  Filius  Dei  veniens  inter  homines,  nascens  ex  Maria 
Virgine;  et  est  incarnatio.  Christus  incarnatur  ut  salvet  omnes  homines; 
et  est  redemptio.  Sed  Iesus  Christus  homines  salvat  seipsum  offerens  in 
Cruce,  Sacerdos  et  Victima:  Christus  venit  ut  redimeret  per  sacer do- 


* Disceptatio  circa  cap.  III  schematis  de  Ecclesia  incepta  est  in  congrega- 
tione generali  XLIX  (cf.  vol.  II,  pars  II,  pag.  627). 

tium.  Incarnatio  est  origo  populi  Dei  renovati;  redemptio  est  finis  in- 
carnationis; sacerdotium  est  medium  electum  a misericordia  et  ab 
amore  Dei  ut  salvet  omnes. 

Sed  Iesus  Christus  Salvator  vult  adimplere  suam  missionem  in  Ec- 
clesia, per  Ecclesiam,  cui  communicat  medium  salvationis,  suum  unicum 
sacerdotium.  Unde  Ecclesia  est  Corpus  mysticum  Christi,  totum  motum 
ab  unico  Sacerdotio  eius  in  omnibus  membris  suis,  quia  omnia  membra 
sunt  Ecclesia.  Mihi  videtur  6 clavis  naturae  Ecclesiae , illius  institutionis / 
interconiunctionis  membrorum  Ecclesiae,  et  etiam  fundamentum  ipso- 
rum potestatum,  iurium,  officiorum  ad  invicem,  est  sacerdotium. 

Si  non  imprimis  tractetur  de  sacerdotio  obliviscimur  accendere  lan- 
ternam ( lucernam  8),  obliviscimur  indicare  tramam  quae  perpetuo,  con- 
stanter coniungit  omnia  membra  Ecclesiae.  Sacerdotium  est  munus, 
missio,  libenter  dicam  ratio  existendi,  tamquam  homo-Deus,  Domini 
nostri  Iesu  Christi,  ut  redimat,  sanctificet,  salvet  humanitatem.  Item 
sacerdotium  est  ratio  Christi  prolati  in  Ecclesia,  in  populo  Dei,  ita 
ut  esse  sacerdotalis  mihi  videtur  natura  Ecclesiae  ...9 

Populus  Dei  est  sacerdotalis. 

In  Vetere  Testamento,  fuit  sacerdotium  universale  dictum.  Deus 
dixit  Moysi:  « ...10Et  vos  eritis  mihi  in  regnum  sacerdotale...11».  Et 
fuit  sacerdotium  ministeriale.  Quod  Deus  dixit  ad  Aaron  12 : « Custo- 
dite sacerdotium  vestrum  ...13  ». 

In  Novo  Testamento  est  sacerdotium  universale  dictum.  Novo  po- 
pulo Dei  Petrus  proclamat:  « ...14  Vos  autem  genus  electum,  regale 
sacerdotium  ,..15  ».  Ioannes  Apostolus  dixit 16 : «...  regnum  et  sacerdotes 
Deo  et  Patri  suo  » ...17.  Et:  « Domine  ...  fecisti  nos  Deo  nostro  regnum 
et  sacerdotes  » ...18.  Et  est  in  Novo  Testamento  19  sacerdotium  ministe- 
riale. Per  incarnationem,  Filius  Dei  fit  Homo-Deus,  Messias,  Salvator, 
Redemptor,  Mediator,  id  est  Sacerdos  unicus.  Sacerdotium  Christi  so- 
lum potest  et  debet  exercere  applicationem  Redemptionis  usque  ad 
finem  mundi.  Quo  fit  per  communicationem  sacerdotii  apostolis,  et 
deinceps  episcopis,  presbyteris,  diaconis  et  quodammodo  laicis  populi 
Dei  ...20 

Traditio  circa  existentiam  — quia  in  hoc  capite  agitur  etiam  de 
laicis 21  — traditio  circa  existentiam  sacerdotii  christifidelium  traditio 
affirmativa,  constans  fuit,  a SS.  apostolis  Petro  et  Ioanne,  usque  nunc, 
apud  Patres  et  theologos  omnium  christianorum  saeculorum,  in  multis 
libris,  ephemeridibus,  glossariis  theologiae  et  spiritualitatis. 

Quomodo  tota  Ecclesia,  totus  populus  Dei  fit  sacerdotalis?  ...22  Si 
sit  in  animis,  ad  quid?  Et  quomodo  unicum  sacerdotium  Iesu  Christi, 
derivatum,  per  diversos  gradus,  in  episcopis,  presbyteris,  diaconis,  et 

etiam  in  laicis  ...23,  remanet  unicum  in  coniunctione  et  in  animatione 
potestatum  et  munerum  differentium? 

...24Per  characteres  sacramentales,  definitos  a Concilio  Tridentino, 
nempe  Baptismi,  Confirmationis,  Ordinis,  qui,  ut  ita  dicam,  structurant 
Corpus  mysticum,  per  derivationem  continuam  sacerdotii  Iesu  Christi, 
in  baptizatis,  confirmatis,  presbyteris,  qui  coniuncte  et  simul  sunt  Ec- 
clesia. 

I derivatio:  per  baptismum,  cuius  character  baptizato  confert  po- 
tentiam, ius  et  munus  participandi  cultum  divinum  et  alia  sacramenta, 
in  primis  sacrificium  Missae; 

II  derivatio:  sacerdotii  Christi  per  confirmationem,  quae  non  est 
tantum  complementum  baptismi,  sed  cuius  character  dat  potentiam, 
ius  et  obligationem,  « ad  alios  (sicut  dixit  S.  Thomas),  ad  alios,  verbis, 
quasi  ex  officio  » profitendi  Christum; 

III  derivatio:  per  characterem  ordinis  qui  confert  presbytero  po- 
testates praedicandi,  absolvendi,  consecrandi  ...25,  et  quae  confert  pleni- 
tudinem sacerdotii  ad  ordinandos  presbyteros,  et  sacrandos  alios  epi- 
scopos. 

S.  Thomas  dixit:  « Character  importat  quamdam  potentiam  spiri- 
tualem ordinatam  ad  ea  quae  sunt  divini  cultus...26  Character  sacramen- 
talis  specialiter  est  character  Christi,  cuius  sacerdotio  configurantur  fide- 
les secundum  sacramentales  characteres,  qui  nihil  aliud  sunt  quam  quae- 
dam participationes  sacerdotii  Christi,  ab  ipso  Christo  derivatos...27  Cha- 
racter non  est  sicut  in  subiecto  in  essentia  animae,  sed  in  eius  poten- 
tia » ...28;  alibi  dicit:  « potestas  spiritualis  » ...29.  « Character  indelebi- 
liter  manet  — dixit  S.  Thomas  — character  indelebiliter  manet  in 
anima  » ...30 

Et  S.  Thomas  designat  tria  sacramenta  quae  communicant  characte- 
res: ordinem,  baptismum,  confirmationem  ...31;  quod  proclamavit  Tri- 
dentinum. 

Tres  characteres  sunt  indissolubiles,  permanentes.  Tres  derivatio- 
nes unici  sacerdotii  Iesu  Christi,  quae,  gradibus  diversis,  coniungunt  hie- 
rarchiam  (Papam,  episcopos,  sacerdotes)  et  laicos  (baptizatos  et  confir- 
matos) ita  ut,  simul,  quisque  suo  loco,  et  cum  potestatibus  specialibus, 
sint  Ecclesia  ...32 

Unde  mihi  videtur  quod  sacerdotium  unicum  Iesu  Christi  est  vera 
trama  collegialitatis  episcoporum;  vera  trama  presbyterii  sacerdotum, 
proprie  dictorum,  circa  episcopum;  et  etiam  vera  trama  omnium  chri- 
stifidelium,  hierarchiae  coniunctorum  in  Corpore  mystico  Christi. 

Conclusiones:  Sacerdotes  sciunt,  ...33  non  ignorant,  ...34  credunt, 
quia  mysterium  ...35,  potestates  in  seipsis  sculptas ,36  Sed  proh  dolor!  laici, 

de  quibus  in  hoc  capite,  fere  omnes,  etiam  inter  meliores  et  disertos, 
sicut  constat  ex  multis  factis,  nesciunt  realitatem  et  efficacitatem  poten- 
tiae in  eis  sculptae  ...37 

Moderator.  Velis,  Pater  devenire  ad  finem  sermonis  tui. 

[ Orator  tacet  et  discedit ]. 


In  textu  scripto  tradito:  1 « Indoles  sacra  et  organice  exstructa  communi- 
tatis sacerdotalis  in  sacramentis  innititur  et  per  ea  ad  actum  deducitur  ».  2 deest. 

3 [Coi.  3,  11).  4 (Allocutio  29  sept.  1963).  5 apostolus  ad  Hebraeos. 

6 deest.  7 constitutionis.  8 deest.  9 Et  sic  in  schemate  de  Ecclesia , sicut 
in  limine,  adesse  debet  caput-clavis  de  sacerdotio,  omnino  necessarium  ad  expli- 
candum totum  schema  de  Ecclesia  et  etiam  omnia  schemata  Concilii.  10  « Si 
audieritis  vocem  meam  et  custodieritis  pactum  meum,  eritis  mihi  in  peculium  de 
cunctis  populis;  mea  est  omnis  terra.  11  et  gens  sancta:  haec  sunt  verba  quae 
loqueris  ad  filios  Israel  » ( Exod . 19,  5-6).  12  « Dixitque  Dominus  ad  Aaron: 

Tu  autem  et  filii  tui  ».  13  et  omnia  quae  ad  cultum  altaris  pertinent  et  intra 

velum  sunt,  per  sacerdotes  administrabuntur  » ( Num . 18,  7).  14  « Ad  quem 

(Dominum)  accedentes,  lapidem  vivum,  ab  hominibus  quidem  reprobatum,  a Deo 
autem  electum  et  honorificatum,  et  ipsi  tanquam  lapides  vivi  superaedificamini 
domus  spiritualis,  sacerdotium  sanctum,  offerre  spirituales  hostias,  acceptabiles 
Deo  per  Iesum  Christum...  15  gens  sancta,  populus  acquisitionis,  ut  virtutes 
annuntietis  eius  qui  de  tenebris  vos  vocavit  in  admirabile  lumen  suum  » ( 1 Petr. 
2,  4-9).  16  scripsit  Ecclesiis  de  Iesu  Christo  « qui  dilexit  nos  et  lavit  nos  a 

peccatis  nostris  in  sanguine  suo  et  fecit  nos.  17  (Apoc.  1,  5-6).  18  (Apoc. 

5,  10).  19  deest.  20  Iesus  Christus  eligit,  vocat,  instruit,  consecrat  aposto- 

los, et  illos  mittit:  praedicate,  remittuntur,  hoc  facite.  Post  mortem  et  resur- 
rectionem Christi,  apostoli  collegialiter  vivunt,  praedicant,  baptizant,  sub  capite 
et  duce  Petro.  Apostoli  consecrant  et  ordinant  episcopos,  presbyteros.  Et  mox 
multi  receperunt  baptismum  et  impositionem  manuum  tum  ad  laudandum  Deum, 
tum  ad  diffundendum  Evangelium  Iesu  Christi.  21  deest.  22  Quomodo  sa- 
cerdotium Christi  venit  in  animis  et  ad  quemnam  finem?  23  baptizatis  et 

confirmatis.  24  Quomodo  sacerdotium  Christi  derivatur  in  tota  Ecclesia? 
25  in  Missa;  IV  derivatio  unici  sacerdotii  Christi  est  consecratio  sacramentalis 
episcopi.  26  (III,  q.  63,  a.  2).  27  (III,  q.  63,  a.  3).  28  (ib.  a.  4). 

29  (q.  72,  a.  5).  30  (ib.  a.  5).  31  (ib.  a.  6).  32  Sacerdotium  est  prae- 

cipue potentia  sacra  totius  Ecclesiae,  in  omnibus  eius  membris,  a Summo  Pon- 
tifice usque  ad  humillimum  laicum  baptizatum.  Quamprimum  studeatur  sacerdo- 
tium. Igitur  mihi  videtur  plane,  absolute  necessarium,  ad  intelligendam  veram 
naturam  Ecclesiae,  quae  est  « esse  sacerdotalis  »,  ut  imprimis  studeatur  sacerdo- 
tium: in  Christo  Iesu  redemptore  unico  sacerdote;  deinde  per  ipsum,  et  cum 
ipso  et  in  ipso,  in  Summo  Pontifice,  in  episcopis,  in  presbyteris,  in  diaconis;  et 
etiam,  pro  sua  parte,  loco  suo,  in  laicis  baptizatis  et  confirmatis,  qui  etiam  sunt 
Ecclesia  (Pius  XII,  20  febr.  1946);  et  sicut  scripsit  Ioannes  XXIII:  « Tout  fidele 
aPParbent  a la  catholicite  tout  entiere,  comme  tout  pretre,  comme  tout  eveque, 
chacun  selon  son  office  » (Alloc.  14  nov.  1960).  Tunc  possibile  erit  definire  locum, 
potestates,  ad  recipiendum  et  ad  agendum,  uniuscuiusque  et  omnium  in  populo  Dei, 

indicare  coniunctiones  subiectas,  praestationes  peculiares,  vitare  confusiones  circa 
res  temporales  in  quibus  laici  magistri  sunt,  et  circa  res  religiosas,  in  quibus  laici 
subduntur  hierarchiae  si  velint  adimplere  munera  eorum  temporalia,  christiane,  se- 
cundum potentias  in  seipsis  insculptas  a characteribus  baptismi  et  confirmationis, 
derivatis  et  ipsis  ab  unico  sacerdotio  Christi.  Sed  haec  dicentur  in  schemate  de  apo- 
stolatu  laicorum.  Generaliter  laici,  pauciter  et  saepe  nullo  modo  edocti  sunt  de 
potentia  in  eis  insculpta  a characteribus  baptismi  et  praesertim  confirmationis,  et 
nesciunt  characteres  esse  fundamenta  eorum  participationibus  cultui  divino  et 
apostolatui.  Sacerdotium  est  lanterna , trama.  Meo  humili  iudicio,  si  imprimis 
non  tractetur  de  sacerdotio  (saltem  immediate  post  revelationem  quae  sacerdo- 
tium annuntiat),  semper  defuerit  in  theologia,  in  eius  applicatione  viva  lux  quae 
illuminaret  omnia  illius  capita,  trama  quae  illa  connecteret  et  religaret,  immo 
illa  ordinaret  inter  se  et  melius  animaret.  Ista  trama  est  sacerdotium.  Novus  popu- 
lus Dei,  Ecclesia  tota  sacerdotalis,  i.  e.  hierarchia  et  laici  baptizati  et  confirmati, 
quique  in  suo  loco  et  secundum  potestates  characterum  receptorum,  debet  cogi- 
tare, loqui,  agere,  facie  ad  faciem,  in  mundo  moderno,  et  efficere  « sa  mise  a 
jour  » ut  dixit  Papa  Ioannes  XXIII,  per  Concilium.  Vere  natura  Ecclesiae  est: 
esse  sacerdotalis  in  unico  sacerdotio  Iesu  Christi.  33  seu.  34  melius. 
35  fidei  quia.  36  sculpuntur  permanenter  a charactere  sacramenti  Ordinis.  Et 
credunt  quod  in  persona  Christi  praedicant,  absolvunt,  consecrant.  37  ad  cul- 
tum divinum  per  baptismum,  et  praesertim  ad  apostolatum  per  confirmationem, 
ita  ut  rev.dus  Pater  Concilii,  hic  praesens,  veraciter  potuit  edere  litteram  pastora- 
lem sub  titulo:  « Magnum  sacramentum  ignotum:  Confirmatio ».  « Un  grand 
sacrement  meconnu:  la  Confirmation ». 

1.  Oportet  definire  quid  sit  sacerdotium  Novi  Testamenti  in  Christo,  iam 
sacerdotium  unicum,  deinde  per  derivationem  in  Ecclesia,  in  episcopis,  in  pre- 
sbyteris, in  membris  laicis  populi  Dei. 

2.  Notare  differentiam,  dictam  a Pio  XII  essentialem,  inter  sacerdotium  pre- 
sbyterorum, qui  habent  potestatem  celebrandi  sacrificium  Missae,  et  quoddam 
sacerdotium  laicorum  seu  sacerdotium  dictum  universale,  attamen  unum  et  alter 
participantes  unicum  sacerdotium  Iesu  Christi. 

3.  Vitare  appellationem  « sacerdotes  » quando  agitur  de  laicis,  quia  talis  ap- 
pellatio vim  addit  confusioni.  Laici  non  sunt  sacerdotes,  sed  de  populo  sacer- 
dotali. 

4.  Discernere  sensus  vocabulorum:  sacerdotium  interius  et  exterius,  spiri- 
tuale et  sacramentale,  activum  et  passivum. 

5.  Quomodo  sacerdotium  unicum  Christi  derivatum,  diversis  gradibus,  in 
omnibus  membris  Ecclesiae,  hierarchiae  et  christifidelium,  requirit  consociatum 
laborem  apostolicum  (Pastorale  d’ensemble). 

Valde  urgens  est  notare,  explicare  maximum  momentum  doctrinae  de  sacer- 
dotio Christi  unico,  sacramentaliter,  in  episcopis  titulo  collegialitatis,  in  presby- 
teris titulo  ministerii  in  persona  Christi,  et  etiam  in  laicis,  titulo  cultus  divini 
et  apostolatus  et  in  tota  vita  christiana  laicorum. 

Emendationes : 

1.  Instituatur  festum  sacerdotii  Christi,  in  quo  textus  breviarii  et  missae 
alluderent  ad  sacerdotium  Christi,  presbyterorum  et  etiam  fidelium. 

2.  Conficiatur  tractatus  de  sacerdotio , in  linea  dogmatica  et  pastorali,  studen- 

dus  in  seminariis,  facultatibus  et  signatus  in  catechismis,  in  circulis  Actionis  Ca- 
tholicae etc. 

Maria  Mater  sacerdotii. 

Omnia  munera  Mariae  Virginis  fundamentum  gloriosum  habent  in  Materni- 
tate  Divina. 

Mihi  videtur  quod  munus  principale  missionis  est  ad  et  per  sacerdotium 
Christi.  Quia  redemptor,  Filius  Dei  incarnatur  ut  sit  sacerdos  et  victima,  unus 
ex  titulis  principalibus  officii  Mariae  est  titulus  Matris  Christi  Sacerdotis. 

Virgo  Maria  non  est  sacerdos.  Minueretur  si  haberet  derivationem  sacerdotii 
Iesu  Christi  sacramentaliter,  quia  haec  derivatio  fit  in  ea  in  plano  hypostatico. 
Pro  sua  parte  Maria  est  Mater  sacerdotii. 

Et  ideo  audeo  proponere  ad  gloriam  B.  Mariae  Virginis: 

1.  ut  in  schemate  brevis  articulus  addatur  qui  evocet  participationem  Ma- 
riae, eminentem,  unicam,  foecundam  circa  sacerdotium  unicum  Christi,  ac  proinde 
circa  sacerdotium  episcoporum,  presbyterorum  et  christifidelium. 

2.  Ut  instituatur  festum  de  Maria  Matre  Christi  Sacerdotis,  in  quo  glorificare- 
tur Maria,  pro  sua  parte,  Mater  Sacerdotis  Christi  in  tota  Ecclesia  derivati. 

Moderator.  Exc.mus  D.  secretarius  generalis  legat  emendationem 
ex  cap.  III  sacrae  Liturgiae. 

Secretarius  generalis-.  Ad  art.  64:  emendatio  IX:  pag.  182,  post 
lin.  29  (videatis  huius  fasciculi  pag.  24,  n.  73,  parte  III)  ...  [cf.  vol.  II, 
pars  II,  pag.  549]. 


2 

Exc.mus  P.  D.  STANISLAUS  LOKUANG 
Episcopus  Tainanensis 

Venerabiles  Patres , 

Caput  hoc,  sicut  iam  indicavit  commissio  de  negotiis  Concilii  coor- 
dinandis  et  in  emendationibus  in  prelis  editis,  ponendum  est  in  secundo 
loco  et  fiet  cap.  II  huius  schematis. 

De  modo  procedendi  vel  de  ordine  in  hoc  capite,  praeter  ea  quae 
scripta  sunt  ab  em.mo  D.  card.  Suenens,  vellem  nomine  15  Patrum 
conciliarium  de  Sinis  aliquid  addere,  et  postea  aliquid  etiam  de  sacer- 
dotio universali} 

In  hoc  capite  tria  principalia  argumenta  tractari  possunt:  1)  de  po- 
pulo Dei;  2)  de  vocatione  ad  apostolatum;  3)  de  vocatione  ad  sancti- 
tatem; scii,  de  populo  Dei  in  esse  et  in  operari. 

1.  De  populo  Dei. 

A)  Novus  populus,  de  quo  egregie  scripsit  em.mus  card.  Suenens 
in  suis  emendationibus.  Attamen  puto  quod  in  hoc  numero  aliqua  verba 
facienda  sunt  de  baptismo,  quia  novus  populus  constituitur  per  bapti- 

smum  in  quo  novus  homo  in  spiritu  et  in  sanctitate  veritatis  nascitur  per 
mortem  et  resurrectionem  Christi. 

B)  Relatio  inter  populum  Dei,  quae  habetur  in  cap.  II.2  Intima 
communio  inter  populum  Dei  cum  Christo  qui  est  caput  et  inter  se  qui 
sunt  membra  eiusdem  Corporis  mystici.  Revocetur  igitur  hic  suavis  ve- 
ritas de  communione  sanctorum. 

Postea 3 aequalitas  inter  populum  Dei...4;  inaequalitas  inter  popu- 
lum Dei...5;  relatio  inter  christianos  catholicos  et  non-catholicos...6;  re- 
latio inter  christianos  catholicos  et  non  christianos...7 

2.  De  vocatione  ad  apostolatum. 

Apostolatus  est  de  essentia  Ecclesiae,  ideoque  est  essentialis  pro 
vita  populi  Dei.  Hic  agitur  igitur  de  sacerdotio  universali...8;  de  mis- 
sionibus in  sensu  proprio;  et  de  apostolatu  laicorum...9 

Non  videtur  esse  necessarium  constituere  unum  caput  de  laicis  quia 
adest  unum  schema  de  apostolatu  laicorum,  secus  plura  repetuntur  in 
duobus  schematibus.  Si  vero  unum  caput  separatum  constituitur  de  lai- 
cis, hoc  caput  non  debet  vocari  de  laicis,  sed  de  vocatione  ad  apostola- 
tum, in  quo  tractantur  tam  de  apostolatu  missionum  quam  de  aposto- 
latu laicorum. 

3.  De  vocatione  ad  sanctitatem. 

Vita  populi  Dei  quae  est  vita  divina,  ad  unionem  cum  Deo  tendere 
debet.  Unio  cum  Deo  sanctitatem  populi  Dei  constituit,  ad  quam  totus 
populus  Dei  est  vocatus. 

Cap.  IV  de  vocatione  ad  sanctitatem,  ad  caput  de  populo  Dei  redu- 
cendum est,  etiam  propter  rationem  compositionis  cap.  IV  in  schemate. 
Maxima  pars  cap.  IV  in  schemate  10  tractat  de  vocatione  ad  sanctitatem 
per  exercitia  consiliorum  evangelicorum  in  statu  perfectionis.  Habetur 
unum  schema  de  statu  perfectionis,  de  religiosis  11 ; remittantur  igitur 
ea  quae  pertinent  ad  hunc  statum  ad  illud  schema.  Postea  modus  lo- 
quendi de  vocatione  ad  sanctitatem  in  schemate  suggerere  potest  falsam 
illam  impressionem  quae  adfirmat  vocationem  ad  sanctitatem  esse  ali- 
quid exclusivum  status  perfectionis.  Haec  impressio  omnino  evitanda 
est.  In  hodiernis  temporibus  debemus  urgere  vocationem  cleri  et  laici 
ad  sanctitatem. 

Quoad  particularia  capitis  de  populo  Dei  unum  tantummodo  vellem 
notare,  scii,  de  sacerdotio  universali.  Sacerdotium  universale  seu  sacer- 
dotium in  sensu  lato  a nobis  Sinensibus  facile  intelligitur.  Nam  in  tra- 
ditione nostra  confuciana  sacerdotium  semper  accipiebatur  in  sensu 
lato,  quia  non  aderat  sacerdotium  officialiter  stabilitum,  seu  sacerdotium 
ministeriale.  Ad  offerendas  oblationes  Deo  supremo,  spiritibus  inferio- 

ribus  et  parentibus  defunctis,  ipsi  praepositi  civiles:  i.  e.  imperator,  gu- 
bernatores et  patresfamilias.  In  oblationibus  ad  parentes  defunctos 
paterfamilias  est  offerens  principalis  et  cetera  membra  familiae  insimul 
sunt  offerentes  assistentes  ...n.  Dejiciente  patrefamilias,  tunc  alterum 
membrum  substituit ,13  Oblatio  facta  a patrefamilias  est  oblatio  totius 
familiae;  ideoque  omnia  membra  familiae  participant  de  ista  oblatione. 

Igitur  14  sacerdotium  universale  populi  Dei  suum  fundamentum  ha- 
bere debet  in  mysterio  unionis  Corporis  mystici  Christi.  Propono  igitur 
emendationem  textus  pag.  7,  lin.  11,  ubi  dicitur:  « Ideo  universi  disci- 
puli Christi,  quos  ipse  Dominus  regnum  et  sacerdotes  Deo  et  Patri  suo 
fecit  »,  dicatur:  « Ideo  universi  discipuli  Christi  quos  ipse  Dominus 
suum  Corpus  mysticum  fecit  ».  Dixi.  Gratias  vobis. 


In  textu  scripto  tradito-.  1 deest.  2 deest.  3 deest.  4 (de  n.  23 
huius  capitis  in  schemate).  5 (de  eodem  numero).  6 * * * * (de  n.  9).  7 (de 

n.  10).  8 (de  n.  24).  9 (n.  25).  10  deest.  11  deest.  12  (assistere 

debent).  13  deest.  14  deest. 

Van  Melckebeke  Carolus,  ep.  Ninghsia;  Oste  Ioseph,  ep.  Jehol;  Grimm  Pe- 
trus, ep.  Tsinchow;  Olbert  Augustinus,  ep.  Tsingtao;  Schu  Theodorus,  ep.  Yen- 
chow;  Konig  Maximilianus,  praef.  ap.  Shaowu;  Quint  Eduardus,  praef.  ap.  Wei- 
haiwei;  Fahy  Eugenius,  praef.  ap.  Yangchow;  Calzolari  Pacificus,  praef.  ap. 
Siangtang;  Weber  Carolus,  ep.  Ichow;  Moretti  Petrus,  praef.  ap.  Tungchow;  Ro- 
maniello  Ioannes,  praef.  ap.  Kweilin;  Buchholz  Matthias,  praef.  ap.  Shihtsien; 
Pessers  Quintinus,  praef.  ap.  Kiangchow;  Kramer  Franciscus,  ep.  Luan. 


3 

Exc.mus  P.  D.  FRANCISCUS  HENGSBACH 

Episcopus  Essendiensis 

Venerabiles  Patres , carissimi  Auditores  et  Observatores, 

Observationes  meae  respiciunt  n.  25  huius  capitis.  Placet  mihi,  quod 
dicitur  de  apostolatu  laicorum  in  primo  commate.  Minus  placet  divisio 
huius  apostolatus  tripartita  secundum  varia  eius  obiecta. 

Ratio:  1.  Haec  divisio  nimis  abstracta  est.  Fundari  videtur  in  divi- 

sione inter  res  spirituales,  temporales  et  mixtas.  Quae  divisio  prae- 

sertim attenditur  in  quaestionibus  de  varia  competentia  auctoritatis  ec- 
clesiasticae, minus  si  agitur  de  laicis. 

2.  Haec  divisio  theologice  non  sufficienter  praeparat  ea,  quae  postea 
dicentur  in  decreto  de  apostolatu  laicorum.  Maior  igitur  desideranda  est 
coordinatio  utriusque  schematis. 

3.  Modus  dicendi  minus  clarus  et  conciliaris  videtur.  Duo  exem- 
pla affero:  in  pag.  9,  lin.  11,  sermo  est  « de  valoribus  religiosis  mundo 

communicandis  ».  Quid  hoc  est?  Porro  in  eadem  pag.  9,  lin.  23, 
sermo  est  de  diffusione  valorum  moralium.  Etiam  non  clarum  est,  quid 
hoc  sit.  Terminologia  haec  magis  ideologica  quam  theologica  est. 

Humiliter  ergo  propono.  Divisio  fiat  secundum  distinctum  ordinem 
spiritualium  et  temporalium  rerum. 

'Primus  modus  apostolatus  est  igitur  ille,  qui  immediate  ordinatur 
ad  opus  spirituale  Ecclesiae  proprium.  Hic  apostolatus  continet,  v.  g., 
testimonium  fidei,  quae  etiam  res  temporales  illuminat;  continet  pro- 
fessionem huius  fidei,  praesertim  iis  factam,  cum  quibus  laici  arctius 
coniunguntur  conditionibus  sui  laboris  suaeque  familiae;  continet  sancti- 
ficationem vitae  temporalis  per  actus  cultus,  praesertim  per  illos,  qui 
strictius  circa  res  temporales  versantur,  e.  g.:  requies  festiva  a labori- 
bus servilibus;  continet  denique  aedificationem  et  promotionem  vitae 
Ecclesiae,  e.  g.  vitae  paroecialis  vel  associationum  catholicarum. 

Ad  hunc  apostolatum  pertinet  etiam  adjutorium,  quod  laici  prae- 
stant hierarchiae,  ut  ipsa  munera  sibi  propria  efficacius  exerceri  possit. 
Exemplum  practicum:  Quot  preciosas  suggestiones  dederunt  nobis  in 
praeparandis  aliquibus  schematibus  Concilii  laici,  viri  et  mulieres. 

Dubium  quidem  propositum  est  in  congregatione  generali  antece- 
dente, nempe  hesterna  b Nonne  in  maiore  responsabilitate,  laicis  con- 
cessa in  Ecclesia,  aliquod  periculum  latet,  pro  libertate  exercendi  mune- 
ris hierarchici? 

Respondeo,  salva  reverentia,  cum  dubio  aliquo  contrario:  Nonne 
in  denegata  hac  maiore  responsabilitate  aliud  periculum  latet,  hierar- 
chiam  concreta  adiuncta  nostrorum  temporum  non  satis  attingere  in 
suo  munere  exercendo?  Laici  enim  relate  ad  haec  concreta  saepe  com- 
petentiores  et  peritiores  sunt. 

Nonne  etiam  hoc  periculum  est,  hierarchiam  ita  cohibere  impulsus 
Spiritus  Sancti,  qui  non  in  sola  hierarchia  sed  in  omnibus  fidelibus  adest 
et  operatur  in  ordine  ad  aedificandam  Ecclesiam? 

Secundus  modus  apostolatus  est  ille,  qui  proxime  ordinatur  ad  or- 
dinem temporalem,  ita  quidem,  ut  hic  ordo  temporalis  opus  Ecclesiae 
non  impediat  sed  potius  iuvet. 

Hi  sunt  duo  modi  distincti  participationis  laicorum  in  munere  do- 
cendi, sanctificandi  et  regendi. 

Haec  distinctio  summi  momenti  est,  quia  responsabilitas  laicorum 
et  relatio  ad  hierarchiam  non  eadem  est  in  primo  et  in  secundo  modo. 

Concludere  velim  cum  aliquo  facto  ex  Actihus  Apostolorum,  quod 
nos  adiuvare  potest  ad  melius  cognoscendum  munus  nostrum  in  hoc 
Concilio  relate  ad  laicos.  Agitur  de  primo  festo  Pentecostes.  Primus 
sermo  Petri  cum  ceteris  apostolis  clare  annuntiat:  Spiritus  Sanctus  in 

Novo  Testamento  effusus  est  super  omnem  carnem,  super  filios  et  filias, 
super  servos  et  ancillas  ...2.  Spiritus  Christi  ergo  in  omnibus  membris 
Ecclesiae  operatur,  etiam  in  laicis,  et  hanc  veritatem  nostrum  Conci- 
lium de  novo  proclamat  atque  confirmat.  Dixi. 

In  textu  scripto  tradito:  1 deest.  2 (cf.  Act.  Ap.  2,  14  s.). 

Moderator : Nunc  exc.mus  D.  secretarius  generalis  legat  ultimam 
emendationem  de  cap.  III  de  sacra  Liturgia. 

Secretarius  generalis : Ad  art.  65,  emendatio  X,  pag.  183,  linn.  4 
et  5 (quae  respondet  pag.  25,  n.  80  parti  alteri  huius  fasciculi)  ... 
[cf.  vol.  II , pars  II,  p.  549]. 

Audiant  parumper  Patres.  Textus  integer  cap.  III,  qui  suffragio 
crastina  subiiciendus  est,  invenitur  in  hoc  fasciculo  a pag.  19  in  parte 
dextera  eius  qui  legit  [cf.  vol.  II,  pars  II,  pp.  550-556]. 

4 

Exc.mus  P.  D.  IOANNES  IOSEPH  WRIGHT 
Episcopus  Pittshurgensis 

Venerabiles  Patres,  fratres  Observatores  et  Auditores, 

Cogitationes  aliquas  1 de  magno  momento,  et  historico  et  theologico, 
capitis  de  laicis  ...2  exprimo,  sperans  quod  post  Concilii  disceptationes 
et  quaecumque  sint  emendationes  necessariae  ad  singulas  res  corrigendas, 
remaneant  et  principia  et,  in  eis  quae  positiva  sunt,  etiam  3 verba  huius 
capitis,  nisi  verba  fortiora  inveniantur  ad  valores  positivos  schematis 
ulterius  evolvendos,  sicuti,  e.  g.,  ea  quae  nunc  proponuntur  in  pag.  10 
et  pag.  11  fasciculi  emendationum. 

Non  sine  veritate  dici  potest  quod  christifideles  a quatuor  centum 
annis  expectaverunt  talem  expositionem  positivam  et  quidem  concilia- 
rem qualem  nunc  excogitatur  a Concilio,  de  loco,  dignitate  et  vocatione 
laicorum  in  Ecclesia  Christi.  Sane  Romani  Pontifices  qui  recentibus  in 
temporibus  apostolatui  « similium  similibus  » talem  impetum  tunc 4 
dederunt,  et  praesertim  Pius  Papa  XI  et,  alio  modo  fortasse,  sed  etiam 
instantius  Pius  Papa  XII,  hi  omnes  de  laicorum  apostolatu  et  vocatione 
enixe  nobis  et  mundo  locuti  sunt.  Plures  theologi,  inter  quos  in  hac 
re  primatum  saltem  temporis  tenent  gallici,  italici  et  teutonici,  iamdiu 
de  theologia,  et  dogmatica  et  ascetica,  talis  apostolatus  scripserunt. 
Plurimi  episcopi,  per  orbem  sparsi,  Actionem  Catholicam  foventes,  vo- 
cem Pontificum  Romanorum  de  cooperatione  laicorum  in  singulis  dioe- 
cesibus resonaverunt. 

Nunc,  autem,  providentia  divina,  facultas  datur  toti  Ecclesiae  do- 
centi, per  Concilium  loquenti,  fundamentum  theologicum  et  organicum 
dare  Actioni  Catholicae  veri  nominis  et  pleno  sensu.  Hoc  facere  vult 
schema  nunc  coram  nobis,  incipiendo  saltem  laborem  ingentem  expo- 
nendi modo  positivo  mentem  et  voluntatem  Christi  quod  ad  eos  christi- 
fideles  qui  dicuntur  « laicos  ». 

Meo  iudicio,  praesens  caput  exordium  est  bona  spe.  Multi  tamen 
sperabunt  quod  Concilium  plus  explicite  memor  erit  exspectationum 
Pii  Papae  XI  quod  ad  Actionem  Catholicam  laicorum,  necnon  et  visio- 
num propheticarum  Pii  Papae  XII  quod  ad  vires  supernaturales  et  par- 
tem admirabilem  laicorum  in  mundi  consecratione. 

Optime  scientes  quam  maxime  differt  sacerdotium  generale  populi 
Dei  a sacerdotio  presbyterorum  et  pastorum  eorum,  fideles  nostri  gau- 
dent quia  Ecclesia  catholica  est  Ecclesia  sacerdotalis  multiplici  sensu, 
sed  etiam  gaudebunt  quando,  per  conciliarem  doctrinam  quam  maxime  5 
positivam  de  laicis,  ipsa  hierarchia  catholica  finem  felicem  initiabit  no- 
tioni falsae  et  sine  fundamento  theologico,  sed  nimis  divulgatae,  Eccle- 
siam catholicam  esse  Ecclesiam,  uti  dicitur  « clericalem  »,  dummodo  Ec- 
clesias, uti  aiunt,  reformatas  esse  Ecclesias  aliquomodo  laicis  aptiores. 

Christifidelibus  omnibus  et  universim  gaudium  erit  et  incitamen- 
tum seu  ratio  etiam  profundioris  amoris  erga  Ecclesiam  et  opera  eius 
si  Concilium  clare  et  explicite 6 doceat  quid  sit  christianus  laicus  et 
quaenam  sunt  positivae  notiones  dignitatis  laici  christifidelis  coram 
Ecclesiae  et  vocatio  eius  coram  Deo,  etiam  si  sit  laicus.  Ita  docendo, 
hoc  cap.  III  schematis  de  Ecclesia  fieri  potest  lapis  angularis  non  tan- 
tum pro  apostolatu  laicorum  hodierno,  sed  pro  aedificanda  societate 
christiana  in  mundo  crastino. 

Traditionalis  notio  seu  descriptio  canonica  laici  potius  negativa  est: 
laicus  non  est  clerus,  non  est  religiosus  etc.  ...;  ne  vix  sufficit  quidem 
talis  notio  negativa  pro  societate  iuridica  apte  ordinata  ad  opus  Christi 
efficaciter  perficiendum  in  temporibus  nostris.  Sed  pro  Ecclesia  in  quan- 
tum est  societas  organica  et  aliquomodo  ipse  Christus,  adhuc  in  terra 
operans,  plane  requiritur,  nemine  contradicente,  haec  notio  positiva 
laici  christifidelis.  Et  quidem  si  a Concilio  enuntietur  ratio  laicatus  onto- 
logica,  organica  et  ergo  theologica,  deinde  ossa  iuridica  Ecclesiae,  carne 
et  sanguine  theologica  perpetuo  vivificentur,  et  sic  opus  Ecclesiae  eius 
a toto  et  integro  Christo  plene  et  debite  perficiatur.  Dixi. 


In  textu  scripto  tradito : 1 Paucis  verbis  velim  loqui.  2 Cogitationes 
meas.  3 ipsissima.  4 deest.  5 deest.  6 deest. 

Exc.mus  P.  D.  PETRUS  FIORDELLI 

Episcopus  Pratensis 

V enerabiles  Patres, 

Cap.  III  laude  dignum  mihi  videtur.  Ego  velim  aliquid  dicere  circa 
ea  quae  in  schemate  ad  pag.  7,  in  linn.  32  ss.,  dicuntur  de  coniugibus 
christianis. 

1.  Laudo  quod  novum  schema  verba  faciat  de  coniugibus  christia- 
nis, agens  de  ipsa  constitutione  dogmatica  1 Ecclesiae...2 

2.  E contra  minus  placet  quod  schema  nostrum  loquatur  tantum- 
modo « de  coniugibus  christianis  » et  nihil  dicat  de  « statu  » coniugum 
christianorum  scii,  de  familia  christiana. 

Sed  in  Ecclesia,  mystico  Corpore  Christi,  praeter  membra,  etiam 
organa  et  communitates  considerari  debent. 

Est  defectus,  qui  etiam  in  praecedentibus  capitibus  invenitur.  Ita 
e.  g.  in  superiori  capitulo  schema  semper  loquitur  de  episcopis,  fere 
numquam  de  Ecclesiis  particularibus  ipsis  concreditis,  quas  tamen  Pau- 
lus apostolus  « Ecclesias  » vocabat. 

Dolet  quod  de  communitate  dioecesana,  sicut  etiam  de  communi- 
tate paroeciali,  et  hic  de  communitate  familiari  nihil  dicatur  in  schemate. 

Bene  ergo  videretur  quod  schema  melius  in  lucem  poneret  istam 
organicam  seu  communitariam  structuram  Ecclesiae...3 

Rem  humiliter  ita  proponerem. 

Ipsam  Ecclesiam  Christus  voluit  tamquam  communitatem  oecume- 
nicam  « fidei,  amoris  et  pacis  » (uti  bene  dicit  schema  sub  n.  7,  sed  melius 
forsan  diceret  « fidei,  amoris  et  gratiae  »),  cuius  caput  invisibile  est 
Christus,  visibile  Summus  Pontifex,  eius  in  terris  vicarius. 

Ecclesia  vero  universalis  articulatur  in  Ecclesias  particulares,  quas 
nos  latini  dioeceses  vocamus,  orientales  eparchias,  quibus  praesunt  epi- 
scopi, apostolorum  successores. 

Ecclesia  dioecesana  ulterius  articulatur  in  communitates  minores, 
quas  ...4  vocamus  paroecias,  quae  sunt  et  ipsae  parvae  Ecclesiae,  et  Ec- 
clesiae vocabantur  a Paulo,  uti  egregie  meminit  praeterita  hebdomada 
episcopus  germanicus  Schick.  Ecclesiis  paroecialibus  praesunt  parochi, 
ordine  sacro  ab  episcopo  ditati  et  ab  eo  in  ministerium  missi. 

Tandem  communitas  paroecialis  ulterius  articulatur,  ex  voluntate 
Christi,  in  adhuc  minores  communitates,  seu  mystici  Corporis  Christi 
organa  sancta  et  foecunda,  quae  sunt  familiae  christianae,  quibus  prae- 

sunt,  virtute  sacramenti  matrimonii,  vir  et  uxor,  pater  et  mater  chri- 
stiani. 

Proponenda  ergo  esset  familia  in  schemate  tamquam  ultimum  or- 
ganon  seu  ultima  sacra  communitas  in  Ecclesia,  ex  dispositione  Christi. 
Huiusmodi  ultimam  communitatem  Christus  Dominus,  elevans  matri- 
monium ad  dignitatem  sacramenti,  directe  sanctificavit,  electam  Eccle- 
siae portionem  fecit,  fontem  vitae  divinae  constituit,  eidem  sublimem 
in  corpore  suo  mystico  functionem  praestitit,  congruentem  gratiam  lar- 
gitus est. 

Unde  exemplum  SS.  Patrum  secuti,  tum  ex  oriente  tum  ex  occi- 
dente, iuremerito,  uti  innuit  schema,  familiam  christianam  veluti  parvam 
Ecclesiam  vocare  possumus  et  debemus,  in  se  habentem  communicatio- 
nem mysterii  unitatis  et  amoris  inter  Christum  et  Ecclesiam. 

Optimae  citationes  SS.  Patrum  in  novo  schemate  legi  possunt  in 
nota  8 ...5  inter  quas  particularis  significationis  est  illa  Augustini,  qui 
loquens  ad  populum  aiebat:  « Cum  heri  dixissem:  unusquisque  vestrum 
domum  suam  Ecclesiam  faciat,  magna  voce  acclamastis  ac  voluptatis, 
qua  vos  illa  verba  profuderunt,  significationem  dedistis  ». 

3.  Si  autem  status  matrimonialis  talis  est  in  Ecclesia,  sanctus  et 
sanctificans,  bonum  esset  si  schema  aperte  diceret,  quod  sponsi  illum 
suscipientes  sancti  facti  sunt  et  veluti  consecrati  ad  sublimem  illam 
missionem,  quam  Christus  familiae  christianae  assignavit  in  aedificatio- 
nem mystici  sui  corporis  et  ad  « mundi  consecrationem  ». 

Ad  mentem  dictorum  audeo  proponere  textum  emendatum  quem 
scriptum  secretario  generali  tradam. 

Sed  si  placeat  conservare  textum  schematis,  saltem  quaedam  locu- 
tiones mutari  deberent. 

a)  Ad  lin.  36  dicitur  quod  sponsi  « habent  suum  in  Ecclesia  do- 
num » iuxta  1 ad  Corinthios,  cap.  7 6 Sed  hoc  videtur  nimis  parum. 
Dicendum  ex  supradictis  quod  familia  habet  suum  in  Ecclesia  non  tan- 
tum donum  sed  « statum  »,  etiam  iuxta  mentem  Patrum,  qui  matrimo- 
nium vocaverunt  gradum,  ordinem,  officium,  vitae  genus,  professionem. 
Cf.  notam  8. 

Qui  status  dicendus  est  certissime  inferior  statui  sacerdotali  et 
virginali,  sed  potissimus  inter  status  laicorum. 

h)  Ad  lin.  35  dicitur  quod  sacramentum  matrimonii  est  « reprae- 
sentatio » mysterii  unitatis  et  amoris  inter  Christum  et  Ecclesiam.  Di- 
cendum quod  non  solum  est  repraesentatio  sed  et  communicatio  myste- 
rii unitatis  et  amoris  inter  Christum  et  Ecclesiam. 

c)  Ad  lin.  40  dicitur:  « in  hac  veluti  domestica  Ecclesia  ».  Idea 
est  bona,  sed  expressio  evidenter  paulina,  quamvis  Paulus  non  citetur, 

habet  suum  proprium  sensum  historicum,  qui  est  omnino  alienus  ab 
argumento  matrimonii  de  quo  hic  est  sermo.  Ergo  loco  « domestica  Ec- 
clesia »,  dicendum  videtur  « parva  Ecclesia  » ad  mentem  Patrum. 

d)  Ad  pag.  8,  linn.  1-2,  dicitur:  « parentes  quasi  munus  epi- 
scopale exercent  » verbis  sumptis  a S.  Augustino.  Sed  similis  locutio, 
quae  refertur  ad  etymologiam  nominis  episcopi,  dum  bene  sonabat  in 
familiari  allocutione  S.  Augustini  ad  patresfamilias,  male  sonare  videtur 
in  textu  conciliari...7 

Conclusio:  mihi  videtur,  venerabiles  Patres,  bonum  esse,  attenta 
indole  pastorali  nostri  Concilii  et  praemissa  omnino  superioritate  status 
sacerdotalis  et  status  sacrae  virginitatis,  quod  Concilium  altissimis  ver- 
bis extollat  laicis  8 familiam  christianam  et  praecise  hic  loquens  de  con- 
stitutione dogmatica  Ecclesiae. 

Puto  quod  multi  fideles  aliquid  magni  a Concilio  circa  familiam 
christianam  desiderent  et  expectent. 

Quod  si  Concilium  praestaverit,  id  erit  ex  una  parte  signum  reve- 
rentiae et  laudis  sacrorum  pastorum  erga  statum  matrimonialem,  et  ex 
altera  parte  vehemens  invitamentum  ut  omnes  christifideles,  qui  ad 
istum  statum  vocati  sunt,  mysterium  peculiaris  suae  vocationis  in  Ec- 
clesia magis  fervide  et  integre  vivant. 

Sanctificatio  autem  familiae  maxime  conferet  ad  illam  Ecclesiae  re- 
novationem, quae  est  in  suprema  finalitate  nostri  Concilii.  Dixi. 


In  textu  scripto  tradito-.  1 deest.  2 Et  hoc  magis  placet,  si  consideremus 
quod,  brevitatis  causa,  inter  schemata  a Concilio  discutienda  non  amplius  inve- 
nitur schema  constitutionis  dogmaticae  de  matrimonio  et  familia.  (Solummodo 
invenitur  parvum  et  humile  decretum  de  matrimonii  sacramento,  indolis  potius 
iuridicae).  3 scii,  organorum  et  communitatum,  quae  sunt  aliae  aliis  perfectio- 
res et  superiores,  et  inter  se  intime  articulatae.  4 sive  latini  sive  graeci. 
5 (quibus  etiam  aliae  addi  possent).  6 1 Cor.  7,  7.  7 unde  tollendum  pu- 

tamus. 8 deest. 

Textus  emendatus  quem  propono  pro  n.  24,  pag.  7,  linn.  32  et  ss.,  et  pag.  8, 
linn.  1-2. 

Ex  sacramento  matrimonii  coniuges  constituuntur  in  statu  supernaturali,  im- 
mo  sacramentali,  coniugii  christiani. 

Qui  status,  sanctus  et  sanctificans,  inferior  quidem  statui  sacerdotali  et  statui 
sacrae  virginitatis,  sed  potissimus  inter  varios  status  laicorum  (vel  « conditiones 
laicorum  »),  coniuges  sanctos  reddit  et  veluti  consecratos  ad  exsequendum  man- 
datum et  divinam  missionem  attingendi  illum  finem,  quem  Christus  familiae 
christianae  assignavit  in  aedificationem  mystici  sui  corporis  necnon  ad  mundi  con- 
secrationem. 

Consideranda  est  enim  familia  tamquam  ultimum  organon,  seu  ultima  sacra 
communitas,  unde,  ex  voluntate  Christi,  articulatur  Ecclesia. 

Sicut  Ecclesia  universalis,  quae  est  communitas  fidei,  amoris  et  gratiae,  articu- 

latur  in  Ecclesias  particulares,  quibus  praesunt  episcopi,  apostolorum  successores; 
et  Ecclesiae  dioecesanae  articulantur  in  communitates  paroeciales,  quibus  prae- 
sunt sacerdotes  ab  episcopo  missi;  ita  Ecclesia  paroecialis  articulatur  in  adhuc 
minores  communitates  seu  mystici  Corporis  Christi  organa  sancta  et  foecunda 
quibus  praesunt,  virtute  sacramenti,  vir  et  uxor,  pater  et  mater  christiani. 

Huiusmodi  ultimam  communitatem  Christus  Dominus,  elevans  matrimonium 
ad  dignitatem  sacramenti,  directe  sanctificavit,  electam  Ecclesiae  portionem  fecit, 
fontem  vitae  divinae  constituit,  eidem  sublimem  in  corpore  suo  mystico  functio- 
nem praestitit,  congruentem  gratiam  largitus  est. 

Unde,  exemplum  SS.  Patrum  secuti,  tum  ex  oriente,  tum  ex  occidente,  fami- 
liam christianam  veluti  parvam  ecclesiam  vocare  possumus  et  debemus,  in  se 
habentem  repraesentationem  et  communicationem  mysterii  unitatis  et  amoris 
inter  Christum  et  Ecclesiam. 

Quae  considerantes,  omnes  christifideles,  qui  ad  istum  statum  vocati  sunt, 
enixe  niti  velint,  ut  mysterium  peculiaris  suae  vocationis  in  Ecclesia  fervide  et 
integre  vivant. 


6 

Exc.mus  P.  D.  MARCELLUS  M.  DUBOIS 

Archiepiscopus  Bisuntinus 

Venerati  Patres , 

In  sermone  hanc  sessionem  aperiente,  Summus  noster  Pontifex 
Paulus  VI  oculos  nostros  egregie  in  duas  hominum  multitudines  vertit: 
nostros  fratres  seiunctos  et  nostros  fratres  non-christianos.  De  his  ulti- 
mis dixit:  « Catholica  Ecclesia  respicit  ultra  christianae  familiae  fines: 
quomodo  enim  certis  terminis  circumscribere  potest  amorem  suum?  »... 
Iudicat  ubique  « debita  aestimatione,  quidquid  veri,  boni  et  humani 
reperitur  ».  Brevi,  Concilium  nostrum  est,  inter  alia,  Concilium  « oecu- 
menitatis  » et  etiam,  ut  ita  dicam,  humanitatis,  i.  e.  omni  humano  ge- 
neri studens:  in  hoc  sensu,  plene  universale,  plene  oecumenicum. 

Mea  autem  sententia,  hoc  duplex  studium  posset  notari  modo  felici 
et  amabili  in  introductione  de  populo  Dei. 

Sane,  hodie,  populus  Dei,  in  sensu  plenissimo,  est  Ecclesia  nostra: 
populus  unitus  eadem  fide,  iisdem  sacramentis,  eodem  gubernio,  i.  e. 
ab  episcopis  et,  in  culmine,  a Summo  Pontifice:  populus  enim  Dei,  qui 
non  est  turba,  et  qui  est  populus  visibilis,  requirit  ducem  visibilem 
supremum  a Iesu  delegatum. 

Sed  haec  notio  stricta,  largior  praesentari  potest. 

Sunt  enim  1 de  populo  Dei,  gradu  eminenti,  ii  qui  sunt  uniti  fere 
eadem  fide,  iisdem  sacramentis,  quodam  eodem  gubernio  i.  e.  ab  epi- 
scopis. 

Sunt  etiam  de  populo  Dei  ii  qui  in  Christo  Iesu  vident  missum  a 
Deo,  redemptorem,  personam  divinam,  et  consequenter  suum  caput  et 
qui,  in  signum  suae  adhaesionis,  baptismum  acceperunt.  Acceptatio  ve- 
ritatum a magisterio  traditarum  et  mandato  divino  eos  divitiis  inaesti- 
mabilibus ornabit. 

Sunt  etiam  de  populo  Dei,  nostri  fratres  iudaici,  inter  quos  semper 
manent  viri  israelitae  ...2.  Adhuc  audiunt  verba  Dei  in  Sinai:  « Si  custo- 
dieritis pactum  meum,  eritis  mihi  in  peculium  de  cunctis  populis  »...3 

Sunt  etiam  de  populo  Dei  fratres  nostri  qui  credunt  Deum  et  saepe 
in  Deum,  qui  in  eo  vident  ens  supremum  et  remuneratorem  . . .4  et  qui, 
aliquoties,  moralem  naturalem  melius  quam  in  regionibus  christianis 
observant,  v.  g.  de  respectu  erga  parentes,  de  familiae  valoribus,  de  pu- 
dore ...5.  In  epistola  feriae  II  Passionis  narrata  est,  secundum  Ionam, 
conversio  Ninivitarum.  Sed  Missale  Romanum,  quod  frequentissime, 
specialiter  in  quadragesimali  periodo,  de  populo  Dei  loquitur,  addit 
textui  Ionae  hanc  pulchram  paraphrasim.  Declarat  enim  Ninivitas  « po- 
pulum Dei  ».  Qui  in  hac  aula  cognoscunt  aliquos  pios  credentes  « mu- 
sulmanos  » et  alios,  hanc  paraphrasim  intelligunt  et  amant.  E.  g.  Rabin- 
dranath  Tagore  ...6  in  India  fuit  magnus  cantator  amoris  Dei,  Dei  qui, 
ille  haec  dicit,  est  « unus  et  indivisibilis  »,  « creator  »,  « mea  Veritas 
Suprema  »,  « magister  meus  et  Dominus  meus  ». 

Sunt  etiam  de  populo  Dei  ii  qui  Deum  verum  non  cognoscunt  vel 
qui,  misere,  non  iam  recognoscunt.  Illi  sunt,  secundum  caritatem  ex- 
pressionis biblicae,  « gentiles  ».  Sane,  non  sunt  de  populo  qui  Deum 
adorat.  Sed,  a Deo  creati;  in  omni  vitae  suae  tempore  a Deo  in  existen- 
tia  sustenti;  membra  familiae  humanae  ex  qua  Homo-Deus  per  B.  Ma- 
riam Virginem,  natus  est;  a Iesu  Christo  redempti,  ipsi  de  populo  Dei 
sunt. 

De  populo  Dei!  Sed  Deus  caritas  est  ...7.  Sunt  ergo,  quisque,  si 
saltem  de  bona  fide  sunt,  de  populo  quem  Deus  diligit.  De  populo  Ca- 
ritatis Dei.  De  populo  Dei  qui  est  Pater,  amans  populum  suum  ut 
familiam  suam  veram.  De  populo  quem  Iesus,  in  vita  terrestri  usque 
ad  finem  dilexit,  et  quem,  in  caelo,  indesinenter  et  ex  toto  corde  suo 
diligit.  De  populo  quem  diligit  Maria,  quae,  Mater  Ecclesiae,  est  etiam, 
secundum  antiquam  traditionem  « novae  Evae  »,  mater  spiritualis  totius 
generis  humani.  De  populo  Dei!  Quod  est  plena  realitas,  minime  figura. 
Quod  potest  unicuique  dare,  in  tempore  nostro  ubi  tot  animae  tristes 
sunt,  magnitudinem  animi,  spem,  et  sic  laetitiam. 

Secundum  has  notiones,  totum  nostrum  genus  humanum,  in  suo 
itinere  ad  Deum,  componitur  ex  diversis  commeatibus  (gallice:  cara- 
vanes).  Sed  si  commeatus  optime  instructus,  solidissimus,  quem  Iesus 

voluit,  ambulans  in  via  tutissima,  est  noster  commeatus  Ecclesiae  catho- 
licae, quomodo,  in  spiritu  ardenter  missionario,  non  possemus  deside- 
rare pro  omnibus  omnes  securitates,  omnia  iura  et  omnia  privilegia  filio- 
rum Dei,  ut  omnes  in  Ecclesia  sint  spiritualiter  divites?  Ipso  facto, 
quomodo  non  possemus  desiderare,  non  unionem  tantum,  sed  unitatem 
huius  immensi  populi  Dei?  ...8 

Consequenter  hoc  votum  emitto:  quod,  in  introductione  in  diver- 
sis sensibus  notionis  « populi  Dei  » indicentur  puncta  quibus  diversi 
commeatus  eiusdem  populi  similes  sunt.  Quodcumque  enim  congregat, 
bonum  est.  Quando  autem  Deus  est  qui,  Optimus,  congregat,  opus 
eius  est  optimum.  Dixi. 


In  textu  scripto  tradito : 1 etiam.  2 (cf.  Io.  1,  47).  3 ( Exod . 19,  5; 

cf.  2 Cor.  6,  16).  4 (cf.  Hebr.  11,  6).  5 (cf.  Revue  Missi,  mars  1961, 

p.  87-92  et  multos  « filmos  » iaponenses).  6 (1861-1940).  7 (cf.  1 Io. 

4,  16).  8 Caiphas  ipse,  sed  prophetans  ut  notavit  evangelista,  dixit:  « Iesus 

moriturus  erat,  non  tantum  pro  gente,  sed  ut  filios  Dei,  qui  erant  dispersi,  congre- 
garet in  unum  » (cf.  Io.  11,  50-52). 

Animadversiones  additae-. 

Ad  n.  25.  Caput  de  laicis,  inter  omnia  Concilii  capita,  a permultis  laicis  maxime 
expectatur.  Oportet  igitur  hoc  omnino  eos  satisfacere.  In  primis,  rationes  aposto- 
latus  laicorum  solidae  et  profundae  esse  debent,  i.  e.  quam  altissimae  possunt 
theologicae. 

Schema  autem  essentialiter  dat,  ut  rationes  apostolatus  1)  sacramentum  confir- 
mationis (pag.  7);  2)  participationem  « ipsius  missionis  Ecclesiae  salvificae  ».  Quod 
verum  est.  Quod  tamen  non  est  huius  apostolatus  laicorum  hic  fons  profundissi- 
mus quem  simul  quaerimus. 

Quis  ergo  est  ille  fons?  Missio  Ecclesiae  hierarchicae  a Iesu  venit,  qui  ipse 
missus  est  a Patre:  « Sicut  misit  me  Pater,  et  ego  mitto  vos  » (Io.  20,  21;  cf.  Gal. 
4,  4,  Heb.  3,  1 ubi  Iesus  dicitur  apostolus).  Et  haec  missio  Ecclesiae  bene  incipit 
quando  Spiritus  Sanctus  a Patre  et  Filio  mittitur  (cf.  Io.  14,  16,  26;  16,  7). 

Sed,  quare  Pater  et  Filius  mittunt?  Et  quare  Filius  et  Spiritus  mittuntur?  Hic 
simus  in  visceribus  quaestionis. 

Responsio  datur  theologica,  fundata  in  Scripturis.  Pater  et  Filius  mittunt,  quia 
diligunt:  « In  hoc  apparuit  caritas  Dei  in  nobis,  quoniam  Filium  suum  unigenitum 
misit  Deus...  ut  vivamus  per  eum  » ( 1 Cor.  4,  9-10;  Io.  3,  16).  Filius  et  Spiritus 
Sanctus  missionem  accipiunt,  quia  diligunt  (cf.  Gal.  2,  20;  Eph.  5,  2). 

Sic  fons  missionis  datae  (a  Patre,  a Filio),  fons  missionis  acceptae  (a  Filio,  a 

Spiritu  Sancto)  est  caritas.  Caritas  Patris,  caritas  Verbi,  caritas  Spiritus  Sancti 

(cf.  Io.  4,  16).  Haec  caritas  divina  est  fons  ultimus  missionis. 

Quid  mirum  igitur,  si  finis  omnis  missionis  — ideoque  omnis  apostolatus  — 
est  aedificare  Civitatem  caritatis,  scilicet  Civitatem  Dei:  quicumque  enim  mittitur 
a caritate,  ad  caritatem  mittitur.  Itaque,  quando  Ecclesia  in  nomine  Iesu  mittit 
(per  baptismum,  qui  inserit  Christo,  per  confirmationem,  qui  dat  abundanter  Spi- 
ritum Sanctum,  et  per  alia  media  gratiae,  aliquoties  etiam  per  mandatum  speciale), 

Ecclesia  semper  mittit  caritate-,  et  missi,  qui  sunt  aliquo  modo,  ut  Ioannes  Baptista, 
missi  a Deo  (cf.  Io.  1,  16),  mittuntur  a caritate  et  igitur  ordinantur  ad  caritatem. 
Aliis  verbis,  omnis  missio,  eoque  ipso  omnis  apostolatus,  Cor  Dei  amantissimum 
revelat,  et  cor  apostoli  ad  ferventem  caritatem  provocat. 

Placet  etiam,  sanctum  Paulum,  in  Epistola  ad  Galatas  (4,  4)  exprimere  parti- 
cipationem Reginae  apostolorum  ad  effectum  missionis  Filii,  cum  scribit:  « Misit 
Deus  Filium  suum,  factum  ex  Muliere  »:  quae  participatio,  similiter,  ad  effectum 
missionis  Spiritus  Sancti,  indicatur  Actibus  Apostolorum  (1,  14). 

Omni  modo  notio  theologica  supradicta  animos  laicorum  divino  amore  incen- 
dere potest.  Itaque  ardenter  opto  ut  in  schemate  includatur. 

7 

Exc.mus  P.  D.  CANDIDUS  PADIN 

Episcopus  tit.  Tremithusius,  aux.  S.  Sebastiani  Fluminis  lanuarii 

Venerabiles  Patres , Observatores  et  Auditores  carissimi , 

Cum  de  populo  Dei  et  speciatim  de  laicis  in  hoc  capite  tractaturi 
sumus,  desiderandum  nobis  videtur  quod  materia  aptior  componatur 
cum  aliis  partibus  totius  schematis. 

Curnam  etenim  de  hierarchia  tractatur  antequam  Ecclesia  ut  po- 
pulus Dei  definiretur?  Estne  hierarchia  extranea  vel  realiter  distincta 
a populo?  Nonne  mysterium  Corporis  Christi  mystici  melius  innotesce- 
ret si  hierarchiam  clare  ut  pars  populi  Dei  appareret?  Ideo  libenter  as- 
sensum praebemus  emendationi  ab  em.mo  card.  Suenens  praesentatae 
ad  hunc  intentum,  i.  e.,  ut  disiunctim  de  populo  Dei  et  de  laicis  trac- 
tetur et  tota  materia  huius  schematis  melius  distribuatur  per  quinque 
capita,  quae  erunt:  1)  de  Ecclesiae  mysterio;  2)  de  populo  Dei  in  ge- 
nere; 3)  de  constitutione  hierarchica  Ecclesiae;  4)  de  laicis  in  specie; 
5)  de  vocatione  ad  sanctitatem  in  Ecclesia. 

Simili  ratione  nobis  non  placet  distinctio  illa  inter  hierarchiam  et 
populum,  quae  asseritur  in  par.  23,  pag.  6,  linn.  17-21.  Proponimus 
ergo  ut  textus  sic  emendetur:  « Distinctio  enim,  quam  ipse  Dominus 
inter  hierarchiam  et  alia  membra  populi  posuit,  simul  est  coniunctio, 
cum  pastores  et  alii  fideles  inter  se  communi  necessitudine  devinciantur. 
Ecclesiae  praepositi  omnibus  inservient,  illi  autem  pastoribus  et  docto- 
ribus  suis  oboedientes,  ad  salutem  communem  cooperentur  ». 

Transeamus  nunc  ad  alias  duas  quaestiones  considerandas,  quas  ma- 
gni momenti  putamus.  Et  prima  sit  de  modo  quo  laici  in  Ecclesia  reco- 
gnoscuntur. Ratio  vera  et  mystica  qua  christifideles  in  populo  Dei  inter 
se  distinguuntur,  est  vocatio  qua  a Deo  gratificamur.  In  ipsa  fundatur 
ergo,  ut  nobis  videtur,  distinctio  conditionis  et  missionis  uniuscuiusque 

fidelium.  Et  etiam  experientia  in  apostolatu  Actionis  Catholicae  nobis 
satis  demonstravit  quod  persuasio  vocationis  personalis  a Deo  receptae, 
est  principalis  fructus  gratiae  ad  vitam  apostolicam  promovendam.  Et 
ideo  necesse  putamus  quod  conceptus  vocationis  clare  appareat  in  ipsa 
definitione  laicorum  in  Ecclesia.  Proponimus  ergo  hanc  emendationem 
ad  pag.  6,  linn.  31-40:  « Iam  vero  sacrosancta  Synodus  nomine  laico- 
rum intelligit  fideles,  qui  baptismate  in  populum  Dei  cooptati,  cum  non 
sint  neque  ad  ordinem  hierarchicum,  neque  ad  canonicum  statum  religio- 
sum vocati,  in  communi  christifidelium  statu  Deo  serviunt,  et  pro  parte 
sua  missionem  totius  populi  christiani  in  mundo  exercent,  etiam  per 
actionem  religiosam  ». 

Et,  ut  melius  adhuc  innotescat  character  proprius  missionis  laico- 
rum in  Ecclesia,  conveniens  erit  incorporatio  optimae  emendationis  ad 
hanc  paragraphum,  ab  em.mo  card.  Suenens  praesentatae,  uti  iacet  in 
fasciculo  emendationum,  pag.  10,  n.  29.  Reapse,  optime  iuvat  ad  spiri- 
tum apostolicum  stimulandum  et  roborandum  ut  laicus  recognoscatur 
ut  instrumentum  salutis  et  organon  laudis  Dei  in  saeculo  constitutus. 
Haec  doctrina  nova  non  est,  sed  firmiter  nobis  tradita  inde  ab  apostolis. 
B.  Paulus,  doctor  gentium,  clare  in  epistola  ad  Ephesios  docet:  «...  to- 
tum corpus  compactum  et  connexum  per  omnem  iuncturam  subministra- 
tionis, secundum  operationem  in  mensuram  uniuscuiusque  membri,  aug- 
mentum corporis  facit  in  aedificationem  sui  in  caritate  » ..3 

Tertia  et  ultima  emendatio  agit  de  christifidelium  relatione  ad  hie- 
rarchiam,  de  qua  tractatur  in  par.  26  schematis.  Satis  affirmatur,  iterum 
et  iterum,  in  hoc  schemate,  necessitas  oboedientiae  fidelium  erga  pa- 
stores. Et  revera  hoc  principium,  uti  fundamentum  totius  unitatis  Ec- 
clesiae, inconcussum  manere  debet.  Immo,  summi  momenti  est  ad  imi- 
tationem Christi  complendam.  Ipse  namque,  ut  Paulus  apostolus  dicit, 
« factus  est  oboediens  usque  ad  mortem  » ...2.  Nos  autem  episcopi,  uti 
pastores,  tenemur  etiam  ad  exercendas  omnes  virtutes.  Ut  uno  verbo 
omnia  dicamus,  necesse  est  ut  voluntati  Dei  oboediamus.  Sed  quomodo 
voluntatem  Dei  cognoscemus? 

Si  pastores  sumus,  unum  facimus  cum  grege.  Ipse  Christus  sic  de 
seipso  locutus  est:  « Ego  sum  pastor  bonus,  et  cognosco  meas  et  cogno- 
scunt me  meae,  sicut  novit  me  Pater  et  ego  agnosco  Patrem  » {sicut 
praecise  exstat  in  textu  graeco  3).  Missio  pastoris  in  Ecclesia  unitur  ergo 
ad  ipsam  participationem  vitae  trinitariae.  Et  sic  concludere  possumus, 
quod  sicut  ovibus  pastorem  sequere  incumbit,  ita  pastori  est  oves  suas 
cognoscere,  et  nominatim  ...4.  Haec  est  ratio  cur  ab  antiquis  Patribus 
Ecclesiae  dictum  fuerit:  « Saepe  iuniori  revelat  Deus  quod  melius 
est  » ...5,  cum  de  audiendis  fratribus  a superiore  ageretur.  Ut  bene  pa- 

scat,  necesse  est  ut  signa  Dei  in  populo  manifestata  pastor  inquirat. 
Ergo,  sic  dictum  « dialogum  » seu  melius  collocutio  inter  hierarchiam 
et  laicos,  non  est  aliquid  laudabile  tantum,  sed  omnino  necessarium 
sive  ad  bonum  commune  Ecclesiae,  sive  ad  personalem  perfectionem 
ipsorum  pastorum.  Alioquin  vere  pastores  non  erunt  episcopi.  Et  hoc 
nullum  detrimentum  auctoritati  nostrae  faciet,  sicut  Pater  non  minuitur 
eo  quod  libenter  filios  suos  audiat. 

Hoc  est  sensum  emendationis  a pluribus  episcopis  Brasiliae  sub- 
scriptae, inter  quos  enumeramur.  Proponimus  ergo,  ut  addatur  in  fine 
lin.  38  pag.  10  schematis:  « Haec  erit  humilis  obauditio  qua,  ut  Christi 
imitatores  oboedientis  Patri,  pastores  signa  Dei  in  Ecclesia  manifestata 
inquirent  ».  Dixi. 


In  textu  scripto  tradito-.  1 ( Eph . 4,  16).  2 ( Phil . 2,  8).  3 {Io.  10, 

14-15).  4 {Io.  10,  3).  5 (Reg.  S.  Benedicti). 

8 

Exc.mus  P.  D.  IOSEPH  MARCUS  GOPU 
Archiepiscopus  Hyderabadensis 

Em. me  Praeses , venerabiles  Patres, 

Mihi  legenti  cap.  III  de  populo  Dei  et  speciatim  de  laicis  in  hoc 
schemate  de  Ecclesia  pergratum  fuit  invenire  brevem  quamdam  indica- 
tionem implicitam  de  promotione  operis  evangelizationis  inter  quasdam 
formas  apostolatus  laicalis  in  genere  sub  n.  25,  pag.  40,  linn.  5-9.  Atta- 
men liceat  mihi  humiliter  proponere  ut  munus  hoc  laicorum  magis  ex- 
plicite  exponatur  laicis  in  regionibus  missionum  viventibus  his  sequen- 
tibus aut  huiusmodi  verbis:  « Laici  praesertim  in  regionibus  missionum 
viventes  meminerint  praecipuam  et  optimam  formam  apostolatus  lai- 
calis consistere  in  collaboratione  cum  episcopo  et  sacerdotibus  in  opere 
evangelizationis  fratrum  suorum  non-christianorum  ».  Haec  verba  addi 
possunt  post  lin.  9. 

Mirabile  etenim  dictu,  laici  catholici  antiqui  in  perpluribus  missio- 
nibus fere  nullum  praestant  adiumentum  episcopis  et  sacerdotibus  in 
opere  ad  gentes  neque  in  opere  consolidationis  apud  christianos  recen- 
ter conversos.  Experientia  constat  eosdem  catholicos  valde  minus  ze- 
lari pro  operibus  missionalibus  quam  catholici  laici  in  Europa  et  Ame- 
rica. Immo  persaepe  fit  ut  conversiones  infidelium  fiant  facilius  et  fe- 
licius in  locis  dissitis  a centris  et  pagis  catholicis  quam  in  locis  vici- 

nioribus.  Proinde  mihi  videtur  laicos  in  missionibus  urgendos  esse  magis 
explicite  ad  hanc  apostolatus  formam. 

Liceat  mihi  insuper  exprimere  votum  ut,  data  pastorali  indole  huius 
Sacrosancti  Concilii,  Ecclesia  universalis  semper  et  eminenter  in  statu 
missionis  esse  clare  ostendatur.  Sine  tali  enim  sensu  Ecclesiam  totam 
informante  non  poterimus  adimplere  mandatum  a Salvatore  generis  hu- 
mani apostolis  et  eorum  successoribus  impositum:  « Euntes  in  mundum 
universum  docete  omnes  gentes,  baptizantes  eos,  etc.  ...  ». 

Spero  quod  documenta  et  conamina  recentium  Summorum  Ponti- 
ficum et  praesentia  episcoporum  ex  omnibus  gentibus  et  populis  mis- 
sionalibus  in  hac  Sancta  Synodo  necnon  schema  expectatum  de  missio- 
nibus indolem  missionariam  Ecclesiae  universalis  valde  augeant  et  ignem 
zeli  magis  accendant  in  omnibus  gradibus  membrorum  Ecclesiae  ita  ut 
regnum  Christi  citius  perveniat  ad  omnem  creaturam.  Gratias. 


9 

Exc.mus  P.  D.  LEO  ARTURUS  ELCHINGER 
Episcopus  tit.  Antandrinus,  eoad.  Argentinensis 

V enerabiles  Patres  conciliares,  carissimi  Fratres  Observatores 
et  Auditores, 

Apud  Concilii  secretarium  posui  aliquas  emendationes  vel  additio- 
nes circa  remedia  quae,  ut  mihi  videtur,  urget  afferre  in  schemate  de 
Ecclesia  et  praesertim  in  huius  capitis  nn.  24  et  25,x  contra  individua- 
lismum  quod  vitam  Christianorum  hodie  impregnat,  et  est  Ecclesiae  apo- 
stolatusque  naturae  tam  contrarium.  In  istis  verbis,  tantum  rationes 
maiores  proponere  vellem  harum  animadversionum. 

Feliciter  manifestat  hoc  schema  Ecclesiam  Christi  esse  Corpus  my- 
sticum, populum  Dei,  convocationem  sanctam,  familiam  credentium,  etc. 
Hoc  certe  maximi  momenti  est  pro  multis  christianis  huiusce  temporis 
qui,  in  isto  mysterio  per  baptismum  incorporati,  tamen  Ecclesiam  velut 
quamdam  administrationem  humanam  vel  mere  iuridicam  institutionem 
tantum  considerant. 

Feliciter  etiam  manifestat  hoc  schema  populi  Dei  dimensionem  uni- 
versalem seu  catholicam,  et  certe  necesse  est  omnes  christianos  conscios 
esse  aggregationis  suae  communioni  universali  Filiorum  Dei  per  bapti- 
smum et  alia  sacramenta. 

Nunc  autem 2 experientia  pastoralis  nostra  urgenter,  ni  fallor,  in 
mentibus  nostris  quaestiones  movet  circa  veritatem  vitae  et  existentialem 

valorem  harum  fidei  assertionum.  Unusquisque  vestrum,  venerabiles 
Fratres,  sequentibus  quaestionibus  attentionem  suam  aliquantulum  fa- 
veat praebere. 

a)  Quomodo  sit  possibilis  ut  istae  purae  notiones  universalitatis 
vel  communitatis,  a fidelibus  saepe  modo  mere  iuridico  et  formali  in- 
tellectae, habeant  de  facto  aliquem  influxum  in  eorum  vita  et  effica- 
citer obstent  eorum  frequenti  et  profunde  radicato  individualismo? 

b)  Quomodo  impedire  possemus  quin  incorporatio  fidelium  in 
mysterio  Ecclesiae  sic  remaneat  in  mentibus  eorum  et  vita  ut  aliquid 
abstractum  et  ullo  modo  personale  et  vitale? 

c ) Quomodo  bic  necessarius  communitatis  catholicae  sensus  na- 
sci et  de  die  in  diem  crescere  posset,  nisi  per  aliquam  experientiam  con- 
cretam communionis  fraternae,  in  qua  baptizati  ecclesiam  3 suam  incor- 
porationem quotidie  in  fide,  in  caritate  et  in  actione  sua  actuare  possint? 

Tales  tres  quaestiones  evidentiores  et  urgentiores  apparebunt  si 
consideremus  nunc  aliqua  hodierna  facta  facillime  discernenda. 

1.  Multi  christiani,  etiam  si  regulariter  sacramenta  recipiunt,  nul- 
lam experientiam  spiritualem  habent  incorporationis  suae  mysterio  Ec- 
clesiae. Sunt  e contra,  ut  ita  dicam,  sicut  spiritualiter  gulosi,  quaeren- 
tes tantum  in  religione  quamdam  securitatem  mere  individualem  de  sua 
salute,  egoismum  plus  quam  caritatem  sapientem,  apostolo  Paulo  dicente 
e contra  quod  omnis  lex  in  uno  sermone  impleatur:  « Diliges  proximum 
sicut  teipsum  » ...4,  et  praecipiente:  « Alter  alterius  onera  portate  et 
sic  adimplebitis  legem  Christi  »...5 

2.  Formae  vitae  socialis  in  temporibus  nostris  anonymatum  sa- 
piunt. Exstirpatio  geographica,  socialis  et  psychologica  hominum  con- 
sequitur eorum  incessantes  migrationes.  Haec  omnia  pertinaciter  conspi- 
rant ad  hoc  quod  disiunctio  semper  aggravetur  inter  homines  et  etiam 
inter  christianos. 

3.  Dioeceses  et  etiam  paroeciae  saepe  disproportionata  dimensione 
gravatae  sunt  et  difficile  est  (et  etiam  in  pluribus  casibus  vere  impos- 
sibile) in  eis  facere  experientiam  concretam  christianae  communitatis. 

4.  Ad  baptizatos  in  ambitu  communitatis  christianae  et  etiam  hu- 
manae retinendos,  iam  non  sufficiunt  hodie  institutiones  stabiles  an- 
terioris vitae  Ecclesiae,  e.  g.  pristinae  paroeciae  rurales. 

5.  Sectae  religiosae  seducent,  proh  dolor!,  numerum  quotidie  cre- 
scentem baptizatorum,  eo  quod  praebent  suis  asseclis,  praesertim  pau- 
peribus, remedium  contra  desperantem  solitudinem  eorum  et  aliquam 
experientiam  spiritualis  fraternitatis,  qualem,  ut  ipsi  dicunt  frequenter, 
in  vita  Ecclesiae  suae  aequiparenter  non  invenerunt. 

6.  Motus  etiam  sociologici  recentioris  civilizationis  saepe  aliquam  ex- 

periendam  fovent  profanae  communitatis  (professionalis,  politicae,  cul- 
turalis  et  otii)  et  ista  experientia  pluribus  apparet  ut  magis  concreta  et 
vivida  quam  in  pluriformis  christianorum  conventibus. 

Quae  cum  ita  sint,  quid  nobis  faciendum  est? 

Ista  diversa  sed  concordantia  facta  evidenter  postulant  ut  antequam 
veniatur,  et  etiam  ut  possibile  sit  veniendi  ad  experientiam  communio- 
nis fidei,  caritatis  et  cultus  cum  tota  Ecclesia  universali,  primo  suscite- 
tur et  educetur  et  magis  ac  magis  profundior  efficiatur  experientia  per- 
sonalis communionis  christianae  in  minoribus  vel  parvis  communitati- 
bus, cuiusque  sint  naturae.  Erunt  enim  sive  paroeciae  renovatae,  sive 
etiam  communitates  valde  minores  et  minus  a conditionibus  loci  depen- 
dentes quam  a variis  campis  hodiernae  vitae. 

Tales  experientiae  iam  requiruntur  ab  interno  motu  virtutum  spe- 
cifice christianorum,  scii,  fidei  et  caritatis.  Quaerunt  enim  fides  et  ca- 
ritas fraterna  suam  ecclesialem  expressionem  in  mutuis  relationibus. 
Plus  etiam  requiruntur  tales  experientiae  fraternae  et  divinae  commu- 
nionis in  natura  ipsa  et  veritate  omnium  sacramentorum  cultus  chri- 
stiani,  praesertim  in  Eucharistia. 

Incorporatio  ergo  in  Ecclesia  remanet  et  remanebit  semper  ab- 
stracta, individualistica  vel  tantum  iuridica  si  non  gignitur  et  quotidie 
nutritur  inter  christianos,  mediantibus  talibus  communitatibus  concre- 
tis, vera  fraterna  consortio  et  aliqua  bonorum  partitio  in  fide,  in  spe, 
in  caritate,  in  gratiarum  actione  et  tandem  etiam  in  apostolatu. 

Qualis  sit  et  debeat  esse  ista  communio  christiana  in  parvis  commu- 
nitatibus, fons  et  imago  totius  sanctae  Ecclesiae  catholicae,  nemo  sit  qui 
dubitet.  In  Actibus  Apostolorum  docet  S.  Lucas  qualiformis  et  quanta 
fervida  erat  communitas  sancta  Ierusalem,  usque  in  finem  saeculorum 
omnium  communitatum  christianarum  exemplar...6 

Memores  tandem  simus,  eodem  S.  Luca  in  Actibus  Apostolorum  te- 
stificante,  quod  vita  salutifera  et  apostolica  laicorum  christianorum  non- 
nisi in  tali  experientia  communionis  christianae  fundamentum  et  foecun- 
ditatem  recipere  potest.  Nullus  est  apostolatus,  etiam  personalis,  qui  non 
radicetur  in  tali  vita  communi  mentium  in  fide,  cordium  in  fraterna  ca- 
ritate, conatuum  in  sanctitate  per  spirituales  hostias  in  communi  cele- 
bratione Eucharistiae  consecrandas. 

Denique  7 nullus  est  apostolatus  qui  non  sit  quasi  emanatio  evan- 
gelicae  caritatis  in  ferventibus  communitatibus  ad  perfectionem  tenden- 
tis. Hoc  tantum  signum  infidelium  efficaciter  captat  attentionem,  vocat 
ad  Christum  et  velut  Epiphaniam  permanentem  praebet  Ecclesiae. 

Aliquae  istarum  considerationum  in  schemate  de  praesentia  efficaci 
Ecclesiae  in  mundo  hodierno  et  in  schemate  de  apostolatu  laicorum  am- 

pliorem  locum  certe  habebunt.  Mihi  videtur  tamen  quod  earum  funda- 
mentum doctrinale  in  constitutione  dogmatica  de  Ecclesia  iam  providi 
debet. 

Ultima  quaestio,  venerabiles  Fratres,  erit  ista:  Estne  inter  nos  opi- 
nio sat  communis  quod  individualismus  in  nostro  tempore  reapse  sit 
gravis  et  minax  haeresis  tam  pro  laicis,  quam  etiam  aliquando  pro 
eorum  pastoribus?  Estne  inter  nos  sat  communis  opinio  quod  contra 
istam  haeresim  pastoralem  ab  ista  Sancta  Synodo  remedium  proprie 
christianum  et  evangelicum  afferri  debeat?  Gratias! 


In  textu  scripto  tradito-.  1 hoc  capite.  2 Attamen.  3 ecclesialem. 
4 ( Gal . 5,  14).  5 ( Gal . 6,  2).  6 (cf.  Act.  2,  42).  7 deest. 

Animadversiones  additae-. 

Pars  II,  pag.  8,  lin.  24  ante  paragraphum  sequentem  addatur  (in  n.  24): 
« Attamen,  tota  ista  vita  personalis  christianorum  laicorum  non  individualiter 
vivitur,  sed  e contra  in  particularibus  coetibus  vel  communitatibus  qui  per 
mundum  sunt  quodammodo  prima  manifestatio  concreta  totius  sanctae  Ecclesiae 
catholicae.  Ut  in  pluribus,  in  vita  quotidiana,  per  solas  istas  Ecclesiae  cellulas, 
paroecias  scilicet  vel  alios  coetus  conditionibus  concretis  hodiernae  vitae  aptatas, 
possibile  est  de  die  in  diem,  laicis  christianis,  totius  sanctae  catholicae  Ecclesiae 
communionem  in  spiritu,  in  corde  et  in  actione  habere,  fovere  et  foecundam 
reddere  ».  Propterea,  in  Ecclesia  atque  apostolatus  incrementum,  ...  etc. 

In  n.  25,  in  pag.  9,  post  lin.  9,  addatur  novus  paragraphus:  « Memores  tamen 
sint  fideles  et  etiam  sacerdotes  aliique  ministri  ecclesiarum  quod,  docente  S.  Luca 
in  Actibus  Apostolorum,  fervor  et  efficientia  missionis  apostolicae  totius  Ecclesiae 
apud  eos  qui  adhuc  christiani  non  sunt  sicut  a fonte  vel  radice  indispensabiliter 
pendent  a veritate  et  fervore  totius  communitatis  christianae  eorum  qui  sic  a 
Domino  mittantur  in  mundum.  Quibus  radicibus  vel  fontibus  deficientibus  vel 
neglectis,  breviter  apostolica  navitas  seu,  ut  aiunt,  zelus  missionarius,  vel  inefficax 
erit  vel  corrumpetur  in  navitatem  mere  humanam  atque  individualismum  sapien- 
tem, valde  adversantem  naturae  Ecclesiae  quae  essentialiter  est  communio  sancta 
(cf.  Act.  2,  42-43;  2,  46-47;  4,  32-33;  5,  12-16;  13,  2-4;  etc.)  ». 

Paul  Vignancourt,  ev.  de  Valence;  Claude  Flusin,  ev.  de  S.  Claude;  Pierre 
Boillon,  ev.  de  Verdun;  Ioseph  Schmitt,  ev.  de  Metz. 

10 

Exc.mus  P.  D.  PHILIPPUS  MATTHAEUS  HANNAN 
Episcopus  tit.  Hieropolitanus,  aux.  V ashingtonensis 

V enerabiles  Fratres , carissimi  Observatores  et  Auditores, 

Fer  pauca  1 verba  de  laicis  velim  dicere.  Mea  humili  sententia,  adhor- 
tationes ad  laicos  directae  ut  ii  in  Ecclesiae  operibus  cooperentur,  effi- 
caciores  in  cap.  III  evaderent  si  magis  ad  rem  pertinerent.  Et  quia 

aliqua  praeclara  iam  dicta  sunt  de  theologia,  velim  loqui  tantum  de  ap- 
plicatione/ de  praxi. 

...3  Igitur  suggerere  audeo  ea  quae  sequuntur  addenda  esse  ad  finem 
art.  25  vel  in  alio  loco:  Laici  omni  hortatu  invitentur  ut  in  vita  sua 
domestica,  oeconomica,  sociali,  communitativa  ac  civili  sint  testes  fidei. 
Insuper  invitentur  ut  nomina  et  opera  dent  iis  consociationibus  quae 
tantum  influxum  habent  in  varias  vitae  condiciones  in  quibus  laici  prin- 
cipia christiana  sua  exercere  debent,  e.  g.  in  consociationibus  parentum 
ad  scholas  fovendas  conditis,  in  consociationibus  opificum,  in  consocia- 
tionibus professionalibus  et  ad  res  caritativas  fovendas,  in  consociatio- 
nibus civicis  et,  quod  est  maximi  momenti , ad  res  politicas ,4 

Quae  omnes  societates  maximum  habent  influxum  in  vita  omnium 
hominum  cotidiana.  Mundus  enim  ad  Christum  deduci  minime  potest 
nisi  dictae  consociationes  spiritu  Christi  imbui  possint.  Omnes  Supremi 
Pontifices  recentiorum  aetatum  hac  de  re  instanter  loquebantur.  Sufficit 
recolere  eorum  verba  de  societatibus  subsidiariis  et  eorum  valore  in  con- 
ditionibus vitae  cotidianae  moderandis;  e.  g.  Pius  XI  praeclare  hac  de 
re  tractavit  in  Quadragesimo  anno.  Mihi  igitur  maxime  persuasum  est 
hanc  quoque  Sacrosanctam  Synodum  de  eadem  re  loqui  debere. 

Qua  par  est  reverentia  suggerere  velim  etiam  ut  in  art.  26  (De  chri- 
stifidelium  relatione  ad  hierarchiam)  episcopis  persuasum  iri  ut  quaedam 
media  peculiaria  vel  peculiares  consociationes  constituant  ad  consilia 
laicorum  petenda.  Ecclesia,  in  C.I.C.,  can.  1520,  statuit  consilium  pe- 
ritorum laicorum  institui  ad  bona  ecclesiastica  materialia  administranda. 
Immo  magis,  de  rebus  spiritualibus  et  mixtis  episcopi  utantur  consilio 
laicorum  peritorum.  Laici  enim,  saepe  saepius  timidi,  consilia  magni 
momenti  quandoque  retinent  ne  nimis  5 audaces  videantur.  Porro  multae 
iam  adsunt  consociationes,  videlicet,  apud  nos / Concilium  Virorum  Ca- 
tholicorum et  Concilium  Mulierum  Catholicarum  in  Statibus  Foedera- 
tis...7 atque  aliae  alibi  similes,  quae  has  res  optime  exsequi  possent. 
Suggerere  igitur  velim  ut,  loco  verborum  « si  qua  sint  » ( et  intelligitur 
institutum  huiusmodi 8)  in  art.  26,  in  pag.  10,  lin.  32,  legantur  verba 
« et  si  non  sint,  erigantur  ».  Gratias  multas.  Dixi. 


In  textu  scripto  tradito-.  1 pauca.  2 deest.  3 Equidem.  4 politicis. 
5 deest.  6 deest.  7 Americae  Septemtrionalis.  8 deest. 

11 

Exc.mus  P.  D.  ALOISIUS  CIVARDI 
Episcopus  tit.  Thespiensis 

V enerabiles  Patres , 

Aliquid  breviter  dicam  de  par.  25,  pag.  8,  seu  de  vita  salutifera  et 
apostolica  laicorum. 

Haec  paragraphus  multa  bona  et  opportuna  continet,  et  in  genere 
iudicium  favorabile  meretur.  Mea  tamen  sententia  optandum  est  ut 
rationes  dogmaticae  et  morales  apostolatus  laicorum  magis  dilucide  ex- 
ponantur, quia  plurimum  ad  excitandum  et  ad  excolendum  spiritum 
apostolatus  iuvant  et  ad  repellendum  spiritum  individualismi  et  egoi- 
smum  religiosum  1 valde  diffusum. 

Sicuti  iam  dixit  em.mus  D.  card.  Cento,  oportet  explicite  affirmare 
officium  apostolatus  originem  ducere  non  tantum  a baptismo,  sed  etiam, 
et  a fortiori,  a confirmatione;  et  insuper  apostolatum  partem  esse  mu- 
neris caritatis  erga  Deum  et  erga  proximum. 

Haec  omnia,  uti  notum  est,  passim  inveniuntur  in  nonnullis  Sum- 
morum Pontificum  documentis  de  Actione  Catholica. 

Et  revera:  baptismus  nos  inserit  in  Corpus  Christi  Mysticum,  i.  e. 
in  Ecclesiam;  atqui,  sicut  in  quolibet  corpore  physico,  ita  in  quolibet 
corpore  morali,  nempe  societate,  omne  membrum  simul  passive  atque 
active  se  gerit;  seu  accipit  aliquid  a societate,  et  eidem  quaedam  donat 
(cf.  Epist.  Pii  PP.  XI  ad  episcopatum  lusitanum,  diei  10  novembris 
a.  1933). 

Ad  confirmationem  quod  attinet,  scimus  plures  Patres  et  Ecclesiae 
Doctores  clare  docere  christianum  ab  hoc  sacramento  aptum  et  idoneum 
fieri  ad  apostolatus  opera.  S.  Thomas,  e.  g.,  in  Summa  Theologica  per- 
spicue asserit  Confirmationem  esse  sacramentum  donationis  et  certami- 
nis pro  Christi  regno.  Scribit  ille  inter  cetera:  « In  hoc  Sacramento  datur 
plenitudo  Spiritus  Sancti  ad  robur  spirituale,  quod  competit  perfectae 
aetati.  Homo  autem,  cum  ad  perfectam  aetatem  pervenerit,  incipit  iam 
communicare  actiones  suas  ad  alios;  antea  vero  quasi  singulariter  sibi  ipsi 
vivit  » (Pars  III,  Q.  72,  a.  2). 

Insuper  in  hac  paragrapho  valde  opportunum  videtur  inserere  hanc 
veritatem:  scii,  quod  apostolatus  est  munus  caritatis  erga  Deum  et  erga 
proximum. 

Hanc  veritatem  aperte  exposuit  Pius  PP.  XI  in  Litteris  Episcopis 
Argentinae,  diei  4 februarii,  a.  1931.  Scribit  Pontifex  inter  cetera:  « Qui 

vere  proximum  diligit,  non  potest  non  desiderare  eius  salutem,  ac  pro 
eadem  strenue  adlaborare.  In  hoc  principio,  tamquam  in  suo  funda- 
mento, apostolatus  originem  repetit;  quia  apostolatus  nihil  aliud  est  nisi 
caritatis  christianae  exercitium,  quod  omnes  homines  obligat  ». 

Haec  verba  Pontificis,  perlucida  et  plena  substantiae,  valde  apta 
sunt  ad  probandum  universale  munus  apostolatus,  et  ad  excitandos  ani- 
mos ad  exercitium  eiusdem  apostolatus.  Propono  ergo  ut  verba  Ponti- 
ficis in  schemate  inserantur,  saltem  quoad  substantiam. 

Experientia  plene  me  docuit  non  omnes  laicos  plene  intelligere 
vim  obligationis  quae  oritur  a baptismo  et  confirmatione,  ex  Corpore 
mystico  Christi  et  ex  regali  sacerdotio  2;  econtra  omnes  — etiam  rudes 
et 3 imperiti  — recte  intelligunt  officium  apostolicum  a caritate  profluens. 
Etenim,  si  caritas  nos  urget  ut  curam  habeamus  corporis  nostrorum  fra- 
trum, quomodo  non  urgebit  ut  curam  habeamus  eorum  animae?  Nonne 
anima  plus  est  quam  corpus?  Et  quid  est  apostolatus,  nisi  quaedam 
cura  animarum? 

Attenta  igitur  efficacitate  huius  argumenti  ex  caritate,  quod  simul 
persuadet  et  urget,  peto  ut  non  omittatur  in  hac  paragrapho  de  vita 
apostolica  laicorum.  Dixi. 


In  textu  scripto  tradito-.  1 deest.  2 deest.  3 deest. 

12 

Exc.mus  P.  D.  ISMAEL  MARIUS  CASTELLANO 
Archiepiscopus  Senensis 

Venerabiles  Patres , 

In  cap.  III  agitur  speciatim  de  laicis  et  quidem  sub  aspectu  dogma- 
tico ad  enunciandam  eorum  positionem,  dignitatem  ac  missionem  in  Ec- 
clesia ex  iure  divino  et  ex  iure  ecclesiastico. 

1.  Ideo,  in  primis,  occasionem  arripere  volo  ad  salutem  dicendam, 
et  quidem  magno  ex  animo,  laicis  qui,  ut  auditores  in  hac  aula  conci- 
liari ex  Summi  Pontificis  benevolentia  adsunt  et  aliquomodo  repraesen- 
tant omnes  laicos  nostrae  curae  commissos  pastorali,  praesertim  eos, 
qui  nobiscum,  zelo  apostolico  ducti,  pro  Christo  et  pro  Ecclesia  strenue 
adlaborant. 

Nos  omnes  scimus  laicos  catholicos,  immo  et  non  catholicos,  magna 
cum  spe,  decisiones  ac  indicationes  exspectare  Concilii  Oecumenici  Va- 
ticani II;  ideo  sollicitudo  nostra  est  hanc  exspectationem,  in  praesenti- 
bus condicionibus  Ecclesiae  et  mundi,  nullimode  deludere. 

2.  Propterea  mihi  videtur  valde  opportunum  separare  caput  de  po- 
pulo Dei  a capite  de  laicis,  sicut  plures  Patres  iam  proposuerunt.  Popu- 
lus enim  Dei  comprehendit  hierarchiam,  religiosos  et  laicos.  Ideo  post 
tractationem  de  populo  Dei  sermo  fieri  debet  et  quidem  distincte  de 
hierarchia,  de  religiosis  et  de  laicis. 

3.  Conatus  autem  commissionis  theologicae  in  argumento  « de  lai- 
cis » evolvendo  mihi  laudandus  videtur.  Tamen  tractatio  magis  ampla, 
distincta,  completa  desideratur. 

Multa  enim  proferuntur  quae  pertinent  ad  omnes  christifideles,  sicut 
pluries  explicite  dicitur.  V.  g.  pag.  9,  sub  littera  a):  « Christifidelium 
socius  labor  efficit  ut  fides  annuntietur...  Proinde  laici...  »;  pag.  10 
sub  n.  26:  «Christifideles  omnes,  laicis  non  exceptis»;  pag.  11  sub 
n.  27:  « omnium  christifidelium...  omnes  utriusque  sexus  fideles...  su- 
scipiant suum,  pro  parte  qua  in  mundo  operantur,  speciale  officium, 
quod  ab  aliis  neque  praestatur  neque  praestari  potest  ».  Ut  evidens  est 
et  in  nota  27  dicitur,  sermo  hic  est  praecise  de  laicis  et  tamen  duabus 
vicibus  vocantur  « fideles  ». 

Sermo  ergo  fieri  debet  « de  laicis  »,  scii,  de  fidelibus,  qui  neque 
ad  clericos  neque  ad  religiosos  pertinent,  ut  evitentur  confusiones,  et 
ampla  detur  demonstratio  Ecclesiam  revera  doctrinam  completam  et 
praecisam  de  laicis  possidere  et  in  hoc  Concilio  prima  vice  sollemniter 
illam  enucleare. 

Ipsa  latinitas  sermonis  aliquibus  in  locis  perpolienda  videtur;  v.  g. 
quid  significant  verba  « valores  religiosi  » et  « valores  morales  » de 
quibus  in  pag.  9 sermo  est?  In  pag.  9,  linn.  16  ss.  legitur:  « Quod  si 
quidam  eorum,  deficientibus  sacris  ministris,  vel  iisdem  in  regimine  per- 
secutionis impeditis,  officia  sacra  pro  facultate  supplent;  et  si  plures 
quidem  ex  eis  pro  regno  Dei  omnibus  renuntiantes,  totas  vires  suas  in 
opera  apostolica  impendunt:  universos  tamen  oportet  ad  augmentum 
extensivum  et  intensivum  totius  Corporis  Christi  cooperari  ».  Quae  op- 
positio inter  eos  qui  supplent  sacerdotes  vel  ut  permanentes  in  servi- 
tium Ecclesiae  sese  devovent  et  universos  laicos  non  bene  sonat,  quia 
omnes  cooperantur  ad  augmentum  Corporis  Christi;  neque  adhibenda 
videntur  verba  « extensivum  » et  « intensivum  » tamquam  nimis  scho- 
lastica. 

4.  Sunt  autem  animadversiones  maioris  momenti.  In  pag.  6, 
linn.  31  ss.  datur  definitio  descriptiva  laicorum  potius  negativa,  et  in 
pag.  9 eorum  apostolatus  per  summa  capita  describitur.  Tota  autem 
haec  tractatio  non  satis  biblica  et  affirmativa  videtur.  Difficultas  utique 
invenitur  in  laicis  praecise  definiendis;  sed  plus  quam  iuridica  definitio 
exquirenda  sunt  quae  in  S.  Scriptura,  in  traditione,  in  historia  ecclesia- 

stica,  in  documentis  pontificiis  de  laicis  inveniuntur.  Si  v.  g.  loquamur 
de  viris  et  mulieribus  qui  Iesum  et  apostolos  comitabantur  et  opibus 
suis  adiuvabant,  de  septuaginta  viris  missis  a Domino  ad  annuntiandum 
regnum  Dei,  de  laicis  qui  Paulum  apostolum  adiuvabant  in  suo  apo- 
stolatu,  si  documenta  proferantur  a SS.  Patribus  tradita  circa  laicos; 
immo  si  describantur  quae  laici  nostris  temporibus  in  Ecclesia  et  pro 
Ecclesia  agunt,  certissime  notio  positiva,  praecisa,  realis,  completa  de 
laicorum  apostolatu  in  Ecclesia  habebitur.  A.  v.,  omnino  procedendum 
est  sicut  pro  episcopis  in  eadem  constitutione  ad  detegendam  volun- 
tatem divini  Fundatoris  Ecclesiae.  Ex  ipsa  revelatione,  ex  ipsa  Ecclesia 
viventi  eruenda  sunt  principia  dogmatica  de  statu  laicorum  in  Eccle- 
sia, de  eorum  apostolatu  in  mundo  pro  Christo  et  pro  Ecclesia. 

5.  Denique  notandum  est  in  pag.  9 sub  littera  b)  et  c)  aliquam  in- 
troduci apostolicam  actionem  Ecclesiae  erga  mundum  et  res  tempora- 
les, de  qua  nihil  dicitur  ubi  Ecclesia  in  genere  praesentatur.  Etenim  apo- 
stolatus  laicorum  est,  ut  recte  dicitur,  apostolatus  ipsius  1 Ecclesiae;  sed 
si  loquamur  de  laicis  qui  debent  sanare  « instituta  et  conditiones  mundi  » 
et  « per  opera  etiam  saecularia  seipsos  aliosque  sanctificare,  ita  ut  mun- 
dus spiritu  Christi  imbuatur  »,  sicuti  legitur  pag.  9,  necesse  est  prius 
recolere  quid  facere  potest  et  debet  tota  Ecclesia  circa  haec  omnia. 
Laici  enim  sanctificant  mundum,  quatenus  agunt  in  mundo  ut  filii  Dei 
et  Ecclesiae,  sed  veritas,  virtus,  gratia,  quibus  seipsos  et  mundum  sancti- 
ficant per  ministerium  hierarchiae  a Deo  recipiunt. 

Necessarium  ergo  est  addere  in  cap.  I de  Ecclesia  aliquid  circa  mis- 
sionem ipsius  salvificam  etiam  relate  ad  res  mundanas,  ut  aliqui  Patres 
proposuerunt. 

Ultimo,  adhaereo  his  quae  dicta  sunt  a D.  Hengsbach  et  a D.  Ci- 
vardi.  Dixi. 


In  textu  scripto  tradito : 1 deest. 


13 

Exc.mus  P.  D.  ALOISIUS  MATHIAS 
Archiepiscopus  Madrap  olit  anus  et  Meliapor  ensis 

V enerabiles  Fratres , dilectissimi  Observatores  et  Auditores , 

Loquar  de  laicis,  tamquam  auxiliariis  vel  cooperatoribus  cleri  seu 
catechistis  et  de  condendo  novo  opere  pontificio  pro  apta  institutione 
et  formatione  eorum.  Hoc  opus  vocari  posset : Opus  S.  Pauli  apostoli 
ad  gentes } 

Neminem  sane  fugit  humanum  genus,  varias  ob  causas,  in  praesen- 
tiarum valde  celerius  numero  crescere  quam  anteactis  temporibus,  prae- 
sertim in  quibusdam  terrae  regionibus  ut  v.  g.  in  India  et  in  Sinis. 

Seposita  ergo  quaestione  de  actuali  persecutione  contra  Ecclesiam 
in  nonnullis  orbis  partibus  ingravescenti,  agnoscendum  est  numerum 
sacerdotum  in  dies  continuo  imparem  evadere  spiritualibus  necessitati- 
bus generis  humani. 

Domini  autem  sacrum  mandatum  annuntiandi  Evangelium  universo 
mundo  inane  certo  fieri  nequit.  Quapropter  a Patribus  in  Concilio 
Oecumenico  Vaticano  II,  una  cum  quaestione  de  aptis  excogitandis 
viis  atque  subsidiis  ad  augendas  atque  ad  conservandas  sacerdotales  vo- 
cationes, disceptanda  etiam  esse  videtur  quaestio  de  parte  munerum 
et  officiorum  sacerdotalium,  quae  non  necessario  cum  sacro  ordine  co- 
haerent, delectis  laicis  canonice  demandanda  ...2  qui  ceterum,  ex  particu- 
lari conditione  personarum  et  rerum,  quandoque  aptiores  sunt  ad  re- 
gnum Christi  dilatandum  quam  ipsi  sacri  ministri. 

Iamvero  in  compertis  est  laicos  cooperatores,  quos  « catechistas  » 
vocant,  in  plerisque  territoriis  Missionum  (immo  in  quibusdam  quoque 
ordinariis  dioecesibus)  omnino  necessarios  evadere,  non  modo  ad  perfi- 
ciendam essentialem  partem  ipsis  demandatam  in  « consecratione  mun- 
di » ...3,  sed  etiam  ad  praebendum  sacerdotibus  validum  auxilium  in  ipso 
missionali  opere. 

Experientia,  insuper,  constat  et  auctoritative  a Summo  Pontifice 
Pio  XII  declaratum  fuit,  catechistarum  opera  in  nonnullis  negotiis  effi- 
cacia superare  actuositatem  sacerdotum...4 

Hodie  denique  catechistae,  Dei  providentis  consilio,  vocantur  ad 
supplendum  sacerdotum  defectum,  in  dies  magis  timendum,  quod  atti- 
net ad  presbyteros  exteros,  quibus  vel  omnino  negatur  vel  admodum 
difficilis  fit  ingressus  in  nonnullas  regiones  terrae. 

Ut  vero  haec  catechistarum  opera  ad  plantationem  conservationem- 
que Ecclesiae  vere  efficax  evadat,  atque  ordinata  ratione  adhiberi  valeat, 
omnino  requiritur: 

a)  ut  imprimis,  inter  ferventes  aptosque  fideles  ii  naviter  requi- 
rantur atque  seligantur  qui  in  hanc  varietatem  officiorum,  quam  supra 
innuimus,  alia  munera  una  cum  facultatibus  congruis  pressius  definienda, 
secura  ratione  immitti  possint; 

b)  ut  ipsorum  institutioni  atque  formationi  rite  consulatur  in 
aptis  institutis  seu  « seminariis  » ...5 

c)  ut  ipsis,  tam  pro  se  quam  pro  ipsorum  familia,  congruum 
stipendium  solvatur...6 

Firma  ergo  praeeunte  experientia,  fructibus  roborata,  Operis  S.  Pe- 

tri  Apostoli  pro  Clero  Indigeno,  necnon  Operis  a S.  Infantia,  qua  par 
est  reverentia  petere  audemus,  ut  et  pro  catechistarum  institutione, 
speciale  Opus  Pontificium  condatur,  quod  appellari  posset:  « Opus 
S.  Pauli  apostoli  ad  gentes  » ...7 

Huiusmodi  autem  « Opus  S.  Pauli  apostoli  ad  gentes  »,  dum  a Deo 
electi  apostoli  nomen  et  patrocinium  celebraret,  pontificale  propositum 
Summi  Pontificis  Pauli  feliciter  regnantis  ad  actum  deduceret  quod  at- 
tinet ad  operam  laicorum  in  Ecclesia  explendam;  quae  sane  hodiernis 
necessitatibus  ita  expostulatur,  ut  idem  Summus  Pontifex  haud  dubi- 
taverit aetatem  nostram  declarare  « horam  laicorum  ».  Haec  sunt  verba 
Summi  Pontificis : « Venite  ad  aiutare  questo  clero  che  oggi  si  fa  cosi 
scarso.  Venite  convinti  che  bisogna  operare  oggi  e subito,  che  non  c’e 
da  perdere  neppure  uri  ora;  i bisogni  sono  immensi  ed  urgentissimi. 
Venite  ad  aiutarci  a dire  al  mondo  dov’e  la  verita,  dov’e  1’ errore,  questo 
mondo  cosi  ddstratto  e come  travolto  dai  movimenti  centrifughi.  Biso- 
gna operare  oggi  e subito;  domani  potrebbe  essere  troppo  tardi.  A Vora 
dei  laici  ».8 

Antedicta  vero  instituta  seu  seminaria  catechistis  destinanda  hodier- 
nis temporibus  talem  effectum  in  Ecclesiam  inducere  valent  atque  de- 
scriptum Opus  S.  Pauli  ad  haec  instituta  erigenda  atque  sustinenda 
tam  aptum  subsidium  apparet,  ut  spirituale  bonum  ad  quod  ordinatur, 
haud  immerito  cum  illo  comparari  possit  quod  genuit  institutio  semi- 
nariorum pro  clericis  a Concilio  Tridentino  decreta. 

Rogamus  igitur,  venerabiles  Fratres,9  ut,  sicut  praedecessores  nostri 
in  Tridentina  Synodo  seminaria  clericorum  constituerunt,  ita  nos  in 
Synodo  Vaticana  II  congregati  seminaria  catechistarum  condamus,  seu 
« Opus  S.  Pauli  ad  gentes  ».10  Dixi. 


In  textu  scripto  tradito-.  1 deest.  2 (iisque  quoque  laicis,  qui  omnia 
onera  sacro  Ordini  connexa  quacumque  de  causa  suscipere  nequeunt).  3 (cf.  Al- 
locutionem S.  P.  Pii  XII,  5 oct.  1957).  4 (Allocutio  citata).  5 (cf.  Alloc. 

cit.).  6 (cf.  Alloc.  cit.).  7 Siquidem  ut  parvuli  eorumque  parentes  sollicite 
alliciuntur  ad  praebendum  auxilium  Operi  a S.  Infantia,  ita  spes  affulget  ut  coope- 
ratores laici  apostolatus  hierarchici,  hoc  modo,  speciali  ratione  ducantur  ad  semi- 
naria catechistarum  sustentanda  pro  locis  missionum  aliisque  peculiaribus  regioni- 
bus oratione,  propagatione,  subsidiis  auxiliisque  cuiuscumque  generis.  8 (cf.  ser- 
monem die  1 septembris  1963  Tusculi  habitum).  9 deest.  10  deest. 


CONGREGATIO  GENERALIS  L 


41 


14 

Exc.mus  P.  D.  HERBERTUS  BEDNORZ 
Episcopus  tit.  Bullensium  Regiorum,  eoad.  Katovicensis 


V ener abiles  Patres, 

Breviter  loquar } In  cap.  III,  art.  24,  pag.  7,  lin.  40,  et  in 
pag.  8,  lin.  1,  legimus:  in  familia  « velut  Ecclesia  domestica,  parentes 
saepe  sunt  primi  fidei  praecones  ».  Haec  sententia  exprimit  veritatem, 
quae  olim  in  multis  catholicis  societatibus  fere  universaliter  exsecuta 
erat  pro  bono  Ecclesiae  et  status  civilis. 

Attamen  hodie  solummodo  in  nonnullis,  non  numerosis  familiis 
mundi  occidentalis  realisatur.  Qua  de  causa  maximum  malum  pro  Ec- 
clesia et  societate  civili  provenit. 

Hoc  damnum  spirituale  in  bonum  spirituale  uniuscuiusque  familiae 
catholicae  verteretur,  si  omnes  catholici  parentes  moralem  obligationem 
agnoscerent  seipsos  semper  primos  praecones  fidei  pro  suis  liberis  esse. 

Proponimus  igitur  comma  hoc  « saepe  sunt  primi  fidei  praecones  » 
substituere  per  firmiorem  et  meliorem  expressionem,  i.  e.2  « semper  sint 
primi  fidei  praecones  ». 

Hic  modus  dicendi  magis  consentaneus  est  cum  traditione  catholica 
et  specialiter  cum  doctrina  ab  ultimis  Summis  Pontificibus  iterum  atque 
iterum  repetita. 

Principium  hoc,  secundum  quod  catholici  parentes  semper  primi 
fidei  praecones  esse  debent,  specialiter  inculcandum  est  animis  iuvenum 
et  virginum  qui  ad  matrimonium  contrahendum  se  praeparant. 

Si  hoc  principium  tota  anima  agnoscunt  et  apprehendunt,  in  futuro 
primi  catholici  institutores  et  educatores  suorum  liberorum  libenter 
devenient. 

Ergo  malum  hodie  valde  divulgatum  non  committent  et  obligatio- 
nem instruendi  et  educandi  animas  suae  prolis  in  fide  et  moralitate  ca- 
tholica in  alios  non  reicient. 

Ex  hoc  optimae  consequentiae  provenient  pro  hodierna  familia 
catholica,  quae  fere  ubique  sananda  est  pro  bono  Ecclesiae  et  totius 
humanitatis. 

In  hac  materia  bonum  christianum  et  ecclesiasticum  cum  univer- 
sali bono  humanitatis  concordat.  Si  hodie  incessanter  repetitur:  nostri 
laici  non  debent  passivi  sed  activi  esse,  eorum  catholica  activitas  aposto- 

licaf  religiosa  et  moralis  incipi  debet  in  familia,  in  qua  parentes  « sem- 
per  sint  primi  fidei  praecones  ».  Dixi. 


In  textu  scripto  tradito-.  1 deest.  2 deest.  3 deest. 


15 

Exc.mus  P.  D.  HENRICUS  ROMULUS  COMPAGNONE 
Episcopus  Anagninus 

Venerabiles  Patres , 

Dum  commissioni  conciliari  de  doctrina  fidei  et  morum  gratias  ex 
corde  ago  quod  in  schemate  de  Ecclesia  inseruerit  tractationem  de  po- 
pulo Dei,  plene  simul  adhaereo  normae  a commissione  de  laboribus 
Concilii  coordinandis  traditae  ut  « de  populo  Dei  » agatur  statim  post- 
quam actum  est  « de  Ecclesiae  mysterio  ». 

Etenim  ad  « populum  Dei  » constituendum  Ecclesiae  mysterium 
ordinatur.  Populus  autem  Dei  significat  universam  christifidelium  mul- 
titudinem, non  quidem  quasi  promiscue  et  indiscriminatim  adunatam, 
sed  ordinate  in  unum  collectam.  Proinde  sub  illa  appellatione  compre- 
henduntur et  sacra  hierarchia  in  variis  suis  gradibus,  et  simplices  fideles 
secundum  singulorum  statum  et  conditionem. 

De  toto  autem  agendum  est  antequam  de  singulis  partibus. 

Ecclesiam  Christi  constituere  in  mundo  novum  Dei  populum,  et 
quidem  secundum  quod  iam  in  Veteri  Testamento  praedictum  fuerat, 
pertinet  ad  explicitam  praedicationem  apostolicam. 

Iam  S.  Iacobus  in  ipso  Concilio  Hierosolymitano  sic  alloquitur  ad- 
stantes:  « Viri  fratres,  audite  me.  Simon  narravit  quemadmodum  pri- 
mum Deus  visitavit  sumere  ex  gentibus  populum  nomini  suo.  Et  huic 
concordant  verba  prophetarum  etc.  » ..} 

Similiter  Paulus  in  II  ad  Corinthios:  « Vos  enim  estis  templum 
Dei  vivi,  sicut  dicit  Deus:  inhabitabo  in  illis,  et  inambulabo  inter  eos 
et  ero  illorum  Deus,  et  ipsi  erunt  mihi  populus  ».  Missas  facio  alias  ci- 
tationes? 

Haec  notio  qua,  ad  mentem  ipsorum  apostolorum,  exprimitur  tran- 
situs oeconomiae  salutis  a Veteri  ad  Novum  Testamentum,  praegnans 
est  consequentiarum  sive  ad  profundius  intelligendum  ipsum  Ecclesiae 
mysterium,  sive  ad  fideles  edocendos  de  sua  supernaturali  dignitate 
deque  sua  ad  ipsam  sanctitatem  ordinatione. 

1.  Profundius  percipitur  mysterium  Ecclesiae.  Si  enim  instituitur 
comparatio  inter  « populum  Dei  » Veteris  Testamenti  et  novum  « po- 
pulum Dei  » a Christo  constitutum,  plura  quae  ad  ipsum  mysterium 
Ecclesiae  essentialiter  pertinent  logice  profluere  dignoscuntur.  Ita: 

In  novo  populo  Dei  a Christo  condito  finem  suum  attingit  oecono- 
mia qua  Deus  « populum  suum  » in  Veteri  Testamento  prosequutus  est. 
Novus  populus  Dei  est  adimpletio  et  haeres  promissionum  quae  per 
« populum  Dei  » Veteris  Testamenti  toti  humanitati  factae  sunt. 

Populum  illum  Veteris  Testamenti  vinculum  carnale  constituebat, 
quia  eius  munus  restringebatur  ad  Redemptoris  adventum  praeparan- 
dum. Novus  populus  constituitur  vinculo  illo  spirituali  quod  a Christi 
redemptione  peracta  profluit.  Ipsum  sacerdotium  in  populo  illo  tempo- 
raneum erat  et  carnaliter  transmittebatur;  in  novo  populo  Dei  perenne 
est  et  spiritualiter  transmittitur. 

In  populo  Dei  Veteris  Testamenti,  propter  eius  munus  limitatum, 
fere  nulla  erat  vocatio  missionaria.  Haec  vero  in  novo  populo  Dei  intrin- 
sece pertinet  ad  ipsam  eius  essentiam,  siquidem  ipsa  redemptio,  qua 
novus  populus  Dei  constituitur,  est  per  seipsam  ordinata  ad  omnes  ho- 
mines. 

Populus  Dei  Veteris  Testamenti  exspectabat  Redemptoris  adventum 
in  mundum,  et  ideo  tota  oeconomia  salutis  et  vita  spiritualis  hac  exspec- 
tatione signatur.  Novus  Dei  populus  iam  nullam  Dei  publicam  manife- 
stationem his  in  terris  exspectat,  sed  totaliter  ordinatur  ad  eschatologi- 
cam  Christi  iudicis  exspectationem. 

Sic  igitur  essentialia  elementa  ipsius  Ecclesiae  mysterii  e notione 
novi  « populi  Dei  » logice  profluunt ,3 

2.  Insuper  fideles  edocentur  de  sua  supernaturali  vita  deque  sua 
ordinatione  ad  ipsam  sanctitatem.  Nisi  velimus,  venerabiles  Patres,  no- 
tionem graviter 4 deficientem  tradere  de  populo  Dei,  omnino  necesse 
est  ut  ad  illam  realitatem  internam,  scii,  ad  gratiam  sanctificantem,  prae- 
cipue attendamus,  qua  in  populum  Dei  secundum  apostolorum  doctri- 
nam constituimur. 

Secundum  apostolorum  doctrinam  novus  populus  Dei  est  fructus 
redemptionis  a Christo  peractae.  « Dedit  semetipsum  pro  nobis,  ut  nos 
redimeret  ab  omni  iniquitate  et  mundaret  sibi  populum  acceptabi- 
lem  » ...5.  Id  quod  efficacia  redemptionis  operatur  in  singulis  est  condi- 
tio et  via  ut  novus  populus  Dei  constituatur.  « In  Christo  Iesu,  neque 
circumcisio  aliquid  valet,  neque  praeputium,  sed  nova  creatura  » ...6 

Ad  hanc  novam  creaturam  quae  in  singulis  animabus  vi  redemptio- 
nis generatur,  oportet  attendere  ut  in  lucem  ponatur  propria  natura  ipsius 
populi  Dei. 

Et  hic  est  locus  proprius  ut  de  ipsa  vocatione  ad  sanctitatem  agatur, 
quae  per  se  omnibus  patet. 

Licet  non  omnes  de  facto  sanctitatis  perfectionem  attingant,  certum 
tamen  est  omnes  per  se  ad  sanctitatem  ordinari. 

Etsi  enim  non  exstaret  explicitum  praeceptum  divinum  omnes  im- 
pellens ad  perfectam  dilectionem  erga  Deum  et  proximum,  ordinatio  ad 
sanctitatem  maneret  intrinsece  pertinens  ad  ipsam  naturam  gratiae  sanc- 
tificantis. Cum  enim  conferat  mysteriosum  consortium  divinae  naturae, 
cum  sit  radix  virtutum  theologalium  et  moralium,  praesertim  caritatis, 
cum  sit  intime  connexa  cum  inhabitatione  Spiritus  Sancti  arcano  modo 
in  nobis  clamantis  « Abba,  Pater  »,  agnoscenda  est  in  ipsa  gratia  ha- 
bituali quaedam  interior  lex  evolutionis  et  progressus,  sive  quantum 
ad  purificationem  a peccatis  et  vitiis,  sive  quantum  ad  Christi  imitatio- 
nem et  ad  perfectionem  et  radicationem  virtutum  versus  sanctitatem  et 
vitam  aeternam.  Haec  intrinseca  gratiae  evolutio  per  se  nullum  limitem 
praestitutum  habet. 

Cum  autem  gratia  per  Baptismum  omnibus  detur  qui  per  ipsum  in 
populum  Dei  aggregantur,  omnibus  ab  intrinseco  datur  haec  ordinatio 
ad  sanctitatem  quae  secundum  uniuscuiusque  conditionem  erit  modis 
diversis  in  actum  reducenda. 

Haec  oportet  in  hoc  capite  de  populo  Dei  clare  dicere  pro  munere 
ipso  pastorali  Concilii,  ut  fideles  edoceantur  a Concilio  7 se  in  populum 
Dei  constitui  non  ut  mediocrem  vitam  spiritualem  ducant,  sed  ut  ad 
hanc  altissimam  sanctitatis  metam  contendant  ad  quam  ordinantur  vi 
ipsius  gratiae  habitualis  iam  per  baptismum  receptae.  Edoceantur  autem 
a Concilio,  hoc  in  loco,  in  populo  Dei,  sicut  in  caelo,  mansiones  multas 
esse,  modos  autem  diversos  sanctitatis  prosequendae  nullam  violentiam 
singulorum  vitae  conditioni  inferre,  sed  Dei  sapienti  consilio  harmo- 
nice cum  ea  componi. 

Concludo .8  Evolvatur  igitur  in  hoc  capite  conceptus  qui  tangitur 
tantum  in  n.  23,  pag.  5,  linn.  16-20,  et  huc  transferantur  ea  quae 
de  vocatione  ad  sanctitatem  habentur  initio  cap.  IV  praesentis  schema- 
tis, nn.  28-30,  cum  necessariis  adaptationibus  textus  et  contextus.  Dixi. 


In  textu  scripto  tradito-.  1 {Act.  15,  14-15).  2 (2  Cor.  6,  16;  cf.  Hebr. 

8,  10).  Ad  Titum  autem  scribens  (2,  14)  constitutionem  populi  Dei  dicit  esse  sco- 
pum redemptionis  ab  ipso  peractae:  « Dedit  semetipsum  pro  nobis,  ut  nos  redi- 
meret ab  omni  iniquitate  et  mundaret  sibi  populum  acceptabilem  ».  Sollemnius 
ipse  Petrus  in  sua  1 ep.  2,  9-10,  christifideles  alloquitur:  « Vos  autem  genus 
electum,  regale  sacerdotium,  gens  sancta,  populus  acquisitionis...  qui  aliquando 
non  populus,  nunc  autem  populus  Dei  ».  3 fluunt.  4 deest.  5 ( Tit 

2,  14).  6 ( Gal . 6,  16).  7 deest.  8 deest. 

Exc.mus  P.  D.  FRIDERICUS  MELENDRO 

Archiepiscopus  Nganchimensis 

Venerabiles  Patres , 

Notanda  ad  cap.  III  de  Ecclesia , pag.  10,  n.  26,  linn.  39  ss. 

Placent  quidem  optima  quae  in  hac  paragrapho  de  oboedientia  di- 
cuntur. Tamen  supprimenda  videntur  in  lin.  40  verba  « in  illis  prae- 
sertim ».  Ratio  est  quia  semper  in  praepositis,  quicumque  illi  sint, 
auctoritas  nomine  Christi  vel  Dei,  saltem  implicite  exercetur  vel  exer- 
cenda est  cum  iuxta  S.  Paulum  omnis  auctoritas  sit  a Deo. 

Humiliter  propono  ut  doctrina  de  oboedientia  praepositis  debita, 
maiori  extensione  enucleetur.  Errores  quoque  hodierni  clare  denuntien- 
tur et  proscribantur.  Rationes: 

1.  Concilii  munus  non  tantum  est  veram  doctrinam  exponere,  sed 
etiam  errores  detegere  et  efficaciter  cavere  ut  fideles  ab  illis  arceantur, 
quod  sane  non  nisi  clara  eorum  damnatione  obtinetur. 

2.  Pericula  praecavere  et  salutaria  media  adhibere  ad  veram  fidei 
doctrinam  tutandam,  postulat  imprimis  indoles  pastoralis  magisterii  Ec- 
clesiae, et  modo  speciali  scopus  huius  nostrae  Synodi.  Concilium  enim 
Vaticanum  II  a sanctae  memoriae  Papa  Ioanne  XXIII  coactum  est,  « ut 
sacrum  christianae  doctrinae  depositum  efficaciore  ratione  custodiatur 
atque  proponatur  »...1  Numquid  efficacior  ratio  dicenda  est  occultatio 
vel  dissimulatio  errorum,  quorum  damnationem  fervidi  christifideles  a 
nostro  Concilio  spectant? 

3.  Praeclare  dilectissimus  Papa  noster  Paulus  VI,  feliciter  regnans, 
in  praeclara  sua  allocutione  die  S.  Michaelis  habita,  docuit:  « Quae 
profecto  caritas  animum  erigit  Nostrum.  Nam  cum  vita  hominum,  ut 
nunc  est,  oculis  obversatur  Nostris,  sponte  fit  ut  metu  magis  afficiamur 
quam  solatio,  dolore  magis  quam  laetitia,  atque  ad  periculum  arcen- 
dum et  ad  errores  damnandos  magis  quam  ad  fiduciam  et  amicitiam  mo- 
veamur ». 

Quapropter  consiliis  adhaeremus  em. mi  card.  Micara,  paucis  abhinc 
diebus  in  hac  aula  per  suum  delegatum  prolatis,  ac  stimulis  suae  pasto- 
ralis conscientiae  respondentibus;  videlicet,  ut  Concilium  nostrum,  sicut 
praecedentia  oecumenica  Concilia  constanter  fecerunt,  errores  etiam 
aperte  proscribere  non  desinat. 

Quibus  breviter  indicatis,  rogamus  ut  ad  finem  n.  26  addantur 
verba,  quae  in  prima  schematis  redactione  pag.  60  legebantur.  Scii.: 

« Errant  qui  docent  nullam  in  Ecclesia  Christi  potestatem  adesse  nisi 
ipsum  Christum  eiusque  divinam  legem  »,  et  ea  quae  sequuntur  usque 
ad  illius  paragraphi  finem.  Dixi. 


In  textu  scripto  tradito : 1 (AAS,  1962,  pag.  790). 

Animadversiones  additae: 

Pars  II,  cap.  III,  pag.  10,  lin.  17  dicit:  « Sicut  enim  merito  probari  debet 
indoles  laica  terrenae  civitatis,  quae  saecularibus  curis  iure  addicta,  propriis  regitur 
principiis,  ita  pariter  infensus  “ laicismus  ” seu  “ saecularismus  ”,  qui  scii,  societa- 
tem extra  omnem  religionem  extruere  contendit  et  libertatem  christianam  impu- 
gnat et  eruit,  merito  proscribitur  ». 

« Terrena  civitas  » hic  sumi  videtur  pro  civili  societate  et  auctoritate,  in  quan- 
tum haec  de  rebus  materialibus  curat. 

Huius  civilis  societatis  et  auctoritatis  indolem,  naturam,  declaratur  esse  laicam; 

i.  e.  profanam,  areligiosam. 

Age  vero,  etsi  societatis  et  auctoritatis  civilis  speciale  munus  et  finis  sit  populis 
procurare  terrena  materialia  bona;  attamen  eius  indoles  minime  profana  et  areligiosa 
est  vocanda. 

1.  Quia  civilis  et  auctoritas  et  societas  Deum  habent  auctorem,  cui,  tanquam 
civilis  societas  et  auctoritas  aliquem  cultum  tribuere  tenentur. 

2.  Societas  et  auctoritas  civilis  Deo  creatori  et  verae  religioni  debet  submitti. 

3.  Non  bonorum  materialium  progressum  tantum,  sed  moralium  et  religioso- 
rum quoque  in  suis  legibus  et  prae  oculis  habere  debet  et  promovere. 

4.  Culturam  moralem  et  unicam  veram  religionem  legibus  et  exemplo  favere 
tenetur. 

5.  « Gubernatores  suis  populis  procurare  debent  non  modo  prosperitatem  ma- 
terialem et  bona  exteriora,  sed  maxime  curare  de  animis  bonis  » (Leo  XIII,  encycl. 
Libertas , 20  iun.  1888). 

Quae  cum  ita  sint,  verba  « Probari  debet  indoles  laica  terrenae  civitatis  » sup- 
primenda, aut  aptanda  videntur,  hoc  modo:  « Sicut  enim  merito  probari  debet  ter- 
renam civitatem,  saecularibus  curis  iure  addictam,  propriis  regi  principiis,  ita  pa- 
riter... etc.  ». 


17 

Exc.mus  P.  D.  VILLELMUS  PHILBIN 
Episcopus  Dunensis  et  Connorensis 

Cap.  III  schematis  de  Ecclesia  in  genere  placet:  sed,  nisi  ex  uno 
aspectu  emendetur  et  compleatur,  timeo  ne  confirmet  et  propaget  no- 
tionem minus  rectam  de  materia  quae  hodie  est  summi  momenti. 

Meminerimus  enim  quam  saepe  Ecclesia  depingatur  tamquam  ex- 

clusive  sollicita  de  altera  vita  et  nullam  curam  habens  de  bono  mun- 
dano et  materiali  hominum.  Si  textus  ut  est  publicetur,  haec  accusatio 
pro  confirmata  habebitur,  nam  in  hoc  capite  de  vita  laicorum  fere  nihil 
dicitur  de  operibus  formaliter  laicalibus,  i.  e.,  saecularibus:  tota  haec 
quaestio  paucis  lineis  in  pag.  9 et  10  absolvitur.  Necesse  est  igitur  ut 
in  hoc  contextu  plena  et  accurata  notio  edatur  principiorum  quibus 
gubernatur  mens  Ecclesiae  quoad  curas  et  negotia  huius  mundi  in  qui- 
bus maxima  pars  vitae  hominum,  catholicis  inclusis,  consumitur.  Im- 
primis corrigenda  est  notio  iuxta  quam  Ecclesia  promovet  tantum  cari- 
tatem erga  homines  quae  vocari  potest  remedialis  et  post  factum,  nempe 
pauperes  et  afflictos  sublevando,  sed  non  caritatem  constructivam  et, 
ut  ita  dicam,  ante  factum,  i.  e.  omni  modo  conditionem  hominum 
ita  elevando  ut  numerus  pauperum  decrescat  utque  minus  opus  sit 
remediis.  Clare  affirmetur  Ecclesiam  curare  non  tantum  de  individuis 
singillatim  sumptis  sed  etiam  de  statu  humano  in  genere. 

Asserendum  est  in  schemate  naturaliter  bonam  esse  vocationem 
multo  maioris  partis  humani  generis,  ergo  et  laicorum  catholicorum, 
quae  finem  habet  bono  materiali  hominum  providendi,  nec  requiri  nisi 
auxilium  divinae  gratiae  et  orientationem  ex  caritate  ad  Deum,  ut  haec 
vocatio  fiat  etiam  supernaturaliter  bona.  Nostrum  est  indicare  viam  ad 
hanc  supernaturalem  qualitatem  attingendam,  ne  plures  catholici  opera 
sua  cotidiana  habeant  ut  indifferentia  et  neutra  quoad  salutem.  Nostrum 
simul  est  quam  plurimum  conferre  ad  bonum  commune  omnium,  motiva 
et  allectationes  summi  valoris  supplendo  ad  augendas  totius  mundi  opes. 

Paupertas  non  est  in  se  bona  et  sacra.  Deus  in  principio  dicitur 
cuncta  vidisse  et  invenisse  bona:  adhuc  etiam  cuncta  sunt  bona  et  bap- 
tizari possunt  ut  et  bonitatem  christianam  habeant.  Mala  distributio 
rerum  est  offensa  contra  iustitiam  socialem,  offensa  quam  omnes  re- 
movere tenemur  in  quantum  possibile.  Tempus  nunc  opportunum  est 
clare  et  sine  ambiguitate  haec  et  alia  similia  enuntiare. 

Curandum  est  etiam  ut  haec  benedictio  ecclesiastica  videatur  non 
pertinere  tantum  ad  labores  usitatos  et  traditionales,  sed  se  extendere 
ad  omnes  artes  scientificas  et  technologicas,  ad  omnia  instituta  et  in- 
cepta et  conamina  socialia  et  internationalia,  quibus  conditio  humana 
in  genere  et  in  particulari  adiuvatur,  et  opus  creationis  plene  evolvitur 
et  veluti  completur.  Cavendum  est  ne  videamur  esse  indifferentes  vel 
inimici  progressui  mundano;  e contra  fautores  videamur  omnis  consilii 
quo  melior  usus  fieri  possit  opum  naturalium  pro  numero  semper  cre- 
scente familiae  humanae.  Quo  magis  enim  prohibemur  populationem 
artificialiter  restringere,  eo  vel  pressius  meliores  modos  sustentandi 
homines  petere  debemus. 


48 


ACTA  CONC.  VATICANI  II  - PERIODUS  II 


Virtutes  naturales,  quae  saepius  exercentur  circa  res  materiales,  in- 
culcari debent  tamquam  laus  et  gratiarum  actio  erga  Creatorem,  quales 
sunt  industria,  temperantia,  sui  disciplina,  necnon  usus  prudentiae  et 
intelligentiae  in  viribus  materialibus  adhibendis,  etc.  Nos  bonam  famam 
apud  mundum  quaerere  debemus  iuxta  mentem  S.  Pauli:  laici  doceantur 
talem  ambitionem  colere  utpote  aspectum  apostolicum  habentem.  Quan- 
do autem  bonitas  moralis  huiusmodi  curae  et  laborum  inculcatur,  exem- 
pla B.  Mariae  Virginis  et  S.  Ioseph  citari  debent  qui  maximam  partem 
vitae  suae  operibus  quae  servilia  vocantur  consecraverunt,  et  quorum  vi- 
tae certissime  demonstrant  — quod  ex  hoc  schemate  vix  suspicari  pos- 
sumus — non  omnem  vocationem  ad  sanctitatem  esse  vocationem  reli- 
giosam stricte  dictam.  Immo  exemplum  ipsius  Domini  adiungere  pos- 
sumus, qui  saepissime  etiam  per  miracula  conditioni  physicae  et  ma- 
teriali hominum  subvenit. 

Mentio  S.  Familiae  in  mentem  vocat  aliam  lacunam  extraordinariam 
in  hac  materia:  nulla  fit  mentio  bonorum  quae  a vita  familiali  recte 
constituta  omnibus  fidelibus  et  etiam  infidelibus  profluunt,  ad  arcendos 
nempe  influxus  malos  ita  hodie  grassantes  contra  virtutes  et  valores 
christianos  tam  naturales  quam  supernaturales.  Caveamus  ne  parvipen- 
dere videamur  familiam  ad  exemplar  Divinae  Familiae  ordinatam  vel 
ipsam  vocationem  altissimam  quae,  ad  familiam  fundandam,  plurimis 
viris  et  feminis  sicut  omnium  nostrum  parentibus  conceditur  a Deo. 

Uno  verbo,  in  conclusione,  cap.  III  loqui  videtur  de  mundo  ideali 
et  de  hominibus  idealibus  qui  spiritu  tantum  vivunt.  Non  satis  reali- 
stice  de  homine  lapso  concipit,  qui  usu  rerum  terrestrium  per  laborem 
et  sudorem  vitam  sui  et  suorum  sustinere  tenetur  et  hoc  agendo  vitam 
aeternam  mereri.  Dixi. 

Moderator.  Nunc  exc.mus  D.  secretarius  generalis  legat  exitum  suf- 
fragationum quae  mane  factae  sunt. 

Secretarius  generalis-. 


Emendatio  IX: 

Praesentes  votantes 2.250 

Dixerunt  placet 1.637 

non  placet 607 

placet  iuxta  modum  (votum  nullum)  . . 1 

Suffragia  nulla 5 

Emendatio  X : 

Praesentes  votantes 2.248 

Dixerunt  placet . . . 2.207 

non  placet 39 

Vota  nulla 2 

Ergo  duae  emendationes  maioritati  placuerunt. 

Em.mus  P.  D.  Eugenius  card.  Tis serant:  Reponatur  Sacrosanc- 
tum Evangelium. 

Moderator.  Proxima  congregatio  generalis  erit  crastina,  hora  nona. 

Exc.mus  P.  D.  Pericles  Felici,  arch.  tit.  Samosatensis,  secreta- 
rius  generalis  Ss.  Concilii : 

Moderabitur  hanc  51  congregationem  generalem  em.mus  ac  rev.mus 
D.  card.  Iulius  Dopfner,  arcb.  Monacensis. 

Durante  hac  congregatione  distribuetur  fasciculus  de  emendationibus 
super  cap.  IV  schematis  de  sacra  Liturgia,  de  Officio  divino. 

Lego  nomina  eorum  Patrum  qui  uti  verbo  petierunt  circa  cap.  III 
schematis  de  Ecclesia : em.mi  ac  rev.mi  DD.  cardd.  Iacobus  de  Barros 
Camara,  arch.  S.  Sebastiani  Fluminis  Ianuarii  in  Brasilia,  Valerianus 
Gracias,  arch.  Bombayensis  in  India,  Laureanus  Rugambwa,  ep.  Buko- 
baensis  in  Tanganyika;  exc.mi  DD.  Paulus  Sani,  ep.  Denpasarensis  in 
Indonesia,  Laurentius  Picachy,  ep.  Iamshedpurensis  in  India,  Godefri- 
dus  Dayez,  praes.  Congregationis  Benedictinae  in  Belgio;  Ioseph  Schrof- 
fer,  ep.  Eystettensis  in  Germania,  Arturus  Tabera,  ep.  Albasitensis  in 
Hispania,  Paternus  Geise,  ep.  Bogorensis  in  Indonesia,  Ioseph  Vairo, 
ep.  Gravinensis  in  Italia,  Paulus  Barrachina,  ep.  Oriolensis  in  Hispania, 
Laurentius  Jager,  arch.  Paderbornensis  in  Germania,  Leo  Duval,  arch. 
Algeriensis  in  Algeria,  Michael  Klepacz,  ep.  Lodzensis  in  Polonia,  Aemi- 
lius De  Smedt,  ep.  Brugensis  in  Belgio,  Aegidius  Barthe,  ep.  Foroiu- 
liensis  in  Gallia,  Raimundus  Tchidimbo,  arch.  Konakriensis  in  Guinea, 
Thomas  Cooray,  arch.  Columbensis  in  Ceylon,  Carolus  Wojtyla,  vic. 
cap.  Cracoviensis  in  Polonia,  Dionysius  Hurley,  arch.  Durbanianus  in 
Africa  Meridionali,  Adam  Kozlowiecki,  arch.  Lusakensis  in  Rhodesia, 
Ioannes  Hervas,  ep.  Cluniensis  in  Hispania,  Henricus  Golland,  arch. 
Botucatuensis  in  Brasilia,  Ioseph  Ruotolo,  ep.  Uxentinus  in  Italia,  Ca- 
simirus  Morcillo,  arch.  Caesaraugustanus  in  Hispania,  Iulius  Daem,  ep. 
Antverpiensis  in  Belgio. 

Suffragationes  super  emendationes  cap.  IV,  nempe  quoad  fasciculum 
quod  hodie  distribuetur,  incipient  feria  II  proximae  hebdomadae. 

Moderator : Nunc  secretarius  generalis  legat  textum  cap.  III  con- 
stitutionis de  Liturgia,  de  quo  fiet  postea  votatio. 

Secretarius  generalis'.  Videatis,  venerabiles  Patres,  pag.  19  fasciculi 
qui  continet  cap.  III  schematis  de  sacra  Liturgia  \ cf . Vol.  II,  pars  II, 
pag.  550]:  cap.  III,  De  ceteris  sacramentis  et  de  sacramentalibus: 
« Sacramenta  ordinantur  ad  sanctificationem  hominum,  ad  aedificatio- 
nem Corporis  Christi,  ad  cultum  denique  Deo  reddendum;  ut  signa 
vero  etiam  ad  instructionem  pertinent.  Fidem  non  solum  supponunt, 
sed  verbis  et  rebus  etiam  alunt,  roborant,  exprimunt;  quare  fidei  sacra- 
menta dicuntur.  Gratiam  quidem  conferunt,  sed  eorum  celebratio  fide- 
les optime  etiam  disponit  ad  eamdem  gratiam  fructuose  recipiendam, 
ad  Deum  rite  colendum  et  ad  caritatem  exercendam  ».  Et  reliqua,  usque 
ad  pag.  25,  in  verbis:  « Recognoscatur  ritus  sepeliendi  parvulos,  ac  pro- 
pria Missa  donetur  ». 

Suffragatio  fit  per  placet,  non  placet,  placet  iuxta  modum,  sed  modi 
debent  exhiberi  una  cum  schedula  suffragationis.  Gratias! 

Moderator : Priusquam  ad  disceptationem  cap.  III  nostri  schematis 
de  Ecclesia  redeamus,  velint  Patres  benignis  auribus  audire  haec:  omnes 
Patres  em. mi,  exc.mi  et  rev.mi  enixe  rogantur  ut  orationes  suas  intra 
decem  momentorum  spatium  teneant. 

Si  brevior  fuerit  sermo,  generatim  proderit  rei,  sed  semper  serviet 
bono  Concilii  progressui.  Si  casus  ferat,  ne  indignentur  Patres  se  ad 
concludendum  sermonem  moneri. 

Item,  Patres  intra  ambitum  materiae  nunc  temporis  tractandae  ma- 
neant et  repetitiones  omittant. 

1 

Em.mus  P.  D.  IACOBUS  card.  DE  BARROS  CAMARA 
Archiepiscopus  S.  Sebastiani  Fluminis  lanuarii 

V enerabiles  Patres, 

Nonaginta  et  unus  episcopi  Brasilienses  mihi  commiserunt  rev.mis 
Patribus,  viva  voce  necnon  per  secretariatum  huius  Sacri  Concilii,  com- 
municare quasdam  adnotationes  relate  ad  cap.  III  schematis  de  Ecclesia, 
simul  cum  nominibus  eorum  qui  in  totum  vel  cum  aliqua  restrictione 
eas  adprobaverunt. 

Praecipuae  autem  emendationes  sunt.  Modo  generali  placet  nobis 
cap.  III.  Assertiones  optimas  continet,  immo  sat  pulchras,  sed  deest 
ei  sobrietas,  claritas  et  dispositio  logica.  Adnotationes  tantum  maio- 
ris momenti  nunc  praesentamus,  alias  secretariatui  tradendo. 

Nostro  iudicio  caput  istud  reformandum  esset,  eo  magis  cum  iam 

nuntiabatur  in  ipso  schemate  (nota  ad  calcem  pag.  5)  quod  commissio 
de  laboribus  Concilii  coordinandis  censuit  ipsum  dividendum  esse  in 
duas  partes,  quarum  prior  foret  de  populo  Dei  in  genere,  altera  vero 
de  laicis  in  specie. 

Cum  autem  ad  hunc  finem  iam  aliqua  emendatio  praesentata  fuerit, 
uti  exstat  in  fasciculo  emendationum  a pag.  5 usque  ad  11,  ei  assensum 
praebemus,  salvis  tamen  immutationibus  nunc  exponendis. 

Desiderandum  nobis  videtur  quod  in  par.  24,  pag.  7,  clarior  fieret 
participatio  in  sacerdotio  Christi  per  susceptionem  baptismatis  et  con- 
firmationis, unde  per  ea  sacramenta  homines  ad  cultum  religionis  chri- 
stianae  charactere  deputantur.  Sic  melius  apparebit  naturam  communi- 
tatis sacerdotalis  in  ipsis  characteribus  sacramentorum  fundatam  esse. 
Proponimus  ergo  hanc  emendationem,  in  pag.  7,  linn.  24-28:  post  bap- 
tismum sic  immutetur:  « In  Ecclesiam  incorporati,  ad  cultum  religionis 
christianae  charactere  deputantur,  et  in  filios  Dei  regenerati  fide,  quam 
a Deo  per  Ecclesiam  acceperunt,  profiteri  tenentur.  Sacramento  con- 
firmationis quo  perfectius  Ecclesiae  vinculantur  et  speciali  Spiritus  Sancti 
robore  ditati  ad  fidem  verbo  et  opere  simul  diffundendam  et  defen- 
dendam arctius  obligantur  ». 

Simili  ratione,  i.  e.,  ut  compleatur  exercitium  illius  sacerdotii  in 
sacramentis,  conveniens  erit  quod  aliqua  referentia  fieret  quoad  sacra- 
menta paenitentiae,  unctionis  infirmorum  et  Ordinis;  et  ad  hunc  finem 
sequentem  emendationem  proponimus:  post  liturgia  agunt  addatur: 
« Per  sacramentum  paenitentiae  regnum  peccati  in  seipsis  valide  impu- 
gnant et  firmum  suum  propositum  Ecclesiae  et  Christo  fideliter  adhae- 
rendi continuo  manifestant,  ita  ut  in  difficili  vitae  agone  positi,  et  oleo 
infirmorum  muniti,  toto  animo  passioni  et  morti  Christi  libere  sese  so- 
cient per  graves  morbos,  immo  per  ipsam  mortem  ad  salutem  fratrum 
suorum  concurrendo.  Qui  vero  sacro  Ordine  insignuntur,  ad  augendum 
et  pascendum  populum  Christo  consecratum  instituuntur  ». 

Tandem,  in  par.  26,  ad  complendum  quae  praeclara  dicta  sunt  de 
christifidelium  relatione  ad  hierarchiam,  et  praecise  ut  clare  appareat 
munus  episcopale  servitium  esse  quo  mediante  pastor  cum  suo  intime 
connexus  grege  perfecte  oboedientiam  erga  Deum  adimplebit,  hanc  pro- 
ponimus emendationem:  addatur:  « Haec  erit  humilis  obaudito  qua, 
ut  Christi  imitatores  oboedientis  Patri,  pastores  signa  Dei  in  Ecclesia 
manifestata  inquirent  ».  Dixi. 


Animadversiones  additae : 

I.  Quoad  totum  caput:  assertiones  optimas  continet,  immo  sat  pulchras,  sed 
deest  ei  sobrietas,  claritas,  et  praecipue  dispositio  logica.  Adnotationes  tantum 

maioris  momenti  proponemus,  ceteris  omissis  quia  nostro  iudicio  caput  istud 
esset  reformandum,  eo  magis  cum  iam  nuntiabatur  in  ipso  schemate  (nota  ad  cal- 
cem pag.  5)  commissionem  de  laboribus  Concilii  coordinandis,  censuisse  aliter  caput 
dividendum  esse,  quod  de  facto  constat  factum  esse  (emendationes  ad  par- 
tem II  pag.  5-11).  Quare  proponitur:  An  adhaerendum  sit  emendationi  proposi- 
tae pag.  5-11  emendationum  partis  II  {adprobav erunt  90). 

II.  Pag.  5,  linn.  8-9:  sic  mutetur:  « ...  sunt,  ut  onus...  in  se  suscipiant,  sed 
ut  fideles...  » {adprobav erunt  91). 

III.  Pag.  6,  lin.  31:  post  « Synodus  » addatur  « in  hac  parte  ».  Ratio:  ut  cla- 
rius intellegatur  non  agi  de  vera  definitione  « laici  » ut  sic,  sed  de  mera  explicatione 
termini  ut  in  hoc  capite  adhibetur  {adprobav erunt  89). 

IV.  Pag.  7,  lin.  2:  post  « Corporis  vocatio  » addatur  emendatio  quae  inveni- 
tur in  pag.  10-11  emendationum  partis  II.  Ratio : ut  melius  describatur  saecularis 
character  laicorum  {adprobaverunt  91). 

V.  Pag.  7,  lin.  23:  post  «per  ea»  addatur  «praecipue  ».  Ratio:  ne  videan- 
tur excludi  ceteri  vitae  christianae  actus  {adpfobav erunt  90). 

VI.  Pag.  7,  linn.  24-28:  post  «baptismum»  sic  immutetur:  «in  Ecclesiam 
incorporati,  ad  cultum  religionis  christianae  charactere  deputantur,  et  in  filios  Dei 
regenerati  fidem,  quam  a Deo  per  Ecclesiam  acceperunt,  profiteri  tenentur.  Sacra- 
mento confirmationis  quo  perfectius  Ecclesiae  vinculantur  et  speciali  Spiritus 
Sancti  robore  ditati  ad  fidem  verbo  et  opere  simul  diffundendam  et  defendendam 
arctius  obligantur  ».  Ratio:  ut  melius  ostendatur  laicos  per  baptismatis  et  con- 
firmationis sacramenta  participationem  recipere  in  Sacerdotio  Christi,  dum  in  aliis 
sacramentis  laicorum  sacerdotium  tantum  exercetur  {adprobaverunt  91). 

VII.  Pag.  7,  lin.  32:  post  « liturgia  agunt  » addatur:  « per  sacramentum  pae- 
nitentiae  regnum  peccati  in  seipsis  valide  impugnant  et  firmum  suum  propositum 
Ecclesiae  et  Christo  fideliter  adhaerendi  continuo  manifestant , ita  ut  in  difficili 
vitae  agone  positi , et  oleo  infirmorum  muniti,  toto  animo  passioni  et  morti  Christi 
libere  sese  socient  per  graves  morbos,  immo  per  ipsam  mortem  ad  salutem  fra- 
trum suorum  concurrendo.  Qui  vero  sacro  ordine  insigniuntur , ad  augendum  et 
pascendum  populum  Christo  consecratum  instituuntur ».  Ratio:  non  intelligitur 
cur  tria  memorata  sacramenta  in  textu  omittentur  {adprobaverunt  91). 

VIII.  Pag.  8,  linn.  4-7:  omittatur.  Ratio:  melius  edicitur  in  emendatione  an- 
teriori {adprobaverunt  91). 

IX.  Pag.  10,  linn.  7-22:  mandetur  ad  schema  XVII.  Ratio:  agitur  de  re  com- 
plexa et  magni  momenti,  nempe  de  relatione  inter  Ecclesiam  et  Statum  {adpro- 
baverunt 91). 

X.  Pag.  10,  lin.  38:  addatur  « Haec  erit  humilis  obauditio  qua,  ut  Christi 
imitatores  obedientis  Patri,  pastores  signa  Dei  in  Ecclesia  manifestata  inquirent  ». 
Ratio:  ut  clare  appareat  munus  episcopale  servitium  esse  quo  mediante  pastor 
cum  suo  intime  connexus  grege  perfecte  obedientiam  erga  Deum  adimplebit 
{adprobaverunt  90). 

XI.  Pag.  10,  § 26:  desideratur  mentio  de  obligatione  quam  habent  fideles 
adiuvandi  in  cultus  sustentatione,  quavis  tamen  auri  sacra  fame  seposita  {adpro- 
baverunt 90). 

Jose  Varani,  Gabriel  Bueno  Couto,  Joao  Rezende  Costa,  Jose  Maria  Pires, 
Candido  Julio  Bampi,  Jose  d’ Angelo  Neto,  Jose  Andre  Coimbra,  Raimundo  Lui, 
Diego  Parodi,  Climerio  Andrade,  Epaminondas  Araujo,  Adelmo  Cavalcante  Ma- 

chado,  Jose  Nepote,  Miguel  D’ Aversa,  Gregorio  Warmeling,  Oscar  de  Oliveira, 
Gentil  Diniz  Barreto,  Jaime  Luiz  Coelho,  Agnelo  Rossi,  Benedito  Coscia,  Tornas 
Vaquero,  Manoel  Tavares  de  Araujo,  Jose  Adelino  Dantas,  Joao  de  Souza  Lima, 
Eliseu  Mendes,  Edmundo  Luiz  Kunz,  Honorato  Piazera,  Jose  Medeiros  Delgado, 
Joao  Muniz,  Martinho  Michler,  Antonio  Mendonpa  Monteiro,  Vicente  de  Paulo 
Araujo  Matos,  Jose  Brandao  Castro,  Jose  Mauro  Alarcon  Santiago,  Jose  de  Me- 
deiros Leite,  Gerardo  Ferreira  Reis,  Claudio  Colling,  Alonso  Silveira  de  Mello, 
Aeacio  Rodrigues  Alves,  Serafim  Fernandes  de  Araujo,  Bernardo  Jose  Mieli, 
Walfrido  Vieira,  Jose  Lamartine  Soares,  Alberto  Etges,  Jose  Pedro  Araujo  Costa, 
Joao  Jose  da  Mota  e Albuquerque,  Antonio  Batista  Fragoso,  Jose  Hascher,  Carlos 
Coelho,  Jose  Lazaro  Neves,  Adolfo  Luis  Bossi,  Francisco  Borja  do  Amaral,  Cae- 
tano  Antonio  Lima  dos  Santos,  Jose  Costa  Campos,  Jose  Gomes,  Altivo  Pacheco 
Ribeiro,  Walmor  Battu  Wichrowski  Jose  Eugenio  Correa,  Cornelio  Veerman, 
Arcangelo  Cerqua,  Manoel  da  Silveira  D’Elboux,  Geraldo  Maria  Penido  Burnier, 
Victor  Tielbeck,  Anselmo  Pietrulla,  Stanislau  van  Melis,  Frei  Felicio  Cunha 
Vasconcelos,  Jose  Terceiro  de  Sousa,  Othon  Motta,  Cesario  Minali,  Jose  de  Aquino 
Pereira,  Ruy  Serra,  Herminio  Malzone  Hugo,  Manoel  Pedro  da  Cunha  Cintra, 
Jose  Melhado  Campos,  Geraldo  Micheletto  Pellanda,  Florendo  Sisinio  Vieira, 
Candido  Padin,  Paulo  de  Souza  Liborio,  Marzi  Adalberto  Domenico,  Vicente  Sche- 
rer,  Joao  Batista  Mota  e Albuquerque,  Helder  Pessoa  Camara,  Jose  Thurler,  Be- 
nedito Zorzi,  Daniel  Baeta  Neves,  Jose  Nicomedes  Grossi,  Jose  Gonqalves  da 
Costa,  Aloisio  Lorscheider,  David  Picao,  Eliseu  Maria  Cor  oli ; 

Adhaereo,  circa  cap.  III,  omnibus  quae  in  aula  conciliari  dicta  et  bene  expo- 
sita sunt  ab  em.mis  cardd.  Ruffini  et  Bacci  die  16  m.  oct. 

Adhaerere  volo  interventioni  habitae  hodie  (die  21  oct.)  ab  exc.mo  arch.  Co- 
lombensi  in  Ceylon,  mons.  Thomas  Cooray,  qui  distinctionem  proposuit  pro  distinc- 
tione inter  sacerdotium  sacramentale  et  spirituale  (scii,  laicorum). 

2 

Em. mus  P.  D.  VALERIANUS  card.  GRACIAS 
Archiepiscopus  Bombayensis 

Patres  venerabiles, 

Haec  interventio  mea  erit  integre  vel  fere  integre  practica  et  reali- 
stica,  non  vero  theologica  et  mystica.  Interventio  mea  respicit  laicum, 
non  idealem , sed  laicum  sanum,  gaudentem  vigore  corporis  ac  sanitate 
mentis,  in  hac  lacrimarum  valle  degentem,  subiectum  virtutibus  et 
defectibus  naturae  humanae,  laicum  qui  non  est  adhuc  nova  creatura,  sed 
qui  potest  fieri  talis  si  principia  optime  enuntiata  in  schemate  eius 
considerationem  mereantur  et,  auxiliante  divina  gratia  et  supposita  bona 
voluntate,  ea  principia  in  praxim  deducantur. 

Ergo 1 hoc  schematis  caput,  quoad  substantiam,  mihi  acceptabile 
esse  fateor;  conceptum  enim  verum  de  missione  laicorum  in  Ecclesia 

tradit.  Hic  conceptus  optime  sub  n.  22,  in  linn.  8,  9,  et  10  continetur, 
ubi  legimus:  «Pastores  scii,  instituti  sunt,  non  ut  totum  onus  aedi- 
ficandi mystici  Christi  Corporis  in  se  suscipiant,  sed  ut  fideles  ita  pa- 
scant et  regant,  ut  cuncti  suo  modo  et  in  suo  ordine  ad  commune  opus 
explendum  cooperentur  ».  Cur  hoc  assertum?  Quia  sunt  pastores  qui 
nolunt  nec  quaerere  nec  recipere  collaborationem  laicorum,  et  si  inter- 
dum recipiunt  hanc  collaborationem,  dant  impressionem  laicis  quod  est 
solum  privilegium  laicorum  collaborare.  Ideoque  2 sub  n.  25,  in  linn.  8 
et  9 dicitur:  « Ius  proinde  iidem  habent,  ut  pro  suis  viribus  opus  sa- 
lutare Ecclesiae  etiam  operose  suo  modo  participent  ».  Et  scimus  quod 
iura  et  ojficia  sunt  correlativa ? 

Re  quidem  vera,  quod  hoc  in  schemate  enuntiatur  logice  omnino  se- 
quitur, statim  ac  id  quod  in  cap.  II,  sub  n.  17  continetur,  admittimus. 
Si  etenim  episcopus  per  universam  Ecclesiam  munere  aliquo  pollet, 
clerum  populumque  ei  commissos  idem  habere  munus  profecto  dedu- 
cendum est. 

His  similibusque  ex  dictis,  clarum  esse  oportet  laicum  non  tantum 
vocari,  non  tantum  invitari / verum  etiam  ius  habere  ad  aliquam  partem 
in  apostolatu  vel  in  Ecclesiae  missione  habendam;  sed  notetis  bene / 
non  tamen  in  apostolatu  vel  in  missione  hierarchiae.  Hanc  distinctionem 
clare  in  mentem  retinere  debemus,  si  confusionem  inter  utriusque  func- 
tiones evitare  volumus.  Ecclesia  etenim  est  communitas  cum  missione 
apostolica,  quae  tum  formam  apostolatus  clericalem  seu  « auctoritati- 
vam  »,  cum  formam  missionis  laicalem  continet. 

Unaquaeque  tamen  istarum  est  forma  vel  manifestatio  particularis 
unius  tantum  apostolatus  totius  Ecclesiae.  Quapropter  schema  talibus 
utitur  expressionibus  ac  « suo  modo  » et  « in  suo  ordine  ». 

Fundamentum  distinctionis  inter  istas  duas  apostolatus  formas  in 
illa  distinctione  inter  clericos  et  laicos,  a Christo  Domino  statuta,  peten- 
dum est.  Distinctio  proinde  inter  istas  duas  formas  divinae  est  originis; 
quam  distinctionem  in  Ecclesia  nullo  modo  ulli  obscurare  licebit.  Ad- 
missio, ideo,  functionis  laicorum  in  Ecclesia  numquam  ita  intelligere 
oportebit,  ut  laici  nunc  hodie 6 de  illo  participare  admittantur,  quo 
prius  clericis  dumtaxat  permissum  fuit.  Idea  saltem  generalis  circa  li- 
mites possibilitatis  et,  ut  ita  dicam ,7  permissibilitatis,  circa  id  quod  laicis 
proprium  est  vel  minus,  nos  servabit  ne  ultra  limites  nostros  gradiamur 
erroresque  committamus . . .8 

Idea  fundamentalis  huius  schematis  non  est  tantum  enumerare  sphae- 
ras diversas  inter  quas  laicus  suam  missionem  exercere  queat,  ut  in  n.  25, 
a,  b,  c,  explicatur,  sed  enuntiare  necessitatem  vel  ius  sum  integrandi 
finem  terrenum  vitae  suae  cum  sua  communione  in  gratia  cum  Deo  in 

Christo.  « Estote  ergo  perfecti  sicut  Pater  vester  caelestis  perfectus 
est  » ...9  omnibus  enim  hominibus  dirigitur:  Papae,  episcopis,  sacer- 
dotibus, religiosis  et  laicis. 

Laicus  tamen  catholicus  in  rebus  mundanis  directe  constituitur.  In 
ipso  etiam  debet  Ecclesia  suas  visibiles  manifestationes  invenire:  in  eius 
nempe  professione,  in  eius  relationibus  cum  suis  proximis,  in  eius  fa- 
milia, in  eius  integratione  in  societate  et  natione;  uno  verbo  in  tota 
eius  vita  saeculari.  Vita  eius  terrestris  « signum  gratiae  cbristianae  » 
oportet  omnino  esse.  Papa  Paulus  VI,  cum  archiepiscopus  fuit  Mediola- 
nensis, in  Secundo  Congressu  Internationali  de  Laicorum  Apostolatu, 
istud  problema  praecisis  terminis,  sicut  mos  eius  est  semper /°  circum- 
scripsit dicendo:  « Missio  Ecclesiae  haec  est:  afferre  id  quod  sacrum 
est  in  determinatam  relationem  cum  eo  quod  est  profanum,  ita  ut  illud 
non  contaminetur,  sed  communicetur,  et  hoc  non  permutetur,  sed  sanc- 
tificetur ».  Et  quaeso , venerabiles  Patres, n quis  potest  hoc  melius  ope- 
rari, nisi  laicus  qui  in  ipso  mundo  degit?  Verum  omnino  est  quod 
S.  Ioannes  apostolus  in  prima  sua  epistola  dicit  multas  res  contra 
mundum .n 

Sed  13  philosophia  aliqua  evasiva,  ut  dicitur  anglice-.  “ an  escapist 
philo sophy  V4  non  est  pro  laico  catholico;  sufficit  forsitan  pro  monacho 
vel  pro  moniali.  Nostra  vero  problemata  in  rebus  temporalibus  dirigen- 
dis, quae  non  credentibus  prorsus  relinquuntur,  ex  hoc  praecise  prove- 
niunt: quia  laici  catholici,  in  qualibet  natione,  cultura  et  gratia  praediti, 
suam  vocationem  in  mundo  haud  comprehendunt. 

Seipsis  etenim  satisfaciunt  in  aliqua  pia  societate  sese  inscribendo, 
delicias  spirituales  gustando,  nolunt  tamen  in  ipsa  pugna  ingredi. 

Attamen  15  perspicuis  dictis  et  directionibus  nonobstantibus,  schema 
aliquod  problema  suscitat,  laudabilem  solutionem  postulans. 

Liceat  mihi  explicare.  In  errores  cadent  multi;  inter  clericos  et  laicos 
exsurgent  conflictus.  Est  sane  naturale  nos  hos  tritus  vel  « frictiones  » 
penitus  evitare  non  posse;  sicuti,  Iure  Canonico  nonobstante,  « frictio- 
nes » inter  parochos  et  episcopos  totaliter  eliminare  nequimus.  Conse- 
quentias ideo  istius  spiritualitatis  laicalis  complete  et  magno  cum  animo 
acceptare  debemus;  nam  in  nobis  praesertim  clericis  hoc  novum  scientiae 
incrementum  novam  attitudinem  mentis  gignere  oportet. 

Usque  modo,  tum  clerici  tum  laici  ignorant  ubinam  praecise  limites 
functionum  laicorum  reponendos  esse.  Et  isti  hoc  ignorant,  quia  ipsi 
theologi,  etiam  periti ,16  hoc  nesciunt.  Quando  vero  isti  putant  se  scire, 
diversis  scholis  opinionum  obviam  imus;  sic,  « quot  capita,  tot  sen- 
tentiae ». 

Quae  cum  ita  sint,  nihil  mirum  si  haec  collaboratio  laicalis  cum  hie- 

rarchia  plures  laicos  inducet  ita  sese  gerere  tamquam  si  tempora  sacer- 
dotum in  Ecclesia  hodie  17  iam  finita  sint;  tamquam  si  ad  ipsos  nunc 
pertineat  pro  salute  hominum  Ecclesiaeque  adlaborare...18 

Moderator.  Em. me  Pater  me  sinas  tibi  communicare  decem  mo- 
menta esse  exhausta. 

Orator : Reliqua  tradam  secretariatui. 


In  textu  scripto  tradito : 1 deest.  2 Et  iterum.  3 deest.  4 deest. 
5 deest.  6 deest.  7 deest.  8 E.  g.  ut  diaconatus  tanquam  quid  plus 
quam  gressus  ad  sacerdotium  habeatur,  et  tanquam  quid  independens  restaure- 
tur, a multis  propositum  fuit.  Diaconatum  tamen,  recordemur,  essentialiter  ad 
statum  clericalem  pertinere;  et  ideo  nullo  modo  admitti  posse  diaconatum  « apo- 
stolatum  laicorum » vocari,  multo  minus  « culmen  apostolatus  laicorum »,  uti 
nonnulli  in  suis  dictis  scriptisve  annuere  videntur.  9 (Mt.  5,  48).  10  deest. 

11  deest.  12  (2,  15-16):  « Nolite  diligere  mundum,  neque  ea  quae  in  mundo 
sunt.  Si  quis  diligit  mundum,  non  est  caritas  Patris  in  eo:  quoniam  omne  quod 
est  in  mundo,  concupiscentia  camis  est,  et  concupiscentia  oculorum,  et  superbia 
vitae:  quae  non  est  ex  Patre,  sed  ex  mundo  est  ».  Est  verum  etiam  quod  ipse  in 
cap.  5,  vers.  20  dicit:  « Scimus  quoniam  ex  Deo  sumus:  et  mundus  totus  in  ma- 
ligno positus  est  ».  13  Tamen.  14  deest.  15  deest.  16  deest.  17  deest. 

18  tamquam  si  ipsi  veluti  successores,  si  non  Petri,  saltem  indomiti  Pauli,  consi- 
derandi sint;  uno  verbo,  tamquam  si  ipsi  ab  hierarchia  iam  emancipati  sint. 

Difficultas  practica,  in  assignando  laicis  suam  propriam  functionem,  his  in 
considerationibus,  ex  diuturna  experientia  cum  laicis  in  omni  sphaera  sumptis, 
latet: 

a)  Episcopi  adsunt  et  sacerdotes,  qui  laicos  metuent;  putant  enim,  si  illis 
pauca  concedantur,  illi  multo  plus  surripient  (anglice:  “ give  them  an  inch,  and 
they  take  a yard  ”);  ideoque  opportunum  ducunt  laicos  in  suo  proprio  loco  re- 
linquere. Sic  ergo,  laicos  reducunt  ad  illos  qui  ligna  caedere  vel  aquam  ex  puteo 
trahere  debent,  restringentes  collaborationem  cum  laicis,  ad  summum,  tantum  in 
rebus  temporalibus.  Huic  tamen  attitudini  schema  obicit,  quando  sub  n.  25  a)  ait: 
« Proinde  laici  non  exclusive  curis  temporalibus  deputentur,  sed  pretiosissimam 
actionem  ad  evangelizationem  mundi  exercent  ». 

b)  Alia  ex  parte,  adsunt  episcopi  et  sacerdotes,  qui  magnam  omnino  con- 
fidentiam in  laicos  reponentes,  eos  perlongum  funim  tradunt  {uti  anglice  dicitur, 
“ a long  rope  ”).  Saepe  tamen,  iis  tam  longum  funim  tradunt  ut  illi  cum  isto 
funi  sese  suspendere  queant!  Nam  constitutionem  Ecclesiae  penitus  ignorantes, 
ideas  democratiae  civilis  in  Ecclesiam  introducere  conantur;  et  ita  tum  seipsis  cum 
aliis  molesti  fiunt. 

c)  Tertio:  adsunt  laici,  magno  zelo  praediti,  prudentia  tamen  vacui;  cum 
zelo  profecto,  tamen  absque  ulla  cultura  catholica;  zelo  quidem  ardentes,  sed 
Ecclesiae  impensa  suam  propriam  celebritatem  quaerentes. 

d)  Quarto:  adsunt  laici,  quorum  personalitas  miram  quandam  combina- 
tionem  praesentat.  Si  illi  in  aliqua  mariana  Sodalitate  inscripti  sunt,  in  cuius  con- 
stitutione director  est  quidem  supremus,  nullam  omnino  difficultatem  habent 
totaliter  seipsos  submittere,  etiamsi  cum  periculo  suam  propriam  personalitatem 

amittendi;  si  vero  ad  Legionem  Mariae  vel  ad  Conferentiam  S.  Vincentii  a Paolo 
pertinent,  in  quorum  constitutionibus  sacerdos  functione  tantum  directoris  spiri- 
tualis pollet,  tunc  veniunt  in  proprium;  si  tandem  alicuius  Associationis  membra 
sunt,  quae  etsi  sub  ecclesiastico  patrocinio  non  tamen  sub  ecclesiastica  potestate 
est,  iidem  ita  nonnumquam  agunt,  ut  alii  sat  difficulter  credant  istos  etiam  ad 
aliquam  sodalitatem  marianam  pertinere. 

Schema,  variis  in  locis,  qualitates  enumerat  laicorum.  Ita,  e.  g.  in  n.  26,  em- 
phasis sat  fortis  ponitur  in  caritate,  veracitate,  prudentia,  humilitate,  reverentia, 
fortitudine.  In  theoria,  hoc  est  quidem  optimum.  De  facto,  nostris  adaptatus 
temporibus,  card.  Newman,  facilitate  praeditus  feliciter  coordinandi  reverentiam 
erga  auctoritatem  ecclesiasticam  cum  libertate  individui  laici,  eo  tempore  scribens 
quando  laici  ecclesiasticis  nullo  erant  usui,  haec  verba  scripsit:  “ I want  a laity, 
not  arrogant,  not  rash  in  speech,  not  disputatious,  but  men  who  know  their 
religion,  who  enter  into  it,  who  know  just  where  they  stand,  who  know  what 
they  hold,  and  what  they  do  not,  who  know  their  creed  so  well,  that  they  can 
give  an  account  of  it,  who  know  so  much  history  that  they  can  defend  it.  I wish 
you  to  enlarge  your  knowledge,  to  cultivate  your  reason,  to  get  an  insight  into 
the  relation  of  truth  to  truth,  to  learn  to  view  things  as  they  are,  to  understand 
how  faith  and  reason  stand  to  each  other,  what  are  the  bases  and  principies  of 
Catholicism  Quod  ita,  quoad  substantiam,  verti  potest:  Laicos  volo,  non  arro- 
gantes, non  temerarios  in  loquendo,  non  controversiarum  cupidos,  sed  homines 
qui  suam  religionem  comprehendunt,  in  eamque  ita  ingrediuntur,  ut  hanc  ipsam 
fidem  defendere  aliisque  tradere  possint.  Volo  autem  vos  hanc  vestram  scientiam 
augere,  rationemque  vestram  excolere;  ita  ut  veritatem  iuxta  veritatem  reponentes, 
queatis  res  prouti  sunt  cognoscere,  queatis  relationem  inter  fidem  et  rationem 
intelligere,  queatis  denique  fundamenta  et  principia  fidei  catholicae  comprehendere. 

Quaenam  est  ergo  solutio  practica?  Mihi  videtur,  schema  completum  iri  si  in 
eo  formula  quaedam  inseratur,  qua  laicus  canonica  quadam  protectione  contra 
sacerdotes  et  episcopum  frui  possit;  itemque  episcopus  et  sacerdotes  contra  lai- 
cum;  ut,  e.  g.  fit  in  iure  canonico,  quando  activitas  pastoralis  parochi  protegitur 
contra  possibilem  abusum  auctoritatis  episcopalis.  Usquedum  notionibus  dogma- 
ticis circa  laicatum  catholicum  etiam  canonica  structura  concedatur,  laicus  rema- 
net omnino  invalidus,  adeo  ut,  post  multos  conflictus  in  vanum  passos,  totum 
istum  cooperationis  conatum  penitus  abicere  possit.  Talis  protectio  canonica  laicos 
nec  minime  quidem  ab  auctoritate  ecclesiastica  subtrahet.  E contra  potius,  erit 
recognitio  canonica  et  auctoritativa  illius  particularis  modi  existendi  in  Ecclesia, 
qui  laicis  catholicis  omnino  proprius  est. 

3 

Em. mus  P.  D.  LAUREANUS  card.  RUGAMBWA 
Episcopus  Bukobaensis 

Venerabiles  Patres , 

Imprimis  cum  multis  oratoribus  laudabo  quomodo  nunc  in  sche- 
mate de  Ecclesia  de  populo  Dei  et  speciatim  de  laicis  tractatur. 

1 . Sed  velimus  pressius  determinare  quinam  sint  laici  in  sensu  theo- 

logico.  Descriptio  enim  laici  in  pag.  6,  lin.  31,  iam  magnos  progressus 
connotat  et  substantialiter  satisfacit.  Sed  ditior  evaderet  si  aspectus  ab 
intra  magis  explicite  notaretur.  « Agnosce,  o christiane,  dignitatem 
tuam  »,  proclamat  S.  Leo  Magnus.  Revera  propter  infinitam  dilectionem 
Patris,  per  infusionem  Spiritus  Sancti,  « ut  filii  Dei  nominemur  et  si- 
mus »,  membra  huius  Corporis  mystici  Christi  et  illius  populi  Dei  facti 
sumus  omnes  qui  gratiam  baptismi  recipimus.  Proinde  laici  participes 
vitae,  passionis,  resurrectionis  scii,  mysterii  Dei 1 Verbi  Incarnati  illud 
recolere  in  mente  et  in  opere  debent...  « Mihi  vivere  Christus  est  » et 
ita  comprehensi  a Christo,  ut  aiebat  S.  Paulus,  communitatem  fidei,  cul- 
tus caritatisque  constituunt. 

Ex  parte  nostra,  optamus  etiam  ut  diversi  aspectus  huiusmodi  com- 
munitatis fidelium  fusius  enucleentur  et  exinde  magis  ac  magis  ut  com- 
munitas missionaria  appareat  cum  suo  triplici  fundamento  fidei,  cultus 
et  caritatis. 

Ergo  in  introductione  ad  cap.  III  desideratur  descriptio  magis  con- 
creta et  vivida  de  populo  Dei,  ut  annuit  perpulchre  Summus  Pontifex 
Paulus  VI  in  sua  oratione  in  aperienda  secunda  sessione  Concilii  Oecu- 
menici  Vaticani  II.  Ecclesia  est  imprimis  congregatio  fidelium  circum- 
dans altare. 

Ad  communitatem  fidei  quod  attinet  in  luce  proferatur  maximum 
momentum  Sacrae  Scripturae  quae  simul  cum  Eucharistia  est  mensa  sa- 
lutis. 

Postea  vi  consecrationis  baptismalis,  christianus  ad  salutem  totius 
mundi  ipsemet  reapse  mittitur.  S.  Ioannes  Chrysostomus  iam  aiebat 
ad  populum  suum:  « Attendite  quid  dixerit  Dominus:  vos  estis  sal 
terrae;  per  quod  ostendit  quam  necessario  ista  praecipiat.  Non  enim  de 
vestra,  inquit,  tantummodo  vita,  sed  de  universo  orbe  vobis  ratio  red- 
denda est  » ...2 

2.  Permultum  etiam  placet  art.  25  de  vita  salutifera  et  apostolica 
laicorum  uti  in  textu  iacet,  sub  triplici  sua  manifestatione,  quando  laici 
sive  actionem  religiosam  exercent,  sive  valores  morales  promovent,  sive 
operando  consecrationem  mundi;  nam  in  hoc  casu  ut  membra  Ecclesiae 
in  sua  missione  temporali  pro  bono  humanitatis  adlaborent,  cum  Eccle- 
sia visibiliter  est  centrum  unitatis,  magistra  veritatis,  patrona  culturae 
et  promotrix  scientiae  et  artium. 

Quoad  principia  fundamentalia  doctrinae  de  apostolatu  laicorum 
consentiat  Sacra  Synodus  ita  ut  haec  doctrina  clarius  in  lucem  edatur,  et 
pars  sit  theologiae  pastoralis  et  iuris  canonici.  Quae  doctrina  in  libris  et 
manualibus  ediscatur  in  catechesi  pro  adultis  et  excultis. 

Etenim  constat  experientia  non  paucos  sacerdotes  in  cura  anima- 

rum  parum  vel  minimum  habere  ex  persuasione  theologica  de  solidis 
principiis  circa  missionem  et  locum  laicorum;  et  dum  tanti  momenti 
munere  fungi  debeant,  fluctuantur  opinionibus  perplexis,  et  ideo  fit  ut 
aut  ministerium  laicale  in  variis  Ecclesiis  et  christianitatibus  absit  aut 
nonnisi  quod  minimum  est  conferat  in  aedificationem  Corporis  Christi 
ab  intra  vel  ab  extra. 

3.  Nunc / his  ...4  dictis,  liceat  nomine  aliquorum  episcoporum  ...5 
aliquam  propositionem  concretam  innuere. 

Patres  conciliares,  dum  magno  cum  gaudio  nuntium  praesentiae  lai- 
corum in  aula  conciliari  acceperunt,  vota  tamen  haec  proponere  cupiunt 
quoad  praesentiam  et  collaborationem  laicorum  catholicorum  tum  in 
aula  conciliari  tum  in  laboribus  commissionum. 

Cum  Auditores  laici  in  aula  conciliari  laicatum  catholicum  quodam- 
modo repraesentent,  coetus  eorum  melius  diversas  conditiones  vitae  et 
regiones  maiores  Ecclesiae  repraesentare  deberet. 

a)  Etenim  hucusque  nonnullae  organisationes  laicorum,  (v.  g. 
illae  quae  spectant  ...6  ad  apostolatum  apud  familias,  ad  apostolatum 
operariorum  et  ad  apostolatum  ruralem,  ad  actionem  socialem  et  actio- 
nem educativam)  in  coetu  laicorum  Auditorum  locum  non  invenerunt...7 
Dixi.  Gratias. 


In  textu  scripto  tradito : 1 deest.  2 ( Hom . 15,  in  Mat.  s.  m.).  3 deest. 

4 theoretice.  5 Africae  et  Madagascar.  6 ad  apostolatum  femineum. 

7 b)  Insuper  coetui  auditorum  addi  deberent  aliqui  laici  qui  in  variis  sectoribus 
vitae  humanae  modernae,  ut  in  scientiis,  in  activitate  culturali,  in  re  politica  et 
sociali,  peculiarem  competentiam  habent.  Et  pro  aliis  suggestis  de  hac  re,  in 
scripto  ad  secretariatum  generalem  Concilii  reponam. 


4 

Exc.mus  P.  D.  PAULUS  SANI 
Episcopus  Denpasarensis 

Venerabiles  Patres, 

Sicuti  iam  a nonnullis  Patribus  dictum  est,  etiam  nobis  episcopis 
Reipublicae  Indonesianae  inversio  ordinis  placeret,  qua  scii } post  caput 
de  Ecclesiae  mysterio  primo  agitur  de  populo  Dei  in  genere.  Quia  sub 
hoc  titulo  loquendum  est  de  iis  quae  omnibus  fidelibus  totius  populi 
sunt  communia,  in  novo  igitur  2 cap.  II  omnia  tractanda  videntur  quae 
dicta  sunt  a n.  22  usque  ad  n.  24  inclusive,  aliquibus  tamen  mutatis 
aut  omissis. 

In  specie  ad  n.  23  animadvertendum  est: 

1.  Quod  clarius  sit  construendus;  de  hac  re  autem  scripto  referre 
optamus. 

2.  Quod  in  novo  capite  omittenda  sunt  quae  dicuntur  ad  explican- 
dum quid  sacrosancta  Synodus  hic  sub  nomine  laicorum  intelligat .3  Haec 
ponantur  in  capite  de  laicis  in  specie  sed  eodem  modo  quo  clarius  elu- 
ceat ea  non  intelligi  ut  quandam  definitionem  ecclesiologicam 4 laici. 
Evitanda  videtur  omnis  descriptio  laici,  qua  immediate  non  tantum  a 
clericis  sed  simul  a religiosis  contradistinguitur,  quia  multi  qui  eccle- 
siastice sunt  laici,  simul  sunt  religiosi...5 

3.  Quod  in  eodem  numero  adhuc  tractandum  sit  de  unitate  et  com- 
munione, quae  inter  omnes  Ecclesias  locales  vigere  debent;  haec  res 
enim  magni  est  momenti,  et  si  in  collegiali  affectu  pastorum  Ecclesiae 
exprimi  debet,  per  prius  de  ipso  populo  Dei  est  affirmanda. 

Quoad  n.  24,  de  sacerdotio  universali  dicendum  videtur  quod  non 
satis  ordinate  progreditur;  de  hac  re  autem  scripto  referre  volumus. 
Quoad  contenta  in  hoc  numero  animadvertendum  est: 

1 . Quod  displiceat 6 modus  quo  in  ordine  ad  sacrificium  euchari- 
sticum  verbis  « consecratio  » et  « oblatio  » utitur,  quia  nimis  suggerunt 
distinctionem  inter  consecrationem  et  oblationem  cuiusdam  paucorum 
theologicae  opinionis,  quae  ea  utitur  ad  explicandam  participationem 
fidelium  in  Sacrificio  eucharistico.  Hanc  vero  participationem  per  dictam 
distinctionem  ita  restringunt  ut  nimis  excavetur.  Insuper  hoc  loco  de 
Sacrificio  eucharistico  loquendum  est  ut  celebrato  a toto  populo,  de  qua 
re  modus  loquendi  schematis  de  sacra  Liturgia  omnino  praeferendus 
videtur...7 

2.  Quod  ea  quae  dicuntur  de  fundamento  sacramentali  complenda 
sint  per  mentionem  sacramenti  Ordinis,  quia  etiam  hoc  sacramentum 
ad  indolem  sacerdotalem  totius  populi  Dei  confert;  in  favorem  enim  to- 
tius populi  est  institutum  a Domino,  qui  dilectae  sponsae  suae  Eccle- 
siae visibile  sacrificium  relinquere  voluit.  Huic  mentioni  sacramenti  Or- 
dinis opportune  verba  circa  differentiam  inter  sacerdotium  ministeriale 
et  universale  coniunguntur. 

3.  Quando  schema  magis  in  particulari  indicat  quae  ad  munus  sa- 
cerdotale populi  Dei  pertineant / imprimis  expressior  fiat  mentio  officii 
culturalis  omnium  christifidelium.  Hoc  loco  disseratur  de  realisatione 
concreta  communitatis  christianae  quae  fit  per  celebrationem  verbi  di- 
vini et  eucharistiae.  De  hac  re  nullo  loco  in  schemate  sermo  fit ? Indice- 
tur eucharisticum  Sacrificium  ut  centrum  totius  vitae  christianae,  cum 
quo  cetera  omnia  ad  munus  sacerdotale  populi  Dei  pertinentia  coniun- 
guntur. Quod  in  cultu  profitetur,  in  tota  vita  virtute  gratiae  Spiritus 

Sancti  est  verificandum.  Quapropter  explicite  nexus  indicetur  inter  cele- 
brationem sacrosancti  Eucharistiae  mysterium  et  ea  quae  dicuntur  tum 
de  mandato  caritatis  tum  de  sensu  fidei. 

4.  Quoad  munus  regale  non  tantum  loquendum  est  de  vita  virtuosa 
et  de  impugnatione  vitiorum.  Textus  in  memoriam  revocet  in  Ecclesia 
praeparari  regnum  Dei;  regnare  cum  Christo  est  omnia  sub  potestate 
eius  subiicere  « ut  sit  Deus  omnia  in  omnibus  » ...10.  Dixi. 


In  textu  scripto  tradito-.  1 Placet  inversio  ordinis,  qua.  2 deest.  3 in- 
telligit.  4 quaedam  definitio  ecclesiologica.  5 (cf.  n.  32).  6 displicet. 

7 (cap.  II  n.  48).  Loco  « divinam  Victimam  » hic  dicatur  « divinam  Hostiam  » ob 
incruentem  indolem  Sacrificii  eucharistici.  Etiam  vox  « litare  » vitanda  videtur, 
quia  nimis  vocabularium  paganum  redolet.  8 pertinent.  9 movetur. 

10  (1  Cor.  15,  28). 

Animadversiones  additae  -. 

Ad  n.  23:  quoad  constructionem  animadvertendum  est,  quod,  posita  varie- 
tate in  Ecclesia  (pag.  5,  linn.  12-15),  progrediendum  videtur  his  verbis:  « Haec 
varietas  non  aufert  fundamentalem  aequalitatem  in  dignitate  et  vocatione.  Unus 
est  enim  populus  Dei  electus  etc.  ». 

Quae  dicta  sunt  in  pag.  6,  lin.  11  usque  ad  primum  verbum  in  lin.  17  («  com- 
munem »),  consideranda  videntur  ut  conclusio  primae  alineae.  Postea  textus  pro- 
greditur ad  novum  elementum,  np.  coniunctionem  in  varietate,  quod  hoc  modo 
in  nova  alinea  in  lucem  poni  potest:  « Nec  varietas  aufert  unitatem  populi  Dei 
sed  ei  inservit.  Distinctio  enim  etc.  ...  ». 

Omittantur  linn.  11-13,  quia  quae  dicuntur  de  diversitate  in  sanctitate  sub- 
iectiva,  non  concordant  cum  contextu  qui  de  elementis  structurae  obiectivae  populi 
Dei  agit. 

Ad  n.  24:  textus  recte  incipit  de  populo  Dei  ut  templo  spirituali  et  sacer- 
dotio sancto,  sed  citius  quam  oportet  transit  ad  descriptionem  eorum  quae  pro 
omnibus  christifidelibus  ex  eo  profluunt.  Primo  videtur  loquendum  de  officiis  totius 
populi,  quod  fit  in  lin.  4 usque  ad  verbum  « Ideo  » in  lin.  11.  In  linn.  7-8  autem 
omittenda  sunt  verba  « per  omnem  actum  hominis  christiani,  a Spiritu  Sancto  con- 
secratum »,  quia  amplitudinem  sensus  verborum  « spirituales  offerat  hostias  » 
nimis  restringunt  et  insuper  cum  contextu  de  populo  Dei  in  genere  non  concordant. 

Tunc  loquendum  est  de  fundamento  sacramentali,  in  quo  apparet  omnes  fide- 
les christianos  partes  agere  debere  in  indole  sacerdotali  populi  Dei.  Quapropter 
post  lin.  3 in  pag.  8 sequatur:  « Ideo  universi  discipuli  Christi  etc.  » in  pag.  7, 
lin.  7 usque  ad  lin.  17.  Tunc  sequantur  verba  de  participatione  muneris  Christi 
sacerdotalis  et  post  hanc  enuntiationem  generalem  descendatur  magis  in  particu- 
lari et  indicentur  quaedam  quae  ad  munus  sacerdotale  pertinent. 

Nomine  omnium  episcoporum  Indonesiae,  qui  sunt  numero  31  et  quorum 
nomina  in  elencho  huic  subiunguntur: 

H.  J.  M.  v.  d.  Burgt,  arch.  Pontianak;  A.  Djajasepoetra,  arch.  Djakarta; 
F.  A.  H.  v.  d.  Hurk,  arch.  Medan;  G.  Manek,  arch.  Endeh;  N.  M.  Schneiders, 
arch.  Makassar;  A.  E.  J.  Albers,  ep.  Malang;  P.  M.  Arntz,  ep.  Bandung;  W.  v. 
Bekkum,  ep.  Ruteng;  R.  Bergamin,  ep.  Padang;  W.  Demarteau,  ep.  Bandjerma- 

sin;  P.  N.  J.  C.  Geise,  ep.  Bogor;  Jac.  Grent,  ep.  Amboina;  G.  Grimm,  ep.  Si- 
bolga;  A.  Hermelink,  ep.  Tandjung  Karang;  L.  v.  Kessel,  ep.  Sintang;  J.  Klooster, 
ep.  Surabaja;  M.  Mekkelholt,  olim  ep.  Palembang,  J.  H.  Romeijn,  ep.  Samarinda; 
P.  Sani,  ep.  Denpasar;  W.  Schoemaker,  ep.  Purwokerto;  G.  Sillekens,  ep.  Keta- 
pang;  J.  H.  Soudant,  ep.  Palembang;  A.  H.  Thijssen,  ep.  Larantuka;  Th.  v.  d. 
Tillaart,  ep.  Atambua;  T.  v.  Valenberg,  olim  ep.  Pontianak;  N.  Verhoeven,  ep.  Ma- 
nado;  N.  P.  v.  d.  Westen,  ep.  Pangkalpinang;  R.  J.  Staverman,  vic.  ap.  Kotabaru 
(Hollandia);  H.  Tillemans,  vic.  ap.  Merauke;  M.  v.  Diepen,  praef.  ap.  Manokwari; 
G.  Legeland,  praef.  ap.  Sumba/Sumbawa. 

5 

Exc.mus  P.  D.  LAURENTIUS  TREVOR  PICACHY 
Episcopus  Jamshedpur ensis 

Venerabiles  Patres  conciliares, 

De  par.  26  verba  facio.  In  omnibus  regionibus,  sed  praesertim  in 
terris  missionum,  sentitur  necessitas  ut  Ecclesia,  signum  levatum  in  gen- 
tibus, in  persona  omnium  membrorum  eluceat.  Ideoque  laetamur  quod 
in  cap.  III  huius  schematis,  laici  nostri  novam  inspirationem  invenient. 
Nam  eorum  dignitas  christiana  et  vocatio  apostolica  lucide  praesen- 
tantur. 

Apte  illustratur  Ecclesiam  non  tantum  quosdam  vocare.  Omnes  et 
singuli  christiani  cuiusvis  nationis,  aetatis  et  conditionis  socialis  invi- 
tantur ut  ad  eamdem  sanctitatem  ac  hierarchia  et  religiosi  tendant,  sed 
in  mundo  ipso  in  quo  vivunt  et  agunt.  Baptismus  incorporat  omnes  in 
populo  Dei  et  sacerdotii  universalis,  suo  gradu,  participes  facit.  Omnes 
laici  invitantur  ad  apostolatum  secundum  missionem  Ecclesiae  sub  ductu 
et  sollicitudine  hierarchiae. 

In  primis  annis  Actionis  Catholicae  saepe  ut  ratio  pro  organizando 
apostolatu  laicorum  invocabatur,  pastores  et  sacerdotes  non  iam  suffi- 
cere ad  laborem  per  se  ipsos  faciendum.  Sed  laicus  non  est  membrum 
cuiusdam  manus  auxiliorum  quae  tantum  tempore  maioris  momenti  vo- 
cetur. Eius  apostolatus  ex  essentia  ipsa  christianismi  profluit,  nempe  ex 
eo  quod  baptizatus  et  confirmatus  in  Christo  sacerdote  inseritur,  ex  ali- 
qua speciali  vocatione.  Unicuique  enim  membrorum  suorum  missionem 
mundum  evangelizandi  Christus  commendavit. 

Laicorum  momentum  non  tantum  in  Ecclesia  catholica,  sed  etiam 
apud  fratres  separatos  extollitur.  Prae  manibus  habemus  documenta  In- 
stituti cuiusdam  quod  nuper  a fratribus  separatis  in  India  Septemtrio- 
nali  est  constitutum,  sub  nomine  « Oecumenicum  et  Sociale  Institu- 
tum » ...\  Finis  eorum  est  Christum  ferre  innumeris  infidelibus  qui  in 

hac  zona  industriali  laborant.  Ad  hunc  finem  consequendum,  zelum  apo- 
stolicum  stimulant  laicorum,  quos  Ecclesiae  aciem  vocant.  Profitentur 
Christum  omnes  invitare  ut  intelligant  se  esse  populum  Dei  in  obse- 
quium totius  mundi,  et  ut  opere  et  veritate  se  omnes  huic  ministerio 
erga  fratres  suos  dedant. 

Cum  spiritus  novus,  qui  est  revera  Spiritus  Dei,  in  Ecclesia  opere- 
tur, nobis  pastoribus  grave  officium  competit  schema  dogmaticum  confi- 
cere, ex  quo  laici  intelligant  nos  eis  plene  confidere,  et  paratos  esse  ut 
eis  ministerium  nostrum  in  omni  respectu  praestemus. 

Ideoque  miramur,  et  aliquatenus  dolemus  quod  in  par.  26  de  christi- 
fidelium  relatione  ad  hierarchiam  videtur  spiritus  positivus  et  apertus 
priorum  paragraphorum  paulisper  minui.  Omnia  quae  in  paragrapho  di- 
cuntur, quidem  admittenda  sunt.  Sed  nonne  visio  est  nimis  unilateralis? 
Nonne  timendum  est  ne  quidam  laici  dicant:  « Sicut  erat  in  principio 
et  nunc  et  semper,  praecipuum  quod  a nobis  exspectatur  est  tantum 
oboedientia  »?  Cum  iura  et  officia  laicorum  expresse  ponantur,  cur  non 
etiam  de  iuribus  et  de  officiis  hierarchiae  expressa  mentio  fit?  Laici 
nostri,  qui  nostrae  oves  sunt,  non  solum  desiderant  ut  pro  pastoribus 
orent  eisque  oboedientiam  praestent,  sed  etiam  ut  nobiscum  collaborent, 
certe  sub  nostra  directione,  sed  tamquam  adulti  qui  solutiones  christia- 
nas  conditionibus  hodiernis  praestare  possunt. 

Proinde  sequentem  emendationem  propono:  ut  in  hac  par.  26  huius 
cap.  III  ponantur,  aut  ad  verbum  aut  saltem  quoad  substantiam,  ea 
verba  quae  tam  egregie  dicuntur  in  schemate  de  apostolatu  laicorum, 
in  tit.  II,  cap.  I,  par.  22.  Haec  verba  sunt:  « Semper  meminerint  epi- 
scopi, parochi,  ceterique  sacerdotes  utriusque  cleri,  officium  exercendi 
apostolatus  esse  proprium  omnibus  fidelibus  sive  clericis  sive  laicis,  et  in 
aedificationem  Ecclesiae  laicos  speciales  habere  partes,  ita  ut  alii  in  eo- 
rum locum  substitui  non  possint.  Quapropter  laicorum  dignitatem  et 
responsabilitatem  in  Ecclesia  agnoscant...  libenter  eorum  consilio  iuxta 
propriam  competentiam  utantur,  cum  fiducia  eis  in  servitium  Ecclesiae 
munera  committant  ». 

Si  in  populo  nostro  plenam  fiduciam  ponimus,  cum  S.  Augustino 
dicere  poterimus:  « Custodimus  enim  vos  ex  officio  dispensationis,  sed 
custodiri  vobiscum  volumus.  Tamquam  vobis  pastores  sumus,  sed  sub 
illo  Pastore  vobiscum  oves  sumus.  Tamquam  vobis  ex  hoc  loco  doctores 
sumus,  sed  sub  illo  uno  Magistro  in  hac  schola  vobiscum  condisci- 
puli sumus  ».  Dixi. 


In  textu  scripto  tradito-.  1 “ The  Ecumenical,  Social  and  Industrial  Institute  ”. 

Rev.mus  P.  D.  GODEFRIDUS  DAYEZ 
Praeses  Congregationis  Belgicae  ab  Annuntiatione  B.M.V . 

Em. mi  et  ili. mi  Patres  conciliares, 

Plene  approbo  novam  ordinationem  capitulorum  huius  schematis 
ab  em.mo  D.  card.  Suenens  propositam  ...\  Hoc  modo  melius  elucet 
divina  vocatio  universis  christifidelibus  communis...2 

Non  autem  placent  ea  quae  ad  notionem  « laici  » definiendam  pro- 
ponuntur in  n.  23,  pag.  6 ...3,  praesertim  ea  quae  habentur  in  linn.  35 
et  36.  Nam,  primo,  tam  clerici  quam  laici,  qui  omnes  ad  sanctitatem 
tendere  debent,  possunt  eam  quaerere  in  vita  religiosa,  si  tamen  ad 
ipsam  vocantur;  et  secundo,  inter  religiosos  semper  adfuerunt  pleni 
iuris  membra,  semper  laici  permanentia. 

Verum  quidem  est  — uti  dicitur  in  nota  3 pag.  11  — ...4  sensum 
vulgatum  verbi  « laici  » nunc  passim  indicare  eum,  vel  etiam  eam,  qui 
nec  clero  nec  religiosis  adscribitur.  Hoc  vero  traditioni  non  respondet  et 
non  sine  detrimento  hoc  modo  sensus  vocis  « laici  » restringitur. 

Non  debemus  sensui  pleno  biblico-traditionali  huius  vocis  renun- 
tiare, etiamsi  in  quibusdam  regionibus  haec  vox  nunc  colorem  ...5  peio- 
rativum  habet,  indicans  eum  qui  ...6  inexperientia  in  aliquo  campo 
laborat. 

Multi,  proh  dolor!,  etiam  inter  eos  qui  volunt  vitam  Deo  plene 
consecrare,  nesciunt  vitam  religiosam  de  se  non  esse  neque  clericalem 
neque  laicalem,  sed  esse  vitam  quodam  proprio  charismate  fundatam 
et  Evangelio  plene  respondentem  quae  potest  sive  in  statu  clericali  cuius- 
cumque gradus,  sive  in  statu  laicali  haberi...7 

...8Pius  XII,  felicis  memoriae,  bene  utramque  vocationem  sequenti- 
bus claris  et  tamen  vix  notatis  verbis  distinxit:  « Ad  ministerium  cleri- 
cale neminem  promoveant  (superiores)  qui  se  religiosam  solummodo 
vocationem  divinitus  recepisse  demonstret  » ...9 

Non  ergo  definiendus  est  laicus  per  oppositionem  simul  ad  clerum 
et  ad  statum  religiosum  uti  fit  in  schemate,  sed  tantum  ad  clerum. 

Non  agitur  solummodo  de  verbis.  Per  tot  saecula  « laici  » vocaban- 
tur sive  omnia  membra  alicuius  congregationis,  v.  g.  « Congregationis 
Fratrum  scholarum  Christianarum  »,  sive  ea  membra  religionum  cleri- 
calium quae  clerici  non  erant  uti  v.  g.  in  congregatione  Fratrum  Ioannis 
de  Deo  et  in  Marianistis.  Notissimum  vero  est  in  ordinem  monachorum 

diu  solummodo  paucos  fuisse  sacerdotes,  et  etiam  hodie,  in  eo,  adesse 
pleni  iuris  membra  quae  laici  manent. 

Haec  non  parum  intersunt  in  quaestione  oecumenica;  nam  in  oriente 
ex  antiqua  traditione  monachi  manent  ut  in  pluribus  laici.  Praedeces- 
sor meus  in  munere  abbatiali  in  monasterio  de  Maredsous,  servus  Dei 
Domnus  Columba  Marmion,  integrum  librum  scripsit  De  Christo  ut 
exemplar  monachi,  quin  directe  de  sacerdotio  locutus  sit  ...10.  Sed  scrip- 
sit alium  librum  De  Christo  (nempe)  ut  est  exemplar  sacerdotis.  Hoc 
modo  bene  inculcatur  distinctio  harum  vocationum. 

Non  agitur  solummodo  de  traditione  servanda,  sed  etiam  de  servanda 
recta  notione  structurae  Ecclesiae. 

Finis  omnibus  christianis  communis  est  perfectio  caritatis  et  unio 
cum  Deo.  Omnis  christianus  debet  a vobis,  o pastores  animarum,  im- 
pelli ut  ad  hanc  perfectionem  tendat  secundum  donum  proprium  a Deo 
receptum.  Gaudemus  plures  laicos  magis  magisque  sibi  conscios  esse 
propriae  missionis  apostolatus  sub  moderamine  hierarchiae. 

Non  minus  tamen  necessarium  est  ut  alii  laici,  si  ad  hoc  a Deo  vo- 
cantur, Christum  sequantur  in  sua  vita  orationis  et  abnegationis.  Utroque 
modo  hodie  Ecclesia  testis  Christi  esse  oportet.  Curandum  est  ut  actio 
externa  et  oratio,  modo  vivo,  se  invicem  in  Ecclesia  compleant. 

Vitare  vero  debemus,  ut  per  non  rectam  terminologiam  nimis  sepa- 
rare videamur  laicos  qui  Christo  serviunt,  obsequentes  ei  praecipue 
per  servitium,  occupati  circa  res  terrestres,  et  laicos  qui  eiusdem  testes 
sunt  per  observantiam  consiliorum  evangelicorum. 

Affirmandum  iterum  ergo  est,  non  omnes  religiosos  adscribi  inter 
clericos,  sed  plures  ex  eis,  etiam  viros,  Christum  plene  sequi  in  vita 
religiosa  non  clericali  et  laicos  proinde  permanere.  Si  vox  « laicus  » re- 
stringitur, uti  facit  schema,  populus  Dei  (laos  Theou)  iniuste  privatur 
illis  quos  Ecclesia  semper  optimam  partem  suam  habuit  ...u.  Non  ergo 
fovenda  est  confusio  quae  in  ista  re  passim  adhuc  habetur. 

Ulterius  Ecclesiae  munus  erit  religiosis  laicis  omnia  iura  restituere, 
quibus  decursu  temporum  iure  canonico  despoliati  sunt.  Sed  de  hac  re 
alia  occasione  sermo  erit. 

Sane  adest  difficultas  quaedam  definiendi  quid  sit  laicus.  Solutio, 
saltem  partialis,  huius  difficultatis  sequens  videtur  proponenda:  ut  in 
schemate  de  laicis,  post  numerum  qui  agit  « de  membrorum  in  Ecclesia 
aequalitate  et  inaequalitate  » addatur  nova  paragraphus  « de  laicorum 
diversis  statibus  vitae.  In  hac  paragrapho  contineantur  et  explicentur 
sequentia: 

1.  laicus  definiatur  in  genere  uti  non  clericus; 

2.  laici  subdividantur  tripliciter:  laici  religiosi,  laici  Instituto- 
rum saecularium,  laici  simpliciter  dicti. 

Hoc  modo  etiam  satisfactio  datur  iis  qui  putant  in  cap.  IV  rationem 
non  sufficienter  haberi  de  peculiari  loco  religiosorum,  etiam  laicorum, 
in  Ecclesia  relate  ad  laicos  simpliciter  dictos.  Dixi. 


In  textu  scripto  tradito : 1 de  qua  sermo  est  in  initio  fasciculi  II  « Emenda- 
tionum ».  2 (Sicut  bene  notatur  in  nn.  28,  29,  30  cap.  IV,  sanctitas  est  vocatio 

communis  omnium  quos  Deus  in  regnum  Filii  sui  appellat).  3 linn.  31-36  et. 

4 contradicente  ceteroquin  ea  quae  dicuntur  in  cap.  IV  (in  nn.  quos  secretariatui 
tradam)  v.  g.  n.  29,  pag.  18,  lin.  28  et  in  relativa  nota  3;  n.  30,  pag.  19,  lin.  15 
et  in  relativa  nota  6;  n.  31,  pag.  21,  linn.  5-7  et  33  et  in  relativa  nota  16. 

5 ut  ita  dicam.  6 ignorantia  aut.  7 C.I.C.  488,  4°.  8 Contra  huius- 

modi  falsam  opinionem.  9 ( Sedes  Sapientiae  Intr.  II).  10  Unica  vice 

quaestio  haec  ab  ipso  tangitur,  ubi  loquitur  de  missa  ab  abbate  celebrata,  quasi 
signum  unitatis  totius  conventi  in  sacrificio  Christi.  11  (Lc.  10,  42). 


7 

Exc.mus  P.  D.  IOSEPH  SCHROEFFER 
Episcopus  Eys te tt ensis 

Venerabiles  Patres, 

Loquor  nomine  69  Patrum  praesertim  linguae  germanicae. 

Quae  in  cap.  III  proponuntur  in  genere  placent,  etiam  nova  ordina- 
tio materiae',  placet  divisio I Nam  antequam  de  singulis  ordinibus  ...2 
qui  in  Ecclesia  habentur  agatur,  opportune  ea,3  quae  omnibus  communia 
sunt  exponuntur ,4  Praeterea  prius  de  illis  sermo  fit,  in  quorum  bonum 
ministeria  instituta  sunt,  i.  e.  de  populo  Dei  universo  ...5.  Ita  finalitas 
quoque  hierarchiae  melius  ostenditur:  omnis  pontifex  pro  hominibus ,6 
Nec  ...7  nocet,  si  apparet  in  primo  loco  omnium,  quae  a Concilio  agun- 
tur ac  deliberantur,  populum  Dei  universum  8 versari  nec  episcopos  im- 
primis de  seipsis  curare. 

Placet  etiam  titulus  de  populo  Dei;  est  enim  terminus  biblicus  qua- 
dam cum  sollemnitate  elatus  in  prima  epistula  S.  Petri’.9  «Vos  genus 
electum,  gens  sancta,  populus  acquisitionis,  qui  aliquando  non-populus, 
nunc  autem  populus  Dei  » ...10.  Unde  mirum  non  est  si  Ecclesia  orans 
seipsam  ut  populum  Dei  intelligit,  saepissime  enim  in  liturgia,  v.  g.  in 
orationibus,  hic  conceptus  invenitur .u 

Hoc  conceptu  porro  12  continuitas  historiae  salutis,  in  schemate  for- 
tasse non  satis  elata,  indicatur:  nos  scii,  tamquam  novum  et  verum 
Israel  in  locum  illius  populi  intrasse,  quem  Deus  speciali  providentia 

prosecutus  est.  Ita  denique  etiam  ratio  habetur  studiorum  recentiorum, 
quae  de  hac  idea  facta  sunt.  Non  semel  enim  audita  est  obiectio,  sche- 
mata theologica  non  satis  respicere  statum  hodiernum  investigationum . 
Quam  aptus  autem  iste  conceptus  sit  ad  exprimendam  naturam  Ecclesiae, 
iam  heri  optime  ep.  Compagnone  exposuit,  cui  plene  assentiendum  est .13 

2.  Fatendum  quidem  est  inde  periculum  oriri  posse,  ne  cap.  IV  de 
laicis,  materiis  quibusdam  gravis  momenti  orbetur.  Cui  tamen  periculo 
obviari  potest  variis  modis.  Propositiones  hac  de  re  tradam  secreta- 
riatui ,14 

3.  Ad  descriptionem  laici ...15  Quid  sit  laicus,  circumscribatur  ita,  ut 
structura  Ecclesiae  propria  melius  eluceat.  Habetur  enim  in  Ecclesia 
duplex  bipartitio  statuumx(>\  a)  prima,  ex  institutione  Christi  prove- 
niens, est  bipartitio  inter  Ministros  sacros  17  et  reliquos  fideles  ...18.  In 
hac  bipartitione  laici  sunt  omnes,  qui  personam  Christi  coram  reliquis 
non  possunt  ministerialiter  agere,  b)  Ab  hac  bipartitione  magis  institu- 
tionali  distinguenda  est  altera,  magis  charismatica,  inter  statum  consi- 
liorum evangelicorum  et  statum  saecularem,  quorum  uterque  compre- 
hendere potest  et  ministros  sacros  19  et  laicos. 

De  hac  structura  Ecclesiae  apte  agi  potest  una  cum  n.  23  de  mem- 
brorum aequalitate  et  inaequalitate,  qui  numerus 20  melius  in  fine 
cap.  II  ...21  ponetur,  ut  sic  praeparentur  capita  sequentia  de  singulis 
statibus  n Deinde  nihil  obstat,  quominus  in  cap.  IV  ex  rationibus  practi- 
cis  conceptus  « laici  » restringatur  ad  eos,  qui  sunt  nec  ministri  nec 
religiosi. 

4.  De  sacerdotio  universali,  pag.  7,  n.  24.  In  hac  expositione  tria 
desiderantur: 

a)  Populus  Dei  non  tantum  est  communitas  sacerdotalis  in  sacra- 
mentis innixa,  sed  aeque  essentialiter  est  communitas  prophetica,  quae 
in  verbo  Dei  audiendo  et  testificando  innititur. 

b)  Non  de  iis  solis  sacramentis,  quae  hic  enumerantur,  agendum 
esse  videtur,  sed  de  omnibus;  id  quod  cetero  quin  iam  provisum  est  A 
Praeterea  de  iis  paulo  latius  et  profundius  tractandum  esset™  propter 
eminens  momentum  pastorale  quod  huic  aspectui  ecclesiologico  sive 
communitario  sacramentorum  competit™ 

c)  Ordo  sacramentorum  hoc  in  contextu  incipere  deberet  ab  Eu- 
charistia, quippe  quae  est  centralis  actus  cultus  christiani  sacerdotaliter 
peragendi.  Reliqua  sacramenta  ad  hunc  cultum  ordinantur  tamquam 
deputatio  vel  huius  deputationis  restitutio  seu  renovatio,  quae  fit  in 
poenitentia. 

Ad  totum  comma  de  sacerdotio  universali  dicendum  esse  videtur: 
valde  laudandum  est  quod  de  sacerdotio  universali  fidelium  sermo  fit; 


72 


ACTA  CONC.  VATICANI  II 


PERIODUS  II 


negari  enim  vix  potest  hanc  ideam , quae  pro  vita  et  apostolatu  quam 
maxime  fecunda  evadere  posset.  In  mentibus  fidelium  magis  magisque 
evanescere,  non  excessus,  sed  potius  defectus  hac  in  re  timendus  ac  de- 
plorandus est.  Periculum,  si  quod  adest,  non  tam  in  eo  esse  videtur, 
quod  laici  nimis  tamquam  sacerdotes  sese  habeant,  et  parum  ut  laicos, 
sed  e contra  tamquam  totaliter  vere  profanos  et  nullatenus  conse- 
cratos!!6 

5.  Deinde,21  corrigatur  species  quaedam  oppositionis  inter  hierar- 
chiam  et  populum,  quae  interdum  occurrit  (praesertim  ...2S  pag.  6).  Me- 
lius sermo  est 29  de  hierarchia  et  reliquo  populo  Dei,  vel  de  hier  archia  et 
laicis  30;  nam  etiam  hierarchae  pertinent  ad  populum  Dei  et,  quamvis  sint 
magistri,  tamen  debent  manere  et  ipsi  auditores  verbi  quod  eis,  sicut 
et  sacramenta,  administrantur  ab  aliis .31 

Ad  numerum  62  quod  attinet,  evitandum  est,22  ne  de  oboedientia 
solummodo  quoad  laicos  agatur.  Nam  ni  fallor,  etiam  membra  hierar- 
chiaef 3 tum  quatenus  munere  suo  funguntur,  cum  a fortiori  quatenus 
sunt  fideles,  oboedientia  ligantur.  Propositiones  circa  has  res  tradam 
secretariatui  generali.2*  Dixi. 


In  textu  scripto  tradito-.  1 Quae  dicuntur  « de  populo  Dei  et  speciatim  de 
laicis  »,  in  genere  placent.  Tamen  desideria  quaedam,  quibus  consentiunt  69  Pa- 
tres linguarum  Germanicae  et  Scandinavicarum,  proponere  velim.  1.  Ad  notam 
pag.  5,  de  nova  ordinatione  materiae  i.  e.  de  dividendo  cap.  III  in  novum  cap.  II 
de  populo  Dei  et  in  cap.  IV  de  laicis,  duo  dicenda  sunt:  a)  Haec  divisio  placet. 
2 vel  statibus.  3 de  iis.  4 tractatur.  5 (ad  quem  ceteroquin  hierarchae 
ipsi  pertinent).  6 deest.  7 minime.  8 deest.  9 b ) Novum  cap.  II 
bene  « de  populo  Dei  » inscribitur.  Nam  « populus  Dei  » est  terminus  biblicus, 
qui  apud  S.  Paulum,  S.  Petrum  et  in  Apocalypsi  S.  Ioannis  recurrit,  et  quidem 
cum  maiore  sollemnitate  in  prima  — ut  ita  dicam  — Encyclica  Romani  Pontificis, 
S.  Petri  nempe,  ubi  dicit.  10  (1  Petr.  2,  4-11).  11  Praeterea  hoc  termino 

imagines  Ecclesiae,  quae  in  S.  Scriptura  inveniuntur,  optime  complentur,  eumque 
forte  facilius  quam  aliae  imagines  cohaerere  perspicitur  cum  idea  centrali  « regni 
Dei  »,  quae  ut  in  schema  inseratur  a non  paucis  Patribus  tantopere  desideratur. 
12  insuper.  13  deest.  14  v.  g.  a)  eo  quod  in  introductione  quadam,  quae 
« de  dignitate  laicorum  » inscribi  posset,  ea  quae  in  cap.  II  de  populo  Dei  expo- 
nebantur, breviter  resumantur.  Insisti  potest  in  eo  quod  nomine  « laicus  » allu- 
ditur ad  terminum  « Laos  Theou  » ac  proinde  quod  omnia  quae  valent  de  populo 
Dei,  realizantur  etiam  in  ipsis  laicis;  b)  considerari  potest  insuper  munus,  quod 
Ecclesiae  circa  « mundum  » quoad  opera  saecularia  incumbit  («  Weltaufgabe  »),  a 
laicis  propter  eorum  conditionem,  immediatius  exerceri  posse  et  debere,  ut  Eccle- 
sia fiat  principium  vitale  societatis  humanae.  Ex  his  sufficiens  habebitur  materia 
pro  cap.  IV  de  laicis  in  specie.  15  pag.  6,  linn.  31-36.  16  deest.  17  mi- 

nisterium sacrum.  18  coram  quibus  ministri  « pro  Christo  legatione  fungun- 
tur » (2  Cor.  5,  20).  19  deest.  20  et.  21  (de  populo  Dei).  22  deest. 

23  deest.  24  tractari  posset.  23  aspectus  communitarii  sacramentorum. 

26  deest.  27  deest.  28  e.  g.  29  dicitur.  30  deest.  31  et  ab  aliis 
recipere  debent  verbum  Dei  et  sacramenta.  32  Insuper  n.  26,  qui  agit  de  chri- 
stifidelium  relatione  ad  hierarchiam,  una  cum  n.  23,  in  quo  de  membrorum  aequa- 
litate et  inaequalitate  sermo  est,  melius  inseratur  in  cap.  II  de  populo  Dei.  Sic 
etiam  evitabitur.  33  Hoc  evitandum  est;  nam  etiam  hierarchae.  34  deest. 

Nomina  P 'atrum  conciliarium  linguae  germanicae,  qui  interfuerunt  Conventui 
die  7 m.  octobris  1963  habito , et  assensum  praebuerunt  relationi  episcopi  Schroffer 
de  cap.  III  de  Ecclesia. 

Angerhausen,  ep.  aux.  Essendien.;  Aufderbeck,  ep.  aux.  Fulden.;  Baaken, 
ep.  aux.  Monasterien.;  archiep.  Bengsch,  ep.  Berolinen.;  Bliestle,  sup.  gen.  M.S.F.; 
Bolte,  ep.  Fulden.;  Buchkremer,  ep.  aux.  Aquisgranen.;  Cleven,  ep.  aux.  Colonien.; 
Cobben,  ep.  Helsinkien.;  Duschak,  vic.  ap.  Calapanen.;  Emanuel,  ep.  Spiren.; 
Esser,  ep.  Keimoesan.;  Etspiiler,  praei,  null.  Bangueden.;  card.  Frings,  arch.  Co- 
lonien.; Frotz,  ep.  aux.  Colonien.;  Fiirstenberg,  ep.  Abercornen.;  Gnadinger,  ep. 
aux.  Friburgen.;  Graber,  ep,  Ratisbonen.;  Haene,  ep.  Guelen.;  Hengsbach,  ep. 
Essendien.;  Hoeck,  abbas  praeses  Congr.  Bavaricae  O.S.B.;  Hohne,  vic.  ap. 
Rabaulen.;  Hiltl,  ep.  aux.  Ratisbonen.;  Jager,  arch.  Paderbornen.;  Janssen,  ep. 
Hildesheien.;  Kampe,  ep.  aux.  Limburgen.;  Konig,  arch.  Vindobonen.;  Kostner, 
ep.  Gurcen.,  Kiihner,  praei  null.  Tarmen.;  Landersdorfer,  ep.  Passavien.;  Len- 
hardt,  ep.  aux.  Bambergen.;  Macheiner,  ep.  aux.  Salisburgen.;  Niederberger, 
abbas  praes.  Congr.  Helveticae  O.S.B.;  Nordhues,  ep.  aux.  Paderbornen.;  Ol- 
bert,  ep.  Zimtaoven.;  Pachowiak,  ep.  aux.  Hildesheien.;  Pohlschneider,  ep. 
Aquisgranen.;  Reiterer,  ep.  Lydenburgen.;  Reuss,  ep.  aux.  Moguntin.;  Riha, 
abbas  praes.  Congr.  Austriacae  O.S.B.;  Rintelen,  ep.  aux.  Paderbornen.;  Rohra- 
cher,  arch.  Salisburgen.;  von  Rudloff,  ep.  aux.  Osnabrugen.;  Riith,  vic.  ap.  Nor- 
vegiae  Centralis;  Schick,  ep.  aux.  Fulden.;  Schilling,  vic.  ap.  Gorkaen.;  Schneider, 
arch.  Bambergen.;  Schrader,  ep.  aux.  Osnabrugen.;  Schroffer,  ep.  Eystetten.; 
Schiitte,  sup.  gen.  S.V.D.;  Sedlmeier,  ep.  aux.  Rottenburgen.;  Splett,  ep.  Geda- 
nen.;  Stein,  ep.  aux.  Treviren.;  von  Streng,  ep.  Basileen.  et  Luganen.;  Tenhum- 
berg,  ep.  aux.  Monasterien.;  Theissing,  ep.  aux.  Berolinen.;  Thijssen,  ep.  Laran- 
tukan.;  de  Vet,  ep.  Bredan.;  Volk,  ep.  Moguntin.;  Wechner,  ep.  aux.  Oenipontan.; 
Weigl,  ep.  Ikelaen.;  Weber,  ep.  Iceuven.;  Weinbacher,  ep.  aux.  Vindobonen.; 
Westermann,  ep.  Sambalpuren.;  Wittler,  ep.  Osnabrugen.;  Wemberg,  vic.  ap. 
Norvegiae  Septemtr.;  Zak,  ep.  S.  Hippolyti;  Zauner,  ep.  Lincien.;  Zimmermann, 
ep.  aux.  Augustan.  Vindel. 

Animadversiones  additae-. 

Infrascriptus  censet  tale  cap.  II  in  schema  de  Ecclesia  inserendum  esse.  Ra- 
tiones sunt: 

1.  Utiliter  ante  expositionem  de  singulis  statibus  (scii,  de  episcopis,  laicis, 
religiosis)  ea,  quae  omnibus  communia  sunt,  declarantur. 

2.  Antequam  de  hierarchia  tractatur,  opportune  de  illis,  in  quorum  bonum  mi- 
nisteria a Christo  instituta  sunt,  i.  e.  de  populo  Dei  universo  (ad  quem  ipsi  episcopi 
pertinent)  sermo  fit.  Ita  finalitas  hierarchiae  melius  perspicitur. 

3.  Rationes  pastorales  quod  spectat:  minime  nocet,  si  apparet  in  medio  om- 
nium, quae  a Concilio  aguntur,  populum  Dei  versari,  neque  episcopos  imprimis  de 
seipsis  curare. 

4.  Ea  quae  de  populo  Dei  dicenda  sunt,  melius  in  proprio  aliquo  capite  colli- 

gantur,  nec  cum  cap.  I coniungantur.  Hoc  enim  de  intima  natura  Ecclesiae  agit 
ac  magis  de  Ecclesia  ut  institutione,  non  primo  loco  de  personis. 

5.  Accedit  quod  cap.  I sub  nn.  8-10  (de  catholicis,  non-catholicis,  non-christia- 
nis)  res  complectitur,  quae  melius  separantur.  Eli  numeri  apte  ad  finem  novi  cap.  II 
transferri  possent. 

Evitandum  tamen  est,  ne  novum  cap.  IV  nimis  extenuetur.  Cui  periculo  ob- 
viari potest,  si  in  introductione  quadam,  quae  de  « dignitate  laicorum  » inscribi 
posset,  ea  quae  in  cap.  II  de  populo  Dei  dicta  sunt,  breviter  resumuntur. 


8 

Exc.mus  P.  D.  ARTURUS  TABERA  ARAOZ 

Episcopus  Albasitensis 

V enerabiles  Patres , 

Aliqua  dicere  intendo  de  n.  23  huius  capitis.  Cetera  secretariatui 
generali  tradam 2 

1 . Gaudium  meum  imprimis 2 silentio  dissimulare  non  possum, 
cum  ...3  decise  proclamari 4 videam  omnium  ad  sanctitatem  vocationem...5 
Hanc  indubiam  omnium  Christi  mystici  Corporis  membrorum  ad  sancti- 
tatem vocationem  et  exigentiam,  quae  vel  ex  ipsis  praesertim  6 charac- 
teribus baptismatis  et  confirmationis  dimanare  liquido  constat  ...7,  tota 
traditio  Ecclesiae  affirmari  d cuius  expressio  esse  possent  ...9  gravia  illa  10 
immo  urgentissima  prolata  11  verba  Pii  XI  in  Encyclica  Rerum  omnium, 
quibus  episcopos  hortatur  ut  curent  quatenus  « populus  intelligat  vitae 
sanctimoniam  haud  esse  singulare  beneficium  quod  aliquibus  concedatur, 
ceteris  posthabitis,  sed  communem  omnium  sortem  et  commune  of- 
ficium » ...12 

2.  Tamen  hoc  maxime  interest  notari  schema  in  hac  enunciatione  13 
irrefragabilis  principii  ...14,  tali  conceptu  et  mente,  talibusque  etiam  for- 
mulis adhibitis  exaratum  fuisse,  ut  facile  quis  crederet,  praesertim  ob 
argumenti  fusiorem  tractationem  praecise  in  cap.  IV,  doctrinae  vel  opi- 
nionibus adhaerere  eorum  qui  excellentiam  status  vitae  christianae  com- 
munis extollentes,  eum  statui  perfectionis  ...15  aequiparatum  volunt,  ita 
ut  unam  et  eamdem  esse  sanctitatem  pro  omnibus  et  singulis  statibus 
hominum  in  Ecclesia  16  affirmantes,  non  nisi  omnino  accidentalem  et  in 
minimis  differentiam  inter  eos  statuant...17 

Ex  his  logice  et  fere  necessario,  statum  communis  vitae  christianae 
extollendo,  illa  adaequatio  seu  libellatio  sequeretur,  quam,  e contra,  no- 
vatores intendebant,  statum  religiosum  deprimendo. 

Animadversionibus  brevitatis  causa  omissis  in  nonnulla  18  quae  non 
satis  attente  et  distincte  in  hoc  numero  19  et  in  nn.  28  et  29  subsequen- 
tis  capitis,  quae  de  eadem  re  prorsus  agunt,  considerantur,  et  quae  bene 
erant  attendenda  et  probe  distinguenda  in  tanti  ponderis  argumento 
(circa  nempe  vocationem  in  genere  et  in  specie,  circa  perfectionis  super- 
naturalis  naturam  et  gradus,  circa  distinctionem  inter  sanctitatem  onto- 
logice  et  subiective  seu  moraliter  consideratam,  personalem  et  status 
specificam),  unum  tantum  hodie  in  hac  re  notare  vellem  circa  locum 
aptiorem  tractationis  de  omnium  ad  sanctitatem  vocatione  et  circa  segre- 
gationem huiusmodi  argumenti  a cap.  IV , ubi  de  statu  perfectionis 
agitur  A 

Puto  locum  propriorem  seu  sedem  opportuniorem  immo  optimam 
ad  tractandum  de  omnium  membrorum  ...21  populi  Dei,  sive  sacerdotes 
sint,  sive  religiosi  sodales,  sive  fideles  (ut  denominationibus  a Sancto 
Patre  Paulo  VI  nuperrime  adhibitis  utar),  ad  sanctitatem  vocatione, 
caput  esse  II 22  « de  populo  Dei  in  genere  »,  quod  nunc  ex  divisione 
cap.  III  in  nota  ad  calcem  pag.  5 proponitur.  ...23  Ad  hoc  novum  caput, 
sive  ob  rationes  methodologicas  sive  ob  rationes  theologicas,  ea  omnia 
transferenda  essent,  paululum  emendata,  perpolita  et  aucta™  quae  nunc 
in  cap.  IV  « de  vocatione  universali  ad  sanctitatem  » permixte  dicun- 
tur, cum  doctrina  de  statu  perfectionis,  in  quo  aliqui  ex  fidelibus  populi 
Dei  specialiter 25  vocati,  specialiori  ratione  per  professionem  consilio- 
rum Christum  invitantem  sequuntur,  peculiari 26  vinculo  sese  Deo  vo- 
vent et  divino  servitio  aptius  mancipantur  et  ideo  specialem  personarum 
ordinem  ex  quadam  divina  institutione  in  Ecclesia  constituunt. 

Facile  et  crebro  dicitur  tantum  dari  in  Ecclesia,  eius  divina  consti- 
tutione inspecta,  duplicem  categoriam  seu  ordinem  personarum:  clerici 
nempe  et  laici  ...27,  cui  postea,  sed  ex  institutione  mere  ecclesiastica  ...28, 
ordo  additur  personarum  quae  statum  canonicum  29  perfectionis  profi- 
tentur, quaeque  sive  ad  clerum  sive  ad  laicorum  coetum  possunt  perti- 
nere. Quod  non  unde  quaque  30  verum  est,  etsi  aequivocatio  facile  expli- 
cari possit,  ex  eo  quod  in  statu  perfectionis,  ut  tali,  considerantur 31 
quae  postea  decursu  temporum  32  ius  canonicum  excogitavit  et  instituit 
ad  regimen  et  ordinationem  huius  33  perfectionis  status  ,..34,  vota  scii,  et 
votorum  species,  regulae  et  constitutiones,  instituta  et  institutorum  di- 
versitas, etc. 

In  Ecclesia,  si  eius  divina  constitutio  hierarchica  quidem  et  orga- 
nica 35  inspiciatur,  certe  duplex  haec  invenitur 36  distinctio  membrorum 
in  clericos  et  laicos;  sed  ratio  seu  aspectus  hierarchicus  non  est  unicus, 
nec  princeps,  auderem  dicere,  in  mysterio  Ecclesiae  inexhauribili  consi- 
derandus. In  Ecclesia  enim,  eius  divina  constitutione  pneumatica  in- 

specta,  si  placet  verbum,  iure  ergo  divino  « non  praecipiente  sed  consu- 
lente » ut  ait  Suarez  ...37,  ex  Christi  fundatoris  voluntate  et  providentia ,38 
prout  e Sacra  Scriptura  erui  potest  et  ex  praxi  et  sensu  Ecclesiae  iam  a 
temporibus  apostolicis  ( cogitate  virginum  sacrarum  coetus ),  personae ,39 
christifideles  nempe,  dispertiuntur  in  aliam  duplicem  categoriam  seu 
ordinem:  eorum  40  qui  sanctitatem  seu  perfectionem  supernaturalem,  ra- 
tione communi,  praeceptorum  scii,  adimpletione  quaerunt  et  exsequun- 
tur, et  eorum  41  qui  perfectionem  in  statu  ab  Ecclesia  quidem  sancito  42 
prosequuntur  et  profitentur  in  facie  ecclesiarum, 43  invitationem  Christi 
Domini  acceptantes  eum  pressius  et  arctius  insequendi  ,..44 

Ex  his  etiam,  sit  obiter  dictum,  apparet  confusio  iam  ab  aliis  no- 
tata?5 quae  serpit  in  definitione  quam  de  laicis  dare  intendit  nostrum 
schema;  etenim  sunt  in  Ecclesia  laici  qui,  suam  naturam  specificam  lai- 
corum  retinentes,  et  quin  religiosi  sint  tamen?b  non  in  communi  christi- 
fidelium  statu,  ut  in  lin.  32  et  33  dicitur,  sed  in  statu  perfectionis  Deo 
serviunt. 

Rectissime  ergo,  ut  opinor,  postquam  in  novo  capite  proposito 
schema  de  omnium  Ecclesiae  membrorum,  quicumque  ei  sint,  vocatione 
ad  sanctitatem  egerit?1  ex  ordine,  in  sequentibus  schematis  capitibus,  de 
singulis  personarum  ordinibus  in  Ecclesia  esset  agendum:  de  hierarchia 
nempe,  de  laicis  in  specie  et  de  status  perfectionis  sodalibus,  in  eo 
quod 48  specifice  ad  singulum  ordinem  spectat;  quo  49  certo  certius,  quoad 
eos  qui  in  statu  ab  Ecclesia  sancito  evangelica  consilia  profitentur,  est 
praecise  ...50  professio  in  facie  Ecclesiae  in  ordine  ad  obligatorio  modo  61 
adimplenda  quae  Christus  non  praecepit  sed  consuluit. 

Si  ergo  in  schemate  de  Ecclesia  caput  determinatum  et  speciale 
deesset  ...52  de  personarum  statum  quae  ...53,  eius  nomine  et  ministerio, 
professionem  perfectionis  a Christo  in  consiliis  propositae  sequuntur, 
schema  imperfectum  videretur,  sicut  mysterium  Ecclesiae  mutilum  vi- 
deretur 54  ac  non  completum  si  in  ea  Christi  asseclae  non  essent 55  qui, 
modo  stabili  et  ut  formae  vitae,  invitationem  divini  Magistri  accepta- 
rent ad  eius  perfectiorem  sequelam,  perfectioremque  et  arctiorem  in  eo  56 
configurationem  in  exinanitione  redemptrice  ...57,  quam  consilia  evange- 
lica exhibent  et  exsequuntur...58 

Concludo  ergo: 

1.  In  hoc  capite,  nempe  in  cap.  II  proposito,  de  populo  Dei  in  ge- 
nere, ,..59  forte  meliori  ratione  de  populo  sancto  Dei  intitulando ,60  non 
in  cap.  IV,  agatur  de  omnium  ad  sanctitatem  vocatione. 

2.  Emendentur 61  verba  vel  formulae  quibus  innui  videtur 62  eam- 
dem  omnino  esse  sanctitatem  in  duplici  personarum  statu,  communis 
nempe  et 63  perfectionis...64  Dixi.  Gratias. 

In  textu  scripto  tradito-.  1 deest.  2 deest.  3 in  hoc  schemate  n.  23, 
linn.  11-13,  pag.  6.  4 affirmari.  5 quam  indubie  a Christo  Domino  in 

Evangelio  annuntiatur,  et  ab  Apostolis  indesinenter  inculcatur,  praesertim  a S.  Pe- 
tro cum  populum  Dei  « gentem  sanctam  » esse  proclamat,  omnesque,  sive  qui 
ad  hierarchiam  pertinemus  sive  qui  ab  ea  pascuntur,  Deum  vocavisse  ut  essemus 
sancti  et  immaculati  in  conspectu  eius  in  caritate.  6 deest.  7 quibus 
characteribus  in  aliquibus  membris  populi  Dei  etiam  nova  exigentia  additur,  ex 
aliis  titulis  supernaturalibus,  e.  g.  ex  charactere  sacerdotali  vel  ex  sacramento 
matrimonii,  etc.  8 a primordiis  proclamavit.  9 temporibus  anteactis  haec 
verba  S.  Augustini:  «Non  enim  hoc  virgines  debent  audire,  et  maritatae  non 
debent;  aut  viduae  debent  et  nuptae  non  debent;  aut  monachi  debent  et  laici  non 
debent;  sed  universa  Ecclesia,  universum  Corpus,  cuncta  membra,  per  officia  pro- 
pria distincta  et  distributa,  sequantur  Christum»  ( Sermo  96 , 3:  PL  38,  588),  et 
his  ultimis  temporibus  haec.  j0  deest.  11  deest.  12  ...tenentur  enim 
hac  lege,  ut  patet,  omnino  omnes,  nullo  excepto  ».  Idem  iterum  atque  iterum  te- 
nuit etiam  Pius  XII  ( Sermo  ad  Religiosos,  a.  1950;  in  const.  Provida  Mater  etc.  ut 
videre  licet  in  notis  ad  nn.  29  ss.  capitis  sequentis).  Quot  quantaque  mala  ex 
huius  universalis  ad  sanctitatem  vocationis  ignorantia,  oblivione  aut  negligentia 
oriri  posse  Ecclesiae,  vero  populo  Dei  qui  in  terris  perfectionem  inchoat  quae 
in  caelis  perficitur,  nemo  est  qui  non  videat,  quantamque  inde  gloriae  Dei  iactu- 
ram.  13  nostrum  in  hac  brevi  enunciatione  immensi  ponderis.  14  n.  23  et 
nn.  28  s.  cap.  IV.  15  (ut  formula  utar  traditionali).  16  et  condicionibus  ho- 
minum. 17  vel  quia  status  perfectionis  secus  ac  status  vitae  communis  mediis 
tantum  accidentaliter  diversis,  nec  omnino  necessariis  nec  semper  aptioribus  ad 
unam  sanctitatem  eiusdem  rationis  et  gradus  adipiscendam,  utatur,  consiliis  nempe 
quae  evangelica  dicuntur;  vel  quia  haec  consilia,  specifica  status  perfectionis,  ut 
media  tantum  et  veluti  instrumenta  mere  negativa  considerant  ad  removenda  im- 
pedimenta sanctitatis,  non  vero  ut  elementa  positiva  ipsius  sanctitatis  vel  perfec- 
tionis supernaturalis,  aut,  ad  summum,  ut  huiusmodi  sanctitatis  vel  perfectionis 
media  simul  et  effectus,  vel  denique  unius  eiusdemque  sanctitatis  exercitium. 
18  Hinc  aliquibus  omissis  de  nonnullis.  19  n.  23.  20  duo  hodie,  si  tempus 

suppeteret,  notare  vellem  de  hac  re:  1.  de  loco  aptiore  tractationis  circa  omnium 
ad  sanctitatem  vocationem;  2.  de  identitate  vel  diversitate  seu  differentia  perfec- 
tionis in  vita  communi  et  in  statu  professionis  consiliorum  evangelicorum.  1. 
21  Christi  Corporis  mystici.  22  hoc  caput  esse.  23  Et  ideo.  24  deest. 
25  deest.  26  speciali.  27  (can.  107  C.I.C.).  28  iure  seu  ratione  humana. 

29  deest.  30  omnino.  31  statum  perfectionis  ut  tale  transferantur.  32  deest. 
33  deest.  34  prouti  in  temporis  decursu  est  constitutus.  35  ad  eius  divinam 
constitutionem,  hierarchicam  quidem,  non  aequalem  ergo  seu  organicam.  36  da- 
tur. 37  ( Stat.  Relig.  t.  7,  I,  3,  c.  2,  n.  3).  38  deest.  39  Sacra  Scriptura 

luculenter  constat  et  ex  sensu  et  praxi  Ecclesiae,  personae  in  ea.  40  christifide- 
les.  41  christifideles.  42  deest.  43  deest.  44  Hinc  non  duplicem  sed 
triplicem  ordinem  personarum  ex  iure  divino  in  Ecclesia  invenimus:  nempe  Ec- 
clesiae constitutione  divina  hierarchica  inspecta,  clerici  et  laici;  constitutione  tamen 
divina  pneumatica  considerata  novum  habemus  ordinem,  scii,  eorum  qui  consilia 
evangelica  profitentur.  45  deest.  46  deest.  47  (de  laicis  in  genere)  schema 
egerat  de  omnium  Ecclesiae  membrorum,  sive  sacerdotes  sint  sive  fideles,  sive  ii 
qui  in  statu  perfectionis  consilia  profitentur,  ad  sanctitatem  vocationem,  quae  ex 

ipsis  sacramentis  baptismatis,  confirmationis  et  Ordinis  provenit,  per  exercitium 
caritatis,  ab  observantia  praeceptorum  Domini  nutritae  et  etiam  per  consiliorum 
evangelicorum  spiritum  aut  privatam  praxim.  48  religiosis  sodalibus  (ut  for- 
mula iterum  utar  a S.  P.  Paulo  VI  adhibita),  in  his  quae.  49  exspectant;  quae. 
50  obligatio  vinculo  morali  firmata  et  conatus  ad  sanctitatem  per  perfectiorem 
sequelam  Christi,  specialis  consecratio,  qua  Deo  se  vovent.  51  obligatorie. 
52  quod  ageret.  53  in  Ecclesia.  54  esset.  55  deessent.  56  deest. 

57  totius  suae  vitae  in  terris.  58  2)  Etiam  in  hoc  numero  affirmatur,  et  ex 
dictis  postea  in  n.  28  ss.  cap.  IV  satis  superque  confirmatur,  extensores  huius 
capitis  sanctitatem  ad  quam  omnes  christifideles  indistincte  vocantur  unam  eam- 
demque,  eiusdem  nempe  rationis  et  gradus  considerasse;  et  distinctionem  tantum 
esse  ponendam,  ut  iam  diximus,  in  mediis  quibus  in  unoquoque  statu,  vitae 
communis  aut  perfectionis,  utitur  ad  hanc  unam  eamdemque  sanctitatem  exequen- 
dam.  Quod  ita  dictum  nec  etiam  est  verum.  Sive  ergo  inspiciamus  inter  alios, 
aspectum  perfectionis  supernaturalis  christologicum,  sive  a Deo  specialem  con- 
secrationem et  Dei  stabile  servitium  quae,  vi  voluntariae  et  vinculo  morali  firmatae 
acceptationis  consiliorum  evangelicorum,  in  statu  perfectionis  non  in  statu  vitae 
communis,  sive  ad  caritatem  ipsam  attendamus  quae  est  forma,  finis  et  ratio  totius 
perfectionis  supernaturalis  in  Ecclesia,  sive  denique  prae  oculis  habeamus  significa- 
tionem et  praenuntium  regni  caelestis  quae  hic  status  perfectionis  secumfert  et 
exhibet,  clare  apparere  deberet  in  formulis  adhibitis,  immo  in  ipsa  sedis  tracta- 
tionis electione,  statum  perfectionis,  obiective  seu  ontologice  sumptum,  perfectio- 
rem esse  statui  communi,  quippe  quod  in  eo  perfectiori  ratione,  non  tantum  secu- 
riori et  expeditiori  modo,  quam  in  statu  communi  sanctitas  prosequitur,  et  my- 
sterium Ecclesiae,  Corporis  nempe  Christi  mystici,  in  eo  quod  intimius  proprius 
et  altius  ad  ipsum  pertinet  et  exigitur,  sanctitas  nempe,  perfectius  etiam  ad 
effectum  adducitur  et  exprimitur: 

a)  Si  ad  aspectum  christologicum  aspiciamus,  Christus  Iesus,  « qui  non 
sibi  placuit  » ( Rom.  15,  3)  mirandam  illam  exinanitionem  et  immolationem,  quam 
consilia  evangelica  plane  significant,  exhibent  et  efficiunt,  ut  partem  constitutivam 
vel  integrativam  divini  eius  sacrificii  redemptoris  voluntarie  amplectitur  in  vita 
sua  ab  ingressu  in  mundum  usque  ad  mortem,  quae  vero,  cum  sint  humanae  na- 
turae adeo  ardua  et  normaliter  incompatibilia,  Christus  noluit  omnibus  suis  as- 
seclis praecipere,  tamen  invitavit. 

Qui  ergo  consilia  evangelica  in  statu  perfectionis  voluntarie  et  vinculo  mo- 
rali et  stabili  firmata  amplectitur,  Christi  Iesu  sacrificii,  per  sui  ipsius  suorumque 
radicalem  abnegationem  particeps  fit,  et  perfectiori  modo  in  proprio  corpore  mor- 
tificationem Iesu  circumfert  (cf.  2 Cor.  4,  50)  et  morti  eius  et  exinanitioni  confi- 
guratur, pleniusque  adimplet  ea  quae  desunt  passioni  Christi  {Coi.  1,  24),  quam 
christifidelis  qui  tantum  praecepta  communia  amplectitur,  nec  invitationem  Chri- 
sti ad  hanc  ultimam  exinanitionis  exigentiam  acceptat. 

b)  Omnis  christifidelis,  vi  baptismatis,  vi  nempe  illius  arcani  et  analogici 
sacerdotii  de  quo  in  n.  24,  Deo  deputatur  et  sui  ipsius  sacrificium  quotidie  offerre 
debet,  sed  non  eo  gradu  eademque  perfectione  ut  ille  qui  consilia  evangelica  in 
statu  vitae  perfectionis  profitetur. 

Christi  nempe  assecla  in  statu  communi  sese  Deo  offert,  non  tamen  radica- 
liter et  perenniter  cum  libertati  non  renuntiet  in  his  quae  materiam  consiliorum 
constituunt  (fl-II,  q.  184,  a.  4),  nec  sua  absolute  et  totaliter  sacrificat  cum  in  sua 

dispositione  licite  maneant  (II-II,  q.  44,  a.  4 ad  3;  De  perfectione  vitae  spir 
c.  10);  in  statu  vero  perfectionis  fideles,  consilia  evangelica  acceptantes,  sese  per- 
fecte Deo  consecrantur  et  mancipantur,  quippe  quod  uno  tractu  et  ictu,  ut  ait 
S.  Thomas,  se  et  sua  « omne  quod  habet,  omne  quod  vivit,  omne  quod  sapit  » 
ut  ait  S.  Gregorius  Magnus,  totaliter  et  definitive  in  Ecclesia  et  per  Ecclesiam 
consecrat,  et  totaliter  et  definitive  vi  voti  vel  promissionis  aut  iuramenti,  quae 
etiam  habent  rationem  voti  (II-II,  q.  88  a.  2)  ab  omnibus  quae  perfecte  Christi 
sequelae  et  conformationi  obstant,  ab  omni  nempe  profanitate  saeculi  expoliantur. 

c ) Si  caritatem  consideremus  et  caritatis  exercitium,  quae  est  finis  et  ratio 
totius  perfectionis,  et  ad  quam  omnes  sunt  vocati,  etiam  apparet  diversitas  inter 
sanctitatem  status  vitae  communis  et  status  perfectionis;  eo  quod  fidelis  in  vita 
communi  ad  eam  tendit  et  conatur  per  observantiam  praeceptorum,  sine  quibus 
caritatis  praeceptum  observari  omnino  non  potest  (II-II,  q.  189,  a.  1 ad  5); 
fidelis  vero  in  statu  perfectionis,  sanctitatem  prosequitur  per  consiliorum  evan- 
gelicorum  professionem,  sine  quibus  praeceptum  caritatis  observatur  quidem, 
sed  non  perfecte  (II-II,  q.  184,  a.  4 et  q.  189,  a.  1 ad  5). 

dl ) Denique  quod  maxime  interest,  idem  evincitur  si  ad  aspectum  escha- 
tologicum  vitae  christianae  respiciamus.  Caritatis  perfectio  caelestis  est  certe 
finis  et  fastigium  ad  quod  vita  christiana  in  terris  ordinatur  et  tendit,  ideo  per- 
fectio vitae  christianae  in  terris  in  eo  consistit  ut,  quantum  possibile  est,  homo 
ad  hanc  perfectam  caritatem  caelestem  accedat.  Iam  vero  status  perfectionis,  qua- 
tenus per  consiliorum  evangelicorum  praxim  hominem  a terrenis  omnibus  expo- 
liat, quam  perfecte  vitam  caelestem  imitatur,  ut  crebro  SS.  Patres  de  monachis 
dicunt.  59  quod.  60  posset  intitulari.  bl  Deleantur.  62  innuitur. 

63  vitae  christianae  aut.  64  Hinc  textus  huiusmodi  numeri  in  hoc  capite  in- 
cludendi adumbratur  et  in  folio  adnexo  proponitur. 

Animadversiones  additae : 

Nn.  in  cap.  II , si  placet,  inducendi. 

(De  universali  populi  Dei  ad  sanctitatem  vocatione ).  Omnis  sanctitatis  divinus 
magister  et  exemplar,  Dominus  Iesus,  imitationem  Patris  caelestis  omnibus  et 
singulis  hominibus  cuiusvis  conditionis  et  status  praedicavit  dicens:  « Estote  ergo 
vos  perfecti,  sicut  Pater  vester  caelestis  perfectus  est  » (Mt.  5,  48). 

Nec  tantum  imitationem  Patris  proposuit,  sed  Filius  « Verbum  Patris  » ( Ap . 
19,  13)  et  « figura  substantiae  eius  » ( Hebr . 1,  3;  2 Cor.  4,  4;  Coi.  1,  15),  qui  « in 
diebus  carnis  suae  »,  quae  placita  erant  Patri  sernper  fecit  (cf.  Io.  8,  29)  ut  se- 
quentes vestigia  eius  (cf.  1 Petr.  2,  21)  « Ipsum  induamur  » ( Rom . 13,  14;  Gal. 

3,  27)  « conformes  imagini  eius  efficiamur  » (Rom.  8,  29)  et  « morti  eius  con- 
figuremur » (Phil.  3,  10),  seipsum  proposuit  vivum  exemplum  a nobis  exprimen- 
dum usquedum,  iuxta  verba  apostoli  Pauli,  « vita  nostra  abscondita  sit  cum  Chri- 
sto in  Deo  » (Coi.  3,  3),  « vita  Iesu  manifestetur  in  corporibus  nostris  » (2  Cor. 

4,  10-11)  et  « Christo  confixi  cruci,  vivamus  iam  non  nos,  vivat  vero  Christus 
in  nobis  » (Gal.  2,  19-20). 

Ad  hoc  enim  Christus  omnibus  Eum  sequentibus  in  via  sanctitatis,  unum 
universaleque  mandatum  dedit,  iteravit  et  complevit,  mandatum  nempe  dilectio- 
nis in  Deum  ex  toto  corde,  ex  tota  anima,  ex  tota  mente  et  tota  virtute  sua,  quod 
est  maximum  et  primum,  et  amoris  in  proximos,  quod  est  secundum  simile  huic, 
in  quibus  universa  lex  pendet  (cf.  Mt.  22,  31-40). 

Cunctis  enim  perspicuum  est,  Dominum  omnes  et  singulos  discipulos,  cuius- 


80 


ACTA  CONC.  VATICANI  II  - PERIODUS  II 


vis  status,  sive  in  saeculo  sive  in  religione  degentes,  sive  simplices  fideles  sive 
ad  hierarchiam  pertinentes,  ad  sanctitatem  vocavisse,  quae  in  fide  et  baptismate 
inchoata,  gratuita  excitante  et  adiuvante  gratia  indesinenter  crescit  usque  ad  men- 
suram aetatis  plenitudinis  Christi  (cf.  Eph.  4,  13)  et  in  abundantes  fructus  pro- 
rumpit, sicut  Ecclesiae  historia  sanctorumque  vita  luculenter  commonstrant. 
Proindeque  christifideles  ad  caritatis  perfectionem  magis  ac  magis  extendant  vires, 
ut  eius  vestigia  sequentes  sese  gloriae  Dei  et  servitio  proximi  toto  animo  de- 
voveant. 

In  variis  vitae  generibus  et  officiis  una  sanctitas  excolitur.  Sacra  Synodus 
imprimis  utriusque  cleri  sacerdotes  enixe  et  peramanter  hortatur,  ut  ad  imaginem 
ordinis  episcoporum,  qui  in  condicione  vocationis  ad  perfectum  caritatis  pasto- 
ralis exercitium  constituuntur,  cum  episcopale  officium,  cura  nempe  animarum 
quod  eis  in  consecratione  committitur,  officium  sit  specialis  amoris  in  Christum 
qui  Petro  oves  et  agnos  pascendi  iniunctionem  tantum  post  triplicem  amoris 
professionem  seu  confessionem  commisit  {Io.  21,  15-17)  et  qui  pastoribus  bo- 
nis vitam  pro  ovibus  dare  intulerit  quod  maximum  est  amoris  signum,  et  cum 
quibus  similiter  presbyteri  omnes  in  uno  eucharistico  sacrificio,  totius  sanctitatis 
fonte,  coniunguntur,  et  curam  animarum  suscipiunt,  ministerium  suum  sancte,  ala- 
criter, fortiter  adimpleant  ad  totius  gregis  sanctificationem  « qui  pastorem  vocem 
moresque  sequitur,  per  exempla  melius  quam  per  verba  graditur  » (S.  Gregorius 
Magnus)  et  « fide  et  opere  perfecti  sint,  seu  geminae  dilectionis,  Dei  scilicet  et 
proximi  virtute  fundentur  » {Pont.  Rom.  in  ordin.  presb.).  Sic  enim...  (e  n.  30, 
linn.  8-15)  vocantur  ». 

« Coniuges  christiani...  (e  n.  24,  linn.  32  ss.)  Deo  dante  favent  ». 

Denique  pro  omnibus  christifidelibus,  sive  superiores  sint  sive  subditi,  di- 
vites vel  pauperes,  qui  laboribus  manuum  vacant  vel  mentis  laboribus,  coniu- 
gati  vel  caelibes,  viri  vel  mulieres,  supernas...  (e  n.  30,  linn.  24-32)  progrediantur 
iuxta  cuiusque  vitae  circumstantias,  divina  providentia  sapienter  et  amanter  or- 
dinatas, et  fervida  fidelitate  gratiam,  vi  cuius,  filii  Patris  et  templum  Spiritus 
Sancti  efficiuntur,  servant  et  obsecundant,  copiosioribus  fructibus  foecundam  red- 
dant... spiritualis  vitae  in  mundo. 

Christifideles,  qui  omnes  ad  sanctitatem  vitae  invitantur,  caritatem  quae  a 
Spiritu  Sancto  in  cordibus  nostris  diffunditur,  sacris  et  sacramentalibus  actionibus 
et  sedula,  iuxta  uniuscuiusque  statum  et  conditionem,  mandatorum  observantia  6t 
omnium  virtutum  exercitatione  excolunt  et  augent  (e  n.  31,  linn.  38  s.). 

Et  licet  non  omnes  ad  eam  per  consiliorum  evangelicorum  praxim  reapse  vo- 
cantur, omnes  tamen  debent  ad  hoc  tendere  ut...  non  utantur  » {1  Cor.  7,  31). 
Immo  plures  enim  fuerunt  omni  tempore  et  adhuc  sunt  viri  ac  mulieres...  exhor- 
tationibus exparsis  (e  n.  31,  linn.  20-35).  Consilia  enim  sive  privatim  sive  pu- 
blice acceptata  et  etiam  voto  firmata  nedum  perfectioni  personae  humanae  mi- 
nime obstat,  verum  summopere  prodest,  cum  in  caritate  et  secundum  cuiusque 
personalem  vocationem...  magis  conformant  » (e  n.  35,  linn.  33  s.). 

Exc.mus  P.  D.  PATERNUS  NICOLAUS  GEISE 

Episcopus  Bogorensis 

V ener abiles  Patres , 

Loquor  nomine  30  episcoporum  in  Indonesia.  Agitur  de  n.  25,  qui 
est  pars  substantialis  novi  cap.  IV,  cui  vellemus  dare  titulum  « de  munere 
speciali  laicorum  ».  Putamus  hunc  numerum  nova  redactione  indigere, 
quia,  ut  iacet,  non  potest  dare  laicis  ideam  perspicuam  et  vere  inspi- 
rantem de  eorum  munere. 

Recte  schema  agit  de  laicorum  immediata  cooperatione  ad  aedifi- 
candam Ecclesiam  et  quidem  non  tantum  per  preces  et  sacrificia  sed 
etiam  per  testimonium  vitae  ac  verbi;  sed  maximi  momenti  est,  quod 
etiam  in  emendatione  dicitur  ab  em.mo  card.  Suenens,  laicis  ideam 
perspicuam  praebere  de  valore  christiano  activitatis  laicorum  in  rebus 
mundanis,  quibus  eorum  existentia  quasi  contexitur.  Proponimus  ergo 
ut  adhuc  clarius  dicatur,  nos  in  hoc  numero  non  loqui  de  mundo  prout 
frequenter  in  litteratura  ascetica,  et  forsan  in  nostris  propriis  sermoni- 
bus severioribus / intelligitur,  nempe  ut  « caro,  peccatum  et  omnia  quae 
inimica  sunt  Deo  ».  Nunc  enim  loquimur  de  mundo  a Patre  amantis- 
simo  dato  omnibus  hominibus  ad  eorum  salutem.  Est  enim  voluntas  Pa- 
tris Creatoris,  ut  hic  mundus  ab  omnibus  coniunctim  culti vetur  in  spi- 
ritu solidarietatis,  et  quidem  tali  modo,  ut  unusquisque  homo  in  eo  vi- 
vere possit  humane,  decenter,  feliciter,  ita  ut  omnes  in  unum  coalescant, 
concordi  animo  ad  hanc  communem  prosperitatem  cooperantes. 

Dicamus  ergo  expressis  verbis  christifideles  divinis  consiliis  oboedire 
et  eorum  munus  speciale  implere,  si  suum  proprium  officium  in  familia, 
in  officina,  in  vita  publica  bene  impleant.  Quia  laici,  qui  ita  faciunt, 
figuram  mundi  per  suum  laborem  ita  efformant,  ut  mundus  fiat  expres- 
sio iustitiae  et  caritatis  et  tamquam  corpus  coniunctionis  et  communio- 
nis hominum.  Mundum,  divinitus  datum,  talem  efficiunt,  qualem  Deus 
eum  ad  omnium  salutem  dare  voluit.  Mundum  Christo  et  Patri  subiiciunt 
in  praeparationem  et  praefigurationem  regni  Dei;  eius  instituta  et  con- 
diciones magis  apta  reddunt  ad  promotionem  vitae  moralis  et  diffusionem 
fidei. 

Heri  hac  in  aula  exc.mus  D.  William  Philbin  recte  dixit  laborem 
christifidelium  in  mundo  summi  momenti  esse  pro  aedificatione  Ecclesiae 
ob  effectum  quem  in  mundo  efficit;  sed  non  agitur  tantum  de  effectu, 
agitur  etiam  de  ipsa  activitate  2;  laicorum  labor  est  etiam  omnino  neces- 

sarius  ut  in  ipsa  eorum  activitate  in  mundo  appareat,  quanti  Ecclesia 
res  mundanas,  semper  ad  earum  relativitatem  attendens,  positive  tamen 
aestimet.  Eorum  activitas  in  mundo  testimonium  esse  debet  sollicitudinis 
Ecclesiae,  se  ad  omnes  necessitates  humanas  extendentis.  In  ea  elucere 
debet  aspectus  mundanus  vel  sic  dictus  3 cosmicus  illius  amoris  Christi 
et  Patris,  qui  in  vita  Ecclesiae  visibilis  reddi  debet.  Aliis  verbis:  per 
ipsos  laicos  ita  in  spiritu  solidarietatis  et  servitii  in  mundo  est  operan- 
dum, ut  etiam  sub  hoc  aspectu  vultus  Christi  in  Ecclesia  resplendeat 
pro  omnibus  qui  intra  sunt  et  extra. 

Ne  a nostris  laicis  et  a mundo  etiam  haec  sacrosancta 4 Synodus  pu- 
tetur loqui  in  hoc  numero  modo  aliquatenus  irreali  et 5 supernaturali- 
stico,  proponimus  ut  haec  aestimatio  positiva  enuntietur  verbis  ita  cla- 
ris et  tali  vi  praedita  ut  omnium  corda  fidelium  illustrentur  et  accen- 
dantur ad  implendam  missionem  Ecclesiae  in  hoc  mundo  et  ut  omnes 
alii,  qui  extra  sunt,  intelligere  possint,  quanti  valoris  Ecclesia,  suam 
missionem  pro  toto  genere  humano  implens,  laborem  in  mundo  habet. 
Ulteriores  rationes  in  scriptis  tradam.  Forsitan  diceret  aliquis  hic  dicta 
esse  inserenda  schemati  XVII  de  praesentia  efficaci  Ecclesiae  in  mundo 
hodierno ; quod  ex  corde  conceditur.  Sed  hoc  non  videtur  ratio  valida 
cur  in  hoc  capite,  de  munere  speciali  laicorum  tractante,  eorum  munus 
speciale  insufficienter  explicaretur.  Dixi. 


In  textu  scripto  tradito-.  1 deest.  2 deest.  3 deest.  4 deest.  5 ir- 
reali et  aliquatenus. 

Animadversiones  additae-. 

Divisio  cap.  III  in  duas  partes,  quarum  prima  agit  de  populo  Dei  in  genere, 
pro  altera  parte  talem  restrictionem  secum  fert,  ut  titulus  de  laicis  in  specie 
nimis  late  evadat.  Quia  novum  cap.  IV  nec  de  munere  communi  ut  sic,  nec  de 
vocatione  ad  sanctitatem  tractare  vult,  praeferendus  videtur  titulus  de  munere 
speciali  laicorum.  Sub  hoc  titulo  tractandum  erit  de  specializatione  muneris  com- 
munis pro  eis,  pro  quibus  specializatio  ex  munere  hierarchico  non  valet.  Quia 
quae  de  hac  specializatione  dicenda  sunt,  saepius  suo  modo  valent  de  laicis  reli- 
giosis, hi  melius  non  excluduntur  in  descriptione  eius  quod  sacrosancta  Synodus 
sub  lumine  laici  intelligit  (cf.  cap.  IV,  n.  32). 

Tamquam  pars  substantialis  novi  capitis  considerandus  est  n.  25.  Quae 
autem  in  hoc  numero  de  munere  speciali  laicorum  dicuntur  ad  praebendam  laicis 
ideam  perspicuam  et  vere  inspirantem,  apta  non  esse  videntur.  Quapropter  iudi- 
camus  hunc  numerum  nova  redactione  egere.  In  ordine  ad  talem  novam  redactio- 
nem  proponere  volumus  sequentia: 

Per  modum  introductionis  textus  statuat  omnes  ad  populum  Dei  vocatos  ad 
Ecclesiae  incrementum  vires  suas  omnes  conferre  teneri,  utut  ipsius  missionis 
Ecclesiae  salutiferae  participantes. 

Tamquam  fons  specializationis  eorum  muneris  indicentur  propria  eorum  dona 

et  officia  propria  vitae  ad  quam  vocati  sunt.  Quibus  est  addendum  hanc  eorum 
cooperationem  secundum  propria  dona  cum  S.  Paulo  non  tantum  utilem,  sed 
revera  necessariam  dicendam  esse.  « Non  potest  enim  oculus  dicere  manui:  Opera 
tua  non  indigeo;  aut  iterum  caput  pedibus:  Non  estis  mihi  necessarii  » ( 1 Cor. 
12,  21). 

Sub  a)  tractandum  est  de  eorum  immediata  cooperatione  ad  aedificationem 
Ecclesiae,  non  tantum  per  preces  et  sacrificia,  sed  etiam  per  testimonium  vitae 
et,  opportunitate  data,  per  actionem  apostolicam  in  sensu  stricto.  Hic  in  memo- 
riam revocetur  etiam  laicos  « esse  Ecclesiam  »,  quod  implicat  eorum  officium  con- 
ferendi ad  id  quod  vultus  Christi  pro  omnibus  qui  intra  sunt  et  extra,  in  Ecclesia 
resplendeat;  etiam  eorum  enim  est,  vi  mandati  et  virtutis  sacramenti  Confirmatio- 
nis, testimonio  vitae  et  verbi  Ecclesiam  reddere  « signum  levatum  inter  nationes  ». 
Speciali  modo  necessitas  eorum  cooperationis  indicetur  ut  Ecclesia  sit  vere  prae- 
sens in  familia,  in  officina,  in  vita  publica  etc. 

Sub  b)  tractandum  est  de  eo  quod  valet  eorum  activitas  in  rebus  mundanis 
pro  aedificatione  Ecclesiae.  Quae  in  schemate  dicuntur  sub  b)  et  c)  semel  iterum- 
que  diversa  permiscent,  quia  non  satis  distinguunt  quid  ipsa  activitas  fidelium  in 
ordine  ad  res  mundanas  pro  fine  Ecclesiae  valeat,  quid  autem  effectus  huius  acti- 
vitatis. 

In  ordine  ad  effectum  huius  activitatis  primo  indicetur  ipsum  mundum  ho- 
minibus esse  datum  et  concreditum  ad  eorum  salutem,  hunc  finem  autem  non 
attingi  nisi  per  hominum  cooperationem.  Haec  cooperatio  ad  id  tendere  debet 
quod  mundus  labore  humano  ita  excolitur  ut  omnes  vere  humane  in  eo  vivere  pos- 
sint. In  eo  ergo  operandum  est  in  spiritu  solidaritatis  et  servitii,  ita  ut  figura  mundi 
per  laborem  humanum  efformata,  fiat  expressio  iustitiae  et  caritatis  et  tamquam 
corpus  coniunctionis  et  communionis  hominum.  Ad  hunc  finem  operantes  chri- 
stiani  voluntatem  Dei  implent  — una  cum  Deo  socios  homines  amant,  eius  mun- 
dum talem  dare  volentes  qualem  Deus  eis  ad  eorum  salutem  dare  intendit  — , 
mundum  Christo  et  Patri  subiiciunt  in  praeparationem  et  praefigurationem  regni 
Dei,  eius  instituta  et  conditiones  iustitiae  ac  caritati  conformantes  ab  infectione 
peccati  sanant  et  promotioni  vitae  moralis  et  diffusioni  fidei  magis  idonea  reddunt. 

Opportune  addantur  animadversiones  de  eo  quod  promotio  valorum  munda- 
norum qua  talium  propriis  principiis  regitur;  de  relatione  huius  activitatis  cum 
principiis  moralibus  in  quantum  agitur  de  ordinatione  rerum  mundanarum  in  bo- 
num vere  humanum;  de  his  quae  revelatio  in  Ecclesia,  magistra  vitae,  tradita  ad 
haec  principia  cognoscenda  valet;  de  cooperatione  cum  omnibus  hominibus  bonae 
voluntatis. 

Pro  ipsa  hac  activitate  sequitur  quod  in  ea  apparere  debeat  quid  Ecclesia  de 
rebus  mundanis  sentiat,  de  eorum  valore  relativo  sed  etiam  omnino  positivo,  de 
earum  perturbatione  per  infidelitatem  et  egoismum,  virtute  redemptionis  Christi 
sananda.  Ipsa  activitas  debet  esse  testimonium  sollicitudinis  Ecclesiae,  se  ad 
omnes  necessitates  humanas  extendentis. 

In  ea  aspectus  mundanus  vel  cosmicus  elucere  debet  illius  amoris  Christi  et 
Patris,  qui  in  vita  Ecclesiae  visibilis  reddi  debet.  A.  v.  ipsa  activitas  partem  facere 
debet  testimonii  vitae  de  quo  sub  a)  tractatum  est. 

Per  modum  conclusionis  enuntietur  quanti  sunt  momenti  pro  aedificatione 
Ecclesiae  tum  ipsa  haec  activitas  tum  eius  effectus  in  mundo.  In  eo  speciale  officium 
laicorum  invenitur,  quia  id  quod  in  ordine  ad  res  mundanas  officium  est  Eccle- 

siae,  ab  aliis  neque  praestabitur  neque  praestari  potest.  Illi  enim  sunt  qui  in 
laboribus  huius  mundi  partes  agunt  et  quorum  existentia  officiis  mundanis  quasi 
contexitur. 

Magis  in  speciali  tantum  scripto  quoad  textum  schematis  animadvertimus: 

Ad  pag.  9,  linn.  3-5:  omittantur  verba:  « vel  etiam  a sacra  hierarchia  addito, 
quin  tamen  propter  hunc  ultimum  titulum  laici  ex  suo  statu  exeant  »;  pertinent 
enim  ad  ordinationem  iuridicam  et  ideo  melius  ponantur  et  discutiantur  in  sche- 
mate « de  apostolatu  laicorum  ».  c 

Ad  pag.  9,  linn.  11  et  23:  verba  « valores  religiosi  »,  « diffusioni  religionis  » 
et  « valores  morales  » mutentur  in  verba  quae  minus  abstracte  et  magis  christiane 
sonant. 

Ad  pag.  9,  lin.  19:  verba:  « pro  regno  Dei  omnibus  renuntiantes  » ex  evan- 
geliis  et  ex  vocabulario  christiano  alium  sensum  habent  quam  hic  intendi  potest. 

Ad  pag.  10,  lin.  18:  verba  « indoles  laica  » ne  adhibeantur,  quia  vox  « laica  » 
hic  introducitur  in  sensu  a toto  contextu  capitis  alieno;  insuper  extra  regiones 
linguae  gallicae  difficulter  intelligi  videntur. 

H.  J.  M.  v.  d.  Burgt,  arch.  Pontianak;  A.  Djajasepoetra,  arch.  Djakarta; 
F.  A.  H.  v.  d.  Hurk,  arch.  Medan;  G.  Manek,  arch.  Endeh;  N.  M.  Schneiders, 
arch.  Makassar;  A.  E.  J.  Albers,  ep.  Malang;  P.  M.  Arntz,  ep.  Bandung;  W.  v. 
Bekkum,  ep.  Ruteng;  R.  Bergamin,  ep.  Padang;  *W.  Demarteau,  ep.  Bandjerma- 
sin;  P.  N.  J.  C.  Geise,  ep.  Bogor;  Jac.  Grent,  ep.  Amboina;  G.  Grimm,  ep.  Si- 
bolga;  A.  Hermelink,  ep.  Tandjung  Karang;  L.  v.  Kessel,  ep.  Sintang;  J.  Klooster, 
ep.  Surabaja;  M.  Mekkelholt,  olim  ep.  Palembang;  J.  H.  Romeijn,  ep.  Sama- 
rinda;  P.  Sani,  ep.  Denpasar;  W.  Schoemaker,  ep.  Purwokerto;  G.  Sillekens, 
ep.  Ketapang;  J.  H.  Soudant,  ep.  Palembang;  A.  H.  Thijssen,  ep.  Larantuka;  Th. 
v.  d.  Tillaart,  ep.  Atambua;  T.  v.  Valenberg,  olim  ep.  Pontianak;  N.  Verhoeven, 
ep.  Manado;  N.  P.  v.  d.  Westen,  ep.  Pangkalpinang;  R.  J.  Staverman,  vic.  ap. 
Kotabaru  (Hollandia);  H.  Tillemans,  vic.  ap.  Merauke;  M.  v.  Diepen,  praef.  ap. 
Manokwari;  G.  Legeland,  praef.  ap.  Sumba/Sumbawa. 

Exc.mus  P.  D.  IOSEPH  VAIRO 
Episcopus  Gravinensis  et  Montis  Pelusii 

Quae  de  laicis  dicuntur,  venerabiles  Patres,  in  cap.  III  schematis 
constitutionis  dogmaticae  de  Ecclesia,  ad  substantiam  quod  attinet, 
placent. 

Laicorum  enim  in  Ecclesia  dignitas,  regale  sacerdotium,  vocatio  ad 
sanctitatem,  missio  et  navitas  apostolica,  fuse  illustrantur,  ac  relatio- 
nes laicatum  inter  et  hierarchiam,  utriusque  essentialis  distinctio  et 
concreta  unitas  in  populo  Dei,  salva  potestatis,  munerum  atque  offi- 
ciorum inaequalitate  divinitus  constituta,  dilucide  proponuntur.  Sa- 
cerdotium enim  universale  christifidelium  et  sacerdotium  hierarchicum 

essentialiter  et  non  tantum  gradu  inter  se  differre  dicuntur,  utrumque 
vero  suo  quodque  modo  ab  uno  Christi  sacerdotio  profluere.  Quod  ex 
sacro  divinae  revelationis  deposito  sane  constat...1 

Quaedam  vero  de  universali  christifidelium  sacerdotio,  de  laico- 
rum  ...2  notione,  de  indole  laica  Civitatis  terrenae,  parum  accurata  mi- 
nusve  perfecta  in  schemate  leguntur,  quae  emendanda  vel  perficienda 
esse  censeo. 

1.  N.  24,  linn.  22-23,  ne  videatur  populi  sacerdotalis  sacra  indo- 
les restringi  ad  solam  praxim  sacramentalem,  cum  revera  totam  amplec- 
tatur vitam  christianam  maximeque  vitam  theologalem,  sic  textum 
emendandum  propono:  « Indoles  sacra  et  organice  exstructa  commu- 
nitatis sacerdotalis  sacramentis  innititur  iisque  et  supernaturalium  vir- 
tutum, maximeque  fidei,  spei,  caritatis  et  religionis  exercitio  ad  actum 
deducitur  ». 

Velim  dein  eodem  n.  24,  linn.  28  ss.,  innuatur  ordo  sacramentorum 
ad  Eucharistiam...3,  totius  ministerii  sacramentalis  Ecclesiae 4 fontem 
et  finem,  qua  unitas  populi  Dei,  communione  Dei  et  hominum  in  Chri- 
sto, apte  significatur  ac  mirabiliter  perficitur.  Textus  ita  emendari  potest: 
« Christifideles  sacrificium  eucharisticum,  ad  quod  omnia  sacramenta 
ordinantur,  participantes,  vota  sua  cum  votis  ministri  litantis  iungentes, 
divinam  Victimam,  verbis  consecrationis  a sacerdote  in  altari  positam, 
per  manus  eiusdem  Deo  offerunt  atque  seipsos  cum  ea,  ac  sacra  Cor- 
poris Christi  communione  sese  reficientes  unitatem  populi  Dei,  quae  hoc 
augustissimo  sacramento  apte  significatur  et  mirabiliter  perficitur,  con- 
crete exhibent  ». 

Notare  demum  auserim  coniuges  sacramentum  matrimonii  non  tan- 
tum suscipientes  sed  etiam  administrantes,  typico  laicorum  sacerdotali 
ministerio  fungi.  Textus  ita  perfici  potest:  « Coniuges  christiani,  sacra- 
mentum matrimonii,  quo  repraesentatur  mysterium  unitatis  et  amoris 
inter  Christum  et  Ecclesiam...5,  administrantes 6 et  suscipientes,  quo- 
dam laicorum  sacerdotali  ministerio  funguntur,  se  invicem  in  vita  con- 
iugali  et  prolis  educatione  sanctificant...  ». 

2.  De  laicorum  notione .7  Quamvis  laicorum  in  Ecclesia  dignitas  sit 
maxime  positiva  et  conamen  8 positive  determinandi  notionem  laicorum 
in  Ecclesia  laude  sit  dignum ,9  numquam  haec  notio  patebit,  nisi  a sacer- 
dotio hierarchico  cetera  populi  Dei  membra  distinguantur.  Sacramentum 
enim  Ordinis  10  ex  Christi  institutione  clericos  a laicis  in  Ecclesia  di- 
stinguit ad  fidelium  regimen  et  cultus  divini  ministerium  (can.  948). 
Est  igitur  ...n  discrimen  in  ipsa  sacramentali  Ecclesiae  structura  fun- 
datum. 

N.  23,  linn.  31  ss.,  praeter  distinctionem  ab  ordine  hierarchico, 

schema  aliam  distinctionem  a statu  ...12  religioso  effert  et  duo  elementa 
positiva  ad  notionem  laicorum  ...13  efformandam  praebet:  cooptationem 
per  baptisma  in  populum  Dei  et  Dei  servitium  in  communi  christifide- 
lium  statu.  Quae  revera  non  satis  placent.  Iuxta  hanc  schematis  mentem 
catechumeni,  qui  fide  integra  Christum  profitentur  et  ad  baptismum 
properant,  ad  populum  Dei  non  pertinerent,  cum  e contra  baptizati  qui 
extra  visibilem  Ecclesiae  compagem  degunt,  membra  populi  Dei  essent. 

Quaestio  de  laicis,  ut  patet,  quaestionem  de  Ecclesiae  membris,  de 
qua  in  cap.  I huius  schematis  actum  est,  praesupponit.  In  nota  3 ...14 
intentio  Concilii  dicitur  esse  heic  15  loqui  de  iis  qui  sensu  vulgato  laici 
appellantur.  Quod  sane  in  constitutione  dogmatica  mihi  non  licere  vi- 
detur. Quod  ceteroquin  cum  veritate  non  congruit.  Sensu  enim  vulgato, 
qui  non  semper  univoce  constans  est,  ecclesialem  significationem  vox 
« laicus  » fere  amisit,  quinimmo  vox  16  saepius  animum  a religione  alie- 
num denotat. 

3.  De  indole  laica  civitatis  terrenae.11  Doctrina  quae  in  schemate 
traditur  de  autonomia,  quae  dicitur,  civitatis  terrenae  deque  cum  eadem 
populi  Dei  relationibus,  paucis  et  quandoque  ambiguis  verbis  absol- 
vitur. Damnatur  enim  ex  una  parte  confusio  indebita  18  religionis  et  Ec- 
clesiae cum  rebus  mere  civilibus,  et  ex  altera  laicismus,  qui  societatem 
extra  quamlibet  religionem  exstruere  contendit  et  christianam  liberta- 
tem impugnat  et  eruit. 

N.  25,  linn.  17  ss.  dicitur:  «...  merito  probari  debet  indoles  laica 
terrenae  civitatis,  quae  saecularibus  curis  iure  addicta,  propriis  regi- 
tur principiis  ».  Indolem  temporalem  civitatis  terrenae  laicam  appellari 
non  placet.  Certe  19  vox  laica  in  casu  non  eumdem  sensum  habet,  quo 
schema  utitur  ad  laicos  in  Ecclesia  designandos .20  Si  ad  sensum  vulgatum 
attendamus,  civitas  laica  ea  dicitur,  quae  se  extraneam  esse  a qualibet 
religione  affectat. 

Civitas  terrena,  saecularibus  curis  addicta,  dicitur  in  schemate  regi 
propriis  principiis.  Quod  si  bene  intelligatur  mihi  videtur  esse  verum. 
Tamen,  ob  rationes  pastorales ,21  cum  haec  locutio  ansam  praebere  pos- 
sit nefastis  laicismi  erroribus,  doctrina  magis  definite  ...22  et  perspicue 
proponenda  est. 

Autonomia  civitatis  terrenae  sicut  autonomia  Ecclesiae  haec  postu- 
lant: ordinem  civicum  ...23  ab  ordine  ecclesiali  plane  distinctum;  utrum- 
que suam  habere  perfectionem  iuridicam  ...24;  utrumque  pollere  supre- 
ma25 potestate;  utrumque...26  fine  immediato  specificari:  ordo  civicus 
enim  respicit  bonum  hominis  commune  temporale  adsequendum  21  ordo 
vero  ecclesialis  ad  bonum  hominis  aeternum  tendit. 

Uterque  ordo  regitur  iure  proprio...28 

Quaestio  exsurgit  cum  de  principiis  agatur,  quibus  ordo  civicus 
constat™  Quonam  sensu  dicuntur  propria  ...30,  et  quaenam  est  compe- 
tentia Ecclesiae,  si  qua  forte  sit ,31  circa  ea?  Ordo  autem  civitatis  iuridicus 
ad  ordinem  ethicum  ex  intrinseca  sua  constitutione  refertur?2  A lege 
enim  naturali  principia  fundamentalia  de  homine  ac  de  societate  hau- 
rire debet.  Omnis  ordo  iuridicus  in  quodam  humanismo  fundatur?2 

In  quibus  principiis  enucleandis  et 34  autonomia  civitatis  et 35  com- 
petentia magisterii  Ecclesiae  ea  ...36  authentice  interpretandi  ac  propo- 
nendi, affirmanda  sunt.  Ex  una  parte  autonomia  civitatis,  cum  principia 
in  natura  hominis  rationali  fundantur,  obiective  et  abstracte  loquendo?1 
naturali  rationis  lumine  (sicut  quaelibet  veritas  religiosa  et  moralis  na- 
turalis), comparari  possunt;  ita  ut  ordo  iuridicus  civitatis  sit  vero  ordi- 
natio rationis 38 ; ex  altera  parte  Ecclesiae  magisterio  competit  officium 
et  ius,  integram  legem  naturalem  authentice  interpretandi,  cum  ipsa  le- 
gis naturalis  observatio  ...39 

Moderator : Exc.me  Domine,  tempus  tuum  exhaustum  est! 

[ Orator  tacet  et  discedit ]. 

In  textu  scripto  tradito-.  1 (cf.  S.  Augustinus,  De  civ.  Dei , XX,  10).  2 in 

Ecclesia.  3 (S.  Thomas,  S.  T.  III,  q.  65,  a.  3).  4 deest.  5 (cf.  Eph. 

5,  32).  6 ministrantes.  7 deest.  8 conamina.  9 digna  sunt.  10  Or- 

do enim.  11  essentiale.  12  nempe.  13  in  Ecclesia.  14  ad  schematis 
caput  apposita,  explicite.  15  deest.  16  deest.  17  deest.  18  ac  per- 
mixtio. 19  Equidem.  20  cum  de  laicis  in  Ecclesia  loquitur.  21  deest. 
22  ac  perfecte.  23  (ordinamento  dello  Stato).  24  (sovranita).  25  sua 
suprema  specifica.  26  ex.  27  deest.  28  ac  propria  ratione.  29  consti- 
tuitur. 30  civitatis  terrenae.  31  est.  32  In  textu  notatur  nulla  humana 
activitas  Dei  imperio  subtrahi  posse.  Quod  verum  est,  sed  ad  solvendam  quae- 
stionem de  principiis  parum  iuvat.  Recolendum  est  ordinem  civitatis  iuridicum 
ad  ordinem  ethicum  ex  intrinseca  sua  constitutione  referri.  33  deest.  34  evol- 
vendis sive.  35  sive.  36  principia.  37  affirmatur  autonomia  civitatis; 
agitur  enim  de  principiis  iuris  naturalis,  in  natura  hominis  rationali  proxime  fun- 
datis, quae,  si  obiective  et  abstracte  loquimur.  38  deest.  39  in  actuali 
providentis  Dei  oeconomia,  ad  viam  concrete  referatur,  qua  homo  ad  finem  ulti- 
mum supernaturalem  assequendum  tendit.  In  qua  via  magistra  et  custos  homi- 
num est  sola  Christi  Ecclesia  (cf.  Leo  XIII,  Diuturnum  illud,  Immortale  Dei; 
Pius  XII,  Rad.  Mess.  24  dec.  1951;  Disc.  ai  cardd.  e vescovi  2 nov.  1954).  Mo- 
mentum practicum  huius  Ecclesiae  magisterii,  quod  Summi  Pontifices  — recen- 
tiores  praesertim  — tam  fuse  ac  fructuose  exercuerunt  atque  exercent,  neminem 
fugit,  cum  principia  iuris  naturalis,  obnubilata  passionibus  ac  erroribus,  naturali 
rationis  lumine,  saepe  ignorentur,  negentur  vel  negligantur.  Propono  igitur  ut 
textus  ita  emendetur:  « Sicut  enim  merito  probari  debet  indolem  temporalis 

ac  laicalis  terrenae  civitatis,  quae  saecularibus  curis  addicta,  suo  proprio  consi- 
stit ordine,  ac  suo  proprio  iure  suaque  propria  ratione  regitur,  ita  pariter  infen- 
sus laicismus,  qui  civitatem  extra  quodlibet  religionis  vinculum  exstruere  con- 
tendit, et  libertatem  christianam  impugnat  et  eruit,  merito  proscribitur  ». 

11 

Exc.mus  p.  d.  paulus  barrachina  estevan 

Episcopus  Oriolensis-Lucentinus 

Venerabiles  Eatres,  carissimi  Observatores  et  Auditores , 

Evidens  est  inclusionem  et  divisionem  1 huius  capitis,  de  populo 
Dei  et  de  laicis,  in  schemate  de  Ecclesia , omnino  fuisse  necessarias  ut  of- 
feratur mundo  visio  Ecclesiae  adeo  desiderata.2  Quapropter  laudanda 
est  merito  commissio. 

Sed  nihilominus  videntur  in  hoc  capite  deficere:  unitas,  accurata 
expressio  et  pastoralis  dimensio  conveniens.  Quare  necessarium  puto 
re  ordinari  haec  capita ? 

...4  Quae  ad  populum  Dei  referuntur  non  sunt  stucturata;  quae? 
et  quidem  per  partes,  tradam  secretariae  generali...6 

II.  Circa  laicos  et  eorum  munera. 

1.  Momentum  actionis  temporalis  non  satis  perpenditur  in  hoc  ca- 
pite7;  in  introductione,  a lin.  8 ad  11,  sermo  est  de  apostolatu  hierar- 
chico  et  communi  seu  universali 8;  sed  nulla  est  mentio  eorum  actionis 
temporalis  in  mundo.  Dicit  enim  « ad  commune  opus  explendum  ».  Et 
introductio  debet  esse  prooemium  totius  tractationis.  Quae  omissio  con- 
sonat cum  modo  agendi  circa  hanc  actionem  temporalem;  nam  in  n.  25  ...9, 
de  actione  temporali  agitur  sed  ultimo  loco  et  sub  littera  c)?°  et  praeterea, 
ut  si  esset  aliquid  supererogatorium  vel  aliquid  minoris  momenti,  addit 
in  lin.  36:  « id  etiam  spectat  ». 

2.  In  pag.  9,  a lin.  1 ad  5 definit  apostolatum,  illum  distinguendum 
inter  communem  et  hierarchicum.  Et  supponitur  consequenter  divisio- 
nes sequentes  sub  a,  b et  c,  tractari  secundum  illam  definitionem.  Ni- 
hilominus ...n  non  secundum  illam  definitionem  tractat?2  sed  ratione  ma- 
teriae; quae  non  placent ,13 

3.  Urget  clara  expositio  missionis  laici  in  Ecclesia.  Aedificatio  pau- 
lina  14  Ecclesiae  non  est  possibilis  sine  actione  laicorum.  Iam  sunt  supe- 
rata illa  tempora  historica,  in  quibus  separatio  primum  et  hostilitas 
posterior  15  inter  societatem  civilem  et  Ecclesiam  habita  est,  ita  ut  cle- 
ricalismo  laicismus  opponeretur.  Alia  ex  parte,  Ecclesia  iam  non  sese 
defendere  tenetur  ab  inimicis  tam  internis  quam  externis. 

4.  Hodie  igitur  affirmare  possumus  et  debemus  laicorum  missionem 
non  esse  negativam,  neque  peiorativam,  neque  simplicis  cooperationis 
ad  hierarchiam.  Debet  esse  instrumentum  Dei  ad  mundum  re-creandum, 
ad  applicandam  redemptionem  huic  mundo.  Agitur  de  illa  consecratione 
mundi,  de  qua  luculentissime  locutus  est  Pius  XII  saepe  saepius  }b 

5.  Qua  de  causa,  primo  agere  debet  schema  de  laicorum  munere 
in  mundo,  de  actione  sua  temporali  seu  cosmica,  ut  ita  dicam.  Non  quia 
haec  actio  sit  nobilior  in  genere,  est  enim  inferior,11  sed  quia  est  munus 
radicale  seu  fundamentale.  Si  mundus,  societas,  « estamenta  » socialia 
non  essent 18  Creatoris  neque  suo  modo  a Christo  redempta,  necessario 
essent  fugienda}9  Et  praeterea,  quia  est  functio  laicorum  propria  et  ex- 
clusiva.  Cum  quo  maxime  cohaeret  apostolatus  communis  seu  generalis 
laicorum  qui,  vi  baptismatis,  est  proprius  sed  non  exclusivus,20  et  apo- 
stolatus hierarchicus  qui 21  est  functio  delegata  et  dependens.  Quare  hic 
alio  in  numero  debet  tractari,  utpote  apostolatus  non  proprius  sed  de- 
pendens et  ut  accurate  tractetur .22  Qua  de  causa,  non  sumus  conformes 
cum  verbis  annotationum  schematis,  in  n.  17,  sub  littera  a).  Certum  est 
laicos  de  quibus  agimus  non  esse  profanos.  Sed  non  est  minus  certum 
opera  saecularia  non  esse  extra  ordinem  creationis  et  redemptionis;  ...23 
immo,  quia,  teste  historia,  usque  ad  nostra  tempora  res  profanae  extra 
Deum  et  Christum  fuerunt  consideratae,  tamquam  saecularizatae,  ma- 
ximi momenti  est  primus  labor,  utpote  radicalis ,24  sit  ordinare  mundum 
ad  Deum. 

His  praesuppositis  vel  simul  factis , testimonium  fidei  exempli  et 
verbi  ( apostolatus  generalis)  feliciter  erit  efficacius ,25 

III.  Necesse  est  offerre  definitionem  laicorum,  quae  debet  esse  po- 
sitiva et  optimista  ...26.  Haec  iudico  consideranda: 

1.  Laicus  est  christianus ,21  membrum  Corporis  Christi;  sunt  Eccle- 
sia. Haec  est  prima  28  veritas  theologica  cum  effectibus  iuridicis  et  so- 
cialibus. 

2.  Laicus  suam  habet  vocationem  ...29,  affirmationem  amoris  Dei  in 
mundum  et  reditus  ...30  mundi  ad  Deum.  Haec  missio  laici  in  mundo, 
sive  quoad  actionem  temporalem,  sive  quoad  apostolatum  communem  31 
debet  esse  altera  nota  essentialis  huius  definitionis,  sicut  differentia  spe- 
cifica, utpote  munus  eorum  vel  simpliciter  proprium  vel  simul  et 32  ex- 
clusivum.  Quae  duae  notae  et  dignitatem  et  responsabilitatem  simul 
laicorum  affirmabunt ... 33 

IV.  Sed  cum  agamus  in  hoc  capite  de  laicis,  ...34  videtur  proprium  et 
ex  iustitia  aliquem  locum  dare  piis  unionibus  et  specialiter  Institutis 
saecularibus,  quae  revera  sunt  verum  subsidium  Ecclesiae  ...3S  et  fer- 

mentum  evangelicum  36  huius  mundi,  ...37  ut  aiebat  sapientissime  Pius  XII 
in  constitutione  Provida  Mater  Ecclesia  a.  1947... 38 

Haec  Instituta  primo,  ut  par  est,  plenam  perfectionis  vitam  authen- 
tice profitentur  et,  secundo,  utpote  saecularia,  in  quo  charactere  tota 
ratio  ipsorum  exsistentiae  reponenda  est,  ad  apostolatum  huius  mundi  et 
ex  mundo  operam  dant.  Ut  ait  Motus  Proprius  Pii  XII  Primo  feliciter. 

Ideo  existimo  optime  excogitatum  fuisse  nomen  « saecularia  »,  ut 
...39  nemini  dubitari  liceat  de  eorum  conditione  saeculari.  Sed  quaero,  si 
licet:  estne  figura  eorum  iuridica,  quae  concretio  laicorum  doctrinae 
esse  debet,  iam  perfecta?  Consonat  cum  eorum  missione  in  mundo? 
Ipsa  verba  schematis  in  nota  3 in  fine  capitis,  in  secunda  paragrapho, 
non  bene  sunt  redacta,  seu  non  bene  proponunt  quaestionem.  Certe 
non  sunt  religiosi  membra  Institutorum  saecularium  sed  fortasse  appa- 
rent vel  assimilantur.  Melius  esset  promissiones  seu  vota  sua  ignorare  40 
utpote  res  privatae  eorum,  alioquin  fortasse  magis  aptetur 41  suo  scopo 
et  mundi 42  necessitatibus  structura  piarum  unionum. 

Magni  momenti  esset  pro  Ecclesia  et  pro  mundo,  cuius  apostolatum 
curant,  ut  revera  appareant  in  toto  suo  complexu  organizationis , uti 
sunt:  laicorum  et  pro  laicis.  Ut  fideles  omnes  et  Status  cuiuscumque  na- 
tionis, sive  catholicae  sive  non  catholicae,  illa  existiment  ut  talia,  ut 
suum  munus  perfecte  adimplere  possint.  Dixi. 


In  textu  scripto  tradito-.  1 deest.  2 necessariam  ad  offerendam  visionem 
Ecclesiae  adeo  desideratam.  3 deest.  4 I.  Circa  populum  Dei  debet  agi 
de  a)  eius  ortu  et  origine;  b)  de  natura  vel  constitutione  formali;  c ) de  sacerdotio 
improprio  fidelium;  d)  de  mutuis  denique  relationibus  omnium  civium  huius  po- 
puli. Et  haec  omnia  ad  obtinendam  unitatem,  per  veritatem  et  caritatem.  De  his 
omnibus  agitur  in  schemate;  sed  confuse  et  inordinate.  5 haec  referuntur. 
6 a)  de  origine  agitur  in  tribus  locis  praecipue:  in  n.  22,  linn.  5-8;  in  n.  23, 
linn.  32-34  et  in  n.  24,  linn.  4-10.  Si  haec  tria  loca  ad  invicem  conferuntur,  ap- 
paret improprietas  locutionis  et  permixtio  quatuor  quaestionum  de  quibus  supra 
diximus;  b ) mihi  videtur  ad  constitutionem  formalem  populi  Dei  posse  referri 
illa  verba  n.  22,  linn.  5-6,  scii.:  « est  communitas  caritatis  et  veritatis  »;  ideo 
fortasse  additur  verbum  « constitutus  ».  Sed  hoc  verbum  invenitur  in  forma  par- 
ticulari, tanquam  anterius  et  in  ordine  ad  finem  huius  populi,  finem  pastoralem 
nempe;  c)  de  sacerdotibus  loquitur  n.  24  in  prima  paragrapho.  Melius  esset  loqui 
de  sacerdotio  improprio,  quamvis  postea  addatur  verbum  « universale  ».  Nihil 
dicitur  de  charactere  baptismatis,  relate  ad  hoc  sacerdotium.  Et  denique  non 
enuntiat  functiones  sacerdotales  ab  eo  emanantes,  seu  iura  et  officia  huius  sacer- 
dotii; d)  nihil  dicit  in  specie  de  relationibus  ad  invicem  civium  seu  fidelium,  ex 
quibus  revera  sese  manifestet  ut  talis  populus  Dei.  7 deest.  8 laicorum; 
fortasse  etiam  de  apostolatu  communi  seu  universali.  9 sub  littera  c). 
10  ultimo  loco.  11  in  nota  17,  in  fine  schematis,  affirmat  dividere  tractatio- 
nem. 12  deest.  13  deest.  14  Sine  ullo  metu  possibilis  abusus;  construe- 

tio.  15  deinde.  16  deest.  17  deest.  18  non  esset.  19  redemptus; 
necessario  esset  fugiendus.  20  Dum,  e contra,  apostolatus  communis  seu  gene- 
ralis laicorum,  vi  baptismatis  est  propria,  sed  non  exclusiva.  21  deest.  22  deest. 
23  ideoque  non  possunt  considerari  ut  extranea  Ecclesiae.  Sed  de  his  agere  de- 
bent laici,  modo  christiano.  24  laicorum.  25  deest.  26  laicum  collocans 
in  suo  loco.  27  non  est  christianus  secundae  lineae  vel  classis,  sed.  28  deest. 
29  quam  totis  viribus  adimplere  debet.  30  huius.  31  deest.  32  deest. 
33  Et  conscientiam  suam  in  Ecclesia,  in  tota  sua  vita  sociali,  professionali,  et  fa- 
miliari efformabunt.  34  de  eorum  natura  et  missione  in  mundum.  35  in  hac 
re.  36  deest.  37  Nam.  38  « Benignissimus  Dominus...  mirabili  divinae 
Providentiae  suae  consilio  disposuit  ut  etiam  in  hoc  saeculo,  tot  vitiis  depravato... 
plures  floruerint  ac  floreant  animarum  selectarum  copiae,  quae  peculiari  Dei  voca- 
tione in  mundum  manentes,  optimas  novas  possint  invenire  consociationibus 
formas...  ».  39  appareat  finis  et  scopus,  et.  40  quare  his  assimilantur?  Aut 

promissiones  seu  vota  privata  ignorentur  ab  Ecclesia.  41  accommodentur. 
42  populi  christiani. 

Moderator.  Loquetur  nunc  exc.mus  secretarius  generalis  ut  com- 
municet exitum  votationis  anteactae. 

Secretarius  generalis-.  Suffragatio  circa  cap.  III  de  sacra  Liturgia 


hunc  dedit  exitum: 

Praesentes  votantes 2.217 

Dixerunt  placet 1.130 

non  placet 30 

placet  iuxta  modum . 1.054 

Suffragia  nulla 3 


Oportet  igitur  commissio  studeat  omnibus  his  modis,  ut  definitiva 
suffragatio  fiat. 

Utor  hac  occasione  ut  recolam  venerabilibus  Patribus  crastina,  sab- 
bato, die  19  octobris,  hora  17,  exsecutioni  datum  iri  in  Auditorio,  Via 
della  Conciliazione,  concertum  symphonicum  chorale  quod  offeret  om- 
nibus Patribus  conciliaribus  « Associatio  sub  titulo  S.  Caeciliae  pro  om- 
nibus Germanicae  linguae  terris  ».  Omnes  Patres  humanissime  ac  vehe- 
menter invitantur,  hora  17,  crastina.  Si  quis  non  poterit  participare 
concerto  crastina,  poterit  adesse  hodie  sero,  hora  17,  experimento  finali, 
nempe  « prove  generali  ».  Etiam  ad  hoc  experimentum  omnes  huma- 
nissime invitantur  quotquot  non  poterunt  participare  crastina  ipsi  ex- 
secutioni solemni.  Gratias. 

Exc.mus  P.  D.  LAURENTIUS  J AEGER 
Archiepiscopus  Paderbornensis 

Em. mi  et  rev.mi  Patres , 

Loquor  de  cap.  II,  sub  titulo  de  populo  Dei  in  genere...  etiam  no- 
mine quorundam  episcoporum,  qui  mecum  collaboraverunt  et  in  rebus 
oecumenicis  sunt  periti. 

Valde  placet,  etiam  sub  aspectu  oecumenico,  quod  in  capite  speciali 
tractatur  de  populo  Dei  eiusque  regali  sacerdotio. 

Nova  materiae  distributio  praeprimis  laudanda  est,  quia  prius  agi- 
tur de  populo  Dei,  antequam  de  hierarchia  et  de  laicis  sermo  fiat.  Hoc 
modo  clarius  ostenditur,  totum  populum  Dei  opus  et  vitam  Christi 
continuare  eiusque  Evangelii  testimonium  reddere  debere. 

Praeterea,  attentis  discussionibus  inter  theologos  circa  doctrinam 
Corporis  Christi  mystici  vigentibus,  melius  esse  videtur  statum  catho- 
licorum, ceterorum  Christianorum  et  non-christianorum  describere  re- 
late ad  mysterium  populi  Dei.  Si  enim  in  mysterio  Corporis  mystici  de 
non-catholicis  tractatur,  sub  aspectu  membri  considerandi  veniunt,  quod 
multis  confusionibus  obnoxium  est. 

Quod  ut  vere  oecumenice  fiat,  ratio  habenda  erit  in  definitiva  redac- 
tione  de  iis  quae  a quibusdam  Patribus  iam  tamquam  adiungenda  notata 
sunt,  scii,  de  Baptismo  et  Eucharistia  tamquam  elementis  formativis 
vel  constitutivis  communitatis  salutiferae  et  Ecclesiae  localis.  Baptismo 
enim  in  Spiritu  Sancto  homo  non  tantum  sanctificatur  sed  etiam  ad  Ec- 
clesiam ordinatur. 

In  Eucharistiae  celebratione  novum  foedus  apparet  simul  cum  novo 
populo  Dei,  cuius  unitas  in  Eucharistia  et  significatur  et  vere  efficitur. 
Hoc  modo  in  lucem  ponitur  etiam  relatio  Ecclesiarum  particularium  ad 
Ecclesiam  universalem.  Qui  enim  veram  Eucharistiam  celebrant  eadem 
iam  in  Ecclesiam  localem  vere  congregantur,  quamquam  ii,  qui  fide  et 
regimine  cum  tota  Ecclesia  non  cohaerent,  perfectam  communionem 
non  attingunt  (cetera  de  Eucharistia  tamquam  unitatis  principio  in  scrip- 
tis secretariatui  tradam). 

Placet  praeterea  in  schemate  dilucide  tractari  de  doctrina  biblica 
regalis  sacerdotii  in  populo  Dei  et  hoc  sacerdotium  considerari  tamquam 
basim  seu  fundamentum  eorum  munerum  quae  universo  Christianorum 
consortio  ut  tali  a Christo  committuntur. 

Quaedam  tamen  puncta  textum  sub  respectu  oecumenico  notabili- 

ter  meliorem  reddere  possent  et  quidem  sine  speciali  doctrinali  difficul- 
tate. Liceat  igitur  sequentia  breviter  attentioni  Patrum  committere: 

1.  In  novo  n.  8,  lin.  4,  loco  « conditionem  » scribatur  « myste- 
rium ».  Populi  Dei  ne  videatur  oppositionem  quamdam  exsistere  inter 
cap.  I et  cap.  II,  ac  si  in  cap.  II  non  ageretur  de  intima  natura  Ecclesiae. 

2.  In  nn.  9 et  10  clarius  et  profundius  dicatur  novum  populum  Dei 
esse  continuationem  vitae  Iesu  Christi  in  ipso  praesentis.  Ipsa  vita 
Christi  non  accurate  describeretur,  si  tantummodo  sermo  fieret  de  eius 
natura,  eius  iuribus  et  eius  missione  et  nihil  dicatur  de  Christi  vita 
sub  crucis  mysterio  peracta.  Pari  modo  etiam  non  solummodo  natura  et 
missio  populi  Dei,  sed  etiam  eius  in  terris  sub  cruce  peregrinatio  de- 
scribenda videtur.  Huic  accedit  quod  Ecclesia,  etsi  natura  sua  sancta, 
de  facto  in  multis  membris  suis,  immo  in  integris  partibus  suis  nonnisi 
imperfecte  voluntati  Christi  et  gratiae  Spiritus  Sancti  correspondet.  Iesus 
Christus  a christifidelibus  quodammodo  offenditur  et  ipsa  continuo  cum 
Christo  confixa  est  cruci. 

Modus  enim,  quo  Ecclesia  in  schemate  describitur,  magis  realistica 
esse  debet  quam  abstracta.  Ita  apparebit  Ecclesia  in  via,  sicut  descri- 
bitur in  Apocalypsi,  exspectans  suam  redemptionem  in  adventu  Domini 
et  interea  Redemptoris  crucem  participans  in  multis  tribulationibus  et 
persecutionibus. 

3.  In  hac  reali  Ecclesia  datur  coniunctio  seu  solidarietas  inter  mem- 
bra sicut  datur,  in  faustis  et  in  adversis,  solidarietas  in  una  familia. 
Populus  Dei  est  vere  familia  Patris  in  qua  omnes  filii  et  fratres  alii  ab 
aliis  dependent,  alii  in  alios  verum  influxum  exercent,  sive  quando  ad 
sanctitatem  tendunt,  sive  quando  peccando  a recta  via  deficiunt. 

4.  In  n.  10  ubi  de  sacerdotio  universali  agitur,  desideratur  magis 
accurata  indicatio  similitudinis  et  dissimilitudinis  inter  sacerdotium  mi- 
nisteriale  et  sacerdotium  universale.  Verba  « essentialiter  et  non  gradu 
differunt  » non  satis  clare  et  recte  explanant,  quid  habent  commune 
et  in  quo  differunt.  Inter  sacerdotium  ministeriale  et  sacerdotium  uni- 
versale hoc  commune  est  quod  et  sacerdotes  ministeriales  et  membra  sa- 
cerdotii universalis  in  Spiritu  Sancto  consecrata  sunt  et  veram  digni- 
tatem habent,  ita  ut  se  sistere  possint  coram  Patre  aeterno  tamquam 
persona  ipsi  adscripta  et  agnita  ad  offerendas  preces  et  hostias  pro  sa- 
lute mundi. 

Id  quod  non  commune  est,  invenitur  in  speciali  consecratione  et 
in  ecclesiastica  delegatione.  Sacerdotes  enim  ministeriales  specialiter 
vocati,  instituti  et  consecrati  sunt  ad  repraesentandam  Ecclesiam  catho- 
licam apud  Patrem  et  Iesum  Christum  apud  Ecclesiam.  Hoc  repraesen- 
tativo  munere  membra  sacerdotii  universalis  non  funguntur. 

5.  In  n.  11  in  descriptione  sacramentorum  desideratur  indicatio 
muneris  Spiritus  Sancti  in  initiatione  christiana,  praesertim  in  sacra- 
mento confirmationis.  Nexus  inter  baptismum  et  confirmationem  ex- 
ponatur. 

6.  In  eodem  n.  11,  pag.  8,  lin.  8 melius  indicari  deberet  in  quo 
consistat  participatio  muneris  sacerdotalis,  prophetici  et  regalis  Christi. 

Cetera  omnia  in  scriptis  tradam  secretariatui } Gratias. 


In  textu  scripto  tradito-.  1 a)  Doceatur  populum  sacerdotalem  teneri  ad  vi- 
vendum in  unione  cum  Iesu  summo  sacerdote  ad  offerendum  cultum  spiritualem , 
ducendo  vitam  sanctam,  incumbendo  orationi  et  exercendo  abnegationem  christia- 
nam,  eo  fine  ut  Deus  glorificetur  et  peccata  expientur,  b)  Doceatur  populum  sa- 
cerdotalem debere  uniri  cum  Christo  propheta,  offerendo  Patri  suam  quotidianam 
instantiam  ad  testimonium  perhibendum  de  veritate  Christi  eiusque  doctrinam 
evangelizandam.  c)  Doceatur  populum  sacerdotalem  debere  in  Christo  rege  offerre 
Patri  sua  conamina,  cum  libertate  filiorum  Dei  peracta,  ad  omnia  instauranda  in 
Christo  ac  eius  regali  potestati  submittenda,  ita  ut  mundus  Deo  consecretur  et 
ad  Dei  gloriam  ordinetur,  exspectando  beatam  spem  et  adventum  Domini.  7.  In 
n.  12  sensus  fidei  coniungendus  esset  cum  munere  prophetico  populi  Dei. 

Animadversiones  additae-. 

Placet  quoad  substantiam  novum  cap.  II  de  populo  in  genere.  Cum  autem 
eucharistia  tamquam  unitatis  principium  in  hoc  schemate  antea  tantum  tangitur 
eiusque  expositio  desideratur,  ut  iam  exc.mus  Volk  declaravit,  ideo  brevem  de 
hoc  textum  secretariatui  tradam. 

Rationes  autem  talis  emendationis  sunt  sequentes: 

1.  In  n.  9 vocatur  prophetia  Ieremiae  (Ier.  31,  31-34)  de  foedere  novo 
concludendo.  Quae  prophetia  implebatur,  cum  Christus  in  ultima  coena  panem 
eucharisticum  apostolis  dedit  edendum  et  calicem  dicens:  « Hic  calix  novum 
testamentum  est  in  sanguine  meo...  » (I  Cor.  11,  25;  Lc.  22,  20;  cf.  Mt.  26,  28; 
Mc.  14,  24).  Quare  manducantes  corpus  et  sanguinem  participes  fiebant  novi  et 
aeterni  testamenti  in  sanguine  Christi  constituti.  Et  sicut  in  Veteri  Testamento  ita 
etiam  in  Novo  unum  tantum  adest  foedus  et  unus  populus.  In  eucharistiae  cele- 
bratione novum  foedus  apparet  simul  cum  populo  novo  Dei,  cuius  unitas  in  eucha- 
ristia et  significatur  et  vere  efficitur. 

2.  Ex  primaevae  Ecclesiae  tempore  verbum  « Koinonia  » vel  « Communio  » 
relationem  dicit  ad  eucharistiam  condentem  unitatem  populi  Dei.  Etenim  « koino- 
nia » significat  tam  ipsam  participationem  eucharistiae  quam  communionem  fide- 
lium in  Ecclesia,  quae  communio  efficitur  per  illam  participationem.  Inquantum 
ideo  fideles  participant  eucharistiae,  in  tantum  uniuntur  communione  Ecclesiae. 
Unitas  ergo  Ecclesiae  fundamentum  ontologicum  habet  in  sacra  eucharistia.  Hoc 
modo  in  lucem  ponitur  etiam  relatio  Ecclesiarum  particularium  ad  Ecclesiam  uni- 
versalem. Nam  « ecclesia  » in  Novo  Testamento  significat  tam  Ecclesiam  particu- 
larem seu  localem  celebratione  eucharistica  congregatam  quam  totum  populum 
Dei  vel  Ecclesiam  universalem  sacra  eucharistia  unitam. 

3.  S.  Paulus  in  prima  epistola  ad  Corinthios  hoc  adhuc  clarius  explanat  di- 
cens: « Calix  benedictionis,  cui  benedicimus,  nonne  communicatio  sanguinis  Chri- 

sti  est?  Et  panis,  quem  frangimus,  nonne  participatio  corporis  Domini  est?  Quo- 
niam unus  panis,  unum  corpus  multi  sumus  omnes,  qui  de  uno  pane  participa- 
mus » (1  Cor.  10,  16-17).  Verba  « corpus  Christi  » significant  et  corpus  Christi 
eucharisticum  et  Corpus  Christi  mysticum,  hoc  est  communionem  fidelium  cum 
Christo  et  per  Christum  in  Spiritu  Sancto  inter  ipsos.  Apostolus  loquitur  de 
reali  corpore  Christi  in  eucharistia,  quod  realiter  sumitur.  Et  haec  est  ratio,  quare 
participatio  eucharistica  realiter  efficit  unitatem  fidelium.  Sicut  unus  tantum  est 
Christi  corpus  eucharisticum,  ideo  unum  et  unicum  tantum  est  etiam  corpus 
Christi  mysticum,  cui  participantes  eucharistiae  incorporantur.  Ex  quo  videri 
potest,  quanti  momenti  est  realis  praesentia  Christi  pro  unitate  christianorum  in 
una  Ecclesia.  Nam  ubi  haec  realis  praesentia  evanescit,  validissimum  vinculum 
communionis  ecclesialis  tollitur,  etiamsi  remanet  baptismatis  vinculum,  quod  iam 
fundamentaliter  et  inchoative  coniungit  cum  corpore  Christi  ( 1 Cor.  12,  13). 

4.  Unitas  fidelium  in  eucharistia  per  Spiritum  Sanctum  caritate  divina  effi- 
citur. Hinc  S.  Paulus  tantopere  exaltat  caritatem,  quae  unitatem  Ecclesiae  in 
Spiritu  Sancto  manifestat.  Quae  caritas  fugit  omnem  separationem  et  servat  uni- 
tatem Ecclesiae  in  vinculo  pacis  et  fidei,  ut  Paulus  declarat  in  epistola  ad  Ephe- 
sios (4,  1-6). 

5.  S.  Augustinus  explanavit,  eucharistiam  significare  et  efficere  unitatem 
corporis  Christi,  quod  est  Ecclesia,  et  quidem  in  Spiritu  Sancto.  Hac  unitate 
Spiritus  Sanctus  coniungit  singula  membra  vinculis  caritatis,  quae  non  debent 
separari  a visibilibus  vinculis  unitatis.  Nam  qui  adspectabilem  unitatem  Ecclesiae 
lacerant,  egent  caritate  et  Spiritum  Sanctum  non  habent,  ait  Augustinus  ( Serm . 
7,  11-13). 

Textus  inserendus  in  novo  cap.  II  de  populo  Dei  in  genere  (antea  cap.  III) 
in  n.  13  post  lin.  12  pag.  9 Emendationum  (pars  II)  in  cap.  III  et  IV  schematis 
de  Ecclesia-. 

Adimplens  prophetiam  Ieremiae  Christus  in  coena  Dominica  novum  foedus 
cum  uno  populo  Dei  in  sanguine  suo  instituit.  Exinde  Eucharistiae  perpetua 
celebratio  huius  novi  populi  unitatem  significat  et  efficit  in  Spiritu  Sancto.  In- 
quantum  fideles  participant  eucharisticum  Corpus  Christi,  intantum  Spiritus  Sanc- 
tus caritatis  vinculis  eos  vivificans  unit  in  mystico  Corpore  Christi  (cf.  1 Cor.  10, 
16-17). 


13 

Exc.mus  P.  D.  LEO  STEPHANUS  DUVAL 
Archiepiscopus  Algeriensis 

V enerabiles  Patres , 

Multa  sapienter  et  recte  dicta  inveniuntur  in  cap.  III  de  apo- 
stolatu  laicorum.  Attamen  videtur  quod  character  proprius  huius  apo- 
stolatus  in  clariore  luce  poni  deberet.  Liceat  mihi  insistere  in  ambitu 
universali  et  aspectu  ecclesiali  huius  apostolatus. 

1 . Ambitus  universalis. 

a)  Tota  vita  laicorum  debet  esse  apostolica.  Non  necesse  est  ut 

laici  exeant  e suo  proprio  munere  ut  fungantur  missione  sua.  Hoc  iam 
dictum  est  sed  hoc  addo: 

Multi  laici  arctissime  vinciuntur  paupertati , doloribus , angoribus 
generis  humani.  In  his  omnibus  — activitatibus  sed  doloribus  — in  qui- 
bus vivunt  laici , problemata  inveniuntur  quae  non  habent  solutionem,  sal- 
tem solutionem  perfectam,  nisi  christianam.  In  his  omnibus  agitur  de 
bonis  essentialibus  vitae  humanae  et  societatis.  Aliquando  ipse  homo 
in  summo  periculo  versatur .2  Pars  laicorum  est  discernere  in  vita  quo- 
tidiana aspirationes  profundas  hominum,  et  promovere  bona  essen- 
tialia quae  a Deo  veniunt  et  quibus  homines  ad  vitam  vere  humanam 
et  ad  Deum  tendere  possint...3 

b)  Apostolatus  laicorum  « totum  hominem  complectitur  »,  ut 
scripsit  Pius  XI  ad  card.  Bertram  ...4,  hominem  quippe  tuendum  et  sal- 
vandum. 

c)  Omnes  filii  Ecclesiae  sine  ulla  distinctione  ...5  ad  hanc  actio- 
nem vocantur,  unusquisque  in  suo  loco  et  secundum  suam  mensuram. 

Sed  attendendum  est  quod  saepius  laici  vivunt  in  medio  hominum 
diversarum  religionum  et  etiam  hominum  sine  religione.  Inter  hos  ho- 
mines inveniuntur  qui  sincere  parati  sint  ad  promovenda  haec  bona 
essentialia  sine  quibus  societas  vitam  non  potest  gerere  humanam.  Ut 
apostolatus  laicorum  obtineat  dimensionem  suam  plenam,  ipsorum  est 
suscitare,  ad  mentem  Encyclicae  Vacem  in  terris,  cooperationem  homi- 
num « bonae  voluntatis  »,  qui,  etsi  extra  limites  visibiles  Ecclesiae 
sint,  tamen  ducuntur  a Spiritu  Sancto  et,  consilium  Dei  implentes,  suo 
modo  concurrunt  ad  regnum  Dei  instituendum;  nam  defensio  et  pro- 
motio bonorum  essentialium  hominis  est  manifestatio  ...6  praesentiae 
Dei  in  mundo  et  eius  amoris  in  historia  generis  humani.  Saepe  infideles 
inveniunt  Evangelium  in  sua  ...7  vita,  scii,  cum,  interveniente  amicitia 
christianorum,  cooperantur  ...8  Evangelio.  Haec  veluti  extensio  aposto- 
latus laicorum  9~=  est  consolatio  et  motivum  spei  pro  catholicis  qui  par- 
vam minoritatem  constituunt  in  regionibus  ubi  maior  pars  hominum 
non  est  christiana. 

2.  Aspectus  ecclesialis,  nedum  contradicat  ambitui  universali  apo- 
stolatus laicorum,  ipsum  extollit,  cum  Ecclesiae  sit  « omnia  instaurare 
in  Christo  »...10 

Hic  aspectus  ecclesialis  haec  secum  fert: 

a)  Fundamentum  sacramentale,  quod  iam  dictum  est. 

b)  Apostolatus  laicorum  11  fundatur  consequenter  in  lege  carita- 
tis, quia  caritas  est  lex  discipulorum  Christi.  Haec  obligatio  caritatis 
erga  Deum  et  proximum  urgenda  est  ut  dixit  heri  exc.mus  D.  ep.  Ci- 
vardi.  Sed  dicendum  est  quod  caritas  non  solum  est  obligatio  aposto- 

latus  exercendi,  est  etiam  pro  apostolatu  finis  et  medium.  De  aposto- 
latu  praesertim  valent  quae  dixit  S.  Franciscus  Salesius,  vestigia  sequens 
S.  Pauli  ...12:  « In  Ecclesia  omnia  fiunt  per  caritatem,  propter  carita- 
tem et  in  caritate  »...13 

c)  Cum  non  sufficiat  apostolatus  individualis,  sed  requiratur  apo- 
stolatus  collectivus,  convenienti  ordine  seu  « organizatione  » dispositus, 
necessarius  est  interventus  hierarchiae.  Hic  interventus  non  laedit  liber- 
tatem fidelium,  sed  eam  tuetur  praeservando  fideles  ab  errore,  eam  extol- 
lit per  coadunationem  virium  christianarum  in  eumdem  finem  tenden- 
tium. Ecclesia  fidem  facit  laicis  in  ipsorum  missione  propria;  non  im- 
memores  sumus  quod  laici  nostri  temporis  habent  suos  martyres  et 
quod  multi  eorum  in  pluribus  regionibus  gravissima  patiuntur  propter 
testimonium  Christi.  Ipsi  quoque  sunt  « gloria  Christi  »...14 

Cetera  exc.mo  secretario  generali  tradam. 15  Dixi. 


In  textu  scripto  tradito-.  1 Nomine  episcoporum  Algeriae,  Tunisiae,  et  Ma- 
rocco.  2 (cf.  1 Cor.  7,  20).  Ecclesia  vult  dialogum  instituere  cum  mundo. 
In  hoc  dialogo  pars  laicorum  magni  pretii  facienda  est. 

Etenim,  sicut  optime  dicitur  in  fasciculo  Emendationum,  pag.  10,  laici  in 
mundo  degunt. 

Ac  primo  quidem  sunt  in  ipso  fonte  vitae  humanae,  i.  e.  in  familia.  Fra- 
terne vivunt  cum  hominibus  cuiusvis  generis  in  exercenda  professione,  in  activi- 
tatibus socialibus  et  politicis,  in  vacationibus  et  etiam  in  cessationibus  a labore, 
in  otiis,  in  ludis...  etc.  Aliqui  eorum,  inquisitionibus  suis,  praesentes  sunt  in  pro- 
gressu scientifico,  ergo  in  conaminibus  ad  materiam  homini  subiiciendam;  alii 
operam  dant  activitati  scientificae.  Multi  eorum  arctissime  vinciuntur  paupertati, 
doloribus,  angoribus  generis  humani. 

In  his  omnibus  in  quibus  vivunt  laici  problemata  inveniuntur  quae  non  habent 
solutionem,  saltem  solutionem  perfectam,  nisi  christianam.  In  his  omnibus  agitur 
de  bonis  essentialibus  (gallice  « valeurs  »)  vitae  humanae  et  societatis.  Aliquando 
ipsa  dignitas  humana  in  summo  discrimine  versatur.  3 Praesertim  per  laicos 
fit  instauratio  creationis  de  qua  scripsit  S.  Paulus  in  epistola  ad  Romanos  cap.  VIII. 
4 die  13  nov.  a.  1928.  5 (1.  c.)  6 « epiphania  ».  7 ipsorum.  8 im- 
plicite. 9 deest.  10  ( Eph . 1,  10).  11  a)  apostolatus  laicorum  funda- 

mentum suum  habet  in  receptione  sacramentorum,  praesertim  baptismi,  confirma- 
tionis et  Eucharistiae;  b).  12  (1  Cor.  16,  14).  13  (Introd.  ad  Tract.  de  amore 

Dei).  14  (2  Cor.  8,  23b  15  d)  Tandem  apostolatus  laicorum  ecclesialis  est 

quia  ducit  ad  Ecclesiam,  sive  ut  accipiatur  eius  influxus  vitalis,  sive  ut  ei  explicite 
adhaereatur. 

Observationes  minoris  momenti-. 

Pag.  7 Emendationum , n.  9.  Cum  gaudio  legimus  populum  Dei  iam  ante  ad- 
ventum Christi  exstitisse,  sed  attendendum  est  quod  populus  Dei  maiorem  exten- 
sionem habet  quam  populus  electus,  i.  e.  populus  israeliticus,  nam  complectebatur 
tum  populum  electum,  tum  homines  in  gentilitate  secundum  Deum  viventes;  omnes 

isti,  meritis  futuri  sacrificii  Christi,  iam  vivebant  de  eius  Spiritu  et  divinae  Pro- 
videntiae obsecundantes,  aedificabant  civitatem  Dei. 

Eadem  pagina,  circa  medium,  loco  « ex  Iudaeis  et  Gentibus  »,  melius  esset 
dicere:  « ex  filiis  Abrahae  et  Gentibus  ». 

Par.  22  schematis,  pag.  3,  lin.  3,  loco  « in  communitatem  caritatis  et  verita- 
tis »,  dicatur:  « in  communitatem  veritatis  et  caritatis  ». 

Par.  23,  pag.  3,  lin.  18,  ut  textus  sit  sufficienter  explicitus,  transferantur 
verba  « eadem  salus  » in  fine  propositionis  et  addatur:  « omnes  ad  eamdem  bea- 
titudinem  aeternam  a Deo  ordinantur,  non  pro  dignitate  officiorum  sed  pro  ex- 
cellentia amoris  quo  Deo  fideliter  inhaeserint  ». 

Par.  23,  pag.  6,  lin.  17.  Non  recte  dicitur  quod  distinctio  « simul  est  con- 
iunctio  ».  Dicatur  melius:  « Distinctio  enim  quam  ipse  Dominus  inter  hierarchiam 
et  populum  posuit,  ad  unionem  ordinatur,  cum...  etc.  ». 

Par.  24,  pag.  8,  lin.  1,  loco  « parentes  saepe  sunt  primi  fidei  praecones  », 
dicatur  « parentes  debent  esse  primi  fidei  praecones  ». 

Lin.  28,  loco  « Quae  charismata...  secundum  ordinem  fiant » dicatur  bre- 
vius: « Quae  omnia  ad  caritatem  ordinentur  sub  paterno  ductu  rectorum  Eccle- 
siae ut  «omnia  honeste  et  secundum  ordinem  fiant»  (1  Cor.  14,  40)». 

Par.  23,  pag.  9,  lin.  13,  loco  « sacrificio  » dicatur  « abnegatione  sui  ». 

Pag.  10,  lin.  11,  deleantur  verba  « infaustae  separationis  earumdem  vel 
immo  »;  haec  enim  verba  aequivocationem  faciunt. 

Lin.  33,  auferantur  citationes  S.  Scripturae,  utpote  quae,  non  ad  pastores, 
sed  ad  omnes  fideles  dirigantur. 

Observationes  generales: 

1.  Relate  ad  populum  Dei.  Ut  notio  populi  Dei  aptius  manifestetur  cum 
aspectu  suo  universali,  necesse  est  ut  iste  populus  praesentetur  iam  in  Antiquo 
Testamento  vivens  et  agens  sub  ductu  Dei,  etiam  in  suis  peccatis.  Neque  praeter- 
mittenda est  pars  quam  habuerunt  in  aedificatione  populi  Dei  « Abrabam  sum- 
mus, Pater  fidei  nostrae  »,  Patriarchae,  Moyses  et  Prophetae. 

Certe  populus  Dei  perfectus  est  redemptione  a Christo  peracta;  sed  iusti  Ve- 
teris Testamenti,  meritis  futuri  sacrificii  Christi,  iam  vivebant  de  eius  Spiritu  et 
divinae  Providentiae  miserentis  Dei  obsecundantes,  aedificabant  civitatem  Dei. 

Ceterum,  non  bene  intelligeretur  populus  Dei  si  praesentaretur  sicut  acci- 
dens in  historia  hominum;  revera  semper  fuit  velut  anima  generis  humani. 

2.  Relate  ad  laicos.  Optime  dicitur  quod  activitas  laicorum  est  supernatu- 
ralis,  tendens  ad  extensionem  Corporis  Christi.  Sed  videtur  quod  munus  proprium 
laicorum  deberet  melius  in  lucem  poni.  Ecclesia  vult  dialogum  instituere  cum 
mundo  moderno.  Laici  non  solum  pertinent  ad  Ecclesiam  sed,  una  cum  hierarchia, 
sunt  Ecclesia  (S.  Augustinus,  Pius  XII).  Atqui  laici  sunt  in  mundo.  Ac  primo  qui- 
dem sunt  in  ipso  fonte  vitae  humanae,  scilicet  in  familia.  Fraterne  vivunt  cum 
hominibus  in  exercenda  professione,  in  activitatibus  socialibus  et  politicis  et  etiam 
in  ludis.  Praesentes  sunt  in  inquisitione  scientifica  et  in  navitate  artistica.  Multi 
eorum  arctissime  vinciuntur  paupertati,  doloribus  et  angoribus  generis  humani. 
Per  laicos  praesertim  fit  consecratio  mundi  seu  instauratio  creationis  de  qua  lo- 
quitur S.  Paulus  in  epistola  ad  Romanos,  cap.  VII.  Hic  esset  locus  loquendi  de 
aspectu  cosmico  influxus  Ecclesiae  secundum  ea  quae  nuper  dixit  em. mus  card.  Ler- 

caro  arch.  Bononiensis.  Laicis  non  necesse  est  ut  exeant  de  suo  proprio  munere  ut 
sint  apostoli  Christi  ( 1 Cor.,  7,  20). 

Aspectus  universalis  apostolatus  laicorum  adserendus  est.  Vivunt  cum  ho- 
minibus diversarum  religionum  et  etiam  cum  hominibus  sine  religione.  Atqui 
ubique  inveniuntur  authentici  « valores  » humani  qui  a Deo  veniunt  et  ad  Deum 
tendunt.  Promotio  istorum  « valorum  » est  secundum  Deum  et  in  ista  promotione 
fundatur  evangelizatio  mundi,  nam  isti  « valores  » non  inveniunt  suam  plenam 
expressionem  nisi  in  Christo.  In  ista  promotione  laici  adiutores  habent  homines 
cuiusvis  generis  qui,  vel  extra  limites  visibiles  Ecclesiae  viventes,  tamen  ducuntur 
a Spiritu  Sancto  et  suo  modo  concurrunt  ad  regnum  Dei  instituendum. 

Aspectus  collectivus  apostolatus  laicorum  debet  clare  affirmari.  Sicut  epi- 
scopi efficiunt  unum  collegium  ita  analogice  apostolatus  laicorum  non  est  mere 
individualis  sed  collectivus.  Evangelium  Christi  debet  transformare  ipsam  socie- 
tatem. Ceterum  laici  inter  se  vinciuntur  in  Corpore  Christi  per  eamdem  fidem, 
eandem  vitam  spiritualem,  eamdem  caritatem. 

Aspectus  ecclesialis  apostolatus  laicorum  fundatur  in  sacramentis,  praesertim 
in  Baptismo  et  Confirmatione,  fundatur  etiam  in  missione  quam  recipiunt  a pasto- 
ribus Ecclesiae,  quae  missio,  nedum  laedat  libertatem  iustam  laicorum,  ipsam  e 
contra  extollit  et  tuetur.  Affirmandum  est  a Concilio  Ecclesiam  firmam  fidem  fa- 
cere laicis  in  ipsorum  munere  proprio.  Nonne  laici  hodierni  temporis  habent  suos 
martyres,  v.  g.  martyres  ex  Uganda,  multi  eorum  gravia  passi  sunt  et  adhuc 
patiuntur  propter  testimonium  Christi  in  variis  regionibus  mundi. 


14 

Exc.mus  P.  D.  MICHAEL  KLEPACZ 
Episcopus  Lodzensis 

V enerabiles  Patres, 

Locuturus  sum  nomine  Poloniae  episcoporum.  In  schemate  de  Ec- 
clesia, sub  puncto  30  c)  iuxta  novam  ordinationem,  cui  omnino  assen- 
timus,  sermo  fit  de  Ecclesia  utpote  lumine  totius  societatis  ibique 
innuuntur  quaedam  — utique  paucissima . — de  relatione  membrorum 
Ecclesiae  ad  Statum.  Quaestio  haec  merito  ponitur  in  nostro  schemate, 
cum  hic  optimus  locus  sit  determinandi  relationem  populi  Dei  ad  civi- 
tatem terrenam,  in  qua  christifideles  vivunt,  immo  quam  ipsi  ex  parte 
saltem  constituunt.  Problema  vero  uberius  tractandum  videtur,  forte 
in  fine  capitis  ubi  agitur  de  populo  Dei  in  genere,  in  peculiari  quadam 
paragrapho,  cui  subtitulus  praeponi  potest:  De  nexibus  Ecclesiae  cum 
civitate  terrena. 

Oporteret  ibi  pressius  determinare  campum  activitatis  civitatis  ter- 
renae, prae  oculis  habendo  infaustas  pro  Ecclesia  experientias  Statuum 
totalitarium,  ratione  etiam  habita  carentiae  alicuius  altioris  ideae  Status 
democratici.  Valores  enim  morales  quasi  ubique  praetermittuntur,  immo 

reiciuntur.  Quod  accidit  etiam  in  sphaera  iuris  internationalis  a pluribus 
Statibus  practice  parvipensi.  Activitas  politica  plurium  Statuum  hodier- 
norum tantopere  abit  a naturalibus  ethicae  legibus,  ut  Ecclesia  hac  de 
re  tacere  nequeat.  Praeterea,  Ecclesia  definire  debet  campum,  in  quo 
ipsa  competens  est,  ut  confusio  vel  indebita  permixtio  religionis  cum 
rebus  mere  civilibus  praecaveantur.  Ministeriale  et  pastorale  munus 
Ecclesiae,  eius  officium  praedicandi  veritatem,  libertatem,  iustitiam  et 
amorem  in  relationibus  socialibus  et  internationalibus,  pressius  deter- 
minabunt eius  positionem  respectu  Status. 

Dantur  vero  duo  possibiles  modi  solvendi  problema  de  relatione  mu- 
tua inter  Ecclesiam  et  Statum,  nempe  concordatum  et  systema  separatio- 
nis. Per  se  vinculum  concordatarium  maiora  habere  potest  emolumenta 
pro  societate  tum  ecclesiastica,  tum  civili,  meliusque  correspondet  in 
theoria  doctrinae  catholicae  de  concordia  tuenda  necnon  de  regimine 
rerum  mixtarum,  uti  sunt  praesertim  matrimonium  et  educatio  iuvenum. 
Ex  altera  tamen  parte,  vinculum  concordatarium  saepe  subordinat  Ec- 
clesiam Statui,  praesertim  sub  aspectu  oeconomico,  sicque  minuitur  apud 
christifideles  sensus  generositatis  et  conscientia  obligationum  versus  Ec- 
clesiam. Ulterius,  praestando  communitati  fidelium  quaedam  servitia, 
Status  tendit  quoque  ad  sese  immiscendum  in  res  internas  Ecclesiae. 
Temporibus  novissimis  concordata  saepe  non  fuerunt  fideliter  servata 
vel  immo  aliquando  unilateraliter  fracta.  Tunc,  experientia  teste,  maior 
oritur  discordia  et  peiores  evadunt  mutuae  relationes  quam  in  syste- 
mate separationis  Ecclesiae  et  Status.  Si  separatio  illa  reapse  exsistit, 
i.  e.,  si  Status  non  sese  immiscet  in  res  internas  Ecclesiae,  tunc  habetur 
malum  minus. 

Accidit  etiam,  quod  Status  diversis  sub  speciebus  communitatem 
christifidelium  persequitur.  Tunc  praesertim  separatio,  recte  intellecta, 
magna  emolumenta  Ecclesiae  offert:  in  tali  systemate  Ecclesia  indepen- 
dens  est  in  exprimendo  iudicio  suo  de  modo  agendi  Status,  quando 
Status  ille  laedit  ius  morale  personae  humanae  vel  communitatis  cre- 
dentium. Ita  Ecclesia  vicinior  fit  populo,  qui  vult  Ecclesiam  suam  inde- 
pendentem  esse  et  sine  velamine  veritatem  proclamare,  etiam  coram 
maximis  potestatibus  laedentibus  iura  moralia  et  naturalia.  Sic  Ecclesia 
auget  etiam  venerationem  erga  haec  ethicae  principia.  Clerus  quoque 
vicinior  est  Christo  et  christifidelibus,  si  non  alligatus  est  potestatibus 
terrenis.  Independentia  Ecclesiae  ab  omni  auctoritate,  praeter  illam  di- 
vinam, creat  conditiones  etiam  pro  potestate  civili  faustiores,  cum  Ec- 
clesia omnibus  libera  voce  inculcare  potest  obligationem  sequendi  viam 
iustitiae  moralitatisque,  obligationem  praebendi  bonum  exemplum  et 
— in  re  politica  et  relationibus  internationalibus  — officium  innitendi 

iure  morali,  quod  non  est  nisi  ius  divinum  afferens  hominibus  ordinem, 
prosperitatem  et  relativam  in  terris  felicitatem. 

Concludo.  Hae  quaestiones  maiorem  tractationem  in  peculiari  qua- 
dam paragrapho  constitutionis  de  Ecclesia  habere  deberent,  forte  in  fine 
capitis  de  populo  Dei  in  genere  — vel,  si  ita  melius  videbitur,  in  sche- 
mate XVII  de  praesentia  Ecclesiae  in  mundo  hodierno.  In  omni  vero 
hypothesi,  punctum  schematis  de  Ecclesia  — antea  25,  nunc  vero  30  c ) — 
ita  saltem  emendandum  videtur  sit: 

1.  Pag.  10,  lin.  11,  substituantur  alia  expressione  verba  « infau- 
stae separationis  »,  quae  ab  aliquibus  intelligi  possent  tamquam  impli- 
cita damnatio  systematis  — in  pluribus  nationibus  vigentis  — separa- 
tionis inter  Ecclesiam  et  Statum. 

2.  Affirmetur  ibi  explicite  obligatio  populi  Dei  ad  vindicandum 
— in  quantum  fieri  potest  — ius  suum  ad  utendum  omnibus  iis  mediis, 
etiam  technicis  modernis,  quibus  faciliter  1 evadit  fidei  diffusio  et  effi- 
cienter 2 valorum  moralium  defensio,  a quarum  3 vero  usu  populus  Dei 
non  raro  a potestate  civili  arcetur.  Dixi.  Gratias. 


In  textu  scripto  tradito : 1 facilior.  2 efficacior.  3 quorum. 

Animadversiones  additae-. 

1.  Nota  de  nova  ordinatione  capitis.  Haec  nova  ordinatio  optima  videtur. 
Etenim  prius  loquendum  est  de  populo  Dei  quam  de  hierarchia  Ecclesiae,  cuius 
membra  e populo  Dei  seliguntur  et  cuius  munus  est  illi  populo  Dei  servitium 
praestare  ad  salutem  consequendam.  « Omnis  namque  pontifex,  dicit  Scriptura, 
ex  hominibus  assumptus  pro  hominibus  constituitur  in  iis,  quae  sunt  ad  Deum  » 
( Hebr . 5,  1). 

2.  Nota  de  schemate  XVII.  In  schemate  hoc  sermo  fieri  poterit  de  dignitate 
personae  humanae,  de  vocatione  christiana  in  mundo,  de  relatione  religionis  chri- 
stianae  ad  civilizationem  hodiernam,  de  iustitia  sociali  et  ordine  oeconomico,  de 
problemate  pacis  tuendae  tam  faustis  verbis  iam  tractato  in  duabus  encyclicis 
Ioannis  XXIII. 


15 

Exc.mus  P.  D.  AEMILIUS  IOSEPH  M.  DE  SMEDT 
Episcopus  Brugensis 

Venerabiles  Patres, 

In  cap.  III,  optime  exponitur  doctrina  biblica  sacerdotii  universalis 
quod  omnibus  christifidelibus  a Christo  tribuitur.  Attamen  quando  in 
nn.  25  et  26  describitur  1 vita  salutifera  et  apostolica  laicorum,  sermo 
iam  non  est  de  universali  sacerdotio.  Prius  tam  bene  2 enuntiata  doctrina 

nunc  vita  laicorum  3 non  applicatur.  Hoc  nocet  unitati  et  harmoniae  no- 
stri schematis. 

Nomine  plus  quam  60  episcoporum  e variis  nationibus,  petere  liceat 
ut  in  schemate  doctrina  sacerdotii  universalis  applicetur  vitae  laicorum. 

Iesus  Christus  est  supremus  et  aeternus  pontifex.  Ipse  hic  pontifex 
a Patre  triplex  munus  accepit',  munus  sacerdotale  seu  sanctificandi; 
munus  propheticum  seu  docendi;  munus  regale  seu  regendi. 

Iesus  Christus  in  laicis  sibi  baptismo  unitis  nunc  actualiter  vivit  et 
eos  active  muneris  sui  sacerdotalis,  prophetici  et  regalis  participantes 
reddere  conatur.  Ideo 4: 

1.  Laici  vocantur  ad  vivendum  in  unione  cum  Christo  munus  suum 
sacerdotale  exercente.  ...5  Iesus  Christus  in  laicis  vult  adimplere  cultum 
spiritualem  ut  Pater  glorificetur  et  peccata  expientur.  Laici  qui  baptismo 
et  confirmatione  in  Christo  sacerdote  sunt  consecrati,  sunt  factae  per- 
sonae consecratae,  isti  laici 6 cum  ipso,  in  ipso  et  per  ipsum  seipsos 
constanter 7 offerre  debent.  Non  sufficit  observatio 8 alicuius  legalismi 
externi,  sed  intima  vita  laicorum  debet  esse  religiosa,  seu 9 ad  Deum 
directa  in  Christo  P Cum  Christo,  laici  debent  orare,  opera  sua  quotidiana 
adimplere  et  contrarietates  vitae  cum  patientia  tolerare, 11  ad  expianda 
peccata  familiae  humanae ,n  ut  exhibeant  membra  sua  hostiam  viventem 
sanctam  Deo  placentem,  rationabile  obsequium  suum  ,..13.  Haec  laicorum 
unio  cum  Christo  Sacerdote  suum  culmen  attingit 14  quando  eius  sacrifi- 
cium eucharisticum  participant. 

2.  Laici  vocantur  ad  vivendum  in  unione  cum  Christo  munus  suum 
propheticum  exercente.  Laici  in  Christo  Patri  offerre  debent  suam  quo- 
tidianam instantiam  ad  testimonium  perhibendum  de  veritate.  Spiritu 
Christi  illuminati ,15  laici,  et  personaliter  et  cum  aliis  coniuncti,  debent 
esse  lux  mundi.  In  medio  vitae  saecularis  laici  intellectum  suum,  volun- 
tatem, sensus,  corpus  et  instrumenta  laboris  considerare  debent  ut  res 
destinatione  sacras,  res  16  sacras  sibi  a Christo  commissas  quibus 17  in 
sua  familia,  apud  suos  vicinos,  in  locis  laboris,  in  locis  ludorum,  in  pu- 
blicis negotiis  uti  debent  ad  ostendendum  quomodo  verus  christianus 
practice  vivat.  Doctrina  Christi  non  est  theoria,  sed  regula  vitae  qua 
tota  vita  consecrata  et 18  concreta  informari  debet.  Christus  olim  in  Pa- 
laestina inter  homines  vivens  exemplum  dedit  ut  et  nos  ita  faciamus. 
Ipse 19  Christus  propheta  hodierno  tempore  mediantibus  laicis  quasi 
experimentaliter  monstrare  vult  quid  sit  christianismus,  quid  sit 20  Evan- 
gelium...21 

Sed  praeterea  Christus  propheta  doctrinam  suam  verbo  praedicavit. 
Ipse  nunc,  mediantibus  laicis,  familiae  humanae12  valores  morales  et  ve- 
ritates fidei  annuntiare  intendit.  Quapropter  laici,  de  doctrina  Christi 

bene  23  edocti,  cum  ipso,  cum  Iesu  24  humiliter,  confidenter  et  audacter 
verbum  Dei  in  sua  familia  et  in  vita  sociali  annuntiare  debent  ut  sermo 
Dei  currat  et  clarificetur  et  ut  societas  moderna  de  solutione  christiana 
suorum  problematum  edoceatur ,25 

3.  Laici  vocantur  ad  vivendum  in  unione  cum  Christo  munus  re- 
gale exercente.  Christus  non  tantummodo  veritatem  intellectui  humano 
praedicavit,  sed  omnia  in  se  instaurare  incepit.  Quid  erat  super  terram  26 
munus  regale  Iesu  Christi?  Non  vita  gloriosa  sed  conamina  laboriosa 27 
ut  concreta  vita  humana  sub  respectu  naturali  et  supernaturali  progres- 
sivo modo  ordinaretur  28  secundum  voluntatem  Creatoris  et  Patris  cae- 
lestis atque  caritate  informaretur.  Vita  Iesu  in  terra  novum  ordinem 
incepit™  Christus  nunc 30  hodierno  tempore  adiuvantibus  laicis  hanc 
mundi  consecrationem  gradatim  perficere  intendit.  Quapropter  ipsi  laici 
rogantur  ut  primo  31  in  semetipsis  regnum  pacis  extendant,  paulatim  32 
induentes  novum  hominem  ...33.  Hoc  modo  anima,  corpus  et  omnes  res 
materiales,  quibus  unusquisque  34  laicus  christianus  secundum  ordinem 
naturae  utitur,  ordinabuntur  ad  gloriam  Dei  et  bonum  societatis  hu- 
manae. 

Sed  praeterea  Christus,  mediantibus  laicis,  regnum  suum  pacificum 
progressivo  modo  extendere  vult  ad  totum  mundi  ordinem.  Laici  chri- 
stiani  suo  humili  servitio  in  societate  cum  omnibus  hominibus  bonae  vo- 
luntatis collaborare  debent  ut  educatione  et  legislatione  instaurentur  con- 
cordia familialis,  socialis,  civilis,  internationalis,  uno  verbo  integer  ordo 
christianus.  Christus,  mediantibus  laicis,  progressum  technicum  et  scien- 
tificum  adhibere  vult  ut  tota  humanitas  vivere  possit  modo  magis  hu- 
mano, latius  accedere  ad  bona  culturae,  perfectius  attingere  pacem  ve- 
ram, felicitatem  ac  libertatem  filiorum  Dei,  exspectans  beatam  spem  et 
adventum  D omini}1  Tali  modo  redemptio  Christi  « incarnatur  » in  rea- 
litatibus  terrestribus,  gradatim  consecrantur  universa  et  instaurantur  et 
assumantur 36  omnia  sub  novo  capite,  sub  pacifico  regno  Iesu  Christi , 
Domini  Nostri.27  Dixi. 


In  textu  scripto  tradito : 1 exponitur.  2 deest.  3 laicis.  4 Nomine 
plurimorum  episcoporum  hic  ostendere  conabor  quomodo  doctrina  sacerdotii  uni- 
versalis applicata  vitae  laicorum  hanc  intime  et  profundissime  connectit  cum  sa- 
cerdotio Iesu  Christi  et  cum  muneribus  sacrae  hierarchiae.  Quae  hic  dicentur  iam 
saeculo  elapso  spiritu  quasi  prophetico  innuebantur  a card.  Newman.  Laici  ad 
munus  sacerdotale,  propheticum  et  regale  Iesu  Christi  participandum  destinan- 
tur. 5 Animadvertere  liceat  quod  in  schemate  inter  munera  laicorum  non  no- 
minatur cultus.  Omnia  quae  dicuntur,  diriguntur  ad  hominem  et  mundum  sancti- 
ficandum. Sed  laicus  praeprimis  vivere  debet  ad  laudem  gloriae  Dei,  ad  glorifi- 
candam Trinitatem.  6 deest.  7 deest.  8 observantia.  9 deest. 

10  deest.  11  eaque  cum  voluntariae  paenitentiae  actibus  miscere.  12  mundi. 
13  (cf.  Rom.  12,  1).  14  attinget.  15  Sancto  potati.  16  deest.  17  His. 

18  deest.  19  deest.  20  deest.  21  sicut  ipse  olim  in  Palaestina  inter  ho- 

mines vivens  exemplum  dedit  ut  et  nos  ita  faciamus.  22  in  medio  saeculo. 
23  deest.  24  deest.  25  (2  Thess.  3,  1).  Laici  initialiter  audiunt  doctrinam 

catholicam  ab  apostolis  eorumque  successoribus,  sed  in  subsequenti  intellectione 
doctrinae  ipsi  suo  supernaturali  sensu  fidei  habent  partem  activam,  magisterio  ec- 
clesiastico subordinatam,  tanquam  organum  Christi  prophetae  qui  Ecclesiam  suam 
adiuvat  ne  a veritate  declinet  eamque  profundius  intelligat  et  in  vita  fidelius  ap- 
plicet. Haec  omnia  dicuntur  in  schemate  pag.  9 sub  a et  b,  sed  ibi  exponuntur  sine 
relatione  cum  munere  prophetico  Christi  et  modo  nimis  abstracto.  Nunc  prima 
vice  aliquod  Concilium  de  laicis  loquitur.  Nonne  nunc  loquendum  est  modo  qui 
ab  ipsis  intelligitur.  Haec  etiam  valent  de  iis  quae  sub  c exponuntur.  Etenim: 
26  est.  27  nisi  eius  conamina.  28  ordinetur.  29  informetur?  Christus 
vita  sua  terrestri  mundo  novum  ordinem  proposuit  et  hominibus  renovatam  ca- 
pacitatem dedit.  Cum  Christi  adiutorio  humanitas  capax  facta  est  ut  rebus  et 
laboribus  humanis  acquirat  finem  supernaturalem  et  participationem  gloriae  quam 
ut  primogenitus  sua  resurrectione  et  ascensione  inchoavit.  30  deest.  31  deest. 
32  deest.  33  qui  secundum  Deum  creatus  est  in  iustitia  et  sanctitate  veritatis 
(Eph.  4,  23-24).  34  deest.  35  deest.  36  assumuntur.  37  Christi 

( Eph . 1,  10).  Ut  laici  hoc  munere  sacerdotali,  prophetico  et  regali  fungi  possint, 
Iesus  Christus  ipsis  ius  tribuit  ut  sustententur,  doceantur  et  regantur  sacro  hie- 
rarchiae  ministerio.  Ipse  Summus  Sacerdos  in  sacerdotio  ministeriali  operatur  ut 
laici  accessum  habeant  ad  oblationem  eucharisticam  sacrificii  redemptionis  nostrae 
et  ad  sacramenta  et  gratias  ab  ipso  promanantia. 

Iesus  Christus  munere  prophetico  hierarchiae  commisso  laicis  securam  viam 
aperit  ad  veritatem  evangelicam  credendam  et  profundius  scrutandam. 

Iesus  Christus  munere  regali  sacrae  hierarchiae  laicos  « in  medio  nationis  pra- 
vae et  perversae  » {Rhii.  2,  15)  non  relinquit  orphanos  sed  vadit  et  venit  ad  eos 
ut  gaudeat  cor  eorum  et  gaudium  eorum  nemo  tollat  ab  ipsis. 

Si  in  textu  de  hac  visione  muneris  laici  christiani  ratio  habetur,  tota  expo- 
sitio fiet  magis  harmonica  et  unita.  Laici,  ut  iam  ampla  pastorali  experientia  con- 
stat, vitam  et  apostolatum  suum  modo  magis  religioso,  profundius  christiano  con- 
cipient, vera  doctrina  Christi  nutrientur  et  maiori  gaudio  cum  hierarchia  colla- 
borabunt. 

Qua  de  causa,  nomine  plurimorum  episcoporum  rogo  ut  textus  examinatus 
in  aliquibus  punctis  emendetur  iuxta  propositionem  quam  nostrae  secretariae 
tradam. 

Animadversiones  additae-. 

Emendationes  proponuntur  nomine  120  Patrum  conciliarium  propter  sequentes 
rationes:  1.  ut  maior  harmonia  et  profundior  unitas  obtineatur  inter  dicta  de  sa- 
cerdotio universali  (n.  24  ad  speciale  caput  remittendum)  et  de  vita  salutifera  lai- 
corum  (n.  25);  2.  ut  doctrina  sacerdotii  universalis  non  maneat  sine  applicatione 
in  vitae  laicorum  doctrina;  3.  ut  laicorum  vita  magis  coniuncta  appareat  cum  vita 
Christi,  iuxta  dicta  a Summo  Pontifice  in  inaugurali  sermone  huius  sessionis. 

Pag.  8,  linn.  37-38  sic  mutentur:  « Laici  ad  populum  Dei  vocati  et  sacerdo- 
tium universale  participantes,  ...  ». 

Pag.  9,  post  lin.  9 sequentia  inserantur:  « Supremus  et  aeternus  Pontifex  Iesus 

Christus  in  laicis  baptismo  et  confirmatione  sibi  unitis  actuose  vivit  eosque  per 
Spiritum  Sanctum  indesinenter  impellit  ut  suum  sacerdotale,  propheticum  et  regale 
munus  generose  participent. 

a)  Laici  vocantur  ad  vivendum  in  unione  cum  Christo,  qui  virtute  sui  mu- 
neris sacerdotalis  in  ipsis  cultum  spiritualem  adimplere  intendit  ut  Pater  glorifi- 
cetur et  peccata  hominum  expientur. 

Qua  de  causa  laici  ut  personae  Christo  consecratae  et  a Spiritu  Sancto  anima- 
tae, non  legalismo  externo  Deo  serviunt,  sed  vitam  intime  religiosam  seu  ad  Deum 
directam  ducere  aspirant.  Cum  Christo  in  oratione  perseverantes,  opera  sua  quoti- 
diana adimplent,  molestias  vitae  cum  patientia  sustinent  et  generose  Eucharisticum 
sacrificium  participant  ad  expianda  peccata  familiae  humanae:  ut  exhibeant  membra 
sua  hostiam  sanctam,  Deo  placentem,  rationabile  obsequium  suum  (cf.  Rom. 
12,  1)  ». 

Pag.  9,  linn.  10-14  sic  mutentur:  « b ) Laici  praeterea  vocantur  ad  vivendum  in 
unione  cum  Christo  munus  suum  propheticum  in  familia  humana  exercente.  In 
ipso  suam  quotidianam  instantiam  ad  testimonium  perhibendum  de  veritate  Patri 
offerre  tenentur. 

Sicut  olim  Filius  hominis  in  Palaestina  inter  homines  vivens,  exemplum  dedit, 
ut  et  nos  ita  faciamus  (cf.  Io.  13,  15),  ita  nunc  per  Spiritum  Sanctum  inclinat 
laicos  ut  intellectum  suum,  voluntatem,  sensus,  corpus  et  instrumenta  laboris  con- 
siderent atque  adhibeant  tamquam  res  sacras,  divinitus  sibi  commissas,  ad  testifi- 
candum de  Evangelio.  In  vita  sua  familiali  ceterisque  humani  commercii  negotiis 
Christi  testes  sunt  illius  regulae  vivendi  quam  Salvator  mundi  in  Ecclesia  ma- 
nifestat. 

Sed  laici  christiani  a Christo  etiam  ut  fidei  praecones  adhibentur,  quibus  veri- 
tates fidei  et  normas  valoresque  morales  revelare  intendit.  Quapropter  laici,  hie- 
rarchiae  sacro  magisterio  associati,  sollerter  in  profundiorem  cognitionem  veritatis 
revelatae  atque  catholicae  doctrinae  incumbentes,  cum  Christo  humiliter,  confi- 
denter et  audacter  verbum  Dei  evangelizare  debent,  ut  sermo  Dei  currat  et  clarifi- 
cetur (cf.  2 Thess.  3,  1)  et  societas  humana  de  solutione  christiana  quaestionum 
vitae  instruatur  ». 

Pag.  9,  linn.  14-21  maneant  sicut  sunt. 

Pag.  9,  linn.  22-35  scribantur  sub  c ),  ut  infra  exponitur. 

Pag.  9,  linn.  37-41  sequenti  modo  mutentur:  « c ) Denique  laici  vocantur  ad 
vivendum  in  unione  cum  Christo,  qui  munere  suo  regali  omnia  in  se  instaurare 
intendit. 

Quemadmodum  Christus  per  totam  vitam  suam  laboriosam  patienter  cona- 
mina fecit  ut  existentia  humana  secundum  voluntatem  Creatoris  et  Patris  caelestis 
ordinaretur  et  infusa  caritate  informaretur,  ita  nunc  idem  Iesus  Christus,  in  caelo 
regnans,  regnum  Dei  in  laicorum  vita  interna  dilatari  cupit  eosque  per  Spiritum 
Sanctum  impellit  ut  induant  novum  hominem,  qui  secundum  Deum  creatus  est 
in  iustitia  et  sanctitate  veritatis  (cf.  Eph.  4,  23-24). 

Laici  praeterea,  collatis  viribus,  condiciones  diffusioni  religionis  idoneas 
promoveant,  ut  Ecclesiae  spatium  vitae  et  operositatis  obtineant  atque  commu- 
niant, ut  instituta  et  condiciones  mundi , si  qua  mores  ad  peccatum  conducant,  ita 
sanent,  ut  haec  omnia  ad  iustitiae  normas  conformentur  et  virtutum  exercitio  potius 
faveant  quam  obsint. 

Ad  laicos  etiam  id  spectat,  ut  per  opera  etiam  saecularia  seipsos  alios  que 

sanctificent,  ita  ut  mundus  Spiritu  Christi  imbuatur,  atque  in  iustitia  et  pace  finem 
suum  efficacius  attingat.  Valide  conferant  operam  ut...  ». 

N.  B.  Partes  linea  indicatae  proveniunt  ex  textu  schematis  et  tantummodo  alio 
loco  ponuntur. 

Em.mi  cardd.  Lienart,  Lille;  Gerlier,  Lyon;  Feltin,  Paris;  Lefebvre,  Bourges; 
Suenens,  Malines;  exc.mi  arch.  Heenan,  Westminster;  Guerry,  Cambrai;  Garrone, 
Toulouse;  Martin,  Rouen;  Grimshaw,  Birmingham;  Murphy,  Cardiff;  Dupuy,  Albi; 
Weber,  Strasbourg;  Villot,  eoad.  Lyon;  Gouyon,  eoad.  Rennes;  Jager,  Paderborn; 
Sevrin,  AT  Mossina;  Perraudin,  Kabgayi;  Morel,  AT  Eno;  Cornelis,  Elisabeth- 
ville;  Scalais,  Leopoldville;  Meis,  Luluabourg;  Van  den  Bergh,  Lisala;  exc.mi  ep. 
Grauls,  Kitega;  Martin,  Burusi;  Ntugahaga,  Ngozi;  Makara,  Usumbura;  Sibomana, 
Ruhengeri;  Yahamangi,  Astrida;  Masurati,  Maroniti;  Bouve,  Kongolo;  Charriere, 
Fribourg;  Himmer,  Tournay;  van  Zuylen,  Liege;  Charue,  Namur;  Calewaert,  Gent; 
Schoenmaekers,  aux.  Malines;  Oste,  Jehol;  Van  Melckebeke,  Ningsia;  Guffens, 
Germaniciana;  Verhoeven,  Manado;  De  Kesel,  aux.  Gent;  De  Keyzer,  aux.  Bruges; 
Mustu,  aux.  Namur;  Nezic,  Porec  Pula;  Boillon,  Verdun;  Mouisset,  Nice;  Schmitt, 
Metz;  Verdet,  La  Rochelle;  Volksaert,  South  Afrika;  Dlamini,  Umzimkulu;  van 
Velsen,  Kroonstadt;  Ketteler,  Bethlehem  S.  A.;  Vermeiren,  Pedactoe;  Grent;  Am- 
borna;  Schoemaeker,  Purwokerto;  0’Loughlin,  Darwin;  Terrienne,  Menelaite; 
Stemper,  Eleuteropolis;  Van  Waeyenbergh,  aux.  Malines;  Van  Hoeck,  Cissita  S.  A.; 
Aruswalmi,  Kumbakonam;  da  Veiga  Coutinho,  Sagalasso;  D’Mello  R.,  Mangalore; 
D’Mello  L.,  Ajmer  Jaipur;  Fernandez,  aux.  New  Delhi;  Gomes,  aux.  Bombay; 
Lourdusami,  aux.  Bangalore;  Picachy,  Jambedpur;  Rosario,  Amravati;  Daem, 
Antwerpen;  De  Smedt,  Bruges;  Heuschen,  aux.  Liege;  Hart,  Dunkeld;  Demedts, 
Cadorma;  Geeraerts,  Lagania;  Lesourd,  Nouna;  Durieux,  Waraigi;  Ancel,  aux.  Lyon; 
Puech,  Carcasonne;  Pioger,  Sees;  Vion,  Poitiers;  de  Cambourg,  Eutime;  Donze, 
Tulle;  Rouge,  Nimes;  Barthe,  Frejus;  Riopel,  Neocesarea;  Maziers,  Augustopoli; 
Caillot,  Bononia;  Hermil,  Marida;  Renard,  Versailles;  Goupy,  Blois;  Douillard,  Sois- 
sons;  Dupont,  aux.  Lille;  Kettel,  Kabinda;  Jacques,  Boma;  Coba,  aux.  Matadi;  Zitta, 
Gindaro;  Lehaen,  Sakania;  Van  Cauwelaert,  Inongo;  van  Rengen,  Mweka;  Bouve, 
Kongolo;  Kimbondi,  Kisantu;  Ndudi,  Matara;  Nganga,  Atira;  Morlion,  Baudouin- 
ville;  Restieaux,  Plymouth;  Eliis,  Nottingham;  Brunner,  Middlesbrough;  Beck, 
Salford;  Rudderham,  Clifton;  Dwyer,  Leeds;  Petit,  Menevia;  Grasar,  Shrewsbury; 
Holland,  Etenna;  Degryse,  S.  G.  Scheut;  Van  Kerckhoven,  S.  G.  Miss.  S.  Cord.; 
McGrath,  aux.  Panama. 


16 

Exc.mus  p.  d.  aegidius  henricus  alexius  barthe 

Episcopus  Foroiuliensis-T olonensis 
Venerabiles  Patres, 

Nonnulli  oratores  dolendum  censuerunt  quod  in  primis  duobus  ca- 
pitulis de  Ecclesia  nimis  modice  in  lucem  ponatur  aspectus  missiona- 
rius  Ecclesiae. 

Cap.  III  eumdem  defectum  non  exhibet;  attamen  et  ibi  non  suffi- 

cienter  explicatur  quomodo  populus  christianus  conferre  potest  ad  dif- 
fundendum nuntium  evangelicum,  speciatim  sub  respectu  spei,  quam 
mundus  exspectat. 

1.  De  populo  Dei  in  genere.  Stricto  sensu  quid  est  populus  Dei? 
Ille  est  qui  genuinam  spem  a Christo  allatam  plene  possidet  et  eam  re- 
tinet, non  solum  ut  ipse  ex  ea  vivat,  sed  etiam  ut  eam  universo  mundo 
communicet. 

Sic  etenim  scribit  Paulus  ad  Romanos:  « Nam  exspectatio  creaturae 
revelationem  filiorum  Dei  exspectat.  Scimus  enim  quod  omnis  creatura 
ingemiscit  et  parturit  usque  adhuc  »...1 

Homines,  praesertim  in  mundo  hodierno,  sane  sibi  conscii  sunt 
de  necessitate  sperandi;  sed  quoniam  sibi  falsas  rationes  spei  adstruunt, 
ab  illis  decipiuntur. 

Iam  Israelitae  veram  spem  tamquam  depositum  divinum  serva- 
bant, in  quantum  populus  Dei  et  consequenter  in  quantum  populus  pro- 
missionis erant. 

Post  adventum  Messiae,  populus  Dei  spem  illam  annuntiat  cum 
maiore  certitudine,  et  cum  missione  eam  praedicandi  omnibus  homini- 
bus qui  promissioni  divinae  alieni  sunt. 

Etenim  spes  non  est  solummodo  virtus  privata  uniuscuiusque  fidelis, 
sed  vis  est  quaedam  insita  communitati  credentium  in  hoc  mundo  ad 
beatitudinem  aeternam  tendente. 

Declarat  enim  apostolus,  verba  prophetae  Oseae  renovans:  « Vo- 
cabo non  plebem  meam,  plebem  meam;  et  non  dilectam,  dilectam;  et 
non  misericordiam  consecutam,  misericordiam  consecutam.  Et  erit:  in 
loco  ubi  dictum  est:  non  plebs  mea,  ibi  vocabuntur  filii  Dei  vivi  »...2 

Sic  a)  non  relinquitur  pseudo-prophetis  messianismi  temporalis,  et 
eorum  damnosae  seductioni,  veritas  quae  in  ipsa  structura  regni  Dei 
includitur.  Populus  Dei  innectitur  huic  mundo,  ut  eius  legitimas  adspi- 
rationes  purificet,  et  ad  rectum  finem  perducat. 

b ) Ecclesia  tamquam  « signum  » in  nationibus  manifestatur, 
iuxta  Evangelium  Domini  Iesu,  iuxta  verba  prophetica  S.  Ioannis 
Baptistae:  « Erunt  prava  in  directa  et  aspera  in  vias  planas  » ...3,  iuxta 
etiam  praedicationem  apostolorum,  doctrinam  Patrum  et  documenta 
Romanorum  Pontificum,  praesertim  in  litteris  quae  corda  omnium  nuper 
valde  commoverunt:  Vacem  in  terris. 

Deinde  c ) hoc  modo  missio  laicorum  in  plenam  lucem  reapse  po- 
nitur. 

Unde  2.  De  laicis.  In  proclamando  spem  communem  omnibus  mem- 
bris populi  Dei,  laici  missionem  habent  peculiarem,  quae  ex  ipsorum 
genere  vitae  scaturit.  Spem  christianam  debent  praesertim  annuntiare, 

sicut  dictum  est : in  vita  familiari , in  vita  professionali in  relationibus 
socialibus  et  in  vita  politica ,4 

a)  In  vita  familiari:  quia  omnes  ad  felicitatem  cordis  tendunt 
per  amorem  qui  plenam  satisfactionem  affert.  Saepius  autem  amor  ille 
impurus  est,  ergo  fallax.  Dum  autem  familiam  contemplant,  in  qua 
parentes  et  filii  vere  in  Christo  sese  diligunt,  et  in  qua  coniugalis  amor 
in  ipso  Christo  virescit  et  floret,  eo  ipso  viam  invenient  ad  verum  amo- 
rem obtinendum. 

b)  In  vita  professionali:  hodierni  homines  magni  faciunt  laborem, 
progressus  scientiae  et  technicae  artis;  eorum  autem  pondus  aeternum 
non  perspiciunt,  et  fructibus  proprii  laboris  male  utuntur. 

Sed  christiani,  qui  in  conatibus  illis  collaborationem  vident  cum 
actione  creatrice  divina,  necnon  instrumentum  Redemptionis  et  medium 
ad  maxima  bona  ventura  adipiscenda,  alios  adiuvant  ad  spes  falsas  puri- 
ficandas, et  cum  Christo  omne  quod  bonum  est  in  mundo,  ad  regiones 
quas  spectare  debent,  constituunt. 

Item  3.  In  relationibus  socialibus  et  in  vita  politica. 

Omnes  iustitiam  et  pacem  quaerunt;  a Christo  autem  seiuncti  nul- 
lomodo  eas  obtinere  possunt. 

Splendidis  encyclicis  Summus  Pontifex  mentes  hominum  illuminat, 
episcopi  et  sacerdotes  spem  certissimam  Evangelii  praedicant.  Sed  sem- 
per  haec  auditur  eadem  quaestio:  « Quomodo  spes  illa  nobis  vera  et  viva 
efl&citur?  ».  Soli  possunt  laici  demonstrationem  practicam  huius  doc- 
trinae praebere.  Haec  est  eorum  missio  propria  in  populo  Dei. 

Et  efficacior  erit  haec  missio,  si,  in  quantum  fieri  potest,  testimo- 
nium collectivum  redderint  et  si  illam  convinctionem  tenuerint  quod 
non  sufficit  vitam  suam  illa  spe  imbuere,  sed  etiam  eiusdem  spei  ratio- 
nem reddere,  ut  et  alii  eam  cognoscant  et  intelligant  quid  sit  ille  popu- 
lus Dei,  in  cuius  sinum,  et  ipsi  vocantur. 

Si  omnia  ista  saperent,  quae  saepius  ignorant,  quam  maiorem  ani- 
mum haberent  nostri  laici,  ad  propriam  sanctificationem,  et  ad  regnum 
Dei  efficacius  promovendum.  Dixi. 


In  textu  scripto  tradito-.  1 ( Rom ..  8,  19-22).  2 ( Rom . 9,  25-26).  Hoc 

autem  in  schemate  non  sufficienter  exprimitur;  quapropter  aliquas  additiones  pro- 
ponere intendo,  quarum  textum,  in  hoc  sensu  exaratum,  secretario  committam. 
3 ( Lc . 3,  5).  4 deest. 

Moderator : Antequam  disgredimur,  liceat  mihi,  venerabiles  Patres, 
attentionem  vestram  brevibus  dirigere  in  solemnem  actionem  liturgicam, 
quae  proxima  die  Dominica,  hora  8,  in  hac  S.  Petri  Basilica  peragetur. 

qua  nempe  Summus  Pontifex  ipse  consecrabit  quatuordecim  episcopos, 
qui  maiore  ex  parte  populo  Dei  in  Ecclesiis  missionum  servient  vel 
speciali  delegatione  a Summo  Pontifice  accepta  dissitas  orbis  Ecclesias 
cum  centro  unitatis  firmiter  coniungent. 

Grata  occasio  nobis  erit,  et  ideo  Patres  religiose  invitantur  ut  diem 
mundialem  missionum  boc  eximio  ac  singulari  modo  possimus  celebrare 
in  Concilio  Vaticano  II  uniti  cum  Christi  Vicario. 

Iam  saepius  bis  ultimis  hebdomadis  audivimus  in  hac  aula  conciliari 
de  Ecclesia,  quae  est  in  statu  missionis  et  quae  munere  evangelizandi 
urgetur. 

Post  duos  dies  ad  S.  Petri  Confessionem  hic  congregati,  sub  ritu 
sacramentali  videbimus  Ecclesiam  ex  successione  apostolica  crescentem, 
ut  sit  nostris  diebus  lumen  gentium  et  signum  salutis  elevatum  inter 
nationes. 

Rogamus  vero  in  precibus  nostris  Dominum,  ut  fratres  nostri  ad  epi- 
scopale munus  electi,  divino  praeveniente  et  adiuvante  gratia,  inveniri 
mereantur  fervidi  ac  fideles  Domini  et  fratrum  eius  sibi  concreditorum 
ministri. 

Proxima  congregatio  erit  sequenti  die,  feria  II,  hora  9. 

Em. mus  P.  D.  Eugenius  card.  Tis serant:  Reponatur  Sacrosanc- 
tum Evangelium. 

Exc.mus  P.  D.  Pericles  Felici,  arch.  tit.  Samosatensis,  secre- 
tarius  generalis  Ss.  Concilii : 

Moderatur  hanc  52  congregationem  generalem  em.mus  ac  rev.mus 
D.  card.  Leo  Ioseph  Suenens,  arch.  Mechliniensis-Bruxellensis. 

Hodie,  antequam  prosequatur  disceptatio  circa  cap.  III  schematis 
de  Ecclesia,  habebitur  per  exc.mum  D.  Albertum  Martin  relatio  super 
cap.  IV  schematis  de  sacra  Liturgia,  nempe  de  Officio  divino. 

Dum  fiet  disceptatio,  habebuntur  suffragationes  circa  singulas  emen- 
dationes propositas,  ut  semper  factum  est.  Et  suffragatio  fiet  per  placet 
et  non  placet  tantum. 

Lego  nunc  nomina  Patrum,  qui  verba  facere  postulaverunt  circa 
cap.  III  schematis  de  Ecclesia-,  em. mi  ac  rev.mi  DD.  cardd.  Albertus 
Meyer,  arch.  Chicagiensis  in  Statibus  Foederatis  Americae  Septemtrio- 
nalis,  Alfredus  Ottaviani;  exc.mi  DD.  Raimundus  Tchidimbo,  arch. 
Konakriensis  in  Guinea,  Thomas  Cooray,  arch.  Columbensis  in  Ceylon, 
Carolus  Wojtyla,  vic.  cap.  Cracoviensis  in  Polonia,  Dionysius  Hurley, 
arch.  Durbanianus  in  Africa  Meridionali,  Adam  Kozlowiecki,  arch. 
Lusakensis  in  Rhodesia,  Ioannes  Hervas,  ep.  Cluniensis  in  Hispania, 
Henricus  Golland,  arch.  Botucatuensis  in  Brasilia,  Ioseph  Ruotolo,  ep. 
Uxentinus  in  Italia,  Casimirus  Morcillo,  arch.  Caesaraugustanus  in  Hi- 
spania, Iulius  Daem,  ep.  Antverpiensis  in  Belgio,  Sebastianus  Soares  de 
Resende,  ep.  Beirensis  in  Mozambico,  Franciscus  Marty,  arch.  Remensis 
in  Gallia,  Vincentius  Enrique,  ep.  Celsonensis  in  Hispania,  Ioannes 
Schiitte,  sup.  gen.  S.V.D.,  Marius  Maziers,  ep.  aux.  Lugdunensis  in 
Gallia,  Franciscus  Seper,  arch.  Zagrabiensis  in  Iugoslavia,  Marcus 
McGrath,  ep.  aux.  Panamensis  in  Panama,  Iacobus  Menager,  ep.  Mel- 
densis  in  Gallia,  Ignatius  Ziade,  arch.  Berytensis  Maronitarum  in  Li- 
bano, Alfonsus  Uribe,  ep.  aux.  Carthaginensis  in  Columbia,  Emmanuel 
Larrain,  ep.  Talcensis  in  Chilia,  Ioannes  Healy,  ep.  Gibraltariensis  in 
Gibraltaria,  Ioannes  Przyklenk,  ep.  Ianuariensis  in  Brasilia,  Blasius 
D’Agostino,  ep.  Vallensis  in  Lucania  in  Italia,  Raphael  Moralejo,  ep. 
aux.  Valentinus  in  Hispania,  Villelmus  Van  Zuylen,  ep.  Leodiensis  in 
Belgio,  Laurentius  Shehan,  arch.  Baltimorensis  in  Statibus  Foederatis 
Americae  Septemtrionalis. 


8 


114 


ACTA  CONC.  VATICANI  II  - PERIODUS  II 


1  - SCHEMA  CONSTITUTIONIS  DE  SACRA  LITURGIA 

[5]  EMENDATIONES 

a Patribus  Conciliaribus  postulatae 
a Commissione  Conciliari  de  Sacra  Liturgia 

EXAMINATAE  ET  PROPOSITAE 

Caput  IV  Schematis 
AD  PROOEMIUM 

1 — Pag.  185,  post  lineam  6,  addatur:  « Illud  enim  sacerdotale 

munus  per  ipsam  suam  Ecclesiam  pergit,  quae  non  tantum 
Eucharistia  celebranda,  sed  etiam  aliis  modis,  praesertim  Of- 
ficio divino  persolvendo,  Dominum  sine  intermissione  laudat  et 
pro  totius  mundi  salute  interpellat  ». 

2 — Pag.  185,  lineis  12-15,  textus  ita  mutetur:  « Cum  vero  mirabile 

ILLUD  LAUDIS  CANTICUM  RITE  PERAGUNT  SACERDOTES  ALIIQUE 
AD  HANC  REM  ECCLESIAE  INSTITUTO  DEPUTATI  VEL  CHRISTIFI- 
DELES  UNA  CUM  SACERDOTE  EORMA  PROBATA  ORANTES,  TUNC 
VERE  VOX  EST  IPSIUS  SPONSAE,  QUAE  SPONSUM  ALLOQUITUR, 
IMMO  ETIAM  ORATIO  CHRISTI  CUM  IPSIUS  CORPORE  AD  Pa- 
TREM  ». 

3 — Pag.  185,  post  lineam  21,  addatur  nova  haec  paragraphus:  « Sa- 

cerdotes SACRO  PASTORALI  MINISTERIO  ADDICTI  EO  MAIORE 

fervore  Horarum  laudes  persolvent,  quo  vividius  conscii 

ERUNT  SIBI  OBSERVANDUM  ESSE  MONITUM  PAULI:  “ SINE  IN- 

TERMISSIONE orate  ” (1  Thess.  5,  17);  operi  etiam  in  quo 
LABORANT  DOMINUS  SOLUS  EFFICACITATEM  ET  INCREMENTUM 
DARE  POTEST,  QUI  DIXIT:  “ SINE  ME  NIHIL  POTESTIS  FACERE  ” 
(Io.  15,  5);  propterea  Apostoli  DIACONOS  INSTITUERE  DECRE- 
VERUNT DICENTES:  “ NOS  VERO  ORATIONI  ET  MINISTERIO  VERBI 
INSTANTES  ERIMUS  ” (Act.  6,  4)  ». 

[6]  AD  ART.  68 

4 — Pag.  186,  lineis  8-10,  textus  ita  mutetur:  « Hora  quae  Matuti- 

num vocatur,  quamvis  in  choro  indolem  nocturnae  laudis  retineat, 

ita  accommodetur  ut  qualibet  diei  hora  recitari  possit,  et  e psal- 
mis PAUCIORIBUS  LECTIONIBUSQUE  LONGIORIBUS  CONSTET  ». 

Pag.  186,  post  lineam  10,  addatur:  « Hora  Prima  supprima- 
tur ». 

Pag.  186,  lineis  11-12,  textus  ita  mutetur:  « in  choro,  Horae 
minores  Tertia,  Sexta,  Nona  serventur.  Extra  chorum  e 

TRIBUS  UNAM  SELIGERE  LICET,  DIEI  TEMPORI  MAGIS  CONGRUEN- 
TEM ». 


NOVUS  ARTICULUS 

Pag.  186,  post  lineam  12,  addatur  novus  articulus:  « cum  prae- 
terea Officium  divinum,  utpote  oratio  publica  Ecclesiae, 

SIT  FONS  PIETATIS  ET  ORATIONIS  PERSONALIS  NUTRIMENTUM, 
OBSECRANTUR  IN  DOMINO  SACERDOTES  ALIIQUE  OMNES  DIVINUM 

Officium  participantes,  ut  in  eo  persolvendo  mens  con- 
cordet VOCI,  AD  QUOD  MELIUS  ASSEQUENDUM,  LITURGICAM  ET 
BIBLICAM,  PRAECIPUE  PSALMORUM,  INSTITUTIONEM  SIBI  UBE- 
RIOREM COMPARENT. 

IN  INSTAURATIONE  VERO  PERAGENDA,  VENERABILIS  ILLE  Ro- 

mani  Officii  saecularis  thesaurus  ita  aptetur,  ut  latius 

ET  FACILIUS  EO  FRUI  POSSINT  OMNES  QUIBUS  TRADITUR  ». 

AD  ART.  69 

Pag.  186,  lineis  16-17,  textus  ita  mutetur:  « Opus  recognitionis 
Psalterii,  feliciter  inchoatum,  quamprimum  perducatur  ad  finem, 
respectu  habito  latinitatis  Christianae,  usus  liturgici  etiam  in 
CANTU,  NECNON  TOTIUS  TRADITIONIS  LATINAE  ECCLESIAE  ». 


AD  ART.  72 

Pag.  186,  lineis  32-36  et  pag.  187,  lineis  1-2,  omittatur  art.  72: 
« a)  In  Laudibus  ac  Vesperis  feriarum  per  annum  dicantur  Ora- 
tiones matutinales  ac  vespertinales,  quae  praesto  sunt  in  Sacra- 
mentariis.  - b)  Vesperis  cotidie  Preces  inserantur  pro  variis  neces- 
sitatibus mundi  et  Ecclesiae.  - c)  In  fine  Horarum  minorum,  loco 
orationis  diei,  dicatur  oratio  dominica  seu  Pater  noster  ». 

[7]  NOVUS  ARTICULUS 

10  — Pag.  187,  post  lineam  23,  addatur:  «Opportunae  commuta- 
tiones divini  Officii  cum  actione  liturgica  a rubricis 

DEFINIANTUR  ». 

11 — Pag.  187,  post  additionem  praecedentem  [textus  emendati],  po- 
natur: « IN  CASIBUS  SINGULARIBUS  IUSTAQUE  DE  CAUSA,  ORDI- 
NARII  POSSUNT  SUBDITOS  SUOS  AB  OBLIGATIONE  OFFICIUM  RE- 
CITANDI EX  TOTO  VEL  EX  PARTE  DISPENSARE  VEL  ID  COMMU- 
TARE ». 


AD  ART.  77 

12  — Pag.  188,  lineis  4-6,  textus  ita  mutetur:  « Iuxta  saecularem  tra- 

ditionem ritus  latini,  in  Officio  divino  lingua  latina  clericis  ser- 
vanda est,  FACTA  TAMEN  ORDINARIO  POTESTATE  USUM  VERSIONIS 
VERNACULAE  AD  NORMAM  ART.  36  CONFECTAE  CONCEDENDI,  SIN- 
GULIS PRO  CASIBUS,  IIS  CLERICIS,  QUIBUS  USUS  LINGUAE  LATI- 
NAE GRAVE  IMPEDIMENTUM  EST  QUOMINUS  OFFICIUM  DEBITE 
PERSOLVANT  ». 

AD  ART.  78 

13  — Pag.  188,  linea  17,  post  verba:  « vox  Ecclesiae  »,  addatur:  « seu 

totius  Corporis  mystici  Deum  publice  laudantis,  curandum 

EST  UT  CLERICI  CHORO  HAUD  OBLIGATI  AC  PRAESERTIM  SACER- 
DOTES CONVIVENTES  VEL  IN  UNUM  CONVENIENTES,  ALIQUAM  SAL- 
TEM divini  Officii  partem  in  communi  persolvant  ». 

2 - TEXTUS  SCHEMATIS 


[31] 


Textus  in  Schemate  propositus  * 

Caput  IV 

DE  OFFICIO  DIVINO 

Summus  Novi  atque  aeterni  Testamenti  Sa- 
cerdos, Christus  Iesus,  « humanam  naturam 
assumens,  terrestri  huic  exilio  hymnum  illum 
invexit,  qui  in  supernis  sedibus  per  omne  aevum 
canitur.  Universam  hominum  communitatem  5 
ipse  sibi  coagmentat,  eandemque  in  divino  hoc 
concinendo  laudis  carmine  secum  consociat  »} 

Ecclesia  autem,  sacerdotio  mirabili  in  suo 
Capite  insignita,  et  divinam  ipsius  missionem 
in  terris  pergens,  « pro  hominibus  constituitur  io 
in  iis  quae  sunt  ad  Deum  »,2  ut  Deum  sine  in- 
termissione laudet  et  pro  singulis  interpellet. 
Quod  munus  absolvit  non  solum  per  celebra- 
tionem Eucharistiae,  sed  etiam  per  mirabile  il- 
lud laudis  canticum,  in  Officio  divino  exstans, 
quod  Christianorum  omnium  nomine  eorumque  15 
in  beneficium  adhibetur  Deo,  cum  a sacerdoti- 
bus aliisque  fiat,  in  hanc  rem  ipsius  Ecclesiae 
instituto  delegatis.3 


Omnes  proinde  qui  hoc  munere  lunguntur 
tum  gravem  Ecclesiae  obligationem,  tum  sum- 


Textus  a Commissione  emendatus  ** 

Caput  IV 

DE  OFFICIO  DIVINO 

83.  Summus  Novi  atque  aeterni  Testamen- 
ti Sacerdos,  Christus  Iesus,  humanam  naturam 
assumens,  terrestri  huic  exilio  hymnum  illum 
invexit,  qui  in  supernis  aedibus  per  omne  aevum 
canitur.  Universam  hominum  communitatem 
ipse  sibi  coagmentat,  eandemque  in  divino  hoc 
concinendo  laudis  carmine  secum  consociat.1 

Illud  enim  sacerdotale  munus  per 
ipsam  suam  Ecclesiam  pergit,  quae  non 
tantum  Eucharistia  celebranda,  sed  etiam  aliis 
modis,  praesertim  Officio  divino  persolven- 
do, Dominum  sine  intermissione  laudat  et  pro 
totius  mundi  salute  interpellat. 

84.  Divinum  Officium  ex  antiqua  traditio- 
ne christiana  ita  est  constitutum  ut  totus  cursus 
diei  ac  noctis  per  laudem  Dei  consecretur.  Cum 
VERO  MIRABILE  ILLUD  LAUDIS  CANTICUM  RITE 
PERAGUNT  SACERDOTES  ALIIQUE  AD  HANC  REM 

Ecclesiae  instituto  deputati2  vel  chri- 

STIFIDELES  UNA  CUM  SACERDOTE  FORMA  [32] 
PROBATA  ORANTES,  TUNC  VERE  VOX  EST  IP- 
SIUS Sponsae,  quae  Sponsum  alloquitur, 
IMMO  ETIAM  ORATIO  CHRISTI  CUM  IPSIUS 

Corpore  ad  Patrem. 

85.  Omnes  proinde  qui  haec  praestant,  tum 
Ecclesiae  officium  explent,  tum  summum  Spon- 


* Dispositio  materiae  huius  Capitis  in  textu  emendato  aliquando  mutata  est.  Textus  proinde  Sche- 
matis hic  traditur  ordine  ipsius  textus  emendati. 

**  Litteris  italicis  seu  cursivis  indicantur  additiones  aut  emendationes  formales  vel  minoris  momenti; 
litteris  autem  grandioribus  seu  Maius  culis  emendationes  exhibentur  maioris  momenti,  Patrum  suffra- 
gationi proponendae. 

32]  mum  Sponsae  Christi  honorem  participant,  quia 
unusquisque  in  Officio  divino  orando  ante  thro- 
num Dei  stat  nomine  Matris  Ecclesiae. 


Huiusmodi  Ecclesiae  precatio  ex  antiqua 
traditione  ita  est  constituta,  ut  totus  cursus 
diei  ac  noctis  per  sacrificium  laudis,  a labiis 
confitendum  Deo  oblatum,  consecretur. 

Quo  vero  divinum  Officium  a sacerdotibus 
aliisque  Ecclesiae  membris,  in  fragilitate  hu- 
mana atque  difficillimis  temporum  adiunctis 
constitutis,  « tamquam  sanctificatio  diversarum 
horarum  diei  » 4 facilius  et  perfectius  peraga- 
tur, Sacrosancto  Concilio  quae  sequuntur  pla- 
cuit decernere: 

68.  [ Cursus  Horarum ].  Cum  sanctificatio 
diei  naturalis  sit  finis  Officii  divini,  cursus  Ho- 
rarum ita  instauretur  ut  « Horis  » veritas,  in 
quantum  fieri  potest,  reddatur,  ratione  tamen 
33]  habita  diversarum  condicionum  vitae  hodiernae 
in  determinatione  iuridica  temporis  ad  satisfa- 
ciendum obligationi  Officii  divini  recitandi. 

Ut  autem  cursus  traditionalis  Officii  divini 
servetur  ac  simul  hodiernae  vitae  necessitatibus 
cleri  congruenter  aptetur,5  hae  normae  prae 
oculis  habeantur: 

a)  Laudes  ac  Vesperae , ex  venerabili 


sae  Christi  honorem  participant,  quia  laudes 
Deo  persolventes  stant  ante  thronum  Dei  no- 
lo mine  Matris  Ecclesiae. 

86.  Sacerdotes  sacro  pastorali  mi- 
nisterio ADDICTI  EO  MAIORE  FERVORE  Ho- 
RARUM  LAUDES  PERSOLVENT,  QUO  VIVIDIUS 
CONSCII  ERUNT  SIBI  OBSERVANDUM  ESSE  MO- 

15  nitum  Pauli:  « Sine  intermissione  ora- 
te » (1  Thess.  5,  17);  operi  etiam  in  quo  la- 
borant Dominus  solus  efficacitatem  et 
incrementum  dare  potest,  qui  dixit:  « Si- 
ne ME  NIHIL  POTESTIS  FACERE  » (Io.  15,  5); 
20  PROPTEREA  APOSTOLI  DIACONOS  INSTITUERE 
DECREVERUNT  DICENTES:  « NOS  VERO  ORA- 

TIONI ET  MINISTERIO  VERBI  INSTANTES  ERI- 
MUS » (Act.  6,  4). 

[Cf.  art.  84]. 

25 


87.  Ut  autem  divinum  Officium,  sive  a sa- 
cerdotibus sive  ab  aliis  Ecclesiae  membris  me- 
30  lius  et  perfectius  in  rerum  adiunctis  peragatur,3 
Sacrosancto  Concilio,  instaurationem  ab  Apo - 
stolica  Sede  feliciter  inceptam  persequenti,  de 
Officio  iuxta  ritum  romanum  ea  quae  sequun- 
tur placuit  decernere. 

35  88.  Cum  sanctificatio  diei  sit  finis  Officii,4 

cursus  Horarum  traditus  ita  instauretur  ut  Ho- 
ris veritas  temporis,  quantum  fieri  potest,  red- 
datur, simulque  ratio  habeatur  vitae  hodiernae 
condicionum  in  quibus  versantur  praesertim  ii 
qui  operibus  apostolicis  incumbunt. 

89.  Itaque,  in  instauratione  Officii,  hae 
5 normae  serventur : 


io  a)  Laudes,  ut  preces  matutinae,  et  Ve- 

traditione  Ecclesiae  universalis  duplex  cardo 
Officii  divini  cotidiani,  ubique  tamquam  Horae 
praecipuae  celebrandae  sunt. 

b)  Completorium  ita  instruatur,  ut  aper-  15 
te  appareat  ipsius  natura  ultimae  precationis 

in  fine  diei. 

c)  Hora  quae  Matutinum  vocatur,  quam- 
vis indolem  nocturnae  laudis  retinens,  ita  apte- 
tur ut  qualibet  diei  hora  recitari  valeat.6  20 

d)  Horae  minores  ita  instruantur  ut  tem- 

pore competenti  recitari  possint,  ad  sanctifican- 
dum laborem  cotidianum.  25 


69.  [Psalmi].  Ut  cursus  Horarum,  in  ar- 
ticulo praecedenti  propositus,  reapse  observari 
possit,  psalmi  non  amplius  per  unam  hebdo- 
madam, sed  per  longius  temporis  spatium  di- 
stribuantur.7 5 

Opus  revisionis  psalterii,  feliciter  inchoa- 
tum, perducatur  ad  finem,  respectu  habito  la- 
tinitatis et  usus  liturgici. 


sperae,  ut  preces  vespertinae,  ex  venerabili  uni-  [33 
versae  Ecclesiae  traditione  duplex  cardo  Offi- 
cii cotidiani,  Horae  praecipuae  habendae  sunt 
et  ita  celebrandae; 

b)  Completorium  ita  instruatur,  ut  fini 

diei  apte  conveniat; 

c)  Hora  quae  Matutinum  vocatur,  quam- 
vis in  choro  indolem  nocturnae  laudis  retineat, 
ita  accommodetur  ut  qualibet  diei  hora  recitari 
possit,  ET  E PSALMIS  PAUCIORIBUS  LECTIONI- 
BUS QUE  LONGIORIBUS  CONSTET; 

d)  Hora  Prima  supprimatur; 

e)  in  choro,  Horae  minores  Tertia, 
Sexta,  Nona  serventur.  Extra  chorum  e 

TRIBUS  UNAM  SELIGERE  LICET,  DIEI  TEMPORI 
MAGIS  CONGRUENTEM. 

90.  Cum  praeterea  Officium  divinum, 

UTPOTE  ORATIO  PUBLICA  ECCLESIAE,  SIT 
FONS  PIETATIS  ET  ORATIONIS  PERSONALIS  NU- 
TRIMENTUM, OBSECRANTUR  IN  DoMINO  SA- 
CERDOTES ALIIQUE  OMNES  DIVINUM  OFFI- 
CIUM  PARTICIPANTES,  UT  IN  EO  PERSOLVEN- 
DO MENS  CONCORDET  VOCI,  AD  QUOD  MELIUS 
ASSEQUENDUM,  LITURGICAM  ET  BIBLICAM, 
PRAECIPUE  PSALMORUM,  INSTITUTIONEM  SI- 
BI UBERIOREM  COMPARENT. 

IN  INSTAURATIONE  VERO  PERAGENDA,  VE- 
NERABILIS ILLE  ROMANI  OFFICII  SAECULARIS 
THESAURUS  ITA  APTETUR,  UT  LATIUS  ET  FA- 
CILIUS EO  FRUI  POSSINT  OMNES  QUIBUS  TRA- 
DITUR. 

91.  Ut  cursus  Horarum,  in  art.  89  proposi-  [34 
tus,  reapse  observari  possit,  psalmi  non  am- 
plius per  unam  hebdomadam,  sed  per  longius 
temporis  spatium  distribuantur.5 

Opus  recognitionis  Psalterii,  feliciter  in- 
choatum, quamprimum  perducatur  ad  finem, 
respectu  habito  latinitatis  Christianae,  usus 
liturgici  etiam  in  cantu,  necnon  totius 

TRADITIONIS  LATINAE  ECCLESIAE. 

54]  71.  [ Lectiones ].  In  revisendis  lectioni- 

bus,8 haec  serventur: 

a)  Lectiones  Sacrae  Scripturae  ita  distri- 
buantur, ut  thesauri  Verbi  divini  in  pleniore 
amplitudine  expedite  adiri  possint. 

b)  Doctrina  Patrum  debitum  suum  lo- 
cum et  modum,  iuxta  Ecclesiae  traditionem, 
obtineat;  proinde  lectio  ex  Patribus  et  subli- 
mioribus theologiae  spiritualis  Magistris,  dum- 
modo agatur  de  textibus  a structura  et  mente 
Liturgiae  non  discrepantibus,  mensura  largiore 
instauranda  est  et  simul  revisenda. 

c)  Passiones  seu  vitae  Sanctorum  ad  fi- 
dem historicam  reddantur. 

70.  [Hymni].  Hymni,  in  quantum  fieri 
potest,  ad  pristinam  formam  restituantur,  iis 
mutatis  quae  mythologiam  sapiunt  aut  chri- 
stianae  pietati  minus  congruunt.  Recipiantur 
quoque,  pro  opportunitate,  alii,  qui  in  hym- 
norum thesauro  inveniuntur. 

72.  [ Orationes ].  a)  In  Laudibus  ac  Ve- 
speris feriarum  per  annum  dicantur  « Orationes 
matutinales  ac  vespertinales  »,  quae  praesto 
sunt  in  Sacramentariis.9 

b)  Vesperis  cotidie  « Preces  » inseran- 
tur pro  variis  necessitatibus  mundi  et  Ec- 
clesiae. 

c)  In  fine  Horarum  minorum,  loco  ora- 
tionis diei,  dicatur  oratio  dominica  seu  « Pater 
noster  ». 

5]  76.  [ Tempus  recitandi  Officium  divinum ]. 

Praestat,  sive  ad  diem  revera  sanctificandum, 
sive  ad  ipsas  Horas  cum  fructu  spirituali  reci- 
tandas, ut  in  Horarum  absolutione  tempus  ser- 
vetur quod  proxime  accedat  ad  tempus  verum 
uniuscuiusque  Horae  canonicae. 

73.  [Obligatio].  Cum  infirmitas  humanae 
naturae  postulet  ut  quid  minimum  orationis 
praescribatur,  et  aliunde  totum  pensum  divini 
Officii  servandum  sit,  hae  normae  erunt  obser- 
vandae: 


92.  Ad  lectiones  quod  attinet,  haec  ser- 
ventur: 

a)  lectio  sacrae  Scripturae  ita  ordinetur, 
ut  thesauri  verbi  divini  in  pleniore  amplitudine 

15  expedite  adiri  possint; 6 

b)  lectiones  de  operibus  Patrum,  Docto- 
rum et  Scriptorum  ecclesiasticorum  depromen- 
dae melius  seligantur;  7 

20 


c)  Passiones  seu  vitae  Sanctorum  fidei 
historicae  reddantur.8 

25  93.  Hymni,  quantum  expedire  videtur,  ad 

pristinam  formam  restituantur,  iis  demptis  vel 
mutatis  quae  mythologiam  sapiunt  aut  chri- 
stianae  pietati  minus  congruunt.  Recipiantur 
quoque,  pro  opportunitate,  alii  qui  in  hymno- 
30  rum  thesauro  inveniuntur. 


35 


40 

94.  Praestat,  sive  ad  diem  revera  sanctifi- 
candum, sive  ad  ipsas  Horas  cum  fructu  spiri- 
tuali recitandas,  ut  in  Horarum  absolutione 
tempus  servetur,  quod  proxime  accedat  ad  tem- 
5 pus  verum  uniuscuiusque  Horae  canonicae. 


io 

a)  Communitates  choro  obligatae  tenen- 
tur Officium  divinum  cotidie  in  choro  celebra- 
re, et  quidem: 

— totum  Officium,  Ordines  Canonico-  15 
rum,  Monachorum  et  Monialium; 

— saltem  Laudes  aut  Vesperas,  Capitula 

residentialia;  20 

— totum  Officium  aut  partem  illius, 
ceteri  Ordines  et  Congregationes  religiosae,  se- 
cundum proprias  Constitutiones. 

Omnes  autem  illarum  Communitatum  cle- 
rici, si  sunt  in  Ordinibus  maioribus,  et  omnes  25 
sollemniter  professi,  exceptis  conversis,  tenen- 
tur ad  recitationem  totius  Officii,  etiam  a solo 
factam,  si  totum  aut  partem  in  choro  non  ab- 
solvunt. 

b)  Clerici  choro  non  obligati,  si  sunt  in 
Ordinibus  maioribus,  cotidie,  sive  in  communi,  30 
sive  a solo,  tenentur  totum  Officium  persolvere. 

c)  Fratres,  Sorores,  ac  laici  cuiusvis  In- 
stituti status  perfectionis  observent  Constitu- 
tiones proprias.  Ipsis  autem  enixe  commenda- 
tur ut,  in  quantum  fieri  potest,  Laudes  ac  Ve  spe-  35 
ras  celebrent  sicut  in  Breviario. 


74.  [ Sodales  religiosi'].  Sodales  cuiusvis 
Instituti  status  perfectionis,  qui,  vi  Constitu- 
tionum, partes  aliquas  divini  Officii  absolvunt,  5 
orationem  publicam  Ecclesiae  agunt.  Item,  pu- 
blicam Ecclesiae  orationem  agunt,  si  quod  par- 
vum Officium,  vi  Constitutionum,  recitant, 
dummodo  in  modum  Officii  divini  confectum 
ac  rite  approbatum  sit.  io 


95.  Communitates  choro  obligatae,  prae-  [35] 
ter  Missam  conventualem,  tenentur  Officium 
divinum  cotidie  in  choro  celebrare,  et  quidem: 

a)  totum  Officium,  Ordines  Canonico- 
rum, Monachorum  et  Monialium,  aliorumque 
Regularium  ex  iure  vel  constitutionibus  choro 
adstrictorum; 

b)  Capitula  cathedralia  vel  colle gialia, 
eas  partes  Officii,  quae  sibi  a iure  communi  vel 
particulari  imponuntur ; 

c ) Omnes  autem  illarum  Communitatum 
sodales,  qui  sunt  aut  in  Ordinibus  maioribus 
constituti  aut  solemniter  professi,  conversis 
exceptis,  debent  eas  Horas  canonicas  soli  reci- 
tare, quas  in  choro  non  persolvunt. 

96.  Clerici  choro  non  obligati,  si  sunt  in 
Ordinibus  maioribus  constituti,  cotidie,  sive 
in  communi,  sive  soli,  obligatione  tenentur  to- 
tum Officium  persolvere,  ad  normam  art.  89. 


97.  Opportunae  commutationes  divi- 
ni Officii  cum  actione  liturgica  a rubri- 
cis DEFINIANTUR. 

In  casibus  singularibus  iustaque  de 
causa,  Ordinarii  possunt  subditos  suos 

AB  OBLIGATIONE  OFFICIUM  RECITANDI  EX  TO- 
TO VEL  EX  PARTE  DISPENSARE  VEL  ID  COM-  [36] 
MUTARE. 

98.  Sodales  cuiusvis  Instituti  status  per- 
fectionis, qui,  vi  Constitutionum,  partes  ali- 
quas divini  Officii  absolvunt,  orationem  publi- 
cam Ecclesiae  agunt. 

Item,  publicam  Ecclesiae  orationem  agunt, 
si  quod  parvum  Officium,  vi  Constitutionum, 
recitant,  dummodo  in  modum  Officii  divini 
confectum  ac  rite  approbatum  sit. 

36]  78.  \_Officium  divinum  in  choro  vel  in 

communi ].  Cum  Officium  divinum  sit  vox  Ec- 
clesiae Deum  publice  laudantis,  choro  obligati 
et  omnes  in  communi  celebrantes  munus  sibi 
concreditum  quam  perfectissime,  sive  interna 
animi  devotione,  sive  externa  agendi  ratione, 
peragant. 


Praestat  insuper  ut  Officium  divinum  in 
choro  et  in  communi,  pro  opportunitate,  can- 
tetur. 

75.  [ Fidelium  participatio  in  Officio  divi- 
no].  Curent  animarum  pastores  ut  Horae  prae- 
cipuae, vel  ad  minus  Vesperae,10  potissimum 
diebus  dominicis  et  festis  sollemnioribus  in 
ecclesiis  et  oratoriis  celebrentur  communes. 
Commendatur  ut  et  ipsi  laici  celebrent  Officium 
divinum,  vel  cum  sacerdotibus,  vel  inter  se 
congregati,  vel  immo  unusquisque  solus. 

77.  [ Lingua  adhibenda  in  recitatione  Offi- 
cii divini'],  a)  Iuxta  saecularem  traditionem 
Occidentalis  Ecclesiae,  in  Officio  divino  lingua 
latina  clericis  servanda  est. 

37] 

b)  Monialibus,  necnon  sodalibus,  sive 
viris  non  clericis  sive  mulieribus,  Institutorum 
statuum  perfectionis,  in  Officio  divino,  tam 
in  choro  aut  in  communi  quam  a solo  celebran- 
do, a proprio  Ordinario,  annuente  Sancta  Sede, 
concedi  potest  ut  lingua  vulgari  utantur. 

c)  Quivis  Officio  divino  adstrictus,  si  Of- 
ficium divinum  una  cum  fidelibus  laicis,  vel  cum 
iis  qui  sub  a)  et  b)  nominantur,  lingua  vernacu- 
la celebrat,  suae  obligationi  satisfacit,  dummodo 
textus  versionis  sit  legitime  approbatus. 


99.  Cum  Officium  divinum  sit  vox  Eccle- 
siae seu  totius  Corporis  mystici  Deum  pu- 
blice laudantis,  curandum  est  ut  clerici 

CHORO  HAUD  OBLIGATI  AC  PRAESERTIM  SACER- 
15  DOTES  CONVIVENTES  VEL  IN  UNUM  CONVENIEN- 
TES, ALIQUAM  SALTEM  DIVINI  OFFICII  PAR- 
TEM IN  COMMUNI  PERSOLVANT. 

Omnes  autem  sive  in  choro  sive  in  commu- 
ni Officium  persolventes  munus  sibi  concre- 
20  ditum  quam  perfectissime,  tam  interna  animi 
devotione  quam  externa  agendi  ratione,  per- 
agant. 

Praestat  insuper  ut  Officium  in  choro  et 
in  communi,  pro  opportunitate,  cantetur. 

25 

100.  Curent  animarum  pastores  ut  Horae 
praecipuae,  praesertim  Vesperae,9  diebus  do- 
minicis et  festis  sollemnioribus,  in  ecclesia  com- 
muniter celebrentur.  Commendatur  ut  et  ipsi 

30  laici  recitent  Officium  divinum,  vel  cum  sacer- 
dotibus, vel  inter  se  congregati,  quin  immo 
unusquisque  solus. 

101.  § 1)  Iuxta  saecularem  traditionem 
35  ritus  latini,  in  Officio  divino  lingua  latina  cle- 
ricis servanda  est,  facta  tamen  Ordinario 

POTESTATE  USUM  VERSIONIS  VERNACULAE  AD 
NORMAM  ART.  36  CONFECTAE  CONCEDENDI, 
SINGULIS  PRO  CASIBUS,  IIS  CLERICIS,  QUI- 
BUS USUS  LINGUAE  LATINAE  GRAVE  IMPEDI- 
MENTUM EST  QUOMINUS  OFFICIUM  DEBITE 
PERSOLVANT. 

§ 2)  Monialibus,  necnon  sodalibus,  sive 
5 viris  non  clericis  sive  mulieribus,  Institutorum 
statuum  perfectionis,  in  Officio  divino,  etiam 
in  choro  celebrando,  concedi  potest  a Superiore 
competente  ut  lingua  vernacula  utantur,  dum- 
modo versio  approbata  sit. 
io  § 3)  Quivis  clericus  Officio  divino  adstri- 
ctus, si  Officium  divinum  una  cum  coetu  fide- 
lium vel  cum  iis  qui  sub  § 2 recensentur,  lin- 
gua vernacula  celebrat,  suae  obligationi  satis- 
facit, dummodo  textus  versionis  sit  approbatus. 

NOTAE 

1 Pius  XII,  Litt.  Encycl.  Mediator  Dei , 20  nov. 
1947:  AAS  39  (1947)  p.  573. 

2 Hebr.  5,  1. 

3 Cf.  Pius  XII,  Litt.  Encycl.  Mediator  Dei: 
AAS  39  (1947)  p.  573. 

4 Codex  rubricarum,  1.  c.,  n.  142. 

5 Ecclesia  numquam  admisit  formam  Breviarii, 
quae  recitationem  communitariam  excludat.  Officium 
divinum  semper  pro  pluribus  simul  voluit:  nam  sic 
melius  repraesentatur  Ecclesia  orans.  Quare  deside- 
randum non  videtur  duplex  Breviarium,  communita- 
rium  unum,  privatum  alterum,  etsi  plures  favent  huic 
duplici  formae  Officii  divini  (cf.  Acta  et  Documenta, 
1.  c.  pp.  303-305).  E contra,  Breviarium  eius  qui  a 
solo  recitat  semper  apertum  sit  fratribus,  sacerdoti- 
bus sociis  et  plebi  fideli. 

6 Commendandum  videtur,  sicut  est  in  votis  plu- 
rium Antistitum  (cf.  Acta  et  Documenta,  1.  c.  pp.  316- 
318),  ut  gener atim  uno  tantum  Nocturno  constet.  Of- 
ficia vero  perpulchra  et  antiquissimae  traditionis,  tri- 
bus « Nocturnis  » insignita,  ne  destruantur,  immo  in- 
staurentur, si  opus  sit. 

7 Quaedam  desideria  circa  distributionem  Psalte- 
rii per  spatium  temporis  maius  quam  unam  hebdoma- 
dam et  circa  aliqualem  selectionem  psalmorum  fa- 
ciendam, videri  possunt  in  Acta  et  Documenta,  1.  c. 
pp.  314-316. 

8 Plura  desideria  circa  lectiones  s.  Scripturae  vide 
in  Acta  et  Documenta,  1.  c.  pp.  318-322,  nn.  1-32; 
quoad  lectiones  historicas,  ibidem,  pp.  322-325, 
nn.  33-50;  quoad  lectiones  Ss.  Patrum,  ibidem, 
pp.  325-326,  nn.  52-59. 

9 Vide,  v.  gr.,  Sacramentum  Gregorianum  (ed. 
Lietzmann),  n.  203,  in  quo  habentur  8 orationes  ma- 
tutinales,  et  n.  204,  qui  continet  37  orationes  vesper- 
tinales  seu  matutinales. 

10  Cf.  Pius  XII,  Litt.  Encycl.  Mediator  Dei: 
AAS  39  (1947)  p.  575;  S.  Rituum  C.,  Instr.  de  Mu- 
sica sacra  et  sacra  Liturgia,  3 sept.  1958,  n.  45. 


NOTAE 

1 Cf.  Pius  XII,  Litt.  Encycl.  Mediator  Dei, 

2  nov.  1947:  AAS  39  (1947)  p.  573. 

2 Cf.  Pius  XII,  Litt.  Encycl.  Mediator  Dei, 

20  nov.  1947:  AAS  39  (1947)  p.  573;  S.  Rituum  C., 
Instr.  de  Musica  sacra  et  sacra  Liturgia,  3 sept. 
1958,  nn.  1,  40:  AAS  50  (1958)  pp.  632,  645;  vide 
etiam  Pontificale  Romanum,  pars  prima,  editio  typica, 
Typis  Polyglottis  Vaticanis  [1963],  pp.  162-163  (in 
consecratione  Virginum,  traditio  Breviarii);  CIC, 
can.  1256;  Acta  et  Documenta,  cit.,  III,  pp.  259-260. 

3 Cf.  Acta  et  Documenta,  cit.,  Appendix  vol.  II, 
pars  II,  pp.  290-336. 

4 Cf.  Codex  Rubricarum,  25  iul.  1960,  n.  142: 
AAS  52  (1960)  p.  622. 

5 Cf.  Acta  et  Documenta,  cit.,  Appendix  vol.  II, 
pars  II,  pp.  314-316. 

6 Cf.  Acta  et  Documenta,  cit.,  Appendix  vol.  II, 
pars  II,  pp.  318-322  nn.  1-32. 

7 Cf.  Acta  et  Documenta,  cit.,  Appendix  vol.  II, 
pars  II,  pp.  322-325  nn.  33-50. 

8 Cf.  Acta  et  Documenta,  cit.,  Appendix  vol.  II, 
pars  II,  pp.  325-326  nn.  52-59. 

9 Cf.  Pius  XII,  Litt.  Encycl.  Mediator  Dei, 
20  nov.  1947:  AAS  39  (1947)  p.  575;  S.  Rituum  C., 
Instr.  de  Musica  sacra  et  sacra  Liturgia,  3 sept. 
1958,  n.  45:  AAS  50  (1958)  pp.  645-646. 

3 - RELATIO 

Exc.mi  D.  Alberti  Martin,  Episcopi  Nicoletani,  Commissionis 

Conciliaris  de  sacra  Liturgia  Sodalis,  circa  Emendationes 

propositas. 

V enerabiles  Patres , 

Caput  IV  Schematis  de  sacra  Liturgia  maximae  omnium,  ut  opinor, 
disceptationi  in  Aula  Conciliari  subiectum  est,  emendationesque  nume- 
rosissimae a Vobis  ad  illud  propositae  sunt.  Nec  mirum,  cum  de  re 
maximi  momenti  ageretur,  seduloque  Vobis  invigilandum  visum  esset 
ut  simul  et  traditio  thesaurusque  saecularis  enixe  servaretur  et  hodiernis 
adiunctis  paterno  erga  presbyteros  nostros  affectu  provideretur. 

Itaque,  summa  diligentia,  omnes  Vestrae  observationes  et  emen- 
dationes a Subcommissione  primum,  deinde  a Commissione  ipsa  per- 
pensae sunt;  immo  Memoriam  anno  1957  a Commissione  speciali  con- 
fectam, de  qua  Em. mus  Cardinalis  Bea  locutus  erat  in  Aula  Conci- 
liari, nobis  largiter  tradidit  Em.mus  Praeses,  ita  ut  perquirere  omnia 
potuerimus  quae  tam  ante  Concilium  quam  in  Concilio  de  Officio 
divino  Episcopi  scripserunt  vel  dixerunt. 

Exponam  successive,  si  caritas  vestra  id  patietur: 

1)  De  Officio  divino  quaestiones  doctrinales  seu  generales  a Vobis 
agitatas,  ad  prooemium  capitis  IV  schematis  (quod  nunc  numeris  83-87 
indicatur); 

2)  Ipsam  rationem  Breviarii  reformandi  in  genere,  secundum  vestras 
observationes,  ad  articulum  schematis  olim  68,  nunc  88-89  propo- 
sitas; 

3)  Singulorum  Officii  elementorum  instaurationem,  ad  articulos  sche- 
matis olim  69-72,  nunc  91-93; 

4)  Modum  edicendae  obligationis  de  Officio  persolvendo,  ad  articu- 
los schematis  olim  73-76,  nunc  94-98,  addita  commendatione  de  cele- 
bratione communi  fovenda  ad  articulos  olim  75  et  78,  nunc  99-100; 

5)  Quaestionem  sat  intricatam  de  lingua  in  Officio  adhibenda,  ad 
articulum  schematis  olim  77,  nunc  101. 

PRIMA  PARS 

De  Officio  divino  quaestiones  doctrinales  vel  generales 

AD  PROOEMIUM  CAPITIS  IV  SCHEMATIS 

[nunc  art.  83-87) 

Plures  quaestiones  Patres  moverunt  de  natura  Officii  divini  in  ge- 
nere, vel  emendationes  proposuerunt,  praecipue  circa  prooemium  ca- 
pitis, quae  doctrinam  in  schemate  assertam  tangerent. 

A)  De  doctrina  in  prooemio,  lineis  1-12  ( nunc  art.  83),  exposita,  obser- 
vationes et  emendationes. 

Istud  prooemii  initium  non  paucis  difficultatibus  ansam  praebuit,  nam 
de  eo  multae  censurae  a Patribus  prolatae  sunt,  pluresque  emendationes 
propositae. 

1)  Unus  enim  ex  Vobis  obiicit:  « Videntur  plus  aequo  dividi  Ecclesia 
a Christo,  quasi  Ecclesia  posset  concipi  sine  Christo...  ».  Haec  obiectio 
nobis  tam  aequa  visa  est  ut  loco  « Ecclesia  autem,  sacerdotio  mirabili  in 
suo  Capite  insignita  et  divinam  ipsius  missionem  in  terris  pergens  », 
modo,  si  Vobis  placet,  haec  alia  proponamus:  « Illud  enim  sacerdotale 
munus  per  ipsam  suam  Ecclesiam  pergit  »; 

2)  Multi  Patres  iure  meritoque  questi  sunt  quod  locus  ex  Epistola 
ad  Hebraeos  allegatus  sensu  aequivoco  adhibitus  est.  Ideoque  illum 
suppressimus; 

3)  Unus  Pater  haec  locutus  est:  « Si  statuitur  Ecclesiam  suum  offi- 
cium laudandi  Deum  et  interpellandi,  per  celebrationem  tantum  Eucha- 
ristiae et  per  Officium  divinum  absolvere,  hoc  modo  concipiendi  negli- 
gitur  illa  oratio  Ecclesiae,  quae  fit  sine  intermissione  per  totum  orbem 
a populo  christiano,  tum  communiter,  tum  privatim  a singulis  ». 

Certe  respondere  licet  non  omnia  in  tali  prooemio  esse  dicenda,  quod 
capiti  disciplinari  imponitur.  Attamen,  ut  satisfiat  aliquomodo  isti  rectae 
observationi,  addidimus:  « aliis  modis,  praesertim  Officio  divino  persol- 
vendo »; 

4)  Denique,  ut  ratio  habeatur  de  egregia  observatione  ab  uno  Patre 
proposita,  mutavimus  « pro  singulis  interpellet  » in  « pro  totius  mundi 
salute  interpellat  ». 

B)  Quinam  deputari  valeant  ad  orandum  nomine  Ecclesiae,  ad  lin.  12-15 

prooemii  ( nunc  art.  84). 

Hanc  quaestionem  plures  moverunt,  duplici  sub  respectu. 

1)  Alii  queruntur  quod  notio  officii  in  prooemio  exposita  uni  Occi- 
dentali Ecclesiae  convenit:  Orientales  enim  plures  distinguunt  inter 
officium  ecclesiarum  et  officium  monachorum  atque  sacerdotibus  vix 
ullum  officium  imponunt,  nisi  quod  in  ecclesia  ante  Missam  cum  fidelibus 
peragitur.  In  eodem  sensu,  observatur  officium  latinum  ita  esse  orationem 
Ecclesiae  ut  ad  illud  omnibus  christifidelibus  aditus  patere  debeat,  prae- 
sertim ad  Vesperas  dominicales  et  officia  hebdomadae  sanctae.  Et  ideo 
emendationem  ab  uno  Patre  propositam  libenter  accipimus,  utpote  qua 
satisfiat  etiam  aliquatenus  Orientalibus,  scilicet  ut  addatur  linea  12: 
« vel  Christif deles  una  cum  sacerdote  forma  probata  orantes  »; 

2)  E converso  tres  Patres  queruntur  quod  latior  aequo  in  schemate 
praebetur  deputatio  ad  orandum  nomine  Ecclesiae:  « Publica  oratio, 
ait  quidam,  fit  a solo  sacerdote  qui  etiam  in  oratione  personam  Christi 
gerit;  ...  Supplicationes  fidelium  (Monialium  quoque)  sunt  semper  pri- 
vatae equidem  magnopere  commendandae  ».  Quibus  quidem  in  Aula 
Conciliari  iam  contradixerunt  alii  Patres,  allegantes  litteras  Encyclicas 
Mediator  Dei  {A.A.S.,  1947,  p.  573):  « Est  igitur  divinum  officium  ... 
Mystici  Iesu  Christi  Corporis  precatio,  quae  christianorum  omnium  no- 
mine ...  adhibetur  Deo,  cum  a sacerdotibus  aliisque  Ecclesiae  ministris 
et  a religiosis  sodalibus  fiat,  in  hanc  rem  ipsius  Ecclesiae  instituto  dele- 
gatis ».  Praeterea,  in  Codice  luris  Canonici,  can.  1256,  de  actionibus 
liturgicis  dicebatur:  « a personis  ad  hoc  legitime  deputatis  peragun- 
tur »;  quod  ad  verbum  repetitur  in  Instructione  S.  R.  C.,  die  3 sept.  1958 
data  (n.  1 et  40). 

Unus  Abbas  argumentum  addidit  e liturgia  consecrationis  virginum 
depromptum,  quia  Pontifex  virginibus  consecratis  breviarium  tradit  di- 
cens: « Accipite  librum  ut  ...  legatis  officium  in  Ecclesia,  in  nomine 
Patris,  etc.  ».  Addi  potest  auctoritas  Constitutionis  Apostolicae  Sponsa 
Christi  (A.A.S.,  43,  1951,  p.  14)  et  Statutorum  huic  Constitutioni  con- 
iunctorum  (art.  V,  § 1). 

Unde  omnia  quae  in  schemate  dicuntur  de  deputatione  ad  orandum 
nomine  Ecclesiae,  firma  et  probata  sunto. 

3)  Ut  denique  de  articulo  nunc  83,  id  est  de  ista  parte  doctrinali 
prooemii,  conficiamus,  notanda  est  adiunctio  quaedam  a nobis,  uno  Patre 
optime  suggerente,  in  textu  allata,  quae  sic  sonat:  « tunc  vere  vox  est 
ipsius  Sponsae,  quae  Sponsum  alloquitur,  immo  etiam  oratio  Christi  cum 

ipsius  Corpore  ad  Patrem  ».  Ita  speramus  melius  descripsisse  intimam 
naturam  huius  actionis  liturgicae. 

C)  Ad  lineas  15-18  prooemii  ( nunc  art.  85)  addenda  vel  mutanda. 

1)  Duo  ex  Patribus  desideraverunt  ut  aliquid  adderetur  de  oratione 
privata  et  mentali.  - Nobis  vero  assentiendum  non  videtur,  quia  iam 
in  capite  primo  aliquid  ad  rem  dictum  est,  et  fusior  declaratio  pertinet 
non  ad  schema  de  Liturgia,  sed  ad  schema  de  disciplina  cleri. 

2)  Uni  Patri  displicent  ea  quae  leguntur  lin.  15-16:  « tum  gravem 
Ecclesiae  obligationem  ...  participant  »,  utpote  quae  Orientalibus  non 
conveniant,  officio  non  obligatione  adstrictis.  - At  textus  respiciebat  non 
clericorum  sed  Ecclesiae  obligationem;  fatemur  tamen  clarius  loquendum 
esse,  ideoque  proponimus  sic  emendandam  sententiam:  « Ecclesiae  of- 
ficium explent  ». 

3)  Linea  17,  legebatur  in  schemate  formula  incerta:  « Unusquisque 
in  officio  divino  orando  ante  thronum  Dei  stat  nomine  Matris  Ecclesiae  », 
ideoque  censuratur  ab  uno  Patre;  nobis  vero  satis  esse  videtur,  si  paulu- 
lum corrigatur  et  melius  cum  rebus  quae  praecedunt  colligetur:  « quia 
laudes  Deo  persolventes  stant  ante  thronum  Dei  etc.  ». 

4)  Istae  tres  emendationes  erant  minoris  momenti.  En  vero  gravior 
observatio.  Multi  enim  Patres  senserunt  fusius,  quam  in  prooemio  le- 
gitur, insistendum  esse  in  oratione  nomine  Ecclesiae  commendanda; 
collatis  inter  se  rationibus  et  emendationibus  ab  iisdem  propositis,  cen- 
semus addendum  in  fine  secundae  paragrapbi  prooemii,  seu  post  articu- 
lum nunc  85,  novum  articulum  qui  86  inscribitur  et  sic  sonat: 

« Sacerdotes  sacro  pastorali  ministerio  addicti  eo  maiore  fervore  Ho- 
rarum laudes  persolvent , quo  vividius  conscii  erunt  sibi  observandum 
esse  monitum  Pauli : a Sine  intermissione  orate  ” {1  Thess.  5,  17); 
operi  etiam  in  quo  laborant,  Dominus  solus  efficacitatem  et  incremen- 
tum dare  potest,  qui  dixit : " Sine  me  nihil  potestis  facere  ” (Io.  15,  5); 
propter  ea  Apostoli  diaconos  instituere  decreverunt  dicentes-.  “ Nos  vero 
orationi  et  ministerio  verbi  instantes  erimus  ” ( Act . 6,  4)  ». 

D)  Ad  lin.  22-26  prooemii  seu  ad  articulum  nunc  87  addenda  vel  mu- 
tanda. 

1)  Improbat  unus  Pater  verba  quae  facilitatem  et  quietem  nimis 
optent,  dum  orationem  inter  aspera  et  praelia  protrahendam  dici  opor- 
tuisset. Unde  expungenda  libenter  censuimus:  « in  fragilitate  humana 
atque  difficillimis  temporum  adiunctis  ...  facilius  (peragatur)  ». 

2)  Rursus  vero  nobis  ultro  visum  est  addendum  aliquid  de  instaura- 
tione iam  ab  Apostolica  Sede  abhinc  quinquaginta  annos  incepta. 

3)  Abbates  Ordinis  Sancti  Benedicti  aestimant  generaliorem  aequo 
esse,  prout  sonat,  etiam  pro  Occidentalibus,  textum  totius  capitis.  Patet 
enim  Concilium  Romani  tantum  breviarii  reformationem  intendere,  non 
vero  per  se  aliorum  officiorum  in  Ecclesia  Latina  veneratorum,  et  prae- 
cipue officii  secundum  Regulam  Sancti  Benedicti  in  monasteriis  celebrati. 

Sed  hoc  clare  nullibi  dicitur,  ne  in  prooemio  quidem  schematis.  Quare 
necesse  duximus  addendum  saltem  in  fine  prooemii  nostri  capitis  IV: 
« de  Officio  iuxta  ritum  romanum  ...  decernere  ».  15 


SECUNDA  PARS 

De  ipsa  ratione  Breviarii  reformandi  in  genere 

AD  ARTICULUM  SCHEMATIS  68 

{nunc  88-89 ) 

Art.  68  schematis,  cum  sit  cardo  totius  capitis  IV,  iure  graviores  et 
maioris  momenti  controversias  suscitavit,  quae  nimirum  has  respiciunt 
quaestiones: 

1)  quanam  mente  et  ratione  sit  officium  generaliter  instaurandum; 

2)  utrum  legitime  an  non  definiatur  officium  ut  cursus  horarum 
et  sanctificatio  diei,  meritoque  prosequenda  « horarum  veritas  »; 

3)  utrum  an  non  abbreviandum  sit  officium; 

4)  et  in  casu,  quanam  ratione  cursus  horarum  sit  aptandus. 

A)  Prima  quaestio:  De  ratione  officii  instaurandi  in  genere. 

Etsi  maxima  orta  est  contentio  utrum  an  non  breviandum  esset  offi- 
cium, rationes  tamen  ex  utraque  parte  allatae  ita  certae  et  fundamentales 
sunt,  ut  merito  a nobis  videantur  tamquam  ratio  officii  instaurandi  ha- 
bendae, praescindendo  ab  omni  peculiari  horarum  reformatione. 

Principium  generale,  multoties  laudatum  et  illustratum  hoc  fuit: 
Breviarium  est  quidem  oratio  publica  Ecclesiae,  quam  non  confundi 
licet  cum  spiritualibus  privatis  exercitiis;  officium  nomine  Ecclesiae 
persolutum,  valorem  in  se  habet.  Attamen  fieri  debet  etiam  oratio  per- 
sonalis uniuscuiusque  sacerdotis,  vere  sincera  ac  fructuosa:  orationis 
enim  proprium  est,  per  ineffabile  commercium  divinum,  animo  dare 
cibum  spiritualem,  iuvamen  et  gaudium.  Oportet  proinde  ut  sacerdotes, 
ore  exprimendo  quod  est  in  corde,  et  divinas  laudes  persolvant  et  seipsos 
curamque  suam  pastoralem  sanctificent.  Hisce  quasi  verbis  multi  Patres 
locuti  sunt,  optantes  ut  breviarium  « tali  modo  aptetur  ut  ab  omnibus 

possit  intelligi,  amari  et  cum  devotione  recitari  »,  « fiat  fons  uberrimus 
et  delectans  »,  « verum  nutrimentum  vitae  spiritualis  et  quotidiani  la- 
boris apostolici,  nedum  sit  aliquod  addititium  et  quasi  mere  disciplinare 
in  vita  sacerdotum  ». 

Nobis  hoc  generale  principium  melius  profitendum  esse  videtur, 
atque  ideo  novum  articulum  in  schema  inserendum  proponimus,  sub  nu- 
mero 90,  scilicet: 

« Cum  praeterea  officium  divinum,  utpote  oratio  publica  Ecclesiae, 
« sit  fons  pietatis  et  orationis  personalis  nutrimentum,  obsecrantur  in 
« Domino  sacerdotes  aliique  omnes  divinum  officium  participantes  ut 
« in  eo  persolvendo  mens  eorum  concordet  voci,  ad  quod  melius  asse- 
« quendum,  liturgicam  et  biblicam,  praecipue  psalmorum,  institutionem 
« sibi  uberiorem  comparent  ». 

« In  instauratione  vero  peragenda,  venerabilis  ille  Romani  Officii 
« saecularis  thesaurus  ita  aptetur,  ut  latius  et  facilius  eo  frui  possint 
« omnes  quibus  traditur  ». 

At  fatendum  est  hodie  de  facto  breviarium  non  esse  sacerdotibus 
tali  adiumento:  et  hoc  quidem  asserunt  multi  Patres.  Cur  res  ita  se  habent? 
Quatuor  causae  enumerantur. 

1)  Certe,  ut  optime  notat  Pater  quidam,  res  ex  eo  partim  provenit 
quod  vita  spiritualis  cleri,  male  efformata  et  nutrita,  dualismum  inducit 
inter  propriam  spiritualitatem  et  illam  biblicam  necnon  liturgicam  quae  in 
breviario  patet  et  sacerdoti  connaturalis  fieri  deberet.  Et  de  hac  re  insi- 
stendum erat  in  schemate.  Itaque  pauca  verba  in  articulum  mox  lectum 
inseruimus  ad  commendandam  sacerdotibus  eam  biblicam  institutio- 
nem quae  saporem  officii  ipsis  gustandum  praebeat. 

2)  Non  tamen  sufficiet  haec  recta  spiritualis  cleri  institutio:  multa 
enim  sunt,  in  breviario,  quae  corrigi  vel  reformari  debent  ut  sit  « verum 
nutrimentum  » et  « fons  uberrimus  et  delectans  »:  « non  ut  tempus 
orationis  brevietur,  sed  ut  sacerdotes  tempus  habeant  melius  orandi,  non 
iam  breviarium  currendo  legentes  ».  Quaestio  itaque  exurgit  de  lectio- 
nibus aptandis,  de  calendario  sanctorum  revisendo,  de  hymnis  deque 
multis  adiunctis  de  quibus  infra. 

3)  Attendendum  est  certe  ad  venerabilem  thesaurum  saecularem 
officii  romani,  quo  tot  sacerdotes  laudes  Deo  dederunt.  Attamen,  ut  ob- 
servat aliquis  Pater,  « licet  usus  millenarius  Ecclesiae  in  hac  re  habeat 
suum  momentum,  ex  altera  parte  spiritus  verus  orationis  sacrificari  nequit 
cuidam  considerationi  nimis  historico-archeologicae.  Inde,  aiunt  plures, 
« recognitio  non  attendat  tantum  ad  quasdam  rationes  historicas  mo- 
rose ac  mordicus  perpensas,  sed  potius,  ad  hodiernam  conditionem  et 
necessitatem  cleri  ad  opus  pastorale  vocati  ». 

4)  At  plurimis  Patribus  videtur  longe  maior  causa  difficultatum  in 
eo  esse,  quod  veritas  horarum  graviter  hodie  perturbatur.  De  hoc  nunc 
fuse  dicendum  est,  et  est  secunda  quaestio  a nobis  elucidanda. 

B)  Secunda  quaestio:  Utrum  horis  veritas  reddenda  sit  necne. 

Officium  est  cursus  horarum  quae  « ordinantur  ex  earum  constitu- 
tione ad  sanctificationem  diversarum  horarum  diei  naturalis  »,  ut  dicit 
novus  Rubricarum  Codex,  art.  142,  quod  patet  vel  leviter  officium  per- 
currendo. Aut  probatur  aut  improbatur  haec  definitio. 

Sunt  qui  improbent  proptereaque  petant  ut  tollatur,  initio  art. 
olim  68,  nunc  88,  schematis,  paragraphus  « Cum  sanctificatio  diei  natu- 
ralis sit  finis  officii  etc.  »;  vel  saltem,  illud  principium  ideale  retinendum 
esse  fatentes,  rogant  ne  in  praxi  urgeatur  quia  impossibile  est,  ideoque 
delendum  aestimant  etiam  art.  olim  76  (nunc  94)  schematis. 

Sunt  vicissim  qui  sanctificationem  diei  horarum  magni  aestiment, 
et  principium  in  Codice  Rubricarum  et  in  praesenti  schemate  descriptum 
retinendum  et  commendandum  censeant:  « Etenim,  aiunt,  distinctiones 
temporis  necessariae  sunt  ut  vita  integra  hominis  in  laudem  gloriae  gra- 
tiae Dei  referatur;  haec  exigentia,  ex  natura  humana  orta,  divinitus  de- 
monstratur in  distinctione  hebdomadarum;  nec  sine  periculo  distinc- 
tiones in  die  amitterentur  ». 

At  sive  improbetur,  sive  probetur  hoc  principium,  urgens  et  maxi- 
me necessaria  apparet  reformatio  breviarii. 

Si  improbatur,  et  si  libenter  admittitur  officium  quacumque  hora 
persolvi  posse,  sine  ullo  respectu  ad  breviarii  horarum  nomen  et  precum 
textum,  grave  damnum  spirituale  pro  sacerdote  inducitur:  formalismus, 
mendacium  admittitur  in  oratione.  Ita  pensum  et  opus  servile  fit  bre- 
viarium ut  illud  legant  sacerdotes  dum  alii  actioni  liturgicae  intersunt, 
quod  notavit  acutissime  unus  e Patribus. 

Si  vero  horarum  veritas  requiritur,  aliae  difficultates  exurgunt,  cum 
quotidie,  tum  maxime  diebus  de  praecepto  et  festorum  pervigiliis, 
non  pauci  presbyteri,  die  dominica,  extenuati  perveniunt  ad  horas  noctis 
quin  antea  tempus  invenerint  primam,  tertiam  et  alias  breviarii  horas, 
imo  etiam  laudes,  persolvendi.  Quotidie  vero  ancipites  remanent,  quo 
tempore  nocturnum  dicant,  dum  eos  labor  pastoralis  impediat  quominus 
nocte  surgentes  vigilent.  Rithmus  enim  hodiernae  vitae  pastoralis  longe 
distat  ab  eo  qui,  aetate  media,  vitam  sacerdotum  regebat,  imo,  ut  notant 
aliqui  Patres,  horarum  circulus  in  breviario  propositus  partim  provenit 
ex  cursu  monastico. 

Nobis  vero,  re  mature  in  Commissione  perpensa,  visum  est  horarum 

veritatem  retinendam  esse,  ideoque  breviarii  aptationem  omnino  secun- 
dum hanc  rationem  faciendam.  Ad  eamdem  conclusionem  iam  pervene- 
rant sodales  Commissionis  Pianae  postquam  vota  omnium  orbis  metro- 
politarum  quaesiverant  ( Memoria , suppi.  IV,  1957,  pp.  39,  49-51,  etc.). 

Unde,  si  Concilio  placebit,  retinendum  censemus  in  schematis  articu- 
lo olim  68  (nunc  88)  principium  istud  scilicet:  « Cum  sanctificatio 
diei  sit  finis  Officii,  cursus  Horarum  traditus  ita  instauretur  ut  horis 
veritas  temporis,  in  quantum  fieri  potest,  reddatur  ».  Attamen,  quo  cla- 
rius res  pateret,  suppressimus  quae  de  « determinatione  iutidica  tempo- 
ris ad  satisfaciendam  obligationem  » hic  dicebantur,  sufficientia  exi- 
stimantes ea  quae  in  articulo  olim  76,  nunc  94,  asseruntur. 

C)  Tertia  quaestio:  Utrum  an  non  abbreviandum  sit  officium. 

Ex  hac  disputatione,  quae  tam  late  patuit  in  Concilio,  nostrum  est 
seligere  omnia  quae  ad  unanimitatem  vestram  fovendam  et  ad  solutio- 
nem quamdam  inveniendam  iuvare  possint.  Et  primo,  rationes  expen- 
damus ab  iis  allatas  qui  officium  minime  breviandum  censuerint. 

1)  Rationes  ah  iis  allatae  qui  officium  minime  breviandum  cen- 
suerint. 

Multi  in  Aula  loquentes  censuerunt  breviarium  non  esse  minuendum 
nec  substantialiter  reformandum.  En  praecipua  eorundem  argumenta: 

a)  Sufficiunt  instaurationes  iam  a Pontificibus  et  nuperrime  a 
Ioanne  XXIII  peractae,  quae  rectam  officio  rationem  restituerunt  et 
aequam  orationis  copiam  detinuerunt.  At  multi  alii  Patres  censent  id  non 
sufficere.  Imo  in  publicanda  recenti  instauratione,  papa  Ioannes  XXIII 
nuntiavit  se  profundioris  reformationis  principia  huic  sacro  Concilio 
commissurum  esse. 

b)  Omnino  colenda  et  servanda  monumenta  antiquae  traditionis 
venerabilia,  seu  thesaurus  orationis  a tot  antenatis  peractae  et  amatae. 
Quod  clarius  dicendum  duximus  in  schemate;  unde,  n.  90,  aliqua  verba 
adiunximus  ut  laudetur  « venerabilis  ille  romani  officii  saecularis  the- 
saurus ».  Attamen,  ut  iam  allegavimus,  multi  Patres  cavere  nos  monent 
ne  archaeologismo  cuidam  nimio  cedamus. 

c)  Oratio  pernecessaria  est  sacerdoti  ad  animam  suam  nutrien- 
dam, ad  perfectionem  obtinendam  et  ad  castitatem  servandam;  quo  ma- 
gis hodie  in  periculis  versantur,  eo  magis  orationem  colere  debent.  In 
quo  tamen  argumento  exponendo,  melius  distinguere  oportuisset  inter 
orationem  liturgicam  et  orationem  privatam.  Quidquid  est,  nos  huic 
rationi  iam  aliqualiter  satisfecimus,  inserendo  in  schema  novum,  supra 
descriptum,  articulum  86. 

Rursus  vero  notatu  dignissimum  est,  articulum  olim  68,  nunc  89, 
a paucis  Patribus  ita  laudari  ut  nullam  in  eo  emendationem  proponant. 
Imo,  ii  etiam  qui  abbreviare  officium  abnuunt  libenter  fatentur  officii 
pondus  diversis  modis  alleviandum  esse  sacerdotibus  qui  gravius  one- 
rantur. 

2)  Quomodo  officium  alleviare  intendunt  etiam  ii  qui  abbreviare 
renuunt . 

Quatuor  ipsi  solutiones  proponunt: 

a)  Prima  solutio:  Ut  in  Concilii  constitutione,  clare  praevidean- 
tur tam  commutationes  a iure  ipso  facto  admittendae  quam  facultas 
dispensandi  Ordinario  concessa.  Quod  nobis  magni  momenti  visum 
est  et  fusius  proponemus,  cum  emendationes  ad  art.  73  schematis  pro- 
positas expendemus. 

b)  Secunda  solutio:  Ut  aliter  edicatur  in  art.  73  obligatio  officii 
recitandi  et  ita  allevietur  pondus,  remanente  intacto  numero  et  ordine 
horarum  breviarii,  aliis  horis  sub  gravi,  aliis  vero  sub  levi  vel  etiam 
laudabiliter  dicendis. 

Ex  hac  ratione,  ut  infra  dicemus,  aliquid  desumimus  ad  solvendam 
intricatissimam  quaestionem  de  Horis  Minoribus,  non  tamen  eam  pas- 
sim  accipiendam  censuimus.  Etenim,  in  hodierno  breviario,  cursus  psal- 
terii disponitur  per  omnes  horas  totius  hebdomadae,  ita  ut  ad  totum 
psalterium  dicendum  necesse  sit  ut  omnes  horae  totius  hebdomadae 
dicantur.  Ille  sacerdos  cui  sic  quasdam  tantum  horas  dicere  liceret,  pau- 
cos tantum  psalmos  diceret,  aliis  semper  omissis;  quod  esset  regredi  ad 
eam  breviarii  conditionem  quae  ante  Pium  X vigebat. 

Alii  quo  melius,  dignius  et  devotius  officium  dicatur,  proponunt  ut 
obligatio  versetur,  non  circa  numerum  horarum  persolvendarum,  sed 
circa  tempus  in  persolvendo  insumptum,  exempli  gratia  unam  horam. 
Quod  revera  aliqualem  considerationem  meretur,  attamen  negligit  forsan 
eam  rationem  orationis  publicae  nomine  Ecclesiae,  quae  officio  primarie 
inhaeret. 

c ) Tertia  solutio:  Ut  praevideantur  plura  officia  vel  plures  modi 
officii  persolvendi.  Hoc  serio  considerandum  est,  et  infra  expendemus; 
at  hic  sufficiat  notare  hanc  solutionem  reincidere  in  officii  pro  clero 
breviationem. 

d)  Quarta  solutio:  Ut  omnes  horae  breviarii  traditionales  retinean- 
tur, at  breviores  reddantur,  et  sic  alius  cursum  quotidianum  excogitavit 
qui  undecim  tantum  psalmos  complecteretur,  alius  alium  qui  decem 
et  octo,  et  caetera  huiusmodi.  Quae  solutio  nobis  videtur  saepe  nimio 
artificio  fortasse  indulgere. 

Quidquid  est,  nobis  visi  sunt,  ni  fallimur,  re  viciniores  esse  binarum 


CONGREGATIO  GENERALIS  LII 


133 


opinionum  propugnatores  quam  verba  in  aula  resonantia  sperare  per- 
mittebant. Omnes  quasi  consentiunt  aptandum  esse  cursum  Horarum, 
nedum  mutetur;  si  quid  ex  cursu  traditionali  supprimere  oporteat,  hoc 
caute  et  quam  minime,  veritate  horarum  ad  hoc  impellente.  At  aliquid 
faciendum  esse  patet,  nec  nos  subducere  fas  est  huic  decreto  quod  po- 
tissimum praestamus.  Longa  in  nostra  Commissione  fuit  de  hac  re  deli- 
beratio. 

Etsi  enim  ad  particularia  Concilium  descendere  non  decet,  estque 
difficile  talem  officii  instaurationem  proponere  quae  duas  e tribus  par- 
tibus suffragiorum  obtineat,  nostrum  tamen  est  aliqua  altiora  principia 
proponere,  viam  mediam  delineantia  inter  tot  discrepantes  sententias. 
En  sententia  in  quam  tandem  quasi  unanimes  post  maturam  delibera- 
tionem convenimus  et  vobis  proponimus. 

D)  Quarta  quaestio:  Qua  ratione  cursus  Horarum  aptandus  sit. 

Praenotare  debemus  hic  agi  tantum  de  officio  ab  iis  dicendo  qui  vi- 
tam activam  agunt,  sive  ipsi  sint  clerici  saeculares  sive  religiosi,  omnino 
praescindendo  ab  officio  ab  iis  dicendo  qui  vitam  contemplativam  agunt. 
Haec  distinctio  enim  pluries  a Patribus  in  Aula  Conciliari  proposita  est 
et  nobis  haud  negligenda  videtur.  Nam  Officium  Romanum,  forsan  a 
monachis  Romanarum  basilicarum  primitus  confectum  et  indolem  mona- 
sticam retinens,  a fere  omnibus  canonicis  regularibus,  monachis,  monia- 
libus,  mendicantibus  qui  officium  benedictinum  non  habebant,  usurpatum 
fuit.  Iam  pluries  hoc  officium  reformatum  est  et  nuperrime  abbreviatum 
ut  satisfaciat  necessitatibus  pastoralibus  clericorum,  et  ipso  facto  ii  fru- 
strati sunt,  qui  contemplativam  vitam  agunt,  et  quidem  praecipue  officiis 
solemnibus  dominicarum.  Si  ulteriorem  reformationem  et  abbreviationem 
officii  Concilium  decernet,  non  deceret  hoc  officium,  ministerii  animarum 
gratia  abbreviatum,  imponi  monialibus  et  aliis.  Itaque  vobis  proponimus 
in  articulum  olim  68,  nunc  88,  addendam  hanc  restrictionem  « in  qui- 
bus versantur  praesertim  ii  qui  operibus  apostolicis  incumbunt  »,  ne 
praeiudicetur  quaestio  officii  pro  contemplativis  quam  solvere  nolumus. 
His  praenotatis: 

1)  Laudes  et  Vesperae  ab  unanimi  Patrum  consensu  non  tantum 
retinentur,  sed  magni  jiunt,  ut  oratio  matutina  et  oratio  vespertina,  ad 
mentem  schematis.  Piget  vota  singillatim  enumerare.  Imo,  unus  e Patri- 
bus vellet  ut  pressius  dicatur:  « Sunt  Laudes  cardo  officii  divini  ante  me- 
ridiem, Vesperae  cardo  officii  divini  post  meridiem  ».  Quae  emendatio, 
etsi  non  ad  verbum,  aliquo  modo  tamen  retinenda  nobis  visa  est. 

2)  Maior,  ni  fallor,  numerus  Patrum  supprimendam  censet  Horam 

P rimam,  utpote  quae  inutiliter  Laudes  duplicet  et  cum  damno  Laudum; 
de  hoc  locuti  sunt  duo  cardinales  et  plures  episcopi.  In  eandem  sen- 
tentiam venerat  Commissio  Piana,  anno  1957  ( Memoria , suppi.  IV, 
pp.  42-43).  Unde  Commissio  vobis  proponit  supprimendam  horam 
Primam,  relicta  Commissioni  postconciliari  facultate,  si  forte  id  opportu- 
num censuerit,  quasdam  preces  e Prima  transferre  ad  aliam  horam. 

3)  Completorium  servetur.  De  completorio  quidem  pauci  Patres  ex- 
presse locuti  sunt,  alii  illud  retinentes,  imo  extollentes,  alii  dimittentes 
nec  ullum  ei  locum  in  cursu  praevidentes.  Commissio  vero  Piana,  anno 
1957,  in  eam  sententiam  devenerat,  ut  servaretur  Completorium,  et 
psalmis  dominicalibus  (4,  90,  133)  semper  constaret  ( Memoria , suppi. 
IV,  pp.  45-46).  Attamen,  si  oportuerit,  forsan  ita  abbreviari  posset  ut 
uno  tantum  psalmo  constet,  nempe  90. 

4)  De  Tertia,  Sexta  et  Nona  magna  controversia  orta  est. 

a)  Sunt  non  pauci  Patres  qui,  loco  Tertiae,  Sextae  et  Nonae, 
« horam  meridianam  » proponant.  Ex  iis  tamen  quidam  hanc  horam 
meridianam  confundunt  cum  « hora  lectionis  » de  qua  infra  dicemus, 
dum  alii  eam  distinguunt; 

b)  Sunt  vero  non  pauci  qui  ad  tenorem  schematis  Tertiam,  Sextam 
et  Nonam  servare  intendunt,  utpote  quae  laborem  cotidianum  sanctifi- 
cent, primaeva  et  perenni  traditione  consecratae  sint,  orare  sine  intermis- 
sione doceant. 

c)  Duo  Cardinales  et  plures  Patres  breviores  esse  et  ita  dispo- 
sitas has  horas  exoptant  ut  memoriter  dici  possint,  quod  fieri  posset, 
exempli  gratia,  si  unaquaeque  uno  tantum  psalmo  constet. 

Nostra  Commissio  diu  anceps  remansit  inter  tam  discrepantes  senten- 
tias. Post  longam  et  maturam  disceptationem,  vobis  proponimus  solu- 
tionem quandam  quae  utrique  parti,  ut  optamus,  satisfiat,  videlicet: 

« In  choro,  Horae  minores,  Tertia,  Sexta  et  Nona  serventur.  Extra 
chorum,  e trihus  unam  seligere  licet,  diei  tempori  magis  congruentem  ». 

Sic  sacerdos  quodam  otio  gaudens,  vel  exercitiis  spiritualibus  vacans, 
his  horis  integris  frui  poterit;  qui  vero  ministerio  incumbit,  modo  Ter- 
tiam, modo  Sextam,  modo  Nonam,  prout  libertas  tempore  competenti  ei 
relinquetur,  persolvet,  nulla  omnino  derelicta.  Ita  ab  Ecclesia  sine  inter- 
missione orare  invitatur,  at  molestiam  oneris  nondum  impleti  fere 
nunquam  iam  percipiet. 

5)  De  hora  quae  nunc  Matutinum  vocatur. 

Multi  Patres  locuti  sunt  de  hac  hora  quae  ex  traditione  Nocturnum 
vocabatur,  quaeque  dein  in  Breviario  Romano  ita  infeliciter  « Matuti- 
num » nuncupata  est,  ut  hoc  vocabulum  confusionem  pariat  cum  tradi- 
tionali  Laudum  nomine. 

a)  Primo,  optant  permulti  ut  nocturnum  brevius  evadat,  tribus 
tantum  psalmis  constans  (in  festis  vel  diebus  qui  pulchra  et  venerabilia 
officia  trium  nocturnorum  habent,  laudabiliter  extra  chorum  sed  non 
obligatorie  dici  posset);  quae  solutio,  a Commissione  Piana  repellebatur, 
sed  ex  rationibus  quae  forsan  rem  non  dirimerent;  fatendum  est  nonnisi 
psalmodiam  breviando  posse  lectiones  dilatari  ut  multi  proposuerunt  et 
mox  dicetur. 

b)  Praeterea  in  schemate,  sic  legebatur:  « hora  quae  Matutinum 
vocatur,  quamvis  indolem  nocturnae  laudis  retinens,  ita  aptetur  ut  qua- 
libet diei  hora  recitari  valeat  ».  Eiusmodi  textus  contradictionem  exhi- 
bebat quam  ostenderunt  innumeri  Patres.  At  duae  viae  tantum  remanent 
ad  hanc  contradictionem  removendam:  — aut  retinendo  indolem  noc- 
turnam istius  horae,  tempus  eam  dicendi  coarctare  ut  veritas  temporis 
servetur,  sed  hoc  difficilius  esset  clero  saeculari;  — aut  abiiciendo  indolem 
nocturnam,  horam  nuncupare  « lectionum  » vel  « lectionis  divinae  ». 
Hanc  alteram  solutionem  proponunt  multi  Patres,  saepe  etiam  illam  lec- 
tionis horam  describentes,  alii  tamen  alio  modo.  Notandum  tamen  ve- 
lim, quocumque  modo  conficiatur  « hora  lectionis  »,  non  esse  merum 
exercitium  spirituale,  sed  orationis  publicae  indolem  retinere  oportere. 

c ) Nobis  vero  in  Commissione  facile  visum  est  componere  propo- 
sitionem eorum  qui  « horam  lectionis  » volunt,  cum  propositione  supra 
descripta  eorum  qui  Nocturnum  servare  et  abbreviare  postulant.  Suf- 
ficit enim  ut  e Matutinis  conficiatur  « officium  lectionis  »,  pauciori- 
bus psalmis  constans,  cum  longioribus  lectionibus.  Hymni  nocturna- 
les in  appendice  colligantur,  ut  laudabiliter  dicantur  ab  iis  qui,  nocturno 
tempore,  orationi  vacent.  Lectiones  e Scriptura  eo  facilius  dilatabuntur 
quo  brevior  psalmodia  facta  fuerit. 


TERTIA  PARS 

De  singulorum  officii  elementorum  instauratione 
AD  ART.  69-72  SCHEMATIS 

{nunc  91-93) 

Tam  in  schemate  (n.  69-72)  quam  in  Patrum  Conciliarium  orationi- 
bus, laudatur  ut  necessaria  ea  singulorum  Officii  elementorum  instauratio, 
quae  fieri  debeat  etiamsi  nulla  substantialis  breviarii  mutatio  aut  abbre- 
viatio  Concilio  placeat.  Agitur  scilicet  de  psalmis,  de  lectionibus,  de  hym- 
nis, de  precibus  ad  absolvendas  horas  disponendis,  de  indole  chorali  et 
communi  orationis. 

Quae  omnia  antequam  singillatim  examinentur,  perpendi  oportet 
quaestio  praevia  ab  uno  ex  Patribus  posita,  utrum  pertineant  ad  altiora 
principia  a Concilio  definienda  an  sint  res  particulares  ad  commissionem 
postconciliarem  relinquendae.  Cum  vero  iam  per  plura  saecula  frustra 
harum  rerum  reformationem  tot  et  tanti  viri  necnon  synodi  postulave- 
rint, videtur  quam  utilissime  de  iis  aliquid  a Concilio  dici,  ita  tamen  ut 
normae  tantum  generaliores  attingantur. 

Itaque,  multas  ex  observationibus  Patrum  quae  nobis  visae  sunt  in 
particularibus  versari,  quamvis  egregiae  sint,  hic  omittendas  censui- 
mus;  sedulo  tamen  eas  collegimus  ut  ad  Commissionem  postconciliarem 
transmittantur.  Inter  eas  praesertim  numerantur,  quae  de  orationibus, 
de  Pater  Noster,  Credo , Ave  Maria  et  de  aliis  huiusmodi  dicta  sunt.  Imo, 
nobis  visus  est  articulus  72  schematis  omittendus,  si  vobis  placet,  utpote 
qui  de  altioribus  instaurationis  principiis  non  agant.  E contra,  nobis  neces- 
sarium videtur  loqui  de  psalmis,  de  lectionibus,  de  hymnis,  et  de  indole 
communitaria  officii. 

1)  De  psalterio , ad  art.  schematis  olim  69,  nunc  91. 

De  psalmis,  duo  asserebantur  in  textu  schematis.  Primo,  ut  psalmi 
distribuerentur  per  longius  temporis  spatium  quam  hebdomadam,  et  de 
hoc  parum  disputatum  est,  cum  nulla  exinde  oriatur  difficultas.  Secundo, 
ut  latina  versio  psalmorum  ita  aptaretur,  ut  non  solum  intelligeretur,  sed 
ut  linguam  Patribus  et  traditioni  consuetam  adhiberet  et  usui  liturgico, 
praesertim  cantui,  conveniret. 

Sed  quo  clarius  et  sine  dubio  e textu  res  pateret,  multi  Patres  emenda- 
tiones proposuerunt  quas  Commissio  libenter  accepit,  ita  ut  sic  sonet 
nunc  paragraphus  secunda  artic.  69  (nunc  91): 

« Opus  revisionis  Psalterii,  feliciter  inchoatum,  quamprimum  perdu- 
« catur  ad  finem,  respectu  habito  latinitatis  christianae,  usus  liturgici, 
« etiam  in  cantu,  necnon  totius  traditionis  latinae  Ecclesiae  ». 

Ad  suam  mentem  illustrandam,  quatuor  Cardinales  et  quatuor  alii 
Patres  laudaverunt  nuperrimam  versionem  a Benedictino  Weber  con- 
fectam, quae  egregie  simul  servat  et  hebraicam  veritatem  et  Vulgatae 
latinitatem. 

At  alia  quaestio  aeque  non  parvi  momenti  orta  est  de  psalterio,  quae 
quidem  non  e textu  originem  repetit.  Aliquot  enim  Patres  optaverunt  ut 
e breviario  expungerentur  ii  psalmi  qui  imprecationes  et  vindictam  expri- 
mant, vel  etiam  ii  qui  revelationem  insufficientem  de  novissimis  praebe- 
rent, imo  psalmi  historici  vel  qui  « minus  pietatem  foveant  ».  Has  senten- 
tias repulerunt  alii  Patres,  quibus  nostra  Commissio  adhaesit:  totum  Psal- 
terium ad  thesaurum  sacrae  Scripturae  pertinet  et  etiam  in  iis  partibus 

inspiratum  esse  credimus,  quae  a nobis  non  plene  nunc  intelliguntur 
propter  fragilitatem  et  debilitatem  intellectus  nostri.  In  hac  arbitraria 
psalmorum  selectione  indulgeretur  fortasse  ingenio  « rationalistico  »; 
praeterea  verendum  esset  ne  fratres  nostri,  qui  a nobis  discesserunt,  id 
mirum  haberent.  « Quaecumque  scripta  sunt,  ad  nostram  doctrinam 
scripta  sunt  » ( Rom . 15,  4).  Aliter  expungendae  essent  etiam  illae  sacrae 
Liturgiae  partes  quae,  e Novo  etiam  Testamento  excerptae,  eadem  lo- 
quuntur. 

2)  De  lectionibus,  ad  art.  schematis  olim  71  nunc  92. 

a)  De  lectione  Scripturarum,  optaverunt  Patres  ut  plures  paginae 
Scripturarum  legantur  quam  in  hodierno  breviario,  et  imprimis  ut  me- 
lius seligantur  eae  paginae  quae  leguntur.  Multi  praeterea  votum  emise- 
runt ut  pleraeque  lectiones  e Novo  Testamento  hauriantur,  sed  iure 
observatum  est  Missam  esse  locum  proprium,  ab  antiqua  Romana  tradi- 
tione electum  ad  Novum  Testamentum  legendum,  dum  Vetus  Testa- 
mentum in  officio  fuse  legebatur;  semel  una  eademque  ratione  cursum 
lectionis  tum  missalis  tum  breviarii  harmonice  reformare  oportet.  Sunt 
denique  qui  exoptent  ut  quaedam  libertas  relinquatur  ei  qui  Officium  pri- 
vatim  dicit,  seligendi  vel  commutandi  pericopas  Scripturarum  a se  le- 
gendas. 

Commissio  censuit  haec  omnia  ad  instaurationem  post  Concilium 
faciendam  remittenda  esse,  atque  interim  talem  emendationem  vobis 
proponendam  quae  generaliorem  reddat  textum  schematis:  « Lectio  sa- 
crae Scripturae  ita  ordinetur  etc.  »;  sic  nulla  porta  clauditur  praedictis 
desideriis  et  formula  includit  etiam  lectiones  breves  et  capitula  in  Horis 
diurnis  occurrentia. 

b)  De  lectione  V atrum. 

Nos  ultro  abbreviandam  censuimus  paragraphum  de  lectione  Pa- 
trum, ad  quam  quidem  spectant  paucae  emendationes  a Patribus  propo- 
sitae; videtur  saltem  assentiendum  esse  libenter  iis  qui  postulant  ut  me- 
lius seligantur  loci  SS.  Patrum  legendi,  tum  quia  « interdum  habentur 
subtilitates  rhetoricae  et  cavillationes  quae  hodie  non  probantur  »,  tum 
quia  initia  tantum  sermonum  vel  tractatuum  quasi  mechanice  proponun- 
tur. Caveatur  denique  ne,  contextu  nimis  reducto,  excerptae  Patrum  ex- 
positiones arbitrarie  imo  violenter  manipulentur. 

c ) De  legendis  hagio graphicis. 

Plures,  ad  laudandam  urgendamque  paragraphum  de  legendis  hagio- 
graphicis,  queruntur  quod  remanent  adhuc  in  breviario,  etiam  post  ab- 
breviationem  anno  1960  factam,  tam  multa  quae  veritati  historicae  repu- 
gnent, quaeque  non  solum  in  legendis  vel  vitis  sanctorum,  sed  etiam  in 

hymnis,  antiphonis  et  responsoriis  prostant,  dum  res  certae  meliorem  et 
pulchriorem  orationem  praebere  possent;  exempli  gratia,  lectio  epistolae 
sancti  Clementis  papae  plus  iuvaret  quam  tot  apocrypha  in  eius  festo  lecta 
vel  cantata. 

3)  De  hymnis , ad  art.  schematis  olim  70  nunc  93. 

De  hymnis  vero  id  tantum  vobis  proponimus,  ut,  aliquali  interposita 
emendatione,  art.  70  se  referat  ad  suppressionem  quorundam  hymnorum 
et  non  tantum  ad  eorundem  restitutionem  vel  mutationem. 

4)  De  indole  chorali  et  communitaria  oficii. 

Duae  series  observationum  proponuntur  a Patribus  circa  indolem 
choralem  et  communitariam  Officii. 

Prima  series,  de  fovenda  celebratione  in  choro  et  in  communi  et 
cum  plebe,  versatur  circa  art.  73  a),  75  et  78  schematis,  et  suo  loco  ex- 
pendetur. 

Altera  series  observationum  occasionem  trahit  e nota  5 ab  art.  68 
schematis  pendente  et  pertinet  ad  altiora  principia  instaurationis:  Utrum 
an  non  servari  debeant  etiam  in  recitatione  a solo  ea  elementa  quae  indo- 
lem choralem  retineant  et  communem  orationem  supponant. 

Alii  Patres  tenent  ea  elementa,  scilicet  multiplices  antiphonas,  abso- 
lutiones, benedictiones,  responsoria,  aut  saltem  repetitionem  partium 
cuiusque  responsorii,  vel  amovenda  esse  et  expungenda  e breviariis  ad 
usum  sacerdotum  impressis,  vel  potius  in  libris  conservanda  quidem, 
sed  in  recitatione  privata  omittenda. 

Sed  horum  Patrum  opinioni  adversantur  alii  Patres  qui  indolem 
communitariam  breviarii  etiam  in  recitatione  a solo  omnino  servandam 
tenent.  Officium  enim  non  est  precatio  privata  sacerdotis  et  religiosi, 
sed  oratio  publica  Ecclesiae  ad  quam  omnibus  fidelibus  aditus  patere 
semper  debet,  quae  ad  communem  psalmodiam  allicit  clericos.  Imo,  hodie, 
non  pauci  sunt  sacerdotes  qui  frequenter  in  communi  officium  sponte 
psallant,  sive  quando  conveniunt  ad  laborandum  vel  orandum,  et  etiam 
in  magnis  Congressibus,  sive  quando  in  domo  communi  degunt.  Deni- 
que, compertum  est  has  partes  Officii  quae  arctius  connecti  videntur  cum 
celebratione  chorali,  eas  esse  simul  quae  saepe  melius  ad  orationem  et 
contemplationem  alliciant,  ut  sunt  tot  antiphonae  et  responsoria;  unde 
Commissio  specialis  quae  rubricas  noviter  collegit  anno  1960  censuit 
eas  ideo  retinendas  ne  thesaurus  pretiosus  pietatis  amittatur.  Fatendum 
vero  est  libenter  aliquas  esse  reformandas,  quae  minus  aptae  reperiantur. 

De  quibus  omnibus  rebus,  nullam  additionem  vel  emendationem  pro- 
ponimus, sufficiens  aestimantes  eas  ad  Commissionem  postconciliarem 
remittere. 


QUARTA  PARS 

De  modo  edicendae  officii  obligationis 
IN  ARTICULIS  SCHEMATIS  OLIM  73-76 

(; nunc  94-98) 

1)  De  prooemio  art.  73. 

Prooemium  art.  73,  scilicet  « Cum  infirmitas  humanae  naturae  po- 
stulet ut  quid  minimum  orationis  praescribatur,  et  aliunde  totum  pen- 
sum divini  Officii  servandum  sit,  hae  normae  erunt  observandae  »,  tantis 
et  tam  gravibus  censuris  plectitur,  ut  eius  suppressionem  proponere  de- 
beamus. Imo,  suppressio  textum  nullatenus  infirmat. 

2)  De  obligatione  conventuali,  ad  art.  olim  73  a),  nunc  art.  95. 

a)  Plures  e Patribus  mirantur,  quod  de  Missa  conventuali  nihil  dicitur. 
Opportuna  itaque  videtur  emendatio  quae  initio  articuli  sic  dicat:  « Com- 
munitates choro  obligatae,  praeter  Missam  conventualem,  tenentur  of- 
ficium divinum...  »; 

b ) In  paragrapho  73  a),  de  Regularibus  aliisque  Religiosis  aequipa- 
ratis  (can.  609),  textum  ultro  corrigimus  ut  melius  conveniat  iuri  vigenti, 
nulla  innovatione  vel  emendatione  ab  ullo  proposita; 

c)  In  paragrapho  eadem,  de  Capitulis,  ut  recte  notat  unus  e Patribus, 
corrigenda  est  formula  « capitula  residentialia  » quae  insolita  et  aequi- 
voca  est.  De  extensione  vero  choralis  obligationis  ita  disputatum  est  in 
Aula  et  adiuncta  tam  diversa  significata  sunt,  ut  maluerimus  rem  in 
incertum  relinquere,  scribendo:  « eas  partes  Officii,  quae  sibi  a iure  com- 
muni vel  particulari  imponuntur  ».  Providebitur  in  reformatione  luris 
Canonici  et  in  statutis  particularibus  approbandis. 

d)  Suppressimus  quae,  semper  in  paragrapho  de  obligatione  chorali, 
minus  considerate  inscripta  erant  de  Congregationibus  religiosis.  Nun- 
quam fuit  mens  Constitutionis  de  sacra  Liturgia  extendere  obligationem 
choralem  ultra  ius  vigens. 

3)  De  obligatione  clericorum  choro  non  adstrictorum,  ad  art.  olim  73  b), 
nunc  96. 

Hoc  argumentum  fuit  forsan  prae  ceteris  examinatum  et  discussum. 
Et  quidem  emendationes  et  vota  a Patribus  emissa  quinque  quaestiones 
respiciunt. 

Prima  quaestio. 

Utrum  de  obligatione  Officii  in  nostro  schemate  dicendum  sit,  an  res 
ad  schema  de  disciplina  cleri  remittenda?  Commissio  vero  censuit  nobis 
de  ea  dicendum  esse,  quia  unum  totum  efformat  obligationis  enuncia- 
tio  cum  officii  instauratione,  obtentis  autem  praeviis  necessariis  licentiis. 

Secunda  quaestio. 

Utrum  obligatio  gravis  retinenda  sit  an  levis  asserenda?  Alii  gravem 
retinendam  esse  censent.  Solutio  vero  huius  quaestionis  pendet  a solu- 
tione trium  subsequentium  cum  quibus  stricte  ligata  est.  Notanda  egre- 
gia, quamvis  schemati  extranea,  propositio  unius  Patris  librum  bre- 
viarii tradendi  subdiacono  in  ritu  ordinationis. 

Tertia  quaestio. 

In  casu  quo  obligatio  gravis  servetur,  utrum  haec  attingere  debeat  sin- 
gulas horas  indiscriminatim,  an  limitari  principalioribus  Horis?  Equidem 
sunt  qui  limitare  intendant  gravem  obligationem  ad  laudes,  vesperas  et 
lectionem  divinam,  vel  ad  laudes,  vesperas  et  unum  nocturnum,  imo  ad 
laudes  et  vesperas  recitandas  tempore  praescripto,  lectionem  divinam 
qualibet  hora  in  die. 

Advertendum  autem  est,  in  emendatione  quam  vobis  proposuimus  de 
articulo  olim  68,  nunc  89,  duas  e tribus  Horis  Minoribus  diurnis  fieri 
facultativas.  Unde  addidimus  in  articulo  96  mentionem  de  articulo  89. 
De  cetero  nihil  mutavimus  in  lege  vel  in  textu  schematis. 

Quarta  quaestio. 

Quomodo  conscribi  debeat  lex,  ut  spiritus  cum  littera  praebeatur, 
vitetur  multiloquium  et  formalismus,  Deus  corde  et  non  solis  labiis 
honoretur?  Unus  Pater  proponit  ut  in  textu  addatur  « fideliter,  digne, 
attente  ac  devote  ».  Alii  ad  quos  iam  antea  nos  retulimus,  malunt  ut 
obligatio  cadat  in  spatium  orationis,  nedum  in  quantitatem  formularum. 
Ad  haec  vero,  si  vobis  placuerit,  sufficit  novus  articulus  sub  n.  90  iam 
recitatus. 

Quinta  quaestio. 

Nonne  in  Concilii  Constitutione  clare  praevideri  debent  tam  com- 
mutationes officii  a iure  ipso  facto  admittendae  quam  facultas  dispen- 
sandi cum  subditis  sive  Ordinario  sive  Episcoporum  coetui  concessa? 

a)  Commutationes  a iure  ipso  facto  admittendae  essent  extensio 
iuris  iam  in  Hebdomada  Sancta  vigentis,  « horae  canonicae  scilicet  sup- 
pressio quae  cum  alia  actione  liturgica,  ut  administratione  sacramento- 
rum, concione,  Missa  solemni  concurrat  »,  sic  unus  Pater.  In  eandem 
quasi  sententiam,  etsi  alia  vel  nulla  formula  proposita  venerunt  multi 


CONGREGATIO  GENERALIS  LII 


141 


Cardinales  et  episcopi.  Quod  praecipue  valeret  de  diebus  dominicis,  de 
festis  de  praecepto  et  de  pervigiliis  festorum. 

Propterea  novam  dispositionem  inseruimus  sub  n.  97,  § 1,  quae 
sic  sonat: 

« Opportunae  commutationes  divini  Officii  cum  actione  liturgica 
a rubricis  definiantur  ». 

b)  Facultas  dispensandi  Ordinario  concessa,  illos  casus  peculiares 
sanaret,  sive  ob  infirmitatem,  sive  ob  extraordinaria  temporum  vel  lo- 
corum adiuncta,  qui  nec  a lege  nec  a sola  epikeia  remedium  sumpsissent. 
Ideoque  ab  innumeris  Patribus  petitio  fit  ut  in  schema  inscribatur  sive 
emendatione  proposita  sive  minus.  Unde  alteram  novam  dispositionem 
sub  n.  97,  § 2,  inseruimus  quae  sic  sonat: 

« In  casibus  singularibus  iustaque  de  causa,  Ordinarii  possunt  sub- 
ditos suos  ab  obligatione  Officii  recitandi  ex  toto  vel  ex  parte  dispen- 
sare vel  id  commutare  ». 

4)  De  ratione  officii  ab  institutis  status  perfectionis  persolvendi,  ad  art. 

olim  73  c)  et  74,  nunc  98. 

Praeter  quaestionem  iam  a nobis  excussam  de  officio  chorali,  duplex 
subest  quaestio  circa  officium  ab  iis  institutis  status  perfectionis  persol- 
vendum, quae  e iure  vigente  nullam  obligationem  choralem  habent. 

Prima  quaestio. 

Num  liceat  et  deceat  talium  institutorum  sodalibus  eam  deputationem 
dare,  quae,  e can.  1256  Codicis  anno  1917  confecti  et  ex  art.  1 Instruc- 
tionis 3 sept.  1958  S.  Congregationis  Rituum,  ad  cultum  publicum  no- 
mine Ecclesiae  exercendum  necessaria  est  et  efficax? 

Iam  superius  dictum  est  licere;  utrum  an  non  deceat,  sub  iudicio 
est  Concilii.  Laudant  ex  hac  parte  articulum  74  schematis  plures  Patres. 

Attamen,  unus  censet  dignitatem  orationis  publicae  conferendam 
esse  tantum  « cum  officii  recitatio  obligatione  sive  ex  iure  generali,  sive 
ex  iure  particulari  manante  innititur  ». 

Unde  primam  partem  articuli  74  intactam  relinquendam  vobis 
proponimus. 

Secunda  quaestio. 

Num  valorem  publicum  seu  liturgicum  conferre  liceat  et  expediat  iis 
parvis  officiis  quae,  vi  Constitutionum  vel  consuetudinis,  quorumdam 
Institutorum  sodalibus  recitanda  imponuntur? 

Ad  hoc  plures  Patres  restricte  se  habent;  unus  sic  emendare  vult 
art.  74:  «...  in  modum  officii  divini,  non  solum  quoad  ipsius  structu- 
ram, sed  praesertim  quoad  spiritum  anni  liturgici  ».  Alius  observat: 

« Quoad  moniales  necnon  sodales,  sive  viros  non  clericos  sive  mulieres, 
institutorum  status  perfectionis,  recitatio  in  lingua  vernacula  maxime 
confert  ad  optatissimam  convergendam  versus  Officium  divinum  et  ad 
abrogationem  parvorum  officiorum,  emendatis,  si  opus  sit,  etiam  Con- 
stitutionibus quae  eadem  praescribebant  ». 

Attamen,  post  disceptationem  in  Commissione  nostra,  nonobstan- 
tibus  hisce  obiectionibus,  firmam  retinuimus  etiam  secundam  partem 
articuli  74  (nunc  98). 

Articulum  vero  olim  73  c)  suppressimus  utpote  inutilem,  iuri  par- 
ticulari relinquentes  obligationem  officii  quae  respiciat  istos  religiosos 
sodales. 

5)  De  celebratione  communi  et  populari  fovenda,  ad  art.  olim  75  et  78, 

nunc  99  et  100. 

Nobis  videntur  propius  admovendi  ambo  articuli  75  et  78,  et  art.  78 
ante  75  ponendus,  ita  ut  fiant  nunc  99-100. 

Art.  75  (nunc  100),  de  participatione  fidelium  in  officio  divino,  nul- 
lam emendationem  passus  est  nisi  de  paucis  verbis. 

Ad  art.  78,  nunc  99,  unus  Pater  proposuit  sequentem  emendationem: 

« Cum  officium  divinum  sit  vox  Ecclesiae  seu  totius  Corporis  Christi 
« mystici  Deum  publice  laudantis,  curandum  est  ut  clerici  choro  haud 
« obligati  ac  praesertim  sacerdotes  conviventes  vel  in  unum  convenien- 
« tes,  aliquam  saltem  divini  officii  partem  in  communi  persolvant  ». 

De  hoc  in  mentem  revocare  libet  n.  42  Instructionis  3 sept.  1958 
S.  Congregationis  Rituum.  Unde  libenter  accipienda  nobis  videtur  emen- 
datio. 

6)  De  tempore  recitandi  Officium  divinum,  ad  art.  olim  76,  nunc  94. 

Art.  76  expendendus  est  ad  mentem  dictorum  quae  Commissioni 
placuerunt  de  veritate  Horarum  servanda. 

Enervant  hunc  articulum  aliqui  Patres,  imo  unus  illum  reprobat 
et  supprimendum  censet. 

E contrario,  tres  Patres  addendam  hanc  subtilitatem  proponunt: 
« obligatio  pro  Laudibus  meridie  cessat,  pro  Vesperis  et  Completorio 
meridie  incipit  »;  aliquid  simile  excogitaverat  Commissio  Piana  [Memo- 
ria, suppi.  IV,  p.  38). 

Nobis  vero  interim  videtur  articulus  ille  ut  iacet  relinquendus,  at 
melius  inserendus  ante  articulum  73,  ita  ut  fiat  nunc  94. 


CONGREGATIO  GENERALIS  LII 


143 


QUINTA  PARS 

De  lingua  in  Officio  persolvendo  adhibenda 
AD  ART.  SCHEMATIS  OLIM  77 

{nunc  101 ) 

Articulus  77  schematis  tribus  constat  paragraphis. 

Duae  paragraphi  b)  et  c ),  paucis  controversiis  obnoxiae  fuerunt  in 
Aula  Conciliari.  Paragraphum  b),  quae  monialibus  et  religiosis  non  cle- 
ricis officium  in  vernacula  lingua  permittit,  laudant  multi  Patres;  immo 
sunt  qui  emendent  ut  latior  pateat.  Duo  tantum  improbaverunt.  Nos 
vero  subtilius  loquendum  censentes,  sic  emendavimus:  « Concedi  potest 
a Superiore  competenti  ...  dummodo  ver  sio  approbata  sit  ». 

Paragraphus  c)  a Patribus  adhuc  paucioribus  allegatur;  unus  vero 
emendationem  proponit  quae  sic  sonet:  « una  cum  coetu  fidelium  lai- 
corum  »;  quam  Commissio  libenter  accepit. 

Paragraphus  autem  a)  de  clericis,  crebrissimas  animadversiones  exci- 
tavit tam  in  Aula  quam  in  nostra  Commissione,  quia  de  re  agitur  difficil- 
lima. 

In  Aula,  textus  prout  absolute  in  schemate  legebatur,  id  est  « In 
Officio  divino  lingua  latina  clericis  servanda  est  » approbatus  est  a qua- 
tuor  Patribus  Cardinalibus  et  quatuordecim  Episcopis  qui  suam  senten- 
tiam aperte  expresserunt,  stricte  clericis  servandam  esse  linguam  latinam 
in  Officio  persolvendo.  At  in  eundem  sensum  loquentes,  admiserunt 
tamen  quidam  Patres  ut  episcopus  vel  pro  suis  clericis  vel  in  casu  pecu- 
liari, sive  latius  sive  strictius,  dispensationem  dare  queat,  aut  ab  Apo- 
stolica  Sede  postulet. 

Sententia  contraria  ut  sacerdotibus  latior  usus  concedatur  linguae 
vernaculae  in  breviario,  exposita  est  a quinque  Patribus  cardinalibus  et 
viginti  et  uno  episcopis;  duodecim  emendationes  ab  iis  propositae  sunt, 
quas  piget  singillatim  allegare. 

Ex  illis  tamen  emendationibus,  duae  nobis  visae  sunt  eminere.  Una 
a duobus  cardinalibus  proposita  haec  est: 

« Ubi  tamen  agnitio  linguae  latinae  valde  insufficiens  est,  neque  adest 
spes  legitima  rem  funditus  mutatum  iri,  auctoritatis  territorialis  de  qua 
in  n.  22  erit  in  singulis  regionibus  normas  statuere  circa  usum  alterius 
linguae,  ad  normam  art.  36  ». 

Altera  vero  ad  sequentem  formulam  reducitur,  collatis  textibus  e 
duobus  Patribus  exaratis: 

« Facta  tamen  Episcopo  potestate  usum  versionis  vernaculae  ad  nor- 

mam  art.  36  confectae  concedendi  iis  clericis  quibus  usus  linguae  lati- 
nae, in  peculiaribus  adiunctis,  grave  impedimentum  est  quominus  offi- 
cium cum  vero  fructu  spirituali  recitent  ». 

Unde  tres  propositiones  factae  sunt:  scilicet,  prima,  ut  lex  generalis 
remaneat  inconditionate  sicuti  est;  secunda,  ut  liceat  Auctoritatibus  ter- 
ritorialibus normas  statuere  circa  usum  alterius  linguae;  tertia,  ut  lege 
vigente  adhuc,  praevideantur  secundum  casus  particulares,  exceptiones 
pro  presbyteris. 

Omnibus  inspectis  argumentis  sive  contra  usum  linguae  vernaculae 
sive  pro  relaxatione  legis  generalis,  haec  praecipua  notanda  sunt:  alii, 
ex  una  parte,  graviter  obiiciunt  quod  licentia  utendi  lingua  vernacula  pro 
sacerdote  in  officio  persolvendo  periculosa  sit  pro  unitate  Ecclesiae  et  pro 
disciplina  intellectuali  cleri,  quae  pendet  a cognitione  perfecta  linguae 
latinae.  Alii,  ex  alia  parte,  pro  caritate  paterna  erga  illos  sacerdotes  qui 
nimiam  habent  difficultatem  in  usu  linguae  latinae,  bonum  personae  et 
spirituale  horum  sacerdotum  respicientes,  in  memoriam  vocant  praecep- 
tum Domini,  ut  omnes  laudent  Deum  in  « spiritu  et  veritate  ».  Conce- 
dendum est  haec  argumenta  sive  pro  sive  contra  esse  maximi  momenti. 
Videntur  ita  sese  opponere  ut  vix  nulla  media  via  appareat  possibilis  et 
conveniens  inter  duo  extrema  in  Concilio  audita. 

Attamen  vobis  textum  emendatum  proponimus  humillime,  in  quo 
sategimus  in  unum  componere  et  bonum  commune  totius  Ecclesiae  et 
bonum  particulare  sacerdotis.  Sic  textus  legitur: 

« luxta  saecularem  traditionem  ritus  latini,  in  Officio  divino  lingua 
latina  clericis  servanda  est , facta  tamen  Ordinario  potestate  usum  ver- 
sionis  vernaculae  ad  normam  art.  36  confectae  concedendi,  singulis  pro 
casibus,  iis  clericis  quibus  usus  linguae  latinae  grave  impedimentum  est 
quominus  Officium  debite  persolvant  ». 

Ex  hoc  textu  patet  legem  generalem  intactam  remanere  pro  illis  gra- 
vibus causis  fusius  in  Aula  a multis  expressis.  Quoad  secundam  partem, 
Commissio  nostra,  mature  perpensa  utraque  emendatione,  priorem  una- 
nimiter censuit  non  esse  in  textum  introducendam.  Etenim,  in  hoc  casu, 
non  agitur  de  moderando  cultu  populari,  in  quo  actuosam  optamus  po- 
puli participationem,  sed  de  providendis  casibus  sacerdotum  qui  hac 
indigent  dispensatione  ad  debite  persolvendum  officium  divinum.  Diffi- 
cilius et  periculosius  nobis  esse  videtur  decernere  de  hac  re  pro  clericis 
totius  regionis,  dum  adiuncta  personalia  aut  privata  sunt  consideranda  et 
diiudicanda.  Posterior  emendatio  nobis  videtur  respondere  multorum 
Patrum  votis  et  illam  proponimus  cum  aliqua  mutatione,  et  hoc  modo: 

1)  Vocabulum  « Episcopo  » mutatur  pro  « Ordinario  »,  ut  etiam 
Superiores  Maiores  religionum  clericalium  exemptarum  comprehendantur. 

2)  «In  peculiaribus  adiunctis  »,  mutavimus  in  « singulis  pro  casi- 
bus ».  Sensus  est:  nulla  datur  potestas  concedendi  dispensationem 
generalem  a lege  de  usu  linguae  latinae  in  Officio  divino,  quod  nobis 
videtur  esse  damnosum.  Sed  singuli  casus,  quoad  gravitatem  impedi- 
menti, sunt  humaniter  considerandi  et  expendendi  a nobis  Ordinariis 
pro  caritate  erga  presbyteros  nostros. 

3)  Loco  « cum  fructu  spirituali  recitent  »,  dicitur:  « debite  per- 
solvant »,  ne  nimia  subiectivitas  inculcetur  in  leges  sed  iudicium  Ordi- 
narii cum  magnanimitate  feratur  de  condicione  physica,  morali,  intellec- 
tuali et  spirituali  eius  qui  talem  petit  licentiam.  Nihil  certe  praeiudi- 
catur  de  necessitate  pro  candidatis  ad  sacerdotium  addiscendi  perfecte 
linguam  latinam  in  Seminariis. 

Exinde  Vestrae  Caritati  fraternae  illum  textum  sic  emendatum  pro- 
ponimus. Nobis  videtur  esse  honestus,  rationabilis,  desideriis  multorum 
ex  Vobis  obtemperans. 

Addimus  observationem  egregiam  a Patre  conciliari  factam,  ut  in 
breviariis  cum  textu  latino  versio  linguae  vernaculae  iuxta  posita  im- 
primi possit,  quo  fiat  ut  clericis  latine  psallentibus,  cum  quendam  locum 
passim  non  intellexerint,  illico  iis  praesto  sit  versio  conferenda. 


* 


Et  postremo,  conclusionis  causa,  nobis  liceat  diversas  observationes 
a Vobis  prolatas  tantum  colligere,  nullo  interiecto  iudicio,  circa  metho- 
dum ad  reformationem  post  Concilium  complendam. 

Cum  altiora  tantum  principia  a Concilio  elicienda  sint,  necesse  est 
ut  constituatur  Commissio,  quae  post  Concilium  totam  breviarii  in- 
staurationem perficiat  et  compleat.  Sufficeret  forsan  ea  Commissio  de 
qua  in  art.  olim  16,  nunc  25,  agitur,  sicut  observat  unus  Pater. 

Item  methodus  laboris  huiusmodi  Commissionis  a quibusdam  adum- 
bratur: « Periti  ad  recognitionem  designati  non  solum  quae  a Patribus 
hic  et  nunc  verbo  vel  scripto  suggeruntur  prae  oculis  habeant,  sed  etiam 
studia  quae  facta  fuerant  a Commissione  praeparatoria  »;  immo  habeant 
studia  quae  a Commissione  speciali  sub  Pio  XII  constituta  confecta 
sunt  et  praecipue  Memoriam  anno  1957  redactam.  Opus  a se  peractum 
Commissio  postconciliaris  ad  Conferentias  Episcopales,  ut  illud  exami- 
nent, mittant  antequam  a Romano  Pontifice  promulgetur. 

Cum  pertineat  ad  Primatum  Sanctae  Sedis  hanc  Commissionem  post- 
conciliarem  instituere,  nihil  in  textu  includimus  de  hac  constituenda  et 
de  eius  ratione  agendi. 

Circa  tandem  futurorum  editionem  breviariorum,  iam  vota  quaedam 

a Patribus  proponuntur,  quae  transmittenda  sunt  ad  Commissionem 
postconciliarem  et  ea  enumerare  interim  nos  non  pigebit: 

— Libri  sint  bilingues,  quidquid  de  art.  101  Concilio  placeat. 

— Psalmi  didascaliis  vel  titulis  illustrentur.  Quod  iam  consuetum 
est  fieri  in  libris  Cisterciensibus,  et  hoc  Commissio  Piana  anno  1957 
laudavit  (Memoria,  suppi.  IV,  p.  22). 

— Libri  biblici  et  sermones  Patrum  praeviis  notulis  introducantur. 

— Denique  indices  Breviario  adnexi  ita  conficiantur,  ut  facile  in- 
veniri possint  loci  Scripturarum  et  Patrum. 

Sic,  Venerabiles  Patres,  huius  relationis  ad  vos  de  capite  IV  finem 
attingimus,  vobis  gratias  agentes  de  benevolentia  erga  humilem  relatorem 
et  optantes  ut  vestro  suffragio  confirmetur  nostrae  Commissionis  propo- 
situm. 

Moderator : Gratias  agimus  relatori  et  commissioni!  Nunc  legatur 
prima  emendatio. 

Secretarius  generalis : Cap.  IV  schematis.  Ad  prooemium.  Prima 
emendatio:  Pag.  185,  post  lin.  6:  videatis  etiam  pag.  31,  n.  83,  partem 
alteram  huius  fasciculi  [cf.  pag.  114]. 


PATRUM  ORATIONES 
De  Ecclesia , cap.  III  (prosequuntur) 

1 

Em.mus  P.  D.  ALBERTUS  card.  MEYER 
Archiepiscopus  Chicagiensis 

Venerabiles  Fratres , 

Caput  nostrum 1 schematis  quod  de  populo  Dei  tractat  optime 
exponit  positivam  doctrinam  de  gratiis,  privilegiis  et  praerogativis  quae 
omnes  recipiunt  qui  baptizantur  in  Corpus  Christi. 

Nihilominus  haec  imago  vitae  christianae,  quamvis  vera,  non  est 
adaequata  et,  ut  ita  dicam?  neque  realistica  est.  Non  est  adaequata, 
credo,  nam  negligit  commemorare  duo  facta  in  hac  re  fundamentalia: 

1.  Omnes  nos,  qui  a Christo  in  Ecclesiam  vocati  sumus,  peccatores 
sumus,  membra  generis  lapsi. 

2.  Etiam  postquam  in  Ecclesiam  ingressi  sumus,  semper  conscii 
sumus  nostrae  infirmitatis  et  debilitatis  moralis  et  aliquando,  proh 

dolor!?  nostrorum  lapsuum  in  peccatum.  Nam,  ut  dicit  Concilium  Tri- 
dentinum  ...4:  « Iustorum  illa  vox  est  et  humilis  et  verax:  Dimitte  nobis 
debita  nostra  ». 

Ergo  non  sufficit  ut  schema  nostrum  se  restringat  ad  privilegia 
nobis  a Deo  data,  quin  etiam  in  clara  luce  ponat  eorum  habitudinem 
ad  summam  difficultatem  vivendi  vitam  vere  christianam  dum  in  hac  vita 
sumus. 

Quaeret  quispiam:  « Quaenam  est  ista  difficultas  vivendi  vitam 
christianam  »?  Difficultas,  ut  scimus  ex  experientia,  est  duplex:  Interna: 
quia  manet  in  nobis  illa  tendentia  ad  peccatum  quae  concupiscentia  ap- 
pellatur. Experientia  teste,  illa  non  solet  remanere  sola  tendentia  quin 
ad  actum  etiam  transeat.  Itaque  insistit  Sacra  Scriptura:  « in  multis  of- 
fendimus omnes  »...5.  Externa  autem  difficultas:  quia  existit  diabolus, 
qui  secundum  verba  S.  Petri,  « circuit  tamquam  leo  rugiens  quaerens 
quem  devoret  »...6 

Haec  est  ratio  ob  quam  Deus  in  Novo  Testamento  semper  exhibet 
duos  et  contrarios  aspectus  vitae  christianae,  nempe  caelestem  et  huma- 
num. Vita  christiana,  ex  una  parte,  est  participatio  divitiarum  ineffabi- 
lium Christi;  ex  altera  vero  parte,  est  colluctatio  constans  contra  po- 
testatem tenebrarum,  contra  spiritualia  nequitiae  in  caelestibus...7 

Quapropter  epistola  ad  Hebraeos  depingit  nobis  Christum  summum 
sacerdotem  viventem  in  Ecclesia  non  solum  ut  nobis  positive  gratias 
communicet,  sed  etiam  ut  compatiatur  infirmitatibus  nostris  et  ut  con- 
doleat iis  qui  ignorant  et  errant...8 

Haec  conscientia  summae  difficultatis  vivendi  vitam  christianam  elu- 
cet in  sacra  Liturgia  Ecclesiae.  Nam  sacerdos  sacrificium  Missae  cele- 
brans petit  in  Offertorio  clementiam  divinam  pro  innumerabilibus  pecca- 
tis, offensionibus  et  negligentiis  suis  et  omnium  fidelium  christianorum. 
Et  ante  communionem  idem  celebrans,  qui  indignus  est  sumere  Corpus 
Christi,  petit  ne  perceptio  haec  proveniat  in  iudicium  et  condemnationem 
sed  pro  pietate  Christi  prosit  ad  tutamentum  mentis  et  corporis.  Quae 
omnia  confirmantur  oratione  quam  quotidie  ante  nostras  congregationes 
generales  oramus  quando  dicimus:  « Adsumus,  Domine  Sancte  Spiri- 
tus, adsumus  peccati  quidem  immanitate  detenti  ». 

Eadem  conscientia  difficultatis  vitam  christianam  digne  vivendi  mo- 
vit viros  sanctos  in  Ecclesia  ut  sese  tamquam  peccatores  potius  quam 
sanctos  haberent.  Nota  enim  sunt  verba  S.  Ioannis  a Cruce  in  lecto 
mortis.  Quando  confratres  eius  conabantur  eum  consolari,  revocando 
in  memoriam  opera  eius  bona,  ille  respondit:  « Nolite  opera  mea  bona 
in  memoriam  revocare;  nullum  est  enim  opus  meum,  quod  nunc  coram 
Deo  non  me  accuset  ». 

Quam  ob  rem,  ut  schema  nostrum  tangat  corda  hominum  nostrae 
aetatis  — hominum,  dico?  qui  laborant  sensu  et  peccati  et  suae  inca- 
pacitatis  moralis  — , hanc  emendationem  pro  hoc  capite  de  populo  Dei 
proponere  audeo.  Vellem  ut,  antequam  populus  Dei  describitur  tam- 
quam sine  macula  et  ruga,  praemittamus  paragraphum  in  qua,  explicitis 
verbis,  omnibus  hominibus  proclamamus  Ecclesiam  esse  illam  domum 
Patris  misericordiarum  in  qua  lapsus  filiorum  prodigorum  remittuntur, 
vulnera  ligantur,  infirmitates  sanantur,  necessitudines  eorum  adimplentur. 

Sic,  clara  voce,  resonabunt  iterum  in  nostro  mundo  hodierno  illa 
verba  olim  a Deo  pronunciata:  « Non  veni  vocare  iustos  sed  peccato- 
res » ...10,  et  clara  luce  patebit  veritas  in  Concilio  Vaticano  I enunciata: 
« Pastor  aeternus  et  episcopus  animarum  nostrarum,  ut  salutiferum 
redemptionis  opus  perenne  redderet , sanctam  aedificare  Ecclesiam  de- 
crevit »...u  Dixi. 


In  textu  scripto  tradito-.  1 Hoc  caput.  2 igitur.  3 * * * deest.  4 (D.  804). 
5 (lac.  3,  2).  ' 6 ( 1 Petr.  5,  8).  7 (cf.  Eph.  6,  12).  8 (cf.  Hebr.  4,  15). 

9 deest.  10  (Mc.  2,  17).  11  (D.  1821). 

Animadversiones  additae-. 

Ex  iis  quae  in  cap.  III  habentur  de  charismatibus  (n.  24,  pag.  8,  linn.  24  ss. 
praesertim),  atque  ex  iis  quae  in  aula  conciliari  a variis  oratoribus  prolata  sunt, 
apparet,  ut  opinor,  maxima  necessitas  praecisis  verbis  definiendi  sensum  exactum 
huius  vocabuli  « charismatis  »,  ita  ut  nullus  relinquatur  ambigendi  locus  de  sensu 
et  de  mente  Concilii  quando  et  ubi  vocabulum  hoc  « charisma  » in  schemate  de 
Ecclesia  vel  de  apostolatu  laicorum  forte  apparet  vel  apparebit. 


2 

Em.mus  P.  D.  ALFREDUS  card.  OTTAVIANI 

Antequam  meam  humilem  sententiam  proferam  de  vocatione  et 

actione  missionali  laicorum,  liceat  mihi  palam  conqueri  quod  quidam 
periti  — pauci  quidem,  tres  — folia  quaedam  distribuerunt  quibusdam 
categoriis  episcoporum  eos  allicientes  ut  suffragium  ferant  pro  institu- 

tione diaconatus  sine  caelibatu.  In  hac  re  mihi  videntur  istos  peritos 
praetermisisse  limites  suos.  Ipsi  debent  relinquere  illis  qui  habent  aucto- 
ritati vum  magisterium  et  regimen,  ut  dirigant.  Habent  directionem  la- 
borum Concilii;  non  debent  igitur  pendere  a suggestione  peritorum, 
neve  periti  possunt  eos  anteire. 

Quod  attinet  ad  vocationem  et  actionem  missionalem  laicorum,  firmo 
manente  diaconatu  cum  caelibatu,  quomodo  potest  occurri  necessitatibus 

quorumdam  locorum  sive  missionum  sive  aliarum  nationum,  v.  g.  Ame- 
ricae  meridionalis,  in  quibus  defectus  est  ministrorum  sacrorum?  Hu- 
milis mea  sententia  esset:  conferre  acolythatum  quibusdam  laicis,  selec- 
tis ab  episcopo.  Acolytbatus  quidem  conciliari  potest  cum  absentia  caeli- 
batus, nam  ordines  minores  conferuntur  quidem  cum  quadam  obliga- 
tione servandi  caelibatum,  sed  non  constituunt  impedimentum.  Illi  qui 
habent  ordines  minores  non  sunt  impediti.  Igitur,  possunt  esse  acolythi 
uxorati  quibus  datur  sic  gratia,  per  istum  ordinem  minorem,  gratia  et 
missio  ad  quaedam  munia  sacra  exercenda,  v.  g.  ad  quaedam  sacramen- 
talia  administranda,  facienda,  sicut  propositum  est  in  suffragium  quod 
tulimus  in  ultima  sessione  generali,  propositum  in  schemate  de  sacra 
Liturgia : matrimoniis  officialiter  assistere,  baptizare,  conciones  habere, 
functiones  sacras  in  ecclesia  dirigere,  ubi  non  sunt  ministri  sacri. 

Factis  his  concessionibus,  certe  etiam  ministris  sacris  de  se  essent 
concedenda,  v.  g.  diaconis  et  ministris,  si  sunt  in  iisdem  locis,  et  prae- 
sertim si  sunt  praesentes  in  loco  ubi  necesse  est  adhibere  haec  media, 
tunc  cessat  facultas  acolytharum. 

Hoc  modo  providetur,  ut  iura  hierarchiae  serventur  et  simul  etiam 
provideatur  necessitatibus  fidelium  in  locis  ubi  desunt  ministri  sacri. 
Dixi. 


Textus  scripto  traditus : 

Antequam  humilem  meam  sententiam  circa  quaestionem  arcte  connexam  cum 
problemate  de  laicis  eorumque  spiritu  missionario  proferam,  liceat  mihi  palam 
conqueri  quod  tres  periti  conciliares  folium  quoddam  distribuere  non  dubitaverint 
quo  Patres  em.mi  et  exc.mi  votum  suum  pro  diaconatus  sine  caelibatus  lege 
institutione  promere  rogantur.  Quidquid  porro  Patres  sentiunt  in  hac  re,  periti 
fines  suos  transgrediuntur  cum  taliter  eos  impellere  student:  peritorum  est  suo 
consilio,  sua  scientia,  Patribus  adesse  cum  requiruntur,  non  autem  eis  quasi  anteire. 

Nunc  autem  ad  meritum  rei  quod  spectat,  sine  tergiversationibus  fateor  mihi 
videri  summum  discrimen  impendere  caelibatus  etiam  sacerdotum  legi  si  diaco- 
norum uxorem  habentium  institutum  in  Ecclesiam  ritus  latini  introducatur;  ce- 
terum etiam  si  periculum  huiusmodi  quis  diffiteri  velit,  et  salva  reverentia  erga 
rituum  orientalium  ius,  vel  id  dissuadet  diaconorum  coniugatorum  institutionem 
quod  superexcellens  dignitas  Ordinis  sacri,  hactenus  in  ritu  latino  perfectiori  statu 
caelibatus  expressa,  proposita  mitigatione  in  fidelium  veneratione  imminuetur. 

Minime  vero  me  latent  necessitates  earum  regionum  in  quibus  copia  operario- 
rum pro  dominica  messe  desideratur:  sed  optime  his  necessitatibus  satisfieri  arbi- 
tror si  laicorum  opera  ordinate  adhibeatur:  prout  hic  his  diebus  passim  dictum 
est  cum  de  laicorum  actione  missionaria  ageretur.  In  praxi,  ita  fieri  posse  credo 
ut  laici  spectatae  virtutis  qui  studia  media  quae  vocant  compleverint  (qui  nimi- 
rum saltem  eum  gradum  scientiae  attigerint  quem  solent  habere  pro  locorum 
consuetudine  viri  civilis  conditionis),  et  postea  curriculum  aliquod  theologiae  fun- 
damentalis, catecheticae  et  Liturgiae  laudabiliter  persolverint,  acolythatus  confe- 


150 


ACTA  CONC.  VATICANI  II 


PERIODUS  II 


ratur,  etiamsi  uxorem  habeant:  nam  relate  ad  minores  ordines,  vigens  disci- 
plina ritus  latini  circa  caelibatum  relaxari  posse  videtur  sine  detrimento  quod 
est  timendum  quoad  maiores  Ordines:  cuius  signum  etiam  est  quod  iam  hodie, 
quamvis  sint  incompossibilia  status  clericalis  et  matrimonium,  tamen  qui  ad 
solos  ordines  minores  promoti  sunt  non  impediuntur  quin  matrimonium  con- 
trahant. 

Huiusmodi  acolythis  concedendae  essent  diversae  potestates:  ut,  exempli  gra- 
tia, absente  sacerdote  matrimoniis  adsistere,  baptismum  conferre,  sacramentalia 
administrare:  quorum  ultimum  iam  in  schemate  de  sacra  Liturgia  locum  habet. 
Alia  munera  ordinaria  possent  etiam  ipsis  attribui,  etiam  praesente  sacerdote  exer- 
cenda. Ita  gratiam  ordini  suscepto  congruentem  ministri  non  sacerdotes  nec  dia- 
coni recipientes  idonei  fierent  muneribus  sibi  commissis  et  publicam  haberent  ab 
Ecclesia  missionem. 

Patet  autem  sine  ullo  negotio  quod  diaconi  vel  subdiaconi  forte  praesentes 
pari  potestate  pollerent  et  simplicibus  acolythis  essent  anteponendi  ad  munia 
illa  sacra  explenda. 


3 

Exc.mus  P.  D.  RAIMUNDUS  TCHIDIMBO 
Archiepiscopus  Konakriensis 

Fratres , carissimi  Observatores , 

Neque  novum  de  Ecclesia  schematis  ordinem  neque  emendationes 
proponimus:  theologici  enim  non  sumus,  sed  pastores  tantum.  Nobis  so- 
lum liceat  cum  fervore  gratias  agere  omnibus  qui  capitulum  de  laico- 
rum  praesentia  in  Ecclesia  universali  fecerunt. 

In  hoc  capitulo,  evidentia  fiunt  multa  vera  quae  practice  quidam 
obliviscuntur.  Etenim,  etsi  colonizatio,  sub  politico  respectu,  in  maiori 
parte  continentis  Africae  cessavit,  sub  spirituali  respectu  non  semper 
idem  est,  praesertim  in  campo  de  apostolatu  laicorum,  in  quo  e parte 
Internationalium  Organizationum,  quidam  dirigismus  fieri  videtur. 

Sicut  autem  dicitur  in  pag.  6,  lin.  40,  activitas  communis  totius 
populi  Dei  faciet  ut  Corpus  mysticum  Christi  ad  plenam  staturam  suam 
perveniat;  sed  haec  communis  activitas  omnium  Christianorum  coetuum 
non  solum  activitatem  singularem  non  tollit,  sed  praesupponit...1 

In  cap.  III,  bene  scribitur,  pag.  5,  lin.  20:  « Nulla  igitur  in  Chri- 
sto et  in  Ecclesia  inaequalitas  spectata  natione,  condicione  sociali, 
sexu,  etc.  » ...2. 

S.  Paulus,  ut  praeviam  condicionem  sine  qua  non,  ad  spiritualem 
personarum  nec  non  Ecclesiarum  particularium  hoc  proponebat  et  de- 
fendebat: qui  duos  collaboratores  habens  alterum  circumcidit,  Timo- 
theum, quia  e matre  Iudaea;  alterumque  circumcidi  noluit,  Titum,  e 

stirpe  Graeca;  quique  etiam  annum  ubi  Romae  occisus  foret,  non 
exspectavit  antequam  indigenos  3 collaboratores  formabat  et  in  suis  ec- 
clesiis particularibus 4 officia  eis  dabat. 

Secundum  linn.  15  ss.,  in  pag.  6,  dicere  velimus  non  solum  quo- 
modo sentiamus  sanctificari  summam  obligationem  esse  quam  in  Eccle- 
sia nemini  fugere  licet;  sed  etiam  sanctificationem  istam  fieri  oportere 
in  solo  spiritu  ministerii  quin  altera  persona  alterve  coetus  alteri  prae- 
stet. Itaque  quamquam  in  Actione  catholica  adiumentum  ab  Interna- 
tionalibus  Organisationibus  Iunioribus  Tertii  Mundi  dioecesibus  datum, 
per  se  bonum  est,  consociari  tamen  nequit  cuicumque  coactioni  in  vita 
Ecclesiarum  particularium. 

Nos  primi  operarii  et  primi  factores  nostrorum  spiritualium  pro- 
gressuum ...5.  Spiritus  det  fidelibus  varia  dona  et  munera...6 

Quapropter,  ut  explicite  loquamur,  sequentia  dicimus: 

1.  Internationales  Organisationes,  quia  pecuniae  earum  adiumen- 
tum, pro  quo  gratias  agimus,  in  favore  Tertii  Mundi  evidens  est,  non 
credant  se  simul  a Deo  missas  esse  ut  nobis  ostenderent  quomodo  apo- 
stolatus  ordinari  deberet  in  terra  nobis  nota  sed  eis  aliena.  Ita  dixisset 
Vacem  in  Terris 7:  « Florentiores  igitur  Respublicae,  dum  egentioribus 
multis  modis  succurrunt  summopere  vereantur  necesse  est  peculiares 
cuiusque  gentis  notas  earumque  civilia  instituta  a maioribus  tradita, 
itemque  cavere  a quovis  dominandi  consilio  »...8 

Hoc  ipso  anno,  litteras  habui  a specialista  Organisationum  Inter- 
nationalium,  dicente:  « Specialista  sum...  apud  vos  veniam  ut  motus 
existentes  videam  et  activitatem  eorum  cum  nostra  coordinem  ».  Dixit: 
« Veniam  »,  sed  non  interrogavit  an  mihi  opus  esset  ministerio  eius. 
Itaque  respondi  modo  telegraphico:  « Noli  venire;  litterae  sequentur  »...9 

Utinam  Europa  nobis  favorem  det  ut  ministerium  suum  primi  quae- 
rere possimus.  Opinamur  primum  specialistam  in  dioecesi  episcopum 
esse,  pastorem  populi  sui.  Ipse  missus  est,  ut  solus  coram  Deo  et  Petro, 
de  apostolatu  in  Ecclesia  sua  respondeat. 

2.  Specialistae  quaesitus,  magni  viatores  coram  Deo,  tempus  eli- 
gant sedendi  et  intuendi,  cum  apud  nos  veniunt,  se  in  terra  cognita 
victaque  non  putantes. 

Franciscanus  quidam  e Belga  Congo-Leo,  in  mense  novembris  no- 
vissimi, Conakriensis  veniens,  ecclesiam  cathedralem  visitavit,  inventa- 
que in  campanillo  campana  pulvere  operta,  exivit  stupore  motus  ad 
parochum  loci:  « Pater,  inquit,  vere  pessimum  est  Gubernium  Guineae, 
quia  campanas  vestras  nequidem  pulsare  potestis  »;  ...10  sed  tantum 
agebatur  de  campana  fracta  ibi  posita  antequam  ad  fabrum  mittetur. 
Meliora  transeo  quia  tempus  urget  nosT 

3.  Catholica  Europa  apud  nos  non  ferat  spirituales  pugnas  suas. 
Nos  ipsi,  pro  nostris  fidelibus,  nolumus  12  tum  « Verbe  »,  cum  « Vie 
nouvelle  » ...13,  sed  solum  Evangelium  et  semper  Evangelium.  Nobis, 
Christus  non  dividitur,  itaque  nolumus  esse  Apollonos  aut  Cephae,  sed 
Christi  Iesu  mortui  et  resuscitati. 

4 et  ultimo:  Congregationes  missionariae  et  praesertim  ordines  re- 
ligiosi nuper  in  Africa  venti  tempora  mutata  esse  sciant;  vicariatibus  apo- 
stolicis  successerunt  dioeceses;  et  evidens  est  quod  14  iuvenes  episcopi 
residentiales ,15  necnon  archiepiscopi,  omnes  responsabilitates  suscipere 
velint. 

Itaque  apud  nos  venire  non  debent  cum  propriis  programmatibus 
super  apostolatum  laicorum  16  et  devotionibus  diffusandis,  sed  pauperes 
Christi,  ut  divites  fieri  possint  e iussis  episcoporum  Ecclesiarum  pecu- 
liarium, novorum  pastorum  suorum.  Dixi. 


In  textu  scripto  tradito-.  1 « ita  scii,  ut  suo  quisque  instituto,  iudicio  offi- 
ciique conscientia  agat,  iam  non  commotus  coercitione  vel  sollicitatione  extrin- 
secus plerumque  adductis  » ( Vacem  in  terris).  2 ( Gal . 3,  28).  3 deest. 

4 deest. 4  5 quia  e linn.  24  ss.,  pag.  8.  6 * ad  servitium  seu  diaconiam. 

7 deest.  8 (Pacem  in  terris ).  9 Europa  saepe  nos  negare  cogit,  etsi  Africa 

philosophiam  negationem  ignoret.  10  Meliora  transeo.  11  deest.  12  in 
dioecesi  nostra  nolumus  scripta.  13  tum  « Aspects  de  France  » cum  « Temoi- 
gnage  chretien  ».  14  deest.  15  africani.  16  deest. 

Moderator : Legatur  secunda  emendatio. 

Secretarius  generalis-.  Emendatio  secunda:  pag.  185,  linn.  12-15 
(videatis  etiam  pp.  31-32,  n.  84  huius  fasciculi)  ...  [cf.  pag.  114 ]. 

4 

Exc.mus  P.  D.  THOMAS  COORAY 

Archiepiscopus  Columbensis  in  Ceylon 

Venerabiles  Patres, 

Liceat  mihi  nonnulla  proferre  ad  n.  24  cap.  III:  de  sacerdotio  lai- 

corum} 

Ad  evitandas  confusiones  et  notiones  erroneas,  distinctio  inter  sa- 

cerdotium hierarchicum  et  sacerdotium  omnium  fidelium  ...2  clare  de- 
finienda est.  Sed  verba  « ministeriale  » et  « universale  » nec  in  se  nec  ad 

distinctionem  inter  utramque  exprimendam  apta  esse  videntur.  Eorum 
ergo  loco,  velim  suggerere  alia  verba,  nempe  « sacramentale  » et  « spi- 

rituale  »,  ita  ut  sacerdotium  hierarchicum  vocetur  « sacerdotium  sacra- 
mentale  » et  sacerdotium  omnium  fidelium  « sacerdotium  spirituale  ». 

Sacerdotium  enim  Novae  Legis  digniori  modo  debet  appellari  quam 
illud  Veteris  ...3,  quod  etiam  nomine  ministerii  vocabatur.  Ulterius,  sub 
dispensatione  Veteri,  sacerdotium  per  se  non  sanctificabat  animas  cre- 
dentium. E contra,  sub  Nova  Lege,  sacerdotium  vere  est  causa,  quam- 
vis instrumentalis,  sanctificationis  animarum. 

Quibus  perpensis,  relate  ad  sacerdotium  hierarchicum  Novi  Testa- 
menti, verba  « sacerdotium  sacramentale  » valde  apta  videntur,  nam 
sacerdotium  hierarchicum  in  se  habet  omnia  elementa  « sacramenti  », 
nempe...4  «sacramentum  tantum»,  ...5  «res  et  sacramentum»,  et 6 
« res  ». 

1.  « Sacramentum  tantum  »,  seu  signum  externum  est  ipse  sa- 
cerdos humanus  visibilis. 

2.  « Res  et  sacramentum  » est  Christus  sacerdos.  In  Nova  enim 
Dispensatione,  secus  ac  in  Vetere,  unicus  est  sacerdos,  nempe  unus  Me- 
diator inter  Deum  et  homines,  Christus  Iesus,  prout  habetur  apud  Pau- 
lum ad  Hebraeos:  « Et  alii  quidem  plures  facti  sunt  sacerdotes  (i.  e.  sub 
Veteri  Dispensatione)  idcirco  quod  morte  prohiberentur  permanere. 
Hic  autem  eo  quod  manet  in  aeternum,  sempiternum  habet  sacerdo- 
tium » ...7.  Sacerdotes  vero  humani  participant  illud  unicum  sacerdo- 
tium Christi  et  sunt  instrumenta  seu  media  externa  quibus  Christus 
ipse  operatur. 

3.  « Res  tantum  » est  sanctificatio  animarum  quae  per  sacerdotium 
hierarchicum  operatur. 

Unde  repeto  quod  verba  « sacerdotium  sacramentale  » magis  apta 
sunt  pro  sacerdotio  hierarchico. 

Sacerdotium  autem  omnium  fidelium  ...8  vere  est  sacerdotium  in 
quantum  habet  eamdem  originem,  i.  e.  Christum,  et  eumdem  finem, 
nempe  mediationem  inter  Deum  ac  homines  et  sanctificationem  anima- 
rum, ergo  eumdem  finem  9 ac  sacerdotium  hierarchicum.  Sed  illa  sanc- 
tificatio non  fit  per  signa  ritualia  externa  sicut  in  sacerdotio  hierar- 
chico, sed  per  media  spiritualia  sicut  sunt  preces  et  deprecationes  ad 
Deum,  sacrificium  internum  seu  abnegatio  sui  ipsius  in  unione  cum 
Christo  Victima,  testimonium  fidei  verbo  et  exemplo,  opera  apostolatus, 
uno  verbo  per  irradiationem  sanctitatis  in  mundo,  tam  in  vita  personali 
quam  in  vita  sociali,  ita  ut  fiat  consecratio  mundi  Deo.  Unde  potius 
quam  sacerdotium  universale,  melius  vocatur  « sacerdotium  spirituale  ». 

Ita  distinctio  inter  sacerdotium  hierarchicum  et  sacerdotium  omnium 
fidelium  ratione  nominis  et  ratione  operationis.  Differentia  autem  realis 
seu  ontologica  ponenda  est  in  charactere  sacramentali. 

Fideles  omnes  ...10,  per  characterem  baptismi  et  confirmationis  sunt 
membra  mystici  Corporis  Christi  sacerdotis  et  ita  participant  eius  sacer- 
dotium. 

Sacerdotes  hierarchiae,  per  characterem  sacramenti  Ordinis,  incor- 
porantur cum  Christo  capite  Corporis  mystici  in  suo  munere  capitis,  et 
ita  eveniunt  participes  eius  sacerdotii. 

Votum  meum  ergo  humillimum  est: 

1.  Ut  ubicumque  in  hoc  contextu  — non  ubicumque,  sed  in  hoc 
contextu  — ubi  declaratur  distinctio  inter  sacerdotium  hierarchicum 
et  laicorum,n  loco  « ministeriale  »,  sacerdotium  hierarchicum  vocetur 
« sacerdotium  sacramentale  »,  et  loco  « universale  » sacerdotium  omnium 
fidelium  vocetur  « sacerdotium  spirituale  ». 

2.  Ut  distinctio  realis  inter  utrumque  sacerdotium  clare  declare- 
tur. Dixi. 


In  textu  scripto  tradito-.  1 Ad  n.  24  de  sacerdotio  laicorum. 
clero  quam  ex  laicatu).  3 Legis.  4 tum.  5 tum.  6 tum. 
8 (tam  ex  clero  quam  ex  laicatu).  9 deest.  10  (tam  ex  clero 
catu).  11  deest. 


2 (tam  ex 
7 (8,  23). 
quam  ex  lai- 


5 

Exc.mus  P.  D.  CAROLUS  WOJTYLA 
Episcopus  tit.  Ombitanus,  vic.  cap.  Cracoviensis 


V e ne  rabii  es  Patres  et  Fratres  dilecti, 

I.  Propositio  novae  coordinationis  capitum  in  schemate  de  Eccle- 
sia recta  mihi  videtur  et  melior  quam  illa  vetus,  quae  adhuc  in  schemate 
invenitur.  Praesertim  autem  aptius  videtur  tractari  de  populo  Dei  in 
cap.  II  antequam  de  hierarchica  Ecclesiae  constitutione,  seu  episcopatu 
fit  sermo. 

Rationes  talis  coordinationis  capitum  plures  apparent,  quarum  quas- 
dam hic  afferre  volo. 

1.  Quod  iam  aliquoties  dictum  est,  ad  populum  Dei  pertinent  om- 
nes, ministris  Ecclesiae  inclusis,  est  enim  notio  universalissima. 

2.  Constitutio  hierarchica  Ecclesiae  supponit  constitutionem  po- 
puli Dei.  Immo  natura  et  indoles  regiminis  in  qualibet  societate  naturae 
et  indoli  ipsius  societatis  correspondeat  oportet.  Hierarchica  constitutio 
Ecclesiae  multo  melius  intelligitur,  quando  in  schemate  ponitur  doctrina 
de  populo  Dei  anteposita. 

3.  Haec  hierarchica  constitutio  Ecclesiae  melius  tum  apparebit  ut 
instrumentum  ad  bonum  commune  totius  populi  Dei  i.  e.  Ecclesiae  ob- 
tinendum. Quod  concordat  sensui  naturali  regiminis  in  qualibet  socie- 
tate, sed  praesertim  sensui  Evangeliorum,  in  quibus  « praeesse  » con- 
venit cum  « ministrare  ». 

4.  In  coordinatione  capitum,  prout  antea  erat,  bene  apparet  divisio 
communitatis  ecclesiasticae  per  status,  i.  e.  per  clericos,  laicos  et  religio- 
sos. Haec  tamen  divisio  etiam  supponit  constitutionem  totius  populi 
Dei  cum  omnibus  illis,  quae  ipsi  in  genere  sunt  propria.  Ergo  etiam 
ipsa  divisio  Ecclesiae  per  status  — vel  potius  per  vocationes  — melius 
apparebit,  quando  antea  de  populo  Dei  in  genere  sermo  fit. 

Propter  istas  rationes,  nova  coordinatio  capitum,  ubi  de  populo  Dei 
in  genere  loquitur  cap.  II,  aptior  mihi  apparet  ex  parte  logicae  compo- 
sitionis totius  schematis  de  Ecclesia.  Si  post  cap.  I de  Ecclesiae  mysterio, 
statim  de  hierarchica  eiusdem  constitutione  loqueremur,  aliquid  defi- 
ceret. 

Pro  nova  capitum  in  schemate  coordinatione  loquendo,  utique  ta- 
men in  mente  habeo  coordinationem  talem  novam  etiam  elaborationem 
cap.  I,  i.  e.  de  Ecclesiae  mysterio,  postulare.  Quando  enim  in  nova  pro- 
positione ex  cap.  I tam  multa  in  cap.  II  translata  sunt,  caput  illud 
omnino  pauper  remanet.  Est  autem  caput  pro  Ecclesia  ut  obiectum  fidei 
fundamenale } 

II.  De  modo  tractandi  populum  Dei} 

In  modo  tractandi  populum  Dei  in  genere  bene  apparet  indoles 
sacramentalis  Ecclesiae,  quod  videtur 3 fundamentale.  Populus  enim  Dei 
ab  intra  constituitur  per  fidem  et  gratiam,  quae  ope  sacramentorum  Ec- 
clesiae obtinentur  et  roborantur.  Cum  ergo  virtute  fidei  et  gratiae  iste 
populus  Dei  omnes  formationes  sociales  ordinis  naturalis  transcendit, 
tunc  transcendentia  ista  supernaturalis  ope  sacramentorum  Ecclesiae  si- 
mul evadit  aliquid  visibile.  Haec  autem  transcendentia  populi  Dei  in 
fide  viva  ope  sacramentorum  supponatur  oportet  transcendentiae  ipsius 
Ecclesiae  respectu  cuiusvis  societatis  in  ordine  naturali  et  respectu  to- 
tius civitatis  terrenae.  Hoc  modo  etiam  populus  Dei  in  Ecclesia  simili- 
tudinem facit  ipsius  mysterii  Incarnationis,  simul  enim  intime  manet  in 
humanitate  in  qualibet  scii,  societate  et  communitate  humana  simulque 
eam  transcendit.  Haec  magni  videntur  esse  momenti,  attamen  — ut 
mihi  videtur  — in  capite  de  populo  Dei  non  sufficienter  exponuntur. 

Ipsa  praeterea  notio  « populus  Dei  »,  etsi  in  se  optima  ad  elucidan- 
dam Ecclesiae  naturam  socialem,  non  videtur  tamen  optime  designare 
Ecclesiam  in  actu,  quia  rationem  societatis  perfectae  explicite  non  ponit. 
Populus  ..}  qua  talis  etiam  in  ordine  naturali  ...5  rationem  perfectae  so- 

cietatis  non  attingit.  Ecclesia  autem  in  supernaturali  ordine  est  societas 
perfecta , i.  e.  omnibus  mediis  ad  finem  supernaturalem  obtinendum  di- 
sponens. Ut  hoc  ei  proprium  evadat,  necessaria  apparet  constitutio  hie- 
rarchica  Ecclesiae,  tam  pro  ratione  regiminis,  quam  etiam  pro  populo 
Dei  in  statu  societatis  perfectae  constituendo...6 

III.  Nunc  adhuc  aliqua,  quae  ad  caput  de  populo  Dei  ...7  in  specie 
pertinent. 

In  n.  24,  ...8  profertur  doctrina  de  sacerdotio  universali  seu  de 
participatione  sacerdotii  Christi  ab  omnibus  christifidelibus  ope  sacra- 
mentorum. Sacerdotium  universale  a sacerdotio  ministeriali  optime  di- 
stinguitur. Si  tamen  in  schemate  distinctio  haec  tantum  remaneret,  non 
videtur  indoles  populi  Dei  plene  explicari.  Populo  Dei  enim  etiam  illud 
videtur  proprium,  quod  verba  ista  innuunt  « omnis  pontifex  ex  homini- 
bus assumptus  pro  hominibus  constituitur  » ...9.  Verba  haec  immediate 
loquuntur  de  assumptione  pontificis  ex  populo  et  de  constitutione  eius- 
dem pro  populo  Dei.  Mediate  tamen,  i.  e.  quando  profundius  perscru- 
tentur, intimam  et  ut  ita  dicam  vitalem  coniunctionem  inter  sacerdotium 
universale  et  sacerdotium  ministeriale  seu  hierarchicum  nobis  annun- 
tiant. Et  haec  coniunctio  ...10  est  aliquid  populo  Dei  proprium  eique  spe- 
cificum. 

Iesus  Christus  assumpsit  de  populo  Israel,  in  quo  Ecclesia  praefigu- 
rabatur, duodecim,  quos  ad  constituendum  et  aedificandum  populum  Dei 
apostolatu  et  sacerdotio  donavit.  Ad  instar  illius  primae  vocationis,  con- 
tinuo assumit  Ecclesia  eorum  successores  in  sacerdotio  et  apostolatu. 
Sed  haec  assumptio  simul  est  aliquid  ad  supernaturalem  vitalitatem 
ipsius  populi  Dei  pertinens.  Videmus  hoc  in  omni  paroecia,  in  omni 
dioecesi,  in  omni  gente,  ubi  vocationes  sacerdotales  et  pontificales 
oriuntur...11 

Ultimo,  vellem 12  aliqua  verba  facere  de  notione  « apostolatus  » 
respectu  laicorum. 

Apostolatus  iste  in  n.  25  ...13  definitur  descriptive,  et  postea  in  eodem 
numero  quoad  sua  elementa  explicatur,  saltem  si  sensus  apostolatus  lai- 
corum obiective  consideretur,  optime.  Oportet  tamen  adiicere  quod 
apostolatus  simul  sit  aliquid  subiectivum  ex  fide  et  caritate  in  anima 
christifidelis  ortum.  In  notione  « apostolatus  » 14  etiam  pro  laico  adhibita 
includitur  conscientia  vocationis  personalis  christianae,  quae  tandem 
differt  a sola  passiva  possessione  fidei.  Est  ergo  in  apostolatu  etiam  lai- 
corum quaedam  actualisatio  fidei  coniuncta  cum  responsabilitate  pro 
bono  supernaturali  divinitus  concredito  in  Ecclesia  cuilibet  personae 
humanae. 

Cetera  secretario  generali  tradam}1  Dixi.  Gratias. 

In  textu  scripto  tradito : 1 deest.  2 deest.  3 est.  4 enim.  5 etiam. 
6 Pro  nova  capitum  in  schemate  coordinatione  loquendo,  utique  tamen  in  mente 
habeo  coordinationem  talem  novam  etiam  elaborationem  cap.  I,  i.  e.  de  Ecclesia 
mysterio  postulare.  Quando  enim  in  nova  propositione  ex  cap.  I tam  multa  in 
cap.  II  translata  sunt,  caput  illud  omnino  pauper  remanet.  Est  autem  caput  pro 
Ecclesia  ut  obiectum  fidei,  fundamentale.  7 sive  in  veteri  sive  in  nova  coordi- 
natione capitum.  8 (pag.  7).  9 (Hebr.  5,  1).  10  — non  tantum  distinctio 

sive  divisio  — . 11  Et  hoc  speciale  signum  coniunctionis  inter  fideles  et  mini- 

stros i.  e.  pastores  in  Ecclesia,  non  videtur  in  textu  capitis  sufficienter  expressum, 
etsi  coniunctio  inter  populum  Dei  et  pastores  generali  modo  affirmatur  (pag.  6, 
linn.  18  ss.)  et  aliquod  verbum  de  vocationibus  sacris  etiam  adiungitur  (pag.  8, 
lin.  2).  12  IV.  Vellem  denique.  13  (pag.  9).  14  « apostolus  ».  15  Et 

haec  omnia  saltem  innuantur  oportet,  cum  de  vita  apostolica  laicorum  fit  sermo. 
Eo  magis,  quia  speciale  in  hoc  concilio  praesentatur  schema,  quod  de  apostolatu 
laicorum  tractabit. 

V.  Vellem  adhuc  toto  corde  adhaerere  illis,  quae  in  hac  aula  ab  aliquo  Patre 
iam  prius  sunt  prolata  quoad  momentum  familiae  christianae  in  structura  populi 
Dei.  Non  sine  fundamento  a quibusdam  antiquis  familia  vocata  etiam  fuit  « eccle- 
sia ».  Haec  omnia  in  capite  de  populo  Dei  inveniantur  oportet,  non  obstantibus 
illis,  quae  in  alio  schemate  de  familia  sub  aspectu  potius  ethico  et  normativo 
adhuc  dicentur. 

VI.  Ultima  animadversio,  quae  formaliter  ad  caput  I schematis  pertinet,  sed 
in  nova  ordinatione  capitum  illud  tangit,  quod  in  capite  de  populo  Dei  invenie- 
tur. Secundum  ea,  quae  in  n.  8 (pars  I schematis  de  Ecclesia)  dicuntur,  conditio 
fidelium  catholicorum , qui  in  sinu  Ecclesiae  vivunt,  videtur  non  tantum  maiore 
responsabilitate  onerata)  sed  etiam  difficilior  et  quasi  peior  conditione  eorum, 
qui  sine  propria  culpa  extra  Ecclesiam  degunt.  Nihil  enim  in  hoc  numero  inve- 
nimus de  his,  quae  revera  Ecclesia  iis  offert  in  via  salutis  ad  finem  supernaturalem 
facilius  et  melius  obtinendum. 

Animadvertendum  videtur,  ne  in  explicatione  illius  sententiae  « extra  Ec- 
clesiam nulla  salus  » aliqualiter  in  favorem  eorum,  qui  sine  propria  culpa  extra 
Ecclesiam  sunt  — quod  iustam  apparet  — salus  intra  Ecclesiam  ostendatur  nimis 
rigide  et  parce,  quod  etiam  his  verbis  contrairet:  « iugum  meum  suave  est  et 
onus  meum  leve  ».  Et  sunt  verba  ipsius  Salvatoris. 


6 

Exc.mus  P.  D.  DIONYSIUS  HURLEY 
Archiepiscopus  Durbanianus 

Em. me  Moderator , venerabiles  Patres , 

Quoad  cap.  III  schematis  de  Ecclesia,  sapienti  interventioni  exc.mi 
D.  Philbin,  ep.  Dunensis  et  Connorensis,  plene  assentio;  et  simul  cum 
eo  censeo  schema  conditionem  ac  vocationem  humanam  laicorum,  ab 
Ecclesia  sanctificandam,  non  satis  considerare.  Par.  ergo  25  (de  vita 
salutifera  et  apostolica  laicorum)  amplificatione  indiget  et  etiam  1 eluci- 

datione,  maxime  quod  spectat  ad  linn.  7-22  pag.  10,  quae  meo  saltem 
iudicio,  ambiguitatibus  scatent,  et  quas  nunc  particulari  modo  examini 
subicere  vellem. 

1.  Verba  evangelica  citata:  « Reddite  ergo  quae  sunt  Caesaris  Cae- 
sari, et  quae  sunt  Dei  Deo  »,  mentem  conducunt  ad  exspectandam  decla- 
rationem de  relationibus  quae  vigent  inter  Religionem  et  Statum,  nam 
« Caesar  » symbolum  est  civilis  potestatis.  Frustra  tamen,  in  iis  quae 
sequuntur,  mentionem  Status  quis  quaereret,  cum  de  eo  non  agatur,  sed 
de  civitate  terrena,  seu  de  societate  humana  in  tota  sua  latitudine.  Iam- 
vero  societas  humana  multo  latius  patet  quam  Status,  cum  omnes  socia- 
les activitates  hominum  comprehendat,  non  tantum  rem  politicam  stricte 
dictam,  sed  etiam  rem  domesticam,  educationis,  recreationis,  remque 
oeconomicam  ac  culturalem.  Vox  « Status  » ad  rem  solummodo  et  stricte 
politicam  se  refert,  ad  ea  nempe  quae  ad  societatis  civilis  regimen  per- 
tinent. Ideoque  non  recte  Ecclesia  Statui  comparatur;  sed  recta  locutio 
exigeret  ut  Ecclesiam  comparemus  toti  societati  terrenae,  hierarchiam 
vero  Statui.  Etenim,  hierarchia  est  ad  Ecclesiam  id  quod  Status  est  ad 
terrenam  societatem. 

2.  In  pag.  10,  lin.  9,  monentur  fideles  ut  sedulo  vitent  « ex  altera 
parte  confusionem  vel  indebitam  permixtionem  religionis  et  Ecclesiae 
cum  rebus  mere  civilibus  » et,  in  lin.  11  eiusdem  paginae,  ut  legitime 
adversentur  « ex  altera  parte  infaustae  separationi  earumdem  vel  immo 
oppositioni  civitatis  terrenae  contra  Deum  eiusque  Ecclesiam...  cum 
nulla  humana  activitas,  ne  in  re  quidem  profana,  Dei  imperio  subtrahi 
possit  ».  Permixtionem  vitare,  separationi  adversari.  Iam  audio  fideles 
quaerentes.  Quid  hoc  significare  potest?  Et  sane  videmur  eis  praeci- 
pere: faciatis  sic  dictam  « omelette  » quin  tamen  ova  frangatis! 

Melius  igitur,  meo  iudicio ,2  textus  ita  erit  exprimendus:  « Edocean- 
tur fideles  ut,  claram  facientes  distinctionem  inter  iura  et  officia  quae 
eis  incumbunt  quatenus  Ecclesiae  aggregantur,  et  ea  quae  iis  competunt 
ut  sunt  humanae  societatis  membra,  haec  omnia  inter  se  harmonice 
consociare  satagant,  memores  se  in  quavis  re  temporali  christiana  con- 
scientia duci  debere,  cum  nulla  humana  activitas,  ne  in  re  quidem  pro- 
fana, Dei  imperio  subtrahi  possit  ». 

Liceat  mihi  in  elucidatione  huius  textus  paulisper  immorari.  Ut 
enim  eius  sensus  clare  perspiciatur,  accurate  distinguendum  est  inter 
duplicem  aspectum  qui  cuilibet  humano  actui  in  ordine  temporali  inest, 
aspectum  nempe  moralem,  et  aspectum  qui  pertinet  ad  proprium  et  im- 
mediatum actus  obiectum,  sive  hoc  sit  indolis  domesticae,  sive  oecono- 
micae, sive  culturalis,  sive  politicae.  Quod  attinet  ad  primum  aspectum, 
moralem  scii.,  membrum  christianum  societatis  temporalis  semper  et 

ubique  ut  christianus  agit,  ut  membrum  Ecclesiae,  lumine  suffultus  con- 
scientiae ab  Ecclesia  formatae  et  Ecclesiae  iudicio  subditae.  Quoad  se- 
cundum aspectum  (vocemus  illum  « technicum  »,  cum  verbum  aptius 
desit),  seu  respectum  ad  proprium  et  immediatum  obiectum  actus  in 
ordine  temporali,  membrum  christianum  societatis  temporalis  ut  civi- 
tatis terrenae  civis  agit  et  hic  aspectus  eius  actus  Ecclesiae  auctoritati 
non  subicitur. 

In  ordine  enim  temporali  non  dantur  actiones  christiani  quae  mere 
temporales,  mere  « laicae  » sint;  omnes  enim  eius  actiones  christiana 
conscientia  impelluntur,  et  per  hunc  christianae  conscientiae  impulsum 
efficitur  illa  mundi  consecratio  quae  tam  sublime  elementum  vocationis 
laicorum  constituit . . .3 

Vellem  denique  ut  in  eadem  par.  25  fortibus  et  indubiis  verbis 
haec  sequentia  proclamentur: 

Ecclesia,  quae  christianam  conscientiam  in  filiis  et  filiabus  suis  for- 
mare nititur,  nihil  melius  cupit  quam  ut,  ipsa  conscientia  duce,  freti 
auxilio  spirituali  ipsius  Ecclesiae,  roborati  fiducia  quam  Ecclesia  in  eis 
collocat,  liberi  et  expediti  ad  opus  suum  in  mundo  properent.  Et  sane 
hoc  opus  non  tantum  arduum  est  et  periculis  plenum;  multo ties  ita  est 
obscuratum  ut  vix  appareat  ubi  christiana  obligatio  iaceat.  Equidem  mu- 
nus episcopi  principia  statuentis  non  raro  facilius  est  quam  munus  laico- 
rum ea  applicantium.  Quapropter  maximam  nostram  merentur  fiduciam, 
maximum  quoque  nostrum  incitamentum,  dum  in  mundum  imprimere 
conantur  quattuor  illas  humanas  et  christianas  qualitates  a beatae  me- 
moriae Papa  Ioanne  XXIII  in  Encyclica  Vacem  in  terris  laudatas:  veri- 
tatem nempe  et  iustitiam,  caritatem  atque  libertatem.  Dixi. 


In  textu  scripto  tradito : 1 deest.  2 sensu.  3 3.  Ex  his  ad  tertium 
punctum  transeo  quod  emendatione  indiget.  In  linn.  17-19  affirmatur:  « sicut 
enim  merito  probari  debet  indoles  laica  terrenae  civitatis,  quae  saecularibus  curis 
iure  addictae,  propriis  regitur  principiis...  ».  Quid  sibi  volunt  haec  verba?  Signi- 
ficantne  terrenam  civitatem  ita  propriis  regi  principiis  ut  a lege  morali  indepen- 
dens  fiat?  Nonne  hoc  in  illum  ipsum  errorem  inducit  « infensi  laicismi  » et  « sae- 
cularismi  » verbis  statim  in  schemate  subiunctis  reprobati? 

Ut  autem  haec  opportune  emendentur,  item  apparet  necessitas  clare  distin- 
guendi inter  principia  moralia  (quae  sane  pro  catholico  sunt  principia  ab  Ecclesia 
proclamata)  et  principia  quae  applicantur  ad  proprium  et  immediatum  obiectum 
activitatis  temporalis  in  ordine  domestico,  oeconomico,  culturali  aut  politico. 

Moderator : Legatur  tertia  emendatio. 

Secretarius  generalis'.  Tertia  emendatio:  pag.  185,  post  lin.  21 
(videatis  pag.  32,  n.  86  huius  fasciculi)  ...  [cf.  pag.  114]. 

Exc.mus  P.  D.  ADAM  KOZLOWIECKI 
Archiepiscopus  Lusakensis 

Venerabiles  Patres,  dilectissimi  Observatores  et  Auditores,  ca- 
rissimi Veriti, 

Me  refero  primo  ad  textum  emendatum  huius  schematis  d art.  8,  ...2 
pag.  7,  vv.  3-4.  Versus  non  sunt  numerati  sed  vv.  3 et  43 

Asseritur  Sacram  Synodum  mysterium  Ecclesiae  in  tota  sua  amplitu- 
dine ante  oculos  posuisse.  Propono  ut  haec  verba  — quae  nescio  cur  in 
textu  emendato  addita  sunt  — omittantur.  Dubito  enim  utrum  verum 
sit  nos  mysterium  Ecclesiae  in  cap.  I in  tota  sua  amplitudine  ante  oculos 
revera  posuisse,  praesertim  quia: 

1.  plura  elementa  originali  textui  cap.  I nunc  subtracta  sint; 

2.  perdifficile  nobis 4 in  praesentibus  sit  structuram  totius  sche- 
matis perspicere,  cum  a)  textus  continuus  capitulorum  prae  manibus 
nobis  non  sit  et  b)  ex  officio  nobis  dictum  sit  « in  proposito  id  esse  » 
ut  schema  de  B.  Virgine  Maria  huic  constitutioni  adiungeretur,  quin 
tamen  ullo  modo  sciamus  utrum  et  quonam  modo  hoc  propositum  in 
actum  deducetur. 

Unum  autem  iam  nunc  profecto  certum  est,  nempe  quod  mysterium 
Ecclesiae  in  tota  sua  amplitudine  ante  oculos  eatenus  non  ponemus,  qua- 
tenus data  opera  et  sufficienti  cum  amplitudine  non  agemus  de  Ecclesia 
triumphante  et  de  nostra  cum  ipsa  unione,  aut,  uti  alii  praeferunt,  de 
fine  ultimo  Ecclesiae. 

Missa  quaestione  de  loco  opportuno  in  quo  haec  quaestio  tractari 
possit,  tamen,  si  praetendimus  iam  in  initio  cap.  II  nos  mysterium  Ec- 
clesiae in  tota  sua  amplitudine  ante  oculos  posuisse,  patet  saltem  prin- 
cipaliora fundamenta  huius  futurae  expositionis  iam  in  cap.  I adum- 
brari debere. 

Talis  necessitas  etiam  in  praesenti  capitulo  deprehenditur.  Hoc  enim 
capitulum  inscribitur  de  populo  Dei  in  genere;  et  legamus  in  hoc  textu 
emendato  versum  5, 5 legimus  verba  illa  — verba  nescio  cur  addita  in 
hoc  textu  emendato  — non  agi  hic  nisi  de  populo  Dei  in  terra  commo- 
rante. Repeto  me  nescire  cur  haec  verba  a sapientioribus  in  commissione 
theologica  addita  sint  praesenti  textui  emendato.  Liceat  mihi  tamen  sug- 
gerere ut  verba  haec  omittantur.  Populus  enim  Dei  nec  biblice  nec  theo- 
logice simpliciter  cum  Ecclesia  in  terra  commorante  identificari  potest, 
sed  e contra  et  quidem  essentialiter  Ecclesiam  triumphantem  amplecti- 

tur.  Iterum  patet  structuram  huius  schematis  valde  imperfectam  reman- 
suram esse,  nisi  aliquo  modo  agatur  etiam  de  populo  Dei  in  caelesti 
Ierusalem  cum  Christo  regnante  et  una  cum  Christo  cum  Ecclesia  ter- 
restri coniuncto,  seu  — uti  alii  volunt  — nisi  de  fine  Ecclesiae  ultimo 
ex  professo  tractetur.  Tractatio  talis  ob  rationes  theologicas,  pastora- 
les, liturgicas  et  oecumenicas  cum  tractatu  de  B.  Virgine  Maria  coniun- 
genda  est.  Has  rationes  vobis  non  infligam  sed  mittam  secretariatuif 

Sed  ne  putemus  hanc  exteriorem  materiae  divisionem  totum  pro- 
blema resolvere:  nam  ad  structuram  Ecclesiae  terrestris  essentialiter  per- 
tinet, ideoque  semper  ante  oculos  habendum  est  quod  scii,  sumus  via- 
tores, ad  definitivam  unionem  cum  Christo  glorioso,  cum  B.  Virgine  Ma- 
ria et  cum  sanctis  adspirantes,  immo  etiam  cum  Christo  glorioso  et  in 
ipso  cum  B.  Virgine  Maria  et  sanctis  arctissimo,  licet  imperfecto  adhuc 
modo,  coniuncti. 

Locus  hic  est  seriae  expositionis  huius  articuli  fidei:  « Credo  in  com- 
munionem sanctorum  »...7 

Nunc  8 ad  n.  26  textus  originalis,  pag.  10,  versus  36  ss.  Hic  monemur 
ne  Spiritum  extinguamus,  sed  coepta,  vota  et  desideria  a fidelibus 
proposita  attente  consideremus.  Dixerim  tamen  haec  adhuc  modo  am- 
pliore et  pleniore  dici  debere.  Iam  hodiedum  nos,  episcopi,  saepe  nu- 
mero potius  administratores  dioecesium  esse  cogimur,  quam  Patres  ac 
pastores  cleri  et  fidelium.  Multa  audivimus  de  decentralisatione  supre- 
mae administrationis  in  Ecclesia,  sed  caveamus  ne  exhinc  maioribus  obli- 
gationibus administrativis  nos  ipsi  premamur.  Sapientia  proinde  praecise 
in  hac  situatione  postulare  videtur  ut  nosmetipsos  moneamus,  ne  omnia 
quae  in  dioecesibus  fiunt,  a nostro  iudicio  dependentia  faciamus,  sed 
utrique  clero  et  laicis  illa  decernenda  potius  relinquamus,  quae  ex  indole 
sua  interventum  episcopi  haudquaquam  postulant,  vel  immo  dissuadent. 

In  genere  dixerim  notionem  gubernii  ecclesiastici  profundius  adhuc 
et  accuratius  esse  elaborandam.  Nos  omnes  admittimus  triplicem  dari 
potestatem  in  hierarchia,  potestatem  nempe  docendi,  sanctificandi  et 
regendi  seu  gubernandi.  Sed,  dum  de  duabus  prioribus  ( docendi  et  sanc- 
tificandi 9)  potestatibus  satis  claras  ideas  habere  videamur,  de  potestate 
gubernandi,  e contra,  potius  dicendum  videtur  eius  intimam  naturam 
non  iam  satis  perspectam  esse,  scii,  inquantum  est  servitium  et  mini- 
sterium. Si  hac  in  re  maior  claritas  vigeret,  nonne  multae  apparentes 
saltem  confusiones  et  difficultates  in  praecedentibus  quibusdam  discus- 
sionibus evitari  aut  saltem  abbreviari  potuissent? 

Pro  exemplo  huius  confusionis  sit:  n.  23,  pag.  6,  vv.  20  et  21. 
Pastores  dicuntur  populo  « inservire  »,  populus  vero  dicitur  pastoribus 
« oboedire  ».  Iamvero  hi  duo  termini  « inservire  » et  « oboedire  » ne- 

quaquam  sunt  correlativi  vel  contrarii,  ita  ut  talis  propositio  nec  iuri- 
dice  nec  theologice  mutua  iura  et  officia  pastorum  et  laicorum  describat. 

Tandem  10  ad  n.  24,  pag.  8,  vv.  10  et  11.  Valde  placet  in  schemate 
momentum  caritatis  in  vita  populi  Dei  emphatice  sublineari.  Attamen 
definitio  descriptiva  caritatis  tautologica  et  inutilis  est.  Sic  enim  dicitur: 
« Caritatem,  videlicet,  qua  proximos  amamus  ea  dilectione  qua  Ipse 
prius  dilexit  nos...  ».  Terminus  « caritas  » ergo  per  terminos  « amare  » 
et  « diligere  » explicatur,  qui  tamen  nihil  clarificant  sed  potius  idem  per 
idem  definiant:  quid  est  caritas?  Caritas  est  amor.  Quid  est  amor? 
Amor  est  dilectio.  Quid  est  dilectio?  Dilectio  est  caritas..}1 

Quamvis  haec  ultima  observatio,  aliquibus  forsan,  mera  nuga  videri 
possit,  in  rerum  veritate  tamen  manifeste  revelat  seriam  deficientiam 
quae  non  solum  hic  sed  in  toto  hoc  schemate  constanter  recurrit. 

Et  alia,  circa  praesertim  hanc  notionem  caritatis,  quae  iterum  recur- 
rit in  cap.  IV,  secretariatui  tradam }2  Dixi. 


In  textu  scripto  tradito:  1 Ad  «Emendationes  ».  2 (Introductio).  3 deest. 

4 deest.  5 sed  in  v.  5.  6 deest.  7 Ad  n.  23,  pag.  6,  v.  16:  « inter 

omnes  viget  aequalitas  quoad  dignitatem  et  actionem  cunctis  fidelibus  commu- 
nem » tautologiam  sapit,  cum  idem  est  dicere  dari  communem  dignitatem  et  aequa- 
litatem. Melius  fortasse  ita  diceretur:  « plura  tamen  fidelibus  omnibus,  cuiusvis 
sint  status  ac  condicionis  in  Ecclesia,  communia  sunt,  seu  nullam  diversitatem 
dignitatis  admittunt  ».  Gener atim  plus  placet  expressio  « varietas  » quam  « inae- 
qualitas ».  Ad  n.  23,  pag.  6,  v.  31  et  ss.:  definitio  status  laicorum  mihi  videtur 
deficiens  esse,  cum  valde  parum  positive  clarificetur  per  assertionem  laicos  ex  parte 
sua  missionem  totius  populi  christiani  in  mundo  exercere,  reliqua  vero  elementa 
exclusive  negativa  sint.  Schema  laborat  evidenti  difficultate  statum  laicorum  defi- 
niendi et  explicandi,  cum  eorum  statum  nimis  ex  comparatione  cum  statu  clericali 
et  statu  perfectionis  acquirendae  comparet.  Sanatio  methodologica  huius  difficul- 
tatis tunc  tantum  obtineri  poterit,  si  prius  modo  positivo  de  statu,  obligationibus 
et  iuribus  omnium  fidelium  qua  talium  ageretur,  et  nonnisi  postmodum  de  illis 
quae  variis  statibus  sunt  specifica.  8 deest.  9 deest.  10  deest.  11  deest. 
12  Etenim  si  pulchritudinem  et  ipsum  immo  mysterium  Ecclesiae  cum  vera  pro- 
funditate theologica  exprimere  et  adaequate  hominibus  exhibere  volumus,  non 
sufficit  profecto  terminum  tantum  caritatis  adducere  et  multiplicare.  Requiritur 
e contra,  ut  momentum  et  functio  virtutis  infusae  caritatis  in  Ecclesia,  apta  defi- 
nitione vel  descriptione  theologica  elaboretur  et  ergo  caritas  exhibeatur  — sicut 
paucos  ante  dies  hoc  perpulchre  expressit  card.  Bueno  — uti  mutua  communicatio 
non  tantum  suorum  bonorum,  verum  etiam  sui  ipsius  inter  amantem  et  amatum, 
uti  communicatio  seu  participatio  gratiosa  in  illa  vita  divina  qua  Pater  et  Filius 
in  Spiritu  uniuntur,  et  qua  totum  genus  humanum  in  Verbo  Incarnato,  Capite 
mystici  Corporis,  quod  est  Ecclesia,  ad  se  unire  desiderant  et  de  facto  modo  pro- 
gressivo ac  in  caelo  consummando  ad  se  aduniunt  illos  qui  huic  vocationi  ac  invi- 
tationi correspondent  mutua  oblatione.  Si  talis  definitio  descriptiva  theologica, 
quae  in  S.  Scriptura  et  traditione  Patrum  apprime  innititur,  a principibus  scholae 

(S.  Thoma,  S.  Bonaventura  et  Scoto)  scholastice  elaboratur,  et  a magnis  doctori- 
bus  vitae  spiritualis  (S.  Francisco  Salesio,  et  S.  Ignatio  de  Loyola)  radicitus  evol- 
vitur, in  schemate  nostro  elaboraretur  et  hominibus  nostrorum  temporum  propo- 
neretur, non  solum  hoc  capitulum,  sed  totum  hoc  schema  novam  dimensionem 
theologicam  et  practicam  acquireret,  quibus,  proh  dolor,  in  hac  re  carere  videtur. 

Animadversiones  additae : 

Rationes  aliquae  quae  suadent  ut  in  constitutione  dogmatica  de  Ecclesia , data 
opera  et  fusius,  de  fine  ultimo  Ecclesiae  et  ergo  de  Ecclesia  consummata  deque 
nostris  cum  ipsa  relationibus  agatur. 

Rationes  theologicae.  Iesus  Christus  sanguine  suo  acquisivit  populum  Dei. 
Quae  acquisitio  in  Ecclesia  terrestri  incipit,  in  Ecclesia  caelesti  consummatur. 
Non  autem  duo  sunt  populi  Dei,  terrestris  scilicet  ac  caelestis,  sed  unus  tantum 
quamvis  alia  sit  conditio  viatorum  et  beatorum. 

Unum  est  « regnum  Dei  » quod  Ecclesiam  tum  peregrinantem  tum  trium- 
phantem amplectitur,  et  unum  est  Corpus  mysticum  quod  ex  Ecclesia  terrestri  et 
Ecclesia  caelesti  constat  et  ex  uno  Capite  Christo  quam  arctissimam  unitatem 
haurit. 

Quae  unitas  secundum  claram  doctrinam  biblicam  et  theologicam  nequaquam 
tamquam  iuxtapositio  vel  externa  additio  concipienda  est,  sed  tamquam  viva  et 
organica  cohaesio  quae  lege  intercommunicationis  vitalis  regitur. 

Una  est  anima  huius  Corporis,  Spiritus  nempe  Dei  qui  eamdem  caritatem  Dei 
et  proximi  in  omnibus  membris  mystici  Corporis  diffundit,  illam  nempe  carita- 
tem seu  vinculum  mutuae  unionis  quod  numquam  evacuabitur  sed  in  aeternum 
permanebit. 

Una  est  adoratio  qua  tota  Ecclesia,  caelestis  scilicet  et  terrestris,  per  Christum, 
cum  Christo  et  in  Christo  Patrem  in  Spiritu  adorat,  illius  unitatis  memor  qua 
novum  genus  humanum  a Christo  in  unum  collectum  ac  ad  novam  unitatem  so- 
cialem elevatum  Deum  in  Spiritu  et  veritate  colit. 

Qui  unus  cultus  Dei  non  tamen  illa  qua  potest  ac  decet  plenitudine  sociali 
gaudet  si  Ecclesia  terrestris  conscio  et  explicito  modo  non  se  adsociet  orationi 
Ecclesiae  triumphantis  et  unitatem  ontologice  iam  existentem  secundum  leges 
omnis  socialis  contactus  humani  evolvat. 

Tales  autem  contactus  ex  utraque  parte  procedunt:  ab  una  enim  parte  caelites 
non  solum  exemplum  ac  incitamentum  illis  sunt  qui  in  hac  terra  a Domino  adhuc 
peregrinantur,  sed  etiam  et  praesertim  tamquam  prae-eminentia  mystici  Corporis 
membra  totam  compaginem  in  sanitate  ac  sanctitate  nonnihil  confirmant  conso- 
lidantque.  Insuper  autem,  praeeunte  B.  Maria  Virgine,  orationibus  suis  nos  suf- 
fulciunt ac  intercessione  sua  efficiunt  ut  fructus  redemptionis  Christi  efficacius 
ac  copiosius  nobis  applicentur. 

Ab  altera  autem  parte  Ecclesia  terrestris  in  caelestibus  membris  Ecclesiae 
efficaciam  gratiae  Christi  modo  utut  concreto  contemplatur,  Christi  praesentiam 
in  illis  admiratur  ac  spe  futurae  vitae  in  caelesti  illa  Ierusalem,  cuius  lux  est 
Agnus,  ardentius  inflammatur.  Quo  fit  ut  sicut  iam  viatores  aliorum  viatorum 
preces  sollicitant  ita  etiam  et  immo  magis  ad  caelestium  orationes  auxiliumque 
confugiunt,  illos  amant  et  venerantur. 

Ex  quibus  omnibus  patet  nos  nec  structuram  nec  vitam  concretam  Ecclesiae 
dogmatice  et  pastoraliter  in  tota  sua  amplitudine  describere  posse  nisi  de  fine 

ultimo  Ecclesiae  seu  de  Ecclesia  caelesti  ac  de  nostris  cum  illa  relationibus  fusius 
ac  data  opera  in  constitutione  de  Ecclesia  agamus. 

Ratio  oecumenica.  Quamvis  plura  elementa  huius  doctrinae  et  praxis  nobis 
cum  fratribus  separatis  sint  communia,  neminem  tamen  fugere  potest  in  aliis 
elementis  illos,  proh  dolor,  nonnihil  adhuc  a nobis  separari.  Si  autem  doctrina 
et  praxis  nostra  rite  explicatur  non  solum  spes  est  multa  praeiudicia  e medio 
ablatum  iri,  sed  etiam  omnia  rectiore  in  luce  intelligi  posse.  Etenim  iusti  — tum 
illi  qui  in  terra  reapse  membra  plena  Ecclesiae  fuerunt,  tum  illi  qui  bona  fide  modo 
minus  perfecto  ipsi  fuerunt  unita  — in  caelesti  Ierusalem  identico  vinculo 
unitatis  cum  Christo  et  invicem  adunientur.  Ea  ergo  quae  homines  bonae  fidei 
in  terris  separant,  in  caelo  evacuabuntur,  ita  ut  tandem  fiat  grex  unus,  unus 
populus,  unum  regnum,  unum  Corpus. 

Quae  veritas  quam  maximum  solacium  sed  insimul  incitamentum  optimo 
sensu  oecumenicum  affert.  Immo  supra  hoc  fundamentum  conceptio  theologica 
solide  in  Sacris  Litteris  fundata  proponi  potest  etiam  quod  ad  homines  a-cristianos 
attinet.  Qui  enim  bona  fide  nonnisi  in  Ens  Supremum,  bonorum  remuneratorem 
crediderint  — quocumque  nomine  id  designent:  Theos,  Deus,  Yahwe,  God,  Gott, 
Dio,  Dieu,  Bog,  Boh,  Lesa,  Mulungu,  immo  etiam  Allah  — omnes  tamen  tandem 
aliquando  in  caelis  nobiscum  Agnum  adorabunt  et  Illum  cuius  nomen  est  supra 
omne  nomen  et  cui  omne  genus  flectatur  oportet  caelestium,  terrestrium  ac  in- 
fernorum. 


8 

Exc.mus  P.  D.  IOANNES  HERVAS  Y BENET 
Episcopus  tit.  Doritanus,  praei,  null.  Cluniensis 

V enerahiles  Patres , Fratres  omnes, 

Aliquid  paravi  circa  sensum  fidei  in  Ecclesia,  sed  haec  omnia  trado 
secretariae  generali  et  vestram  attentionem  occupare  audeo,  indicans 
aliquid  aliud,  mea  quidem  opinione,  vere  necessarium  quod  in  schemate 
de  es  se  videtur  et  ad  structuram  ideologicam  totius  cap.  III  refertur.1 

Cap.  III  de  laicis  maximi  momenti  est,  cum  Concilium  huius  doc- 
trinae explanatione  intendat  edocere  laicos  quaenam  sit  eorum  con- 
ditio seu  locus  in  Ecclesia,  et  quaenam  ipsorum  missio,  ut  laici  certio- 
res et  magis  conscii  fiant  vocationis  qua  insigniuntur,  ut 2 collabor atores 
apostolatus  hierarchici,  ad  Evangelium  nuntiandum  et  viam  salutis  pa- 
randam omnibus  hominibus...3 

Hoc  caput  de  laicis  recte  exarari  non  potest,  nisi  prae  oculis  habea- 
tur schema  de  apostolatu  laicorum,  cum  alterum  alteri  respondeat,  et 
in  schemate  de  apostolatu  laicorum  praesupponuntur  fundamenta  aposto- 
latus, quae  in  capite  de  laicis  locum  habere  debent  ...4.  Attamen  neque 
in  capite  de  laicis  neque  in  schemate  de  apostolatu  laicorum  invenitur 
aliquid  quod  vere  necessarium  et  fundamentale  esset:  i.  e.  notio  verae  5 

vitae  christianae  in  suis  propriis  et  essentialibus  delineamentis,  et  prae- 
sertim 6 intima  connexio  vitae  christianae  seu  supernaturalis  cum  effica- 
citate et  fecunditate  apostolatus.  Sed  has  notiones  fundamentales  omit- 
tere non  licet,  ut  Concilium  doctrinam  completam  et  solidam  praebeat, 
qua  laici  re  vera  fiant  fermentum  vitale  hodiernae  societatis,  lux  mundi 
et  sal  terrae. 

Cap.  III  de  laicis,  post  tractationem  de  aequalitate  et  inaequalitate 
membrorum  in  Ecclesia  et  de  sacerdotio  universali,  immediate  transitum 
facit  ad  actionem  apostolicam  laicorum  pertractandam,  et  solummodo 
per  transennam  vitam  salutiferam  modo  vago  nominat;  sed  haec  vita 
salutifera,  i.  e.,  vita  supernaturalis  seu  interior,  est  anima  et  funda- 
mentum totius  apostolatus,  sine  quo  nec  concipi  quidem  potest  verus 
apostolatus  christianus,  et  multo  minus  eis  fecunditas  et  efficacitas  ad 
salutem  hominis  procurandam  et  hodiernam  societatem  Evangelii  doc- 
trina vivificandam. 

Similiter  in  schemate  de  apostolatu  laicorum  certo  agnoscitur  apo- 
stolatus tamquam  testimonium  et  manifestatio  caritatis;  sed  haec  obiter 
dicuntur,  velut  doctrina  parvi  momenti;  immo  haec  affirmatio  obscuratur 
verbis  sequentibus,  in  quibus  ponuntur  rectitudo  moralis,  idoneitas  pro- 
fessionalis, et  procuratio  conditionum  favorabilium  ad  vitam  ducendam, 
quasi  elementa  primaria  et  fundamenta  actionis,  qua  laici  fierent,  ut  di- 
citur in  schemate / « centrum  radiationis  spiritualis  » ...8.  Haec  quidem 
sunt  necessaria  et  laudanda,  sed  verum  fundamentum  et  principium 
certum  apostolatus  est  vita  supernaturalis  in  gratia  et  caritate  fundata. 

Forsan  arguetur  ...9  quod  de  his  opportunius  dicetur  in  cap.  IV, 
cum  de  universali  vocatione  ad  sanctitatem  sermo  fiet.  Sed,  mea  humili 
sententia,  non  sufficit. 

Si  in  hoc  cap.  III  de  laicis  non  additur  paragraphus  in  qua  lucide, 
clare,  fideles  edoceantur  quaenam  sit  essentia  et  notio  verae  10  vitae  chri- 
stianae et  praesertim  11  eius  intima  connexio  cum  apostolatu,  tamquam 
anima  et  fundamentum  vitale  omnis  actionis  vere  apostolicae,  tunc  apo- 
stolatus christianus  oculis  fidelium  appareret  quasi  simplex  activitas  ex- 
terior («  activismus  »),  ut  agitatio  externa  operum  et  idearum,  ut  actio 
« propagandistica  »,  quae  dicitur 12;  sic  efficacitas  apostolatus  laicalis 
infirmaretur,  et  ingravescerent  mala  « burocratiae 13  »,  ut  ita  dicam, 
quae  saepe  saepius  vituperamus  in  operibus  et  consociationibus  aposto- 
licis.  Sic  tandem  nostri  laici  repetere  et  suum  facere  possent  lamentum 
illud  apostolorum:  « Per  totam  noctem  laborantes,  nihil  cepimus  ». 

Votum  ergo  sic  humiliter  propono: 

1.  In  pag.  8,  linn.  37  ss.,  antequam  tractetur  de  apostolatu  laico- 

rum,  cum  debita  amplitudine,  explanetur  necessitas  sanctitatis  et  eius 
essentia,  tamquam  forma  et  finis  (in  hac  terra)  vitae  christianae,  et 
tamquam  fundamentum  necessarium  veri  apostolatus  christiani,  ex  quo 
fecunditas  bonorum  fructuum  spectari  possit. 

2.  Exponatur  intima  connexio  inter  vitam  sanctam  fidelium  et  fe- 
cunditatem apostolatus  eorum,  ita  ut,  si  sanctitas  non  detur,  clare  appa- 
reat apostolatum  esse  aliquid  mortuum,  tamquam  corpus  sine  anima, 
tamquam  structura  sine  fundamento...14  Dixi. 


In  textu  scripto  tradito-.  1 deest.  2 quasi.  3 ita  ut  Ecclesia,  ope 
omnium  fidelium,  etiam  laicorum,  infundat  « virtutem  perennem,  vitalem  divinam- 
que Evangelii  in  venas  eius,  quae  hodie  est,  humanae  communitatis  »,  uti  optabat 
Ss.mus  Pontifex  Ioannes  XXIII  (const.  ap.  Humanae  salutis , 25  dec.  1961:  AAS, 
54,  1962,  p.  6).  4 Sic  interpretanda  sunt  verba,  in  quibus  ex  professo  affir- 

matur in  schemate  de  apostolatu  laicorum  explanationem  doctrinae  et  principio- 
rum pastoralium  conficiendam  esse  « iuxta  tractationem  de  laicis  eorumque  apo- 
stolatum iam  habitam  in  constitutione  dogmatica  de  Ecclesia  » (cf.  schema  decreti 
de  apostolatu  laicorum , prooemium  generale,  n.  1,  linn.  10-11).  5 deest. 

6 deest.  7 deest.  8 (cf.  schema  de  apostolatu  laicorum  pag.  8,  linn.  19-23; 
et  pag.  9,  linn.  1-5).  9 contra  me.  10  deest.  11  deest.  12  (quam 

hodie  vocant).  13  « burocratizationis  ».  14  3.  Item  humiliter  petere  audeo 

ut  recognoscatur  ordo  logicus  idearum  et  modus  pedagogicus  in  earundem  ex- 
positione, ut  cap.  III  efficacius  inserviat  ad  efior mandam  conscientiam  laicorum. 

Animadversiones  additae-. 

Pag.  8 , linn.  13-23,  de  sensu  fidei. 

1.  Omnes  qui  per  longa  tempora  ad  laicorum  apostolatum  promovendum, 
eorumque  opera  et  consociationes  dirigendas  adlaboravimus,  magno  cum  gaudio 
animum  convertimus  in  hanc  memorabilem  diem  qua  Concilium  Oecumenicum, 
agens  de  Ecclesia,  capitulum  speciale  dicat  laicis,  ad  considerandam  eorum  con- 
ditionem et  missionem  in  Ecclesia. 

Sic  laicorum  missioni  seu  actioni  in  Ecclesia  dabitur  illa  fundamentatio  theo- 
logica, qua  omnis  disciplina  canonica  seu  iuridica  fulcitur.  Valde  necessarium 
erat  hanc  fundamentationem  exponere,  quam  nostris  temporibus  exigebant,  affla- 
tus Spiritu  Sancti  qui  laicorum  actionem  promovit,  et  documenta  pontificia  qui- 
bus laici  alacriter  impulsi  sunt,  et  necessitas  ipsorum  fidelium  qui  se  Ecclesiam 
esse  sciebant  et  hoc  animo  ducti  operabantur  (ut  membra  viva,  activa  et  effi- 
cacia Corporis  mystici  Christi),  et  tandem  id  postulabant  angustiae  nostrae  aeta- 
tis, quae  ad  paganam  vivendi  formam  compellitur  ab  inundante  progressu  technico 
et  scientifico. 

2.  Cap.  III  de  laicis  optime  respondet  directioni  et  afflatui  Spiritus  Sancti, 
et  optatis  laicorum  et  hodiernis  necessitatibus.  Nostrum  ergo  est  huius  capitis 
textum  perpolire  et  ad  unguem  perficere. 

Hac  intentione  motus  quasdam  considerationes  et  aliqua  perficienda  humi- 
liter proponam,  et  in  nova  textus  redactione  commissioni  conciliari  offeram. 

Loquor  de  textu,  qui  in  pag.  8,  linn.  13-23  continetur  et  in  quo  agitur  de 
sensu  fidei  in  Ecclesia. 

Textus  quodammodo  complet  et  perficit  ea  quae  in  schemate  I de  fontibus 
revelationis  dicebantur  (cap.  I,  n.  4:  « Quare  quae  divina  traditio  ratione  sui 
continet,  non  ex  libris,  sed  ex  vivo  in  Ecclesiae  praeconio,  fidelium  fide  et  Eccle- 
siae praxi  hauriuntur  »),  et  similiter  ea  quae  in  novo  schemate  de  divina  Revela- 
tione dicuntur  (cap.  I,  de  verbo  Dei  revelato,  n.  10:  « sensu  quoque  fidelium 
subor dinate  concurrente  »). 

Textus  tamen  non  feliciter  redactus  est  et  quamdam  obscuritatem  affert,  quae 
falsis  interpretationibus  locum  dare  posset. 

3.  Laudandum  sane  est  quod  in  capite  speciali  de  laicis  duae  paragraphi  agant 
de  sensu  fidei.  Hoc  praeclaro  signo  satis  demonstratur  quanti  fit  munus  laicorum 
in  Ecclesia  et  quanti  habeatur  eorum  collabor atio  in  apostolatu.  Quasi  diceretur 
quod  laici  non  tantum  possunt  esse  quasi  longa  manus  sacrae  hierarchiae  in  apo- 
stolatu, sed  etiam  quod  munus  praestantissimum  agunt  in  Ecclesia  quasi  custodes 
depositi  fidei. 

De  his  omnibus  valde  gavisus  sum,  cum  multa,  uti  credo,  auspicari  liceat  et 
spectare  a laicis  collaborantibus,  quibus  munus  maximi  momenti  concreditum 
est  in  consecratione  mundi  i.  e.,  in  opere  instaurandi  omnia  in  Christo. 

4.  Sed  gaudium  quod  mihi  afferebat  lectio  et  meditatio  huius  capitis  (quod 
totum  versatur  in  praedicanda  dignitate  et  missione  laicorum  et  in  exhortatione 
ad  opus  apostolicum  adimplendum,  iuxta  proprium  statum),  non  impedivit  me  in 
memoriam  revocare  et  iterum  perlegere  paternas  exhortationes  et  documenta  sa- 
pienter a Pio  XII  prolata,  in  quibus  una  cum  praecipuis  argumentis  de  magisterio, 
de  sacerdotio  et  de  regimine  Ecclesiae,  egit  de  iuribus  et  muneribus  laicorum 
(cf.  Encycl.  Mystici  Corporis,  Humani  generis,  et  allocutiones  ad  episcopatum 
31  maii  et  2 nov.  1954). 

5.  Quibus  prae  oculis  habitis,  humiliter  postulo  ut  in  linn.  13-23  cap.  III 
omittatur  verbum  consensus,  quod  aliquem  sensum  non  rectum  nec  orthodoxum 
inducere,  saltem  remote,  posset  (cf.  Denz.  768,  1325,  1839). 

Item  omittantur  vel  de  novo  redigantur  incisa  quae  textum  obscurant. 

Textus  sic  redigatur  ut  clarissime  appareat  quod  sensus  fidei 

a)  verbo  Dei  et  scripto  et  tradito,  sub  assistentia  Spiritus  Sancti,  inhaeret; 

b)  et  a Magisterio  Ecclesiae,  sive  ordinario  sive  extraordinario,  ducitur 
et  sustentatur. 

6.  Nova  ergo  textus  redactio,  quam  humiliter  propono,  haec  est: 

« Ecclesia  tota,  quae  in  credendo  indefectibilis  est,  hanc  suam  peculiarem  pro- 
prietatem etiam  in  supernaturali  sensu  fidei  universi  populi  christiani  manifestat. 
Hic  sensus  fidei,  a Spiritu  Veritatis  excitatus,  verbo  Dei  scripto  et  tradito,  sub 
eius  assistentia,  inhaeret  et  a Magisterio  Ecclesiae  (sive  ordinario  sive  extraordi- 
nario), ducitur  et  sustentatur;  cui  etiam  adiuvat  veritates  in  deposito  Revelationis 
quandoque  praesentiendo,  eas  semper  iam  a Magisterio  propositas  profitendo,  non 
unquam  illas  profundius  perspiciendo  et  in  vita  fidelius  applicando  ». 

Secretarius  generalis'.  Communicantur  exitus  duarum  suffragationum. 
Attendatis,  venerabiles  Patres:  initio  huius  congregationis  genera- 
lis, Patres  erant  2.204. 

Emendatio  I : 

Praesentes  votantes 2.165 

Dixerunt  placet 2.153 

non  placet 8 

placet  iuxta  modum 2 

Vota  nulla 2 

Ergo  placuit  haec  emendatio. 

Emendatio  II: 

Praesentes  votantes 2.022 

Dixerunt  placet 2.009 

non  placet 12 

Votum  nullum 1 

Etiam  haec  emendatio  placuit. 

Exitus  tertiae  suffragationis  crastina  dabitur. 

Moderator : Congregatio  proxima  erit  feria  tertia,  hora  nona. 

Em. mus  P.  D.  Eugenius  card.  Tis serant:  Reponatur  Sacrosanc- 
tum Evangelium. 

Exc.mus  P.  D.  Pericles  Felici,  arch.  tit.  Samosatensis , secreta- 
rius  generalis  Ss.  Concilii : 

Moderabitur  hanc  quinquagesimam  tertiam  congregationem  gene- 
ralem em.mus  ac  rev.mus  D.  card.  Gregorius  Petrus  Agagianian. 

Communico  Patribus  exitum  ultimae  suffragationis  heri  peractae, 


nempe  III  emendationis: 

Praesentes  votantes 2.141 

Dixerunt  placet 2.130 

non  placet  9 

Vota  nulla 2 

Ergo  placuit  emendatio. 


Hodie  prosequentur,  durante  disceptatione  circa  schema  de  Ecclesia , 
suffragationes  circa  emendationes  de  cap.  IV  schematis  de  sacra  Liturgia, 
nempe  de  Officio  divino. 

Durante  hac  congregatione  distribuentur  etiam  emendationes  circa 
cap.  V schematis  de  sacra  Liturgia,  et  suffragatio  circa  has  emendationes 
incipiet  feria  V proxima:  nempe  hodie  et  crastina  fiet  suffragatio  super 
emendationes  de  cap.  IV;  feria  V et  VI,  suffragatio  de  cap.  V. 

Etiam  hodie  secretaria  generalis,  cum  permissione  em.mi  praesi- 
dis,  distribuet  Patribus  libellum,  confectum  a Commissione  Perma- 
nenti Conventuum  Internationalium  Apostolatui  Laicorum  provehendo 
(COPECIAL),  cui  titulus  De  laicorum  apostolatu  organizato  hodie  toto 
in  orbe  terrarum  diffuso.  Est  libellus  bene  riteque  confectus,  in  quo 
prostant  omnes  formae  organizatae  apostolatus  laicorum  in  hoc  mundo. 
Ex  hoc  libello  mire  patet  quot  optimis  modis  laici  possunt  apostolatum 
suum  exercere  et  ministros  Christi,  nempe  episcopos  et  sacerdotes,  adiu- 
vare,  in  fine  vitae  aeternae  consequendo. 

Ut  videtis,  venerabiles  Patres,  hodie  fient,  una  cum  schedula  prae- 
sentiae, octo  distributiones.  Cogitetis  laborem  assignatorum  locorum. 
Ergo  parcatis  si  praesertim  his  diebus  secretaria  generalis  coacta  est 
respondere  negative  ad  eos  qui  petunt  ut  circulares  distribuantur,  etiam 

si  circulares  proveniunt  ab  organis  publicis.  Non  semper  hoc  est  facile. 
Aliqui  Patres  questi  sunt  quod  in  aliquo  sectore  non  pervenirent  vel 
non  pervenerint  aliquae  distributiones.  Sed  ego  rogo  omnes  vos,  vene- 
rabiles Patres,  ut  omnes  vos  nos  adiuvetis,  quia  labor  assignatorum  loco- 
rum, praesertim  in  his  rebus,  est  valde  arduus  et  defatigans.  Gratias. 

Nunc  lego  nomina  eorum  qui  verbo  uti  petierunt  circa  cap.  III 
schematis  de  Ecclesia-,  em. mi  ac  rev.mi  DD.  cardd.  Antonius  Caggiano, 
arch.  Bonaerensis  in  Argentina,  Leo-Ioseph  Suenens,  arch.  Mechlinien- 
sis-Bruxellensis  in  Belgio;  exc.mi  DD.  Henricus  Trindade,  arch.  Botu- 
catuensis  in  Brasilia,  Ioseph  Ruotolo,  ep.  Uxentinus  in  Italia,  Casimirus 
Morcillo,  arch.  Caesaraugustanus  in  Hispania,  Iulius  Daem,  ep.  Antver- 
piensis  in  Belgio,  Sebastianus  Soares  de  Resende,  ep.  Beirensis  in  Mo- 
zambico,  Franciscus  Marty,  arch.  Remensis  in  Gallia,  Vincendus  En- 
rique,  ep.  Celsonensis  in  Hispania,  Ioannes  Schiitte,  sup.  gen.  S.V.D., 
Marius  Maziers,  ep.  aux.  Lugdunensis  in  Gallia,  Franciscus  Seper,  arch. 
Zagrabiensis  in  Iugoslavia,  Marcus  McGrath,  ep.  aux.  Panamensis  in 
Panama,  Iacobus  Menager,  ep.  Meldensis  in  Gallia,  Ignatius  Ziade,  arch. 
Berytensis  Maronitarum  in  Libano,  Alfonsus  Uribe,  ep.  aux.  Carthagi- 
nensis  in  Columbia,  Emmanuel  Larrain,  ep.  Talcensis  in  Chilia,  Ioan- 
nes Healy,  ep.  Gibraltariensis  in  Gibraltaria,  Ioannes  Przyklenk,  ep. 
Ianuariensis  in  Brasilia,  Blasius  D’Agostino,  ep.  Vallensis  in  Lucania 
in  Italia,  Raphael  Moralejo,  ep.  aux.  Valentinus  in  Hispania,  Villelmus 
Van  Zuylen,  ep.  Leodiensis  in  Belgio,  Laurentius  Shehan,  arch.  Baltimo- 
rensis  in  Statibus  Foederatis  Americae  Septemtrionalis,  Ioseph  da  Silva, 
ep.  tit.  Thiavensis,  Ioseph  Arneric,  ep.  Sibenicensis  in  Iugoslavia,  Em- 
manuel Conde,  ep.  Cordubensis  in  Hispania,  Hermenegildus  Florit,  arch. 
Florentinus  in  Italia,  Ernestus  Primeau,  ep.  Manchesteriensis  in  Stati- 
bus Foederatis  Americae  Septemtrionalis. 

Moderator-.  Legatur  nunc  alia  emendatio  de  sacra  Liturgia. 

Secretarius  generalis-.  Videatis  pag.  6 fasciculi,  ad  art.  68,  emen- 
datio 4:  pag.  186,  linn.  8-10  (videatis  pag.  33,  n.  89  c ) huius  fasciculi)  ... 
[cf.  pag.  114]. 

1 

Em. mus  P.  D.  ANTONIUS  card.  CAGGIANO 
Archiepiscopus  Bonaerensis 

Em. me  Praeses , venerabiles  Patres  conciliares , carissimi  Fratres 
Observatores  et  Auditores , 

Nova  ordinatio  capitum  schematis  constitutionis  dogmaticae  de  Ec- 
clesia, ab  em.mo  D.  card.  Suenens  proposita,  placet  ac  proinde  ipsi  adhae- 
reo. Tamen  titulus  cap.  IV:  de  laicis  in  specie  magis  placeret  si  ita  muta- 
retur: de  laicis  in  Ecclesia  Christi,  sicuti  bene  expressit  exc.mus  Pater 
conciliaris  D.  Ludovicus  Carli,  ep.  Signinus.  Ratio  est  quia  non  solum 
vita  christiana  laicorum  sed  etiam  ipsa  eorum  activitas  apostolica  semper 
eminenter  socialis  est  in  unitate  mystici  Corporis  Christi  quod  est  Ec- 
clesia. 

Multa  bene  et  pulchre  in  capitibus  de  Ecclesia,  de  populo  Dei  et 
de  laicis  dicta  sunt  quae  non  repetam.  Observationes  tamen  aliquas 
liceat  mihi  proponere. 

Et  quidem,  in  primis,  relate  ad  « regale  sacerdotium  ». 

Ad  vitandam  confusionem,  plus  quam  conveniens  videtur  clare  ex- . 
ponendum  esse  discrimen  inter  sacerdotium  omnium  fidelium  — quod 
improprie  vocatur  universale  — et  sacerdotium  hierarchicum. 

Etenim  sacerdotium  universale  utrumque  complectitur,  scii,  sacer- 
dotium omnium  fidelium  et  sacerdotium  hierarchicum } Ac  proinde  mi- 
nus recte  eorum  discrimen  exprimeretur  si  sermo  fieret  de  « sacerdotio 
universali  » pro  fidelibus,  et  de  « ministeriali  » pro  sacerdotibus  Ordi- 
nis sacramento  consecratis.  Exc.mus  Pater  conciliaris  D.  Thomas  Cooray, 
arch.  Columbensis  in  Ceylon,  discrimen  significare  proposuit  his  ver- 
bis: « sacerdotio  spirituali  » pro  primis,  et  « sacerdotio  sacramentali  » 
pro  secundis. 

Exc.mus,  vero,  Pater  conciliaris  D.  Paulus  Barrachina,  ep.  Oriolensis 
in  Hispania,  de  sacerdotio  « improprio  » fidelium  locutus  est. 

Ambo,  certe,  discriminandi  necessitatem  bene  perceperunt  et,  pro- 
positionibus suis,  lucem  novam  indiderunt.  Tamen,  adhuc  locus  datur 
novae  propositioni  quae  rectius  fortasse  discrimen  hoc  acclarare  potest. 

« Regale  sacerdotium  »,  de  quo  Petrus  in  prima  epistola,  cap.  II, 
vers.  9,  loquitur,  est  regale  sacerdotium  populi  Dei,  « universale  » qui- 
dem, de  quo  scii.,  omnia  membra  Corporis  Christi  mystici,  quod  est 
Ecclesia,  participant,  quod  quidem  est  vere  et  proprium  sacerdotium 
quo  summum  et  aeternum  sacerdotium  ipse  Christus  Iesus,  per  parti- 

cipationem,  in  terris  perpetuare  instituit.  Tamen,  cum  sacerdotium  fide- 
lium a « ministeriali  » certo  distinguatur,  rectius  — saltem  mihi  vide- 
tur 2 — « sacerdotium  inchoativum  » diceretur  relate  ad  « ministeriale  »y 
cum  ambo  eiusdem  sacerdotii  Christi  Iesu  distincti  modi  participationis 
sint.  Inchoatur  quidem  sacerdotium  3 baptismate,  in  omnibus  fidelibus; 
deinde  Ordinis  sacramento  perficitur  in  sacerdotio  « ministeriali  » pre- 
sbyterorum; et  ad  plenitudinem  denique  evehitur,  consecratione  sacra- 
mentali  episcoporum. 

Secundo  autem,  relate  ad  apostolatum  laicorum  notare  vellem: 

1.  Patet,  sine  dubio,  hoc  problema  esse  maximi  momenti  pro  Ec- 
clesia Dei  in  Evangelii  diffusione  toto  orbe  terrarum. 

2.  Nostrum  Concilium,  inter  alias  res  graves,  hanc  certe  gravissi- 
mam solvendam  habet;  nempe:  populum  Dei,  non  solum  de  iure  sed 
etiam  de  obligatione  apostolatus  conscium  reddere,  ita  ut  « pastores 
qui  instituti  non  sunt  ut  totum  onus  sanctificandi  Corporis  in  se  susci- 
piant, fideles  ita  pascant  ac  regant,  ut  cuncti  suo  modo  ad  commune 
opus  explendum  cooperentur  »,  sicuti  in  introductione  novi  cap.  IV 
de  laicis  in  specie  optime  scriptum  est. 

3.  Si  missio  evangelizandi  mundum,  recte  et  intelligatur  et  agatur 
a cuncto  populo  Dei,  ab  integro  Corpore  Christi  mystico,  i.  e.:  tum  a 
pastoribus  tum  a laicis  omnibus  in  unitate  Ecclesiae,  facies  universae 
terrae  certe  immutabitur  rapidius  quam  cogitari  possit. 

Totum  Corpus  Christi  mysticum,  nullo  membro  excluso,  ex  natura 
sua,  eminenter  missionarium  est,  cuius  missio  essentialis  est  diffundere 
Evangelium  in  universo  mundo;  unusquisque  secundum  dona  a Deo 
accepta  et  saltem  oratione,  exemplo  et  testimonio  suae  vitae  et  laboris, 
si  verbo  fidem  diffundere  et  defendere  possibile  non  esset. 

Igitur  prima  res  est,  et  quidem  urgens  et  gravis,  ita  laicos  in  Ec- 
clesia docere,  informare  et  instituere  ut  apti  reddantur  fide  illustrata 
et  ardenti  caritate  ad  apostolatum  exercendum  diversis  modis  et  formis, 
quibus  rerum  circumstantiae  in  nostro  mundo  hodierno  exigunt. 

Diffusio  enim  et  defensio  regni  Dei  pendet  a vigore  vitae  supernatu- 
ralis  totius  populi  Dei. 

Affirmandum  igitur  est,  laicorum  apostolatum  esse  de  essentia  vitae 
christianae  et  complere  apostolatum  hierarchicum,  cum  ambo  necessarii 
sint  ad  expansionem  totius  Ecclesiae  Christi .4 

Exc.mus  Pater  conciliaris  Ioseph  Ruotolo,  ep.  Uxentinus,  proposuit 
« ut  fusiori  ratione  exponatur  fundamentum  theologicum  sacramenti 
confirmationis,  cum  sit  sacramentum  maturitatis  vitae  christianae  » et 
« indicetur  etiam  fundamentum  historicum  apostolatus  laicorum  ». 

Ad  rem  quod  attinet,  in  hoc  casu  sufficeret  exponere  fundamentum 

theologicum,  quod  quidem  adest  et  est  ontologicum  in  ordine  superna- 
turali. 

Hoc  tamen  fundamentum  datur  in  schemate,  cum  de  Ecclesia  ut  my- 
stico Corpore  Christi,  in  cap.  I de  Ecclesiae  mysterio,  n.  5,  pag.  9,  eius 
doctrina  exponitur;  etiam  cum  de  sacerdotio  universali,  necnon  de  sensu 
fidei  et  charismatibus  christifidelium  exponit  « indolem  sacram  et  orga- 
nice exstructam  communitatis  sacerdotalis  in  sacramentis  inniti  et  per  ea 
ad  actum  deduci  »,  sicut  videri  potest  in  pag.  7,  linn.  22-40. 

Tamen  quomodo  connexa  videri  possunt  haec  fundamenta  theologica 
cum  apostolatu  laicorum  novi  cap.  IV,  cum  de  Corpore  mystico  agatur 
in  prima  parte  de  Ecclesia,  pag.  9;  et  de  sacramentis  baptismatis  et  con- 
firmationis in  secunda  parte,  pag.  7? 

Propterea  cum  res  maximi  momenti  sit,  saltem  fundamentum  theo- 
logicum innuere,  cum  in  concreto  de  apostolatu  laicorum  agitur,  neces- 
sarium videtur. 

Multa  tamen  alia  quae  cum  apostolatu  laicorum  evidenter  connexa 
sunt  et  determinanda  quidem  erunt  ut  recte  procedatur,  non  tamen  in 
hoc  capite  includi  necesse  est,  cum  revera  5 exstet  schema  proprium ,6 
decimum,  de  apostolatu  laicorum,  in  quo  concrete  de  eius  natura,  de 
finalitate  et  de  modis  ipsum  exercendi  agetur.  Conveniens,  igitur,  videtur 
ad  cap.  X remittere  tractandas  quaestiones  a Patribus  propositas  circa 
notas  constitutivas  et  organizativas  apostolatus  laicorum.  Dixi. 


In  textu  scripto  tradito:  1 deest.  2 deest.  3 deest.  4 deest. 

5 deest.  6 deest. 

2 

Em.mus  P.  D.  LEO  IOSEPH  card.  SUENENS 
Archiepiscopus  Mechliniensis-Bruxellensis 

Venerabiles  Fratres, 

In  n.  24  ...*  pauca  dicuntur  de  charismatibus  christifidelium,  quae 
pauca  impressionem  possent  dare  2 ac  si  tractaretur  hic  tantummodo  de 
aliquo  phaenomeno  peripherico  et  accidentali  ...3.  Iamvero  oportet  ut 
iste  aspectus  clarius,  et  proinde  fusius,  exponatur .4 

Omnino  vitandum  est  ne  structura  hierarchica  Ecclesiae  appareat  ut 
apparatus  administrativus  sine  intima  connexione  cum  donis  charisma- 
ticis  Spiritus  Sancti  in  ipsa  Ecclesia5  Encyclica  Mystici  Corporis  hac  de 
re  profundius  loquitur  quam  schema  nostrum. 

Tempus  Ecclesiae  quae  peregrinatur  ...7  usque  ad  parousiam  Do- 

mini  tempus  est  Spiritus  Sancti.  Per  Spiritum  Sanctum  nempe  Chri- 
stus ...8  populum  Dei  ...9,  eius  debilitatibus  ac  peccatis  non  obstantibus, 
de  quibus  optime  heri  cardinalis  Meyer ,10  Ecclesiam,  populum  vivificat 
atque  in  omnem  veritatem  inducit  ...12.  Ecclesia  igitur  vocatur  habitacu- 
lum Dei  in  Spiritu...13 

Hinc  Spiritus  Sanctus  datus  est  non  pastoribus  tantum,  sed  omnibus 
omnino  christianis:  « Nescitis  quia  templum  Dei  estis,  et  Spiritus  Dei 
habitet  in  vobis?  »,  dicit  Paulus  ,..14.  Omnes  christiani  in  baptismo  ...15 
recipiunt  Spiritum  Sanctum  ,..16.  Ecclesia  tota  igitur  essentialiter  est 
realitas  vere  pneumatica,  superaedificata  non  tantum  super  fundamentum 
apostolorum  sed  ...17  et  prophetarum.  In  Ecclesia  Novi  Testamenti  Deus 
« dedit  quosdam  quidem  apostolos,  quosdam  autem  prophetas  »...18 

Spiritus  Sanctus  sese  manifestat  in  Ecclesia  in  multitudine  et  pleni- 
tudine donorum  suorum  spiritualium  quae  vocantur  in  Scriptura  pneu- 
matica ...19  aut  charismata  ...20.  Certe,  tempore  S.  Pauli,  charismata  etiam 
valde  extraordinaria  ac  mira,  sicut  « glossolalia  extatica  » ...21  aut  cha- 
risma sanitatum  ...22  in  Ecclesia  manifestabantur.  Sed  ne  cogitetur  chari- 
smata Spiritus  exclusive  aut  praesertim  in  istis  phaenomenis  potius 
extraordinariis  et  miris  consistere. 

Iam  Paulus  loquitur,  e.  g.,  de  charismate  sermonis  sapientiae  ac 
scientiae...23,  de  charismate  fidei...24,  de  charismate  docendi...25,  exhortandi 
seu  consolandi  ...26,  atque  ministrandi  ...27,  de  charismate  discretionis  spi- 
rituum ...28,  de  charismate  opitulationum  et  gubernationum  ...29,  etc.  etc. 

Ita  S.  Paulo  Ecclesia  Christi  viventis  non  apparet  tamquam  aliqua 
organizatio  administrativa,  sed  ut  vivens  complexus  donorum,  charisma- 
tum, ministrationum.  Omnibus  et  singulis  christianis  datus  est  Spiritus, 
qui  omnibus  et  singulis  dat  sua  dona,  sua  charismata,  « secundum  gra- 
tiam quae  data  est  nobis,  differentia  »...30 

Audiamus  Paulum  dicentem  31 : « Et  quosdam  quidem  posuit  Deus 
in  Ecclesia  primum  apostolos,  secundo  prophetas,  tertio  doctores...  Num- 
quid  omnes  apostoli?  numquid  omnes  prophetae?  numquid  omnes  doc- 
tores? »...32 

Schema  de  Ecclesia  quod  loqueretur,  tantum  de  apostolis  eorumque 
successoribus  nec  loqueretur  etiam  de  prophetis  et  doctoribus  deficeret 
in  re  gravi* 

... 34  Qualis  esset  Ecclesia  nostra  sine  charismate  doctorum  seu  theo- 
logorum? Et  qualis  esset  Ecclesia  nostra  sine  charismate  prophetarum 
seu  hominum  ex  inspiratione  Spiritus  loquentium,  qui  instantes  « op- 
portune importune  » ...3S  Ecclesiam  aliquando  dormientem  excitabant, 
ne  Evangelium  Christi  in  praxi  negligeretur? 

Ecclesia  non  tantum  temporis 36  S.  Thomae  vel  S.  Francisci  ...37  indi- 

get  charismatibus  doctorum  et  prophetarum  et  aliarum  ministrationum, 
sed  etiam  38  et  hodie  et  quidem  in  vita  sua  quotidiana  et  ordinaria ... 39 

Certe  charismata  in  Ecclesia  sine  ministerio  pastorum  essent  inordi- 
nata, sed  e contra  40  ministerium  ecclesiasticum  sine  charismatibus  esset 
pauper  et  sterile. 

... 41  Vastorum  ...*2  est  charismata  Spiritus  in  Ecclesia 43  detegere, 
promovere  et  augere. 

Vastorum  ...44  est  laicos  qui  omnes  eorum  donorum  ac  charismatum 
gaudent 45  et  saepe  saepius  maiorem  experientiam  spiritualem  in  mundo 
hodierno  46  habent,  diligenter  et  aperto  corde  audire  et  cum  eis  dialogum 
vivum  iterum  atque  iterum  inire. 

Vastorum  est  denique  et  ipsi  charismata  meliora  aemulari...47  Sane, 
pastoribus  reverentia  ac  oboedientia  debetur  ab  omnibus  fidelibus,  etiam 
maximis  donis  praeditis .48  Sed  viceversa  charismatibus  et  impulsibus 
Spiritus  Sancti,  qui  saepe  saepius  per  christianos  laicos  nec  in  dignitate 
positos  spirat,  pariter  reverentia  debetur.  Unde  Paulus  omnes  christia- 
nos necnon  pastores  admonet:  « Spiritum  nolite  exstinguere.  Prophetias 
nolite  spernere.  Omnia  autem  probate:  quod  bonum  est  tenete  »...49 

Concludendo : in  ordine  theologico,  propono  ut  caput  de  populo  Dei, 
secundum  ea  quae  dicta  sunt,  amelioretur  50: 

1.  Simul  cum  structura  ministeriali,  eruatur  in  toto  capitulo  struc- 
tura charismatica  Ecclesiae,  sensu  lato  sumendo  vocem  structurae ,51 

2.  Momentum  charismaticum  in  populo  Dei  fusius  et  magis  concrete 
extollatur. 

3.  Speciatim  momentum  prophetarum  ac  doctorum  in  Ecclesia  con- 
sideretur. 

4.  Habitudo  pastorum  ad  charismata  fidelium  modo  magis  positivo 
et  constructivo  describatur. 

5.  Ne  oblivioni  detur  doctrina  S.  Pauli  de  libertate  filiorum  Dei  in 
Ecclesia. 

Concludendo-,  in  ordine  practico,  concludo  his  votis:  ut  appareat 
etiam  in  Concilio,  et  oculis  omnium,  fidem  nostram  in  charismatibus  Spi- 
ritus Sancti  in  52  christifidelibus: 

1.  Augeatur  numerus  et  universalitas  auditorum  laicorum. 

2.  Invitentur  ut  auditores  etiam  mulieres  quae,  ni  fallor,  dimidiam 
partem  humanitatis  constituunt. 

3.  Invitentur  tandem  fratres  et  sorores  magnarum  Congregatio- 
num 53  quia  et  ipsi  et  ipsae  pertinent  ad  Ecclesiam  Dei,5*  Spiritum  Sanc- 
tum acceperunt  et  Ecclesiam  inserviunt  tam  generose  56  ut  pars  electa 
gregis  Domini.  Gratias. 

In  textu  scripto  tradito : 1 cap.  III  schematis.  2 suggerere.  3 in  vita 
Ecclesiae.  4 momentum  vitale  horum  charismatum  pro  aedificatione  Corpo- 
ris mystici  clarius,  ac  proinde  fusius,  exponere.  5 tota  Ecclesia  diffusis.  6 Cha- 
rismata pro  omnibus  christianis.  7 per  saecula.  8 glorificatus.  9 eseha- 
tologicum.  10  deest.  11  coadunat,  purificat.  12  Spiritus  Sanctus  ita  est 
primitiae  ( Rom . 8,  23),  est  pignus  Ecclesiae  (2  Cor.  1,  22;  5,  5)  in  hoc  mundo. 
13  (Eph.  2,  22).  14  ( 1 Cor.  3,  16).  15  fidei  sacramento.  16  Omnes  chri- 

stiani  « lapides  vivi  » sunt  aedificandi  in  « domum  spiritualem  »:  oikos  pneuma- 
tikos  ( 1 Petr.  2,  3).  17  ut  dicitur  Eph.  2,  20.  18  alios  vero  evangelistas, 

alios  autem  pastores  et  doctores...  » {Eph.  4,  11;  cf.  3,  5).  19  (2  Cor.  12,  1; 

14,  1).  20  {Rom.  12,  6;  1 Cor.  12,  4.  9.  28.  30  s.;  1 Tim.  4,  14;  2 Tim.  1,  6; 

1 Petr.  4,  10).  21  (2  Cor.  12,  10.  28.  30;  14,  18.  26;  Act.  19,  6).  22  (2  Cor. 

12,  9.  28.  30;  cf.  2 Cor.  12,  10;  12,  28  s.;  Gal.  3,  5).  23  (1  Cor.  12,  8). 

24  (2  Cor.  12,  9).  25  {Rom.  12,  7;  2 Cor  12,  28  s.;  14,  26).  26  {Rom.  12,  8). 

27  {Rom.  12,  7).  28  (2  Cor  12,  10).  29  (2  Cor  12,  28).  30  (Row.  12,  6). 

« Unicuique  autem  datur  manifestatio  spiritus  ad  utilitatem  » (2  Cor.  12,  7),  i.  e. 
« ad  aedificationem  Ecclesiae  » (2  Cor.  14,  12).  Unusquisque  christianus  sive 
litteratus  sive  illitteratus  in  vita  sua  quotidiana  suum  charisma  habet,  sed  — uti 
dicit  S.  Paulus  — « omnia  ad  aedificationem  Ecclesiae  fiant  » (2  Cor.  14,  26; 
cf.  14,  3-5).  31  iterum  apostolum  affirmantem.  32  (2  Cor.  12,  28  s.). 

33  gravis  momenti.  34  Charismata  in  Ecclesia  hodie.  35  (2  Tim.  4,  2). 
36  saeculis  praeteritis,  non  tantum  tempore.  37  Assisiensis.  38  deest. 
39  Relinquamus  enim  illa  « charismata  clariora  » et  veniamus  ad  ista  « charismata 
simpliciora  » ad  quae  alludit  schema  de  Ecclesia.  Nonne  cognoscimus  omnes,  sin- 
guli pro  uniuscuiusque  dioecesi,  laicos  viros  vel  feminas,  qui  vere  a Domino 
quasi  vocantur  et  charismatibus  variis  a Spiritu  donantur,  in  re  catechetica,  in 
opere  evangelizationis,  in  campo  actionis  catholicae  cuiuscumque  formae,  in 
actione  sociali  et  caritativa?  Nonne  ex  experientia  quotidiana  scimus  et  perspici- 
mus actionem  Spiritus  Sancti  non  esse  extinctam  in  Ecclesia?  40  vice  versa. 
41  Officium  pastorum  quoad  charismata.  42  sive  Ecclesiarum  localium  et  par- 
ticularium, sive  Ecclesiae  universalis.  43  Ecclesiis  instinctu  quodam  spirituali. 
44  Ecclesiae.  45  ac  singuli  suis  donis  ac  charismatibus  ditantur.  46  in  vita 
mundi  hodierni.  47  (2  Cor.  12,  31).  48  ab  illis  etiam  qui  maximis  donis 

instruuntur.  49  (2  Thess.  5,  19-21).  Ille  complexus  donorum,  charismatum 
ac  ministrationum  nequit  in  aedificationem  Ecclesiae  actuari  et  inservire,  nisi  in 
libertate  filiorum  Dei  quae,  ad  exemplum  S.  Pauli,  ab  omnibus  pastoribus  tuenda 
atque  promovenda  est.  50  perficiatur.  51  elaboretur  in  toto  capite  « dimen- 
sio » charismatica  Ecclesiae.  52  fides  nostra  in  charismatibus  datis  a Spiritu 
Sancto  omnibus.  53  fratres  et  sorores  religiosi.  54  populum  Dei.  55  deest. 

Moderator-.  Legatur  nunc  emendatio  circa  caput  de  sacra  Liturgia. 
Secretarius  generalis-.  Emendatio  V:  pag.  186,  post  lin.  10  (confe- 
ratis pag.  33,  n.  89  d)  huius  fasciculi)  ...  [cf.  pag.  273]. 

Exc.mus  P.  D.  HENRICUS  HECTOR  GOLLAND  TRINDADE 

Archiepiscopus  Botucatuensis 

Minimus  omnium,  audeo,  in  hac  magnifica  aula  conciliari,  duo 
verba  facere,  humiliter,  coram  vobis,  venerabiles  Patres,  auditores  et 
observatores  carissimi  — sed  firmiter,  magno  cum  animo,  quia  haec 
verba  faciam  etiam  coram  Deo,  cui  nos,  omnes,  de  hac  permagna  gratia, 
quae  est  Concilium  Oecumenicum  Vaticanum  II,  pastorale  definitum 
vel  pastorale  1 nominatum,  tempus  opportunissimum  ad  faciem  Ecclesiae 
renovandam,  sicut  dixerunt  Ioannes  XXIII  et,  nuper,  Paulus  VI,  ponti- 
fices maximi,  secundum  cor  Christi  — nos  omnes  rationem  reddituri 
sumus. 

Primum  verbum  est  de  « introductione  » ad  cap.  III,  de  Ecclesia, 
ubi  legitur  (pag.  5,  lin.  8):  « Pastores  scii,  instituti  sunt,  non  ut 
totum  onus  aedificandi  mystici  Christi  Corporis  in  se  suscipiant  ».  Haec 
enuntiatio  mihi  minus  bene  sonat,  quia  in  forma  negativa,  et  quia  false 
interpretari  posset,  tamquam  si  pastores  (qui  sunt  etiam  legislatores) 
partem  oneris  sui  super  laicorum  humeros  reponere  vellent,  ad  seipsos 
liberandos,  quod  Deus  avertat.  Nos,  enim,  pastores,  vere  instituti  su- 
mus ut  totum  onus  aedificandi  mystici  Christi  Corporis  in  nobis  susci- 
piamus — pastoribus  enim,  non  laicis,  dictum  est:  « Ite,  praedicate 
Evangelium  omni  creaturae...  » ...2.  Nobis,  non  laicis,  dictum  est  a Do- 
mino, sacerdote  et  victima:  « Hoc  facite  in  meam  commemoratio- 
nem... » ...3.  Propterea  tamquam  nobis  dicta,  libenter  legimus  verba 
Pauli:  « Qui  altari  deserviunt,  cum  altari  participant...  qui  Evangelium 
annuntiant,  de  Evangelio  vivant...  » ...4.  Et  praesertim,  non  de  laicis,  sed 
tantum  de,  pastoribus  sunt  verba  Isaiae  prophetae,  sanctificata  a Summo 
Sacerdote  Christo  Iesu,  qui  de  se  ipso  affirmare  potuit:  « Ego  sum 
Pastor  bonus  »,  et  verba  sunt  haec  5:  « Spiritus  Domini  super  me,  prop- 
ter quod  unxit  me,  evangelizare  pauperibus  » (de  quibus  — proh  do- 
lor — vix  loquitur  hoc  schema  quod  « de  populo  Dei  » nominatur ), 
sic  « evangelizare  pauperibus  » 6 misit  me,  « sanare  contritos  corde,  prae- 
dicare captivis  remissionem  et  caecis  visum...  » ...7.  Haec  est  clarissima  8 
consecratio  nostra! 

Verum  est  quod  hoc  onus  gravissimum,  nos  soli  portare  non  pos- 
sumus. Ea  propter  introductio  humanissime  concluditur  his  verbis:  « Pa- 
stores... ita  pascant  et  regant  {puto,9  e.  g.,  verbis  et  factis  bonitatis,  abne- 
gationis,  paupertatis  et  multiformis  caritatis),  sic,  ita  pascant,  ut  cuncti 

suo  modo  et  in  suo  ordine  ad  commune  opus  explendum  cooperentur  ». 
Et  meminisse  iuvat  laicos,  qui  vitam  degunt  perfectam  christianam 
— saltem  conantur  vivere  vitam  vere  christianam  10  — ut  medicos,  scrip- 
tores, magistros,  operarios,  negotiatores,  et  praesertim  ut  patres  et  matres 
familias  vere  christianos,n  iam  realiter  et  efficaciter  adiuvare  pastores  ad 
Corpus  Christi  mysticum  aedificandum,  summa  vi  exemplorum,  laborum, 
dolorum  et  orationum  eorum.  Sed  vivant!  Et  vivant  alii,  qui  in  vita  Ec- 
clesiae a principio  et  semper,  numquam  defuerunt,  qui  sponte  sua 
apostolatum  verum  vel  specificum  nobiscum  facere  volunt,  quod  det 
nobis  semper  bonus  Pastor,  Iesus  Christus. 

Secundum  verbum  et  ultimum  erit  de  adhortatione  in  fine  huius  ca- 
pitis (pag.  11,  lin.  21),  ubi  legitur:  « Etiam  in  difficilioribus  adiunctis 
positi,  ne  erubescant  Evangelium  ». 

In  memoriam  revocemus  quod  haec  verba  scripta  sunt  iis  qui  iam 
nobiscum  Evangelium,  aliquo  modo,  docent  et  aliquod  apostolatum  fa- 
ciunt. Parcite  mihi,  venerabiles  Patres,  si  audeo  humiliter  et  sincere 
dicere  quod  haec  locutio  « ne  erubescant  Evangelium  »,  sicut  aliquid 
periculosum  mihi  videtur.  Praeceptum  enim  Evangelium  non  erube- 
scendi episcopis,  clericis,  religiosis  et  laicis  commune  est.  Si  nos  vero, 
legislatores,  haec  verba  in  memoriam  revocare  volumus  tantum  laicis 
qui  nos  adiuvare  volunt,  timeo  ego  ipsos  (qui  in  mundo  versantur  et 
frequenter  audiunt  voces  operariorum  et  iuvenum  et  non  Christianorum 
et,  praesertim,  voces  pauperum  et  indigentium  multis  12  cum  lacrimis) 
ipsos  nobis  respondere  posse  quod  nullo  modo  erubescunt  Evangelium 
Iesu  Christi,  sed  non  raro  erubescunt  eos  — pastores,  religiosos,  sacer- 
dotes, clericos  — , qui  praedicant  Evangelium  Christi,  sed  non  vivunt 
secundum  Evangelium  Christi,  quod,  puto,  forsitan  impedimentum  ma- 
ximum esse  pro  apostolatu  laicorum,  et  etiam  pro  vocationibus  sacerdo- 
talibus authenticis. 

Verbum  hoc  j>aulinum  « non  erubesco  Evangelium  »,13  vere  splen- 
didum, apostolus  non  ad  alios  nec  de  aliis  dixit,  sed  audacter  dixit  ad 
Romanos  illius  temporis,  dominatores,  divites,  elatos,  carnales,  paganos, 
qui  et  humiles  et  pauperes  et  leprosos,  amicos  speciales  Iesu  Christi, 
aspernebantur  — et  de  seipso  romano  ad  Romanos  dixit:  « Non  eru- 
besco Evangelium  »,  i.  e.  non  erubesco  Evangelium  humilitatis,  Evan- 
gelium paupertatis,  Evangelium  verae  fraternitatis  et  iustitiae  et  cari- 
tatis. 

Conclusio.  Ad  primum,  submisse  propono  ut  in  introductione  sim- 
pliciter dicatur:  « Pastores  instituti  sunt  ut  onus  aedificandi  mystici 
Christi  Corporis  in  se  suscipiant,  sed  ita  pascant  et  regant,  verbis  et 

exemplis,  ut  cuncti,  suo  modo  et  in  suo  ordine,  ad  commune  opus  ex- 
plendum libenter  cooperentur  ». 

Ad  secundum,  sic  propono:  « Etiam  in  difficilioribus  adiunctis  po- 
siti, officium  suum  ardenter  impleant,  ut  fiat  voluntas  Dei,  sanctificatio 
nostra,  et  Patris,  qui  in  caelis  est,  regnum  adveniat  ». 

Verbum  autem  Pauli  sit  nobis  semper  in  corde  et  in  vita:  « Non  eru- 
besco Evangelium  pauperum  ».  Dixi. 


In  textu  scripto  tradito-.  1 deest.  2 (Mc.  16).  3 ( Lc . 22).  4 (1  Cor.  9). 

5 (Io.  10).  6 deest.  7 (Lc.  4).  8 deest.  9 deest.  10  deest. 

11  deest.  12  deest.  13  deest. 

4 

Exc.mus  P.  D.  IOSEPH  RUOTOLO 
Episcopus  Uxentinus-S.  Mariae  Leucadensis 

Venerabiles  Patres  conciliares, 

Schema  de  populo  Dei  et  speciatim  de  laicis,  quod  est  cap.  III 
de  Ecclesia,  laudandum  mihi  videtur  propter  expositionis  claritatem  et 
propter  afflatum  pastoralem,  quo  imbutum  est.  Nonnulla  tamen  viden- 
tur contrahenda  et  alia  addenda  quoad  tractationem  de  laicis. 

Tractatio  completa,  si  consideretur  etiam  schema  X (de  apostolatu 
laicorum)  apparet  longior  quam  opus  sit;  ipsum  puto  posse  contrahi  in 
unum  schema,  exponendo  tantum  principia  generalia  et  excludendo  nor- 
mas practicas,  quae  in  ipsis  statutis  societatum  enuntiantur  et  evolvun- 
tur, vel  in  frequentibus  adhortationibus  Summorum  Pontificum. 

Quoad  caput,  de  quo  discussio  fit  et  quod  maximi  momenti  est  pro 
tota  tractatione,  haec  mihi  videntur  addenda: 

1.  Quodnam  est  fundamentum  theologicum  huius  apostolatus?  Noto 
quoad  hanc  rem  quod  aliquomodo  accepto  observationes  nunc  factas 
ab  em.mo  card.  Caggiano.  Meum  desiderium  esset  ut  omnia  quae  de 
apostolatu  laicorum  dicuntur  in  unum  schema  fundantur. 

Quodnam  est  fundamentum  theologicum  huius  apostolatus  l?  Si  in- 
spicitur schema,  n.  23,  pag.  5,  fundamentum  theologicum  reponitur 
in  baptismate,  in  quo  remote  ipsum  sacerdotium  universale  habet  ful- 
crum. 

Sed,  praeter  baptismum,  confirmatio  videtur  sacramentum  — ut 
ita  dicam  — specificum  quoad  laicorum  apostolatum.  De  hoc  sacramento 
in  schemate  fit  tantum  brevis  enucleatio,  cum  dicitur  in  pag.  7,  n.  24, 

linn.  26-27:  « Sacramento  confirmationis  perficiuntur  et  roborantur  ut 
fidem  verbo  et  opere  simul  diffundant  et  defendant  ». 

In  Actibus  Apostolorum  confirmatio  repraesentatur  ut  fidelium  Pen- 
tecostes. Legitur  enim  in  cap.  8 ...2:  « Cum  autem  audissent  apostoli, 
qui  erant  Ierosolymis,  quod  recepisset  Samaria  verbum  Dei,  miserunt 
ad  eos  Petrum  et  Ioannem;  qui  cum  venissent,  oraverunt  pro  ipsis,  ut 
acciperent  Spiritum  Sanctum:  nondum  enim  in  quemquam  illorum  ve- 
nerat, sed  baptizati  tantum  erant  in  nomine  Domini  Iesu.  Tunc  impo- 
nebant manus  super  illos,  et  accipiebant  Spiritum  Sanctum  ». 

Insuper  dicendum  est  quod  character  confirmationis  perficit  baptismi 
characterem  et  christianum  aptum  reddit  ad  fidem  ex  officio  profitendam, 
defendendam  et  propagandam;  unde  participem  facit  fidelem  vitae  pu- 
blicae Ecclesiae. 

Consequenter  confirmatio  posset  vocari  — ut  ita  dicam  — sacra- 
mentum virilitatis  uniuscuiusque  fidelis  christiani:  pertinendam  ad  sa- 
cerdotium universale  roborat  in  servitium  Ecclesiae  Christi,  organismum 
supernaturalem  perficit,  ut  ait  S.  Thomas  ...3,  et  ipsum  Corpus  mysticum 
ditius  reddit  vitae  supernaturalis. 

2.  Quodnam  est  fundamentum  historicum? 

Etiam  hoc  explicandum  puto,  quia  laicorum  apostolatus  non  debet 
concipi  tamquam  novitas  temporum  nostrorum.  Novae  sunt  societates 
laicorum,  sed  apostolatiK  natus  est  cum  Evangelii  praedicatione. 

Si  exempla  trahunt,  liceat  saltem  memorare,  praeter  viros  et  mulie- 
res, qui  toto  corde  Iesum  ipsum  adiuvarunt  una  cum  apostolis  et  disci- 
pulis, S.  Marcum  et  S.  Lucam,  qui  apostolatus  Petri  et  Pauli  socii  fue- 
runt et  duo  Evangelia,  ductu  Spiritus  Sancti,  confecerunt. 

Durante  Ecclesiae  Christi  historia  antiqua  et  recenti  quot  viri,  quot 
mulieres,  quot  pueri  testes  fuerunt  Salvatoris  doctrinae,  praeceptorum 
et  consiliorum  vita  exemplari  et  non  raro  sanguinis  effusione. 

3.  In  n.  25,  pagg.  8 et  9,  sermo  fit  etiam  de  cultura  religiosa 
sufficienti  in  laicis.  Ad  rem  puto  esse  constituenda  Collegia  laicorum 
Romae  et  in  praecipuis  dioecesibus  orbis  catholici. 

Necessarium  enim  est  ut  nonnulli  laici  perficiantur  pietate,  studiis 
seriis  et  disciplina  ita  ut  fiant  quasi  « elite  » inter  laicos:  associationes 
dirigant,  Christi  Evangelium  defendant  et  propagent,  errores  confutent 
et  veritatem  diffundant  verbo,  scriptis  et  vita  — ut  ita  dicam  — « spalla 
a spalla  » cum  sacerdotibus.  Studio  doctrinae,  quod  uno  vel  duobus 
annis  evolvi  deberet,  virtutum  exercitium  coniungendum  est,  ut  animi 
laicorum  Dei  gratia  magis  magisque  imbuantur,  quam  aliis  effundant 
suo  tempore  mediante  actione  apostolica,  in  qua  ipsi,  ut  aiebat  S.  Ber- 
nardus,  « non  canalem,  sed  concham  se  exhibebunt  »...4 

Studia  deberent  esse  praesertim  christologica,  sicut  nunc  fit  in  Italia 
Assisi  apud  Institutum  saeculare  iuris  pontificii,  quod  appellatur  « Pro 
Civitate  Christiana  ». 

Sicut  Seminaria  clericorum  fuerunt  efficax  demonstratio  vitalitatis 
Concilii  Tridentini,  haec  Collegia,  quae  Seminaria  laicorum  vocari  po- 
terunt, plene  respondent  exspectationi  Pauli  VI  ...5,  qui  internum  vigo- 
rem Ecclesiae  nobis  ostendit  « ut  fermentum  vivificum  et  instrumentum 
salutis  humanae  consortionis  »...6 

4.  In  nn.  26  et  27,  pagg.  10  et  11,  specialis  fovetur  animorum 
consentio  inter  laicos  et  hierarchiam:  ut  haec  plene  habeatur,  humiliter 
propono  constitutionem  novae  Congregationis  Romanae,  in  qua  sint  ec- 
clesiastici mixti  laicis  peritis  in  apostolica  actione.  Rationes  sunt:  a)  ut 
pateat  momentum  associationum  laicalium;  b)  ut  compertum  sit  omni- 
bus quod  ipse  Summus  Pontifex  laicos  vocat  et  missionem  ipsis  confert 
in  servitium  animarum;  c)  ut  concentus  concordiae  et  amoris  instauretur 
et  perseveret  inter  hierarchiam  et  laicos. 

Conclusio.  Patres  conciliares,  his  mediis  nos  libenter  acceptamus 
vigorosam  locutionem  Summi  Pontificis  Pauli  VI  feliciter  regnantis 7 
laicis  Actionis  Catholicae  recenter  expressam:  « Haec  est  hora  lai- 
corum ».  Cum  gaudio  repetimus:  haec  est  hora  laicorum,  et  viribus  uni- 
tis laicos  plures  in  apostolos  convertamus  ut  et  ipsi  agant  ad  societatem 
moraliter  et  religiose  perficiendam  et  sic  dictos  laicistas  vincant  et  ad 
bonam  frugem  perducant.  Maria,  regina  apostolorum,  nos  omnes  adiu- 
vet  ad  gloriam  Dei  et  animarum  profectum!  Dixi. 


In  textu  scripto  tradito-.  1 deest,  2 (14-17).  3 (P.  III,  q.  72,  a.  8 ad  4). 

4 {In  Cantica  Sermo  XVII,  3).  5 feliciter  regnantis.  6 (Alloc.  diei  29  sept. 

1963).  7 deest. 

Moderator : Legatur  emendatio  alia  circa  schema  de  sacra  Liturgia. 
Secretarius  generalis-.  Emendatio  VI:  pag.  186,  linn.  11-12  (confe- 
ratis huius  fasciculi  pag.  33,  n.  89  e)  [cf.  pag.  IU]. 

Exc.mus  p.  d.  casimirus  morcillo  gonzalez 

Archiepiscopus  Caesar augustanus 

Venerabiles  Patres  conciliares , Observatores  et  Auditores  di- 
lectissimi, 

Tres  partes  brevissime  exponendas  et  inter  sese  intime  connexas 
complectitur  meum  votum:  definitionem  theologicam  laici,  sacerdotium 
uniuscuiusque  christifidelis  et  consecrationem  mundi  a laicis  peragendam. 

1.  Definitio  laici  theologica,  non  canonica,  non  negativa,  desideratur 
uti  constitutioni  dogmaticae  convenit  et  in  hac  aula  petita  est  primo 
ab  em.mo  card.  Bueno  Monreal,  postea,  ni  fallor,  ab  auditoribus  laicis 
extra  aulam.  Ideo  puto  non  inutilia  habenda  esse  conamina  definitionem 
tradendi.  Quantum  in  me  est,  sequentem  venia  vestra  proponere  audeo: 

« Laicus  est  homo  qui  per  baptismum  Christo  concorporatus  et  po- 
pulo Dei  adscitus,  ad  hierarchicam  potestatem  tamen  non  accedens,  vi- 
tam hominibus  communem  in  mundo  degit  Deo  deditam,  ut  seipsum, 
hominum  actiones  et  opera,  hominum  genus  et  ipsum  cosmon  Deo  offe- 
rat et  consecret  ». 

In  hac  exponenda  definitione  nunc  non  immorandum  quia  ex  infra 
dicendis  explicatio  fluet.  Satis  sit  venerabile  illud  Epistolae  ad  Diogne- 
tem  (saec.  ii)  testimonium  hic  afferre:  « ...1  Christiani,  dicit  epistola ,2 
neque  regione  neque  sermone  neque  vitae  institutis  distincti  a ceteris 
sunt  hominibus...3  Uxores  ducunt  ut  omnes,  liberos  procreant...4  In  carne 
sunt,  sed  non  secundum  carnem  vivunt...5  In  terra  degunt,  sed  in  caelo 
civitatem  suam  habent...6  Obsequuntur  legibus  constitutis,  et  suo  vitae 
genere  superant  leges...7  Ut  autem  simpliciter  dicam,  quod  est  in  corpore 
anima,  hoc  sunt  in  mundo  christiani  »...8 

2.  Quidnam  est  iste  laicus  sub  data  definitione  comprehensus?  Est 
homo  a Christo  consecratus  et  homo  sacerdotio  Christi  configuratus. 

a)  Homo  consecratus : Homo  a Christo  consecratus  est  ontolo- 
gice  per  Incarnationem  qua  humanitas  assumpta  est  ad  personam  Verbi; 
consecratus  est  vitaliter  per  passionem  et  mortem  Christi  ex  quibus  su- 
pernaturalis  vita  in  homines  manat  per  sacramenta;  consecratus  est 
ecclesialiter  et  dynamice  per  effusionem  Spiritus  Sancti  qua  christifide- 
lis organice  unitur  Ecclesiae  ut  de  Ecclesia  et  cum  Ecclesia  vivat  et 
operetur;  consecratus  est  eschatologice  « ad  bravium  supernae  voca- 
tionis Dei  »...9  per  glorificationem  Christi  qui  est  « primogenitus  ex 
mortuis  »...10  et  « primitiae  dormientium  »...u 

Haec  hominis  consecratio  evolvitur  et  perficitur  ex  parte  Dei  in 
duabus  periodis,  nempe,  in  ea  quam  apostolus  vocat  « dispensationem 
sacramenti  absconditi  a saeculis  in  Deo  »...12  et  in  ea  quae  ab  ipso  Paulo 
dicitur  « dispensatio  plenitudinis  temporum  »...13  Ex  parte  hominis  ini- 
tium sumit  in  verbo  Dei  praedicato  et  dociliter  recepto;  iter  percurrit 
baptismi  et  communionis  cum  Christo  et  cum  Ecclesia;  et  augetur  et 
completur  ceteris  sacramentis  quae  fidem,  spem  et  caritatem  perficiunt 
hominemque  ducunt  ad  Deum  per  viam  amoris  fraternitatis  erga  pro- 
ximum. 

Homo  sic  consecratus  est  ille  « novus  homo  qui  secundum  Deum 
creatus  est  in  iustitia  et  sanctitate  veritatis  »...14  de  quo  in  epistola  ad 
Ephesios. 

b)  Homo  sacerdotio  Christi  configuratus : Alii  Patres  de  sacer- 
dotio universi  populi  Dei  agant.  Brevissime  de  sacerdotio  uniuscuiusque 
christifidelis  nunc  loquor. 

Ipsa  participatio  gratiae  capitalis  Christi  est  etiam  quaedam  partici- 
patio sacerdotii  Christi  quia  baptismus  hominem  reddit  participem  unc- 
tionis sacerdotalis  quam  Verbum  Incarnatum  suscepit.  Sed  character 
sacramentalis,  semen  incorruptibile  per  Verbum  Dei  ...15,  proprius  dicitur 
et  est  participatio  sacerdotii  Christi. 

Duplici  charactere,  baptismali  et  chrismali,  insigniri  potest  laicus: 
a charactere  baptismali  accipit  concorporationem  perpetuam  cum  Chri- 
sto summo  sacerdote,  communionem  cum  Ecclesia  civitate  sacerdo- 
tali ,..16,  quamdam  potestatem  sacerdotalem  ad  offerendum  sacrificium 
privatim,  prout  persona  particularis  non  aliorum  nomine  et  nonnisi  in 
unione  cum  Ecclesia  exercendam,  ac,  denique,  potestatem  ad  apostola- 
tum  privatim  et  in  ambitu  privato  peragendum.  A confirmatione  eiusque 
charactere  accipit  laicus  potestatem  ad  communicandum  aliis  suas  actio- 
nes et  ad  promovendum  totius  Corporis  Christi  bonum,  aliis  verbis,  ac- 
cipit munus  propheticum  quod  aliud  non  est  nisi  munus  evangelizandi 
sub  pluribus  formis  apostolatus. 

Laicus,  ergo,  sic  configuratus  sacerdotio  Christi,  devenit  membrum 
generis  electi  et  regalis  corporis  sacerdotalis  ...17  ut  annuntiet  virtutes 
Dei,  non  ut  immolet  victimam  sacrificii  eucharistici. 

3.  Quaenam,  vero,  missio,  quodnam  munus  istius  laici  a Christo 
consecrati  et  sacerdotio  Christi  configurati?  Absque  dubio,  ipsa  missio 
Christi,  ipsa  missio  Ecclesiae. 

Ut  iam  notatum  est,  Christus  primario  et  directe,  tamquam  « primo- 
genitus in  multis  fratribus  » ...18,  homines  conformavit  propriae  suae 
imagini  ...19  per  Incarnationem,  redemptionem  et  glorificationem.  In- 
directe, vero,  i.  e.  mediante  homine,  ceteras  omnes  creaturas  « sive  quae  in 

terris  sive  quae  in  caelo  sunt  » ...20  instauravit  ...21,  reconciliavit  ...22  in 
seipso  « primogenito  omnis  creaturae  » ,..23.  Instauratio  haec  et  reconci- 
liatio nonnisi  radicalis  est  et  ab  homine  perfici  debet. 

Laicus  christifidelis  primo  seipsum  et  sua  devovere  tenetur  Deo: 
seipsum  per  conformationem  imagini  Filii  Dei;  sua,  i.  e.,  cogitationes 
et  opera  suae  intelligentiae,  scientiam  et  artem  populos  regendi,  dispen- 
sationem iustitiae,  scientiam  et  artem  educationis,  laborem  scientificum, 
applicationem  scientiae  per  artes  technicas,  laborem  manuum  suarum, 
institutiones  humanas  cuiuscumque  generis. 

Secundario  autem  et  indirecto  modo  laicus  tenetur  Deo  offerre  et  con- 
secrare cetera  omnia  quae  Deus  posuit  in  mundo  ut  homini  inservire 
possint  sive  tamquam  argumenta  sapientiae  et  omnipotentiae  Dei,  sive 
tamquam  instrumenta  ad  vitam,  ad  intelligentiam,  ad  spiritualem  salu- 
tem perficiendas. 

Ibi,  vero,  munus  propheticum  seu  missio  apostolica  laici  incipit 
ubi  alium  invenit  hominem  cui  communicare  tenetur  « magnalia  Dei  » ...24 
et  « investigabiles  divitias  Christi  » ...2S.  Tunc,  vero,  non  autem  in  apo- 
stolatu  individuali,  professionali  et  familiari  qui  muros  domi  propriae 
non  excedit,  laicus  agere  debet  in  communione  cum  sacra  hier  archia  et 
sub  eius  ductu. 

Munus  et  officium,  ergo,  laicorum  in  Ecclesia  constitutionale  est, 
nobilissimum  est,  activum  est*  necessarium  est,  et  nobis  in  honore  ma- 
ximo habendum  atque  a nobis  frequentius  in  posterum  utendum.  Dixi. 


In  textu  scripto  tradito:  1 5,  1.  2 deest.  3 5.  Patrias  habitant  pro- 

prias, sed  tamquam  inquilini;  omnia  cum  aliis  habent  communia  tamquam  cives, 
etiam  omnia  patiuntur  tanquam  peregrini;  omnis  peregrina  regio  eorum  est  pa- 
tria, et  omnis  patria  peregrina.  6.  4 sed  non  abiiciunt  fetus.  7.  Mensem  com- 
munem habent,  sed  non  lectum.  8.  59.  610.  7 11.  Amant  omnes, 

et  omnes  eos  persequuntur.  12.  Ignorantur,  et  condemnantur,  morte  afficiuntur, 
et  vivificantur.  13.  Mendici  sunt,  et  ditant  multos;  omnibus  rebus  indigent,  et 
omnia  illis  redundant.  14.  Dedecorantur  et  inter  dedecora  afficiuntur  gloria; 
fama  eorum  laceratur,  et  iustitiae  eorum  testimonium  perhibetur.  15.  Obiurgantur 
et  benedicunt,  contumeliose  tractantur,  et  honorem  deferunt.  16.  Cum  bonum 
faciant,  tanquam  improbi  puniuntur;  dum  puniuntur,  gaudent,  tanquam  vivificen- 
tur... 6,  1.  8 (R.  97).  9 (Phil.  3,  14).  10  (Coi.  1,  18).  11  ( 1 Cor.  15, 

21-23).  12  (Eph.  3,  9).  13  ( Epb . 1,  10).  14  (Eph.  4,  14).  15  (cf.  1 Petr. 

1,  23).  16  (cf.  Summ.  Theol.  III,  c.  35,  a.  7).  17  (cf.  1 Petr.  2,  9). 

18  (Rom.  8,  29).  19  (cf.  Rom.  8,  28).  20  (Coi.  1,  20).  21  (cf.  Eph.  1,  10). 

22  (cf.  Coi.  1,  20).  23  (Coi.  1,  15).  24  (Act.  2,  11).  25  (Eph.  3,  8). 

6 

Exc.mus  P.  D.  IULIUS  VICTOR  DAEM 

Episcopus  Antverpiensis 

Venerabiles  Fratres, 

Eminenti  titulo  cap.  III  (prout  iacet)  de  populo  Dei...,  Concilium 
Vaticanum  II  huic  populo,  in  Christo  restaurato,  novarum  dimensionum 
mensuram  in  lucem  ponere  intendit.  Quod  sacerdotibus  et  fidelibus  no- 
stris magno  gaudio  et  praesertim  utilitati  erit  quippe  quod  tantopere 
illorum  exspectationi  correspondeat. 

Liceat  mihi:  1.  Insistere  in  characterem  novitatis  populi  Dei  novi 
testamenti  atque  propterea  vobiscum  perpendere  aspectum  transcenden- 
dae christianismi.  De  his  non  agit  cap.  III  prout  iacet.  In  emendatio- 
nibus, parte  II,  pag.  7,  verba  1 iam  fit  de  foedere  Dei  cum  populo  Israe- 
litico  « in  figuram  foederis  illius  perfecti  etc .2...  ».  Oportet  tamen  no- 
vus textus  his  verbis  « in  figuram  » totam  suam  significationem  et  va- 
lorem  praebeat  relate  ad  novitatem  absolutam  novi  foederis. 

Liceat  mihi:  2.  Paucis  verbis  ostendere  quantum  Ecclesia,  horum 
conscia,  e doctrina  de  populo  Dei  pro  sua  praedicatione  haurire  debeat 
in  ordine  ad  suas  rationes  ac  orientationes  principales  suamque  foecun- 
ditatem  pastoralem. 

1.  Vocabulum  « populus  Dei  » saepissime  legitur  in  Veteri  Testa- 
mento, aliquoties  in  Novo.  In  utroque  autem  vocabulum  exprimit  amo- 
rem et  misericordiam  Dei  atque  exspectationem  populi. 

Doctrina  Domini  nostri  Iesu  Christi  et  apostolorum  ut  ideas  funda- 
mentales continet  certe,  ex  una  parte,  continuitatem  revelationis  ad  ve- 
terem populum  electum  factae,  sed  etiam,  ex  altera  parte,  sit  venia 
verbo,  discontinuitatem,  ratione  praesertim  transcendendae  totalis  novi 
populi. 

a)  Iesus  Christus  doctrinam  de  regno  Dei  super  populum  suum 
ut  thema  principale  suae  praedicationis  tradidit  ad  ostendendam  novam 
relationem  inter  Deum  et  homines. 

Praedicatio  Iesu  Christi  revera  ut  nova  audientibus  in  synagoga 
apparet:  «...3  Quaenam  doctrina  haec  nova»  divina  auctoritate  ful- 
ciente...4 

Iesus  Christus,  continuationis  antiquae  oeconomiae  memor  ...5  in 
mentes  revocat  Sacram  Scripturam,  Moysen,  David  et  prophetas,  ut 
nempe  pro  sua  doctrina  et  missione  testarentur...6  Populus  Dei  ...7  novi 
testamenti  est  populus  universalis,  qui  spiritualia  bona  exspectat  et  de 

Spiritu  vivit.  Vivit  enim  in  « diebus  Sponsi  » et,  ideo,  ei  non  amplius 
convenit  ieiunare.  « Nemo  assumentum  panni  rudis  assuit  vestimento 
veteri...  et  nemo  mittit  vinum  novum  in  utres  veteres  »...8  In  suo  ser- 
mone montano,  Christus  auctoritatem  Moysi  praetergreditur  et  suam 
imponit:  « Dictum  est  antiquis...  et  ego  dico  vobis...  » ...9  Novum  re- 
gnum limites  veteris  populi  electi  solvit  et  universalismus  in  cultu  Deo 
reddendo  instauratur.  In  novo  regno,  totus  homo  Dei  est  et  suis  acti- 
bus et  suis  cogitationibus:  « Estote  ergo  vos  perfecti  ...10  ».  Ipse  Deus 
faciem  suam  immutatam  ostendit  et  ab  hominibus  suo  novo  nomine  in- 
vocatur: « Abba,  Pater  »...n 

Mysterium  salutis  12  discipulis  novae  salutis  oeconomiae,  claris  ver- 
bis, explicatur,  non  tantum  in  imaginibus:  « Vobis  datum  est  nosse 
mysterium  regni  Dei...  13  ». 

Perfectio  et  transformatio  ad  quas  homines  novi  foederis  vocantur 
in  ipsa  persona  Christi  eminenter  coniunguntur.  Est  enim  Filius  dilec- 
tus Patris  quem  audire  oportet  ...14.  « Non  venit  ut  ministraretur  ei 
sed  ut  ministraret  ,..15  ».  Numquam  ullus  homo  locutus  est  sicut  ipse 
Christus;  nemo  suae  propriae  personae  tam  altam  conscientiam  habuit. 

Christus  de  se  ipso  dixit 16 : «Ego  sum  lux  mundi»...17;  «Ego 
sum  via  et  veritas  et  vita  » ,..18.  Quae  verba  plena  auctoritate  ...19  con- 
iungenda  sunt  cum  aliis  verbis  quibus  invitationem  Christi  proclamat: 
« discite  a me  quia  mitis  sum  et  humilis  corde  »...20 

Discontinuitas  haec  in  continuitate  talis  ac  tanta  est  ut  unicum  tan- 
tum verbum  sit  quod  novas  realitates  exprimere  valeat:  « Novum  Te- 
stamentum »,  i.  e.  bonum  ac  certe  novum  nuntium  utique  a prophetis 
praedictum  sed  tamen  in  amplitudine  divitiarum  ab  antiquis  incognitum. 

b)  Hanc  novitatem  praedicationis  Iesu  Christi  apostoli  intelle- 
xerunt in  mysteriis  mortis  et  resurrectionis  Domini  et  in  descensu  Spi- 
ritus Sancti,  atque  eam  in  suis  scriptis  exaltaverunt.  Haec  est  novitas 
de  qua  loquitur  S.  Paulus  in  suis  epistolis  ad  Galatas  ...21  et  ad  Roma- 
nos ...22:  est  « plenitudo  temporis  » et  « revelatio  mysterii  » ab  angelis 
et  a generationibus  hominum  praeteritis  incognita,  a Christo  autem  et 
apostolis  revelata.  Harum  divitiarum  spiritualium  summa  continetur  in 
prima  epistola  S.  Petri  {cap.  2). 23 

Per  modum  conclusionis ,24 

2.  Quae  cum  ita  sint: 

a)  Amplius  in  cap.  III  ostendatur  quod  in  christianismo  omnia 
nova  sunt,  etsi  Iudaismus  Christum  praeparavit  et  oracula  de  Christo 
servavit.  Populus  Dei  Novi  Testamenti  est  nova  creatio.  Totum  nun- 
tium salutis  accepit  et  novum  cultum  Deo  dedicavit.  Suo  duci  resusci- 
tato unitur  et  a Spiritu  ducitur  ac  sanctificatur.  Vivit  in  communitate 

supernaturali,  quae  est  Ecclesia.  Advenit  oeconomia  plenitudinis  gratiae. 
Pater  « transtulit  nos  in  regnum  Filii  dilectionis  suae  »...25 

b)  Vivificetur  textus  capituli  nostri  in  lucem  ponendo  tenden- 
tiam  eschatologicam  Ecclesiae  per  historiam  peregrinantis  expressam 
in  spe  populi  Dei  in  adventum  Domini  exaltati,  et  renovationem  spiri- 
tualem terrae  Spiritui  Christi  concreditam  qua  ascensus  populi  ad  thro- 
num Dei  perficitur. 

Haec  sunt  elementa  maximi  momenti  pastoralis  quae  praedicatio 
Ecclesiae  in  lucem  ponere  debet  pro  populo  Dei,  tam  pro  clericis  quam 
pro  laicis.  Constituunt  enim  fundamentum  doctrinae  populo  traden- 
dae et  formationis  christianae  fidelium.  Dixi.  Gratias. 


In  textu  scripto  tradito-.  1 verbum.  2 ...  quod  cum  genere  electo  sub 
Christo  capite  (Deus)  iniret  ».  3 Quidnam  est  hoc?  4 ( Mc . 1,  27).  « Et 

stupebant  super  doctrina  eius:  erat  enim  docens  eos  quasi  potestatem  habens  » 
(Mc.  1,  22).  5 («  non  veni  legem  solvere  sed  adimplere  » ( Mt . 5,  17).  6 Po- 

pulus electus  Veteris  Testamenti  fuit  natio  religiosa,  cultui  veri  Dei  medios  inter 
paganos  dedita,  cuius  membra  tamen  beneficia  Dei  imprimis  temporalia  exspec- 
tabant. 7 autem.  8 (Mc.  2,  19-22).  9 (Mt.  5,  17-18).  10  sicut  et 

Pater  vester  caelestis  perfectus  est  » (Mt.  5,  49).  11  (Mt.  5,  19).  12  My- 

sterium Dei  in  nova  oeconomia  salutis  ex  libera  voluntate  misericordiae  ipsius 
revelatur:  « Et  nemo  novit  filium  nisi  Pater;  neque  Patrem  quis  novit  nisi  Filius 
et  cui  voluerit  Filius  revelare  (Mt.  11,  27;  Lc.  10,  21-22).  Hoc  mysterium. 
13  Illis  autem  qui  foris  sunt  in  parabolis  omnia  fiant  » (Mc.  4,  11-12).  14  (Mc. 

9,  7).  Hic  Filius.  15  et  daret  animam  suam  redemptionem  pro  multis  » 
(Mc.  10,  45).  16  Audiamus  et  haec.  17  qui  sequitur  me  non  ambulat  in 

tenebris  sed  habebit  lumen  vitae  » (Io.  8,  12).  18  (Io.  14,  6).  19  et. 

20  (Mt.  11,  29).  21  (4,  4-7).  22  (16,  25  ss.).  23  «Vos  autem  genus 

electum,  regale  sacerdotium,  gens  sancta,  populus  acquisitionis,  ut  virtutes  an- 
nuntietis eius  qui  de  tenebris  vos  vocavit  in  admirabile  lumen  suum.  Qui  ali- 
quando non  populus,  nunc  autem  populus  Dei;  qui  non  consecuti  misericordiam, 
nunc  autem  misericordiam  consecuti  » (2,  9-10).  24  deest.  25  (Coi.  1,  13). 

Moderator-.  Legatur  nunc  alia  emendatio  circa  schema  de  sacra  Li- 
turgia. 

Secretarius  generalis-.  Emendatio  VII:  Novus  articulus-,  pag.  186, 
post  lin.  12  (conferatis  pag.  33,  n.  90  huius  fasciculi)  ...  [cf.  pag.  113]. 

Exc.mus  P.  D.  SEBASTIANUS  SOARES  DE  RESENDE 
Episcopus  Beirensis 

Carissimi  Patres , Auditores  et  Observatores  amplissimi, 

Liceat  mihi  aliquas  observationes  facere  circa  cap.  III  schematis 
propositi...1 

1.  De  titulo  huius  capitis. 

2.  De  ordine  paragraphorum  huius  eiusdem  capitis. 

3.  De  necessitate  aliqua  huius  doctrinae  puncta  profundius  expo- 
nendi. 

1.  De  titulo  huius  capitis.  Postquam  in  cap.  II,  de  Summo  Pon- 
tifice, de  episcopis,  de  presbyteris  et  de  diaconibus,  iam  multa  dicta 
sunt,  non  mihi  videtur  necessarium  esse  caput  speciale  de  populo  Dei 
et  speciatim  de  laicis  ...2.  Nam  in  Ecclesia  Dei  non  est  populus  Dei  et 
laici  sed  Summus  Pontifex,  episcopi,  presbyteri,  diaconi,  religiosi  et 
laici  tantum.  Et  isti  omnes  populum  Dei  constituunt.  Mihi  ergo  videtur 
sufficiens  esse  titulum  hoc  simpliciter:  de  laicis. 

Agendo  autem  de  laicis  tantum,  in  capite  hoc,  certo  certius  suffi- 
cienter ageretur  de  omnibus  illis  qui  in  statu  laicali  fuerunt,  sunt  et 
erunt.  Omnes  nos  et  omnes  alii  vere  scimus  Summum  Pontificem,  epi- 
scopos, presbyteros,  diaconos  et  omnes  qui  in  aliquo  gradu  Ordinis 
sunt  itemque  religiosos  vere  laicos  fuisse,  et  sicut  laicos  per  aliquod 
tempus  victos  esse,  antequam  in  statum  Ordinis  vel  in  statum  religio- 
nis ingressi  sunt.  Propterea  omne  illud  quod  de  populo  Dei  dicitur  vel 
dicendum  est,  de  laicis  dicatur,  quia  illi  omnes  de  quibus  agitur  vere 
laici  sunt. 

Praeterea  per  hunc  modum  dicendi  talis  vel  qualis  confusio  vitatur 
circa  expressionem  illam  « populum  Dei  » quae  directe  et  immediate 
referri  debet  omnibus  qui  Ecclesiae  pertinent,  sive  laici  sint  sive  non. 
Revera  pulcherrima  est  expressio  illa  verbalis  sed  ad  totam  Ecclesiam 
significandam  modo  generico  tantum. 

Si  hoc  autem  non  acceptatur,  tunc  praevaleat  illa  distributio  capitum 
a commissione  de  laboribus  Concilii  coordinandis  proposita  iuxta  notam 
in  pag.  5 huius  schematis,  licet  talis  distributio,  mihi  videtur / satis 
complexa  videatur. 

2.  De  ordine  paragraphorum  huius  eiusdem  capitis.  In  capite  huius 
schematis  paragraphi  per  hunc  ordinem  ita  sonant:  I.  Introductio.  - 

II.  De  membrorum  in  Ecclesia  Christi  aequalitate  et  inaequalitate,  etc., 
sicut  in  schemate. 

Secundum  modestum  iudicium  meum  necessaria  non  est  secunda 
paragraphus  in  capite  hoc  enuntiata,  scii,  de  membris  in  Ecclesia...,  sed, 
in  eius  loco,  ponatur  illa  alia  paragraphus  de  sacerdotio  universali,  quae 
in  schemate  tertia  est.  Dispositio  haec  paragraphorum  erit  magis  logica 
quoad  expositionem  doctrinalem  et  efficacior  in  re  pastorali,  praesertim 
in  ordine  ad  actionem  laicorum. 

Non  requiritur  quod  in  paragrapho  speciali  agatur  de  membris  in 
Ecclesia  sed  e contra  valde  convenit  in  primo  loco,  post  introductionem, 
exponere  doctrinam  de  sacerdotio  universali  vel  sacerdotio  non  hierar- 
chico,  quia  christianus  est  christianus  quia  est  sacerdos  et  non  est  sa- 
cerdos quia  est  christianus.  Etenim  ingressus  in  Ecclesiam  fit  per  bap- 
tismum et  elementum  baptismale  quo  specifice  homines  fiunt  christiani 
est  character.  Sed  character  baptismatis  per  illud  quo  hominem  facit 
christianum  illum  facit  sacerdotem.  Nam  sacerdotium  universale  ...4,  de 
quo  nunc  ago,  nihil  aliud  est  nisi  participatio  sacerdotii  Christi  quod  ho- 
minibus communicatur  per  characterem  baptismalem.  Mensura  partici- 
pationis sacerdotii  Christi,  ex  parte  hominum,  et  mensura  eius  commu- 
nicationis, ex  parte  ipsius  Christi,  est  character  sacramentorum  et  prop- 
terea  nullus  homo  christianus  esse  potest  quin  sacerdotio  hoc  fungatur 
et  nullus  homo  sacerdotium  habet  quin  sit  christianus.  Attamen  ef- 
fectus ontologice  primus  sacramenti  baptismatis  est  character,  ita  ut, 
si  character  est,  sacramentum  habitum  est  et  si  character  non  est,  nul- 
lum fuit  sacramentum.  Ergo  per  baptismum  homo  fit  sacerdos  Christi 
et  tantum  quia  est  sacerdos  Christi  christianus  est,  membrum  Ecclesiae 
est.  Iterum,  unice  quia  sacerdos  est,  homo  baptizatus  ut  membrum 
Ecclesiae  habetur  et  non  quia  est  membrum  Ecclesiae  sacerdos  est. 

Tamen  prae  Oppiis  semper  atque  semper  habeamus  quod  de  sacer- 
dotio universali  ...5  agatur,  non  autem  de  sacerdotio  proprie  dicto  vel 
hierarchico,  quod  ab  Ordinis  sacramento  tantum  confertur  et  propterea 
in  expositione  textus  bene  hoc  distinguatur...6 

Momentum  tamen  huius  doctrinae  est  vitare  reale  periculum  con- 
siderandi in  genere  membra  Ecclesiae  sicut  classis  hominum  sine  officio 
et  propterea  1 magna  cum  claritate  et  vi  exponere  peccatum  individua- 
lismi  et  indifferentismi  etiam  in  Ecclesia  et  simul  in  illa  suscitare  sen- 
sum socialem,  collectivum  et  communitarium  et  ita  conscientiam  respon- 
sabilitatis  sortis  et  situationis  omnium  aliorum  excitare. 

Post  paragraphum  de  sacerdotio  universali  considerari  debebatur 
immediate  illa  alia  paragraphus  de  christifidelium  relatione  erga  hie- 
rarchiam.  Ratio  est  quia  hierarchia  elementum  est  essentiale  in  Eccle- 

sia.  Praeterea  laici,  suo  modo,  etiam  ecclesia  sunt.  Ergo  relatio  laico- 
rum  erga  hierarchiam  ontologice  est  prima  quam  relationes  ad  alios; 
ideoque  de  illa  et  non  de  his,  primo  loco,  tractandum  est.  Videamus 
comparationem  valde  simplicem.  Sicut  corpus  et  anima  humana  quae 
partes  sunt  essentiales  hominis,  relationes  ad  invicem  primo  habent 
quam  relationes  ad  exteram,  ita  relationes  laicorum  erga  hierarchiam 
primae  esse  debent  quam  relationes  ad  alios...8 

3 et  ultima  observatio:  De  necessitate  aliqua  huius  doctrinae  puncta 
profundius  exponendi.  In  hoc  cap.  III  nucleum  centrale  totius  doctrinae 
est  quaestio  de  sacerdotio  universali.  Reapse  sacerdotium  hoc  praero- 
gativa non  solum  omnium  christianorum  est  sed  eorum  ipsa  essentia; 
et  ideo  oportet  doctrinam  hanc  magis  evolvere  ut  christiani  veram  et 
solidam  conscientiam  efformare  possint  eorum  dignitatis,  missionis  et 
officii,  in  gravissimis  temporibus  hodiernis.  Quamobrem  affirmare  non 
sufficit  quod  laici  per  baptismum  christiani  fiunt  sed  illis  oportet  notum 
facere  quod  character  baptismalis  est  configuratio  Christi  et  simul  titu- 
lus exigitivus  omnium  gratiarum  quae  necessariae  sunt  ad  munus  sa- 
cerdotale bene  fungendum  in  conditionibus  saepe  difficillimis  saeculo 
actuali.  Praeterea  ut  laici  a nobis  efficaciter  vocati  sint  ad  aciem  ordina- 
tam apostolatus  Actionis  Catholicae  constituendam  illi  debent  bene 
cognoscere  characterem  eorum  baptismatis  et  characterem  eorum  confir- 
mationis vere  participationes  esse  sacerdotii  Christi...9 

In  mysterio  Unionis  hypostaticae  Verbum  Divinum  assumpsit,  un- 
xit, consecravit  naturam  humanam  et  factus  est  sacerdos  aeternus,  Chri- 
stus Dominus  Noster.  In  baptismate  autem  character  sacramentalis  a 
Verbo  Incarnato  participatus,  etiam,  aliquo  modo,  ungit  et  consecrat 
totum  hominem  baptizatum  et  ita... 

Moderator : Velis,  exc.me  Pater,  concludere! 

Orator : ...  illum  facit  sacerdotem.  Realitas  haec  divina,  modo  inde- 
lebili in  anima  impressa,  est  in  christiano  et  in  simplici  religioso  tota 
sanctitas  metaphysica  vel  obiectiva  et  ...10  vis  imperativa  omnis  sancti- 
tatis re  alis  11  vel  subiectiva...12  Et  dixi! 


In  textu  scripto  tradito-.  1 Tales  observationes  meae  sunt  sequentes.  2 ad- 
dendum. 3 deest.  4 vel  non  hierarchicum.  5 vel  de  sacerdotio  non 
hierarchico.  6 Haec  doctrina  invenitur  sufficienter  clara  apud  1 Petr.  2,  4-5 
et  apud  Io.  1,  6 ut  in  ipso  schemate  constat.  Conferantur  etiam  propositiones  ali- 
quae Originis  et  S.  Augustini  sicut  in  nota  6 ipsius  schematis  et  cetera.  7 prae- 
terea. 8 Post  hanc  paragraphum  autem  exponatur  ergo  illa  de  vita  salutifera 
et  apostolica  laicorum,  quae  maximi  momenti  est  tempore  praesenti  et,  denique, 

illa  adhortatio  finalis.  9 Ideoque  characteres  isti  laicos  constituerunt  peren- 
niter sacerdotes  et  eos  consecraverunt  cultui  SS.  Trinitatis  ab  illis  semper  exhi- 
bendo. 10  simul.  11  moralis.  12  Doctrinae  universalis  sacerdotii  dimen- 
sio est  valde  magna,  sed  proh  dolor  parum  nota. 


8 

Exc.mus  p.  d.  vincentius  enrique  y TARANCON 

Episcopus  Celsonensis 
V enerabiles  Patres , 

Si  cap.  III  ..-1  in  duas  partes  dividatur  ...2  — quod  mihi  placet  om- 
nino — , necesse  est  ut  caput  de  laicis,  quod  unum  meo  sermone  attin- 
gere intendo,  ea  omnia  et  sola  contineat,  quae  laicis  specialiter  seu 
specifice  conveniant,  reliqua  remittenda  capiti  de  populo  Dei. 

Ut  vero  doctrina  de  laicis  modo  organico,  ipsis  plane  accommodato 
et  quidem  integre  statuatur,  hunc  ordinem,  seu  cap.  IV  ...3  structuram 
proponere  audeo.  Post  introductionem:  la  paragraphus:  Quid  veniat  in 
Ecclesia  nomine  laici,  seu  eius  definitio;  2a:  De  potestate  seu  functione 
sacra  laicorum;  3a:  De  spiritualitate  specifica  laicorum;  4a:  De  eorum 
apostolatu;  T\  De  laicorum  relatione  ad  hierarchiam.  Ultimo,  autem, 
scholion  de  opinione  publica  in  Ecclesia. 

Aliquid  de  his  omnibus  breviter  dicam  ut  propositum  clarius  pateat. 

1.  Introductio  novae  structurae  capitis  adaptari  debet.  Mihi  placet 
emendatio  proposita  ab  em.mo  card.  Suenens. 

2.  Definitio  laicorum,  a nonnullis  theologica  dicta,  magis  consenta- 
nea videretur.  Attamen  cum,  etsi  schema  dogmaticum  vel  doctrinale  sit, 
finem  pastoralem  huius  Concilii,  praesertim  in  iis  quae  de  laicis  in  Ec- 
clesia dicuntur,  oblivisci  non  possimus,  melius  esset,  meo  saltem  iudi- 
cio,  lautiorem  definitionem  tradere,  quam  pastoralem  vocarem,  ita  ut 
fidelium  captui  esset  magis  accommodata  et  ipsis  indicaret,  saltem  in- 
nueret, status,  iura  et  obligationes  eorum.  Sed  4 quoniam  de  his  iam  alii 
Patres  luculenter  egerint  hoc  in  sensu,  ipsis  adhaereo. 

3.  Certum  est  laicos  potestate  docendi  et  regendi  in  Ecclesia  non 
pollere,  sed  habent  potestatem  aliquam  sacram / vel  si  magis  placet, 
functionem  sacram  in  Ecclesia  ...6.  Ipsi  enim  sunt  ministri  sacramenti 
matrimonii,  et  in  casu  necessitatis  sacramenti  baptismi.  Immo  possunt 
et  debent  offerre  sacrificium,  se  ipsos  simul  offerentes,  una  cum  sacer- 
dote ministeriali  et  per  ipsius  manus...7 

Laici  de  munere  sacerdotali,  prophetico  et  regali  Christi  participant, 
sicut  iam  ...8  dictum  est , Deo  consecrati  sunt / ad  Dei  cultum  et  ad 

Christi  corpus  evolvendum  sunt  destinati.  Clarius,  in  hoc  capite,  de  his 
rebus  loquendum  est™ 

4.  Laici  sanctitatem  personalem  indesinenter  prosequi  debent  — 
etiam  ad  sanctitatem  vocantur  sicuti  in  ultimo  capite  huius  schematis 
clare  dicitur  — at  non  eadem  via  eodemque  gressu  ac  sacerdotes  et 
religiosi. 

Pro  laicis  etiam  est  perfectio  evangelica;  omnibus  enim  evangelium 
sanctitatis  viam  pandit,  quamvis  consilia  evangelica  non  profiteantur, 
quia  spiritus  trium  consiliorum,  paupertatis  nempe,  castitatis  et  obedien- 
tiae,  est  spiritus  proprius  vitae  christianae  authenticae.  Sed  consilia 
evangelica  non  eodem  modo  iisdemque  mediis  profiteri  tenentur. 

Ideoque  dicendum  est  laicos  sanctitatem  persequi  debere  in  sua 
vitae  conditione  in  mundo,  et  ipsius  conditionis  ope,  nempe  in  matri- 
monio et  per  matrimonium,  in  professione  et  per  professionem,  etc.,  ita 
ut  media  sanctificationis,  oratio  nempe,  mortificationes,  etc.,  suis  offi- 
ciis familiaribus,  professionalibus  regulari  immo  et  subor dinari  debeant. 

Via  ascetica  qua  ad  sanctitatem  tendimus  peculiares  modos  iuxta 
diversitatem  status  et  munerum  in  populo  Dei  habere  debet.  Fortasse 
via  ascetica  pro  laicis  adhuc  non  clare  proposita  fuit.  Traditionalis  enim 
via  quae  pro  omnibus  in  theologiae  asceticae  manualibus  proponitur 
non  plane  ipsis  accommodatur. 

De  quo  tamen  pauca  et  non  ordinate  11  in  schemate  dicuntur,  dum 
multa  de  laicorum  spiritualitate  dicantur  et  conscribantur  nostris  tem- 
poribus et  non  semper  recte  proponantur. 

5.  Laicis,  iure  proprio,  apostolatus  testimonii  convenit,  apostolatus 
in  ambitu  temporali  cui  nomen  « consecrationis  mundi  » a Pio  XII 
inditum,  et  specificus  apostolatus  inter  certos  coetus  vel  ordines  perso- 
narum, quia  doctrinae  propria  accommodatio  et  labores  et  navitas  Ec- 
clesiae ab  eis  tantum  exsequi  possunt  qui  eadem  mente  cogitant  et  in 
simili  ambitu  vivunt.  Hac  de  causa  Pius  XI  scripsit:  «Primi  et  pro- 
ximi opificum  apostoli,  opifices  sint  oportet  »...12 

Iure  proprio,  dixi,  nempe  qua  laici,  ideoque  responsabilitatem  om- 
nino propriam  habent  immo  et  directionem  ipsius  apostolatus  dum- 
modo auctoritati  hierarchiae,  quae  populum  Dei  regit,  fideliter  subsint 
in  his  omnibus  quae  ad  fidem  et  ad  disciplinam  in  Ecclesia  ab  ea  pro- 
ponantur. 

Laici,  tamen,  quin  laici  esse  desinant,  opitulari  hierarchiae  possunt, 
certis  et  fixis  actibus  apostolatus  officialis,  dummodo  eos  hierarchia 
vocet.  Hac  ratione  nititur  « Actio  Catholica  »,  opus  laicorum,  quam  no- 
vissimi Romani  Pontifices  vel  Paulus  VI,  ut  necessariam  Ecclesiae  et  his 
in  rerum  adiunctis  optimam  existimarunt.  Tunc  vero,  etiamsi  directioni 

hierarchiae  intimius  subdantur,  propriam  responsabilitatem  in  executione 
praesertim  habent  nam  ipsi  personae  adultae  ...I3  in  Ecclesia  manent. 

6.  Aliquid  etiam  addendum  paragrapho  schematis  in  qua  de  chri- 
stifidelium  relatione  ad  hierarchiam  agitur,  nempe,  scholio.  Quia  oppor- 
tunitas et  occasio  adest  loquendi  de  « opinione  publica  » in  Ecclesia,  et 
de  eius  significatione.  Ita  invenimus  apud  Pium  XII:  « Opinio  publica 
revera  patrimonium  est  omnis  societatis  naturalis  etc.  ...u  »,  idemque 
« aliquid  deesset  vitae  Ecclesiae,  si  opinio  publica  deesset,  quod  dede- 
cus pastoribus  atque  fidelibus  imputaretur  ».  Necessarium  igitur  duco  de 
ea  loqui,  viamque  eius  manifestationis  signare. 

Quod  magnum  pastorale  momentum  habet,  atque  ambitu  hodier- 
nae societatis  postulatur.  Eam  admittere  est  necesse.  Tunc  laici  onus 
boni  Ecclesiae  melius  suscipient. 

Attamen  etiam  necesse  est  eius  limitem  definire,  et  formas  sese  si- 
gnificandi, ut  crebrae  imprudentiae  arceantur.  Opinio  enim  publica  in 
Ecclesia  — quia  societas  hierarchica  et  non  democratica  Christi  volun- 
tate est  — alias  normas  aliasque  formas  sese  significandi  habet  quam 
in  societate  civili. 

Sic  enim  — meo  iudicio  — doctrina  de  laicis  optime  ordinata  mane- 
bit, ut  nostra  tempora  exigunt  et  laici  a nobis  fidenter  expectant.  Dixi. 


In  textu  scripto  tradito-.  1 schematis.  2 ut  propositum  fuit  a commissione 
de  laboribus  Concilii  coordinandis,  quarum  prior  de  populo  Dei  in  genere,  altera 
vero  de  laicis  in  specie  inscribatur.  3 novi  schematis.  4 deest.  5 deest. 
6 proprio  iure,  hoc  est  qua  laici,  homines  baptizati  nempe?  Abs  dubio  affirma- 
tive respondendum  erit.  7 Et  tali  modo  ut  tota  ipsorum  vita  sacrificium  Deo 
acceptabile  sit,  quod  quidem  sacrificium  valorem  habet  praecise  quia  cum  Missae 
sacrificio  coniungitur,  quod  et  ipsi  cum  sacerdote  vere  offerunt.  8 in  hac  aula. 

9 fuit  et  munus  vere  sacrum  habent  quia  Deo,  charactere  baptismali  consecrati. 

10  de  sacerdotio  universali  laicorum  et  de  eorum  munere  prophetico  sermo  fieri 

debet.  11  deest.  12  apostoli  vero  inter  artificii  commerciique  asseclas  ex 
iisdem  hominibus  esse  debent»  (Quadr.  An.  1931:  AAS,  28,  p.  226).  13  et 

liberae.  14  constitutae  hominibus  qui,  conscii  de  propria  actione  individuali 
et  sociali,  communitati,  cuius  membra  sunt,  intime  tenentur. 

Moderator.  Legatur  alia  emendatio  circa  schema  de  sacra  Liturgia. 
Secretarius  generalis’.  Emendatio  VIII:  ad  art.  69:  pag.  186, 
linn.  16-17,  textus  ita  mutetur  (videatis  pag.  34,  n.  91,  partem  alteram, 
huius  fasciculi)  ...  [ cf . pag.  115]. 

Rev.mus  P.  D.  IOANNES  SCHUETTE 
Superior  generalis  S.V.D. 

Venerabiles  Patres  conciliares , 

1.  Toto  corde  assentior  novae  divisioni  capitum  propositae, 
nempe  ut  ponatur  proprium  caput  de  populo  Dei  ut  cap.  II,  ita  ut 
cap.  III  ageret  ...2  de  episcopis , cap.  IV  de  laicis  et  cap.  V de  religiosis, 
seu  de  statu  consiliorum  Evangelii. 

Et  hoc  quidem  ob  rationes  ab  aliis  iam  allatas,  quas,  brevitatis  causa, 
non  repeto ,3 

2.  Propono  ut  in  hoc  cap.  II  de  populo  Dei  transferatur  prima  pars 
capitis  nunc  IV  de  vocatione  ad  sanctitatem. 

Rationes  sunt  duplicis  naturae.  Una  et  quidem  theologica  iam  ab 
aliis  dicta  est...4.  Altera  ratio  magis  indolis  practicae ,5  sed  ut  mihi  vide- 
tur, maximi  momenti,  haec  est:  sic  relinqui  potest  totum  cap.  V 6 et 
quidem  integrum,  statibus  consiliorum  Evangelii  seu  religiosis. 

Si  in  hoc  schemate  de  Ecclesia  habetur  caput  speciale  de  hierarchia, 
speciatim  de  episcopis,  quamvis  alterum  schema  integrum  agit  de  epi- 
scopis, — et  si  habetur  proprium  caput  de  laicis,  quamvis  posterius 
schema  tractet  de  apostolatu  laicorum:  quare  non  haberi  possit  caput 
proprium  et  speciale  de  religiosis  ...7? 

Non  subsumendi  sunt  in  schemate  de  Ecclesia  8 religiosi  tantum  sub 
aspectu  vocationis  ad  sanctitatem,  quia  etiam  activitas  eorum,  nempe 
educativa,  caritativa,  socialis,  pastoralis,  praesertim  autem  missionalis,9 
gravissimi  est  ponderis  pro  tota  Ecclesiae  vita. 

Inter  membra  huius  Concilii  Vaticani  II,  etsi  non  omnes  praesentes, 10 
numerantur  plus  quam  mille  quinquaginta  religiosi  (episcopi,  praefecti 
apostolici,  superiores),  plus  quam  tertia  pars.  Tertia  etiam  pars  omnium 
sacerdotum  sunt  religiosi.  Habentur  undecies  centena  milia  (1  milione 
centomila)  religiosi  et  religiosae  iuris  pontificii,  et  summatim  circa 11 
vicies  centena  milia  (cioe  due  milioni)  animae  Christo  consecratae,  quae 
sequuntur  statum  consiliorum  Evangelii. 

Quare  ergo  quasi  erubescere  videamur  loquendi  de  religiosis  modo 
proprio  et  claro,  distincto  12  et  explicito,  et  quidem  non  solum  de  eorum 
vocatione  ad  sanctitatem,  sed  etiam  aliquo  modo  de  eorum  activitate 
fructuosa  et  necessaria  pro  vita  Ecclesiae? 

3.  Propono,  ut  in  hoc  novo  cap.  II  de  populo  Dei  addatur  paragra- 
phus  nova:  De  obligatione  missionali 13  populi  Dei. 

Cap.  I,  § 10  loquitur  modo  satis  generali  de  fine  missionario  Eccle- 
siae in  genere.  Ideoque  cap.  II  statuere  debet,  cuius  haec  obligatio  sit. 

Finis  missionarius  Ecclesiae  est  notio  essentialis,  aspectus  necessa- 
rius Ecclesiae.  Christus,  ut  ait  S.  Augustinus,  « per  Ecclesiam  suam  venit 
ad  gentes  et  per  Ecclesiam  loquitur  gentibus  »...14 

« Praedicatio  ergo  Evangelii  in  toto  mundo  ad  salutem  omnium  gen- 
tium... ita  cohaeret  cum  natura  Ecclesiae,  ut  ipsa  sine  supradicto  officio 
concipi  omnino  nequeat  »...15 

Quapropter  obligatio  missionaria  Ecclesiae  est  maximi  momenti.  Sed 
non  est  obligatio  theoretica  et  doctrinalis,  sed  nimis  concreta,  practica, 
et  spectat  ad  universam  Ecclesiam,  ad  totum  populum  Dei. 

Responsabilitas  pro  missionibus  Ecclesiae  non  restat  cum  aliquibus 
societatibus  missionariis  earumque  episcopis,  sed  cum  tota  Ecclesia  uni- 
versali: cum  episcopis,  tum  religiosis  et  laicis. 

Opus  missionale  non  est  aliquod  studium,  aliquod,  uti  aiunt, 16 
“ Hobby  ”,  quod  interest  aliquorum  idealistarum  ,..17,  sed  opus  divinis- 
simum totius  Ecclesiae,  omnium  sacerdotum,  laicorum,  praesertim 
autem  omnium  episcoporum,  i.  e.  totius  populi  Dei. 

Populus  Dei  qui  non  est  vere  missionarius,  non  est  membrum  Corpo- 
ris Christi  vivum  et  activum,  sed  dormiens. 

Ecclesia,  et  in  specie  hierarchia,  quae  negligit  responsabilitatem 
suam  missionariam,  neglegit  Christum  primum  missionarium,  missum 
a Patre  et  mittentem  omnes  nos:  « Sicut  misit  me  Pater,  et  ego  mit- 
to vos  ». 

Propono  igitur,  ut  in  capite  de  populo  Dei  haec  responsabilitas  mis- 
sionaria totius  Ecclesiae,  universi  populi  Dei,  modo  claro  et  specifico 
statuatur  ideoque  omnibus  luce  clarior  appareat  Ecclesia  catholica  uti 
vere  catholica,  i.  e.  missionaria.  Dixi. 


In  textu  scripto  tradito-.  1 Brevitatis  causa  omitto  rationes  iam  ab  aliis  alla- 
tas. 2 de  hierarchia  seu.  3 Post  tractationem  mysterii  Ecclesiae  in  genere 
loqui  liceat  de  subiecto  concreto  Ecclesiae,  quod  est  novus  Israel,  populus  Dei 
electus,  cuius  cives  sunt  membra  viva  Corporis  Christi  mystici.  Unus  est  enim 
populus  Dei  electus,  eadem  nobilitas  membrorum  ex  eorum  in  Christo  regene- 
ratione, eadem  filiorum  Dei  gratia,  eadem  vocatio  ad  perfectionem,  eadem  salus, 
eadem  spes,  eadem  caritas,  eadem  media  salutis  pro  omnibus  « unus  Dominus, 
una  fides,  unum  baptisma  » {Eph.  4,  5).  Priusquam  loquatur  hoc  schema  de  epi- 
scopis, loqui  igitur  decet  de  populo  Dei  uti  toto,  cuius  etiam  pars  sunt  episcopi. 
4 Vocatio  ad  sanctitatem  est  generalis  et  universalis  pro  tota  Ecclesia  et  omnibus 
eius  statibus,  sicut  dicitur  in  cap.  IV:  « In  mysterio  Ecclesiae  omnes,  sive  ad 
hierarchiam  pertinent  sive  ab  ea  pascantur,  ad  sanctitatem  vocantur...  Pro  om- 
nibus et  singulis,  cuiusvis  status  vel  ordinis,  sive  in  saeculo  sive  in  religione  degen- 
tibus, una  est  christiana  sanctitas  ».  5 practica.  6 cap.  IV  (V).  7 vel  de 


198 


ACTA  CONC.  VATICANI  II 


PERIODUS  II 


statu  consiliorum  Evangelii.  8 deest.  9 missionaria.  10  deest.  11  plus 
quam.  12  claro,  distincto,  aperto.  13  missionaria.  14  ( Tract . 89  in  Io.: 

PL  35,  1875).  15  Non  enim  ad  aliud  nata  est  Ecclesia,  nisi  ut,  regno  Christi 

ubique  terrarum  dilatando  et  universos  homines  salutaris  redemptionis  partici- 
pes efficiendo,  « plenitudinem  Christi  » ( Eph . 4,  13)  perficiat.  16  deest.  17  et 
typorum  eccentricorum. 


10 

Exc.mus  P.  D.  MARIUS  MAZIERS 
Episcopus  tit.  Augustopolitanus  in  Phrygia,  aux.  Lugdunensis 

V enerabiles  Patres, 

Obiectum  emendationis  meae  est  par.  25  cap.  III...1  In  par.  25 
reapse  continentur  varia  elementa  doctrinae  missionis  apostolicae  laico- 
rum:  sed,  non  sufficienter  in  lucem  ponitur  participatio  laicorum  ad 
opus  creationis,  et  modus  quo  respondere  debent  eorum  vocationi  per 
baptismum,  in  expletione  propriarum  missionum  in  vita  terrestri.  In 
par.  25,  lin.  15,  legitur:  «...  Laici  non  exclusive  curis  temporalibus 
deputantur,  sed  pretiosissimam  actionem  ad  evangelizationem  mundi 
exercent  ».  Haec  phrasis  videtur  seiungere  in  vita  laicorum  curam  tem- 
poralem ab  officio  evangelizationis  mundi.  Atqui,  proprie  per  medium 
expletionis  suae  missionis  temporalis,  potest  et  debet  laicus  manifestare 
caritatem  Christi,  et  sic  nuntium  evangelicum  proclamare  coram  omnibus 
hominibus. 

Considerari  debetur  quod  laicus  baptizatus  eodem  tempore  et  in  eo- 
dem labore  membrum  est  societatis  humanae  et  membrum  Ecclesiae. 

In  quantum  membrum  est  societatis  humanae,  missionem  habet  ex- 
plendi omnia  munera  quae  Deus  omnibus  hominibus  concredidit,  dum 
eos  exsecutioni  voluntatis  suae  in  opere  creationis  consociavit.  Hoc  fa- 
cere debet  cum  sapientia  et  vigore,  rationem  habens  finis  specialis  unius- 
cuiusque operis  temporalis. 

In  quantum  membrum  Ecclesiae,  finem  suum  supernaturalem  in 
Christo  perspicit,  per  quem  Filius  Dei  efficitur;  perspicit  etiam  finem 
ultimum  Dei  creantis,  i.  e.  « instaurare  omnia  in  Christo,  quae  in  caelis, 
et  quae  in  terra  sunt  »...2 

In  conscientia  uniuscuiusque  baptizati  duo  illi  aspectus  propriae 
missionis  arcte  coniungendi  sunt,  quia  intimam  relationem  habent  ad 
invicem. 

Vita  humana  et  vita  christiana  unum  et  idem  esse  debent. 

Sed,  earum  scissio  apud  multos  christianos  tanquam  absonum  quid 
apparet,  et  graviter  obstat  manifestationi  veritatis  christianae  in  hodierno 

mundo,  quia  Ecclesia  non  sufficienter  apparet  in  rebus  humanis  sicut 
instrumentum  salutis  et  transfigurationis  totius  mundi. 

Fides  christiana  in  Ecclesia  minime  avertere  debet  fideles  ab  exple- 
tione missionis  eorum  terrestris,  sed,  e contra,  fides  illustrat  sensum 
huius  missionis,  et  christianos  adiuvat  ut  eam  facilius  et  alacrius  adim- 
pleant, in  conformitate  plena  cum  ordine  a Deo  praescripto. 

Quinimmo,  in  sua  vita  terrestri  tanquam  paterfamilias,  vel  opifex, 
vel  patronus,  vel  membrum  coetus  socialis,  adimplenda  est  a baptizato 
vocatio  sua  ad  sanctitatem,  ad  unionem  cum  Christo  in  caritate  viva, 
tanquam  hostia  vivens  et  Deo  per  omnia  placens. 

Eodem  modo,  proprie  per  missionem  suam  terrestrem  christianus 
testis  Christi  esse  debet  inter  omnes  cum  eo  conviventes  homines. 

Tota  vita  sua  et  tota  sua  activitas  ab  Evangelio  inspirari  et  de  Chri- 
sto loqui  debent. 

Ex  eiusmodi  modo  essendi  et  vivendi  omnes  homines  possibilitatem 
haurire  debent  Christum  inveniendi  et  desiderium  percipere  eum  cogno- 
scendi. 

Ex  modo  quo  laicus  christianus,  rationem  suae  vitae  necnon  suae 
actionis  temporalis  illustrare  poterit,  etiam  rationem  suae  fidei  et  suae 
spei  omnibus  notam  faciet.  Tunc  per  ipsum  et  cum  ipso  ceteri  homines 
cum  gaudio  divitias  Christi  in  Ecclesia  condivisuri  sunt. 

Conclusio.  Laicus  christianus,  qui  sibi  conscius  est  suae  vocationis 
ad  filiationem  divinam  in  expletione  missionis  suae  terrestris,  manifestat 
actionem  salvificam  Ecclesiae  in  mundo. 

Per  ipsum  Ecclesia  efficitur  et  lux  et  fermentum  mundi.  Per  ipsum 
Ecclesia  hominibus  apparet  tanquam  signum  salutis,  tanquam  patria  in 
qua  denique  omnes  homines  redemptionem  a servitute  inveniunt,  in 
qua  eorum  adspirationes  mirabiliter  verificantur  et  ultra  spem  transfor- 
mantur in  veram  realitatem. 

Formatio  talium  laicorum,  qui  futuri  sunt  apostoli  per  totam  eorum 
vitam,  mihi  apparet  tanquam  maximum  officium  sacerdotis. 

Opto  ergo  ut  per  decursum  paragraphi  elucescat  melius  vinculum 
inter  vitam  humanam  laicorum  et  vitam  eorum  3 apostolicam. 

Propterea  assentior  emendationi  ab  em.mo  card.  Suenens  propo- 
sitae, in  fine  par.  23,  cum  aliquibus  modificationibus,  et  opto  ut  exaratio 
textus  par.  25  minus  abstracta  evadat,  et  rationem  habeat  exercitii  sa- 
cerdotii christifidelium  « in  omnibus  et  singulis  saecularibus  officiis  et 
operibus,  in  rebus  profanis  et  mundanis  quibus  exsistentia  quasi  conte- 
xitur ».  Cum  aliquibus  episcopis  Galliae,  propono  novam  redactionem 
par.  25  ...4.  Dixi. 

In  textu  scripto  tradito : 1 Obiectum  emendationis  meae  est  par.  25  cap.  III. 
Imprimis  vellem  momentum  enuntiare  illius  paragraphi  in  schemate  de  Ecclesia, 
a)  Quia  fundamentum  est  doctrinale  schematis  de  apostolatu  laicorum-,  b)  Quia 
fundamentum  est  etiam  ex  quo  in  praxim  deducetur  futurum  schema  de  Ecclesia 
et  mundo  moderno.  Per  laicos  etenim  Ecclesia  praesens  fit,  saltem  magna  ex 
parte,  hominibus  huius  temporis,  modo  vivo  et  actuoso.  Sine  actione  laicorum 
infructuosae  manerent  et  illae  pulcherrimae  declarationes  doctrinales,  sicut  sunt 
Mater  et  Magistra  et  Facem  in  terris.  2 in  ipso  {Eph.  1,  10).  3 deest. 

4 Ad  populum  Dei  vocati  et  in  uno  Corpore  Christi,  per  baptismum  constituti 
quicumque  sunt,  ut  viva  membra  ad  Ecclesiae  incrementum  eiusdem  iugem  sancti- 
ficationem totam  vitam  suam , gratia  Christi  creatoris  et  redemptoris,  conformare 
tenentur.  Apostolatus  autem  laicorum  est  participatio  ipsius  missionis  Ecclesiae 
a Christo  Iesu  commissa  et  in  Spiritu  Sancto  absoluta. 

Omnibus  igitur  fidelibus  onus  incumbit  adlaborandi  ut  divinum  salutis  pro- 
positum ad  universos  homines  omnium  temporum  et  ubique  terrarum  magis  mani- 
festetur, ut  iam  patet  in  primaeva  communitate,  in  qua  baptizati  oratione,  exemplo, 
verbo,  eleemosynis,  sacrificio  Ecclesiam  aedificabant  (cf.  Act.  2,  42;  4,  31;  8,  14; 
11,  19-20). 

Omnes  obligatione  tenentur  apostolatum  pro  viribus  exercendi,  et  propterea 
omnis  christifidelis,  utpote  membrum  Corpori  Christi  unitum,  sic  vivere  debet,  ut 
ad  plenitudinem  Christi  strenue  conferat,  utque  amorem  Christi  erga  Patrem  et 
erga  homines  plene  condividat.  Unusquisque  christifidelis  in  mundo  constitutus 
debet  in  proprio  loco,  in  suo  labore  quotidiano,  signum  esse  regni  Dei,  secundum 
illud:  « Sic  luceat  lux  vestra  coram  hominibus  ut  videant  opera  vestra  bona  et 
glorificent  Patrem  vestrum  qui  in  caelis  est  » (Mt.  5,  16). 

Baptizatus  etenim,  qui  in  mundo  vivit,  duplicem  operam  explere  debet. 
Utpote  membrum  Ecclesiae,  per  unionem  suam  cum  Christo  Domino  ad  eius 
incrementum  et  manifestationem  concurrit.  Utpote  membrum  societatis  humanae, 
partem  actuosam  gerere  debet  in  organizatione  civitatis  terrestris,  ut  bona  creata 
secundum  creatoris  ordinationem  eius  Verbi  illuminationem,  humano  labore,  arte 
technica,  civilique  cultura,  ad  utilitatem  omnium  prorsus  hominum  excolantur, 
aptiusque  inter  illos  distribuantur,  et  suo  modo  ad  universalem  progressum  in 
christiana  et  humana  libertate  conducant. 

Haec  autem  duplex  missio  ab  eadem  persona,  eodem  tempore  et  in  eodem 
labore  adimpletur. 

In  christifideli  expletur  unicum  consilium  Dei  qui  omnia  in  Christo  et  in 
Christum  creavit. 

Per  suam  actionem  Christo  unitam,  christifidelis  mundum  purificat  et  ordinat 
secundum  voluntatem  Dei  et  per  eum  Ecclesia  reapse  tanquam  lumen  pro  tota 
societate  apparet. 

Ex  modo  quo  agit,  et  quo  eiusdem  rationem  reddit,  christifidelis  finem  ul- 
timum consilii  Dei  super  nos  manifestat,  « qui  nos  elegit  ante  mundi  constitu- 
tionem, ut  essemus  sancti  et  immaculati  in  conspectu  eius  in  caritate;  qui  nos 
praedestinavit  in  adoptionem  filiorum  per  Iesum  Christum  » {Eph.  1,  4-5). 

Attamen,  adventus  regni  Dei  non  idem  est  ac  incrementum  civitatis  terrestris. 

Alius  etenim  finis  est  civitatis  terrestris,  alius  finis  ipsius  Ecclesiae.  Regnum 
Dei  in  ipso  mundo  aedificatur,  sed  non  est  de  hoc  mundo.  Aliunde  et  mundus  aedi- 
ficari non  potest  nec  debet  secluso  vel  negato  fine  ultimo  creationis.  Fideles,  memo- 

res  verborum  Domini:  reddite  ergo  quae  sunt  Caesaris  Caesari  et  quae  sunt  Dei 
Deo  » ( Mt . 22,  21)  ex  altera  parte  confusionem  vel  indebitam  permixtionem  religio- 
nis et  Ecclesiae  cum  rebus  mere  civilibus  sedulo  vitabunt;  ex  altera  parte  infaustae 
separationi  earumdem  vel  immo  oppositioni  civitatis  terrenae  contra  Deum  eius- 
que  Ecclesiam  legitime  adversabuntur,  cum  nulla  humana  activitas,  ne  in  re  quidem 
profana,  Dei  imperio  subtrahi  possit.  Ita  plurimi  christifideles,  imprimis  laici, 
spiritu  apostolico  imbuti,  conspicuam  conferunt  operam  ut  missio  divina  Eccle- 
siae hodiernis  necessitatibus  plenius  respondere  valeat.  Sicut  enim  merito  probari 
debet  indoles  laica  terrenae  civitatis,  quae  saecularibus  curis  iure  addicta,  propriis 
regitur  principiis,  ita  pariter  doctrina  quae  scilicet  societatem  extra  omnem  reli- 
gionem extruere  contendit  et  libertatem  christianam  impugnat  et  eruit,  merito 
proscribitur. 

Exc.mus  P.  D.  FRANCISCUS  SEPER 
Archiepiscopus  Zagrabiensis 


V enerabiles  Patres, 

Una  cum  innumeris  Ecclesiae  filiis  et  filiabus,  in  hoc  capite  saluta- 
mus 1 unum  ex  fundamentis  et  incitamentis  potioribus  pro  auspicata 
reviviscentia  vitae  ecclesialis  in  mundo  universo.  Profecto  gaudere  debe- 
mus nos  in  hoc  sacrosancto  concilio  veritatem  a multis  iamdudum  veluti 
oblitam  solemniter  proclamare:  scii.2  baptizatos  omnes,  non  solum 3 
clericos,  activa  Christi  membra  esse,  quae  facultates  supernaturales  et 
proinde  etiam  vocationem  divinam  habent,  ut  pro  suo  quisque  modo  et 
secundum  mensuram  propriae  vocationis  ad  opus  salutare  Christi  in  hoc 
mundo  perpetuandum  adlaborarent.  Laici  non  sunt  merum  obiectum 
— ut  ita  dicam  4 — ecclesialitatis,  sed  verum  subiectum;  non  sunt  pro- 
fani et  pars  huius  saeculi  nequam,  sed  sacerdotes  Dei  et  Agni,  ex  mundo 
assumpti  ac  in  vivo  Templo  Dei  quod  Christus  est  tamquam  lapides 
vivi  superaedificati!  Nullus  profecto  in  hoc  pontificali  coetu  dabitur, 
qui  ex  incongruo  metu  atque  diffidentia  caput  hoc  essentialiter  mutilare 
vellet,  proinde  ac  si  laicis  maiores  quam  licet  partes  in  vita  et  opere 
Ecclesiae  adiudicatae  sint. 

Fatendum  tamen  est  permulta,  quae  hic  praeclare  dicta  sunt,  per- 
fectam cohaerentiam  et  veram  systematizationem  nondum  plene  assecuta 
esse.  Reflexio  siquidem  theologica  in  hoc  campo  conclusiones  definitivas 
speculativas  haud  plene  attigit.  Fundamenta  autem  solida,  ex  Scriptura 
et  traditione  hausta,  nihilominus  poni  possunt  et  debent. 

Unam  alteram  ve  tantum  animadversionem  principaliorem  profero. 

Prima  5;  Clerici,  sacramentum  Ordinis  suscipientes,  nullatenus  amit- 

tunt  facultates,  iura,  gratias  et  obligationes  quae  ex  baptismo  et  confir- 
matione ipsis  proveniunt. 

Quapropter,  theologice  6 loquendo,  christianis  laicis  deputari  nequit 
specialis  campus  ambitusque  activitatis  officiorumque  qui  ad  ipsos  prin- 
cipaliter pertineret,  ad  clericos  autem  nonnisi  modo  subsidiario  et  sup- 
pletivo.  Dogmatice  loquendo,  tam  clerici  quam  laici  sunt  in  mundo  sed 
non  sunt  de  mundo.  Dogmatice  nullatenus  dici  potest  laicos  esse  in  pe- 
ripberia  Ecclesiae,  cum  ex  mundo,  quatenus  in  peccato  positus  est,  non 
eximus  per  solum  characterem  sed  per  maius  maiusque  incrementum 
caritatis  et  gratiae  in  Christo  Iesu.  In  hoc  autem  etiam  laicus  clericum 
praecedere  potest.  Clerici  per  susceptionem  Ordinis  novas  obligationes 
assumpserunt,  quibus  principaliter  et  indispensabiliter  satisfacere  de- 
bent, sed  exinde  nullatenus  minus  habiles  effecti  sunt  ad  illas  obligatio- 
nes explendas,  quas  ex  baptismo  et  confirmatione  contraxerunt.  Hoc 
theologice. 7 

Historice,  solummodo  — rerum  adiuncta  hodierna  scii,  respicien- 
do — dicere  debemus,  clericos  ex  mundo  plus  minusve  expulsos  esse 
(in  ecclesiam  vel 8 sacristiam)  et  exinde  laicis  eo  maiorem  obligationem 
incumbere,  ut  officiorum  suorum,  quatenus  sunt  membra  Christi,  con- 
scii fiant  eaque  alacriori  animo  adimplere  satagant!  Sed  haec  consideratio 
historica  ad  schema  de  apostolatu  laicorum  remittenda  videtur.  Schema 
nostrum  — theologicum,  dogmaticum  9 — ab  hac  duplici  consideratione 
confundenda  prorsus  immune  esse  non  videtur.  Certe,  formula  in  pag.  9, 
linn.  40-41,  ubi  dicitur  laicos  habere  « principem  locum  »,  haec  formula 
sub  hoc  respectu  reformanda  est,  forsan  commutanda  cum  formula 
« praecipuum  locum  »,  quod  est  aliud™  Secus  timere  possimus,  ne 
schema  insano  antagonismo  inter  clericos  et  laicos  ansam  praebeat. 

Alia  quaestio,  quam  schema  laudabiliter  tangit,  sed  quae  maiorem 
forsan  concinnitatem  obtinere  poterit,  est  de  natura  cooperationis  lai- 
corum in  opere  salutifero  Ecclesiae.  Cum  laici  vocantur  ut  vires  suas 
in  opus  Christi  et  Ecclesiae  impendant,  tunc  non  intelliguntur  solae 
vires  corporales,  sed  etiam  spirituales;  non  tantum  11  manus  et  pedes, 
sed  etiam  intellectus.  Vocatio  laicorum  in  Ecclesia  nequaquam  consi- 
stit in  sola  exsecutione  — uti  nonnulli  putare  videntur  — sed  quando- 
que etiam  in  inventione  eorum  quae  exsequenda  erunt.  Decreta  condere 
et  praecepta  nomine  Christi  imponere,  id  ad  solam  hierarchiam  pertinet; 
at  inveniendi  in  permultis  casibus  concretis  quae  decernenda  sunt,  id 
minime  solis  hierarchis  reservatum  est,  nam  Spiritus  spirat  ubi  vult! 
Immo  idem  suo  modo  valere  potest  etiam  pro  scrutatione  et  investiga- 
tione theologica:  ultimum  iudicium  de  rectitudine  cogitationis  in  ma- 
teria revelationis  et  de  congruentia  idearum,  quae  proferuntur,  cum  de- 

posito  fidei,  haec  ad  Magisterium  Ecclesiae  pertinent;  at  cogitatio  ipsa 
et  perscrutatio  a capacitate  intellectus  et  gratia  illustrationis  dependet, 
quod  ...12  neque  laicis  a Deo  denegatum  est. 

Quapropter  optime  in  schemate  nostro  dictum  est  de  laicis : « Pro 
sua  cuiusque  intellecttiali  cultura,  sollerter  incumbant  in  profundiorem 
cognitionem  veritatis  revelatae  atque  catholicae  doctrinae,  tum  pro  sua 
cuiusque  aedificatione,  tum  etiam  pro  enodandis  sui  temporis  quaestio- 
nibus » (pag.  9,  linn.  99  ss.).  Quapropter  puto  haec  verba  nullatenus 
e schemate  delenda  sunt,li  sed  potius  tota  materia  — pro  posse  — 
adhuc  accuratius  et  magis  harmonice  describenda  est. 

Ecclesia  enim  nullum  donum  quod  Deus  ei  offert  spernere  debet 
et  nihil  interest  per  quem  donum  offertur.  Ecclesia  omnes  intellectus 
humanos  in  servitium  gloriae  Dei  et  salutis  totius  mundi  assumere  et 
integrare  debet;  Ecclesia  nihil  boni  — speciali  modo  nullam  ideam 
bonam!  — perdere  debet,  sed  tamquam  optima  dispensatrix  omnium 
donorum  quae  a Deo  accepit,  tum  supernaturalium  tum  naturalium,  di- 
vina et  humana  semper  coniungens,  omnia  in  salutem  et  utilitatem  to- 
tius humanitatis  convertere  debet.  Gratias. 


In  textu  scripto  tradito-.  1 saluto.  2 deest.  3 solos.  4 deest. 
5 deest.  6 dogmatice.  7 deest.  8 deest.  9 deest.  10  deest. 
11  tantummodo.  12  autem.  13  nullatenus  e schemate  delenda  sunt  verba 
in  pag.  9,  linn.  33-36  («  pro  sua  cuiusque  intellectuali  cultura...  quaestiones  »)  uti 
nonnulli  proponere  videntur. 


12 

Exc.mus  P.  D.  MARCUS  GREGORIUS  McGRATH 
Episcopus  tit.  Caeciritanus,  aux.  Panamensis 

Venerabiles  Patres, 

In  schemate  actuali...  — dico  primo-,  loquor  in  nomine  plus  quam 
40  episcoporum  ex  variis  nationibus  Americae  Latinae  — in  schemate 
actuali,  praesertim  in  nova  dispositione  quam  omnino  approbamus,  per- 
pulchra de  populi  Dei  magna  dignitate  dicuntur,  et  lineae  principales 
apostolatus  religiosi  laicorum  etiam  indicantur,  quamvis  adhuc  non  sa- 
tis clare 4 

Sed  2 par.  25  et  26,  quae  speciatim  de  laicis  agunt,  principalem  dif- 
ficultatem habent  ex  eo  quod  laicos  nimis  exclusive  sub  respectu  apo- 
stolatus respiciunt.  Nonne  primum  est  esse  quam  agere?  Sed  in  textu 


204 


ACTA  CONC.  VATICANI  II 


PERIODUS  II 


vita  laicorum  haud  consideratur  in  se,  nisi  in  quantum  instrumentum 
sit  apostolatus  — et  quidem  apostolatus  stricto  sensu  sumpti,  i.  e.  il- 
lius qui  fit  ex  mandato,  ut  dicitur,  hierarchiae  et  religionem  sive  di- 
recte, sive  indirecte  spectat.  Profecto  sunt  aliqua  dicta  de  munere  tem- 
porali laicorum,  et  quidem  ex  professo,  sed  idea  non  satis  patefacta  est 
(videatis  pag.  9,  lin.  38,  et  pag.  10,  lin.  27)  quando  subito  iterum  ab- 
sorpta est  idea  in  contextu  hierarchico. 

Huiusmodi  manca  descriptione  exstruitur  aliqua  imago  irrealis  Ec- 
clesiae in  qua  tota  vita  christifidelium  videretur  resumenda  in  hierar- 
chica  submissione,  seu  in  aliqua  pyramidi  clericali,  in  qua,  in  infimo 
gradu,  sicut  parvuli  acolythi  omnibus  aliis  subiecti,  haberentur  laici. 
Vel,  si  velitis,  tota  vita  Ecclesiae  in  mundo  se  haberet  sicut  hodie  nos 
invenimus  in  hac  aula,  maxime  elucens  Ecclesia  in  episcopatu,  deinde  in 
cleris  peritis,  et  denique  completa  ab  aliquo  coetu  parvulo  laicorum 
qui  nos  in  nostris  laboribus  inserviunt. 

Patet  quod  huiusmodi  imagines  sunt  irreales  quia  realitatem  Ec- 
clesiae non  exhauriuntur,  et  hoc  praecise  quia  non  omnis  vita  christiana 
laicorum  resumenda  est  sub  respectu  apostolatus  hierarchici,  quamvis 
sit  maximi  momenti,  praesertim  pro  nostris  regionibus  pauciorum  sacer- 
dotum, huiusmodi  collaboratio  laicorum  in  operibus,  sive  directe  sive 
indirecte  religiosis. 

De  facto  multi,  quinimmo  longe  maior  pars  laicorum  nullum  vel  sal- 
tem paucum  tempus  apostolatui  hierarchico  praestare  possunt,  sive 
propter  eorum  paupertatem  sive  propter  eorum  vocationem  ad  saecula- 
ria, et  potius  ex  toto  occupantur  in  sic  dictis  rebus  mundanis.  Certe  ad- 
sunt valores  morales  in  his  omnibus  et  est  conscientiae  laici  moraliter 
suo  munere  fungi.  Sed  ad  hoc  non  eget  nisi  raro  interventu  hierarchiae; 
sufficit  sua  formata  conscientia  ad  prudenter  agendum;  et  munus  cleri 
potius  est  illam  conscientiam  formare  ad  instar  mentis  Christi  quam 
omnia  iudicia  pro  laicis  inferre.  In  omnibus  autem  actionibus  et  mune- 
ribus mere  saecularibus  laici  ipsi  sunt  qui  auctoritatem  habent,  etiam 
quandoque  super  cleros  3:  puta  de  medico,  de  « polizia  »,  de  rectore 
Status,  quibus  oboedire  debemus  in  illorum  competentia  sicut  et  illi 
nobis  oboediunt  in  religiosis  rebus.  Aliis  verbis,  nulla  est  ratio  cur  chri- 
stiana civilizatio  sit  ecclesiastica,  ne  dicam  clericalis. 

Hoc  quod  videretur  esse  affirmatio  nimis  obvia  et  simplex  magnam 
continet  veritatem.  Nos  quidem  episcopi  et  sacerdotes  possumus  facile 
omnia  considerare  in  terminis  de  religioso  apostolatu  in  quo  positi  sumus 
ut  pastores  gregis  Domini.  Facile  exinde  admittimus  sensum  valoris 
naturalis  rerum.  Sic  aiebat  Etienne  Gilson:  « Bonum  est  offerre  scien- 
tiam Deo  » sed,  « ut  vere  et  realiter  quid  offeratur  Deo,  requiritur 

prius  ut  sit  scientia  »,  secus  nihil  offertur  Deo.  Omnibus  nobis,  in 
quantum  homines  sumus,  etiam  sine  baptismate,  competit  missio  orga- 
nizandi  hunc  mundum  modo  humano.  Hoc  magni  momenti  est,  ut  vi- 
tetur tentatio  parvi  faciendi  leges  internas  mundi  socialis,  culturalis  ac 
scientiarum.  Vero  aliquo  sensu  potest  et  debet  dici  exsistere  veros  va- 
lores  saeculares  pro  christianis.  Laicus  non  debet  hos  valores  — sub 
praetextu  nescio  cuius  profundae  religiositatis  — spernere,  sed  totis 
viribus  est  ei  adlaborandum  ut  ordo  creationis  in  dies  perfectior  fiat, 
iuxta  axioma  christologicum  « quod  non  est  assumptum,  non  est  sa- 
natum ». 

In  hoc  campo  naturalis  scientiae  et  naturalium  virtutum,  catholici 
possunt  et  debent  agere  cum  omnibus  hominibus  bonae  voluntatis  ut 
tam  luculenter  nos  docent  in  tantis  pericopis  Encyclicae  Litterae  Sum- 
morum Pontificum.  Dolendum  est  ut  catholici  minus  eminent  in  his 
disciplinis  quam  ex  eorum  numero  sperare  potuerimus.  Nonne  ratio 
invenienda  esset  in  hoc  quod  nos  nimis  exclusive  illis  loquimur  de  apo- 
stolatu  religioso,  paucum  dicentes  de  humanis  rebus?  Hoc  gravius 
evadit  nostro  tempore  quando  ex  una  parte  progressus  technicus  et 
nova  mentalitas  scientifica  mundo  dominantur;  et  ex  altera  quando 
multitudines  crescentiae  hominum  in  pluribus  regionibus,  in  miseria 
versantur.  Evangelium  non  praedicatur  in  vacuo.  Magna  problemata 
quae  nunc  nostris  regionibus,  v.  g.  Americae  Latinae  intersunt  homi- 
nibus praecise  versantur  circa  progressum  desideratum  et  miseriam 
actualem .4  Magni  conatus  fiunt  ad  civitatem  terrenam  magis  conformem 
dignitati  et  libertati  hominum  construendam.  Iamvero,  saepe  saepius, 
Ecclesia  ibi  apparet  ut  tantummodo  sese  praeoccupans  de  rebus  super- 
naturalibus,  quae  res  supernaturales  vultum  habent  istius  « philosophiae 
evasionis  » — “ escape  philosophy  ” 5 — de  qua  em. mus  card.  Gracias 
iam  locutus  est. 

Saepe  etiam  Ecclesia  apparet  in  his  regionibus  uti  arcto  vinculo 
ligata  « veteri  ordini  rerum  » — sive  intellectualium,  sive  socialium. 
Si  ergo  nos  non  possumus  ostendere  significationem  humanam  et  chri- 
stianam  istius  progressus  hominum,  si  non  luce  clarius  apparet  quod 
illorum  labor  confert  ad  iustitiam  et  amorem  inter  homines,  ita  ut 
sit  aliquomodo  praeparatio  longinqua  vel  adumbratio  Regni  Dei  in 
mutuo  servitio  rerum  quibus  homines  frui  debent  in  hac  vita...,  deinde 
nos  non  possumus  pontem  jacere  cum  mundo  quem  Summus  Pontifex 
Paulus  VI  indicat  ut  finem  huius  Concilii 6 

Scripta  alia  tradam  cum  aliis  aliquibus  emendationibus  in  hoc  sensud 

Dixi. 

In  textu  scripto  tradito-.  1 Ante  quinquaginta  annos  editores  Codicis  luris 
Canonici  exiguam  tantum  mentionem  fecerunt  in  eo  de  laicis.  Nunc  in  Concilio 
autem  loquimur  de  illis  longe  et  late,  et  praecise  ut,  in  medio  maximae  constitu- 
tionis de  Ecclesia , dicenda  de  eis  aptum  locum  et  modum  inveniant.  Sane  ex  hoc 
liquet  progressum  respectu  laicorum  esse  partem  essentialem  totius  renovationis 
Ecclesiae  (aggiornamento)  quae  tam  vivide  expectatur  ab  omnibus.  De  his,  ut 
puto,  omnes  nos  gaudemus. 

Attamen  adhuc  perplures  non  tantum  laici  sed  periti  etiam  necnon  ipsi  epi- 
scopi qui  hoc  cap.  III  inspexerunt  illud  aestimant  non  adaequate  laicorum  munus 
exprimere,  proptereaque  nimis  « clericalem  » sonare.  Quare  hoc  affirmant? 

Respondeo  dicendum  quod  caput  deficit  in  secunda  parte  ubi  praecise  de  laicis 
agit.  In  prima  parte,  quae  est  de  populo  Dei  generatim  et  quae  erit  novum  secun- 
dum caput,  perpulchre  describitur  vitam  supernaturalem  omnibus  christifidelibus 
communem.  Haec  omnia  autem  debent  incarnari,  ut  ita  dicam,  in  concretis  adiunc- 
tis  uniuscuiusque  status  in  Ecclesia.  Pro  hierarchia  et  clero  hoc  fit  in  capite  de  con- 
stitutione Ecclesiae;  pro  iis  qui  consilia  profitentur  verbum  est  in  capite  de  voca- 
tione ad  sanctitatem.  Hic  autem  esset  facienda  applicatio  pro  laicis  (par.  25  et  26), 
in  hoc  quod  erit  caput  quartum,  saltem  in  his  quae  eorum  vitam  et  apostolatum 
respiciunt,  relinquendo  pro  alio  capite  ea  quae  sanctitatem  respiciunt.  Huiusmodi 
applicatio  in  nostro  capite  autem  in  pluribus  deficit. 

1.  Definitio  laici.  Tota  paragraphus  quae  incipit  in  pag.  6,  lin.  31,  debet  ex 
contextu  ubi  nunc  invenitur  (qui  agit  de  populo  Dei  tantum  in  genere)  transferri 
in  partem  secundam  ubi  de  laicis  proprie  agitur.  Definitio  autem  laici  quam  pa- 
ragraphus proponit  inepta  videtur.  Etenim  cum  laicus  modo  negativo  definitur  ut 
ille  baptizatus  qui  « nec  ad  ordinem  hierarchicum,  neque  ad  statum  religiosum  ab 
Ecclesia  sancitum  pertinet  »,  deficienter  ille  definitur  per  oppositionem  ad  duo 
quae  nullo  pacto  in  eodem  plano  versantur.  Hierarchia  enim  ad  ordinem  sacra- 
mentalem  pertinet,  dum  status  religionis  viam  ad  perfectionem  arripiendam  dicit. 
Ex  hac  manca  definitione  sequuntur  nonnullae  confusiones,  v.  g.  religiosos  nunquam 
esse  laicos,  etiam  quando  ordinibus  sacris  carent,  quod  contradicit  affirmationibus 
in  cap.  4,  pag.  21,  linn.  4 ss.  de  eadem  re.  Melius  esset  proinde  simpliciter  textum 
definitionis  sequenti  modo  immutare:  « Iamvero  Sancta  Synodus  docet  laicos 
esse  fideles  qui  baptismate  in  populum  Dei  cooptati  in  communi  christifidelium 
statu  Deo  serviunt,  et  pro  parte  sua  missionem  totius  populi  christiani  in  mundo 
exercent,  sed  ad  ordinem  hierarchicum  non  pertinent  ».  Alias  emendationes  scrip- 
tis tradam.  2 De  apostolatu  laicorum.  3 super  nos  episcopos.  4 rea- 
lem.  5 deest.  6 ut  vere  humano  modo  vivant,  si  nos  incapaces  sumus 
theologiam  istarum  rerum  sic  dictarum  terrestrium  proponere,  si  fides  nostra, 
caritate  vivificata,  opere  et  veritate,  in  socialibus  effectibus,  non  se  manifestat, 
periculum  magnum  adest  ne,  in  sic  dictis  « novis  regionibus  mundi  » proxima 
generatio  in  materialismum  incidat.  E contra,  si  attingimus  hunc  novum  mundum 
ideologia  christiana,  amoris  et  iustitiae,  in  qua  omnis  veri  nominis  progressus  me- 
lius intelligitur  et  ardentius  desideratur,  poterimus  ultimum  finem  huius  Concilii 
a Summo  Pontifice  Paulo  VI  indicatum  adimplere,  hoc  est  ut  Ecclesia  « humanam 
consortionem  nostrae  petatis,  quodam  quasi  ponte  instituto  attingat  » (Alloc.  ad 
Patres  Cone.  Oecum.  Vat.  II,  die  29  sept.  1963).  En,  uno  verbo,  problema. 
Omnino  consentio  his  quae  dicta  sunt  ab  exc.mo  D.  Hervas.  Apostolatus  laici 
qui  non  ex  gratia  et  caritate  procedit,  nihil  valet  et  brevi  extinguitur.  Praecise 

nobis  est  nostris  laicis  magnalia  supernaturalia  plenius  communicare,  sicut  optime 
fiat  in  illis  cursibus  christianismi  (Cursillos  de  cristiandad)  cuius  fundator  provi- 
dentialis  est  ipse  exc.mus  Hervas,  ut  populus  novus  Dei  mundum  ei  consecret  in 
hymnum  et  laudem  gloriae.  Sed  hoc  non  fit  in  vacuo,  neque  tantum  in  templo 
vel  sacristia,  potius  Ecclesiae  fide  et  sacramentis  roborati  homines  christiani  cre- 
brius in  mundo  laborant  et  ibi  salus  ipsorum  et  proximorum  sudore  suarum 
frontium  promerentur.  Sanctitas  populi  Dei  inserenda  est  in  mundo  reali  eorum;  et 
sacerdotium  regale  eorum  exercendum  est  ad  mundum  dominandum  pro  Dei  glo- 
ria et  hominum  servitio.  7 Scriptis  tradam  aliquos  textus  quibus  haec  dimensio 
temporalis  realitatis  laicorum  potest  forse  explicitius  tractari  in  hac  parte.  Ne 
dicant  aliqui  omnia  haec  videnda  esse  in  schemate  de  apostolatu  laicorum  vel  in 
alio  XVII  de  Ecclesiae  munere  erga  mundum,  respondeo  principia  doctrinalia  hic 
ponenda  esse  ut  facilius  consequentia  ibi  ostendatur. 

[ Subscripserunt ] Alfredo  Viola,  ob.  de  Salto  in  Uruguay;  Sergius  Mendez 
Arceo,  ep.  Cuernavacensis  (Mexico);  Aloisius  Baccino,  ep.  S.  Ioseph  (in  Uruqua- 
ria);  Roberto  Caceres,  ob.  de  Melo  (Uruguay);  Fr.  Valenzuela,  ob.  de  Antofagasta 
(Chile);  Eladio  Vicuna  A.,  ob.  de  Chillan  (Chile);  Marcelo  Mendiharat,  ob.  eoad, 
de  Salto  (Uruguay);  Guillermo  C.  Hartl,  vic.  ap.  de  la  Araucania;  fr.  Francisco 
Valdes  S.,  ob.  de  Osorno  (Chile);  Teodoro  Eugenin,  ob.  tit.  de  Gerisso;  Enrique 
Alvear,  ob.  aux.  de  Talea;  J.  Manuel  Santos  A.,  ep.  Valdiviensis;  Vladimirus  Boric, 
ep.  de  Punta  Arenas  (Chile);  Augusto  Salinas,  ob.  de  Linares  (Chile);  B.  Pinera  C., 
ep.  Temucensis  (Chile);  Juan  Feo  Fresno,  ob.  de  Copiapo  (Chile);  Raul  Zambrano 
C.,  ob.  de  Facatativa  (Colombia);  Miguel  Antonio  Medina,  ob.  aux.  Medellin  (Co- 
lombia);  Bernardo  Arango,  ob.  de  Barranca  Bermeja  (Colombia);  Jose  Arango,  pref. 
ap.  de  Guapi  (Colombia);  Jose  M.  Garrizo  V.,  ob.  de  Chitre  (Panama);  Pedro  Jose 
Rivera  Mejla;  Angel  M.  Ocampos  B.,  ob.  de  Tunja  (Colombia);  Alfonso  Uribe,  ob. 
aux.  de  Cartagena  (Colombia);  Jorge  A.  Giraldo,  ob.  de  Pasto;  fr.  Vicente  Roig  y 
Villalba,  vic.  ap.  de  Valledupar;  Marceliano  E.  Canyes,  pref.  ap.;  Tornas  A.  Clavel 
M.,  ob.  de  David;  Juan  J.  Diaz  Piata  OP,  prel.  null.  de  Bertrania  (Colombia);  Jose 
Ioachim  Florez,  ob.  Duitama;  Alberto  Rencoret,  arz.  de  Puerto  Montt;  AI.  Men- 
chaca  L.,  ob.  tit.  de  Pinara  (Chile);  Laurentius  M.  Graziano,  ep.  aux.  S.  Annae; 
Antonio  Rossi,  ob.  de  Venado  Tuerto;  Alberto  Devoto,  ob.  de  Goya  (Argentina); 
Francisco  Beckman,  arz.  de  Panama;  Vicente  Zazpe,  ob.  de  Rafaela  (Argentina); 
Manuel  Tato,  ob.  de  Santiago  dei  Estero;  Antonio  M.  Aguirre,  ep.  S.  Isidori  in 
Argentina;  Antonius  Quarracino,  ob.  de  9 de  Julio  (Argentina). 

Animadversiones  additae : 

N.  25,  pag.  9,  linn,  3 s.,  ponatur:  « est  participatio  ipsius  missionis  Eccle- 
siae salvificae,  titulis  omnibus  christifidelibus  communibus,  scilicet  baptismo,  con- 
firmatione et  eucharistia,  a sacra  hier  archia  determinatus,  si  opportunum  fuerit, 
quantum  ad  modum  diversis  necessitatibus  Ecclesiae  accommodatum,  quin  tamen 
propter  hanc  determinationem  laici  ex  suo  statu  in  mundo,  etiam  si  aliquam  par- 
ticipationem sacramento  ordinis  receperint,  in  omni  casu  exeant  ». 

Eadem  pagina,  linn.  24-25,  loco  « evangelico  nuntio  »,  ponatur  « evangelico 
testimonio  ».  Sic  melius  enucleatur  sensus  vocis  « apostolatus  ». 

N.  25,  pag.  9,  lin.  9,  compleatur  textus  hoc  modo:  « etiam  operoso  suo 
modo  prudentia  sua  supernaturali  participent  ». 

In  n.  26,  pag.  10,  linn.  32-34,  inversionem  vocabulorum  fiet  hoc  modo: 

« semper  vero  cum  prudentia  et  caritate,  humilitate  et  veracitate,  debita  reve- 
rentia et  fortitudine  erga  illos,  qui  ratione...  ». 

N.  26,  pag.  10,  lin.  39,  haec  addantur:  « in  Christo  considerent,  in  omnibus 
rebus  quae  directe  vel  indirecte  non  spectant  ad  veritatem  fidei,  ad  communi- 
tatis christianae  regimen  pastorale,  vel  ad  sacrum  Dei  cultum,  libertati  filiorum 
Dei  confidenter  et  reverenter  consentientes  ». 

Sic  melius  ostenditur  civilisationem  « christianam  » non  esse  necessario  « ci- 
vilisationem  ecclesiasticam  » vel  « clericalem  ». 

Servetur  textus  propositus  in  'Emendationes,  fasc.  II,  pag.  10-11,  circa  « cha- 
racterem saecularem  laicis  proprius  et  peculiaris  ». 

In  n.  25,  pag.  9,  lin.  41,  addantur  haec  verba:  « Per  suam  in  disciplinis  pro- 
fanis eminentiam,  per  activitatem  suam  gratia  Christi  intrinsecus  elevatam  etc.  ». 

In  n.  25,  pag.  10,  lin.  14,  ut  vitetur  impressio  « imperialismi  » proponitur 
loco  « Dei  imperio  »,  sequentia  verba:  « Domini  spiritu  ». 

Sic  melius  ostenditur  momentum  operum  saecularium  in  conditione  christia- 
na  laicorum  fidelium  in  mundo  et  in  Ecclesia. 


13 

Exc.mus  p.  d.  iacobus  eugenius  ludovicus  menager 

Episcopus  Meldensis 
V enerahiles  Fratres , 

Propositionem  practicam  enuntiare  vellem  relate  ad  « definitionem  » 
laicorum  et  eorumdem  statum  in  Ecclesia  (pag.  6,  linn.  31-40). 

1.  Auditores  laici,  postquam  cap.  III  nostri  schematis  de  Ecclesia 
perlegerunt,  mentem  suam  membris  commissionis  de  apostolatu  laico- 
rum clare  aperuerunt,  exoptantes  insuper  ut  votum  suum  ipsis  Patribus 
Concilii  exprimatur. 

Omnes  auditores  praesentes,  ex  qualicumque  regione,  unanimiter 
aestimaverunt  textum  esse  satis  deficientem:  quia  descriptio  fit  in  forma 
nimis  adhuc  negativa,  ut  iam  dictum  est;  praeterea,  descriptio  insuffi- 
cienter  illustrat  missionem  splendidam  laicorum,  quam  nullus  alius  sub- 
stituere posset. 

Enixe,  igitur,  cupiunt  auditores  laici  ut  alius  textus  exaretur  cum 
maiori  claritate,  maiori  praecisione  et  in  forma  magis  positiva. 

2.  Quomodo  his  votis  satisfaciendum  erit ? 

a)  Ad  formam  mere  negativam  prorsus  vitandam,  et  nihilominus 
necessariam  distinctionem  inter  clericos,  religiosos  et  laicos  retinendam, 
hoc  proponerem,  consentientibus  nonnullis  episcopis:  ut  forma  positiva 
schematis  de  apostolatu  laicorum  adhibeatur  {in  hoc  schemate / pag.  5, 
lin.  15),  vel  qualiscumque  formula  huiusmodi,  quae  in  eodem  textu 
apte  exprimat  vocationem  propriam  clericorum,  religiosorum  et  laico- 

rum,  per  modum  enumerationis  et  non  iam  per  formulam  negativam 
vel  exclusivam.  Dicerem,  v.  g.:  « Iamvero  in  populo  Dei  alii  ad  statum 
clericalem  vocantur,  alii  ad  statum  religiosum  per  Ecclesiam  sancitum, 
alii  tandem  — quos  Sacrosancta  Synodus  nomine  laicorum  intelligit  — 
baptismate  in  populum  Dei  cooptati  etc.  ...  ».  Sic  haberemus  formulam 
positivam  simul  ac  claram  distinctionem. 

b)  Quoad  substantiam  descriptionis  laicorum  aliquis  observare 
posset  quod  iam  in  cap.  III  multa  elementa  positiva  contineantur,  quae 
pariter  in  descriptione  populi  Dei  et  sacerdotii  universalis  fidelium  ap- 
parent; sed  notandum  est  quod  multa  ex  illis  elementis  alium  in  locum 
distribuentur  si  cap.  III,  ut  praevidetur,  in  duas  partes  dividetur. 

Opportunum  ergo  esset  in  descriptione  laicorum  elementa  essen- 
tialia denuo  assumere,  ut  in  pleniorem  lucem  appareant  aspectus  posi- 
tivi eorum  vocationis  propriae  in  Ecclesia  et  ut  melius  determinetur 
et  illustretur  eorum  status  necnon  eorum  missio. 

Proinde  textum  in  melius  mutatum  proponere  vellem,  i.  e.  ipsum 
textum  schematis  cum  aliquibus  emendationibus.  Textus  ergo  sic  so- 
naret: « Iamvero  in  populo  Dei  alii  ad  statum  clericalem  vocantur,  alii 
ad  statum  religiosum  ab  Ecclesia  sancitum,  alii  tandem  — quos  Sacro- 
sancta Synodus  nomine  laicorum  intelligit  — baptismate  in  populum 
Dei  cooptati,  membra  mystici  Corporis  Christi  effecti  et  dignitate  per- 
sonae in  Ecclesia  Dei  pollentes,  in  communi  christifidelium  statu  Deo 
serviunt  et  ad  caritatis  plenitudinem  assequendam  vocantur,  necnon 
ad  missionem  totius  populi  Dei  in  mundo  explendam  secundum  suam 
propriam  operationem  munere  funguntur  ».  Et  explico : 

a)  Cur  addidimus-.  « membra  mystici  Corporis  Christi  effecti  et 
dignitate  personae  in  Ecclesia  Dei  pollentes  »? 

Quia  laici  enixe  desiderant  ut  habeantur  sicut  membra  Ecclesiae 
iuxta  plenissimum  sensum  huius  vocabuli,  i.  e.  sicut  membra  activa, 
subiecta  iuris  et  officiorum,  reapse  adulti  christiani  qui  ut  tales  aesti- 
mandi sunt,  quod  fit  praesertim  illos  rogando  ut  per  propriam  capaci- 
tatem ac  per  suam  multiformem  activitatem  in  mundo  et  in  Ecclesia 
regnum  Dei  promoveant. 

b)  Cur  addidimus : « ad  caritatis  plenitudinem  assequendam  vo- 
cantur »? 

Quia  verba  « Deo  serviunt  » a multis  intelliguntur  ut  pura  obser- 
vatio mandatorum  circa  cultum  Dei  et  sic  aliquid  « staticum  » redolent. 
Praeter  notionem  « servitutis  » addenda  est  ergo  « vocatio  ad  sanctita- 
tem » i.  e.  ad  perfectionem  caritatis,  iuxta  illud  S.  Pauli  ad  Ephesios  scri- 
bentis (cap.  1,  vers.  4):  « Ut  essemus  sancti  et  immaculati  in  conspectu 
eius  in  caritate  ». 

Ultimam  phrasim  tandem , a lin.  36  incipientem,  in  melius  mutari 
vellem: 

a)  quia  textus  schematis  sensum  aliquomodo  incertum  exprimit. 
Etenim  non  agitur  tantum  de  sanatione  huius  mundi  in  sua  structura 
intima  et  de  valoribus  moralibus  afferendis,  sed  etiam  manifestatione 
Evan gelii  salutis  omnibus  hominibus,  ut  ad  fidem  in  Christum  Dominum 
perducantur. 

h)  Insuper  ostendendum  erat  quod  laici,  proprie  per  suam  parti- 
cipationem conditionum  et  laborum  huius  mundi,  missionem  suam  spe- 
cificam explere  possunt. 

Sic  textus  sonaret  (ultima  verba)-.  « Laici,  igitur,  secundum  voca- 
tionem suam  specificam  in  laboribus  huius  mundi  et  in  ordinariis  con- 
ditionibus vitae  familiaris  et  socialis  partes  ex  officio  agentes,  spiritu 
evangelico  ducti  ad  modum  fermenti  mundum  velut  ab  intra  sanctificant 
et  testimonio  vitae  suae,  fide,  spe  et  caritate  fulgentis,  Christum  mani- 
festant et  ad  eum  verbo  et  opere,  fratres  suos  perducunt  ».  Dixi. 

In  textu  scripto  tradito-.  1 deest. 

Animadversiones  additae-. 

Hi  diversi  aspectus  modo  sat  explicito  exprimuntur  in  emendationibus  ab  em.mo 
card.  Suenens  propositis  Pars  II  pp.  10-11. 

His  emendationibus  plene  assentio,  paucis  verbis  exceptis,  salva  reverentia. 

1.  « Saecularis  character»  etc.  mallem  dicere  «saecularis  nota»  ut  confusio 
vitetur  cum  « charactere  » baptismatis... 

2.  Lin.  3 huius  par.  « saeculari  conditioni  »,  mallem  alia  vocabula  quia  ver- 
bum « saecularis  » etsi  usuale,  non  facile  intelligitur  a laicis  et  quamdam  aequi- 
vocationem  prae  se  fert.  Mallem  dicere  v.  g.  « secundum  formam...  et  rerum 
adiuncta  in  mundo  degunt,  vivunt  quae  ex  eorum  intima  praesentia  in  mundo  et 
participatione  eius  negotiis  dimanant  ». 

3.  Lin.  6,  « ad  ipsos  etc.  ».  Ut  aequivocationes  vitentur  et  magis  appareat 
duplex  et  indivisibilis  (in  existendo)  missio  laicorum,  mallem  dicere:  « Ad  ipsos 
proprie  pertinet  non  tantum  res  temporales  omnes  ut  cooperatores  Creatoris  ge- 
rere, sed  etiam  illas  ita  illuminare  atque  ordinare  ut  secundum  Christum  et  in 
Christo  exsistant  ac  crescant  » (omnia  instaurare  in  Christo)  Eph.  1. 

4.  Pag.  11,  lin.  2 «coram  saeculo»,  mallem  dicere:  «coram  hominibus» 
(«  luceat  lux  vestra  coram  hominibus...  »). 

5.  Lin.  5,  pag.  11,  delerem  «quibus  augeantur»  etc.  usque  «castitas»  ut 
abbrevietur  textus;  et  dicerem  « ut  in  cunctis  negotiis  etc.  » (lin.  7). 

6.  Lin.  8,  « laici  insuper  » remitterem  in  fine  articuli  quia  hic  non  agitur  de 
apostolatu  specifico  laicorum.  Sic  praetermitterem:  « Uno  verbo  quod  anima 
est  in  corpore,  hoc  sunt  in  mundo  christiani  ». 

7.  Adderem  tandem:  « Quod  autem  facere  non  valent  nisi  consilium  se- 
quendo S.  Pauli  ad  Romanos:  « Nolite  conformari  huic  saeculo,  sed  reformamini 
in  novitate  sensus  vestri,  ut  probetis  quae  sit  voluntas  Dei  bona  et  beneplacens 
et  perfecta  ». 

Exc.mus  P.  D.  IGNATIUS  ZIADE 
Archiepiscopus  Berytensis  Maronitarum 

V enerabiles  Patres,  carissimi  Observatores  et  Auditores, 

Circa  caput  de  popido  Dei  et  speciatim  de  laicis,  proponere  vellem 
tantum  animadversionem  generalem  quae  videtur  christianis  orientalibus 
maximi  momenti.  Haec  est:  quidam  enim  fere  abest  ab  hoc  capite,  scii. 
Spiritus  Sanctus.  Sermo  quidem  fit  de  Spiritu  Sancto,  in  cap.  I huius 
schematis,  in  par.  3,  sed  postea  non  satis  apparet  eius  praesentiam  uni- 
ficare  totum  mysterium  Ecclesiae.  Porro,  secundum  traditionem  Sacrae 
Scripturae  et  constantem  traditionem  Ecclesiae  in  oriente,  non  est  theo- 
logia Ecclesiae  nisi  pneumatologica,  i.  e.  Ecclesia  mysterium  est  effu- 
sionis Spiritus  in  novissimis  temporibus...1 

Aetas  Ecclesiae  in  historia  salutis  vocatur  a Patribus  « Oeconomia 
Spiritus  ». 

Necessitas  emendandi  huius  capitis,  et  fortasse  cuiusque  capitis 
schematis  de  Ecclesia  sub  lumine  illius  realitatis  centralis,  diversis  ratio- 
nibus, apparet: 

a)  Ratione  renovationis  Ecclesiae.  Theologia  de  Ecclesia  evoluta 
est  in  occidente  magis  sub  respectu  Christi,  modo  potius  iuridico,  in 
oriente  autem  magis  sub  respectu  Spiritus  Sancti,  modo  potius  mysterico. 
Hi  duo  aspectus  complementarii  sunt  et  uniri  debent.  Momentum  adesse 
videtur  accipere  denuo  totas  divitias  traditionis  totius  Ecclesiae. 

b)  Ratione  oecumenica.  In  tali  pleniore  expositione  fidei,  tandem 
possumus  cum  fratribus  nostris  orientalibus  alteri  alteros  intelligere  et 
recognoscere  in  eadem  Ecclesia,  una  et  indivisa,  non  tantum  iuridice 
sed  praesertim  mystice  sumpta. 

c)  Ratione  pastorali.  Illa  plenior  traditio  profundius  explanare 
videtur  realitatem  missionalem,  historicam,  communitariam,  sacramen- 
talem  et  eschatologicam  populi  Dei  in  aetate  Ecclesiae.  Hodiernus  mun- 
dus qui  considerat  saepius  Ecclesiam  ut  magnam  organisationem  socio- 
logicam  et  tamen  Spiritu  Dei  esurit,  sic  non  frustrabitur  in  exspecta- 
tione sua. 

Ideo,  quinque  notationes  proponi  possunt  de  oeconomia  Spiritus. 

1.  De  missione  evangelica  Ecclesiae.  Novus  populus  Dei  est  « Ec- 
clesia » quia  in  ea  Verbum  Dei  per  Spiritum  Sanctum  « vocat  »,  tra- 
ditur, intelligitur  et  proclamatur.  Proinde,  missio  Ecclesiae  in  istis  no- 
vissimis diebus  debet: 

a)  Vetus  Testamentum  intelligere  in  Spiritu  Resurrectionis  Chri- 
sti ...2  et  illud  adhibere  ut  paedagogum  qui  ducit  ad  Christum  ...3  ita  ut 
assumantur  valores  positivi  omnis  gentis  et  omnis  religionis. 

b)  Praedicare  Evangelium  secundum  quatuor  testes  eius,  qui, 
modo  complementario,  narrant  actionem  Spiritus  Sancti  in  Christo, 
« uncto  » Dei.  Sicut  olim  tota  vita  Domini  ducta  est  a Spiritu,  ita 
nunc  vita  Corporis  eius. 

2.  De  historia  populi  Dei  in  aetate  Ecclesiae.  Actio  pastoralis  Ec- 
clesiae, in  nostro  capite,  inspirari  deberet  a sensu  historiae  salutis  eius- 
que  aetatis  in  qua  vivimus.  Notare  sufficiat,  v.  g.,  quod  Actus  Aposto- 
lorum, qui  narrant  typice  gesta  Spiritus  in  Ecclesia,  extenduntur  a Hie- 
rosolymis ...4  ubi  stat  « ecclesia-mater  » secundum  oeconomiam  salutis, 
usque  ad  Romam  ...5,  Babylonem  novam  ubi  populus  Dei  manet  in  exsilio 
donec  adveniat  nova  Ierusalem  ...6.  Hic  est  sensus  « spiritualis  » Romae 
in  tempore  Ecclesiae.  « Ecclesia-mater  » translata  est  in  Romam,  post 
amissionem  primi  populi  Dei  ...7  non  quasi  illa  fuisset  origo  omnium 
ecclesiarum  ac  ut  imponeret  illis  indolem  suam,  sed  ut  fiat  centrum  visi- 
bile novi  populi  Dei  in  exsilio  usque  ad  consummationem  saeculi  huius. 
Sic  in  Babel  huius  mundi,  operat  virtus  Spiritus  in  adunationem  homi- 
num ...8.  Roma  igitur  signum  est  conditionis  apocalypticae  Ecclesiae, 
nondum  triumphantis  sed  iam  testimonium  perhibentis  Resurrectioni 
Domini  nostri  in  tribulatione. 

3.  De  charismatibus  in  tempore  Ecclesiae.  Verbum  « aequalitas  » 
vel  « inaequalitas  » in  par.  23,  ambiguum  et  non  concordans  videtur  cum 
Sacra  Scriptura  quae  potius  loquitur  de  diversitate  « gratiarum  et  mini- 
strationum  et  operationum  » ...9  in  uno  Spiritu.  Sic  ministratio  episcopi 
Romae,  i.  e.  « ecclesiae-matris  » in  exsilio,  pertinet  ad  « servum  servo- 
rum Dei  » secundum  appellationem  semiticam  ortam  ex  Ierusalem,  prima 
« ecclesia-matre  ».  Quia  modus  proprius  energiae  Spiritus  Sancti  est  col- 
ligere, datur  in  omni  effusione  charismatica  aliqua  collegialitas.  Sicut  epi- 
scopus Romae,  in  suo  ministerio  particulari,  membrum  est  collegii  epi- 
scoporum, cuius  est  principium  unitatis,  ita,  mutatis  mutandis,  omnis 
minister,  sive  in  hierarchia,  sive  in  sacerdotio  universali  quo  constitui- 
tur « laicus  »,  i.  e.  «ex  populo  Dei  »,  membrum  est  corporis  ecclesiae 
localis  circa  episcopum,  centrum  eiusdem  Ecclesiae,  et,  per  episcopum, 
corporis  totius  Ecclesiae. 

4.  De  sacramentalitate  novi  populi  Dei  (in  par.  24).  In  oeconomia 
Spiritus,  illa  collegialitas  est  primario  ontologica  et  sacramentalis,  secun- 
dario tantum  socialis  et  iuridica.  Omne  sacramentum,  secundum  tradi- 
tionem orientalem,  operatio  est  Spiritus  Sancti  qui  extendit  energiam 
Resurrectionis  in  prima  creatione.  Melius  ostendi  potest  quod  Eucha- 

ristia  non  est  tantum  sacramentum  quod  « inter  cetera  » sed  quasi 
forma  ceterorum.  Talis  motio  unificans  Spiritus  Sancti  apparet  in  litur- 
giis  orientalibus  ubi  omne  sacramentum  exprimitur  modo  eucharistico, 
cum  lectionibus  Sacrae  Scripturae  et  in  anaphora  gratiarum  actionis. 

5.  De  missione  eschatologica  Ecclesiae.  De  hac  indole  eschatologica 
optamus  fusius  tractari  in  par.  25.  Tempus  Ecclesiae  enim  specificatur 
ab  inchoatione  novae  creationis,  i.  e.  Spiritu  nobis  dato,  in  prima  crea- 
tione: adoptio  filialis  iam  effusa  est  in  Ecclesia  sed  nondum  plene  mani- 
festata in  mundo  ...10.  Inter  illud  « iam  » et  hoc  « nondum  » erumpit  mis- 
sio Ecclesiae.  Ideo  Spiritus  movet  Ecclesiam  modo  paschali  tum  in  sa- 
cramento tum  in  re  sacramenti  quae  est  Caritas.  Redemptio  mundi  fit 
nunc  in  spe  ...n,  i.  e.  caritas  Ecclesiae  est  fermentum  Resurrectionis  in 
farina  huius  creationis.  Apostolatus  igitur  non  est  activismus  sed  partu- 
ritio  novae  creationis  per  medium  Ecclesiae  in  qua  Spiritus  ingemiscit 
et  ex  qua  effunditur...12 

Conclusio.  Optatur  quod  adhortatio  finalis  ...13  verbum  loquatur  de 
novitate  Spiritus,  tum  ad  significationem  sacramentalem  laboris  oeco- 
nomico-socialis  laicorum,  tum  ad  vitam  eorum  in  vera  libertate  Spiri- 
tus ...14  ut  pulchrius  effulgeat  potentia  Resurrectionis  Domini  qui,  per 
Crucem,  recapitulat  universam  creationem...15  Gratias. 


In  textu  scripto  tradito : 1 ( Act . 2,  17).  2 ( Lc . 24,  45-48).  3 (Gal. 

3,  24).  4 (cap.  1).  5 (cap.  28).  6 ( Apoc . 17-21).  7 ( Rom . 9-11; 

Act.  28,  28).  8 ( Gen . 11,  1-9;  Act.  2,  1-11).  9 ( 1 Cor.  12,  4-6).  10  ( 1 Io. 

3,  1-2).  11  (Rom.  8,  24).  12  (Rom.  8,  19-27).  13  (par.  27).  14  (Gal.  5). 

15  (Rom.  8,  12-18;  Eph.  1,  10). 


15 

Exc.mus  P.  D.  ALFONSUS  URIBE  JARAMILLO 
Episcopus  tit.  Aureliopolitanus  in  Asia,  aux.  Carthaginensis  in  Columbia 

Carissimi  Fratres, 

Ut  melius  considerentur  condicio  et  missio  totius  populi  Dei,  tum 
hierarchiae  tum  laicorum,  necesse  est  realitatem  sacerdotalem  totius  Cor- 
poris mystici  clarius  ostendere  hoc  in  schematis  capite. 

Natura,  etenim,  corporis  eadem  est  ac  eius  capitis.  Iamvero  Chri- 
stus « quem  posuit  Pater  caput  supra  omnem  Ecclesiam  » ..-1  est  « Sa- 
cerdos in  aeternum  » ...2  et  sacerdotio  substantiali  pollet  inde  ab  ipso 
instante  incarnationis,  quia  eius  missio  cultualis  et  redemptrix  est  stricte 
sacerdotalis  et  sacerdotio  ideoque  indiget.  Etenim  sacrificio  suo  crucis 

omnem  gloriam  et  honorem  Trinitati  Beatissimae  tribuit,  simulque 
redemit  nos. 

Ergo  quum  Ecclesia  sancta  sua,  missionem  sacerdotalem  ipsam  Chri- 
sti sui  Capitis,  et  inseparata  ab  eo,  prosequatur,  necesse  ad  hoc  est  ut 
tota  sit  sacerdotalis,  seu  ut  sit 3 corpus  sacerdotale  Christi  sacerdotis  ...4, 
iuxta  verba  S.  Leonis  Magni:  « Omnes  enim  in  Christo  regeneratos  con- 
secrat sacerdotes:  ut  praeter  istam  specialem  nostri  ministerii  servitu- 
tem, universi  spirituales 5 et  rationabiles  christiani  agnoscant  se  regii 
generis,  et  sacerdotalis  officii  esse  consortes  »...6 

Hoc  utique  jit  per  characterem  sacerdotalem  ut  S.  V hornas  in  Q.  65 
partis  III  docet  et  ut  Vius  papa  XII  in  Encyclica  Mediator  Dei  asse- 
ruit.1 

Charactere  vero  confirmationis  fideles  sacerdotium  Christi  intimius 
participant,  novamque  potestatem  cultualem  activam  recipiunt,  simul 
et  apostolicam,  defendendi  scii,  et  dilatandi  regnum  Dei. 

Haec  participatio  illuminat  vitam  christianam  omnium  fidelium,  et 
in  primis  finalitatem  cultualem  totius  populi  Dei  quae  mediante  partici- 
patione activa  cultus  a Christo  instituti  obtinetur,  iuxta  verba  S.  Augu- 
stini: « Tota  redempta  civitas  offert  et  offertur  per  sacerdotem  magnum 
Iesum  Christum  » ...8.  Et  ius  simul  et  officium  pastorale  omnis  baptizati 
clare  apparent. 

Apostolatus  enim  laicorum  est  participatio  ipsius  missionis  Ecclesiae 
salvificae,  eo  quod  haec  missio  a Christo  sacerdote  accepta  essentialiter 
sacerdotalis  sit  et  per  characterem  sacramentalem  ad  illam  adimplendam 
fideles  apti  evadant,  ita  ut  eorum  opus,  ad  sic  dictam  mundi  consecra- 
tionem, ducat  mundum  hunc  totum  ad  finem  suum  ultimum  qui  est 
laudes  Deo  offerre. 

Conscientia  huius  communis  realitatis  sacerdotalis  erit  elementum 
optimum  ad  unitatem  arctam  omnium  fidelium  attingendam,  et  funda- 
mentum laicorum  unionis  cum  sacra  hier  archia,  i.  e.  cum  his  fidelibus 
ad  populum  Dei  etiam  pertinentibus,  qui  sacramento  Ordinis  conse- 
crantur, et  quos  omnes  existimare  ut  ministros  Christi  et  mysteriorum 
Dei  dispensatores  tenentur. 

Haec  denique  9 realitas  sacerdotalis  populi  Dei  ostendit  etiam  suam 
mirabilem  continuitatem  post  peregrinationem  eius  quando  caelum  fe- 
liciter attingit.  Ecclesia  enim  triumphans,  in  aeternum  functionem  sa- 
cerdotalem exercet  per  ipsum  et  cum  ipso  et  in  ipso  suo  capite.  Ita  in 
Apocalypsi  in  caelo  degentes  dicunt:  « Redemisti  nos  sanguine  Tuo  et 
fecisti  nos  sacerdotes  regni  Tui  ».  In  Patria  sane  Ecclesia  missionem 
cultualem  laeta  adimplet  illo  cultu  mirabilibus  figuris  in  Apocalypsi 
descripto. 

Unde  concludimus:  si  totus  populus  Dei  sub  luce  suae  realitatis 
sacerdotalis  inspiciatur,  melius  eius  dignitas,  missio  et  unio  apparebunt. 

Humiliter  denique  peto  ut  in  pag.  7,  lin.  18,  loco  verbi  « essentia- 
liter » ponatur  « sacramen taliter  »,  quia  sacerdotium  Christi  quod  hie- 
rarchia  et  laici  participant  unum  est.  Participatio  autem  huius  sacerdo- 
tii differt  prout  characteres  diversi  in  sacramentis  baptismatis,  confirma- 
tionis et  Ordinis  recipiuntur.  Dixi. 


In  textu  scripto  tradito-.  1 ( Eph . 1,  22).  2 ( Ps . 109,  5).  3 deest. 

4 Hoc  utique  fit  per  characterem  sacramentalem  baptismatis.  5 spirituales. 
6 Et  quid  tam  sacerdotale  quam  vovere  Domino  conscientiam  puram,  et  immacu- 
latam pietatis  hostias  de  altari  cordis  offerre?  Quod  cum  omnibus  per  Dei  gra- 
tiam commune  sit  factum,  religiosum  tamen  vobis  atque  laudabile  est  ut  unum 
celebretur  in  toto  Ecclesiae  corpore  pontificii  sacramentum,  quod,  effuso  bene- 
dictionis unguento,  copiosius  quidem  in  superiora  profluxit,  sed  non  parce  etiam 
in  inferiora  descendit  » (M.  PL  54,  149).  7 deest.  8 (PL  41,  284). 

9 deest. 

Moderator:  Proxima  congregatio  generalis  habebitur  crastina  die, 
hora  nona. 

Secretarius  generalis : Communicantur  exitus  suffragationum  mane 
peractarum: 


Emendatio  IV: 

Praesentes  votantes 2.234 

Dixerunt  placet 2.113 

non  placet 118 

placet  iuxta  modum,  ergo  nulla  vota  . . 2 

Suffragia  nulla 1 


Emendatio  V: 

Praesentes  votantes 
Dixerunt  placet  . 

non  placet 


Emendatio  VI: 

Praesentes  votantes 2.216 

Dixerunt  placet 1.840 

non  placet 371 

placet  iuxta  modum,  ergo  nulla  vota  . . 4 

Suffragia  nulla 1 


2.231 

1.722 

509 

Emendatio  VII: 

Praesentes  votantes 2.123 

Dixerunt  placet . 2.111 

non  placet 12 

Emendatio  VIII: 

Praesentes  votantes 2.110 

Dixerunt  placet 2.088 

non  placet . 20 

placet  iuxta  modum,  ergo  nullum  ...  1 

Suffragium  nullum 1 

Omnes  emendationes,  igitur,  placuerunt. 

Em.mus  P.  D.  Eugenius  card.  Tis serant:  Reponatur  Sacrosanc- 
tum Evangelium. 

Exc.mus  P.  D.  Pericles  Felici,  arch.  tit.  Samosatensis,  secreta- 
rius  generalis  Ss.  Concilii : 

Moderabitur  hanc  54  congregationem  generalem  em. mus  ac  rev.mus 
D.  card.  Iacobus  Lercaro,  arch.  Bononiensis. 

Communico  imprimis  Patribus  venerabilibus  mortem  piissimam 
exc. morum  DD.  Ranulfi  da  Silva  Farias,  arch.  Maceiensis  in  Brasilia,  et 
Ioseph  Meysing,  arch.  tit.  Dercensis,  olim  arch.  Bloemfonteinensis  in 
Africa  Meridionali.  Oremus  pro  ipsis! 

Em. mus  P.  D.  Eugenius  card.  Tis serant,  alternatim  cum  Patribus, 
De  profundis  recitat,  cum  versiculis  et  oratione. 

Secretarius  generalis : 

Attendatis,  Patres  venerabiles!  Die  prima  proximi  novembris,  in  festo 
omnium  Sanctorum,  et  die  2,  in  commemoratione  omnium  fidelium  de- 
functorum, vacabit,  ut  patet,  congregatio  generalis. 

Die  3 novembris  erit  ritus  beatificationis  venerabilis  Iosephi  Mu- 
rialdo,  die  autem  27  sequenti  habebitur  beatificatio  venerabilis  Dominici 
a Matre  Dei,  Congregationis  Passionis.  Iam  alia  beatificatio  facta  est  du- 
rante hac  periodo,  igitur  omnes  normae  serventur  ut  in  prima  beatifi- 
catione. 

Die  autem  4 novembris,  cum  praesentia  augustissima  Summi  Ponti- 
ficis, erit  commemoratio  instaurationis  seminariorum  factae  a Patribus 
Concilii  Tridentini.  Dabitur  libellus  celebrationis  ritus,  cum  omnibus 
caeremoniis,  sequentibus  diebus.  Die  autem  5 novembris  erit  denuo  con- 
gregatio generalis. 

Hodie,  durante  disceptatione  de  cap.  III  schematis  de  Ecclesia,  pro- 
sequentur  suffragationes  de  emendationibus  circa  cap.  IV  schematis 
de  sacra  Liturgia,  nempe  de  officio  divino.  Et  crastina  habebitur  suffra- 
gatio totius  integri  capitis;  post  hanc,  fiet  relatio  super  cap.  V,  et  inchoa- 
bitur suffragatio  de  cap.  V. 

Nunc  lego  nomina  eorum  qui  verbo  uti  petierunt  circa  cap.  III 
schematis  de  Ecclesia : em. mus  ac  rev.mus  D.  card.  Ioseph  Lefebvre, 
arch.  Bituricensis  in  Gallia;  beat. mus  Paulus  II  Cheikho,  patriarcha 

Babylonensis  Chaldaeorum;  exc.mi  DD.  Emmanuel  Larrain,  ep.  Talcen- 
sis  in  Chilia,  Ioannes  Healy,  ep.  Gibraltariensis  in  Gibraltaria,  Ioannes 
Przyklenk,  ep.  Ianuariensis  in  Brasilia,  Blasius  D’Agostino,  ep.  Vallensis 
in  Lucania  in  Italia,  Raphael  Moralejo,  ep.  aux.  Valentinus  in  Hispania, 
Villelmus  Van  Zuylen,  ep.  Leodiensis  in  Belgio,  Laurentius  Shehan, 
arch.  Baltimorensis  in  Statibus  Foederatis  Americae  Septemtrionalis, 
Ioseph  da  Silva,  ep.  tit.  Thiavensis  in  Lusitania,  Ioseph  Arneric,  ep. 
Sibenicensis  in  Iugoslavia,  Emmanuel  Conde,  ep.  Cordubensis  in  Hi- 
spania, Hermenegildus  Florit,  arch.  Florentinus  in  Italia,  Ernestus  Pri- 
meau,  ep.  Manchesteriensis  in  Statibus  Foederatis  Americae  Septemtrio- 
nalis, Alexander  Scandar,  ep.  Lycopolitanus  in  Aegypto,  Pater  Anice- 
tus  Fernandez,  magister  generalis  O.  P.,  Petrus  Cantero,  ep.  Huelvensis 
in  Hispania,  Thomas  Muldoon,  ep.  aux.  Sydneyensis  in  Australia,  Ro- 
bertus  Tracy,  ep.  Rubribaculensis  in  Statibus  Foederatis  Americae  Sep- 
temtrionalis, Alfredus  Ancel,  ep.  aux.  Lugdunensis  in  Gallia,  Georgius 
Hakim,  arch.  Nazarethanus  Melchitarum,  Conradus  De  Vito,  ep.  Luckno- 
vensis  in  India,  Aloisius  Borromeo,  ep.  Pisaurensis  in  Italia,  Telesphorus 
Cioli,  ep.  Arretinus  in  Italia,  Stephanus  Laszlo,  ep.  Sideropolitanus  in 
Austria,  Angelus  Jelmini,  adm.  ap.  Luganensis  in  Helvetia,  Michael 
Gonzi,  arch.  Melitensis  in  Malta,  Salvator  Baldassarri,  arch.  Ravenna- 
tensis  in  Italia,  Armandus  Fares,  arch.  Catacensis  in  Italia. 

Moderator.  Exc.mus  secretarius  generalis  velit  legere  emendationem 
nonam  in  cap.  IV  schematis  de  sacra  Liturgia. 

Secretarius  generalis'.  Videatis  pag.  6 fasciculi.  Ad  art.  72:  pag.  186, 
linn.  32-36,  et  pag.  187,  linn.  1-2  (et  conferatis,  ad  facilitatem,  huius 
fasciculi  pag.  34,  n.  72)  ...  [cf.  pag.  115]. 

1 

Em.mus  P.  D.  IOSEPH  card.  LEFEBVRE 
Archiepiscopus  Bituricensis 

Venerabiles  Patres , 

Libentissime  in  hac  aula  nuper  audivimus  exc.mum  D.  De  Smedt 
exoptare,  ut  vita  salutifera  et  apostolica  laicorum  appareat  per  decur- 
sum schematis  in  luce  sacerdotii  eorum,  utpote  baptizatorum. 

Cum  multis  aliis  Patribus  tali  voto  plene  assentior.  Sic  enim  consi- 
derata, melius  effulget  eminens  dignitas  cuiuslibet  christifidelis  et  mis- 
sio ab  eo  in  Ecclesia  explenda. 

Attamen,  si  optandum  est  ut  sic  magnificetur  sacerdotium  fide- 
lium, Christo  Domino  per  baptismum  et  confirmationem  coniunctorum, 
non  minus  opportunum  videtur,  ut  clare  determinetur  distinctio  essen- 
tialis inter  illud  sacerdotium  et  sacerdotium  ministeriale,  necnon  ut  in- 
dicetur quantum  ab  hoc  ultimo  accipit,  ut  proprium  exercitium  in  vita 
practice  habere  possit.  Hac  in  re  etenim  valde  interest,  sicut  iam  nota- 
verunt nonnulli  Patres  post  em.mum  card.  Caggiano,  ut  prorsus  vitetur 
quaelibet  ambiguitas  vel  confusio.  Ex  altera  parte  maximi  est  momenti, 
ut  perspicue  ostendantur  nexus  strictissimi,  qui  sacerdotium  fidelium  cum 
sacerdotio  hierarchico  intime  coniungunt.  Hoc  modo  magis  innotescet 
vocatio  sacerdotalis  in  sua  mira  fecunditate,  et  procul  dubio  valor  eius 
non  minuetur  prae  oculis  eorum,  quos  Christus  forsan  vocabit  ad  donum 
totale  suiipsius.  Praeterea  sacerdotes  et  laici  ad  maiorem  reciprocam 
aestimationem  disponentur,  necnon  ad  actionem  ducendam  inter  se  ma- 
gis aptam  et  cohaerentem. 

Exstat  etenim  differentia  essentialis  inter  universale  sacerdotium  lai- 
corum  et  sacerdotium  presbyteri,  qui  propriam  vitam  et  personam  Chri- 
sto redemptori,  sanctificatori  et  salvatori  devovit,  charactere  sacerdo- 
tali in  aeternum  signatus  est,  et  exinde  potestatem  supernaturalem  ob- 
tinet, ex  qua  fit  in  Ecclesia  sicut  fons  vitae,  et  operari  potest  modo  effi- 
cacissimo  ad  aedificationem  Corporis  Christi. 

Huic  sacerdotio  ministeriali  et  hierarchico  adnectitur,  et  quidem 
quoad  ipsam  existentiam  et  integram  activitatem,  sacerdotium  fidelium. 

Enimvero,  sacerdotio  hierarchico  competit,  per  sacramenta  bapti- 
smatis et  confirmationis,  fideles  Corpori  Christi  cooptare,  et  sic  eos  par- 
ticipes efficere  sui  sacerdotii  universalis.  Ei  competit,  christifidelem  per- 
sacramentum  paenitentiae  1 a servitute  peccati  liberare,  et  sic  ei  potesta- 
tem confert,  hostiam  immaculatam  offerendi,  quacum  et  seipsum  immo- 
lare debet  ex  amore,  in  seipso  vitia  et  concupiscentias  crucifigens.  Ei 
competit,  Christum  in  Eucharistia  fidelibus  porrigere  ita  ut  possint,  in 
ipsum  transmutati,  quotidie  sibimetipsi  mori,  et  in  ipso  et  per  ipsum 
solummodo  vivere.  Ei  competit,  super  altare  sacrificium  Christi  et  Christi 
totalis  offerre,  per  participationem  omnium  suorum  fratrum,  quos  in 
corde  gerit  et  Summo  Patri  offert  etiam  si  et  ipsi  de  tali  oblatione  non 
cogitant.  Ei  competit,  per  sacramentum  infirmorum,  christifidelem  ad- 
iuvare  ad  crucem  Redemptoris  tollendam  et  ad  ultimum  sacrificium  of- 
ferendum quo  in  perpetuum  cum  Christo  regnante  coniungetur. 

Hoc  modo  sacerdotium  hierarchicum  sustinet  et  vivificat  sacerdo- 
tium fidelium,  quod  ad  cultum  divinum  ordinatur. 

Eodem  modo  sacerdotium  hierarchicum,  per  exercitium  muneris 
sui  prophetici,  laicis  auxilium  affert,  ut  veritatem  evangelicam  perspi- 

ciant,  ex  ea  vivant  et  de  ipsa  testimonium  praebeant.  Ei  competit  genui- 
nitatem  doctrinae  accuratius  servare,  et  fidelibus  securitatem  procurat 
in  veritatibus  fidei  vel  colendis  vel  manifestandis. 

Ei  denique  competit,  laicis  securius  exercitium  eorum  regalis  sa- 
cerdotii in  consecratione  mundi  ministrare.  Dum  eos  illa  principia 
docet,  qui  eorum  activitatem  dirigere  debent,  vel  illa,  si  necesse  est, 
eis  in  mentem  revocat,  rectam  viam  eis  praestat,  et  eos  devitat  ab  omni 
errore  qui  bono  animarum  obstaret  necnon  praes  tantissimae  dignitati 
personae  humanae. 

Sic  concluderem:  si  clare  distinguere  oportet  sacerdotium  hierarchi- 
cum  et  ministeriale  a sacerdotio  universali  laicorum,  impossibile  est 
illa  ab  invicem  seiungere.  Secundum  hoc  sacerdotium  recte  concipi  non 
potest  sine  relatione  ad  primum. 

Proinde  exopto  ut  haec  relatio  profundissima  exprimatur  et  in  cla- 
ram lucem  ponatur;  et  dum  feliciter  sacerdos  laicorum  extollitur,  non 
silentio  praetermittatur  insignis  magnitudo  sacerdotii  ministerialis,  gra- 
tia gratis  data,  de  qua  certe  non  superbiam,  sed  confusionem  sentire  de- 
bemus, nostram  indignitatem  humiliter  agnoscentes.  Ex  hoc  autem  fiet, 
ut  simul  et  vocationes  ad  sacerdotium  foveantur,  et  collaboratio  sacerdo- 
tum cum  laicis  in  fiducia  peragatur  ad  missionem  apostolicam  corde  uno 
et  anima  una  rite  adimplendam.  Dixi. 


In  textu  scripto  tradito : 1 deest. 


2 

Beat. mus  P.  D.  PAULUS  II  CHEIKHO 
Patriarcha  Babylonensis  Chaldaeorum 

Em. mi  et  exc.mi  Patres , 

Exponere  desidero,  nomine  proprio,  breves  observationes  circa 
cap.  III  de  Ecclesia. 

Titulus  huius  capitis  est:  de  -populo  Dei  et  speciatim  de  laicis.  For- 
sitan melius  esset  dicere  simpliciter:  de  populo  christiano. 

Deinde  neminem  fugit  doctrinam  declarandam  in  hoc  sacrosancto 
Concilio  Vaticano  II  claram  et  certam  esse  debere.  Propterea  quaestio- 
nes quae  nondum  maturae  sunt,  aut  praetermitti  aut  clarius  declarari 
oportet,  ne  in  futuro  contrariae  interpretationes  oriantur  et  praesertim 
apud  fideles.  Inter  quaestiones  huius  generis  reputo  esse  illam  de  sacer- 
dotio universali.  Haec  quaestio,  maximi  momenti,  indiget  clara  expia- 

natione  ne  aperiatur  porta  ingerentiae  laicorum  in  rebus  ad  solam  hie- 
rarchiam  unice  spectantibus.  Praeterea  nescitur  quomodo  haec  doctrina, 
quae  non  est  adeo  explanata  apud  orientales,  catholicos  et  non  catholicos, 
ab  eis  recipietur. 

Non  habetur  enim  apud  orientales  haec  distinctio  inter  sacerdotium 
ministeriale,  regale,  hierarchicum  1 etc.  Sacerdotium,  secundum  concep- 
tum orientalium,  ut  mihi  constat,  est  sacramentum  Ordinis,  in  quo  par- 
tem non  habent  nisi  illi  qui  Ordinem  sacrum  receperunt  per  sacram  or- 
dinationem. Christifideles  utique  debent  doctrinam  evangelicam  aliis 
ostendere  et  illustrare,  non  tamen  sicut  sacerdotium  habentes  sed  sicut 
testes  fidei  et  discipuli  Domini  nostri  Iesu  Christi.  Quapropter  n.  26  in 
pag.  10  indiget  revisione. 

Hanc  occasionem  nactus  aliquid  de  fratribus  nostris  Observatori- 
bus dicere  cupio.  Quotidie,  id  est,  quinquies  in  hebdomada,  fratres  no- 
stri Observatores,  cum  magna  diligentia  nos  audiunt,  nobiscum  sacro- 
sancto Sacrificio  Missae  devote  intersunt.  Nos  etiam  valde  optamus 
eos  semel  in  hebdomada  audire,  sive  in  hac  aula,  sive  in  alia.  Paratum 
est  cor  nostrum  ad  audiendum  illos,  ut  possimus  nos  melius  ad  invi- 
cem cognoscere  et  amare.  Haec  omnia  prudenti  iudicio  em.morum  mode- 
ratorum et  praesidum  submitto.  Dixi. 


In  textu  scripto  tradito-.  1 deest. 


3 

Exc.mus  P.  D.  EMMANUEL  LARRAlN  ERRAZURIZ 
Episcopus  Talcensis 

Venerabiles  Patres , carissimi  Auditores  et  humanissimi  Obser- 
vatores, 

Efformatio  capitis  de  populo  Dei  maximi  pretii  esse  censeo  ad  perfi- 
ciendam visionem  Ecclesiae,  uti  in  hac  aula  iam  dictum  est. 

In  cap.  I,  enim,  descriptio  Ecclesiae  erat  necessario  « essentialis  »; 
pulcherrima  quidem,  sed,  quodammodo,  ut  ita  dicam,  abstracta  ac  veluti 
intemporalis;  dum  vero  Ecclesia  peregrinans  in  terris  est  mysterium 
incarnatum  in  hominibus  historiae. 

Meo  humili  iudicio,  necessarium  evadit  ut  schema  istud,  a nostra 
Synodo  pastorali  et  oecumenica  redactum,  indicet  etiam  elementa  quae- 
dam magis  ad  existentiam  ipsam  adiacentia. 

In  capite  de  populo  Dei  hoc  proprie  fieri  potest  ac  melius  quam  in 
capite  de  Ecclesiae  mysterio. 

Ad  hoc  magis  theologice  faciendum  opinor  necessarium  esse  intro- 
duci in  hoc  caput  descriptio  triplicis  muneris  populi  Dei,  scii,  muneris 
prophetici,  sacerdotalis  et  regalis,  in  quo  inveniri  fas  est  veluti  tota 
concretizatio  missionis  Ecclesiae  in  historia. 

...1  Caput  de  hierarchia  bene  applicat  istud  triplex  munus  praepo- 
sitis; et  cap.  IV  de  laicis  deberet  hoc  quoque  applicare  ipsis  laicis. 
Sic  haberentur  eaedem  categoriae  theologicae  in  toto  schemate  et  melius 
evaderet  unitas  schematis...2 

Nomine  meo  et  plus  quam  sexaginta  episcoporum  Americae  Lati- 
nae secretariatui  scripto  tradam  exemplum  totius  conspectus. 

Nunc  autem  mihi  licitum  sit  aliqua  de  munere  prophetico  populi 
Dei  addere. 

Munus  propheticum  populi  Dei  implicat  grave  officium  pro  omni- 
bus praedicationis  et  testimonii. 

Populus  Dei  est  « testis  »,  seu  « martyr  » mysterii  Christi  inter  ho- 
mines, suo  verbo,  suo  opere  et  tota  sua  vita.  Quod  evangelista  dixit  de 
loanne  Baptista  bene  applicatur  toti  populo  Dei  « non  erat  ille  lux, 
sed  ut  testimonium  perhiberet  de  lumine  »...3 

In  consecratione  baptismali,  ex  qua  coalescit  populus  Dei,  fidelis 
omnis  signatur  ad  testimonium;  regeneratio  in  Christo  cum  de  morte 
ipsius  participes  nos  facit,  est  revera  vocatio  ontologica  ad  testimonium 
et  veluti  supernaturalis  insita  tendentia  ad  martyrium. 

Populus  Dei  ad  hoc  est  in  mundo,  ut  testimonium  perhibeat  veri- 
tati...4 et  scire  debet  martyrium  esse  in  termino  testimonii...5  tanquam 
imitationem  ineluctabilis  viae  crucis  ...6  per  quam  Dominus  vicit  mun- 
dum...7 

Caput,  ergo,  de  populo  Dei  debet  clare  loqui  de  isto  officio  prophe- 
tico praedicandi  et  perhibendi  testimonium. 

1.  Ad  hoc  munus  propheticum  exercendum  populus  Dei  impelli- 
tur ab  ipso  verbo  Dei  in  deposito  revelationis  contento  et  ei  tradito. 
Possessio  verbi  Dei  non  est  receptio  passiva,  sicuti  si  in  capsa  quadam 
custodiretur  ne  periret.  Verba  revelationis  spiritus  et  vita  sunt,  non  ad 
perficiendum  aliquod  « systema  » doctrinae:  revelatio  nequit  reduci  ad 
theologiam;  sed  est  nuntium  bonum,  « evangelion  » renovationis,  quod 
fermentare  debet  totam  massam  hominum. 

Populus  Dei,  portans  in  se  vim  istius  verbi,  debet  de  ipso  testimo- 
nium perhibere  sive  in  praedicatione  sive  in  evangelica  vivendi  forma. 
Schema  sufficienter  agit  de  magisterio  episcoporum  et  Romani  Ponti- 
ficis, sed  parum  quidem  de  praedicatione.  Missio  autem  Ecclesiae  im- 
pletur imprimis  praedicatione  Evangelii.  Nam  quomodo  credent  homi- 
nes si  non  audiunt?  Et  quomodo  audient  sine  praedicante? 

Praedicatio  Evangelii  importat  semper  aliquem  contactum  perso- 
nae cum  persona,  quia  vocatio  personalis  Iesu  Christi  nonnisi  verbo 
personali  ministrorum  eius  transmittitur.  Media  technica  moderna  mul- 
tiplicationis et  diffusionis  verborum  et  imaginum,  etsi  utilia,  immo  ne- 
cessaria in  hodiernis  adiunctis,  non  valent  substituere  verbum  perso- 
nale quo  unusquisque  apostolus  adloquitur  ad  cor  hominum.  Una  cum 
praedicatione  ista  missio  Ecclesiae  requirit  etiam  testimonium  evange- 
licae  vivendi  formae.  Sicut  scripsit  S.  Cyprianus:  nos  christiani  « non 
loquimur  magna,  sed  vivimus  ».  Evangelica  vivendi  forma  clare  et  con- 
stanter percipi  debet  in  paupertate  non  ficta,  in  amoris  castitate,  in 
libera  oboedientia,  in  oratione  et  ieiunio,  in  persecutionibus,  in  ca- 
ritate. 

2.  At  historice,  in  concreta  scii,  existentia  Ecclesiae  peregrinantis, 
populus  Dei  non  bene  semper  munus  istud  implet,  sicuti  novimus  iam 
in  historia  veteris  Israelis.  Novum  caput  de  populo  Dei  opportunitatem 
praebet  clare  indicandi  distinctionem,  quam  interponere  debemus  inter 
essentiam  immaculatam  Ecclesiae  sine  ulla  ruga,  et  peccata  ac  defectus 
membrorum  in  saeculorum  decursu.  Sic  impossibile  erit  in  schemate 
visio  illa  angelicalis;  sed,  e contra,  descriptio  ipsorum  membrorum  po- 
puli Dei  poenitentiam  agentium,  misericordiam  divinam  implorantium 
ac  debita  ad  invicem  demittentium,  verius  hominibus  praebebit  etiam 
aspectus  humanos  mysterii  Ecclesiae.  De  cetero,  nonne  est  paenitentia 
una  ex  specificis  virtutibus  ad  quam  consecrantur  christiani  per  speciale 
sacramentum? 

3.  Officium  perhibendi  testimonium  de  mysterio  Christi  necessi- 
tatem inducit  perpetuae  reformationis  in  populo  Dei,  sicuti  datum  est 
perspicere  in  ista  sacrosancta  Synodo.  Ne  lux  Christi  obscuretur,  Ec- 
clesia amare  debet  renovationem  et  aptationem  sicuti  conditionem  in- 
haerentem populo  peregrinanti.  Quinimmo,  ad  ipsam  reformationem 
faciendam  Spiritus  exsurgere  facit  speciales  testes,  qui  sancti  et  marty- 
res sunt,  peculiaribus  ornati  charismatibus,  quibus  numquam  caruit 
nec  caret  Ecclesia.  Prae  mentem  habeatis,  Patres,  e.  g.,  S.  Franciscum 
Assisiensem,  vel  S.  Carolum,  vel  sanctos  fundatores. 

4.  Denique  missio  historica  Ecclesiae  ad  conversionem  semper  in- 
vitat: « Convertimini  et  baptizetur  unusquisque  vestrum  in  nomine 
Iesu  Christi  in  remissionem  peccatorum  vestrorum,  et  accipietis  donum 
Spiritus  Sancti  » ...8.  « Conversio  » semper  est  actus  personalis  quo  ho- 
mines derelinquunt  opera  sua  mala  et  credunt  Iesum  Christum  surre- 
xisse. 

Nunc  autem,  nec  imitatio  servilis,  nec  decreta  potestatis  publicae, 
nec  seductio  quaedam  bonorum  materialium,  nec  propositio  sentimenta- 

lis  ac  naturalistica  alicuius  religiositatis  aut  ardor  devotionalis  super- 
stitione imbutus,  valent  efficere  conversionem  veram.  Ad  conversionem 
semper  requiritur  testimonium  vivum  credentium:  « eritis  mihi  testes  ». 

Pretium  schematis  erit,  ergo,  de  munere  prophetico  populi  Dei  me- 
lius dicere.  Gratias.  Dixi. 


In  textu  scripto  tradito-.  1 Sequens.  2 De  hac  visione  secundum  triplex 
munus  iam  bene  dictum  est  in  hac  aula  ab  em.mo  card.  Radulfo  Silva.  3 (Io.  1). 
4 (Io.  18,  37).  5 (Apoc.  11,  7).  6 (Apoc.  11,  8).  7 (Io.  16,  33). 

8 (Act.  2,  38). 

Moderator.  Exc.mus  secretarius  generalis  legat  emendationem  de- 
cimam. 

Secretarius  generalis : Novus  articulus.  Emendatio  X:  pag.  187,  post 
lin.  23  (quae  respondet  pag.  35,  n.  97,  huius  fasciculi)  ...  [cf.  pag.  116]. 

4 

Exc.mus  P.  D.  IOANNES  FARMER  HEALY 
Episcopus  Gibraltariensis 

Supposita  venia  vestra,  em.mi  et  exc.mi  Patres,  non  possum  non 
dicere  quam  mirum  mihi  fuisse  silentium  schematis  nostri  circa  dolo- 
res et  afflictiones  humanas,  quae  partem  tam  insignem  habent  in  opere 
salvifico  mystici  Corporis  Christi. 

Firmiter  credimus  et  recte  profitemur  Christum  hominem,  propter 
unionem  hypostaticam,  laudem  et  gloriam  divinam  tribuere  aeterno  Pa- 
tri Suo.  Sic,  in  stabulo  Bethlehem,  parvulus  Iesus,  cum  Filius  Dei  esset, 
infinitam  iam  gloriam  dabat  in  excelsis  Deo.  Ita  etiam  manus  illa  sacro- 
sancta adolescentis  Iesus,  qui  apud  Nazareth,  sive  ludis  sive  arti  ligna- 
riae operam  dabat,  cum  membrum  esset  Filii  Dei,  ineffabilem  gloriam 
caelesti  Patri  offerebat.  Fuit  illa  manus  cum  qua  redemptor  noster  mul- 
titudinem cibavit;  fuit  illa  manus  cum  qua  parvulos  benedicebat,  in- 
firmos curabat,  errantes  docebat,  peccatores  benigne  recipiebat  atque 
absolvebat.  Item,  in  ipsas  sacras  ac  venerabiles  manus  accipiens  panem, 
fregit  ac  dedit  discipulis  suis  dicens  « Accipite  et  manducate;  hoc  est 
corpus  meum  ».  In  omnibus  his  actionibus  manus  illae  quae  operaban- 
tur, membra  erant  humana  quibus  Christus  utebatur  ut  ipse,  Verbum 
caro  factum,  dignam  tribueret  gloriam  aeterno  Patri  qui  est  in  caelis. 

Attamen,  nonne  compellimur  admittere  opus  omnium  maximum 
atque  sublimius  quod  illae  sacrae  manus  egerunt  fuisse  illud  quod  sal- 

vator  noster  consummavit  apud  Golgotha  cum  manus  eius,  cruci  affi- 
xae, inertes  et  immobiles  evaserunt? 

Sed,  ut  omnes  scimus,  morte  in  cruce  Christus  operi  redemptionis 
terminum  non  imposuit.  Quae,  enim,  cum  suo  corpore  egit  cum  adhuc 
inter  nos  in  carne  morabatur,  hodie  agere  pergit,  per  membra  mystici 
Corporis  sui,  quod  est  Ecclesia,  in  qua  vivere  perseverat. 

Hodie,  et  unoquoque  die,  Christus  hisce  membris  utitur  ut  opus 
Patrem  honorandi  indesinenter  continuet.  Ita,  pueruli  infantes  qui, 
cum  ex  aqua  et  Spiritu  sint  renati,  Christo  uniuntur,  eius  opus  apud 
Bethlehem,  redemptionis  primordia  participant  atque  continuant.  Par- 
vuli et  iuvenes,  qui  in  scholis  et  in  familiis  catholicis  educantur  sunt 
etiam  membra  eius  corporis  sicut  manus  sacra  adolescentis  Iesus,  qui 
apud  Nazareth,  proficiebat  gratia,  sapientia  et  aetate.  Parentes  chri- 
stiani,  cum  filiis  provident,  etsi  miracula  patrare  non  soleant,  uti  Chri- 
stus faciebat,  ipsi,  tamen,  redemptori  sine  dubio,  cum  filii  Dei  sint,  as- 
similantur  per  gratiam  sanctificantem,  atque  honorem  et  gloriam  caelesti 
Patri  largiuntur.  Medici,  quoque,  et  alii  qui  infirmis  ministrant,  a Chri- 
sto vocantur,  ut  participes  fiant  eius  operis,  sicque  virtus  exire  pergit 
ex  eo  et  infirmi  saluti  restituuntur.  Episcopi  et  sacerdotes,  divina  pro- 
videntia sunt  constituti,  similiter  ac  manus  Christi,  ut  peccatoribus  dent 
veniam  et  benedictiones  impertiantur;  nobis  etiam  datur  ut  panem  conse- 
crandum in  manus  nostras  sumamus  sicut  magister  fecit  qua  nocte  tra- 
debatur. 

Hodie  manus  Christi  cruci  affiguntur.  In  cruce  redemptor  exaltatus 
et  suam  ipsius  prophetiam  complens,  omnia  trahit  ad  se  ipsum.  Speciali 
tamen  modo,  in  opus  suum  sanctificationis  et  salutis  animarum  trahit  in- 
firmos et  dolentes.  Etiamsi,  prudentia  forsan  ducti,  praetermittamus  il- 
los qui  persecutionem  patiuntur  propter  iustitiam,  non  licet  nobis  obli- 
visci illorum  qui,  cum  mente  affligantur  aut  corporis  aegritudine  labo- 
rent, inter  potiora  membra  mystici  Corporis  Domini  nostri  adnume- 
rantur. 

Quatuor  sunt  rationes  quae  mihi  suadent  ad  postulandum  ut  spe- 
cialis attentio  tribuatur  his  quae  sunt  animae  electae  et  filii  Dei  ca- 
rissimi. 

Prima  quidem  ratio  ex  eo  oritur  quod  in  dies  magis  magisque  atten- 
ditur ad  problema,  quod  dicitur,  doloris  — anglice  “ the  problem  of 
pain  ”.  Etsi,  enim,  summis  commendanda  sunt  laudibus  quae,  sive 
propter  rationes  humanitatis,  sive  etiam  propter  veram  caritatem,  con- 
stanter immo  et  heroice  fiunt  ut  dolentium  cruciatibus  levamen  affe- 
ratur, agnoscere  tamen  nobis  oportet,  quamplurimorum  vitam  sub  um- 
bra crucis  Christi  decursum  iri.  Sola  lux  fidei  monstrare  potest  verum 

sensum  Calvarii;  tum  solum  nobis  incipiet  clarescere  sensus  vocationis 
et  sacrificium  et  dolorem  cum  proximum  nostrum  afflictionibus  et  do- 
lore laborantem,  comparticipem  intelligamus  passionis  Capitis  nostri, 
Christi. 

Secunda  ratio  fundatur  in  necessitate  obsistendi  sceleratae  illi  praxi 
« euthanasiae  »,  cuius  usus  bis  ultimis  in  temporibus  percrebuit.  Atheos, 
enim,  naturalistas  et  alios  qui  ordinem  supernaturalem  negant,  ratio 
doloris  humani  omnino  effugit;  nec  possunt  capere  qua  de  ratione  vitam 
eorum,  qui  infirmitate  affliguntur  incurabili,  terminare  non  liceat.  Immo 
et  ipsi  catholici  nonnumquam  vehementer  perquirunt  cur  Ecclesia 
contrariae  sententiae  adhaereat  — nec  tales,  argumenta  negativa  vel  me- 
rae prohibitiones  semper  convincent.  Hisce  catholicis  et  aliis  complu- 
ribus hominibus  bonae  voluntatis  succurret,  ut  opinor,  Concilium  si  de- 
clarationem in  hoc  schemate  includat  de  momento  et  valore  vitae  illo- 
rum qui  tam  heroice  dolores  Crucis  Christi  in  se  portant. 

Exstat  etiam  tertia  ratio.  Teste  enim  experientia,  eximia  haec  Ec- 
clesiae membra  frequentissime  magno  solatio  afficiuntur  cum  valor  spi- 
ritualis afflictionum  quibus,  uti  membra  Corporis  Christi,  opprimuntur  in 
mentem  revocatur.  Omnis  episcopus,  sicut  omnis  sacerdos,  procul  dubio, 
scit  innumerabiles  esse  gratias  quae  Ecclesiae  ministerio  accrescunt  ope 
dolorum  quibus  infirmi  quotidie  humiliter  patiuntur.  Velit  haec  Sacro- 
sancta Synodus  sublime  opus  agnoscere.  Non  solum  Ecclesia  sed  et  to- 
tius orbis  terrarum  gentes  ditiores  fiunt  ex  fructibus  huius  apostolatus 
haurientes.  Iustum,  igitur,  et  aequum  est  ut  horum  apostolorum  ani- 
mos erigamus. 

Quarto  tandem,  existimo  aerumnas  et  angores  quibus  populus  Dei 
afficitur  inter  dona  omnibus  pretiosissima  adnumerari  quae,  quotidie, 
cum  Christo  in  sacrosancto  Missae  sacrificio  offerimus. 

Unde,  magna  cum  reverentia,  postulo  ut  haec  mea  propositio  con- 
sideretur; ut,  scii.,  in  hoc  capite,  sive  sub  n.  25,  sive  alibi,  quaedam 
inserantur  de  momento  et  valore  spirituali  et  salvifico  huius  operis  quod 
illa  mystici  Corporis  membra  peragunt,  quae,  cum  Christo  Capite,  do- 
lores et  agones  redemptionis  compatiuntur.  Dixi. 


CONGREGATIO  GENERALIS  LIV 


229 


5 

Exc.mus  P.  D.  IOANNES  B.  PRZYKLENK 

Episcopus  lanuariensis 

Patribus  in  Spiritu  Sancto  congregatis  reverentiam,  Auditoribus, 
Observatoribus,  necnon  Peritis  salutem , 

Ratione  habita  eorum  quae  praecipue  em. mus  arch.  Hispalensis, 
exc.mus  ep.  Denpasarensis,  rev.mus  abbas  O.S.B.  e Belgio  de  notione 
laici  dixerunt,  interventio  mea  superflua  videretur,  nisi  ad  aliam  con- 
clusionem, praesertim  generalem,  pervenissem.  Breviter  exponam}  In 
cap.  III,  pag.  6,  linn.  31  ss.,  notio  laici  proponitur  constans  triplici 
elemento: 

1.  Positivo,  quod  ex  eius  missione  ac  situ  in  Ecclesiae  compagine 
sumitur.  Omni  laude  digna  est  tendentia  de  laicis  in  nostro  Concilio 
ex  professo  et  longius  loquendi  et  iisdem  locum  assignandi  aequum 
et  iustum,  quem  in  Ecclesiae  corpore  ex  divina  voluntate  tenent.  Nolo 
dubium  moliri  circa  legitimitatem  introducendae  novae  cuiusdam  in 
hoc  capite  notionis  laici,  notionis  magis  positivae,  magis  plenae,  qua- 
tenus laici  definitio  descriptiva  non  tantum  negativa  constat  assertione, 
quod  quis  ad  clerum  non  pertinet.  Missio  et  situs  quem  quis  in  Eccle- 
sia habet,  fundamentum  etiam  dogmaticum,  distinguendi  christifidelium 
gradus  et  ordines  forsitan  praebere  potest.  Cum  in  schematis  definitione 
descriptiva  laici  verbis  « etiam  per  actionem  religiosam  » (pag.  6, 
lin.  34  s.),  videatur  fieri  allusio  ad  ea  quae  in  pag.  9,  sub  littera  « a » 
circa  valores  religiosos  leguntur,  assentiens  expositioni  exc.mi  ep.  Es- 
sendiensis  qui  laicorum  actionem  apostolicam  iuxta  duplicem  tantum 
aspectum,  nempe  spiritualium  et  temporalium,  distinguit,  horum  ver- 
borum correctionem  cupio,  vel  magis  eorum  omissionem  proponere  audeo. 

2.  Prius  elementum  negativum  in  eo  est,  quod  quis  non  est  clericus. 
Distinctio  ista  — ita  traditur  2 — iure  divino  fundatur.  « Ex  divina  in- 
stitutione sunt  in  Ecclesia  clerici  a laicis  distincti  »...3  Clericus  enim 
divinis  ministeriis  vi  ordinis  — in  Ecclesia  latina  vi  primae  saltem  tonsu- 
rae — mancipatur  ...4.  Laicus  igitur  est  fidelis  qui  divinis  ministeriis  vel 
non  mancipatur  vel  non  vi  ordinis  ...5.  Id  ab  omnibus  admitti  videtur. 

3.  Alterum  elementum  negativum  asseritur  esse  in  eo,  quod  quis 
religiosis  non  adnumeratur.  Religiosis  ...6  competit  locus  specialis  in 
Ecclesia,  quatenus  « praeter  communia  praecepta,  evangelica  quoque 
consilia  servanda  per  vota  oboedientiae,  castitatis  et  paupertatis  susci- 
piunt » ...7.  Attamen  hic  status  — ita  docebit  nostrum  schema  in  cap.  IV, 

pag.  21,  linn.  4 ss.  — « ratione  habita  divinae  Ecclesiae  constitutionis, 
non  est  intermedium  quid  inter  clericalem  et  laicalem  condicionem  ». 
Hac  de  re  etiam  can.  107  monemur,  et  Pius  XII  in  celebri  allocutione 
Annus  Sacer , die  8 decembris  anno  1950  habita,  clarius  et  longius  ser- 
mocinatus est. 

Quibus  praemissis,  duplex  infertur  conclusio,  prior  particularis,  al- 
tera generalis. 

1.  Usus  verbi  laici  accuratius  examinetur,  ratione  habita  veritatis 
dogmaticae  qua  scimus  duplicem  dumtaxat  esse  in  Ecclesia  compaginem, 
clericorum  scii,  et  laicorum,  in  quorum  notionem  schema  constitutionis 
dogmaticae , praeter  elementum  positivum  et  per  se  iucundum,  nunc 
invexit  duplex  elementum  negativum,  unum  iure  divino  constitutum, 
alterum  nonnisi  iure  ecclesiastico  exsistens. 

2.  Examinetur  quoque  defectus  non  tantum  huius  nostri  capitis 
quoad  notionem  laicorum,  sed  defectus  vere  generalis  totius  schema- 
tis, quatenus  res  dogmaticas  rebus  non  dogmaticis  sive  pastoralibus  sive 
disciplinaribus  etc.  permiscentur.  Nonne  a multis  et  interdum  ingratis 
interventibus  Concilium  liberatum  esset,  si  e.  g.,  quaestio  per  se  disci- 
plinaris de  diaconatu  in  Ecclesia  praesertim  latina  restaurando  vel  quae- 
stio de  caelibatu  ab  huiusmodi  diaconis  servando  necne,  a constitutione 
dogmatica  prohibitae  fuissent?  ( Qua  ex  animadversione  mea,  nemo  vero 
inferat  me  utriusque  quaestionis  positivae  solutioni  adversari!) 8.  Et. 
quot  fuerunt  oratorum  propositiones  non  tantum  pastorales  quoad  sty- 
lum et  modum,  sed  quoad  substantiam!  In  Concilio  Vaticano  I episcopus 
Tarvisinus,  relator  Deputationis  fidei,  semel  ac  iterum  Patribus  obiicien- 
tibus  vel  variarum  rerum  in  constitutionem  dogmaticam  Pastor  Aeternus 
insertionem  postulantibus  responsum  dedit  clarum:  « Ceteroquin  — in- 
quit — cum  ad  leges  disciplinares  pertineat,  hic  ubi  agitur  de  constitu- 
tione dogmatica,  locum  habere  non  potest  »...9 

Quae  cum  ita  sint,  occasione  defectus  claritatis  notionis  laici  arrepta, 
rogo,  ut  vel  constitutio  dogmatica  a rebus  non  dogmaticis  purgetur, 
vel  epiteton  dogmatica  dematur.  Quod,  Concilii  fine  pastorali  spectato, 
mihi  magis  placeret.  Tunc  de  constitutione  de  Ecclesia  vel  de  doc- 
trina de  Ecclesia  loquamur.  Ante  Concilium  Vaticanum  I,  nisi  fallor, 
constitutiones,  etiam  quam  maxime  dogmaticae,  hoc  vocabulo  non 
fuerunt  decoratae.  Tridentinum  saepius  titulum  decretorum  selegit 
modestum,  dicens,  v.  g.,  doctrina  de  sacramento  poenitentiae,  doc- 
trina de  sacramento  Ordinis,  et  ita  porro.  Nihil  impedit,  quominus 
Concilium  Vaticanum  II  sub  titulo  doctrinae  de  Ecclesia  notiones  ma- 
gis pastorales  quam  dogmaticas,  expositiones  magis  oecumenicas  quam 
dogmaticas  etc.  adhibeat.  Verumtamen  Concilium  ita  agens,  negotium 

relinquet  valde  arduum  et  spinarum  plenum  tum  sacram  theologiam 
colentibus  tum  ipsum  sacrum  magisterium  exercentibus,  quos  tamen, 
nisi  fallor,  almus  coetus  noster  iuvare  intendit.  Dixi. 


In  textu  scripto  tradito-.  1 deest.  2 deest.  3 (C.I.C.  c.  107). 

4 (can.  108  § 1).  5 (licet  iis  mancipetur  vi  e.  g.  «missionis  canonicae» 

puta  in  catechistam  seu  praedicatorem  vel  vi  « electionis  legitimae  eiusdemque 
acceptationis  » in  supremum  pontificatum.  Quo  ultimo  exemplo  ostendi  videtur 
defectus  assertionis  can.  108  § 1,  cum  quis  non-tonsuratus  constitui  possit  « in 
supremo  pontificatu,  ipsomet  iure  divino,  adimpleta  conditione  legitimae  electio- 
nis eiusdemque  acceptationis  » (can.  109)  et  ipso  facto  tunc  ad  sacram  hierar- 
chiam  ratione  iurisdictionis  pertineret,  immo  esset  caput  et  per  consequens  cle- 
ricus, nisi  fallor).  6 seu  sodalibus  vinculo  votorum  publicorum  in  aliqua  reli- 
gione adstrictis  (cf.  can.  488,  7°  — cogita  tamen  de  sodalibus  qui  « vivendi 
rationem  religiosorum  imitantur  » — can.  673  § 1 — qui,  nisi  fallor,  hoc  in  loco, 
nomine  religiosorum  veniunt).  7 (can.  487).  8 deest.  9 (Mansi  52, 

1102  B;  cf.  52,  1103  C;  1103  BC). 


6 

Exc.mus  P.  D.  BLASIUS  D’AGOSTINO 
Episcopus  Valle nsis  in  Lucania 

Em. mi  Praesides  ac  Moderatores,  et  venerabiles  Fratres  in  Christo, 

Post  disceptationem  de  mysterio  Christi  Ecclesiae,  haec  Sacrosancta 
Synodus  bene  fecit  animum  convertendo  et  quidem  cum  gaudio  ad 
considerandam  condicionem  et  missionem  totius  populi  Dei  et  specia- 
tim  laicorum. 

In  hoc  argumento  plene  convenio,  sed  non  in  modo  quo  a sche- 
mate tractatur. 

Argumentum  de  populo  Dei  vera  et  felix  novitas  considerari  potest, 
quae  directe  pleneque  necessitatibus  modernae  vitae  pastoralibus  re- 
spondet. Scientia  theologica,  saeculorum  decursu,  pretiosum  doctrinale 
patrimonium  diligenter  circa  doctrinam  de  Ecclesia  docente  thesauri- 
zavit sed  quasi  in  umbra  condicionem  populi  Dei  speciatim  laicorum  re- 
liquit, ita  ut  in  communi  populi  sensu,  errata  persuasio  efformaretur, 
scii,  quod  tota  Ecclesia  in  sola  hierarchia  sisteret  et  tantummodo  sacrae 
hierarchiae  munus  evangelizandi  ac  mundum  consecrandi  incumberet. 

Huiusmodi  errata  persuasio  lente  sed  tenaciter  tristem  populi  Dei 
separationem  ab  hierarchia  efficiebat  et  in  Ecclesia  Christi  quandam  in- 
fecundam divisionem  immittebat.  Quae  divisio  magis  magisque  causa 
doctrinae  vulgo  « Umanesimo  » necnon  opera  liberalismi  et  laicismi  in 

Ecclesia  augebatur  et  sacros  ministros  in  lacrimabili  solitudine  consti- 
tuebat. 

Tantummodo  nostris  temporibus,  ingravescentibus  in  dies  condi- 
cionibus relate  ad  situationem  religiosam,  moralem  modernae  socie- 
tatis, causa  penuriae  cleri  necnon  per  progressivam  materialismi  athei 
dilatationem,  sensus  Ecclesiae  revivixit,  laicatus  catholicus  suae  digni- 
tatis magis  conscius  fuit  et  attento  animo  munus  cum  Ecclesia  collabo- 
randi in  christiana  restauratione  perpendit.  Nec  ex  parte  Romanorum 
Pontificum  instantissimae  exhortationes  defuerunt,  quae  laicos  ad  apo- 
stolatum  convocarunt. 

Ideo  optime  si  post  disceptationem  de  vero  sacerdotio  Christi  in 
hierarchia  Ecclesiae  praesente,  sacrosanctum  Concilium  argumentum 
de  populo  Dei  et  speciatim  de  laicis  proponit.  Sed,  sicut  iam  dixi,  circa 
modum  quo  huiusmodi  schema  exponitur  non  convenio  quoniam  schema, 
mihi  videtur,  in  nonnullis  locis  quadam  confusione  1 ac  exuberantia  ver- 
borum laborat. 

Argumentum  de  populo  Dei  ut  clare  et  logice  eluceat  et  omne  am- 
plificationis periculum  effugiat,  theologico  fundamento  indiget,  sicut 
heri  iam  notatum  est .2 

Hoc,  procul  dubio,  mysterium  de  Corpore  Christi  mystico  est.  Iuxta 
lucem  quae  ex  mirabili  mysterio  irradiatur,  tota  expositio  simplificatur  3 
quae  in  schemate  habetur;  logice  et  sobrie  sic 4 evolvatur. 

Christus  Caput  est  sui  mystici  Corporis  quod  est  Ecclesia,  ad  quam 
omnes  baptiza ti  tamquam  corporis  membra  pertinent.  S.  Augustinus 
affirmare  non  haesitat:  « Christus  concorporans  nos  sibi,  faciens  nos 
membra  sua,  ut  in  illo  et  nos  Christus  essemus...  et  omnes  in  illo  et 
Christi  et  Christus  sumus  » ...5.  Ex  hac  veritate  tres  consequentiae  pro- 
manant:  1.  aequalitas  inter  membra  Christi;  2.  vocatio  universalis  ad 
sanctitatem;  3.  participatio  omnium,  quamvis  non  in  eodem  gradu,  ad 
Christi  sacerdotium. 

1.  Aequalitas  inter  membra  Christi : scii,  aequalitas  originis,  quia 
omnes  per  baptismum  christiani  fiunt.  Aequalitas  dignitatis  fundamen- 
talis, quia  omnes  filii  Dei  per  gratiam.  Aequalitas  finis,  quia  omnes 
futuri  cives  caelestis  Ierusalem. 

2.  Vocatio  universalis  ad  sanctitatem.  Nam  si  baptizati  membra 
Christi  sunt,  vivere  de  Christo,  vivere  cum  Christo  debent  ut  plenitu- 
dinem Christi  consequantur.  Huiusmodi  sanctitas  proportionari  debet 
dignitati  ac  missioni  membrorum  Corporis  Christi 6 

a)  Sacerdotes  membra  qualificata  Corporis  mystici  sunt  et  legati 
Christi  et  dispensatores  mysteriorum  Christi  existimantur .7  Ergo  eximia 
sanctitate  effulgere  debent.  Si  sal  evacuetur,  in  quo  salietur?  ...8  Reno- 

vatio  Ecclesiae  non  datur  nisi  per  intimam,  profundam  nostram  sacerdo- 
talem renovationem.  Hoc  et  non  aliud,  expresse  a nobis  mundus  mo- 
dernus postulat. 

Ideo ,9  schema  explicite  de  sanctitatis  obligatione  ex  parte  omnium 
fidelium  loqui  debet.  Haec  vocatio  prima  et  universalis  est  quae  omnem 
aliam  vocationem  praecedit  et  omnium  aliarum  vocationum  fundamen- 
tum constituit.  Vocatio  ad  sanctitatem  conditio  prima  est  quia  ab  omni- 
bus fidelibus  digne  mysticum  sacerdotium  exerceri  potest...10 

3.  Participatio  omnium  ad  Christi  Sacerdotium.  Verbum  Dei  in  my- 
sterio Incarnationis  sacerdos  in  aeternum  consecratus  fuit.  Ipse  in  ligno 
Crucis  sacerdos  sui  ipsius  fuit  necnon  victima  sui  sacerdotii:  Christus 
verus,  unicus  et  universalis  sacerdos  est!  Ideo  qui  Christi  sunt  non  pos- 
sunt non  suae  actionis  salvificae  sacerdotalis  participare  vel  mystice, 
scii,  per  spiritualem  participationem  sacerdotali  dignitati  Christi,  iuxta 
verba  Petri  « genus  electum,  regale  sacerdotium  »,  quod  per  baptismum 
et  confirmationem  fit;  vel  directe  et  immediate  per  realem  participatio- 
nem ad  Filii  Dei  sacerdotium  quod  per  sacramentum  Ordinis  habetur. 

Ex  his,  logice  distinctio  inaequivocabilis  inter  sacerdotium  stricto 
sensu  sumpto  et  mysticum  fidelium  sacerdotium  consequitur.  Quamvis 
hoc  mysticum  fidelium  sacerdotium  quadam  dignitate  polleat,  tamen  a 
dignitate,  quae  veris  Christi  ministris  pertinet,  longe  manet. 

Ideoque  nunquam  peculiaritates  veri  sacerdotii  tribui  mystico  sacer- 
dotio possunt;  propter  hoc  quaedam  schematis  expressiones  emendan- 
dae sunt.  Non  fidelibus  Christi  urget  mandatum  universum  mundum 
docendi  atque  omnes  sanctificandi  sed  apostolis  et  eorum  successoribus; 
nec  indiscriminatim  fideles  officia  sacra,  ut  in  schemate  affirmatur,  com- 
plere possunt. 

Videamus,  venerabiles  Patres,  ne  ad  agnoscendam  populi  Dei  digni- 
tatem, minoratio  11  ad  verum  Christi  sacerdotium  fiat.  Mihi  videtur  quod 
schema,  forsitan  propter  ansiam  oecumenicam  et  pastoralem,  in  quibus- 
dam locutionibus  ad  hoc  inclinat. 

Et  venio  ad  conclusionem.  Loquitur  de  apostolatu  fidelium 12  Sed 
quaenam  est  forma  laicorum  apostolatus?  Mihi  videtur  quod  duplex 
forma  agnosci  debet:  prima  quae  ex  exigentia  baptismi  atque  confirma- 
tionis exsurgit,  altera  ex  quodam  mandato  hierarchiae  promanat. 

Apostolatus  quem  ipse  baptismus  exigit,  per  vitam  sanctam,  per 
competentiam  et  serietatem  professionalem,  per  testimonium  veritatis, 
per  irradiationem  caritatis  in  familia  et  in  societate  efficitur;  apostolatus 
officialis  iuxta  mandata  et  iuxta  formas  ab  hierarchia  expressa.  Sic  per 
christianos  sanctos  qui  in  mundo  sunt,  ab  intrinseco  mundus  salvari 
potest  et  debet. 

Hoc,  oecumenicum  Concilium  Vaticanum  II  fidelibus  nostrae  aeta- 
tis clare  et  firmiter  dicat,  ut  apostolatus  incrementum  capiat  et  restau- 
ratio omnium  in  Christo  quam  citius  fieri  possit.  Dixi. 

Moderator.  Venerabilis  Pater,  tempus  exactum  est! 


In  textu  scripto  tradito-.  1 impraecisione.  2 deest.  3 deest.  4 deest. 
5 (In  Ps.  26,  Mt.  2,  2).  6 Sed  schema  de  vocatione  ad  sanctitatem  loquendo 

valde  insufficiens  mihi  videtur.  7 aestimantur.  8 Ideo  simplex  expressio 
quae  circa  hanc  veritatem  habetur,  non  sufficit.  Oportet  quod  expresse  de  sacer- 
dotum sanctitate  sermo  fiat.  9 b)  10  c)  Schema  veram  sanctitatis  essen- 
tiam et  naturam  definire  debet.  In  cap.  IV,  par.  29  de  amore  Dei  et  proximi 
loquitur,  sed  notandum  est  quod  essentialiter  sanctitas  in  nostra  configuratione 
cum  Christo  consistit,  iuxta  verba  S.  Pauli:  « Benedictus  Deus  Pater  D.N.I.C. 
qui  benedixit  nos  in  omni  benedictione  spirituali  in  caelestibus  in  Christo;  sicut 
elegit  nos  in  ipso  ante  constitutionem  mundi,  ut  essemus  sancti  et  immaculati  in 
conspectu  eius  in  caritate,  qui  praedestinavit  nos  in  adoptione  filiorum  per  Iesum 
Christum  » ( Eph . 1,3).  Haec  configuratio  in  vita  Christi  in  nobis,  in  vita  nostra 
cum  Christo  et  per  Christum  habetur  ita  ut  christianus  veraciter  alter  Christus 
dici  possit  et  cum  Paulo  repetere:  « Vivo  ego,  iam  non  ego,  vivit  autem  in  me 
Christus!  ».  11  menomatio.  12  Sed  circa  mysticum  sacerdotium  aliam 

considerationem  facere  oportet.  Si  ex  insertione  in  Corpore  mystico  pro  omnibus 
baptizatis  necessitas  ad  sacerdotium  Christi  mystice  participandi  exsurgit,  dicen- 
dum est  quod  munus  cum  Ecclesia  collaborandi  in  sanctificatione  mundi  ad  officia 
pertinet  quae  vitam  christianam  respiciunt  ut  Paulus  VI  f.  r.  in  sermone  pro 
delegatis  episcopalibus  Actionis  Catholicae  Italiae  recenter  memoravit.  Ideo  omnis 
individualismus  etiam  in  rebus  spiritualibus  damnatur  et  mandatum  novum  in 
quaerendo  regnum  Dei  et  animarum  sanctificationem  in  primis  probari  debet.  Nemo 
ex  fidelibus  negligentiae  in  actione  salvifica  indulgere  potest.  Semper  antiquum 
adagium  validum  est:  « Christianus  aut  apostolus  aut  apostata!  ». 


7 

Exc.mus  P.  D.  RAPHAEL  GONZALEZ  MORALEJO 

Episcopus  tit.  Dardanius,  aux.  V alentinus 

V enerabiles  Patres  conciliares, 

Nomine  plus  quam  40  episcoporum  Hispaniae,  necnon  circa  30  alio- 
rum ex  diversis  nationibus,  et,  in  quantum  possibile  est,  nomine  etiam 
auditorum  laicorum,  fas  mihi  sit  vobis  proponere  quaestionem  quam 
nos  omnes  putamus  esse  magni  momenti } 

Nostris  temporibus  ...2,  catholicorum  numerus  ...3  non  superat  quin- 
genta milia  milium  (500.000.000),  i.  e.,  ne  sexta  quidem  pars  su- 

mus  universi  mundi.  Reliqui  christiani  ...4  quadringenta  milia  milium 
(400.000.000)  exstant.  Nunc  vero,  iuxta  annuarium  ab  Organizatione 
Nationum  Unitarum  recentissime  editum,  hodie  in  mundo  degunt  plus 
quam  tria  milia  tercenta  decem  milia  milium  (3.310.000.000)  homi- 
num. Restant  ergo  plus  quam  duo  milia  quadringenta  milia  milium 
(2.400.000.000)  non  christianorum...5 

Pro  hac  ingenti  hominum  multitudine  Ecclesia  nihil  aliud  est  nisi 
quod  ex  ea  exterius  apparet.  Nihilominus  omnes  scimus  6 plurimos...7 
esse  qui  in  Ecclesiam  miro  ferventissimi  animi  studio  respiciant,  sed 
etiam  corda  hominum  intendere  in  ipsam,  quoties,  humana  spe  deiecta, 
de  tenebris  lucem  ambiunt  et  inexhaustum  vitae  thesaurum  in  Ecclesia 
praesentiunt. 

Neque  aliunde  obliviscamur  oportet  complures  esse  inter  ipsos  ca- 
tholicos reliquosque  christianos  qui  Ecclesiae  solam  externam  faciem 
noverunt,  vel  quia  a ferventi  praxi  religiosa  recesserunt  vel  quia  parum 
doctrina  exculti  sunt:  hi  tamen,  tum  vero  amore,  etsi  parum  illustrato, 
tum  etiam  animo  querulo,  in  Ecclesiam  respiciunt  quaerentes  in  ea  Ie- 
sum  Christum  redemptorem,  liberatorem,  animorum  et  populorum  pa- 
cificatorem...8 

His  factis  prae  oculis  habitis,  putatisne  schema  nostrum  vere  aptum 
esse  ut  tam  magnae  spei  omnium  hominum  in  mundo  hodierno  plene 
satisfaciamus?  Scio  vos  non  properanter  responsuros  esse,  nisi  prius 
perspectis  quibusdam  documentis  summi  momenti. 

Dilectissimus  Papa  Ioannes  XXIII  voluit  ut  universa  doctrina  chri- 
stiana  in  hoc  Concilio  9 « ea  ratione  pervestigetur  et  exponatur  quam 
tempora  postulant  nostra  » ...10.  Tantum  Ioannes  XXIII  concedendum 
esse  momentum  asserebat  modo  proponendi  doctrinae  ut  adderet:  « Huic 
quippe  modo  plurimum  tribuendum  erit  et  patienter,  si  opus  fuerit,  in 
eo  elaborandum  ».  Hanc  cogitandi  rationem  confirmavit  Paulus  VI 
feliciter  regnans...11 

Schema  ipsum  de  Ecclesia  Patribus  conciliaribus  considerandum 
oblatum,  inaequivoco  modo  ad  nostrum  propositum  in  prooemio  so- 
nat: « Ecclesia...  naturam  missionemque  suam  universalem  instantius 
fidelibus  suis  et  mundo  universo  declarare  intendit,  praecedentium  Con- 
ciliorum argumento  instans,  illudque  sermone  menti  hodiernae  accom- 
modato enucleans  ». 

Attamen ,12  visum  est  nobis  modum  exponendi  doctrinam  de  Eccle- 
sia nec  respondere  hodiernorum  hominum  menti  neque  aptari  illi  ra- 
tioni « quam  tempora  postulant  nostra  ».  Non  vobis  videtur  etiam  nos 
multum  temporis  impendere,  ne  dicam  iactare,  in  disputanda  etiam 
minima  et  iterum  atque  iterum  repetenda  quae  iam  multoties  dicta  sunt, 


236 


ACTA  CONC.  VATICANI  II 


PERIODUS  11 


dum  parum  conamur  ut  rectam  doctrinam  captui  mundi  hodierni  ap- 
temus? 13 

Videbatur  vero  14  iudicium  de  his  rebus  aequius  postulari  debere  ab 
auditoribus  laicis,  quippe  qui  altius  in  mundo  mergantur,  ,..15  usu  et 
consuetudine  cum  hominibus  ex  omni  coetu,  natione  et  religione,  immo 
cum  paganis. 

Adiimus  ergo  auditores  laicos:  comperimus  autem  affirmare  eos  una- 
nimiter ...16  modum  exponendi  mysterium  Ecclesiae  menti  hodiernae 
non  respondere. 

Et  non  respondet  ex  sequentibus  rationibus: 

1.  Quia  sermo  ipse  et  stylus  in  quo  totus  textus  redactus  fuit, 
cum  necessario  technicus  ac  theologicus  esse  debeat,  causa  est  ut  doc- 
trina quam  docet  minus  menti  hodiernae  accedat. 

2.  Quia  dispositio  totius  materiae  ...17  minime  procedit  ut  mens 
hodierna,  sive  orientalium  sive  occidentalium  hominum,  exigit;  nempe 
de  his  quae  nota  sunt  omnibus  ad  minus  nota.  Cogita  e.  g.  de  cap.  I 
ubi  mysterium  Ecclesiae  exponitur:  initium  aperit  in  altissimis  ac  my- 
steriosis  relationibus  trinitariis,  attonitis  procul  dubio  oculis  mundi  ho- 
dierni, quibus  ea  mysteria  non  admodum  familiaria  sunt;  procedit  deinde 
per  arcanas  imagines,  et  tantum  postremo  loco  eius  realis  praesentia  in 
terris  exhibetur. 

3.  Quia  in  exponenda  doctrina  de  Ecclesia  schema  non  tangit  non- 
nullos aspectus  magis  obvios  quibus  Ecclesia  cognoscitur,  immo,  qui- 
bus spem  et  amorem  hominum  sibi  conciliat  ...18.  Parcite  mihi  si  aliquos 
ex  his  aspectibus  in  mentem  revocem: 

a)  Ecclesia  ab  omnibus  agnoscitur  ut  continuatrix  operis  Chri- 
sti, eius  conditoris,  qui  sua  doctrina,  vita,  passione,  morte  et  resurrec- 
tione omnibus  hominibus  ostendere  voluit  viam  verae  libertatis  et  di- 
gnitatis. 

h)  Omnes  bene  intellegunt  missionem  specificam  Ecclesiae  esse 
spiritualem,  procul  ab  ambitione  omni,  a dominatu,  a potestate. 

c)  Nemo  est  qui  non  videat,  etiamsi  ad  Ecclesiam  nullo  modo 
pertineat,  eam  esse  communitatem  quamdam  universalem,  eamque  ha- 
bere bonum  commune  sibi  proprium:  quod  bonum,  etsi  praecipue  in 
unione  intima  cum  Iesu  Christo  consistat,  etiam  in  res  temporales 
maximi  momenti  pro  tota  familia  humana  redundat  in  hoc  mundo...19 

d)  Quis  est  qui  non  videat  spiritualem  vocationem  Ecclesiae  in 
eo  consistere  ut  per  sui  abnegationem  ac  per  veram  caritatem  testimo- 
nium praebeat  ipsius  vitae  Christi,  et  ideo  quomodo  Ecclesia  in  suis 
membris  debeat  non  solum  imitari  paupertatem,  abnegationem,  sacri- 
ficium vitae  sui  conditoris,  sed  cum  ipso  teneatur  prosequi  pauperes, 

dolentes,  ignorantes,  quoscumque  vel  egestas  vel  immerita  miseria,  sive 
in  ordine  corporali  sive  in  spirituali,  oppressit? 

e ) Ecclesia  tandem,  vel  populus  Dei,20  ut  omnibus  patet  et  ali- 
quomodo  notavit  iam  hodie  rev.mus  Larrain21  per  homines  in  terris 
est  repraesentata,  ac  proinde  omnes  intellegere  possunt  quomodo  eius 
historia  et  actio  non  parum  humanorum  membrorum  debilitate  incli- 
netur22 

Cum  res  ita  se  habeant  cumque  multum  conferat  ut  modus  quo  doc- 
trina de  Ecclesia  proponitur  talis  sit  qui,  nedum  spem  illudat  populorum, 
respondeat  plene  captui  singulorum  hominum,  humillime  vobis  sequen- 
tes23  propositiones  facere  volumus: 

1.  Ordo  totius  schematis,  quantum  fas  sit,  ita  reficiatur  ut,  initio 
facto  a notis,  ad  minus  nota  procedat,  ita  ut  mentes  et  corda  gradatim 
in  doctrinam  de  Ecclesia  introducantur...24 

2.  Ut  vero  in  ipsa  sessione  Concilii  responsum  demus  illi  quaestioni 
tanti  momenti  et  tam  vehementer  ab  hominibus  exspectatae:  Ecclesia, 
quid  dicis  de  te  ipsa?,  oportet  ut  Concilium  documentum,  nuntium, 
vel  catechismum  quemdam  publicum  faciat  in  quo  doctrina  tota  de 
Ecclesia  exponatur,  sed  modo  et  sermone  adaequatis  mundo  hodierno. 

Tandem ,25  in  Prooemio  schematis  de  Ecclesia,  deleantur  illa  verba 
in  quibus  dicitur  Ecclesiam  intendere  naturam  suam  declarare  non  so- 
lum fidelibus  sed  etiam  et  mundo  universo  et  quidem  sermone  menti 
hodiernae  accommodato.  Dixi. 


In  textu  scripto  tradito-.  1 deest.  2 a.  1962.  3 in  universo  mundo. 

4 diversarum  denominationum  vix.  5 hominum.  6 noscunt  Ecclesiam 
revera  esse  aliquid  magni  momenti,  sive  saeculari  eius  historiae  attendatur,  sive 
ingenti  eius  vi  et  influxu  in  societate,  sive  organizationi  et  diffusioni  in  toto 
mundo,  sive  intrepidae  fidelium  adhaesioni  et  fidei.  Sciunt  omnes  non  solum. 
7 homines.  8 Tam  inquies  est  mundus  iste,  interdum  etiam  a fundamentis  ever- 
sus. 9 felicissimae  recordationis,  fines  Concilii  Vaticani  exponens,  haec  pro- 
nuntiavit: « Verumtamen  in  praesenti  oportet  ut  universa  doctrina  christiana. 
10  est  enim  aliud  ipsum  depositum  fidei,  seu  veritates  quae  veneranda  doctrina 
nostra  continentur,  aliud  modus  quo  eaedem  enuntiantur,  eodem  tamen  sensu 
eademque  sententia  ».  11  cum,  alteram  sessionem  Concilii  aperiens,  pronun- 

tiatis iisdem  verbis  Papae  Ioannis,  idem  momentum  concedendum  esse  asseruit 
modo  doctrinae  exponendae.  12  deest.  13  deest.  14  tamen.  15  non 
solum  intra  ipsas  catholicas  organizationes  apostolatus  laici,  sed.  16  postquam 
schema  legissent,  postquam  enucleatas  explicationes  a peritis  quibusdam  audis- 
sent.  17  vel  ordo  quo  doctrina  de  Ecclesia  exponitur.  18  sive  Christianorum 
sive  catholicorum  sive  etiam  paganorum,  qui  nondum  mysterium  Ecclesiae  pos- 
sunt intelligere.  19  ubi  Ecclesia  versatur  inter  diversas  organizationes,  dispa- 
res culturas,  dissimilia  regimina  politica,  discordes  vel  etiam  oppositas  oecono- 
micas et  sociales  rationes.  20  deest.  21  deest.  22  deficiat:  sancta  igitur 

cum  sit  et  sanctificans,  tamen  nihil  mirum  si  quando,  condicione  humana  suo- 
rum membrorum  adstricta,  humana  quoque,  immo  peccatis  et  divisionibus  inqui- 
nata appareat.  Sed  quamvis  humanarum  macularum  velum,  splendentem  Ecclesiae 
vultum  aliquando  obscuret,  omnes  tamen  honesti  homines  intueri  possunt  ac 
debent  in  ea  viam,  veritatem  et  vitam,  i.  e.  Iesum  Christum  ipsum,  cum  suo 
Spiritu,  perpetuo  in  Ecclesia  praesentem.  23  duas.  24  donec  in  ea  inve- 
niant iuxta  uniuscuiusque  captum,  altissimum  vitae  mysterium  quae  est  Eccle- 
sia, quae  et  opus  Christi  continuat  et  eius  mysticum  Corpus  constituit,  superna- 
turali  gratia  vivificatum.  Quod  si  ita  fiat,  facilior  in  futurum  erit  explicatio  pasto- 
ralis et  paedagogica  istius  doctrinae  ab  episcopis,  sacerdotibus  et  laicis  magis 
illustratis.  25  3. 

Haec  vota  etiam  sua  faciunt:  em.mi  ac  rev.mi  cardd.,  arch.  et  episcopi 
Hispaniae  congregati  in  Collegio  Hispanico,  feria  VI  18  octobris  1963;  em.mus 
card.  Petrus  Gerlier,  arch.  de  Lyon;  exc.mi  Ioannes  B.  Velasco  O.P.,  ep.  Amoy 
(China);  Gerardus  Coderre,  ep.  S.  Ioannis  de  Quebec  (Canada);  Georgius  Hakim, 
ep.  Akkas  (Palaestina);  Henricus  Pechuan,  ep.  Crucis  dei  Eje  (Argentina);  Geor- 
gius Mercier,  ep.  Laghouat  (Algeria);  Philippus  Nguyen-Kim-Diem,  ep.  Cantho 
(Vietnam);  Andreas  Fauvel,  ep.  Quimper;  Franc.  Xav.  Ariz,  ep.  tit.  Bapara 
(Peru);  Carolus  M.  Himmer,  ep.  Tournai  (Belgica);  Ildefonsus  M.  Sansierra,  ep. 
tit.  Ores  (Argentina);  Alfredus  Ancel,  ep.  tit.  Mirina  (Francia);  Iulius  Anger- 
hausen,  ep.  tit.  Eminentiana  (Germania);  Bernardinus  Pinera,  ep.  Temuco  (Chile); 
Antonius  Fragoso,  ep.  tit.  Ucres  (Brasilia);  Adolfus  Hernandez,  ep.  Tapachula 
(Mexico);  Hieronymus  Podesta,  ep.  Avellaneda  (Argentina);  Guy  Riobe,  ep.  Or- 
leans  (Francia);  Vincentius  Reyes,  ep.  Borongan  ( Philipp . ) ; Ioseph  Vicente  Ta- 
vora,  arch.  ep.  Aracayii  (Brasil);  Severino  Mariano,  ep.  Pesqueira  (Brasil);  Otavio 
Aguiar,  ep.  Palmeira  dos  Indios  (Brasil);  Epaminondas  Araujo,  ep.  Rui  Barboja 
(Brasil);  Manuel  Pereira  da  Costa,  ep.  Campina  Grande  (Brasil);  Emanuel  Ta- 
vares,  ep.  Caice  (Brasil);  Ioseph  Adelino  Dantes,  ep.  Garanhuns  (Brasil);  Wilson 
Schmidt,  ep.  Chapeco  (Brasil);  Ioseph  de  Medeiros  Delgado,  arch.  Fortaleza 
(Brasil). 

Nota.  Adhaereo  libenter  propositioni  factae:  — « Ut  cura  S.  Concilii  Vati- 
cani II  Catechismus  conficiatur  de  doctrina  Ecclesiae  quo  methodo  paedagogica 
hominibus  offeratur  possibilitas  cognoscendi  Christi  Ecclesiam  ».  Hilarius  Roatta, 
ep.  S.  Agathae  Gothorum. 

Moderator-.  Exc.mus  P.  D.  secretarius  generalis  velit  legere  emen- 
dationem decimam  primam  ad  cap.  IV  de  schemate  sacrae  Liturgiae. 

Secretarius  generalis:  Lego  emendationem  decimam  primam:  pag.  187 
(videatis  pag.  35,  n.  97,  partem  alteram)  ...  [ cf . pag.  116]. 

Exc.mus  P.  D.  VILLELMUS  M.  VAN  ZUYLEN 

Episcopus  Leodiensis 

V enerabiles  Fratres, 

Tres  animadversiones  liceat  mihi  facere  relate  ad  cap.  III. 

I.  De  modo  dicendi  et  lingua  adhibita.  Doctrina  explanata  in 
cap.  III  placet.  Sed  1 sermo  ac  lingua  quibus  haec  doctrina  exponitur, 
videntur  nimis  ...2  intricati,  quod  ceteroquin  generatim  valet  de  aliis 
capitibus  totius  schematis.  Phrases  sunt  praeter  consuetudinem  longae 
ac  complexae,  sive  quia  permultae  ideae  in  illis  ...3  condensantur  ...4, 
sive  quia  citationes  biblicae  inseruntur  nimis  amplae  ac  numerosae  ...5. 
Textus  impressionem  suggerit  quod  plures  redactiones  variorum  aucto- 
rum, non  sine  vi  artificioque,  in  unum  sunt  collectae. 

Scio  utique  modum  dicendi  ac  stylum  a Synodis  adhibitos  differre  a 
sermone  usuali  et  aliquam  solemnitatem  necnon  densitatem  induere  de- 
bere. Sed  ne  quid  nimis!  Praesertim  in  hoc  capite  quod  de  laicis  tractat 
et  ab  iisdem  certe  esset  legendum  ac  perlegendum...6 

Proinde  exopto  humiliter  7 ut  redactio  huius  capitis  . . .8  maiorem  uni- 
tatem, simplicitatem  et  claritatem  exhibeat. 

II.  De  exercitio  sacerdotii  universalis  in  adimpletione  officii  status. 
N.  24  agit  de  sacerdotio  universali , illudque  explicat  pag.  7,  linn.  4 ss.9 

Non  tamen  sufficienter,  ni  fallor,  in  luce  ponitur: 

1.  exercitium  seu  actus  huius  sacerdotii  universalis  de  facto  coin- 
cidere  cum  precibus  atque  actibus  illis  concretis  quibus  unusquisque 
fidelium  cotidie  officia  status  sui  adimplet...10 

In  loco  enim  primae  Petri,  ad  quem  schema  remittit  ...u  apostolus 
fideles  comparat  cum  lapidibus  vivis,  superaedificatis  super  Christum, 
ad  efformandam  domum  spiritualem,  templum  quod  est  opus  Spiritus 
Sancti  ...12.  Fideles  autem  non  sunt  tantummodo  templum  in  quo  cul- 
tus ...13  celebratur,  sunt  insuper  ,..14  illi  qui  cultum  celebrant,  sacerdo- 
tium ...1S  sanctum,  cuius  est  — ut  dicit  textus  — « offerre  spirituales 
hostias  acceptabiles  Deo  per  Iesum  Christum  » (verbum  « offerre  », 
graece  aveveyKcu  — hoc  sit  per  transennam  dictum  — est  verbum  ex 
lingua  liturgica,  adhibitum  in  epistola  Iacobi,  cap.  2, 16  ad  describendum 
sacrificium  Isaac).  Fideles,  ut  pertinentes  ad  hoc  sacerdotium  univer- 
sale, offerre  debent  Deo  non  iam  animalia  nec  fructus  terrae  ,..17,  sed, 
sicut  dicit  ,..18  S.  Paulus:  « fructus  Spiritus  » ...19.  Ipsa  prima  epistola 
Petri  qiihil  amplius  dicit  de  natura  harum  oblationum,  sed,  in  locis 

parallelis  epistolarum  S.  Pauli,  plura  inveniuntur  quae  clare  indicant 
quid  fideles  ofierendum  habeant.  Nempe:  offerre  debent  Deo  « hostiam 
laudis,  ...  fructus  labiorum  confitendum  nomini  eius  »,  laudes  ergo  et 
preces,  ut  ait  epistola  ad  Hebraeos  ...20;  offerre  debent  « obsequium  fidei 
suae  »,  ut  ait  epistola  ad  Philippenses  ...21,  fructusque  vitae  apostolicae 
« ut  fiat  — verba  sunt  epistolae  ad  Romanos  ...22  — oblatio  accepta  et 
sanctificata  in  Spiritu  Sancto  »;  offerre  debent  « corpora  sua  » tam- 
quam « hostiam  viventem,  sanctam,  Deo  placentem  »,  sanctitatem  ergo 
totius  vitae  suae,  ut  ait  epistola  ad  Romanos  ...23,  et  ita  « rationabile 
obsequium  Deo  praestantes  ». 

Est  ergo  per  vitam  suam  christianam  cotidianam  et  in  hac  eadem 
vita  quod  fideles,  precando  et  adimplendo  munera  sui  status  sive  sacri 
sive  profani,  sacerdotium  universale  exercent...24 

2.  Ex  alia  parte , non  25  sufficienter  in  luce  ponitur  connexio  inti- 
ma huius  sacerdotii  universalis  cum  oblatione  ipsius  Domini  Iesu  Chri- 
sti. Post  mortem  suam  enim,  ipse  Dominus  ...26  possibilitatem  homini- 
bus reddidit  sese  offerendi  Deo  in  « rationabile  obsequium  »,  et  isti 
oblationi  fidelium,  uniendo  eam  proprio  sacrificio,  confert  significatio- 
nem verum  et  valorem  definitivum  21 

Si  haec  connexio  indicaretur,  haberetur  eo  ipso  medium  exponendi 
quomodo  sacerdotium  universale  et  sacerdotium  ministeriale,  etsi  essen- 
tialiter diversa,  ambo  profluunt  a Summo  Sacerdotio  Christi,  et  ad  in- 
vicem ordinantur.  Haec  recte  in  textu  affirmantur,  sed  quasi  ex  abrupto 
et  modo  abstracto  tantum  et,  ut  ita  dicam,  cum  quadam  anxietate...28 

3.  De  usu  ambiguo  expressionis  « valores  morales  » (ad  nume- 
rum 25).  Omnino  consentio  in  triplici  gradu  distinguendo  pro  activitate 
apostolica  laicorum,  sed  minus  placet  usus  factus  expressionis:  « diffusio 
valorum  moralium  ».  Difficultas  provenit 29  ex  ambiguitate  istorum  ver- 
borum, ratione  habita  nexus  intrinseci  inter  valores  morales  et  reli- 
giosos. 

Etenim,  si  isti  « valores  morales  » considerantur  in  tota  sua  am- 
plitudine, designant  non  tantum  sic  dictam  legem  naturalem,  sed  totam 
ethicam  profluentem  ex  revelatione  ev angelica;  tunc  de  illis  mentio 
fieri  debet  in  paragrapho  « a »,  ubi  agitur  de  « annuntiatione  fidei  »...30 

Si  vero  31  verba  « valores  morales  » intelliguntur  de  omnibus  perti- 
nentibus ad  ordinem  moralem  prout  iste  expresse  contradistinguitur 
ab  ordine  religioso  et  praesertim  a revelatione  evangelica,  tunc,  certe 
tuitio  et  diffusio  « valorum  moralium  » ...32  considerari  potest  ut  perti- 
nens ad  illas  « condiciones  diffusioni  religionis  idoneas  » (de  quibus  in 
§ b),  sed  dici  nequit,  ut  prosequitur  textus,  quod,  diffundendo  illos, 
laici  « in  ipso  saeculo  viventes  mundum  evangelico  nuntio  illuminent  ». 

Mutationes  textus  correspondentes  secundae  et  tertiae  animadver- 
sioni scripto  tradam  secretariatui? 3 Dixi. 


In  textu  scripto  tradito : 1 Attamen.  2 redundantes  et.  3 concatenan- 
tur et.  4 (v.  g.  initium  adhortationis  § 27,  pag.  11,  linn,  11-18).  5 (v.  g. 

§ 24,  pag.  7,  linn.  11-17).  6 Omnino  cavendum  est  ne  stylus  vel  « genus 

litterarium » redactionis  obstaculum  fiat  pro  largiori  diffusione  doctrinae  quae 
tanti  momenti  est  ac  fructus  pastorales  tam  uberes  promittit.  7 deest.  8 re- 
visioni subiiciatur  ita  ut.  9 De  exercitio  sacerdotii  universalis  et  officio 
status.  Ad  n.  24  quod  attinet:  sectio  haec  tanquam  titulum  habet  « De  sacer- 
dotio universali  necnon  de  sensu  fidei  et  de  charismatibus  fidelium ».  Quod 
universale  fidelium  sacerdotium  deinde  in  eadem  pag.  7,  linn.  4-21  fusius  expli- 
catur. 10  in  quantum  illi  actus,  in  spiritu  Christi  positi  ab  eoque  animati 

(cf.  Rom.  15,  15-16)  revera  actus  fiunt  quibus  Christo  Domino  honor  cultusque 
in  spiritu  et  veritate  tribuitur.  11  (pag.  7,  lin.  10).  12  ( 1 Petr.  2,  4-10). 

13  veri  Dei.  14  et  etiam,  saltem  in  hoc  textu.  15  nempe.  16  2,  21. 
17  ut  in  Veteri  Lege  fieri  solebat.  18  ipse.  19  ( Gat . 5,  22).  20  13,  15 

(cf.  etiam  Apoc.  8,  3-4).  21  (2,  17).  22  (15,  15-16).  23  (12,  1).  24  qua- 

tenus eadem  munera  in  hostiam  laudis  Deo  viventi  adimplent.  Utile  sane  esset 
si  hic  vitae  christianae  aspectus,  qui  non  semper  satis  sublineatur,  in  praesenti 
schemate,  ubi  sine  dubio  iam  apparet,  omni  claritate  exprimatur.  25  Nec  etiam. 

26  cuius  totum  officium  status  erat  « facere  voluntatem  Patris  » (cf.  Io.  4,  34)  et 
qui  sola  erat  hostia  Deo  de  se  acceptabilis,  per  mortem  suam,  inquam,  Dominus  et. 

27  valorem  confert  ac  significationem  verum  et  definitivum.  28  Illa  pulchra 
doctrina  certe  melius  exponi  posset  ad  aedificationem  et  fecunditatem  apostolicam 
nostrorum  fidelium.  29  exsurgit.  30  et  hoc  quia  nuntium  ev angelicum  con- 
tinet praecepta  et  consilia  moralia,  ut  patet,  et  reassumit,  perficiendo  eam,  ipsam 
legem  naturalem.  31  deest.  32  in  collaboratione  cum  omnibus  hominibus 
bonae  voluntatis,  certe  est  maximi  momenti  et.  33  Propono  ergo  1.  ut  textus 
rescribatur  lingua  ac  sermone  simplicioribus  et  magis  adaptatis  intelligentiae 
fidelium;  2.  quoad  n.  24:  addantur  lin.  7,  post  « omnem  actum  hominis  christiani  » 
saltem  verba:  « qui  officia  adimplet  status  sui  ».  Substituatur  linn.  17-21  a verbis 
« Cum  autem  sacerdotium  » novus  textus  sequens:  « Dominus  Iesus  ergo,  Pon- 
tifex aeternus,  omnibus  fidelibus  sibi  coniunctis  sacerdotium  suum  ac  sacrificium 
participandum  praebuit,  ita  ut  iure  dicantur  christiani  “ omnes  sacerdotes,  quo- 
niam membra  sunt  unius  sacerdotis  ” (August.,  De  Civ.  Dei , XX,  10;  PL  41,  666); 
inter  eos  vero  aliquibus  electis  peculiarem  participationem  communicat,  qua, 
in  servitio  fratrum  suorum  sacerdotio  ministeriali  seu  hierarchico  constituuntur; 
3.  quoad  n.  25:  duas  emendationes:  a)  in  § a , pag.  9,  lin.  11:  post  verba 
« ipsique  valores  religiosi »,  addantur  verba  « ac  morales  cum  istis  connexi »; 
b)  in  § b,  pag.  9,  lin.  23:  post  verba  « valoresque  morales»  addatur  verbum 
« naturales  ».  Et  corrigatur  ultima  pars  phrasis:  « mundum  evangelico  nuntio  » 
ratio  habita  animadversionis  supra  factae. 

Moderator-.  Exc.mus  P.  D.  secretarius  legat  emendationem. 
Secretarius  generalis-.  Ad  art.  77.  Emendatio  decima  secunda: 
pag.  188,  linn.  4-6  (videatis  pag.  36,  n.  101  fasciculi)  ...  \cf.  pag.  116]. 

Exc.mus  P.  D.  LAURENTIUS  IOSEPH  SHEHAN 
Archiepiscopus  Baltimorensis 

Venerabiles  Patres: 

Loquar  in  nomine  episcoporum  Statuum  Foederatorum  Americae 
Septemtrionalis  qui  in  sessione  sua  huius  hebdomadae  hoc  munus  mihi 
commiserunt,  ut  sententiam  eorum  exprimerem  de  illa  parte  cap.  III 
schematis  de  Ecclesia , quae  invenitur  sub  n.  25,  pag.  10,  a lin.  7 usque 
ad  lin.  22  inclusive. 

Textus  de  quo  tractatur  et  in  quo  verba  « infaustae  separationi  » 
occurrunt,  nobis  videtur  funditus  recognosci  debere.  Quod  praesens 
textus  claritate  caret,  omnino  evidens  videtur  ex  iis  quae  tum  intra  tum 
extra  hanc  aulam  iam  dicta  sunt.  A quibusdam  assumitur  textum  agere 
de  relationibus  inter  Ecclesiam  et  Statum  — quod  quidem  nobis  videtur 
omnino  esse  falsum. 

In  cap.  III  agitur  imprimis  de  munere  laici  catholici  apostolico  in 
mundo,  munere,  nempe,  mundum  sanctificandi  atque,  in  hoc  opere 
sanctificationis,  duo  evitandi  extrema,  scii.  « ex  altera  parte  confusio- 
nem vel  indebitam  permixtionem  religionis  et  Ecclesiae  cum  rebus 
mere  civilibus  » et  ex  altera  parte  disiunctionem  earumdem  rerum  in 
duas  categorias  distinctas,  plene  disiunctas  et  immo  oppositas. 

Quaestio  integra  de  relationibus  inter  Ecclesiam  et  Statum  re  vera 
maximi  momenti  est  quae  summa  diligentia  et  prudentia  indigeret. 
Quaestio  laicis  quidem  pertinet,  sed  pertinet  toti  Ecclesiae;  in  hoc  ca- 
pitulo, autem,  nobis  videtur,  locum  non  debet  habere,  et  praesertim 
non  quasi  ex  obliquo  introduci. 

Breviter,  nobis  persuasum  est  supra  citatas  lineas  in  pag.  10  ita 
recognosci  debere  ut  quaestio  de  relatione  inter  Ecclesiam  et  Statum 
omnino  amoveatur;  aliter,  nobis  videtur  melius  esset,  si  textus  vel  potius 
illa  pars  textus  de  qua  1 hic  agitur  de  medio  tolleretur. 

Ex  mea  parte,  praeterea,  unam  emendationem  proponere  velim.  In 
pag.  6 de  lin.  30  ad  lin.  40  agitur  de  mundo  in  quo  christifideles  mis- 
sionem propriam  exercent...2 

Verbum  « mundus  » clarificatur  quidem  in  nota  4,  quae  incipit  in 
linea  paenultima  pag.  11. 

Mihi  autem  videtur  multum  oportet  ut  verbum  « mundus  » in  ipso 
textu  clarificetur.  Ergo  hanc  emendationem  propono  in  lin.  40  post 

verbum  « sanctificant  »,  nempe:  « Mundus  enim  a christifidelibus  sub 
duplici  aspectu  spectari  debet,  sicut  ab  ipso  Christo  est  spectatus,  qui 
“ mundum  sub  signo  peccati  et  satanae  odio  habet,  sed  homines  in 
hoc  mundo  degentes  diligit  et  vult  ut  mundus  per  fidem  salvetur;  si- 
militer agere  debent  christiani  Omnes  secundum  operationem...  etc.  ». 
Rationes  emendationis: 

1.  Sic  clarificarentur  tum  antithesis  saepe  tam  vivide  capta  in  vita 
sic  dicta  saeculari  christifidelium,  tum  missio  laicorum  in  Ecclesia  et 
finis  Actionis  Catholicae,  qui  est  ut,  ope  catholicorum,  ea  omnia,  quae 
ipsos  circumstant  et  quae  ab  ipsis  tanguntur,  christiana  fiant. 

2.  Haec  emendatio  valde  ...3. 

Moderator : Venerabilis  Pater,  faveas  attendere  aliquantulum,  ut 
explicationem  quamdam  possim  dare  Patribus. 

Emendatio  quae  votanda  est,  suffraganda  est  nunc,  est  emendatio 
quae  in  pag.  7 signatur  n.  12,  ad  art.  77.  In  textu  apparet  ut  ultima 
emendatio,  sed  votanda  est  nunc,  prout  est  in  pag.  7,  emendatio  12, 
quae  lecta  est  a secretario  generali. 

Orator : ...  Dixi. 

Moderator : Velis  excusare,  Pater!  Perge  sermonem  tuum!  Perge  lo- 
qui, Pater!... 


In  textu  scripto  tradito-.  1 de  quo.  2 Sic  legitur:  « Iamvero  Sacrosancta 
Synodus  nomine  laicorum  intelligit  fideles  qui  baptismate  in  populum  Dei  cooptati 
in  communi  christifidelium  statu  Deo  serviunt,  et  pro  parte  sua  missionem  totius 
populi  christiani  in  mundo  exercent,  etiam  per  actionem  religiosam,  sed  neque 
ad  ordinem  hierarchicum  neque  ad  statum  religiosum  ab  Ecclesia  sancitum  perti- 
nent. Animum  scii,  convertit  ad  illos  qui  in  laboribus  huius  mundi  partes  agunt, 
sed  spiritu  evangelico  ducti,  concupiscentiis  saeculi  valide  opponuntur,  immo  vo- 
catione sua  christiana  mundum  velut  ab  intra  sanctificant  ».  3 iuvaret  ut  fide- 

les praedicationem  pastoralem  melius  intelligerent  de  mundo  aufugiendo  et  de 
seipsis  « ab  hoc  saeculo  immaculatis  custodiendis  ».  3.  Hac  emendatione,  mihi 
videtur,  clarificaretur  et  corrigeretur  quod  in  libro,  anglice  scripto  et  nuper 
impresso,  aequivoce  dicitur  de  “ the  old  mentality  of  the  two  cities  ” i.  e.  de 
conceptu  antiquo  duarum  civitatum,  civitatis  Dei  et  civitatis  hominum,  qui  con- 
ceptus, eius  opinione  forsitan  et  aliorum,  diebus  hodiernis  valere  non  videtur. 
4.  Clarificaretur  etiam  sensus  vocationis  christianae  ad  sanctitatem  persequendam 
et  in  omnium  fere  hominum  beneficium  natura  patefieret  istius  mundi  cuius  amor 
vitae  christianae  opponi  dicitur.  5.  Clarificaretur  quoque  et  roboraretur  concep- 
tus missionis  Ecclesiae  quam  Summus  Pontifex  felicis  memoriae  Ioannes  XXIII 
expressit  in  nuntio  radiophonico  die  11  septembris  a.  1962  dato,  scii.  «Mundus 
revera  Christum  requirit  et  Ecclesiae  proprium  est  mundo  Christum  afferre  » 

(II  mondo  infatti  ha  bisogno  di  Cristo:  ed  e la  Chiesa  che  deve  portare  Cristo 
al  mondo  »;  A AS,  54,  p.  681).  Multum  ergo  oportet  ut  in  textu  exprimatur 
mens  Christi  de  mundo,  quae  quidem  mens  inveniri  potest  in  Sacra  Scriptura, 
praesertim  in  scriptis  S.  Ioannis  et  S.  Pauli;  ubi  invenitur  duplex  significatio 
vocabuli  « mundus  » (v.  g.  in  Io.  1,  9-10;  7,  7;  15,  15.  19  et  in  Gal.  1,  4 et 
Rom.  8,  1-12). 


10 

Exc.mus  P.  D.  IOSEPH  PETRUS  DA  SILVA 
Episcopus  tit.  Thiavensis,  aux.  Lisbonensis 

Em. me  Praeses,  venerabiles  Fratres, 

1.  Laudibus  in  hac  aula  conciliari  auditis  pro  praesenti  capite 
de  populo  Dei  et  speciatim  de  laicis  laeto  animo  adhaereo.  Vere  ipsum 
continet  « nova  et  vetera  »,  e perenni  divinae  revelationis  atque  Eccle- 
siae magisterio  hausta,  ut  populus  Dei,  laicis  collaborantibus,  homini- 
bus universis  coincidat  et  omnia  in  Christo  instaurentur. 

Laicis  collaborantibus,  dixi:  ipsi  enim  Ecclesia  quoque  sunt,  et  per 
illos  maxime,  christianae  suae  dignitatis  atque  apostolicarum  responsa- 
bilitatum  conscios,  Ecclesia  fieri  potest  effective  « principium  vitale  so- 
cietatis humanae  » ...\  Collaboratio  haec,  insubstituibilis  atque  in  dies 
magis  ac  magis  necessaria,  non  deerit  ut  « mundus  totus  — sunt  verba 
Pii  Papae  XII 2 — a fundamentis  instaurandus  sit,  transformandus  e 
barbaro  in  humanum,  ex  humano  in  divinum,  i.  e.,  secundum  Cor 
Dei  »...3 

Huius  rei  praebet  namque  solidum  spei  fundamentum  mirabilis  zeli 
apostolici  floratio  in  Actione  Catholica  et  in  aliis  apostolatus  laicorum 
coetibus  universim  manifesta,  Spiritus  Sancti  in  Ecclesiam  et  per  ipsam 
in  mundum  operationis  evidens  signum,  phoenomenum  vere  insolitum 
quod  sola  christianismi  prima  saecula  viderunt.  Insolitum  etiam  factum 
quod  in  constitutione  dogmatica  de  Ecclesia  locum  suum  habeant  laici 
et  in  hac  aula  conciliari,  benigna  concessione  Summi  Pontificis  feliciter 
regnantis,  aliquo  modo  repraesententur  in  praeclaris  viris  auditoribus. 
Propterea,  immo  etiam  propter  ab  aliquibus  Patribus  iam  proposita, 
difficile  non  erit  praevidere  Concilium  Oecumenicum  Vaticanum  II 
futurum  esse  pro  laicis  quod  Tridentinum  pro  clero  fuit. 

2.  Multa  et  optima  a pluribus  Patribus  iam  dicta  sunt  de  quaestio- 
nibus aliquando  arduis  principia  dogmatica  attinentibus  in  capite  discep- 
tationi subiecto.  Mihi  liceat  attamen  aliqua  addere  quae  ordinationem 
generalem  textuum  et  eorum  formulationem  concrete  respiciunt.  Quae- 
dam additamenta  etiam  proponam. 

In  his  prae  oculis  habebo  quod  exc.ma  commissio  de  laboribus  Con- 
cilii coordinandis  censuit  disponendum,  scii.:  hoc  cap.  III  dividendum 
esse  in  duas  partes,  quarum  prior  sit  de  populo  Dei  in  genere  et  efformet 
cap.  II  schematis  huius  constitutionis,  altera  vero  de  laicis  in  specie 
et  caput  constituat  IV. 

Prae  oculis  etiam  habebo  novam  horum  capitum  ordinationem,  ap- 
probatione, ut  video,  dignam  immo  laudandam,  ab  em.mo  D.  card.  Sue- 
nens  propositam.  Circa  hanc  novam  ordinationem  vellem  tamen  propo- 
nere: 

a)  N.  23  pag.  5 usque  ad  lin.  30  pag.  6,  cuius  doctrina  fidelibus 
in  genere  communis  est,  a capite  de  laicis  ad  caput  de  populo  Dei  trans- 
feratur. 

b ) Linn.  21  ss.  (pag.  6 et  7)  cum  duabus  paragrapbis  — « Sae- 
cularis character...  » et  « Sicut  ipsa  Ecclesia...  » (Emendationes,  pars 
altera,  pag.  10,  n.  29)  — novum  constituant  numerum  inserendum  in 
cap.  IV,  scii,  de  laicis  in  specie , immediate  post  introductionis  verba. 
Paragrapbi  etenim  illae  optima  continent  elementa  positiva  ad  clario- 
rem reddendam  et  complendam  laici  definitionem  quae  pluribus  Patri- 
bus, rationabiliter  quidem,  nimis  negativa  videtur. 

c)  Horum  capitum  duorum  in  redactione  separetur  quod  ad  fide- 
les in  genere  et,  respective,  ad  laicos  in  specie  refertur. 

3.  His  dictis  de  reordinatione,  ad  alia  argumenta  super  enunciata 
transeo: 

a)  In  schemate  decreti  de  apostolatu  laicorum  uti  praesupposita 
habentur  huius  apostolatus  doctrinalia  fundamenta  in  constitutione  dog- 
matica de  Ecclesia  digesta.  Et  merito  quidem.  Decretum  illud  nonnisi 
applicationem  intendit  huius  doctrinae  semper  actualis  necessitatibus 
mundi  nostrae  aetatis.  Hoc  optime  iam  dixit  em.mus  D.  card.  Cento, 
praeses  commissionis  de  apostolatu  laicorum.  Fundamenta  autem  haec 
non  inveniuntur  formulata  in  capite  de  laicis,  nisi  forte  modo  diffuso. 
Propono  igitur,  cum  exc.mo  D.  Civardi,  ut  ipsa  sint  recto  ordine  et 
clare  exposita  in  capite  de  quo  agitur.  Sacramentum  incorporationis  in 
Ecclesiam,  quod  est  baptisma,  et  sacramentum .«  aetatis  perfectae  vitae 
spiritualis  » ...4  et  apostolatus  ex  officio,  scii,  'confirmatio,  necnon  (pro 
coniugatis)  matrimonii  sacramentum,  atque  etiam  mandatum  caritatis 
erga  Deum  et  erga  proximum,  adeo  praebent  apostolatus  dogmatica 
fundamenta  ut  in  hoc  capite  omitti  non  possint.  Ipsa  enim  constituunt 
principia  ontologica  et,  ut  ita  dicam,  dynamica  in  linea  essendi  et  ope- 
randi supernaturaliter  quae  hoc  loco  non  possunt  non  afferri. 

b ) Ab  em.mo  D.  card.  Ruffini  iam  notatum  est  quod  minus 
exactum  videtur  inveniri  in  cap.  III,  n.  23,  pag.  6,  linn.  13  ss.:  « Et  si 

quidem  ex  voluntate  Christi  ut  doctores,  mysteriorum  dispensatores  et 
pastores  super  alios  constituuntur,  vera  tamen  inter  omnes  viget  aequa- 
litas, quoad  dignitatem  et  actionem  cunctis  fidelibus  communem...  etc.  ». 

Haec  pericopa  et  aliae  quae  sequuntur  a Litteris  Encyclicis  Ubi 
Arcano  Pii  XI  aliquando  ipsis  verbis  videntur  deprompta,  sensu  tamen 
aliquantum  immutato. 

Pressura  temporis  compulsus , alios  aliis  textus  conferre  non  pos- 
sum. Eos  exc.mo  secretario  generali  tradam  scripto , et  propono  ut  pe- 
ricopa supra  denuo  perpendatur  et  melius  explanetur  luce  Ubi  Arcano.5 

c)  et  ultima.  Cum  vitalis  unio  cum  Christo  Domino  ad  opus 
apostolicum  fructuose  aggrediendum  absolute  requiratur,  vellem  de- 
mum proponere  ut  in  adhortatione  finali  (n.  27,  pag.  11)  ad  orationem 
colendam  et  ad  sacramenta  recipienda  praeprimis  Eucharistiam  instans 
commendatio  non  omittatur. 

Hae  sunt  propositiones  quas  etiam  nomine  septemdecim  episcopo- 
rum lusitanorum  vestro  iudicio  humiliter  submitto.  Dixi. 


In  textu  scripto  tradito-.  1 (cf.  Pius  XII,  A.A.S.,  38,  1949,  pag.  49). 
2 deest.  3 (Pio  XII,  Discorsi  e Radiomessaggi , t.  13,  Pol.  Vat.  1952,  pag.  471). 
4 ( S . Theol.  III,  q.  72,  a.  1).  5 Summus  Pontifex,  gloriosae  memoriae,  de- 

claravit enim:  fideles  collaborantes  cum  hierarchia  « in  provehenda  Christi  cogni- 
tione... et  Christi  regno  propagando  et  instaurando,  de  communi  hominum  inter 
se  pace  optime  merentur  » et  addidit:  « haec  enim  vera  quaedam  iurium  aequa- 
litas in  regno  Christi  viget  floretque  ut  omnes  eadem  nobilitate  insignas,  eodem 
Christi  sanguine  pretioso  condecorentur;  qui  autem  praeesse  ceteris  videantur, 
Christo  Domino  ipso  suo  exemplo  praeeunte,  communium  bonorum  administri 
ac  proinde  famuli  omnium  famulorum  Dei,  infirmorum  praesertim  atque  omni 
ope  destitutorum,  et  iure  vocentur  et  sint  » ( A.A.S. , 1922,  pag.  695).  Propono 
ergo  ut  textus  nostri  schematis  luce  Ubi  Arcano  denuo  perpendatur  et  melius 
explanetur. 


11 

Exc.mus  P.  D.  IOSEPH  ARNERIC 
Episcopus  Sibenicensis 

V enerabiles  Fratres , 

Cap.  III  in  genere  placet.  Quasdam  tamen  observationes  affero. 

1.  Caput  extollit  in  clara  luce  ponendo  ius  et  officium  totius  po- 
puli Dei,  proinde  nominatim  et  laicorum,  fidei  propagandae,  quod  ius 
et  officium  profluunt  ex  potestate  accepta  in  charactere  baptismatis  et 
confirmationis. 

Doctrinam  nempe  de  sacerdotio  universali  omnium  christifidelium, 

« qui  essentialiter  non  tantum  gradu  a sacerdotio  ministeriali  differt  », 
ut  bene  dicit  caput,  maximi  momenti  esse  duco,  praesertim  pro  illis 
regionibus,  in  quibus  actio  catholica  ceteraeque  organizationes  pro  apo- 
stolatu  exercendo  existere  non  possunt,  ob  conditiones  speciales  in 
quibus  Ecclesia  invenitur.  Nam  ista  doctrina  persuasionem  profundam 
dare  quit  non  solummodo  de  proprio  officio  fidem  profitendi,  sed  etiam 
eam  propagandi  atque  mediis  aptis  eam  defendendi.  Ubi  media  externa 
pro  formandis  apostolis  desunt,  ibi  haec  sublimis  doctrina  de  participa- 
tione sacerdotii  Christi  animos  erigere  potest  atque  spiritum  apostoli- 
cum  in  illis  educare. 

2.  Caput  quoque  extollit  momentum  familiae  christianae  quoad  fidem 
quod  pro  nostris  regionibus,  in  quibus  fides  in  difficultatibus  invenitur, 
maximi  momenti  est.  Proinde  assentio  illis  Patribus  qui  volunt  adhuc 
magis  ut  inculcetur  in  capite  momentum  familiae  christianae  in  Ecclesia 
Dei.  Audeo  proponere,  ut  dicatur  orationem  factam  in  familia,  si  in 
communi  peragitur,  sub  ductu  patris  vel  matris,  si  secundum  formulas 
ab  Ecclesia  approbatas  fit  ..A  Ista  oratio  communis  in  familia  efficacior 
evaderet  et  sacerdotium  universale  maiorem  lucem  acciperet. 

3.  Caput  theologice  bene  explicat  momentum  apostolatus  laicorum 
quoque  extra  ambitum  familiarum  christianarum.  Qui  apostolatus  op- 
portune in  tres  species  dividitur  in  art.  25,  quae  divisio  sub  respectu 
documentorum  S.  Sedis,  praesertim  Pii  XII,  videtur  esse  ...2  bona. 

Alioquin  ista  divisio  et  practica  exhibetur,  praesertim  sicut  puto,  ut 
bona  introductio  in  schema  de  apostolatu  laicorum  et  in  genere  pro 
organizatione  apostolatus  in  nostris  dioecesibus.  Quamquam,  Patres  ve- 
nerabiles Concilii,  ut  supra  innui,  nos  organizare  apostolatum  laicorum 
in  nostris  dioecesibus  non  valemus.  In  nostris  dioecesibus  tantummodo 
apostolatus  individualis,  non  organizatus,  tantum  exerceri  potest  et  qui- 
dem maxime  exemplo. 

4.  Concilium  Tridentinum  definivit  exsistentiam  sacramenti  Ordinis 
et  ita  clericorum  statum  supra  statum  laicorum  extulerat.  In  hac  pe- 
riodo post-tridentina  theologia  de  clericis  progressum  habuit,  dum  theo- 
logia de  laicis  demum  ultimo  tempore.  Ita  factum  est,  decursu  saecu- 
lorum, quod  laici  respectu  ad  clericos  nimis  passive  in  Ecclesia  Dei 
sese  habuerunt. 

Nunc  autem  doctrina  et  praxis  de  apostolatu  laicorum  sine  ullo  pe- 
riculo evolvendae  sunt,  nisi  velimus  ut  atheismus  modernus  fidem  e 
medio  tollat.  Nam  hodiernus  atheismus  seu  melius  antitheismus  est 
vere  militans  contra  Deum  religionemque  quamcumque,  ut  nos  sacerdo- 
tes sine  auxilio  laicorum,  ut  omnes  agnoscimus,  valide  ei  resistere  non 
valemus. 

5.  Attamen  periculum  Ecclesiae  a laicis  hodie  quoque  venire  potest. 
Ecclesia  per  saecula  dimicare  debebat  pro  sua  libertate,  quia  potestas 
laicalis  civilis,  etiam  in  statibus  sic  dictis  catholicis,  eam  asservire  pro 
suis  finibus  temporalibus  satagebat.  Nullum  dubium  est,  quin  etiam 
hodie  tale  periculum  Ecclesiae  ...3  ubique  terrarum,  sub  variis  formis, 
imminet.  Proinde  puto  periculum  non  esse  Ecclesiae  a laicis  bonis,  sed 
a laicis  malis  qui  tamen  boni  videntur.  Nam  zizaniam  saepe  difficillime 
a tritico  dignoscere  possumus.  Ob  hanc  considerationem  propono  ut  oboe- 
dientia, saltem  breviter,  in  capite  de  populo  Dei,  clare  affirmetur  atque 
errores  periculosi  bac  in  re  clare  condemnentur.  Quod  valeret  pro  toto 
populo  Dei,  scii,  pro  laicis  et  clericis. 

6.  Ad  art.  23.  Assentio  proposito,  ut  dividatur  caput  in  duo,  scii.: 
de  christifidelibus,  in  quo  capite  dicendum  de  omnibus  quae  ...4  sunt 
hierarchiae  et  laicis.  Immo  censeo  in  introductione  huius  capitis  esse 
dicendum  adhuc  clarius,  quam  dictum  est  in  emendatione  proposita  ab 
em.mo  card.  Suenens  omnes  nos,  et  episcopos,  sacerdotes  et  laicos  per- 
tinere eodem  titulo  ad  christifideles  seu  ad  populum  Dei  cbristianum. 

7 et  ultimo.  Quoad  doctrinam  de  charismatibus  in  art.  24,  linn.  24-36, 
in  pag.  8,  humilem  meam  sententiam  aperire  audeo.  Puto  etiam  hodie 
charismata  exsistere,  et  quidem  in  numero  maiore  in  illis  regionibus  in 
quibus  Ecclesia  in  maioribus  difficultatibus  invenitur.  Saepe  admiratus 
sum,  e.  g.,  fidem  heroicam  parvulorum  vel  sapientiam  in  fide  simpli- 
cium agricolarum  defendenda.  Dixi. 


In  textu  scripto  tradito-.  1 e.  g.  si  officium  divinum  vel  eius  pars,  puta  ve- 
sperae vel  laudes  vel  completorium  cum  examine  conscientiae  persolvitur,  ut 
ista  oratio  familiis  uti  liturgica  agnoscatur.  2 valde.  3 a laicis.  4 com- 
munia. 

12 

Exc.mus  P.  D.  EMMANUEL  FERNANDEZ-CONDE 
Episcopus  Cordubensis 

V enerabiles  Patres, 

../  Ad  hanc  laicorum  quaestionem  multum  quidem  re  et  usu  factum 
est,  sed  in  disquisitione  theoretica  multa  certe  manent  dilucidanda. 
Liceat  et  mihi  quaedam  dicere .2 

...3  Primum  quidem  quoad  notionem  seu  definitionem  « laici  ». 
Compertum  est  sane  difficilem  esse  veram  et  strictam  definitionem  dare. 
Conamina  quidem  pauca  non  fuerunt,  sed  exitum  positivum  forsan 
non  plene  obtentum  est.  Aliqua  et  certa  bona  heri  audivimus  d 

Laicus  enim  sub  variis  adspectibus  considerari  potest,  et  definitio 
perfecta  omnes  continere  deberet,  sed  tunc  sine  dubio  longa  et  con- 
fusa esset  et  paucis  placeret. 

Quaestio  fortasse  ponenda  est  melius  modo  concreto 5 ut  facilius 
ad  conclusionem  aliquam  venire  possimus  pro  nostro  scopo.  Hinc,  prae- 
ferenda estne  definitio  laici  in  nostro  schemate,  vel  adhibenda  est  quae- 
dam alia 6 notio  — ratione  theologica  utique  fulcita  — pro  scopo  doc- 
trinae, vere  pastoralis,  quae  in  eo  exponitur? 

1.  Si  dogmatice  quaestio  inspiciatur,  apparet  laicos  esse  baptizatos 
qui  ad  hierarchiam  non  pertinent.  ...7  Ordo,  ex  Christi  institutione,  cleri- 
cos a laicis  distinguit  ...8.  Attamen,  haec  definitio  est  negativa,  nec  ele- 
menta positiva  quae  in  laicorum  statu  inveniuntur  enumerat. 

2.  Si  vero  res  canonice  proponatur,  laicus  ille  est  qui  neque  ad 
hierarchiam  Ecclesiae  pertinet,  neque  alicui  ex  statibus  iuridicis  perfec- 
tionis, seu  statui  religioso  adicitur.  Sed  haec  notio  etiam  notis  negativis 9 
laborat...10 

Quaedam,  et  non  parva,  difficultas  in  danda  vera  notione  laicorum 
provenit  ex  membris  institutorum  saecularium.  Suntne  revera  laici? 
Tum  ratione  consecrationis  specialis  Deo,  tum  ratione  adscriptionis  par- 
ticulari statui  perfectionis,  responsio  negativa  esse  deberet,  sed  verba 
constitutionis  apostolicae  Provida  Mater  Ecclesia  eis  favent,  cum  agant 
de  personis  quae  in  saeculo  vivunt  et  quasi  ex  saeculo  obtinere  volunt 
ut  sensus  christianus  activitates  temporales  impleat. 

His  difficultatibus  inspectis,  notio  vera  danda  est,  quae  proprio  statui 
laicorum  respondeat  et  sic  sensus  pastoralis  nostri  schematis  eminebit. 

Veniamus  iam  ad  huius  notionis  elementa.  Notio  haec  imprimis  prae 
oculis  habere  debet  missionem  — sensu  utique  non  canonico  — laici 
in  mundo.  Missio  haec  verae  vocationi  laici  respondet  et  finem  eiusdem 
prosequitur.  Talis  vocatio  ut  proprium  scopum  habet  ut  laicus  intimius 
et  in  tota  plenitudine  gratiam  sui  baptismi  — cui  accedet  postea  confir- 
matio — vivat.  Vocatio  haec  missionem  habet  ut,  sine  segregatione  a 
mundo,  immersus  in  activitatibus  temporalibus,  laicus  odorem  Christi 
ubique  effundat.  Finis  vero  missionis  in  eo  est  ut  mundum  suosque 
valores  temporales  consecret  et  ad  Deum  dirigat,  modo  suo  proprio. 

His  innixus  dicere  auderem:  laicus  est  homo  baptizatus  qui  in  mundo 
vitam  agit  christianam,  cuius  missio  est  mundum  sanctificare  quin  ab  eo 
discedat. 

Haec  autem  notio  1)  vere  positiva  dicenda  est.  Revera,  laicus  in  sua 
vocatione,  in  sua  missione  et  in  suo  fine  vivit  theologiam  consecratio- 
nis mundi  et  ad  hoc  gratiam  habet  huic  vocationi  respondenti.  Gratia 
haec  praesupponitur  et  radicitus  invenitur  in  charactere  baptismali,  cui 

postea  accedit  confirmatio,  qui  hominem  consecrat  ad  vitam  Deo  dignam 
in  terris  ducendam  et  cultum  Deo  exhibendum .n  Laicus  enim  non  potest 
definiri  ob  solam  receptionem  baptismi,  sed  ob  suam  vitam  baptismalem. 

2)  Complectitur  haec  notio  12  solos  laicos,  quia  clerici  et  religiosi, 
sive  ratione  suae  ordinationis  — quia  lex  ecclesiastica  prohibet  clericis 
multa  munera  saecularia  exercere  et  sic  ad  nihil  valet  quod  sint  in 
mundo  13  — sive  ratione  sui  status  vitae  communis ,14  sunt  segregati  a 
mundo.  Eorum  enim  vocatio  ut  finem  habet  etiam  mundi  sanctificatio- 
nem, sed  non  ex  saeculo  ipso,  sed  veluti  ab  extrinseco,  cum  mediis  quae 
non  sunt  de  mundo}5 

3)  In  hac  notione  comprehenditur  membrum  institutorum  sae- 
cularium, quin  quaestio  fiat  nunclb  de  natura  eorum  status...17 

Notio  nunc  exhibita  nititur  adspectu  sociologico : existentia  scii, 
laici  in  mundo;  et  etiam  adspectu  theologico  quum  vocatio  et  missio, 
utpote  a Deo  collatae,  gratiam  supponant.  Sed  et  habet  adspectum  pasto- 
ralem et  missionarium,  quia  prae  oculis  habet  missionem  laicorum  in 
mundo  qui  ad  Christum  trahi  debet. 

Nec  obliviscendum  est  hanc  notionem  perfecte  cohaerere  cum  pri- 
stina significatione  verbi  laos,  quod  in  primitiva  traditione  christiana 
non  designabat  indistincte  omnia  membra  populi  Dei,  sicut  minus  recte 
dictum  est  herifh  sed  coetum  determinatum,  illorum  scii,  qui  non  erant 
specialiter  consecrati  ad  servitium  divinum..}9 

Quaedam  fortasse  aliqua  explicatione  indigeant  in  nostra  declaratione 
« laici  ».  Elementa  theologica  quidem  habemus,  non  tamen  omnia  eadem 
claritate  apparent. 

Dicimus  « homo  baptizatus  »,  qui  eo  ipso  ex  canone  87  est  persona 
in  Ecclesia  cum  omnibus  iuribus  et  officiis,  et  hac  de  causa  in  definitione 
denuo  non  est  intrandum.  Ouaenam  sint  postea  iura?  Erit  determinan- 
dum.20  Sed  quia  hic  homo  baptizatus  est,  qui  postea  confirmationem  reci- 
pit, eodem  tempore  Deo  consecratus  est,  ad  Dei  servitium,  ut  eius  filius 
et  ut  particeps  sacerdotii  universalis  ad  cultum  Deo  tribuendum .21  Et 
quia  a Christo  redemptus,  pariter  vitam  christianam  profiteri  debet; 
inde  ad  sanctitatem  personalem  tendere  tenetur. 

Baptizatus  est  membrum  Corporis  Christi  et  sic  ( hoc  in  definitione 
intrare  non  debet,  sicut  heri  postulabatur ) et 22  aliorum  membrorum 
bonum  quibuscum  unum  corpus  constituit,  prosequi  debet,  ex  quo  ca- 
ritas et  ius titia  socialis  procedit. 

Quia  est  civis  populi  Dei,  bonum  totius  Ecclesiae  commune  quae- 
rere officio  tenetur,  et 23  eo  modo  quo  ipse  Christus  et  legitima  aucto- 
ritas populi  huius  statuat  vel  statuere  decernat.  Inde  cooperatio  et 
oboedientia. 

Hic  baptizatus,  quia  in  mundo  est™  mundanitas  — liceat  mihi  hoc 
verbo  uti  — est  eius  propria  nota;  ad  eum  pertinent  curae  rerum  tem- 
poralium, utpote  saecularibus  implicatus.  Sed  neque  in  hac  cura  rerum 
a fine  christiano  alienus  est,  sed  conari  debet  ut  talium  rerum  tempo- 
ralium curam  ita  gerat  ut  illis  signum  vel  characterem  christianum  im- 
ponat, atque  propriam  sanctificationem  temporalem  in  iis  gerendis  evol- 
vat. Inde  consecratio  mundi  et  spiritualitas  specifica  laicalis.  Adest  ergo 
notio  theologica  quae  hic  locum  habet  proprium,  cum  pace  Fratris  nuper 
loquentisd 5 

In  pag.  6,  lin.  31,  schematis  nostri  definitio  laici  fortasse  minus 
clara  primo  intuitu  exhibetur.  Hinc  conatus  noster  rem  dilucidiore  modo 
praesentandi,  etsi  rem  non  sim  assecutus...26  Dixi. 


In  textu  scripto  tradito-.  1 Nemo  praestantiam  huius  capitis  de  laicis  non  novit. 
Nunc  primo  aliquod  Concilium  Oecumenicum  hanc  quaestionem  attingit  et  eo 
sibi  duo  proponit:  in  primis  quis  sit  populus  Dei  ostendere,  eiusque  munus  et  a 
quibus  constituatur,  dein  iustis  laicorum  optatis  satisfacere,  qui  sua  munera 
in  Ecclesia  definiri  optant  alio  modo  quam  meris  dictionibus  negativis.  Num  erit 
necesse  de  proposito  pastorali  huius  schematis  loqui,  cum  omnes  testes  simus 
fructuum  apostolatus  laicorum  in  Ecclesia?  Adde  etiam  vim  oecumenicam  huius 
problematis  ut  fratres  disiuncti  noscant  munus  positivum  ab  Ecclesia  populo  Dei 
signatum,  quod  quidem  mere  passiva  vel  receptiva  missione  non  continetur,  tota 
historia  ecclesiastica  hoc  probante.  2 deest.  3 Et.  4 deest.  5 con- 
creta. 6 deest.  7 Per  baptismum  enim  homo  fit  civis  populi  Dei;  sed. 
8 (can.  948)  et  gradu  differunt.  9 nota  negativa.  10  Hi  duo  conceptus,  et 
dogmaticus  et  canonicus,  respondent,  ex  una  parte,  ideae  ecclesiasticae  iam  feli- 
citer derelictae  nimis  fundatae  in  separatione  inter  clericos  et  laicos,  et,  ex  alia, 
conceptui  necessitatis  ut  mundi  consecratio  fieret  per  vitam  religiosam  seu  mona- 
calem.  11  deest.  12  deest.  13  deest.  14  deest.  15  deest.  16  deest. 
17  Revera,  ratione  scopus  ipsorum  institutorum,  eorum  membra  a saeculo  et  a 
mundo  segregari  et  separari  non  debent,  quia  id  esset  contra  naturam  institutorum. 
Existentia  elementi  moralis  et  iuridici,  quod  est  consecratio  Deo  facta,  nullum 
constituit  obstaculum:  revera,  haec  consecratio  non  segregat  a mundo  membra 
institutorum  saecularium  et  ob  suam  propriam  essentiam,  membrum  aptius  facit  ut 
mundi  consecrationem  ex  saeculo  facilius  et  expeditius  consequi  possit.  18  deest. 
19  Verbum  laos  principium  secum  ferebat  specificationis  in  ipso  populo  Dei:  con- 
secrati ex  una  parte  illi  erant  qui  Deo  dedicabantur;  laici,  e contra,  illi  qui  in 
saeculo  manebant  et  efformabant  laos.  20  Unde  omnia  quae  sunt  propria  ho- 
minis et  ille  agere  valet,  laico  quoque  conveniunt.  21  et  ad  Dei  servitium  tendat 
necesse  est  ut  eius  filius  et  particeps  sacerdotii  universalis,  cuius  voluntatem 
exsequi  debet.  22  quia  est  membrum  Corporis  mystici.  23  deest.  24  ma- 
net. 25  deest.  26  Restat  adhuc  quaerendum  — ut  optime  dixit  exc.mus 
arch.  Senensis  — quid  habeatur  in  S.  Scriptura,  in  traditione,  in  historia  eccle- 
siastica, in  documentis  pontificiis  de  idea  et  notione  laici;  sed  hoc  erit  munus 
studiosorum.  Ex  alia  parte  putarem  sufficere  quae  dixit  ad  aptiorem  cognitionem 
istius  membri  Ecclesiae. 

Moderator.  Exc.mus  D.  secretarius  velit  legere  ultimam,  id  est  ter- 
tiam decimam,  emendationem. 

Secretarius  generalis-.  Ad  art.  78.  Emendatio  decima  tertia: 
pag.  188,  lin.  17  (conferatis  pag.  36,  n.  99  fasciculi)  ...  [ cf . pag.  116]. 


13 

Exc.mus  P.  D.  HERMENEGILDUS  FLORIT 
Archiepiscopus  Florentinus 

V enerabiles  Patres , 

lam  locutus  sum  in  genere  de  schemate  de  Ecclesia , deinde  denuo 
de  duobus  punctis  fundamentalibus  de  sacramentalitate  episcopatus  et 
de  relationibus  inter  Summum  Pontificem  et  corpus  episcoporum.  Li- 
ceat mihi  hodie  breviter  notam  promere  de  terminologia  in  quaestione 
de  charismatibus.  Est  numerus  fortasse  magis  explosivus  huius  cap.  III.1 

In  n.  24,  pag.  8,  linn.  26  ss.,2  sermo  habetur  de  variis  donis  et  mu- 
neribus quae  Spiritus  Sanctus  fidelibus,  etiam  utique  laicis,  dispensat 
in  servitium  Ecclesiae,  in  bonum  commune. 

In  lin.  28,  eadem  dona  vocantur  « charismata  ».  Ideo  textus  dicit: 
« Spiritus  dat  fidelibus  varia  dona  et  munera  in  servitium  etc.  Quae 
charismata  sive  clarissima  sive  etiam  simpliciora  ...  cum  gratiarum  actio- 
ne ac  consolatione  accipienda  sunt  ». 

Censeo  ad  haec  quaedam  utiliter  notari  posse: 

1.  Indubium  est  in  terminologia  S.  Pauli  vox  « charisma  » latius 
omnino  patere  quam  in  usu  hodierno  passim  habetur.  Hodie  enim  pas- 
sim  nomine  charismatum  intelliguntur  solum  gratiae  gratis  datae  et 
plus  minusve  extraordinariae,  uti  dona  miraculorum,  dona  prophetiae 
stricte  dictae,  et  huiusmodi.  Insuper  non  raro  hodie  nomine  « viri  cha- 
rismatici  » intelligitur  ille  qui  gratiis  mysticis  f ruitur,  sine  ulterioribus 
claris  determinationibus. 

In  S.  Paulo,  e contra,  manifestum  est,  v.  g.  in  cap.  12  primae  ad  Co- 
rinthios/ inter  charismata  computari  non  solum  praedicta  dona  extraor- 
dinaria, sed  etiam  alia,  puta  officium  doctorum  ...“,  officium  opitulatio- 
num ...5,  officium  gubernationum  ...6  et  ita  porro.  Haec  ultima  officia  ...7 
in  terminologia  hodie  vulgata  non  dicuntur  charismata,  sed  potius  mu- 
nera ...8,  et  nihil  « charismatici  » habent  necessario,  si  vox  « charisma  » 
restringitur  ad  dona  extraordinaria  sive  ad  gratias  mysticas  proprie  dictas. 

2.  Rebus  sic  stantibus,  intelligitur: 

a)  Textum  schematis,  sequentem  fideliter  9 terminologiam  S.  Pauli, 

non  falso  vocare  « charismata  » in  genere  illa  « dona  et  munera  in  ser- 
vitium » Ecclesiae  a Spiritu  Sancto  data  etiam  laicis  et  etiam  hodie. 

b)  Sed  etiam  intelligitur  cur  qui  potius  attendit  ad  terminolo- 
giam  hodiernam  possit  aliquomodo  mirari  de  textu  schematis /°  qui 
potest  ei  videri  quasi  cuidam  « charismatismo  » in  sensu  hodierno  et 
peiorativo  favere.  Nam  S.  Paulus  quidem  computat  v.  g.  munus  docto- 
ris  inter  « charismata  ».  Sed  in  terminologia  moderna  11  non  recte,  aut 
saltem  ambigue,  dicitur  theologos  munere  suo  fungi  vi  alicuius  « cha- 
rismatis » — supposito  quod  « didaskaloi  » de  quibus  S.  Paulus  loquitur 
sint  iidem  ac  illi  qui  hodie  dicuntur  theologi.  Hoc  enim  posset  innuere 
nullo  modo  posse  quemdam  esse  theologum  nisi  fruatur  donis  extraor- 
dinariis vel  saltem  habeat  gratias  mysticas  proprie  dictas.  Nam  de  se 
certe  bona  est  et  omnino  teneri  debet  distinctio  inter  theologiam  ut 
scientiam  proprio  labore  acquisitam  et  cognitionem  rerum  divinarum 
per  species  infusas  aut  per  experientiam  mysticam  proprie  dictam.  Haec 
valent  quidquid  sit  de  terminologia  antiquorum,  quia  quandoque  theo- 
logum vocaverunt  « mysticum  »,  et  quidquid  sit  de  necessitate  vitandi 
exaggerationes  quibus  theologia  nimis  separatur  a vita  spirituali  theologi 
et  fidelium.  Ergo,  stante  hodierna  terminologia,  et  stante  facto  quod  ubi- 
que hodie  grassatur  anticonceptualismus  quo  negant  vim  rationis  in 
cognitione  et  negant  normas  obiectivas  in  vita  practica,  ita  ut  facile  con- 
fugiant ad  intuitionismum  et  labantur  in  subiectivismum , ambiguum 
est  ...12  affirmare  sine  explicatione  v.  g.  theologiam  esse  charisma  et  theo- 
logum esse  charismaticum. 

Concludendo:  propono  ut  in  pag.  8,  lin.  24,  ad  evitandas  possibiles 
confusiones  et  omnem  speciem  falsi  charismatismi,  quae  possent  oriri 
ex  differentia 13  inter  terminologiam  S.  Pauli  et  terminologiam  hodie 
vulgatam,  propono,  ut  loco  verbi  « charismata  » dicatur  « dona  »,  quae 
vox  est  etiam  in  terminologia  S.  Pauli  et  hodie  clarius  intelligitur  in 
contextu  de  quo  loquitur  schema...14 

Hoc  modo  textus  sonaret:  « Spiritus  dat  fidelibus  varia  dona  et 
munera  in  servitium  etc.  Quae  dona  sive  clarissima  etc.  ...  ». 

Si  vero  placet  vocem  ipsam  « charismata  » retinere,  posset  dici: 
« Quae  dona,  a S.  Paulo  etiam  “ charismata  ” in  sensu  lato  voca- 
ta, etc.  ...  ».  Dixi. 


In  textu  scripto  tradito-.  1 deest.  2 Hic.  3 1 Cor.  12,  4-10.  27. 
4 (didaskaloi).  5 (antilempeis).  6 (kubeneseis).  7 vero.  8 officia. 
9 deest.  10  schemate.  11  hodierna.  12  (et  non  sine  periculo).  13  deest. 

14 


nostrum. 

Animadversiones  additae : 

Doctrina  de  conditione  et  munere  ecdesiali  laicorum,  iamdiu  non  parum  ne- 
glecta, maximum  emolumentum  renovationi  et  vitalitati  totius  Ecclesiae  procul 
dubio  afferet.  Unde  nemo  est  qui  non  cupiat  ut  totum  praesens  caput  pleniorem 
et  exhaustivam  expositionis  claritatem  adipiscatur.  Ad  quem  finem,  liceat  mihi 
sequentia  animadvertere: 

Animadversio  I.  Notio  quae  de  laicis  heic  praebetur,  imprimis  duobus  ele- 
mentis negativis  et  distinctivis  regitur;  prout  laici  dicuntur  esse  illi  qui  « neque 
ad  ordinem  hierarchicum,  neque  ad  statum  religiosum  ab  Ecclesia  sancitum  per- 
tinent » (pag.  6,  lin,  35  s.). 

Id  mihi  textum  inspicienti  una  cum  aliis  membris  alicuius  mixtae  commis- 
sionis satis  placuerat;  ulterius  re  perpensa,  visum  est  nobis  aliqualem  anomaliam 
intercedere  inter  supradictum  duplex  elementum  negativum  et . ea  quae  positive 
describunt  condicionem  laicorum,  nominatim  adsertum  dicens  laicos  esse  « qui  in 
communi  christifidelium  statu  Deo  serviunt  » (pag.  6,  lin.  32  s.). 

V.  g.,  si  considerentur  verba  « neque  ad  statum  religiosum  ab  Ecclesia  sanci- 
tum pertinent  »,  videntur  sumi  ut  laici  illi  quoque  (et  hodie  permulti  sunt)  qui, 
licet  consilia  ev angelica  profiteantur  iuxta  formam  ab  Ecclesia  sancitam,  non  habent 
tamen  vitam  communem  nec  dicta  consilia  servanda  suscipiunt  per  vota;  et  conse- 
quenter non  pertinent  ad  statum  religiosum.  Hic  enim  definitur:  « Stabilis  in  com- 
muni vivendi  modus,  quo  fideles,  praeter  communia  praecepta,  evangelica  quoque 
consilia  servanda  per  vota  oboedientiae,  castitatis  et  paupertatis  suscipiunt  » 
(C.I.C.,  can.  487). 

Quamvis  igitur  nota  3 in  pag.  11  declaret  quaestionem  utrum  membra  Insti- 
tutorum Saecularium  inter  religiosos  adnumerandi  sint  necne,  minime  hic  dirimi, 
in  textu  tamen  dirimitur;  nam,  iuxta  datam  notionem,  illa  membra  nonnisi  laici 
considerandi  sunt. 

Quapropter,  liceat  duo  subordinate  proponere:  vel  notio  laicorum  inveniatur 
quae  nullam  admittat  ambiguitatem;  quod,  meo  iudicio,  satis  difficile  est;  vel  de 
laicis  descriptio  generalior  fiat,  pro  qua  sufficiunt  elementa  positiva  quae  iam  in 
textu  nostro  prostant  (pag.  6,  linn.  31-40);  et  ideo  omittenda  videntur  verba  quae 
duo  praedicta  elementa  negativa  exprimunt  (pag.  6,  lin.  35-36),  ut  iam  in  hac  aula 
id  innuit  em.mus  card.  Bueno  y Monreal. 

Animadversio  II.  Post  introductionem  generalem  et  particularem  praesentis  ca- 
pitis (III),  vid.  in  nn.  22  et  23,  usque  ad  pag.  6,  lin.  31,  tandem  aliquando  dicitur 
Sanctam  Synodum  de  laicis  loqui  intendere.  Expectaretur  ergo  quod  deinceps  sermo 
fieret  « speciatim  de  laicis  »,  ut  ipse  titulus  capitis  annuntiat. 

Hoc  tamen  non  tam  diserte  verificatur.  Nam: 

a)  Integer  n.  24  (pag.  7 s.)  referri  potest  ad  omnes  christifideles,  si  id  tan- 
tum excipiatur  quod  de  coniugibus  christianis  adseritur. 

b)  Etiam  quae  dicuntur  in  n.  26,  ubi  « de  christifidelium  relatione  ad  hie- 
rarchiam  » (pag.  10  s.),  videntur  tantum  in  obliquo  de  laicis  praedicari.  Huiusmodi 
enim  modi  loquendi  occurrunt:  « Christifideles  omnes,  laicis  non  exceptis  » (pag.  10, 
linn.  24  s.);  « Christifideles  omnes,  ideoque  et  laici  » (pag.  10,  lin.  39).  Quarum 
locutionum  termini  ita  potius  essent  invertendi:  « Laici  omnes,  sicut  ceteri  chri- 
stifideles, etc.  ».  His  lacunis  facile  mederi  poterimus,  si  in  actum  deducatur  pro- 

positio  commissionis  pro  laboribus  Concilii  coordinandis  (de  qua  ad  calcem  pag.  5 
huius  fasciculi  sermo  fit). 

Animadversio  III.  Nota  affirmatio  quod  laici  « mundum  velut  ab  intra  sancti- 
ficant » (pag.  6,  linn.  39  s.)  valde  momentosa  est.  Quapropter  desideratur  ut  magis 
evolvatur.  Hoc  fieri  potest  extollendo  indolem  christologicam  activitatis  laicorum, 
quae  ad  hoc  intendat  ut  Christus,  per  Ecclesiam  et  nominatim  per  fideles  laicos, 
compenetret  cunctas  dimensiones  activitatum  humanarum. 

Indoles  ista  christologica  dogmate  Incarnationis  apprime  fulcitur.  Sicut  enim 
tota  humanitas  cum  Deo  quodammodo  coniuncta  est  in  particulari  natura  humana 
a Verbo  divino  sibi  hypostatice  unita;  ita  omnia  quae  creata  sunt,  si  ab  homine 
christiano  qua  tali  assumuntur  et  perficiuntur,  eo  ipso  quodammodo  (veluti  per 
contactum)  consecrantur,  et  ad  finem  a Deo  volitum  diriguntur.  Hoc  quidem  ali- 
quatenus innuitur  pag.  9,  linn.  32  s.,  ubi  dicitur  quod  navitas  apostolica  a laicis 
perficitur  « praecipue  per  contactos  suos  personales  ».  Sed  opportunum  videtur 
adhuc  plus  in  hoc  adspectu  esse  insistendum;  exinde  enim  magis  elucebit  momen- 
tum et  dignitas  laicorum  in  vita  ecclesiali,  quatenus  etiam  res  prophanae,  quibus 
praeprimis  incumbunt,  indole  quodammodo  sacra  ab  eis  ditantur. 

Insuper  melius  dignoscetur  dignitas  cuiuscumque  activitatis  laicorum,  quae 
non  tantum  provenit  ex  superaddita  bona  intentione  agentis  (elementum  subiec- 
tivum)  sed  etiam  ex  bonitate  sua  (ipsius  activitatis)  obiectiva  eidem  allata  (collata) 
ab  ipso  christifideli  qua  tali.1 

Notae  de  textu  biblico : 

Pag.  5,  lin.  11:  Eph.  4,  11-16:  in  sensu  stricto  pertinet  ad  tempus  apostolicum 
et  non  ad  tempus  modernum:  « Et  ipse  dedit  quosdam  quidem  apostolos...  pro- 
phetas... evangelistas...  pastores  et  doctores  etc.  ». 

Pag.  7,  lin.  1:  Eph.  4,  11-16:  mihi  videtur  quod  textus  heic  applicatur  sensu 
accommodato  et  non  sensu  proprio.  Videas  supra  1. 

Pag.  7,  linn.  5,  10  s.:  « ad  templum  spirituale  »,  sed  in  1 Pt.  2,  4-10  legitur 
« domum  (oixoc;)  spiritualem  ». 

Pag.  8,  linn.  13  s.:  T.  C.  « Ecclesia  tota...  offert,  etc.  » ( Pleb . 13,  15).  T.  B. 
« per  ipsum  (SlauTou)...  ofleramus,  etc.  ». 

Pag.  8,  linn.  26-28:  T.  C.  « Unusquisque,  sicut  accepit  gratiam  (GK  chari- 
sma)... gratiae  (GK  charito)  Dei»  ( 1 Pt.  4,  10).  Quae  charismata... 

Critica:  charisma  theologice  loquendo  supponit  extraordinaria  dona  « quae  non 
sunt  temere  expectanda  » (linn.  31  s.).  Distinctio  inter  gratiam  et  charismata  in 
contextu  est  ambigua  et  assumitur  tamquam  quid  identicum. 

Pag.  8,  lin.  36:  1 Cor.  14,  40:  sensu  stricto,  mihi  videtur,  de  conditionibus 
Corinthiorum,  sed  solum  in  sensu  accommodato  de  « rectoribus  Ecclesiae  ». 


1 Haec  animadversio  esset  elementum  prae  ceteris  magis  constructivum  ac  novum. 

Exc.mus  P.  D.  ERNESTUS  J.  PRIMEAU 
Episcopus  Manchesteriensis 

V enerabiles  Fratres,  Veriti,  Observatores  ac  Auditores  dilec- 
tissimi, 

Sermo  est  de  relatione  inter  hierarchiam  et  laicos,  uti  tractatur  in 
schemate,  pag.  10,  n.  26. 

In  oratione  insigni,  quam  Summus  Pontifex  habuit,  incipiens  hoc 
Concilium,  eiusdem  extollit  momentum  pastorale. 

Quem  propositum  ut  assequamur,  tractantes  « de  laicis  » praecipue 
prae  oculis  habere  debemus  crescentem  in  dies  laicorum  sollicitudinem 
de  proprio  eorum  statu  quoad  apostolatum  Ecclesiae.  Quod  si  non 
fiat,  omnia  quae  a Concilio  proponentur  ac  statuentur,  surdis  auribus, 
merito  quidem,  dicentur. 

Certo  certius,  a periculo  generalisationis  cavere  debemus;  nihilomi- 
nus affirmare  valemus  laicos  hodie  propriarum  capacitatum  conscios, 
non  amplius,  uti  temporibus  praeteritis,  admittere  se  tractari  uti  mem- 
bra mere  passiva  Ecclesiae  auctoritati  inscienter  submissa,  vel  uti  « oves 
mutas  ». 

E contra  perplures  sunt  christifideles,  in  non  paucis  eruditi,  qui 
petunt  ut  audiantur  ubi  quaestio  est  de  negotiis  in  quibus  gaudent  com- 
petentia illa,  qua  haud  raro  carent  ipsi  clerici. 

Desiderio  desiderant  participes  esse  apostolatum  Ecclesiae  operum, 
idque  certo  facere  intendunt  sub  directione  hierarchiae,  non  autem  quin 
antea  ipsimet  de  negotiis  in  quibus  competentes  sunt,  audiantur  ab  ipsa 
hierarchia,  quam  ipsis  confidentiam  afferre  expectant. 

Amorem  quam  maximum  habent  erga  S.  Matrem  Ecclesiam  summam 
reverentiam  et  confidentiam  erga  legitimam  auctoritatem  proferentes. 
Ast  simul  conscii  sunt  propriae  dignitatis  ac  competentiae,  non  tantum 
quidem  in  iis  quae  ordinem  spectant  temporalem,  sed  etiam  in  iis  quae 
ad  vitam  internam  Ecclesiae  attinent.  Praesertim  vero  omnino  neces- 
sarium aestimant  collocutionem  seipsos  inter  et  Ecclesiae  hierarchiam, 
ut  ipsius  Ecclesiae  bonum  commune  debite  promoveatur  utque  specie 
partes  laicorum  in  apostolatu  definiantur. 

Concilium  hoc  oecumenicum,  divina  Providentia  ita  ordinante,  mul- 
tum iam  contulit  ad  hoc  ut  hoc  colloquium  locum  habeat.  Magnam  in 
laicis  spem  excitavit,  atque  ansam  praebuit  non  paucis  quaestionibus, 
quarum  magni  momenti  est  quaestio  haec:  ut  partes  definiantur  liber- 
tatis atque  partes  auctoritatis. 

Cui  quaestioni  de  relatione  inter  libertatem  et  auctoritatem,  respon- 
sum si  non  dat  Concilium,  exspectanda  procul  dubio  erit: 

1.  crescens  quaedam  acrimonia  laicorum  erga  Ecclesiae  auctori- 
tatem; 

2.  crescens  indifferentia  laicorum,  qui  passive  quidem  leges  ob- 
servent, nequaquam  autem  participes  erunt  ipsius  Ecclesiae  vitae  ac 
missionis; 

3.  immo  et  aliquando,  proh  dolor,  defectus  a fide  et  ab  Ecclesia. 

Ceterum,  Ecclesia,  ut  crescere  possit,  auxilio  indiget  laicorum,  eo- 
rum praesertim  qui  « intellectuales  » dicuntur.  Eorundem  autem  auxi- 
lio et  consilio  nullatenus  uti  poterit  Ecclesia,  nisi  agnoscat  eorum  legi- 
timam libertatem  actionis  atque  sensum  « initiativae  » quam  vocant, 
atque  nisi  eosdem  in  rebus  ad  eorundem  competentiam  pertinentibus 
debita  cum  reverentia  consulere  parata  sit. 

Quae  omnia  si  prae  oculis  habeantur,  videtur  partes  quasdam 
cap.  III  magis  impedituras  quam  promoturas  esse  laicorum  vividum  apo- 
stolatum.  Haec  se  referunt  praesertim  ad  n.  26,  pag.  10.  Textus  dici 
debet  nimis  negativus,  nimis  forsitan  cautus  atque  nimis  clericalis. 

Nimis  enim  instat  textus  in  affirmanda  necessitate  oboedientiae, 
reverentiae  ac  subiectionis  nec  satis  extollit  propriam  responsabilitatem, 
libertatem  « initiativae  »,  quam  vocant,  quae  positive  agnoscendae  sunt 
laicis,  quippe  qui  Corporis  Christi  mystici  vera  sint  membra.  Ne  iterum 
atque  iterum  sermo  fiat  de  eorum  officio  subiectionis  et  reverentiae,  ac 
si  unica  officia  eorundem  his  verbis  enuntiarentur:  credere,  orare,  oboe- 
dire et  solvere. 

Ne  obliviscamur  fideles  laicos  Ecclesiam  in  honore  habere  et  eam 
diligere,  sicut  nos  eam  diligimus,  sed  in  voto  eorum  est  ut  active  parti- 
cipare possint  missionem  Ecclesiae,  ut  non  amplius  habeantur  tamquam 
mere  repraesentantes 1 clerum  et  hierarchiae,  sed  ut  agnoscantur  uti 
propriam  partem  habentes  in  Ecclesiae  missione,  quam  laici,  quorum 
proprium  munus,  ut  laicorum,  ab  Ecclesia  definitur  atque  probatur. 

Quae  vero  omnia  parum  valebunt,  nisi  in  hoc  schemate  fundamen- 
tali affirmemus  nos  sincere  laicorum  competentiam  agnoscere,  nisi  nos 
paratos  dicamus  ad  eos  audiendos,  atque  ante  omnia  nisi  clare  agnosci- 
mus ius  ut  propriam  exerceant  activitatem  spiritualem,  in  libertate 
atque  in  mutua  cum  hierarchica  auctoritate  confidentia.  In  hoc  sensu 
debemus  nos,  episcopi,  latius  exstruere  et  evolvere  « Instituta  » de  qui- 
bus in  n.  26  mentio  fit,  ita  ut  exstet  in  qualibet  dioecesi  apparatus  quo 
laici,  praesertim  doctiores,  cum  episcopo  et  parochis  communicare 
valeant. 

Ego  hodie  loquor  pro  laicis,  votum  eorundem  afferens  hoc  Concilio 

et  in  eodem  sensu  nonnulli  alii  episcopi  pro  eis  locuti  sunt.  Sed  modo 
etiam  quaero  ut  laici  ipsi  audiantur  a Patribus,  ut  scilicet  nomine  lai- 
corum  omnium  audiantur  auditores  in  hac  aula  qui  adsunt.  Dixi. 


In  textu  scripto  tradito-.  1 ut  repraesentantes  tantum. 


15 

Exc.mus  P.  D.  ALEXANDER  SCANDAR 
Episcopus  Lycopolitanus 

V enerabiles  Patres , 

Quaedam  adnotanda  circa  cap.  III,  pag.  8,  in  n.  25  de  vita  saluti- 
fera et  apostolica  laicorum. 

Optima  quidem  dicuntur  de  iure  et  officio  laicorum  participandi 
et  cooperandi  ad  missionem  ipsius  Ecclesiae  salutiferam  adimplendam. 

Valde  opportunum  est  in  memoriam  laicorum  hanc  obligationem 
revocare  ut  bene  sciant  id  quod  incumbit  eis  ut  membra  in  Corpore 
mystico  quod  est  Ecclesia.  Sed  optarem  ut  hic  inseratur  quaedam 
adhortatio  ad  pastores  animarum  ut  suscitent  zelum  hominum  bonae 
voluntatis;  ut  occasionem  praebeant  laicis  ad  cooperandum  cum  eis;  ut 
doceant  populum  de  responsabilitate  uniuscuiusque  erga  fratrem  suum. 
Ratio  est  quia  fideles  laici  ad  sua  officia  non  attendunt  vel  ignorant,  et 
hoc  debetur  maxima  ex  parte  negligentiae  eorum  qui  officium  habent 
animas  educandi  sive  praedicatione  sive  catechesi,  tam  in  ecclesiis  quam 
in  scholis. 

Scholae  enim  Ecclesiae  vita  sunt.  Animadvertendum  est  quod  ini- 
mici Ecclesiae  influxum  scholarum  optime  aestimantes,  et  ideo  maximam 
curam  habent  ut  impediant  scholas  christianas  suum  officium  obire. 
Apud  nos  hodie  quidem  christianae  scholae  opprimuntur  et  alumni  non 
inveniunt  alibi  doctrinam  sanam  et  proinde  mores  consequenter  depra- 
vantur. Hic  de  scholis  loqui  debetur  et  actionem  laicorum  christianorum 
ad  formandum  filios  nostros  et  eos  perseverare,  quia  hic  Ecclesia  fu- 
tura sunt. 

Praeterea  in  schemate  nobis  proposito  nihil  dicitur  de  illis  coopera- 
toribus qui  praesertim  in  terris  missionum  maximum  momentum  ha- 
bent, scii,  de  catechistis.  Catechistae  enim  maximum  influxum  habere 
possunt  in  societate,  praesertim  apud  iuvenes  et  in  locis  ubi  sacerdos  non 
habetur;  catechistae  isti  formari  debent  spiritualiter,  doctrinaliter  et  pro- 
fessionali ter  modo  adaequato  ut  officium  suum  cum  fructu  obeant. 

Ego  exc.mi  D.  Mathias  ideas  approbo  et  institutionem  seminarii 
ad  catechistae  formationem  fortiter  peto,  quia  populum  non  solum  in 
missionibus  sed  in  toto  orbe  necessarium  est  hodie  evangelizare  et  ad 
Christi  lumen  attrahere.  Per  laicos,  facilius  est,  laicos  convincere. 

Alio  forsan  in  schemate  sermo  erit  de  catechistis,  de  eorum  forma- 
tione et  operositate,  sed  hic  debent  adnumerari  cum  cooperatoribus 
laicis  quorum  collaboratio  maximum  fructum  afferre  potest  in  ordine 
ad  regnum  Dei  diffundendum  et  virtutes  christianas  extollendas. 

Proinde  schema  nostrum  complendum  est  his  duobus  supradictis 
punctis,  scii,  de  iure  laicorum  ut  instruantur  in  scholis  et  ecclesiis  de 
eorum  officiis  et  obligationibus  salutiferis;  et  secundo  de  institutione 
et  formatione  catechistarum. 

Mundus  enim  hodiernus  in  materialismo  immersus  et  ad  indifferen- 
tismum  deflexus  non  potest  relevari  de  hac  decadentia  fidei  et  morum 
nisi  adiuvetur  per  fermentum  optimorum  christianorum  sic  dicti  « eli- 
tes  » qui  efformandi  sunt,  ut  lucem  Evangelii  secumferant  in  locis  prae- 
sertim ubi  sacerdos  penetrare  non  potest  aut  impeditur.  Illud  enim 
Christi:  « Vos  estis  lux  mundi  » non  ad  solos  apostolos  dirigitur  sed 
ad  omnes  christifideles  sicuti  etiam  illa  alia  qua  Christus  praedicavit  in 
sermone  montano:  « Vos  estis  sal  terrae  etc.  ...  ».  Si  christianus  verbo 
et  exemplo  suo  alios  ad  Christum  Dominum  non  ducit,  tunc  erit  sicut 
sal  quod  non  salietur  et  lux  quae  non  lucescit. 

Haec  omnia  et  similia  revocari  debent  in  memoriam  fidelium  nostro- 
rum laicorum  utriusque  sexus  ut  bene  attendant  ad  adimplendum  prae- 
ceptum Christi:  « Perfecti  estote  sicut  et  Pater  vester  perfectus  est  ». 
Perfectio  enim  et  sanctitas  non  reservatur  ut  monopolium  monachorum 
et  religiosorum  sed  est  finis  omnium  christianorum,  ad  hoc  tradunt 
ut  omnes  participes  fiant  vitae  Christi  hac  in  terra  et  ita  ad  aeternam 
gloriam  perduci  valeamus. 

Cetera,  quae  in  schemate  proponuntur,  mihi  placent.  Dixi. 

Moderator-.  Nunc  secretarius  generalis  leget  exitum  suffragationum 
peractarum. 

Secretarius  generalis-. 


Emendatio  IX-. 

Praesentes  votantes 2.230 

Dixerunt  placet 2.111 

non  placet 118 

Votum  nullum 1 

Emendatio  X: 

Praesentes  votantes 2.225 

Dixerunt  placet  . 2.200 

non  placet 24 

Votum  nullum 1 

Emendatio  XI: 

Praesentes  votantes 2.160 

Dixerunt  placet 2.125 

non  placet 34 

Votum  nullum 1 

Emendatio  XII: 

Praesentes  votantes 2.040 

Dixerunt  placet 1.904 

non  placet 131 

placet  iuxta  modum , ergo  vota  nulla  . . 4 

Suffragia  nulla 1 

Emendatio  XIII  et  ultima  huius  capitis: 

Praesentes  votantes 2.181 

Dixerunt  placet 1.960 

non  placet 219 

Vota  nulla 2 

Omnes  igitur  emendationes  placuerunt  Patribus. 

Moderator : Faveant  Patres  audire!  Patres,  qui  loqui  desiderant 
circa  cap.  IV  schematis  de  Ecclesia , iam  possunt  nomen  suum  secreta- 
riatui  dare  una  cum  summa  interventionis  suae.  Proxima  congregatio 
generalis  erit  crastina,  hora  nona. 

Em. mus  P.  D.  Eugenius  card.  Tis serant:  Reponatur  Sacrosanc- 
tum Evangelium. 

Exc.mus  P.  D.  Pericles  Felici,  arch.  tit.  Samosatensis,  secreta- 
rius  generalis  Ss.  Concilii : 

Moderabitur  hanc  55  congregationem  generalem  em. mus  ac  rev.mus 
D.  card.  Iulius  Dopfner,  arch.  Monacensis. 

Communico  Patribus  pie  obiisse  in  Domino  exc.mum  D.  Aurelium 
Guerrero,  arch.  tit.  Gabulensem,  olim  Truxillensem  in  Peruvia.  Ore- 
mus pro  eo. 

Em.mus  P.  D.  Eugenius  card.  Tis serant,  alternatim  cum  Patri- 
bus, De  profundis  recitat,  cum  versiculis  et  oratione. 

Secretarius  generalis : In  hac  congregatione  generali  primo  fiet  suffra- 
gatio de  integro  cap.  IV  schematis  de  sacra  Liturgia. 

Quidam  Patres  mihi  retulerunt  non  fuisse  bene  intellectum  sensum 
suffragationis  circa  art.  72  cap.  IV,  nempe  circa  emendationem  IX.  Vi- 
deatis, quaeso,  pag.  6.  Ibi  dicebatur:  « Pagina,  etc.  etc.  ...,  omittatur 
art.  72  ».  Iamvero,  sensus  hic  est:  qui  dixerunt  placet,  voluerunt  ut 
omitteretur  art.  72.  Res  erat  clara,  ni  fallor.  Hoc  dixi,  et  me  excusate, 
ne  inutiliter  addantur  modi,  quia  modi  sunt  crux  commissionum! 

Postea  incipiet  suffragatio  circa  cap.  V de  anno  liturgico,  postquam 
exc.mus  D.  Franciscus  Salesius  Zauner,  ep.  Linciensis,  suam  fecit  rela- 
tionem. 

Nunc  lego  nomina  eorum,  qui  petierunt  loqui  adhuc  circa  cap.  III 
de  Ecclesia-,  em.mus  ac  rev.mus  D.  card.  Ioseph  Siri,  arch.  Ianuensis 
in  Italia;  rev.mus  P.  Anicetus  Fernandez,  magister  generalis  O.  P.; 
exc.mi  DD.  Petrus  Cantero,  ep.  Huelvensis  in  Hispania;  Thomas  Mul- 
doon,  ep.  aux.  Sydneyensis  in  Australia;  Robertus  Tracv,  ep.  Rubribacu- 
lensis  in  Statibus  Foederatis  Americae  Septemtrionalis;  Alfredus  Ancel, 
ep.  aux.  Lugdunensis  in  Gallia;  Georgius  Hakim,  arch.  Nazarethanus 
Melchitarum;  Conradus  De  Vito,  ep.  Lucknovensis  in  India;  Aloisius 
Borromeo,  ep.  Pisaurensis  in  Italia;  Telesphorus  Cioli,  ep.  Arretinus 
in  Italia;  Stephanus  Laszlo,  ep.  Sideropolitanus  in  Austria;  Angelus 
Jelmini,  adm.  ap.  Luganensis  in  Helvetia;  Michael  Gonzi,  arch.  Meli- 
tensis in  Malta;  Salvator  Baldassarri,  arch.  Ravennatensis  in  Italia; 

Armandus  Fares,  arch.  Catacensis  in  Italia;  Hyacinthus  Argaya,  ep.  Min- 
doniensis  in  Hispania;  Antonius  Mayer,  ep.  Camposinus  in  Brasilia; 
Georgius  Manrique,  ep.  Orurensis  in  Bolivia;  Hieronymus  Podesta,  ep. 
Avellanediensis  in  Argentina;  Iacobus  Flores,  ep.  Barbastrensis  in  Hi- 
spania; Carolus  Quintero,  ep.  Vallipolitanus  in  Mexico;  Ioannes  Weber, 
arch.-ep.  Argentinensis  in  Gallia;  Ioseph  Tavora,  arch.  Aracajuensis  in 
Brasilia;  Gerardus  Valencia,  ep.  tit.  Rhesainensis  in  Columbia;  Daniel 
Lamont,  ep.  Umtaliensis  in  Rhodesia  Meridionali;  Ioannes  Kulik,  ep. 
aux.  Lodzensis  in  Polonia;  Ioseph  Evangelisti,  arch.-ep.  Meerutensis 
in  India;  Petrus  Ngo-Dinh-Thuc,  arch.  Hueensis  in  Vietnam. 

Moderator : Legat  nunc  exc.mus  secretarius  generalis  textum  cap.  IV 
schematis  de  Liturgia  pro  votatione  Patrum. 

Secretarius  generalis’.  Videatis,  Patres  venerabiles,  pag.  31.  Suffra- 
gationi subiicitur  textus  qui  est  in  parte  dextera  eius  qui  inspicit 
\cf.  pag.  117  \ 

Suffragatio  fit,  ut  nostis,  per  placet,  non  placet,  placet  iuxta  mo- 
dum. Qui  modum  inducunt,  debent  illum  tradere  assignatoribus  lo- 
corum. Immo  commissio  a nobis  petit  ut  a Patribus  postularetur,  si 
possibile  sit,  ut  modi  diversi  in  diversis  foliis  scriberentur.  Hoc  ad 
laborem  faciliorem  reddendum.  Gratias. 

Moderator : Nunc  dabit  relationem  de  cap.  V schematis  de  Liturgia 
exc.mus  D.  Franciscus  Salesius  Zauner,  ep.  Linciensis  in  Austria. 


1 - SCHEMA  CONSTITUTIONIS  DE  SACRA  LITURGIA 

EMENDATIONES 

a Patribus  Conciliaribus  postulatae 
a Commissione  Conciliari  de  Sacra  Liturgia 

EXAMINATAE  ET  PROPOSITAE 

Caput  V Schematis 
AD  PROOEMIUM 

1 — Pag.  190,  lineis  13-17,  textus  ita  mutetur:  « in  hoc  annuo  my- 
steriorum Christi  circulo  celebrando,  sancta  Ecclesia 
Beatam  Mariam  Dei  Genetricem  cum  peculiari  amore 

VENERATUR,  QUAE  INDISSOLUBILI  NEXU  CUM  FlLII  SUI  OPERE 

salutari  coniungitur;  in  qua  praecellentem  Redemptionis  fru-  [51 
ctum  miratur  et  exaltat,  ac  veluti  in  purissima  imagine,  id  quod 
ipsa  tota  esse  cupit  et  sperat  cum  gaudio  contemplatur  ». 

Pag.  190,  lineis  25-28,  textus  ita  mutetur:  « Variis  denique  anni 
temporibus  iuxta  traditas  disciplinas,  Ecclesia  fidelium  eruditio- 
nem perficit,  per  pias  animi  et  corporis  exercitationes,  instructio- 
nem, PRECATIONEM,  POENITENTIAE  ET  MISERICORDIAE  OPERA  ». 


AD  ART.  79 

Pag.  191,  linea  7,  addatur:  « accommodationes  vero,  secun- 
dum LOCORUM  CONDICIONES,  SI  QUAE  FORTE  NECESSARIAE  SINT, 
FIANT  AD  NORMAM  ART.  39  ET  40  ». 


AD  ART.  80 

Pag.  191,  lineis  8-12,  textus  ita  mutetur:  « mysterium  paschale 
Ecclesia,  ex  traditione  apostolica  quae  originem  ducit 
ab  ipsa  die  Resurrectionis  Christi,  octava  quaque  die 

CELEBRAT,  QUAE  DIES  DOMINI  SEU  DIES  DOMINICA  MERITO 
NUNCUPATUR.  HAC  ENIM  DIE  CHRISTIFIDELES  IN  UNUM  CONVE- 
NIRE DEBENT  UT,  VERBUM  DEI  AUDIENTES  ET  EUCHARISTIAM 
PARTICIPANTES,  MEMORES  SINT  PASSIONIS,  RESURRECTIONIS  [6] 
ET  GLORIAE  DOMINI  lESU,  ET  GRATIAS  AGANT  DeO  QUI  EOS 
“ REGENERAVIT  IN  SPEM  VIVAM  PER  RESURRECTIONEM  IeSU 

Christi  ex  mortuis  ” (1  Petr.  1,  3).  Itaque  dies  dominica 

EST  PRIMORDIALIS  DIES  FESTUS,  QUI  PIETATI  FIDELIUM  PRO- 
PONATUR ET  INCULCETUR,  ITA  UT  ETIAM  FIAT  DIES  LAETITIAE 

et  vacationis  ab  opere.  Aliae  celebrationes,  nisi  revera  sint 
maximi  momenti,  ipsi  ne  praeponantur,  quippe  quae  sit  funda- 
mentum ET  NUCLEUS  TOTIUS  ANNI  LITURGICI  ». 


AD  ART.  82 

Pag.  191,  lineis  18-20,  textus  ita  mutetur:  « duplex  indoles 

TEMPORIS  QU  ADR  AGE  SIM  ALIS,  QUOD  PRAESERTIM  PER  MEMO- 
RIAM VEL  PRAEPARATIONEM  BAPTISMI  ET  PER  POENITENTIAM 
FIDELES,  INSTANTIUS  VERBUM  DEI  AUDIENTES  ET  ORATIONI  VA- 
CANTES, COMPONIT  AD  CELEBRANDUM  PASCHALE  MYSTERIUM...  ». 

Pag.  191,  lineis  27-29,  textus  ita  mutetur:  « Quoad  catechesim 
autem  animis  fidelium  inculcetur,  una  cum  consectariis  socia- 
libus PECCATI,  ILLA  PROPRIA  POENITENTIAE  NATURA  QUAE  PEC- 
CATUM, PROUT  EST  OFFENSA  Dei,  DETESTATUR  ». 


AD  ART.  83 

Pag.  191,  lineis  31-35  et  pag.  192,  lineis  1-2,  textus  ita  mutetur: 
« Poenitentia  temporis  quadragesimalis  non  tantum  sit  interna  et 
individualis , sed  quoque  externa  et  socialis.  Praxis  vero  poeniten- 
tialis,  iuxta  nostrae  aetatis  et  diversarum  regionum  possibilitates 
necnon  fidelium  condiciones,  foveatur,  et  ab  auctoritatibus, 
DE  QUIBUS  IN  ART.  22,  COMMENDETUR  ». 


AD  ART.  84 

Pag.  192,  linea  8,  ante  initium  art.  84,  ponatur:  « Sancti  iuxta 

TRADITIONEM  IN  ECCLESIA  COLUNTUR,  EORUMQUE  RELIQUIAE 
AUTHENTICAE  ATQUE  IMAGINES  IN  VENERATIONE  HABENTUR  ». 


AD  ART.  85  ET  86 

Art.  85  et  86  e textu  huius  capitis  extrahantur  atque  ponantur 
tamquam  Appendix  ad  universam  Constitutionem  de  sacra  Litur- 
gia,  sub  titulo:  « Concilii  Vaticani  II  de  calendario  reco- 
gnoscendo DECLARATIO  ». 

Pag.  192,  ante  lineam  15,  ante  art.  85,  ad  modum  introductionis, 
ponatur:  « Sacrosanctum  Concilium  oecumenicum  Vatica- 
num Secundum,  haud  parvi  momenti  aestimans  multorum 

DESIDERIA  DE  FESTO  PASCHATIS  CERTAE  DOMINICAE  ASSIGNAN- 
DO ET  DE  CALENDARIO  STABILIENDO,  OMNIBUS  SEDULO  PERPEN- 
SIS, QUAE  EX  INDUCTIONE  NOVI  CALENDARII  MANARE  POSSINT, 
HAEC  QUAE  SEQUUNTUR  DECLARAT  ». 

2 - TEXTUS  SCHEMATIS 


[15] 


Textus  in  Schemate  propositus  * 

Caput  V 

DE  ANNO  LITURGICO 

Sponsi  divini  opera  salutifera,  statutis  die- 
bus in  anni  decursu  pia  Mater  Ecclesia  sacra 
semper  recordatione  celebrare  contendit.  Pri- 
mo hebdomadae  die,  quem  « dominicum  » vo- 
cavit, memoriam  habuit  Resurrectionis  Domini,  5 
quam  etiam  semel  in  anno,  solemnitate  magna 
Paschatis,  una  cum  beata  ipsius  Passione,  fre- 
quentavit. Totum  vero  Christi  mysterium  per 
anni  circulum  explicavit,  ab  Incarnatione  et 
Nativitate  usque  ad  Ascensionem,  ad  diem  Pen-  10 
tecostes  et  ad  exspectationem  beatae  spei  et  ad- 
ventus Domini.  Recolendo  taliter  mysteria  Red- 
emptionis, aperuit  fidelibus  divitias  virtutum 
atque  meritorum  Domini  sui,  ita  ut  omni  tem- 
pore quodammodo  praesentia  fiant,  et  ipsi  illa  15 
attingant  et  gratia  salutis  repleantur.  Quin 
immo,  per  omnia  mysterio  Christi  unitum,  San- 
cta Ecclesia,  in  annuo  festorum  circulo,  etiam 
mysterium  beatissimae  Dei  Genetricis  Mariae 
cum  amore  frequentat,  in  quo  et  praecellentem 
Redemptionis  fructum  merito  exaltat;  et  veluti  20 
in  purissima  imagine,  id  quod  ipsa  tota  esse  cu- 
pit et  sperat  cum  gaudio  contemplatur. 


Textus  a Commissione  emendatus  ** 

Caput  V 

DE  ANNO  LITURGICO 

102.  Pia  Mater  Ecclesia  suum  esse  ducit 
Sponsi  sui  divini  opus  salutiferum,  statis  diebus 
per  anni  decursum  sacra  recordatione  celebra- 
re. In  unaquaque  hebdomada,  die  quam  Domi- 
nicam vocavit,  memoriam  habet  Resurrectionis 
Domini,  quam  semel  etiam  in  anno,  solemnitate 
maxima  Paschatis,  una  cum  beata  ipsius  Pas- 
sione, frequentat. 

Totum  vero  Christi  mysterium  per  anni 
circulum  explicat,  ab  Incarnatione  et  Nativita- 
te usque  ad  Ascensionem,  ad  diem  Pentecostes 
et  ad  exspectationem  beatae  spei  et  adventus 
Domini. 

Mysteria  Redemptionis  ita  recolens,  divi- 
tias virtutum  atque  meritorum  Domini  sui,  adeo 
ut  omni  tempore  quodammodo  praesentia  red- 
dantur, fidelibus  aperit,  qui  ea  attingant  et  gra- 
tia salutis  repleantur. 

103.  In  hoc  annuo  mysteriorum  Chri- 
sti CIRCULO  CELEBRANDO,  SANCTA  ECCLESIA 
Beatam  Mariam  Dei  Genetricem  cum  pe- 
culiari AMORE  VENERATUR,  QUAE  INDISSO- 
LUBILI nexu  cum  Filii  sui  opere  salutari  [16] 
coniungitur;  in  qua  praecellentem  Redem- 
ptionis fructum  miratur  et  exaltat,  ac  veluti 

in  purissima  imagine,  id  quod  ipsa  tota  esse  cu- 
pit et  sperat  cum  gaudio  contemplatur. 


* Dispositio  materiae  huius  Capitis  in  textu  emendato  aliquando  mutata  est.  Textus  proinde  Sche- 
matis hic  traditur  ordine  ipsius  textus  emendati. 

**  Litteris  italicis  seu  cursivis  indicantur  additiones  aut  emendationes  formales  vel  minoris  momenti; 
litteris  autem  grandioribus  seu  Maiusculis  emendationes  exhibentur  maioris  momenti,  Patrum  suffra- 
gationi proponendae. 


268 


ACTA  CONC.  VATICANI  II  - PERIODUS  II 


Memorias  insuper  Martyrum  aliorumque 
Sanctorum,  qui  per  multiformem  Dei  gratiam 
et  perfectionem  provecti,  atque  aeternam  iam 
adepti  salutem,  Deo  in  caelis  laudem  perfectam 
decantant,  circulo  anni  inseruit  Ecclesia.  San-  10 
ctorum  enim  nataliciis  praedicat  paschale  my- 
sterium in  Sanctis  cum  Christo  compassis  et 
conglorificatis,  et  fidelibus  exempla  eorum  prae- 
sentat, omnes  per  Christum  ad  Patrem  tra- 
hentia. 15 

In  exercitationibus  denique,  diversis  anni 
temporibus,  iuxta  traditas  disciplinas  aggredien- 
dis, fidelium  formationem  perficit,  per  illas  ani- 
mi et  corporis  actuositates,  quae  in  precatione,  20 
in  ieiunio  et  instructione  vim  suam  attingunt. 

Praestat  igitur  ut  fideles  virtutem  mysterio- 
rum Christi  impensius  hauriant,  eandem  in  fe- 
stis beatae  Mariae  Virginis  pie  prosequantur 
et  colant,  Sanctorum  exempla  devote  imitentur,  25 
atque  exercitationibus  sacris  ad  sanctitatem  con- 
tendant. 

Quapropter  placuit  Sacrosancto  Concilio  ea 
quae  sequuntur  decernere. 

I - DE  ANNO  LITURGICO  INSTAURANDO 

80.  [ Dies  dominicus ].  Peculiaris  natura  30 
diei  dominici  pietati  fidelium  quam  maxime 
proponatur  et  inculcetur,  quatenus  est  « dies 
Domini  » et  hebdomadalis  commemoratio  my- 
sterii paschalis  et  christianae  fidelium  regene- 
rationis. Aliae  proinde  celebrationes,  nisi  re-  35 
vera  sint  magni  momenti;  ipsi  ne  praeponantur. 


104.  Memorias  insuper  Martyrum  aliorum- 
que Sanctorum,  qui  per  multiformem  Dei  gra- 
tiam ad  perfectionem  provecti,  atque  aeternam 
iam  adepti  salutem,  Deo  in  caelis  laudem  per- 
fectam decantant  ac  pro  nobis  intercedunt, 
circulo  anni  inseruit  Ecclesia.  In  Sanctorum 
enim  nataliciis  praedicat  paschale  mysterium 
in  Sanctis  cum  Christo  compassis  et  conglori- 
ficatis, et  fidelibus  exempla  eorum  proponit, 
omnes  per  Christum  ad  Patrem  trahentia,  eo- 
rumque  meritis  Dei  beneficia  impetrat. 

105.  Variis  denique  anni  temporibus  iuxta 
traditas  disciplinas,  Ecclesia  fidelium  eruditio- 
nem perficit,  per  pias  animi  et  corporis  exerci- 
tationes, INSTRUCTIONEM,  PRECATIONEM,  POE- 
NITENTIAE ET  MISERICORDIAE  OPERA. 


Quapropter  placuit  Sacrosancto  Concilio  ea 
quae  sequuntur  decernere. 


106.  Mysterium  paschale  Ecclesia, 

EX  TRADITIONE  APOSTOLICA  QUAE  ORIGINEM 
DUCIT  AB  IPSA  DIE  RESURRECTIONIS  CHRISTI, 
OCTAVA  QUAQUE  DIE  CELEBRAT,  QUAE  DIES 

Domini  seu  dies  dominica  merito  nuncu- 
patur. Hac  enim  die  christifideles  in 

UNUM  CONVENIRE  DEBENT  UT,  VERBUM  DEI 
AUDIENTES  ET  EUCHARISTIAM  PARTICIPAN- 
TES, MEMORES  SINT  PASSIONIS,  RESURREC- 
TIONIS ET  GLORIAE  DOMINI  lESU,  ET  GRATIAS 
AGANT  DEO  QUI  EOS  « REGENERAVIT  IN  SPEM 

vivam  per  Resurrectionem  Iesu  Christi 
ex  mortuis  » (1  Petr.  1,  3).  Itaque  dies 
dominica  est  primordialis  dies  festus, 

79.  [A nnus  liturgicus  in  genere].  Annus 
liturgicus  ita  recognoscatur  ut,  servatis  aut  re-  15 
stitutis  sacrorum  temporum  traditis  consuetu- 
dinibus et  disciplinis  iuxta  nostrae  aetatis  con- 
diciones, ipsorum  indoles  nativa  retineatur,  ad 
fidelium  pietatem  debite  alendam  in  celebran- 
dis mysteriis  Redemptionis  cbristianae,  maxi-  20 
me  vero  mysterio  paschali,  quod  est  totius  anni 
liturgici  veluti  centrum  et  culmen. 

81.  [ Proprium  de  Tempore'].  Fidelium 

animi  dirigantur  imprimis  ad  dies  festos  Do-  25 
mini,  qui  mysteria  salutis  in  anno  celebrant. 
Proinde  « Proprium  de  Tempore  » aptum  suum 
locum  obtineat  super  festa  Sanctorum,1  ut  in- 
teger mysteriorum  salutis  cyclus  debito  modo 
recolatur.  30 

82.  [ Tempus  quadragesimale].  Duplex 
character  temporis  quadragesimalis,  praepara- 
tio nempe  vel  saltem  memoria  Baptismi  et  actio 
poenitentialis,  tam  in  Liturgia  quam  in  cate- 
chesi liturgica  plenius  in  luce  ponatur.  Proinde:  35 


a)  ad  profundiorem  fidelium  eruditio- 
nem, eorumque  ad  celebrandum  mysterium  pa-  40 
schale  praeparationem,  elementa  baptismalia  li- 
turgiae  quadragesimalis  propria  abundantius 
adhibeantur;  quaedam  vero  ex  anteriore  tradi- 
tione, pro  opportunitate,  restituantur; 

b)  idem  autem  fiat  de  elementis  poeni-  5 
tentialibus.  Quoad  catechesim  autem  imprimis 
inculcentur  animis  fidelium  socialis  peccati  in- 
doles perniciosa,  et  partes  Ecclesiae  in  actione 


QUI  PIETATI  FIDELIUM  PROPONATUR  ET  IN-  [17] 
CULCETUR,  ITA  UT  ETIAM  FIAT  DIES  LAETI- 
TIAE et  vacationis  ab  opere.  Aliae  celebra- 
tiones, nisi  revera  sint  maximi  momenti,  ipsi  ne 
praeponantur,  quippe  quae  sit  fundamen- 
tum ET  NUCLEUS  TOTIUS  ANNI  LITURGICI.1 

107.  Annus  liturgicus  ita  recognoscatur  ut, 
servatis  aut  restitutis  sacrorum  temporum  tra- 
ditis consuetudinibus  et  disciplinis  iuxta  no- 
strae aetatis  condiciones,  ipsorum  indoles  nativa 
retineatur  ad  fidelium  pietatem  debite  alendam 
in  celebrandis  mysteriis  Redemptionis  christia- 
nae,  maxime  vero  mysterio  paschali.  Accom- 
modationes VERO,  SECUNDUM  LOCORUM  CON- 
DICIONES, SI  QUAE  FORTE  NECESSARIAE  SINT, 
FIANT  AD  NORMAM  ART.  39  ET  40. 

108.  Fidelium  animi  dirigantur  imprimis 
ad  dies  festos  Domini,  quibus  mysteria  salutis 
per  annum  celebrantur.  Proinde  Proprium  de 
Tempore  aptum  suum  locum  obtineat  super  fe- 
sta Sanctorum,1  ut  integer  mysteriorum  salutis 
cyclus  debito  modo  recolatur. 


109.  Duplex  indoles  temporis  qua- 
dragesimalis, QUOD  PRAESERTIM  PER  ME- 
MORIAM VEL  PRAEPARATIONEM  BAPTISMI  ET 
PER  POENITENTIAM  FIDELES,  INSTANTIUS 
VERBUM  Dei  AUDIENTES  ET  ORATIONI  VACAN- 
TES, COMPONIT  AD  CELEBRANDUM  PASCHALE 

mysterium,  tam  in  liturgia  quam  in  catechesi 
liturgica  pleniore  in  luce  ponatur.  Proinde: 


a)  elementa  baptismalia  liturgiae  qua-  [18] 
dragesimalis  propria  abundantius  adhibeantur; 
quaedam  vero  ex  anteriore  traditione,  pro  op- 
portunitate, restituantur; 

b)  idem  dicatur  de  elementis  poeniten- 
tialibus.  Quoad  catechesim  autem  animis  fide- 
lium inculcetur,  una  cum  consectariis  so- 
cialibus PECCATI,  ILLA  PROPRIA  POENITEN- 

[18]  poenitentiali;  atque  oratio  pro  peccatoribus  ur- 
geatur. 


83.  [ Praxis  poenitentialis  Quadragesimae 
opportune  restituenda ].  Indoles  poenitentialis 
temporis  quadragesimalis  non  tantum  spiritua- 
liter  et  individualiter  colatur,  sed  in  vita  quo- 
que practica  fidelium  suam  partem  externam  et 
socialem  habeat.  Instauretur,  proinde,  iuxta  no- 
strae aetatis  et  diversarum  regionum  possibili- 
tates necnon  fidelium  condiciones,  opportuna 
praxis  poenitentialis.2 

Sacrum  tamen  esto  ieiunium  paschale,  feria 
VI  in  Passione  et  Morte  Domini,  ubique  cele- 
brandum et,  iuxta  opportunitatem,  etiam  Sab- 
bato sancto  producendum,  ut  ita,  elato  et  aperto 
animo,  ad  gaudia  dominicae  Resurrectionis  per- 
veniatur. 


84.  [ Festa  Sanctorum  festis  mysteria  sa- 
lutis recolentibus  ne  praevaleant ].  Festa  San- 
ctorum mirabilia  quidem  Christi  in  servis  eius 
praedicant,  et  fidelibus  opportuna  praebent  vir- 
tutum exempla  imitanda:  attamen  festis  ipsa 
mysteria  salutis  recolentibus  ne  praevaleant. 
Immo  plura  ex  his  particulari  cuique  Ecclesiae 
vel  Nationi  vel  Religiosae  Familiae  relinquan- 
tur celebranda,3  iis  tantum  ad  Ecclesiam  uni- 
versam extensis,  quae  Sanctos  memorant  mo- 
mentum universale  revera  prae  se  ferentes. 


TIAE  NATURA  QUAE  PECCATUM,  PROUT  EST 
io  offensa  Dei,  detestatur;  nec^  praetermit- 
tantur partes  Ecclesiae  in  actione  poenitentiali 
atque  oratio  pro  peccatoribus  urgeatur. 

110.  Poenitentia  temporis  quadragesimalis 
non  tantum  sit  interna  et  individualis , sed 

15  quoque  externa  et  socialis.  Praxis  vero  poeni- 
tentialis, iuxta  nostrae  aetatis  et  diversarum 
regionum  possibilitates  necnon  fidelium  condi- 
ciones, foveatur,2  et  ab  auctoritatibus,  de 
QUIBUS  IN  ART.  22,  commendetur. 

20 

Sacrum  tamen  esto  ieiunium  paschale,  fe- 
ria VI  in  Passione  et  Morte  Domini,  ubique 
celebrandum  et,  iuxta  opportunitatem,  etiam 
25  Sabbato  sancto  producendum,  ut  ita,  elato  et 
aperto  animo,  ad  gaudia  dominicae  Resurre- 
ctionis perveniatur. 

111.  Sancti  iuxta  traditionem  in  Ec- 
clesia coluntur,  eorumque  reliquiae 

30  AUTHENTICAE  ATQUE  IMAGINES  IN  VENERA- 
TIONE habentur.  Festa  Sanctorum  mirabilia 
quidem  Christi  in  servis  eius  praedicant  et  fide- 
libus opportuna  praebent  exempla  imitanda. 

Ne  festa  Sanctorum  festis  ipsa  mysteria  sa- 
35  lutis  recolentibus  praevaleant,  plura  ex  his  par- 
ticulari cuique  Ecclesiae  vel  Nationi  vel  Religio- 
sae Familiae  relinquantur  celebranda,  iis  tantum 
ad  Ecclesiam  universam  extensis,  quae  Sanctos 
memorant  momentum  universale  revera  prae 
40  se  ferentes. 

II  _ DE  CALENDARIO  RECOGNOSCENDO 


85.  [ Festum  Paschatis  certae  dominicae 
assignandum ].  Ut  festum  Paschatis  certae  do-  10 
minicae  in  calendario  gregoriano  assignetur,4 
assentientibus  iis  quorum  intersit,  praesertim 
fratribus  separatis,  Sacrosanctum  Concilium 
commendat. 

86.  [ Calendarium  fixum  inducendum'].  15 

Sacrosanctum  Concilium  declarat  se  non  ob- 
stare mediis  et  inceptis,  quibus  tenditur  ad 
calendarium  perpetuum  in  societatem  civilem 
inducendum. 

Variorum  autem  systematum,  quae  ad  ca-  20 
lendarium  perpetuum  stabiliendum  excogitata 
sunt,  illis  tantum  non  obstat,  quae  hebdoma- 
dam septem  dierum  servant  et  tutantur.5 


APPENDIX 

[Ad  Schema  Constitutionis  de  sacra  Liturgia] 

CONCILII  VATICANI  SECUNDI 

DE  CALENDARIO  RECOGNOSCENDO 
DECLARATIO 

Sacrosanctum  Concilium  Oecumeni- 
cum  Vaticanum  secundum,  haud  parvi 

MOMENTI  AESTIMANS  MULTORUM  DESIDERIA 

de  festo  Paschatis  certae  dominicae  as- 
signando ET  DE  CALENDARIO  STABILIENDO, 
OMNIBUS  SEDULO  PERPENSIS,  QUAE  EX  INDU- 
CTIONE NOVI  CALENDARII  MANARE  POSSINT, 
HAEC  QUAE  SEQUUNTUR  DECLARAT: 

1.  Sacrosanctum  Concilium  non  obnititur 
quin  festum  Paschatis  certae  dominicae  in  Ca- 
lendario Gregoriano  assignetur,1  assentientibus 
iis  quorum  intersit,  praesertim  fratribus  ab  Apo- 
stolicae  Sedis  communione  seiunctis. 

2.  Item  Sacrosanctum  Concilium  declarat 
se  non  obsistere  inceptis  quae  conferant  ad  ca- 
lendarium perpetuum  in  societatem  civilem  in- 
ducendum. 

Variorum  autem  systematum,  quae  ad  ca- 
lendarium perpetuum  stabiliendum  et  in  socie- 
tatem civilem  inducendum  excogitantur,  iis  tan- 
tum Ecclesia  non  obsistit,  quae  hebdomadam 
septem  dierum  cum  dominica  servant  et  tutan- 
tur, nullis  diebus  extra  hebdomadam  interiectis, 
ita  ut  hebdomadarum  successio  intacta,  nisi 
accedant  gravissimae  rationes  de  quibus  Apo- 
stolica  Sedes  iudicium  ferat,  relinquatur } 

NOTAE 

1 Cf.  Acta  et  Documenta,  1.  c.  sub  titulo  De  Ca- 
lendarii reformatione  (pp.  430-441)  passim. 

2 Cf.  Acta  et  Documenta,  1.  c.  pp.  232-234:  De 
ieiunio  quadragesimali;  et  pp.  219-230:  De  reforma- 
tione ieiunii  et  abstinentiae. 

3 Cf.  Acta  et  Documenta,  1.  c.  sub  titulo  De  Ca- 
lendarii reformatione  (pp.  430-441)  passim. 

4 Ibidem,  pp.  442-443,  nn.  2-12. 

5 V.  gr.  Calendarium  Orbis,  seu  Calendarium  a 
« World  Calendar  Association » propositum.  Fuit 
etiam  votum  Congressus  Unionis  Astronomicae,  Ro- 
mae anno  1922  habiti  (cf.  Ephemerides  liturgicae,  37 
[1923],  p.  39). 


NOTAE 

Ad  caput  de  anno  liturgico 

1 Cf.  Acta  et  Documenta,  cit.,  Appendix  vol.  II, 
pars  II,  pp.  430-441. 

2 Cf.  Acta  et  Documenta,  cit.,  Appendix  vol.  II, 
pars  II,  pp.  232-234. 


Ad  declarationem  de  calendario  recognoscendo 

1 Cf.  Acta  et  Documenta,  cit.,  Appendix  vol.  II, 
pars  II,  p.  430  nn.  2-5,  pp.  441-443  nn.  1-12. 

2 Cf.  votum  S.  Rituum  Congr.  apud  Acta  et 
Documenta,  cit.,  III,  pp.  286-296. 


3 - RELATIO 

Exc.mi  D.  Francisci  Salesii  Zauner,  Episcopi  Linciensis,  Com- 
missionis Conciliaris  de  sacra  Liturgi  a Sodalis,  circa  Emen- 
dationes propositas. 

Venerabiles  Patres, 

Cum  Schema  Constitutionis  liturgicae  instaurationem  Liturgiae  sibi 
proponat,  totius  anni  ecclesiastici  ordinationem  negligere  non  potest. 
Si  enim  talis  ordo  non  respondet  menti  et  traditioni  Ecclesiae  necnon 
utilitati  pastorali,  tota  restauratio  Liturgiae  per  Concilium  Vaticanum  II 
facienda  damnum  pateretur.  En  momentum  huius  capitis.  Quamvis  con- 
tineat paucos  numeros,  tamen  inservit  universae  Liturgiae  evolutioni. 

Circa  Caput  V,  in  prima  periodo  Concilii  Vaticani  II,  85  Patres 
locuti  sunt.  Interventiones  Patrum  collectae  sunt  in  proprium  volumen 
quod  86  paginis  constat.  Plures  e Patribus  animadversiones  generales 
exhibent  (17).  Alii  praesertim  quoad  numerum  81  (Proprium  de  Tem- 
pore), numerum  83  (Praxim  poenitentialem  Quadragesimae),  numerum  84 
(Festa  Sanctorum)  et  numerum  85  (Fixationem  Paschatis)  emendationes 
proposuerunt.  Ex  his  animadversionibus  aliquae  pertinent  ad  quaestiones 
aliarum  Commissionum.  Plures  observationes  tangunt  particularia,  qui- 
bus Commissio  postconciliaris  providebit.  Ad  quasdam  quoque  emen- 
dationes dici  debet,  iam  provisum  esse  in  diversis  capitibus  Constitutionis 
liturgicae.  Generaliter  concludere  liceat:  Omnia  de  hoc  Capite  in  prima 
periodo  Concilii  Vaticani  II  pie,  religiose  et  sancte  prolata  fuere.  Nihil 

deperiet.  Vota  talia  Patrum  erunt  maximi  valoris  pro  labore  postconciliari. 
Denique  notandum  est  in  suffragatione  Commissionis  Conciliaris  de  s.  Li- 
turgia  habita  die  10  maii  1963  omnes  articulos  emendatos,  qui  hic  propo- 
nuntur, unanimem  consensum  sibi  conciliasse. 

In  sequentibus  exhibentur  Patribus  Concilii  praecipuae  rationes,  qui- 
bus Sodales  et  Periti  in  proponendis  emendationibus  moti  sunt. 

AD  PROOEMIUM,  NUNC  NN.  102-105 

In  3 linea  pag.  190  deleantur  duo  verba:  « Primo  hebdomadae  die...  » 
ne  quaestiones  excitentur  de  initio  et  fine  hebdomadae.  In  linea  5 eiusdem 
paginae  substituatur  verbum  « magna  » verbo  « maxima  ».  Etenim  Pascha 
solemnitas  maxima  est. 

Attentis  emendationibus  propositis  tum  quoad  unitatem  mysterii 
Christi  cum  cultu  B.  M.  V.  et  Sanctorum,  tum  quoad  convenientiam 
hunc  cultum  aperte  et  recte  proclamandi,  unanimiter  approbatur  muta- 
tio textus  prout  sequitur: 

Linea  12  et  ss.  textus  ita  sit:  « In  hoc  annuo  mysteriorum  Christi 
circulo  celebrando,  Sancta  Ecclesia  Beatam  Mariam  Dei  Genetricem  cum 
peculiari  amore  veneratur,  quae  indissolubili  nexu  cum  Filii  sui  opere 
salutari  coniungitur;  in  qua  praecellentem  Redemptionis  fructum  miratur 
et  exaltat,  ac  veluti  in  purissima  imagine  id  quod  ipsa  tota  esse  cupit  et 
sperat  cum  gaudio  contemplatur  ». 

In  linea  vero  21  post  verbum  « decantant  »,  addatur:  « ac  pro  nobis 
intercedunt  ». 

Ut  ambiguae,  vel  saltem  non  satis  clarae,  terminologiae  lineae  25 
consulatur  ac  emendatio  proposita  de  operibus  caritatis  in  textu  inse- 
rendis suscipiatur  textus  ita  mutetur:  « Variis  denique  anni  temporibus, 
iuxta  traditas  disciplinas,  Ecclesia  fidelium  eruditionem  perficit,  per 
animi  et  corporis  exercitationes,  instructionem,  precationem,  poenitentiae 
et  misericordiae  opera  ». 

A linea  29  ad  lineam  32  supprimantur  verba  incisi:  « Praestat  igi- 
tur... ».  Nam  iam  supra  providetur  cultui  B.  M.  V.  et  Sanctorum  in  textu 
emendato,  secus  bis  in  prooemio  de  eadem  re  sermo  esset. 

AD  NN.  79  ET  80,  NUNC  106  ET  107 

Aliqui  Patres  petiverunt  meliorem  descriptionem  diei  dominicae; 
ideo  novus  paratus  est  textus.  Commissio  etiam  censuit  mutandum  esse 
ordinem  n.  79  et  80,  ita  ut  prius  habeatur  art.  qui  agit  de  die  dominica. 
Hanc  quidem  ob  rationem  pastoralem,  cum  fideles  vitam  liturgicam  prae- 

primis  de  die  dominica  hauriant;  imo  de  celebratione  eucharistica  domi- 
nicali  accipiant  praesertim  nutrimentum  animarum,  textus  n.  80  sit 
sequens: 

« Mysterium  paschale  Ecclesia  ex  traditione  apostolica  quae  originem 
ducit  ab  ipsa  die  Resurrectionis  Christi,  octava  quaque  die  celebrat,  quae 
dies  Domini  seu  dies  Dominica  merito  nuncupatur.  Hac  enim  die  christi- 
f deles  in  unum  convenire  debent  ut,  verbum  Dei  audientes  et  Euchari- 
stiam participantes,  memores  sint  Passionis,  Resurrectionis  et  gloriae 
Domini  Iesu,  et  gratias  agant  Deo  qui  eos  “ regeneravit  in  spem  vivam 
per  Resurrectionem  Iesu  Christi  ex  mortuis  ” ( 1 Petr.  1,3).  Itaque  dies 
Dominica  est  primordialis  dies  festus,  qui  pietati  fidelium  proponatur  et 
inculcetur,  ita  ut  etiam  fat  dies  laetitiae  et  vacationis  ab  opere.  Aliae  cele- 
brationes, nisi  revera  sint  maximi  momenti,  ipsi  ne  praeponantur,  quippe 
quae  sit  fundamentum  et  nucleus  totius  anni  liturgici  ». 

Propositiones  variae  de  festis  introducendis  remissae  sunt  ad  Com- 
missionem Postconciliarem,  cum  agatur  de  quaestionibus  particularibus, 
quae  altiora  principia  hic  tractanda  non  respiciunt. 

Vota  de  definiendo  initio  diei  liturgici  et  quidem  a primis  Vesperis 
ut  principium  generale  a Commissione  de  s.  Liturgia  remissa  sunt  ad 
Commissionem  postconciliarem.  Implicant  enim  plures  quaestiones  quae 
ad  decisionem  nondum  maturae  sunt. 

Emendatio  vero  qua  adimpletio  praecepti  assistendi  Sacro  antici- 
pari possit  horis  vespertinis  diei  sabbati  serio  considerata  est.  Attamen 
in  nostrum  schema  non  inseritur,  sed  commendatur  ut  talis  facultas  loco- 
rum Ordinariis  inter  facultates  habituales  concedatur. 

Animadversio  proposita  est  de  supplenda  durante  hebdomada  obli- 
gatione participandi  Sacrum  pro  iis,  qui  die  dominica  adesse  nequeunt. 
Quia  tamen  distingui  debet  indoles  adunationis  dominicalis  ab  obligatione 
personali  christianorum  frequentandi  Eucharistiam,  quae  non  est  quaestio 
liturgica  sed  disciplinaris,  res  ad  aliam  Commissionem  pertinet. 

A quibusdam  optatur  ut  festa  intra  hebdomadam  impedita  possint 
transferri  ad  Dominicam  sequentem.  Talis  propositio  non  placuit;  esset 
contra  spiritum  Liturgiae.  Attamen  opportune  auctoritati  territoriali 
competenti  relinqui  potest  facultas  festa  illa  transferendi  ad  aliam  diem, 
quae  civiliter  sit  festiva,  sicut  evenit  quibusdam  in  nationibus  pro  die 
sabbati,  in  quo  passim  ab  opere  vacetur.  Et  inter  alia  etiam  huic  est 
provisum. 

Ad  n.  79  itaque  verba  quae  sequuntur  addantur:  « Accommodationes 
vero,  secundum  locorum  condiciones,  si  quae  forte  necessariae  sint,  fant 
ad  normam  art.  39  et  40  ». 

EMENDATIONES  AD  NN.  81-83,  NUNC  108-110 

Quoad  textum  quaedam  mutanda  sunt. 

Ad  n.  82  textus  emendatus  sic  sonat:  « Duplex  indoles  temporis 
quadr  age  sim  alis,  quod  praesertim  per  memoriam  vel  praeparationem 
Baptismi  et  per  poenitentiam  fideles,  instantius  verbum  Dei  audientes  et 
orationi  vacantes,  componit  ad  celebrandum  Paschale  Mysterium,  tam 
in  Liturgia...  ». 

Ad  n.  82  a)  supprimuntur  verba  sequentia,  ne  habeatur  repetitio: 
« ad  profundiorem  fidelium  eruditionem  eorumque  ad  celebrandum  my- 
sterium paschale  praeparationem  ». 

Ad  n.  82  b),  Attentis  animadversionibus  et  rationibus  theologicis,  ut 
praesertim  vitetur  dictio  « peccatum  sociale  »,  proponitur  sequens  mu- 
tatio textus:  « idem  dicatur  de  elementis  poenitentialibus.  Quoad  cateche- 
sim  autem  animis  fidelium  inculcetur,  una  cum  consectariis  socialibus 
peccati  illa  propria  poenitentiae  natura  quae  peccatum,  prout  est  offensa 
Dei,  detestatur ; nec  praetermittantur  partes  Ecclesiae  in  actione  poeni- 
tentiali  atque  oratio  pro  peccatoribus  urgeatur  ». 

Quoad  n.  83,  proponitur  ut  prima  paragraphus  ita  mutetur:  « Poe- 
nitentia temporis  quadr  age  sim  alis  non  tantum  sit  interna  et  individualis , 
sed  quoque  externa  et  socialis.  Praxis  vero  poenitentialis,  iuxta  nostrae 
aetatis  et  diversarum  regionum  possibilitates  necnon  fidelium  condicio- 
nes, foveatur,  et  ab  auctoritatibus,  de  quibus  in  art.  22  huius  Constitu- 
tionis, commendetur  ». 

Plures  emendationes  in  Aula  eo  contenderunt,  ut  diutius  fiat  Proprium 
de  Tempore  novis  textibus  Sacrae  Scripturae,  ut  dein  augeantur  textus 
Missarum.  Censet  Commissio  his  satis  provisum  fuisse  textu  schematis 
ac  emendationibus  factis  tum  in  cap.  II  tum  in  cap.  IV. 

Quoad  peculiare  votum  a pluribus  Patribus  prolatum  de  introducendo 
in  schema  numero  in  quo  agatur  de  tempore  Adventus  respondet  Com- 
missio: 

De  indole  temporis  Adventus  (quod  valet  etiam  de  Quatuor  Tem- 
poribus) melius  est  ut  nihil  dicatur.  Auctores  adhuc  disputant  de  eius- 
modi  indole,  nec  uniformitas  in  variis  Ecclesiae  ritibus  habetur.  Idipsum 
confirmatur  diversitate,  qua  emendationes  propositae  sunt. 

Specialis  mentio  de  tempore  Passionis  ab  aliis  Patribus  facta  est.  Sed 
tempus  Passionis  est  pars  temporis  Quadragesimalis  et  alioquin  de  sin- 
gulis temporibus  anni  liturgici  esset  agendum! 

Non  videtur  inserenda  in  textu  peculiaris  monitio  de  adimplendo 
praecepto  paschali  vel  de  frequentando  Sacramento  Poenitentiae.  Atta- 


276 


ACTA  CONC.  VATICANI  II  - PERIODUS  II 


men  desideratur,  ut  clarius  notio  temporis  quadragesimalis  exponatur. 
Tali  desiderio  satis  fieri  putamus  per  mutationem  sub  n.  82  supra  citato: 
« Duplex  indoles  temporis  quadragesimalis...  ». 

Circa  n.  83  varia  Patrum  vota  prolata  sunt.  Quoad  substantiam 
libenter  acceptantur  et  in  citato  numero  praxis  poenitentialis  commen- 
datur. Non  videntur  tamen  acceptandae  variae  propositiones  circumstan- 
tiarum particularium  praxis  poenitentialis. 

EMENDATIONES  AD  N.  84,  NUNC  111 

Hoc  in  numero,  attentis  animadversionibus  factis  in  Concilio  quoad 
venerationem  Sanctorum  eorumque  imaginum  et  reliquiarum,  Commis- 
sio proponit  ut  textus  ita  mutetur:  « Sancti  iuxta  traditionem  in  Eccle- 
sia coluntur,  eorumque  reliquiae  authenticae  atque  imagines  in  venera- 
tione habentur.  Festa  Sanctorum  mirabilia  quidem  Christi  in  servis  eius 
praedicant,  et  fidelibus  opportuna  praebent  exempla  imitanda. 

Ne  festa  Sanctorum  festis  ipsa  mysteria  salutis  recolentibus  praeva- 
leant, plura  ex  his...  ». 

Emendationes  circa  relationem  inter  Proprium  Sanctorum  et  Pro- 
prium de  Tempore  quia  sunt  particulariores  omissae  sunt.  Considera- 
tione dignae  sunt  pro  labore  postconciliari. 

AD  NUMEROS  QUI  PRIUS  FUERANT  85  ET  86 
DE  CALENDARIO  RECOGNOSCENDO 

Propter  instantias  Patrum  quoad  hanc  partem  capitis  et  propter  dif- 
ficultates motas  transpositio  quaedam  inducta  est  ita  ut  nn.  85  et  86 
aliquomodo  separentur  a Schemate,  quocum  tamen  ad  modum  appen- 
dicis iungantur.  Tunc  totum  caput  una  parte  tantum  constat:  « De 
Anno  liturgico  instaurando  ».  Appendix  « De  Calendario  recognoscen- 
do » parva  praefatione  nova  introducitur  et  novo  titulo  ornatur  « Concilii 
Vaticani  II  de  Calendario  recognoscendo  declaratio  ». 

Rationes  pro  hac  emendatione  haec  fuerunt:  Fixatio  Paschatis  et 
calendarium  perpetuum  habent  quidem  connexionem  cum  anno  liturgico, 
sed  Concilium  non  proprie  decisionem  sed  suam  mentem  tantum  non 
obstandi  profert.  Insuper  in  Concilio  Ecclesia  proprie  et  primarie  loqui- 
tur ad  intra  et  ad  fideles,  dum  hic  sermo  potius  est  ad  extra,  ad  socie- 
tates internationales  quae  quidem  propter  rationes  boni  communis  calen- 
darium perpetuum  desiderant  et  mentem  Ecclesiae  scire  volunt.  Etiam 
quoad  fixationem  Paschatis,  ne  fratres  separati  offendantur,  Ecclesia 
tantum  manifestat  se  non  obstare. 

De  fixatione  Paschatis  in  Aula  14  Patres  locuti  sunt,  quorum  2 ra- 
tiones favorabiles  dum  3 rationes  contrarias  adduxerunt.  De  calendario 
perpetuo  inducendo  in  Aula  6 Patres  sermonem  habuerunt,  quorum  duo 
rationes  in  contrarium  exhibebant.  Commissio  Conciliaris  de  s.  Liturgia 
commendat  articulos  hos  de  Calendario  recognoscendo  et  quidem  prop- 
ter duas  rationes.  Unio  socialis  humanitatis  de  die  in  diem  crescit,  diver- 
sitas festorum  ideo  non  parvas  difficultates  creat,  non  raro  fidelibus  pror- 
sus impossibile  est  ut  festa  serventur.  Oeconomia  civitatis  industrialis 
desiderat  aequum  et  stabilem  ordinem  laboris  et  otii  in  hebdomada, 
mensibus  et  anno.  Si  Ecclesia  silet  vel  dissentit  periculum  exoritur  ne 
systema  atheum,  sine  respectu  ad  hebdomadam,  in  multis  partibus  mun- 
di instauretur. 

Rationes  boni  communis  omnes  movere  debent  etiam  Christifideles 
sicut  Encyclica  nuper  edita  Vacem  in  terris  nos  docet.  Commissio  de 
s.  Liturgia  omnibus  consentit  qui  affirmant,  in  hac  materia  caute  et  debi- 
ta cum  prudentia  procedendum  esse.  Huic  desiderio  videtur  in  appendice 
« De  Calendario  recognoscendo  » satis  factum  esse. 

Paucis  verbis  propositae  sunt  emendationes,  a Commissione  Conci- 
liari de  sacra  Liturgia  receptae,  quae  horum  articulorum  substantiam  at- 
tingunt, quae  vero  ad  sermonis  formam  tantum  referuntur  omissae  sunt. 

it  it  it 

Fas  sit  mihi  confiteri  Praesidem,  Sodales  et  Peritos  in  perpendendis 
animadversionibus  strenue  adlaborasse.  Scimus  tamen,  Patres  et  Confra- 
tres  Conciliares,  Spiritum  Sanctum  non  nobis,  sed  Vobis,  i.  e.  Concilio 
praeprimis  et  specialiter  promissum  esse.  Cum  fiducia  Caput  V de  Anno 
Liturgico  suffragationi  Vestrae  submittimus,  sperantes  Vestro  suffragio 
confirmaturos  esse  nostrae  Commissionis  laborem. 

Moderator:  Nunc  continuatur  disceptatio  de  cap.  III  schematis 
de  Ecclesia. 

Velint  audire  Patres,  quia  in  praesenti  disceptationis  iam  protractae 
momento  periculum  repetitionum  imminet,  rogantur  enixe  Patres  qui 
verbum  petierunt  ut  examinent  textum  suum  et  omittant  superfluas 
repetitiones.  Item  ne  loquantur  Patres  de  apostolatu  laicorum  sensu 
stricto,  nam  de  iis  proprium  schema  agit. 

PATRUM  ORATIONES 
De  Ecclesia,  cap.  III  (prosequuntur) 

1 

Em.mus  P.  D.  IOSEPH  card.  SIRI 

Archiepiscopus  lanuensis 

Venerabiles  Patres, 

Plura  quae  circa  cap.  III  in  hac  aula  audivi  pergrato  animo  accipio 
et  amplector,  etiam  si  hic,  brevitatis  causa,  singula  non  commemoro. 
Paucae  observationes  h 

1.  Ad  art.  23  « De  definitione  laicorum  ».  In  hac  definitione  sermo 
non  est  explicitus 2 de  subiectione  auctoritati  Ecclesiae,  qua  laici  ad- 
stringuntur.  Cum  alibi  in  textu  hoc  plus  minusve  dicatur,  vel  innuatur, 
et  hic  dici  potest  et  debet,  quia  semper  dictum  est,  et  si  non  diceretur, 
haberentur  regressus  necnon  consequentiae  nullatenus  desiderabiles. 

2.  Ad  art.  24  3 de  populo  Dei.  Haec  locutio  potest  optime 4 pla- 
cere et  certe  latius  patet  quam  locutio  « laici  »,  quae  maiorem  tantum 
partem  fidelium  Ecclesiae  adhuc  peregrinantis  indigitat.  Non  censeo 
tamen  esse  ponendum  peculiare  caput  de  populo  Dei,  et  haec  est  ratio: 
ut  poni  possit  peculiare  caput,  necesse  esset  ut  locutio  « populus  Dei  » 
aliquid  adderet  ultra  generalem  notionem  Ecclesiae  (quae  generalis  notio  5 
complectitur  electos  et  peccatores,  ad  eius  animam  vel  ad  eius  corpus 
pertinentes,  sanctos  in  caelo, 6 etc.),  vel  necesse  esset  ut  esset  peculiaris 
et  momentosus  aspectus .7  Immo  aliquod  habeo  contra  separationem  ca- 
pitis, nam  quis  posset  inde  inferre  « populum  Dei  » aliquid  esse  et 
aliquid  valere  etiam  sine  Ecclesia,  quod  esset  contra  certam  veritatem 
fidei  de  necessitate  eiusdem  Ecclesiae  ad  salutem  aeternam  consequendam. 

Si  ergo  non  proferuntur  rationes  quae  omnino  et  tantummodo  ex- 
surgant ex  fontibus  theologicis,  censeo  cap.  III  posse  manere  in  genere 
uti  nunc  est;  salvis  observationibus  quae  a Patribus  factae  sunt. 

3.  Item  ad  art.  24  « De  sacerdotio  universali  ».  Omnes  admittunt, 
utique  diversis  modis  et  locutionibus,  vocem  « sacerdotium  » pro  laicis 
hic  sumi  sensu  omnino  et  quidem  latissimo  analogico  respectu  vocis 
« sacerdotium  » cum  de  presbyteris  et  episcopis  assumitur.  Addo  in 
textibus  Sacrae  Scripturae  in  quibus  haec  vox  citatur  relate  ad  omnes, 
haberi  etiam  non  praetereundum  aspectum  litterarium,  qui  rem  con- 
firmat et  illustrat. 

Cum  res  ita  sit  et  de  facto  hic  illucque  in  textu  apparato  dicatur, 
non  video  quomodo  tam  magnificentia  inde  deduci  possint  et  rogo  ut 
totus  sermo  de  hac  re  magis  inhaereat  vero  sensu  Sacrae  Scripturae  et 
fontium  theologicarum.  Et  ob  hanc  causam  adhaereo  iis  quae  dixit 
em.mus  card.  Ruffini.*  Certe  commissio  voluit  dicere  ea  omnia  quae 
possunt  carissimis  laicis  placere  et  hic  finis  est  laudandus;  maior  tamen 
desideratur  moderatio  in  modo.  Omnes  sciunt  incitamenta  esse  perop- 
portuna, sed  tamen  suo  loco  et  ordine. 

4.  Item  ad  art.  24  de  charismatibus.  De  charismatibus  fidelium  bene 
scimus  ea  posse  dari.  At  si  agitur  de  charismatibus  extraordinariis,  Ec- 
clesia omnino  prudenter  et  se  gessit  et  se  gerit  circa  ea,  sive  quia  rara 
sive  quia  facile  possunt  dari  et  dantur  deceptiones,  sive  quia  haec 
omnia 9 suo  subsunt  iudicio.  Si  vero  agitur  de  habituali  operatione  Spi- 
ritus Sancti  eam  omnino  profitemur,  tamen  ea  debet  generarim  subesse 
Ecclesiae  regimini  quae  in  foro  externo  et  interno  praesertim  exercetur 
et  eius  interpretatio  semper  debet  esse  iuxta  ea  quae  Ecclesia  statuit 
et  accipienda  in  spiritu  humilitatis  et  oboedientiae.  Secus  in  Ecclesia 
fieret  alia  Ecclesia  omnibus  illusionibus  obnoxia. 

5.  Ad  art.  item  24,  de  sensu  fidei  christifidelium.  De  eo  loquitur 
Concilium  Tridentinum  undecim  vicibus.  Haec  esset  bona  occasio  ul- 
terius explicandi.  Tamen  hoc  apprime  retinendum  est:  quod  sensus  fidei 
est  « ex  auditu  » ante  omnia  et  valor  Ecclesiae  discentis  pendet  omnino 
a valore  Ecclesiae  docentis. 

Denique:  ad  aequilibrium  huius  capitis  aliqua  desunt.  Clarior  sermo 
faciendus  est  de  statu  peccati  (sicut  optime  fecit  card.  Meyer),  et  de 
statu  debilitatis  hominum,  quapropter  etiam  filiis  Dei  adoptivis  fit 
necessarius  cotidie  status  redemptionis  et  regiminis.  Nimis  sola  gloriosa 
hic  10  recensentur.  Insuper  aliqua  viderentur  dicenda  de  his  laicis  qui  sub 
nomine  christiano  civilia  gerunt.  Dixi. 


In  textu  scripto  tradito : 1 deest.  2 deest.  3 deest.  4 deest. 

5 deest.  6 deest.  7 peculiarem  et  momentosum  aspectum.  8 deest. 
9 deest.  10  deest. 

Moderator : Leget  nunc  exc.mus  secretarius  generalis  textum  primae 
emendationis  de  cap.  V de  Liturgia. 

Secretarius  generalis : Ad  prooemium.  Emendatio  prima:  pag.  190, 
linn.  13-17  (quae  respondent  pag.  15,  n.  103  huius  fasciculi)  ...  [cf. 
pag.  264]. 

Rev.mus  P.  ANICETUS  FERNANDEZ 
Magister  Generalis  O.  P.  >, 

Venerabiles  Patres,  clarissimi  Periti,  Auditores  et  Observatores, 

Libentissime  adhaereo  laudibus  quibus  exaltantur  altior  aestimatio 
laicorum  in  Ecclesia  et  eorum  urgens  appellatio  ad  apostolatum  ...\ 
Haec  enim,  sine  dubio  adnumerabuntur  inter  principaliores  fructus 
huius  Concilii  qui  maiorem  et  efficaciorem  beneficum  influxum  habebunt 
in  favorem  Ecclesiae  et  societatis. 

Humiliter  velim  aliquid  maxime  practicum  de  apostolatu  laicorum 
in  temporalibus  proponere.  Sed,  ut  melius  et  rectius  intelligatur,  prius 
quasdam  considerationes  de  eius  fundamento  doctrinali  theologico  2 prae- 
mittam, quae  forsan  in  schemate  aliquo  modo  essent  inserendae.  Has 
saltem  considerationes  censeo  esse  dicendae  in  hoc  capite,  et  hoc  dico 
ut  non  videatur  non  oboedire  mandato  em.mi  moderatoris  huius  con- 
gregationis.3 

1.  Omnes  christiani,  pauperes  et  divites,  cleri,  religiosi  et  laici, 
semper  prae  oculis  habere  debemus  doctrinam  Domini  circa  beatitu- 
dines  in  monte  praesertim  expositam:  nempe,  quod  semper  et  in  primis 
est  quaerendum  regnum  Dei  et  quod  vera  beatitudo  invenitur  in  pau- 
pertate spiritus,  in  munditia  cordis,  in  humilitate  et  mansuetudine  cor- 
dis, in  abnegatione  et  in  voluntario  amplexu  crucis,  in  oboedientia  usque 
ad  mortem.  Nos  et  christifideles  proinde  oportet  semper  exhortari  ad 
affectus  nostros  ab  amore  rerum  temporalium  retrahendos  et  illos  ad 
bona  supernaturalia  et  caelestia  elevandos  et  ad  vitam  interiorem  super- 
naturalem,  ante  omnia,  colendam.  Haec  verissima  sunt  et  numquam  satis 
inculcabuntur,  et  semper  et  imprimis  in  vultu  Ecclesiae  splendescere 
debent .4 

2.  Nihilominus  ex  hac  verissima  doctrina  non  recte  intellecta  oriri 
potest,  et  sine  dubio,  quandoque  orta  est,  quaedam  falsa  dispositio 
animorum  catholicorum  circa  bona  temporalia.  Explicite  vel  implicite 
quandoque  videntur  considerari  quasi  in  se  mala  et  incompatibilia  cum 
virtutibus  et  salute  aeterna.  Unde  catholici  non  deberent  de  illis  curare, 
nec  ipsis  liceret  aspirare  ad  eorum  possessionem  et  dominium,  nisi  forte 
quatenus  sunt  indispensabilia  ad  conservationem  vitae.  Ideo  in  manibus 
diaboli  et  eius  sectatorum  sunt  relinquenda.  Contra  hos  diabolos 5 
Rev.mus  P.  Abbas  Christophorus  dicebat  essent  recitandi  psalmi  impre- 
catorii.  Sed,  praeter  orationem,  conari  tenemur  ut  homines  recti  horum 

bonorum  dominium  habeant.  Aliter  sequuntur  innumera  et  gravissima 
mala,  quae  iam  hodie  experimur ,6  namque  tales  homines  sine  religione 
nec  moralita te  eis  utuntur  vel  melius  abutuntur  ad  errores  et  vitia  propa- 
ganda, et  ad  cognitionem  veritatis  et  exercitium  virtutis  impedienda. 
Ita,  proh  dolor,  videmus  saepe  accidisse  in  dominio  auri  et  argenti  in 
technica,  in  cinema,  in  editorialibus,  in  diversis  associationibus  anony- 
mis  potentissimis  quae  disponunt  de  rebus  et  vita  hominum  ut  eis  placet. 
Sed  talis  conclusio  perperam  eruitur  ex  verbis  Domini. 

Namque,  sicut  nulla  dari  potest  veritas  ordinis  naturalis  quae  oppo- 
natur veritati  ordinis  supernaturalis,  immo  et  quae  ex  se  non  possit  ac 
debeat  intellectum  disponere  ad  veritates  supernaturales  amplectendas, 
ita  nullum  bonum  vere  tale  ordinis  naturalis  dari  potest  quod  sit  incom- 
patibile  cum  bonis  caelestibus,  immo  et  quod  non  possit  et  debeat  de- 
servire ad  supernaturalia.  Harmonia  quae  revera  viget  et  defenditur  inter 
veritates  naturales  et  supernaturales,  eadem  debet  vigere  et  defendi  inter 
bona  naturalia  et  supernaturalia.  Tamen  hoc  secundum  minus  explica- 
tur et  defenditur. 

Nullum  ergo  bonum  naturale,  ex  se,  est  damnandum  vel  reiiciendum 
tamquam  malum  et  nocivum,  et  quod  catholici,  nisi  adsint  rationes  spe- 
ciales quibus  aliter  se  gerere  debeant,  non  solum  licite  sed  meritorie 
possidere  possint.  Insuper  habetur  vera  obligatio  conandi,  in  quantum 
possibile  sit,  ut  tales  res  temporales  non  dilapidentur,  sed  potius  conser- 
ventur 7 et  multiplicentur  in  bonum  totius  societatis. 

Certe  Ecclesia  saepe  in  decursu  historiae  bona  temporalia  directe 
vel  indirecte  promovit.  Certum  est  etiam  quod  hodie  existunt  quaedam 
associationes  omni  laude  dignae,  ut  Charitas  Americana  in  Statibus 
Foederatis  Americae  Septemtrionalis,  « Adveniat  » et  « Misereor  » in 
Germania,  « POA  » in  Italia,  ita  efformatur  nunc  « Charitas  Hispa- 
nica ».  Sed  deficientia  organizationum  catholicarum  quae  habeant  po- 
tentem influxum  in  cinema,  in  media  publicationis,  in  oeconomiam,  etc., 
est  evidens. 

3.  En  optimus  apostolatus  valde  proprius  laicorum.  Inter  multige- 
nos modos,  quibus  laici  adiuvare  possunt  et  debent  Dei  ministros  in 
conservando,  tutando,  diffundendo  et  propagando  regno  eius,  non  mi- 
nimum occupat  locum  accessio,  administratio  ususque  divitiarum  sive 
bonorum  corporalium  exteriorum,  quibus,  veluti  instrumentis,  indige- 
mus ad  opera  complura  catholica  perficienda. 

Hisce  enim  in  rebus  solent  laici  peritiores  et  habiliores  esse  quam 
clerici.  Ac  praeterea,  si  laici  directionem  et  responsabilitatem  assumant 
huiusmodi  rerum,  occasio  tollitur  insimulandi  clericos  ipsamque  Ec- 
clesiam de  avaritia  et  capitalismo  aut  certe  de  mercatura. 


282 


ACTA  CONC.  VATICANI  II 


PERIODUS  II 


Neque  tamen  ipsi  laici  catholici,  haec  agentes,  si  sicut  ait  S.  Hiero- 
nymus divitias  non  custodiunt  ut  servi,  sed  eas  aliis  distribuunt  ut 
domini / avaritiae  serviunt  aut  cultum  reddunt  mammonae  iniquitatis 
ut  effrenatus  capitalismus,  sed  in  servitium  Dei  et  usum  hominum  rectum 
bona  illa  convertunt,  sicut  erant  ab  ipso  Domino  condita  et  instituta. 
Ut  nempe  ea  ipsa  quae  homines  mundani  et  perversi,  contra  Dei  prae- 
ceptum et  ordinationem,  inservire  fecerunt  iniustitiae  ad  iniquitatem, 
laici  catholici  servire  faciant  iustitiae  et  aequitati...9 

4.  Inter  alios  licitos  et  sanctos  fines  ad  quos  talia  bona  ordinari  de- 
bent et  quibus  redderentur,  non  solum  iusta  sed  et  meritoria  eorum 
possessio  et  dominium,  enumerare  possumus  10  sequentia:  a)  melior  et 
iustior  distributio  divitiarum  ...n;  b)  novus  modus  exercendi  carita- 
tem ...12;  c ) opera  catholica  ...13. 

Conclusio.  Humiliter  proponimus  ut  in  fine  par.  25  vel  alio  in  loco 
saltem  addantur  sequentia  verba:  « Multum  expediret  quod  mediantibus 
laicis  Ecclesia  promoveat  associationes  caritatis  vel  oecumenicas  quibus 
bona  materialia  multiplicentur  et  eorum  usus  melius  et  iustius  distri- 
buatur, ita  ut,  quatenus  possibile  sit,  omnes  homines  habeant  necessaria 
ad  ducendam  vitam  quam  natura  humana  et  dignitas  filiorum  Dei  exi- 
gunt, simulque  omnia  opera  bona  prospici  et  adiuvari  possint  ».  Forsan 
quaedam  Commissio  Centralis  Internationalis  esset  ad  hos  fines  utilis- 
sima. Dixi. 


In  textu  scripto  tradito : 1 sub  directione  hierarchiae  exercendum,  praeser- 
tim in  rebus  temporalibus.  2 deest.  3 deest.  4 deest.  5 deest. 
6 exprimunt.  7 convertantur.  8 deest.  9 (cf.  Rom.  6,  13).  10  enu- 

merari possunt.  11  In  hac  quaestione  prae  oculis  habendum  est  quod  iam 
dicebat  S.  Thomas  ( Summa  Theol II-II,  66,  2)  quod  licet  proprietas  privata 
rerum  temporalium  sit  licita  et  necessaria,  tamen,  quoad  eorum  usum  debent  de- 
servire ad  bonum  commune  totius  societatis.  Quaelibet  societas  christiana  debet 
curare,  quatenus  possibile  sit,  ut  omnes  homines  habeant  saltem  illam  sufficien- 
tiam bonorum  naturalium  necessariam  ad  vitam  humanam  digne  gerendam.  Haec 
enim  minima  sufficientia  bonorum  temporalium,  generaliter  loquendo,  etiam  est 
necessaria,  ut  ait  Sanctus  Thomas,  ad  exercitium  virtutum  et  consequenter  ad 
salutem  supernaturalem  (cf.  Summa  Theol.,  II-II,  129,  8;  Summa  contra  Gent., 
III,  130).  12  Hodie  caritas  non  sufficienter  adimpleretur  solis  modis  tradi- 

tionalibus,  nempe:  simplici  eleemosyna.  Haec  non  est  excludenda,  sed  perficienda. 
Hodie  egeni  non  petunt  a nobis  eleemosynam,  sed  potius  laborem  et  medium  quo 
obtinere  possint  omnia  illa  bona  necessaria  ad  vitam  vere  humanam  ducendam. 
Et  non  tantum  petunt,  sed  exigunt.  Et  revera  nemo  potest  eis  negare  iustitiam 
huius  clarae  exigentiae,  quia  oritur  ex  ipsa  natura  humana  et  ex  conditione  filio- 
rum Dei.  Ideoque  iustitia  et  caritas  nobis  imponunt  obligationem  procurandi  ege- 
nis, non  tantum  eleemosynam  quae  afferre  potest  remedium  pro  aliqua  tempora- 
ria necessitate,  sed  medium  permanens  ad  necessaria  pro  vita  humana  obtinenda. 

Admitti  debemus,  non  solum  ad  pauperes  actuales  suppeditandos,  sed  quod 
usus  et  distributio  divitiarum  sit  magis  aequitativa,  ita  ut  revera  non  sint  pau- 
peres, vel  sint  in  numero  minori  possibili.  Et,  sine  dubio,  saepe  hoc  fieri  potest 
et  debet,  promovendo  diversas  species  associationum  vel  organizationum  quae  se 
occupent,  non  solum  de  praesenti,  sed  etiam  de  futuro,  conficiendo  rationes  la- 
boris et  methodos  agendi  pro  pluribus  annis,  etc.  13  Requiruntur  insuper 
ingentes  divitiae  et  magni  sumptus  ad  complura  opera  catholica  perficienda,  con- 
servanda et  dilatanda,  verbi  gratia: 

1.  Ad  opera  missionalia  sive  de  propaganda  fide. 

2.  Ad  erigenda  et  sustentanda  Seminaria  pro  formatione  Sacerdotum  (Ca- 
techistarum,  Sororum,  etc.). 

3.  Ad  erigendas  et  sustinendas  scholas,  instituta  et  Universitates  Catholicas. 

4.  Ad  societates  editoriales  catholicas  condendas  et  ampliandas,  quae  opera 
de  fide  et  morali  catholica  minoris  momenti  longe  lateque  diffundant  et  quidem 
modico  pretio,  ut  Bibliotheca  Auctorum  Christianorum  Matritensis. 

5.  Ad  folia  quotidiana  et  periodica  et  officia  informationis  catholicae  creanda, 
iuxta  novissimas  perfectiones  technicas. 

6.  Ad  servitium  cinematographicum,  radiophonicum  et  televisivum.  Et  qui- 
dem optandum  esset  ut  catholicum  istud  servitium  superaret  vel  saltem  aequaret 
mundanum. 

7.  Ad  erigenda  orphanotrophia,  nosocomia  etc.,  eaque  sustentanda. 


3 

Exc.mus  P.  D.  PETRUS  CANTERO  CUADRADO 
Episcopus  Huelvensis 

Venerabiles  Patres,  carissimi  Observatores  et  Auditores , 

Supremum  Ecclesiae  magisterium  numquam  hucusque,  ni  fallor / 
de  « sensu  fidei  » directe  et  explicite  tractavit.  Constat  tamen  Concilia 
et  supremum  magisterium  Romanorum  Pontificum  saepe  ad  sensum  fidei 
recurrere  ut  suas  definitiones  et  decreta  roborent.  Tum  sub  aspectu  oecu- 
menico  tum  sub  aspectu  pastorali  huius  Concilii  ...2,  tractatio  explicita 3 
« de  sensu  fidei  » videtur  opportuna  ad  demonstrandum:  a)  quanta  cum 
aestimatione  in  Ecclesia  catholica  fides  proponatur  non  solum  ut  funda- 
mentum et  radix  iustificationis  fidelium  sed  etiam  ut  motor  activitatis 
missionalis  totius  Ecclesiae,  et  b)  quomodo  « sensus  fidei  » considerari 
possit  tamquam  unum  ex  fundamentis  doctrinalibus  apostolatus  laico- 
rum  in  missione  salvifica  Ecclesiae. 

Ideo  aliqua  humiliter  notare  velim  circa  conceptum,  radices,  rela- 
tiones cum  Magisterio  authentico  Ecclesiae,  et  influxum  sensus  fidei  in 
vita  interna  et  externa  Ecclesiae  Christi.  Agitur  enim  de  materia  magni 
momenti,  et  in  hac  doctrina  proponenda  diligenter  cavendum  et  vitan- 
dum est  omne  periculum  — non  quidem  chimericum  — subiectivismi 

individualistici,  quod  forte  aliquos  impellere  posset  ad  vitam  christia- 
nam  ducendam  omnino  independenter  ab  illis  quos  « Spiritus  Sanctus 
posuit  episcopos  regere  Ecclesiam  Dei  »...4 

1.  Conceptus  sensus  fidei.  In  genere,  quod  in  ordine  naturali  est  et 
operatur  « sensus  communis  »,  et  quod  in  ordine  morali  christiano  ope- 
ratur « odor  Christi  » de  quo  loquitur  Paulus  ...5  sic,  mutatis  mutandis, 
in  ordine  supernaturali  veritatis  revelatae  operatur  « sensus  fidei  »,  seu 
ut  iuxta  verba  ipsius  Pauli  « sensus  Christi  »...6 

« Sensus  fidei  » est  donum  supernaturale,  proveniens  a Spiritu 
Sancto:  a)  quod  inest  tum  in  populo  Dei  collegialiter  sumpto,  tum  in 
omnibus  et  singulis  christifidelibus,  sive  episcopi,  sive  religiosi,  sive 
laici  sint;  b ) et  operatur  veluti  instinctus  veritatis  in  rebus  fidei  et  mo- 
rum, tum  modo  negativo  vitando  errores  et  captando  saporem  erroris 
fidei,  tum  modo  positivo,  ut  ait  textus  schematis  « veritatem  fidei  pro- 
fundius perspiciendo  et  in  vita  fidelibus  applicando  »...7 

Haec  expressio  « sensus  fidei  » non  est  omnino  identica  expressioni- 
bus « sensus  fidelium  »,  « sensus  Ecclesiae  »,  « communis  sensus  fidei  ». 
Realitates  sub  his  omnibus  expressionibus  contentae  saltem  inadaequate 
distinguuntur,  quamquam  omnes  hae  realitates  in  eundem  finem  super- 
naturalem  tendunt  et  confluunt,  nempe:  ad  depositum  fidei  custodien- 
dum, evolvendum  et  applicandum  vitae  personali  et  sociali  fidelium.  Bre- 
vitatis causa  in  expositione  characterum  horum  singulorum  donorum 
supernaturalium  non  morabor. 

2.  Radices  sensus  fidei.  Unde  radicitus  provenit  « sensus  fidei  »? 
Mea  quidem  sententia  radices  sensus  fidei  nituntur  in  ipsa  constitutione 
interna  Corporis  Christi,  quod  est  Ecclesia,  et  simul  in  ipsa  natura  super- 
naturali fidei  quae  creditur  et  fidei  qua  creditur. 

In  ipsa  enim  constitutione  divina  Corporis  Christi,  anima  est  Spi- 
ritus Sanctus,  illuminans,  movens  et  vivificans  totum  hoc  corpus  et  simul 
singula  eius  membra,  quae,  ut  talia  membra  Christi,  participant,  sicut 
palmites  e vite,  munerum  ipsius  Christi,  qui  est  sacerdos,  rex  et  magister. 

Praeterea  sensus  fidei  nititur  etiam  in  ipsa  natura  supernaturali  fidei. 
Actus  enim  fidei  est  verus  actus  vitalis  supernaturalis,  qui  nos  iungit 
Deo  viventi,  et  ipsa  fides,  caritate  informata,  fructus  gratiae  vitae  aeter- 
nae dignos  producit. 

Iam  vero  fidelium  activa  participatio  horum  munerum  sive  dono- 
rum nec  recipitur  nec  operatur  univoce  et  aequaliter  in  omnibus  christi- 
fidelibus, quia  Spiritus  Sanctus  illuminat  et  movet  « sensum  fidei  » in 
populo  Dei  et  in  singulis  christifidelibus  iuxta  illa  verba  Vauli 8 « uni- 
cuique autem  datur  manifestatio  Spiritus  ad  utilitatem...  Haec  autem 
omnia  operatur  unus  atque  idem  Spiritus,  dividens  singulis  prout 

vult  » ...9.  Quapropter  potest  accidere  — et  de  facto  aliquando  acci- 
dit — quod  sensus  fidei  minus  operetur  in  theologis  quam  in  quibusdam 
fidelibus,  ex.  g.,  in  sanctis,  in  fundatoribus,  etc.10 

Hic  « sensus  fidei  » efformatur  influxu  Spiritus  Sancti,  tum  actione 
externa  praedicationis  magisterii  Ecclesiae,  iuxta  illa  verba  Pauli:  « Fi- 
des ex  auditu,  auditus  autem  per  verbum  Christi  » ...n,  tum  actione 
interna  et  immediata  eiusdem  Spiritus  veritatis  in  animabus  omnium 
fidelium,  quibus  « omnes  sunt  docibiles  Dei  » ,..12,  « nos  autem  sensum 
Christi  habemus  » ...13;  quibus  etiam  fideles  possunt  acquirere  profun- 
diorem perspicientiam,  intuitionem  et  quasi  saporem  veritatum  fidei, 
immo  etiam  veritatem  in  deposito  revelationis  absconditam  quandoque 
praesentire. 

Ideo  proponere  auderem  ut  post  verba  schematis  pag.  8 , lin.  24  14 
« cui  credentes  active  respondent,  veritatem  fidei  profundius  perspi- 
ciendo » addatur  « quandoque  etiam  veritatem  in  deposito  revelationis 
absconditam  praesentiendo  ». 

3.  Relationes  « sensus  fidei  » cum  magisterio  Ecclesiae.  Ecclesia 
Christi  non  est  societas  simpliciter  clericalis,  nec  societas  simpliciter 
democratica,  ideoque  omnia  quae  in  Ecclesia  habentur,  naturae  seu 
constitutioni  divinae  ipsius  Ecclesiae  respondent.  Unde  sensus  fidei 
inserendus  est  intra  naturam  populi  Dei  et  ipsius  fidei.  Hac  de  causa 
sensus  fidei  non  datur  nisi:  a)  Verbo  Dei  scripto  et  tradito  inhaereat, 
b ) magisterio  authentico  Ecclesiae  ducatur  et  confirmetur.  Attamen  of- 
ficium huius  magisterii  authentici  non  est  solum  ducere,  approbare  et 
confirmare  sensum  fidei  ut  si  fideles,  sensu  fidei  moti,  sint  tantummodo 
obiectum  mere  passivum  et  instrumentum  mere  receptivum  et  execu- 
tivum  magisterii  authentici. 

Est  etiam  officium  magisterii  authentici  fovere,  audire,  probare  et 
recolere  fructus  et  lumina  sensus  fidei,  praesertim  in  proiectione  et  ap- 
plicatione veritatum  fidei  ad  realitates  tum  structurales  tum  practicas 
mundi  hodierni,  singulariter  in  dominio  culturali. 

Re  vera  ipsum  supremum  magisterium  Romanorum  Pontificum  re- 
currit ad  sensum  fidei  populi  christiani,  velut  ad  motivum  roborativum 
suarum  de  fide  declarationum  quia  etiam  in  populo  christiano  deposi- 
tum fidei  continetur;  unde  quaerit  saepe  collaborationem  activam  lai- 
corum  ad  praeparationem  suorum  documentorum  circa  problemata  mo- 
ralia, socialia,  anthropologica,  etc.;  et  instantius  invitat  laicis  ad  mis- 
sionem inserendi  actionem  salutiferam  Ecclesiae,  in  structuris  tempo- 
ralibus, et  in  effluviis  vitalioribus  culturae  et  opinionis  publicae  mundi 
hodierni.  Patet  clarissime  — ex  argumentis  saepe  saepius  citatis  in  hac 
aula  — hanc  laicorum  collaborationem  doctrinalem  necessariam  et  multo 

efiicaciorem  esse  hodie  quam  aliis  temporibus,  ut  divortium  actuale  inter 
scientias  sacras  et  profanas  vitetur,  dialogus  inter  professores  universi- 
tatum civilium  et  ecclesiasticarum  foveatur,  et,  ne  « Spiritus  extingua- 
tur  » ...15,  opinio  publica  in  Ecclesia  consideretur  ...16.  Dixi. 


In  textu  scripto  tradito-.  1 deest.  2 Vaticani  II.  3 deest.  4 ( Act . 
20,  28).  5 (2  Cor.  2,  15).  6 (2  Cor.  10,  16;  Rom.  8,  14).  7 (pag.  8, 

linn.  23-24).  8 apostoli.  9 ( 1 Cor.  12,  7-11).  10  Nam  «sensus  fidei» 

est  donum  supernaturale  quod  non  acquiritur  viribus  naturalibus,  ut  scientia,  in- 
genio, etc.  11  (Rom.  10,  17).  12  (Io.  6,  45).  13  (2  Cor.  10,  16). 

14  deest.  15  (1  Thess.  5,  19).  16  Secretariae  tradam  textum  qui  forte 

posset  has  condiciones  implere,  ut  si  visum  fuerit  textui  nostro  inseratur.  Hac 
ratione  omnes  in  Christo  credentes,  secure  et  ordinate  ducti,  vere  « Spiritu  Dei 
aguntur  et  Christi  sensum  percipiant  » (Rom.  8,  14;  1 Cor.  2,  16).  Quapropter 
huiusmodi  « sensus  fidei  »,  quippe  qui  ipsum  veritatis  Spiritum  auctorem  habet, 
ipsi  Ecclesiae  magisterio  etiam  active  quandoque  inservit,  quando  nempe  verita- 
tes in  revelationis  deposito  contentas,  sed  adhuc  nobis  quadantenus  absconditas, 
quasi  praesentiendo  detegit,  vel  profundius  perspicit,  atque  Ecclesiam  veluti  invi- 
tat ad  eas  accuratius  proponendas,  et  aptius  pleniusque  christianorum  vitae  in 
variis  temporum  locorumque  adiunctis  applicandas. 

Moderator : Legetur  nunc  secunda  emendatio  cap.  V schematis 
de  Liturgia. 

Secretarius  generalis-.  Emendatio  secunda:  pag.  190,  linn.  25-28 
(conferatis  pag.  16,  n.  105  huius  fasciculi)  ...  [ cf . pag.  265]. 

4 

Exc.mus  P.  D.  THOMAS  VILLELMUS  MULDOON 
Episcopus  tit.  Eesseitanus,  aux.  Sydneyensis 

V enerabiles  Patres , 

Haec  quae  locuturus  sum  verba  abhinc  novem  diebus  scripta  sunt, 
et  ideo  nunc  supervacanea  esse  deberent.  Verumtamen,  auditis  orationi- 
bus, vehementius  quam  antea  persuasus  sum  de  necessitate  haec  eadem 
verba  proferendi. 

Statim  ab  initio  perspicuum  fuit  quod  proprie  « de  laicis  » sermo 
in  hac  constitutione  dogmatica  institui  non  debuit,  sed  potius  sermo 
de  fidelibus / nam  ansam  auctoribus  statim  praebuit  loquendi  de  apo- 
stolatu  laicorum  et  aliis  rebus  adnexis  quae  nullum  ius  civitatis  in  hac 
dogmatica  constitutione  habent,  et  praeterea  in  schemate  de  laicorum 
apostolatu  situm  proprium  habent. 

Hoc  est  enim  huius  capitis  peccatum  originale,  unde  ceteri  omnes 
defectus  sponte  fluunt.  Inde  autem  natum  est  documentum  quod  anceps 
haeret  inter  duos  aspectus  fidelium  f dogmaticum  scii,  et  practicum,  quin 
uni  vel  alteri  satisfaciat.  Inde  natum  est  documentum  quod  caret  ea 
indole  dogmatica  quae  in  aliqua  constitutione  dogmatica  omnino  inve- 
niri debet;  documentum,  dico,  cuius  expositio  potius  quaedam  far- 
rago idearum  est  quam  corpus  doctrinae  cohaerens  et  concinne  com- 
positum ...3.  Revera  in  hoc  capite  nulla  invenitur  clare  exposita  doc- 
trina dogmatica  luminosa  et  vitalis  quae  totam  materiam  instar  animae 
informat,  vivificat,  atque  ad  ordinem  unitatemque  reducit. 

Titulus  huius  capitis  deberet  sic  sonare:  « De  christifidelium  digni- 
tate et  vocatione  ».  Nonne  enim  finis  seu  scopus  bene  determinatus 
huius  capitis  hic  est:  ut  clare  exponatur  fundamentum  dogmaticum  omnis 
dignitatis  supernaturalis  fidelium,  atque  simul  fundamentum  dogmati- 
cum eorum  muneris  in  vitali  organismo  Ecclesiae,  adeo  ut  profundam 
conscientiam  ptriusque  habeant? 

Si  autem  4 hoc  verum  est,  statim  clare  indicatur  quaenam  sit  veritas 
revelata  quae  lucide  et  adaequate  in  initio  capitis  exponi  debet  ita  ut 
cetera  omnia  quae  dictura  sint  in  capite  3 ab  ea  doctrina  6 prono  alveo 
fluant;  non  alia  scii,  quam  mirabilis  et  fecundissima  doctrina  de  incor- 
poratione omnium  fidelium  in  Corpus  Christi  mysticum  atque  de  eorum 
concorporatione  inter  se,  ex  qua  sola  laos  seu  populus  Dei  nascitur  et 
stat  in  ordine  rerum.  Sane,  qui  volunt  « populum  Dei  » considerare 
quin  eam  doctrinam  tamquam  fundamentum  et  animam  firmiter  po- 
nant — sicut  volunt  multi  Patres  in  hac  aula  1 — opus  aggrediuntur 
quod  exitum  felicem  habere  omnino  non  potest. 

Solum  ex  hac  divina  veritate  penitus  intelligitur  laicos  ad  Ecclesiam 
essentialiter  pertinere,  et  esse  revera  8 christifideles.  Solum  ex  hac  ve- 
ritate recte  intelligitur  quid  sit  christifidelis  in  suo  esse  constitutivo 
supernaturali,  quod  prorsus  intelligi  debet  antequam  sermo  esse  possit 
de  eius  operatione  apostolica.  Solum  ex  hac  veritate  clare  perspicitur 
omnium  fidelium  aequalitas  et  dignitas  fundamentalis  ab  omnibus  ...9 
agnoscenda.  Unice  ex  hac 10  unione  mystica  intelligitur  quomodo  in 
omnia  et  singula  membra  fluit  illa  communis  et  initialis  participatio 
regalis  sacerdotii  Christi,  per  characterem  baptismatis,  et  illa  participatio 
muneris  prophetici  Christi,  per  characterem  confirmationis;  nam,  qui  in 
consortium  capitis  trahuntur,  eo  ipso  quodam  gradu  participes  fiunt 
omnium  munerum  Capitis.  Eo  ipso  « consecrantur  »,  uti  ait  S.  Augu- 
stinus; et  ad  munera  sacramentaliter  deputantur.  Si  Christus  caput  rex 
est,  ergo  et  regalia  sunt  ...n  membra  eius;  si  sacerdos  est,  ergo  et  quodam 
gradu  sacerdotali  dignitate  donantur  ...12  membra;  si  propheta  est,  ergo 

et  prophetae  seu  testes  sunt  membra;  si  victima  est,  ergo  et  victimae 
sunt  membra...13 

Quomodo  de  christifidelibus  tractari  possit  in  aliqua  constitutione 
dogmatica  quin  omnia  et  singula  clare  ostendantur  prono  alveo  fluere 
ab  hac  14  doctrina  divina,  pro  me  maius  mysterium  est  quam  ipsum  my- 
sterium revelatum! 

Unde,  ut  hoc  tertium  caput  penitus  sanetur  in  radice,  haec  propono: 

1.  Titulus  sic  mutetur:  « De  christifidelium  dignitate  et  vocatione  ». 

2.  Haec  vel  similis  christifidelis  definitio  seu  descriptio  in  initio 
ponatur:  « Christifidelis  est  Corporis  mystici  membrum,  quod,  de  vita 
Christi  capitis  vivens,  per  sacramentales  characteres  baptismatis  et  con- 
firmationis consecratur  et  aliquo  gradu  particeps  fit  omnium  munerum 
capitis,  atque  ideo  deputatur  ad  totum  Corpus  aedificandum,  tum  per 
incrementum  propriae  vitae  supernaturalis,  tum  per  opera  sua  aposto- 
lica  sub  ductu  pastorum  exercenda  ». 

3 . Logice  deinde  fit 15  adaequata  expositio  doctrinae  revelatae  de 
incorporatione  et  concorporatione  omnium  fidelium  in  Corpore  mystico, 
eo  consilio  ut  cetera  omnia  quae  dictura  sint  ab  ista  16  expositione  sponte 
fluant. 

4.  Prematur  ius  et  munus  fidelium  ad  opera  apostolica  sub  ductu 
pastorum  exercenda,  ut  mundus  per  apostolos  consecratos  et  ipse  con- 
secretur, ...17  quin  tamen  ad  particularia  caput  descendat. 

5 et  ultimo™  Praecipue  ...19  quaestiones  iuridicae,  e.  g.  relatio  inter 
Ecclesiam  et  Statum,  nec  nominentur  ...20  quidem  in  hac  constitutione 
dogmatica.  E contra,  tamquam  pestilentia  sedulo  vitentur  ...21.  Dixi. 


In  textu  scripto  tradito-.  1 de  christifidelibus.  2 christifidelium.  3 do- 
cumentum, dico,  quod  indignum  est  ut  ab  aliquo  Concilio  Oecumenico  ad  Eccle- 
sias mittatur.  4 Porro,  si.  5 deest.  6 deest.  7 aliqui  Patres. 
8 vere  esse.  9 rite.  10  ea.  11  omnia.  12  omnia.  13  membra,  dico, 
capitis  corona  spinea  coronati.  14  ex  ea.  15  fiat.  16  ea.  17  et  quidem 
in  omnibus  societatis  partibus.  18  deest.  19  autem.  20  vel  insinuentur. 
21  6 et  ultimo.  De  medio  tollatur  omnino  cap.  IV  quod  sequitur,  ita  ut  vocatio 
omnium  christifidelium  ad  sanctitatem  in  hoc  cap.  II  inseratur,  ubi  iure  postu- 
latur, ceteris  omnibus  quae  in  illo  capite  ad  vitam  religiosorum  pertinent,  ad 
schema  de  religiosis  rite  mandatis.  Quibus  dictis  nescio  utrum  haec  proposita 
reducantur  ad  sanationem  in  radice  an  ad  caputcidium. 


CONGREGATIO  GENERALIS  LV 


289 


5 

Exc.mus  P.  D.  ROBERTUS  TRACY 

Episcopus  Rubrubaculensis 

V enerabiles  Fratres, 

Nomine  centum  quadraginta  septem  episcoporum  ex  Statibus  Foe- 
deratis Americae  Septemtrionalis,  velim  proponere  aliquam  emenda- 
tionem. 

In  pag.  5,  linn.  20  ss.  huius  capitis,  legimus:  « nulla  igitur  in  Chri- 
sto et  in  Ecclesia  inaequalitas,  spectata  natione,  conditione  sociali, 
sexu...  ».  Deinde,  ut  tale  assertum  testimonio  biblico  roboretur,  citan- 
tur verba  S.  Pauli  ad  Galatas  dicentis  quod  apud  christianos  « non  est 
iudaeus,  neque  graecus:  non  est  servus,  neque  liber:  non  est  masculus, 
neque  femina  ». 

Textus  ita  emendetur  ut  in  lin.  21  addatur  aliqua  mentio  stirpis 
(razza,  race,  Rasse).  Textus  emendatus  sic  legetur:  « stirpe  vel  na- 
tione, conditione  sociali,  sexu...  » sicuti  iam  notatum  est  in  fasciculo 
emendationum  ad  hoc  caput  scripto  exhibitarum,  pag.  12.  Rationes  sunt 
sequentes: 

1.  Si  haec  additio,  quae  aequalitatem  ratione  sanguinis  (i.  e.  stir- 
pis) et  non  tantum  ratione  nationalitatis  respicit,  in  textum  schematis 
introducetur,  tunc  Concilium  nostrum  magis  concrete  et  explicite  mani- 
festabit illam  aequalitatem  qua  omnia  membra  populi  Dei  in  oeconomia 
christiana  iure  gaudent.  Praeterea,  omnis  discriminatio,  in  sola  stirpe 
fundata,  nullo  modo  reconciliari  potest  cum  illa  veritate  qua  credimus, 
scii.  Deum  omnes  homines  cum  aequalitate  quoad  iura  et  dignitatem 
creare. 

2.  Haec  emendatio  schema  magis  consonans  reddet  loco  ex  S.  Paulo 
in  textu  citato,  ubi  Doctor  Gentium  inculcare  vult  quod  omnis  oppo- 
sitio inter  « iudaeum  » et  « graecum  » apud  christianos  iam  evanuit. 
Melius  enim  termini  « iudaeus  » et  « graecus  » hic  intelliguntur  de  di- 
stinctione secundum  religionem,  culturam  et  stirpem  quam  secundum 
nationem. 

3.  Propter  condiciones  actuales  in  Statibus  Foederatis  et  etiam,  mu- 
tatis mutandis,  in  aliis  regionibus  vigentes,  Patres  conciliares  saepe  se 
inveniunt  coram  problematibus  ex  praeiudido  « razzistico  » (vulgo 
« race  prejudice  »)  ratione  stirpis  exortis.  Populum  de  iustitia  et  cari- 
tate sociali  instruere  studentes,  episcopi  in  Statibus  Foederatis  publicas 
declarationes,  hanc  doctrinam  enucleantes,  saepe  saepius  ediderunt. 

Nunc,  si  omnium  stirpium  aequalitatem,  sollemni  at  concreto  modo, 
exponet,  magnum  adiutorium  episcopis  praestabit  in  populo  efficacius 
instruendo. 

4.  Etiamsi  talia  problemata  ad  quasdam  tantum  regiones  geogra- 
phicas limitantur,  eorum  resonantiae  et  effectus  problema  internatio- 
nale,  actionis  conciliaris  dignum,  constituunt. 

5.  Talis  declaratio  ex  parte  Concilii  magnam  consolationem  afferet 
omnibus  illis  qui  tantummodo  ratione  stirpis  aequa  libertate  privantur 
et  sub  iugo  praeiudicii  humiliantur  et  gravantur. 

6.  Talis  enuntiatio  conciliaris,  in  hoc  schemate,  fundamentum  doc- 
trinale etiam  praebebit  pro  futuris  decretis  quae  principium  aequalitatis 
omnium  gentium,  exigentiis  hodiernis,  fusius  et  pressius  forsan  appli- 
cabit. Ideoque,  propter  istas  rationes  quae  ad  rem  quam  maxime  pasto- 
ralem et  nostris  diebus  instantem  se  referunt,  rogamus  ut  solemnis  decla- 
ratio dogmatica  aequalitatis  omnium  hominum,  spectata  gente  seu  stirpe, 
in  capite  de  populo  Dei  includatur.  Gratias.  Dixi. 

Moderator : Secretarius  generalis  leget  nunc  tertiam  emendationem. 

Secretarius  generalis : Emendatio  tertia:  pag.  191,  lin.  7 (videatis 
pag.  17,  n.  107  huius  fasciculi)  ...  [cf.  pag.  265]. 

Et  nunc  lego  exitum  suffragationis  super  caput  integrum  IV  sche- 


matis de  sacra  Liturgia : 

Praesentes  votantes 2.236 

Maioritas  requisita,  nempe  duarum  tertiarum  par- 
tium   1.491  vota 

Dixerunt  placet 1.638 

non  placet 43 

placet  iuxta  modum 552 

Vota  nulla 3 


Ergo,  cum  maioritas  requisita  habita  sit,  cap.  IV  schematis  de  sacra 
Liturgia  placuit  Patribus.  [Plausus]. 

Exc.mus  P.  D.  ALFREDUS  ANCEL 
Episcopus  tit.  Myrinensis,  aux.  Lugdunensis 

V enerabiles  Patres , 

Nomine  plus  quam  septuaginta  episcoporum  loquor,  comprobantibus 
auditoribus. 

Omnibus  vobis  notum  est  plures  adhuc  exstare  non  solum  laicos  sed 
etiam  sacerdotes  qui  putant  apostolatum  laicorum  esse  adinventionem 
hodiernam.  Unde  hunc  apostolatum  vel  negligunt  vel  unice  ad  auxilium 
sacerdotibus  praestandum  reducunt.  Propterea  multum  mihi  placuerunt 
affirmationes  in  hoc  capite  contentae  circa  ius  et  officium  laicorum  quoad 
apostolatum...1 

Timeo  tamen  ne  forte  hae  affirmationes  insufficientes  evadant  ad  obti- 
nendam conversionem  eorum  qui  apostolatui  laicorum  nondum  credunt. 
Fides  enim  verbo  Domini  innititur.  Atqui  quae  in  nostro  textu  de  aposto- 
latu  proprio  laicorum  dicuntur  non  satis  directe  et  explicite  in  revelatione 
divina  fundantur.  Nihil  ex  Evangeliis  eruitur;  quae  autem  ex  scriptis 
apostolorum  praesentantur  generalem  tantum  postulant  cooperationem 
laicorum.  Sed  nisi  excipias  duas  parvulas  adnotationes  ...2  nullus  textus 
affertur  quo  directe  ostenderetur  Deum  voluisse  laicos  Christum  an- 
nuntiare 3 sive  opere,  sive  verbo. 

Textus  tamen  qui  in  Novo  Testamento  4 directe  apostolatum  pro- 
prium5 laicorum  respiciunt  innumeri  sunt.  ...6  Vellem  aliquos  saltem 
citare,  emendationem  vero  textus  secretariatui  scripto  tradam .7 

1.  Affirmatio  generalis.  Ut  iam  notatum  est 8 Christus  non  solum 
apostolis  sed  omnibus  in  se  credentibus  dixit:  « Vos  estis  sal  terrae  ... 
vos  estis  lux  mundi  ...  etc.  » ...9.  Haec  quidem  de  testimonio  vitae  dicun- 
tur: sed  sunt 10  alia  verba  quae  testimonium  verbi  respiciunt  ...n:  « omnis 
qui  confessus  fuerit  me  coram  hominibus  et  Filius  hominis  confitebitur 
illum  coram  angelis  Dei  » ...12 

Ex  his  verbis  patet  apostolatum  in  ipsa  fide  radices  suas  habere.  Qui 
credit  in  Christum,  lumine  Christi  quasi  imbuitur;  ideoque,  dummodo 
vitam  suam  secundum  fidem  ordinet,  fit  ipse  lux;  lux  vero  ex  sese  radia- 
tiones mittit.  Unde  apostolus  dicebat:  « credimus  propter  quod  et  lo- 
quimur » ...13 

Dato  hoc  principio,  mirum  non  est  si  saepe  saepius  explicite  dicitur 
in  Evangelio  eos  qui  in  Christum  crediderunt,  testes  eius  fieri. 

2.  Ecce  quaedam  exempla.  Inveniuntur  laici  testes  fidei 14  in  omni 

aetate  sive  apud  pueros  qui  in  templo  clamabant:  « Hosanna  Filio  Da- 
vid  » ...15,  sive  apud  Annam  octoginta  quattuor  annis  natam  quae  « lo- 
quebatur de  illo  omnibus  qui  exspectabant  redemptionem  Israel  » 
Insuper  laicos  testes  Christi  invenimus  17  ab  initio  Evangelii,  apud  pa- 
stores qui  Christum  viderunt  in  praesepio  et  omnibus  annuntiaverunt  ,..18 
usque  ad  mulieres  quibus  Christus  sese  manifestavit  ut  illum  resuscita- 
tum  apostolis  ipsis  annuntiarent  ,..19;  at  non  solum  viri  aut  mulieres 
bonae  famae  testimonium  dant  Christo,  sed  etiam  peccatores.  Ita  Sa- 
maritana, audito  a Christo  quod  esset  Messias,  statim  reliquit  hydriam 
suam  et  illum  annuntiavit  concivibus  suis  ...20;  ita  etiam  latro  alteri  la- 
troni praedicabat  Christum...21 

Numquam  autem  Christus  apostolatum  laicorum  reprobavit,  quin- 
immo gratia  sua  comitabatur  testimonium  eorum,  ut  pluries  in  Evan- 
gelio  explicite  dicitur:  e.  g.  de  pastoribus  tempore  Nativitatis,  de  Sama- 
ritana et  de  aliis  multis.  Daemoniorum  tantum  testimonium  respuit  ...22 
et  eorum  qui  volebant  eum  regem  facere...23 

Generatim  non  specialem  missionem  dat:  fides  sufficit.  Duabus 
tamen  vicibus,  specialis  missio  a Christo  datur,  scii,  ei  qui  a legione 
daemoniorum  vexabatur  et  mulieribus  post  resurrectionem.  Primo  qui- 
dem dixit:  « Vade  in  domum  tuam  ad  tuos  et  annuntia  illis  quanta  tibi 
Dominus  fecerit.  Et  abiit  et  coepit  praedicare  et  omnes  mirabantur^»  ...24. 
Ceteris  autem  dixit:  « Ite,  nuntiate  fratribus  meis,  ut  eant  in  Gali- 
laeam » ...25.  Postea  vero  apostolos  increpavit  quia  noluerunt  eis  ...26 
credere...27 

Attamen  certo  errarent  qui  apostolatum  laicorum  apostolatui  duo- 
decim aequiparare  vellent.  Etenim  ex  textu  evangelico  clare  apparet 
quod  non  eodem  modo,  neque  eodem  titulo,  neque  tandem  eadem 
auctoritate,  testes  sunt  duodecim  apostoli  et  ceteri  discipuli.  Hi  tamen, 
fide  sua,  Christi  praecones  vere  facti  sunt. 

...28  Quae  autem  explicite  in  Evangelio  leguntur  etiam  in  Actibus  et 
Epistolis  apostolorum  clare  manifestantur.  Tria  specialiter  notabo: 

a ) Apostolatus  primorum  fidelium  non  est  tantum  individualis, 
sed  est  apostolatus  totius  communitatis  christianae;  et  hoc  testimo- 
nium fructum  multum  afferebat...29 

h)  Apostolatus  laicorum  sane  fiebat  in  communione  cum  aposto- 
lis et  dependenter  ab  eis;  aliquando  tamen  praecedebant  laici  ipsos  apo- 
stolos, sicut  explicite  narratur  de  conversione  gr aecorum  Antiochiae: 
« Quidam  enim  cyprii  et  cyraenei  loquebantur  et  ad  graecos,  annun- 
tiantes Dominum  Iesum  » ...30.  Dominus  autem  benedixit  eorum  apo- 
stolatui et  Ecclesia  quae  erat  Ierosolymis  misit  Barnabam  usque  ad  An- 
tiochiam ...31.  Nonne  hoc  exemplo  ostendit  nobis  Dominus  momentum 

apostolatus  laicorum?  Mirabilem  enim  exitum  dedit  praedicationi  eo- 
rum et  quidem  in  urbe,  in  qua  primum  discipuli  christiani  appellati 
sunt. 

c ) Ostenditur  tandem  quo  modo  laici  ...32,  in  apostolatu  suo, 
mutuo  sese  adiuvabant.  Sic  narratur  quomodo  Priscilla  et  Aquila  in  do- 
mum suam  Apollo  assumpserunt  et  diligentius  ei  exposuerunt  viam  Do- 
mini ut  melius  posset  ostendere  Christum  esse  Iesum...33 

...34  Necessarium  ergo  mihi  videtur,  aliquid  saltem  in  nostro  textu 
de  hac  primitiva  traditione  loqui,  ut,  tantam  habentes  nubem  testium, 
fideles  nostri  magis  magisque  persuasi  sint  de  eorum  officio  Christum 
annuntiandi.  Sane  apostolatus  laicorum  multiformis  esse  debet;  neque 
eodem  modo  Christus  annuntiatur  a laico  et  a sacerdote,  neque  eodem 
modo  christianis  et  non-christianis  manifestari  potest  ...3S.  Sed  qui- 
cumque modus  eligatur  sive  individualis  sive  in  commune,  sive  directus 
sive  per  activitates  temporales,  sive  ope  verborum  sive  ope  actionis, 
unicum  scopum  habere  debet  scii,  annuntiare  Christum,  ut  omnes  salvi 
fiant  per  ipsum.  Dixi. 


In  textu  scripto  tradito-.  1 Clare  dicitur  onus  aedificandi  Corpus  Christi 
mysticum  non  solum  pastoribus  imponi,  sed  omnibus  fidelibus.  Cuncti  enim  « suo 
modo  et  in  suo  ordine  » ad  commune  opus  explendum  cooperari  debent.  2 (scii, 
unam  ex  Act.  Ap cap.  11  et  alteram  ex  1 Pt.,  cap.  3).  3 quod  fideles  laici 

Christum  annuntient.  4 Evangeliis,  in  Actibus  et  Epistolis  apostolorum. 
5 deest.  6 Unde,  7 et  emendationem  textus  secretario  proponere.  8 deest. 
9 ( Mt . 5,  13-16).  10  ecce.  11  « multis  turbis  circumstantibus  » dixit  enim. 

12  ( Lc . 12,  1).  13  (2  Cor.  4,  13).  14  Inveniri  possunt.  15  (Mt.  21,  15). 

16  (Lc.  2,  39).  17  Insuper  haec  exempla  inveniuntur.  18  (Lc.  2,  17-18). 

19  (Mt.  28,  10).  20  (Io.  4,  28-30).  21  (Lc.  23,  40-43).  22  (Lc.  4,  41). 

23  (Io.  6,  15).  24  (Mc.  5,  19-20).  25  (Mt.  28,  10).  26  qui  eum  viderunt. 

27  (Mc.  16,  14).  28  3.  In  Actibus  et  Epistolis  apostolorum.  29  Habebant 

enim  discipuli  gratiam  apud  plebem  et  multi  convertebantur  (Act.  2,  42). 
30  (Act.  11,  20).  31  (Act.  11,  21-22).  32  christiani.  33  (Act.  18,  24-28). 

34  Multa  tandem  dici  possent  de  laicis  qui  Pauli  cooperatores  fuerunt  et  quorum 
nomina  in  epistolis  suis,  praecipue  ad  Romanos,  scripta  sunt.  Sed  tempus  nimis 
breve  est.  Unum  tantum  recolam,  scii,  gaudium  Pauli,  in  carcere  detenti,  eo 
quod  multi,  hac  occasione,  abundantius  audebant,  sine  timore,  verbum  Dei  loqui 
(Ph.  1,  14).  35  aliquando  etiam  laici  et  ipsi  tanquam  agni  inter  lupos  conver- 

sari debent. 

Animadversiones  additae-. 

Emendationes  in  textum  introducendae-. 

1.  N.  22  sub  fine:  post  verba  « opus  explendum  cooperentur  (cf.  Eph.  4, 
11-16)  » adiungatur:  « Etenim,  iam  ab  initio,  Christus  non  solum  apostolis,  sed 
omnibus  discipulis  suis  dixit:  “ Vos  estis  sal  terrae...  Vos  estis  lux  mundi  ” 
et  adiungit:  “ Sic  luceat  lux  vestra  coram  hominibus  ut  glorificent  Patrem  ve- 

strum  qui  in  caelis  est  ” (Mt.  5,  13-16).  Non  solum  autem  opere  sed  verbis  te- 
stes eius  debent  esse  (cf.  Lc.  12,  18).  Qui  enim  credunt,  in  veritate  ambulare  de- 
bent et  sive  vita  sua  sive  verbis  suis  Christum  annuntiare  ut  ait  apostolus: 
“ Credimus,  propter  quod  et  loquimur  ” (2  Cor.  4,  13).  Quinimmo,  data  occa- 
sione, missionem  specialem  aliquibus  laicis  Christus  contulit,  sicut  legitur  de 
homine  a daemonio  vexato  ( Mc . 5,  19-20)  et  de  mulieribus  post  resurrectionem 
(Mt.  28,  10).  Hoc  autem  testimonium  laicorum  sive  sponte  datum  sive  a seipso 
iussum,  mirifice  Dominus  gratia  sua  exornavit,  ut  pluries  in  Evangelio  dicitur 
(cf.  Io.  4,  28-30;  Mc.  5,  20  etc.).  Quod  autem  in  Evangelio  legimus,  etiam  in  Acti- 
bus et  Epistolis  apostolorum  manifestatur,  ita  ut  Antiochiae  conversio  graecorum 
initium  habuerit  in  praedicatione  laicorum,  apostolis  postea  tantum  venientibus 
(Act.  11,  20).  Propterea  Sacrosancta  Synodus  apostolatum  laicorum  enixe  com- 
mendat atque  firmiter  affirmat  et  declarat  hunc  apostolatum  omnino  conformem 
voluntati  Dei  esse  ideoque  innovandum  atque  renovandum  esse  toto  orbe  terra- 
rum ut  Regnum  Christi  magis  magisque  extendatur  ». 

2.  N.  24  pag.  8:  « ...  profundius  perspiciendo,  in  vita  fidelius  applicando, 
atque  aliis  suo  modo  praesentando  ». 

Nomina  eorum  qui  hunc  textum  approbaverunt  aut  saltem  nomine  eorum 
proferri  voluerunt:  em. mi  cardd.  Lienart  (Lille),  Gerlier  (Lyon),  Feltin  (Paris), 
Richaud  (Bordeaux),  Lefebvre  (Bourges);  exc.mi  episcopi:  Guerry  (Cambrai), 

Cazaux  (Luqon),  Lebrun  (Autun),  Rouge  (Nimes),  Fauvel  (Quimper),  Fave  (aux. 
Quimper),  Breheret  (Cahors),  Flusin  (Saint-Claude),  de  Cambourg  (aux.  Bour- 
ges), Schmitt  (Metz),  Barthe  (Toulon),  Mouisset  (Nice),  Kerveadou  (Saint-Brieuc), 
Verdet  (La  Rochelle),  Garrone  (Toulouse),  Boillon  (Verdun),  Maziers  (aux.  Lyon), 
Elchinger  (eoad.  Strasbourg),  Puech  (Carcassonne),  Gufflet  (eoad.  Limoges),  Vion 
(Poitiers),  Dozolme  (Le  Puy),  Johan  (Agen),  Weber  (Strasbourg),  Pioger  (Sees), 
Marty  (Reims),  Vignancour  (Valence),  Menard  (Rodez),  Guilhem  (Laval),  Dupont 
(aux.  Lille),  Martin  (Rouen),  Bannwarth  (Soissons),  Pierard  (Chalons),  Goupy 
(Blois),  Audrain  (Auch),  Leuliet  (Amiens),  Donze  (Tulle),  Patria  (aux.  Beau- 
vais),  Pailler  (aux.  Rouen),  Bejot  (aux.  Reims),  Theas  (Lourdes),  Vial  (eoad.  Ne- 
vers),  Boudon  (Mende),  de  Provencheres  (Aix),  Urtasun  (Avignon),  Rousseau 
(tit.  Ausafa),  Desmazieres  (aux,  Bordeaux),  Brault  (Saint-Die),  Stourm  (Sens), 
Kerautret  (eoad.  Angouleme),  de  la  Brousse  (eoad.  Dijon),  Guyot  (Coutances), 
Rigaud  (Pamiers),  de  Milleville  (tit.  Gabala),  Jacquot  (Gap),  Huyghe  (Arras), 
Charbonneau  (Hull)  et  decem  alii  quorum  nomina  legere  non  valui. 

Moderator.  Legetur  nunc  quarta  emendatio  nostri  capituli  de  Li- 
turgia. 

Secretarius  generalis’.  Quidam  Patres  quaesierunt  quinam  ordo  sit 
sequendus  in  emendationibus.  Ordinem  sequemur,  qui  est  in  pag.  5.  Ne 
confusio  fiat  cum  textu.  Aliquando  in  textu  rerum  ordo  mutatus  est. 
Ordo  quem  sequemur  est  ille  statutus  in  pagina  quam  dixi,  nempe  5,  ubi 
emendationes  numerantur.  Ergo  lego  emendationem  quartam.  Pag.  191, 
linn.  8-12  (conferatis  huius  fasciculi  pag.  16,  n.  106)  ...  [cf.  pag.  26d]. 

Exc.mus  P.  D.  GEORGIUS  HAKIM 

Episcopus  P tolemaidensis 

V ener  abii  es  Patres,  carissimi  Observatores  et  Auditores, 

Postquam,  non  nisi  maxima  in  quantum  mihi  cum  cura,  cap.  III 
de  populo  Dei  studuerim,  necnon  postquam  aliquas  observationes  in 
hac  aula  audierim,  liceat  mihi  has  duas  animadversiones  humiliter  ex- 
primere. 

Prima  animadversio.  Archiepiscopus  Galilaeae,  sub  iurisdictione 
sua  partem  ipsius  Terrae  Sanctae  habens,  in  qua  catholici  vere  pauci 
sunt,  — quod  accidit  in  maioribus  regionibus  Proximi  Orientis,  quae 
olim  fuerunt  terrae  apostolicarum  Ecclesiarum  florentium  — legendo 
textum  huius  schematis  et  audiendo  interventus  Patrum  in  hac  aula, 
angor  ab  illo  regnante  triumphalismo  in  prima  sessione  iam  denuntiato 
et,  ut  sperabamus  post  actiones  et  declarationes  Ioannis  XXIII  et 
Pauli  VI,  iam  depresso. 

Quomodo  enim  possibile  est  de  populo  Dei  loqui,  verbis  in  sche- 
mate adhibitis,  cum  christiani  — catholici,  orthodoxi  et  protestantes 
simul  sumpti  — tantum  tertia  pars  humanitatis  sint,  et  cum  duo  homi- 
nes inter  tres  Christum  non  cognoscant?  Hi  duo  milliardi  hominum, 
qui  verisimile  bona  fide  sunt,  quia  Evangelium,  i.  e.  bonum  nuntium 
salutis,  non  audierunt,  nonne  nullum  habent  respectum  ad  populum 
Dei? 

Memorans  verba  tam  gravia  em. mi  card.  Wyszynski,  Varsaviensis 
archiepiscopi,  et  viam  tam  clare  ab  exc.mo  D.  Dubois,  Bisuntinensi 
archiepiscopo,  apertam,  optarem  ut  schema  laicorum,  super  veritatem 
fundetur,  cum  reali  hodierni  mundi  situatione  concordans.  Hoc  Con- 
cilium iam  est  Concilium  saeculi  xxi,  in  mundo  hodierno  Ecclesia 
debet  esse  epiphania  caritatis  Christi  («  apparuit  benignitas  »,  iam  dicit 
S.  Paulus):  non  debet  seipsam  contemplari,  quasi  esset  solitaria  in 
mundo.  Nonne  ad  mundi  evangelizationem  mittitur? 

Hoc  schema  ab  episcopis  et  peritis  factum  est,  qui  in  regionibus  Chri- 
stianis degunt,  et  conceptum  est  ut  consecratio  status  potestatis  ecclesia- 
sticae, qui  etsi  in  quibusdam  regionibus  occidentis  usque  adhuc  manet, 
iam  in  maioribus  mundi  regionibus  non  existit.  Vere  si  hypocritae  non 
sumus,  agnoscere  debemus  quod  Ecclesia  catholica,  in  hoc  mundo,  est 
valde  pusillus  grex:  virtus  eius  in  Verbo  Dei  semper  manet,  non  in  glori- 
ficatione sui  ipsius. 

Immo,  animadversiones  quas  audivimus,  meo  humili  iudicio,  non 
videntur  sufficienter  considerasse  illos  qui  catholici  non  sunt,  nec  suffi- 
cienter manifestasse  amorem  quem  eis  debemus.  Unum  tantum  exem- 
plum afferam:  Permulti,  in  hac  aula,  ausi  sunt  uxoratos  diaconos  despi- 
cere et  denigrare,  ignorantes  quantum  et  quale  bonum  opus  faciunt  in 
christianis  Ecclesiis,  quae,  hanc  institutionem  feliciter  servaverunt. 

De  caelibatu  ecclesiastico  in  Ecclesia  latina  gloriantes,  nonne  obli- 
viscimur, nonne  despicimus  uxoratos  cleros  orientalis  Ecclesiae  et  tan- 
tos pastores  et  uxoratos  presbyteros  aliarum  christianarum  commu- 
nionum? 

Etenim  non  agitur  de  diacono  iam  ordinato  qui  matrimonium  con- 
tracturus est,  sed  de  laico  bene  probato,  qui,  etsi  uxorato,  ad  diacona- 
tum vel  ad  presbyteratum  promovetur. 

In  exponenda  secunda  observatione,  breviori  modo  loquar,  cum  iam 
de  hac  re  em. mus  card.  Suenens  optime  egit. 

Grave  oblivium  humiliter  denuntiare  vellem:  non  agitur  enim  in 
nostro  schemate  de  feminis.  Nonne  declarationes  plerumque  facimus,  ac 
si  feminae  non  essent  in  mundo?  Attamen  quem  permagnum  locum 
habent,  in  apostolatu,  devotae  feminae!  His  diebus  quantum  adiuto- 
rium  invenimus  in  auxiliatricibus  laicis,  quae  tam  frequenter  in  operi- 
bus Dei  primum  agmen  constituunt. 

Cum  in  certis  regionibus  femina  forsan  non  satis  honoratur,  opta- 
remus ut  Concilium,  ratificans  promotionem  feminae  hodiernae,  quae 
pro  magna  parte  exoritur  ex  devotione  erga  Matrem  Dei,  declaret  locum 
eminentem  qui  debetur  ei,  in  populo  Dei,  in  apostolatu  laicorum  et  in 
omnibus  Ecclesiae  operibus.  Dixi. 

Moderator.  Legetur  nunc  quinta  emendatio  cap.  V de  Liturgia. 

Secretarius  generalis : Emendatio  quinta:  ad  art.  82:  pag.  191, 
linn.  18-20  (quae  respondet  pag.  17,  n.  109  huius  fasciculi  ...  [cf. 
pag.  265]. 

Moderator : Audiant  Patres!  Visum  est  moderatoribus  argumenta 
huius  cap.  III  constitutionis  de  Ecclesia  iam  sufficienter  esse  tractata 
[plausus].  Proin  proponimus  Patribus,  ad  normam  art.  57  § 6 Ordi- 
nis Concilii,  ut  fiat  votatio  de  concludenda  disceptatione.  Illi  Patres  qui 
assentiuntur  conclusioni  disceptationis  surgant  e locis  suis! 

[ Patres  quasi  unanimiter  surgunt]. 

Gratias!  Si  qui,  secundum  normam  praefati  articuli,  velint  uti  iure 
suo  — quod  minime  est  obligatio,  sed  prudenti  iudicio  potest  adhi- 
beri — et  cras  loqui  velint  de  hoc  capite,  illi  dent  nomina  sua  denuo 

secretario  generali.  Postea  incipiet  cras  disceptatio  de  cap.  IV  schematis 
de  Ecclesia , quod  inscribitur:  De  vocatione  ad  sanctitatem  in  Ecclesia. 

Nunc  audiant  Patres  aliud  quid:  tunc  dicet  verbum  finale  ad  cap.  III 
em. mus  card.  Browne. 


8 

Em.mus  P.  D.  MICHAEL  card.  BROWNE 

Em. mi  Praesides  et  Moderatores,  venerabiles  Patres, 

Audivimus  cum  summa  attentione  omnia  quae  in  discussione  dicta 
sunt  et  omnia  dicta  habebunt  attentam  et  amplam  considerationem  a 
commissione  doctrinali.  Nunc  vellem  pauca  verba  adiungere,  potius  ad 
complendum  quam  ad  aliquid  removendum,  ad  complendum ; noto,  ut 
sequitur} 

1.  Aliqui  venerabiles  Patres  observabant  schema  in  quaestione  de 
sacerdotio  communi  fidelium  parum  notasse  huius  habitudinem  ad  sanc- 
titatem et  caritatem  erga  Deum.  Haec  observatio  mihi  quamdam  im- 
pressionem fecit.  Schema  nostrum  ponit  istud  commune  fidelium  sacer- 
dotium inniti  in  sacramentis,  scii,  baptismi,  confirmationis,  Eucharistiae 
et  matrimonii  secundum  quamdam  analogiam  ad  sacerdotium  hierarchi- 
cum  quod  innititur  in  charactere  Sacri  Ordinis.  Nunc  ad  complendum 
hoc,  mihi  liceat  ab  auctoritate  S.  P hornae  aliquid  dicere  de  eius  refle- 
xione super  istud  summum  problema}  S.  Thomas  ...3  paulo  aliter,  non 
dico  quod  reicit  hoc,  sed  quod  paulo  aliter 4 illud  exponit.  Mens  eius 
apparet  ex  S.  Theol.  p.  III,  q.  82,  a.  1 ad  2 ubi  ait:  « Laicus  iustus 
unitus  est  Christo  unione  spirituali  per  fidem  et  caritatem,  non  autem 
per  sacramentalem  potestatem  ».  Et  ideo  habet  spirituale  sacerdotium 
ad  offerendas  spirituales  hostias  de  quibus  dicitur  in  Ps.  50  ...5  « sacrifi- 
cium Deo  spiritus  contribulatus»  et  ad  Rom.  12,  17:  «Exhibeatis 
corpora  vestra  hostiam  viventem  ».  Unde  in  1 Pet.  2,  5 dicitur:  « Sa- 
cerdotium sanctum  offerre  spirituales  hostias  ».  S.  Thomas,  ut  evidens 
est,  non  negaret  sacramentalem  conditionem  Christianorum  esse  condi- 
tionem et  dispositionem,  immo  immediatam  quodammodo ,6  summopere 
perfectam  ad  eorum  regale  sacerdotium,  sed  — ut  videtur  — iuxta  ipsum 
ratio  proxima  completa  et  propria  eiusdem  est  eorum  fides  et  caritas 
quibus  fiunt  immediate  apti  ad  offerendas  spirituales  hostias.  Doctrina 
S.  Thomae  valde  incentiva  est  ut  christiani  vivant  secundum  dignitatem 
quae  eis  convenit.  Conveniens  esset,  puto,  ut  ratio  haberetur  coordina- 
tionis istarum  notionum  in  schemate  nostri  capituli  de  laicis,  eo  vel 

magis  quod  plures  venerabiles  Patres  notaverunt  quod  debemus  esse 
satis  cauti  quantum  ad  terminologiam  et  habitudinem  istarum  rationum 
sicuti  v.  g.  patet  si  communiter  diceretur  sacerdotium  commune  esset 
sacerdotium  regale  dum  sacerdotium  nostrum  esset  sacerdotium  mere 
ministeriale;  esset  periculum  cuiusdam  inversionis;  unde  cautissime  om- 
nia consideranda  sunt? 

2.  In  pag.  10,  linn.  17-22  haberetur  sequens  propositio : 8 « Sicut 
enim  merito  probari  debet  indoles  laica  terrenae  civitatis,  quae  saecula- 
ribus curis  iure  addicta  propriis  regitur  principiis,  ita  pariter  infensus 
laicismus  seu  saecularismus,  qui  scii,  societatem  extra  omnem  religionem 
extruere  contendit  et  libertatem  christianam  impugnat  et  eruit,  merito 
proscribitur  ».  Bene?  Prioribus  verbis  huius  citationis  mihi  nunc  vide- 
tur nimium  limitari  officium  terrenae  civitatis.  Sine  dubio  civitas  ter- 
rena, seu  Status  uti  hodie  dicitur,  civitas  terrena  10  debet  se  occupare  de 
saecularibus  curis,  tamen  hoc  ipsi  non  sufficit,  non  explicit  totum  suum 
officium ;n  finis  enim  civitatis  est  vita  hominum  secundum  omnem  hu- 
manam virtutem  et  alia  de  aliis  saecularibus  curis  curat  in  quantum  scii, 
subordinentur  huic  fini  etiam  a civitate  terrena  procuranda  quod  scii, 
ut  omnes  vivant  secundum  omnem  virtutem  sive  intellectualem  sive 
etiam  moralem ?2  Dixi. 


In  textu  scripto  tradito-.  1 deest.  2 deest.  3 autem.  4 deest. 
5 19.  6 deest.  7 deest.  8 habetur.  9 deest.  10  deest.  11  deest. 

12  etsi  in  civitate  christiana  quoad  ea  quae  ad  Dei  cultum  pertinent,  munus  eius 
est  ut  homines  adiuvet  ad  audiendam  et  colendam  Ecclesiam.  Unde  mihi  videtur 
opportunum  ut  prior  pars  huius  citationis  iterum  examinetur  et  doctrina  aptius 
exprimatur. 

Moderator:  Velint  audire  Patres!  Multi  Patres,  sive  singuli  sive  in 
diversis  coetibus  episcoporum  coadunati,  petierunt  ut  schema  de  B.  Ma- 
ria Virgine  non  proponatur  ut  schema  independens,  sed  ut  caput  quod 
constitutionem  de  Ecclesia  concludat.  Propterea  visum  est  opportunum 
moderatoribus  hac  de  re  exquirere  votum  et  mentem  Patrum  in  con- 
gregatione generali  coadunatorum. 

Ut  haec  res,  quae  certo  non  est  parvi  momenti,  bene  procedat, 
propositum  est  a moderatoribus  commissioni  theologicae,  ut  nominet 
duos  Patres,  qui  rationes  sive  pro  una,  sive  pro  altera  solutione  hic  in 
congregatione  generali  exponant. 

Huic  propositioni  commissio  theologica  annuit  et  constituti  sunt 
duo  em. mi  Patres,  nempe  card.  Santos  Rufinus,  qui  exponet  argumenta 
quae  pro  schemate  independenti  — uti  nunc  ante  oculos  nostros  est  — 

stant,  et  card.  Konig,  qui  rationes  explicet  cur  melius  de  B.  Maria  Vir- 
gine in  capite  finali  constitutionis  de  Ecclesia  tractetur. 

Nunc  hi  duo  em. mi  DD.  munere  suo  fungentur.  Textus  relationum 
eorum  crastina  die  Patribus  distribuetur.  Votatio  autem  fiet  sequenti 
hebdomada,  prima  congregatione  generali,  ut  interea  sit  Patribus  suf- 
ficiens tempus  ad  deliberandam  hanc  rem. 

Nunc,  det  suam  relationem  em. mus  card.  Salitos  Rufinus. 


1 - SCHEMA  CONSTITUTIONIS  DOGMATICAE 
DE  BEATA  MARIA  VIRGINE 
MATRE  ECCLESIAE  * 

In  fasciculi  initio  legitur:  « Ss.mus  Dominus  Noster  Ioannes 

Pp.  XXIII,  in  audientia  hac  die  infr ascripto  impertita,  statuere  digna- 
tus est  ut  hoc  schema,  in  Concilio  Oecumenico  Vaticano  Secundo  discu- 
tiendum, ad  eiusdem  Concilii  Patres  transmitteretur  ». 

Ex  Aedibus  Vaticani,  die  xxn  mensis  Aprilis,  anno  mcmlxiii. 

Hamletus  Ioannes  Card.  Cicognani 
a publicis  Ecclesiae  negotiis 


Notae , quae  singulis  schematis  numeris  adiciuntur,  schematis  partem  non  effi- 
ciunt, sed  a Commissione  Conciliari  ideo  exaratae  sunt,  ut  Patribus  schema 
pervestigantibus  essent  subsidio.  Verba  autem,  initio  singulorum  numerorum 
litteris  inclinatis  inter  uncos  [ ] posita,  in  redactione  definitiva  tollentur. 

Textus  oblatus  non  differt  a textu  distributo  in  prima  Concilii  sessione  (Schemata: 
series  II),  nisi  quoad  titulum.  Textus  modificabitur  tantum  post  observatio- 
nes Patrum  Conciliarium. 


* 


Cf.  vol.  I,  pars  IV,  pp.  92-121. 

2 - EMENDATIONES 

a Concilii  Patribus  scripto  exhibitae 

SUPER  SCHEMA  CONSTITUTIONIS  DOGMATICAE 

de  Beata  Maria  Virgine  Matre  Ecclesiae 


Hic  fasciculus  Patribus  distributus  est  die  29  octobris  1963,  in  congregatione 
generali  quinquagesima  septima. 


I 

OBSERVATIONES  GENERALES 

CIRCA  SCHEMA  CONSTITUTIONIS 

« de  B.  M.  Virgine,  Matre  Dei  et  Matre  hominum  » 
a Patribus  Concilii  prolatae  in  prima  Concilii  periodo 

Etsi  schema  de  B.  M.  Virgine  non  fuit  discussum  in  sessionibus  ge- 
neralibus, habitis  initio  mensis  decembris  anni  1962:  tamen  septem 
fuerunt  Patres,  qui  in  discussione  schematis  de  Ecclesia  paucis  verbis 
etiam  attigerunt  quaestionem  marialem. 

In  fine  autem  primae  Sessionis  Concilii  Vaticani  II,  ineunte  igitur 
mense  decembri  1962,  cum  Patribus  communicatum  fuit,  omnes  qui  id 
desiderarent,  scriptis  dare  posse  suas  Observationes  circa  schema  ma- 
riale  usque  ad  diem  ultimum  februarii. 

Quod  fecerunt  circa  85  Patres,  quorum  42  personaliter,  si  triplicas 
unum  qui  scripsit  nomine  duorum  auxiliarium;  ceteri  vero  collective, 
videlicet: 

Card.  Archiep.  Rhedon.  cum  15  Episcopis  Galliae  Occid. 

Card.  Archiep.  Lugdun.  cum  12  Episcopis  illius  regionis. 

Card.  Archiep.  Tokio  cum  6 Episcopis  Iaponiae. 

Nonnulli  Episcopi  Chileni. 


•k  k k 

Hucusque  de  numero,  qui  certe  nondum  sat  magnus  est,  ut  iusti- 
ficet  conclusionem  de  iis  quae  sit  mens  totius  Concilii  vel  partis  eius 
maioris,  attamen  non  est  negligendus.  Iam  de  iis  quae  Patres  praedicti 
sentiant. 

Schema  separatum 

A SCHEMATE  DE  ECCLESIA,  AN  NON? 

Liceat  relatori  praenotare,  iam  in  Commissione  theologica  hac  de 
re  divisas  fuisse  opiniones,  et  quaestionem  etiam  mense  decembri  1962 
in  discutiendo  schemate  de  Ecclesia  fuisse  obiter  factam.  Nuper  autem 
Em.mi  Cardinales  Coordinatores  decreverunt,  ut  schema  de  B.  Maria 
Virgine  maneret  separatum  a schemate  de  Ecclesia.  Quod  certe  impedit 
ne  schema  de  Ecclesia,  quod  iam  natura  sua  creat  magnas  difficultates, 
ob  quaestiones  mariales  in  periculum  veniat. 

Decisio  autem  Em. morum  Cardinalium  Coordinatorum  certe  non  in- 
notuit 85  Patribus,  de  quibus  nunc  fit  sermo,  et  haud  pauci  sub  influxu 
discussionum  super  schema  de  Ecclesia  quaestionem  connexionis  sche- 
matis marialis  cum  schemate  ecclesiologico  accuratius  studio  subicierunt. 

Qualis  fuerit  momentum  eorum  quae  initio  mensis  decembris  in 
sessionibus  generalibus  dicta  fuerunt  patebit  ex  sequentibus,  sed  ma- 
xime illustratur  hoc  exemplo.  Est  Episcopus,  qui  mense  decembri  ad- 
diderat ad  suas  observationes  ecclesiologicas  hanc  notam:  de  B.  M.  Vir- 
gine tractandum  esse  in  Constitutione  separata,  quippe  quia  doctrina 
de  B.  M.  Virgine  inserviat  curae  pastorali;  definiendam  esse  mediatio- 
nem gratiarum,  et  exoptandum,  ut  festum  de  B.  M.  V.  mediatrice 
gratiarum  inseratur  kalendario  officiali  Ecclesiae;  mense  autem  februa- 
rio 1963  desiderat  ut  doctrina  marialis  inseratur  schemati  de  Ecclesia , 
ut  intactae  maneant  quaestiones  disputatae,  ut  clare  appareat  Mariam 
non  esse  in  loco  intermedio  inter  Deum  et  homines:  ut  verba  mediatrix 
et  corredemptrix  expungerentur. 

Sic  ille  Episcopus.  De  inserendo  autem  schemate  mariali  in  schema 
de  Ecclesia  cum  ipso  consentiunt  27  illi  Patres  galli  qui  collective  scrip- 
serunt. Septem  autem  Episcopi  Iaponenses,  de  quibus  supra,  haud  aliter 
ac  plures  Episcopi  Chileni  et  Latino-americani  exoptant  ut  tractatus 
de  B.  Maria  Virgine  sit  veluti  complementum  Constitutionis  de  Ecclesia. 
Unus  autem  Pater  putat  expedire  ut  Deipara  proponatur  ut  mater  et 
figura  Ecclesiae  sive  in  prologo  sive  in  epilogo  Constitutionis  de  Ecclesia. 
Alius  ut  schema  de  Ecclesia  ita  reformetur  ut  appareat  tamquam  Eccle- 
sia caritatis,  seu  familia  Dei,  in  qua  Deipara  suum  naturalem  habeat 
locum.  Alius  similia  proponit  eodem  reformato  sub  specie  evangelicae 
paupertatis. 

Num  schema  ita  placet 

UT  EXAMINI  SINGULORUM  CAPITUM  PROPONI  POSSIT 

1.  Clarum  est  Patres  qui  volunt  insertionem  in  schema  de  Ecclesia , 
vel  maiorem  connexionem  cum  eo  respondere  debere  negative.  Nam 
etiam  si  non  haberent  difficultates  ordinis  doctrinalis  vel  pastoralis  (ut 
reapse  maior  pars  eorum  habet),  illa  insertio  vel  arctior  connexio  exigeret 
novam  materiae  ordinationem. 

2.  Circa  duodecim  Patres  sunt  qui  schema  ex  corde  approbant.  Lau- 
datur respective  firmitas  doctrinae,  luciditas,  prudentia,  moderatio,  vis 
synthetica,  immo  peropportunitas.  Est  qui  dicat  schema  correspondere 
desiderio  centenorum  Episcoporum.  Inter  laudatores  schematis  unus  est 
qui  laudibus  adiungit  querelam  de  oecumenismo  crescente,  alius  qui  rogat 
ut  contra  excessus  cuiusdam  hyperliturgismi  commendetur  S.  Rosarium. 
Notandum  quoque  inter  eos  qui  schema  probant  duos  esse  quibus  non 
placet  B.  Virginem  vocari  mediatricem  omnium  gratiarum.  Omittendum 
omnium. 

3.  Unus  Pater  est,  Archiepiscopus  tit.  Mitylenensis,  qui  doctrinam 
in  schemate  propositam  omnino  quidem  laudat,  attamen  exoptat  aliam 
materiae  dispositionem,  videlicet  ut  agatur:  (1)  de  maternitate;  (2)  de 
immaculata  conceptione;  (3)  de  gloriosa  assumptione;  (4)  de  mystica 
hominum  maternitate;  (5)  de  mediatione  gratiarum;  (6)  de  morte 
B.  M.  Virginis;  (7)  de  fautrice  unitatis. 

4.  Inter  eos  qui  reiiciunt  schema  primo  loco  nominandi  sunt  Epi- 
scopi 13  Galliae  Occidentalis,  qui  accusant  schema  iuridismi,  rationa- 
lismi,  latinismi,  occidentalismi. 

5.  Quod  ad  alios  attinent  qui  restant,  varias  varii  movent  difficul- 
tates. 

Mitto  magis  accidentalia:  ut  sunt  repetitiones  superfluae,  dictio  ni- 
mis complicata  vel  effusa,  tendentia  apologetica,  etc. 

Nonnulli  Patres,  quos  inter  Episcopi  Iaponenses,  desiderant  quali- 
ficationem  theologicam  doctrinae  propositae,  et  unus  alterve  notat  pro- 
poni sententias  nondum  maturas,  et  locutionem  nonnumquam  esse  am- 
biguam. 

6.  Maxima  autem  difficultas  apud  fere  omnes  schematis  criticos 
exoriri  videtur  ex  sollicitudine  oecumenica.  Quare  de  ea  separatim  dicam, 
et  de  variis  modis  quibus  manifestatur. 

Sollicitudo  oecumenica 

1.  Desiderium  inserendi  schema  mari  ale  vel  in  schema  de  Ecclesia 
vel  ambo  schemata  arctius  coniungendi  apud  nonnullos  certe  procedit 
ex  consideratione,  quod  tali  modo  procedendi  facilius  evitari  possint 
quaedam  quaestiones  mariales  spinosae  et  separatis  ingratae. 

2.  Idem  dicendum  est  de  propositione  Beatam  Virginem  videndi 
prae  ceteris  ut  est  typus,  imago  et  exemplar  fidelium.  Episcopi  Galliae 
occidentalis  rogant  ut  B.  Virgo  proponatur  ut  exemplar  virtutum  evan- 
gelicarum.  Alius  Pater  desiderat  ut  Deipara  prae  ceteris  consideretur 
ut  prima  redempta,  mater  credentium  et  exemplar.  De  typo  vel  figura 
Ecclesiae  etiam  loquuntur  Episcopi  Iaponenses,  item  duo  alii  Episcopi, 
quorum  unus  expresse  dicit  proponere  Mariam  ut  figuram  Ecclesiae  si- 
mul esse  tradi tionale  et  oecumenicum. 

3.  Haud  aliter  statuendum  de  desiderio  plurium  Episcoporum  Iapo- 
nensium  et  nonnullorum  aliorum,  videl.  ut  in  centro  constitutionis 
ponatur  B.  M.  Virginis  maternitas.  Unus  post  longas  de  maternitate  ex- 
positiones votum  exprimit,  ut  sicut  in  primitiva  Ecclesia  proclamata 
fuerit  universalis  fraternitas,  nunc  in  Vaticano  II  proclametur  univer- 
salis maternitas. 

4.  Maxime  autem  praeoccupatio  oecumenica  in  lucem  prodit,  quan- 
do tangitur  quaestio  mediationis  et  corredemptionis : variis  autem  gra- 
dibus. Est  Pater,  qui  existimat  in  schemate  nimis  extolli  corredemptio- 
nem,  etsi  concedit  explicationem  datam  §§  3-4  esse  optimam.  Episcopi 
Iaponenses  putant  in  mediationis  gratiarum  expositione  non  esse  tan- 
topere insistendum.  Duo  Patres  rogant  ut  propter  fratres  separatos 
verba  mediatricis  et  corredemptricis  expungantur:  alius  Episcopus  cum 
duobus  suis  auxiliaribus  concedit  quidem  B.  M.  Virginem  esse  media- 
tricem,  non  autem  ad  hunc  titulum  stabiliendum  ad  id  provocari  debere, 
quod  B.  M.  Virgo  sub  Cruce  Deo  obtulerit  divinam  victimam  vel  socia 
exsistat  in  gratiis  acquirendis.  Quod  idem  aliis  verbis  asserit  alius  Pater, 
quando  vituperat  in  schemate  plura  exponi  de  cooperatione  quam  vocat 
activam.  Est  etiam  Episcopus,  qui  post  suam  mutatam  sententiam  rogat 
ne  in  Constitutione  dirimantur  quaestiones  disputatae,  et  in  compro- 
bandis assertionibus  ex  documentis  ecclesiasticis  distinguantur  expositio- 
nes dogmaticae  a piis  exhortationibus.  Clarum  est  Episcopum  imprimis 
cogitare  de  mediatione  et  corredemptione,  necnon  de  variis  effatis  hac 
in  re  a Pontificibus  prolatis. 

5.  Forsan  etiam  ratio  oecumenica  subest  quando  unus  Episcopus 
rogat,  ut  non  nimis  signanter  dicatur  de  privilegiis  B.  Virginis,  quod  non 

excludit  ut  de  privilegiis  fiat  sermo,  sicut  etiam  Episcopi  Iaponenses, 
qui  certe  motivis  oecumenicis  ducuntur,  rogant  ut  Deipara  consideretur 
ut  membrum  Ecclesiae  eximium,  praeeminens,  attamen  singularibus  pri- 
vilegiis prolatum. 

6.  Quod  ad  numerum  ultimum  attinet,  ubi  res  est  de  B.  Virgine, 
unitatis  fautrice,  si  credimus  Episcopis  Iaponensibus,  a titulo  isto  ab- 
stineatur oportet,  ne  videamur  inter  sese  opponere  velle  fratres  separa- 
tos: orthodoxos  et  protestantes. 

7.  Supra  locutus  sum  de  iudicio  duro  Patrum  quorumdam  Galliae 
Occidentalis.  Praeoccupatio  oecumenica  clare  manifestatur:  dicunt  enim 
schema,  ut  iaceat,  iuridismo,  rationalismo,  latinismo,  mente  occidentali 
offendere  protestantes  et  orthodoxos. 

8.  Ex  praedictis  patet  ex  85  Patribus,  qui  miserunt  suas  observa- 
tiones paucos  inveniri  qui  faveant  voto  a 500  Episcopis  expresso  de 
definiendo  dogmate  B.  Virginis  Mediatricis.  Iam  antea  notavi  12  Patres 
non  laborare  tali  sollicitudine  oecumenica.  Immo  unus  est,  qui  (ut  supra 
dixi)  lamentatur  de  oecumenismo  crescente;  alius,  ni  fallor,  ut  clarius 
appareat  relatio  inter  Mariam  et  Ecclesiam,  exoptat  ut  corredemptio  et 
mediatio  modo  pleniore  exponantur;  tertius  autem  dolet  se  constitutio- 
nem non  ex  toto  corde,  sed  iuxta  modum  dumtaxat  probare  posse.  Grave 
enim  fert  voces  reparatricis  et  corredemptricis,  a Pontificibus  adhibitas, 
fuisse  omissas;  ante  omnia  loquendum  esse  ad  eos  qui  intra  Ecclesiam 
sunt;  nil  mirum  esse  Protestantes,  quippe  qui  habeant  falsum  conceptum 
redemptionis,  nil  de  socio  labore  B.  Virginis  capere  posse;  voces  autem 
corredemptricis  et  alias  huiusmodi  nunc  usu  esse  sancitas  et  ex  iis  clarius 
perspici  posse  cur  B.  Virgo  sit  omnium  gratiarum  mediatrix.  Tandem  est 
Episcopus  qui  dicit  fratres  separatos  a nobis  non  expectare  timiditatem 
et  restrictionem  sed  mensuram. 

Novum  schema  chilenum 

Ex  sollicitudine  oecumenica  procedit  quoque  schema  reformatum, 
quod  mense  februario  huius  anni  1963  obtulerunt  plures  Episcopi  Chi- 
leni.  Dicunt  auctores,  se  in  eodem  veluti  in  compendium  redigere  doctri- 
nas mariales,  cum  maiore  usu  S.  Scripturae,  cum  maiore  consideratione 
trilogiae  Mariae -Ecclesiae -Christi;  cum  minore  superlatione;  cum  omis- 
sione quaestionum  disputatarum;  ad  id  quoque  attendentes  ne  doctrina 
de  mediatione  vel  corredemptione  velut  in  centro  ponerentur. 

En  ordo  capitulorum: 

1.  Maria,  mater  Iesu  et  mater  Ecclesiae. 

2.  Maria  Virgo,  typus  Ecclesiae. 

3.  Maria  in  Ecclesia  et  Ecclesia  in  Maria. 

4.  Mariae  Virginis  maternitas  fecunda. 

5.  Nova  Eva  subiecta  novo  Adae. 

6.  Virgo  assumpta,  imago  Ecclesiae  consummatae. 

7.  Mariae  actuosa  maternitas. 

8.  Cultus  erga  Mariam  Matrem. 

9.  Maria,  mater  unitatis  christianae. 

Recte  dixerunt  auctores  schematis,  mediationem  et  corredemptio- 
nem  non  in  loco  centrali  esse  positas.  Quaestiones  enim  illae  attingun- 
tur in  numeris  1,  2,  4 et  7.  In  numero  primo  Maria  declaratur  mater 
nostra  facta,  cum  nativitas  Capitis  sit  nativitas  membrorum.  In  nu- 
mero altero  Maria  dicitur  stans  iuxta  Crucem,  Filium  suum  tamquam 
oblationem  acceptam  Deo  obtulisse.  In  numero  quarto  inter  se  com- 
parantur antiqua  et  nova  Eva,  et  exponitur  quomodo  Maria,  credendo 
verbis  ab  Angelo  prolatis,  facta  sit  Mater  omnium  viventium.  Tandem 
in  numero  septimo  agitur  de  B.  Virginis  intercessione  caelesti,  qua 
nedum  obscuretur,  potius  extollitur  mediatio  unius  Mediatoris,  Iesu 
Christi. 


Desiderata  peculiaria 

Sex  Patres  sunt,  qui  putant  melius  esse  nullam  mentionem  facere 
de  morte  B.  M.  Virginis. 

Episcopis  Iaponensibus  placeret,  si  ob  rationes  pastorales  non  fieret 
mentio  de  integritate  corporali. 

Est  etiam  Episcopus,  qui  exoptat  ut  claris  verbis  doceatur  B.  Vir- 
ginem momento  incarnationis  certa  scientia  novisse  divinitatem  Filii. 

Quod  ad  S.  Scripturam  attinet,  unus  Pater  putat  Assumptionem 
B.  Virginis  ex  Apoc.  cap.  12  confirmari  posse;  alius  dicit  textum  1 Tim. 
2,  5 nullam  praebere  difficultatem  contra  mediationem  B.  M.  Virginis, 
cum  plures  textus  in  S.  Scriptura  non  intelligi  debeant  sensu  exclusivo. 

Quod  cultum  spectat,  unus  est  qui  putat  totum  cultum  inniti  debere 
maternitati;  alius  magis  practicus  vult  ut  agatur  de  B.  Virgine,  Matre 
Christi  Sacerdotis  et  ut  instituatur  festum  liturgicum  sub  hoc  titulo; 
tertius  ut  fiat  sollemnis  consecratio  Immaculato  Cordi  Mariae. 

Tandem  est  qui  desiderat  ut  etiam  dicatur  de  Sancto  Iosepho,  sponso 
B.  Virginis. 


20 

II 

OBSERVATIONES 

SCRIPTO  EXHIBITAE  A PATRIBUS  CONCILII 
A DIE  1 IUNII  AD  D.  24  M.  SEPT.  1963  * 

Iam  retuli  de  animadversionibus  a pluribus  Patribus  sive  persona- 
liter sive  collective  prolatis  circa  Schema  Marianum,  quod  tunc  temporis 
audiebat:  De  Beata  Maria  Virgine  Matre  Dei  et  Matre  hominum.  Ti- 
tulus autem  ille  mutatus  fuit  a Commissione  Cardinalium  Coordinatrici 
et  nunc  sonat:  De  beata  Maria  Virgine,  Matre  Ecclesiae.  Schema,  titulo 
excepto,  licet  identicum  cum  priore,  mense  maio,  de  novo  missum  fuit 
ad  Patres  conciliares.  Ex  iis  51  personaliter  responderunt;  collegialiter 
autem  scripserunt  Episcopi  Africae  Centro-Orientalis,  Africae  Orienta- 
lis, Argentinae,  Galliae  Occidentalis,  linguae  germanicae  et  Scandina- 
viae, Neerlandiae,  qui  omnes  simul  sumpti  circa  150  Patres  repraesen- 
tant. Inter  eos  qui  personaliter  scripserunt,  quinque  dumtaxat  sunt  qui 
iam  antea  quid  sentirent  dixerant;  quod  verum  ad  collegialiter  locutos 
attinet,  solummodo  Patres  galli  sunt,  quorum  iam  antea  nonnulli  sen- 
tentiam tulerant.  Secunda  igitur  series  Patrum  respectu  personarum 
notabiliter  differt  a priore. 

De  mutato  titulo 

Mutatio  tituli  non  omnibus  simpliciter  placuit.  Maior  pars  de  titulo 
non  loquitur.  Episcopi  autem  Africae  Centro-Orientalis  et  Africae  Orien- 
talis rogant,  cur  titulus  mutatus  sit  et  recessum  sit  a traditionali;  Epi- 
scopi Galliae  Occidentalis  et  circa  10  Patres  clare  dicunt  sibi  novum 
titulum  non  placere.  Et  unus  tantum  est  qui  mutationem  laudat. 

Ex  decem  Episcopis  supra  nominatis,  unus  est  qui  dicit  mutationem 
factam  esse  in  peius,  dum  duo  observant  contentum  Schematis  non 
correspondere  novo  titulo:  mutationem  tituli  postulare  mutationem  tex- 
tus. Proponuntur  novi  tituli: 

De  B.  M.  V.  figura  et  matre  Ecclesiae. 

De  B.  M.  V.  matre  Dei  et  hominum. 

De  B.  M.  V.  matre  Dei  et  Christifidelium. 


* Textus  integri,  a Patribus  ad  Concilii  secretariam  generalem  missi,  refe- 
runtur in  Appendice,  pp.  677  ss. 

De  B.  M.  V.  matre  fidelium. 

De  B.  M.  V.  matre  Dei  et  Ecclesiae. 

Episcopi  Galliae  Occidentalis  proponunt  ut  dicatur  tantum: 

De  beata  Maria  Virgine. 

Iure  igitur  unus  Pater  laconice  rogat:  « quid  de  titulo  »? 

Relatio  schematis  ad  schema  de  Ecclesia 

Statuit  Commissio  coordinatrix,  ut  Schema  de  B.  M.  Virgine  sepa- 
ratum maneret  a Schemate  de  Ecclesia.  Quantum  scio,  haec  decisio  non 
fuit  cum  Patribus  communicata.  Inde  de  novo  ab  iis  ponitur  quaestio. 

Episcopi  Africae  Centro-Orientalis  et  7 alii  Patres  desiderant  ut 
fiat  insertio.  Praedicti  Patres  Africani  insertionem  specificant  dicendo 
in  constitutione  de  Ecclesia  agendum  esse  de  Ecclesia  consummata,  ubi 
ante  omnes  Sanctos  locum  suum  habeat  beata  Virgo.  Patres  "autem  Africae 
Orientalis,  cum  quibus  consentit  unus  alius  Episcopus,  libenter  viderent 
verba  de  B.  M.  Virgine  ut  conclusionem  vel  epilogum  Constitutionis 
de  Ecclesia.  Episcopi  Neerlandiae  rogant  ut  saltem  indicetur  nexus  cum 
ea  in  prologo.  Unus  tandem  Pater  est,  qui  asserit  nullam  adesse  rationem 
ut  separatim  agatur  de  Deipara:  obstare  finem  ipsius  Concilii  Vaticani  II 
et  materiae  obscuritatem. 

Qualificatio  theologica 

De  novo  ponitur  quaestio  de  qualificatione  theologica.  Patres  Afri- 
cae Centro-Orientalis  et  Africae  Orientalis  rogant  claram  qualificatio- 
nem  doctrinarum  in  Schemate  contentarum.  Etiam  Episcopis  linguae 
germanicae  et  Scandinaviae  placuerit  clarior  doctrinae  qualificatio,  vel 
saltem,  ut  in  initio  dicatur  doceri  doctrinam  Ecclesiae  communem,  non 
autem  fieri  novum  dogma.  Confer  en  tiis  episcopalibus  praedictis  consen- 
tiunt quattuor  alii  Episcopi,  rogantes:  « quaenam  qualificatio?  ».  De 
dogmate  definiendo  dicemus  postea,  locuturi  de  mediatione. 

IUDICIUM  GENERALE  SCHEMATIS 

Quattuor  Patres  sunt,  qui  dicunt  Schema  sibi  non  placere,  non  obstan- 
tibus bonis,  immo  optimis  et  divitibus  quae  insint.  Circa  quindecim  Pa- 
tres sunt  qui  specificant  uno  alterove  modo  defectus:  schema  esset  non 
satis  logicum  et  rationale,  laborans  sentimentalismo;  esset  nonnumquam 

effusum,  et  in  modo  loquendi  interdum  ambiguum;  non  esset  satis 
christologicum  et  theocentricum,  biblicum,  ecclesiologicum;  esset  nimis 
dogmaticum  et  non  sat  pastorale;  non  satis  stimularet  pietatem  et  devo- 
tionem; esset  thesis  doctoralis  quae  nullam  novam  lucem  afferret;  esset 
nimis  apologeticum;  careret  synthesi  doctrinali,  et  introduceret  quaestio- 
nes disputatas;  non  satisfaceret  neque  catholicis  neque  separatis. 

Sunt  quinque  Episcopi  qui  laudant  schema  simpliciter:  unus  notat 
expositionem  magistralem  et  paraeneticam;  alius  doctrinam  claram  et 
comprehensivam;  tertius  pulchritudinem  compendiosam;  quartus  bre- 
vitatem, aequilibrium,  rectum  usum  S.  Scripturae  et  documentorum  ma- 
gisterii, spiritumque  caritatis;  quintus  diluciditatem,  diligentiam  et  pru- 
dentiam. 

Alii  in  laudibus  sunt  minus  effusi.  Duo  Patres  dicunt  schema  sibi 
substantialiter  placere.  Episcopi  autem  linguae  germanicae  et  Scandi- 
naviae in  sua  censura  laudant  tendentiam  videndi  B.  M.  Virginem  in 
oeconomia  salutis  et  saltem  conamen  evitandi  doctrinas  minus  certas. 
Accedunt  duo  alii  Patres. 


Oecumenismus 

Etiam  sub  respectu  oecumenico  non  est  consensus,  qui  ceteroquin 
non  erat  exspectandus.  Episcopi  Galliae  Occidentalis  observant  multa 
quidem  bona  inveniri  in  schemate,  attamen  non  satis  prae  oculis  haberi 
finem  oecumenicum.  Quod  alio  modo  exprimunt  Episcopi  linguae  ger- 
manicae et  Scandinaviae  asserendo  quod,  ad  oecumenismum  quod  at- 
tinet, quaedam  addi,  quaedam  demi  possent.  Quod  autem  ad  eos  spectet, 
qui  personaliter  scripserunt,  dum  unus  dicit  schema  non  satis  attendere 
ad  oecumenismum,  alius  expresse  laudat  caritatem,  cum  qua  in  schemate 
procedatur.  Et  dum  unus  observat  nil  omnino  esse  scribendum,  quo  pos- 
sint aggravari  relationes  cum  non-catholicis,  et  alius  doctrinam  schematis 
esse  quidem  veram,  sed  minime  oecumenicam,  tertius  e contra  notat 
nullum  esse  dogma  marianum,  quod  benigne  accipiatur  a protestantibus, 
nec  huius  mentis  adversae  rationem  esse  habendam:  secus  enim  nihil  de 
B.  M.  Virgine  dici  posse.  Tandem  dum  unus  ideam  B.  M.  Virginis  ut  fau- 
tricis unitatis  vocat  veram  provocationem  respectu  protestantium,  alius 
eandem  laudat  et  tertius  eam  indicat  valde  opportunam. 


Errores  in  mariologia 

Dum  unus  Pater  rogat  ob  motivum  pastorale  ut  damnentur  errores, 
alius  putat  in  hoc  schemate  nullum  errorem  esse  damnandum,  et  tertius 

in  textu  schematis  magis  prae  oculis  versari  errores  possibiles  quam 
reales. 

Quod  ad  maximalismum  et  minimalismum  qui  vocantur,  attinet,  Epi- 
scopi Africae  Centro-Orientalis  putant  utriusque  extremi  non  esse  fa- 
ciendam mentionem,  quibus  consentit  alius  Pater  dicens  in  praenotan- 
dis maximalismum  et  minimalismum  non  debere  specificari.  Duo  autem 
Episcopi  non  consentiunt  praedictis:  unus  putat  iure  refutari  et  maxi- 
malismum et  minimalismum,  alius  vero  notandos  esse  excessus  doctri- 
nales vid.  maximalismi. 

Mediatio  B.  M.  Virginis 

Quod  erat  exspectandum:  etiam  de  hac  quaestione  patet  perdurare 
dissensum.  Distinguamus  titulum  mediatricis  et  doctrinam  mediationis. 

Quod  ad  titulum  attinet,  sunt  nonnulli,  sed  pauci,  qui  eum  magis 
minusve  severe  reiiciunt.  Unus  Pater  asserit  redeundum  esse  ad  media- 
torem Christum;  alius  expedire  ut  titulus  evanescat;  tertius  potius  lo- 
quendum esse  de  advocata  vel  titulo  simili  quam  de  mediatrice;  quartus 
titulum  esse  aut  dilucide  explicandum  aut  ab  eo  abstinendum.  Episcopi 
linguae  germanicae  et  Scandinaviae  titulum  simplicem  Mediatrix  non 
reiiciunt,  sed  reprobant  titulum  longiorem  Mediatricem  omnium  gra- 
tiarum: non  enim  Beatam  Virginem  dici  posse  mediatricem  gratiarum 
sacramentalium.  Notandum  quoque  est  unum  Patrem  opinari  eos  qui  di- 
cunt Christum  esse  unicum  mediatorem  iniuria  provocare  ad  1 Tim.  2,  5: 
« Unus  enim  Deus  unus  et  mediator  Dei  et  hominum,  homo  Christus 
Iesus  ».  Apostolum  enim  non  agere  de  unico  mediatore,  sed  dicere  unum 
eumdemque  esse  mediatorem  pro  omnibus  omnino  hominibus. 

Iam  de  doctrina  mediationis  universalis.  Sunt  qui  putant  schema 
non  satis  asseruisse.  Duo  Patres  volunt  sollemnem  definitionem;  tertius 
rogat  ut  saltem  declaretur  doctrinam  esse  catholicam;  quartus  autem 
notat,  si  500  Patres  reapse  rogaverunt  definitionem,  de  hac  re  non  defen- 
sive  sed  affirmative  esse  loquendum. 

Alii  autem  existimant  schema  exaggeratione  deficere.  Duo  sunt  qui 
asserunt  doctrinam  de  corredemptione  et  de  mediatione  universali  veluti 
larvate  et  furtive  introduci,  quibus  consentit  tertius  dicens  velate  fieri 
definitionem  mediationis  universalis,  quin  constet  de  stricta  probatione 
ex  fontibus  revelationis,  de  opportunitate  et  de  maturitate  doctrinae. 
Est  quoque  Episcopus  qui  vocet  doctrinam  schematis  aequivocam  et 
periculosam,  et  alius  qui  opinatur  petitionem  600  Episcoporum  de  fa- 
cienda definitione  id  solum  probare  esse  multo  plures  qui  eam  non 
desiderent. 

Alius  Pater  est  qui  non  reprobat  quidem  doctrinam  mediationis  uni- 
versalis, sed  monet  saltem  serio  esse  deliberandum,  num  de  ea  sit  sermo 
faciendus.  Etenim  fideles  generatim  non  intelligere  mediationem  de  di- 
spensatione gratiarum,  sed  de  intercessione:  Beatam  Virginem  certo  co- 
gitari non  posse  ut  mediatricem  gratiarum  sacramentalium;  intercessio- 
nem B.  Virginis  non  esse  necessariam,  ut  Christus  det  gratias;  et  tandem 
ipsam  Virginem  participare  de  mediatione  Ecclesiae,  cum  sit  Ecclesiae 
membrum.  Est  quoque  Pater  qui  putet  titulum  administri  et  dispensa- 
toris gratiarum  soli  Deo  convenire. 

Sunt  quoque  qui  proponunt  emendationes.  Episcopi  Africae  Centro- 
Orientalis  rogant  ut  mediatio  Virginis  ita  clare  explicetur,  ut  nitide  di- 
stinguatur a mediatione  Christi.  Episcopi  linguae  germanicae  et  Scandi- 
naviae idem  sentiunt,  addentes  mediationem  non  extendi  posse  ad  omnes 
gratias  et  eamdem  etiam  dilucide  distingui  debere  a mediatione  sacer- 
dotali Ecclesiae.  Suggerunt  quoque  potius  cum  Maria  quam  per  Mariam 
adeundum  esse  Christum.  Episcopi  Neerlandiae  dicunt  B.  Virginem 
potius  suo  modo  quam  speciali  modo  esse  mediatricem.  Alius  autem  Epi- 
scopus desiderat  ut  ob  Protestantes  mediatio  B.  Virginis  dicatur  secun- 
daria et  participata.  Ad  probandam  autem  doctrinam  de  mediatione  uni- 
versali nondum  esse  maturam,  provocatur  etiam  ad  colloquium  quod 
R.  P.  Leiber  habuit  cum  Pio  Papa  XII. 

Tituli  B.  M.  Virginis 

In  numero  3 Schematis  agitur  de  titulis  B.  M.  Virginis.  Episcopi 
Africae  Orientalis  rogant  ut  varii  tituli  B.  Virginis  (mediatrix,  socia, 
corredemptrix,  nova  Eva,  etc.)  clare  et  authentice  explicentur.  Quattuor 
Episcopi  sunt  qui  hac  de  causa  voluerint  novam  redactionem.  Unus 
Episcopus  est  qui  rogat  quid  sibi  velit  illud:  « Tituli  in  sensu  Eccle- 
siae intellecti  »,  alius  autem  proponit  ut  omnes  ii  tituli  omittantur,  qui 
licet  accepti  sunt  in  Ecclesia,  per  se  sunt  aequivoci. 

Quod  ad  singulos  titulos  attinet,  de  mediatrice  iam  supra  dixi.  Epi- 
scopi linguae  germanicae  et  Scandinaviae  asserunt  titulum  « sociam  in 
acquirendis  gratiis  » offendere  posse  protestantes  nec  placere  orientali- 
bus. Unus  Pater  est  qui  exoptat  ut  latius  evolvatur  titulus  novae  Evae 
cum  parallelismo  ad  novum  Adamum;  et  alius  ut  latius  dicatur  de  B.  M.  V. 
typo  Ecclesiae. 

Privilegia  B.  M.  Virginis 

De  privilegiis  res  est  in  Schematis  numero  4.  Unus  Pater  putat  nul- 
lam esse  rationem  de  iisdem  dicendi:  privilegia  enim  ab  omnibus  catho- 
licis admitti.  Quattuor  autem  Episcopi  exoptant  ut  numerus  de  privile- 
giis clarius,  magis  dogmatice,  et  sensu  positivo  redigatur,  v.  g.  ubi  ex- 
plicantur Conceptio  immaculata,  sanctitas,  virginitas,  et  Assumptio  cor- 
poralis. Etiam  Episcopi  Argentinae  rogant  revisionem  huius  numeri. 
Unus  Pater  est  qui  dolet  non  satis  apparere  quomodo  privilegia  B.  Vir- 
ginis suum  fundamentum  habeant  in  divina  maternitate;  alius  autem 
magis  urgeri  debere  comparationem  cum  matre  humana  ut  est  vinculum 
totius  familiae.  Episcopis  Iaponiae  non  expedire  videtur  ut  expresse 
dicatur  de  integritate  corporali,  idque  ob  rationes  indolis  magis  pasto- 
ralis. 


Cultus  et  devotio 

Est  Pater  qui  dicat  caput  quintum  de  Cultu  erga  B.  M.  V.  magis  refel- 
lere opiniones  praeiudicatas  adversariorum  quam  stimulare  pietatem; 
alius  indicat  caput  debilius  esse  cum  desit  fundamentum  theologicum; 
tertius  cultum  ab  intercessione  procedere. 

Tres  sunt  Patres  qui  loquuntur  de  aberrationibus  in  cultu:  unus 
exoptat  ut  agatur  in  textu  contra  huiusmodi  deviationes;  alius  obser- 
vat esse  regiones  in  quibus  magis  colatur  B.  Virgo  quam  Christus  Do- 
minus et  verbis  Schematis  huiusmodi  abusus  promoveri  posse;  tertius 
lamentatur  de  detrimento  facto  adorationi  Christi:  in  ecclesiis  maiorem 
pompam  adhiberi  in  cultu  Mariae  quam  in  cultu  Domini:  nimium  esse 
numerum  festorum  B.  Virginis,  et  hisce  rebus  dari  scandalum  separatis 
fratribus. 


USUS  FONTIUM 

Nonnulli  sunt  qui  asserunt  schema  non  esse  satis  biblicum;  alius 
dolet  non  sufficienter  citari  Patres  Orientales;  alius  deesse  plures  textus 
Sanctorum  Patrum,  qui  ad  rem  facerent,  idque  eo  magis  esse  mirandum 
quod  inveniuntur  in  documentis  Romanorum  Pontificum,  ab  auctore 
Schematis  laudatis.  Quod  ad  illa  documenta  pontificia  attinet,  unus 
Pater  laudat  eorum  rectum  usum;  alius  autem  putat  in  Schemate  exag- 
gerari eorumdem  valorem,  dum  tertius  existimat,  quaestionem  de  valore 
non  posse  praeteriri. 

Schematis  revisio 

Est  unus  Pater,  qui  expressis  verbis  notat  Schema  dare  basim  soli- 
dam pro  redactione  definitiva,  et  cum  eo  ii  consentiunt  qui  laudaverunt 
schema  simpliciter. 

Ex  altera  parte  quattuor  Patres  sunt  qui  postulant  novam  redactionem, 
quorum  unus  commendat  Schema  oblatum  ab  Em.mo  Cardinali  Silva 
Henriquez;  alius  vult  ut  nova  redactio  comparetur  brevior,  clarior,  ma- 
gis directa. 

Alii  loquuntur  de  revisione,  reformatione,  recognitione  Schematis. 
Episcopi  Africae  Orientalis  rogant  ut  Schema  reformetur  et  nondum 
proponatur  in  sessione  secunda;  Episcopi  Galliae  Occidentalis  exoptant 
ut  schema  recognoscatur  et  brevior  evadat;  Episcopi  linguae  germanicae 
et  Scandinaviae  desiderant  ut  nova  fiat  redactio  iuvante  Secretariatu  pro 
unione:  non  autem  novum  schema  esse  faciendum,  cum  illud  emendari 
possit  secundum  correctiones  quas  Episcopi  ipsi  proponunt.  Episcopi 
tandem  Argentinae  commendant  revisionem  praesertim  eorum  nume- 
rorum, quibus  exponuntur  B.  Virginis  tituli  et  privilegia. 


DE  TITULO  SCHEMATIS 

1 - Dicatur:  « DE  B.  M.  V.,  MATRE  CHRISTIFIDELIUM  » (Pa- 

tres Conciliares  linguae  germanicae  et  Conferentia  Episcoporum 
Scandinaviae). 

2 - Dicatur:  « DE  BEATA  MARIA  VIRGINE  MATRE  DEI  ET 

MATRE  HOMINUM  » [ne  dicatur:  « Dei  hominumque  Ma- 
tre »!  Melius  conservatur  consecratus  titulus  Concilii  Ephesini 
« Mater  Dei  » et  repetitur  vox  « Mater  » ut  differentia  appareat 
quae  inter  utramque  maternitatem  exsistit]  (Card.  Bea). 

3 - Dicatur:  « De  BEATA  MARIA  VIRGINE  MATRE  DEI  ET 

ECCLESIAE  » (Capozi,  Archiep.  Taeiiienen.). 

4 - Magis  placet  titulus  praecedentis  schematis:  « DE  BEATA  MA- 

RIA VIRGINE  MATRE  DEI  ET  MATRE  HOMINUM  »;  aut 
simplicius:  « DE  BEATA  VIRGINE  MARIA  » (Carli,  Ep. 
Signin.;  Episcopi  regionis  Galliae  Occidentalis;  Smit,  Ep.  tit. 
Paralien.). 

5 - Dicatur:  « DE  BEATA  MARIA  VIRGINE,  FIGURA  ET  MA- 

TRE ECCLESIAE  » (Dalmais,  Archiep.  Arcis  Lamy). 

6 - Dicatur:  « DE  BEATA  MARIA  VIRGINE  MATRE  DEI  ET 

CHRISTIFIDELIUM  » vel  etiam:  « MATRE  DEI  ET  HOMI- 
NUM » (Jaeger,  Archiep.  Paderbornen.). 

7 - Dicatur:  « DE  BEATA  MARIA  VIRGINE  MATRE  RED- 

EMPTORIS » (Krol,  Archiep.  Philadelphien.). 

8 - Dicatur:  « DE  BEATA  VIRGINE  MARIA  IMAGINE  EC- 

CLESIAE » (Lefevre,  Archiep.  Rabaten.). 

9 - Dicatur:  «DE  BEATA  VIRGINE  MARIA  MATRE  FIDE- 

LIUM »,  aut:  « MATRE  FIDEI  » (Volk,  Ep.  Moguntin.). 


N.  1.  [De  arcta  necessitudine  inter  Christum  et  Mariam 
iuxta  Dei  beneplacitum  ] 

10  - Materia  quae  continetur  sub  n.  1,  dempto  titulo  inter  uncos, 

deberet  proponi  tamquam  Prooemium  (Carli). 

11  - 1.  1-7:  « Immensae  bonitatis  Creator  omnium  sapientissimus 

Deus,  qui  plena  f ruebatur  libertate  in  determinanda  ratione  qua 
generis  humani  restauratio  [vel:  redemptio]  a se  perageretur, 
ab  omni  aeternitate  uno  eodemque  decreto  statuit  ut  Verbum, 
ad  cunctarum  gentium  salutem,  ex  Beatissima  Virgine,  de  Spi- 
ritu Sancto  [vel:  Spiritu  Sancto  fecundata],  in  temporis  ple- 
nitudine (cf.  Gal.  4,  4),  carnem  assumeret  » (Grotti,  Praei. 
« Nullius  » Acren.  et  Puruen.), 

12  - 1.  4-5:  Dicatur:  «qua  genus  humanum  a peccato  liberaret», 

loco:  « qua  generis  humani  liberatio  a se  perageretur  » (Carli). 

13  - 1.  4:  Dicatur:  « qua  generis  humani  elevatio  in  consortium  di- 

vinae naturae  et  liberatio...  » (Patres  Concil.  linguae  germ.  et 
Confer.  Episc.  Scandin.). 

14  - 1.  5:  Omittantur  verba:  « uno  eodemque  decreto  » (Episc.  re- 

gionis Galliae  Occidentalis). 

15  - ibid.:  Dicatur:  « una  cum  divinae  Sapientiae  incarnatione  », 

loco:  « uno  eodemque  decreto  » (Przyklenk,  Ep.  Ianuarien.). 

16  - 1.  6:  Dicatur:  « Beatissimam  Virginem  Mariam  » (Carli). 

17  - 1.  8:  Dicatur:  « Cum  autem  Sacrae  Litterae  et  Sacra  Traditio  » 

(Carli). 

18  - 1.  8-18:  Dicatur:  « Cum  autem  Sacrae  Litterae  (et  perantiqua 

atque  universalis  sacra  Traditio?),  multiplici  continenter  ra- 
tione, Matrem  cum  humanae  stirpis  Salvatore,  arctissimo  et  in- 
dissolubili vinculo  coniunctam,  inde  a praeannuntiatione  (cf.  Gen. 
3,  15;  Is.  7,  14;  Mt.  1,  23)  ac  virginali  conceptione  (cf.  Mt.  1, 
18-25  et  Lc.  1,  26-38),  exhibeant,  plane  congruit  ut  Ecclesia 
— quae  Christi  sponsa  exstat  Eiusque  proinde  Spiritu  ad  reve- 
latarum perficiendam  veritatum  cognitionem  [seu:  ad  revela- 
tarum veritatum,  in  Sacris  Fontibus  contentarum,  perficiendam 
cognitionem]  infallibiliter  dirigitur  (cf.  Mt.  16,  18;  28,  18-20; 
Io.  14,  16,  26;  15,  20)  — , divini  dum  Redemptoris  arcana  in 
dies  illustrat,  Eiusdem  quoque  Genitricis  mysterium  clariorem 
iugiter  in  lucem  proferat  » (Grotti). 

19  — 1.  10:  Dicatur:  « praelusione  »,  loco:  « praeannuntiatione  » (Pa- 

tres Concil.  linguae  germ.  et  Confer.  Episc.  Scandin.). 

Idem  petit  Exc.mus  Meouchi,  Patr.  Antiochen.  Maroni- 
tarum. 

20  — ibid.\  Omittatur:  « Gen.  3,  15  » (Smit). 

21  - 1.  14:  Dicatur:  « in  Scripturis  »,  vel:  « in  documentis  » (Patres 

Concil.  linguae  germ.  et  Confer.  Episc.  Scandin.). 

22  - ibid.-.  Dicatur:  « In  divina  Revelatione  »,  loco:  « in  sacris  Fon- 

tibus » (Carli). 

23  — ibid.:  Dicatur:  « in  deposito  fidei  »,  vel:  « in  deposito  reve- 

lato »,  vel:  « in  divina  revelatione  » (Przyklenk). 

24  - ibid. : Dicatur:  « veluti  implicite  »,  loco:  « obscure  » (Patres 

Concil.  linguae  germ.  et  Confer.  Episc.  Scandin.;  Meouchi). 

25  — 1.  15:  Dicatur:  « definitivo  errore  » (Patres  Concil.  linguae 

germ.  et  Confer.  Episc,  Scandin.). 

26  - 1.  17-18:  Dicatur:  « doctrinam  quoque  sacram  de  Dei  Geni- 

trice »,  loco:  « mysterium  quoque  Dei  Matris  » (Patres  Concil. 
linguae  germ.  et  Confer.  Episc.  Scandin.). 

27  - ibid/.  Dicatur:  «Eius  [sc.  Redemptoris  paulo  ante  nominati] 

Matris  » (Carli). 

28  - 1.  18:  Post  « proferat  »,  addatur:  « Itaque  Sacra  Synodus  doc- 

trinam solidam  et  sanam  et  inter  catholicos  communem  denuo 
fidelibus  proponit,  quin  novum  inde  dogma  definiatur,  sed  singu- 
la, quae  dicuntur,  cum  eo  assensu  fideli  recipiantur  oportet, 

qualis  ex  magisterii  doctrina  ordinaria  singulis  convenire  no- 
scitur » (Patres  Condi,  linguae  germ.  et  Confer.  Episc.  Scandin.). 

29  — 1.  19-30:  Haec  omnia  brevitatis  causa  deleri  possunt  (Patres 

Concil.  linguae  germ.  et  Confer.  Episc.  Scandin.). 

30  — 1.  19-22:  Omittendae  aut  saltem  transferendae  videntur  (Bal- 

dini,  Ep.  Clusin.  et  Pientin.). 

31-1.  19-20:  Verba  S.  Augustini:  « cooperata  est  caritate  ut  fideles 
in  Ecclesia  nascerentur  »,  potius  in  nota  transferenda  sunt 
(Grotti). 

32  — 1.  22:  Dicatur:  « typus  » [vox  classica],  loco:  « exemplar  » 

[vox  aequivoca]  (Carli). 

33  — ibid.\  Melius  esset  evitare  titulum:  « [Ecclesiae]  exemplar  » 

(Krol). 

34  - 1.  22:  Omittantur  saltem  verba:  « immo  et  Mater  ».  Si  nihilomi- 

nus 1.  19-30  retinentur,  post  « Mater  » addatur:  « Christifide- 
lium  » (Patres  Concil.  linguae  germ.  et  Confer.  Episc.  Scandin.). 

35  - 1.  22  ss.:  Ibi  sollemniter  annuntiatur  huius  Constitutionis  in- 

tentio. Sed  intentio  si  quae  adeo  sollemniter  exprimenda  esse 
videatur,  inde  ab  initio  Constitutionis  dicatur  (Przyklenk). 

36  — 1.  23-24:  Verba  omittenda:  « postquam  de  Corpore  Christi  My- 

stico locuta  est  » (Baldini). 

37  — ibid. : Potius  dicatur:  «postquam  de  Ecclesia  locuta  est»  (Pa- 

tres Concil.  linguae  germ.  et  Confer.  Episc.  Scandin.;  Card.  Bea). 

38  — ibid. : Post  «locuta  est»,  addatur:  «et  ad  perficiendam  eius- 

dem doctrinam  » (Confer.  Episc.  ex  Argentina). 

39  — 1.  24-25:  Quid  sunt  « superiora  documenta  »?  Item,  quid  in- 

telligitur:  « Magisterium  vivum  Ecclesiae  »?  Auctores  videntur 
potissimum  cogitare  de  « Supremo  Magisterio  Ecclesiae  » et 
quidem  potissimum  Summorum  Pontificum  inde  a Leone  XIII 
(cf.  p.  14,  IV,  1).  Iamvero  dicendum  videtur  Magisterium  om- 
nium horum  Pontificum  hodie  iam  non  esse  vivum.  Agitur  ergo 
de  documentis  recentioribus  traditionis.  Si  ita  est,  non  intelli- 
gitur  cur  maxime  his  documentis  insisti  debeat  et  non  toti 
traditioni  atque  maxime  antiquae.  Fortasse  dicendum  esset:  « do- 
cumentis traditionis,  speciatim  Supremi  Magisterii  Ecclesiae,  in- 
terpretum depositi  revelati  » (Card.  Bea). 


316 


ACTA  CONC.  VATICANI  II  - PERIODUS  II 


40  — ibid. : Dicatur:  « ...  superioribus  vivi  Ecclesiae  Magisterii  do- 

cumentis inhaerens,  quod  unicus  Depositi  revelati  exstat  inter- 
pres authenticus  » (Grotti). 

41  — 1.  26-30:  Dicatur:  « tum  arctam,  iuxta  Dei  beneplacitum,  inter 

Christum  et  Mariam  necessitudinem,  tum  locum  quem  Dei  homi- 
numque Mater  in  Ecclesia  occupat,  tum  privilegia  quibus  Filius 
Matrem  suam  exornavit,  tum  denique  nostra  erga  tam  sublimem 
creaturam  officia,  ut  scientia  ac  pietas  marialis  plane  recteque 
florescant  et,  praeiudicatis  hac  in  re  opinionibus  repulsis,  faci- 
lior via  ad  optatam  christianorum  unionem  sternatur  » (Carli). 

42  — 1.  27:  Omittatur  vox:  «hominumque  » (Patres  Concil.  linguae 

germ.  et  Confer.  Episc.  Scandin.). 

43  — 1.  29:  Dicatur:  « habitudines  »,  loco:  « officia  » (Patres  Concil. 

linguae  germ.  et  Confer.  Episc.  Scandin.). 

44  - Post  1.  30  addatur:  « Non  autem  est  in  intentione  sacrae  Synodi 

propositionibus  marialibus  huius  Constitutionis  novas  valoris 
notas  attribuere,  quas  hucusque  nondum  habebant,  sed  singulae 
propositiones  eodem  certitudinis  gradu  praedicantur,  quem  iam 
habuerunt  in  magisterio  ordinario  Ecclesiae  » (Jaeger). 


N.  2.  [De  munere  beatissimae  Virginis  Mariae 
in  oeconomia  nostrae  salutis ] 

45  — 1.  32:  Omittenda  vox:  « igitur  » (Carli). 

46  — 1.  32-33:  Dicatur:  «humanam  naturam»  (Confer.  Episc.  ex 

Argentina). 

47  - 1.  32  - p.  8,  1.  5:  Dicatur:  « Cum  igitur  aeternus  Pater  Verbum 

suum  humanam  decreverit  ex  muliere  naturam  assumere  ut, 
quemadmodum  per  feminam  mors,  ita  et  vita  nobis  oriretur 
per  feminam,  sicque  sexus  utriusque  ope  liberatio  haberetur, 
non  id  ante  perfecit  quam  designatae  matris,  ex  bonitate  pa- 
terna et  praevisis  Christi  sui  meritis  sublimiori  modo  redemptae, 
liber  consensus  accessisset;  qua  acceptatione  prolata,  Unigenitus 
Dei,  ex  Maria  de  Spiritu  Sancto  carne  suscepta,  intemeratae 
quoque  fieret  Virginis  Filius,  novus  Adam  ac  mundi  Salvator  » 
(Grotti). 

48  - 1.  33-34:  Dicatur:  « quemadmodum  femina  contribuit  ad  mor- 

tem, ita  etiam  contribueret  ad  vitam  »,  loco:  « quemadmodum... 
oriretur  » (Patres  Concil.  linguae  germ.  et  Confer.  Episc.  Scan- 
din.). 

49  - ibid.-.  « ...per  feminam  mors...  vita  nobis  per  feminam  ».  Pro 

intento  auctorum  omnino  sufficiunt  quae  sequuntur:  « liberatio 
ope  utriusque  sexus  haberetur  ».  Tamen,  etiam  hic  melius  di- 
ceretur: «utroque  sexu  cooperante  »,  ne  «femina  » in  eadem 
linea  ponatur  ac  Christus  (Card.  Bea). 

50  — ibid.-.  Non  placet  relatio  inter  Beatae  Mariae  cooperationem  ad 

Redemptionem  Christi,  tamquam  fundatam  supra  collaboratio- 
nem  utriusque  sexus  quae  esset  quodammodo  necessaria  ad  sa- 
lutem (Card.  Richaud). 

51  — 1.  34-p.  8,1.  1:  Omittantur  verba:  « et  sic  liberatio  ope  utrius- 

que sexus  haberetur  » (Baldini). 

52  - ibid.:  Dicatur:  «liberatio  a peccato»  (Carli). 

53  - p.  8,  1.  1-3:  Dicatur:  « ita  perfecit,  ut  designatae  matris,  ex 

praevisis  meritis  Christi  sublimiori  modo  redemptae,  gratia  sua 
eidem  praeveniente,  liberam  acceptationem  donaret  » (Confer. 
Episc.  ex  Argentina). 

54  - ibid. : Dicatur:  «ita  perfecit,  ut  designatae  matri,  ex  praevisis 

meritis  Christi  sublimiore  modo  redemptae,  gratia  sua  potenti 
eamdem  praeveniente,  liberam  in  fide  acceptationem  donaret  » 
(Patres  Concil.  linguae  germ.  et  Confer.  Episc.  Scandin.). 

55  — 1.  3-4:  Hic  implicite  affirmatur  Mariam,  in  Incarnationis  mo- 

^ mento,  clare  cognovisse  Eum  quem  genitura  erat  vere  Filium  Dei 
esse.  Et  hoc  non  est  de  fide,  nedum  de  fide  catholica  (Episc.  regio- 
nis Galliae  Occidentalis). 

56  — ibid.\  Dicatur:  « Filius  Dei  incarnatus,  novus  Adam  salvator- 

que mundi,  Beatae  Mariae  quoque  filius  fieret  » (Patres  Concil. 
linguae  germ.  et  Confer.  Episc.  Scandin.). 

57  - 1.  5-8:  Dicatur:  «...  qua  acceptatione  prolata,  Unigenitus  Dei, 

ex  Maria  de  Spiritu  Sancto  carne  suscepta,  intemeratae  quoque 
fieret  Virginis  Filius,  novus  Adam  ac  mundi  Salvator;  ipsa  autem 
Maria,  privilegiata  Adae  filia,  non  tantummodo  Iesu  Mater  eva- 
deret, unici  divini  Mediatoris  ac  Redemptoris,  verum  adeo  cum 
eo  at  sub  eo  operam  suam  in  peragenda  humani  generis  restau- 

ratione  sociaret,  ut  universitatem  gentium,  cum  Christo^  at  sub 
Christo  redemisse  seu  corredemisse  dicatur,  atque  haud  semel, 
ab  ipsis  Romanis  Pontificibus,  multisque  aliis  Episcopis  Cor- 
redemptricis  titulo  meruerit  ornari  » (Grotti). 

58  — 1.  7-8:  Dicatur:  « verum  etiam  sub  eo  et  cum  eo  adsociata  est 

potenti  Dei  gratia  ad  opus  redemptionis  Christi  »,  loco:  « ve- 
rum... peragenda  » (Patres  Concil.  linguae  germ.  et  Confer. 
Episc.  Scandin.). 

59  — ibid.\  Dicatur:  « verum  etiam  cum  eo  et  sub  eo,  gratia  Dei 

consociata  est  ad  opus  Redemptionis  Christi  » (Meouchi). 

60  — 1.  8-9:  Dicatur:  « Iste  autem  Dei  Genitricis  salutaris  consensus 

et  eius  consortium...  »,  loco:  « Huiusmodi  ...  consortium  » (Pa- 
tres Concil.  linguae  germ.  et  Confer.  Episc.  Scandin.). 

61  — 1.  8-16:  Dicatur:  « Huiusmodi  autem  Dei  Genitricis  salutaris 

consensus,  unde  et  eius  in  reconciliationis  opere  perficiendo  con- 
sortium, a virginalis  Iesu  Christi  conceptionis  tempore  ad  sa- 
cramenti humanae  reparationis  consummationem  usque  perman- 
sit, tunc  vero  excellenter  enituit  cum,  non  absque  divino  consi- 
lio, iuxta  crucem  stetit  (cf.  Io.  19,  25);  Unigenito  suo  ex  imis 
condoluit  visceribus;  benedictum  ventris  sui  Fructum  [vel:  Nati 
sui  holocaustum],  ut  nostrae  redemptionis  pretium,  cui  materni 
cordis  gladio  transfixit  ultro  hostiam  adiunxit,  [vel:  adiecit], 
cum  Ipso  et  per  Ipsum  aeterno  obtulit  Patri;  ac  demum  cum 
ab  eiusdem  morientis  Domini  caritate,  sollemne  e patibulo  te- 
stamentum veluti  promulgantis,  non  discipulum  Ioannem  tan- 
tum at,  in  eius  persona,  universos  homines,  sibi  commendatos, 
ut  spiritualis  mater,  suscepit  in  filios  (cf.  Io.  19,  26-27)  » 
(Grotti). 

62  — 1.  9:  Dicatur:  « vi  cuius  arcana  eius  cum  Christo  coniunctio  », 

loco:  « unde  et  eius  consortium  » (Carli). 

63  - 1.  13-15:  Non  placet  introduci  doctrina  de  Corredemptione 

(Episc.  regionis  Galliae  Meridionalis;  Patres  Concil.  linguae 
germ.  et  Confer.  Episc.  Scandin.;  Patres  Concil.  ex  Indonesia; 
Gouyon;  Meouchi;  aliique). 

64  - 1.  15:  Vox  « obtulit  » non  placet  (Seitz,  Ep.  Kontumen.). 

65  - 1.  16:  Ad  textum:  « Mater  hominibus  data  est  ».  Res  tanti  mo- 

menti deberet  saltem  aliquo  argumento  fulciri;  textus  in  nota  12 
[p.  19  s.]  allati  omnes  recentioris  aetatis  sunt  (Card.  Bea). 

66  - ibid.\  Minus  placet  in  Concilio  ad  asserendam  maternitatem 

universalem  B.  M.  V.,  explicite  appellari  textum  Io.  19,  26-27 
(Janssens,  Praepos.  Gen.  S.  I.). 

67  — 1.  16-21:  Dicatur:  «Quoniam  vero  humanae  redemptionis  my- 

sterium terrestrem  non  ante  attigit  verticem,  quam  promissus  a 
Christo  Spiritus  Sanctus,  die  Pentecostes,  advenit  [vel:  defluxit], 
Mariam  in  caenaculo  una  cum  Apostolis  in  oratione  perseve- 
rantem spectamus  [vel:  legimus],  Paracliti  effusionem  suis  quo- 
que precibus  enixe  implorantem  » (Grotti). 

68  - 1.  18:  Dicatur:  « perfectum  est  » (Carli). 

69  — 1.  19-21:  Dicatur:  « Pentecostes,  advenit,  Maria  una  cum  Apo- 

stolis in  oratione  in  Coenaculo  perseveravit  » (cf.  Act.  1,  14)  suis 
quoque  precibus  effusionem  Spiritus  implorans  » (Carli). 

70  - 1.  22-23:  Omittenda  verba:  « ab  aeterno  praedestinata  ut  es- 

set Dei  hominumque  mater  » (Carli). 

71  — 1.  22-26:  Dicatur:  « Cum  itaque  beatissima  Virgo,  ab  aeterno 

tamquam  Dei  hominumque  mater  praedestinata  [vel:  praeor- 
dinata], divina  Providentia  misericorditer  disponente,  Domini 
Iesu  hisce  in  terris,  in  gratia  pro  Adae  genitis  adquirenda,  ge- 
nerosa exstiterit  socia,  [si  antea  non  fuit  additum,  addatur:  adeo 
ut  gentium  universitatem  cum  Christo  et  sub  Christo  redemisse 
seu  corredemisse  passim  dicatur,  atque  Corredemptricis  titulo 
haud  semel  a Pontificibus  Summis  decorari  meruerit],  hinc  mi- 
rum non  est  si  pervetustae  cunctorum  rituum  sacrae  Liturgiae, 
christianus  populus,  ipsique  Successores  Apostoli  Petri,  eam 
veluti  supernae  gratiae  omniumque  caelestium  beneficiorum  ad- 
ministram ac  dispensatricem  incessabili  voce  proclament  » 
(Grotti). 

72  — 1.  22-23:  Dicatur:  « cum  itaque  Beata  Dei  Genitrix  ab  aeterno 

praedestinata,  ut  hominum  esset  mater,  divina...  »,  loco:  « Dei 
hominumque  mater  » (Patres  Concil.  linguae  germ.  et  Confer. 
Episc.  Scandin.). 

73  — 1.  24:  Dicatur:  « Christi  patientis  et  merentis  fuerit  generosa 

socia,  caelestium...  » (Carli). 

74  - 1.  24-26:  Dicatur:  « generosa  socia  in  opere  redemptionis  », 

non  vero:  « in  gratia  pro  hominibus  acquirenda  » (Patres  Con- 
cil. linguae  germ.  et  Confer.  Episc.  Scandin.;  Meouchi). 

75  - ibid. : Etiam  haec  de  gratia  per  Beatam  Virginem  acquisita  sal- 

tem aliquo  argumento  probari  deberent;  item  ex  eo  quod  B.  V.  M. 
in  terra  fuit  Christi  « passibilis  » socia,  non  sequitur  immediate, 
quod  etiam  nunc  est  « gratiarum  administra  et  dispensatrix  » 
(Card.  Bea). 

76  - ibid.:  Verba  quibus  Virgo  Maria  extollitur  tamquam  « Christi 

generosa  socia  in  gratia  pro  hominibus  acquirenda  » clara  non 
sunt  et  prolabi  videntur  in  errorem  « maximalistarum  »,  quem 
commentarium  reiicit  (Card.  Micara). 

77  - ibid. : Dicatur:  « fuerit  generosa  socia  in  satisfactione  pro  pec- 

catis facienda  atque  in  gratia  pro  hominibus  acquirenda  » (Mul- 
doon,  Ep.  tit.  Fesseitan.). 

78  - 1.  25:  Emendanda  vox  « acquirenda  » (Seitz). 

79  — ibid.:  Proponitur  addendum:  « eo  ipso  » ante:  « caelestium  » 

(Patres  Concil.  linguae  germ.  et  Confer.  Episc.  Scandin.). 

80  - 1.  25-26:  Minus  placet  id  quod  dicitur  de  Maria  tamquam  « gra- 

tiarum administra  et  dispensatrix  ».  Hoc  enim  prout  iacet  soli 
Deo  convenit  (Janssens). 

81  - ibid. : Dicatur:  « caelestium  quoque  omnium  gratiarum  admi- 

nistra... » (Muldoon). 

82  - ibid. : Dicatur:  «caelestis  quoque  gratiae  mediatrix  et  advocata 

nostra  iure  meritoque  salutatur  » (Patres  Concil.  linguae  germ. 
et  Confer.  Episc.  Scandin.). 

83  — 1.  27-32:  Dicatur:  « Hinc  sequitur  Mariam,  quae  in  condendo 

mystico  Christi  Corpore  tantam  habuit  partem,  et  in  caelum 
assumpta  ac  Regina  a Domino  constituta,  maternum  erga  cunctos 
animum  gerit,  post  Filium  suum  super  omnes  et  omnia  obti- 
nere primatum;  ac  proinde,  sub  Christo  at  cum  eo,  in  ipsomet 
Ecclesiae,  ideoque  et  universi,  centro  collocari  » (Grotti). 

84  - 1.  29-32:  Dicatur:  « erga  omnes  maternum  gerit  animum,  quae- 

que denique  cooperata  est  caritate  ut  fideles  in  Ecclesia  nasce- 
rentur, non  modo  « supereminens  » pror susque  singulare  mem- 
brum Ecclesiae  esse,  verum  etiam  eiusdem  exemplar,  immo  et 
Matrem  dici  » (Baldini). 

85  - 1.  30-32:  Omittantur  verba:  « ac  proinde  ...  collocari  » (Patres 

Concil.  linguae  germ.  et  Confer.  Episc.  Scandin.). 

86  - ibid.\  Si  de  facto  retineretur  incisum,  tamen  delenda  essent 

verba  « ut  quidam  aiunt  » et  nomina  in  Nota  15  allegata:  Pinsk 
et  Geiselmann.  Nulla  enim  diffamatio  fiat,  neque  « minimalista- 
rum  »,  sicut  ne  « maximalistarum  » nomina  afferuntur  (Patres 
Concil.  linguae  germ.  et  Confer.  Episc.  Scandin.). 

87  - ibidr.  Proponitur:  « ac  proinde  tamquam  membrum  plane  sin- 

gulare »,  loco:  « ac  proinde  ...  collocari  » (Confer.  Episc.  ex 
Argentina). 

88  — 1.  31:  Omittenda  verba:  «ut  quidam  aiunt»  [inutiliter  pole- 

mica]  (Carli). 

89  - 1.  31-32:  Dicatur:  « proinde  non,  ut  quidam  aiebant,  “ in  peri- 

pheria  ” vel  in  vestibulo,  sed  in  ipsomet  sanctuario  Ecclesiae 
sub  Christo  in  Spiritu  Sancto  collocari  »;  lineae  31-32  etiam 
simpliciter  possent  deleri  (Jaeger). 


N.  3.  [De  titulis  quibus  consociatio 
Beatae  Virginis  Mariae  cum  Christo 
in  oeconomia  nostrae  salutis  exprimi  solet  ] 

90  - De  mediatione  definitionem  desiderant:  Obviar;  Ruotolo; 

Velez  Martinez,  aliique. 

91  - Desiderant  ut  fusius  explicetur  quo  sensu  mediatio  Mariae  com- 

petat, ne  confusio  oriatur:  Episc.  Africae  Centro-Orientalis; 
Episc.  Africae  Orientalis;  Patres  Concil.  linguae  germ.  et  Confer. 
Episc.  Scandin.;  Dalmais;  Gouyon;  Kramer;  Nicodemo, 
aliique. 

92  — De  titulo:  « mediatrix  gratiarum  » potius  silendum  esse  autu- 

mant: Episc.  regionis  Galliae  Meridionalis;  Patres  Concil.  ex 
Indonesia;  Janssens;  Lefevre;  Meouchi;  Whealon. 

93  - 1.  34  - p.  9, 1.  3:  Dicatur:  « Cooperatio  Matris  Dei  cum  Christo, 

veluti  novae  E vae  cum  novo  Adamo,  in  humanae  redemptionis 
peragendo  opere,  multiplicibus  variisque  titulis,  quibus  magi- 
sterium Ecclesiae,  veneranda  Traditio  fideliumque  pius  sensus 
Beatissimam  Virginem  salutare  consueverunt,  tamquam  solido 
fundamento,  radice  ac  principio  ita  nititur,  ut  non  immerito 
ab  Ecclesia  Beatissima  Virgo  gratiarum  mediatrix  nuncupetur  » 
(Patres  Conciliares  ex  Argentina). 

94  - ibid. : Omittatur  totum  (Patres  Concil.  linguae  germ.  et  Confer. 

Episc.  Scandin.). 

95  — ibid.:  Dicatur:  « Multiplices  variique  tituli,  quibus  Magisterium 

Ecclesiae,  veneranda  traditio,  fideliumque  pius  sensus  Beatissi- 
mam Virginem  salutare  consueverunt,  minime  vacuos  inanesque 
esse  dicendi  sunt  vel  sacris  litteris  adversari,  quoties  solido  fun- 
damento, radice  et  principio  nituntur  in  cooperatione  Matris  Dei 
cum  Christo  (veluti  novae  Hevae  cum  novo  Adamo)  in  humanae 
redemptionis  peragendo  opere...  » (Baldini). 

96  — 1.  34  - p.  9,  1.  7:  Dicatur:  « Quoniam  multiplices  variique  tituli, 

quibus  Magisterium  Ecclesiae,  veneranda  Traditio  fideliumque 
pius  sensus  Beatissimam  Virginem  salutare  consueverunt,  in  Il- 
lius cooperatione  cum  Christo,  novae  veluti  Hevae  cum  novo 
Adamo,  tamquam  in  solido  fundamento  ac  radice  innituntur, 
sequitur  eosdem  titulos,  in  sensu  Ecclesiae  intellectos,  neque  va- 
cuos inanesve  immo  neque  Sacris  adversantes  Litteris  esse  posse. 
Ita  non  immerito  Ecclesia  beatissimam  Virginem  gratiarum  Me- 
diatricem  nuncupat,  eamque  utillime  obsecrandam  ducit  ut  adiu- 
vet  nos  in  orationibus  suis  pro  nobis  ad  Deum  (cf.  Rom.  15,  30). 
Ipsa  enim  strictius...  » (Carli). 

97  - 1.  34  - p.  9,  1.  3:  Dicatur:  « Quoniam  in  Mariae  cum  Iesu,  Ma- 

tris scilicet  cum  Filio  Salvatore  ac  novae  veluti  Hevae  cum  novo 
Adamo,  ad  humanae  redemptionis  opus  peragendum  coopera- 
tione, tamquam  solido  fundamento,  radice  ac  principio,  multipli- 
ces variique  nituntur  tituli,  quibus  sacrum  Magisterium,  vene- 
randa Traditio  fideliumque  pius  sensus  Beatissimam  Virginem 
salutare  consueverunt,  ideo  nefas  est  dicere,  eosdem  titulos,  in 
Ecclesiae  sensu  intellectos,  vacuos  inanesque  esse,  Sacris  immo 
Litteris  adversari.  Quos  inter  titulos,  humani  generis  Corredemp- 
tricis  necnon  gratiarum  omnium  Mediatricis  appellationes  potis- 
simum profecto  obtinent  locum. 

Ad  titulum  Corredemptricis  quod  attinet,  qui  Mariae  com- 
petit Redemptoris  utpote  matri  atque  sociae,  fatendum  est  ipsum 
in  novi  Adae  appellatione  veluti  imbibi,  quam  Christo  tribuit 
Paulus,  ab  eaque  dubio  procul  exigi. 

Quam  exigentiam,  ipsius  subapostolici  aevi  Patres  persen- 
serunt Iustinus  atque  Irenaeus,  aliique  sancti  Ecclesiae  doctores, 
qui  beati  Pauli  parallelismum  complectens,  edixerunt  humanum 
genus,  veteris  Adae  veterisque  Hevae  inoboedientia  perditum, 
novi  Adae  novaeque  Hevae  fuisse  oboedientia  salvatum. 

Qui  parallelismus,  ipsis  partim  aperte  partimque  adumbrate 
fatentibus,  nullimode  aut  imperfecte  prorsus  subsisteret  si  dum 
Heva  perditioni  est  cooperata  qua  Adami  socia,  Maria  saluti 
cooperata  tantum  fuisset  ut  Salvatoris  Mater,  non  vero  ut 
Redemptoris  adiutrix:  parallelismus  enim  utrimque  non  phy- 
sica maternitate,  sed  voluntario  nititur  actu. 

Haec  autem  doctrina,  numquam  in  Dei  populo  sancto,  saecu- 
lorum decursu,  intermissa,  inde  circiter  ab  anno  millesimo,  novo 
veluti  radiavit  fulgore,  ac  dein  praesertim  S.  Bernardi  ope,  eo- 
rumque  qui  ipsius  fideliter  pressere  vestigia.  Cum  vero  eam  ipsi 
nonnulli  Romani  Pontifices  assumpserunt,  ampliorem  eidem  con- 
tulere splendorem,  suaeque  excelsae  addiderunt  auctoritatis 
pondus. 

Contra  quem  Corr redemptricis  titulum,  nulla  prorsus  in  con- 
trarium sana  militat  ratio:  Corredemptricis  praerogativa  aut 
actio  non  enim  Redemptoris  minuit  seu  obscurat  opus  vel  me- 
ritum; sicut  nec  ministrorum  sacerdotium  sempiterno  Christi 
officit  muneri,  eo  quod  huius  illud  derivatio  sit  atque  adiuto- 
rium:  non  necessitatis  quidem  aut  infirmitatis,  sed  dignitatis 
et  convenientiae. 

Ad  Mediatricis  titulum  vero  quod  spectat,  qui  praerogati- 
vam exprimit  quae  Mariae  competit  utpote  Filii  Dei  humanique 
generis  Redemptoris  Matri  atque  sociae,  dicendum  est  ipsum  in 
pene  omnium  temporum  ac  locorum  Liturgiis  fundari,  quae 
ordinarii  at  universalis  Ecclesiae  Magisterii  sunt  authenticus  te- 
stis, sub  ipsorum  Romanae  Sedis  Pontificum  suprema  vigilantia 
positus;  qui  Christi  Vicarii,  ceteroquin,  plures  post  Episcopos 
atque  theologos,  Mediatricis  doctrinam  aperte,  et  quidem  in 
magni  etiam  momenti  documentis,  suam  fecerunt,  ipsumque 
Mediatricis  titulum  Sanctae  Virgini  tribuerunt. 

Et  iure  quidem,  nam  si  Sanctus  Paulus  apostolus,  adhuc  in 
terris  positus,  sine  intermissione  in  orationibus  memor  erat  fide- 
lium, eorumque  pro  se  precum  subsidium  instanter  poscebat,  ex- 
pedit multo  magis  et  iuvat  ut  sanctissimae  Virginis  Mariae,  in 
caelis  gloriosae  regnantis,  intercessioni  nosmetipsos  fidenti  com- 
mendemus animo. 

Ipsa  enim  Deo  Patri  cuius  est  perfectissima  filia,  ipsius  Uni- 
genito Iesu  Christo  Domino  nostro  cuius  Mater  exstat  ac  socia, 
et  Divino  Spiritui  quo  fuit  ac  manet  repleta,  prae  universis  crea- 
turis est  absolutissime  iuncta;  iisdemque  de  causis,  supra  omnes 
et  amatur  a Deo  et  Deum  ex  toto  redamat  corde. 

Ex  hac  almae  Virginis  in  Deum,  cui  tantopere  nectitur,  pro- 
fundissima dilectione,  intensissimus  in  universos  homines,  Pa- 
tris genitos  ac  Filii  sui  fratres  ac  membra,  Spiritu  Sancto  afflante, 
amor  promanat.  Ideoque,  eiusdem  Paracliti  caritate  succensa 
[acta],  ad  Christum  gratiae  effusionem  beneficiorumque  omne 
genus  elargitionem  impetratura  incunctanter  accedit;  ac  non  tan- 
tum per  Eum,  sed  et  cum  Eo  et  in  Eo,  ad  ipsum  immensae 
maiestatis  Patrem,  a quo  bona  cuncta  descendunt,  fidenter  pro- 
cedit; ipsiusque  Genitoris,  cui  est  dilectissima  et  a quo  propterea 
est  semper  audita,  per  Iesum,  at  cum  Eo  et  in  Eo,  cuius  est 
amatissima  Mater  et  socia  cuique  proinde  prorsus  nihil  potest 
negari,  Spiritus  Sancti  gratiae  ac  beneficiorum,  vera  excellentis- 
sima Ecclesiae  universalis  portio,  administra  incessabiliter  fit 
ac  distributrix. 

Contra  quam  marialis  Mediationis  doctrinam  ipsumque,  quoad 
caelestem  gratiam  supernaque  beneficia,  universalis  Mediatricis 
titulum,  nulla  pariter  opponi  potest  revelata  auctoritas  aut  va- 
lida ratio:  verum  est  enim  unum  inter  Deum  et  homines  Media- 
torem, aiente  Paulo  (cf.  1 Titn.  2,  5)  esse  Dominum  Iesum; 
sed,  ex  alio  capite,  impossibile  est  Illum,  qui  est  unus  Mediator, 
at  simul  Mariae  amantissimus  filius  ac  novus  fidelissimus  Adam, 
eam  sibi  incessabiliter  indissolubiliterque  non  sociare  in  media- 
tionis officio,  sive  de  ipsa  supernaturali  regeneratione  agatur, 
sive  etiam  de  natorum,  per  gratiae  iugem  participationem  bene- 
ficiorumque omne  genus  collationem,  cura  ac  provectione;  sicut 
pariter  possibile  non  est  Mariam,  utpote  Iesu  Matrem  ac  so- 
ciam, suae  strictissimae  unionis  vi  suique  ardentissimi  amoris 
impulsu,  Filio  suo  ac  novo  Adae,  in  praedicto  amplissimo  media- 
tionis opere,  nolle  coniungi  seu  eiusdem  administram  fieri  atque 
adiutricem. 

Perspicuae  huius  ac  fundatissimae  denegatio  doctrinae,  ab- 
surdam secumferret  intimissimae  coniunctionis  et  incensissimae 
caritatis  denegationem,  Iesum  inter  atque  Mariam,  ac  proinde 
vicissim. 

Cum  sit  autem  Mediatoris  adiutrix,  Maria  est  ergo  tantum 
secundaria  Mediatrix:  a Dei  Patris  enim  bonitate  gratuita,  Chri- 
sti intervenientibus  meritis,  admirabile  hoc  Spiritus  donum,  nem- 
pe Mediatricis  officium  ipsamque  mediandi  vim,  incessabiliter 
recipit;  eaque  proinde  dependenter  a Deo,  ut  creaturam  decet 
ac  filiam,  sicut  possidet  ita  et  exercet.  Incarnato  item  Dei  Verbo, 
ut  Filio  Redemptori  praeredempta  Mater  et  ut  novo  Adae  nova 

pariter  Heva,  peramanter  coniuncta,  ab  infinitis  Iesu  Christi  me- 
ritis potissime  Virginalis  cooperatio  pretium  sumit,  impetrandi 
atque  obtinendi  virtutem  ac  dilargiendi  auctoritatem. 

Qua  in  re,  scientifice  profundiusque  investiganda,  rimanda 
atque  exponenda,  omnis  vulgaris  imaginatio  prorsus  est  remo- 
venda, ac  si  scilicet,  e Virgine,  tamquam  e terrae  fonte,  Spiritus 
Sancti  gratia  manaret;  vel  ac  si  per  eam,  materialem  quasi  per 
aquaeductum,  Paracliti  effusio  transiret;  per  eiusve  corporales 
manus  divina  beneficia  ad  nos  derivarent.  At  res,  sicuti  sunt,  ita 
procul  dubio  et  debent  intelligi  atque  explicari:  quatenus  nempe 
Summi  Genitoris  Iesuque  Amori,  aut  benefacere  cupienti  aut 
de  facto  benefacienti,  almae  Virginis  amor,  Patris  filiae,  Christi 
genitricis  et  sociae,  Spiritu  Sancto  plenae,  Ecclesiae  omniumque 
matris,  incessabiliter  manet  coniunctus  et  in  cupiendo  et  in 
benefaciendo. 

Christi  ergo  mediatio  aut  unici  divini  Mediatoris  titulus, 
Mediatricis  officio  atque  nomine,  nullimode  minuitur  vel  obscu- 
ratur, at  potius  extollitur  et  honoratur:  sunt  enim,  iterum,  mu- 
nus ac  titulus  non  divinae  necessitatis  aut  infirmitatis,  sed  digni- 
tatis et  convenientiae.  Mariae  enim,  sicut  corredemptio  ita  et 
mediatio,  seu  intima  ad  Redemptorem  seu  Mediatorem  coniunc- 
tio,  tamquam  supremo  e fonte,  unice  e Dei  promanat  amore 
erga  Virginem,  et  Virginis  erga  Deum  et  nos.  Tota  ergo  vertit 
in  Dei  ac  Virginis  gloriam  et  laudem  » (Grotti). 

98  - 1.  40  -p.  9,  1.  1:  « eosdem  titulos,  in  sensu  Ecclesiae  intellec- 

tos ».  Non  placet.  Quinam,  iuxta  Ecclesiam,  est  sensus  germa- 
nus titulorum  Corredemp tricis  et  Mediatricis?  Ex  hoc  quod 
theologi  de  vero  istorum  titulorum  sensu  disputant,  patet  « sen- 
sum ab  Ecclesia  intellectum  » non  apparere  (Muldoon). 

99  - 1.  3-7:  Omittatur:  « Quod  si  hisce  ...  Virginis  Mariae  » (Confer. 

Episc.  ex  Argentina). 

100  — ibid.:  Exhibeatur  pro  commendanda  Virginis  mediatione,  alia, 
profundior  et  generalior  ratio,  et  quidem  fere  ita:  « In  Corpore 
Christi  Mystico  omnes  nos  Spiritu  Dei  ut  membra  ita  consocia- 
mur teste  Apostolo,  ut  in  opere  salutis  unusquisque  ab  omnibus 
dependeat  et  nullus  sibi  soli  vivat,  sed  uniuscuiusque  gratia 
divinitus  data  omnibus  in  Corpore  Christi  Mystico  prosit  et  om- 
nes singillatim  voluntate  salvifica  Dei  quaerantur,  quatenus  (actu 
aut  potentia)  praecise  sunt  membra  huius  unius  Mystici  Corpo- 

ris,  quod  Deus  praedestinatione  sua  aeterna  sub  Christo  capite 
aedificare  decrevit.  Haec  igitur  praesertim  et  modo  prorsus  sin- 
gulari valent  de  Beata  Maria  Virgine  » (Patres  Concil.  linguae 
germ.  et  Confer.  Episc.  Scandin.). 

101  — ibid. : Argumentum  a S.  Paulo  petitum  nihil  probat,  quia  inter- 

cessio hic  in  terris  et  « mediatio  » in  caelis  omnino  diversi 
generis  sunt.  « Mediatio  » et  « intercessio  » non  sunt  idem 
(Card.  Bea;  Lefevre). 

102  - 1.  7-22:  « Ipsa  enim  ...  (coli.  Rom.  2,  4)  » omittenda  sunt  (Pa- 

tres Concil.  linguae  germ.  et  Confer.  Episc.  Scandin.). 

103  — 1.  8:  Si  haec  non  omittantur,  cautius  dicatur:  « quam  quilibet 

homo  »,  loco:  « quaelibet  pura  creatura  » (Patres  Concil.  linguae 
germ.  et  Confer.  Episc.  Scandin.). 

104  - 1.  10:  Dicatur:  « unitur  » vel  quid  simile,  loco:  « copulatur  » 

(Card.  Bea). 

103  — ibid. : Dicatur:  «Ipsa  vehementius  quam  quae...  » loco:  «ve- 
hementius item  » (Carli). 

106  - 1.  11-12:  Dicatur:  « diligitur;  Ipsa  uti  mater  Salvatoris  (cf.  Lc. 

1,  31),  doloris  gladio  transfixa  anima...  » (Carli). 

107  -1.  17:  Dicatur:  «intercedere  valet;  attamen  quia  eius  inter- 

cessio »,  loco:  « intercedit,  et  quia  » (Carli). 

108  - 1.  18:  Dicatur:  « ex  sacrificio  cruento  Filii  sui  benedicti,  necnon 

ex  filiali  pietate  Eiusdem  erga  dilectam  Matrem,  haec  eius  media- 
tio et  intercessio  minime...  » (Hoa  Hien,  Ep.  Dalaten.1). 

109  - 1.  18-19:  Dicatur:  « haec  eius  mediatio  participata  et  secunda- 

ria... » (Gawlina,  Archiep.  tit.  Madyten.). 

110  - 1.  19-20:  Potius  invertatur:  « minime  efficit  ut  homo  Christus 

Iesus  desinat  esse  unus  Mediator  Dei  et  hominum  » (Card.  Bea). 

111  — 1.  20-22:  Omittendae  sunt  (Carli). 

112  — 1.  23-29:  Omittantur  (Patres  Concil.  ex  Argentina). 

113  — 1.  23:  « subordinatos  mediatores  »:  non  oportet  vocem  sacra- 

tam « Mediator  » quae  de  Christo  Domino  adhibetur,  adhibere 
etiam  de  aliis  (Card.  Bea). 


1 Nguyen-van  Hien. 

114  - 1.  29:  Dicatur:  «totaliter  dependere»  (Carli). 

115  — ibid.:  Post  « omnino  »,  addatur:  « et  necessario  » (Patres  Concil. 

linguae  germ.  et  Confer.  Episc.  Scandin.). 

116  — 1.  30-36:  Omittendae  sunt  (Patres  Concil.  linguae  germ.  et 

Confer.  Episc.  Scandin.). 

117  — 1.  30-41:  Dicatur:  « Itaque  etsi  haec  humilis  ...  nuncupatur 

eo  quod  sociata  fuerit  Christo  in  illis  acquirendis;  etsi  advocata  ... 
invocatur  eo  quod  etiam  nunc,  Christi  ...  per  Christum  inter- 
cedat, et  in  omnibus  gratiis  hominibus  conferendis  adsit  materna 
eius  caritas,  nullo  tamen  modo  mediatio  illa  qua  est  “ unus  et 
mediator  Dei  et  hominum,  homo  Christus  Iesus  ” (1  Tim.  2,  5), 
obscuratur  vel  minuitur,  quin  immo  valde  extollitur  et  honora- 
tur » (Carli). 

118  — 1.  30:  Dicatur:  « Itaque  haec  humilis...  » (Patres  Concil.  ex 

Argentina). 

119  - 1.  31:  Dicatur:  « gratiae  »,  loco:  « omnium  gratiarum  » (Patres 

Concil.  linguae  germ.  et  Confer.  Episc.  Scandin.). 

120  - ibid. : « omnium  gratiarum  mediatrix  »:  nota  21  ostendit  quam 

parum  clara  et  parum  praecisa  haec  expressio  sit.  ...  Non  videtur 
convenire  expressionem  tam  parum  claram  in  Constitutione  dog- 
matica sine  ulteriore  explicatione  et  probatione  poni  et  eius  ope 
locum  et  munus  Beatae  Virginis  determinari  (Card.  Bea). 

121  - ibid. : Non  placet.  Sinatur  doctrina  maturari.  Si  loco  vocis  « Me- 

diatrix » utatur  Concilium  voce  « Advocata  » vel  simili,  incom- 
moda praeveniuntur  (Janssens). 

122  — 1.  32:  Si  1.  30-36  retinentur,  saltem  emendandum  est  hoc:  Di- 

catur: « in  opere  redemptionis  »,  loco:  « in  illis  acquirendis  » 
(Patres  Concil.  linguae  germ.  et  Confer.  Episc.  Scandin.;  Meou- 

CHl). 

123  - 1.  35-36:  Si  textus  non  omnino  expungitur,  saltem  dicatur:  « ita 

ut  quae  olim  cooperata  est  fide  et  caritate  ut  fideles  in  Ecclesia 
nascerentur,  sit  etiam  nunc  nostrae  salutis  media  et  sequestra  », 
loco:  « ita  ut  ...  Virginis  » (Patres  Concil.  linguae  germ.  et  Con- 
fer. Episc.  Scandin.). 

124  — ibid. : Omittantur  verba:  « ita  ut  in  omnibus  gratiis  hominibus 

conferendis  adsit  materna  caritas  B.  Virginis  » (Smit). 

125  - 1.  36:  Paragraphus  finem  habeat  cum  verbis:  « materna  caritas 

B.  Virginis  » (Patres  Concil.  ex  Argentina). 

126  - 1.  35-41:  Dicatur  potius:  « ita  ut  in  omnibus  gratiis  hominibus 

conferendis  adsit  materna  caritas  B.  Virginis,  nullo  modo  me- 
diatio nostri  Mediatoris  Christi  Iesu  obscuratur  vel  minuitur; 
immo  haec  Christi  mediatio  extollitur  et  honoratur  » (Socche, 
Ep.  Regien.  in  Aemilia). 

127  - p.  10,  1.  5-14:  Omittantur,  vel,  si  servantur,  potius  dicatur: 

« Quapropter  Sancta  Synodus  theologos  divinique  verbi  enixe 
hortatur  praecones  ut,  ad  Ecclesiae  Magisterii  sensum,  Divina- 
rum Scripturarum,  Sanctorum  Patrum  ac  sacrarum  Liturgiarum 
studium  excolentes,  Beatae  Virginis  munera  atque  officia  cum 
aliis  dogmatibus  connexa,  potissime  vero  quae  ad  Christum,  to- 
tius veritatis,  sanctitatis  ac  pietatis  centrum  attinent,  in  vera  luce 
sedulo  collocare  nitantur;  servata  semper,  quoties  de  Iesu  simul 
ac  Maria  nomen  aliquod  aut  officium  praedicantur,  debita  ana- 
logia » (Grotti). 

128-1.  10:  Post  « pietatis  »,  addatur:  « et  ad  Spiritum  Sanctum, 
quo  cooperante  Christus  mundum  vivificavit  per  eum  semetip- 
sum  offerens  immaculatum  Deo  ( Hebr . 9,  14),  quique  postulat 
pro  nobis  gemitibus  inenarrabilibus  ( Rom . 8,  26)  » (Jaeger). 

129  — 1.  13-14:  « Etenim  nullo  modo  ...  aequiparanda  est  Christo  »: 

veritas  tam  magni  momenti  multo  nervosius  exprimenda  esset  » 
(Card.  Bea). 

130  - 1.  14:  Addatur:  « Immo  verbi  divini  praecones  conentur  oportet 

in  explicando  munere  Virginis  talia  verba,  prout  res  id  sinit, 
adhibere,  qualia  iam  ex  sese  solide  aequiparationem  inter  functio- 
nem Christi  et  eam,  quae  est  Virginis,  praecavent  » (Patres  Con- 
cil. linguae  germ.  et  Confer.  Episc.  Scandin.). 


N.  4.  [De  singularibus  privilegiis  Dei  hominumque  Matris 1 

131  — De  tota  paragrapho:  Quae  hic  dicuntur  cum  difficultate  inserun- 
tur in  schema  quod  Mariam  consideret  sub  aspectu  ecclesiolo- 
gico.  Si  autem  conservatur  n.  4,  redactio  eius  magis  completa 
praesertim  inde  a 1.  25,  fieri  deberet,  qua  clariore  in  luce  pone- 
retur: Immaculata  Conceptio,  supereminens  sanctitas,  virginitas 
perpetua  et  perfecta  necnon  glorificatio  corporis  virginalis,  posi- 

tivo  modo  et  cum  sensu  eschatologico,  non  vero  modo  negativo: 
in  cinerem  resolvi  non  pateretur,  1.  4,  p.  11  (Confer.  Episc.  ex 
Argentina). 

132  — N.  4.  Omittatur.  Si  autem  servatur,  his  criteriis  deberet  aptari: 
1)  latinitas  expolienda  esset;  2)  ea  quae  ad  mortem  B.  Mariae 
referuntur  expungenda  essent.  Textus  ergo,  si  servari  velit,  ita 
posset  aptari: 

« Maria  Virgo  a Deo,  qui  ineffabili  eam  est  prosecutus  amore, 
privilegiis  plane  singularibus  ditata  est  mirabilis  in  ortu,  in  Com 
ceptionem  immaculatam;  mirabilis  deinceps,  cum  omnis  perso- 
nalis culpae  expers,  ac  simul  mater  semperque  virgo,  mente  et 
carne  exstiterit;  mirabilis  tandem  in  exitu, 


[1] 


[2] 


quia  si,  secundum  antiquam  ac  vene- 
rabilem traditionem,  mortem  subiit 
temporalem,  quo  plenius  Filio  suo 
conformaretur,  nexibus  tamen  mor- 
tis deprimi  procul  dubio  minime 
potuit,  et,  ut  catholicae  fidei  dogma 
tenet,  corpore  et  anima  gloriose  est 
in  caelum  assumpta. 

Quae  singularia  privilegia  aliaque  gratiae  dona,  intuitu  me- 
ritorum Redemptoris  divinitus  Mariae  collata  vel  ab  eodem  pro- 
fluentia, ita  in  Christi  honorem  redundant,  ut  excelsa  Matris 
munera  contemplari  nequeamus,  quin  ipsius  Filii  bonitatem, 
amorem,  omnipotentiam  miremur  ac  celebremus. 

Sicut  enim  matris  iniuria  afficit  filium,  ita  et  matris  gloria 
in  filium  redundat;  ideoque,  eo  quod  Maria  singularem  cum 
Nato  suo  affinitatem  habuerit,  decuit  ut  ex  praevisis  perfectis- 
simi Salvatoris  meritis,  totius  sanctitatis  auctoris,  — qui  ad 
peccatum  destruendum  venit  in  mundum  — , inde  a primo  con- 
ceptionis instanti  ab  omnis  culpae  labe  praeservaretur  immu- 
nis, atque  longe  ante  universos  angelicos  spiritus  ac  sanctos  tot 
gratiis  ornaretur  ac  donis,  ut  Dei  Patris  filia,  Verbi  mater,  Spi- 
ritus Sancti  sacrarium,  omnibus  creaturis  dignitate  praecelleret. 

Plane  quoque  oportebat  ut  Filius,  qui  peculiari  Genitricem 
suam  prosequebatur  dilectionis  affectu,  — quique  corporalem 
Matris  integritatem  in  ipsomet  partu  incorruptam  veluti  atque 
illibatam  servare,  ita  ut  “ virginitatis  gloria  permanente  lumen 


quia,  expleto  vitae  tem- 
poralis cursu,  corpore 
et  anima  gloriose  est  in 
caelum  assumpta. 

aeternum  mundo  ” effunderet  — , corpus  illud,  augustum  divini 
Verbi  tabernaculum,  totum  sanctum,  totum  castum,  in  cinerem 
resolvi  non  pateretur  » (Grotti). 

133  - 1.  21-24:  Dicatur:  « quia,  expleto  terrestris  vitae  cursu,  fuit 

corpore  et  anima  ad  caelestem  gloriam  assumpta  » (Carli;  Przy- 
klenk). 

134  — ibid.\  Dicatur:  «...mirabilis  denique  in  suo  exitu,  nexibus 

mortis  cum  deprimi  minime  potuisset,  corpore  et  anima  glo- 
riose in  caelum  assumpta  est  » (Emmanuel,  Ep.  Caurien.  Ca- 
strorum).1 

135  — 1.  21-22:  Omittantur  verba:  « secundum  antiquam  et  venera- 

bilem traditionem  » [Nam  etsi  mors  Virginis  definienda  non 
est,  mors  Virginis  in  doctrina  « solida  et  sana  » simpliciter  as- 
seri et  potest  et  debet  1 (Patres  Concil.  linguae  germ.  et  Confer. 
Episc.  Scandin.;  Janssens). 

136  - 1.  22:  Omnino  omittatur  affirmatio  de  morte  temporali  Virginis 

(Card.  Bea). 

137  - 1.  25  - p.  11,  1.  5:  Omittatur  totum;  vel,  si  retinetur,  saltem, 

post  « corpus  »,  scribatur:  « matris  perfectissimo  modo  redemp- 
tae sine  mora  illa  immortalitate  donaretur,  qua  fruitur  ille,  qui 
primus  ex  mortuis  resurrexit,  quaeque  est  beata  spes  omnium 
redemptorum».  Omittantur  ea,  quae  post  «corpus»  [1.  3-5] 
habentur  (Patres  Concil.  linguae  germ.  et  Confer.  Episc.  Scan- 
din.). 

138  - 1.  29  - p.  11,  1.  5:  Omittatur  totum  (Meouchi). 

139  - 1.  29:  Dicatur:  « Sicut  enim  ...  ita  ...  »,  loco:  « Siquidem  ... 

ita  » (Carli). 

140  — 1.  30  - p.  11,  1.  5:  Omittatur  totum  (Carli). 

141  - 1.  35-36:  Omittantur  verba:  « omnes  angelicos  spiritus  cunc- 

tosque  » (Smit). 

142  — 1.  36:  Omittatur:  « filia  Patris  » (Krol). 

143  - 1.  37:  Quidquid  est  de  omittendo  toto  inciso  10,  25  - 11,  5,  quae- 

ritur num  ea,  quae  1.  37  habentur:  « omnibus  creaturis  digni- 


1 Llopis  Ivorra. 

tate  praecelleret  »,  spectata  humanitate  Christi  tam  simpliciter 
dici  queant  (Patres  Concil.  linguae  germ.  et  Confer.  Episc. 
Scandin.). 

144  - 1.  39-40:  Confer.  Episc.  Aprutin.  petit  ut  declaretur  Mariam 

fuisse  Virginem  non  solum  ante  partum,  sed  etiam  in  partu  et 
post  partum,  sensu  pleno  et  distincto.  Pariter  petit  Conferentia 
ut  finis  ponatur  disputationibus  in  materia  quae,  dum  non  co- 
haeret cum  sensu  perenni  Ecclesiae,  est  scandalosa,  temeraria  et 
piarum  aurium  offensiva. 

145  — ibid.’.  Virginitas  in  partu  sine  dubio  pertinet  ad  virginitatem 

perfectam  Beatae  Virginis,  sed  modus  huius  virginitatis  in  partu 
non  a Concilio  modo  physico  describendus  est.  Modus  loquendi 
schematis  videtur  infelix.  Verba  « incorruptam  » et  « illibatam  » 
insinuant  per  partum  naturalem  fieri  quamdam  corruptionem 
et  offensionem  mulieri.  Sensus  virginitatis  in  schemate  melius 
explicandus  est.  Ita  insuper  explicetur,  quod  nullomodo  obstat 
verae  maternitati  Matris  Christi  (Patres  Concil.  ex  Indonesia). 

146  - ibid. : Si  privilegium  virginitatis  in  partu  affirmatur,  certo  non 

tantum  in  obliquo  affirmari  deberet,  cum  notum  sit  quantas 
difficultates  ipsa  creat  fratribus  non  catholicis  protestantibus 
(Card.  Bea). 

147  — ibid. : Si  textus  non  omittitur,  saltem  pro  «corporalem  inte- 

gritatem » dicatur:  « virginitatem  » (Patres  Concil.  linguae 

germ.  et  Confer.  Episc.  Scandin.). 

148  — ibid.\  Omittatur  mentio  de  B.  M.  V.  integritate  corporali  in 

ipso  partu  incorrupta  et  illibata  servata;  sufficere  videtur  decla- 
ratio quod  B.  M.  V.  « insimul  mater  semperque,  mente  et  cor- 
pore, virgo  exstiterit  [p.  10,  1.  20]  » (Card.  Doi). 

149  - erratum  corrige:  « incorruptam  ». 

150  — p.  11,  1.  1-2:  Ex  notis  patet  velle  auctores  schematis  non  tantum 

affirmare  virginitatem  in  partu,  de  qua  nemo  dubitat,  sed  modum 
anatomicum  illius  virginitatis  definire.  De  qua  re,  quamquam 
traditio  a tempore  S.  Ambrosii  communis  videtur,  non  consen- 
tiebant antiquiores  Patres  (Janssens). 

N.  5.  [De  cultu  erga  beatissimam  Virginem  Mariam ] 

151  — De  tota  paragrapho:  Redactio  primae  partis  huius  numeri  5 

debilis  apparet.  Proponitur  ut  melius  exprimatur  fundamentum 
theologicum  cultus;  magis  in  lucem  efferre  eius  universalitatem 
in  tempore  et  in  spatio,  inde  ab  initiis  christianismi  simul  cum 
ditissimis  eius  formis;  pariter,  melius  exprimatur  munus  et  par- 
ticipatio populi  in  cultu  (Patres  Concil.  ex  Argentina). 

152  - ibid. : Haec  quae  sub  n.  5 dicuntur,  quoad  doctrinam  approbari 

possunt.  Sed  quaeritur,  num  ista  pro  ratione  epilogi,  in  quo  di- 
cenda sunt,  non  possint  satis  brevius  dici;  v.  g.  quae  p.  12,  1.  6 - 
p.  12,  1.  13  dicuntur,  facile  omitti  possent,  quia  revera  aut 
non  sunt  magni  momenti  aut  per  se  patent  (Patres  Concil.  linguae 
germ.  et  Confer.  Episc.  Scandin.). 

153  - ibid.\  N.  5 deberet  concludi  per  verba  « quam  carne  gestasset  », 

p.  12,  1.  5 (Carli). 

154  - 1.  6-28:  Dicatur:  « Cum  igitur,  ut  dictum  est,  Deus  Mariam 

prae  omnibus  creaturis  cunctisque  sanctis,  aeterna  caritate  dile- 
xerit  atque  incessabiliter  diligat;  ipsa  vero,  perfectione  quam 
nullus  umquam  attigit  vel  in  posterum  attinget,  Altissimum  ex 
toto  semper  redamaverit  ac  redamet  corde,  ideoque  mutua  stric- 
tissima perpetualiter  nectantur  unione,  hinc  manifesto  sequitur 
ac  liquet  pleno  Dei  cultori  impossibile  esse  Omnipotentem  de- 
bita, scilicet  latriae,  adoratione  revereri,  quin  dilectissimam  im- 
mensisque, immo  singularibus,  gratiarum  monilibus  decoratam, 
summi  Patris  filiam,  Incarnati  Verbi  matrem  ac  sociam,  necnon 
Sancti  Spiritus  habitationem,  congruo,  hyperduliae  nempe,  cultu 
haud  venerari. 

Idipsum  quoque  innotescit  si  relationes  considerantur  non 
unice  Deum  inter  et  Mariam  atque  vicissim,  sed  praecise  Chri- 
stum inter  ac  Mariam  per  respectum  ad  nos  et  vicissim.  Cum 
enim  beata  Virgo,  divinae  maternitatis  titulo  atque  associationis 
cum  Iesu  in  redemptionis  ac  mediationis  opere,  Ecclesiae  om- 
niumque  etiam  hominum,  licet  non  eadem  perfectione,  mater 
exstet,  eamdemque,  immo  et  eosdem,  incensissimo  amore  per- 
diligat;  hinc  sequitur  profecto  ac  patet,  Ecclesiam  imprimis,  ac 
universarum  quoque  gentium  familiam,  non  eadem  quamvis  per- 
fectione, ad  tantam  Matrem  medullitus  redamandam  inclinari  ac 
teneri,  immo  et  peculiarissima  veneratione  prosequi. 

Quoniam  igitur  beatissimae  Virgini  haec  singularis  com- 
petit excellentia,  ita  etiam  ut  a Dei  nuntio  Gabriele  Archangelo 
“ gratia  plena  ” ( Lc . 1,  28),  et  ab  Elisabeth,  Spiritu  Sancto 
repleta,  benedicta  inter  mulieres  salutari  meruerit  (cf.  Lc.  1,  42), 
nihil  mirum  si,  quemadmodum  ipsamet  de  seipsa  prophetavit 
“ beatam  me  dicent  omnes  generationes  ” (Lc.  1,  48),  ab  innu- 
meris pene  gentibus  et  ab  universis  Ecclesiae  ritibus,  suflragiis 
saeculorum  decursu  continuo  crescentibus,  omni  quidem  cum 
laude  “ beata  ” praedicatur,  atque  ut  talis  amatur,  colitur,  in- 
vocatur, eademque  in  exemplum  ad  imitandum  proponitur. 

Tantum  vero  abest  ut  singularis  huiusmodi  marialis  vene- 
ratio, divino  latriae  cultui  quo  Incarnato  Verbo  quemadmodum 
et  Patri  et  Spiritui  Sancto  adoratio  exhibetur  — detrimento  sit, 
quin  potius  illi  quam  maxime  faveat. 

Variae  enim  erga  Dei  hominumque  Matrem  formae  pietatis, 
quas  Ecclesia  intra  sanae  et  orthodoxae  doctrinae  limites,  pro 
temporum  et  locorum  condicionibus  et  pro  fidelium  indole  atque 
ingenio  approbavit,  ad  id  spectant  ut,  dum  Mater  honoratur, 
Filius,  in  quo  aeterno  Patri  omnem  plenitudinem  inhabitare 
complacuit  (cf.  Coi.  1,  19),  rite  agnoscatur,  ametur,  glorificetur 
eiusque  serventur  mandata;  et  sic  per  Christum,  qui  est  “ via, 
veritas  et  vita  ” (Io.  14,  6),  homines  ad  Dei  unius  ac  trini  cogni- 
tionem supremamque  perducantur  adorationem  » (Grotti). 

155  - 1.  7:  Dicatur:  « Beatissimae  Virgini  Mariae  » (Carli). 

156  - 1.  10-15:  Dicatur:  «...  nihil  mirum  si,  quemadmodum  ipsamet 

de  se  prophetavit  (cf.  Lc.  1,  48),  a cunctis  gentibus  et  ab  uni- 
versis ...  crescentibus,  omni  cum  laude  “ beata  ” praedicetur 
colatur,  ametur,  invocetur  ...  proponatur  » (Carli). 

157  - 1.  15  ss.:  Si  haec  obiectio,  quasi  cultus  marialis  cultui  divino 

latriae  officiat,  tangitur,  aliqua  meliore  ratione  confutanda  esset 
non  solum  aliqua  affirmatione:  « cunctis  a gentibus  »:  v.  g.  Si- 
nensibus,  Indis,  Iaponensibus?  (Card.  Bea). 

158  — 1.  19-20:  Dicatur:  « Beatam  Mariam  Virginem  » aut:  « Dei  Ge- 

nitricem » loco:  « Dei  hominumque  Matrem  » (Patres  Concil. 
linguae  germ.  et  Confer.  Episc.  Scandin.). 

159  — 1.  27:  Dicatur:  « Dei  Patris  »,  loco:  « Dei  unius  ac  trini  » (Pa- 

tres Concil.  linguae  germ.  et  Confer.  Episc.  Scandin.). 

160  - 1.  29-34:  Dicatur:  « Quam  sinceram,  catholicam  doctrinam  Sa- 

cra Synodus  consulto  recolit,  simulque  Episcopos  reverenter  hor- 
tatur ad  theologis  divinique  verbi  praeconibus  sedulo  invigilan- 
dum, ut  ab  omni  falsa  veritatis  superlatione,  quemadmodum  et 
a nimia  mentis  angustia,  in  singulari  Dei  parentis  dignitate  con- 
sideranda et  illustranda,  abstineant  » (Grotti). 

161  - 1.  30-34:  Dicatur:  « eodemque  tempore  theologos  divinique 

verbi  praecones  admonet  ut,  in  singulari  Dei  Genitricis  digni- 
tate consideranda,  via  media  procedant  quae  et  ab  omni  falsa 
et  immodica  superlatione  caveat  et  ab  illis  se  segreget  qui  vano 
quodam  agitantur  timore  ne  Beatissimae  Virgini  plus  aequo 
concedatur  » (Carli). 

162  - 1.  30:  Dicatur:  « simulque  »,  loco:  « eodemque  tempore  » 

(Jaeger). 

163  - 1.  34:  Peropportunum  videtur  quod  hoc  Sacrosanctum  Conci- 

lium, in  aptiore  loco  huius  schematis,  v.  g.  in  p.  11,  1.  34,  plane 
fateatur  sibi  bene  notam  esse  exsistentiam  excessuum,  quos  mi- 
nime approbat,  et  simul  enixe  rogat  animarum  pastores  ut  quam 
primum  sed  prudenter  tales  excessus  corrigant  vel  corrigere  fa- 
ciant. 

Forte  etiam  conveniens  sit  enumerare  hos  excessus  (si  non 
placet  in  textu  ipso  schematis,  saltem  in  nota  quadam  ad  cal- 
cem) ut  melius  a nobis  corrigantur,  et  ut  fratres  separati  nullum 
dubium  capiant  de  nostra  sincera  voluntate  renovationis  intra 
limites  veritatis:  maior  numerus  ecclesiarum  titulo  mariano  erec- 
tarum, maior  numerus  festorum  Beatae  Mariae  Virginis,  maior 
sollemnitas  externa  eorumdem  festorum  necnon  maior  numerus 
concionum  ad  decantandas  laudes  Beatae  Mariae  Virginis,  etiam 
sine  superlatione  veritatis,  sensim  sine  sensu  fideles  ducunt  ad 
maiores  partes  tribuendas  in  sua  pietate  Deiparae  Virgini  quam 
Iesu  Christo. 

Putamus  enim  hos  excessus  tam  profundas  et  sentimentales 
radices  habere  tum  in  cordibus  fidelium  tum  in  aliquibus  sacer- 
dotibus, ut  necesse  sit  ad  has  radices  vellendas  ut  de  hac  re  clare 
loquatur  haec  Sacrosancta  Oecumenica  Synodus  (Talamas  Ca- 
mandari,  Ep.  Civitatis  Juarezen.). 

164  - 1.  35  - p.  12,  1.  5:  « Utriusque  ergo  sexus  fideles  omnem  vanam 

respuant  credulitatem,  ac  veram  devotionem  meminerint,  non 
in  quodam  tantum  unius  momenti  affectu  proprie  consistere,  at 

e sincera  et  plena  fide,  caritate  scilicet  informata,  procedere; 
qua  ad  Iesu  Matrem  ex  animo  diligendam  [cf.  p.  11,  1.  14  et 
p.  12,  1.  8-9]  adducimur,  ideoque  ad  unionem  cum  ea,  atque  ad 
virtutum  imitationem  illius  beatissimae  Virginis,  quae  “ ancilla 
Domini  ” ( Lc . 1,  38),  humillima  et  oboedientissima  fuit,  quae- 
que fidelissime  servavit,  ea  “ conferens  in  corde  suo  ” (Lc.  2,  19), 
quaecumque  ad  Verbum  Incarnatum  pertinebant  (cf.  Lc.  2,  51), 
beata  quia  credidit  (cf.  Lc.  1,  45)  salutata.  Nihil  enim  materna 
Mariae  propinquitas  profuisset,  “ nisi  felicius  Christum  corde 
quam  carne  gestasset  ” » (Grotti). 

165  - 1.  37:  De  quanam  «vana  credulitate»  agitur?  Probabiliter  de 

apparitionibus,  sed  hoc  explicandum  esset,  si  omnino  notandum 
videtur  (Card.  Bea). 

166  - p.  12,  1.  3-5:  Dicatur:  « Ipsa  materna  propinquitas  Mariae  pro- 

fuit, quia  felicius  Christum  corde  quam  carne  gestavit  » [vel  si- 
mile quid]  (Confer.  Episc.  ex  Argentina). 

167  - 1.  6-36:  Tota  haec  pericopa  aut  simpliciter  omittatur  aut  loco 

eius  alia  conclusio  schematis  substituatur,  qua  apte  schema  to- 
tum de  Ecclesia  concluditur  (Patres  Concil.  linguae  germ.  et 
Confer.  Episc.  Scandin.). 

168  — 1.  6-13:  Omittantur.  Non  nostrum  est  dicere  quid  de  nostra 

doctrina  sentiant  alii  (Janssens). 

169  - 1.  6-10:  Dicatur:  « Quo  Domini  ac  Salvatoris  nostri  Matrem 

honore  debito  ipsos  quoque  haud  paucos  fratres  separatos  pro- 
sequi, potissimum  vero  Orientales,  — qui  in  Deiparam  peculiari 
modo  colendam  fervido  quodam  feruntur  impulsu  — , magnum 
sacrae  Synodo  gaudium  ac  solatium  affert  » (Grotti). 

170  - 1.  8:  « Fervido  quodam  impulsu...  » nonne  Orientales  merito 

offenderentur  hac  expressione,  quasi  eorum  devotio  erga  Beatam 
Virginem  solum  ex  aliquo  « impulsu  » proveniat  et  non  in  fide 
illuminata  fundetur?  (Card.  Bea). 

171  — 1.  11-13:  Vel  res  explicetur  et  probetur;  vel  melius,  omnino 

praetereatur  (Card.  Bea). 

172  - ibid. : Dicatur:  «Hinc  manifesto  patet  perperam  ac  immerito 

cultum  erga  Dei  Genitricem  exprobrari  catholicae  Ecclesiae,  tam- 
quam si  exinde  ex  uni  Deo  ac  Iesu  Christo  cultui  debito  aliquid 
subduceretur  » (Grotti). 

173  - ibid.\  Modo  magis  positivo  res  dicatur.  Cum  quidem  veritas 

haec  satis  bene  stabiliatur  per  loca  ex  S.  Scriptura  allata  et  dicta 
Patrum  Antiquorum,  hae  lineae  revera  sapienter  omitti  possunt 
(Krol). 

N.  6 [ Maria  Sanctissima  Fautrix  unitatis  christianae  ] 

174  — De  toto  n.  6:  Omittatur  totum,  aut  aliter  redigatur.  Huius 

schematis  conclusio  reditus  ad  Christum  unicum  Redemptorem 
et  Mediatorem  deberet  esse.  Sic  daretur  mariologiae  conclusio 
normalis  et  evidens  signum  considerationis  oecumenicae  (Meou- 

CHl). 

175  — ibid.\  Actualis  n.  6 cum  suo  titulo  deberet  incipere  a 1.  6,  per 

verba:  « Quo  debito  honore  ».  Dicatur:  « 6.  \ Maria  Sanctis- 
sima fautrix  Christianorum  unitatis ].  Sanctae  huic  Synodo  ma- 
gnum affert  gaudium  ac  solatium  quod  ipsi  quoque  haud  pauci 
fratres  separati,  potissimum  vero  Orientales  — qui  fervido  quo- 
dam impulsu  in  Deiparam  peculiari  modo  colendam  feruntur  — , 
debito  honore  ac  reverentia  Matrem  Domini  ac  Salvatoris  nostri 
prosequantur.  Quin  immo  pie  est  credendum  Ipsam,  quae  homi- 
nes universos  in  Calvario  habuerit  materno  animo  suo  commen- 
datos, non  minus  eos  fovere  ac  diligere,  qui  se  fuisse  a Christo 
Iesu  redemptos  ignorent,  quam  qui  ipsius  redemptionis  bene- 
ficiis f ruantur  feliciter. 

Quapropter  Sancta  Synodus  certa  spe  ac  fiducia  ...  etc.  » 
(Carli). 

176  — 1.  14:  Dicatur:  « \Maria  fautrix  unitatis  omnium  in  Christo ] » 

(Hoa  Hien).1 

177  — 1.  14-20:  Dicatur:  « Maria,  Virgo  sanctissima,  alma  Redempto- 

ris genitrix  atque  socia,  omniumque  gratiarum  Mediatrix,  cum 
in  Calvario  universos  homines  materno  cordi  publice  sollemni- 
terque  in  praedilecti  apostoli  Ioannis  persona  commendatos  ha- 
buerit, vehementer  cupit  ut  non  modo  illi  qui  uno  sunt  donati 
Christi  baptismate,  unoque  Spiritu  aguntur,  verum  etiam  ii  qui 
se  a Domino  Iesu  fuisse  redemptos  ignorant,  una  eademque, 
sive  cum  divino  Salvatore  sive  inter  seipsos,  fide  et  caritate  co- 
haereant » (Grotti). 


1 Nguyen-van  Hien. 

178  - 1.  15:  Dicatur:  « Maria,  Mater  et  Virgo  ac  mundi  Regina,  cum 

homines  universos  in  Calvario...  » (Emmanuel).1 

179  — 1.  17-19:  « Qui  donati  baptismate  ...  qui  ...  redemptos  se  esse 

ignorant  >>.  Haec  mixtio  Christianorum  cum  non  christianis  fa- 
cile fratres  christianos  non  catholicos  offendere  potest  (Card.  Bea). 

180  — 1.  20-27:  Dicatur:  « Quapropter  certa  spe  ac  fiducia  Sancta  Sy- 

nodus nititur  fore  ut  haec  Dei  hominumque  Mater  — qua  inter- 
veniente (cf.  Io.  2,  3)  Incarnatus  Filius  in  Cana  Galileae  pri- 
mum operatus  est  signum,  ex  quo  in  eum  crediderunt  discipuli 
eius  (cf.  Io.  2,  11),  quaeque  Ecclesiae  nuper  ortae  adstitit  — , 
patrocinio  suo  a Deo  impetret  ut  omnes  in  eumdem  gregem  sub 
uno  Pastore  tandem  aliquando  conveniant  (cf.  Io.  10,  16)  » 
(Grotti). 

181  - 1.  21:  Dicatur:  «Dei  Genitrix  ac  hominum  mater»  (Patres 

Concil.  linguae  germ.  et  Confer.  Episc.  Scandin.). 

182  - 1.  26:  Omittatur:  « (cf.  Io.  10,  16)  » [verbum  Christi  est  de 

una  Ecclesia  ex  Iudaeis  et  gentibus  oritura  non  autem  de  unione 
Christianorum  dissidentium  cum  Ecclesia  Romano-catholica  ] 
(Patres  Concil.  linguae  germ.  et  Confer.  Episc.  Scandin.). 

183  - 1.  27  ss.:  Tota  haec  exhortatio  parum  felix  est.  Cum  enim  prae- 

cise cultus  Beatae  Mariae  Virginis  et  primatus  Summi  Pontifi- 
cis nos  a fratribus  christianis  non  catholicis  separet,  non  est 
opportunum  eis  praecise  haec  puncta  ut  medium  et  viam  ad 
unitatem  proponere  (Card.  Bea). 

184  — ibid. : Haec  omnia  aliter  redigantur  (Lefevre). 

185  — 1.  27-36:  Dicatur:  « Quamobrem  universos  hortatur  fideles,  ut 

hanc  ad  unitatis  Fautricem,  atque  Christianorum  Adiutricem, 
supplicationes  instanter  effundant;  cuius  potenti  intercessione 
permotus,  cunctas  gentium  familias,  illos  praeprimis  qui  chri- 
stiano  gloriantur  nomine,  divinus  eius  Filius  in  unum  Dei  popu- 
lum congreget,  qui  Christi  in  terris  Vicarium,  beati  Petri  Suc- 
cessorem, — quem  in  Ephesina  Synodo,  ubi  divinae  maternitatis 
dogma  sollemniter  sancitum  fuit,  unanimi  plausu  Patres  “ fidei 
custodem  ” merito  consalutarunt  — tamquam  communem  Pa- 
trem amanter  agnoscant  » (Grotti). 


1 Llopis  Ivorra. 

186  - 1.  28:  Dicatur:  « ad  hanc  Fautricem  unitatis  omnium  atque  adiu- 

tricem  Christianorum  » (Hoa  Hien).1 

187  - 1.  30:  Iterum  miscentur  « familiae  gentium  » id  est  non  Christia- 

norum cum  christianis  (Card.  Bea). 

188  — 1.  30-31:  Dicatur:  « Maria  Sanctissima  Fautrix  unionis  huma- 

nae, praeprimis  christianae  » (Satowaki). 

189  — 1.  32-36:  Omittatur  totum  inde  a verbis:  « qui  Christi  Vica- 

rium... » (Kramer). 

190  — 1.  35:  Omittatur  verbum:  «merito»  [simplex  factum  enuntie- 

tur, de  facto  autem  ne  iudicetur]  (Przyklenk). 


3 - RELATIO 

Em. mi  ac  Rev.mi  Domini  Card.  Rufini  J.  Santos 

1.  Venerabiles  Patres.  Liceat  ab  initio  orationis  palam  agnoscere 
quaestionem  nulli  nostrum  esse  de  munere  Beatae  Virginis  in  Ecclesia, 
de  Ipsius  specialissimo  et  in  Ecclesiae  ortu  et  in  eius  alenda  vita  inter- 
ventu, de  honore  quo  Beatissimam  Christi  Redemptoris  Matrem  omnes 
Ipsius  et  Ecclesiae  filii  prosequi  debeamus.  Pacifica  sunt  haec  apud 
omnes;  nec  ipse  cedam  alicui  in  Beatae  Mariae  Virginis  dignitate  et  lau- 
dibus extollendis. 

Quaestio  est  tantum  de  loco  et  modo  quo  aptius  tractari  debeat 
doctrina  de  ipsa  Beata  Virgine,  Dei  et  Ecclesiae  Matre,  quam  Conci- 
lium agnoscit  Filiam  Patris,  Matrem  Filii,  Sponsam  Spiritus  Sancti, 
salutem  Populi  Dei,  Apostolorum  Reginam  et  Magistram,  exemplar 
perfectionis  et  Christianorum  auxilium  ad  sanctitatem  vocatorum. 

2.  Tanta  praecise  motus  dignitate,  singularique  in  Ecclesia  munere 
Beatae  Mariae  Virginis,  censeo  Concilium  de  Ipsa  in  proprio  schemate 
(cum  illo  de  Ecclesia  tamen  intime  connexo)  agere  debere,  ut  singularis 
Ipsius  praeeminentia  et  dignitas  clarius  patescant. 

3.  Prout  enim  nunc  schema  De  Ecclesia  contextum  est,  vix  fieri 
potest  ut  congruenter  doctrina  circa  Beatissimam  Virginem  ei  inseratur 
quin  vel  Ipsius  dignitas  et  munus  insufficienter  ostendantur,  vel  occasio 
praebeatur  minus  doctis  de  Ipsa  sentiendi  ultra  id  quod  recta  fides 
docet. 


1 Nguyen-van  Hien. 

Etenim  schema  De  Ecclesia,  uti  novissime  proponitur,  quinque 
texitur  capitibus,  scilicet:  De  Mysterio  Ecclesiae,  De  Populo  Dei,  De 
Constitutione  Hierarchica,  De  Laicis,  De  vocatione  Omnium  ad  Sancti- 
tatem. 

4.  Iam  vero,  Beata  Maria  Virgo  et  Ipsa  pertinet  ad  Populum  Dei, 
et  Ipsa  est  membrum  Ecclesiae,  supereminens  quidem  et  prorsus  sin- 
gulare, sed  adhuc  membrum,  quod  ante  omnes  praeventiva  redemptione 
mysterii  Ecclesiae  fructus  plene  accepit. 

At  simul  (ut  praetermittam  singularem  redemptionis  modum  Ma- 
riam Virginem  discernere  ab  aliis  Ecclesiae  membris),  Illa  instrumentum 
fuit  liberum,  et  causa  ideo.  Corporis  Mystici,  quod  est  Ecclesia,  ac 
proinde  Mater  Populi  Dei.  Ipsa  enim  ante  omnia  saecula  a peccati  labe 
immunis  praeservata  est  ex  praevisis  Christi  meritis,  ut  Eius  digna 
Mater  fieret;  Ipsa,  multifarie  in  Veteri  Testamento  significata,  Mater 
Christi  nostri  Capitis  mysterio  consentiens  efficitur,  Eique  adhuc  abscon- 
dito adsistit,  et  progredientem  in  publicum  Populo  Dei  introducit  dum 
exhortat  ad  Iesum  ire  ut  primum  in  Cana  signum  faciat  coram  disci- 
pulis; Ei  morienti  compatiens  adstat  pro  nobis  cum  Ipso  redemptionem 
merens;  et  denique  cum  Apostolis  sedet  promissum  Spiritum  Sanctum 
ad  perfectionem  Ecclesiae  advenientem  implorans. 

Non  apte  haec  Virginis  munera  possent  in  tractatu  De  Populo  Dei 
proponi;  non  apte  proponerentur,  ea  amplitudine  qua  convenit  ut 
exponantur,  statim  post  brevem  de  consilio  Sanctissimae  Trinitatis  ser- 
monem circa  Mysterium  Ecclesiae.  Nec  id  opportunum  esset,  nam,  etsi 
dignissimum,  nullo  pacto  Trinitatis  operi  comparandum  opus  Ma- 
riae est. 

5.  Distinguuntur  quidem  in  Ecclesia  ii  qui  ad  Populum  Dei  perti- 
nent, sed  alia  prorsus  ratione  distinguuntur  ab  illa  qua  Beata  Maria  Virgo 
a ceteris  discernitur. 

Quae  est  in  schemate  distinctio  ex  causa  potestatis  derivatur,  qua 
quibusdam  munus  committitur  aliis  ministrandi  ut  magisterio,  sacra- 
mentorum dispensatione,  regimine  alios  in  sanctitatem  perducant;  alii 
vero  a ministris  sanctificationis  media  postulantes  et  recipientes  et  ipsi 
ad  salutem  perveniant  et  ceterorum  saluti  cooperentur. 

Beatae  autem  Mariae  Virgini  non  hoc  ministrandi  munus  commis- 
sum est,  sed  aliud  prorsus  diversi  generis,  dignitatis  diversae.  Quae 
distinctio  non  posset  tradi  in  eodem  ordine  quo  proponitur  illa  schema- 
tis inter  hierarchiam  et  laicos. 

6.  Ipsa  etiam  Beata  Virgo  ad  sanctificationem  vocata  est,  singulari 
quidem  vocatione,  immo  et  a primo  suae  exsistentiae  momento  pleni- 
tudine sanctitatis  ditata. 

Sed  est  Ipsa  simul  omnium  sanctificandorum  exemplar,  omniumque 
sanctificationis  auctrix  cum  gratiam  redemptionis  iuxta  crucem  cunctis 
merens  una  cum  Filio,  tum  sanctificandis  gratiarum  applicationem  cau- 
sans. 

7.  Igitur  Beatissima  Virgo  invenitur  in  Ecclesia  in  uno  corpore 
cum  omnibus  electis  colligata,  ut  sit  primum  ac  praecipuum  Ecclesiae 
membrum,  sed  et  quodammodo  est  supra  Ecclesiam. 

S.  Bernardus  asserebat  quod  Maria  stat  inter  Christum  et  Ecclesiam. 
Ipsa,  licet  membrum  Ecclesiae,  longe  ab  aliis  membris  differt:  membra 
siquidem  Corpori  Mystico  incorporantur  participatione  redemptionis 
passiva;  at  redemptio  passiva  Beatae  Virginis,  quae  fuit  praeservativa, 
plus  quam  gradu  differt  a ceterorum  redemptione  liherativa.  Mater  Ca- 
pitis cum  sit,  Maria  ad  Corpus  Mysticum  ordinatur  non  ut  membrum 
aliud  quodlibet,  sed  cooperans  ad  ipsius  Corporis  exsistentiam.  Functio 
soteriologica  Mariae,  quae  ex  gratia  Redemptoris  associata  Ei  fuit  in 
ipsa  redemptione  obiectiva,  essentialiter  differt  a functione  aliorum 
membrorum. 

Haud  facile  esset  in  praesenti  schemate  De  Ecclesia  locum  aptum 
invenire  ubi  Beatae  Mariae  munus  in  Ecclesia  traderetur  ea  extensione 
quae  necessaria  est  ut  doctrina  quam  Ecclesia  tenet  de  Beata  Maria  Vir- 
gine proponatur. 

8.  Etenim  oportet  ut  tota  exponatur  a Concilio  de  Beata  Maria 
Virgine  doctrina,  quam  Ecclesia  sive  sollemni  definitione,  sive  con- 
stanti supremo  Magisterio,  sive  tandem  communi  fidelium  consensu 
approbantibus  Ecclesiae  Pastoribus,  profitetur.  Id  bonum  ipsorum  fide- 
lium postulat;  id  ipsis  fratribus  separatis  debetur  ut  illis  sincera  cari- 
tate quae  Ecclesia  Catholica  credit  et  tenet  exponantur. 

9.  Neque  argumentum  ex  maxima  relatione  B.  Mariae  Virginis  cum 
Ecclesia  ratio  sufficiens  est  ut  schema  de  Beata  Virgine  in  schemate  de 
Ecclesia  inseratur.  Certe  maxima  haec  relatio  est,  sed  non  ideo  congruum 
apparet  ut  tractatio  mariologica,  etsi  incompleta  et  velut  synthetica,  in 
schema  De  Ecclesia  reducatur.  Nam  imprimis  schema  De  Ecclesia  prin- 
cipaliter de  Ecclesia  in  terris  peregrinante  agit,  de  eius  natura,  missione, 
membris,  constitutione  hierarchica,  de  relatione  Ecclesiae  ad  fratres 
separatos.  Et  congruentia  non  apparet  qua  doctrinam  mariologicam  logico 
quodam  ordine  Concilium  possit  cum  istis  capitibus  ordinare. 

Sed  praeterea  non  recte  reducitur  mariologia  ad  ecclesiologiam,  nam 
partes  magni  momenti  habet  etiam  cum  Christologia  et  cum  Soteriolo- 
gia.  Cum  Soteriologia  quidem  propter  cooperationem,  etsi  subordina- 
tam,  Mariae  ad  redemptionem.  Cum  Christologia  vero,  quia  si  Maria 

agnoscitur  in  vera  sua  luce,  magis  illuminatur  mysterium  Incarnationis, 
quo  Christus  agnoscitur  ut  Filius  Dei  et  frater  hominum.  Affirmatio 
huius  doctrinae  non  parum  confert  ad  tutandam  doctrinam  catholicam 
de  Christo,  quam  negaverunt  antiquitus  Nestoriani  et  Monophysitae, 
quorum  errores  nostro  tempore  non  omnino  disparuerunt. 

Dignitas  deinde  Matris  Dei  et  eius  partes  in  divino  consilio  salutis 
bene  meretur  distinctam  tractationem,  et  non  simplicem  eius  insertio- 
nem in  satis  iam  amplum  schema  De  Ecclesia,  vel  in  fine  illius  apposi- 
tionem brevi  digestam  summario,  quasi  de  re  secundarii  valoris  ageretur 
in  modum  appendicis  adicienda. 

Nec  praetereundum  est  quod  reductio  schematis  distincti  De  Beata 
Maria  Virgine,  iam  annuntiati  post  approbationem  Commissionis  de 
laboribus  coordinandis  Concilii,  ad  simplex  caput  in  schemate  De  Ec- 
clesia esset  causa  admirationis  et  posset  intelligi  ut  res  minus  honorifica 
erga  B.  V.  Mariam,  simulque  attentionem  publicae  opinionis  verteret  in 
controversias  quae  inter  catholicos  habentur;  quod  prudens  non  videtur. 

Hac  tandem  ratione  videtur  melius  haberi  constitutionem  de  B.  V. 
Maria  distinctam  a constitutione  De  Ecclesia,  ne  videatur  Concilium  di- 
rimere velle  controversiam  inter  catholicos  circa  mariologiam  quae  di- 
citur « Christotypica  » et  eam  quae  « Ecclesiotypica  » vocatur. 

10.  Quae  omnia  si  bene  perpendantur,  suadendum  omnino  videtur 
ut  de  Beata  Maria  Virgine  schema,  et  quidem  ea  amplitudine  qua  prae- 
paratum est,  separatim  consideretur  a Patribus,  statim  tamen  post  sche- 
ma De  Ecclesia,  cum  quo  arcte  connectitur. 

Ut  autem  haec  connexio  clare  appareat,  opportune  introductio  sche- 
matis De  Beata  Maria  Virgine  poterit  novo  modo  confici. 

11.  Adest  et  alterius  indolis  ratio  practica,  haud  parvi  habenda,  ne 
schema  de  Beata  Virgine  et  illud  de  Ecclesia  in  unum  refundantur.  Ultra 
duas  expendimus  hebdomadas  primam  partem  schematis  de  Ecclesia 
perpendentes,  cuius  iam  satis  plura  clarificantur  ut  liceat  spem  conci- 
pere illud  a nobis  absque  nimia  mora  posse  probari.  Habet  proprias 
Schema  De  Beata  Maria  Virgine  difficultates,  et  absque  dubio  plura 
in  illud  obicientur  sive  ordinis  doctrinalis  sive  indolis  pastoralis.  Si 
autem  utrumque  schema  in  unum  coalescere  deberet,  certo  certius  id 
exigeret  novam  totius  materiae  ordinationem,  exigeret  de  omnibus  no- 
vam discussionem,  et  causa  timendi  esset  ne  iactura  fiat  pretiosi  tem- 
poris, cum  tot  adhuc  debeamus  capita  doctrinae  considerare. 

Haec  Patribus  pro  consideratione  et  decisione  quaestionis  propono. 

Unum  ab  Em.mis  Patribus  laborum  Concilii  Moderatoribus  humi- 
liter rogo:  ut  non  statim  suffragia  ad  quaestionem  dirimendam  proferan- 

tur,  sed  Patribus  congruum  concedatur  tempus  illam  prudenti  consi- 
deratione perpendendi,  et,  si  fieri  possit,  exemplaria  argumentorum  pro 
utraque  sententia  illis  distribuantur  quo  facilius  maturo  iudicio  illam 
dirimere  possint. 


4 - RELATIO 

Em. mi  ac  Rev.mi  Domini  Card.  Francisci  Konig 

Non  contradico  iis  quae  in  hac  materia  ab  alio  eminentissimo  Patre 
exponuntur.  Non  contradico  nec  quoad  doctrinam  nec  quoad  pietatem 
inde  profluentem,  immo  his  omnibus  perlibenter  et  ex  corde  consentio. 
Insuper  a nemine  ignoratur  motum  Marianum  et  Mariologicum  a saeculo 
elapso  usque  ad  nostra  tempora  — non  obstantibus  deviationibus  qui- 
busdam — uberrimos  fructus  supernaturales  produxisse  et  tamquam 
impulsum  Spiritus  Ecclesiae  esse  agnoscendum.  Ulterius  neminem  fugit, 
quod  petitiones  sexcentorum  Patrum,  qui  expositionem  doctrinae  ma- 
rialis  in  concilio  postulant,  commendantur  rationibus  theologicis  et  pa- 
storalibus. 

Per  se  et  in  genere  tali  desiderio  et  extra  et  intra  schema  de  Ecclesia 
satisfieri  potest. 

Attamen  in  commissione  theologica  conciliari,  die  nona  huius  men- 
sis habita,  maior  pars  illorum  Patrum  votum  expressit,  ut  doctrina  de 
Beata  Maria  Virgine  exponeretur  intra  schema  de  Ecclesia,  aliis  verbis 
ut  talis  doctrina  integretur  in  schemate  de  Ecclesia. 

Nunc  autem  onus  mihi  incumbit,  ut  intentionem  et  mentem  ex- 
plicem istorum  Patrum  qui  in  commissione  theologica  maioritatem  vo- 
torum obtinuerunt  et  dicam,  cur  doctrina  de  Beata  M.  V.  melius  intra 
schema  de  Ecclesia  exponenda  sit  et  non  extra.  Pro  hac  sententia  mili- 
tant enim  rationes  theologicae,  historicae,  pastorales  nec  non  oecume- 
nicae  quibus  efficitur,  ut  melius  satisfiat  et  momento  et  dignitati  mario- 
logiae  conciliaris. 

1)  Rationes  theologicae : 

a)  Ecclesia,  uti  omnibus  notum  est,  est  thema  centrale  huius 
sessionis  et  concilii.  Ideo  decet,  ut  non  desit  Beata  Maria  ab  isto  themate 
centrali  ostendendo  nexum  intimum,  qui  intercedit  inter  doctrinam  de 
Ecclesia  et  de  Beata.  Hoc  ulterius  innuitur  ab  illo  Patre  eminentissimo, 
qui  in  prima  sessione  propugnabat  quidem  schema  separatum,  sed  illud 
exoptabat  veluti  « complementum,  sive  coronam  » schematis  ecclesiolo- 
gici,  quo  implicite  affirmatur  talem  doctrinam  aptum  locum  in  schemate 
ecclesiologico  invenire.  Et  si  quis  dicit,  Mariologiam  conciliarem  im- 

mediate  sequi  debere  doctrinam  de  Ecclesia,  implicite  idem  affirmat.  Ad 
hoc  accedit,  quod  theologis  catholicis  obicitur,  eos  nimis  separare  doctri- 
nam de  Matre  Dei  a caeteris  partibus  theologiae  dogmaticae,  immo  etiam 
notiones  theologicas  (i.  e.  terminologiam)  non  eodem  modo  adhiberi 
pro  utraque  materia,  ac  si  esset  caesura  inter  mariologiam  et  reliquam 
theologiam  et  hoc  modo  via  paratur  exaggerationibus  theologice  non 
fundatis  et  falsis.  Tales  obiectiones  et  difficultates  facilius  et  melius  sol- 
vuntur, si  doctrina  de  Beata  in  schemate  de  Ecclesia  inseritur. 

b)  Schema  separatum  ita  intelligeretur,  ac  si  nova  dogmata  ma- 
riana  a concilio  intenderentur,  quod,  uti  iam  saepius  affirmatum  est,  non 
est  mens  Concilii. 

c)  Si  dicitur  in  tractatu  de  Ecclesia  peregrinante  Mariologiam 
locum  congruentem  non  posse  habere,  sic  respondeo:  Ecclesiae  finis  et 
destinatio  eschatologica  etiam  exponi  debet  atque  vice  versa  vita  et 
functio  soteriologica  terrestris  Virginis  silentio  praeteriri  nequit.  Hinc 
ex  utraque  parte  utraque  doctrina  necessario  sese  postulant  et  in  unum 
convergunt,  in  quo  tota  doctrina  eschatologica  et  tota  doctrina  mario- 
logica  sibi  correspondent.  Si  Ecclesia  esset  tantum  institutum  salutis, 
tunc  Beata  Virgo  extranea  esset.  Sed  quia  Ecclesia  est  etiam  populus  Dei 
et  communitas  sanctorum,  Beata  Virgo  ut  membrum  eminens  populi  Dei 
intra  schema  ponendum  est.  Talis  redintegratio  prodest  etiam  mariolo- 
giae,  quia  genuinam  significationem  et  proportionem  ostendit,  id  est 
relate  ad  Christum  mediatorem  unicum  et  Ecclesiam  valor  doctrinae  de 
Beata  Virgine  melius  et  clarius  percipitur. 

d)  Locus  et  munus  Beatae  Mariae  Virginis  in  oeconomia  salutis 
fundatur  in  hoc,  quod  Ipsa  relate  ad  unicum  mediatorem  Iesum  Christum 
est  mere  fide  concipiens  — i.  e.  Mater  Dei  corde  et  corpore  concipiens  — 
in  quo  est  typus  ipsius  Ecclesiae,  quae  ut  fructus  redemptionis  est  etiam 
medium  salutis,  in  qua  mediatione  Ecclesiae  totus  populus  christianus 
locum  suum,  pro  singulis  membris  congruentem  obtinet.  Ideo  ut  fructus 
redemptionis  Maria,  membrum  eminens  Ecclesiae  et  typice  est  etiam 
medium  salutis,  dans  caeteris,  quod  ipsa  totaliter  a Christo  accepit.  Aliis 
verbis  doctrina  de  Ecclesia  et  doctrina  de  Matre  Dei  in  eodem  schemate 
melius  exponuntur. 

e)  Nemini  interest  nec  interesse  potest  obscurare  vel  dissimu- 
lare nostram  de  Beata  Maria  Virgine  doctrinam.  Attamen  etiam  necessi- 
tudines nostrorum  temporum  et  scopus  concilii  respicienda  sunt.  Et  ne  di- 
cas tale  schema  vel  caput  redintegratum  exhibere  posse  tantum  Mariolo- 
giam ad  modum  alicuius  sic  dictae  Mariologiae  ecclesiotypicae,  in  qua 
scilicet  Beata  Virgo  non  exhibetur  nisi  ut  membrum  inter  caetera  mem- 
bra Ecclesiae  passive  recipiens  beneficia  redemptoris.  Cum  Ecclesia  non 

sit  merus  fructus  redemptionis,  sed  instrumentum  redemptionis  in  manu 
Christi  ad  salutem  active  cooperans,  Beata  Maria  Virgo  potest  in  tali 
capite  vel  schemate  integrato  optime  proponi  tamquam  sublimissima 
Christi  ex  eius  gratia  cooperatrix  in  opere  salutis  et  perficiendo  et  propa- 
gando. Evidens  est  tale  caput  maxime  efferre  dignitatem  Matris  Dei. 

2)  Rationes  historicae : 

a)  Ipsa  devotio  mariana,  prouti  in  litaniis  Beatae  Mariae  Virginis 
exprimitur,  historice  exoriebatur  ex  consideratione  Ecclesiae  ut  matris. 
Omnia  attributa  istius  litaniae,  priusquam  de  Beata  Virgine  praedica- 
bantur, de  Ecclesia  dicebantur.  Privilegia  Beatae  Mariae  explicabantur 
e visione  quadam  ecclesiologica.  Caput  12  Apocalypseos,  agens  de  Vir- 
gine Ecclesia,  paulatim,  Ecclesia  mediante  etiam  de  Beata  Maria  Vir- 
gine intelligebatur.  Nonnisi  per  Ecclesiae  huiusmodi  proprietates  in 
historia  Ecclesiae  ipsa  privilegia  mariana  conspicua  facta  sunt.  Ex  quo 
sequitur,  haec  privilegia  mariana,  licet  sint  personalia,  simul  continere 
sensum  ecclesiologicum,  id  est  in  Ecclesia  et  pro  Ecclesia.  Tali  modo 
Maria  est  typus  Ecclesiae.  Aliis  verbis  ille  nexus  etiam  in  eodem  sche- 
mate melius  exprimitur. 

h)  Paulus  VI  in  suo  sermone  diei  11  mensis  octobris  nexum 
inter  Ecclesiam  et  Matrem  Dei  innuebat  dicendo:  « Fa,  o Maria,  che 
questa  sua  e tua  Chiesa,  nel  definire  se  stessa,  riconosca  te  per  sua  ma- 
dre  e figlia  e sorella  elettissima,  ed  incomparabile  suo  modello , sua  glo- 
ria, sua  gioia  e sua  speranza  ». 

c)  Conventus  marialis  internationalis  in  urbe  Lourdes  anno  1958 
habitus  uti  thema  conventus  habuit:  « Maria  et  Ecclesia  ».  Hoc  sine 
dubio  ostendit  talem  nexum  Ecclesiam  inter  et  Beatam  Mariam  Virginem 
respondere  hodierno  impulsui  — ut  ita  dicam  — devotionis  fidelium. 

3)  Ratio  pastoralis  in  eo  est,  ut  doceatur  populus  catholicus  de 
recta  fide  in  incarnationis  mysterium  atque  munus  Beatae  Virginis  in 
eo.  Ideo  apte  dirigenda  est  vita  devotionalis  populi,  ne  negligendo  es- 
sentialia, ad  secundaria  et  accidentalia  tantum  abducantur.  Exinde  — uti 
etiam  Cardinalis  Silva  loquens  nomine  44  episcoporum  dixit  — acci- 
dit, ut  cultus  et  pietas  erga  Dei  Matrem  non  raro  — in  quibusdam  regio- 
nibus — nimis  separentur  in  sua  expressione  a mysterio  Christi  eiusque 
Ecclesiae. 

Ideo  doctrina  mariologica  non  appareat  ut  corpus  separatum  sed  cum 
Ecclesia  unita  et  utraque  doctrina  fiet  ditior. 

4)  Tandem  ratio  oecumenica,  in  quantum  Orientales  in  huiusmodi 
tractatione  venerabilem  Theotokon  facilius  recognoscere  possunt,  et  chri- 
stiani  non  catholici  fundamentum  cultus  Beatae  Mariae  in  testimonio 
S.  Scripturae  et  antiquae  traditionis  minus  difficulter  agnoscere  valeant. 

Insuper  thema  « Maria  - Populus  Israel  - Ecclesia  » nostris  tempo- 
ribus non  tantum  a theologis  catholicis  sed  etiam  a non-catholicis  diligen- 
ter excolitur,  praesertim  sub  luce  Sacrae  Scripturae.  Et  non  pauci  pro- 
testantes  hodie  asserunt  apud  Lucam  (1,  12),  apud  Ioannem  (19,  25) 
et  in  Apocalypsi  (12)  Mariam  uti  figuram  Ecclesiae  adumbrari. 

Ergo  ob  rationes  theologicas,  historicas,  pastorales  et  oecumenicas 
valde  suadetur  ut  doctrina  marialis  in  congruente  capite  schematis  de 
Ecclesia  locum  suum  habeat. 

5 - QUAESITUM 

Placet  Patribus  ut  Schema  de  Beata  Maria  Virgine,  matre 
Ecclesiae  ita  aptetur  ut  fiat  caput  VI  Schematis  de  Ecclesia? 

N.  B.:  Qui  dicet  « Placet  » vult  Schema  de  Beata  Maria  Virgine,  matre 

Ecclesiae  fieri  ultimum  caput  Schematis  de  Ecclesia. 

Qui  dicet  « Non  Placet  » vult  Schema  de  Beata  Maria  Virgine, 

matre  Ecclesiae  tractari  ut  Schema  per  se  stans. 

it  it  it 

Moderator-.  Loquatur  nunc  exc.mus  secretarius  generalis,  qui  com- 
municabit exitum  votationum  hodiernarum. 

Secretarius  generalis-. 

Emendatio  I: 

Praesentes  votantes 
Dixerunt  placet  . 

non  placet 

Emendatio  II: 

Praesentes  votantes 
Dixerunt  placet  . 

non  placet 
Suffragia  nulla 

Emendatio  III: 

Praesentes  votantes ..  . 2.085 

Dixerunt  placet 2.071 

non  placet 11 

Vota  nulla 3 


2.158 

2.148 

9 

1 


2.232 

2.217 

15 

Emendatio  IV: 

Praesentes  votantes 2.060 

Dixerunt  placet 2.049 

non  placet 10 

placet  iuxta  modum  (votum  nullum)  . . 1 

Emendatio  V et  ultima : 

Praesentes  votantes 2.151 

Dixerunt  placet 2.146 

non  placet 4 

placet  iuxta  modum , ergo  votum  nullum  1 


Ergo  omnes  emendationes  iam  suffragiis  subiectae  placuerunt. 

Moderator : Proxima  congregatio  generalis  erit  crastina  die,  hora  9. 

Em.mus  P.  D.  Eugenius  card.  Tis serant:  Reponatur  Sacrosanc- 
tum Evangelium. 

Exc.mus  P.  D.  Pericles  Felici,  arch.  tit.  Samosatensis,  secretarius 
generalis  Ss.  Conciliv. 

Moderabitur  hanc  56  congregationem  generalem  em.mus  ac  rev.mus 
D.  card.  Leo  Ioseph  Suenens,  arch.  Mechliniensis-Bruxellensis. 

Audiant  Patres  venerabiles!  Feria  II  proxima,  die  28  octobris,  cum 
recurrat  anniversarius  dies  electionis  Summi  Pontificis  Ioannis  XXIII, 
sanctae  memoriae,  eius  commemoratio  solemniter  fiet  in  hac  patriarchali 
Basilica.  Missam  celebrabit  in  hoc  altari,  circumdatus  ab  omnibus  Pa- 
tribus conciliaribus,  Summus  Pontifex,  gloriose  regnans  [plausus].  De- 
inde fiet  solemnis  commemoratio,  ut  iam  nuntiatum  est,  ab  em.mo  ac 
rev.mo  D.  card.  Leone  Ioseph  Suenens.  Post  commemorationem,  omnes 
Patres  discedent  ex  aula  conciliari;  commemoratio  solemnis  locum  te- 
nebit congregationis  generalis. 

Hodie  fient  suffragationes  quinque  circa  emendationes  cap.  V de  sa- 
cra Liturgia.  Suffragatio  super  integrum  caput  fiet  feria  III  proximae 
hebdomadae. 

Distribuetur  Patribus  fasciculus  qui  continet  relationes  circa  sche- 
ma constitutionis  dogmaticae  de  B.  Maria  Virgine , Matre  Ecclesiae , 
factas  heri  ab  em.mis  ac  rev.mis  DD.  cardd.  Santos  et  Konig.  In  fine 
harum  relationum,  Patres  invenient  quaesitum  cui  respondendum  est 
die  quem  statuent  et  communicabunt  moderatores.  Lego  quaesitum: 
« Placet  Patribus  ut  schema  de  B.  Maria  Virgine,  Matre  Ecclesiae,  ita 
aptetur  ut  fiat  cap.  VI  schematis  de  Ecclesia?  ». 

Et  est  aliqua  nota:  « Qui  dicet  placet,  vult  schema  de  B.  Maria  Vir- 
gine, Matre  Ecclesiae,  fieri  ultimum  caput  schematis  de  Ecclesia. 

« Qui  dicet  non  placet  vult  schema  de  B.  Maria  Virgine,  Matre 
Ecclesiae,  tractari  ut  schema  per  se  stans  ». 

Ceterum,  hoc  quaesitum  Patres  ipsi  videbunt  in  fasciculo  et  medi- 
tari poterunt  per  aliquot  dies. 

Moderatores  mandant  dici,  suffragationem  requisitam  esse  maiorita- 
tis  absolutae,  nempe  quinquaginta  unius  supra  centum,  ad  normam 
art.  36  Ordinis  Concilii  celebrandi. 

In  hac  congregatione  distribuetur  etiam  fasciculus  continens  emen- 

dationes  cap.  VII,  scii,  de  musica  sacra,  schematis  de  sacra  Liturgia. 
Nemo  miretur  ex  vobis,  Patres  venerabiles,  quod  post  cap.  V distri- 
buatur cap.  VII,  nam  cap.  VI  et  VIII,  quae  continent  argumenta,  non 
eadem  utique,  sed  valde  inter  se  congruentia,  distribuetur  postea  in 
uno  fasciculo  qui  erit  ultimus. 

Et  nunc  lego  nomina  eorum  qui  verbo  uti  petierunt  adhuc  supra 
cap.  III  schematis  de  Ecclesia,  iuxta  Ordinem  Concilii  celebrandi, 
prouti  heri  a moderatoribus  nuntiatum  fuit.  Sunt  igitur:  exc.mi  DD. 
Petrus  Boillon,  ep.  Virodunensis  in  Gallia,  Sergius  Mendez,  ep.  Cuerna- 
vacensis  in  Mexico,  Antonius  Baraniak,  arch.  Posnaniensis  in  Polonia, 
Franciscus  Tomasek,  ep.  tit.  Butiensis  in  Cecoslovachia,  Hieronymus 
Podesta,  ep.  Avellanediensis  in  Argentina,  Michael  Darmancier,  vic.  ap. 
Insularum  Vallis  et  Futuna  in  Oceania,  Raphael  Calabria,  arch.  Bene- 
ventanus in  Italia,  Fortunatus  Coutinho,  ep.  eoad.  Belgaumensis  in  In- 
dia, Ioseph  Evangelisti,  arch.-ep.  Meerutensis  in  India. 

Haec  vero  sunt  nomina  Patrum,  qui  uti  verbo  petierunt  circa  cap.  IV 
schematis  de  Ecclesia:  em. mi  ac  rev.mi  DD.  cardd.  Paulus  Richaud, 
arch.  Burdigalensis  in  Gallia,  Radulfus  Silva,  arch.  S.  Iacobi  in  Chile; 
exc.mi  DD.  Villelmus  Schoemaker,  ep.  Purvokertensis  in  Indonesia,  Mar- 
cellus Gonzalez,  ep.  Asturicensis  in  Hispania,  Aloisius  Morstabilini,  ep. 
Verulanus-Frusinatensis  in  Italia,  Andreas  Charue,  ep.  Namurcensis  in 
Belgio,  Ioseph  Urtasun,  arch.  Avenionensis  in  Gallia,  Stephanus  Bauer- 
lein,  ep.  Bosnensis  in  Iugoslavia,  Antonius  Vuccino,  arch.  tit.  Aprensis 
in  Gallia,  Ioseph  Angrisani,  ep.  Casalensis  in  Italia,  Renatus  Fourrey, 
ep.  Bellicensis  in  Gallia,  Georgius  Beck,  ep.  Salfordensis  in  Anglia,  Vil- 
lelmus Conway,  arch.  Armachanus  in  Hibernia,  Ioannes  Russell,  ep. 
Richmondiensis  in  Statibus  Foederatis  Americae  Septemtrionalis. 


1 

Exc.mus  P.  D.  PETRUS  BOILLON 
Episcopus  Virodunensis 

Venerabiles  Patres, 

Illa  nobis  anxietas  est  de  populo  Dei,  quod  in  multis  nationibus  quae 
iam  a multis  saeculis  Evangelium  receperant,  ingens  pauperum  multitudo 
Ecclesiam  tamquam  extraneam,  aliquando  etiam  adversam  inspiciunt. 

Quod  quidem  scandalum!  Etenim  solemniter  nos  docuit  Dominus 
noster  pauperes  secum  intimo  nexu  uniri,  immo  seipsum  esse.  « Esurivi 

enim  et  dedistis  mihi  manducare.  Sitivi  et  dedistis  mihi  bibere,  etc. 
Arnen  dico  vobis,  quamdiu  uni  ex  fratribus  meis  fecistis,  mihi  feci- 
stis » ...* 

De  qua  re  Ss.mus  Papa  feliciter  regnans  Paulus,  in  conciliari  ora- 
tione nos  monuit  dicens:  « Ecclesia  contuetur  pauperes,  egenos,  mae- 
rentes, eos  qui  fame  et  dolore  premuntur,  qui  in  vincula  sunt  coniecti; 
eam  humani  generis  partem  peculiari  modo  adspicit  quae  dolet  et  luget, 
cum  sciat  hos  homines  ad  se  “ iure  divino  ” pertinere  ». 

lure  divino!  Ergo  si  in  multis  nationibus  « ea  humani  generis  pars 
quae  dolet  et  luget  » ab  Ecclesia  abest,  si  Ecclesiam  tanquam  a se  extra- 
neam inspicit,  iure  divino  tenetur  Ecclesia  ad  mores  ac  conditiones  reco- 
gnoscendas „ quae  pauperibus  et  egenis  obstacula  praebent,  et  earum  mu- 
tationes ad 2 fortiter  decernendas.  Populus  Dei  enim  potestne  dici  Eccle- 
sia ubi  absunt  illi  quos  magis  diligit  Christus  Iesus  et  quos  primum  lo- 
cum in  populo  Dei  tenere  voluit? 

Cur  tandem,  dum  marxismus  cor  pauperum  acquisivit  eminentem 
eorum  proclamans  dignitatem,  cur  Ecclesia  veram  et  authenticam  et 
supereminentem  proclamans  dignitatem,  ab  eis  non  auditur.  Quae  sint 
in  ea  obstacula  quibus  pauperes  arceantur  permultis  episcopis  primatum 
in  Concilio  locum  mereri  videtur,  ut  ad  mentem  Ioannis  XXIII  « aggior- 
namento  » operetur  reale  et  efficax.  Caveamus,  Fratres  carissimi,  ne 
Ecclesiae  episcopi  a pauperibus  videantur  « purpura  et  bysso  induti  et 
epulantes  cotidie  splendide  ».  Caveamus  ne  « inter  nos  et  pauperes 
chaos  magnum  firmandum  sit  » ...3 

Quod  ut  avertatur,  haec  propono: 

1.  Ut  in  capite  de  populo  Dei  expresse  declaretur  pauperes  et  ege- 
nos iure  divino  ad  populum  Dei  pertinere  et  primam  partem  habere, 
scii,  paupertatem  titulum  esse  in  populo  Dei* 

2.  Ut  Ecclesia  non  tantum  ad  pauperes  et  egenos  adloquatur  sed 
pauper  ipsa  sit  sicut  et  Christus;  non  tantum  ut  sit,  sed  ut  paupertatis 
faciem  et  mores  induat;  — non  tantum  ut  faciem  induat,  sed  cum  pau- 
peribus et  inter  pauperes  reverenter  versetur,  quia  qui  a pauperibus 
disiunctus  est,  a Christo  disiungitur.  De  quibus  Concilium  tacere  non 
potest. 

Quod  si  hac  via  Concilium  Ecclesiam  ducit,  ad  unitatem  sane  effica- 
cius procedemus,  quia  in  pauperibus,  id  est  in  Christo,  omnis  populus 
Dei  congregabitur.  Dixi. 


In  textu  scripto  tradito-}c-{Mt.  25,  35-40). 
3 ( Lc . 16,  26).  4 ad  populum  Dei. 


2 ad  earum  mutationes. 

Moderator'.  Legatur  emendatio  de  Liturgia. 

Secretarius  generalis : Emendatio  sexta.  Pag.  191,  linn.  27-29  ... 
[cf.  pag.  266]. 

Conferatis,  venerabiles  Patres,  pag.  huius  fasciculi  18,  n.  109,  b. 


2 

Exc.mus  P.  D.  SERGIUS  MENDEZ  ARCEO 
Episcopus  Cuernavacensis 

V enerabiles  Patres, 

Loquor  nomine  plus  quam  60  episcoporum  Americae  Latinae} 

Quia  res  maximi  momenti  tractatur  et  forte  de  progressu  doctrinae 
et  de  renovatione  mentalitatis } vestram  attentionem  adhuc 3 revoco  ad 
ea  quae  in  n.  25,  in  pag.  10,  a lin.  7 ad  lin.  22  continentur:  « Fideles,  me- 
mores verborum  Domini  {ita  legitur 4):  “Reddite  quae  sunt  Caesaris 
Caesari  et  quae  sunt  Dei  Deo  ” ...5,  ex  altera  parte  confusionem  vel  in- 
debitam permixtionem  religionis  et  Ecclesiae  cum  rebus  mere  civilibus 
sedulo  vitabunt;  ex  altera  vero  infaustae  separationi  earumdem  vel  immo 
oppositioni  civitatis  terrenae  contra  Deum  eiusque  Ecclesiam  legitime 
adversabuntur,  cum  nulla  humana  activitas,  ne  in  re  quidem  profana,  Dei 
imperio  subtrahi  possit...  etc.  ». 

Totum  hoc  comma  delendum  esse  videtur.  Duas  tantum  adduco  ra- 
tiones: 

Prima  ratio : Tangitur  in  hoc  commate  thema  quod  in  praesenti 
schemate  tangi  non  debet;  thema  nempe  de  sic  dictis  relationibus  inter 
Ecclesiam  et  communitatem  civilem  eiusque  regimen  politicum  atque 
legale.  Immo  vero  hoc  thema  nimiam  exhibet  complexitatem,  quam  ut 
paucis  verbis  absolvatur.  Si  autem  in  sua  debita  amplitudine  non  trac- 
tatur hoc  thema,  nullatenus  est  tangendum,  ne  ex  inadaequata  eius  ex- 
positione falsae  interpretationes  suspicionesque  nocivae  exoriantur. 

Pluribus  enim  in  regionibus,  sicut  in  hoc  commate  insinuatur,  tam 
antiquitus  quam  novissime  ad  vitam  nationalem  evectis,  populus  Dei 
eiusque  pastores  persecutionibus,  vel  legibus  infensis  vel  discriminatio- 
nibus 6 vel  saltem  diffidentiae  vel  incerti tudinibus  obnoxii  sunt;  vel  e 
contra  in  aliis  regionibus  nimis  arctis  relationibus  cum  rebus  civilibus 
commiscentur;  neque  sperare  nobis  licet  fore  ut  illae  Ecclesiae,  vel  ad  ple- 
num libertatis  usum  sint  perventurae,  vel  e contra  aequilibrium  sint 
consecuturae,  nisi  prius  ex  consideratione  doctrinae  certae,  nostris  tem- 


CONGREGATIO  GENERALIS  LVI 


353 


poribus  adaptatae / recte  expositae,  praeiudicia  evanescant  suspiciones- 
que dissolvantur,  quae  contra  intentiones  et  aspirationes  Ecclesiae  in 
ordine  civili  admoventur,  et  proh  dolor  quibusdam  exemplis  aluntur. 

Momentum  pastorale  huius  quaestionis  atque  oecumenicum  tam  ma- 
gnum est  et  tam  in  aperto  positum  ut,  hac  quaestione  omissa,  Concilium 
Vaticanum  II  deficeret  a proposito  sibi  fine,  qui  est  collocutio  seu  « dia- 
logus » cum  hominibus  nostrae  aetatis,  tam  catholicis  quam  acatholicis; 
nam  prima  quaestio  quam  homines  nostrae  aetatis  ponunt,  sive  in  Ec- 
clesia sive  extra  Ecclesiam  sint,  haec  est:  quomodo  componenda  sit  illa 
auctoritas,  quam  sibi  divinitus  vindicat  Ecclesia,  cum  libertate  illa  in 
ordine  politico,  civili,  intellectuali,  quam  nostris  temporibus  humanitus 
sibi  vindicat  persona  humana  suae  dignitatis  hodie  fere  ubique  conscia. 
Intentis  auribus  responsum  huic  quaestioni  totus  orbis  terrarum  ex- 
spectat. 

Quodsi  responsum  firmum  atque  clarum  a Concilio  honeste  non 
datur,  nulla  erit  collocutio,  seu  « dialogus  » Ecclesiam  inter  et  aetatem 
hodiernam.  Quaenam  sit  exspectatio  plausibus  demonstratur  quibus  en- 
cyclica  Vacem  in  terris  recipiebatur;  sed  orbis  terrarum  quaerit  quaenam 
sit  sententia  episcopatus  per  orbem  dispersi  et  in  hoc  Concilio  mirabiliter 
adunati. 

Altera  ratio-,  in  hoc  commate  plura  dicuntur  quae  non  placent; 
unum  seligo.  In  textu  « separatio  » inter  rem  ecclesiasticam  et  civilem 
qualificatur  simpliciter  ut  « infausta  ».  Haec  qualificatio  universalis  fun- 
datur in  consideratione  quae  videtur  falsa,  conceptum  nempe  separationis 
esse  conceptum  univocum  et  non  conceptum  analogum. 

Plures  sunt  enim  modi  rationesque,  quibus  separatio,  seu  multo  me- 
lius relatio  et  concordia  diversorum,  inter  rem  ecclesiasticam  et  civilem 
potest  concipi  et  in  actum  reduci,  ut  libertas  humana,  libertas  religiosa / 
in  iure  humano  publico  seu  constitutionali  clare  appareat.9  Huiusmodi 
autem  modos  et  rationes  esse  « infaustos  » sive  pro  Ecclesia  sive  pro 
republica,  nefas  est  dicere. 

...10  De  facto  dantur  in  quibusdam  civitatibus  hodiernis  et 11  non  pos- 
sunt considerari  tamquam  infausti,  nec  tamquam’  quoddam  minus  ma- 
lum, tamquam  mera  quaedam  « hypotbesis  »,  uti  quidam  aiunt,  quae 
nonnisi  toleranda  esset,  non  quidem  approbanda  positive,  si  iudicium 
de  eis  fertur  secundum  supremam  in  hac  re  normam  iuridicam,  bonum 
commune  pro  Ecclesia  particulari  et  particulari  communitate  nationali, 
et  simul  pro  communitate  in  ter  nationali  nationum. 

Concilii  est  iudicare  utrum  hi  modi  rationesque,  aliive  qui  excogitari 
possunt  Evangelio  Christi,  normae  primae  scii,  et  ultimae,  sint  consoni 
necne;  sed  suo  tempore  debitaque  amplitudine. 

Reverenter  repeto  propositionem  meam,  quae  est  duplex: 

1.  De  praesenti  schemate  expungatur  omnino  comma  illud  quod 
indicavi. 

2.  Ne  substituatur  in  eius  loco  alius  textus  ne  locus  detur  discepta- 
tionibus quae  nunc  non  essent  ad  rem  et  valde  nocuissent  ad  extra.  Sed 
interim  anxio  animo  expectamus  textum  decreti  de  libertate  religiosa 
quem  confecit  secretariatus  pro  unitate  christiana.  Hoc  enim  textu  prae 
manibus  habito,  incipi  poterit  inter  nos  disceptatio  fraterna,  fructuosa 
et  pacifica  necnon  urgentissimae  necessitatis  circa  libertatem  religiosam .12 

Supervacaneum  est  dicere  me  gaudio  audivisse  arch.  Hurley  de  hac 
re  disserentem  et  plene  adhaerere  iis  quae  dicta  sunt  nomine  episcopo- 
rum Statuum  Foederatorum  ab  arch.  Shehan. 

Quoad  christianos  consecratores  mundi  plura  bene  dicta  audivimus, 
sed  ep.  McGrath  nomine  etiam  nostro  locutus  est.  Dixi. 


In  textu  scripto  tradito-.  1 deest.  2 deest.  3 deest.  4 deest. 

5 ( Mt . 22,  21).  6 (e.  g.  in  Mexico).  7 deest.  8 deest.  9 deest. 

10  Immo  vero  possunt  dari  et.  11  modi  constitutionales  separandi,  seu  multo 
melius  distinguendi  et  concordandi  rem  civilem  et  rem  ecclesiasticam  qui.  12  deest. 

3 

Exc.mus  P.  D.  ANTONIUS  BARANIAK 
Archiepiscopus  Posnaniensis 

Em. mi,  exc.mi  ac  rev.mi  Patres  conciliares , 

Veniam  peto  loquendi  adhuc  circa  cap.  III  schematis  de  Ecclesia; 
brevitatis  causa  omitto  omnia  quae  quocumque  modo  iam  tractata  fue- 
runt} 

Loquor  nomine  omnium  episcoporum  Poloniae.2  Cap.  III  schematis 
nostri  de  Ecclesia  plurima  continet  postulata  Ecclesiae  hierarchicae  circa 
fideles  laicos.  Dum  eos  in  sacerdotio  universali  et  regali  collocatos  esse 
affirmat,  et  exinde  eorum  dignitatem  amplissimis  fere  laudibus  exornat, 
pervenitur  tandem  ad  art.  25-27  ubi  enumerantur  eorum  obligationes 
ex  hoc  statu  manantes...3 

Profecto  ...4  breviter  significatur  hanc  Universalem  Sacrosanctam 
Synodum  gratam  esse  omnibus  christifidelibus  ob  ingentia  bona  ab  iis 
patrata,  ac  denique  vix  commemorantur  ea  quae  a fidelibus  laicis  in  « dif- 
ficilioribus adiunctis  » positis,  praestantur. 

Praeterea,  alio  loco  eiusdem  nostri  capitis  ...5  fit  brevis  mentio  ali- 

quos  laicos  « deficientibus  sacris  ministris,  vel  iisdem  in  regimine  perse- 
cutionis impeditis,  officia  sacra  pro  facultate  supplere  ». 

...6  Tales  exiguae  mentiones  de  statu  in  quo  versatur  Ecclesia  nostris 
temporibus  haud  sufficientes  videntur.  Proclamantur  enim  in  cap.  III 
schematis  dogmatici  de  Ecclesia  obligationes  fidelium  laicorum...7 

Obligationibus  tamen  respondent  congruentia  iura,  quae  praeprimis 
affirmanda  sunt,  quae  tamen,  ut  novimus  aut  saltem  scire  debemus,  in 
magna  parte  mundi  denegantur  nostris  laicis  et  a multarum  civitatum 
moderatoribus  violantur  et  conculcantur. 

Mundus  omnis,  ad  quem  pervenit  notitia  saltem  vaga  de  Evangelio 
Christi,  divisus  est  in  partes  duas,  quarum  alteram  incolunt  homines 
— etiam  laici 8 — libertate  praediti  quibus  licet  doctrinam  et  legem 
divinam  accipere  et  aliis  praedicare;  alteram  vero  homines  quibus  pro 
crimine  computatur,  si  Ecclesiam  adeunt,  si  parvulos  baptizandos  curant, 
si  infantes  proprios  ad  instructionem  catecheticam  et  Communionem  so- 
lemnem  mittere  audent,  si  sacramenta  publice  suscipiunt.  Peiora  ipsis  ob- 
veniunt si  de  Ecclesia  sua  loqui  velint  et  institutiones  Ecclesiae  defen- 
dere praesumant...9 

Num  schema  nostrum,  quod  proponitur,  si  ad  tales  fideles  laicos 
citius  vel  tardius  pervenerit,  ab  ipsis  acceptetur  tamquam  ipsorum  vitae 
conditionis  rationem  exprimens? 

Laudantur  quidem  omnes  laici,  qui  cum  Ecclesia  palam  cooperari 
possunt,  et  alii,  qui  fuerunt  fortasse  « otiosi  »,  invitantur  ut  mandatum 
Christi  adimpleant,  quo  ipsos  in  vineam  suam  ad  laborem  apostolicum 
vocat.  De  his  autem  qui  omnibus  privantur  et  ferreis  vinculis  conclu- 
duntur, fere  10  altum  silentium  viget,  licet  ipsi  in  thesaurum  Ecclesiae 
gemmas  pretiosissimas  in  persecutione  acquisitas  offerant.  Hi  quidem 
operam  conferre  cupiunt  ad  amplificandum  regnum  Christi  opere  suo 
apostolico,  hoc  tamen  exercere  vetantur,  ita  ut  solum  dolores  et  acerbi- 
tates patienter  tolerare  valeant. 

Conclusio .n  Opinor  igitur  in  hoc  schemate  quaedam  addenda  ad  mu- 
nus suum  recte  adimplendum,  nempe  enuntiandum  esse,  verbis  suavis- 
simis et  miserationis  plenis,  eorum  martyrium,  ut  ita  dicam,  et  agoniam 
multos  iam  per  annos  protractam,  eo  quod  libertate  religiosa  sint  desti- 
tuti, esse  revera  eximium  apostolatum,  dummodo  fideliter  in  religione 
persistant  et  membra  germana  Ecclesiae  in  populo  Dei  esse  pergant. 
Apostolatum  etiam  exercent,  si  persecutoribus  ignoscunt,  ut  Christus 
cruci  affixus  exclamavit:  « Pater,  dimitte  illis  »,  et  S.  Stephanus  diaco- 
nus pro  persecutoribus  oravit. 

Erigatur  igitur  animus  horum  fratrum,  seiunctorum  quidem  a ceteris 
non  fidei  doctrina  et  professione,  sed  gravissimis  obstaculis ,12  quae  ho- 

mines,  Deum  et  Redemptionem  a Iesu  Christo  patratam,  non  agno- 
scentes, effecerunt. 

Promittantur  iis  precationes  et  publicae  supplicationes  in  toto  orbe 
christiano  faciendae,  ut  libertatem  religiosam  quam  primum  iterum  as- 
sequi et  apostolatum  sicut  et  ceteri  christifideles  rite  exercere  valeant. 
Et  hoc  ad  minimum!...  ut  peccatum  saltem  formulis  solemnioribus  dam- 
netur, licet  non  peccatores. 

Schema  nostrum , quod  anno  Domini  1963  disceptationi  subicitur, 
sequatur  exemplum  Summi  Pontificis  Pauli  VI,  qui  pluries  his  etiam 
ultimis  diebus  in  sermonibus  suis  de  tristissima  sorte  persecutorum 
filiorum  Ecclesiae  moerenti  animo  doluit  et  libertatem  professionis  fidei 
christianae  pro  ipsis  vindicabat.  Fiat  saltem  brevis  commemoratio  ho- 
rum fratrum  in  nostro  schemate  et  quod  si  non  defuerunt  voces  in  hac 
aula  ut  etiam  mulieres  ad  Concilium  invitentur , velim  ut  hae  invitationes 
reserventur  praesertim  pro  feminis  christianis  earum  regionum  de  quibus 
nec  pastores  ad  Concilium  venire  poterant}1 

Est  quidem  gaudii  causa,  cum  sacri  pastores  e carceribus  in  liberta- 
tem restituuntur  et  quadam  facultate  munus  suum  exsequendi  frui  pos- 
sunt; attamen  gaudium  istud  tunc  tantum  erit  plenum,  cum  etiam  oves 
ad  pascua  libere  et  sine  ullo  impedimento  duci  potuerint,  et  populo  Dei 
una  cum  sacra  hierarchia  opus  apostolatus  ad  mundi  salutem  rite  per- 
agere licuerit.  Dixi. 


In  textu  scripto  tradito-.  1 deest.  2 Nomine  episcoporum  Poloniae  se- 
quentes animadversiones  propono.  3 Totum  caput  hoc  superabundat,  et  qui- 
dem merito,  adhortationibus,  admonitionibus,  invitationibus  ad  exercendum  apo- 
stolatum. Attamen,  verum  est,  ut  optime  ab  em.mo  ac  rev.mo  card.  Ruffini  no- 
tatum fuit,  textibus  ex  S.  Scriptura  depromptis  vim  quandam  illatam  esse  iisque 
non  satis  fulciri  doctrinam  de  sacerdotio  laicorum.  Desideratur  definitio  certa 
omnique  re  absoluta  sacerdotii  huius  laicorum!  Quod  enim  in  capite  de  eodem 
dicitur,  videtur  potius  esse  laudatio  quam  definitio  aut  tractatio  doctrinalis.  Cum 
autem  non  omnes  sacrorum  administri  libenter  accipiant  doctrinam  hanc  de  sa- 
cerdotio laicorum  — hic  difficultas!  — oportet  Concilium  eos  admoneat,  ut  eam 
prompto  animo  admittant.  4 (in  pag.  11,  lin.  12).  5 (in  schemate  pag.  9, 

lin.  17).  6 Profecto.  7 quoad  regnum  Dei  dilatandum,  instaurandum  et  in- 

novandum. 8 deest.  9 Associationes  catholicae  eis  prohibitae  sunt,  ephe- 
merides et  libri  religiosi  pro  ipsis  vel  non  publicantur  vel  revisioni  praeventivae 
subiacent  ita  ut  postea  ab  auctoribus  vix  agnosci  possint.  10  deest.  11  deest. 
12  impedimentis.  13  deest. 

Exc.mus  P.  D.  FRANCISCUS  TOMASEK 
Episcopus  tit.  Butiensis 

V enerabiles  Patres , 

Loquar  nomine  episcoporum  Rei  Publicae  Cecoslovacae  in  Conci- 
lio praesentium. 

Art.  24,  pag.  7,  lin.  40,  et  pag.  8,  lin.  1,  sic  mutetur:  « In  hac  velut 
Ecclesia  domestica,  parentes  gravissime  obligati  sunt  primi  fidei  prae- 
cones esse...  etc.  ». 

Hanc  obligationem  bis  verbis,  quod  nempe  sit  obligatio  gravissima, 
iterum  et  iterum,  revera,  « multifariam  multisque  modis  » inculcare  de- 
bemus, nam: 

1.  Uti  ex  paedagogia  sat  notum  est,  educationem  domesticam,  prae- 
sertim in  primo  septennio  vitae  infantium,  regulariter  maximum  influ- 
xum pro  tota  futura  vita  habere. 

Per  se  patet,  fundamenta  etiam  vitae  christianae  quam  primum  in 
educatione  familiari  ponenda  esse. 

In  litteris  encyclicis  piae  memoriae  Pii  XI  de  christiana  iuventutis 
educatione  Divini  illius  Magistri legimus:  « Res  igitur  maximi  mo- 
menti est.  Quapropter  manifesto  apparet,  christianam  educationem  cau- 
sam esse  sane  gravissimam . Merito  igitur  hac  de  re  scripsit  S.  Ioannes 
Chrysostomus:  quid  maius  quam  animis  moderari,  quam  adolescentu- 
lorum  fingere  mores  »...2 

2.  Educatio  christiana  in  familia  est  practice  unicum  medium  ad  vi- 
tam religiosam  puerorum  fovendam  in  nonnullis  regionibus  prout  no- 
tum est. 

3.  Hanc  obligationem  inculcat  etiam,  et  quidem  vehementer, 
can.  1113  C.I.C.:  «Parentes  gravissima  obligatione  tenentur  prolis 
educationem  tum  religiosam  et  moralem,  tum  physicam  et  civilem  pro 
viribus  curandi...  ». 

4.  Permulti  parentes  non  sunt  bene  conscii  huius  obligationis.  Et 
ii,  qui  hanc  gravissimam  obligationem  adimplere  volunt,  dicunt:  « Ex 
intimo  corde  et  libenter  volumus  hanc  obligationem  adimplere,  sed  ne- 
scimus, quomodo  id  facere  debeamus  ». 

Pertinet  igitur  ad  pastorem  animarum,  parentes  ad  hunc  finem  bene 
instruere  et  etiam  adiumenta  methodica  in  scriptis  iis  tradere. 

5.  Ad  educationem  christianam  in  familia  adiuvandam  et  apud  iuve- 
nes  magis  promovendam,  praecipue  in  scholis  et  associationibus,  necesse 

videtur  inducere  pro  laicis  peculiare  « Institutum  catecheticum  »,  et 
quidem  in  tota  Ecclesia.  Dixi.  Gratias! 


In  textu  scripto  tradito-.  1 (de  die  31  mensis  decembris  anni  1929).  2 ( Hom . 

60  in  c.  18  Matthaei). 

[ Adhaeserunt  etiam:]  Lazik  A.,  ep.  tit.  Appia;  Necsey  E.,  ep.  tit.  Velicia; 
Pobozny  R.,  ep.  tit.  Neila. 

Moderator:  Legantur  emendationes. 

Secretarius  generalis:  Emendatio  septima:  ad  art.  83:  pag.  191, 
linn.  31-35,  et  pag.  192,  linn.  1-2  (conferatis  pag.  18,  n.  110  huius 
fasciculi)  ...  [cf.  pag.  266]. 


5 

Exc.mus  P.  D.  MICHAEL  DARMANCIER 

Episcopus  tit.  Auguritensis , vic.  ap.  Insularum  Vallis  et  Eutuna 

V ener ahiles  Patres , Fratres  Auditores  et  Observatores, 

In  nomine  sex  episcoporum  Oceaniae  proposui  secretario  emenda- 
tionem ad  par.  24  cap.  III  pertinentem,  cuius  rationes,  ne  abutar  pa- 
tientia vestra,  summatim  tradam. 

Tres  lineae  tantum  in  schemate  de  regali  munere  populi  Dei  trac- 
tant, quae  insuper  miscentur  doctrinae  de  universali  sacerdotio.  Tanti 
momenti  materiae  decet  fusior  expositio,  quae  praecedere  debet  paragra- 
phum  de  sacerdotio  tractantem. 

Quae  de  ea  exponenda  videntur,  ut  arbitror,  ad  duo  reduci  possunt: 

1.  Dominium  mundi  propriaeque  sortis  homini  qua  tali  a Deo  da- 
tum est,  originalique  lapsu  debilitatum  in  Christo  clarificato  mirabilius 
restauratur  et  per  Christum  credentibus  communicatur,  partim  in  prae- 
senti vita,  integre  autem  in  futuro  saeculo. 

Hoc  quidem  dominium  dogmaticum  fundamentum  praebet  tempo- 
rali fidelium  actuositati  necnon  consecrationi  mundi  a laicis  efficiendae; 
unde  reduci  nequit  ad  asceticam  libertatem.  Terrestris  enim  Ecclesia 
caelestem  non  tantum  nuntiare  et  praesignare  debet,  sed  etiam  praepa- 
rare, spiritu  Christi  impugnando  in  se  et  in  mundo  tyrannidem  diaboli, 
peccati  et  mortis;  ad  quod  tendunt  prae  ceteris  variae  formae  aposto- 
latus. 

2.  Maxime  tamen  caveant  christifideles  ne  impugnando  peccatum  et 
errorem,  laedant  homines  peccantes  et  errantes  qui  cum  ipsis  subeunt 
eorum  tyrannidem.  Nunquam  oblivisci  debent  parabolarum  misericordiae 

dictarum,  nec  exemplorum  Christi  publicanos  et  peccatrices  fraterne  ac- 
cipientis. Quos  enim  Christus  liberavit,  per  eos  vult  et  alios  liberare 
libertatisque  et  regni  Dei  milites  facere.  De  peccato  et  errore  vera  vic- 
toria non  reportatur  nisi  in  hominum  mente  et  libero  arbitrio  advenerit 
hominibus  vero  et  bono,  scienter  et  libere  adhaerentibus. 

Hoc  firmiter  declarari  debet  ut  solvatur  periculosa  ambiguitas  quae 
notioni  regalis  muneris  inest  et  ab  omnibus  agnoscatur  necessitas  tole- 
rantiae. Intolerantia  vero  tum  fidem  offendit  cuius  libertatem  negat,  tum 
spem  quae  in  gratia  divina,  non  in  coactione,  confidit,  tum  caritatem  cui 
repugnat  quaevis  fratrum  oppressio. 

Qui  ergo  se  intolerantes  exhibent  Christum  offendunt,  a doctrina 
novissimorum  Pontificum,  maxime  Ioannis  XXIII  in  encyclica  Vacem 
in  terris,  discedunt  et  christianum  apostolatum  impediunt.  Sic  enim  Ec- 
clesiam oculis  praebent  tamquam  hominis  iura  negantem,  quae  iura  uni- 
versorum conscientia  agnoscit  et  in  universali  « Declaratione  Iurium  Ho- 
minis » profitetur  Foederatarum  Nationum  Consilium  sic  dictum  O.N.U. 

Haec  declaratio  a Concilio  edicta  magni  momenti  foret,  praesertim 
sub  oecumenico  respectu.  Gratias. 

Textus  scripto  traditus : 

Gaudens  exordior  substantiam  paragraphi  vigesimae  quartae  laudando,  qua 
exponitur  triplex  munus  regale,  sacerdotale  et  propheticum  membrorum  Chri- 
sti: haec  enim  Scripturis  sanctis  Patrumque  sententiis  omnino  consonat. 

Mihi  tamen  liceat  dolere  quod  de  regali  munere  tres  et  media  tantum  lineae 
tractant,  cum  sat  ample  exponatur  munus  sacerdotale  et  propheticum.  Maioris 
enim  momenti  est  illud,  nec  reduci  potest,  ut  in  hoc  commate,  ad  asceticam 
libertatem  eiusque  influxum  externum.  Illi  enim  muneri  eo  magis  attendendum 
est,  verumque  sensum  agnoscendum,  quo  firmius  dogmaticum  fundamentum  prae- 
bet temporali  fidelium  actuositati  necnon  « consecrationi  mundi » a laicis  effi- 
ciendae iuxta  par.  23  et  25. 

Quae  de  hac  re  dicenda  sunt,  ut  arbitror,  ad  quinque  sequentia  capitula 
reduci  possunt: 

1.  Deus  creavit  hominem  « ad  imaginem  suam  » eique  praecepit  terram  re- 
plere et  illi  dominari.1  Quam  dominationem  homo  non  tantum  intellectu  verbo- 
que exercet,  sed  etiam  labore  manuum  artibusque  decursu  temporum  multiplicatis 
et  magnopere  perfectis.  Quibus  secundum  finem  in  terrestri  paradiso  assignatum2 
fructuosum  reddit  praedium  divini  Patrisfamilias,  varias  opes  e materia  educens  ad 
commune  humanae  familiae  bonum. 

Vult  insuper  Creator  « ut  disponat  (homo)  orbem  terrarum  in  aequitate  et 
iustitia  »,3  i.  e.  utatur  rebus  et  artibus  ad  maius  omnium  bonum,  sequens  morales 


1 Cf.  Gen.  1,  27-28. 

2 Gen.  2,  15. 

3 Sap.  9,  3. 

normas  ab  eodem  Creatore  positas.  Quo  innuitur  hominem  libero  arbitrio  sui 
prius  dominum  esse  et  magis  magisque  fieri  debere  sanis  moribus,  ut  deinceps 
recte  aliis  creaturis  dominetur. 

2.  Per  inobedientiam  peccati  homo  non  quidem  penitus  amisit  dominatum 
suum  in  seipso  et  in  mundo,  sed  illum  graviter  ita  debilitavit,  ut  in  multis  im- 
pediatur et  disturbetur  in  cuiusvis  boni  consecutione,  tandemque  morti  succum- 
bat. Solus  autem  Christus  Iesus  illum  in  pristinam  dignitatem  et  libertatem  re- 
staurare potest.  In  Christo  enim  clarificato,  novo  scilicet  Adamo,  adimpletur 
oraculum  Psalmi  octavi:  « Gloria  et  honore  coronasti  eum,  et  constituisti  eum 
super  opera  manuum  tuarum  ».4 

Quod  autem  in  Christo  resurgente  factum  est,  in  nobis  etiam  fiet,  per  Domini 
adventum  in  consummatione  saeculi:  tunc  enim  resurrectione  victores  mortis  et 
peccati,  Christoque  plene  consociati  « regnabimus  super  terram  »,  ut  dicitur  in 
Apocalypsi.5 

3.  Huius  gloriae  primitias  in  Christo  fulgentes  christifideles  participant  vi 
mortis  et  resurrectionis  baptismalis,  de  qua  notissima  scripsit  S.  Paulus.  In 
Christo  enim  viventes,  eius  Spiritu  a servitute  peccati  radicaliter  liberati  sunt  et 
in  regalem  dignitatem  restaurati.  Unde,  ceteris  paribus,  aptiores  fiunt  ad  regen- 
dum externum  mundum  ad  maius  bonum  tum  temporale  tum  aeternum;  immo  con- 
sociantur omnes,  etiam  laici,  regimini  Ecclesiae,  praesertim  in  eius  apostolatu.6 

4.  Populo  christiano  non  satis  est  sperare  Dei  hominumque  futurum  in 
Christi  regnum,  nec  illud  communione  divina  et  fraterna  divinoque  cultu  praefi- 
gurare. Terrestris  enim  Ecclesia  caelestem  non  tantum  nuntiare  et  praesignare 
debet,  sed  etiam  praeparare,  Spiritu  Christi  impugnando  in  se  et  in  mundo  tyran- 
nidem  diaboli,  peccati  et  mortis.  Nam  Christus,  usque  ad  consummationem  saeculi, 
per  Corpus  suum  mysticum  continuo  conatur  in  Dei  potestatem  redigere  creatu- 
ras, illas  eripiens  a servitute  « Principis  huius  mundi  ».  Ad  hoc  tendunt  variae 
formae  apostolatus,  etiam  indirecti,  « quoniam,  ut  scribit  apostolus,  non  est  nobis 
colluctatio  adversus  carnem  et  sanguinem,  sed...  adversus  mundi  rectores  tenebra- 
rum harum,  contra  spiritualia  nequitiae  in  caelestibus  ».7 

5.  In  illa  igitur  colluctatione,  maxime  semper  caveant  christifideles  ne  im- 
pugnando peccatum  et  errorem,  laedant  homines  peccantes  et  errantes,  qui  cum 
ipsis  subeunt  eorum  tyrannidem.  Ab  ista  quidem  tyrannide  nemo  in  praesenti  vita 
penitus  immunis  est,  liberarique  egent  omnes  et  plurimi  cupiunt.  Numquam  obli- 
visci debent  parabolarum  misericordiae  dictarum,8  nec  exemplorum  Christi  pu- 
blicanos et  peccatrices  fraterne  accipientis.  Quos  enim  Christus  liberavit,  per 
eos  vult  et  alios  liberare,  libertatisque  et  Regni  Dei  milites  facere.  De  peccato 
et  errore  vera  victoria  non  reportatur  nisi  in  hominum  mente  et  libero  arbitrio 
advenerit,  hominibus  vero  et  bono  scienter  et  libere  adhaerentibus. 

Hoc  firmiter  declarari  debet,  ut  solvatur  periculosa  ambiguitas,  quae  notioni 
regalis  muneris  inest,  et  ab  omnibus  agnoscatur  necessitas  « tolerantiae  ».  « Into- 
lerantia » vero  tum  fidem  offendit,  cuius  libertatem  negat,  tum  spem,  quae  in 


4 Cf.  Heb.  2,  6-8. 

5 Apoc.  5,  10. 

6 Cf.  paragraphi  25-26  schematis. 

7 Epb.  6,  12. 

8 Cf.  Luc.  15. 

gratia  divina,  non  in  coactione  confidit,  tum  caritatem,  cui  repugnat  quaevis 
fratrum  oppressio.  Stemus  oportet,  cum  fratribus  omnibus  in  « qua  libertate  Chri- 
stus nos  liberavit  ».9 

Hanc  declarationem,  quae,  a Concilio  edicta,  magni  momenti  esset,  praeser- 
tim sub  respectu  oecumenico,  colligere  conatus  sum  in  emendatione  secretario 
proposita. 

Propositio  emendationis. 

§ 24  - De  triplici  officio  regali , sacerdotali  et  prophetico  christi fidelium. 

Christus  a Deo  mundo  datus  est  ut  rex,  sacerdos  et  propheta,  et  hoc  triplici 
munere  exercet  suam  mediationem  per  opera  regalia,  sacerdotalia  et  prophetica 
Corporis  sui  mystici.  Et  hoc  quidem,  non  tantum  quatenus  est  Dei  Filius,  sed  etiam 
quatenus  est  homo  perfectus  novusque  Adam. 

In  primo  enim  Adamo  Deus  totum  humanum  genus,  ad  eius  imaginem  crea- 
tum, consociavit  suo  imperio  super  omnes  creaturas,  dicens:  « Replete  terram 
et  subiicite  eam,  et  dominamini  piscibus  maris  et  volatilibus  caeli,  et  universis 
animalibus  quae  moventur  super  terram  » ( Gen . 1,  28;  cf.  Ps.  8,  6-8;  Eccl.  17,  1-4). 
Quam  dominationem  homines  exercent  non  tantum  intellectu,  sed  etiam  manuum 
labore,  in  variis  artibus.  Deus  insuper  invitat  hominem  ad  disponendum  « orbem 
terrarum  in  aequitate  et  iustitia  » ( Sap . 9,  3),  quod  facere  non  posset  nisi  prius 
seipsum  disponere  libere  posset  in  aequitate  et  iustitia.  > 

Homo  tamen  per  inobedientiam  peccati  dominatum  illum  amisit,  nec  ipsum 
reparare  potest,  nisi  in  Christo  crucifixo  et  clarificato  (cf.  Hebr.  2,  5-9;  Rom.  5, 
12-21),  et  de  inimicis  nostris  scilicet  diabolo,  peccato  et  morte  (cf.  1 Cor.  15, 
20-28;  Rom.  8,  19-25)  in  saeculo  futuro  triumphante. 

Cuius  triumphi  et  regni  primitiae  iam  in  Christo  ad  dexteram  Patris  se- 
dente refulgent  {Coi.  1,  13-20),  quasi  christifideles  participant  vi  mortis  et  resur- 
rectionis baptismalis  (cf.  Rom.  6,  4-11;  Coi.  2,  12),  a peccati  servitute  radicaliter 
liberati  et  regimini  tum  Ecclesiae  tum  mundi  consociati  (cf.  Eph.  1,  18-23,  2, 
4-6;  Coi.  2,  9-10). 

Populo  tamen  christiano  non  satis  est  sperare  et  praefigurare  Dei  hominum- 
que futurum  in  Christo  Regnum,  sed  illud  praeparare  debet,  Spiritu  Christi 
debellando  in  se  et  in  mundo  tyrannidem  diaboli,  peccati  et  mortis  (cf.  Mt.  10, 
7-8;  Lc.  10,  17-18;  Eph.  6,  10-17). 

Cum  autem  in  praesenti  vita  ab  ista  tyrannide  penitus  immunis  nemo  sit, 
liberarique  omnes  aliquatenus  cupiant,  quantum  impugnandum  est  peccatum  et 
error,  tantum  cavendum  est  ne  homo  peccans  et  errans  impugnetur,  qui  sanan- 
dus potius  et  liberandus  est  (cf.  Lc.  15).  Quos  enim  Christus  liberavit,  per  eos 
vult  et  alios  liberare,  libertatisque  et  Regni  Dei  milites  facere.  De  malo  et  errore 
victoria  non  vere  reportatur  nisi  in  hominum  mente  et  libero  arbitrio  advenerit. 
Intolerantia  vero  offendit  tum  fidem,  cuius  fiber tatem  non  agnoscit,  tum  spem, 
quae  confidit  in  gratia  divina,  non  in  coactione,  tum  caritatem,  cui  repugnat 
quaevis  fratrum  oppressio.  Stemus  oportet,  cum  fratribus  omnibus,  in  « qua  liber- 
tate Christus  nos  liberavit  » (Gal.  4,  31  — 5,  1).  (Deinde  ponatur  actualis  textus). 

9 Gal.  4,  31  — 5,  1. 

Moderator-.  Loquatur  exc.mus  D.  Raphael  Calabria,  arch.  Bene- 
ventanus in  Italia. 

Exc.mus  P.  D.  RAPHAEL  CALABRIA 
Archiepiscopus  Beneventanus 

Em. me  Moderator , hanc  puto  necessariam  declarationem  ad  vitan- 
dum errorem  personae : sum  equidem  Beneventanus  archiepiscopus  in 
Italia nomen  mihi  tamen  non  Calabria , sed  Calabria! 

V enerabiles  Patres, 

Pauca  dicam  in  nn.  22  et  23  textus,  respicientia  potius  formam  re- 
dactionalem,  fusius  dein  agam  de  sensu  fidei,  de  quo  in  n.  24. 

1.  In  n.  22,  lin.  5,  populus  Dei  dicitur:  « in  communitatem  carita- 
tis et  veritatis  constitutus  ».  Ista  expressio  mihi  videtur  redolere  defini- 
tiones Ecclesiae  a Reformatis  datas:  caritas  enim  sine  addito  pro  cari- 
tate theologica  virtute  intelligi  posset...1  Scio  Vaticanum  I,  in  constitu- 
tione Vastor  Aeternus,  simili  uti  expressione.  Simili,  at  non  identica. 
In  constitutione  citata  legimus:  « Christus  ...  sanctam  aedificare  Eccle- 
siam decrevit,  in  qua,  veluti  in  domo  Dei  viventis,  fideles  omnes  unius 
fidei  et  caritatis  vinculo  continerentur  ».  In  Ecclesia  scii,  fideles  uniun- 
tur communi  vinculo,  externa  nempe  2 professione  fidei,  et  praxi  frater- 
nae caritatis. 

Textus  noster,  meo  humili  iudicio,  potest  ita  immutari:  « ...  ab  eoque 
in  communitatem  veritatis  et  fraternae  caritatis  constitutus  ». 

2.  In  n.  23,  lin.  11,  cum  describitur  inaequalitas  membrorum,  va- 
rietas quae  ex  diversitate  viarum  est  connumeratur  cum  varietate  ex  di- 
versitate fidelitatis.  Quid  importat  illa  diversitas  viarum?  Diversitatem 
status?  Si  ita,  connumeratio  non  mihi  videtur  congrua.  Diversitas  status 
enim  a voluntate  Dei  est,  imperfectionem  non  importat  et  ingreditur 
ipsam  constitutionem  populi  Dei;  e contra  diversa  fidelitas  a voluntate 
humana  est,  imperfectionem  notat  et  permissione  solummodo  divina,  in 
Ecclesia  de  facto  invenitur. 

3.  Ad  n.  24.  Agit  schema  in  pag.  8,  linn.  13  ss.,  de  fide  populi  Dei, 
illamque  merito  exhibet  ut  actum  liturgicum,  veluti  sacerdotalem;  et 
in  hunc  finem  immoratur  in  describendo  sensu  fidei  universi  populi 
christiani. 

Doctrina  de  sensu  fidei  in  revelatione  continetur  et  in  pluribus  magi- 
sterii documentis  illustratur. 

Paucis  ita  restringi  potest 3: 

1.  Fides  Ecclesiae,  seu  adhaesio  ipsius  verbo  Dei,  scripto  et  tradito, 

nonnisi  per  visibile  ministerium  pastorum  habetur  seu  per  magisterium 
cui  divinus  redemptor  depositum  concredidit  conservandum  et  authen- 
tice interpretandum.  Est  hic  divinus  veluti  sorites:  salutifera  professio 
et  invocatio,  fides,  auditus  fidei,  praedicatio,  divina  missio  apostolorum 
eorumque  successorum,  denique  verbum  Christi  revelatum...4 

2.  Gratia  externa  visibilis,  praedicatio  nempe  Ecclesiae,  invisibilem 
semper  gratiam  internam  connexam  habet,  quae  est  elementum  longe 
praecipuum,  et  causa  principalis  ipsius  adhaesionis.  Idem  Spiritus  veri- 
tatis infallibiliter  « conscientiam  fidei  »,  « sensum  fidei  » efformat  in 
grege  adunato  pastoribus.  Iste  sensus  fidei,  a Spiritu  excitatus,  omnes 
reddit  docibiles  Dei,  iuxta  verba  Christi  a Ioanne  relata  in  cap.  VI, 
vers.  44  et  45;  et  infallibiliter  obtinet  liberam  adhaesionem  totius  Ec- 
clesiae magisterio  docenti. 

3.  Fide,  caritate  et  donis  supernaturalibus  locupletatus,  sensus  fidei, 
quasi  supernaturalis  unctio,  toti  fidelium  coetui  semper  adest,  non  si- 
nens aliter  intelligere,  aliter  credere,  quam  ipse  Spiritus  per  apostolos 
et  successores  praedicaverat.  Conferantur  quae  in  1 Io  annis,  cap.  2, 
vers.  20  ss.  leguntur. 

4.  Sensus  fidei,  ut  supra  locupletatus,  non  solum  communis  adhae- 
sionis fidei  perseverantiam  tuetur  et  firmat,  sed  « ad  revelatarum  perfi- 
ciendam veritatum  cognitionem  infallibiliter  dirigit  »,  ita  Pius  XII  in 
constitutione  apostolica  Munificentissimus  Deus,  necnon  et  ad  perfec- 
tiorem et  ad  fideliorem  applicationem  earum  in  vita.  In  hoc  iuvatur 
exemplo  et  conversatione  aliorum,  sacerdotum  maxime  et  pastorum,  et 
consensu  coalescit,  sub  oculis  Ecclesiae,  multis  modis  vigilantis  et  inter- 
venientis. Quod  si  contigerit,  consensus  ille  iam  criterium  exstat  certum: 
doctrinam,  concorditer  creditam  tamquam  revelatam,  de  facto  in  depo- 
sito fidei  contineri. 

5.  Sensus  fidei  igitur  considerari  potest  in  ordine  ad  definitionem 
iam  factam,  ut  movens  ad  adhaesionem;  et  ante  definitionem  factam,  ut 
tendens  ad  explicitationem  doctrinae  iam  creditae. 

Agit  schema  de  sensu  fidei.  Quo  sensu ? Certe  agit  de  sensu  fidei 
quatenus  ordinatus  ad  explicitationem  doctrinae,  a lin.  20  ad  lin.  23. 
Sed 5 quid  dicendum  de  sensu  fidei  descripto  in  prima  et  secunda  periodo, 
a lin.  13  ad  19?  Videtur  hic  schema  agere  de  sensu  fidei  in  ordine  ad 
definitionem  iam  factam. 

Et  si  ita  est,  recte  dicitur  in  sensu  fidei  manifestari  indefectibilitas 
Ecclesiae  in  credendo,  potius  quam  infallibilitas.  Dum  enim  infallibilitas 
in  credendo  signat  doctrinam,  illamque  annuntiat  immunem  a quocum- 
que errore,  immo  et  a possibilitate  erroris;  indefectibilitas  in  credendo 
signat  adhaesionem  magisterio,  et  postulat  ut  tota  Ecclesia  semper  ac- 

cipiat  doctrinam  a magisterio  propositam,  illamque  semper  retineat.  Ipsa 
revera  manifestatur  in  perpetua  oboedientia  fidei,  quae  per  sensum 
fidei  obtinetur. 

Si  ita  est,  recte  etiam  dicitur,  in  secunda  periodo,  sensu  fidei  omnes 
fieri  docibiles  Dei,  disponi  nempe  ad  acceptandam  praedicationem;  recte 
igitur  citatur  Ioannes,  cap.  6,  vers.  45,  addita  tamen  citatione  saltem 
vers.  44. 

Unum  addo  6:  quoad  sacerdotium  universale,  perfecte  adhaereo  iis 
quae,  sapientia  et  prudentia  vere  pastorali,  dixit  Beatitudo  Paulus  II  ...7 
et  quae  docte  exposuit  em. mus  card.  Browne. 

Quoad  charismata,  mea  facio  dicta  et  vota  em.mi  card.  Ruffini  et 
exc.mi  arch.  Florit.  Dixi. 


In  textu  scripto  tradito : 1 Formula  Confessionis  Augustanae:  « Est  autem 
Ecclesia  congregatio  sanctorum  in  qua  Evangelium  recte  docetur  et  recte  admini- 
strantur sacramenta  ».  2 externa.  3 illam  recolo,  ut  mihi  tamen,  et  solum- 

modo mihi,  dictis.  4 (Franzelin,  De  divina  traditione,  thesis  XII).  5 Hisce 
positis:  schema  agit  de  sensu  fidei,  sed  sub  quonam  respectu?  Notetur:  iam  sola 
haec  legitima  interrogatio  dicit  textum  non  eminere  claritate,  ut  em. mus  card.  Ruf- 
fini nervose  diiudicavit.  Quidquid  sit:  a)  evidens  est  in  ultima  periodo,  a 
linn.  20-23,  agi  de  sensu  fidei  ad  explicationem  doctrinae  ordinato;  b).  6 Vide- 

tur, dixi.  Dubium  enim  aliquale  affert  nota  12,  signata  in  fine  primae  periodi. 
In  ea,  quae  legitur  pag.  14,  continentur  expressiones  quae  possent  in  alteram 
partem  inducere.  Loquitur  nota  de  diffusione  fidei  sine  addito,  de  unctione  .Spiritus 
qui  omnes  docet  simpliciter,  de  infallibilitate  Ecclesiae  in  credendo  et  similibus. 
Res  igitur  clarificanda.  Et  si  omnia  quae  dicuntur  in  textu  respiciunt  sensum  fidei 
ut  tendentem  ad  profundiorem  intelligentiam  veritatum  fidei  et  ad  explicitationem 
earum,  in  prima  periodo  tollatur  illud  « et  in  credendo  indefectibilis  » et  pona- 
tur « et  in  credendo  infallibilis  »;  in  secunda  periodo  vero  supprimatur  illud  « quo 
omnes  sunt  docibiles  Dei  » cum  citatione  Ioannis;  verba  enim  Christi  in  Ioanne 
nonnisi  sensui  fidei  ordinato  ad  adhaesionem  praedicationi  factae  referri  possunt. 
Si  aliter  sentiendum,  nota  eradicetur  vel  saltem  convenienter  purgetur.  7 patr. 
Chaldaeorum. 

Moderator'.  Legatur  emendatio  sequens. 

Secretarius  generalis'.  Emendatio  octava:  ad  art.  84:  pag.  192, 
lin.  8,  ante  initium  art.  84  (videatis  pag.  18,  n.  111  huius  fasciculi)  ... 
[ cf . pag.  266]. 

Exc.mus  P.  D.  FORTUNATUS  DA  VEIGA  COUTINHO 
Episcopus  tit.  Sagalassensis,  eoad.  Belgaumensis 

V enerabiles  Patres, 

In  opusculo  Emendationes  super  schema  nostrum,  in  parte  II,  pag.  11, 
linn.  8-9  haec  leguntur  i:  « Laici  insuper  aptitudine  gaudent,  ut  ad  quae- 
dam munera  ecclesiastica,  ad  finem  spiritualem  exercenda,  ab  hierarchia 
adsumantur  ». 

Humiliter  proponere  vellem  necessitatem  melius  enucleandi  et  am- 
pliandi hanc  aptitudinem  laicorum  propter  has  2 duas  rationes: 

Prima  ratio:  ut  in  praxim  deducatur  id  quod  in  doctrina  revelata 
adumbratur;  secunda  ratio:  propter  rationes  pastorales. 

Pauca  de  unaquaque  ratione.  De  prima.  S.  Paulus  in  epistola  ad 
Rom.  12,  6-8,  scribit:  « Sicut  in  uno  corpore  multa  membra  habemus, 
omnia  autem  membra  non  eumdem  actum  habent,  ita  multi  unum  cor- 
pus sumus  in  Christo,  singuli  autem  alter  alterius  membra  ».  Idem  fu- 
sius exponit  apostolus  in  epistola  I ad  Corinthios,  cap.  12,  ubi  inter 
alia  legitur:  « Divisiones  vero  gratiarum  sunt,  idem  autem  Spiritus.  Et 
divisiones  operationum  sunt,  idem  vero  Deus  qui  operatur  omnia  in 
omnibus  ». 

Ex  his  textibus  constat  S.  Paulum  in  mentem  revocare  christifideles 
praeditos  esse  charismatibus,  aliis  ab  aliis  diversis,  stabilibus  quae  in  uti- 
litatem omnium  uti  oportet. 

Secunda  ratio  quae  in  favorem  theseos  meae  militat  est  pastoralis. 
Ubique  terrarum,  praesertim  in  Asia,  Africa  et  America  Meridionali, 
quaeruntur  hodie  laici  qui  adiumentum  praestent  sacerdotibus  quorum 
numerus  proh  dolor  in  dies  minuitur.  Unum  remedium  huic  gravissimae 
situationi  esset  certo  restauratio  diaconatus  permanentis  de  quo  iam 
fuse  locuti  sunt  plures  Patres  in  hac  aula  conciliari .3 

Salvo  semper  iure  illud  restaurandi,  mihi  videtur  etiam  aliud  reme- 
dium esse  quod  consistit 4 in  concedendo  laicis  facultates  ampliores  quin 
necessario  promoveantur  ad  « clericatum  ». 

Nullo  modo  hoc  est  novum  in  Ecclesia 5 C.I.C.  ...6  in  can.  145  hoc 
modo  definit 7:  « Officium  ecclesiasticum  lato  sensu  est  quodlibet  mu- 
nus quod  in  spiritualem  finem  legitime  exercetur  ». 

Nec  est  ignotum.  In  territoriis  Missionum,  v.  g.  in  ecclesiis  et  ora- 
toriis quae  ab  ecclesia  principali  dependent  et  ubi  parocho  possibile  sem- 

per  non  est  singulis  dominicis  ...8  Missam  celebrare,  catechistae  una 
cum  populo  aliquas  preces  fundunt. 

Id  quod  reapse  fit  in  multis  regionibus,  Concilium  nostrum  Oecu- 
menicum  V aticanum  II 9 posset  affirmatione  quadam  dogmatica  firmare 
et 10  applicationem  principii  enuntiati  relinquere 11  conferendis  episco- 
palibus. 

Alia  argumenta  ad  sustinendam  propositionem  meam,  brevitatis  cau- 
sa f1  tradam  secretariatui  una  simul  cum  tota  paragrapbo,  quae  inseri 
posset 13  in  nostra  constitutione  loco  tantum  duarum  linearum  quae  illic 
inveniuntur ,14  Et  dixi. 


In  textu  scripto  tradito-.  1 legitur.  2 deest.  3 deest.  4 consistere. 
5 deest.  6 ait.  7 deest.  8 et  diebus  de  praecepto.  9 a Concilio  no- 
stro. 10  firmari.  11  relinquendo.  12  deest.  13  inserenda.  14  pau- 
carum tantum  linearum. 

Appendix-,  ad  novum  textum  de  laicis  in  specie  {Emendationes,  Pars  II, 
pag.  11,  linn.  8-10),  loco  « Laici  insuper  aptitudine...  hierarchia  adsumuntur  », 
legere  in  paragrapho  speciali:  « Laici  insuper  aptitudine  gaudent  ut  ad  quaedam 
munera  in  finem  spiritualem  exercenda  advocentur.  Iam  in  primaevis  Ecclesiae 
temporibus  Spiritus  Sanctus  dona  et  munera  elargiebatur  quibusdam  fidelibus, 
qui  inter  ministros  ecclesiasticos  cuiusvis  gradus  non  connumerabantur.  Et  idem 
Spiritus  nobis  in  mundanarum  rerum  adiunctis,  novas  servitii  culturalis  et  carita- 
tis erga  proximum  formas,  ab  hierarchia  ecclesiastica  instituendas,  tempore  oppor- 
tuno suggerere  atque  concredere  potest  ».  Ita  melius  apparet  et  momentum  illo- 
rum munerum  et  fundamentum  eorum. 


8 

Exc.mus  p.  d.  ioseph  bartholomaeus  evangelisti 

Archiepisco pus-episcopus  Meerutensis 
V enerabiles  Patres, 

Loquor  quidem  brevissime  nomine  aliquorum  episcoporum  Indiae, 
Pakistan,  Cinae  et  Indonesiae.1 

Aliquid  dicendum  habeo  circa  expressionem  « populus  Dei  »,  quae 
invenitur  in  titulo  cap.  III  de  Ecclesia  et  aliquoties  in  eodem  capite. 

Haec  expressio  « populus  Dei  »,  inter  christianos  intelligitur  sensu 
biblico  et  omnino  proprio;  sed  apud  non-christianos,  talis  expressio 
« populus  Dei  » adhibita  ad  indicandum  populum  christianum,  sonat 
quasi  exclusiva,  et  certo  certius  illis  causa  erit  magnae  offensionis  et 
angoris,  quasi  illi  essent  non  populus  Dei,  sed  populus  diaboli.  Hoc 
autem  difficilior  reddet  conamina  nostra  missionaria  apud  non-christia- 

nos,  et  frustrabit  unam  ex  intentionibus  nostri  Concilii.  Concilium  enim 
nostrum,  pastorali  voce  nuntium  Christi  mittere  desiderat  non  tantum 
ad  christianos,  sed  etiam  ad  illas  innumerabiles  multitudines,  speciatim 
in  missionum  regionibus,  quae  christianae  quidem  non  sunt,  sed  a Deo 
diliguntur,  et  illuminantur  in  bunc  mundum  venientes,  et  pro  ipsis  sicut 
pro  nobis  Christus  in  cruce  pependit.  Ideoque  ab  omni  verbo  abstinere 
debemus  quod  illos  offensurum  iri  praevideatur  et  illis  ingressum  in  re 
gnum  Dei  magis  arduum  reddat. 

Non  christiani  in  Africa,  India  etc.  bene  noverunt  permultos  chri- 
stianos in  Europa,  America  et  alibi  non  esse  in  concreto  2 « genus  elec- 
tum, regale  sacerdotium,  gentem  sanctam,  populum  acquisitionis  »,  sed 
magnos  peccatores,  « propter  quos  saepe  nomen  Dei  blasphematur  in 
gentibus  ».  Et  ipsis,  procul  dubio,  magnum  scandalum  sunt  in  eorum  via 
ad  Christum. 

Ideoque,  cum  S.  B.  Cheikho  Paulo  II,  patriarcha  Babylonensi  Chal- 
daeorum, hanc  mutationem  suggero,  quae  fortasse  est  humilior  et  minus 
poetica,  sed  utique  verior,  et  quae  non  christianis,  nullo  modo  offensio- 
nem afferet.  Loco  igitur  3 huius  expressionis  « de  populo  Dei  et  specia- 
tim de  laicis  »,  dicatur  simpliciter  « De  populo  christiano  et  speciatim 
de  laicis  ».  Atque  eodem  modo,  talis  expressio  mutanda  videtur  quoties 
in  hoc  capite  occurrit. 

Praeterea  in  pag.  8,  lin.  4,  dicitur:  « Christifideles  cum  Christo,  qui 
principem  huius  mundi  devicit  et  cui  servire  regnare  est,  in  libertate 
filiorum  Dei  regnant  et  sui  abnegatione  vitaque  sancta  regnum  peccati 
in  seipsis  et  in  aliis  impugnant  ». 

Qui  sunt,  quaeso,  isti  christifideles,  de  quibus  tam  pulchra  et  prae- 
clara, hic,  modo  indicativo,  affirmantur?  Num  de  omnibus  ...4  haec  asse- 
runtur? Si  ita  est,  tunc  propositio  haec  ex  parte  videtur  falsa,  sicut  patet 
ex  modo  vivendi  plurimorum  christianorum,  qui  certe  sancti  vocari  non 
possunt.  Si  de  bonis  christifidelibus  haec  asseruntur,  tunc  melius  dicere- 
tur: « Boni  christifideles,  qui  sincero  corde  vitam  aeternam  consequi 
volunt,  una  cum  Christo,  qui  principem  huius  mundi  devicit  et  cui  ser- 
vire regnare  est,  ut  in  libertate  filiorum  Dei  regnent,  sui  abnegatione 
vitaque  sancta,  regnum  peccati  in  seipsis  et  in  aliis  impugnant  ». 

Cetera  secretario  generali  tradidi .5  Dixi. 


In  textu  scripto  tradito : 1 Loqui  desidero  nomine  6 episcoporum,  quorum 
nomina  in  fine  inveniuntur.  2 deest.  3 deest.  4 christifidelibus. 

5 Nota:  paucis  abhinc  annis  S.  Sedes  removit  a precibus  irenicis  F.  VI  Maioris 
Hebdomadae,  expressionem  « perfidis  iudaeis  »,  et  a consecratione  SS.  Cordi  Iesu 
expressionem  aliquatenus  offensivam  mahumedanis  et  iudaeis.  Insuper,  in  eadem 

pag.  8,  linn.  8-10,  dicitur  « (Christifideles)  munus  Christi  sacerdotale,  propheti- 
cum et  regale  quodammodo  participantes,  mundatum  eius  novum  et  maximum 
observant  ».  Meo  humili  iudicio,  melius  diceretur:  « toto  corde  observare  conen- 
tur  » vel  « observent  ».  Ratio  est  evidens. 

Moderator-.  Nunc  transitus  fit  ad  cap.  IV  schematis  de  Ecclesia , 
quod  inscribitur  de  vocatione  ad  sanctitatem  in  Ecclesia  ... 


9 

Em. mus  P.  D.  PAULUS  card.  RICHAUD 
Archiepiscopus  Burdigalensis 

Venerabiles  Patres , 

Circa  cap.  IV  huius  schematis,  duas  observationes  velim  proponere. 

1.  Inter  media  ad  sanctitatem  et  etiam  quoad  praxim  consiliorum 
evangelicorum,  textus  videtur,  ni  fallor,  non  satis  ad  lucem  prodere 
poenitentiam  ipsam  seu  mortificationem. 

Certo  certius  christiani,  qui  tam  in  votis  quam  extra  status  perfec- 
tionis, sequuntur  vias  castitatis,  paupertatis  et  oboedientiae,  de  facto, 
ponunt  innumeros  actus  abnegationis,  moderationis  et  patientiae. 

Sed  optarem  ut  poenitentia  qua  talis,  in  quantum  est  aliqua  defensio 
et  reparatio  relate  ad  peccatum,  mentionem  expressam  obtineat  in  isto 
capite  nostri  schematis. 

Nam  in  hac  materia,  redemptor  ipse  noster  singularia  exempla  nobis 
dedit,  tam  in  deserto  quam  in  Passione.  Aliunde,  primitivae  generatio- 
nes christianae  sese  dederunt  sub  consiliis  expressis  apostolorum,  ad  vigi- 
lias, ad  ieiunia  et  ad  diversas  macerationes.  Diebus  nostris  adhuc,  quot 
sunt  Congregationes  et  Ordines  religiosi,  qui,  ex  institutione  et  cum 
approbatione  Ecclesiae,  se  ostendunt  ferventes  in  aliqua  praxi  afflictiva 
et  aperte  manifestant  verum  scopum  expiationis  pro  peccatis  et  feliciter 
intendunt  praebere  aliquam  compensationem  erga  Dominum  coram  sen- 
sualitates in  mundo  pervagatas. 

Denique,  venerabiles  Patres,  non  possumus  oblivisci  innumeros  aegro- 
tos et  infirmos  qui  saepe  saepius  offerunt  ad  bonum  Ecclesiae  et  ad  sa- 
lutem animarum  suos  morbos  et  dolores  in  unione  cum  Christo  patienti. 
Inter  eos,  multi,  ex  invitatione  formali  nostri  Papae,  feliciter  regnantis, 
nunc  dirigunt  suam  intentionem,  sane  meritoriam,  versus  ad  nostros 
labores  Conciliares. 

Sic  Ecclesia,  ut  patet,  non  solum  habet  missionem  apostolicam,  sed 

quoque,  ut  iam  dixi  in  hac  venerabili  aula,  missionem  orationis  et,  hodie 
adiungo,  missionem  poenitentiae. 

2.  Bene  declaratur  et  exacte  exponitur  in  n.  35  quod  praxis  consi- 
liorum evangelicorum  diffunditur  et  influxu  caritatis  et  a consecratione 
speciali  atque  authentica  per  professionem  religiosam.  Hoc  est  elemen- 
tum primordiale  in  vita  religiosa. 

Attamen  textus  videtur  dicere  quod  praxis  consiliorum  est  causa 
ipsa  et  motivum  huius  consecrationis  ad  Deum.  Existimo,  e contra, 
quod  consecratio  totalis  in  amorem  Christi  religiosi  vel  religiosae  con- 
stituit rationem  ipsam  pro  qua  accipiunt  vitam  conformem  evangelicis 
consiliis. 

Talis  donatio,  inspirata  a Deo  et  ab  Ecclesia  firmata,  non  est  nisi 
responsio  voluntaria  ac  plena  ad  amorem  Dei  ipsius.  Proinde  mihi  vi- 
detur esse,  psychologice  et  theologice,  principium  totius  vitae  religio- 
sae. Ex  ea  sumunt  suum  valorem  supernaturalem,  immo  apostolicum, 
omnes  activitates  religiosorum  et  religiosarum,  etiam  activitates  quae 
speciem  simpliciter  profanam,  nempe  scientificam,  vel  inferiorem,  nem- 
pe materialem,  possunt  prae  se  ferre,  praesertim  si  religiosi  et  religiosae 
hanc  virtualitatem  suae  vocationis  et  consecrationis  saepe  in  memoria 
retineant. 

Quidam  dixerunt:  « Nihil  profanum,  nisi  peccatum  ».  Saltem  verum 
est  quod  omnes  actiones,  imperatae  ab  anima  Domino  consecrata,  pos- 
sident, coram  oculis  Dei,  aliquid  sacram  atque  efficax  pro  gloria  divina 
et  pro  diffusione  regni  Christi  Iesu.  Dixi. 


10 

Em.mus  P.  D.  RADULFUS  card.  SILVA  HENRIQUEZ 
Archiepiscopus  S.  lacobi  in  Chile 

Venerabiles  Patres, 

Loquor  nomine  50  episcoporum  ex  America  Latina.  Caput  de  voca- 
tione ad  sanctitatem  in  Ecclesia  nobis  placet,  non  quia  careat  defectibus, 
sed  quia  materia  in  eo  contenta  valde  inservit  ad  ipsum  mysterium  Ec- 
clesiae amplius  explanandum. 

1.  Nobis  placet  quod  detur  caput  speciale  de  sanctitate;  nam  post- 
quam in  duobus  capitibus  de  constitutione  hierarchica  Ecclesiae  et  de 
laicis  in  specie  actum  est  de  sacramento  Ecclesiae  ut  institutione  salutis, 
oportebat  agere  de  effectu  praecipuo  istius  sacramenti  generalis,  seu  de 
meta  ipsius  institutionis  salutis,  quae  est  revera  sanctitas. 


24 

Nostris  temporibus  familia  humana  ad  duo  fertur  extrema:  sunt 
enim  homines  qui  magnis  fruuntur  bonis  huius  mundi  dum  alii,  certo 
longe  numerosiores,  angustiis  oeconomicis  obruuntur.  Ambo  in  magno 
periculo  inveniuntur  ut,  rebus  materialibus  nimis  implicati,  obliviscan- 
tur vocationem  christianam  quaerendi  primum  Regnum  Dei. 

2.  Nobis  placet  quod  de  vocatione  omnium  omnino  christifidelium 
ad  sanctitatem  loquatur.  Omnes  enim  vocantur  ad  opera  sanctitatis  fa- 
cienda in  spiritu  libertatis  et  amoris  ...\  Unicuique  data  est  lex  Domini: 
« Estote  ergo  vos  perfecti  sicut  Pater  vester  perfectus  est  » ...2.  Omni- 
bus dictum  est:  « Beati  pauperes  spiritu,  beati  qui  esuriunt  et  sitiunt 
iustitiam,  beati  mundo  corde,  beati  qui  persecutionem  patiuntur  prop- 
ter iustitiam  » ...3.  Ista  vero  vocatio  ad  perfectionem  non  necessario  extra 
mundum  sed  in  mundo  quoque  prosequenda  est.  Unusquisque  in  quo 
vocatus  est,  in  hoc  permaneat  apud  Deum...4 

3.  Nobis  placet  quod  agatur  de  vita  consiliorum  in  suo  contextu 
ecclesiali,  una  cum  universali  vocatione  ad  sanctitatem.  Nam  viget  quan- 
doque apud  nonnullos  fideles  persuasio  sanctitatem  esse  reservatam  solis 
religiosis  vel  sacerdotibus;  quod  quidem  non  est  sine  pravis  consectariis 
pro  vita  christiana  fidelium.  Ad  veram  doctrinam  positive  inculcandam 
multum  iuvabit  et  de  vocatione  omnium  fidelium  ad  sanctitatem  et  de 
professione  consiliorum  simul  id  est  in  isto  capite  tractare.  Etenim  de 
via  consiliorum  agendo  una  cum  communi  vocatione  ad  sanctitatem  pro 
utraque  parte  emolumenta  exsurgunt  non  spernenda.  Sic  vita  consiliorum 
melius  apparet  ut  charisma  ad  perhibendum  testimonium  eschatologicum 
pro  communitate  christiana,  unde  facilius  ista  transcendere  potest  opa- 
citatem rerum  mundanarum.  Et  sic  ipsi  consecrati  in  observantia  con- 
siliorum profundius  memores  erunt  sui  muneris  in  Ecclesia,  ita  ut  eo- 
rum conamina  ad  perfectionem  appareant,  non  ut  officium  simpliciter 
personale  vel  alicuius  coetus,  sed  ecclesiale  seu  totius  christianae  com- 
munitatis. Unde  religiosi  considerabuntur  non  ut  privilegiati  in  Eccle- 
sia, sed  ut  privilegium  Ecclesiae;  vel,  uti  aliquis  dixerit,  non  ut  potentia 
in  Ecclesia  sed  ut  potentia  Ecclesiae. 

De  cetero,  ipse  status  religiosus,  si  in  tali  capite  consideratur,  non 
ostendetur  ut  quid  iuridicum,  quod  quidem  etiam  considerandum  est 
sed  in  alio  schemate,  sed  potius  ut  vita  charismatica  semper  in  Ecclesia 
exsistens  ac  de  eius  essentia  procedens.  Immo  exemptio  ipsa  potius  quam 
privilegium  canonicum  describi  poterit  ut  aliqua  concretizatio  ipsius 
episcopalis  collegialitatis.  Ad  hoc  enim  et  quo  melius  necessitatibus  to- 
tius dominici  gregis  provideatur,  Summus  Pontifex,  ut  caput  collegii  epi- 
scoporum, aliquod  perfectionis  institutum  aut  personas  singulas  ad  bo- 
num totius  christianae  communitatis  specialiter  ordinare  potest.  Et  sic 

exemptio  non  erit  aliquid  ab  episcopis  alienum,  sed  potius  etiam  ab  eis 
dependens  et  indicans  eorum  totius  Ecclesiae  sollicitudinem. 

4.  Quamquam,  denique,  sensum  et  materiam  istius  capitis  approba- 
mus, nonnulla  tamen  censemus  in  eo  deficere.  Desideratur  in  initio  capi- 
tis descriptio  sanctitatis,  quae  non  sit  solum  extrinseca  imitatio  Christi, 
sed  ipsa  eius  vita  quae  evolvi  debetur  in  novo  homine  conmortuo  et  con- 
resuscitato.  In  paragrapho  de  mediis  ad  sanctitatem  videntur  nonnulla 
deesse,  uti  e.  g.  oratio,  mortificatio,  labor  quotidianus  ...5.  In  paragrapho 
de  multiformi  unius  sanctitatis  exercitio,  melior  ac  profundior  distinctio 
esset  secundum  distinctas  gratias  sacramentales,  ita  ut  non  praeterirentur 
neque  infirmi  neque  poenitentes.  Insuper  autem  descriptio  sanctitatis  se- 
cundum gratiam  Eucharistiae,  ansam  praeberet  indicandi  aspectum  com- 
munionis in  sanctitate,  de  quo  siletur  in  capite. 

Notanda  nobis  venit  etiam  aliqua  omissio.  Loquendo  de  sanctitate 
nihil  dicitur  de  sanctis.  Inclusio  istius  tractationis  daret  capiti  saporem 
magis  historicum,  exemplar  pro  omnibus  de  possibilitate  sanctitatis,  op- 
portunitatem bene  moderandi  cultum  sanctorum  inter  fideles  et  aliquam 
brevem  visionem  Ecclesiae  caelestis.  Talis  inclusio,  in  fine  capitis,  trans- 
itum parare  posset  ad  caput  de  B.  Maria  Virgine,  sanctorum  omnium 
regina,  ac  pereminens  totius  Ecclesiae  sanctitatis  exemplar  et  Mater  divi- 
nae gratiae.  Dixi. 


In  textu  scripto  tradito-.  1 ( Gal . 5,  1).  2 ( Mt . 5,  48).  3 (Mt.  5,  3-10). 

4 {Gal.  5,  13).  5 etc. 

Elenchus  V atrum  nomine  quorum  locutus  est: 

Cuba:  Eduardo  Boza  Masvidal,  aux.  de  la  Habana;  Costa  Rica : Enrique  Bo- 
lanos, ob.  de  Alajuela;  Ecuador:  Candido  Rada  S.,  ob.  de  Guaranda;  Mejico:  Ser- 
gio Mendez,  ob.  de  Cuernavaca;  Uruguay:  Luis  Baccino,  ob.  de  San  Jose  de 
Mayo,  Roberto  Caceres,  ob.  de  Melo,  Marcelo  Mendiharat,  ob.  eoad,  de  Salto, 
Orestes  Nuti,  ob.  de  Canelones,  Carlos  Partelli,  ob.  de  Tacuarembo,  Humberto 
Tonna,  ob.  de  Florida,  Alfredo  Viola,  ob.  de  Salto;  Argentina:  Antonio  Aguirre, 
ob.  de  S.  Isidro,  Moises  Blanchoud,  ob.  de  Rio  Cuarto,  Alberto  Devoto,  ob.  de 
Goya,  Antonio  Quarracino,  ob.  de  Nueve  de  Julio,  Jorge  Kemerer,  ob.  de  Po- 
sadas,  Manuel  Tato,  ob.  de  Santiago  dei  Estero,  Vicente  Zaspe,  ob.  de  Rafaela; 
Raraguay:  Anibal  Maricevich,  ob.  eoad,  de  Villarrica;  Bolivia:  Armando  Gu- 
tierrez,  ob.  aux.  de  la  Paz;  EI  Salvador:  Pedro  Amoldo  Aparicio,  ob.  de  San  Vi- 
cente; Vanama:  Jose  Carrizo,  ob.  de  Chitre,  Tornas  A.  Clavel,  ob.  de  David; 
Colombia:  Baltasar  Alvarez,  ob.  de  Pereira,  Bernardo  Arango,  Barrancabermeja, 
Miguel  Angel  Builes,  ob.  de  Santa  Rosa,  Arturo  Duque  Villegas,  arz.  de  Mani- 
zales,  Jose  Joaqum  Flores,  ob.  de  Duitama,  Jorge  Giraldo,  ob.  de  Pasto,  Miguel 
Antonio  Medina,  ob.  aux.  de  Medellln,  Eusebio  Septimio  Mori,  ob.  de  Riohacha, 
Angel  Ocampo  B.,  ob.  de  Tunja,  Jose  Antonio  Perez,  pref.  ap.  de  S.  Andres 
y Providenda,  Ruben  Restrepo,  ob.  de  Ibague,  Pedro  Jose  Rivera,  ob.  de  San  Gil, 

Vicente  Roig  y Villalba,  vic.  ap.  de  Valledupar,  Hector  Rueda  H.,  ob.  de  Bu- 
caramanga,  Rafael  Sarmiento,  ob.  de  Ocana,  Camilo  Crous,  vic.  ap.  de  Sibun- 
doy,  Alfonso  Uribe,  ob.  aux.  de  Cartagena,  Raul  Zambrano,  ob.  de  Facatativa; 
Chile-.  Alberto  Rencoret,  arz.  de  Puerto  Montt,  Emilio  Tagle,  arz.  de  Valparaiso, 
Enrique  Alvear,  ob.  aux.  de  Talea,  Vladimiro  Boric,  ob.  de  Punta  Arenas,  Jose 
Luis  Castro,  ob.  de  San  Felipe,  Alejandro  Duran,  ob.  de  Ancud,  Teodoro  Euge- 
nln,  ob.  tit.  de  Gerisso,  Juan  Francisco  Fresno,  ob.  de  Copiapo,  Francisco  Gil- 
more,  vic.  castr.  de  Chile,  Guillermo  Carlos  Hartl,  vic.  ap.  de  la  Araucanla, 
Eladio  Vicuna,  ob.  de  Chillan,  Alejandro  Menchaca  Lira,  ob.  tit.  de  Pinara,  Ber- 
nardino  Pinera,  ob.  de  Temuco,  Jose  Manuel  Santos,  ob.  de  Valdivia,  Augusto 
Salinas,  ob.  de  Linares,  Francisco  Valdes,  ob.  de  Osorno,  Francisco  Valenzuela, 
Antofagasta. 

Moderator : Legatur  emendatio  sequens. 

Secretarius  generalis : Emendatio  nona:  ad  art.  85  et  86:  Art.  85 
et  86  e textu  huius  capitis  extrahantur  ac  ponantur  tamquam  appendix 
ad  universam  constitutionem  de  sacra  Liturgia,  sub  titulo:  « Concilii 
Vaticani  II  de  calendario  recognoscendo  declaratio  ».  (Videatis  pag.  19, 
nempe  appendicem  huius  fasciculi). 

11 

Exc.mus  P.  D.  VILLELMUS  SCHOEMAKER 
Episcopus  Purvoker  tensis 

V enerabiles  Patres  omnes,  et  praesertim  in  ministerio  episcopa- 
tus collegae, 

Loquar  de  mandato  et  nomine  conferentiae  episcopalis  in  Indonesia, 
et  30  episcopi  et  Patres  conciliares  interventionem  subscripserunt. 

In  genere  laudare  volumus  caput  hoc,  quod  specialem  vocationem  re- 
ligiosorum collocat  intra  limites  « vocationis  generalis  ad  perfectionem  », 
quae  omnibus  christianis  est  communis.  Hoc  procedendi  modo,  etsi  etiam 
incommoda  sua  habeat,  apte  vitatur  ne  ideale  religiosorum  disiungatur 
ab  ideali  communi  christiano,  sed  e contra  appareat  tamquam  specialis 
forma  vocationis  universalis. 

Specialis  forma  haec  quaeritur  in  eo  quod  religiosi  profitentur  « con- 
silia evangelica  » et  propterea  mysterium  sanctitatis  christianae  eschato- 
logicum  clarius  manifestant.  Haec  nobis  videntur  laudanda. 

Quamquam  etiam  profitemur,  quod  schema  constitutionis  non  potest 
esse  ad  modum  tractatus  exhaustivi,  tractans  « de  omni  re  scibili  et  de 
quibusdam  aliis  » hac  in  re,  tamen  textus  noster  in  quibusdam  corrigen- 
dus esse  videtur.  Sunt  nonnulla  generalia,  et  plura  particularia,  quorum 
praecipua  hic  delineabimus,  dum  cetera  scripto  trademus. 

Generalia. 

1.  Textus  noster  saepissime  adhibet  vocabulum  « sanctitas  ».  Iam- 
vero  vox  saepius  iterata  fastidium,  immo  et  nauseam  provocare  potest. 
Accedit  hoc  vocabulum  hic  praesertim  1 adhiberi  in  sensu  potius  mora- 
listico  et  statico.  Sanctitas  hic  identificatur  cum  perfectione  actionum  et 
perfectio  describitur  hac  nota:  « Perfectus  est  ille  cui  nihil  in  ordine 
morali  deest  » ...2.  Iamvero  usus  tam  unilateralis  huius  vocabuli  obstat 
utilitati  pastorali  et  oecumenica  textus  nostri. 

In  Sacra  Scriptura  enim  « sanctitas  » primarie  est  proprietas  « populi 
Dei  » et  membrorum  eius,  quae  a Deo  ipso  sibi  consecrantur.  Sanctitas 
ergo  imprimis  est  « donum  Dei  ».  Secundarie  deinde  significat  perfec- 
tionem actionum  ac  intentionum,  quibus  huius  populi  membra  realizant 
id  quod  per  gratiam  Dei  iam  sunt.  Sanctitas  ergo  vitae  christianae  hac  in 
terra  numquam  est  perfecta  sed  consistit  in  studio  continuo  magis  ma- 
gisque respondendi  vocationi  et  invitationi  divinae.  Christiani  vocantur, 
ut  paradoxe  dicam,  non  tam  ut  sancti  sint,  quam  ut  se,  peccatores  cum 
sint,  continuo  sanctificent  ...3,  immo  continuo  a Deo  sanctificari  se  sinant. 

Haec  observatio  est  maximi  momenti  pastoralis.  Christiani  enim  se- 
ipsos  cum  suis  miseriis  ac  defectibus  vix  recognoscunt  in  statica  illa  sancti- 
tate « consummatae  perfectionis  »,  quae  in  textu  supponitur.  Quapropter 
textus  eos  movere  non  poterit. 

Est  etiam  magni  momenti  oecumenici.  Christiani  enim  ex  Reforma- 
tione difficile  intelligent  id  quod  in  hoc  schemate  « sanctitas  » vocatur, 
nisi  haec  sanctitas  actionum  expresse  coniungatur  cum  sanctitate  obiec- 
tiva  « populi  Dei  ». 

Quapropter  totus  n.  28  et  initium  n.  29  denuo  ita  est  componendus, 
ut  dimensio  obiectiva  et  ecclesialis  sanctitatis  eiusque  dynamismus  ex- 
pressius in  lucem  ponantur...4 

2.  Textus  noster  recte  inculcat,  sanctitatem  christianam  consistere 
in  dilectione  Dei  et  proximi.  Hoc  utilissimum  est,  quia  non  raro  sanctitas 
consistere  putatur  in  multiplicibus  observantiis  et  exercitiis  spiritualibus, 
qui  est  error  pharisaeorum.  Sed  tamen  haec  veritas  usque  ad  satietatem 
in  textu  iteratur,  quod  minus  placet. 

Textus  noster  ita  premit  dilectionem,  ut  vix  mentionem  faciat  fidei 
et  spei.  Hae  tamen  virtutes  theologales  vitam  christianam  viatoris  pro- 
funde characterizant.  Illarum  ergo  mentio  expresse  est  facienda. 

Tandem  imago  dilectionis  in  textu  nostro  manet  valde  abstracta. 
Evolvatur  aliquantulum,  illam  concrete  consistere  in  gratitudine,  in  pa- 
tientia, in  perficiendo  « obligationes  status  vitae  uniuscuiusque  nostro- 
rum »,  in  sublevandis  proximis  non  solum  ut  vitam  aeternam  acquirant, 
sed  etiam  ut  vitam  terrenam  ducere  possint  « homini  dignam  »...5 

Specialia. 

Plerumque  scripto  tradam,  quatuor 6 tamen  volo  observare,  prae- 
sertim quoad  statum  religiosum. 

1.  Conferre  videtur,  si  non  loquimur  de  « statu  perfectionis  acqui- 
rendae » ( pag . 20  7),  sed  potius  de  « statu  imitationis  Christi,  secundum 
consilia  evangelica  ».  Prior  enim  titulus,  etsi  historice  explicabilis,  iam 
non  bene  intelligitur.  Omnis  enim  christianus  versatur  in  statu,  in  quo 
ad  perfectionem  adniti  debet.  Altera  autem  apte  exprimit,  tum  ideale 
non  esse  aliquam  abstractam  perfectionem,  sed  vivam  Christi  personam, 
tum  quod  consilia  evangelica  constituunt  « specificam  » vitae  religiosae 
formam. 

2.  Modus  quo  paupertas  et  virginitas  describuntur,  etsi  non  omni 
ex  parte  perfectus,  tamen  placet.  E contra  descriptio  oboedientiae 
{pag.  20  8)  omnino  deficit.  Unilateraliter  enim  reflectit  unum  tantum 
ideale  oboedientiae,  scii,  benedictinum,  alii  autem  Ordines  oboedientiam 
saepe  aliter  concipiunt.  Quoad  oboedientiam  non  exprimitur  qua  ratione 
sit  signum,  sicut  apte  fit  quoad  cetera  vota.  Scribatur  ergo  fere  hoc  modo: 
« Denique  oboedientia,  qua  christianus  se  in  communitatem  inserit  a 
praeposito  vice  Ecclesiae  et  Christi  directam,  et  omnium  ad  imaginem 
Christi  “ servus  factus  ” ...9  disponibilem  se  praebet  ad  munera  sibi  in 
communitate  et  in  Ecclesia  obvenientia,  praelibatio  est  illius  consumma- 
tionis, in  qua  omnia  subiecta  erunt  Christo  seipsum  Patri  subicienti, 
“ ut  sit  Deus  omnia  in  omnibus  ” ...10  ». 

3.  N.  33  ...u  recte  inculcat  abnegationem  sui  esse  characteristicum 
vitae  religiosae,  et  hanc  abnegationem  significare  « novam  vitam  ».  Sed 
desideratur  quod  haec  abnegatio  ...12  inde  ab  initio  stat  sub  signo  « re- 
surrectionis in  Christo  iam  peractae  »,  ideoque  in  hac  terra  fructum 
gaudii  parere  nata  est.  Scribi  itaque  fere  tali  modo  poterit:  « Ex  virtute 
enim  ac  dilectione  Christi,  qui  per  mortem  transivit  ad  vitam,  seipsos 
et  saecularia  desideria  abnegantes  et  Domini  exinanitionem  imitantes, 
gaudio  et  pace  et  libertate  filiorum  Dei  fruentur  quapropter  per  proprium 
statum  in  Ecclesia  novam  vitam  novae  creaturae  manifestant  et  regni 
futuri  arrham  ostendunt  ». 

...13  Reliquas  observationes  et  rationes  theologicas  in  scriptis  secre- 
tariatui  generali  tradam.  Dixi. 


In  textu  scripto  tradito-.  1 unice.  2 (cf.  pag.  23,  nota  1).  3 (1  Io. 

3,  3;  cf.  1,  8).  4 Et  vox  sanctitas  parcius  adhibeatur.  5 etc.  6 tria. 

7 (pag.  20,  lin.  40).  8 (pag.  20,  lin.  14).  9 (cf.  Mc.  10,  43).  10  (cf.  1 Cor. 

15,  28).  11  (pag.  21,  linn,  13-17).  12  iam.  13  4.  pag.  19,  linn.  16-22. 

Paragraphus  de  sanctitate  coniugum  nimis  supernaturalistice  sonat,  quasi  scii. 

sanctitas  eorum  unice  consisteret  in  eo  quod  se  invicem  in  vita  gratiae  sustinent  et 
quod  prolem  christiana  mente  et  evangelicis  virtutibus  imbuant.  Omnino  expri- 
matur, quod  concreta  caritatis  forma  pro  iis  plerumque  est:  « simplex  dedicatio 
humana  ad  coniugem  et  prolem  ».  Addatur  aliquid  de  aliis  quibusdam  catego- 
riis: de  infirmis  qui  Christo  morienti  patienter  uniuntur,  de  iis  qui  persecutionem 
patiuntur,  et  cum  ipso  exinaniuntur,  de  iis  qui  in  scientia  et  in  industria  labo- 
rant ut  mundum  magis  humanum  reddant,  etc. 

Ad  singula : 

N.  28.  Novus  componatur  secundum  supra  dicta.  Allusio  ad  religiosos 
(pag.  18,  linn.  9-12)  hic  aptius  omittitur. 

N.  29.  Christus  dicitur  perfectionis  Magister  et  Exemplar,  non  autem  fons. 
Dicatur  ergo  quod  christiani  sanctitas  consistit  in  eo  quod  « induat  Dominum 
Iesum  Christum  » ( Rom . 13,  14),  quod  sentiat  in  se  « quod  est  in  Christo  Iesu 
{Phil.  2,  5),  quod  « Spiritu  Christi  agantur  » (Rom.  8,  16)  et  sic  sint  et  agant 
tamquam  Filii  Dei  (Rom.  8,  14),  reformati  ad  imaginem  eius  (2  Cor.  3,  18)  dili- 
gentes Deum  et  proximos. 

Pag.  18,  lin.  28.  Mentio  etiam  fiat  Eucharistiae,  orationis,  ceterorum  sancti- 
tatis adiumentorum  communium. 

N.  30.  Mirum  est,  episcopos  in  Concilio  congregatos,  hortari  presbyteros  ad 
se  imitandum.  Prius  agatur  de  episcopis  sanctificandis  per  imitationem  Boni  Pa- 
storis (1  Petr.  5,  3)  et  per  servitium  suum  ( Mt . 23,  11,  cf.  20,  26  ss.).  Deinde 
sermo  fiat  de  presbyteris,  qui  missionis  pastoralis  episcoporum  participes,  imitari 
et  ipsi  Christum  bonum  pastorem  debent.  Aliquantulum  latius  evolvatur,  presby- 
teros sanctificari  per  plenam  dedicationem  populo  factam.  Econtra  verba:  « ut 
sancti  Patres  docent  » et  « aemuli  illorum...  reliquerunt  » aptius  omittuntur. 

Tertio  loco,  de  sanctificatione  ceterorum  ministrorum  sacrorum.  Loco  di- 
stincto agatur  de  laicis  adiutoribus  in  opere  spirituali.  Hi  etiam  hortandi  sunt,  ut 
aliquo  modo  realizent  sanctitatem  propriam  eorum,  qui  spirituali  bono  aliorum 
directe  inserviunt  « non  quaerentes  quae  sua  sunt,  sed  quae  Iesu  Christi  et  alio- 
rum » (Phil.  2,  4.  21).  Sed  haec  exhortatio  a)  ne  restringatur  ad  eos  qui  plene  se 
dedunt  apostolatui  et  ab  episcopo  vocantur,  b)  ne  in  una  linea  ponat  huiusmodi 
laicos  cum  ministris  sacris:  hi  enim  sacramentaliter  participant  de  missione 
pastorali. 

N.  13.  Titulus  sit:  « De  sequela  Christi,  secundum  consilia  evangelica  » (vide 
supra). 

Pag.  19,  lin.  34.  - Pag.  20,  lin.  1:  Haec  alinea  abundat:  partim  simpliciter 
iterat  iam  dicta,  partim  de  mediis  sanctitatis  communibus  aptius  dici  poterit  in 
n.  29  (supra). 

Articulus  itaque  potest  hoc  modo  inchoari:  « Dum  omnes  christiani  ad  se- 
quendum Christum  vocantur  per  dilectionis  exercitium  secundum  propriae  vitae 
adiuncta  et  secundum  mensuram  donationis  Christi  (cf.  Eph.  4,  7),  aliqui  a 
Deo  eliguntur,  ut  per  ipsum  vitae  statum  universalis  huius  ad  Regnum  Dei  voca- 
tionis praeclarum  coram  mundo  ferant  testimonium  ac  exemplum.  Inter  sanctifi- 
cationis enim  figuras  et  media,  quae  omnia  a caritate  profluunt  et  ad  eam  effor- 
mandam  ordinantur,  praeclara  exstant  etc. ...  ». 

Ratio  mutationis  est:  quod  consilia  evangelica  non  solum  sunt  media  sanctifi- 
cationis, sed  insuper  caritati  tribuunt  formam  quandam  et  figuram  specificam. 

Pag.  20,  linn.  14-16.  Sententia  de  obedientia  novo  modo  componatur  (supra). 

Pag.  20,  linn.  32-35.  Verba  « sive  spiritualibus  exhortationibus  sparsis  » sunt 
superflua,  quia  hoc  iam  includitur  in  apostolicis  laboribus,  econtra  desideratur 
mentio  cultus  divini  et  misericordiae  corporalis.  Scribatur  ergo:  «...  sese  toto 
corde  Deo  super  omnia  dilecto  consecrantes  et  fratrum  servitio  dedicantes,  sive 
divino  cultui,  orationi  ac  contemplationi,  sive  apostolicis  laboribus  et  multiplici 
misericordiae  labori  incumbentes  ». 

N.  32,  pag.  20,  linn.  40  s.  Verba:  « quae  status  perfectionis  acquirendae  vo- 
catur » aut  deleantur,  aut  iis  substituatur  hoc:  « quae  status  imitationis  Christi 
secundum  consilia  evangelica  vocatur  » (supra). 

N.  33,  pag.  21,  linn.  11-12.  Loco  verborum:  «in  Ecclesia...  numquam 
deerunt  » scribatur:  « Ecclesia  ...  per  gratiam  Dei  sperat  numquam  defuturos  etc.  ». 
Ratio  est  haec:  quod  in  Ecclesia  numquam  deficiet  sanctitas  fecunda,  non  est 
certitudo  humana,  sed  certitudo  in  sola  promissione  Christi  ac  fidelitate. 

Pag.  21,  linn.  13-17.  Vide  supra. 

Pag.  21,  linn.  23-34.  Duae  hae  alineae  melius  in  unam  refundantur.  Nunc 
enim  nimis  disiungi  videntur  testimonium  praesentiae  Christi,  dilectio  Dei,  amor 
proximi  non  solum  ex  dilectione  Dei  profluit,  ut  dicit  textus,  sed  utraque  sein- 
vicem  penetrant.  Totus  passus  modo  magis  succoso  redigatur. 

N.  34,  pag.  22,  lin.  7.  Verba  « semper  et  ubique  » deleantur.  Sunt  enim 
falsa. 

Pag.  22,  linn.  8-22.  De  exemptione.  Hic  nihil  mutatur. 

Forte  melius  esset,  loco  « Romanus  Pontifex  » scribere:  « Suprema  in  Ec- 
clesia auctoritas  » et  loco  « sibi  soli  subiicere  » scribere:  « auctoritati  a se  desi- 
gnatae ».  Fieri  enim  posse  videtur,  ut  Concilium  Oecumenicum  privilegium  exemp- 
tionis concedat,  et  religiosi  orientales  subiici  dicuntur  Patriarchio,  non  Roma- 
nae Sedi. 

N.  34,  pag.  22,  linn.  24-32.  Quae  dicuntur  de  praestantia  votorum  perpetuo- 
rum, sunt  quidem  vera.  Non  tamen  oportet,  ut  haec  veritas  tanta  ponderositate 
affirmetur.  Quapropter  linn.  25-32  simpliciter  possunt  omitti. 

Elenchus  P atrum  qui  subscripserunt: 

H.  J.  M.  van  der  Burgt,  arch.  de  Pontianak;  A.  Djajasepoetra,  arch.  de  Dja- 
karta;  A.  H.  van  de  Hurk,  arch.  de  Medan;  N.  Schneiders,  arch.  de  Makassar; 
A.  E.  J.  Albers,  ep.  de  Malang;  P.  M.  Arntz,  ep.  de  Bandung;  W.  van  Bekkum, 
ep.  de  Ruteng;  R.  Bergamin,  ep.  de  Padang;  W.  Demarteau,  ep.  de  Bandjermasin; 
P.  N.  J.  Geise,  ep.  de  Bogor;  J.  Grent,  ep.  de  Amboina;  G.  Grimm,  praef.  ap. 
de  Sibolga;  A.  Hermelink,  ep.  de  Tandjung-Karang;  H.  Mekkelholt,  ep.  tit.  de 
Dausara;  L.  van  Kessel,  ep.  de  Sintang;  J.  Klooster,  ep.  de  Surabaja;  J.  H.  Romeyn, 
ep.  de  Samarinda;  P.  Sani,  ep.  de  Den-Pasar;  W.  Schoemaker,  ep.  de  Purwokerto; 
G.  Sillekens,  ep.  de  Ketapang;  J.  H.  Soudant,  ep.  de  Palembang;  R.  J.  Staverman, 
vic.  ap.  de  Hollandia;  A.  H.  Thyssen,  ep.  de  Larantuka;  Th.  v.  d.  Tillaart,  ep.  de 
Atambua;  H.  Tillemans,  vic.  ap.  de  Merauke;  N.  Verhoeven,  ep.  de  Menado; 
N.  P.  v.  d.  Westen,  ep.  de  Pangkalpinang;  T.  van  Valenberg,  ep.  tit.  de  Comba; 
P.  van  Diepen,  praef.  ap.  de  Manokwari;  G.  Legeland,  praef.  ap.  de  Weetebula. 

c 12 

Exc.mus  P.  D.  MARCELLUS  GONZALEZ  MARTIN 

Episcopus  Asturicensis 

Venerabiles  Patres, 

...l  Cum  in  cap.  II  huius  schematis  actum  fuit  de  episcoporum  mu- 
nere sanctificandi,  tota  quaestio  absoluta  fuit  duodecim  lineis!  Nunc, 
cum  in  cap.  IV  agimus  de  vocatione  ad  sanctitatem  in  Ecclesia,  tantum 
indirecte  et  modo  timido  apparet  vox  « episcopi  ». 

Totum  caput,  licet  multa  pulchra  contineat / redolet  pium  asceti- 
smum,  quod  forsan  minuat  aestimationem  e parte  eorum  qui  altiora 
principia  doctrinalia  quaerunt  in  constitutione  dogmatica  de  Ecclesia.  Si 
redactionem  perpendimus,  certe  invenimus  pulchram  exhortationem  ad 
sanctitatem,  sed  quasi  adquirendam  ab  unoquoque  suis  propriis  3 viri- 
bus, cum  evidens  sit,  si  theologice  velimus  loqui,  neminem  pervenire 
ad  sanctitatem  posse  nisi  vi  actionis  sanctificatricis  sacerdotii  Iesu  Chri- 
sti, quod  ad  homines  sese  extendit  ope  ministerii  episcoporum  cum  suis 
presbyteris.  Ideo  oportet  ut  melius  sub  luce  ponatur  figura  episcopi 
curantis  de  sanctitate  suiipsius  et  aliorum. 

1.  Propter  rationes  generales,  a)  Sicut  Concilium  Vaticanum  I evol- 
vit doctrinam  de  Romano  Pontifice,  ita  Vaticanum  II  evolvere  et  com- 
plere intendit  eam  quae  ad  episcopos  spectat.  Egimus  proinde  de  nostris 
muneribus  regendi  et  docendi.  Ne  omittamus,  vel  leviore  modo  tractemus 
de  maximo  munere  nostro  sanctitatem  fovendi. 

b ) Scopus,  inter  praecipuos,  istius  Concilii  est,  ut  saepe  saepius 
repetitum  fuit,  hominibus  offerre  claram  ideam  de  Ecclesia  Christi  in 
terris.  Sed  natura  intima  Ecclesiae  non  apparet  simpliciter  eo  quod  di- 
camus esse  Corpus  Christi  mysticum,  vineam  Domini,  sponsam,  etc. 
Tunc  apparet,  cum  maxima  claritate  quidem!'  cum  ostendimus  eius  vim 
sanctificatricem  in  concreto  actuantem  ope  eorum  qui  Ecclesiam  regunt. 

Iuxta  Christi  voluntatem  episcopus  luceat  oportet  non  tantum  mini- 
sterio verbi,  verum  etiam,  et  quidem  specialiter,  sanctificationis  activae. 
Apostolis,  id  est  episcopis,  dixit:  « baptizate  »,  « quorum  remiseritis  », 
« hoc  facite  in  meam  commemorationem  »,  etc. 

c)  Si  tam  pauca  declaramus  de  nostro  munere  sanctitatem  active 
fovendi,  videbimus  malle  appellari  doctores  et  rectores,  licet  multa  dica- 
mus de  diakonia.  Cum  constet,  e contra,  tam  functionem  docentem  quam 
potestatem  regiminis  ad  sacramenta,  i.  e.  ad  sanctitatem  ordinari.  De 
ministerio  docendi  hoc  patet,  quia  est  in  receptione  sacramentorum  ubi 

confitemur,  tamquam  in  compendioso  symbolo,  fidem  de  qua  edocti  fui- 
mus. Hic  est  sensus  verborum  formae  in  sacramentis,  quae  adeo  effica- 
citer includunt  verbum  magisteriale  ut  producant  effectus  salvificos.  Ideo 
S.  Augustinus  et  S.  Thomas  sacramenta  appellarunt  « sacramenta  fidei  ». 

Quoad  vero  potestatem  regiminis,  non  alium  sensum  habet  nisi  or- 
dinare vitam  socialem  fidelium  ad  receptionem  sacramentorum,  in  qua 
maxima  unio  fidelium  manifestatur  et  producitur,  praesertim  in  Eucha- 
ristia. Immo  apparet  etiam  potestatem  regiminis  respicere  praecipue 
sanctificationem  fidelium  in  eo  quod  participatio  talis  potestatis  confer- 
tur in  sacramento  consecrationis  episcopalis  ...5.  Igitur  si  tota  vita  socia- 
lis fidelium  provenit  ultimo  ex  sacramentis  et  ordinatur  ultimo  ad  sacra- 
menta — hic  in  terris  — possumus  dicere  totam  vitam  socialem  Ecclesiae 
esse  sacramentariam  et  Ecclesiam  esse  magnum  sacramentum  et  ideo 
possumus  perspicere  bene  quem  principem  locum  obtineat  hoc  de  sanc- 
titate in  nostro  muneret 

2.  Propter  rationes  spectantes  ad  ipsum  episcopum.  Non  dignum 
esse  videtur  hortari  omnes  ad  sanctitatem,  modo  expresso  et  directo, 
de  nobis  autem  fere  nihil  dicere  ...7.  Nota  est  omnibus  pulcherrima  doc- 
trina S.  Thomae  relate  ad  statum  perfectionis  episcoporum.  Non  est  meum 
propositum  eam  in  mentem  revocare.  Sufficiat  simpliciter  recordari  quo- 
modo 8 iuxta  S.  Thomam  ex  duobus  fontibus  profluit  specialis  obligatio 
tendendi  ad  sanctitatem  in  episcopis.  Primo,  ex  specialissima  cura  seu 
sollicitudine  animarum  ad  quam  pro  tota  sua  vita  obstringitur  in  conse- 
cratione ...9.  Secundo,  ex  eo  quod,  cum  episcopatus  sit  ordo  distinctus 
a sacerdotio  simplici,  in  communitate  ecclesiali  episcopus  configuratur 
Christo  intensiori  modo  quam  quicumque  alius.  Participat  plenitudinem 
sacerdotii  Christi,  et  ideo  ipsi  soli  reservatae  sunt  quaedam  functiones  ad 
sanctitatem  promovendam . . .10 

Huiusmodi  considerationes  S.  Thomae  — quas  omitto  11  — sunt 
opportunissimae,  eo  vel  magis  quod  tractavimus  de  sacramentalitate  et 
collegialitate.  Si  gradum  specialem  asserimus  esse  sacramenti  Ordinis  con- 
secrationem episcopalem,  affirmare  oportet  etiam  specialem  sanctitatem 
a nobis  expetendam.  Si  propter  curam  animarum  in  nostra  propria  dioe- 
cesi ad  summam  caritatem  obstricti  eramus,  multo  magis  nunc  cum  pro- 
clamamus nostram  sollicitudinem  totius  Ecclesiae  utpote  membra  col- 
legii episcopalis...12 

3.  Denique  propter  rationes  spectantes  ad  alios.  Accedit  ratio  ma- 
ximi momenti.  Venient  postea  constitutiones  disciplinares  pro  clero  et 
populo  christiano,  quarum  finis  immediatus  est  eam  renovationem  asse- 
qui in  vita  Ecclesiae  de  qua  Ioannes  XXIII  et  eodem  modo  Paulus  VI 
locuti  fuerunt.  Sed  nulla  erit  renovatio  efficax  et  profunda  nisi  accedat 

vividior  et  magis  visibilis  sanctitas,  praesertim  his  temporibus  nostris 
quibus  homines  non  verbis  sed  operibus  credunt  et  volunt  crederet 

Iamvero,  si  ut  episcopi  leges  disciplinares  ferimus  et  de  earum  adim- 
pletione curam  gerere  debemus  postea,  ponamus  hic  fundamenta,  clare 
asserentes  nostram  obligationem  de  promovenda  sanctitate  quae  facilio- 
rem reddit  disciplinam  et  sine  qua  potius  inspectores  et  vigilantes  vide- 
mur quam  patres  et  pastores. 

Cogito  praesertim  de  nostris  sacerdotibus.  Cura  maxima  expetenda 
est  de  perfectione  nostrorum  sacerdotum .14  Praxis  docet  nos  non  sufficere 
urgere  dispositiones  iuris  canonici  in  hoc  sensu.  Ideo  apparent  Instituta 
saecularia  vel  conamina  similia  ...15.  Nescio  quaenam  sit  via  aptior  ad 
istam  perfectionem  sacerdotum  fovendam .16  Sed  unum  scio:  nos  episco- 
pos gravissimam  obligationem  habere  curandi,  intensiori  modo  quam  huc- 
usque, de  sanctitate  nostrorum  sacerdotum. 

Concludo:  Reverenter  peto,  propter  rationes  allatas,  ut  in  hoc  ca- 
pite sicut  etiam  in  II  ...17  magis  emineat  figura  episcopi  munus  suum 
sanctificandi  adimplentis  et  sanctitatem  propriam  et  ceterorum,  prae- 
sertim sacerdotum,  promoventis.  Dixi. 


In  textu  scripto  tradito-.  1 Munus  episcoporum  quoad  seipsos  et  quoad  alios 
adimplendum  in  sanctitate  fovenda.  2 deest.  3 deest.  4 deest.  5 quod 
iam  insinuatur  in  n.  14  schematis.  6 deest.  7 Quomodo  volumus  Ecclesiam 
renovare,  si  nosmetipsos  non  impellimus  ad  sanctiorem  vitam?  8 deest. 
9 (Similiter  etiam  episcopi  se  obligant  ad  ea  quae  sunt  perfectionis,  pastorale 
assumentes  officium,  ad  quod  pertinet  ut  animam  suam  ponat  pastor  pro  ovibus 
suis,  sicut  dicitur  Io.  10,  11,  adhibetur  simul  quaedam  sollemnitas  conservatio- 
nis simul  cum  professione  praedicta  »).  Hanc  consecrationem  appellat  S.  Thomas 
professionem,  immo  et  votum  perpetuum  (cf.  2.  185.  4 c).  Et  loquitur  de  pau- 
pertate, castitate  et  obedientia,  ad  quod  omne  magis  adhuc  quam  religiosi  obli- 
gantur. 10  (cf.  Suppi.  38).  Ideo  etiam  « ad  episcopum  pertinet  mancipare  ali- 
quid divinis  officiis,  quasi  cultum  divinum  ad  similitudinem  Christi  statuens.  Et 
propter  hoc  etiam  episcopus  specialiter  sponsus  Ecclesiae  dicitur,  sicut  et  Christus 
{Suppi.  40,  4 ad  3).  11  deest.  12  « Haec  (professio  perpetuae  curae  ani- 

marum) — ait  Vermeersch  — tres  continet  notas  perfectae  caritatis  ad  proxi- 
mum: dilectionem  dico  inimicorum,  cum  sua  caritate  eas  amplecti  debeat  oves 
episcopus  quae  fortasse  sint  inimicae;  vitae  impendium  cum  quotidiana  et  peren- 
nis sollicitudo  iam  videatur  continere  donum  vitae,  quae  ceterum,  si  opus  fue- 
rit, est  ab  episcopo  profundenda;  largitionem  denique  divinorum,  cum  de  spi- 
rituali agatur  munere  pascendi.  Haec  est  manifesta  doctrina  S.  Thomae,  tam 
c.  16,  17  opusculi  De  perfectione  vitae  spiritualis,  tum  Summa  theol.  2.  2,  184  » 
(cf.  Vermeersch,  De  Religiosis , Institutis  et  Personis.  Tractatus  canonico-moralis, 
Brugis,  1907).  13  deest.  14  Adsunt  in  multis  dioecesibus  consociationes  et 

fraternitates  sacerdotales  ad  perfectionem  fovendam.  Desunt  in  multis  aliis. 
15  inter  sacerdotes  qui  ad  sanctitatem  tendunt.  16  utrum  haec  sit  via  aptior  an, 

fortasse,  debeamus  quaerere  et  evolvere  et  fovere  spiritualitatem  cleri  dioecesani 
ut  talis.  17  iuxta  ea  quae  in  scriptis  tradidi. 

Moderator:  Legatur  ultima  emendatio  de  Liturgia. 

Secretarius  generalis:  Pag.  192,  ante  lin.  15,  ante  art.  85  (videatis 
pag.  19,  appendicem  huius  fasciculi)  ...  [ cf . pag.  266]. 

13 

Exc.mus  P.  D.  ALOISIUS  MORSTABILINI 

E piscopus  V erulanus-Frusinat ensis 

Venerabiles  Patres, 

Locuturus  de  cap.  IV  schematis  de  Ecclesia,  quatuor  vota  humiliter 
Concilio  submitto,  de  quibus  nunc  breviter. 

1.  Quod,  saltem  in  prooemio,  aliquid  dicatur  de  ipsa  sanctitate 
Ecclesiae.  Absonum  enim  mihi  videtur  quod  in  toto  capite  de  voca- 
tione ad  sanctitatem  in  Ecclesia  ne  verbum  quidem  dicatur  de  ipsa  sancti- 
tate Ecclesiae.  Sanctitas  enim  membrorum  oritur,  crescit  et  se  perficit 
in  Ecclesia  et  sub  influxu  Ecclesiae.  Ex  plenitudine  gratiae  Christi,  ca- 
pitis Ecclesiae,  sanctitas  fluit  in  membra  ut  a vite  in  palmites,  per  media 
quae  a Christo  sunt  instituta.  Singula  membra,  per  sanctorum  commu- 
nionem, sibi  invicem  auxilium  ferunt  in  aedificationem  Corporis  Christi. 
Singuli  praeterea  fideles  tenentur  vitam  sanctam  ducere  ita  ut  qui  foris 
sunt,  videant  opera  ipsorum  bona  et  glorificent  non  solum  Patrem  in 
caelis,  sed  et  sanctam  matrem  Ecclesiam  in  terris,  quae  est  exemplar 
et  causa  ipsorum  sanctitatis.  Praestat  ergo  quod  et  de  sanctitate  ipsius 
Ecclesiae  aliquid  dicatur. 

2.  Quod  sermo  de  vocatione  ad  sanctitatem  praesertim  ad  laicos 
non  religiosos  dirigatur.  Peropportune  Concilium  nostrum  rem  tanti 
momenti,  ut  est  vocatio  ad  sanctitatem,  maxima  cum  auctoritate  etiam 
episcopis,  presbyteris  et  religiosis  memorat;  Complura  tamen  exstant 
de  hac  re  ecclesiastica  documenta  et  copiosa  volumina,  etsi  sit  optabile 
quod,  ut  nunc  dictum  est,  uberius  dicatur  de  sanctitate  v.  g.  episcoporum 
et  presbyterorum. 

Non  sufficienter  e contra  hoc  argumentum  est  pro  laicis  pertrac- 
tatum. Praecipua  ergo  nostra  cura  debet  esse  quod  et  laicis  non  religiosis 
sermo.de  vocatione  ad  sanctitatem  dirigatur,  ut  et  ipsi  sibi  conscii  fiant 
de  vera  natura  sanctitatis  et  de  obligatione  eam  assequendi.  Permulti 
enim  fideles  falsam  sanctitatis  notionem  habent  et  idcirco  eam  putant 
sibi  impossibilem  esse. 


CONGREGATIO  GENERALIS  LVI 


381 


Convenit  ergo  quod  in  nostro  capite  nova  paragraphus  introducatur 
in  qua  expresse  et  fusius  de  vocatione  laicorum  ad  sanctitatem  dicatur, 
praecipuas  indicando  rationes  ex  quibus  talis  vocatio  eruitur,  uti  v.  g. 
organismus  supernaturalis  in  baptismate  susceptus  et  per  alia  sacra- 
menta excultus;  insertio  in  Corpore  Christi  mystico;  necessitas  vitae  in- 
terioris pro  apostolatus  efficacitate;  momentum  consecrationis  mundi, 
quae  praesertim  laicis  est  commissa. 

3.  Quod  natura  sanctitatis,  ad  quam  vocamur,  clarius  et  fusius 
enucleetur.  Notio  sanctitatis  ut  in  par.  29  exponitur  mihi  videtur  nimis 
indeterminata  et,  saltem  pro  non  eruditis  in  doctrina  ascetica  et  mystica, 
nimis  obscura. 

Cum  autem  sermo  noster  ad  omnes  christifideles  dirigi  debeat,  ne- 
cesse  est  quod  natura  sanctitatis  clare  pateat.  Bene  dicitur  in  paragrapho 
nuper  memorata,  quod  « una  est  christiana  sanctitas  »,  h.  e.  ea  quae  in 
caritate  perfecta  erga  Deum  et  proximum  consistit,  quaeque  « in  fide  et 
baptismate  inchoata,  excitante  et  adiuvante  Dei  gratia,  in  abundantes 
fructus  excrescit  »;  sed  haec  verba  non  solum  sunt  difficilia  intellectu 
pro  nostris  fidelibus,  sed  etiam  duplici  falsae  interpretationi  obnoxia 
esse  possunt;  ita  videlicet  ut,  tamquam  sola  parenetica  exhortatio  ha- 
beantur, vel  ad  illam  extraordinariam  sanctitatem  referantur,  quae  uti 
privilegium  paucis  reservatum  consideratur. 

Notio  sanctitatis,  mea  humili  sententia,  talis  esse  deberet  ut  ex  ea  tria 
haec  clare  pateant:  1.  elementa  essentialia  cuiusvis  sanctitatis;  2.  possi- 
bilitas pro  omnibus  eam  assequendi;  3.  usque  ad  gradum  heroicum.  Tria 
haec  forsitan  melius  quam  in  definitione  nostri  schematis  in  sequenti 
formula,  quam  reverenter  iudicio  Patrum  subicio,  continentur:  « Sancti- 
tas consistit  in  perfecta  et  constanti  conformitate  cum  voluntate  divina 
ex  amore  supernaturali  ». 

In  hac  perfecta  conformitate  cum  voluntate  divina  ex  amore  super- 
naturali omnia  continentur  quae  ad  sanctitatem  conferri  possunt  et  de- 
bent, uti  v.  g.  virtutum  theologicarum  et  moralium  praxis  nec  non  gra- 
tiae excitantis  et  adiuvantis  auxilium. 

Haec  sanctitas  apparet  omnibus  possibilis  eo  quod  voluntas  Dei  est, 
quod  nostra  voluntas  in  fideliter  adimplendo  quotidiano  munere,  se 
conformet  voluntati  divinae.  Plena  haec  conformitas  est  praeterea  illa 
altissima  meta  ad  quam  non  solum  ascetica  sed  et  mystica  tendit. 

Nemo  dubitat  quod  haec  sanctitas  possit  esse  etiam  vere  heroica. 
Vera  heroicitas  enim  non  consistit  solummodo  in  superandis  certis  ex- 
traordinariis difficultatibus,  sed  praesertim,  saltem  pro  pluribus,  in 
« perfecta  » et  « constanti  » adimpletione  voluntatis  divinae  in  sic  dicto 
« terribili  quotidiano  ». 

Momentum  praefatae  definitionis  est  etiam  psychologicum  eo  quod 
efficaciter  inculcat  possibilitatem  sanctitatis  heroicae  in  vita  ordinaria. 
Maximi  momenti  est  quod  haec  natura  sanctitatis  magis  magisque  nostris 
fidelibus  illustretur,  iis  praesertim  qui  in  paupertate  degunt;  qui  in  exer- 
cendo quotidiano  munere  saepe  valde  arduo  fatigant;  aerumnis  corporis 
et  animi  laborant,  etc.  Sancta  mater  Ecclesia,  praecipue  hisce  nostris  tem- 
poribus, in  suo  magisterio  ordinario  et  in  proponendis  novis  beatis  et 
sanctis,  persaepe  hanc  sanctitatis  formam  prae  oculis  habuit  et  omnibus 
commendavit  et  commendat. 

4.  Quod  textus  conciliaris  animarum  curatores  hortetur  ut  frequen- 
ter de  vocatione  omnium  ad  sanctitatem  loquantur.  Hoc  enim  faciendo 
nuntium  evangelicum,  ut  est  in  votis,  modo  magis  positivo  fidelibus 
praebebunt  et  multarum  animarum  exigentiis  satisfacient.  Dixi. 


14 

Exc.mus  P.  D.  ANDREAS  M.  CHARUE 
Episcopus  Namurcensis 

Venerabiles  Patres, 

Postquam  sermo  fuit  de  populo  Dei  ac  de  eius  structura  essentialiter 
constitutiva,  nempe  de  hierarchia  et  de  laicis,  tractatur  nunc  1 de  modis 
et  de  viis  quibus  christiani  ad  finem  Ecclesiae  tendunt,  scii,  ad  sancti- 
tatem et  caritatis  perfectionem,  sive  in  saeculo  remaneant,  sive  in  ali- 
quem coetum  religiosum  ingrediantur.  Qui  ordo  schematis  nostri  reti- 
nendus esse  videtur  et  hoc  propter  triplicem  rationem,  propter  rationem 
theologicam,  propter  rationem  pastoralem  et  propter  rationem  oecu- 
menicam. 

Primo,  inquam,  propter  rationem  theologicam.  Equidem,  prima 
fronte  apparent  in  Ecclesia  tres  personarum  categoriae,  quae  passim 
sub  nomine  clericorum,  religiosorum  et  laicorum  indicantur.  Attamen 
sedulo  attendendum  est  ex  illa  triplici  divisione  aliquam  confusionem 
accidere  posse,  quia  in  duplici  plano  vertitur.  In  primo  plano  distin- 
guuntur pastores  qui  communitati  praesunt  et  ceteri  fideles  qui  ab  eis 
pascuntur.  Quae  prima  distinctio  ad  structuram  essentialiter  constitu- 
tivam ipsius  Ecclesiae  Christi  pertinet  et,  ut  proclamat  Codex  luris 
Canonici  ...2  est  iuris  stricte  divini.  Altera  autem  distinctio,  inter  nempe 
religiosos  et  non-religiosos,  modum  praecise  considerat  quo  fideles  sanc- 
titatem prosequuntur.  Sunt  enim  inter  baptizatos  qui  in  statu  peculiari 
ab  Ecclesia  sancito  sic  dicta  consilia  evangelica  expresse  profitentur 

seu,  ut  alii  dicere  malunt,  qui  totalem  sui  consecrationem  in  aliqua 
religione  faciunt,  plus  minusve  valedicentes  modo  et  conditionibus  in 
quibus  christiani  passim  in  saeculo  vivunt.  Reliqui  autem  vitam  chri- 
stianam  ducere  pergunt  in  medio  saeculo,  in  familia,  in  labore,  in  occupa- 
tione civili  etc.  Ut  bene  dicitur  in  schemate  ...3,  status  religiosus  « ratione 
habita  divinae  Ecclesiae  constitutionis,  non  est  intermedium  quid  inter 
clericalem  et  laicalem  conditionem,  sed  ex  utraque  parte  christifideles 
quidam  a Deo  vocantur,  ut  in  Ecclesiae  mysterio  peculiari  dono  fruan- 
tur  et  servitio  mancipentur  ». 

Breviter,  religiosi  constituunt  utique  aliquam  structuram  in  Ecclesia, 
aliquam  structuram  sine  qua  ceterum  Ecclesia  ad  perfectam  suam  efflo- 
rescendam non  attingeret,  sed  nihilominus  eorum  socialis  organizatio  ad 
structuram  ...4  constitutivam  Ecclesiae  stricte  5 non  pertinet;  sunt  struc- 
tura in  Ecclesia,  non  sunt  structura  Ecclesiae  ipsius.  Adderem  quod  in 
detrimentum  ipsorum  religiosorum  esset  si  eorum  status  seiunctim  con- 
sideraretur. Radix  nempe  dignitatis  vitae  religiosae  in  ipsa  vocatione 
omnium  baptizatorum  ad  sanctitatem  conditur.  Ac  proinde  eo  magis  in 
suo  proprio  valore  elucebit  vita  religiosa  quo  arctius  cum  aliis  statibus 
baptizatorum  et  cum  tota  vita  Ecclesiae  coniuncta  apparebit. 

Secunda  ratio  quae  generalem  perspectivam  mediorum  ad  sanctitatem 
postulat,  est  ratio  ordinis  pastoralis.  In  suo  sensu  evangelico  fideles  reli- 
giosos et  religiosas  considerant  ut  antesignanos  (gallice:  Tavant-garde) 
in  tendentia  ad  perfectionem  christianam,  et  optandum  est  ut  revera  eo- 
rum fidelitate  ac  fervore  fideles  ad  praxim  spiritualis  vitae  fortiter  attra- 
hentur. Valor  praecipuus  status  religiosi  qua  talis  pro  tota  communitate 
non  est  tandem  aliquando  in  auctoritate  quam  forsan  religiosi  exercent 
aut  in  operibus  caritati  vis  aut  aliis  quae  faciunt,  sed  praecise  in  eorum 
spirituali  influxu  et  in  incitamento  quod  parant  ad  vitam  sanctiorem.  Ex 
altera  parte,  ut  dicebat  em. mus  card.  Suenens,  oportet  ut  tollatur  im- 
pressio quod  perfectio  et  sanctitas  essent  quasi  monopolium  reservatum 
religiosis  et  hoc  bene  ac  gratulanter  acciperetur  ab  omnibus  fidelibus.  Bo- 
num est  ergo,  ut  nota  specifica  vitae  religiosae  exponatur  in  perspectiva 
universalis  vocationis  ad  sanctitatem. 

Tandem,  tertio,  ad  rationem  quam  dixi  oecumenicam,  optarem  ut 
Patres  specialiter  attendere  vellent.  Insertio  eorum  quae  ad  religiosos 
pertinent  in  ampliori  prospectu  de  universali  vocatione  ad  sanctitatem 
non  caret  momento  pro  christianis  ex  Reformatione  saeculi  xvi.  Duces 
enim  reformationis  protestanticae  destruere  voluerunt,  uti  aiebant,  me- 
dium parietem  separationis  quem  ab  Ecclesia  catholica  erectum  putabant 
inter  privilegiatos,  scii,  religiosos,  qui  ad  altiorem  et  proinde  proprie 
dictam  sanctitatem  vocarentur,  et  massam  aliorum  omnium  quae  ad  in- 

feriorem  praxim  praeceptorum  redigeretur  et  cui  proinde  non  pateret 
nisi  moralitas  elementaria  ad  salutem  utcumque  non  deperdendam.  Re- 
vera reformatores  non  semel  gloriantur  quasi  ipsi  sanctitatem  pro  om- 
nibus accessibilem  tandem  effecerint.  Talis  error  de  authentica  significa- 
tione vitae  religiosae  prudenti  caritate  in  nostra  Synodo  corrigendus 
esset. 

Cum  de  oecumenismo  loquar,  mihi  addere  liceat  verbum  de  orienta- 
libus, qui  iuxta  perantiquam  traditionem  tanti  semper  fecerunt  mona- 
chos et  anachoretas,  in  quibus  ipsi  praesertim  vident  antesignarios  vitae 
spiritualis.  Modus  noster  loquendi,  canonicus  et  facile  latinus,  in  aleam 
ambiguitatis  facile  nos  induceret.  Nonne  praesertim  insistere  debere- 
mus in  valore  theologico  totalis  consecrationis  Deo  per  virginitatem  et 
vitam  asceticam?  Ultra  modos  loquendi  qui  iuridicam  institutionem  me- 
dii aevi  et,  ut  aiunt,  problematicam  saeculorum  redolent,  attendendum 
esset  ad  doctrinam  fundamentalem  Christi,  apostolorum  et  SS.  Patrum, 
ita  ut  de  vita  consecrata  et  de  vita  religiosa  omnes  christiani  concorditer 
disserere  possent,  quod  sane  optandum  est  in  Concilio  Oecumenico. 

Concludo  actualem  capitis  de  sanctitate  in  Ecclesia  cohaerentiam 
omnino  servandam  esse.  Attamen,  ut  titulus  capitis  cum  eius  expositione 
accuratius  correspondeat,  opto  ut  potius  dicatur:  « de  universali  voca- 
tione ad  sanctitatem,  specialiter  de  religiosis  ».  Ita  in  ipso  titulo  mo- 
mentum recognosceretur  coetuum  religiosorum  ac  religiosarum  in  Ec- 
clesia ac  simul  de  iis  sermo  fieret  in  ampliore  prospectu  in  quo  revera 
vita  religiosa  in  perfecta  luce  poneretur.  Dixi. 


In  textu  scripto  tradito-.  1 in  schemate.  2 (can.  948).  3 pag.  21, 

linn.  4 ss.  4 essentialiter.  5 deest. 


15 

Exc.mus  P.  D.  IOSEPH  URTASUN 
Archiepiscopus  Avenionensis 

Venerabiles  Patres , 

Post  considerationem  de  Ecclesiae  mysterio  et  de  constitutione  eius 
hierarchica,  qua,  ex  ipso  iure  divino,  clerici  a laicis  distinguuntur,  perve- 
nimus in  cap.  IV  ad  culmen  expositionis.  In  hoc  capite  agitur  de  voca- 
tione ad  sanctitatem,  quae  est  finis  ab  Ecclesia  intentus.  Docetur  quod 
omnes  universaliter  ad  hanc  sanctitatem  appellantur,  ad  quamcumque 
categoriam  pertineant,  sive  sint  sacerdotes,  coniugati,  sive  pertineant  ad 

coetum  qui  speciatim  in  hoc  capite  consideratur,  scii,  ad  coetum  religio- 
sorum. Religiosi  constituunt  in  Ecclesia  institutionem  maximi  momenti, 
tum  propter  suum  numerum  ingentem,  tum  propter  suum  latissimum 
influxum  super  totam  communitatem  in  ordine  ad  prosecutionem  sanc- 
titatis. ^ 

Ego  qui  loquor,  fui  per  aliquot  tempus  unicum  membrum  commis- 
sionis praeparatoriae  de  religiosis  episcopus  non  pertinens  nec  ad  ordi- 
nem nec  ad  ullam  congregationem.  Notus  sum  apud  plurimos  ut  ami- 
cus religiosorum  et  gaudeo  de  hoc  quod  hanc  amicitiam  publice  profi- 
teri possum.  Peto  autem  quod  quaestio  de  religiosis  in  nostro  capite 
schematis  de  Ecclesia  modo  doctrinali  et  non  iuridico  pertractetur.  Ideo, 
meo  iudicio,  examinari  debet  in  contextu  de  universali  vocatione  ad 
sanctitatem. 

Sane  aliqui  Patres  peculiariter  existimati  postulaverunt,  ut  pars 
nostri  capitis,  quae  de  hac  universali  vocatione  agit,  ad  novum  caput  de 
populo  Dei  remittatur,  et  quod  nostrum  caput  unice  ageret  de  his  qui 
consilia  evangelica  publice  profitentur,  in  institutione  et  statu  particu- 
lari ab  Ecclesia  sancito. 

Haec  autem  ordinatio  diversis  exponitur  difficultatibus  quae  Pa- 
tribus exponere  intendo. 

1 . In  novo  capite  de  populo  Dei  agitur  de  elementis  quae  communia 
sunt  omnibus  membris  Ecclesiae,  dum  in  hoc  cap.  IV  agitur  praecise 
de  variis  categoriis,  quae  secundum  diversas  vias  ad  eamdem  sanctitatem 
ascendere  conantur,  sive  sint  praesules  et  presbyteri,  sive  coniuges  et 
parentes  christiani,  sive  iuvenes,  virgines,  viduae,  sive  operarii,  paupe- 
res aut  possidentes,  aegroti  et  senes  etc.,  sive  denique  religiosi.  Si  vero 
proposita  translatio  ad  caput  de  populo  Dei  admitteretur,  plura  exinde 
in  confusionem  venirent.  Ita  v.  g.  bis  de  consiliis  evangelicis  agendum 
esset,  ex  una  parte  pro  illis  qui  privatim  consilia  exercent,  ex  altera 
autem  parte  pro  illis  qui  publicam  faciunt  professionem  consiliorum  in 
statu  religioso. 

2.  Oportet  ut  prosecutio  sanctitatis  a variis  categoriis  fidelium  re- 
vera appareat  ut  culmen  totius  schematis.  Iam  in  Antiquo  Testamento 
populus  Israel  ad  sanctitatem  coram  Deo  vocabatur.  Sacerdotium  autem 
omnium  fidelium,  sicut  multi  Patres  iam  excellenter  dixerunt,  non  fa- 
cit distinctionem  inter  varias  categorias:  pertinet  enim  ad  omnes  sine 
exceptione  aut  distinctione.  Unde  postulatur  ut  varii  modi  et  variae 
viae  ad  sanctitatem  exponantur  in  uno  complexivo  capite,  quod  de  di- 
versis coetibus  et  specialissimo  titulo  de  religiosis  ageret. 

3.  Sic  pervenio  ad  considerationem  principalem,  scii,  de  manifesta- 
tione clara  et  nitida  significationis  vitae  religiosorum  in  toto  Corpore 


25 


386 


ACTA  CONC.  VATICANI  II 


PERIODUS  II 


Christi  quod  est  Ecclesia.  Si  vero  religiosi  in  hac  expositione  a reliquis 
membris  communitatis  omnino  separantur,  haec  significatio  debito  modo 
amplius  non  apparet.  Impressio  produceretur,  quasi  religiosi  aliquam 
speciem  constituerent,  quae  non  satis  cum  populo  fidelium  coniungere- 
tur.  Consequenter  magnam  partem  sui  salutaris  influxus  deperderent  et 
manifestatio  institutionalis  prosecutionis  sanctitatis  et  perfectionis  in 
Ecclesia  multum  minueretur.  E contra,  si  religiosi  cum  tota  communi- 
tate coniuncti  remanent,  merito  sperare  possumus,  quod  augebitur  etiam 
numerus  vocationum  et  roborabitur  perseverantia  candidatorum. 

Ecclesia  est  magna  familia,  concorditer  vivens  et  foecunda,  in  cuius 
sinu  germinantur  a primis  aevis  virgines,  ascetae;  postea  monachi  et 
moniales,  religiosi,  nunc  laici  consecrati,  qui  apostolatui  totaliter  dedi- 
cantur. Ita  refulget  pulchritudo  totius  corporis  Ecclesiae,  in  quo  omnes 
catholici  ad  praxim  sanctitatis  communiter  vocantur,  praeeuntibus  re- 
ligiosis, qui  arctiore  via  aliis  praecedunt,  et  omnibus  aliis  animum  et 
ardorem  addunt.  Hoc  beneficium  hodie  etiam  a non  paucis  fratribus 
seiunctis  magno  pretio  aestimatur. 

Sint  ergo  Deo  dedicati  in  vita  religiosa  magis  magisque  conscii  de 
suo  eximio  munere  ecclesiali  et  de  valore  sui  exempli  in  intimiore  imi- 
tatione Christi  crucifixi  et  resurrecti.1  Memores  sint  omnium  fratrum 
suorum,  qui  in  saeculo  commorantes  periculis  non  levibus  exponuntur. 
Velint  cum  illis  omnibus  coniunctionem  caritatis  servare,  ut  contactus 
inter  religiosos  et  alios  foecundior  fiat  et  uberiores  fructus  producat. 
Certissime  omnes  religiosi  et  religiosae  hunc  contactum  spiritualem  in- 
tensificare  desiderant;  non  volunt  vivere  extra  contextum  totius  vitae 
sanctitatis  Ecclesiae.  Ideo  maxime  optandum  est,  ut  expositio  de  vita 
religiosa  in  contextu  litterario  et  dogmatico  totius  sanctitatis  ponatur...2 

Concludo .3  Etsi  argumenta  allegata  mea  sint,  attamen  hanc  proposi- 
tionem facimus,  nomine  plurium  episcoporum,  etiam  religiosorum,  non 
solum  Europae  sed  Americae  Septemtrionalis,  Australiae  et  Malaysiae, 
ut  in  titulo  nostri  cap.  IV  expresse  dicatur  4:  de  universali  vocatione  ad 
sanctitatem  et  speciatim  de  religiosis. 

B.  Virgo  Maria,  merito  invocata  ut  Mater  fidelium,  Regina  cleri  et 
Protectrix  familiarum  religiosarum,  sua  intercessione  promoveat  omnes 
suos  filios  in  quocumque  vivant  statu  per  exercitium  indivisae  caritatis 
ad  altiorem  sanctitatem.  Dixi. 


In  textu  scripto  tradito-.  1 deest.  2 non  separatim,  sed  coniunctim  cum 
aliis  categoriis  illorum  qui  ad  perfectionem  caritatis  anhelant.  3 deest.  4 in- 
dicetur. 

Exc.mus  P.  D.  STEPHANUS  BAUERLEIN 
Episcopus  Bosniensis 

Venerabiles  Patres , 

In  capite  de  vocatione  ad  sanctitatem  in  Ecclesia  nihil  dictum  esse 
videtur  de  statu  perfectionis  cleri  saecularis  Desiderarem,  ut  etiam 
huic  rei  quaedam  verba  dedicarentur.  Iam  a multo  tempore  exspectatur, 
ni  fallor,  ut  clero  saeculari  ...2,  iustitia  quaedam,  ausim  affirmare,  red- 
datur. Notum  est  enim  clerum  saecularem  esse  aliquid  neutrum  in  Ec- 
clesia, nec  laicam  nempe  ac  religiosorum  quidem  vitam  ducere,  non  in- 
veniri scii,  in  statu  simplicium  fidelium  nec  in  statu  perfectionis  reli- 
giosorum. Suspensus  esse  videtur  inter  caelum  religiosorum  et  terram 
simplicium  fidelium.  Immo  quo  status  eius  absurdior  fiat  membra  Insti- 
tutorum saecularium  ab  Ecclesia  in  numerum  ad  perfectionem  anhelan- 
tium ponuntur,  dum  sacerdotes  contra  saeculares  a statu  perfectionis 
compelluntur. 

Ex  mea  enim  humili  opinione  incongruentia  quaedam,  ne  dicam 
incohaerentia  inveniri  videtur  in  doctrina  vitam  sacerdotum  saecularium 
ritus  saltem  latini  respiciente.  Ex  altera  parte  ratione  status  sacerdotalis 
exigitur  ab  eis  sanctitas  religiosis  superior,  altera  autem  ex  parte  ratione 
status  in  quo  sunt  constituti,  a statu  perfectionis  reiciuntur.  S.  enim  Tho- 
mas,  quem  fere  omnes  nos  sequimur  et  cuius  quidem  doctrinam  inces- 
santer sacerdotum  ad  aures  effundimus,  docet:  « Qui  divinis  ministe- 
riis applicantur  regiam  dignitatem  assequuntur  et  perfecti  in  virtute  esse 
debent  » ...3.  Ergo  debent  esse  perfecti,  constituti  in  perfectione,  non 
tantum  sese  perficiendi  verum  etiam  actu  perfecti.  Obligatio  enim  eis 
imponitur  ratione  status  contracti  sacerdotalis  et  nihilominus  a Thoma, 
ut  notum  est,  quem  fere  omnes  sequuntur,  sacerdotibus  saecularibus 
negatur  esse  in  statu  perfectionis,  quatenus  in  statu  eorum  elementa 
sufficientia  deessent  ad  statum  perfectionis  constituendum  necessaria. 
Ratione  ergo  status  sacerdotalis  exigitur  ab  eis  status  perfectionis  et  ra- 
tione status  reiciuntur  a statu  perfectionis. 

Quae  vero  incongruentia  magis  perspicietur  si  cum  statu  episcopali 
et  papali  conferatur. 

Episcopus  enim  unice  ratione  status  episcopalis  ni  fallor  in  statum 
perfectionis  acquisitae  — iuxta  alios  exercendae,  iuxta  alios  communi- 
candae — ponitur,  Summus  autem  Pontifex  unice  ratione  status  papalis, 
ratione  Summi  Pontificatus  qui  vero  status  nec  sacramentalis  quidem  est 

(quia  potest  ei  renuntiare),  in  statum  perfectionis  refertur  statim  ab  ac- 
ceptata electione  ...4,  dum  sacerdos  saecularis  contra  ratione  status  sacra- 
mentalis  quidem  permanentis  non  adscribitur  in  numerum  ad  statum 
perfectionis  pertinentium. 

Quispiam  forsitan  dixerit  sacerdotes  saeculares  votis  consiliorum 
evangelicorum  non  obstringi  ideoque  ad  statum  perfectionis  non  perti- 
nere. Ad  quod  vero  respondendum  esse  videtur: 

1.  Nec  episcopi  nec  Romanus  quidem  Pontifex  tribus  illis  votis 
ligantur  et  nihilominus  ad  statum  perfectionis  pertinent. 

2.  Omnia  tria  vota  non  requiri  videntur  ad  constituendum  statum 
perfectionis.  Ex  mente  enim  Aquinatis  votum  paupertatis  non  esse  vi- 
detur de  essentia  status  perfectionis:  «...  Ideo  nihil  prohibet  statum 
perfectionis  esse  sine  abr enuntiatione  propriorum  » ...5.  De  cetero  votum 
paupertatis  non  videtur  secumferre  ut  paupertas  stricto  sensu  observetur. 
Religiosi  enim  communiter  ea  quae  sunt  ad  vitam  necessaria  habent. 
Contra  scimus  veram  paupertatem  secumferre  carentiam  ad  vitam  neces- 
sarii. Praeterea  notum  est  haud  paucos  religiosos  diversas  ob  rationes 
a voto  paupertatis  dispensari  et  nihilominus  in  statu  perfectionis  per- 
manere. A philosophis  autem  edocemur  ab  elemento  essentiali  nullum 
dispensari  posse.  Quod  vero  demonstrat  votum  paupertatis  non  esse  de 
essentia  status  perfectionis.  Demum  cum  sacerdotes  saeculares  simul  cum 
religiosis  in  Officio  Divino  a Domino  efflagitant  scii.:  « Divitias  et  pau- 
pertatem ne  dederis  mihi  sed  tantum  victui  meo  tribue  necessaria  »,  ora- 
tio ista  confirmat  ad  statum  perfectionis  pertinere  non  votum  paupertatis 
sed  spiritum  paupertatis. 

Quod  vero  attinet  ad  votum  oboedientiae  natura  et  consequentiae 
eiusdem  voti  reperiri  posse  videntur  in  verbis  « Promitto  » die  ordina- 
tionis a sacerdote  saeculari  emissis.  Natura  enim  voti  oboedientiae  con- 
sistit in  submissione  voluntati  divinae  mediante  superiore  eam  manife- 
stante. Vi  status  sui  profecto  sacerdos  iam  a diebus  subdiaconatus  et  dia- 
conatus, praesertim  presbyteratus  voluntati  divinae  se  subdit  mediante 
episcopo  dioecesano  eam  manifestante.  Sane  stella  a stella  differt  in  cla- 
ritate ...6,  ita  quoque  et  submissio  sacerdotis  saecularis  forsitan  differt 
a submissione  cuiusdam  religiosi,  attamen  differentia  in  claritate  moti- 
vum  sufficiens  non  esse  videtur  existentiam  stellae  negandi.  Etiam  con- 
sequentiae saltem  essentiales  voti  oboedientiae  quae  sunt  sanctificatio 
ac  salus  personalis  atque  sanctificatio  ac  salus  animarum  inveniuntur 
tum  in  oboedientia  religiosorum  tum  in  oboedientia  sacerdotum  saecu- 
larium. Unde  ex  mea  humili  opinione  ex  parte  oboedientiae  sacerdotis 
saecularis  nihil  deesse  videtur,  excepta  vero  agnitione  ecclesiastica,  ut 
sacerdos  ille  constituatur  in  statu  perfectionis.  Docent  enim  theologi: 

« Etsi  formaliter  et  expresse  votum  non  emittitur,  si  tamen,  interve- 
niente ecclesiastica  auctoritate,  aequivalenter  obligatio  sectandi  perfec- 
tiora contrahitur,  status  perfectionis  constitui  dicendus  est  » ...7.  Obli- 
gatio autem  sectandi  perfectiora  contrahitur  ratione  status  sacerdotalis 
quatenus  sacerdos  perfectus  esse  debet  in  virtute. 

Quod  pertinet  vero  ad  castitatem  tum  saecularis  tum  religiosus  eo- 
dem vinculo  adstringitur.  Quam  ob  castitatem  homo  angelis  altior  effec- 
tus est  ...8,  qua  vero  ex  mente  eiusdem  doctoris  superatur  omnium  cupi- 
ditatum acrior  ac  vehementior;  unde  nihil  mirum  est  votum  castitatis 
solum,  prioribus  saeculis  christianismi,  statum  perfectionis  constituisse. 

Quibus  omnibus  mature  perpensis  proposuerim  ut  a Concilio  etiam 
clerus  saecularis  haberetur  in  numero  ad  statum  perfectionis  perti- 
nentium...9 


In  textu  scripto  tradito-.  1 ritus  latini.  2 saltem  ritus  latini.  3 (IV  Sent., 
dist.  24,  q.  2).  4 (cf.  can.  219).  5 (II-II,  q.  184,  a.  VII  ad  1).  6 (1  Cor. 

15,  41).  7 (Lehmkull,  Theol.  Mor.  I,  ed.  10,  p.  295).  8 iuxta  S.  Chryso- 

stomum;  cf.  R.  Journel,  Ench.  Patr.  1116).  9 Quae  vero  doctrina  multum 

renovandae  Ecclesiae  contulerit.  In  primis  enim  maiori  clerum  saecularem  inter  et 
regularem  unioni.  Regulares  enim  pluris  aestimaverint  saeculares  qui  perspi- 
cientes quosdam  regulares  a primaevo  fundatoris  fervore  deficere  acre  eos  crisi 
non  subiecerint  quia  potius  ad  fragilitates  suas  animum  adverterint.  Ipsi  quoque 
regulares  motivum  haud  parvum  ad  spiritum  fundatoris  redeundi  sumpserint. 
Illis  autem  saecularibus  viam  mandatorum  Domini  strenue  sequentibus  adminicu- 
lum sat  forte  dederimus  contra  obtrectationem  sacerdotum  tepidam  vitam  agen- 
tium et  eos  inter  homines  parum  prudentes,  immo  quandoque  anormales,  adscri- 
bentium.  Demum  educatio  seminaristica  atque  exhortatio  nostra  ad  sanctitatem 
cleri  saecularis  eiusque  nobiscum  cooperatio  absque  dubio  fruges  tulerint  ube- 
riores. 

Moderator : Audiatur  secretarius  generalis,  qui  dabit  quasdam  no- 
titias. 

Se  er  et  artus  generalis : Die  28  octobris,  caeremonia  incipiet  hora  9 
matutina,  et  Patres  induent  habitum  proprium  congregationum  gene- 
ralium. 

Die  autem  29,  feria  III  proximae  hebdomadae,  fiet,  de  mandato 
moderatoris,  suffragatio  circa  schema  de  Beata,  iuxta  quaesitum  quod 
iam  Patribus  propositum  et  distributum  est.  Pariter  feria  III  proximae 
hebdomadae  fiet  suffragatio  super  integrum  cap.  V de  sacra  Liturgia, 
cum  formulis  notis  placet,  non  placet,  placet  iuxta  modum.  Deinde 
post  relationem  incipiet  suffragatio  emendationum  cap.  VII  eiusdem 
schematis.  Dixi. 

Lego  nunc  exitus  suffragationum  factarum  hoc  mane: 

Emendatio  VI: 

Praesentes  votantes 2.192 

Dixerunt  placet 2.181 

non  placet 10 

placet  iuxta  modum,  nullum  igitur  . . 1 

Emendatio  VII : 

Praesentes  votantes 2.180 

Dixerunt  placet 2.171 

non  placet 8 

Votum  nullum 1 

Emendatio  VIII : 

Praesentes  votantes 2.071 

Dixerunt  placet 2.057 

non  placet 13 

Votum  nullum 1 

Emendatio  IX: 

Praesentes  votantes  2.062 

Dixerunt  placet 2.057 

non  placet 4 

Votum  nullum 1 

Emendatio  X et  ultima  huitis  cap.  V: 

Praesentes  votantes 2.068 

Dixerunt  placet 2.058 

non  placet 9 

Suffragium  nullum 1 

Dixi. 

Moderator:  Congregatio  solemnis:  feria  II.  Congregatio  usualis: 
feria  III. 

Em. mus  P.  D.  Eugenius  card.  Tis serant:  Reponatur  Sacrosanc- 
tum Evangelium. 


ANIMADVERSIONES  SCRIPTO  EXHIBITAE 

QUOAD  CAP.  III  SCHEMATIS  DE  ECCLESIA 


ANIMADVERSIONES  SCRIPTO  EXHIBITAE 

QUOAD  CAP.  III  SCHEMATIS  DE  ECCLESIA  * 


1 

Em.mus  P.  D.  AUGUSTINUS  card.  BEA 

Pag.  5,  lin.  4:  « Cum  gaudio  »:  expressio  sapit  aliquam  allectationem 
(ad  captandam  benevolentiam  laicorum)  et  proinde  melius  omittitur. 

Pag.  5,  lin.  6:  Quid  significat  « communitatem  ...  veritatis  ...  »? 

Pag.  5,  lin.  7:  «Redemptionis  sumitur»  ...,  melius  ^sumitur;  «ad 
universum  mundum  ...  »:  quia  christiani  iam  in  mundo  sunt  et  non  ab 
extra  proveniunt  melius  dicitur  in  universum  mundum,  nisi  praeferendum 
videatur,  « ad  universos  homines  » vel  « ad  universum  genus  humanum  ». 

Pag.  5,  lin.  8:  « Pastores  ...  »,  fortasse  melius  « pastores  sacri  »,  vel 
fortasse  clarius  « sacra  hierarchia  ». 

Pag.  5,  lin.  10:  «Ut  cuncti  ...  »:  fortasse  melius  « ut  cuncta  membra 
Ecclesiae  »;  ...  hoc  in  loco  verba  essentialia  textus  ad  quem  lector  remit- 
titur valde  utiliter  citari  possent,  fere  in  hunc  modum:  totum  enim  Corpus 
mysticum  sui  augmentum  facit  in  aedificationem  sui  secundum  operationem 
« in  mensuram  uniuscuiusque  membri  » (cf.  Eph.  4,  12.  16). 

Pag.  5,  lin.  14:  Nonne  melius  citaretur  1 Cor.  12,  12:  « Sicut  enim 
corpus  unum  est  et  membra  habet  multa,  omnia  autem  membra  corporis 
cum  sint  multa  unum  tamen  corpus  sunt,  ita  et  Christus  ».  Vel  etiam 
Rom.  12,  4:  « Sicut  enim  in  uno  corpore  multa  membra  habemus,  omnia 
autem  membra  non  eundem  actum  habent,  ita  multi  unum  corpus  sumus...  ». 

Pag.  6,  lin.  4:  Verba  « regale  illud  sacerdotium  » ponantur  inter  vir- 
gulas et  addatur  (cf.  1 Petr.  2,  9). 

Pag.  6,  lin.  11:  «Si  igitur»;  melius  etsi  igitur,  vel  melius:  «Omnia 
haec  Ecclesiae  membra  ad  sanctitatem  vocantur.  Etsi  quidam  ex  voluntate 
Christi ...»  (lin.  14). 

Pag.  6,  lin.  16:  « et  actionem  ...  communem  »:  forte  melius  explicatur, 
quid  sit  haec  « actio  » omnibus  fidelibus  communis,  addendo  fere  haec: 
« circa  aedificationem  Corporis  Christi  mystici  ». 

Pag.  6,  lin.  17:  «distinctio  ...  simul  est  coniunctio  »:  expressio  ab- 
stracta, minime  clara;  fortasse  melius:  « distinctio  secumfert  coniunctio- 


* Huiusmodi  textus  lecti  non  sunt  quia  Patres  vel,  scripto  exhibito,  loqui 
non  petierunt,  vel  iuri  loquendi  renuntiaverunt,  vel  disceptatio  olausa  est. 

nem,  cum  Pastores  et  (omitte  « alii  »)  fideles  ad  invicem  ordinentur  sicut 
qui  pascit  et  qui  pascitur,  qui  regit  et  qui  regitur  ». 

Pag.  6,  lin.  19:  « Ecclesiae  praepositi  populo  inserviant  »:  forte  melius 
« Ecclesiae  praepositi,  exemplum  Domini  secuti,  populo  ministrent  » (cf.  Mt. 
20,  28). 

Pag.  6,  lin.  24:  post  « ministrare  » adde  (cf.  Mt.  20,  28). 

Pag.  6,  lin.  25:  « pascunt,  ut  mandatum  ...  »:  expressio  minus  felix; 

nam  ea  quae  praecedunt  non  ordinantur  directe  ad  hoc  ut  illud  mandatum 
impleatur;  ergo  vel  hoc  incisum  omittatur  (vel  saltem  dicatur  « ita  ut  ...  » 
vel  etiam:  « et  sic  mandatum  ...  impletur  »)  . 

Pag.  6,  lin.  31:  « iamvero  ...  »:  nexus  huius  textus  cum  praecedentibus 
non  apparet.  Num  tantum  « sacrosancta  Synodus  » nomen  « laicorum  » sic 
intellegit? 

Pag.  6,  lin.  32:  definitio  laicorum  fortasse  melius  sonat,  si  primum 

dicitur  negative  quid  non  sunt  (linn.  35  s.)  et  solum  dein  positive  quid 

sunt. 

Pag.  6,  lin.  37:  « In  laboribus  huius  mundi  ...  »:  forte  melius  est  ex- 
pressione ordinaria  uti  dicendo:  « in  negotiis  saecularibus  »,  vel  « negotia 
saecularia  exercent  ». 

Pag.  6,  lin.  40:  Ubi  non  est  necessarium,  melius  textus  S.  Scripturae 
non  mutantur:  dicatur  ergo:  Corpus  enim  mysticum  Christi  sui  « augmen- 
tum facit  secundum  operationem  uniuscuiusque  membri,  donec  perveniamus 
omnes  in  virum  perfectum  in  mensuram  aetatis  plenitudinis  Christi  »;  etiam 
id  quod  sequitur  melius  sic  mutetur:  « una  est  ergo  omnium  Corporis 
Christi  membrorum  vocatio  ». 

Pag  7,  lin.  6:  « Spirituales  offerat  hostias  per  omnem  actum  ...  »: 
nonne  sacerdotium  regale  omnium  fidelium  primario  in  participatione  in 
Sacrificio  Eucharistico  exercetur?  Solum  consequenter  hoc  fit  « per  omnem 
actum  ...  ».  Unio  enim  illa  cum  Christo  quae  inchoatur  baptismo  et  conti- 
nuatur per  participationem  Sacrificii  Eucharistici  ad  totam  dein  hominis 
vitam  extenditur  et  in  eadem  exercetur  et  perficitur.  Sic  « omnis  actus 
hominis  christiani  » metaphorice  dicitur  actus  sacerdotalis. 

Pag.  7,  lin.  8:  Hic  repetuntur  quae  iam  initio  paginae  lin.  4 s.  dicta 
fuerunt.  Hic  quoque  apparet  quam  utile  esset  id  quod  commissio  labo- 
ribus Concilii  coordinandis  censuit,  tractationi  scii,  de  laicis  praemittendam 
esse  tractationem  de  populo  Dei  in  genere. 

Pag.  7,  lin.  12:  Hi  textus  iam  pag.  6,  lin.  4 s.  citati  sunt. 

Pag.  7,  lin.  15:  « Testimonium  praebeant  »:  melius  vel  « dent  » vel 
« reddant  » vel  adhuc  melius  « perhibeant  ». 

Pag.  7,  lin.  23:  « Ad  actum  deducitur  »:  expressio  nimis  scholastica; 
proponitur  « ad  effectum  perducitur  ». 

Pag.  7,  lin.  24:  Nonne  hinc  tota  haec  tractatio  (n.  24)  incipere  debebat? 

Pag.  7,  lin.  25:  « Fidem  ...  profiteri  ...  »:  nonne  fidei  professionem 
praecedit  fides  ipsa,  scilicet  ut  credant  omnia  quae  Christus  docuit  et 

observent  eadem  (cf.  Mc.  16,  16;  Mt.  28,  20).  Ceterum  terminus  « fides  » 
hic  improprie  adhibetur  ( = religio  christiana). 

Pag.  7,  lin.  34:  « Se  invicem  ...  sanctificant  ...  »:  melius:  « adiuvant 
in  sanctitate  adipiscenda  ».  Verbum  enim  « sanctificare  » melius  reservatur 
actioni  Christi  per  gratiam  et  sacramenta. 

Pag.  7,  lin.  35:  « Atque  adeo  » forte  melius  « atque  hoc  modo  ». 

Pag.  7,  lin.  38:  « Novi  societatis  humanae  cives  »:  nonne  « civis  » 
adhibetur  tantum  de  civibus  alicuius  Urbis  vel  alicuius  reipublicae?  proinde 
dicatur  « societatis  humanae  membra  »;  sequitur  « sub  gratia  ...  »,  nonne 
melius  per  gratiam? 

Pag.  7,  lin.  39:  « ad  perpetuandum  ...  Corpus  ...  »:  fortasse  addendum 
est  « et  augendum  »,  non  enim  agitur  tantum  de  Corpore  Christi  mystico 
perpetuando. 

Pag.  8,  lin.  1:  « Saepe  sunt  primi  ...  praecones  »:  « saepe  » omittatur; 
debent  semper  esse  « praecones  ...  ».  « quasi  munus  episcopale  ...  »:  in  textu 
in  nota  n.  8 citato  vere  S.  Augustinus  hoc  non  dicit,  sed  tantum  genitores 
in  sua  familia  « vices  agere  » episcopi  et  superintendere,  intendendo  curare. 
Iamvero  munus  proprium  episcopi  est  superintendere  in  aliqua  dioecesi 
et  non  tantum  in  familia. 

Pag.  8,  lin.  5:  Duabus  lineis  explicari  deberet  in  quonam  consistat  hoc 
« regnare  » filiorum  Dei,  id  est  in  aliqua  participatione  gloriae  Dei  eiusque 
regni,  qui  « vocavit  nos  in  gloriam  suam  » (cf.  1 Thess.  2,  12);  hoc  regnum 
minime  ad  solam  luctam  contra  regnum  peccati  reduci  deberet,  uti  videtur 
fieri  in  lineis  sequentibus.  Cuius  regni  Dei  plenam  participationem  in  caelis 
adipiscentur  (cf.  Mt.  5,  3;  25,  34;  1 Cor.  6,  9 s.). 

Pag.  8,  lin.  8:  « Munus  ...  sacerdotale  ...  participantes  »:  nonne  aliquo- 
modo  innuere  oporteret  quo  modo  fideles  hoc  triplex  munus  participent? 
Si  agitur  de  conclusione  e praecedentibus  hoc  dici  deberet,  fere  hoc  modo: 
« e his  omnibus  apparet  fideles  munus  Christi  ...  participare  ». 

Pag.  8,  lin.  9:  « mandatum  eius  novum  et  maximum  »:  de  quanam  re 
agitur  hic:  de  mandato  Christi  novo  dilectionis  erga  proximum  solum  vel 
etiam  de  « maximo  mandato  » scilicet  dilectionis  Dei  et  proximi? 

Pag.  8,  lin.  9:  E sequentibus  videtur  agi  solum  de  novo  mandato 
dilectionis  erga  proximum.  Sed  tunc  vox  « maximum  » omnino  omitti  de- 
beret ne  confusio  fiat.  In  hoc  casu  in  nota  n.  10  omittatur  citatio  Rom. 
5,  5;  notum  enim  est  inter  exegetas  disputari  de  quanam  caritate  agatur 
et  probabiliter  etiam  caritas  nostra  erga  Deum  in  textu  inclusa  est. 

Pag.  8,  lin.  12:  « Vult  ...  se  agnosci  »:  expressio  difficilis  pro  re  in 
se  simplici  et  clara. 

Pag.  8,  lin.  13  s.:  nexus  eorum  quae  sequuntur  de  sensu  fidei  etc.  cum 
praecedentibus  nullo  modo  apparet.  Quid  huc  spectant  expressiones  « Deo 
offert  fructum  labiorum  confitendum  ...  »?  Quid  significat,  Ecclesiam  in 
credendo  indefectibilem  esse?  Connexio  materiae  quae  in  nota  n.  11  indi- 
catur nimis  artificialis  est. 

Pag.  8,  lin.  18:  « coalescit  ipsorum  consensu  ...  »:  vere  difficile  intel- 
lectu est  de  quanam  re  agatur. 

Pag.  8,  lin.  21:  «inhaeret...»:  fortasse  clarior  est  expressio  ordinaria 
« adhaeret  » quae  saepe  de  fide  adhibetur. 

Pag.  8,  lin.  28:  quid  sunt  « charismata  clarissima  et  simpliciora  et 
latius  diffusa  ...  »?  Tota  expositio  multo  magis  concreta  esse  deberet.  « Cum 
gratiarum  actione  a consolatione  ...  »:  Quid  hic  significat  « consolatio  »? 
an  propria  uniuscuiusque  an  aliorum?  E praecedentibus,  maxime  e textu 
ex  epistula  sancti  Petri  citato,  exspectaretur  non  aliquod  verbum  de  « con- 
solatione »,  sed  potius  de  diligenti  usu  doni  accepti  ad  bonum  Ecclesiae, 
secundum  textum  Rom.  12,  6:  « Habentes  autem  donationes  secundum 
gratiam,  quae  data  est  nobis,  differentes:  sive  prophetiam  secundum  ratio- 
nem fidei  ...  qui  exhortatur  in  exhortando,  qui  tribuit  in  simplicitate,  qui 
praeest  in  sollicitudine,  qui  miseretur  in  hilaritate  » (cf.  Eph.  4,  11  s.; 
1 Cor.  12,  7). 

Pag.  8,  lin.  33:  Si  a donis  extraordinariis  non  sunt  sperandi  « fructus 
operarum  (sic!)  apostolicarum  »,  ad  quid  ergo  dantur?  Nonne  S.  Paulus 
explicite  dicit  omnia  dona  dari  ad  utilitatem?  ( 1 Cor.  12,  7).  Fortasse  ergo 
dicendum  est  solum  ab  his  nec  primario  nec  praevalenter  sperandum  esse 
fructum  (sed  etiam  ab  his).  « Sed  iudicium  ...  humiliter  submittendum 
est ...  »;  fortasse  primo  dicendum  esset  ipsos  fideles  quoque  studere  debere, 
ut  sibi  iudicium  sanum  de  his  donis  forment,  secundum  illud  apostoli: 
« Spiritum  nolite  exstinguere,  prophetias  nolite  spernere.  Omnia  autem 
probate-,  quod  bonum  est  tenete  » ( 1 Thess.  5,  20  s.).  Dein  potest  addi: 
iudicium  autem  definitivum  Ecclesiae  rectoribus  submittendum  esse.  Textus 
autem  qui  hic  citatur  1 Cor.  14,  40  non  est  ad  rem,  non  enim,  respicit 
iudicium  de  rebus,  sed  modum  charismatibus  utendi. 

Pag.  9,  lin.  1:  « apostolatus  autem  ...  »:  nexus  cum  praecedentibus  non 
clare  apparet;  proponitur  hoc  modo:  « Talis  autem  cooperatio  laicorum 
est  participatio  etc.  ». 

Pag.  9,  lin.  3:  « Titulo  omnibus  ...  communi  ...  vel  etiam  ...  addito  »: 
fortasse  clarius:  « communi  ...  cui  accedere  potest  etiam  missio  specialis 
a S.  Hierarchia  collata  ».  In  sequentibus  fortasse  melius  ita:  « Quae  missio 
minime  efficit  ut  laici  iam  non  sint  laici  et  ad  hierarchiam  pertineant  ». 

Pag.  9,  lin.  6:  Quid  est  « Divinum  salutis  propositum  »?  Fortasse: 
« salus  a Deo  oblata  ». 

Pag.  9,  lin.  11:  Quid  sunt  « valores  religiosi  »?  Forte  agitur  de  expres- 
sione aliqua  moderna  quae  aliter  latine  reddenda  est?  v.  g.  gratia,  bona  a 
Christo  allata  vel  quid  simile.  « Valores  religiosi  » etiam  extra  Ecclesiam 
habentur. 

Pag.  9,  lin.  14:  « Curis  temporalibus  » nonne  melius:  « negotiis  saecu- 
laribus »? 

Pag.  9,  lin.  16:  « exercent  »,  forte  melius:  « exercere  possunt  ». 

Pag.  9,  lin.  38:  «opera  etiam  saecularia»:  Loco  «opera»  forte  me- 
lius « negotia  ». 

Pag.  9,  lin.  40:  « in  quo  officio  universaliter  adimplendo  »:  sensus  non 
valde  clarus;  estne  sensus:  « in  quo  officio  adimplendo  gener atim  laici  prin- 
cipem locum  tenent  »?  Sed  nonne  etiam  clerici  idem  praestare  debent? 

Pag.  10,  lin.  2:  « eiusque  Verbi  illuminationem  »:  quid  significat  haec 
expressio?  fortasse:  « secundum  doctrinam  Verbi  » vel  « secundum  lumen 
a Verbo  hominibus  allatum  ...  ». 

Pag.  10,  lin.  6:  « pro  tota  societate  »:  sensus?  forte  pro  « omni  genere 
humano  »,  vel:  « toti  hominum  societati  ». 

Pag.  10,  lin.  10:  Quid  sunt  « res  mere  civiles  »?  quid  hic  intelligi  debet 
« confusio  vel  indebita  permixtio  religionis  et  Ecclesiae  » in  oppositione  ad 
« infaustam  separationem  religionis  a rebus  mere  civilibus  »?  Saltem  non 
liquet,  quomodo  hae  duae  affirmationes  cum  invicem  cohaereant.  Haec  res 
multo  clarius  dicenda  videtur. 

Pag.  10,  lin.  18:  quid  significat  « indoles  laica  terrenae  civitatis  »? 
Antea  vox  « laicus  » aliter  definita  est  (cf.  pag.  6,  linn.  30  ss.). 

Pag.  10,  lin.  21:  quid  est  «libertas  christiana»?  fortasse  «libertas 
religionem  christianam  exercendi  »? 

Pag.  10,  lin.  23:  Canon  qui  citatur  (can.  682)  loquitur  de  laicis  solis. 
Cur  hic  alio  modo  applicatur?  quinam  sunt  christifideles  praeter  laicos? 
Nonne  ipsi  « pastores  »,  i.  e.  hierarchia? 

Pag.  10,  lin.  35:  «pastores  vero  sua  facientes  verba...»:  fortasse  me- 
lius: « verbis  S.  Scripturae  obsequentes  » et  ratio  est,  quia  textus  hic  citati 
habent  formam  imperativam  quae  ad  alios  dirigitur:  qui  ergo  haec  verba 
sua  faceret,  potius  aliis  hoc  imperaret  quam  ipse  in  praxim  deduceret. 
Ceterum,  si  verba  citata  « ad  omnes  fideles  diriguntur  » (n.  24,  pag.  16), 
cur  hic  de  « pastoribus  » dicuntur? 

Pag.  11,  lin.  16:  « missionem  suam  apostolicam  »:  ut  evitetur  confusio 
cum  missione  hierarchiae  propria,  fortasse  melius  specificatur  et  quidem  hoc 
modo:  « missionem  apostolicam,  omnibus  christifidelibus  communem  ». 

Pag.  11,  lin.  19:  «pro  parte  qua  in  mundo  operantur»:  forte  clarius: 
« pro  parte  quam  in  mundo  gerunt  » (vel  agunt). 

Pag.  11,  lin.  20:  e nota  27  apparet  auctores  huius  textus  intendisse 
loqui  de  laicis,  quod  tamen  e textu  prout  iacet,  minime  apparet;  agit  enim 
textus  de  « omnibus  utriusque  sexus  fidelibus  » (pag.  11,  lin.  14);  iamvero 
haec  expressio  non  de  solis  laicis  adhibetur  ut  hic  patet  ex  pag.  10,  lin.  23; 
pag.  10,  lin.  39;  ergo  clarior  reddenda  esset. 

Pag.  11,  lin.  23:  « sanctificatio  nostra  »:  ad  quem  refertur  haec  vox 
« nostra  »?  textus  videtur  alludere  ad  verba  1 Thess.  4,  3:  « haec  est  enim 
voluntas  Dei,  sanctificatio  vestra  ».  In  hoc  contextu  videtur  dici  « volun- 
tatem Dei  nos  sanctificare  » vel  simile  quid;  sed  hic  minime  sensus  textus 
1 Thess.  4,  3 est;  ibi  potius  dicit  esse  voluntatem  Dei,  ut  nos  sancti  fiamus; 
propterea  abstinendum  esse  ab  illis  peccatis  quae  vv.  4-6. 

Em.mus  P.  D.  ACHILLES  card.  LIENART 
Episcopus  Insui  en  sis 

1.  Iuxta  votum  iampridem  a commissione  coordinationis  emissum  rogo 
ut  quaestio  de  populo  Dei  seiunctim  tractetur  ab  illa  de  laicis,  ipsique 
reservetur  cap.  II  ante  illud  de  Ecclesiae  hierarchia. 

2.  Ideo  plane  consentio  tam  capitum  ordinationi  quam  textibus  de 
novo  propositis  ab  em.mo  card.  Suenens  in  emendationibus  suis,  in  fasciculo 
nobis  transmisso;  item  et  annotationibus  ab  exc.mo  Compagnone,  ep.  Ana- 
gnino, die  17  octobris  in  aula  expressis. 

3.  Ad  tollendam  omnem  dubitationem  vel  quaerelam  de  genuina  mu- 
lierum in  Ecclesia  positione,  placeret  ut  in  capitulo  de  laicis  explicite  etsi 
breviter  dicatur  semper  agi  de  fidelibus  utriusque  sexus  cuiuscumque  etiam 
sint  aetatis;  ut  v.  g.  in  definitione  data  pag.  6,  lin.  33,  post  « intelligit 
fideles  » addatur:  « tam  viros  quam  mulieres,  iuvenes  quoque  ac  adultos  ». 

3 

Em.mus  P.  D.  IOSEPH  ELMAR  card.  RITTER 
Archiepiscopus  51.  Ludovici 

Doctrina  de  Maria  Virgine,  ut  mihi  videtur,  in  hoc  cap.  III  nostri  sche- 
matis incorporari  debet.  Liceat  mihi  explicare  rationes  sententiae  meae. 

Sine  Mariae  consensu,  non  esset  Redemptor  nec  Ecclesia;  sine  Mariae 
eiusque  muneris  intellectu  non  datur  conceptus  Ecclesiae  adaequatus.  Et 
tamen  habitudines  Mariae  ad  Ecclesiam  maxime  difficile  est  definire.  Mater 
Salvatoris,  mater  est  etiam  Ecclesiae,  fundationi  Ecclesiae  praesupposita 
ideoque  extra  eam  existens.  Nihilominus  Filia  Ecclesiae  est  perfectissima: 
quia,  sublimiori  modo  redempta,  iustificatione  initiali  et  sanctificatione  priore 
exemptis,  ex  Ecclesia  eiusque  potestatibus  hierarchicis  gratias  semper  ube- 
riores recipiebat.  Et  plus  quidem  dicendum:  Virgo  enim  Maria  etiam  Veteri 
Testamento  pertinet.  Desideriis  politicis  Israelis  frustratis,  in  humilibus 
et  pauperibus,  reliquiis  populi  electi  spiritualibus,  prophetae  promissorum 
expletionem  expectabant.  Ex  quibus  orta  est  Maria,  flos  perfectissima,  in 
qua  expectationes  propheticae  factae  sunt  impetratio  efficacissima. 

His  solis  perpensis,  methodus  de  Maria  tractandi  facillima  esset  schema 
speciale  componere.  Omnibus  tamen  aliis  consideratis,  tale  schema,  ut  mihi 
videtur,  potius  nocivum  esset  quam  utile:  minime  enim  accomodatum  esset 
necessitatibus  nostrae  aetatis.  Veritatis,  devotionis,  et  oecumenismi  causa, 
Maria  tractanda  est  in  capite  « de  populo  Dei  ». 

Primo,  veritatis  causa:  Maria,  filia  Adae  prius  quam  Dei,  inter  redemp- 
tos ideoque  inter  populum  Dei  acquisitum  adnumeranda  est.  Immaculata 
Conceptio,  libertas  a peccato  et  concupiscentia,  sanctitas  eximia,  et  ipsa 

Assumptio,  omnia  haec  sunt  privilegia,  unica  et  transcendentia:  et  tamen  om- 
nia sunt  effectus  gratiae  Christi  redemptivae.  Omnia  Mariae  data  sunt  ut 
maxime  conformis  esset  Filio,  conformitate  autem  quae  communis  est  om- 
nibus in  Christo  redemptis.  Iam  per  multa  saecula,  theologi  Mariam  in  con- 
textu christologico  considerabant,  proptereaque  ut  subiectum  ad  ordinem 
hypostaticum  fere  exclusive  pertinens,  nostram  conditionem  transcendens. 
Nil  mirandum  ergo  si  Mater  Dei,  ut  aliqui  iam  dixerunt,  facta  est  quasi 
obiectum  specialis  religionis;  si  aliqui  etiam  theologi  iam  negaverunt  Mariam 
ullam  necessitatem  habuisse  redemptionis.  Ad  veritatem  complendam,  ad 
errorem  superstitionis  apud  fideles  evitandum,  debemus  considerare  Mariam 
in  contextu  populi  Dei  redempti. 

Secundo,  devotionis  causa,  idem  dicendum  est.  Filia  Patris  perfectis- 
sima, Maria  exemplar  est  totius  Ecclesiae  et  uniuscuiusque  christiani.  In 
ea  illustratur  totus  gratiae  redemptivae  ordo:  omnis  motus  in  Dei  amore 
gratuito  initium  capit  et  requirit  in  nobis  illam  receptivitatem  activam 
quam  « fiat  » virginis  ostendit.  In  ea  iam  perfecta  sunt  omnia  quae  Deus 
vult  pro  tota  Ecclesia  collective  et  pro  omnibus  Christifidelibus  singulatim. 
In  ea  Ecclesia  suam  conditionem  perfectam  iam  attigit.  In  tale  contextu, 
exemplar  vivens  et  intime  praesens,  Maria  ostenditur  obiectum  devotionis 
verae,  authenticae,  et  elevantis. 

In  fine,  ordo  propositus  oecumenismi  causae  inserviet.  Certissime,  devo- 
tio catholicorum  erga  Mariam  magnae  dissensionis  inter  nos  et  fratres  sepa- 
ratos occasionem  praebet.  Saepe  saepius  talis  dissensio  debetur  non  doc- 
trinae Ecclesiae  sed  interpretationibus  erroneis.  In  gratiae  redemptivae  con- 
textu considerata,  privilegia  mariana  non  solum  melius  sed  etiam  facilius 
intelliguntur.  Ceterum,  ut  mihi  videtur,  secundum  hunc  sensum,  fundamen- 
tum solidum  in  Sacra  Scriptura  inveniunt,  quia  Novum  Testamentum: 
primo , pro  omnibus  christianis  victoriam  super  peccatum,  concupiscentiam, 
et  mortem  promittit;  secundo,  Mariae  sanctitatem  et  gratiam  attribuit  quae 
sanctitatem  aliorum  transcendit  sicut  maternitas  omnes  alias  cum  Deo  rela- 
tiones transcendit. 

Meo  iudicio,  tractatio  quae  loquitur  de  Mariae  communitate  cum  nobis 
redemptis  multum  proderit  vitae  Ecclesiae,  devotioni  fidelium,  et  honori  tum 
Mariae  tum  Christi. 


4 

Em.mus  P.  D.  RADULFUS  card.  SILVA  HENRIQUEZ 
Archiepiscopus  S.  lacobi  in  Chile 

Maxime  laudando  argumenta  in  cap.  III  pertractata  et  statutam  capitis 
divisionem  in  duas  partes  iam  omnibus  notas,  sit  licitum  mihi  duas  adnota- 
tiones  facere,  una  pro  novo  cap.  II  quod  « de  populo  Dei  » nuncupabitur, 
et  altera  pro  novo  cap.  IV  « de  laicis  ». 

1.  In  cap.  de  populo  Dei,  secundum  indicationes  in  fasciculo  Emenda- 

tionum  prelis  datarum,  par.  13  erit  « de  populo  uno  et  universali  ».  Optime 
quidem.  Videretur  tamen  magis  concrete  de  hac  unitate  loquendum  esse. 
Sicut  iam  dixi  (in  ista  secunda  sessione),  pretium  schematis  erit  de  Koinonia 
loqui;  hoc  autem  hic  praecise  mihi  videtur  faciendum.  Populus  Dei  non 
est  congregatio  individuorum,  sed  communio  personarum  et  communitatum 
complectens  omnes  fideles  qui  ubique  terrarum  invocant  nomen  Domini 
(1  Cor.  2,  2). 

Necesse  est  concipere  populum  Dei  habentem  uti  basim,  non  concep- 
tum « individui  »,  sed  conceptum  « communionis  ». 

Hoc  clare  deduci  potest  etiam  a sola  consideratione  quod  Ecclesia  est 
corpus  Christi,  et  quidem  non  metaphorice  tantum  sed  physice  et  mystice, 
sicuti  dicit  apostolus,  e.  g.,  in  1 Cor.  1,  21. 

S.  Paulus  loquitur  de  corpore  physico  Christi  relate  ad  Ecclesiam  sub 
duplici  aspectu:  a)  aspectus  aliquis  communionis,  seu  identificationis,  quo 
corpus  Christi  est  Ecclesia  ( Rom . 12,  5);  b)  aspectus  aliquis  orientationis, 
seu  distinctionis  et  capitalitatis,  quo  corpus  Christi  est  caput  Ecclesiae 
( Eph . 1,  22-23).  Ambo  aspectus  sacramentaliter  in  Ecclesia  praesentes  red- 
duntur in  speciebus  eucharisticis  et  in  episcopo;  immo,  ambo  aspectus  plene 
realizantur  in  celebratione  Eucharistiae,  unde  bene  dictum  est  quod  Eccle- 
sia facit  Eucharistiam  et  Eucharistia  facit  Ecclesiam.  Ecclesia  in  celebra- 
tione eucharistica  est  revera,  et  quidem  physice  etsi  sacramentaliter,  ipsum 
corpus  Christi  sive  sub  aspectu  capitalitatis  sive  sub  aspectu  unitatis. 

Sicut  ergo  unum  corpus  Christi  multipliciter  redditur  praesens  totum 
et  idem  ubique  terrarum  quando  per  episcopum  celebratur  Eucharistia,  sic 
Ecclesia  vera,  una  et  eadem,  est  in  omni  loco  ubi  idem  sacramentum  con- 
ficitur. 

Ideoque  tot  Ecclesiae  quot  episcopi  dispersi  in  mundo  ubicumque  prae- 
sidentibus illis  vel  eorum  delegatis  celebratur  sacrificium  eucharisticum 
(cf.,  e.  g.,  S.  Ignat.  Ant.,  Magn.  6,  1;  Smyrn.  8,  1);  sed  inter  omnes  Eccle- 
sias una  eademque  sola  Ecclesia  universalis  unica  sponsa  Christi,  sicut  inter 
omnes  episcopos  unus  ordo  episcoporum  et  unus  Romanus  Pontifex,  epi- 
scopus universalis,  sicut  in  corpore  unum  tantum  caput. 

Sic  affirmatio  ipsa  quod  Ecclesia  est  corpus  Christi  innuit  necessario 
quod  Ecclesia  est  Koinonia  seu  Communio. 

Scriptis  tradam  vota  nostra. 

2.  Quoad  caput  « de  laicis  » loquar  de  n.  25,  in  quo  datur  aliqua 
laicorum  definitio.  Plene  consentimus  iis  quae  dicta  sunt  a Patre  Godefrido 
Dayez.  Aliquid  tamen  addendum  censemus. 

Oportet  omnino  ut  laici  definiantur  positive  ac  theologice,  secundum 
ipsam  structuram  divinam  Ecclesiae,  quae  duplicem  implicat  distinctionem, 
hierarchiae  scii,  et  laicatus. 

In  laicorum  definitione  impossibile  forsan  erit  vitare  expressionem  ne- 
gativam de  non  pertinentia  ad  ordinem  hierarchicum,  quae  tamen  non  facit 
definitionem  esse  negativam  sed  potius  correlativam. 

Correlativitas  inter  hierarchiam  et  laicatum  refertur  ad  determinata 
munera  quae  non  exhauriunt  totam  vitam  populi  Dei.  Permultae  etenim 
activitates  vitae  Ecclesiae  omnino  communes  sunt  clericis  et  laicis;  sic,  e.  g., 
tota  interioritas  vitae  christianae  prout  est  novus  modus  essendi  ac  ope- 
randi in  Christo. 

Notandum  insuper  venit  quod  character  sacramentalis,  quo  quis  ad 
ordinem  hierarchicum  incorporatur,  nec  elidit  nec  absorbet  characteres  Bap- 
tismi et  Confirmationis.  Sic,  e.  g.,  quando  nuper  ad  sacrificium  eucharisti- 
cum  nos  episcopi  participavimus,  hoc  fecimus  non  prout  ordinati  ad  hierar- 
chiam  sed  prout  signati  baptismate. 

Analogico  modo  etiam  notandum  omnino  est,  et  quidem  perspicue, 
quod  character  baptismalis  nec  elidit  nec  absorbet  naturam  ipsam  hominis 
Baptismum  recipientis.  Homo  cum  sua  natura  ac  cum  sua  propria  missione 
in  creatione,  existit  ante  baptismum  et  nihil  de  sua  authentica  humanitate 
deperdit. 

Christifidelis  non  recipit  missionem  evolvendi  ac  perficiendi  mundum 
a sacramento  Baptismi,  sed  eam  habet  propter  ipsam  naturam  humanam. 
Quod  recipitur  in  Baptismate  est  missio  instaurandi  omnia  in  Christo. 

Propter  istas  rationes  nobis  videtur  necessarium  inserere  novam  aliquam 
paragraphum  in  isto  cap.  IV,  in  qua  breviter  agatur  de  munere  ipsius 
hominis  ut  talis,  prout  est  subiectum  mysterii  creationis.  Homo  enim,  ut 
talis,  recepit  a Patre  munus  perficiendi  mundum  illique  sensum  humanum 
infundendi. 

Si  hoc  fiet,  laicorum  definitio,  etsi  implicet  expressionem  illam  nega- 
tionis propter  correlativitatem  ad  hierarchiam,  reapse  erit  substantialiter 
positiva  ob  duas  praecipuas  rationes:  a ) quia  laicus  est  membrum  populi 
Dei,  de  cuius  muneribus  dictum  est  positive  in  cap.  II;  b)  quia  laicus  est 
membrum  generis  humani,  homo  scilicet,  de  quo  positive  dicendum  esset 
in  paragrapho  inserenda.  Et  praecise  quia  laicus  non  est  de  ordine  hierar- 
chico,  melius  ac  fusius  ad  munera  humana  se  dedere  potest  et  pro  suo 
christiano  charactere  mundi  consecrationem  perficere. 

Alias  observationes  ad  totum  cap.  III,  in  duo  capita  subdivisum,  scripto 
secretariatui  tradam. 

Animadversiones  additae: 

Nota  bene : Cum,  post  statutam  istius  capitis  divisionem,  non  datus  sit 
Patribus  textus  continuus  uniuscuiusque  divisionis  partis,  scii,  novi  cap.  II 
« de  populo  Dei  » et  novi  cap.  IV  « de  laicis  »,  nobis  utile  visum  est  humi- 
liter proponere  nostras  emendationes  non  separatim,  sed  in  suo  integro 
contextu. 

Caput  II:  De  populo  Dei 

Nota : Numeri  et  litterae,  quibus  incipit  unaquaeque  emendatio,  corre- 
spondent  numeris  et  litteris  in  textu  infra  allato  [ cf . pag.  40 5 -417 ]. 

1.  Assumitur  textus  emendationis  a card.  Suenens  propositae:  cf.  fasci- 


26 


402 


ACTA  CONC.  VATICANI  II  - PERIODUS  II 


culum  Emendationum,  Pars  II,  pag.  7 et  8,  nn.  8 et  9.  Ratio : Hoc  neces- 
sarium evadit  ob  divisionem  cap.  III  textus  schematis. 

a)  Pro  « in  tota  sua  amplitudine  » ponatur  « ex  divitiis  Verbi  Dei  ». 
Ratio-.  Quia  Ecclesia  nondum  in  tota  sua  amplitudine  adhuc  proposita  est, 
neque  hoc  possibile  videtur. 

b)  Verba  « et  antequam  » usque  ad  « sese  convertat  » inseruntur  ad 
innuendam  distributionem  materiae. 

2.  Assumitur  textus  emendationis  a card.  Suenens  propositae,  loc.  cit. 
n.  9.  Ratio-.  Sic  bene  indicatur  origo  populi  Dei  ex  novo  foedere;  conceptus 
foederis  maximum  momentum  habet  in  historia  salutis. 

a)  Pro  « appellatus  est  » ponatur  « erat  »,  ne  videatur  agi  tantum 
de  nomine. 

b)  Pro  « ab  eo  » ponatur  « a Deo  »,  quia  melius  attribuitur  Deo 
ipsa  convocatio. 

c ) Omittitur  « legitime  »,  quia  superfluum. 

3.  Censemus  inserendam  esse  paragraphum  istam  « de  koinonia  » seu 
communione  in  populo  Dei  propter  multiplices  rationes,  inter  quas  sequentes 
enumerari  possunt:  1)  Ne  concipiatur  populus  Dei  simpliciter  ut  coetus  indi- 
viduorum sed  potius  ut  communio  personarum  et  communitatum;  2)  Quia, 
historia  testante,  primaeva  Ecclesia  clarissimam  conscientiam  habuit  de  hac 
communione,  quae  hucusque  clarior  apud  orientales  servatur;  3)  Ecclesia 
adest  ubi  episcopus  perficit  Eucharistiam,  et  sic  tot  Ecclesiae  quot  episcopi 
residentiales;  4)  Propter  rationes  oecumenicas.  Relationes  cum  fratribus 
separatis  non  ad  individua  tantummodo  tendere  debent,  sed  ad  ipsas  eorum 
communitates,  quae  traditionaliter  vocatae  sunt  Ecclesiae  vel  communiones. 

4.  Introducatur  descriptio  populi  Dei  triplici  munere,  sacerdotali,  pro- 
phetico et  regali.  Si  caput  de  hierarchia  hac  tripartita  distinctione  extructum 
est,  congruum  videtur  et  magis  harmonicum,  et  quidem  etiam  magis  theolo- 
gicum, eadem  distinctione  uti  pro  cap.  de  populo  Dei  et  pro  cap.  de  laicis. 

a)  Videtur  opportunum  exponere  intimam  correlationem  trium  aspec- 
tuum. 

b)  Iste  textus  insertus  est  ad  sacerdotium  universale  magis  biblice 
describendum,  ad  innuendam  ideam  martyrii  et  munus  latreuticum  omnium 
creaturarum  per  hominem  exercendum. 

c ) Loco  linn.  29-33  pag.  7 schematis,  dicatur  simpliciter  « non  tantum 
per  sacerdotis  manus,  sed  etiam  una  cum  ipso  Deo  offerunt  ».  Ratio : Ut 
vitetur  imaginativa  descriptio  transubstantiationis  et  ut  melius  indicetur 
actuosa  participatio  laicorum  ad  Eucharistiam.  De  cetero  phrasis  desumpta 
est  ex  cap.  II  n.  48  schematis  S.  Liturgiae. 

d)  Cf.  « Emendationes  »,  fasc.  2,  pag.  8,  n.  11. 

e)  Pro  « casto  » dicatur  « hoc  » ut  magis  realitati  correspondens. 

/)  g)  Oportet  magis  officium  inculcare  quam  factum  compertum  ha- 
bere. 


h)  Ratione  styli. 

5.  Ne  praetereatur  munus  propheticum  et  explicite  indicetur  maximum 
officium  testimonii. 

6.  Cf.  schema  n.  24,  pag.  8,  linn.  13-36. 

a)  Additur  ut  primatus  caritatis  ad  mentem  S.  Pauli  clarius  eluceat. 

7.  Ne  praetereatur  munus  regale  populi  Dei.  Indicatur  insuper  indoles 
specifica  istius  regni,  quod  est  regnum  mansuetudinis,  pacis  et  paupertatis. 

8.  a)  Cf.  « Emendationes  » fasc.  2,  pag.  13. 

b)  Ut  tandem  aliquando  indicetur  necessitas  Ecclesiae  modo  revera 
positivo. 

c)  Cf.  « Emendationes  » fasc.  1,  n.  112,  pag.  18,  excepta  tamen 
ultima  paragrapho. 

d)  In  anteriori  pericopa  omittatur  verbum  « romanam  »,  ob  redun- 
dantiam. 

e)  Sufficit  mentio  caritatis,  ne  ingredi  videatur  in  spinosam  quaestio- 
nem de  membris. 

9.  Cf.  Textum  schematis. 

a)  Additur  phrasis  de  communitatibus  christianis  ob  rationes  dictas 
quoad  koinonfam. 

b ) Ne  praetereatur  eorum  peculiaris  usus  Ss.  Scripturarum. 

c)  Ponitur  « vera  » ne  videatur  haec  coniunctio  nimis  minui. 


Caput  IV:  De  laicis 

1.  Cf.  « Emendationes  » fasc.  2,  pag.  10. 

a)  Pro  « totum  onus  sanctificandi  corporis  » ponimus  « totam  missio- 
nem salvificam  Ecclesiae  »,  ut  magis  veritati  correspondentem  nam  non 
excludit  activitatem  Ecclesiae  ad  extra. 

2.  a)  Additur  « generalis  » ne  videantur  exclusae  distinctae  in  Ecclesia 
spiritualitates. 

b)  Omittitur  « eandem  » ob  antedictam  rationem. 

c)  Variationes  hic  introductae  vitare  volunt  possibilem  interpretatio- 
nem secundum  quam  hierarchia  non  pertineret  ad  populum  Dei. 

d)  Eadem  ratione. 

e)  Additur  « in  eodem  ordine  gratiae  constitutis  » ad  clare  confirman- 
dam substantialem  aequalitatem. 

/)  Loco  « nomine  laicorum  intelligit  » ponitur  « docet  laicos  esse  »... 
ut  magis  ontologice  loquatur  de  laicatu. 

g)  Duo  omittuntur:  « Etiam  per  actionem  religiosam  » et  « neque 
ad  statum  religiosum  ab  Ecclesia  sancitum  ».  Prima  omissio  vitare  intendit 
interpretationem  nimis  temporalem  muneris  laicorum;  secunda  excludit  ele- 
mentum non  ontologicum  in  constitutione  Ecclesiae;  sic  etiam  vitatur  con- 
tradictio cum  cap.  IV,  par.  32,  pag.  21,  linn.  4 ss. 

h)  Ponitur  « praesertim  » quia  non  loquitur  directe  de  omnibus  laicis, 
exempli  gratia,  non  loquitur  de  monacis  laicis. 

i)  Cf.  « Emendationes  »,  fasc.  II,  pag.  10-11.  Dicitur  « istis  » quia 
non  loquitur  de  omnibus  laicis;  et  loco  « character  » dicitur  « indoles  » ne 
introducantur  aequivoca  in  schemate  theologico. 

/)  Omittitur  « Laici  ...  adsumantur  »,  quia  de  hoc  postea  loquetur  in 
munere  sacerdotali. 

3.  a)  Pro  « participatio  » ponitur  « exercitium  »,  quia  est  concretizatio 
realitatis  acceptae  in  incorporatione  ad  populum  Dei;  de  cetero  sic  etiam 
vitatur  interpretatio  hierarchologica  verbi  « Ecclesia  ». 

b)  Corrigitur  textus  schematis  ut  clarior  evadat. 

c ) Introductio  istius  pericopae  roborat  conceptum  vocationis  Christia- 
nae in  laico. 

d)  Inseritur  ista  phrasis  ut  possit  postea  evolvi  secundum  rationem 
dictam  de  triplici  munere. 

e ) Cum  divisiones  pag.  9 et  10  n.  23  textus  schematis,  non  videan- 
tur nec  perspicuae,  nec  clarae,  nec  adaequatae,  nova  proponitur  divisio  iisdem 
categoriis  concepta  quibus  schema  utitur  in  capite  de  hierarchia,  et  quas 
iam  proposuimus  pro  capite  « de  populo  Dei  ». 

In  hac  tripartita  divisione  conati  sumus  omnia  ea  quae  in  textu  sche- 
matis sub  n.  25  inveniuntur,  in  quantum  possibile  fuit,  integrare. 

/)  In  argumentis  assumptis  ex  pag.  10  schematis,  proponimus  emen- 
dationem pro  linn.  11  ss.  Oportet  enim  vitare  iudicium  de  statu  separa- 
tionis Ecclesiam  inter  et  Civitatem,  et  negativos  loquendi  modos.  Emendatio 
insuper  innuit  conceptum  tolerantiae  cuius  maximum  momentum  in  hodierna 
societate,  plerumque  pluralistica,  praeterire  nefas  est. 

Nota  bene-.  Tamen  votum  nostrum  praevalens  est  ut  in  textu  schematis, 
n.  25,  pag.  10,  linn.  7-14  omnino  omittantur,  iuxta  propositionem  exc.mi 
D.  Mendez  Arceo. 

4.  a)  Ponatur  « laici  omnes  »,  quia  de  illis  in  hoc  capite  proprie  lo- 
quitur. 

b)  Omittatur  phrasis  in  pag/  10  schematis,  linn.  31-32  « ante  omnia  ... 
exercendum  ».  Ratio:  Phrasis  ut  prostat  est  ambigua:  quaenam  sunt  enim 
illa  instituta?  De  cetero  limites  sufficienter  indicantur  postea  quando  dicitur 
« semper  cum  caritate  et  prudentia  ». 

c ) Haec  ratio  proponitur  ad  positive  innuenda  emolumenta  dialogi, 
indicando  per  viam  exempli  quaedam  bona  pro  utraque  parte  provenientia. 
Censemus  hoc  maxime  ad  finem  pastoralem  Concilii  conferre. 

d)  Omittatur  in  pag.  11,  lin.  4 citatio  Eph.  6,  5-6.  Ratio:  Pericopa 
enim  refertur  ad  relationes  inter  servos  et  dominos,  quod  quidem,  quamvis 
probativum,  videtur  inopportunum. 

e)  Introducatur  ista  nova  oratio  quoad  limites  oboedientiae.  Cum 
enim  in  hac  paragrapho  de  oboedientia  laicorum  ad  hierarchiam  loquatur, 
necessarium  videtur  limites  huius  oboedientiae  aliquantulum  determinare, 
ne  cum  sermo  fiat  de  oboedientia  mens  continuo  ad  officia  subditi  tantum 
feratur;  peropportunum  est  ut  superioribus  quoque  inculcetur  eorum  munus 

non  esse  absolutum,  sed  certis  limitibus  contentum,  quod  non  parum  iuvat 
ad  sensum  servitii  in  exercitio  auctoritatis  custodiendum. 

5.  a)  Omittatur  in  n.  27,  pag.  11,  lin.  15  «divinitus  instituta»,  sunt 
enim  verba  redundantia. 

Nota  bene-,  in  pag.  10,  n.  26,  lin.  40  omittantur  verba  « in  illis  prae- 
sertim ». 

Raul  Silva  H.,  Cardenal  Arzobispo  de  Santiago  (Chile),  Humberto  Tonna, 
obispo  de  Florida  (Uruguay),  Enrique  Cabrera,  obispo  de  Mercedes  (Uru- 
guay),  Roberto  Caceres,  obispo  de  Melo-  (Uruguay),  Francisco  Gillmore, 
obispo  Castrense  (Chile),  Alejandro  Duran,  obispo  de  Ancud  (Chile),  Orestes 
Nuti,  obispo  de  Canelones  (Uruguay),  Emilio  Sosa  Gaona,  obispo  titular  de 
Sergenza  (Paraguay),  Emilio  Tagle,  obispo  de  Valparaiso  (Chile),  Jesus  Mar- 
tfnez,  obispo  de  Armenia  (Colombia),  Hector  Rueda,  obispo  de  Bucaramanga 
(Colombia),  Alejandro  Menchaca,  obispo  titular  (Chile),  Bernardo  Navarro, 
Superior  General  Orden  de  la  Merced,  Jorge  Giraldo,  obispo  de  Pasto 
(Colombia),  Enrique  Bolanos,  obispo  titular  (Costa  Rica),  Pedro  Jose 
Rivera,  obispo  de  Socorro  y San  Gil  (Colombia),  Miguel  Antonio  Medina, 
obispo  de  Cefa  (titular)  (Colombia),  Tornas  Clavel  M.,  obispo  de  David 
(Panama),  Carlos  Parteli,  obispo  de  Tacuarembo  (Uruguay),  Manuel  Larrafn, 
obispo  de  Talea  (Chile),  Francisco  Fresno,  obispo  de  Copiapo  (Chile),  Eladio 
Vicuna,  obispo  de  Chillan  (Chile),  Vladimiro  Boric,  obispo  de  Punta  Arenas 
(Chile),  Augusto  Salinas,  obispo  de  Linares  (Chile),  Alfredo  Viola,  obispo 
de  Salto  (Uruguay),  Francisco  Valenzuela,  obispo  de  Antofagasta  (Chile), 
Jorge  Manrique,  obispo  de  Oruro  (Bolivia),  Jeronimo  Jose  Podesta,  obispo 
de  Avellaneda  (Argentina),  Bernardino  Pinera,  obispo  de  Temuco  (Chile), 
Baltasar  Alvarez,  obispo  de  Pereira  (Colombia),  Jose  Manuel  Santos,  obispo 
de  Valdivia  (Chile),  Enrique  Alvear,  obispo  auxiliar  de  Talea  (Chile),  Mar- 
celo  Mendiharat,  obispo  de  Salto  (Uruguay),  Bernardo  Arango,  obispo  de 
Barranca  Bermeja  (Colombia),  Alberto  Rencoret,  arzobispo  de  Puerto  Montt 
(Chile),  Maximiliano  Valdes,  obispo  de  Osorno  (Chile),  Carlos  Hartl,  Vica- 
rio Apostolico  de  Araucania  (Chile),  Jose  Florez,  obispo  de  Duitama  (Co- 
lombia), Marceliano  Canyes,  Prefecto  Ap.  de  Leticia  (Colombia). 


Caput  II:  De  populo  Dei 

1.  ( Introductio ).  Sacra  Synodus,  postquam  mysterium  Ecclesiae  ex  divitiis 
Verbi  Dei a ante  oculos  posuit,  et  antequam  ad  consideranda  munera  pecu- 
liaria christianorum  in  Ecclesia  sese  convertat ,b  expositionem  generalem  de 
populo  Dei  in  terra  commoranti  proponere  intendit.  Populus  hic,  beneficiis 
redemptoris  ditatus,  ab  eoque  in  communitatem  caritatis  et  veritatis  consti- 
tutus, ab  eo  etiam  ut  instrumentum  redemptionis  ac  salutis  adsumitur,  et 
tamquam  lux  mundi  et  sal  terrae  (cf.  Mt.  5,  13)  ad  universum  mundum 
mittitur. 

2.  ( Novum  foedus  novusque  populus).  Deus  qui  homines  non  tantum 

singulatim,  quavis  mutua  connexione  seclusa,  sanctificare  decrevit,  sed  eos  ut 
populum  suum  constituere  voluit,  iam  in  Vetere  Testamento  cum  populo 
Israelitico  foedus  instituit,  in  figuram  foederis  illius  perfecti,  spiritualis  et 
universalis,  quod  cum  genere  electo  sub  Christo  capite  iniret.  « Ecce  dies 
venient,  dicit  Dominus,  et  feriam  domui  Israel  et  domui  Iuda  foedus  no- 
vum... Dabo  legem  meam  in  visceribus  eorum  et  in  corde  eorum  scribam, 
et  ero  eis  in  Deum,  et  ipsi  erunt  mihi  in  populum...  Omnes  enim  cogno- 
scent me,  a minimo  usque  ad  maximum,  ait  Dominus  » ( Ier . 31,  31-34). 
Quod  foedus  novum  Christus  instituit,  novum  scilicet  testamentum  in  suo 
sanguine  (cf.  1 Cor.  11,  25),  ex  Iudaeis  ac  Gentibus  plebem  vocans,  quae 
non  secundum  carnem  sed  in  Spiritu  ad  unitatem  coalesceret,  essetque 
novus  populus  Dei.  Misit  scilicet  Pater  Filium  suum,  ut  peccatores  salvos 
faceret  (cf.  1 Tim.  1,  15)  et  filios  Dei,  qui  erant  dispersi,  congregaret  in 
unum  (cf.  Io.  11,  52),  totique  humano  generi  firmissimum  esset  unitatis 
principium.  Sicut  vero  Israel  secundum  carnem,  qui  in  deserto  peregrina- 
batur Dei  erat a Ecclesia  (cf.  Num.  20,  4;  Deut.  23,  1 ss.),  ita  novus  Israel 
qui  in  praesenti  saeculo  incedens,  futuram  eamque  manentem  civitatem  in- 
quirit (cf.  Hebr.  13,  14),  Ecclesia  Christi  nuncupatur  quippe  quam  Ipse 
sanguine  suo  acquisivit  (cf.  Act.  20,  28),  suo  Spiritu  replevit,  aptisque  mediis 
visibilis  seu  socialis  unionis  instruxit,  eam  super  Petrum  et  ceteros  apo- 
stolos aedificans.  Congregatio  eorum,  qui  in  Iesu  salutis  auctorem  et  pacis 
ac  unitatis  principium  credunt,  est  Ecclesia  a Deob  convocata  etc  consti- 
tuta, ut  sit  pro  universis  et  singulis  sacramentum  visibile  huius  salutiferae 
unitatis.  Ad  universas  regiones  extendenda,  in  historiam  hominum  intrat, 
ipsa  supra  tempora  et  fines  populorum  existens. 

3.  (De  koinonia  in  populo  Dei).  Una  est  haec  Ecclesia  quia  unus  est 
Deus  et  Pater  omnium  ( Eph . 4,  6;  1 Cor.  8,  6),  unus  Dominus  Iesus  Christus 
(Eph.  4,  5;  1 Cor.  8,  6),  unus  Spiritus  (Eph.  4,  4),  unum  corpus  in  quo  vocati 
sumus  (Coi.  3,  15;  Eph.  4,  4;  Rom.  12,  5),  unum  baptisma  (Eph.  4,  5),  una 
-fides  (Eph.  4,  5),  una  spes  vocationis  nostrae  (Eph.  4,  4),  una  caritas  Dei  dif- 
fusa in  cordibus  nostris  (Rom.  5,  5),  unus  panis  de  quo  omnes  participamus 
(1  Cor.  10,  17),  unus  ordo  episcoporum  in  quo  perseverat  fundamentum 
unum  (Eph.  2,  20),  una  petra  super  quam  aedificatur  Ecclesia  (Mt.  16,  18). 

Ex  hac  unitate,  baptismo  instituta  et  Eucharistia  perfecta  (1  Cor.  9, 
16  s.),1  oritur  communitas  fidei,  spei  et  caritatis,  qua  omnes  cives  populi  Dei 
idem  credunt  eadem  spe  perveniendi  ad  vitam  aeternam  firmantur,  atque 
eodem  caritatis  vinculo,  cum  Deo  et  ad  invicem  connectuntur } 

Intima  Ecclesiae  unitas  etiam  in  communione  ministeriorum  manife- 
statur. Membra  enim  Corporis  Christi  multa  sunt  et  diversa,  ideoque  mul- 
tas ac  diversas  habent  gratias.  Singuli  alter  alterius  sunt  membra  (Rom.  12,  5); 
singuli  actum  exercent  in  invicem  diversis  ministeriis  secundum  donationem 
Spiritus  Sancti  et  sic  sese  mutuo  aedificant ,3  In  Ecclesia  unus  alio  inservit, 
et  sic  fit  pax  quae  est  vinculum  Ecclesiae  (Eph.  4,  3).  Excellens  inter  omnia 
ministeria  est  caritas  (1  Cor.  13),  quam  omnes  christiani  desiderare  debent 


ANIMADVERSIONES  SCRIPTAE  - CAP.  III  DE  ECCLESIA 


407 


siquidem  ea  prae  primis  exaedificatur  Ecclesia.  Et  sic  intelligitur  cur  mini- 
sterium pauperum  signum  visibile  sit  illius  communionis  quae  est  Ecclesia 
( Rom . 15,  25  s.;  1 Cor.  16,  1;  2 Cor.  8,  1-4;  9,  2.  12-14).  Unde  etiam  datur 
communitas  orationum  atque  oblatione  mentorum , laborum  et  mortis  exco- 
litur. 

Communio  Ecclesiae  non  terminatur  in  seipsa  sed  ad  omnes  gentes 
aperitur.  Ecclesia  in  statu  missionis  permanenter  vivit  et  omnia  eius  chari- 
smata eo  tendunt  ut  Ecclesia  docibilior  Spiritui  Sancto  fiat,  qui  eam  mittit 
ut  continuo  crescat  et  in  dies  ulterius  procedat. 

Corpus  Christi  mysticum,  denique,  non  est  tantum  communio  indivi- 
duorum sed  etiam  Ecclesiarum.  Ecclesia  universalis  omnes  fideles  complec- 
titur, qui  ubique  terrarum  nomen  Domini  invocant  ( 1 Cor.  2,  2).  Insimul 
autem  eadem  haec  Ecclesia  praesens  est  in  omni  loco  ubi  credentes  congre- 
gantur, communionem  ordinant,  et  de  corpore  Christi  eucharistico  partici- 
pant. Sicut  unum  corpus  Christi  multipliciter  redditur  praesens  totum  et 
idem  ubicumque  Eucharistia  celebratur,  sic  Ecclesia  tota  una  et  eadem  est 
in  omni  loco  ubi  hoc  sacramentum  conficitur.  Totus  Christus  et  tota  Ecclesia 
in  unoquoque  adest  sacramento,  unus  Christus  et  una  Ecclesia  ubique  idem 
et  eadem.  Ideoque , tot  Ecclesiae  quot  episcopi  dispersi  in  mundo  celebra- 
tioni sacrificii  eucharistici  praesident ,4 

4.  (De  populo  sacerdotali).  Cum  Christus  sit  Sacerdos,  Propheta  et  Rex, 
etiam  totus  populus  Dei  hoc  triplici  munere  insignitur,  quin  tamen  hac 
causa  hi  tres  aspectus  umquam  separatim  uno  ab  altero  sed  potius  intime 
connexi  existantd  In  Christo  novus  populus  Dei  templum  spirituale  et  sacer- 
dotium sanctum  per  regenerationem  baptismi  et  Spiritus  Sancti  unctionem 
evehitur,  ut  spirituales  offerat  hostias  per  omnem  actum  hominis  christiani, 
a Spiritu  Sancto  consecratum  et  tanquam  genus  electum,  regale  sacerdotium, 
gens  sancta,  populus  acquisitionis,  virtutes  annuntiet  Eius  qui  de  tenebris 
eum  vocavit  in  admirabile  lumen  suum  (cf.  1 Petr.  2,  4-10).  Ideo  universi 
discipuli  Christi  quos  ipse  Dominus  regnum  et  sacerdotes  Deo  et  Patri 
suo  fecit  ( Apoc . 1,  6;  5,  9 s.)  vitam  sacerdotalem  degunt:  cultum  tribuunt 
Deo  die  ac  nocte,  (Apoc.  7,  15)  et  sine  fine  in  Spiritu  et  veritate  Eum  ado- 
rant (Io.  4,  23).  Hac  spirituali  liturgia  corpora  sua  hostiam  viventem,  sanc- 
tam, Deo  placentem  exhibent,  rationabile  obsequium  (Rom.  12,  1)  quod  in 
sacrificio  unico  Christi  assumitur ? Nostris  praesertim  diebus  non  pauci  ad 
perfectam  Christi  imitationem  vocantur  (Apoc.  11,  8)  et  oblationem  com- 
pletam sui  martyrio  perficiunt ,6 

Populus  christianus  est  in  Christo  mediator  Deum  inter  et  creationem. 
Gloriam  et  honorem  gentium  Deo  offert  (Apoc.  21,  26),  atque  creaturarum 
adorationem  interpretatur  (Apoc.  5,  9-14),  mundo  materiali,  quo  utitur  ad 
spiritualem  suam  liturgiam,  sua  operositate  consecrationem  confert .b 

Innititur  sacra  et  organice  extructa  communitatis  sacerdotalis  in  sacra- 
mentis innititur  et  per  eam  ad  actum  deducitur.7  Fideles  per  baptismum  in 
filios  Dei  regenerati,  ad  cultum  religionis  christianae  charactere  deputantur 

et  fidem  quam  a Deo  per  Ecclesiam  acceperunt  profiteri  tenentur.  Sacra- 
mento confirmationis  perficiuntur  et  roborantur  ut  fidem  verbo  et  opere 
simul  diffundant  et  defendant.  Sacrificium  Eucharisticum  participantes,  vota 
sua  cum  votis  ministri  litantis  iungentes,  divinam  victimam  non  tantum  per 
sacerdotis  manus,  sed  etiam  una  cum  ipso  Deo  offerunt c atque  seipsos  cum 
Ea,  et  hac  maxime  oblatione  ac  sacra  communione  partes  activas  in  liturgia 
agunt.  Fideles  ad  sacramentum  poenitentiae  accedentes,  reconciliationem  cum 
communitate  sacerdotali  et  veniam  a misericordia  Domini  implorant,  dum 
communitas  ipsa  ad  eorum  conversionem  adlaborat.  Sacra  infirmorum  unc- 
tione atque  oratione  presbyterorum,  Ecclesia  tota  aegrotantes  Domino  pa- 
tienti et  glorificato  commendat,  ut  eos  alleviet  et  salvet  (lac.  5,  14-17).  Qui 
vero  inter  fideles  sacro  ordine  insigniuntur,  ad  pascendum  populum  Christo 
consecratum  instituuntur.d  Coniuges  christiani,  ex  virtute  sacramenti,  quo 
repraesentatur  mysterium  unitatis  et  amoris  inter  Christum  et  Ecclesiam 
(Eph.  5,  32),  se  invicem  in  vita  coniugali  et  prolis  educatione  sanctificant, 
atque  adeo  in  suo  vitae  statu  et  ordine  habent  proprium  suum  in  Ecclesia 
donum  ( 1 Cor.  7,  7).  Ex  hoca  enim  connubio  procedit  familia,  ubi  nascuntur 
novi  societatis  humanae  cives,  qui  sub  gratia  Spiritus  Sancti,  ad  perpetuandum 
saeculorum  decursu  Corpus  Christi,  in  filios  Dei  constituuntur.  In  hac  velut 
Ecclesia  domestica,  parentes  debent  esse  f primi  fidei  praecones,  quasi  munus 
episcopale,  ut  ait  Augustinus,  exercent,  et  sacras  etiam  vocationes  Deo  dante 
fovere  debent*.8 

Hoc  igitur  modoh  christifideles  cum  Christo,  qui  principem  huius  mundi 
devicit  et  cui  servire  regnare  est,  in  libertate  filiorum  Dei  regnant  et  sui 
abnegatione  vitaque  sancta  regnum  peccati  ( Rom . 6,  12)  in  seipsis  et  in 
aliis  impugnant.9 

5.  (De  populo  prophetico ).  Ecclesia  mittitur  ad  omnes  populos:  « Euntes 
ergo  docete  omnes  gentes  » (Mt.  28,  19;  Io.  20,  21).  Haec  missio  protra- 
hetur usque  ad  finem  huius  mundi  donec  homines  ex  omni  tribu  et  lingua 
et  populo  et  natione  (Apoc.  5,  9;  7,  9),  reconciliati  in  unum  corpus  lesu 
(Eph.  2,  14-16),  congregentur  in  unum  (Io.  17,  21  s.)  et  ita  gloriam  et  hono- 
rem gentium  in  civitatem  Dei  afferant  (Apoc.  21,  26;  Rom.  15,  16),  ubi 
regnabunt  cum  eo  in  saecula  saeculorum  (Apoc.  22,  5). 

Missio  Ecclesiae  eminenter  assumitur  ab  episcopis,  successoribus  aposto- 
lorum, qui  missi  sunt  ad  praedicandum  nationibus  et  testimonium  depo- 
nendum coram  hominibus  de  Deo  et  lesu  Christo.  Omnes  vero  christiani, 
sacramentis  baptismatis  et  confirmationis  sigillati,  Spiritu  Ventecostes  induun- 
tur, qui  eos  impellit,  ut  vita  sua  vere  evangelica  — vita  orationis  et  pauper- 
tatis, humilitatis  ac  poenitentiae,  castitatis  et  caritatis  — testimonium  vivens 
lesu  Christi  reddant  ac  ita  vera  facies  Ecclesiae  mundo  effulgeat.  Propterea 
recte  dicendum  est,  omnes  cives  populi  Dei  munere  prophetico  Christi  parti- 
cipare. 

6.  (De  sensu  fidei  et  charismatibus  populi  prophetici ).  Ecclesia  tota, 
quae  Deo  offert  fructum  labiorum  confitentium  nomini  Eius  (Hebr.  13,  15), 

et  in  credendo  indefectibilis  est,  hanc  suam  peculiarem  proprietatem  etiam  in 
supernaturali  sensu  fidei  universi  populi  christiani  manifestat.10 

Hic  sensus  fidei,  quo  omnes  sunt  docibiles  Dei  (Io.  6,  45),  coalescit 
ipsorum  consensu  de  rebus  fidei  et  morum,  « ab  Episcopis  usque  ad  extre- 
mos laicos  fideles  »,  uti  dicit  S.  Augustinus.11  A Spiritu  veritatis  excitatus, 
idem  sensus  fidei  verbo  Dei  scripto  et  tradito  sub  Eius  assistentia  inhaeret, 
et  a Magisterio  ducitur  ac  sustentatur,  cui  credentes  active  respondent,  veri- 
tatem fidei  profundius  perspiciendo,  et  in  vita  fidelius  applicando.12 

Propterea,  in  Ecclesiae  atque  apostolatus  incrementum.,  Spiritus  dat  fide- 
libus varia  dona  et  munera  ad  servitium  seu  « diakonian  »,  secundum  illud: 
« Unusquisque,  sicut  accepit  gratiam,  in  alterutrum  illam  administrantes, 
sicut  boni  dispensatores  multiformis  gratiae  Dei  » ( 1 Petr.  4,  10).13  Quae 
charismata  sive  clarissima  sive  etiam  simpliciora  et  latius  diffusa,  cum  sint 
necessitatibus  Ecclesiae  apprime  accommodata  et  proficua,  cum  gratiarum 
actione  ac  consolatione  accipienda  sunt.  Dona  autem  extraordinaria  non  sunt 
temere  exspectanda,  neque  praesumptorie  ex  eis  sperandi  sunt  fructus  ope- 
rarum apostolicarum;  sed  iudicium  de  eorum  genuinitate  et  ordinato  exer- 
citio rectoribus  Ecclesiae  humiliter  submittendum  est,  monente  Apostolo: 
« Omnia  autem  honeste  et  secundum  ordinem  fiant  » ( 1 Cor.  14,  40).  Unum 
autem  charisma  prosequendum  est  omnibus  via  scilicet  excellentior  chari- 
tatis,  quae  « patiens  est , benigna  est,  non  aemulatur,  non  agit  perperam,  non 
inflatur,  non  est  ambitiosa,  non  quaerit  quae  sua  sunt,  non  irritatur,  non 
cogitat  malum,  non  gaudet  super  iniquitate,  congaud.et  autem  veritati:  omnia 
suffert,  omnia  credit,  omnia  sperat,  omnia  sustinet  ( 1 Cor.  13,  1-7). a 

7.  (De  populo  regali).  Populus  christianus  regnat  cum  Christo  (1  Pt.  2,  9; 
Apoc.  1,  6;  5,  10;  20,  4.  6),  non  tantum  in  lerusalem  futura  (Apoc.  22,  5), 
sed  etiam  iam  in  hoc  mundo  eius  Regnum  inchoatur  (Apoc.  11,  15).  Ipse 
enim  potestatem  Christi  supra  mundum  exercet:  omnia  vestra  sunt,  ...  vos 
autem  Christi,  Christus  autem  Dei  » (1  Cor.  2,  22-23).  Etenim  omnia  con- 
dAta  sunt  in  Christo:  per  Ipsum  et  in  Ipsum  (Coi.  1,  16).  Ecclesiae  est  hoc 
primatum  Christi  in  omnibus  in  actum  deducere,  et  ita  adventum  illius  horae 
praeparare,  cum  Christus  Regnum  tradat  Patri  (Coi.  1,  18). 

Sed  si  Christus  apparuit  tanquam  rex  mansuetus  (Mt.  21,  5)  qui  arun- 
dinem quassatam  non  confringit  et  linum  fumigans  non  extinguit  (Mt.  12, 
20;  cf.  Is.  42,  3),  sic  etiam  christiani  regnabunt  mansuetudine,  patientia  et 
solis  armis  verbi  Dei  (Apoc.  1,  16;  19,  13.  15).  De  cetero,  regnum  Christi 
est  regnum  misericordiae  erga  pauperes  quia  Christus  rex  est  pauper,  esu- 
riens, sitiens,  hospes,  nudus , infirmus,  incarceratus.  Ille  regnat  inclinans 
corda  hominum  ut  dent  ei  manducare  et  bibere,  eum  collegant,  cooperiant , 
visitent  et  ad  eum  veniant  in  persona  pauperum  (Mt.  25,  35-40).  Ubi  ergo 
regalis  ordinem  creationis  restaurat,  ibi  adest  regnum  in  quo  imperat  fraterna 
caritas. 

8.  (De  fidelibus  catholicis).  Ad  unitatem  a Deo  per  doctrinam  ad  insti- 
tutionem Ecclesiae  intentam  atque  manifestatam  variis  modis  homines  per- 

tinent  vel  ordinantur,  tum  fideles  catholici,  tum  alii  credentes  in  Christum, 
tum  denique  universaliter  omnes  homines,  gratia  Dei  ad  salutem  vocati.3 

Quoad  necessitatem  Ecclesiae  ad  salutem,  firmiter  credimus  omnes  qui 
salvantur,  in  ea  et  per  eam  salvari.  Unus  enim  Christus  est  mediator  ac  via 
salutis;  Ille  autem  obviam  fit  nohis  in  Ecclesia,  eius  Corpus  ac  plenitudo. 
Hoc  tamen  nullo  pacto  voluntati  Hei  salvificae  limites  imponuntur  ( 1 Tim. 
2,  3-4).  Divina  enim  voluntas  alios,  et  quidem  perfectione  distinctos,  modos 
adinvenit  ut  homines  diversimodi  Ecclesiae  incorporentur,  prout  plus  vel 
minus  perfecte  eius  visibilitas  exprimatur  et  homines  Christo  gratia  coniun- 
gantur .b  Quod  enim  revelatio  de  necessitate  baptismi  affirmat  ( Mc . 16,  16; 
Io.  3,  5),  procul  dubio  eadem  ratione  de  Ecclesia  valet,  quam  homines  per 
baptismum  tanquam  per  ianuam  intrant.14 

Quapropter c Ecclesiae  societati  reapse,  sicut  Christo  ipsi,  incorporantur 
omnes  valide  baptizati  qui  ab  Ecclesia  non  recesserunt  per  formale  peccato 
ab  eius  communitate  excludens,  quamvis  forsan  ignorantia  invincibili  ne- 
sciunt Ecclesiam  catholicam  ( ) d solam  esse  Christi  Ecclesiam,  et  alii  eccle- 

siae vel  communitati,  christiano  nomine  decoratae,  sed  a communione  cum 
successore  Petri  seiunctae,  bona  fide  adhaerent.  Hos  omnes  Ecclesia,  notos 
et  ignotos,  eodem  materno  amore  prosequitur. 

In  praxi  tamen,  cum  solus  Dominus  intuetur  cor  ( 1 Reg.  16,  7),  ii  soli 
inter  adultos  baptizatos  externe  haberi  possunt  ut  Ecclesiae  societati  incor- 
porati qui  integram  illius  Ecclesiae  ordinationem  omniaque  media  salutis 
in  ea  constituta  agnoscunt,  et  in  compagine  visibili  eiusdem  Ecclesiae  cum 
Christo,  eam  per  Summum  Pontificem  et  episcopos  regente,  iunguntur,  vin- 
culis nempe  non  tantum  baptismi,  sed  et  externae  et  explicitae  professionis 
fidei,  et  sacramenti  ecclesiastici  regiminis  ac  communionis. 

Non  salvatur  tamen,  licet  ad  Ecclesiam  pertineat,  qui  in  ( )e  caritate 
non  vivit,  sed  peccans  in  Ecclesiae  sinu  « corpore  » quidem  sed  non  « corde  » 
remanet.15  Memores  autem  sint  omnes  Ecclesiae  filii  condicionem  suam  exi- 
miam non  propriis  meritis,  sed  peculiari  gratiae  Christi  esse  adscribendam; 
cui  si  cogitatione,  verbo  et  opere  non  respondent,  nedum  salventur  severius 
iudicabuntur.16 

Voto  autem  cum  Ecclesia  coniunguntur  catechumeni,  qui,  Spiritu  Sancto 
movente,  cogitate  et  explicite  ut  ei  incorporentur  expetunt;  quos  iam  ut  suos 
dilectione  curaque  complectitur  Mater  Ecclesia.17  Suo  modo  idem  valet  de 
illis,  qui  nescientes  Ecclesiam  catholicam  esse  veram  et  unicam  Christi  Eccle- 
siam, sincere,  adiuvante  gratia,  voluntatem  Christi  vel,  si  distincta  cogni- 
tione Christi  carent,  voluntate  Dei  Creatoris,  qui  vult  omnes  homines  salvos 
fieri,  interna  fide,  spe  et  caritate  adimplere  satagunt.18 

9.  (De  nexibus  Ecclesiae  cum  christianis  non  catholicis ).  Cum  omnibus 
illis  qui,  baptizati,  christiano  nomine  decorantur,  — necnon  cum  omnibus 
ecclesiis  et  communitatibus  christianis  collective  sumptis,3  — integram  autem 
fidem  vel  unitatem  communionis  sub  Romano  Pontifice  non  profitentur, 
Ecclesia,  pia  omnium  Mater,  semetipsam  scit  plures  ob  rationes  coniunctam.19 

Amanter  enim  credunt  in  Christum,  Filium  Dei  Salvatorem,20  eodem  pastu 
Scripturarum  reficiuntur ,b  baptismo  indelebili  signantur,  imo  omnia  aut  sal- 
tem quaedam  sacramenta  agnoscunt  et  recipiunt,  et  plures  eorum  fidem  erga 
Ss.  Eucharistiam  necnon  pietatem  erga  Deiparam  Virginem  fovent.21  Accedit 
orationum  aliorumque  beneficiorum  spiritualium  communio:  immo  quaedam 
verac  in  Spiritu  Sancto  coniunctio,  quippe  qui  non  solum  donis  et  gratiis 
intra  Ecclesiam  catholicam  agat,  sed  sua  virtute  sanctificante  etiam  in  illis 
operetur.  Ita  Spiritus  in  cunctis  Christi  discipulis  desiderium  actionemque 
suscitat,  ut  omnes,  modo  a Christo  statuto,  in  uno  grege  sub  uno  pastore 
pacifice  uniantur.22  Quod  ut  obtineat  Ecclesia  precari,  sperare  et  agere  non 
desinit,  omnesque  ad  orandum  et  cooperandum  exhortatur,  ut,  purificati  et 
renovati,  signum  Christi  super  faciem  Ecclesiae  clarius  effulgens  extollant.23 

10.  (De  non-christianis  ad  Ecclesiam  adducendis).  Ecclesia  ad  omnes 
homines  missa  est,  pro  quibus  Dominus  sanguinem  suum  fudit  ut  eos  ad 
Regnum  suum  vocaret  et  dirigeret.24  Quapropter  Ecclesia  a prece  et  praedi- 
catione quiescere  nequit,  donec  omnes  in  eam  in  unum  corpus  adsciscantur, 
qui  ad  fidem  christianam  nondum  pervenerunt,  sive  Domino  iam  prope  fuerint 
(cf.  Eph.  2,  11-13),  ut  pertinentes  ad  populum  eius,  fratres  Eius  secundum 
carnem,  quibus  data  fuerunt  testamenta  et  promissa  (cf.  Rom.  9,  4-5),  sive 
longe  ab  eo,  sed  non  derelicti,  Deum  creatorem  agnoscant,  vel  in  umbris 
et  imaginibus  Deum  ignotum  quaerant.35  Quidquid  enim  boni  apud  illos 
invenitur,  ab  Ecclesia  tanquam  praeparatio  evangelica  aestimatur  et  lumen 
a Deo  datum,  qui  ab  initio  mundi  salutem  omnium  hominum  efficaciter 
intendit.26  Qui,  Christum  eiusque  Ecclesiam  sine  culpa  ignorantes,  Deum 
tamen  sincero  corde  quaerunt  eiusque  voluntatem,  per  conscientiae  dictamen 
agnitam,  operibus  adimplere,  sub  gratiae  influxu,  conantur,  aeternam  salu- 
tem sperare  possunt; 27  in  terris  tamen  agnitione  Christi  et  glorificatione 
Patris  eius  non  locupletantur.  Quapropter  Ecclesia  indesinenter  impellitur, 
ut  omnes  non  baptizatos  ad  Corpus  Christi  adducat,  ut  sic  via  salutis  pro 
eis  latius  sternatur. 

Ita,  dilatata  caritate,  Ecclesia  cor  suum  universis  hominibus  totique 
mundo  pandit,  ut  per  Dominum  suum,  Redemptorem  ac  Regem  universo- 
rum, feliciter  sit  lumen  omnium  gentium. 

NOTAE 

1 Cypr.,  Epist.  69,  5.  2;  Ioann.  Chrysost.,  Hom.  46  in  Ioann.  (PG  59,  260); 
Ioann.  Damasc.,  De  fide , art.  4,  13  (PG  94,  1154). 

2 S.  Thomas  Aq.,  Expos.  in  Symb.,  in  art.  9. 

3 S.  Thomas  Aq.,  De  verit.,  q.  29,  a.  4:  « Est  in  Ecclesia  invenire  ordinis 

unitatem  secundum  quod  membra  Ecclesiae  sibi  invicem  deserviunt  et  ordinantur 
ad  Deum  ». 

4 Ign.  Ant.,  Magn.  6,  1;  Smyrn.  8,  1;  Cypr.,  Epist.  66,  9;  Ps.-Dion.,  De  eccl. 

hier.,  III,  14  (PG  3,  444  s.);  Ioann.  Chrysost.,  De  proph.  obscur.,  2,  10  (PG 

56,  192). 

5 S.  August.,  De  Civ.  Dei , X,  6:  « profecto  efficitur,  ut  tota  ipsa  redempta  ci- 
vitas, hoc  est,  congregatio  societasque  sanctorum,  universale  sacrificium  offeratur 
Deo,  per  sacerdotem  magnum,  qui  etiam  seipsum  obtulit  in  passione  pro  nobis... 
(Ecclesia)...  in  ea  re,  quam  offert,  ipsa  offeratur  » (Corp.  Christ.,  t.  47,  279). 

6 Ign.  Ant.,  Rom.\  Mart.  Polyc.,  14,  1. 

7 Cf.  notam  7,  cap.  III,  pag.  12. 

Caput  IV:  De  laicis 

1.  (28)  ( Introductio ).  Sancta  Synodus,  muneribus  sacrae  hierarchiae  de- 
claratis, nunc  ad  conditionem  et  missionem  illorum  qui  laici  nuncupantur 
cum  gaudio  venit.  Quodsi  omnia  quae  de  populo  Dei  dicta  sunt  ad  omnes 
et  singulos  laicos  et  clericos  diriguntur,  laicis  tamen,  et  ratione  conditionis 
et  ratione  missionis,  quaedam  particularia  pertinent,  quorum  fundamenta 
libenter  amanterque  exponimus.  Pastores  enim  instituti  non  sunt,  ut  totam 
missionem  salvificam  Ecclesiae a in  se  suscipiant,  sed  ut  fideles  ita  pascant 
ac  regant,  ut  cuncti  suo  modo  ad  commune  opus  explendum  cooperentur 
(cf.  Eph.  4,  11-16). 

2.  (29)  (De  membrorum  in  Ecclesia  Christi  aequalitate  et  inaequalitate ). 
Ecclesia  sancta,  ex  divina  institutione,  mira  varietate  ornatur  et  regitur, 
quandoquidem  « ex  multis  et  alternae  dignitatis  membris  unum  Corpus 
Christi  efficitur  ». 

Unus  est  enim  populus  Dei  electus,  eadem  nobilitas  membrorum  ex 
eorum  in  Christo  regeneratione,  eadem  filiorum  Dei  gratia,  eadem  vocatio 
generalis a ad  perfectionem,  eadem  salus,  eadem  spes,  eadem  caritas,  eadem 
media  salutis  pro  omnibus;  « unus  Dominus,  una  fides,  unum  baptisma  » 

( Eph . 4,  5).  Nulla  igitur  in  Christo  et  in  Ecclesia  inaequalitas,  spectata 
natione,  condicione  sociali,  sexu,  quia  « non  est  Iudaeus,  neque  Graecus: 
non  est  servus  neque  liber:  non  est  masculus,  neque  femina.  Omnes  enim 
vos  « unus  » estis  in  Christo  Jesu  » (Gal.  3,  28;  cf.  Coi.  3,  11).  Ad  omnes 
pertinet  regale  illud  sacerdotium,  quo  Christus  « fecit  nos  regnum,  et  sacer- 
dotes Deo  et  Patri  suo  » ( Apoc . 1,  6);  « idem  Dominus  omnium,  dives  in 
omnes  qui  invocant  illum  » ( Rom . 10,  12).  « In  uno  Spiritu  omnes  nos  in 
unum  corpus  baptizati  sumus  » ( 1 Cor.  12,  13),  viventes  de  verbo  Dei  et 
de  corpore  et  sanguine  Domini,  usquedum  caelestes  nuptiae  in  regno  Patris 
parentur. 

Si  igitur  in  Ecclesia  non  omnes  eadem  via  procedunt,  neque  singuli 
eadem  fidelitate  et  virtutis  alacritate  Deo  invitanti  respondent,  omnes  tamen 
ad  sanctitatem  vocantur.  b Etsi  quidam  ex  voluntate  Christi  ut  doctores,  my- 
steriorum dispensatores  et  pastores  super  alios  constituuntur,  vera  tamen 
inter  omnes  viget  aequalitas,  quoad  dignitatem  et  actionem  cunctis  fidelibus 
communem.  Distinctio  enim  quam  ipse  Dominus  inter  pastores  et  gregemc 
posuit,  simul  est  coniunctio,  cum  omnes  prorsus  fideles d inter  se  communi 
necessitudine  devinciantur,  Ecclesiae  praepositi  populo  inserviant,  populus 
autem  pastoribus  et  doctoribus  suis  oboediens,  in  eodem  ordine  gratiae  con- 
stitutis,6 ad  salutem  communem  cooperentur.  Fideles  autem  sicut  ex  digna- 
tione divina  fratrem  habent  Christum,  qui  cum  sit  Dominus  omnium,  venit 
tamen  non  ministrari  sed  ministrare,  ita  etiam  fratres  habent  eos  qui,  in 
sacro  ministerio  positi,  auctoritate  Christi  et  docent  et  sanctificant  et  pascunt, 
ut  mandatum  novum  caritatis  ab  omnibus  impleatur.  Quocirca  pulcherrime 
dicit  S.  Augustinus:  « Ubi  me  terret,  quod  vobis  sum,  ibi  me  consolatur 
quod  vobiscum  sum.  Vobis  enim  sum  episcopus,  vobiscum  sum  christianus. 
Illud  est  nomen  suscepti  officii,  hoc  gratiae;  illud  periculi  est,  hoc  salutis  ». 

Iamvero  sacrostanca  Synodus  docet  laicos  esse f fideles,  qui  baptismate 
in  populum  Dei  cooptati  in  communi  christifidelium  statu  Deo  serviunt,  et 
pro  parte  sua  missionem  totius  populi  christiani  in  mundo  exercent,  ( )8 

sed  ad  ordinem  hierarchicum  non  pertinent. 

Animum  autem  convertit  praesertim h ad  illos  qui  in  laboribus  huius 
mundi  partes  agunt,  sed  spiritu  evangelico  ducti,  concupiscentiis  saeculi 
valide  opponuntur,  immo  vocatione  sua  christiana  mundum  velut  ab  intra 
sanctificant.  Omnes  secundum  operationem  uniuscuiusque  membri  augmen- 
tum Corporis  faciunt,  donec  perveniant  ad  aetatem  plenitudinis  Christi 
(cf.  Eph.  4,  11-16).  Una  est  ergo  totius  organici  Corporis  vocatio. 

Istis  laicis  saecularis  indoles 1 est  magis  propria  ac  peculiaris,  quatenus 
ipsi  secundum  formam,  modum,  locum,  ad  rerum  adiuncta  saeculari  condi- 
cioni respondentia  vivunt.  In  saeculo  degunt,  scilicet  in  omnibus  et  singulis 
saecularibus  officiis  et  operibus,  in  familia  et  labore,  in  rebus  profanis  et 
mundanis,  quibus  eorum  existentia  quasi  contexitur.  Ad  ipsos  peculiari 
modo  pertinet  res  temporales  omnes,  quibuscum  arcte  coniunguntur,  ita  illu- 

minare  atque  ordinare,  ut  secundum  Christum  et  in  Christo  iugiter  fiant 
ac  crescant. 

Sicuti  ipsa  Ecclesia,  ita  unusquisque  laicus  a Deo  instrumentum  salutis 
et  organon  laudis  in  saeculo  constituitur.  Unusquisque  est  coram  saeculo 
testis  vitae  et  resurrectionis  Domini  Iesu  et  signum  Dei  vivi,  cuius  miseri- 
cordia est  « ab  aeterno  in  aeternum  super  timentes  Eum  » (Ps.  102,  17). 
Unusquisque  mundum  fructibus  spiritualibus  alere  debet,  quibus  augeantur 
in  omnibus  gaudium,  pax,  benignitas,  mansuetudo,  modestia,  castitas  (cf.  Gal. 
5,  22),  et  in  cunctis  negotiis  terrestribus  spiritus  beatitudinum  spargatur 
(cf.  Mt.  5,  1-12).  ( )J  Uno  verbo,  « quod  anima  est  in  corpore,  hoc  sunt 
in  mundo  christiani»  (Ep.  ad  Diogn.  VI,  1). 

3.  (30)  (De  vita  salutifera  et  apostolica  laicorum).  Ad  populum  Dei 
vocati  et  in  uno  Corpore  Christi  sub  uno  Capite  constituti,  quicumque  sunt, 
ut  viva  membra  ad  Ecclesiae  incrementum  eiusque  iugem  sanctificationem 
vires  suas  omnes,  beneficio  creatoris  et  gratia  redemptoris  acceptas,  conferre 
tenentur. 

Apostolatus  autem  laicorum  est  exercitium a ipsius  missionis  Ecclesiae 
salvificae,  titulo  etiam  a sacra  hierarchia  addito  vel  non ,b  quin  tamen  propter 
talem  titulum  laici  ex  suo  statu  exeant. 

Omnis  enim  laicus,  sicut  omnis  christianus,  fert  in  se  totam  Ecclesiam f 
siquidem  in  eo  vivit  Christus 2 cuius  corpus  est  Ecclesia.  Omnis  laicus  prae- 
sentem reddit  Ecclesiam  in  iis  locis  et  in  iis  temporibus  mundi  ad  quae 
mittitur  a Spiritu  Sancto,  atque  in  se  fert  totam  vocationem  Ecclesiae.  Et 
sic  omnis  laicus  sponsor  est  missionis  Ecclesiae  secundum  mensuram  gratiae 
ei  impertitam  c.3  Quibus  igitur  laici s onus  honorificum  incumbit  adlaborandi 
ut  divinum  salutis  propositum  ad  universos  homines  omnium  temporum  et 
ubique  terrarum  magis  applicetur.  Ius  proinde  iidem  habent,  ut  pro  suis 
viribus  opus  salutare  Ecclesiae,  et  quidem  secundum  munus  eius  sacerdo- 
tale, propheticum  et  regale, d etiam  operose  suo  modo  participent. 

a) e  Tota  vita  laicorum  est,  oh  baptismi  consecrationem,  sacerdotalis, 
nam  « opus  salutis  per  sacrificium  et  sacramenta,  circa  quae  tota  vita  litur- 
gica  vertit  » 4 exercent,  praesertim  cum  ad  plenam,  consciam  atque  actuosam 
Eucharistiae  participationem  dicuntur.  Haec  sancta  Synodus,  autem,  de  hac 
praecipua  fidelium  liturgica  activitate  iam  in  schemate  constitutionis  de  sacra 
Liturgia  claras  determinationes  instituit.  Si  vero  laici  munus  sacerdotale 
exercent,  facile  eruitur  quod  ipsi  non  exclusi  ve  curis  temporalibus  deputantur, 
sed  per  baptismale  sacerdotium  ipsorum  vita  est  Dei  adoratio  in  spiritu  et 
veritate,  est  sanctitas  et  perfectio,  oratio,  abnegatio  sui,  caritas  et  omnia 
opera  et  passiones  quibus  assimilantur  sacrificio  Christi,  in  eius  morte  et 
resurrectione,  ut  adimpleant  ea  quae  desunt  passionum  eius  pro  corpore  eius 
quod  est  Ecclesia .5  Laici  insuper  ut  veri  ministri  agere  possunt  in  matri- 
monio et  baptismate,  atque,  deficientibus  sacris  ministris  vel  iisdem  in  regi- 
mine persecutionis  impeditis,  nonnulla  officia  sacra  pro  facultate  supplent. 

b)  Ad  laicos  spectat  etiam  munus  propheticum  seu  apostolicum. 

Omnis  enim  laicus  in  se  fert  etiam  totam  missionem  apostolicam  Eccle- 
siae participando  missionem  episcoporum  sub  eorum  auctoritate. 

Apostolatus  laicorum  limites  non  cognoscit  quia  ut  finem  habet  instau- 
rare omnia  in  Christo .6  Sed  subditur  missioni  superiori  episcoporum,  qui  eum 
ordinare  valent  secundum  locorum  ac  temporum  necessitates,  vel  possunt 
conferre  missiones  et  officia  peculiaria. 

Praedicatio  et  testimonium  de  mysterio  Dei  non  est  munus  exclusivum 
hierarchiae.  lesus  Christus  praedicat  gentibus  per  totam  Ecclesiam  et  testi- 
monium perhibet  de  Patre  coram  hominibus  per  totam  Ecclesiam.  Omnes 
ergo  laici  praedicationi  et  testimonio  incumbere  debent  secundum  mensuram 
missionis  et  gratiae,  unicuique  propriam. 

Hic,  autem,  extollendum  venit  praesertim  opus  catechismi,  quod  a laicis 
sive  in  familia,  sive  in  paroecia  sive  in  quocumque  coetu,  provide  ac  com- 
petenter exercetur. 

Laici  insuper,  qui  in  saeculo  vivunt,  ipsum  mundum  evangelice  illumi- 
nent oportet  et  ad  Ecclesiam  quodammodo  illum  praeparent;  instituta  et 
condiciones  mundi,  si  qua  mores  ad  peccatum  conducant,  ita  sanent,  ut  haec 
omnia  ad  iustitiae  normas  conformentur  et  virtutum  exercitio  potius  foveant 
quam  obsint. 

Pro  sua  cuiusque  intellectuali  cultura,  sollerter  incumbant  in  profun- 
diorem cognitionem  veritatis  tum  naturalis  tum  revelatae  pro  enodandis  sui 
temporis  quaestionibus. 

c ) Ad  laicos  denique  id  etiam  spectat  ut  regnent  cum  Christo. 

Regnum  Dei  et  Ecclesiae  in  hoc  mundo  est  restitutio  et  restauratio 
ordinis  creationis,  sive  ordinis  naturae,  in  quo  omnia  creata,  sive  materialia 
sive  spiritualia,  dominantur  ab  hominibus  et  conferunt  ad  bonum  commune 
et  personale  eorum  atque  glorificat  Deum  creatorem. 

Laici  ergo,  pro  sua  cuiusque  in  saeculo  condicione,  valide  conferant 
operam  ut  bona  creata,  humano  labore,  arte  technica,  civilique  cultura  ad 
utilitatem  omnium  prorsus  hominum  excolantur,  aptiusque  inter  eos  distri- 
buantur, et  suo  modo  ad  universalem  progressum  in  christiana  et  humana 
libertate  conducant. 

Memores  autem  verborum  Domini:  « Reddite  ergo  quae  sunt  Caesaris 
Caesari  et  quae  sunt  Dei  Deo  » (Mt.  22,  21),  ex  una  parte  confusionem  vel 
indebitam  permixtionem  religionis  et  Ecclesiae  cum  rebus  mere  civilibus 
sedulo  vitabunt;  ex  altera  vero,  ne  earundem  oppositio  foveatur,  munera 
Ecclesiae  et  Civitatis  spiritu  cooperationis  componere  conabuntur,  debito 
semper  habito  respectu  iurium  personarum,  sive  singularum  sive  congregata- 
rum, aliter  ac  ipsis  sentientium. 

De  cetero  meminerint  Christum  esse  regem  mansuetum  eius  que  impe- 
rium esse  regnum  in  quo  viget  caritas  fraterna f 

4.  (31)  (De  laicorum  relatione  ad  hierarchiam).  Laici  omnes  a ius  habent 
a Pastoribus  adiumenta  ad  salutem  necessaria  et  utilia  accipiendi,  eisque 
necessitates  et  optata  sua  patefaciendo,  mentem  generosam  et  liberam,  filiis 

Ecclesiae  dignam,  ostendunt.  Laici  itaque  pro  scientia,  competentia  in  rebus, 
et  auctoritate  qua  pollent  facultatem  habent,  imo  aliquando  officium,  suam 
sententiam  declarandi,  de  iis  quae  ad  Ecclesiae  vel  communitatis  bonum 
pertinent.  Hoc  tamen  ut  christiano  modo  adimpleatur,  ( )b  semper  cum 
caritate  et  prudentia,  veracitate  et  humilitate,  fortitudine  et  debita  reverentia 
erga  illos,  qui  ratione  sacri  sui  muneris  Christi  personam  gerunt. 

Pastores  vero,  sua  facientes  verba  Scripturae:  « Probate  spiritus  si  ex 
Deo  sint»  ( 1 Io.  4,  1)  et  «Spiritum  nolite  extinguere  » ( 1 Thess.  5,  19), 
coepta,  vota  et  desideria  a fidelibus  proposita  attente  in  Christo  considerent. 
Ex  hoc  dialogo  laicos  inter  et  hierarchiam  permulta  bona  pro  utraque  parte 
orientur.  Sic  etenim  in  laicis  conscientia  roboratur  suae  responsabilitatis  in 
Ecclesia,  sic  eorum  foventur  impulsus,  sic  quoque,  praehabita  cognitione 
rerum  etiam  iuxta  praepositorum  modum  eas  considerandi , facilius  et  inten- 
sius ad  inceptuum  executionem  consociantur . Hier  archia  autem,  ex  laicorum 
de  rebus  et  religiosis  et  temporalibus  experientia,  proprius  ad  has  realitates 
accedit  unde  etiam  magis  perfectum  de  illis  iudicium  efformare  potest,  quo 
adepto  possibilitas  excrescit  tum  vitam  christianam  moderandi  respectu  ha- 
bito conditionum  hodiernae  societatis  quae  non  parum  influit  in  hominum 
animis,  tum  officia  sua  erga  societatem  ipsam  adimplendi ,c 

Iterum  laici  omnes,  in  praepositis  suis,  in  illis  praesertim,  quorum  aucto- 
ritas nomine  Christi  exercetur,  cum  ab  eius  institutione  originem  ducant, 
Christum  oculis  fidei  semper  inspicere  tenentur,  eisque  oboedire  in  simpli- 
citate cordis,  non  ad  oculum  servientes,  quasi  hominibus  placentes,  sed  ut 
facientes  voluntatem  Dei  ex  animo.  ( ) d Ambitus  autem  praepositorum  mi- 

nisterii legiferandi  et  praecipiendi  certe  non  omnia  quae  in  privatorum  vel 
commune  bonum  cedunt,  ad  laicos  quod  attinet,  complectitur,  sed  ea  tantum 
quae  ad  supernaturalem  missionem  Ecclesiae  spectant  vel  cum  ea  necessario 
aut  propter  rerum  adiuncta  connectuntur,  intacta  manente  congrua  laicorum 
autonomia  seu  libertate  in  campo  praesertim  actionis  temporalis ,e 

Nedum  laici  censurae  iniustae  aut  imprudenti  aditum  aperiant,  prompta 
voluntate  praecepta  legitimae  auctoritatis  exsecutioni  mandent,  ad  exemplum 
eius  qui  per  oboedientiam  mundum  redemit.  Neque  omittant  precibus  suis 
praepositos  Deo  commendare,  ut  iidem  quasi  rationem  pro  animabus  subdi- 
torum reddituri,  munus  suum  adimplere  queant  cum  gaudio  et  non  gementes 
(cf.  Hebr.  13,  17). 

5.  (32)  ( Adhortatio ).  Sacrosancta  Synodus,  quae  magna  cum  gratitu- 
dine  conscia  est  de  ingentibus  bonis  ope  omnium  laicorum,  ad  iugem  Cor- 
poris Christi  aedificationem  obtentis,  omnes  utriusque  sexus  fideles  aman- 
ter et  instanter  hortatur,  ut  collatis  viribus  una  cum  hierarchia,  ( )a  sub 
Christo  capite  eiusque  Spiritu  veritatis  et  amoris  animati,  missionem  suam 
apostolicam  ad  gloriam  Dei  Patris  per  Filium  in  Spiritu  Sancto  indesinenter 
expleant.  Dignitatis  et  vocationis  suae  conscii,  magno  animo  suscipiant  suum, 
pro  parte  qua  in  mundo  operantur,  speciale  officium,  quod  nempe  eodem 

modo  ab  aliis  neque  praestatur  neque  praestari  potest.  Etiam  in  difficilioribus 
adiunctis  positi,  ne  erubescant  Evangelium,  sed  officium  suum  ardenter  im- 
pleant, ut  fiat  voluntas  Dei,  sanctificatio  nostra,  et  Patris,  qui  in  caelis  est, 
regnum  adveniat! 

NOTAE 

1 S.  Petr.  Damian.,  Lib.  Dom.  vob.,  c.  5:  «Ecclesia  siquidem  Christi  tanta 
caritatis  invicem  inter  se  compage  connectitur,  ut  in  pluribus  una,  et  in  singulis  sit 
per  mysterium  tota;  adeo  ut  et  omnis  universalis  Ecclesia  non  immerito  una  Christi 
perhibeatur  singulariter  sponsa  et  unaquaeque  anima  per  sacramenti  mysterium 
plena  esse  credatur  Ecclesia»  (PL  145,  235);  id.  c.  7:  «Dignum  ergo  est  ut 
quidquid  in  sacris  officiis  a quibuscumque  fidelibus  particulariter  agitur,  hoc  ipsa 
Ecclesia  per  unitatem  fidei  et  caritatis  amorem  unanimiter  agere  videatur » 
(ibid.,  237). 

2 Gal.  2,  20. 

3 Rom.  12,  6. 

4 In  schem.  de  s.  Liturgia , c.  1,  n.  6. 

5 Coi.  1,  24. 

6 S.  Pius  X,  Enc.  II  fermo  proposito,  ll-VI-1905. 

5 

Exc.mus  p.  d.  aloisius  almarcha  hernandez 

Episcopus  Legionensis 

Populi  Dei  naturam,  ad  « laicos  » speciatim  quod  attinet,  ut  partes 
integrantes  ipsius,  iuxta  schema,  considerantes,  ut  corpus  sociale,  notis  con- 
stitutivis quibus  ex  divina  institutione  ornatur  et  regitur,  nobis  perpen- 
dendum videtur. 

Populus  Dei  in  Christo,  regeneratione  et  unctione  Sancti  Spiritus,  ad 
populum  christianum  evehitur. 

Populus  christianus  ille  etenim  est,  qui  a S.  Petro,  in  prima  sua  epistola 
(2,  9-10)  describitur  ut:  « genus  electum,  regale  sacerdotium,  gens  sancta, 
populus  acquisitionis...  » de  tenebris  vocatus  in  admirabile  lumen  suum. 

Ipse  populus  est  quem  Augustinus  monstrat  dum  ait:  « Vobis  sum 
episcopus;  vobiscum  sum  christianus  ». 

Gens  sancta  constituit  populi  christiani  corpus  sociale  iis  vinculis  reli- 
gatum: « unus  Dominus,  una  fides,  unum  baptisma  » ( Eph . 4,  5). 

Sed  in  hac  coniunctione,  populo  christiano  efformante,  solidaritas  socialis 
nascitur,  quae,  pro  perfecto  corpore  sociali,  organa  diversa  diversasque  func- 
tiones sociales  postulat. 

Ad  hoc  corpus  organicum  S.  Paulus  refertur  dum  de  Corpore  mystico 
loquitur. 

Gens  sancta  populi  christiani,  virtute  sacramenti  socialis  nempe,  baptismi, 
corpus  sociale  Ecclesiae  efficitur. 

Praecipua  et  necessaria  populi  christiani  organa,  propriis  functionibus 
socialibus  praedita,  sanctificatio  et  vitae  christianae  transmissio  sunt,  quae 
quidem,  duplici  peculiari  sacramento  constituuntur,  videlicet,  sacramento 
sociali  Ordinis,  pro  sacerdotibus  et  sacramento  sociali  matrimonii  pro 
familia. 

Utraque  in  praestantissimo  et  sacro  corpore  sociali  populi  Dei,  institu- 
tione divina  effecta  sunt. 

Ecclesia  insuper,  sua  potestate,  statui  religioso,  eius  peculiarem  functio- 
nem statuendo,  formam  organicam  praestabit. 

In  iis  organis  socialibus  insertio,  vocatione  Dei  efficitur. 

Haec  enim  vocatio  eiusque  impletio,  statutis  auxiliis,  intra  Ecclesiam 
coetus  sociales  instituit. 

Vocatio  in  amplissimo  ambitu  populi  christiani  oritur,  sed  ad  hoc  ut 
organa  socialia  constituantur,  vel  sacramentum  vel  acceptatio  canonica  re- 
quiritur. 

Inter  essentiales  functiones,  pro  bono  Ecclesiae  a Deo  institutas,  sacer- 
dotium invenitur. 

Pro  conservatione  vero,  et  multiplicatione  populi  christiani,  Deus  matri- 
monium instituit,  quod,  ut  specificas  functiones  habet:  vitam  propagare, 
filios  christiane  instituere,  vocationesque  in  eis  a Deo  inspiratas  accurate 
colere. 

Populus  christianus,  ad  hierarchiam  et  ad  statum  religiosum  non  perti- 
nens, manet  in  coetu  saeculari,  et  praesertim  in  vita  domestica. 

In  hoc  amplissimo  coetu  saeculari,  vita  christiana  evolvitur,  et  prae- 
sertim in  matrimonio,  in  quo  societas  familiaris  veluti  ad  conditionem  parvae 
ecclesiae  evehitur,  et  in  qua  parentes,  fidem  et  virtutes  suos  filios  docentes 
et  vocationem  divinam  curantes,  quasi  munus  episcopale  exercent,  ut  S.  Augu- 
stinus aiebat. 

Deinde  vero,  piae  sodalitates,  ab  Ecclesia  erectae  veniunt,  ut  et  ipsae 
in  eius  vita  sociali  partem  habeant,  sive  in  sanctificatione  saeculi  sub  ductu 
hierarchiae  elaborando,  sive  actionem  parentum,  sive  alias  vitae  activitates, 
suo  munere  explendo. 

Astat  praeterea  vita  socialis  vel  in  communitate  domestica,  vel  in  paroe- 
ciali  et  dioecesana,  immo  et  in  internationali  ambitu,  peculiaribus  notis  insi- 
gnita. 

Astat  denique  activitas  apostolica,  quae  ad  omnes  coetus  corpus  sociale 
efformantes,  propriis  suis  notis,  extenditur.  Immo  vero  et  universi  christi- 
fideles  hac  obligatione  stringuntur,  ut  vel  cum  sacra  hierarchia  laborent, 
munera  eis  commissa  rite  exequentes,  vel  functionibus  ex  sua  simplici  inser- 
tione in  corpore  sociali  derivatis  obsequantur. 

Isti,  cives  populi  Dei  simpliciter  censentur,  qui  et  vinculo  solidaritatis 
socialis  cum  ceteris  fratribus  et  officiis  quae  ex  suo  baptismo  et  confirma- 
tione exoriuntur,  ligati  sunt. 

Nullus  exstat,  ergo,  civis  populi  Dei,  officio  praestandi  servitium  a soli- 
daritate  christiana  postulatum,  non  obligatus. 

Statui  sic  dicto  laicali  definitio  distincta  non  datur;  laicatus  enim  est  ipse 
populus  christianus,  absque  vocatione  sacerdotali  et  religiosa. 

Definitio  laici  eadem  est  ac  definitio  sacerdotis  et  religiosi  quatenus 
christiani,  addita  pro  his  sua  speciali  vocatione. 

Definitio  in  epistula  prima  S.  Petri  (2,  4-10),  clarissime  patet:  « Vos 
autem  genus  electum,  regale  sacerdotium,  gens  sancta,  populus  acquisitionis, 
ut  virtutes  annuncietis  eius,  qui  de  tenebris  vos  vocabit  in  admirabile 
lumen  suum:  qui  aliquando  non  populus,  nunc  autem  populus  Dei  ». 

Ad  vocabulum,  autem,  « laicus  » quod  attinet,  vocabulum  « saecularis  » 
nobis  magis  placeret,  quod  vocabulum  indistincte  et  pro  designandis  sacer- 
dotibus et  religiosis  qui  in  saeculo  vitam  degunt,  usurpatur. 


6 

Exc.mus  P.  D.  CUSTODIUS  ALVIM  PEREIRA 
Archiepiscopus  de  Lourenco  Marques 

1.  Quoad  sacerdotium  fidelium  seu  laicorum  firmiter  adhaereo  dictis 
em.morum  Ruffini  et  Siri.  Immo  fortasse  esset  melius  non  loqui  (nihil  dicere) 
de  sacerdotio  laicorum,  quia  theologice  et  secundum  voluntatem  Christi  non 
est  verum  sacerdotium.  S.  Petrus  loquitur  de  « sacerdotio  spirituali  »,  spiri- 
tuales hostias. 

Vox  « sacerdotium  » habet  sensum  praecisum  et  clarum;  ne  confusionem 
feramus  quae  alioquin  est  periculosa  et  ad  haeresim  duci  potest. 

2.  Quoad  participationem  mulierum  Concilio  humiliter  sed  firmiter 
vocem  extollo  contra  talem  sententiam,  quae  est  saltem  piis  auribus  offen- 
siva:  « mulieres  in  Ecclesia  tacent  ». 

Haec  in  ipsa  aula  essent  dicenda.  Sit  inter  nos  caritas  sed  super  omnia 
veritas. 


7 

Exc.mus  P.  D.  GARABED  AMADOUNI 
Episcopus  tit.  Amathusius  in  Cypro 

In  cap.  III  constitutionis  de  Ecclesia,  in  par.  25  tractatur  de  participa- 
tione christifidelium,  praesertim  laicorum,  missioni  salvificae  Ecclesiae  et  de 
cooperatione  eorum  cum  hierarchia  « ut  divinum  salutis  propositum  ad 
universos  homines  omnium  temporum  et  ubique  terrarum  magis  applicetur  ». 

Licet  plurima  et  quidem  sublimia,  passim  aliquantulum  modo  nimis 
abstracto,  asserta  sint  de  vita  salutifera  et  apostolica  laicorum,  mirum  est 
quod  vix  annuitur  ad  illud  obiectum  tam  concretum  cooperationis  laicorum 

in  apostolatu  cum  hierarchia,  quod  diffusissimum  quidem  fuit  in  Ecclesia, 
et  est  adhuc  communissimum,  ab  omnibus  cognitum  et  quasi  praxis  quoti- 
dianae, abinde  ab  aetate  apostolica.  Tale  est  adiumentum  allatum  a laicis 
ope  oblationum  suarum  et  eleemosynae,  quo  Ecclesia  Christi  in  suis  neces- 
sitatibus temporalibus  sustentatur  et  comparat  sibi  media  urgentiora  ad 
debite  evolvendum  sive  cultum  religiosum,  sive  ad  messagium  evangelicum 
diffundendum  et  opera  caritativa  in  universum  mundum. 

Talis  cooperatio  laicorum  cum  hierarchia  et  participatio  missioni  Eccle- 
siae potest  appellari  fere  iuris  divini.  Nam  ab  ipsa  constitutione  figurae 
Ecclesiae,  in  umbra,  in  Veteri-  Testamento,  praescriptum  fuerat  ministros 
altaris  ab  altari  vivere  et  ope  oblationum  populi  Dei.  Christus  Dominus  suis 
discipulis  ordinaverat:  Operarium  dignum  esse  mercede  sua  (Mt.  10,  10; 
Lc.  10,  7).  Et  Paulus,  ore  Domini,  quod  « qui  Evangelium  annuntiant,  de 
Evangelio  vivere  » ( 1 Cor.  9,  14). 

Ecclesia  cum  sit  societas  visibilis  et  non  exclusive  pneumatica,  eget  rebus 
temporalibus  ad  suum  apostolatum  in  terra  perficiendum.  Etiam  Dominus 
noster,  licet  signa  miraculosa  dedisset  virtutis  suae  deambulandi  super  aquas, 
nihilominus  usus  est  navi  discipulorum  ut  transiret  Tiberiadem. 

Aliunde  in  hac  societate  christiana,  cum  clerici  seu  hierarchia  non  reprae- 
sentent per  se  classem  productricem,  necessaria  oritur  relatio  dependentiae 
christifideles  laicos  inter  et  hierarchiam. 

Haec  relatio  fundat  illam  formam  cooperationis  in  apostolatu  quae  pri- 
mordialis dicenda  est,  et  exercetur  oblationibus  fidelium,  vi  cuius  ipsi  iam 
realiter  participes  fiunt  missioni  Ecclesiae  et  diffusio  Evangelii  realizatur. 
Dant  temporalia  et  recipiunt  meritum  apostolatus.  Sic,  cursu  tot  saeculorum 
constructa  fuere,  millia  et  millia  aedificia  sacra  cultus,  monasteria,  seminaria, 
scholae  et  opera  caritatis  christianae,  sive  in  oriente  sive  in  occidente,  quae 
omnia  hodie  stant  tanquam  monumenta  constantis  cooperationis  laicorum 
cum  hierarchia.  Ipsa  basilica  in  qua  celebratur  hoc  Concilium  est  unum  ex 
his  monumentis  in  quo  tot  fructus  laborum  christifidelium,  vivificati  virtu- 
tibus fidei,  spei  et  caritatis  christianae,  mirifice  collecti  sunt. 

Liceat  ergo  mihi  emittere  votum  quod  momentum  huiusmodi  coopera- 
tionis sub  forma  dilucidiori  affirmetur  in  schemate,  in  par.  25,  pag.  9,  sub 
lin.  13.  Oportet  expressis  verbis  in  evidentiam  ponere  significationem  spiri- 
tualem et  momentum  apostolicum  huiusmodi  cooperationis  laicorum  cum 
hierarchia,  in  aedificationem  Ecclesiae  et  ad  incrementum  Corporis  mystici, 
cum  ipsa  sit  forma  concreta,  magis  accessibilis  maioritati  fidelium,  quasi 
forma  popularis  et  dicerem  proletaria.  Iustum  est  ut  eluceat  oculis  totius 
populi  Dei  sensus  apostolicus  huius  cooperationis. 

Talis  affirmatio  explicita  censetur  tanquam  recognitio  solemnis  quae  erit 
incitamentum  utile  omnibus  christifidelibus. 

Ideo  adderem,  ad  pag.  9,  sub  lin.  13,  post  verba  textus  « sacrificio 
Ecclesiam  aedificabant » sequentem  pericopem:  « Christifideles,  illuminati 

lumine  fidei,  ducti,  spe  futurorum  bonorum,  a caritate  fraterna,  oblationibus 
et  eleemosynis  coniungentes  fructus  laboris  proprii  operi  apostolico  evange- 
listarum  verbi,  participes  fiunt  meritis  apostolatus  Ecclesiae  in  aedificationem 
et  incrementum  Corporis  mystici  ».  Proinde  laici  non  exclusive...  etc.  (sicut 
est  in  textu). 


8 

Exc.mus  p.  d.  ioseph  gabriel  anaya  y diez  de  bonilla 

Episcopus  Zamorensis  in  Mexico 

Haec  mihi  liceat  breviter  adnotare,  non  in  conciliari  sessione  legenda, 
sed  tantum  ut  de  eo  commissio  notitiam  habeat,  et,  si  nullius  valoris  ea  iudi- 
caverit,  pro  « non  dicta  » habeat. 

1.  Utinam  aliqua  sumatur  decisio  circa  divisionem  capitum,  iuxta  ea 
quae  in  fasciculo  « Emendationes  a Concilii  Patribus  scripto  exhibitae  super 
schemate  constitutionis  Ecclesiae  »,  Pars  II,  ab  em.mo  card.  Suenens  propo- 
sita sunt.  Si  enim  hoc  non  statuatur,  plurimae  ex  observationibus  a Patribus 
propositis  vel  adhuc  proponendis,  suum  valorem  amittent. 

2.  Certissime  teneo  inter  hierarchiam  et  simplices  fideles  adesse  ex  Dei 
voluntate  distinctionem  essentialem,  et  pastores  esse  a Christo  Domino 
constitutos,  ut  fideles  pascant  eisque  inserviant,  cum  et  ipsi  missi  sint  non 
ministrari,  sed  ministrare.  Id  passim  in  schemate  affirmatur.  Volo  autem 
sincere  confiteri  quomodo  in  hac  materia  caute  omnino  sit  procedendum. 
Inter  populos  minus  cultos,  praesertim  inter  indigenas  qui  in  mea  habitant 
dioecesi,  est  haec  idea:  sacerdotes  sunt  nostri  servi,  nam  ob  nostrum  bonum 
tantum  in  Ecclesia  positi  sunt;  ergo  debent  in  omnibus  nostram  facere  volun- 
tatem. Et  certe,  si  sacerdotes  sunt  servi  fidelium,  hi  aliquo  modo  possunt  dici 
domini,  et  quoniam  dominorum  est  imperare,  servorum  obedire,  sacerdotes 
debent,  ut  illi  fideles  opinantur,  obedire,  ipsi  autem  imperare.  His  ideis 
imbuti  volunt  ut  sacerdotes  in  omnibus  ipsis  placeant,  et  omnia  agant  prout 
ipsi  volunt.  Immo,  si  episcopus  non  acquiescit  eorum  voluntati,  oboedien- 
tiam denegant.  Insuper,  quod  gravius  est,  nunc  luctam  durissimam  cum 
sectatoribus  Marxismi  sustinemus.  Cum  hi  sciunt  aliquam  obortam  esse 
difficultatem  inter  episcopum,  vel  inter  sacerdotes  et  fideles,  hos  adeunt 
eisque  consilia  dant  ad  denegandam  debitam  obedientiam,  cum  episcopus 
et  sacerdotes,  ut  ipsi  aiunt,  sint  fidelium  servitores. 

Iam  divisiones  hac  de  causa  multae  sunt,  et  non  pauci  fideles  aut  ad 
protestantes  transeunt  aut  ad  communismum.  Credo  id  accidere  in  tota 
Mexicana  Republica,  et  fortassis  in  tota  America  Latina;  et  etiam  hoc 
bene  sciunt  populi  qui  sub  iugo  communistarum  vivunt. 

Consequenter  Concilium  ita  suum  loquendi  modum  temperare  debet, 
ne  ex  eius  verbis  ansam  sumant  qui  divisionem  quaerunt  inter  hierarchiam 
et  fideles. 

Exc.mus  p.  d.  hyacinthus  argaya  goicoechea 

Episcopus  Mindoniensis-F errolensis 

Ad  n.  27  schematis  de  Ecclesia.  De  dignificatione  mulierum  in  Ecclesia. 

In  cap.  III  schematis  de  Ecclesia  quod  de  laicis  agit,  et  quod  per  septem 
solidas  paginas  protrahitur,  semel  tantum  mulieres  nominantur;  et  quidem 
recitando  textum  ad  Galatas  (pag.  6,  lin.  2).  Hic  et  inde  aliquoties  ad  ipsas 
textus  indirecte  refertur  sub  formulis  « utriusque  sexus  »,  « parentes  »,  etc. 
Aliqua  vellem  dicere: 

1.  relate  ad  aequalitatem  et  inaequalitatem  ipsarum  cum  viris  in 
Ecclesia; 

2.  relate  ad  quaedam  facta  hodie  a nobis  nullatenus  spernenda  nec 
obliviscenda; 

3.  relate  ad  petitiones  quasdam  Concilio  in  favorem  mulierum  facien- 
das, attentis  quae  sub  n.  2 dicemus. 

1.  Quoad  primum,  salva  inaequalitate  quantum  ad  sacram  potestatem 
ordinis  recipiendam,  omnino  tenendum  est:  nullam  esse  discriminationem 
quantum  ad  tria: 

a)  Quantum  ad  elementum  supernaturale  quod  est  gratia  sanctificans. 
Viri  enim  et  mulieres,  si  simili  modo  motionibus  gratiae  obsequuntur,  eundem 
sanctitatis  gradum  adipiscent. 

b)  Quantum  ad  dona  charismatica  et  gratias  gratis  datas,  quas  Deus 
elargitur  sine  consideratione  discriminationis  sexus. 

c)  Quantum  ad  potestatem  sacram  cultualem  et  apostolicam,  median- 
tibus characteribus  baptismi  et  confirmationis  datam;  in  quo  potestate  sacer- 
dotium laicale  potissimum  consistit. 

2.  Quoad  secundum  scii,  de  factis  hodie  a nobis  nullatenus  obliviscen- 
dis nec  spernendis: 

a)  Primum  factum  est  socialis  dignificatio  mulieris,  ope  praesertim 
gratiae  Christi  et  praedicationis  Evangelii.  De  hac  ista  dignificatione  sociali, 
radicitus  christiana,  loquitur  Ioannes  PP.  XXIII,  sanctae  recordationis,  in 
Encyclicis  Litteris  Mater  et  Magistra.  Fere  enim  hodie  non  est  saepta  vitae 
socialis,  nec  munus  ullum,  in  quibus  mulieres  operam  suam  non  afferant, 
secundum  ipsarum  proprias  qualitates.  Et  sic  earum  personalitas  evolvitur  et 
societas  ipsa  ubertim  ditatur. 

b ) Secundum  factum  est  iuvamen  extraordinarium  quod  mulieres  ho- 
diernae praestant  actioni  salvificae  animarum  a Christo  Ecclesiae  commen- 
datae. Sunt  etenim:  1)  Plus  quam  millia  millium  religiosarum  operibus  edu- 
cationis, caritatis  et  apostolatus,  tum  in  populo  christiano,  tum  apud  infideles 
dicatarum.  2)  Et  plus  quam  triginta  millia  millium  feminarum  ut  ferunt 
tabulae  statisticae,  in  organizationibus  apostolatus  laicalis  deditarum. 

c ) Tertium  factum  a nobis  hodie  grate  considerandum  est  speciale 

adiutorium  Concilio  praestitum  a religiosis  feminis,  praesertim  claustralibus. 
Nam  re  vera  Ecclesiam  semper  et  nunc  Sanctum  Concilium  non  solum  iugi 
oratione  et  sacrificio  adiuvant,  sed  et  non  semel  earum  propriae  vitae  gene- 
rosa oblatione. 

3.  Quoad  tertium  punctum,  scii.,  petitiones  Concilio  in  favorem  mulie- 
rum faciendas  tria  humiliter  auderem  proponere: 

a)  Primum,  ut  inter  auditores  laicos  Concilii  numerus  symbolicus 
mulierum  admittatur,  sicut  iam  pro  hominibus  factum  est.  Et  inter  has  mu- 
lieres auditrices,  religiosae  ipsae  includantur.  Certissime  mulieres  assistent 
ad  Concilium  tantum  ut  audiant.  Mulieres  enim  in  Ecclesia  ne  doceant,  ait 
apostolus.  Ne  doceant  publice,  commentatur  S.  Thomas,  nam  privatim  non 
semel  accidit  ut  meliore  et  efficaciore  modo  doceant  quam  sacerdotes  faci- 
mus. Et  erunt  praesentes  in  Concilio,  non  ratione  curiositatis,  quod  valde 
feminum  est,  sed  ut  debitum  obsequium  ipsis  tributum  prout  ex  superius 
allatis  liquet. 

b)  Secundum  postulatum.  Ut  in  futura  structura  Curiae,  mulieres  etiam 
admittantur,  quae  consuli  possint  in  rebus  caritatis,  apostolatus  puellarum, 
propagationis  fidei  inter  infideles,  artis  paedagogiae,  etc. 

c ) Ut  non  solummodo  in  schemate  de  apostolatu  laicorum  et  de  reli- 
giosis, ubi  fusiori  verbo  de  mulieribus  agendum  erit,  sed  et  in  isto  sche- 
mate fundamentali  de  Ecclesia  speciatim  de  ipsis  mentio  fiat.  Et  hoc  fieri 
potest  addendo  n.  27  haec  verba  vel  similia:  « Sacra  Synodus,  quae  magna 
cum  gratitudine  conscia  est  de  ingentibus  bonis  omnium  christifidelium, 
tam  virorum  quam  mulierum...  ».  Et  similis  formula  adhibeatur  in  pag.  9, 
lin.  14,  scii.:  « Proinde  laici,  sive  viri  sint,  sive  mulieres...  ». 

Venerabiles  Patres,  dum  devoti  feminei  sexus  praestantium  in  Eccle- 
siam meritorum  memoriam  facio  et  christianarum  mulierum  a Sancta  Synodo 
specialem  mentionem  et  benevolentiam  rogo,  imitantem  me  existimo  apo- 
stoli, cum  recordabatur  et  commendabat  mulieres  quae  erant  in  ministerio 
Ecclesiae,  multum  laborantes  in  Domino,  adiutrices  in  Christo,  quibus  non 
solum  ego,  aiebat,  gratias  ago,  sed  et  cunctae  Ecclesiae  gentium. 

10 

Exc.mus  P.  D.  ALOISIUS  BARBERO 
Episcopus  Viglevanensis 

Breviter  loquar  De  notione  laicorum  et  christifidelium  ex  documentis  Pii 

Papae  XI  deprompta. 

Nonnulli  Patres  conquesti  sunt  quod  schema  nostrum  laicos  tantummodo 
negative  definiat,  scii.:  qui  nec  ad  sacram  hierarchiam  nec  ad  statum  perti- 
nent religiosum  (cf.  etiam  schema  de  apostolatu  laicorum,  pag.  5,  n.  2). 

Suntne  ergo  laici  unum  et  idem  ac  christifideles?  Nullo  modo  videtur 
hoc  esse  affirmandum  quia  schema  pluries  distinctionem  christifideles  inter 

ac  laicos  instituit.  Conferatur  e.  g.  pag.  10,  linn.  26-27:  « Christifideles 
omnes,  laicis  non  exceptis,  ius  habent...  etc.  ».  Aliqua  hic  verbis  innuitur 
distinctio. 

Idem  legitur  in  pag.  9,  linn.  1-2-3:  « Apostolatus  autem  laicorum  est 
participatio  ipsius  missionis  Ecclesiae  salvificae,  titulo  omnibus  christifide- 
libus  communi  ».  Brevitatis  causa  alias  omitto  citationes. 

Ad  enucleandam  huiusmodi  differentiam  aliqua  documenta  Papae  Pii  XI 
meminisse  iuvabit. 

Celeberrimam  illam  Actionis  Catholicae  definitionem  a tanto  Pontifice 
datam,  nempe:  « Participatio  laicorum  ad  apostolatum  hierarchiae  » impri- 
mis in  memoriam  renovemus  oportet. 

Qui  sint  isti  laici  ab  epistula  ad  card.  Van  Roey,  arch.  Mechliniensem  in 
Belgio,  die  15  augusti  1928  clare  elucet. 

Legitur  enim:  « Cum  actio  catholica  nihil  demum  sit  aliud  nisi  christi- 
fidelium  apostolatus,  qui,  ducibus  episcopis,  adiutricem  Ecclesiae  operam 
praestat  eiusque  munus  quodammodo  complet  ». 

Laici  ergo  iidem  apparent  ac  christifideles. 

In  allocutionibus  idem  Pontifex  de  primaeva  aetate  huius  apostolatus 
persaepe  disserebat,  praesertim  epistulam  ad  Philippenses  memorando  ubi 
apostolus  Evodiam,  Syntichem  et  alios  qui  cum  eo  laboraverunt  in  praedi- 
catione Evangelii  laeto  animo  extollit. 

Evodia  et  Syntiches,  ut  omnes  norunt  mulieres  erant,  simplices  scii, 
christifideles,  adiutricem  operam  apostolatus  cum  Paulo  sedulo  navantes. 

Nostra  iterum  huc  quaestio  redit.  Suntne  laici  idem  ac  christifideles?  Ex 
dictis  videbitur  affirmative  esse  respondendum  sed  contra  est. 

Ratio  iam  antea  ab  ipso  Pontifice  in  Litteris  Encyclicis  Ubi  arcano  Dei, 
die  23  decembris  1922  data  erat. 

Nempe  episcopos  alloquens  dicit:  « Illud  porro  in  christifidelium  men- 
tes revocate,  quod  cum  ii,  vobis  cleroque  vestro  auctoribus,  in  provehenda 
Christi  cognitione  et  amore  publice  privatim  inculcando  navant  operam, 
tum  demum  maxime  digni  sunt  qui  salutentur  “ Genus  electum,  regale 
sacerdotium,  gens  sancta,  populus  acquisitionis  tum  demum  et  ipsi  (chri- 
stifideles) nobiscum  et  cum  Christo  arctissime  coniuncti,  Christi  regno  sua 
industria  et  navitate  propagando  et  instaurando,  de  communi  hominum 
inter  se  pace,  optime  merentur  ». 

In  quibus  verbis  tria  sunt  consideranda: 

1.  Loquitur  de  christifidelibus  qui  publice  vel  privatim  navant  operam 
adiutricem  hierarchiae; 

2.  Quae  quidem  opera  dignos  fideles  facit  qui  maxime  salutentur: 
« Genus  electum,  regale  sacerdotium,  populus  acquisitionis  »; 

3.  Tali  modo  operando  christifideles  cum  hierarchia  et  cum  Christo 
arctissime  coniunguntur. 

Quae  omnia  ad  genuinam  S.  Petri  verborum  significationem  potissime 

referuntur.  Nam  populus  acquisitionis,  regale  sacerdotium,  et  populus  Dei 
a S.  Petro  plebs  christiana  dicitur  sub  analogia  cum  populo  Israel  qui  « re- 
gnum sacerdotale  et  gens  sancta  in  universum  habebatur  ».  Nam  plura  sacri- 
ficia Veteris  Legis  a laicis  offerebantur,  e.  g.  Sacrificium  paschale. 

Ergo  christifideles,  qui  operam  adiutricem  hierarchiae  navant  etiam  cum 
Christo  Sacerdote  arctissime  coniunguntur  et  peculiari  modo  « digni  effi- 
ciuntur ut  salutentur  regale  sacerdotium,  populus  acquisitionis,  populus 
Dei  »,  scii,  laos  teou,  ad  quem  notio  « laici  » pertinet. 

Hisce  praehabitis  mihi  videtur  legitime  affirmari  posse:  « laici  »,  sensu 
nostro  intenti,  sunt  christifideles  qui  vel  publice  vel  privatim  adiutricem 
navant  operam  cum  hierarchia  et  sub  ductu  hierarchiae  et  ita  coniunguntur 
arctissimo  modo  et  cum  hierarchia  et  cum  Christo  sacerdote. 

Aliis  verbis:  christifideles,  pariter  nostro  sensu  accepti,  scii,  qui  non 
pertinent  ad  hierarchiam  vel  ad  statum  religiosum,  laici  fiunt  per  vinculum 
cum  hierarchia  quae  approbationem,  saltem  indirectam,  vel  mandatum  vel 
missionem  canonicam  donat,  et  per  vinculum  cum  Christo  sacerdote  in 
actum  deducendo  (Dei  et  proximi  charitate  compulsi)  regale  sacerdotium  ad 
quod,  charactere  baptismali  et  praesertim  Confirmationis,  idonei  facti  sunt. 

Fortasse  in  caelestibus  exemplum  invenimus  in  illis  spiritibus,  qui,  mis- 
sione divina  et  hanc  missionem  in  actum  reducendo,  angeli  efficiuntur.  Per 
psalmistam  enim  dicitur:  « Deus  qui  facit  angelos  suos  spiritus  ».  « Ac  si 
patenter  dicat  — ait  S.  Gregorius  Magnus  — qui  eos,  quos  semper  habet 
spiritus,  etiam  cum  voluerit,  facit  angelos.  Angeli  vocabulum  nomen  est 
officii  non  naturae  » ( Hom . 34  in  Evangelium). 

Exemplum  in  terrestres  transferendo  haec  dicenda  videntur:  christifi- 
deles sunt  veluti  spiritus,  scii,  homines  spirituales  ex  dignitate  christiana, 
quae  sursum  sunt  quaerentes  non  quae  super  terram;  laici  vero  veluti  angeli 
quia  adest  aliqualis  missio  Ecclesiae  et  haec  missio  ad  actum  deducitur 
operam  adiutricem  hierarchiae  navando. 

Ergo  vocabulum  « laicus  » nomen  est  officii  non  naturae. 


11 

Exc.mus  P.  D.  ATTILIUS  CONSTANTINUS  M.  BARNESCHI 
Episcopus  Manziniensis 

Circa  cap.  III,  comma  24.  Ratione  habita  summi  momenti  « sensus  fidei  » 
de  quo  quam  saepissime  sermo  est  praesertim  in  recentioribus  Ecclesiae 
magisterii  solemnis  documentis,  opportunum  esse  videtur  amplius  explicare 
verba  « Hic  sensus  fidei...  coalescit  ipsorum  consensu  de  rebus  fidei  et 
morum  “ab  episcopis  usque  ad  extremos  laicos  fideles”,  ut  dicit  S.  Augu- 
stinus » (linn.  17-19). 

Exc.mus  P.  D.  IOSEPH  BATTAGLIA 
Episcopus  Eaventinus 

Hoc  cap.  III  de  Ecclesia  quod  tractat  de  laicis,  ut  cap.  II  de  populo 
Dei  in  genere  mihi  placet,  quia  agitur  de  tractatione  fere  nova  in  theologia 
dogmatica  et  pastorali.  Innumeri  oratores  dignitatem  laicorum,  eorum  iura 
et  munera  in  mystico  corpore  Christi  profunde  exposuerunt  et  pulchre  extu- 
lerunt. 

Tamen  hoc  schema  mihi  gravi  lacuna  labore  videtur. 

Revera,  dum  laici  invitantur  ad  praecavendos  errores  atque  ad  defen- 
dendos « valores  morales  » et  merito  proscribitur  « laicismus  »,  schema  no- 
strum omnino  silet  de  funesto  errore  qui  nostris  praesertim  temporibus 
omnes  valores  morales  infringit  et  maximum  periculum  fidei  nostrorum 
fidelium  constituit,  quia  ad  hoc  directe  et  praecipue  tendit  ut  loco  populi 
Dei  habeamus  non  solum  populum  sine  Deo,  sed  populum  contra  Deum. 

Haec  perversa  doctrina  est  summa  omnium  errorum  et  hereseon,  idest 
materialismus  historicus  et  dialecticus,  qui  communiter  ab  eius  auctore  mar- 
xismus  nuncupatur,  et  clarius  sub  aspectu  sociali  ac  politico  communismus 
appellatur. 

Natura  huius  ideologiae,  methodus,  astutia,  virulentia  ad  decipiendas  et 
captandas  mentes  imperitorum,  praesertim  operariorum  et  agricolarum,  fu- 
nesti effectus  et  pericula  ob  fidem  et  mores  nostrorum  fidelium  diligentissime 
describuntur  ab  em.mo  card.  Iacobo  Lercaro  in  libro,  quem  omnes  episcopi 
itali  norunt  et  qui  inscribitur:  II  Piccolo  Sinodo. 

Haec  ideologia,  proh  dolor!,  invasit  et  occupat  fere  duas  tertias  partes 
nationum  totius  mundi  et  incessanter  et  omnibus  mediis  reliquas  nationes 
minitatur. 

Quae  ideologia  totam  revelationem  et  ipsas  veritates  naturales  non  solum 
negat  sed  impetit  et  quidquid  christiani  vel  religionis  sapit  acriter  impugnat. 

Quod  gravius  est,  instigatores  (vulgo  activistae)  huius  perversae  doctrinae 
tanta  calliditate  pollent  ut  etiam  multos  catholicos  pervertant,  qui  fidem 
catholicam  cum  hac  doctrina  componi  posse  putant. 

Quare,  cum  haec  sacrosancta  Synodus  congregata  sit  ut  veritates  fidei 
captui  hominum  nostri  temporis  efficacius  exponat,  mea  humili  sententia  in 
tot  ac  tantis  erroribus  longe  lateque  grassantibus,  qui,  si  possibile  esset, 
totum  populum  Dei  pervertere  vellent,  mihi  videtur  haec  Synodus  omnino 
tacere  non  posse. 

Optime  scimus  hos  errores  iam  condemnatos  fuisse  a Pontificibus  Pio  XI, 
Pio  XII,  Ioanne  XXIII,  et  a Paulo  VI  f.  r.  in  sua  magnifica  allocutione 
diei  29  sept.,  sed  nemo  est  qui  non  videat  quantum  momenti  afferret 
praecedentibus  declarationibus  interventus  huius  Concilii  Oecumenici. 

Non  agitur  de  iactandis  anathematibus  contra  quemquam:  impugnamus 

errores,  amamus  errantes,  et  caritate  compulsi  asseclas  huius  ideologiae, 
saepissime  magis  deceptos  quam  culpabiles,  magis  coactos  quam  voluntarios, 
magis  opportunitate  quam  persuasione  ductos,  tamquam  filios  carissimos  in 
sinu  Sanctae  Matris  Ecclesiae  amplecti  velimus. 

Concludendo,  cum  in  nullo  schemate  quod  hucusque  distributum  est 
nulla  omnino  mentio  fiat,  ni  fallor,  de  hac  ideologia  tam  periculosa,  humiliter 
propono  ut  in  fine  huius  cap.  III  solemniter  affirmetur  religionem  revelatam 
nullo  modo  componi  posse  cum  marxismo;  neque  fas  est  catholicis  eidem 
adhaerere  neque  eidem  quocumque  modo  favere. 

Addatur  fervida  adhortatio  ut  omnes  laici  huiusmodi  errores  non  solum 
abhorreant  sed  maxime  adlaborent,  viribus  unitis,  ut  fratres  errantes  Christo 
lucrifaciant. 


13 

Exc.mus  P.  D.  GEORGIUS  ANDREAS  BECK 
Episcopus  Sal  for  densis 

Schema  de  Ecclesia  in  spiritu  pastorali  optime  componitur  eo  modo  ut 
Ecclesia  tam  interne  ad  fideles  quam  externe  ad  ceteros  homines  sicut 
populum  Dei  se  praesentet.  Omnes  fideles  in  Ecclesia  ad  sanctitatem  vocantur. 

Quaedam  confusio,  tamen,  orta  est  non  tantum  in  hoc  capite  sed  etiam 
in  ordinatione  horum  capitum  — scii.  cap.  III  et  IV  — eo  quod  non 
sufficienter  indicatur  duplex  fundamentum  divisionis  membrorum  in  Ecclesia. 

Pag.  6,  linn.  31-36,  datur  aliqua  descriptio  laicorum  quae  religiosos 
consulto  excludit  his  verbis  « nomine  laicorum  intelligit  fideles  qui  ...  neque 
ad  ordinem  hierarchicum  neque  ad  statum  religiosum  pertinent  ». 

Pag.  autem  7,  lin.  17,  alia  supponitur  distinctio  ex  distinctione  facta  in 
textu  inter  sacerdotium  ministeriale  seu  hierarchicum  et  sacerdotium  univer- 
sale — et  si  iterum  anticipari  licet  — in  cap.  IV,  pag.  21,  lin.  5,  dicitur 
statum  religiosum  seu  statum  perfectionis  acquirendae  non  esse  intermedium 
quid  inter  clericalem  et  laicalem  condicionem  sed  statum  esse  in  quo  ingredi 
possunt  sive  clerici  sive  laici  (ut  dictum  est  in  nota  16). 

Haec  descriptio  maximi  momenti  erit  quando  agendum  erit  de  Institutis 
Saecularibus  quorum  inter  membra  multi  sunt  laici,  qui  etiam  ad  praxim 
consiliorum  evangelicorum  sese  dedicaverint,  apostolatum  laicalem  in  mundo 
exercent. 

Unde,  ut  mihi  videtur,  quaedam  confusio  oriri  posset. 

Duo  enim  sunt  fundamenta  divisionis  membrorum  in  Ecclesia.  Primum 
divisionis  fundamentum  in  ordine  hierarchico  radicatur:  « laici  » dicuntur 
qui  ad  ordinem  hierarchicum  non  pertinent. 

Alterum  divisionis  fundamentum  ex  modo  vivendi  in  Ecclesia  sumitur: 
« laici  » dicuntur  qui  vitam  proprie  « laicam  » in  mundo  degunt;  et  hoc 
sensu  verbum  sumitur  in  cap.  III  schematis. 

Haec  secunda  divisio  omnino  practica  est  et  aptissima  ad  finem  huius 
capitis. 

Sed  prima  divisio  in  ordine  hierarchico  fundata  praeteriri  non  debet  nisi 
confusio  aliqua  oriatur. 

Quare  duas  emendationes  proponere  audeo.  Prima  emendatio  quamdam 
mutationem  in  textu  pag.  6 lin.  31  introducere  velit,  ut  sequitur:  « Nomine 
laicorum  intelliguntur  fideles  qui  Baptismate  in  populum  Dei  cooptati,  filii 
Dei  constituti  et  ad  cultum  Dei  una  cum  capite  Christo  deputati,  in  com- 
muni christifidelium  statu  Deo  deserviunt,  immo  pro  parte  sua  ratione 
Confirmationis  missionem  totius  populi  christiani  exercent,  etiam  per  actio- 
nem religiosam,  sed  ad  ordinem  hierarchicum  non  pertinent.  Inter  illos  alii 
ad  statum  religiosum  prout  in  Ecclesia  sancitum  pertinent,  alii  in  negotiis 
huius  mundi  vitam  degunt.  Iamvero  Sancta  Synodus  animum  speciatim 
convertit  ad  illos  qui  in  laboribus  huius  mundi  partes  agunt  etc.  ». 

Secunda  emendatio  est  ad  modum  emendationis  iam  propositae  ab  em.mo 
card.  Suenens  in  libello  de  Emendationibus.  Haec  emendatio  proponere  audet 
ulteriorem  adaptationem  totius  ordinationis  horum  capitum  ita  ut  logice 
et  seriatim  in  quattuor  capitibus  materia  ordinata  breviter  tractetur  secundum 
indolem  totius  huius  schematis: 

1.  De  vocatione  ad  sanctitatem  in  Ecclesia; 

2.  De  vocatione  clericorum  ad  sanctitatem; 

3.  De  vocatione  religiosorum  (et  religiosarum)  ad  sanctitatem; 

4.  De  vocatione  laicorum  ad  sanctitatem. 

Omnia  etiam  dici  possunt  in  uno  capite  secundum  titulos  indicatos. 

Ego,  sicut  multi  Patres  in  hac  aula  ante  consecrationem  episcopalem 
religiosus  fui,  et  etiam  post  consecrationem  religiosus  sum. 

In  dioecesi  mea,  sicut  in  omnibus  Ecclesiae  partibus,  maximum  et  pretio- 
sissimum adiumentum  episcopo  praebetur  in  munere  apostolatus  quo  fun- 
gitur a sociis  ordinum  et  congregationum  religiosorum  et  religiosarum,  in 
scholis,  in  orphanotrophiis,  in  nosocomiis  ut  omnes  vos,  venerabiles  fratres, 
valde  scitis.  Funestum  esset  si  in  hoc  schemate  radix  huius  adiumenti,  sanc- 
titas nempe  religiosorum  et  religiosarum,  clare  et  ex  industria  sub  titulo 
expresso  non  indicetur. 

14 

Exc.mus  P.  D.  CRISPULUS  BENITEZ  FONTURVEL 

Episcopus  Barquisimetensis 

Infrascripti  episcopi,  sequentem  motionem  circa  populum  Dei  et  laico- 
rum definitionem,  motionem  praesentant. 

Quidam  Pater,  adhuc  de  laico  catholico  perfectam  definitionem  deside- 
rari asserebat.  Alii  autem,  post  discussiones  conciliares,  non  solum  clarum 
conceptum  de  iisdem  haberi  credunt,  sed  quod  nunc  adhuc  obscurior  et 
difficilior  talis  definitio  evadit  contendunt. 

De  facto,  secundum  nostram  sententiam  adhuc  clara  et  perfecta  laicorum 
catholicorum  definitio  desideratur.  Quaedam  enim  definitiones  quae  forsitam 
usitatiores  sunt,  vel  incompletam  tradunt  notionem  de  laicis,  vel  non  semper 
omnino  logicam,  vel  saltem  non  nostri  temporis  dicendi  modo  accommodatam 
laicorum  catholicorum  definitionem  tradunt. 

Secundum  nos,  clara,  vera,  perfecta  laicorum  catholicorum  definitio, 
sequentes  notas  exhibere  deberet:  a)  debet  esse  clara,  i.  e.  nulli  confusioni 
ansam  praebere  possit;  b)  debet  esse  completa,  i.  e.  in  terminis  ea  omnia 
contineri  debent  quae  ad  plenam  enucleationem  conceptus  necessaria  sunt; 
c)  debet  esse  omnibus  intelligibilis,  non  solum  catholicis  et  non  solum 
christianis,  sed  etiam  omnibus  illis  hominibus  qui  nihil  cum  religiorie  catho- 
lica commune  habent;  tandem  d)  cum  logicae  praescriptionibus  accommodari 
deberet.  De  iis  adhuc  pauca. 

a)  Deberet  esse  clara.  Termini  definitionis  ita  evidentes  esse  debent 
ut  ampliori  explicatione -non  indigeant.  Si  in  definitione  verbis  utamur  quae 
ipsamet  adhuc  explicari  et  enucleari  debent,  definitio,  certo  certius,  bona 
non  est. 

b)  Deberet  esse  completa.  In  definitione  ea  omnia  numerari  deberent 
quae  ad  efformandam  plenam  notionem  de  re  definita  necessaria  sunt.  A.  v., 
in  definitione  comprehendi  debet  totum  definitum. 

c)  Deberet  esse  omnibus  intelligibilis.  Si  verbis  utamur  quae  solum- 
modo pro  aliquibus  intelligibilia  sunt,  definitio  clara  non  est,  ideo  falsa.  Si 
in  definitione  adhibentur  verba  cuius  notio  non  omnibus  patet,  ut  v.  g. 
loquamur  de  charismatibus,  vel  de  mystico  Corpore,  vel  de  baptismate,  talia 
verba  ab  omnibus  intelligi  non  possunt,  ideo  in  definitione  adhiberi  non 
possunt. 

d)  Tandem  logica  esse  deberet,  id  est,  illis  elementis  constare  quae 
logica  pro  omni  definitione  exigit.  In  definitione  ergo  considerari  debent: 
genus  remotum,  genus  proximum,  species,  differentia  specifica  etc. 

Iis  omnibus  consideratis  et  praesuppositis,  sequentem  de  laico  catholico 
definitionem  praebemus. 

Laicus  catholicus  est  omnis  homo  qui  uno  vel  alio  modo  ad  illam 
religionem,  nempe  Ecclesiam  catholicam  pertinet,  quique  prout  membrum 
talis  religionis  bonum  personale  et  bonum  sociale,  mediantibus  observatione 
legis  naturalis,  agnitione  et  practica  doctrinae  capitis  et  fundatoris,  nempe 
Christi,  necnon  obedientia  et  disciplina  eiusdem  propriae  auctoritatis,  pro- 
movere intendit. 

In  ista  definitione  omnia  elementa  invenimus.  Habemus  genus  remotum. 
Omnis  homo,  genus  proximum,  nempe  qui  ad  illam  religionem  -pertinet, 
genus  proximum  in  quantum  homo  ut  religiosus  consideratur  et  non  sim- 
pliciter ut  homo;  mediante  observatione  legis  naturalis , en  species  generalis; 
agnitione  et  practica  doctrinae  Christi,  en  differentia  specifica;  necnon  oboe- 
dientia et  disciplina  eiusdem  propriae  auctoritatis ; en  individualizatio  finis 
tam  pro  membris  quam  pro  tota  societate.  Verba  quae  in  definitione  adhi- 

bentur  ab  omnibus  intelliguntur  et  ampliori  explicatione  non  indigent,  et 
nemo  est  quod  non  videat  quod  talis  definitio,  cum  brevissima  attentione, 
ab  omnibus  intelligi  potest. 

Ergo,  credimus  quod  talis  debet  esse  definitio  laici  catholici. 

[Sub signaverunt  etiam ]:  Bernardinus  Echeverria  Ruiz,  ep.  Ambatensis; 
Caesar  Antonius  Mosquera,  arch.  Guayaquilensis. 

15 

Exc.mus  P.  D.  VINCENTIUS  BRIZGYS 
Episcopus  tit.  Bosanensis,  aux.  Kaunensis 

1.  De  membrorum  in  Ecclesia  Christi  aequalitate  et  inaequalitate.  Ea, 
quae  in  pag.  6,  n.  23,  linn.  36-40,  scii.:  « Animum  scii,  convertit...  » et  ad 
finem  huius  sententiae,  mihi  videntur  omittenda  esse.  Haec  enim  sententia 
aliquomodo  limitat  et  minuit  ea,  quae  proponuntur  in  hoc  numero. 

2.  De  sacerdotio  universali.  Legendo  ea,  quae  in  pag.  7,  n.  24,  linn.  17-21 
dicta  sunt,  datur  impressio  distinctionem  inter  sacerdotium  hierarchicum 
(sacramentum  Novae  Legis)  et  sacerdotium  sic  dictum  universale  esse  aliquid 
minoris  momenti  et  hic  solummodo  inter  cetera  esse  memoratam.  Iamvero 
haec  distinctio  non  est  aliqua  res  secundaria.  Haec  distinctio  clare  ponenda 
est  praesertim  nostris  temporibus,  cum  sunt  permulti  praedicatores  et  ceteri, 
qui  sufficienter  non  intelligentes  verbum  sacerdotii  persaepe  vocant  omnes 
laicos  sacerdotes  omnino  falso  sensu. 

Censeo  propterea  ea,  quae  in  linn.  17-21  sunt  dicta,  ponenda  esse  initio 
huius  n.  24  et  postea  dicenda,  quae  sunt  pulchre  dicta  de  sacerdotio  laicorum. 

Quodcumque  iudicaverint  auctores  huius  numeri,  censeo  distinctionem 
inter  sacerdotium  hierarchicum  et  sacerdotium  universale  valde  clare  ponen- 
dam esse. 

3.  De  vita  salutifera  et  apostolica  laicorum.  Videtur  mihi  clarius  subli- 
neandam  esse  necessitatem  cognitionis  doctrinae  nostrae  religionis.  De  hoc 
fit  aliquo  modo  mentio  in  pag.  9,  linn.  33-36,  sed  non  satis  vigorose.  Ignoti 
autem  nulla  cupido.  Tale  est  factum  naturale  et  propterea  universale.  Paucum 
iuvat  loqui  de  vitae  sanctitate  et  praesertim  de  zelo  apostolico  ad  homines 
carentes  debita  cognitione  doctrinae. 

4.  Pag.  10,  lin.  21  dicitur:  « qui  societatem  extra  omnem  religionem 
extruere  contendit  et  libertatem  christianam  impugnat  et  eruit ».  Loco 
« extruere  contendit  et  libertatem...  » propono  « extruere  contendit  vel 
libertatem...  ». 

Dantur  enim  homines  qui  et  scholas  ac  regiones  in  quibus  vitam  socie- 
tatis conantur  extruere  extra  omnem  religionem  sine  tamen  directa  et  vio- 
lenta persecutione  christianitatis  et  in  genere  religionis.  Sunt  et  alii,  qui 
directe  impugnant  libertatem  praesertim  christianitatis.  Concilii  pronun- 
tiatio debet  clare  et  distincte  omnes  amplecti. 

Exc.mus  P.  D.  IRENEUS  CHELUCCI 
Episcopus  Ilcinensis 

Ad  n.  23,  lin.  40  haec  proponuntur  addenda:  « Neque  praetereundi 
sunt  in  hoc  mystico  corpore  qui  maxime  Christi  dilecti  cum  in  terris  degeret, 
prae  ceteris  diliguntur  ab  Ecclesia,  pueri  nempe  qui  a teneris  annis  imbui 
debent  ut  gratiam  baptismalem  non  modo  conservent,  sed  etiam  augeant, 
Christum  ipsum  imitantes  aetate  quidem  et  gratia  et  sapientia  crescentem 
apud  Deum  et  homines. 

Pueri  praeterea  quoddam  apostolatum  exercent  in  memoriam  revocantes 
illud  Divini  Magistri  « Nisi  conversi  fueritis  sicut  parvuli,  non  intrabitis 
in  regnum  caelorum  ». 

Magna  igitur  debetur  pueris  reverentia,  quia  angeli  eorum  semper 
vident  Patrem  qui  in  caelis  est  et  nihil  aliud  divinam  provocat  vindictam 
quam  scandalum  eis  datum. 

Exc.mus  P.  D.  TELESPHORUS  IOANNES  CIOLI 
Episcopus  Anetinus 

Etsi  laude  dignum  existimem  cap.  III  huius  schematis  de  Ecclesia  prop- 
ter ea  quae  ibi  habentur  (laude  digna  quoad  substantiam,  dum  parvipen- 
dendae non  sint  observationes  a Patribus  factae),  attamen  deficientiam  seu 
lacunam,  et  quidem  non  mediocris  momenti,  significare  liceat,  cum  nomen 
laicorum  ad  parvam  partem  christianitatis  restringere  videatur. 

Schema  enim  in  pag.  6,  inde  a lin.  31  haec  habet:  « Iamvero  sacro- 
sancta Synodus  nomine  laicorum  intelligit  fideles,  qui  baptismate  in  populum 
Dei  cooptati  in  communi  christifidelium  statu  Deo  serviunt,  et  pro  parte  sua 
missionem  totius  populi  christiani  in  mundo  exercent,  etiam  per  actionem 
religiosam,  sed  neque  ad  ordinem  hierarchicum,  neque  ad  statum  religiosum 
ab  Ecclesia  sancitum  pertinent.  Animum  scilicet  convertit  ad  illos  qui  in 
laboribus  huius  mundi  partes  agunt,  sed  spiritu  evangelico  ducti , concupi- 
scentiis saeculi  valide  opponuntur , immo  vocatione  sua  christiana  mundum 
velut  ab  intra  sanctificant  etc.  ». 

Equidem  nemo  esse  potest  qui  non  sentiat  valorem  et  non  gaudeat  de 
pulchritudine  horum  verborum,  attamen  quaerere  licet:  estne  opportuna, 
respondet  spiritui  pastorali  Concilii  et  ipsi  Ecclesiae  constitutioni  huiusmodi 
restrictio,  ita  ut  nomen  laicorum  iis  solis  attribuatur  qui  « concupiscentiis 
saeculi  valide  opponuntur,  immo  vocatione  sua  christiana  mundum  velut  ab 
intra  sanctificant»?  i.  e.  iis  (si  verba  significant  prout  sonant)  qui  vel  per- 
fecti sunt  vel  ad  perfectionem  sincere  et  actuose  contendunt  ac  simul  opera 
apostolatus  exercere  valent? 

Si  hoc  affirmetur  ubinam,  quaeso,  relegandi  sunt,  et  quonam  nomine 
designandi  (et  hodie  procul  dubio  sunt  multi,  sicut  semper  fuerunt)  qui 
Baptismum,  Confirmationem  et  Eucharistiam  etiam,  saltem  aliquando,  rece- 
perunt et  iam  non  christiane,  vel  parum  christiane  vivunt?  Qui  in  peccata 
gravia  saepe  labuntur?  Qui,  tandem,  in  eis  habitualiter  vivunt? 

Venerabiles  Patres,  bene  novimus  Sacramenta  a Christo  D.  instituta, 
etiam  si  cum  fructu  suscipiantur,  homines  in  gratia  Dei  non  confirmare, 
bene  etiam  novimus,  et  quidem  experientia  nostra  quotidiana,  paucos  esse, 
saltem  si  cum  multitudine  baptizatorum  conferantur,  qui  concupiscentiis 
saeculi  valide  et  cum  fructu  opponuntur,  regnum  enim  caelorum  « vim 
patitur  et  violenti  rapiunt  illud»  (Mi.  11,  12). 

Fateor  equidem  magno  cum  animi  gaudio  audivisse  in  hac  aula  quae 
dicta  sunt  de  laicorum  vocatione,  sicut  laetanter  consideravi  quae  in  cap.  III 
huius  schematis  scripta  sunt;  certus  sum  etiam  multos  laicos,  non  obstan- 
tibus magnis  huius  temporis  difficultatibus,  vitam  vere  christianam  vivere, 
sicut  persuasum  mihi  est  (sunt  enim  verba  Christi)  omnes  ad  perfectionem 
vocatos  esse,  attamen  rerum  veritatem  cum  considero  multorum  animae 
offeruntur  oculis  mentis  meae  qui  sine  gratia  Dei  vivunt,  neque  de  ea  anxii 
sunt,  etiam  inter  illos  qui  die  dominico  praecepto  audiendi  sacrum  satis- 
faciunt, et  saltem  aliquando  confitentur. 

Quaero  ergo:  suntne  isti  membra  Ecclesiae?  Pertinentne  ad  populum 
Dei?  Si  responsio  dabitur  affirmativa;  et  de  hoc  dubitare  non  possum,  sunt 
enim  baptizati,  fidem  non  abiecerunt  (quod  si  etiam  abiecissent,  sicut  iam 
notatum  est,  ab  Ecclesia  non  sunt  excisi  ob  indelebilem  Baptismi  caracte- 
rem),  quare  nihil  de  eis  dicitur  in  cap.  III?  Quare  nulla  ad  eos  exhortatio 
ad  vitam  christianam  restaurandam?  Si  sunt  filii  errantes,  ad  nos  spectat, 
etiam  solemni  quodam  documento,  eos  in  domum  Patris  revocare,  si  sunt 
oves  quae  perierunt,  eas  quaerere  et  in  ovile  reducere  debemus. 

In  memoriam  nostram  revocare  liceat  exemplum  S.  Ioannis  apostoli 
et  evangelistae  Domini,  qui  summa  cum  humanitate  et  caritate  scribebat 
prioribus  christianis,  ab  ipso  in  Christo  generatis:  « Filioli  mei,  haec  scribo 
vobis  ut  non  peccetis,  sed  si  quis  peccaverit  advocatum  habemus  apud 
Patrem,  lesum  Christum  iustum,  et  ipse  est  propitiatio  pro  peccatis  nostris: 
non  pro  nostris  autem  tantum,  sed  totius  mundi  » ( 1 Io.  2,  1-2). 

Sollicitudo  apostoli  hic  apparet  pro  peccatoribus  non  minus  quam  pro 
iustis.  Hos  hortatur  ut  in  gratia  Dei  perseverent,  illos  monet  ut  per  confi- 
dentiam in  potenti  mediatione  Christi,  remissionem  peccatorum  petant  et 
obtineant. 

Et  sane  oeconomia  redemptionis  exercetur  non  tantum  conferendo  gratiam 
per  baptismum,  et  exinde  adiuvando  perseverantiam  et  incrementum  spiri- 
tuale iustorum,  sed  etiam  per  exhortationem,  obsecrationem  et  remissionem 
peccatorum.  In  hoc  stat  summa  ministerii  pastoralis. 

Concludo.  Hoc  cap.  III  complendum  mihi  videtur  ita  ut  appareat 
amor  Ecclesiae  pro  iis  qui  in  domo  sunt  ut  membra  viva  et  florentia  ad 

eos  nutriendos,  fovendos,  roborandos,  et  amor,  una  cum  magna  sollicitudine, 
pro  iis  qui  in  domo  sunt  ut  membra  mortua,  ut  filii  errantes,  ut  oves 
dispersae,  ut  et  ipsi  convertantur  et  vivant. 


18 

Exc.mus  P.  D.  IOANNES  CULLINANE 

Episcopus  tit.  Elumenzeritanus , aux.  Camberrensis  et  Gulburnensis 

Interventio  mea  brevissima  respicit  difficultatem  vitandi  definitionem 
negativam  status  communis  christifidelium,  fidelium  nempe  qui  nec  ad 
ordinem  hierarchicum  nec  ad  statum  religiosum  pertineant. 

Difficultas  mihi  videtur  oriri  ex  ipso  vocabulo  « laico  »,  nam  nomen 
« laicus  » etiam  in  aliis  materiis  habet  connotationem  negativam,  puta  qui 
non  habet  qualificationem  specialem  in  medicina,  iure,  vel  aliis  huiusmodi. 

Ideo  propono  ut  in  constitutione  theologica  de  Ecclesia  non  fiant  capita 
specialia  « de  laicis  » et  « de  vocatione  ad  sanctitatem  »;  in  cap.  II  autem 
« de  populo  Dei  » tractetur  de  communi  dignitate  sacramentali  seu  sacerdotio 
omnium  christifidelium,  deque  eorum  communi  vocatione  ad  sanctitatem 
et  apostolatum.  Omnia  alia  de  modo  apostolatus  laicorum  eorumque  rela- 
tionibus cum  hierarchia  melius  tractarentur  in  decreto  disciplinari  de  aposto- 
latu  laicorum;  quae  dicenda  sunt  de  relatione  communis  vocationis  ad 
sanctitatem  cum  statu  perfectionis  adquirendae  possunt  remitti  ad  constitu- 
tionem de  statibus  perfectionis  adquirendae. 

Hoc  modo  vitari  potest  vox  aequivoca  « laicus  » in  constitutione  theolo- 
gica. Definitio  proposita  « laici  » admitti  potest  ut  terminus  iuridicus  in 
decreto  disciplinari  de  apostolatu  laicorum,  sed  est  minus  accurata  in  consti- 
tutione theologica,  cum  longe  maior  pars  eorum  qui  ad  statum  religiosum 
pertineant  sunt  theologice  loquendo  laici,  ut  iam  notatum  est  ab  aliquo 
Patre. 

In  hac  constitutione,  si  semper  diceretur  « christifideles  omnes  »,  laici 
in  mundo  facile  intelligerentur,  nec  esset  necessarium  adiungere,  ut  ali- 
quando fit  in  schemate,  « laicis  non  exceptis  » vel  « ideoque  et  laici  » nam 
talis  locutio  aliquantulum  sapit  clericalismo. 

19 

Exc.mus  P.  D.  IOANNES  CZERNIAK 
Episcopus  tit.  Eudociatensis , aux.  Gnesnensis 

Ad  art.  24,  pag.  7,  lin.  23.  Secundum  laudabilem  schematis  expressio- 
nem missio  apostolica  fidelium  habet  suum  principium  et  fundamentum  in 
sacramentis  praecipue  in  baptismate,  confirmatione,  Eucharistia  et  matri- 
monio. 


28 

Attamen  tractatio  schematis  de  sacramento  baptismi  potius  generalis 
est  tantum:  « Fideles  per  baptismum  in  filios  Dei  regenerati,  ad  cultum 
religionis  christianae  deputantur  et  fidem  quam  a Deo  per  Ecclesiam  acce- 
perunt profiteri  tenentur  ». 

Affirmatio  haec  magni  momenti  est,  attamen  oporteat  eam  magis  evol- 
vere ut  possit  melius  servire  ad  formandos  fideles  mediante  catechesi  et  prae- 
dicatione de  eorum  munere  apostolico  quod  habet  suas  radices  in  baptismo. 
Hoc  summum  bonum  fuerit  his  in  regionibus  ubi  apostolatus  non  potest 
organizari. 

Baptismo  efficimur  membra  Corporis  Christi  et  praesertim  per  charac- 
terem qui  nobis  imponitur.  Quo  charactere,  id  est  per  « esse  christianum  », 
assimilamur  Christo,  qui  natura  sua  est  Salvator  mundi;  ergo  charactere  parti- 
cipamus in  munere  Redemptoris  et  Pantocratoris.  Omnis  ideo  christianus 
gaudet  ingenti  potestate  qua  vocatus  est  ad  apostolatum. 

Utique,  character  sacramentalis  natura  sua  deputat  in  primis  ad  cultum 
divinum  (S.  Thomas,  S.  theol.  III,  63,  2),  et  deinde  ad  apostolatum.  Sed 
per  cultum  Dei  servimus  etiam  hominibus,  postulantes  pro  eis  gratiam  et 
salutem;  cultus  est  ergo  actio  eminenter  apostolica.  Extollendus  est  prae- 
sertim aspectus  apostolicitatis  cultus. 

Non  licet  separare  apostolatum  a cultu.  Aspectus  apostolicitatis  cultus 
patet  praesertim  in  missae  sacrificio,  supremo  actu  cultus  christiani. 

Participantibus  in  missae  sacrificio  communicatur  missio  Christi,  collata 
ei  a Deo  Patre  ad  salvandum  mundum.  Conscientibus  huius  realitatis,  omnis 
missae  sacrificium  revocabit  in  memoriam  munus  apostolicum.  Hoc  modo 
vita  fidelium  quo  magis  erit  in  cultum  intensa,  eo  magis  erit  apostolica, 
« missionaria  ». 

Reddentes  Deo  cultum  ad  maiorem  eius  gloriam,  efficaciter  poterunt 
resistere  proposito  eis  a materialismo  cultui  materiae,  technicae  etc. 

Conclusio.  In  conclusione  ergo  proponimus  ut  in  schemate  clarius  appa- 
reat quod  cultus  sit  fons  totius  actionis  apostolicae. 


20 

Exc.mus  P.  D.  EMMANUEL  D’ALMEIDA  trindade 
Episcopus  Aveir ensis 

Plurima  documenta  his  ultimis  decenniis  sive  ab  episcopis,  sive  ab  Apo- 
stolica Sede  vel  ab  ipso  Summo  Pontifice  conscripta  in  lucem  posuerunt 
munus  et  locum  quae  laicis  competunt  in  Ecclesia  Dei.  Nunc  prima  vice  fit, 
nisi  fallor,  quod  aliquod  Concilium  Oecumenicum  de  hac  re  ex  professo 
tractet.  En  motivum  ut  maximas  gratias  Deo  nostro  agamus. 

Post  ea  quae  audivimus,  duobus  hisce  diebus,  in  hac  aula  conciliari, 
videtur  quod  adhuc  aliquae  quaestiones  indigeant  ut  in  clariorem  lucem 
ponantur;  videlicet:  1.  quid  sit  laicus  tandem  aliquando?  2.  quid  sit  aposto- 

latus  et  quanam  ratione  ipsi  laici  Ecclesiae  et  hierarchiae  apostolatum  com- 
municent? 3.  quo  sensu  laici  dici  possint  sacerdotes  et  quomodo  universale 
sacerdotium  laicorum  a sacerdotio  ministeriali  distinguatur? 

Tantum  de  prima  quaestione  aliquid  dicam. 

Laicus  est  nomen  adiectivum  a verbo  laon  derivatum.  Conceptus  theo- 
logicus nunc  vigens,  qui  a redactoribus  schematis  de  Ecclesia  receptus  est, 
duo  includit  elementa:  aliud  positivum,  nempe  baptismus,  quo  aliquis  fit 
populi  Dei  membrum;  aliud  negativum,  scii.,  quod  qui  tali  modo  ad  popu- 
lum Dei  pertinet  neque  sit  clericus  neque  religiosus. 

Videtur  tamen  quod  hic  conceptus  theologicus  aliqua  indigeat  explana- 
tione et  extensione,  sicut  iam  ab  aliquibus  Patribus  audivimus. 

In  memoriam  revocari  oportet  vocabulum  « laicos  »,  a lingua  graeca  deri- 
vatum, inveniri  tantum  in  versione  Antiqui  Testamenti  ab  Aquila  facta 
(numquam  vero  in  versione  Septuaginta  virorum),  et  ibi  quidem  numquam 
ad  personas  sed  semper  ad  res  designandas.  Sensus  primitivus  verbi  « laicos  » 
est  idem  ac  « profanus  »,  « non  consecratus  ». 

Adiectivum  « laicos  » ad  nomen  « homo » appositum  apparet  prima 
vice  in  epistola  S.  Clementis  Romani  ad  Corinthios,  et  ibi  ad  designandos 
homines  ad  statum  clericalem  non  pertinentes. 

Haec  relatio  ad  res  profanas,  quae  ethymologiae  et  primi  usus  vi  verbo 
ipsi  inhaeret,  debet  nunc  integrari  in  conceptu  conciliari  hominis  laici,  prima 
vice  nunc  praebendo. 

Laicus  non  est  ille  tantum  qui  baptizatus  est  et  nec  clericali  nec  religioso 
statui  pertinet;  est  baptizatus  quidem  sed  qui  voluntate  Dei  saecularibus 
operibus  serio  et  quantum  possibile  est  efficaci  modo  incumbit.  Liceat  ei 
applicare  verbum  quod  apostolus  Paulus,  cap.  7 epistolae  1 ad  Corinthios 
usurpatus  est  relate  ad  eum  qui  matrimonio  copulatus  est.  De  tali  homine 
dicit  Paulus  quod  divisus  est. 

Haec  autem  « divisio  » homini  matrimonii  vinculo  copulato  ita  intrin- 
sece inhaeret,  ut  qui  talis  non  sentiatur  dici  deberet  statum  aggressum  ad 
quem  certo  vocationem  non  habebat.  Est  enim  haec  « divisio  » voluntate  Dei 
inhaerens  ipsi  statui  matrimoniali. 

Eadem  ratione  christianus  laicus  dici  debet  ex  voluntate  Dei  « divisus  ». 
Haec  est  eius  vocatio  eiusque  « donum  ».  Tensio  aliqua,  ut  ita  dicam,  in 
corde  suo  ipse  experitur:  ex  una  parte,  ut  homo  in  mundo  a Deo  positus 
ut  mundum  suae  dominationi  subiiciat,  experitur  appellationem  et  attractio- 
nem ipsius  mundi;  ex  altera  vero  parte  ut  christianus  non  potest  non  esse 
intentus  verbis  quibus  Dominus  spiritum  paupertatis  et  abnegationis  sui 
ipsius  sedulo  inculcat. 

Si  vir  laicus  christianus  his  verbis  Christi  Domini  in  Evangelio  contentis 
aures  claudat  non  amplius  erit  homo  christianus;  si  autem  vocem  mundi  non 
audiat  potiusque  ab  eo  aufugiat,  non  amplius  erit  homo  laicus.  Tensio  haec 
ultimatim  solvitur  quando  christianus  laicus  statum  suum  ut  servitium  Dei 
accipit  eique  omnia  quibus  serio  et  totis  viribus  incumbit,  Deo  refert  et 

ad  eum  ordinat.  In  hoc,  nisi  fallor,  exercitium  eius  universalis  sacerdotii 
consistit. 

En  pulchra  verba  quibus  Pius  Papa  XII  hunc  hominem  laicum  Christia- 
num, in  allocutione  in  II  Congressu  Laicorum  Apostolatus,  descripsit:  « Est 
homo  in  sua  inviolabili  integritate  tanquam  imago  Dei  constitutus;  homo 
suae  personalis  dignitatis  et  sanae  libertatis  conscius;  homo  iuste  exoptans 
ut  aliis  hominibus  aequalis  habeatur  in  omnibus  quae  ipsius  dignitatis  chri- 
stianae  intimum  forum  respiciunt;  homo  modo  stabili  eius  nationi  eiusque 
traditionibus  alligatus...  ». 

Secundum  haec  verba  Papae  Pii  XII,  aliquis  typus  hominis  christiani  in 
oboedientia  passiva  efformati  quin  simul  sensus  responsabilitatis  experiatur, 
in  quadam  humilitatis  specie  contexti  quae  est  potius  dimissio  spiritus  et 
pusillanimitas  quam  christiana  humilitas;  qui  transfert  ad  alio  in  mundo 
consequendum  quae  acedia  sua  hoc  in  mundo  non  est  assecutus  — talis 
hominis  typus  — inquam  — certo  quidem  iustis  impugnationibus  marxista- 
rum  ansam  praebet,  sed  talis  non  est  hominis  christiani  vera  atque  authentica 
expressio. 

Ut  concludam,  peto  ut  in  schemate  detur  suo  loco  authentica  definitio 
viri  laici  christiani  et  ut  eius,  ut  ita  dicam,  differentia  specifica  non  ponatur 
in  aliquo  elemento  negativo  (scii,  quod  non  sit  clericus  neque  religiosus), 
neque  in  aliquo  elemento  positivo  quod  quidem  ipsi  commune  sit  cum  aliis 
christianis,  nempe  baptismate,  sed  in  elemento  ei  proprio:  scii,  homo  laicus 
christianus  est  ille  qui  voluntate  Dei  operibus  saecularibus  incumbit  et  ipsis 
mediantibus  et  ad  Deum  ordinatis  salutem  aeternam  sibi  et  aliis  inquirit. 


21 

Exc.mus  P.  D.  IOSEPH  D’AVACK 
Archiepiscopus  Camerinensis 

Dolendum  quod  schema  de  Ecclesia , cum  multa  bona  proferat,  attamen 
nec  in  capite  de  populo  Dei,  aliquid  dicat  circa  munus  essentiale,  immo 
vitale,  cuiusvis  christiani,  sive  in  hierarehia  constituti,  sive  religiosi,  sive 
laici;  quod  nihil  dicat  de  vera  intima  vita  Ecclesiae. 

Nec  tamen  agitur  de  sublimibus  et  subtilibus  questionibus,  sed  de  rebus 
elementaribus,  claris,  practicis  iuxta  indolem  pastoralem  nostri  Concilii. 

Videtur,  hoc,  regressus,  non  progressus,  relate  ad  Litteras  Encyclicas 
Mystici  Corporis,  relate  ad  hodiernum  statum  studiorum  theologicorum  et 
sanae  pietatis. 

Siquidem,  Litterae  Encyclicae  Mystici  Corporis,  passim  docent  Eccle- 
siam, cum  sit  opus  maximum  divinae  caritatis,  non  esse  tantum  societatem, 
non  tantum  familiam,  sed  corpus;  mysteriosum,  utique,  mysticum,  sed  om- 
nino reale.  Huius  corporis  — sicut  in  nostris  corporibus  moralibus  seu  socie- 
tatibus — singula  membra  sunt  personae  libertate  praeditae.  Sed  in  hoc 

corpore  — quasi  sicut  in  corporibus  physicis  sed  omnino  excellentius  — 
caput  revera  infundit  vitam  in  membra;  et  membra,  quo  magis  vivificata 
sunt,  eo  magis  concurrunt  ut  vivificentur  et  alia  membra,  licet  infirma  et 
mortua  et  separata.  (Deus  enim  nos  videt  simul  qua  singulos  et  qua  membra 
Corporis  mystici;  magis  se  complacens  in  uno  membro,  eo  magis  se  complacet 
in  universo  corpore,  totumque  magis  diligendo  magis  vivificat  in  singula 
eius  membra). 

Hanc  vitam  nobis  comparavit,  semel  seipsum  offerendo  in  caritate  oboe- 
diens usque  ad  Crucem,  Christus  Dominus,  nobis  sacerdos  a Patre  consti- 
tutus: sacerdos,  scii,  mediator,  repraesentans  Patrem  apud  nos,  repraesentans 
nos  apud  Patrem. 

Nos,  sua  gratia  praeventi,  libertate  praediti,  debemus  quasi  agnoscere 
et  acceptum  habere  hunc  sacerdotem  a Patre  nobis  constitutum;  debemus 
quasi  ratum  facere  suum  sacrificium,  prosequentes  eius  oboedientiam  in 
caritate  sub  cruce  vitae  christianae,  ut  revera  sacrificium  Christi  exprimat 
nostram  voluntatem,  et  vere  et  sincere  a nobis  offerri  possit  per  Missam. 
« Salvare  in  perpetuum  potest  accedentes  per  semetipsum  ad  Deum  »; 
« Causa  salutis  aeternae  omnibus  obtemperantibus  sibi  » ( Hebr . 7,  25;  5,  9). 

Quae  omnia,  quo  perfectius  in  caritate  fiunt,  eo  plenius  fructum  sacri- 
ficii, scii,  gratiam,  recipimus:  pro  nobis  ipsis  etiam  « de  condigno  »;  pro 
toto  Corpore  mystico  « de  congruo  ». 

« De  congruo  »;  at  revera  bonum  maximum  est  sic  mereri  de  congruo, 
cum  Pius  XII  f.  r.  exclamet:  « Sane  tremendum  mysterium  et  nunquam 
satis  meditatum,  ...  ». 

Et  apostolus  Paulus,  cum  affirmasset  « caput  non  potest  dicere  pedibus: 
non  estis  mihi  necessarii  » (scii.  Deo  sic  statuente;  1 Cor.  12,  21),  proclamat: 
« Adimpleo  in  carne  mea  ea  quae  desunt  passionum  Christi,  pro  Corpore 
eius  quod  est  Ecclesia  » {Coi.  1,  24). 

(Utique  sacrificium  Christi  omnino  perfectum  est,  et  aeternam  redemp- 
tionem invenit;  nam  si  nos  accedimus  ad  Patrem,  si  Christo  obtemperamus, 
hoc  est  fructus  sui  sacrificii;  attamen  nobis  indispensabile  est  ut  gratia  sui 
praeventi  et  moti,  cum  pervenerimus  ad  usum  rationis,  accedamus  et  obtem- 
peremus). 

Haec  est  vita  intima  Ecclesiae.  Quaevis  anima,  vel  humillima  et  mundo 
contemptibilis,  prosequens  per  gratiam  oboedientiam  redemptricem  Christi, 
iuvat  vitae  totius  Ecclesiae,  iuvat  ut  gratia  uberius  fluat  in  animas,  iuvat  ut 
munus  sanctificandi,  docendi  et  regendi  sacerdotum,  efficax  sit. 

Exinde  patet  essentia  vitae  christianae;  exinde  patet  momentum  et  vis 
vitae  consecratae  ad  perfectionem  caritatis;  patet  quam  stricte  sacerdotium 
exigat  sanctitatem  et  perfectionem  sacerdotum. 

Exinde  patet  fulgidissime  munus  B.  Mariae  V.,  Matris  Dei  et  Ecclesiae. 

Deus  Unus  et  Trinus,  sicut  voluit,  ad  suam  imaginem  longinquam  et 
tamen  splendidam,  universum  genus  humanum  descendere  ab  uno  progeni- 
tore, per  mulierem  de  illo  « sumpta  »,  illi  per  amorem  coniunctam,  ab  illo 

sic  fecundata,  ita  omnino  mirabilius  statuit  novum  Adam  et  novam  Evam, 
Christum  et  Mariam:  sicut  docet  constans  veneranda  traditio. 

Maria,  quasi  de  Christo  sumpta,  intuitu  meritorum  Christi  Virgo  Imma- 
culata, omnino  Christo  coniuncta  ineffabili  caritate  usque  ad  Crucem,  recepit 
nobis  transfundendam  vitam  supernaturalem,  gratiam.  Vera  mater:  non 
mater  adoptiva,  cui  Christo  commisit  filios  iam  progenitos:  vera  Mater  per 
quam  Christus  nos  generat  ad  vitam:  vera  « Mater  viventium  »,  vera  Mater 
Ecclesiae.  En  Mariologia  et  Ecclesiologia,  omnino  inseparabiles. 

Ardentissime  igitur  rogo  ut  SS.  Concilium,  poliendo  et  complendo  haec 
quae  summatim  et  imperite  dixi,  ostendat  in  plenam  lucem  Mariam  et  Eccle- 
siam; et  ostendat  plenam  veram  fecundam  vitam  christianam. 

Loquamur,  utique,  de  apostolatu  hierarchico,  de  apostolatu  laicorum 
(qui  hierarchiae  debent  auxilium  praebere  in  suo  ordine,  debent  in  omnibus 
formis  et  gradibus  vitae  humanae  ducere  in  actum  ea  quae  hierarchia  docet 
et  praecipit). 

Sed  prius  et  profundius  et  instantius  loquamur  oportet  de  hac  intima 
vera  vita  christiana,  quae  est  — ut  utamur  verbis  dom.  Chautard  — « anima 
cuiusvis  apostolatus  ». 

Numquid  infirmus  — recordemur,  quaeso,  commotionem  et  solacium 
in  audiendo  telegrammate  moribundi  arch.  Di  Leo,  offerentis  suos  « inenar- 
rabiles dolores  » pro  Concilio  — numquid  infirmus,  numquid  pater  vel 
materfamilias  omnino  oberati  pondere  et  aerumnis  filiorum,  nihil  conferunt 
ad  vitam  Ecclesiae?  Summus  Pontifex  recentissime  aiebat  quasi  magis  con- 
ferre ad  felicem  exitum  Concilii  orationes  et  poenitentiae  vel  simplicium 
fidelium,  quam  labor  et  opera  nostrorum  Patrum  Conciliarium.  Rememore- 
mus  S.  Theresiam  ab  I.  Iesu,  Patronam  Missionum  aeque  ac  S.  Franciscum 
Xaverium. 

Docemus  has  fulgidas  vitales  veritates:  demus  solacium  innumerabilibus 
animabus;  indicemus  verum  fundamentale  remedium  ad  omnia  mala:  reme- 
dium — fundamentum  omnium  ceterorum  — quod  prae  manibus  est  om- 
nibus vel  humillimis  et  insipientibus  coram  hominibus;  et  sic  excitemus 
ardentiorem  et  puriorem  caritatem;  ostendamus  in  vera  sua  fulgida  luce 
Mariam;  ut  abundantius  impetremus  gratiam:  per  quam  tandem  aliquando 
luce  et  vi  superna,  dirimi  et  superari  possint  discrepantiae  et  difficultates 
etiam  circa  ordinem  hierarchicum  Ecclesiae! 


22 

Exc.mus  P.  D.  ANTONIUS  DE  CASTRO  MAYER 
Episcopus  Camposinus 

Assentio  animadversionibus  ab  em.  card.  Ruffini,  die  16  huius  mensis, 
factis.  Liceat  tamen  mihi  pauca  quaedam  addere.  Primo  quidem  de  ordine 
nuper  a commissione  de  laboribus  Concilii  ordinandis  proposito,  quem  inve- 

nire  est  ad  calcem  pag.  5 schematis  nunc  disceptationi  subiecti.  Mens 
commissionis  est  ut  fiat  sermo  « de  populo  Dei  in  genere  »,  antequam  fiat 
« de  constitutione  hierarchica  Ecclesiae  ».  Meo  humili  iudicio,  melius  est 
servare  priorem  ordinem  ita  ut  sermo  fiat  de  sacra  hierarchia  antequam  fiat 
« de  populo  Dei  ».  Hoc  enim  ordine,  ut  mihi  videtur,  res  clarius  exponitur. 
Cum  de  mysterio  seu  natura  Ecclesiae  agebatur,  iam  plura  dicta  sunt  quae 
ad  populum  Dei  referuntur,  ut  videri  est  pag.  9 schematis  sub  nn.  5,  6 et  7. 
Quae  omnia  ibi  proprium  locum  habent,  cum  populus  Dei  toti  Corpori 
Christi  mystico  adaequetur.  Si  autem  a toto  mystico  Christi  Corpore  distin- 
guendus sit,  tunc  eius  natura  melius  intelligitur  cognita  prius  doctrina  de 
sacra  hierarchia.  Etenim,  cum  populus  Dei  inadaequate  a Corpore  Christi 
mystico  distinguitur,  pars  illa  Ecclesiae  dicenda  est  quae  a sacra  hierarchia 
contradistinguitur,  pars  quae  non  intelligitur  sine  habitudine  ad  sacram 
hierarchiam,  a qua  quotidie  ut  talis  scii,  ut  populus  Dei  constituitur.  Cetero- 
quin,  ipse  modus  agendi  Christi  Domini  suadet,  ni  fallor,  ut  prius  de  hierar- 
chia in  Ecclesia  agatur  quam  de  populo  Dei.  Ex  toto  Evangelio  patet  primam 
Christi  Domini  sollicitudinem  non  fuisse  congregare  populum,  in  quo  et  ex 
quo  postea  duces  seligeret.  Iam  a primis  initiis  vitae  suae  publicae,  curat  de 
ducibus  futuri  populi,  populo  nondum  existenti  duces  designat.  Vocat 
apostolos,  — nec  ullum  nominatim  praeter  eos  — ; uni  eorum,  Simoni, 
scilicet,  nomen  petrae  seu  rupis  imponit.  Per  duos  saltem  primos  vitae  suae 
publicae  annos,  circa  Christum,  praeter  apostolos,  nihil  fixum,  nihil  perma- 
nens, nihil  solidum,  nihil  constans,  sed  tantum  multitudo  fluens,  quam 
saepius  Sacra  Scriptura  « turbam  » vocat.  Omnia  fiunt  ac  si  Christus  in  pro- 
prias partes  elegisset  tantum  apostolos  seorsim  vocare,  « turbis  » vero  prae- 
dicare, ipsis  apostolis  relinquens  ut  ex  turbis  efficerent  populum  Dei.  Et 
revera  verus  populus  non  intelligitur  sine  auctoritate.  Antequam  enim  aliqua 
adsit  auctoritas,  ne  quidem  sermo  fieri  potest  de  vero  populo;  adest  tantum- 
modo, ut  ita  dicam,  « prae-populus  »,  mera  et  nuda  pluralitas  singulorum 
hominum,  disiuncta  et  dispersa  multitudo,  cui  nomen  « populi  » immerito 
tribueretur,  cum  ei  desit  ligamen  unitatis  per  quod  solum  in  populum  erigi 
potest.  Quod  magis  adhuc  valet  de  Ecclesia  ubi  hierarchia  est  non  solum 
causa  formalis,  sed  et  causa  efficiens  populi  Dei.  Haec  autem  ita  vera  sunt 
ut  ipsa  emendatio  em.  card.  Suenens,  prout  legitur  in  fasciculo  emendationum 
qui  in  aula  distributus  est,  in  pag.  8,  sub  n.  13,  lin.  1,  appellet  ad  praedica- 
tionem apostolorum  qua  enascitur  novus  populus  Dei.  Populus  Dei  ergo 
agnoscitur  ex  vinculis  quibus  vincitur  sacrae  hierarchiae,  a qua  pluribus  donis 
supernaturalibus  ditatur.  Verum  quidem  est  membra  sacrae  hierarchiae  ad 
populum  Dei  pertinere,  tamen  non  formaliter  qua  membra  hierarchiae. 
Quatenus  enim  hierarchiam  sacram  constituunt,  super  populum  Dei  sunt 
eum  formantia  ac  nutrientia.  Postulo,  ergo,  ut  servetur  ordo  materiae  quae 
in  schemate  invenitur. 

2.  Insuper,  quae  de  membrorum  in  Ecclesia  Christi  aequalitate  et  inae- 
qualitate sub  n.  23  dicuntur,  minus  recta  mihi  videntur.  Et  primo  quidem, 

in  constitutione  dogmatica  signate  — et  non  tantum  obiter  ut  fit  v.  g.  in 
lin.  21  et  pag.  6 — affirmanda  est  distinctio  illa  essentialis  quae  in  Ecclesia 
viget  inter  sacram  hierarchiam  et  plebem  sanctam.  Quae  affirmatio  omnino 
consonat  fini  pastorali  huius  Concilii,  cum  prima  conditio  vitae  verae  Chri- 
stianae sit  clara  professio  fidei,  quae  ex  confusa  doctrinae  propositione  pro- 
cedere nequit.  Possent  assumi  verba  S.  Pii  X,  in  litteris  encyclicis  Vehe- 
menter datis  ad  episcopos  Galliae  11  februarii  1906:  « Scriptura  eloquitur 
et  tradita  a Patribus  doctrina  confirmat  Ecclesiam  mysticum  esse  Christi 
corpus  pastorum  et  doctorum  auctoritate  administratum  ( Eph . 4,  11  s.),  id 
est  societatem  hominum  in  qua  aliqui  praesunt  ceteris  cum  plena  perfectaque 
regendi,  docendi,  iudicandi  potestate  (Mt.  28,  18-20;  16,  18-19;  17,  17; 
Tit.  2,  15;  2 Cor.  10,  6;  13,  10  et  alibi).  Est  igitur  haec  societas,  vi  et 
natura  sua,  inaequalis;  duplicem  scii,  complectitur  personarum  ordinem, 
pastores  et  gregem,  id  est  eos  qui  in  variis  hierarchiae  gradibus  collocati 
sunt  et  multitudinem  fidelium:  atque  hi  ordines  ita  sunt  inter  se  distincti, 
ut  in  sola  hierarchia  ius  et  auctoritas  resideat  movendi,  ac  dirigendi  conso- 
ciatos ad  propositum  societati  finem;  multitudinis  autem  officium  sit,  guber- 
nari se  pati,  et  rectorum  sequi  ductum  obedienter  ».  Haec  S.  Pii  X vel  similia 
verba  possent  anteponi  n.  23.  Ad  rationem  pastoralem  huius  insertionis 
addere  possim  sequentia:  Sancta  Synodus  oblivisci  nequit  eorum  quae  plu- 
rimum nocet  formationi  christianae  fidelium,  in  humilitate  ac  subiectione 
constanti,  ad  imitationem  Iesu  Christi,  qui  oboediens  fuit  ac  humilis  corde. 
Iamvero,  hodie,  superbia  quae  peccatum  in  mundum  induxit,  ita  commer- 
cium sociale  invasit  ut  fere  omnes  nihil  plus  odio  habeant  quam  praestan- 
tiam qualemcumque.  Ne,  ergo,  Sancta  Synodus  videatur  approbare  huius- 
modi  modum  agendi,  nitide  affirmet  oportet  illas  praestantias  quae  in  revela- 
tione fulciuntur. 

Ceteroquin,  in  schemate  de  Ecclesia  ad  disceptandum  in  Cone.  Vat.  I 
praeparato,  inaequalitas  membrorum  Ecclesiae,  seu  distinctio  inter  hierar- 
chiam et  plebem  sanctam  proponebatur  tum  in  cap.  III  tum  in  canone  2. 

3.  Secundo,  quae  in  pag.  5,  linn.  20  ss.  inveniuntur,  etiam  non  placent. 
Nimis  generice  aequalitatem  omnimodam  in  Ecclesia  esse  affirmant  inter 
omnia  eius  membra  cuiuscumque  nationis,  conditionis  socialis,  vel  sexus  sint. 
Estne  hoc  universaliter  verum?  Nonne  ibi  ponenda  distinctio?  In  kxx>  ab 
apostolo  citato,  nonne  potius  ipse  de  universali  vocatione  ad  populum  Dei 
loquitur,  ita  ut  nullus  hominum  excludatur?  Haec  autem  universalis  vocatio 
ad  Ecclesiam  non  destruit  inaequalitates  illas  legitimas  quae  fulciuntur  sive 
in  natura,  sive  in  traditione,  sive  etiam  in  divitiis,  ut  docebat  Pius  XII  in 
allocutione  die  24  decembris  data  1944  (cf.  Disc.  e Rad.,  vol.  VI,  pag.  239; 
etiam,  alloc.  ad  fideles  par.  Marciani,  Disc.  e Rad.,  vol,  XV,  pag,  195),  et 
ipse  apostolus,  ad  Ephesios  scribens  (4,  11  s.)  commemorat  diversitatem  do- 
norum qua  Corpus  Christi  mysticum  organice  et  ordinate  componitur,  et 
in  alio  loco  (cap.  6)  eiusdem  epistolae,  formulas  vitae  proponit  pro  Chri- 
stianis in  diversis  conditionibus  socialibus  constitutis.  Praeterea,  in  textu 

schematis,  ex  unitate  Domini,  fidei  et  baptismatis  (pag.  5,  lin.  19  s.),  per- 
peram concluditur  omnium  in  Ecclesia  aequalitas,  eo  vel  magis  quod  ipsa 
dona  Dei  hominibus  distribuuntur  non  secundum  aequalitatem,  sed  divino 
beneplacito  subiiciuntur.  Quidam  Patres  videntur  timere  ne  nimis  clara 
affirmatio  auctoritatis  et  inaequalitatum  in  Ecclesia  offendat  mentem  hominis 
hodierni,  et  caritati,  quae  inter  omnes  adesse  debet,  noceat.  Timor  hic  non 
videtur  solido  niti  fundamento.  Etenim,  munus  Ecclesiae  non  est  menti 
saeculi  se  conformare,  sed  potius  eam  corrigere;  quoad  caritatem  autem, 
ipsa  virtus,  ut  docet  S.  Thomas,  in  S.  T.  2.  2.  q.  26,  praesertim  in  c.  6, 
ordinem  requirit  non  solum  in  actibus  externis,  sed  in  ipsis  actibus  internis, 
ita  ut  quamvis  omnes  pariter  diligere  debeamus,  non  tamen  omnes  eodem 
gradu.  Propono,  ergo,  ut  linn.  20  et  21,  pag.  5 et  1-3,  pag.  6,  substi- 
tuantur, post  citationem  apostoli,  haec  vel  similia:  « Insuper  nullus  a voca- 
tione ad  populum  Dei  excluditur,  nec  iudaeus,  nec  graecus,  nec  servus  nec 
liber,  nec  masculus  nec  femina  (cf.  Gal.  3,  28;  Coi.  3,  11),  sed  ad  omnes 
patent  divitiae  quibus  Dominus  Ecclesiam  suam  ditavit.  Ad  omnes  ergo  chri- 
stifideles  pertinet,  etc.  ». 

4.  Ob  easdem  rationes  optarem  ut  in  lin.  13,  pag.  6,  loco  « omnes  ad 
eandem  vocantur  sanctitatem  »,  diceretur  « omnes  pariter  ad  sanctitatem 
vocantur  ».  Pariter,  i.  e.  sine  exceptione;  non  autem  ut  omnes  eandem  conse- 
quantur sanctitatem.  Haec  enim  a gratiis  dependet,  et  gratiae  a beneplacito 
divino,  quod  liberrime  et  mysteriose  eas  distribuit. 

Eiusdem  sunt  sententiae:  Marcellus  Lefebvre,  arch.  tit.  Synnadensis  in 
Phrygia;  Gerardus  de  Proenga  Sigaud,  arch.  Diamantinae;  Petrus  de  la  Cha- 
nonie,  ep.  Clermont  in  Gallia;  Ioannes  Prou,  abb.  Solesmensis. 

23 

Exc.mus  P.  D.  MAURITIUS  DE  KEYZER 
Episcopus  Tiniensis,  aux.  Brugensis 

Sub  n.  24,  cap.  III  schematis  de  Ecclesia  (pag.  8,  lin.  13  s.)  recte  et 
laudabiliter  sermo  fit  de  sensu  fidei  universi  populi  Dei  et  de  indefectibilitate 
Ecclesiae  in  credendo. 

Infallibilitas  Ecclesiae  in  credendo  fundamentalis  est  in  doctrina  de 
Ecclesia  et  etiam  valde  confert  ad  indolem  pastoralem  et  oecumenicam 
huius  Concilii;  quippe  quae  dignitatem  et  momentum  populi  Dei  clariori 
in  luce  ponit  et  a fratribus  separatis  gener atim  admittitur. 

Quapropter  non  inutile  visum  est  quaedam  vobis  proponere  testimonia 
praeclara  quae  hanc  doctrinam  traditionalem  aperte  profitentur.  Testimonia 
desumuntur  ex  theologis  posttridentinis  tum  quia  hi  theologi  omni  suspicioni 
maiores  sunt,  tum  quia  haec  testimonia  eo  vel  maioris  ponderis  sunt  quod 
theologi  posttridentini  potius  vitant  omnia  quae  extollunt  fideles  ut  in  pro- 
pugnanda hier  archia  eiusque  praerogativis  instent.  En  testimonia. 

1.  Melchior  Cano  O.  P.  (in  celebri  suo  opere  De  locis  theologicis,  in 
libro  IV,  cap.  4)  has  inter  alias  conclusiones  ponit: 

1)  Ecclesia  in  credendo  errare  non  potest. 

2)  Non  solum  Ecclesia  universalis  i.  e.  collectio  omnium  fidelium  hunc 
veritatis  spiritum  semper  habet  sed  eundem  habent  etiam  Ecclesiae  prin- 
cipes et  pastores. 

Hic  statim  notare  iuvat  modum  progrediendi:  a populo  scilicet  fidelium 
ad  hierarchiam  seu  ab  infallibilitate  in  credendo  ad  infallibilitatem  in  docendo 
et  non  e converso. 

2.  S.  Robertus  Bellarminus  magnam  suam  famam  defensoris  fidei  nactus 
est  per  celeberrimum  opus  De  controversiis  christianae  fidei.  In  cuius  libro  3, 
cap.  14,  tractans  nostram  quaestionem  scripsit:  « Et  cum  dicimus  Ecclesiam 
non  posse  errare  id  intelligimus  tam  de  universitate  fidelium  quam  de  uni- 
versitate episcoporum  ita  ut  sensus  sit  eius  propositionis  ecclesia  non  potest 
errare  (i.  e.)  id  quod  tenent  omnes  f deles  tamquam  de  fide  necessario  est 
verum  et  de  fide;  et  similiter  id  quod  docent  omnes  episcopi  tamquam  ad 
fidem  pertinens  necessario  est  verum  et  de  fide  ». 

3.  Gregorius  de  Valenda  in  suo  opere  Commentaria  theologica,  agens 
de  infallibilitate,  quaerit  cuinam  applicanda  veniant  promissiones  Christi. 
Respondet:  primo  Romano  Pontifici  et  Concilio;  secundo,  ait,  et  haec  sunt 
ipsius  verba:  « Vis  (etiam)  illarum  promissionum  est  omnes  fideles  non  posse 
deficere  a doctrina  fidei,  neque  omnino  neque  quoad  aliquam  ipsius  partem  ». 
Et  pergit  progrediendo  a fidelibus  ad  hierarchiam  eodem  modo  ac  Melchior 
Cano:  « Quod  dictum  est  omnes  fideles  non  errare  a fide,  hoc  idem  de 
Ecclesiae  pastoribus  atque  doctoribus  omnibus  dicendum...  Hoc  ipso  quod 
errare  fideles  omnes  non  possunt  necessario  fatendum  est  neque  posse 
pastores  omnes  atque  doctores  errare  ». 

De  consensu  fdelium  quaedam  habet  valde  conspicua  contra  illos  qui 
putant  Romanum  Pontificem  nullo  modo  debere  rationem  habere  illius 
consensus.  Sic  scribit:  « Est  etiam  in  definitionibus  fidei  habenda  ratio, 
quoad  fieri  potest,  consensus  fidelium  quoniam  et  ipsi  sane,  quatenus  ex 
ipsis  constat  Ecclesia,  sic  Spiritu  Sancto  assistente  divinas  revelationes  integre 
ac  pure  conservant  ut  omnes  illi  quidem  aberrare  non  possint...  Illud  con- 
tendo: Si  quando  de  re  aliqua  controversa  constaret  fidelium  omnium  con- 
cordem esse  sententiam  ...  merito  posse  ac  debere  Pontificem  illa  niti  ut 
quae  esset  Ecclesiae  sententia  infallibilis  ». 

Brevitatis  gratia  omitto  testimonia  F.  Suarezii  S.  I.  et  J.  B.  Gonet  O.  P., 
ut  unum  adhuc  afferam. 

4.  Billuart  in  « Curso  suo  theologico  » simili  modo  ac  Gregorius  de 
Valencia  et  Melchior  Cano  probat  infallibilitatem  Ecclesiae  in  docendo  ex 
infallibilitate  eius  in  credendo  et  quidem  modo  vere  scholastico.  « Si,  ait, 
Ecclesia  in  suis  pastoribus  repraesentata  posset  errare  in  rebus  fidei  et 
morum  proponendis  sequeretur  quod  omnes  fideles  seu  Ecclesia  sumpta 

pro  congregatione  omnium  fidelium  posset  errare  in  credendo  et  deficere. 
Atqui  falsum  consequens  ut  probatum  est.  Ergo  et  antecedens  ». 

Quomodo  haec  infallibilitas  in  credendo  et  in  docendo  inter  se  compo- 
nantur sic  exponitur  a Franzelin  qui  in  Vaticanum  I tantum  habuit  influxum: 
« Spiritus  itaque  veritatis  adest  toti  fidelium  coetui  non  sinens  Ecclesiam 
aliter  intelligere,  aliter  credere  quam  ipse  per  apostolos  praedicaverat...  Per 
pastorum  et  doctorum  ministerium  ut  per  gratiam  externam  quacum  nectitur 
tamquam  elementum  longe  praecipuum  unctio  et  gratia  interna,  idem  Spiri- 
tus veritatis  est  principium  eflormandi  et  conservandi  infallibiliter  conscien- 
tiam fidei  in  grege  adunato  pastoribus  ». 

Conclusio.  1.  Maximi  theologi  posttridentini  clare  infallibilitatem  fide- 
lium in  credendo  docent. 

2.  Modus  progrediendi  eorum  in  expositione  et  argumentatione  saepe 
explicite  est  a fidelibus  ad  hierarchiam  seu  de  infallibilitate  in  credendo  ad 
infallibilitatem  in  docendo.  Nec  ullum  vident  in  hoc  periculum  pro  hierarchia. 

3.  Nequidem  periculum  vident  in  asserendo  rationem  habendam  esse 
consensus  fidelium  etiam  a Summo  Pontifice. 

Appendix. 

F.  Suarez  S.  I.  In  Disputationibus  in  II-IIae  postquam  asseruit  Ecclesiam 
universalem  non  posse  deficere  a fide  per  haeresim  et  hanc  doctrinam  esse 
de  fide  et  tam  frequentem  in  conciliis  et  Patribus  ut  superfluum  videatur 
aliquid  allegare,  prosequitur  eam  nec  posse  deficere  per  ignorantiam  invin- 
cibilem. « Si  enim  Ecclesia  posset  errare  credendo  aliquid  falsum  tamquam 
de  fide  certum  etiam  per  ignorantiam  invincibilem  tota  eius  fides  dubia  red- 
deretur, quia  in  singulis  formidare  posset  et  dubitare  ne  forte  per  ignoran- 
tiam decipiatur  ». 

J.  B.  Gonet  O.  P.  in  Clypeus  Theologiae : « De  fide  est  Ecclesiam  uni- 
versam errare  non  posse  in  credendo  et  docendo;  illa  enim  est  columna  et 
firmamentum  veritatis  ».  Et  ex  hoc  probat  Concilium  generale  etiam  esse 
infallibile. 


24 

Exc.mus  P.  D.  ABILIUS  DEL  CAMPO  Y DE  LA  BARCENA 
Episcopus  Calaguritanus  et  Calce  at  ensis-Eogrognensis 

In  n.  24  permixtim  sermo  fit  de  fidelium  participatione  in  notissimo 
triplici  munere  Christi:  sacerdotali,  nempe,  prophetico  et  regali.  Tria  haec 
intime  inter  se  coniunguntur,  at  diversa  sunt  et,  meo  iudicio,  distinguenda  et 
separanda  erunt.  Claritatis  gratia,  tres  diversas  proponerem  paragraphos: 
1.  de  sacerdotio,  2.  de  munere  prophetico  et  3.  de  regali.  In  Voto,  de  sacer- 
dotio unice  directe  agemus. 

Hac  de  re,  in  eodem  n.  24  maior  desideratur  claritas  et  accurata  dispo- 
sitio. In  prima  paragrapho  sermo  fit,  fere  permixtim  et  uno  tractu,  de  sacer- 
dotio collectivo  « populi  Dei  » et  de  individuali  singulorum  christifidelium. 

Quae  quidem  duo  intime  etiam  inter  se  connectuntur,  at,  ni  fallor,  non 
undequaque  inter  se  coincidunt  ideoque  et  separanda  erunt.  Nos,  in  voto, 
de  sacerdotio  individuali  unice  loquemur. 

Argumentum  hoc  magni  momenti  et  vivissimae  aestimatur  actualitatis. 
Nostris  hisce  temporibus  multa  scripta  sunt  de  « sacerdotio  individuali  fide- 
lium ».  Thema  frequentissime  occurrit  in  cuiuslibet  generis  scriptis,  in  con- 
gressibus, in  conferendis  etc.  adeo  ut  et  inter  scientiatos  controversia  et  inter 
fideles  fiduciosa  expectatio  oborta  sit.  Doctrina  in  se  pulcherrima  est  et  om- 
nium corda  demulcet.  At  non  omnia,  quae  hinc  inde  hucusque  scripta  sunt, 
ut  vera  et  iusta  et  indubia  aequo  iure  sunt  tenenda.  Periculosae  etenim 
novitates,  exaggerationes  immo  et  errores,  etiam  apud  catholicos,  hac  in  re 
vulgantur,  ut  aperte  notaverat  Pius  XII  in  Enc.  Mediator  Dei. 

Cum  ergo  terminologia  ipsa  — sacerdotium,  sacerdos,  sacrificium,  ho- 
stia — , in  pluribus  analogica,  aliquali  ambiguitate  laboret,  cumque  prima 
vice  in  historia,  quod  ego  sciam,  in  Concilio  Oecumenico  hac  de  re  sermo 
directe  instituatur,  perutile  immo  et  necessarium  videtur  argumentum  clare 
proponere  et  accurate  explicare.  Quod  ut  praestet,  Concilium  sacerdotii 
fidelium  factum,  naturam  et  fundamentum  theologicum  clare  stabilire  debet. 

1.  Factum  indubium  videtur.  In  Evangelio  quidem  non  apparent  textus 
expliciti.  Iesus  enim  neque  seipsum  neque  populum  suum  sacerdotem  expli- 
cite  unquam  dixit.  Non  desunt  tamen  iudicia  et  quae  initialiter  ibi  indigi- 
tantur  (Mt.  16,  24;  20,  22;  26,  39),  in  scriptis  apostolorum  clare  evolvun- 
tur et  explicantur.  Duas  habemus  series  testimoniorum,  quae  duas  veluti 
traditiones,  intime  inter  se  connexas  et  mutuo  sese  complentes,  fundare  pos- 
sunt: a)  S.  Petri  et  b)  S.  Pauli  et  S.  Ioannis.  Petrus  ( 1 Petr.  2,  5-10)  potius 
de  sacerdotio  collectivo  populi  Dei  directe  loqui  videtur.  Paulus  autem 
( Phil . 2,11\  3,  3;  4,  18;  Rom.  12,  1;  Hebr.  9,  14  etc.)  et  Ioannes  (Apoc. 
1,  6;  5,  10  et  20,  6)  quin  collectivum  ignorent,  illud  potius  supponentes, 
de  individuali  directe  agunt. 

Quod  vero  in  Paulo  et  Ioanne  clare  continetur,  ab  antiquissima  Tradi- 
tione ad  nostra  usque  tempora,  apud  Patres  et  theologos  unanimi  suffragio 
asseritur  (cf.  testim.  in  schemate:  Notae  4-9,  quibus  alia  fere  innumera  addi 
possent). 

2.  Natura.  Sacerdotium  verum,  usu  metaphoricum.  Verba  enim  quae 
in  Paulo  et  in  Ioanne  occurrunt:  Ovata,  heirovQyta,  XarQeveiv  etc.  sunt 
classica  cum  de  sacerdotio  et  sacrificio  sermo  fit.  Nulla  ergo  apparet  ratio 
qua  in  casu  teneamur  illa  metaphorice  sumi.  Est  ergo  sacerdotium  verum, 
analogicum  utique,  sed  reale  et  realitate  plenum. 

Illius  vero  indolem  explicare  non  valemus,  nisi  respectu  habito  ad 
sacerdotium  Christi,  cuius  est  configuratio,  et  ad  ipsum  sacerdotium  mini- 
steriale,  ad  quod  quadantenus  accedit.  Qualiter  vero  et  quomodo? 

Christus  Dominus  « ut  dilectae  sponsae  suae  Ecclesiae  visibile  relinque- 
ret sacrificium,  quo  cruentum  illud  semel  in  cruce  paragendum  repraesenta- 
retur eiusque  memoria  in  finem  usque  saeculi  permaneret  {1  Cor.  11,  22  s.) 

sacerdotem  secundum  ordinem  Melchisedech  se  in  aeternum  (Ps.  109,  4) 
constitutum  declarans,  corpus  et  sanguinem  suum  sub  speciebus  panis  et 
vini  Deo  Patri  obtulit  ac  sub  earumdem  rerum  symbolis,  ut  sumerent,  tradi- 
dit, et  eisdem  eorumque  in  sacerdotio  successoribus,  ut  offerrent,  praecepit 
(Trid.  s.  XXII). 

Instituit  ergo  Christus  sacerdotium  ministeriale  in  apostolis  eorumque 
in  sacerdotio  successoribus,  quibus  unice  contulit  plenam  potestatem  confi- 
ciendi eucharisticum  Missae  sacrificium  in  Ecclesia. 

Verum  si  ex  Christi  institutione  res  ita  se  habent,  quae  et  qualis  est 
relatio  et  necessitudo  inter  sic  dictum  sacerdotium  fidelium  et  sacerdotium 
ministeriale?  Daturne  fidelibus  aliqua  realis  participatio  in  actione  sacrificiali 
Missae  ut  et  ipsi  sacerdotes  dici  et  esse  valeant?  Non  loquimur  de  partici- 
patione illa  rituali  et  liturgica,  de  qua  in  schemate  de  S.  Liturgia  clare  locuti 
sumus,  sed  de  alia  intimiore,  activa,  cultuali  et  sacrificiali.  Competit  reapse 
fidelibus  ? 

Distinctione  opus  est.  In  sacrificio  Missae  duo  distingui  debent  momenta, 
duo  aspectus  vel,  si  magis  placet,  duae  veluti  partes : a)  positio  et  praesentatio 
victimae  in  altari  et  b)  illius  oblatio  cultualis  et  sacrificialis.  In  primo  mo- 
mento fideles  nullam  habent  sed  neque  habere  possunt  partem  activam,  cum, 
ob  specialem  sacrificii  Missae  conditionem,  positio  et  praesentatio  victimae 
in  altari  verificetur  per  consecrationem  transubstantiativam  vel  per  transub- 
stantiationem  in  consecratione , quae  unice  fieri  potest  per  ministros  a Christo 
Domino  institutos,  Eius  nomine  et  potestate  ab  Ipso  illis  data  et  aliis,  non 
ministris,  omnino  incommunicabili. 

At  de  altero  momento,  de  oblatione  nempe  cultuali  et  sacrificiali  victi- 
mae, aliter  videtur  iudicandum.  Dum  enim  in  positione  victimae  per  transub- 
stantiationem  in  consecratione  sacerdos  ministerialis  unice  agit  nomine  Christi, 
cuius  vices  gerit  et  cuius  minister  visibilis  est,  in  oblatione  agit  quoque 
nomine  fidelium,  quos  repraesentat  quique,  ut  membra  Ecclesiae,  praesentes 
in  ministro  sunt  tanquam  veri  actores  ante  altare.  Huc  veniunt  verba  quae 
leguntur  in  Canone  Missae  et  quidem,  notatu  vere  dignum,  immediate  post 
consecrationem-.  « Unde  et  memores,  Domine,  nos  servi  tui  sed  et  plebs  tua 
sancta  ...  offerimus  praeclarae  maiestati  tuae...  ».  Fideles  ergo  agunt  et  partes 
habent  in  oblatione.  Illorum  vero  actio  in  eo  est  quod  offerunt  a)  cum  mi- 
nistro; b)  per  ministrum  et  c ) una  cum  hostia  principali  semetipsos  offerendo 
hostias  salutares  in  conspectu  divinae  Maiestatis.  Competit  ergo  fidelibus 
aliqualis  vera  participatio  activa,  cultualis  et  sacrificialis,  hinc  et  sacerdotalis, 
in  ipso  sacrosancto  Missae  sacrificio,  qua  fit  ut  vera  aliqua  ratione,  etsi 
analogica,  et  ipsi  sacerdotes  dici  valeant. 

Nec  sufficiat  haec  notare.  Alia  occurrunt  hic  consideranda:  Verum  qui- 
dem est  sacerdotis  esse  offerre  sacrificium,  sunt  enim  correlativa  et  unum 
sine  alio  dari  nequit,  at,  ni  fallor,  munus  sacerdotale  non  absolvitur  nec 
exhauritur  in  conficiendo  et  offerendo  sacrificium  stricte  dictum  quo  sensu 
illud  in  theologia  accipimus,  cum  de  sacerdotio  et  sacrificio  technice  loqui- 

mur.  Multa  enim  sacerdotibus  adscribuntur  eisque  competunt  quae  sacrificia 
stricte  dicta  non  sunt.  Sufficiat  memorari  verba  Pontificis  in  consecratione 
manuum  presbyterorum:  «...  ut  quaecumque  benedixeris,  benedicantur  et 
quaecumque  consecraveris,  consecrentur  et  sanctificentur  ...»  ( Lib . Pont.). 
Ipse  Christus  Dominus,  sacerdos  in  aeternum,  de  cuius  plenitudine  sacer- 
dotali omnes  nos  accepimus,  semel  in  ara  crucis  « semetipsum  obtulit  imma- 
culatum Deo  » ( Hebr . 9,  14),  a Bethlehem  tamen  in  Calvario  multa  sacerdo- 
taliter  egit  quae,  arctissimo  nexu  cum  sacrificio  crucis  connexa,  ab  illo  contra- 
distinguuntur  et  sacrificia  stricte  dicta  proclamari  nequeunt. 

Suspicare  ergo  licet  de  natura  et  interna  missione  sacerdotis  esse  quidem 
omnia  offerre,  ordinare,  dirigere  et  dicare  in  honorem  et  laudem  Dei,  at 
non  tantum  oblatione  sacrificii  stricte  dicti,  sed  aliis  quoque  bene  multis 
mediis  et  modis  — oratione,  benedictionibus,  hymnis  et  canticis  spiritua- 
libus — , quibus  ipse  cultum  Deo  dare  eiusque  gloriam  continuo  curare 
debet.  Hunc  in  finem  sacrificium  est  utique  medium  primum  et  principale , 
speciatim  in  recognitionem  supremi  dominii  Dei,  at  minime  unicum. 

A principaliori  desumitur  denominatio,  in  casu  nostro  a sacrificio  sacer- 
dotium, sed  principaliori  illa  denominatione  non  tollitur  nec  excluditur  gene- 
ralis praedicatio,  qua  sacerdotium  intelligimus  constitutum  et  ordinatum  ad 
servitium  cultuale  praestandum,  non  praecise,  necessario  et  exclusive  per 
sacrificium  stricte  dictum,  in  laudem  et  gloriam  Dei. 

En  igitur  prima  nota  constitutiva  et  essentialis  sacerdotii:  in  cultum, 
laudem  et  gloriam  Dei. 

Neve  dicas  talem  esse  finem  et  obligationem  omnium  hominum  venien- 
tium in  hunc  mundum  ideoque,  in  praefata  explicatione  sacerdotii,  omnes 
homines  aequo  iure  sacerdotes  dici  debere.  Nam,  etsi  quilibet  homo  cultum 
Deo  dare  eiusque  gloriam  curare  teneatur  ideoque  sub  hoc  respectu  quilibet 
homo  aliquo  vero  sensu  sacerdos-psaltes  dici  possit  et  sit,  aliquid  adhuc 
singulare,  speciale  et  proprium  est  in  sacerdote,  quod  ceteris  non  datur. 
Sacerdos,  enim,  praeter  et  supra  obligationem  hominibus  communem,  illa 
omnia  — cultum,  laudem  et  gloriam  — Deo  praestare  debet  vi  muneris 
et  quasi  ex  officio,  fina  ad  hoc  est  delectus  et  ad  hoc  est  deputatus.  Diffe- 
rentia ergo  stat  in  deputatione,  qua  sacerdos  formaliter  constituitur  in  mu- 
nere sacerdotali,  iuxta  verba  S.  Pauli:  « Omnis  namque  pontifex  ex  homi- 
nibus adsumptus  pro  hominibus  constituitur  in  iis,  quae  sunt  ad  Deum  » 
(Hebr.  5,  1),  quin  vero  huiusmodi  deputatione  imminuatur  multoque  minus 
excludatur  aut  negetur  nativa  et  interna  illa  significatio  et  ordinatio  sacerdotii, 
de  qua  supra  diximus. 

Talis  autem  deputatio  diversimode  fieri  potest  et  reapse,  in  historia  reli- 
gionum, diversimode  facta  est.  Dum  enim  in  religione  naturali  libera  homi- 
num voluntate  fit  et  facto  aliquo  innititur  humano-;  et  sociali,  in  religione 
supernaturali  et  revelata  nonnisi  divina  positiva  institutione,  vocatione  et 
electione,  fieri  potest,  quia  « nec  quisquam  sumit  sibi  honorem,  sed  qui 
vocatur  a Deo  tamquam  Aaron  » (Hebr.  5,  4). 

De  facto  in  nova  oeconomia  salutis  electio  et  institutio  a Patre  in  Filio 
facta  est,  quia,  ut  ait  apostolus,  «...  Christus  non  semetipsum  clarificavit  ut 
pontifex  fieret,  sed  qui  locutus  est  ad  eum:  Filius  meus  es  tu,  ego  hodie 
genui  te...  Tu  es  sacerdos  in  aeternum,  secundum  ordinem  Melchisedech  » 
( Hebr . 5,  5-6). 

In  novo  igitur  Foedere  unus  est  sacerdos  princeps,  Christus,  de  cuius 
sacerdotio  aeterno  venit  et  participat  sacerdotium  ministeriale  ab  ipso  Do- 
mino in  apostolis  eorumque  in  sacerdotio  successoribus  institutum. 

Hoc  tamen  non  obstante,  adhuc,  ni  fallor,  de  sacerdotio  fidelium  loqui  fas 
est  et  adhuc  fideles  aliquo  vero  sensu  sacerdotes  dici  possunt,  quin  propterea 
vel  sacerdotium  Christi  obumbretur  vel  sacerdotium  ministeriale  quadantenus 
imminuatur.  Fideles  enim  etiam  ipsi  sunt  vocati  et  delecti  et  deputati  ad 
cultum,  gloriam  et  laudem  Dei,  et  quidem  non  tantum  declaratione  aliqua 
externa,  legali  et  nominalistica,  sed  deputatione  interna,  effectiva  et  re  ali  in 
vera  quadam  « ontica  » realitate  supernaturali  fundata. 

Quae  vero  natura  et  quale  est  fundamentum  illius  deputationis?  Tangitur 
hic  in  radice  problema  de  natura  sacerdotii  individualis  christifidelium. 

3.  Radix  et  fundamentum  theologicum  sacerdotii  fidelium. 

1)  In  novo  Foedere  unus  est  sacerdos:  Christus  Dominus. 

2)  Quaelibet  actio  cultualis  poni  debet  in  Christo,  cum  Christo  et 
per  Christum  in  quo  Pater  sibi  complacuit  ( Mt . 3,  17). 

3)  Fideles  per  baptismum  a)  segregantur  a « non  populo  »;  b)  inse- 
runtur Christo  capiti;  c)  configurantur  Christo  sacerdoti  « ipsiusque  sacerdo- 
tium pro  sua  conditione  participant  » ( Mediator  Dei ) et  d)  consecrantur  i.  e. 
dicantur  et  ad  cultum  divinum  deputantur  (cf.  Mediator  Dei).  Vi  ergo  cha- 
racteris baptismalis  tota  vita  christifidelium  — sive  manducatis  sive  bibitis 
( 1 Cor.  10,  31)  — est,  in  ratione  cultus,  in  gloriam  et  laudem  Dei,  « ad 
serviendum  Deo  viventi  » vel  ut  clarius  et  expressius  legitur  in  graeco: 
« eig  to  XarQevsiv  Oea>  £c5m>>.Q uia  consecrati  i.  e.  dicati  Deo,  chri- 
stifideles  vivere  tenentur  Xa TQEvovreq  deco,  sicque  vita  eorum,  tota  quanta, 
indolem  et  rationem  vere  cultualem  et  sacerdotalem  habere  debet. 

Sacerdotium  ergo  fidelium  ultimo  fundatur  in  ipso  charactere  baptismali. 

Immerito  igitur  in  schemate  (n.  24)  permixtim  et  uno  tracto  sermo  fit 
de  « diversis  sacramentis:  baptismo,  confirmatione,  eucharistia  et  matrimo- 
nio ».  Ni  fallor,  ibi  confunduntur  et  permiscentur  tria  illa  munera,  sacerdo- 
tale, propheticum  et  regale,  de  quibus  fideles  utique  participant,  quae  tamen 
confundi  non  possunt,  quaeque  opportune  distingui  et  separari  debent. 

Conclusio.  N.  24  ex  integro  restructurari  debet  distinguendo: 

1.  Sacerdotium  collectivum  populi  Dei; 

2.  Sacerdotium  individuale  fidelium,  et  quo  explicentur:  a)  factum  (ex 
Scriptura  et  traditione,  b)  natura  (sacerdot.  verum,  non  metaphoricum), 
c)  radix  et  fundamentum  (character  baptismalis); 

3.  Opportune  distinguantur  tria  munera:  sacerdotale,  propheticum  et 
regale,  sua  cuique,  diversis  etiam  paragraphis,  tribuendo. 

Exc.mus  P.  D.  ALBERTUS  DEVOTO 
Episcopus  Goyanensis 

Quamvis  in  n.  26,  actualis  cap.  III,  agatur  de  facultate  laicorum,  « immo 
aliquando  officium,  suam  sententiam  declarandi,  de  iis  quae  ad  Ecclesiae  vel 
communitatis  bonum  pertinent  »,  tamen  mihi  videtur  rem  non  sufficienter 
declarari.  Existimo  enim  urgendum  esse  hoc  laicorum  officium,  quia,  inter 
alias  rationes: 

a)  ex  una  parte,  hodiernis  temporibus,  vita  ita  complexa  est  et  pro- 
blemata tot  et  tam  magna  sunt,  ut  practice  impossibile  sit  pastores  animarum 
cognoscere  posse  omnia  ea  elementa  necessaria  ad  rectum  iudicium  sese 
efformandum,  ex  quo  grave  periculum  male  agendi  consequitur; 

b ) ex  alia  parte,  non  pauci  sunt  hodie  in  Ecclesia  laici  capaces,  magno 
cum  amore  erga  ipsam  et  sufficienti  competentia  praediti  ad  ea  elementa 
iudicii  peroptime  apportanda. 

Praeterea  notandum  est,  huius  adimpletionem  officii  non  tantum  modo 
privato  factam  urgendam  esse,  sed  etiam  ope  diversorum  mediorum  « publi- 
cae opinionis  ». 

Certum  est  totum  hoc  difficultatibus  et  periculis  non  carere,  sed  cum 
debita  prudentia  fovendum  est,  nam  multum  confert  ad  bonum  Ecclesiae 
et  ad  veram  libertatem  filiorum  Dei,  quae  nomine  oboedientiae  et  humili- 
tatis non  raro  extinguitur. 

Propono  igitur,  ut  in  pag.  10,  lin.  29,  omittantur  verba:  « immo  ali- 
quando officium  »,  et  in  lin.  30,  post  verba:  «...  communitatis  bonum  per- 
tinent »,  haec  alia  verba  addantur:  « Immo,  non  in  paucis  casibus,  laici 
verum  officium  habent  suam  opinionem  pastoribus  exprimendi,  ut  ii  revera 
suum  munus  recte  adimplere  possint.  Et  hoc  laici  facere  possunt,  non  tantum 
privato  modo,  sed  etiam  ope  sic  dictae  “publicae  opinionis”,  quae  hac  de 
causa  admittenda,  insuper  et  cum  prudentia  fovenda  est  in  Ecclesia  ». 

[Subsignaverunt  etiam\.  Anibal  Marichevich,  ob.  de  Villaricca;  Vicente 
Zazpe,  ob.  Rafaela;  M.  Blanchoud,  ob.  de  Rio  Cuarto;  Francisco  Austregesilo 
Mesquita,  ob.  de  Afagados  da  Ingazeira  (Brasil);  Manuel  Tato,  ep.  S.  Iacobi 
de  Extero;  A.  Quarracino,  ep.  de  9 de  julio;  Antonius  M.  Aguirre,  ep. 
S.  Isidori  in  Arg.;  Felipe  Santiago  Benitez,  ob.  aux.  Anunciacion  (Paraguay); 
Marcellus  Mendiharat,  ep.  eoad.  Saltensis  (Uruguay);  Roberto  Caceres,  ob. 
de  Melo;  Luis  Baccino,  ob.  de  San  Jose  de  Mayo;  Sergius  Mendez  Arceo, 
ep.  Cuernavacensis;  Vladimir  Boric,  ep.  de  Puenta  Arena  (Chile);  B.  Pinera, 
ep.  Temucensis  (Chile);  Enrique  Alvear  U.,  ob.  aux.  de  Talea;  AI.  Menchaca 
L.,  ob.  tit.  de  Pinara  (Chile);  Alberto  Rencoret,  arz.  de  Puerto  Montt  (Chile); 
Ramon  Bogarin  A.,  ob.  Ioannes  Bapt.  a Missionibus  (Paraguay);  Jorge  Ke- 
merer,  ob.  de  Posadas. 

Exc.mus  P.  D.  ALBERTUS  CONRADUS  DE  VITO 
Episcopus  Lucknov ensis 

Veniam  peto  aliquas  observationes  quoad  hunc  caput  facere,  et  quidem: 

1.  De  sacerdotio  universali , n.  24,  pag.  7.  Maxima  cum  reverentia  pro 
tanto  viro  uti  est  em. mus  D.  card.  Ruffini,  et  aliorum  Patrum,  cuius  animad- 
versiones cordialiter  subscribo,  peto  ut  participatio  christifidelium  in  sacer- 
dotio Christi,  clare  et  expressis  verbis  hoc  in  schemate  retineatur  etiam  si 
ex  verbis  S.  Petri  hoc  non  probatur,  uti  em.mus  D.  demonstravit.  Alii  vero 
textus  Sacrae  Scripturae,  ab  aliis  Patribus  citati,  retinendi  sunt. 

Clare  patet  christifideles  esse  membra  Corporis  Christi  mystici;  quod  si 
caput  est  summus  et  aeternus  sacerdos,  membra  eius  quoque  sunt  revera 
membra  summi  et  aeterni  sacerdotis.  Nemo  sane  dubitare  potest  manus  immo 
et  pedes  meos  esse  membra  sacerdotis.  Corpus  Christi  quamvis  mysticum, 
est  verum  et  reale  corpus,  ideo  fideles  sunt  vera  et  realia  membra;  ergo 
revera  participant  de  sacerdotio  capitis. 

Ni  fallor,  actio  qua  sacramenta  conferuntur  est  actio  sacerdotalis.  Atqui 
christifideles  a baptismate  recipiunt  auctoritatem  (non  privilegium)  confe- 
rendi baptisma  in  casu  necessitatis;  immo  ab  ipso  recipiunt  quoque  auctori- 
tatem sacramentum  matrimonii  conferendi  cuius  ministri  efficiuntur.  Ideo 
certe  in  sacerdotio  Christi  participant. 

Puto  quod  hoc  in  schemate  clare  mentio  fieri  deberet  de  potestate  fide- 
lium tum  1.  ad  baptisma  in  casu  necessitatis  conferendum,  tum  2.  et  speciali 
modo  quoad  matrimonium  cuius  ipsi  ministri  efficiuntur  per  receptionem 
baptismatis.  His  diebus  quando  mundus  maxima  cum  facilitate  matrimonia 
millia  millium  hominum  dissolvit,  potestas  ministerialis  christifidelium  quoad 
matrimonium  conferendum  et  sanctitas  matrimonii  christiani  emphatice  decla- 
randa est. 

Firma  veritate  de  participatione  laicorum  in  sacerdotio  Christi,  distinctio 
inter  sacerdotium  presbyterorum  et  laicorum  ad  commissionem  theologicam 
et  peritos  remittatur  definienda. 

2.  De  vocationibus  sacerdotalibus  a christifidelibus  promovendis.  Multi 
Patres  saepe  dixerunt  sacerdotales  vocationes  nostris  diebus  imminutas  esse. 
Si  statistica  ratio  omnium  sacerdotum  tum  saecularium  tum  regularium,  et 
speciatim  novarum  congregationum  fit,  forsitan  hoc  non  probatur.  Fortasse 
melius  esset  dicere  quod  modernae  necessitates  maiorem  numerum  sacerdo- 
tum requirunt  quam  tempore  elapso.  Ne  tamen  a christifidelibus  verba  nostra 
in  dubio  ponantur,  forsitan  melius  esset  prius  quaerere  utrum  omnes  sacer- 
dotes in  ministerio  incumbant?  utrum  paroeciae  magnarum  civitatum  et  cum 
opulenta  beneficia  vacantes  sint?  vel  tantum  paroeciae  quae  pauperes  sunt, 
in  parvis  locis  vel  missionibus  inveniuntur,  copiam  non  habent  sacerdotum? 
Venerabiles  Patres,  mundus,  immo  christifideles,  immo  Ecclesia,  exspectant 

quod  nos  istud  et  alia  similia  magni  momenti  problemata  pastoralia  solva- 
mus, et  postea  tantum  in  theologicas  disquisitiones  indulgemus.  Si  nos  hoc 
facimus,  tunc  facile  possumus  loqui  de  munere  christifidelium  in  vocationibus 
sacerdotalibus  fovendis.  Ideo  puto  quod  specialis  mentio,  in  aliquo  schemate 
conciliari,  de  vocationibus  sacerdotalibus  fieri  deberet,  et  specialis  disceptatio 
quoque  facienda  esset  de  hoc  et  similia  practica  et  pastoralia  problemata,  si 
moderatoribus  Concilii  hoc  placet. 

Et  quidem  inter  christifidelium  apostolatus  opera  vocationes  sacerdotales 
promovere  primum  est  munus.  Ideo  hoc  in  capite  specialis  mentio  de  voca- 
tionibus sacerdotalibus  fieri  deberet,  et  quidem  de  familia  christiana  ex  qua 
vocationes  germinant;  de  munere  parentum  extollendi  statum  sacerdotalem, 
et  de  munere  adiuvandi  filios  qui  vocatione  sacerdotali  praediti  sunt.  Ideo 
propono  quod  ista  vel  similia  verba  addantur  n.  25,  pag.  10,  lin.  23:  « Chri- 
stifideles  memores  sint  inter  apostolica  munera,  munus  sacerdotales  voca- 
tiones promovendi  praecipuum  esse.  Quae  quidem  vocationes  in  familiis 
revera  christianis  germinantur,  christiana  educatione  foventur,  statum  sacer- 
dotalem extollendo  adiuvantur.  Parentes  ideo  saepe  orare  debent  ut  Dominus 
messis  mittat  operarios  in  vineam  suam,  et  inter  filios  suos  sacerdotes  seligere 
dignetur.  Quod  si  Deus  hoc  fecerit,  filios  adiuvare  tenentur  ut  sancti  sacer- 
dotes evadant  ». 

3.  De  christifidelium  relatione  ad  hierarchiam.  Hic  quidem  mentio  fit  de 
obedientia  christifidelium  quoad  hierarchiam;  sed  relate  ad  opera  apostola- 
tus. Experientia  nobis  docet  quod  saepe  fideles  magis  munera  sacerdotum 
cognoscunt  quam  munera  propria;  ideo  quando  dicitur  de  modo  quo  ipsi 
suam  mentem  pastoribus  patefacere  tenentur,  obedientia  erga  illos  inculcari 
deberet.  Ergo  textus  ita  emendari  potest  (pag.  10,  lin.  34):  « semper  vero 
cum  caritate  et  prudentia,  veracitate  et  humilitate,  fortitudine  et  debita 
reverentia  atque  obedientia  erga  illos  etc.  ». 


27 

Exc.mus  P.  D.  HENRICUS  DONZE 
Episcopus  Tutelensis 

Viginti  quinque  episcopi  ex  Gallia,  quorum  nomina  ad  calcem  huius 
documenti  indicantur: 

1.  Divisionem  praesentis  capituli  in  duas  novas  partes  approbant,  ut 
in  textu  « Emendationum  »,  pp.  7 et  10,  proponitur; 

2.  Sequentes  emendationes  subiiciunt,  et  textus  schematis,  qui  gene- 
rarim placet,  adhuc  in  melius  mutetur. 

A.  Annotatio  generalis. 

Ordo  huius  cap.  III  hoc  modo  mutandus  eis  videtur. 

1.  De  tribus  sacramentis  christianae  initiationis  et  de  statu  laici  in  Ec- 

clesia,  unde  definitio  laici.  Cf.  pag.  6 schematis  lin.  31  s.,  et  Documenta 
adiuncta  in  fine  (I). 

2.  De  sacerdotio  regali  et  prophetico  laicorum.  C£.  schema  pag.  7,  lin.  4 s. 
et  pag.  8,  lin.  4 s. 

3.  De  apostolatu  laicorum,  pag.  8 et  9. 

4.  De  aequalitate  et  inaequalitate  membrorum  in  Ecclesia  Christi,  necnon 
de  christifidelium  relatione  ad  hierarchiam.  Cf.  schema  pag.  5 et  6,  pag.  10 
et  11. 

B.  Aliae  emendationes. 

Pag.  5,  lin.  18  ...  eadem  vocatio  ad  perfectionem,  eadem  salus,  eadem 
fides,  eadem  spes,  eadem  caritas... 

Nota:  mirandum  sane  videtur,  quod  fides  in  hoc  contextu  omittatur, 
cum  post  aliquas  lineas  citatio  epistolae  ad  Ephesios  vocabulum  illud  ex- 
presse habeat. 

Pag.  6,  lin.  15  ...  Pastores  super  alios...  pro  « super  alios  »,  qui  sane 
verum  sensum  praebet,  sed  nimis  iuridicum,  melius  esset:  « Ad  alios  » vel 
« pro  aliis  » (cf.  Hebr.  5,  1). 

Pag.  6.  lin.  18  ...  Vocabulo  « populum  » vocabulum  « laicos  » substi- 
tuendum est,  quia  iuxta  significationem  quam  vocabulum  habet  in  contextu 
praecedenti,  « populus  Dei  » complectitur  omnes  christifideles,  cointellecta 
ipsa  hierarchia. 

Pag.  6,  linn.  20-21.  1)  Saepius  in  schemate  vocabulum  « fideles  » in 
sensu  « laicorum  » adhibetur.  Oportet  terminologiam  seligere,  quae  majorem 
praebeat  fixitatem  et  praecisionem.  In  hoc  loco,  verbi  gratia,  scribendum  est 
non  « fideles  »,  sed  « laici  ». 

2)  ...  populus  autem  pastoribus  et  doctoribus  suis  obsecundans  ad 
salutem...  N.B.  Habitudo  oboedientiae  non  est  unica  relatio  quae  vigeat  inter 
hierarchiam  et  laicos;  hi  autem,  secundum  textum  nunc  allegatum,  videntur 
unam  et  unicam  missionem  habere  in  Ecclesia  Dei,  scii,  oboedientiam. 

3)  Quaestio  haec  de  oboedientia  subsumenda  et  pertractanda  esset 
modo  minus  iuridico  et  magis  spirituali  et  pastorali.  Hoc  forte  possibile  esset 
in  par.  26,  pag.  10.  Omnes  « in  populo  Dei  » quamdam  oboedientiam  prae- 
stare debent,  modo  unicuique  proprio.  Etiam  Christus  Dominus  libenter 
oboediens  factus  est,  et  omnes  nos  ei  assimilari  debemus.  Non  deceret  epi- 
scopos ab  aliis  fidelibus  oboedientiam  exigere,  si  et  ipsi  ab  eadem  sese  exi- 
merent. 

Pag.  6,  lin.  31  s.1  Tota  haec  descriptio  status  laici  in  Ecclesia  revisioni 
subiicienda  videtur,  secundum  formulam  quae  sequitur: 

Iamvero  in  populo  Dei  alii  ad  statum  clericalem  vocantur,  alii  ad  statum 
religiosum  ab  Ecclesia  sancitum,  alii  tandem  — quos  Sacrosancta  Synodus 
nomine  laicorum  intelligit  — baptismate  in  populum  Dei  cooptati,  membra 


1 Textus  exaratus  ab  exc.mo  D.  J.  Menager,  ep.  de  Meaux. 

mystici  Corporis  Christi  effecti  et  dignitate  personae  in  Ecclesia  Dei  pollen- 
tes, in  communi  christifidelium  statu  Deo  serviunt  et  ad  caritatis  plenitu- 
dinem assequendam  vocantur,  necnon  ad  missionem  totius  populi  Dei  in 
mundo  explendam  secundum  suam  propriam  operationem  munere  funguntur. 

Laici  igitur,  secundum  suam  vocationem  specificam  in  laboribus  huius 
mundi  et  in  ordinariis  conditionibus  vitae  familiaris  et  socialis  partes  ex 
officio  agentes,  spiritu  evangelico  ducti,  ad  modum  fermenti  mundum  velut 
ab  intra  sanctificant,  et  testimonio  vitae  suae,  fide  spe  et  caritate  fulgentis, 
Christum  manifestant  et  ad  eum  verbo  et  opere  perducunt. 

Sunt  etenim  in  mundo  sed  de  mundo  non  sunt  (Io.  15,  19).  Saecularis 
nota  laicis  magis  propria  ac  peculiaris  est,  quatenus  ipsi  secundum  formam, 
modum,  locum  et  rerum  adiuncta  vivunt  quae  ex  eorum  intima  praesentia 
in  mundo  et  participatione  eius  negotiis  dimanant.  In  mundo  degunt  etc... 
(vide  textum  emendationis  card.  Suenens,  pag.  10,  [29]  lin.  7)  usque  ad  ... 
« fiant  ac  crescant  »,  cum  mutatione  sequenti:  Ad  ipsos  proprie  pertinet  non 
tantum  res  temporales  ut  cooperatores  Creatoris  gerere  sed  etiam  illas  ita 
illuminare  atque  ordinare  ut  secundum  Christum  et  in  Christo  exsistant  et 
crescant. 

Sicut  ipsa  Ecclesia,  ita  unusquisque  laicus  a Deo  instrumentum  salutis 
et  organon  laudis  in  saeculo  constituitur.  Unusquisque  est  coram  homini- 
bus testis  activus  vitae  et  resurrectionis  Domini  Iesu,  signum  quoque  Dei 
vivi.  Unusquisque  homines  fructibus  spiritualibus  alere  debet  ut  in  cunctis 
negotiis  terrestribus  spiritus  beatitudinum  spargatur.  « Uno  verbo  quod 
anima  est  in  corpore  hoc  sunt  in  mundo  christiani  » ( Epist . ad  Diogn.  VII). 
Quod  autem  facere  non  valent  nisi  consilium  sequendo  S.  Pauli  ad  Romanos: 
« Nolite  conformari  huic  saeculo,  sed  reformamini  in  novitate  sensus  ve- 
stri: ut  probetis  quae  sit  voluntas  Dei  bona  et  beneplacens  et  perfecta  » 
( Rom . 12,  2). 

Laici  insuper  aptitudine  gaudent  ut  quaedam  munera  ecclesiastica,  ad 
finem  supernaturalem  exercenda,  ab  hier  archia  adsumantur. 

Pag.  7,  lin.  26  ...  acceperunt  ita  profiteri  tenentur  ut  ad  eam  alios 
alliciant. 

Pag.  7,  lin.  27  ...  ut  fidem  verbo  et  opere  simul  defendant  et  diffundant 
propter  opus  Christi  tradentes  animam  suam  (cf.  Phil.  2,  30). 

Nota : Modo  generali  ponendum  esset  in  lucem,  quod  Sacramenta  non 
sunt  tantum  pro  illa  suscipientibus  exercitium  sacerdotii  universalis,  sed 
etiam  fons  et  alimentum  missionis  apostolicae  uniuscuiusque  fidelis. 

Pag.  7,  lin.  32.  Partes  activas  in  liturgia  agunt,  ita  ut  cantate  Christi 
compulsi , imaginem  offerant  visibilem  unitatis  populi  Dei  et  magis  ac  magis 
pro  totius  mundi  salute  animas  suas  impendant  et  superimpendant . 

Pag.  8,  linn.  8-12. 2 In  loco  textus  schematis  hic  proponitur:  « Munus 
Christi  igitur  sacerdotale,  propheticum  et  regale  quodammodo  participant. 


2 Vide  interventum  exc.mi  D.  G.  Barthe,  ep.  de  Toulon. 

Sicut  dixit  Paulus  ( Gal . 2,  20):  “Vivo  autem  iam  non  ego,  vivit  vero  in 
me  Christus  ”,  ita  laici  christifideles  de  caritate  Christi  vivunt  diffusa  in 
cordibus  per  Spiritum  Sanctum,  qui  datus  est  eis;  consequenter,  non  sibi 
vivunt,  sed  pro  fratribus  universis,  mandatum  novum  et  maximum  obser- 
vantes, mandatum  scii,  amoris,  qua  ipse  prior  dilexit  nos,  praesertim  mini- 
mos in  quibus  vult  peculiari  modo  se  agnosci. 

Scientes  praeterea  quod  omnis  creatura  ingemiscit  et  parturit  usque 
adhuc,  exspectans  revelationem  filiorum  Dei  ( Rom . 8,  22-23),  non  solum 
ipsi  illa  spe  vivunt,  sed  etiam  prompti  sunt,  ut  ait  Petrus,  de  ea  omni 
poscenti  rationem  reddere  ( 1 Petr.  3,  15),  ita  ut  populus  Dei,  id  est  Ecclesia 
Christi,  appareat  tanquam  signum  et  pignus  adventus  ipsius  Regni  ». 

Pag.  9,  lin.  3 ...  titulo  omnibus  christifidelibus  communi  et  ex  baptismate 
conjirmationeque  emanante... 

Pag.  9,  lin.  10  « ...  ut  fides  annuntietur  ipsae  que  divitiae  Christi  mundo 
communicentur...  » loco  « valores  religiosi  ». 

Pag.  9,  lin.  15  ...  sed  pretiosissimam  actionem  ad  evangelizationem  mundi 
exercent.  Haec  autem  evangelizatio,  scilicet  nuntium  Iesu  Christi  per  testi- 
monium vitae  prolatum  ejficaciam  uberiorem  acquirit  quando  in  ordinariis 
condicionibus  saeculi  adimpletur. 

Pag.  9,  lin.  33  ...  suos  personales,  imprimis  cum  hominibus  eiusdem 
indolis. 

N.  B.  His  emendationibus  minoribus  adiungenda  esset  revisio  totalis  huius 
par.  25,  ut  melius  ad  vitam  realem  adaptaretur.  Peculiari  modo  patet,  quod 
distinctiones  quae  proponuntur  relate  ad  formas  apostolatus,  theoreticae  sunt 
et  abstractae,  dum  reapse,  in  vita  concreta  hominum,  nunquam  ab  invicem 
seiunguntur.  Cf.  textum  Exc.mi  Domini  Maziers,  Documenta  adiuncta  in 
fine  (II). 

Pag.  11,  lin.  18  ...  indesinenter  expleant  in  omnibus  locis  et  regionibus 
terrae  ubi  negotia  temporalia  quae  gerunt  eos  conducunt. 

Immo,  in  quantum  id  fieri  potest,  mutuo  auxilio  sese  adiuvent,  in  adim- 
plendis his  officiis,  quae  membris  populi  Dei  et  Corporis  Christi  in  mundo 
degentibus  incumbunt;  et  memores  verborum  Domini:  « ubi  enim  sunt  duo 
vel  tres  congregati  in  nomine  meo  ibi  sum  in  medio  eorum  » (Mt.  18,  20), 
consentire  satagant,  ut  in  fidei  claritate,  iuges  saeculi  eventus  spectent,  in 
sese  quoque  vicissitudines  quotidianas  vitae  humanae  assumant,  et  aliorum 
onera  in  charitate  Christi  portent...  Dignitatis  et  vocationis  suae  conscii...  etc... 

Episcopi  infra  scripti  emendationes  ab  exc.mo  D.  H.  Donze,  ep.  Tute- 
lensi  (Tulle)  propositas  approbant:  Exc.mi  DD.  M.  Vial,  ep.  aux.  Nevers, 
M.  Rigaud,  ep.  Pamiers,  A.  Atton,  ep.  aux.  Langres,  J.  Guyot,  ep.  Coutances, 
A.  de  la  Brousse,  ep.  aux.  Dijon,  G.  de  Milleville,  ep.  tit.  Gabala,  H.  Brault, 
ep.  Saint  Die,  G.  Bejot,  ep.  aux.;  A.  Parenty,  ep.  aux.  Arras,  G.  Jacquot,  ep. 
Gap,  M.  Rousseau,  ep.  tit.  Ausaja,  R.  Kerautret,  ep.  aux.  Angouleme,  F.  Poi- 
rier,  ep.  Port-au-Prince,  P.  Robert,  ep.  Les  Gonaives,  A.  Fresnel,  ep.  Fort- 
Dauphin,  R.  Stourm,  arch.  Sens,  Collini,  ep.  aux.  Ajaccio,  M.  Maziers,  ep. 

aux.  Lyon,  G.  Barthe,  ep.  Frejus-Toulon,  P.  Puech,  ep.  Carcassonne,  H.  Guf- 
flet,  ep.  aux.  Limoges,  Bannwarth,  ep.  Soissons,  M.  Riopel,  ep.  aux.  Rennes, 
J.  Le  Cordier,  ep.  aux.  Paris,  J.  Menager,  ep.  Meaux,  qui  duo  ultimi  omnia 
approbant  exclusa  annotatione  generali. 

Adiuncta  documenta. 

I.  De  tribus  sacramentis  christianae  initiationis. 

Ut  quis  plene  membrum  sit  populi  Dei,  desuper  nasci  debet,  secundum 
illud:  « Nisi  quis  renatus  fuerit  ex  aqua  et  Spiritu  Sancto,  non  potest 
introire  in  regnum  caelorum  » (Io.  3,  5)  et  vitae  Christi  mortui  et  resuscitati 
participare. 

Christo  Domino  incorporatus  per  Sacramenta  initiationis:  Baptismum, 
Confirmationem  et  Eucharistiam,  christifidelis  instrumentum  fit  Domini  in 
opus  recapitulationis  et  reconciliationis  mundi,  qui  ad  Christum  deduci  debet, 
testis  etiam  fidei,  cuius  donum  accepit,  et  membrum  vivum  Christi  ut  crescat 
eius  Corpus  in  virum  perfectum  (cf.  Eph.  4,  12). 

II.  Nova  redactio  art.  25  proposita  ab  exc.mo  D.  Mario  Maziers. 

Ad  populum  Dei  vocati  et  in  uno  Corpore  Christi,  per  baptismum  con- 
stituti quicumque  sunt,  ut  viva  membra  ad  Ecclesiae  incrementum  eiusdem 
iugem  sanctificationem  totam  vitam  suam,  gratia  Christi  Creatoris  et  Redemp- 
toris, conformare  tenentur.  Apostolatus  autem  laicorum  est  participatio  ipsius 
missionis  Ecclesiae  a Christo  Iesu  commissa  et  in  Spiritu  Sancto  absoluta. 

Omnibus  igitur  fidelibus  onus  incumbit  adlaborandi  ut  divinum  salutis 
propositum  ad  universos  homines  omnium  temporum  et  ubique  terrarum 
magis  manifestetur,  ut  iam  patet  in  primaeva  communitate,  in  qua  baptizati 
oratione,  exemplo,  verbo,  eleemosynis,  sacrificio  Ecclesiam  aedificabant  (cf . Act. 
2,  42;  4,  31;  8,  14;  11,  19-20). 

Omnes  obligatione  tenentur,  apostolatum  pro  viribus  exercendi,  et  prop- 
terea  omnis  christifidelis,  utpote  membrum  corpori  Christi  unitum,  sic  vivere 
debet,  ut  ad  plenitudinem  Christi  strenue  conferant,  utque  amorem  Christi 
erga  Patrem  et  erga  homines  plene  condividat.  Unusquisque  christifidelis  in 
mundo  constitutus  debet  in  proprio  loco,  in  suo  labore  quotidiano,  signum 
esse  regni  Dei,  secundum  illud:  « Sic  luceat  lux  vestra  coram  hominibus  ut 
videant  opera  vestra  bona  et  glorificent  Patrem  vestrum  qui  in  caelis  est  » 
(Mt.  5,  16). 

Baptizatus  etenim,  qui  in  mundo  vivit,  duplicem  operam  explere  debet. 
Utpote  membrum  Ecclesiae,  per  unionem  suam  cum  Christo  Domino  ad 
eius  incrementum  et  manifestationem  concurrit.  Utpote  membrum  societatis 
humanae,  partem  actuosam  gerere  debet  in  organizatione  civitatis  terrestris, 
ut  bona  creata  secundum  creatoris  ordinationem  eius  Verbi  illuminationem, 
humano  labore,  arte  technica,  civilique  cultura,  ad  utilitatem  omnium  prorsus 
hominum  excolantur,  aptiusque  inter  illos  distribuantur,  et  suo  modo  ad 
universalem  progressum  in  christiana  et  humana  libertate  conducant. 

Haec  autem  duplex  missio  ab  eadem  persona,  eodem  tempore  et  in 
eodem  labore  adimpletur. 

In  christifideli  expletur  unicum  consilium  Dei  qui  omnia  in  Christo  et 
in  Christum  creavit. 

Per  suam  actionem  Christo  unitam,  christifidelis  mundum  purificat  et 
ordinat  secundum  voluntatem  Dei  et  per  eum  Ecclesia  reapse  tanquam  lumen 
pro  tota  societate  apparet. 

Ex  modo  quo  agit,  et  quo  eiusdem  rationem  reddit,  christifidelis  finem 
ultimum  consilii  Dei  super  nos  manifestat,  « qui  nos  elegit  ante  mundi  con- 
stitutionem, ut  essemus  sancti  et  immaculati  in  conspectu  eius  in  caritate; 
qui  nos  praedestinavit  in  adoptionem  filiorum  per  Iesum  Christum  » (Eph. 
1,  4-5). 

Attamen,  adventus  Regni  Dei  non  idem  est  ac  incrementum  civitatis 
terrestris. 

Alius  etenim  finis  est  civitatis  terrestris,  alius  finis  ipsius  Ecclesiae. 
Regnum  Dei  in  ipso  mundo  aedificatur,  sed  non  est  de  hoc  mundo.  Aliunde 
et  mundus  aedificari  non  potest  nec  debet  secluso  vel  negato  fine  ultimo 
creationis.  Fideles,  memores  verborum  Domini:  « reddite  ergo  quae  sunt 
Caesaris  Caesari  et -quae  sunt  Dei  Deo  » (Mt.  22,  21)  ex  altera  parte  confu- 
sionem vel  indebitam  permixtionem  religionis  et  Ecclesiae  cum  rebus  mere 
civilibus  sedulo  vitabunt;  ex  altera  parte  infaustae  separationi  earumdem  vel 
immo  oppositioni  civitatis  terrenae  contra  Deum  eiusque  Ecclesiam  legitime 
adversabuntur,  cum  nulla  humana  activitas,  ne  in  re  quidem  profana,  Dei 
imperio  subtrahi  possit.  Ita  plurimi  christifideles,  imprimis  laici,  spiritu 
apostolico  imbuti,  conspicuam  conferunt  operam  ut  missio  divina  Ecclesiae 
hodiernis  necessitatibus  plenius  respondere  valeat.  Sicut  enim  merito  probari 
debent  indoles  laica  terrenae  civitatis,  quae  saecularibus  curis  iure  addicta, 
propriis  regitur  principiis,  ita  pariter  doctrina  quae  scilicet  societatem  extra 
omnem  religionem  extruere  contendit,  et  libertatem  christianam  impugnat 
et  eruit,  merito  proscribitur. 

Exc.mus  P.  D.  IOSEPH  FADY 
Episcopus  Lilongtvensis 

Adhuc  sunt  Patres  conciliares  qui  timent  ne  plus  quam  par  est  laicis  in 
Ecclesia  locus  detur.  Inanis  est  timor  si  omnia  recte  considerantur.  Velim 
pauca  notare  (pastorali  modo):  Christus  - Ecclesia  - Laici  - Sacerdotes  - Hie- 
rarchia. 

1.  Sanctissima  Er  init  as  in  sua  operatione  ad  extra  « exteriorizat  »,  si  sic 
dicere  licet,  « relationes  » per  missiones. 

2.  Ad  perficiendum  propositum  Redemptionis,  Christus  venit  in  mundum 
tanquam  « missus  a Patre  ». 

Opus  redemptionis  adimpletur  assumptione  naturae  humanae  in  unione 
hypostatica  ut  fiat  instrumentum  salutis:  signum  visibile  efficax  salutis  (sa- 
cramentum). 

3.  Christus  gloriffcatus  (invisibilis)  continuat  opus  redemptionis  per  Ec- 
clesiam quae  fit  instrumentum  visibile  efficax  salutis  (sacramentum). 

4.  Ecclesia  constituitur  ex  membris  (sive  nuncupatur  ut  corpus  vel  fa- 
milia vel  populus).  Haec  membra  Christi  vel  christiani  efficiuntur  unione 
physica  supernaturali  per  medium  characteris  baptismi  et  confirmationis. 

Character  ipse  non  solum  christianos  participes  facit  redemptionis  sed 
etiam  instrumenta  rede?nptionis  activa  (Deo  gloria  redditur  cultu  — fructus 
redemptionis  extenditur  et  intensificatur  — mundus  materialis  et  temporalis 
assumitur). 

Per  baptismum  et  confirmationem  ergo  in  populum  Dei  cooptantur  et 
missionem  in  mundo  exercent.  Haec  potestas  vi  unionis  physicae  supernatu- 
ralis  cum  Christo  sacerdotalis  vocatur  quia  cum  Christo  laborant  ad  adim- 
plendam missionem  eius  in  mundo. 

5.  Sacerdotes  de  populo  Dei  electi  et  assumpti  charactere  proprio  et  spe- 
ciali Ordinis  ad  valde  superiorem  sacerdotium  elevantur  et  sic  amittunt 
officium  quod  est  proprium  laicis,  nempe  assumptio  mundi  materialis  et  tem- 
poralis. 

6.  Hier  archia  est  haeres  totalis  missionis  plenitudine  sacerdotii  quae 
dirigit  et  coordinat  omnes  actiones  populi  Dei.  Unicuique  sua:  iura  et  officia. 
Deleantur  paternalismus  et  clericalismus. 

Exc.mus  P.  D.  ARMANDUS  FARES 
Archiepiscopus  Catacensis  - episcopus  Squillacensis 

In  cap.  III  huius  constitutionis  dogmaticae  de  Ecclesia,  etiam  praesup- 
posita  divisione  adhuc  in  actum  deducenda  huius  capitis  in  tractationem  sepa- 
ratam « de  populo  Dei  in  genere  » et  « de  laicis  in  specie  »,  mihi  videtur 
non  esse  abs  re  si  quaedam  dicantur  et  profundius  inculcentur  de  positione 
laici  in  Ecclesia  uti  persona. 

Quotidie  enim  in  Missa,  in  Offertorio,  ad  benedictionem  aquae,  verba 
illa  repetimus  quae  effectus  Incarnationis  perstringunt  in  ratione  hominis  con- 
stituti in  ordine  supernaturali,  lapsi  per  peccatum,  reformati  a Christo  Do- 
mino per  mysterium  Incarnationis  et  nostrae  incorporationis  in  ipsum: 
« Deus,  qui  humanae  substantiae  dignitatem  mirabiliter  condidisti  et  mira- 
bilius reformasti,  ...  ». 

1.  Huiusmodi  dignitas  cuicumque  creaturae  humanae  provenit  ex  eo 
quod  homo  est  persona,  « rationalis  naturae  individua  substantia  »,  subiec- 
tum  (et  nunquam  obiectum)  iurium  et  officiorum,  ad  finem  ultimum  desti- 

natus  qui  nullo  modo  circumscribi  potest  limitibus  cuiuscumque  creaturae, 
sed  qui  tantum  Deus  est. 

Contra  mundi  hodierni  omnes  errores  theoreticos  et  practicos  et  materia- 
lismi  et  pantheismi  et  utilitarismi,  — quibus  ipsa  dignitas  fundamentalis 
personae  humanae  ad  nihil  vel  fere  ad  nihil  reducitur  — maxime  opportu- 
num videtur  ut  affirmetur  et  alte  proclametur  in  Concilio  Oecumenico  Vati- 
cano II  dignitas  personae  humanae  in  seipsa  consideratae,  tamquam  funda- 
mentum omnium  aliorum  donorum  quibus  Deus  ipsum  hominem  cumulavit: 
non  intelligitur  enim  ordo  supermxma\is  sine  ipsa  dignitate  hominis  in  ordine 
ipsius  naturae. 

2.  Simul  tamen  affirmari  debet  necessitas  restaurationis  hominis  per 
Christum  redemptorem  qui  semper  vivit  in  Ecclesia  sua:  quod  totum  sup- 
ponit praecipue  doctrinam  catholicam  de  peccato  originali  et  de  iustificatione 
uti  definita  est  in  Concilio  Tridentino  in  sessione  V et  VI. 

Tunc  vere  homo  in  sua  ratione  personalitatis  physicae  et  moralis  iuxta 
consilium  Providentiae  supernaturalis  Dei  in  praesenti  statu  invenitur,  cum, 
lapsus  per  peccatum  et  redemptus  a Christo,  in  applicationem  redemptionis 
introducitur  quae  fit  per  renascendam  in  Christo  per  fidem  et  per  sacramen- 
tum fidei  quod  est  baptisma:  « Nisi  quis  renatus  fuerit  ex  aqua,  et  Spiritu 
Sancto,  non  potest  introire  in  regnum  Dei  » (Io.  3,  5). 

Per  baptismum  enim  homo  fit  persona  in  Ecclesia  (C.I.C.): 

a)  mystice : fit  in  baptizato  prolongatio  quaedam  mysteriosa  ipsius 
personae  Christi:  Pater  nos  adoptat  in  filios;  efficimur  fratres  eius  qui  primo- 
genitus est  noster;  sumus  cives  sanctorum  et  domestici  Dei  (Eph.  3,  19) 
constituimur  membra  Ecclesiae,  in  statu  quidem  militiae  perpetuae  in  lucta 
quam  continuo  sustinere  debemus  contra  omnes  concupiscentias  (cf.  1 Io. 

2,  16)  ad  demonstrandam  fidelitatem  nostram  Patri  qui  est  in  caelis,  virtute 
tamen  corroborati  per  Spiritum  eius  in  favorem  interioris  hominis  (cf.  Eph. 

3,  16);  et  haec  virtus  praecipue  ex  oratione  (ex  opere  operantis)  et  ex  sacra- 
mentis (ex  opere  operato)  provenit:  et  omnes  scimus  sacramenta  omnia  in 
elevationem  esse  instituta  et  etiam  in  remedium  seu  medicinam  ad  curandos 
morbos  morales  quibus  tam  arcte  in  praesenti  vita  affligimur. 

b)  mystice  et  iuridice.  Personalitas  christiana,  dignitas  humanae  per- 
sonae sic  « mirabilius  » restitutae  per  Christum  agnoscitur  quam  plenissime 
ab  Ecclesia  in  unoquoque  fideli,  sub  quocumque  respectu  consideretur.  Opti- 
me dicitur  in  schemate,  in  n.  23,  pag.  5,  lin.  20:  « nulla  igitur  in  Christo 
et  in  Ecclesia  inaequalitas,  spectata:  1)  natione;  2)  conditione  sociali;  3)  sexu, 
quia  “non  est  Iudaeus,  neque  Graecus;  non  est  servus,  neque  liber;  non 
est  masculus,  neque  femina.  Omnes  enim  vos  unus  estis  in  Christo  Iesu 
( Gal . 3,  28;  cf.  Coi.  3,  11)”  ». 

Haec  doctrina  divinitus  tradita  Ecclesiae  et  ab  Ecclesia  in  praxim  deducta 
et  ubique  propagata  illos  produxit  fructus  qui  hodie  valores  morales  humani 
ab  omnibus  admittuntur  vel  saltem  desiderantur,  et  sunt  fulcrum  seu  summa 
principia  civilisationis  christianae.  Immo  hodie  non  intelligitur  ipsa  civilitas 

quae  careat  his  principiis  eorumque  applicationibus  (cf.  Declarationes  iurium 
hominis  ab  O.N.U.  factas). 

3.  Asserantur  clarius  in  schemate  iura  et  officia  laicorum  (praescindo  ab 
ulteriore  determinatione  et  definitione  « laici  »). 

Ex  pleniore  cognitione  iurium  et  officiorum,  laici  maxima  devotione  erga 
Deum  et  Christum  et  maximo  affectu  et  adhaesione  Ecclesiae  afficientur,  et 
gratia  divina  moti  plenius  adlaborabunt  ad  Ecclesiam  conservandam,  defen- 
dendam et  propagandam,  atque  in  mundo  in  quo  vivunt  actuositate  chri- 
stiana  urgebuntur  ad  ipsum  mundum  sanctificandum  per  testimonium  fidei 
quod  reddent  Christo  Domino,  et  per  laborem  et  apostolatus  opera  in  vita 
familiari,  sociali,  oeconomica  et  politica. 

Plena  agnitio  et  descriptio  iurium  et  officiorum  laicorum  in  relatione  ad 
Deum,  ad  Ecclesiam  et  ad  mundum  multum  conferet  ad  finem  Concilii:  in 
vita  pastorali,  Ecclesia  magis  ac  magis  fulcietur  auxilio  tam  pretioso  et  prac- 
tico  laicorum;  in  ordine  oecumenico  fratres  separati  nullo  praeiudicio  deti- 
nebuntur erga  Ecclesiam  ex  laicorum  positione,  quae  tota  ex  Evangelio 
hauritur,  cui  semper  conformis  fuit  praxis  Ecclesiae,  historia  teste;  demum 
in  missionibus,  omnes  homines  sincero  animo  ingredi  possunt  in  Ecclesiam, 
quae  est  semper  Mater  et  Magistra  veritatis,  gratiae  et  libertatis  filiorum  Dei. 

Exc.mus  P.  D.  CAROLUS  FERRARI 
Episcopus  Monopolitanus 

Velim  (et  mecum  alii  venerabiles  Patres)  enixe  commendare  attentioni 
et  curis  huius  S.  Synodi  particularem  condicionem  coniugum  Christianorum, 
ut  de  ipsis,  iam  in  hoc  schemate,  etiamsi  breviter,  aliquid  dicatur  circa  duo 
capita  sequentia: 

1.  De  speciali  relatione  sponsorum  ad  populum  Dei.  Quamvis  et  coniuges 
christiani,  sicut  ceteri  fideles,  ex  baptismate  hauriant  theologicum  funda- 
mentum, quo  membra  Ecclesiae  exsistunt;  per  sacramentum  matrimonii, 
tamen,  constituuntur  in  statu  permanenti  gratia  sacrato  et  elevato,  ex  quo 
oritur  eorum  peculiare  munus  ecclesiale.  Non  tantum  enim  cooperant  Deo 
creanti,  filios  et  filias  generando,  sed  ipsum  Corpus  mysticum,  seu  populum 
Dei  aedificant,  saltem,  ut  minus  dicam,  materiam  primam  praebendo. 

2.  De  gratia  sacr  ament  ali  in  munere  apostolatus  exercendi.  Insuper  con- 
iuges christiani  in  statu  quodam  constituuntur  in  quo  instant  et  eminent 
iura  et  munera  populi  Dei  ad  apostolatum  exercendum,  prophetica,  scii., 
sacerdotalia  et  regia.  Nam,  educando,  rudimenta  christianae  fidei  proli  prae- 
bent; actioni  sanctificanti  sacramentorum  filios  offerunt,  eorum  vitam  ora- 
tionis instruunt  et  in  disciplina  vitae  christianae  eos  dirigunt.  Quae  omnia 
eis  ex  officio  et  iure  naturali  proveniunt  et  quidem  peculiari  titulo  gratiae 
sacramentalis. 

[Subscripserunt  etiam\.  Helder  Camara,  ep.  (tit.)  Salditanus;  Andreas 
Makarakiza,  ep.  Ngozi  (Burundi);  Jos.  Martin,  ep.  Bururi;  Michael  Ntuya- 
haga,  ep.  Usumbura;  Jos.  Gargitter,  ep.  Brixinensis;  Ioachim  de  Lange,  ep. 
tit.  Foticensis;  Lud.  Levesque,  ep.  Hearstensis;  Felix  M.  Verdet,  ev.  de  La 
Rochelle  et  Saintes. 

31 

Exc.mus  P.  D.  SALOMON  FERRAZ 
Episcopus  tit.  Eleuthernensis 

Semel  introducto  capite  de  B.  Maria  Virgine  in  ipsum  schema  de  Ecclesia , 
tamquam  corona  totius  tractatus  de  Ecclesia,  videtur  quid  magis  logicum, 
quod  caput  de  populo  sancto  Dei,  ponatur  ut  cap.  II  eiusdem  schematis, 
noviter  dispositi,  sicut  innuitur  ab  em.mo  relatore,  in  pag.  5 eius  relationis. 

Et  hoc,  non  solum  quia,  si  Maria  est  in  culmine  Ecclesiae,  populus  Dei 
est  in  eiusdem  Ecclesiae  basi,  sed  etiam  quia,  hodierno  tempore,  percipitur 
periculum  adesse  quod  sacerdotalis  institutio  nimis  separetur  a populo,  et 
sic  cadat  vel  in  clericalismum,  quem  inimici  Ecclesiae  valde  spernunt,  tam- 
quam si  esset  aliqua  casta  a populo  sancto  Dei  seiuncta  eique  veluti  opposita; 
vel  etiam  in  imperialismum,  a S.  apostolo  Petro  reprobatum  « ne  dominetur 
in  cleris  »;  vel,  tandem,  in  laicismum,  tamquam  si  esset  mera  functio  admi- 
nistrativa, sine  ulla  relatione  supernaturali  ad  Ecclesiae  mysterium,  et  ad 
eiusdem  munus  transcendentalem. 

Hinc,  omnino,  probanda  sunt,  et  in  schemate  retinenda,  illa  omnia  quae 
admirabili,  prorsus,  modo  dicuntur  de  regali  sacerdotio,  quo  fungitur  populus 
sanctus  Dei,  ex  quo  et  pro  quo,  unice,  surgit  sacerdotium  ministeriale,  in 
sua  duplici  functione  presbyteratus  et  episcopatus.  Nam  est  eadem  gratia 
sanctificans,  recepta  in  baptismate  ab  ipsis  fidelibus,  quae  in  omnibus  sacra- 
mentis corroboratur  ad  finem  specialis  functionis,  ad  quam,  rite  et  superna- 
turaliter,  exercendam  Christi  fideles  deputantur. 

Sic  fideles,  totam  vitam  socialem  penetrantes,  eamque  sanctificant  et  simul 
etiam  mundi  saluti  cooperantur. 

Hinc  videtur  maxime  convenire  quod  caput  de  populo  Dei  in  ipso  sche- 
mate praecedat  caput  de  episcopis,  quod  evadat  III. 

In  quaestione  vero  de  diaconatu  uxoratis  concedendo,  urgendum  est  non 
esse  hanc  quaestionem  dogmaticam  sed  mere  disciplinarem,  eamque  ab  uno 
Summo  Pontifice  solvendam,  qui,  conditionibus  vitae  hodiernae  rite  per- 
spectis, et  pro  diversis  regionibus  Ecclesiae,  poterit  novam  aliquam  disci- 
plinam concedere,  diversam  ab  illa,  quam  alii  Pontifices,  in  aliis  conditio- 
nibus societatis  et  populi  christiani,  decernendam  rite  arbitrati  sunt. 

Semel  autem  exceptione  facta  a lege  caelibatus  pro  diaconis,  non  videtur 
quomodo  possit  eam  negari  ipsis  presbyteris.  Nam  per  illam  concessionem 
ordo  sacer,  etiam  in  Ecclesia  latina,  desinit  esse  impedimentum  dirimens 
matrimonium,  et  per  hanc  diversam  utriusque  ordinis  disciplinam,  vita  Eccle- 
siae prorsus  magis  complexa  redditur,  et  ipse  presbyteratus,  non  paucis  mini- 

steriis  ipsis  diaconis  relictis,  aliquo  modo  depauperatur  et  sic  minus  alliciens 
vocationes. 

Nam,  hac  exceptione  facta  solis  diaconis,  problema  vocationum  prorsus 
acuitur.  Etenim  clerici  plurimi,  ex  metu  futurae  defectionis,  gradum  divini 
servitii,  illis  faciliorem  et  quorundam  naturae  magis  consonum,  libentius 
amplectabuntur. 

Neque  problema  oecumenicum  solvit,  nam  ministri  protestantes,  qui 
Ecclesiam  nostram  ingredi  cupiunt  cum  fidelibus  suis,  hac  specie  diaconatus 
ipsis  reservando  prorsus  alieni  erunt,  utpote  diminuti  in  sua  ipsorum  recepta 
dignitate. 

Sic  videtur  haec  quaestio  melius  tractanda  in  schemate  de  clericis,  in  quo 
latius  erit  tractandum  etiam  de  ipso  presbyteratu,  hoc  in  schemate  fere 
omisso,  in  quo  eius  dignitas  magis  extollatur,  eiusque  conditio  socialis 
securior  maxime  in  senectute  et  infirmitate  reddatur. 

32 

Exc.mus  P.  D.  IACOBUS  FLORES  MARTIN 
Episcopus  Barbastrensis 

Liceat  mihi  votum  meum  exprimere  circa  doctrinam  sacerdotii,  in  qua, 
licet  tam  fundamentalis  sit,  videtur  mihi  non  pauca  deesse  pro  concinna  et 
plena  declaratione. 

Vellem  ante  omnia  ut  sacerdotium  Christi,  ex  quo  omne  aliud  sacerdo- 
tium derivatur  et  a quo  et  significatum  et  vim  accipit  et  cuius  alia  omnia 
non  possunt  esse  nisi  participationes  in  maiorem  lucem  ponatur,  claritate 
plena  tam  in  suis  constitutivis,  quam  in  suis  effectibus  et  fructibus.  Fiat 
proinde  clara  doctrina  de  sacerdotio. 

Ipse  enim  Christus  est  summus,  aeternus,  unicus  sacerdos.  Ipse  unica 
principalis  victima.  In  ipso  omnia  constant.  Ipseque  est  qui  solus  potest 
dicere:  Data  est  mihi  omnis  potestas  in  caelo  et  in  terra. 

Omnia  alia  in  Ecclesia  sunt  omnino  participationes  sacerdotii  Christi 
quae  certe  a pluribus  multifariam,  multisque  modis,  sive  iurisdictionaliter 
sive  per  sacram  unctionem  et  ordinationem,  per  manuum  impositionem 
recipitur. 

Sive  per  episcopos,  sive  per  presbyteros  et  alios  Sacros  Ordines,  vel  etiam 
per  ordines  minores,  aliqua  potestas  recipitur. 

Bene  determinentur  in  quibus  et  quibus  rationibus,  quo  sacramento  et 
qua  ratione,  in  confectione  victimae,  in  oblatione;  qua  populi  vel  delegatione 
vel  repraesentatione. 

Quomodo  autem  limitetur  in  presbytero,  quomodo  plenitudo  sit  in  epi- 
scopis; quid  habent  laici,  quid  eis  desit  ut  semper,  licet  regale,  magnum 
sacerdotium  habeant  non  tamen  sicut  sacerdotes  qui  sacramento  proprio  et 
speciali  Christo  Sacerdoti  configurati  sunt  ut  possint  consecrare,  remittere 
peccata  in  confessione. 

Haec,  in  hac  hora  laicorum,  clare  debemus  explicare  et  in  luce  sacrae 
theologiae  dogmaticae  et  pastoralis  fundare  ut  sit  per  hoc  Concilium  magnus 
theologicus  et  pastoralis  progressus. 

Exc.mus  P.  D.  ANDREAS  IACOBUS  FOUGERAT 
Episcopus  Gratianopolitanus 

Cap.  III  schematis  de  Ecclesia  et  emendationes  ab  em.mo  card.  Suenens 
propositae,  nobis  gaudium  afferunt,  nobis  autem  videntur  non  in  plenam 
lucem  ponere  munus  Sanctae  Ecclesiae  ut  Mater  fidelium. 

Unde  sequitur:  in  aliqua  umbra  remanent  duae  notiones:  1.  prima 
notio:  pueri  et  filii  Dei , generati,  nutriti  et  coadunati  in  unam  familiam; 
2.  secunda  notio:  fratres  et  plena  fraternitas  christiana. 

Prima  pars.  Ex  voluntate  Christi  Ecclesia,  in  nomine  Domini  et  per 
gratiam  suam,  est  Mater  christianorum.  « Nemo  potest  habere  Deum  Patrem 
qui  non  habeat  Ecclesiam  Matrem  ».  Ecclesia  regenerat  seu  ad  vitam  novam 
generat  pueros  suos.  Postea  congregat,  convocat  ac  coadunat  eos:  non  tamen 
ut  advenas  externos,  sed  ut  filios,  qui  iam  sunt  familiae  suae.  Nutrit  et 
roborat  eos,  non  tanquam  hospites  unius  diei,  sed  ut  filios  domus  familialis 
et  commensales  mensae  domesticae.  Etsi  ad  seipsam  vocet  omnes  homines, 
Ecclesia  non  est  mera  congregatio  electorum  per  fidem  iam  salvatorum,  sed 
adunatio  filiorum,  ex  eadem  nova  stirpe,  et  ex  eodem  novo  genere  natorum. 
Sunt  nota  prima  verba  baptismi  christiani:  « Quid  petis  ab  Ecclesia  Dei? 
— Fidem.  Fides  quid  tibi  praestat?  — Vitam  aeternam  ».  Ecclesia  non  esset 
societas,  communitas,  populus  nisi  esset  primum  familia  Dei. 

Libenter  loquimur  omnes  de  populo  Dei:  et  bene  facimus.  Nomen 
magnum  est  et  nobile.  Mentibus  nostris  innuit  totam  amplitudinem  mundi 
et  totam  seriem  saeculorum.  Aliunde,  hodiernis  diebus  cum  emittitur  hoc 
verbum  in  publicum,  nascuntur  et  in  cordibus  christianorum  et  in  mentibus 
non-christianorum  imagines  et  desiderium  pulchrae  communitatis.  Et  sic  mun- 
dus hodiernus  fit  dives  hereditate  biblica  et  spe  magna. 

Ergo  hoc  nomen  debet  in  honore  poni  et  fideliter  debet  conservari. 

Attamen  indiget  maiore  claritate  et  maiore  « dulcedine  humana  ». 

Maiore  claritate:  nam  verus  populus  Dei  non  potest  exsistere,  in  oeco- 
nomia novi  foederis,  si  non  exsistit  prius  Corpus  mysticum  Christi  quod  est 
Ecclesia:  a Corpore  mystico  populus  nascitur  et  roboratur,  et  acquirit  per- 
manentem per  saecula  vitam.  Christus,  in  Ecclesia  sua  et  per  Ecclesiam  suam, 
generat  et  vivificat  populum  Dei,  qui  sic  sine  fine  crescit  et  semper  latius 
lumen  revelationis  et  salutis  diffundit.  Non  dici  potest  populum  Dei  sensu 
stricto  generare  Corpus  mysticum:  e contra  populus  Dei  est  germinatio 
efflorescens  a Corpore  mystico:  nobilitas  populi  Dei  sic  sollemniter  affirmatur. 

Et  secundo,  populus  Dei  maiore  « dulcedine  humana  » semper  indiget. 
Quo  maior  enim  est  populus,  eo  plenius  indiget  caritate  interna,  ut  habitent 

in  eo  humanitas,  pax,  et  benevolentia.  Ut  populus  Dei  afferat  hominibus 
beneficia  multa,  necesse  est  ut  in  illo  semper  crescat  « spiritus  familialis  ». 
Qui  non  amat  Ecclesiam  ut  matrem  et  familiam  suam,  et  omnes  christianos 
ut  fratres,  qui  non  aedificat  Ecclesiam  ut  domum  suam  propriam,  non  habet 
ius  affirmandi  seipsum  esse  exploratorem  et  ducem  populi  Dei.  Hoc  est 
mysterium  Ecclesiae,  (quia  Spiritus  Sanctus  diffunditur  in  omnibus  cordibus 
nostris):  plus  crescit  verus  populus  Dei  et  plus  sensus  familialis  christianus 
floret.  Quo  amplior  fit,  eo  intimior  evenit:  « Vocabo  non  plebem  meam 
plebem  meam,  et  non  dilectam  dilectam...  In  loco  ubi  dictum  est  eis:  non 
plebs  mea  vos,  ibi  vocabuntur  filii  Dei  vivi...  » ( Rom . 9,  25-26).  Et  sic 
populus  Dei  nascitur,  quia  familia  Dei  crescit.  In  2 Petri  legimus  cum  gaudio 
verba  Principis  apostolorum  saepe  citata:  «...  genus  electum,  regale  sacer- 
dotium, gens  sancta,  populus  acquisitionis  etc.  ».  Illa  praeclara  nomina  ve- 
niunt ut  conclusio  exhortationis,  in  qua  primus  apostolus  loquitur  de  gene- 
ratione ad  vitam  novam  et  de  aedificatione  domus  familiae  communis  eorum 
qui  ex  Deo  nati  sunt.  Iam  Paulus  dicebat,  coniunctim  ( Eph . 2,  19)  « cives 
sanctorum...  et  domestici  Dei...  » {GVfjmvXirai  rcov  ayicov....  oixeioc  Oeov...) 

(Tradam  exc.mo  secretario  generali  emendationes  in  quibus  haec  notio 
Ecclesiae  matris , Ecclesiae  ut  magnae  familiae  novae  filiorum  Dei,  et  fratrum 
et  cohaeredum  primogeniti  Christi,  explicita  erit,  et  de  quibus  sapientes 
iudicabunt). 

Secunda  pars.  Breviter  indicare  velim  alteram  consequentiam.  Miror,  in 
omnibus  paginis  Novi  Testamenti  et  praesertim  Actuum  Apostolorum  et 
Epistolarum,  christianos  vocari  fratres  et  illam  novam  fraternitatem  tam 
frequenter  et  tam  pulchre  enuntiatam  esse,  et  aliunde  textibus  nobis  pro- 
positis fere  totaliter  abesse:  nomen,  et  divitiae  in  nomine  inclusae,  nobis 
unice  per  transennam  proponuntur.  Legi,  primo,  schema  nostrum,  et,  se- 
cundo, primam  epistolam  Ioannis:  et  in  aliqua  anxietate  cordis  remansi. 
Mundus  hodiernus  de  iustitia  et  de  fraternitate  loquitur  cum  spe  et  fervore: 
et  Encyclica  Pacem  in  terris  nos  invitat  discernere  in  multis  cordibus  sinceris, 
quae  ab  illis  verbis  moventur,  aut  nostalgiam  aut  secretum  desiderium  Dei. 
Ecclesia  sola  detinet  divitias  plenas  verae  et  totalis  fraternitatis,  populus 
Dei  solus  est  populus  fratrum  quorum  fraternitas  sit  permanens,  invincibilis 
et  aeterna.  In  ea  parte  schematis  in  qua  agitur  de  populo  Dei  et  laicis,  mihi 
videtur  exsistere  gravis  omissio  illius  vigoris  amoris  fratrum:  hic  amor  est 
distinctiva  nota  novi  hominis,  destinata  ad  cultum  novum,  et  ad  illam  vitam 
novam  quae  a Paulo  apostolo  saepe,  et  praesertim  in  fine  1 Cor.,  magnifice 
describitur.  Apostolatus  inter  christianos,  et  apostolatus  apud  non-christianos 
non  sufficienter  alitur  his  veritatibus  et  his  auxiliis  spiritualibus  quae  conti- 
nentur in  « Novo  mandato  » Christi,  quod  est  signum  verorum  discipulorum 
Christi:  « Si  quod...  est  mandatum,  in  hoc  verbo  instauratur:  diliges  fratrem 
tuum  sicut  teipsum.  Plenitudo  ergo  legis  est  dilectio  » {Rom.  13,  9-10). 

(Tradam  secretariatui  additionem  schemati,  in  hoc  sensu  et  in  hac  mente, 
iudicio  doctorum  cum  humilitate  propositam). 

Et  hic  finis  declarationis  meae.  Gratias  omnibus  qui  aures  benevolas 
praebuerunt  his  simplicissimis  verbis. 

Additio  proponitur  cap.  III  (de  populo  Dei  et  speciatim  de  laicis)  n.  23, 
pag.  6,  lin.  21  post  « ad  salutem  communem  cooperentur  » (hic  addatur): 
« Nomen  quod  saepius  datur  (longe  ante  reliqua  vocabula)  membris  Eccle- 
siae nascentis,  praesertim  in  Actibus  Apostolorum  et  in  Epistolis,  est  nomen 
“ fratres  ”,  et  communitas  christiana  describitur  ut  vera  fraternitas  christiana 
in  Christo  et  propter  Christum.  Sic  novum  mandatum  caritatis  locum  emi- 
nentem occupabat,  et  permanenter  debet  in  Ecclesia  occupare  ».  Ergo,  vo- 
tum a nobis  emittitur,  ut  redactio  in  maiorem  lucem  ponat  illam  fraternita- 
tem communem,  ab  omnibus  impletam,  tum  a pastoribus  erga  oves,  tum 
ab  ovibus  erga  pastores.  Hoc  est  enim  fundamentale  principium  unionis. 

Exc.mus  P.  D.  ALOISIUS  FRANCO  CASCON 
Episcopus  Nivariensis 

Liceat  mihi  quasdam  observationes  adducere  ad  cap.  III  de  Ecclesia , eo 
animo  ut  doctrina  exposita  compleatur,  quaedam  dubia  ex  eo  orta  dissi- 
pentur, et  vel  in  minimis  perficiatur. 

Pag.  5,  linn.  5-6.  Haec  sunt  magna  principia  quibus  respectus  hominum 
ad  Deum,  et  hominum  inter  se  moderantur:  libertas,  caritas,  iustitia,  veritas. 
Earum  restauratorem  Christum  agnoscimus,  quique  coetum  redemptorum 
intra  suum  limitem  constituit.  Frequentes  sunt  loci  Scripturae  Sacrae  quibus 
haec  confirmantur.  Pontifex  Maximus  Ioannes  XXIII,  felicis  recordationis, 
large  in  Encyclica  Pacem  in  terris  exponit.  In  lineis  relatis  schematis  tantum 
duo  afferuntur : caritas,  veritas.  Nonne  doctrina  plenior  esset,  si  illa  quat- 
tuor adducerentur?  Ita  redigi  posset:  « Populus  ille,  beneficiis  divini  redemp- 
toris cumulatus,  ab  eoque  in  communitatem  libertatis , iustitiae,  caritatis  et 
veritatis  constitutus...  ». 

Pag.  5,  lin.  10.  Cum  in  capite  de  episcopis  loquitur,  de  eorum  officiis 
ad  fideles  haec  tria  memorantur:  docere,  regere,  sanctificare.  In  linea  quam 
adduximus  ea  memorari  et  colligi  videntur,  sed  duo  tantum  enumerantur: 
sanctificare  et  regere.  Cur  de  magisterio  siletur?  Perfectionem  et  uberiorem 
tum  dictionem  tum  doctrinam  censemus  si  ita  diceret  « sed  ut  fideles  doceant, 
pascant  et  regant  ». 

Pag.  5,  linn.  21  ss.  Aequalitas  omnium  christianorum  in  Christo  et  in 
Ecclesia  in  hac  paragrapho  exponitur,  ratione  habita  nationis,  et  conditionis 
socialis  et  sexus  hominum.  Verbum  tamen  censemus  addendum  ut  strictius 
distinguatur  conditio  socialis  hominum  « stirps  »,  quod  mundus  nominat 
« sanguis  nobilis  » (sangre  azul).  Apud  Christum  et  Ecclesiam  unus  dumtaxat 
est  sanguis.  Notio  est  magni  pretii  socialis  magnique  effectus  in  humilibus 

et  in  mundo  laboris.  Ita  redigi  possit:  « Nulla  igitur  in  Christo  et  in  Ecclesia 
inaequalitas,  spectata  natione,  stirpe,  conditione  sociali,  sexu...  ». 

Pag.  6,  linn.  17  ss.  Respectus  hierarchiam  inter  et  fidelium  populum  in 
hac  paragrapho  exarantur,  et  duobus  punctis  distinctio  sistitur:  ex  hierar- 
chiae  parte  in  servitii  necessitate;  ex  populi  respectu  in  submissione  et  obe- 
dientia.  Cuius,  nec  distinctio  nobis  accurata,  nec  notio  clara  videtur.  Distinc- 
tio et  differentia  inter  hierarchiam  et  populum  ab  ipsa  et  constitutione  et 
structura  Corporis  mystici  pendet.  In  eius  organica  constitutione  distinctio 
consistit.  Servitii  lex  in  hier  archia  et  obedientiae  in  populo  consequentia  est 
logica  et  necessaria  ex  constitutione  Corporis  mystici.  Optanda  videtur  re- 
dactio  pressior  et  subtilior  huius  paragraphi,  ut  ambiguitas  dispareat  et  niti- 
dius doctrina  perluceat. 

Pag.  6,  lin.  31  ss.  Conceptum  « laicorum  » in  populo  Dei  haec  para- 
graphus  definire  intendit,  hasque  conditiones  statuit:  primam,  baptismum; 
secundam,  vitae  rationem  sive  exsecutionem  Missionis  populi  christiani.  Quam 
definitionem  ancipitem  et  imperfectam  existimamus. 

Ut  corpori  populi  christiani  (populi  Dei)  quis  adhaereat,  haec  tria  requi- 
runtur: baptismus,  unitas  fidei,  et  cum  Romano  Pontifice  communio.  Mis- 
sionem populi  Dei  exequi  logica  est  harum  conditionum  sequela. 

Animadvertendum  attamen,  si  christiani  sint,  quorum  vitae  ratio  indigna 
est  populo  Dei,  his  tamen  conditionibus  ornati,  infitiari  non  posse  intra 
corpus  populi  Dei  eos  manere;  intra  Ecclesiam  et  penitus  in  ea  sunt.  Iusta 
igitur  non  est  definitio;  alia  optatur  iustior  et  ambiguitatum  immunis. 

Pag.  7,  linn.  17  ss.  Obiectum  sacerdotii  universalis  fidelium  in  hac  para- 
grapho describitur,  quod  duobus  punctis  continetur:  hostias  Deo  gratas  esse 
probis  moribus,  et  testimonium  Christi  dare.  Aliquid  tamen  nobis  deesse 
videtur  aeque  in  obiecto  sacerdotii  fidelium  contentum:  praecones  nuntii 
Christi  esse  ex  vitae  testimonio  et  apostolatu,  ad  normas  et  instituta  hie- 
rar chiae. 

Obiectum  sacerdotii  universalis  fidelium  tria  continet:  primum,  Deo 
consecrationem,  sive  hostias  iucundas  Deo  praeberi;  tum,  Christi  testimo- 
nium proferre,  eius  personae  per  fidem  doctrinae  eius;  tertio,  apostolos  eius 
nuntii  ad  mundum  esse,  ratione  habita  eorum  « laicorum  » conditionis; 
quod  postremum  in  schemate  neque  adumbratur  quidem. 

Pag.  7,  linn.  17  ss.  Optanda  esset  expositio  uberior  et  aequior  distinctio- 
nis sacerdotii  universalis  et  sacerdotii  ministerialis.  Subobscura  latet  sacer- 
dotii ministerialis  notio.  Maxima  claritate  exarandum  hoc  sacerdotium  oportet 
in  suis  variis  respectibus,  ut  omnes  ambages  et  confusiones  arceantur. 

Pag.  8,  linn.  1-3.  Patrum  in  familia  specificum  sacerdotium  haec  tria 
complectitur:  praecones  vel  fidei  magistros  in  hoc  templo  esse;  larem  et 
filios  in  servitium  Dei  consecrare;  sacras  vocationes  promovere.  Talem  doc- 
trinam in  pontificiis  documentis  legimus.  Schema  secundam  partem  reticetur, 
quae,  certo,  capitalior  est. 

Consentaneum  hanc  doctrinam  subnotare  ducimus,  eo  quod,  ut  omnibus 

patet,  familiae  hodiernae  communiter  hunc  conceptum  propriae  naturae 
amiserunt,  et  inconditae  et  sese  mores  paganorum  referentes  apparent.  Pro- 
prium in  ordinem  a Deo  stabilitum  locandae  sunt. 

Pag.  8,  linn.  8 ss.  Aliquid  in  his  lineis  desideramus.  Ratione  virtutis 
participationis  sacerdotii  Christi  magnum  praeceptum  caritatis  erga  homines, 
maximeque  pauperes,  exequi  affirmatur.  Esto.  Nonne  tamen  addere  expe- 
diret, totum  praeceptum  exequi,  ad  duos  adspectus,  ad  Deum  nempe  et  ad 
proximum?  Primo  mandato  integro  satisfacimus,  quo  effecto,  omnis  exequitur 
lex,  ut  est  in  Sacra  Scriptura:  « Plenitudo  legis  dilectio  ». 

Pag.  8,  num.  25:  De  vita  salutifera  et  apostolica  laicorum.  Fontes  a 
quibus  apostolatus  laicorum  dimanat  clare  in  hoc  numero  schematis  non 
videmus.  Tres  esse  putamus:  baptismum,  confirmationem  et  missionem  Ec- 
clesiae. 

Optimum  esset  ut  hi  fontes  adumbrarentur  eorumque  vis  significaretur. 

In  schemate  tantum  prior  denotatur,  quatenus  per  baptismum  christia- 
nus  Christo  adhaeret  eiusque  sacerdotii  particeps  fit,  illo  sensu  universali 
de  quo  sermo  fit.  Admodum  opportunum  esset  reliquos  duos  fontes  perscru- 
tari et  super  eos  totum  apostolatum  laicorum  statuere. 

Exc.mus  P.  D.  GABRIEL  GARRONE 
Archiepiscopus  Tolosanus 

Hae  animadversiones  proponuntur,  approbantibus  83  episcopis  Galliae. 

Circa  doctrinam  de  populo  Dei,  vellem  quoad  duo  in  hac  aula  propo- 
sita, consensum  afferre  et  etiam,  si  possibile  est,  confirmationem.  Circa  doc- 
trinam de  laicis  e contra  dissentire  liceat  et  quoad  duo  quae  hic  audivimus. 

Circa  doctrinam  de  populo  Dei. 

1.  Cum  omni  claritate  universis  baptizatis  applicata  est  ab  exc.  De  Smedt 
distinctio  classica  inter  tres  aspectus  sacerdotii  Christi.  Quae  distinctio,  tradi- 
tionalis  et  dilucida,  opportune  — ut  videtur  — posset  substitui  divisioni 
minus  satisfacienti,  et  hic  iam  in  controversiam  vocatae,  de  activitate  apo- 
stolica laicorum,  quae  invenitur  sub  n.  25. 

Quidquid  in  hoc  n.  25  consideratur,  optime  circumscriberetur  et  integre 
licet  aliter  dispositum,  sub  hac  divisione  muneris  sacerdotalis,  prophetici,  et 
regalis  christiani-in-Christo- viventis.  Sic  res  ab  altiore  loco  sumeretur  in 
plena  luce  theologica,  ad  honorem  populi  christiani  et  etiam...  doctrinae. 

2.  Dictum  est  eloquenter  de  populo  Dei  ut  aliquomodo  usque  ad  non- 
christianos  se  extendente.  Cui  considerationi  fundamentum  theologicum 
afferri  posse  videtur  ex  introductione  notionis  essentialis  gratiae  capitis 
in  Christo. 

Simplicia  enim  et  extra  controversiam  sunt  verba  S.  Thomae  de  Christo 
capite  (S.  Th.  III,  q.  8,  a.  3).  Nihil  est  quod  se  abscondat  a calore  gratiae 

eius,  attingit  a summo  caelo  usque  ad  extremum  terrae,  a caritate  consum- 
mata electorum  in  gloria  usque  ad  eos  in  quibus  nondum  fides  ad  actum 
reducitur  sed  qui  ad  ipsam,  gratiis  praevenientibus,  suaviter  provocantur. 
« Ideo  dicendum  est  — sic  S.  Thomas  — quod  Christus  est  caput  omnium 
hominum  ». 

Legitime  igitur  considerantur,  in  schemate  de  Ecclesia  etiam  non  catho- 
lici, utpote  iam  realiter  suo  modo  gratiae  capitis  Christi  subiectis, 

Circa  laicos. 

1.  Saepius  in  hoc  schemate  loco  verbi  potestatis,  invenitur:  ministerium 
vel  servitium.  Et  hoc  aliquando  minus  placuit.  In  hoc  tamen  nil  mirum. 
Quaestio  enim  erat  de  fundamento  auctoritatis  — episcoporum  in  specie  — , 
et  haec  inquisitio  non  poterat  non  ducere  ad  fontem  Verbi  Dei  revelantis: 
unde  modus  ipse  loquendi  Evangelii  assumptus  est.  Et  melius  est  cum  Evan- 
gelio  abundare  quam  ab  ipso,  etiam  bonis  datis  rationibus  deficere. 

Cum  subscribit  quis:  « Servus  Servorum  Dei  »,  nemo  dubitat  quis  sit 
iste,  nec  putandus  est  inde  suum  munus  negare  vel  tantummodo  consuetu- 
dini favere.  Notio  ministerii  intrinseca  est  notionis  auctoritatis,  quae  dicit 
dependentiam  a Deo  ad  bonum  aliorum,  ministerium  amoris  divini.  « Amas 
me?  Pasce  oves  meas  ».  Non  amittitur  auctoritas  dum  dicitur  ministerium, 
nec  inde  significatur  quaedam  superficialis  et  accidentalis  additio  parenetica. 
Non  omne  ministerium  est  auctoritas  sed  omnis  auctoritas  est  de  se  minis- 
terium. 

2.  Dictum  est  etiam  in  hodierna  Ecclesia  dona  gratis  data,  seu  charis- 
mata de  quibus  Paulus  loquitur  ad  Corinthios,  in  1 ad  Cor.,  et  alibi,  non  iam 
esse  nisi  raro  concessa.  Dubitari  quidem  nequit  aliqua  ex  his  donis,  ex 
necessitate  inchoandae  Ecclesiae,  quid  extraordinarium  attulisse  sive  in  se 
sive  in  adiunctis,  ad  commovendas  et  excitandas  mentes  hominum  in  novam 
viam  Christi. 

Sed  quomodo  cogitari  possit,  praetermissis  accidentalibus  elementis,  eva- 
nuisse in  Ecclesia  ipsa  ista  dona  in  quibus  dividitur  et  diversificatur  unicum 
donum  Spiritus,  nempe  gratiae  haec  datae  « ad  aedificationem  » usque  modo 
progredientem  « Corporis  Christi  »?  Nonne  sat  clara  est  enumeratio  S.  Pauli, 
praesertim  si  confertur  locus  ex  1 ad  Cor.  cum  locis  affinibus  ad  Rom.  12,  3 s. 
— vel  Eph.  4,  11,  12  — « qui  docet  in  doctrina,  qui  exhortatur  in  exhor- 
tatione, qui  tribuit  in  simplicitate,  qui  praeest  in  sollicitudine,  qui  miseretur 
in  hilaritate...  »;  si  notatur  etiam  quod  ipsa  doctrina  de  membris  in  Corpore 
Christi  expresse  in  his  exemplis  fundatur. 

Impossibile  est  dicere  hic  agi  solum  de  donis  ad  tempus.  Haec  usque- 
modo  permanent.  Et,  his  donis  sublatis,  vix  superessent  in  Ecclesia  sive  opera 
assistentiae,  sive  Actio  catholica,  sive  alia  multa...  Credant  laici,  et  in  ipsis, 
haec  dona  permanere  pro  confortatione  et  honore  suo:  nedum  timeant,  hoc 
credant  et  pastores  in  Ecclesia  quae  his  donis  indiget  ad  vivendum  et  ea, 
feliciter,  quotidie  in  se  experitur,  vigilans  tantum  ut  omnia  « secundum 
ordinem  fiant  ». 

Conclusio.  1)  Divisioni  propositae  sub  n.  25,  substituatur  divisio  ex 
sacerdotio  Christi  desumpta  quale  participatur  hoc  sacerdotium  in  homine 
christiano,  et  textus  inde  recognoscatur;  2)  addatur  verbum  de  gratia  capitis 
Christi  ut  melius  appareat  influxus  universalis  Christi  in  Ecclesia  viventis  ad 
universum  mundum;  3)  non  mutentur  loci  ubi  potentia  per  ministerium 
exprimitur;  4)  non  deleatur  quae  dicuntur  de  charismatibus  in  Ecclesia. 

\_Adhaeserunt  etiam"]:  Em.mi  PP.  DD.  Feltin,  Gerlier,  Lefebvre,  Lienart; 
exc.mi  Ancel,  Atton,  Audrain,  Bannwarth,  Barthe,  Bezac,  Bontems,  Boudon, 
Brault,  Caillot,  Cazaux,  Chevalier,  Darmancier,  de  Bazelaire,  de  Cambourg, 
de  la  Brousse,  de  Milleville,  de  Provencheres,  Desmazieres,  Donze,  Dupont, 
Dupuy,  Elchinger,  Goupy,  Gouyon,  Guerry,  Guilhem,  Guyot,  Hermil, 
Jacquemin,  Jacquot,  Jenny,  Johan,  Julliard,  Kerautret,  Kerveadou,  Le  Bellec, 
Lebrun,  Le  Couedic,  Leuliet,  Louis,  Martin  Pierre,  Marty,  Maziers,  Michon, 
Mouisset,  Pailler,  Pierard,  Pioger,  Poirier,  Puech,  Rigaud,  Riobe,  Riopel, 
Rouge,  Rousseau,  Sauvage,  Schmitt,  Stourm,  Theas,  Urtasun,  Vial,  Villot, 
Vignancourt,  Vion,  Vuccino,  Weber. 

36 

Exc.mus  P.  D.  FORTINUS  GOMEZ  LEON 
Archiepiscopus  Antequerensis 

Pag.  6,  linn.  31  ss.,  definitio  laicorum  forte  exactior  haec  erit:  « Homines 
qui  baptismate  in  populum  Dei  cooptantur  ut  in  communi  christifidelium 
statu  Deo  serviant,  et  pro  sua  parte  missionem  populi  christiani  in  mundo 
exerceant,  etiam  per  actionem  religiosam,  quin  ad  ordinem  hierarchicum 
neque  ad  statum  religiosum  ab  Ecclesia  sancitum  pertineant  ». 

Ita  dicitur,  quia  baptizati  qui  de  facto  Deo  non  serviunt  neque  missio- 
nem exercent,  tamen  laici  sunt.  Immo,  ad  Ecclesiam  pertinet  et  laicus  dici 
potest  baptizatus  ille  indifferens  qui  Spiritu  Dei  non  vult  duci,  vel  concupi- 
scentiis saeculi  non  valide  opponitur.  Ideo  paragraphus  melius  finiret  sic: 
« Omnes  secundum  operationem  uniuscuiusque  membri  corpus  Ecclesiae 
coagmentare  debent,  donec  perveniat  ad  aetatem  plenitudinis  Christi...  » etc. 

Pag.  8,  lin.  7,  aptius  heic  addatur  subsequens  paragraphus  ita  leviter 
mutatus:  « Munus  Christi  igitur  sacerdotale...  mandatum  eius  novum  et  maxi- 
mum observent...  ». 

Eadem  pagina,  lin.  13,  loco  verbi  « fructum  » dicatur  « laudem  ». 

Ibidem,  in  lin.  22,  ubi  de  sensu  fidei,  ita  mutetur:  «...  sub  eius  assi- 
stentia inhaeret,  et  a magisterio  ducitur  ac  sustentatur  ut  credentes  active 
respondeant...  ». 

Pag.  9,  lin.  15,  post  verbum  deputantur  dicatur:  « ...  sed,  quia  ad  Eccle- 
siam Christi  pertinentes,  ut  pretiosissimam  actionem  ad  evangelizationem 
mundi  exerceant  ». 

Pag.  10,  lin.  7:  deleatur  vox  « fideles  » et  punctum  finale  ita  ut  simpli- 
citer phrasis  pergat:  «...  memores  tamen  sint  verborum  Domini:  « Red- 

dite  ergo,  etc.  ».  Cum  enim  tota  paragraphus  de  laicis  agat  qui  per  opera 
saecularia  seipsos  aliosque  sanctificare  debent,  melius  deleatur  vox  « fideles  », 
ne  videatur  de  aliis  esse  sermo. 

Pag.  10,  lin.  18,  ubi  dicitur:  « Sicut  enim  merito  probari  debet  indoles 
laica  terrenae  civitatis...  »,  vitetur  vox  « laica  » quia  in  quibusdam  linguis 
vernaculis  usu  venit  ad  indicandam  exclusionem  cuiusvis  religionis.  Melius 
diceretur:  « indoles  profana  »,  vel  « indoles  mere  temporalis  »,  aliave  simi- 
lis; eo  vel  magis  quod  praecise  infra  in  lin.  19  legatur  « infensus  laicismus  » 
seu  « saecularismus  ». 

37 

Exc.mus  P.  D.  MICHAEL  GONZI 
Archiepiscopus  Melitensis 

Sapientiae  ac  prudentiae  Patrum  liceat  mihi  subiicere  breves  quasdam 
animadversiones,  argumentum  de  Ecclesia  tangentes,  quod  n.  23,  cap.  III, 
nunc  examini  subiectum.  Sunt  sequentes: 

1.  Ipse  titulus  huius  paragraphi  quae  inscribitur:  « De  membrorum  in 
Ecclesia  aequalitate  et  inaequalitate  » multum  quidem  de  aequalitate , parum 
autem  de  inaequalitate  praesefert.  Notiones  et  definitiones,  quae  propriae 
sunt  iuris,  cum  moralibus  ac  mysticis  commisceri  videntur;  unde  trahitur 
conclusio:  « Una  est  ergo  totius  organici  Corporis  vocatio  ».  Verum  quidem, 
sed  tantum  mystice. 

2.  Quod  magis  apparet,  cum  sermo  fit  de  distinctione  inter  fideles  et 
hierarchiam,  ubi  plane  profitetur:  « Distinctio  enim  quam  ipse  Dominus 
inter  hierarchiam  et  populum  posuit,  simul  est  coniunctio...  » et  non  sine 
aliqua  contradictione,  saltem  verbali,  additur:  « Ecclesiae  praepositi  populo 
inserviant  »,  cum  praeesse  et  servire  simul  sint  inter  se  repugnantia  et  so- 
lummodo moraliter  vel  intentionaliter  coniungi  queant.  Et  si  S.  Augustinus 
citatus  valde  bene  dixit:  « Ubi  me  terret,  quod  vobis  sum,  ibi  me  conso- 
latur quod  vobiscum  sum  »,  addit  tamen  firmiter:  « Vobis  enim  sum  epi- 
scopus »,  id  est  inspector,  qui  praeest.  et  ducit  etiam  cum  servit. 

3.  Unde  mihi  videtur  non  bene  describi  in  schemate  distinctio  nec 
iuridica,  nec  moralis  inter  duos  status,  laicorum  nempe  et  clericorum.  Dum 
e contra  in  iure  ipsamet  sole  clarior  lucebat.  Perlegantur,  quaeso,  canones 
iuris  canonici:  can.  107:  « Ex  divina  institutione  sunt  in  Ecclesia  clerici 
a laicis  distincti,  licet  non  omnes  clerici  sint  divinae  institutionis...  »?  et 
can.  106:  « Qui  in  divinis  ministeriis  per  primam  tonsuram  saltem  man- 
cipati sunt,  clerici  dicuntur ».  Tandem  de  sacramento  Ordinis  incipiens 
tractare,  legislator  ait  in  can.  948:  « Ordo  ex  Christi  institutione  clericos 
a laicis  in  Ecclesia  distinguit  ad  fidelium  regimen  et  cultus  divini  ministe- 
rium ».  Ubi  innuitur  clericorum  et  laicorum  etiam  distinctio  munerum,  quae 
alibi  accurate  et  per  singula  describuntur.  Quae  omnia  et  singula  explanata 
iam  et  definita  fuere  a Patribus  Sacrosancti  Concilii  Tridentini  in  sessione  33, 
quatuor  ante  saecula  et  proprie  idibus  mensis  iunii  anno  1563. 

Conclusio.  Existimo  perinde  opportunum  esse  sequentia  prae  oculis 
ponere:  a)  per  baptismum  omnes  fideles  quotquot  sunt,  sive  laici,  sive 
clerici,  in  Ecclesia  aequaliter  fieri  filios  Dei  et  insimul  constituere  Corpus 
mysticum  Christi;  h)  clarissime  enuncianda  distinctio,  ex  iure  divino  proce- 
dens, clericos  inter  et  laicos,  ut  semper  Ecclesia  catholica  docuit  inde  ab 
initio;  c)  definitio  clara  et  inaequi vocabilis  status  clericorum  in  iure  ita  ut 
ex  principiis  hoc  loco  statutis,  erui  possit  ad  quae  officia  et  munera  aucto- 
ritas ecclesiastica  adhibere  eos  possit  vel  non. 

38 

Exc.mus  p.  d.  anastasius  granados  garcia 

Episcopus  tit.  Cidramensis,  aux.  Toletanus 

Quum  in  annunciato  capite  « de  populo  Dei  in  genere  » omnes  consi- 
derari debeant  qui  Christo  incorporantur,  huiusmodi  caput  ea  omriia  eaque 
sola  complecti  debet  quae  populum  Dei  qua  talem  respiciunt,  idque  sub 
aspectu  theologico.  Quod  ut  attingatur,  ita  procedendum  esse  censeo: 

1 . Christus  Dominus  Ecclesiam  suam  « acquisivit  sanguine  suo  » [Act. 
20,  28).  Ita  homines,  qui  « aliquando  non  populus,  nunc  vere  sunt  populus 
Dei  » ( 1 Petr.  2,  10). 

2.  Christus  autem  non  solum,  ut  bonus  pastor,  vitam  suam  dedit  pro 
ovibus  suis  {Io.  10,  11);  sed  etiam  vi  gratiae  capitalis  vitam  suam  dat  ovihus 
suis  (cf.  Io.  6,  57;  15,  1-8). 

3.  Ex  hac  vitae  communicatione  tam  arcta  oritur  coniunctio1  inter  Chri- 
stum et  populum  suum,  ut  a S.  Augustino  « res  grandis,  arcana  atque  divina  » 
dici  potuerit. 

Hac  arcta  coniunctione  Christus  non  tantum  « singula  membra  sibi 
adsimilata  vult,  — sic  ait  Pius  XII  in  Enc.  Litteris  Mystici  Corporis  Christi 
(n.  46)  — , sed  etiam  totum  Ecclesiae  Corpus  ». 

Qua  similitudine  obtenta,  mirum  non  est  eumdem  Summum  Pontificem 
sic  hortari:  « Assuescamus  necesse  est  in  Ecclesia  ipsum  Christum  videre. 
Christus  est  enim  qui  in  Ecclesia  sua  vivit  » {ib.  n.  92). 

4.  Hac  incorporatione  hominum  Christo  populus  vere  sanctus  ontolo- 
gice  efficitur,  « gens  sancta  »,  regale  sacerdotium,  regnum  Dei  in  terris. 

5.  Nec  solum:  siquidem  Christus,  qui  « solus  emoriens,  immensum 
redemptionis  thesaurum  Ecclesiae  suae,  nihil  ea  conferente,  dilargitus  est; 
ubi  de  eiusmodi  thesauro  distribuendo  agitur,  id  efficiendae  sanctitatis  opus 
non  modo  cum  intaminata  sua  Sponsa  communicat,  sed  ex  eius  etiam  opera 
vult  quodammodo  oriri  » {ib.  n.  43).  « Ex  uno  et  per  unum  salvamur  et 
salvamus  »,  aiebat  iam  Clemens  Alexandrinus  {Strom.  VII,  2).  En  populus 
Dei,  Ecclesia,  socius  Christi  in  applicanda  hominibus  per  saecula  redemptione. 

6.  Hic  vero  populus,  sanctus  et  instrumentaliter  sanctificans,  organice 
constituitur,  specificis  functionibus  vitalibus  ditatur,  propria  gratia  seu  cha- 
rismate vivificatis,  in  bonum  totius  Corporis. 

Ex  hac  « Spiritus  Christi  communicatione  efficitur,  ut,  cum  omnia  dona, 
virtutes  et  charismata,  quae  in  capite  excellenter,  uberrime  efficienterque 
insunt,  in  omnia  Ecclesiae  membra  deriventur,  et  in  iis  secundum  locum 
quem  in  mystici  Iesu  Christi  Corpore  occupant,  in  dies  perficiantur,  Ecclesia 
veluti  plenitudo  constituatur  et  complementum  redemptoris;  Christus  vero 
quoad  omnia  in  Ecclesia  quodammodo  adimpleatur  » ( ib . n.  78);  quae  doc- 
trina pulcherrime  a S.  Paulo  exprimitur  in  ep.  Eph.  4,  15-16:  « Veritatem 
autem  facientes  in  caritate  crescamus  in  illo  per  omnia,  qui  est  caput  Chri- 
stus, ex  quo  totum  corpus  compactum  et  connexum  per  omnem  iuncturam 
subministrationis,  secundum  operationem  in  mensuram  uniuscuiusque  mem- 
bri, augmentum  corporis  facit  in  aedificationem  sui  in  caritate  ». 

7.  His  syntethice  propositis,  aptior  locus  daretur  in  capite  pertractandi 
summatim  de  praecipuis  organis,  nimirum:  de  sacra  hierarchia,  ob  specialem 
nexum  cum  Christo  capite,  de  munere  ecclesiali  sacri  connubii,  de  efficacia 
ecclesiali  virginitatis  propter  Deum,  et  de  ceteris  gradibus,  officiis,  etc.  quae 
in  vita  populi  Dei  suum  momentum  servant,  testante  apostolo  in  1 Cor.  12. 

8.  Ex  hac  visione  Ecclesiae  Christi,  Sponsae  Christi,  populi  Dei,  Corporis 
Christi,  logicae  erui  possent  sequentia  consectaria:  a)  vocatio  omnium  mem- 
brorum populi  Dei  ad  sanctitatem  (cf.  Eph.  4,  24);  h)  obligatio  generalis  ad 
apostolatum.  « Nos  autem  omnes  — clamabat  Pius  XII  — Christo  in  saluti- 
fero hoc  opere  debemus  sociam  praestare  operam  » (ib.  n.  57);  c)  obligatio 
specifica  adimplendi  sincere  proprium  munus,  propriamque  missionem  « in 
aedificationem  corporis  Christi  » (Eph.  4,  12-3),  ut  mundo  manifestentur 
thesauri  absconditi  in  Ecclesia  a Christo,  eius  conditore,  « ut  innotescat... 
per  Ecclesiam  multiformis  sapientia  Dei  » (Eph.  3,  10). 

39 

Exc.mus  P.  D.  CAROLUS  P.  GRECO 
Episcopus  Alexandrinus 

Faveatis  ut  faciam  aliquas  animadversiones  circa  cap.  III  « de  laicis  ». 

1.  Una  tantum  vice  in  hoc  capitulo  Ecclesia  recte  appellatur  Corpus 
Christi  mysticum;  in  plurimis  locis  appellatur  simpliciter  Corpus  Christi. 
(Brevitatis  causa  omittam  locos  citatos). 

a)  In  par.  23,  lin.  14,  in  proferendo  textum  ex  Pontificali  Romano, 
dicitur:  « ex  multis,  et  alternae  dignitatis,  membris  unum  corpus  Christi 
efficitur  ». 

b)  Sub  par.  24,  lin.  39,  legitur:  « Cives  ...  ad  perpetuandum  saecu- 
lorum decursu,  corpus  Christi...  ». 

c)  In  par.  25,  linn.  37-39,  sunt  haec  verba:  « Ad  populum  Dei 
vocati  et  in  uno  corpore  Christi  sub  uno  capite  constituti...  ». 

d)  In  eadem  paragrapho,  pag.  9,  lin.  20,  legitur:  « Universos  tamen 
oportet  ad  augmentum  extensivum  et  intensivum  totius  corporis  Christi 
cooperari  ». 


ANIMADVERSIONES  SCRIPTAE  - CAP.  III  DE  ECCLESIA 


471 


e ) Demum  in  par.  27,  lin.  13,  dicitur:  « ...  ad  iugem  corporis  Christi 
aedificationem...  ». 

Mihi  videtur  quod  in  constitutionibus  tam  magni  momenti  istius  magnae 
Synodi  rectius  et  accuratius  diceretur,  quandocumque  est  sermo  de  Ecclesia, 
non  simpliciter  Corpus  Christi  sed  Corpus  Christi  mysticum , ad  tollendas 
confusiones  quae  in  hac  re  mentibus  fidelium  iam  exsistunt.  Multi  enim 
scriptores  et  orationes  confundunt  Corpus  Christi  verum,  reale,  physicum, 
natum  ex  Maria  Virgine,  passum,  mortuum,  resurrectum,  sedens  ad  dexteram 
Patris  ac  praesens  in  Sacra  Eucharistia,  cum  corpore  eius  mystico,  quod 
est  Ecclesia  ex  multis  membris  constituta.  Multi  libri  multaeque  scripturae 
in  periodicis  et  ephemeridibus  religiosis  adhibent  istas  similesque  locutiones: 
« Christus  est  Ecclesia  »,  vel  vice  versa,  « Ecclesia  est  Christus  »;  « Paroecia 
est  Christus  »,  vel  vice  versa  « Christus  est  paroecia  ».  Secundum  istos  qui 
incaute  et  inaccurate  scribunt  et  loquuntur  et  ita  confundunt  corpus  Christi 
verum  ac  praesens  in  SS.  Eucharistia,  cum  corpore  Christi  mystico,  id  est, 
Ecclesia,  conclusio  logica  sed  absurda  deduci  poterit  quod  quando  aliquis 
recipit  corpus  Christi  eucharisticum  totam  Ecclesiam  recipit.  Mihi  videtur 
illas  expressiones  non  esse  accuratas  ac  proinde  eas  esse  causas  confusionis  et 
erroris,  et  censeo  hoc  concilium  debere  errorum  ansam  tollere. 

Observavi  quod  Beat. mus  Pater,  Paulus  VI,  feliciter  regnans,  in  allocu- 
tionibus et  scriptis  semper  adhibet  nomen  completum  Corpus  Christi  mysti- 
cum quando  ad  Ecclesiam  refert.  Itemque  Patres  qui  in  hac  aula  de  Ecclesia 
uti  de  corpore  loquebantur  semper  adhibebant  vocem  Corpus  Christi  my- 
sticum. Exemplum  vicarii  Christi  et  Patrum  conciliarium  nobis  monstrat 
viam  rectam  quae  sequenda  est. 

2.  In  par.  25  optime  et  firmiter  inculcatur  obligatio  laicorum  partici- 
pandi in  missione  salvifica  Ecclesiae.  Operam  navare  pro  animabus  et  incre- 
mento Ecclesiae  non  est  mere  pium  exercitium  pro  devotulis  sed  est  obli- 
gatio et  onus  conscientiae  pro  omnibus  laicis.  Pag.  8,  lin.  38,  legitur: 
(Laici)  ...  «ut  viva  membra,  ad  Ecclesiae  incrementum  eiusque  iugem  sanc- 
tificationem, vires  suas  omnes  ...  conferre,  tenentur  ».  Pag.  9,  lin.  5,  dicitur: 
« Omnibus  igitur  fidelibus  onus  honorificum  incumbit  adlaborandi  ut  divinum 
salutis  propositum  ad  universos  homines,  omniumque  temporum  et  ubique 
terrarum  magis  applicetur  ». 

Experientia  duce,  dicendum  vero  est  quod  laici  generatim,  quia  habent 
firmam  fidem  et  amorem  ardentem  erga  Christum  et  Ecclesiam  — et  permulti 
isti  inveniuntur  ubique  fere  terrarum  praesertim  ubi  cohortationem  et  sti- 
mulum recipiunt  a ducibus  in  Ecclesia  — libenter,  imo  libentissime,  se  mon- 
strant ad  participationem  in  Ecclesiae  operibus.  Mirum  est  quae  et  quanta 
laici  possint  facere  et  de  facto  faciant  pro  Ecclesia  sub  regimine  auctoritatis 
ecclesiasticae,  quando  dantur  opportunitates. 

Attamen  saepe  accidit  quod  laici,  varias  ob  rationes,  impediuntur  quin 
munera  sua  propria  laicorum  in  Ecclesia  perficiant.  Multi  sunt  in  Ecclesia 
regentes  qui  timent  laicos  quasi  isti  vellent  regere  Ecclesiam  aut  doctrinam 

falsam  docerent.  Ni  fallor,  haereses  in  Ecclesia  nunquam  a laicis  inceptae 
sunt  et  raro  christifideles  gubernium  Ecclesiae  sumere  conati  sunt.  Optime 
deinde  mihi  videtur  constitutionem  huius  capituli  (pag.  9,  lin.  8)  postquam 
decernit  obligationem  et  onus,  affirmare  ius  laicorum  cooperandi  in  religionis 
operibus,  his  verbis:  « Ius  proinde  iidem  (laici)  habent,  ut  pro  suis  viribus, 
opus  salutare  Ecclesiae  etiam  operose,  suo  modo,  participent  ». 

Itaque  ius  eorum  pro  Ecclesia  operandi  non  est  eis  denegandum.  E con- 
tra pro  hoc  laicorum  iure  propugnare  debemus  eadem  vi  qua  eorum  obliga- 
tionem et  onus  adlaborandi  pro  Ecclesia  proclamamus,  secundum  spiritum 
Pii  Papae  XI,  qui  descripsit  Actionem  Catholicam  uti  participationem  laicorum 
in  operibus  hierarchiae;  et  Pii  Papae  XII,  qui  dixit:  « Qui  amat  Christum 
Dominum  et  proximum  non  potest  non  esse  apostolus  »;  et  Ioannis  Pa- 
pae XXIII,  qui  scripsit  in  epistola  ad  hierarchiam  Civitatum  Foederatarum 
Americae  Septemtrionalis:  « Munus  docendi  doctrinam  christianam  a fideli- 
bus praesertim  organizatis  in  praeclara  illa  Confraternitate  Doctrinae  Chri- 
stianae est  forma  apostolatus  laicorum  maxime  necessaria  et  pretiosissima  ». 

Rationes  datae  in  constitutione  pro  obligatione  et  onere  necnon  iure 
laicorum  non  coordinantur  sed  dispersae  sunt  et  non  facile  inveniuntur  in 
capitulo.  Meo  humili  iudicio,  clarius  et  fortius  esset  si  diceretur  hanc  obliga- 
tionem et  ius  laicorum  fundari  quatuor  praesertim  rationibus: 

a)  Laici  sunt  membra  Corporis  Christi  mystici.  Ut  membra  Corporis 
Christi  mystici  debent  adjumentum  praebere  eadem  ratione  qua  membra 
corporis  humani  adiumentum  ei  praebere  debent  ad  vitam,  incrementum 
vigoremque  totius  corporis  sustentanda. 

h)  Laici  evehuntur  ad  sacerdotium  regale  et  universale  per  regene- 
rationem baptismi  et  Spiritus  Sancti  unctionem,  uti  dicitur  in  par.  24,  lin.  5. 
Dum  sacerdotes  ministeriales  et  sacramentales  debent  offerre  Deo  sacrifi- 
cium illibatum  Corporis  et  Sanguinis  Christi,  et  serosos  cum  illo,  laici  uti 
membra  sacerdotii  illius  universalis  tenentur  offerre  Deo  universa  quae  pos- 
sident, i.  e.,  seipsos,  sua  talenta,  suas  dotes,  suas  opes,  suum  servitium 
totale  secundum  proprium  posse  in  omnibus  Ecclesiae  operibus,  in  coopera- 
tione cum  episcopis  et  presbyteris  ac  sub  eorum  regimine. 

c ) Ecclesia  maxime  indiset  laicorum  auxilio.  Cum  numerus  fidelium 
de  die  in  diem  crescat,  et  cum  e contra  numerus  sacerdotum,  sororum  et 
fratrum,  comparatus  et  incrementum  fidelium,  fere  ubique  terrarum  decre- 
scat et  cum  insuper  problemata  Ecclesiae  omnimode  multiplicentur,  Ecclesia 
maxime  eget  adiutorio  laicorum.  Ecclesia  praesertim  hodie  est  sicut  mater 
quae  magno  periculo  vel  magna  egestate  versatur  et  ad  filios  enixe  clamat  ut 
illi  eam  adiuvent. 

d)  Christifideles  per  opera  omnia  quae  directe  ad  Deum,  Ecclesiam 
animasque  salvandas  diriguntur,  etiamque  per  opera  saecularia  quae  amore 
Dei  perficiuntur,  seipsos  aliosque  sanctificant,  ita  ut  mundus  Spiritu  Christi 
imbuatur,  atque  in  iustitia  et  pace  finem  suum  attingat.  In  quo1  officio  uni- 
versaliter adimplendo  laici  principem  locum  tenent  (pag.  9,  linn.  37  ss.,  n.  25). 

Dicitur  hoc  esse  saeculum  aureum  pro  laicis  in  Ecclesia.  Potius  dicendum 
est  hoc  esse  saeculum  aureum  — imo  millenium  — pro  Ecclesia , si  adhibet 
laicos  in  omnibus  suis  operibus,  secundum  posse  et  velle  laicorum. 

40 

Exc.mus  P.  D.  AEMILIUS  GUANO 
Episcopus  Liburnensis 

1.  In  textu  « de  populo  Dei  » non  semper  clarum  est  utrum  agatur,  cum 
hoc  vocabulum  adhibetur,  de  iis  qui  ad  hierarchiam  non  pertinent  (cf.  pag.  6, 
linn.  17-21),  an  de  tota  Ecclesia,  hierarchiam  includente  (cf.  pag.  7,  linn.  6- 
13).  Nec  pulcherrimus  textus  S.  Augustini  (cf.  pag.  6,  linn.  27-30)  difficul- 
tatem eliminat. 

Mihi  videtur  univoce  de  populo  Dei  loquendum  esse,  quatenus  universos 
christifideles,  cum  suis  diversis  mansionibus,  complectitur. 

2.  Quando  autem  transitus  fit  ad  tractationem  de  populo  Dei  (a  cap.  I 
ad  cap.  II)  clare  exponenda  est  habitudo  inter  imaginem  « Corporis  my- 
stici » antea  adhibitam  et  hanc  aliam  loquendi  rationem.  Clarum  esse  debet 
semper  de  una  eademque  Ecclesia  agi,  sed  nunc  locutionem  « populus  Dei  » 
praeferri  ut  melius  explicentur  quae  ad  eius  compositionem  et  vitam  pertinent. 

3.  Ne  tractatio  de  populo  Dei  sit  nimis  generica  et  quasi  evanescens, 
nonnulla  inserenda  essent,  quae  in  sequentibus  proponuntur. 

4.  Quomodo  populus  Dei  et  Corpus  Christi  constituatur  ut  non  « massa  » 
sit,  ut  aiunt,  sed  vere  populus. 

a)  Unumquodque  membrum  populi  Dei  et  Corporis  Christi,  unus- 
quisque scilicet  christifidelis,  ab  eo  qui  recentissime  in  populum  ingressus 
est  usque  ad  Summum  Pontificem,  ad  sanctitatem  et  ad  servitium  Dei  in 
Ecclesia  vocatur,  praeditus  propria  christiana  incommunicabili  et  insubstitui- 
bili  personalitate  et  responsabilitate,  et  sua,  ut  ita  dicam,  physiognomia, 
unusquisque  suum  donum  habens. 

Quapropter,  christianus  quivis,  sive  pontifex  vel  sacerdos,  sive  religiosus, 
sive  laicus,  nullo  excepto,  est  in  Ecclesia  discipulus  Christi,  ius  habet  ut  sibi 
praestentur  media  ad  veritatem  et  sanctitatem  attingendam;  scienter  et  libe- 
re, quantum  possibilitas  sinit,  ab  Ecclesia  humiliter  et  gaudenter  recipit 
veritatem  Christi  et  donum  gratiae,  ut  possit  magis  magisque  laudem  Deo 
dare,  operi  apostolico  Ecclesiae  participare,  et  sic  Ecclesiam  exprimere  et 
mundo  manifestare. 

Unusquisque,  scienter  et  libere,  quantum  possibilitas  sinit,  ad  Ecclesiae 
vitam  et  ad  aedificationem  Corporis  Christi  contribuit  per  dona  sive  natu- 
ralia sive  supernaturalia,  quae  ipsi  Deus  largitus  est.  Unde,  quamvis  Ecclesia 
ex  una  parte  nullo  ex  hominibus  indigeat,  alia  ex  parte  omnibus  indiget  quos 
Deus  ad  ipsam  pertinentes  aeterno  suo  consilio  voluit. 

b)  Nullus  autem  christifidelis,  neque  si  sit  eremita,  potest  seiunctus 


474 


ACTA  CONC.  VATICANI  II  - PERIODUS  II 


ab  aliis  christianis  manere  et  vivere  in  sola  personali  relatione  ad  Christum; 
omnes,  in  unum  populum  Dei,  in  unum  Corpus  Christi  confluunt:  non 
solum,  sicuti  in  schemate  dicitur,  omnes  in  Ecclesia  eadem  dignitate  filio- 
rum Dei  pollent,  communem  originem  a Deo  patre  ducunt,  ad  communem 
finem  qui  est  Deus  tendunt,  eadem  fide,  spe,  caritate,  vivunt;  sed  omnes 
sunt  invicem  solidales,  invicem  membra,  omnes  scienter  et  libere  iisdem 
bonis  caelestibus  communicant,  omnes  coadunantur  et  mutuo  complentur 
in  oratione  Dei,  in  operibus  Ecclesiae,  in  mysterio  celebrando  eucharistico. 

Tali  modo,  in  quantum  reapse  adest  participatio  ad  vitam  Christi,  singu- 
lorum sensus  fidei  et  singulorum  caritas  coalescit  in  consensum  fidei  et 
amoris  universi  populi  christiani. 

c ) Populus  autem  Dei  universus  organice  constat  diversis  communi- 
tatibus (ut  iam  Pater  Fiordelli  recoluit),  ex  quibus  praesertim  memorandae 
sunt:  singulae  Ecclesiae  dioecesanae  circa  suum  pastorem  de  facto  in  paroe- 
cias articulatae;  singulae  christianae  familiae. 

Quae  item  familiae  et  praesertim  dioeceses,  sicuti  singuli  christifideles, 
invicem  solidales  sunt,  mutuo  complentur  et  uniuntur  in  unico  Corpore 
Christi. 

d)  Inter  christianos  autem  condiciones  differentes  distinguendae  sunt: 
plurimi  a Deo  vocantur  ut  Ipsi  et  fratribus  serviant  in  communi  statu  Chri- 
stianorum, plerumque  in  mediis  temporibus  negotiis  et  ambitibus  operantes 
et  degentes  (qui  passim  laici  appellantur);  quidam  a Deo  vocantur  ut  per 
quandam  « religiosam  »,  ut  aiunt,  oblationem  magis  directe  in  servitium 
Ecclesiae,  sive  per  orationem  sive  per  operas,  addicantur  (qui  « religiosi  » 
appellantur);  sunt  demum  qui,  sacram  hierarchiam  constituentes,  vocantur, 
et  per  ordinem  sacrum  consecrantur  et  deputantur,  ut  munus  sacerdotii 
ministerialis  in  Ecclesia  exerceant,  potestatibus  propriis  exclusive  praediti, 
circa  Corpus  mysticum  et  circa  Corpus  eucharisticum  Christi  (cf.  eorum 
munus  docendi,  regendi,  sanctificandi,  orandi,  eucharisticum  sacrificium  cele- 
brandi), compagem  Ecclesiae  in  sua  unitate  et  articulatione  constituentes. 

Circa  quam  tripartitionem  notare  velim  ipsam  non  esse  adaequatam, 
quasi  ageretur  de  tribus  speciebus  unius  generis;  sed  potius  ipsam  inter  alia 
plurima  signum  esse  complexitatis  et  profunditatis  vitae  et  realitatis  Ecclesiae, 
quae  non  sinit  se  facile  concludi  in  schematibus  rationis  humanae.  Praeterea 
hoc  quoque  in  mente  habeatur,  quomodo  scii,  etiam  hae  tres  condiciones 
vitae  christianae  mutuo  necessario  connectantur  ad  efformandam  plenitudi- 
nem vitae  Ecclesiae  ipsius  et  ad  eius  missionem  explendam. 

Quoad  laicos  autem  videtur  magnam  attentionem  ponendam  esse  ut 
clare  appareat  non  esse  intentionem  Concilii  praecisam  definitionem  laico- 
rum  vel  laicatus  dandi;  videtur  enim  adhuc  non  adesse  de  hoc  communem 
doctrinam,  praesertim  si  de  vocatione  ad  temporalia  quoad  laicos  loquitur; 
adsunt  enim  plures  difficultates:  plurima  opera  temporalia  etiam  per  reli- 
giosos, per  sacerdotes  exerceri  possunt,  vel  per  diaconos  stabiliter  institutos; 
laici  ipsi  possunt  ad  vitam  vocari  quae  magis  directe  ordinatur  ad  Regnum 

Dei,  puta  eos  qui  in  servitio  permanenti  operibus  Ecclesiae  addicti  sunt  vel 
sacristas. 

De  facto  tamen  vita  laicorum  hanc  notam  characteristicam  generatim 
habet,  ut,  vocatione  sua,  negotiis  temporalibus  vacent  et  in  ambitibus  ordinis 
temporalis  vivant. 

Aliud  schema  in  praesto  est  in  quo  de  participatione  laicorum  ad  apo- 
stolatum  Ecclesiae  agitur.  In  praesenti  autem  schemate  aliquid  dicendum 
videtur  in  genere  de  collaboratione  eorum  qui  negotiis  temporalibus  ope- 
rantur ad  totam  vitam  Ecclesiae  (nempe  ad  actionem  liturgicam,  ad  munus 
evangelizandi,  ad  actionem  caritativam,  ad  vitam  administrativam,  ut  in 
nota  22  prioris  schematis  de  apostolatu  laicorum  innuebatur);  iam  enim 
magis  magisque  patet  non  solummodo  loquendum  esse  de  parte  quam  laici 
habent  in  apostolatu  Ecclesiae  sed,  ampliori  visione,  de  eorum  activa  parti- 
cipatione, per  id  quod  eis  proprium  est,  ad  totam  vitam  populi  Dei. 

5.  Ut  melius  conceptus  populi  Dei  attingatur  videtur  circa  ea  quae 
sequentur  brevem  saltem  mentionem  faciendam,  nisi  de  his  in  cap.  II  iam 
loqui  praeferatur. 

a)  De  sanctitate  Ecclesiae  et  christifidelium  (eorum  sanctitas  ontolo- 
gica,  ut  ita  dicam,  et  eorum  vocatio  ad  plenitudinem  amoris);  non  clare 
apparet  nexus  c.  VI  (de  vocatione  ad  sanctitatem)  in  toto  schemate; 

b)  de  sacerdotio  universali:  magna  saltem  pars  eorum  quae  n.  24  de 
sacerdotio  scilicet  universali  dicuntur,  non  tam  de  laicis  quam  de  Ecclesia 
et  christifidelibus  in  genere  dicenda  sunt; 

c ) de  apostolatu  Ecclesiae  et  de  suo  obiecto,  etiam  circa  res  tempo- 
rales: quomodo  omnes,  unusquisque  suo  modo  proprio,  sive  hierarchia, 
sive  religiosi,  sive  laici  concurrant  in  unum  eundemque  apostolatum  unius 
Ecclesiae. 

41 

Exc.mus  P.  D.  HENRICUS  GUFFLET 
Episcopus  tit.  Calamensis,  eoad,  c.i.s.  Lemovicensis 

In  schemate  de  Ecclesia  ubi  « de  laicis  » tractatur,  nomine  « filii  Dei  » 
decorantur,  sed  quasi  per  transennam.  Pag.  quoque  6,  linn.  31  ss.,  in  illa 
definitione  descriptiva  laicatus,  nec  ulla  mentio  filiationis  divinae  traditur. 

Attamen  talis  gratia  filiationis  divinae  ad  similitudinem  Filiationis  aeter- 
nae Christi,  est  ratio  ultima  praedestinationis  nostrae,  secundum  verba 
S.  Pauli  ad  Romanos:  « Praedestinavit  nos  conformes  fieri  imaginis  Filii 
sui  » (8,  29).  In  hac  enim  dignitate  invenitur  qualitas  et  quasi  forma  consti- 
tutiva laicatus.  S.  Athanasio  affirmante:  « Filii  sumus  in  Filio  Dei  ». 

Omnia  in  laicatu  ab  illo  titulo:  « Filius  Dei  » per  gratiam,  plane  expli- 
cantur, nempe:  et  intimior  eius  amicitia  cum  SS.  Trinitate  ex  baptismo  orta 
et  Ecclesiae  incorporatio  atque  iura  ad  caelestem  hereditatem  « heres  Dei, 
coheredes  autem  Christi  ».  Ab  illa  divina  filiatione  « sacerdotium  regale  » 
populi  Dei  quo  insignitur,  dimanat,  et  ab  illa  eadem  gratia  obligationes 

oneraque  laicorum,  ut  testificatio  vitae  christianae  inserviens  mundo,  missio 
eius  apostolica  pro  omnibus  hominibus,  sine  consideratione  eorum  inaequa- 
litatis nationis  et  conditionis  socialis. 

A filiatione  ergo  omnia  procul  dubio  promanare  affirmatur  tum  quae  ad 
sanctitatem,  quam  ea  quae  ad  divinum  cultum  spectant,  cum  laicus,  per 
baptismum,  Christo  incorporatur,  — « christianus,  alter  Christus  » — et 
ut  talis  participans  triplicis  illae  dignitatis  Christi,  qui  Propheta,  Sacerdos  et 
Rex  est  constitutus;  et  inde  participans  etiam,  cum  ipso  et  in  ipso,  muneris 
evangelizandi  mundum,  profitendi  fidem  eius  per  cultum,  necnon  aedificandi 
Ecclesiam,  non  tantum  in  re  temporali,  verum  etiam  in  spirituali,  sub  hie- 
rarchiae  tamen  principatu. 

Unde  instantissime  postulo  ut  in  definitione  laicatus,  tam  insignis  gratia 
filiationis  divinae,  in  plena  luce  et  tamquam  fundamentum  huius  capitis 
inseratur,  cum  sit  radix  et  fons  omnium  qualitatum  coetus  laicorum  in 
Ecclesia. 

Exc.mus  P.  D.  ALOISIUS  GUfZAR  BARRAGAN 
Episcopus  Saltillensis 

Loqui  intendo  de  cap.  III  schematis  de  Ecclesia,  praecipue  circa  n.  23: 
« De  membrorum  in  Ecclesia  Christi  aequalitate  et  inaequalitate  ». 

Pluries  in  hac  aula,  loquentes,  non  tantum  circa  hoc  cap.  III  schematis 
de  Ecclesia , sed  etiam  circa  alia  duo  iam  tractata,  maiorem  precisionem  et 
claritatem  petierunt  in  declaranda  constitutione  Corporis  Ecclesiae,  ita  ut 
organica  structura  qua  Ecclesia  dotata  est  a Christo  conditore,  plene  manife- 
stetur indeque  clarius  appareant,  tam  iura  et  officia  membrorum  quae  ipsam 
constituunt  quam  eorum  mutuae  relationes. 

Schema  nostrum,  se  referens  ad  universale  sacerdotium  fidelium,  sub 
n,  24,  linn.  22-23,  hanc  sententiam  Divi  Thomae  opportunissime  tradit: 
« Indoles  sacra  et  organice  exstructa  communitatis  sacerdotalis  in  sacra- 
mentis innititur  et  per  ea  ad  actum  deducitur  ».  Explicatio  tamen  quam 
proponit  revera  non  satis  placet,  nam  videtur  incompleta  et  aliqua  obscuri- 
tate laborat. 

Nemini  latet  quod  notio  clara  et  praecisa  organicae  constitutionis  Eccle- 
siae, ex  ipsa  Christi  institutione  desumenda  est:  quod  autem  Christus  insti- 
tuit ad  organice  constituendam  Ecclesiam,  sunt  sacramenta:  non  quidem 
omnia  sacramenta,  sed  tantum  baptismum,  confirmatio  et  Ordo;  (hic  ultimus 
in  tribus  gradibus  divinitus  institutis):  illa  nempe  sacramenta  quae  hominem 
supernaturaliter  disponunt,  perpetuo  charactere  signant  eum  formaliter  depu- 
tando ad  diversa  munia  in  Ecclesiae  corpore  vel  corpore  Christi  mystico 
exercenda,  ita  ut,  intra  miram  unius  corporis  unitatem,  per  diversa  sacra- 
menta recepta,  obtineatur  diversificatio  membrorum,  iuxta  varietatem  func- 
tionum quas  vita  Ecclesiae  requirit. 

Iuvat  hic  afferre  sententiam  illam  tam  sensu  plenam  doctoris  gentium 
(Coi.  1,  18-19),  ubi  loquens  de  Christo  ait:  « Et  Ipse  est  caput  corporis 
Ecclesiae,  qui  est  principium  ...  ut  sit  in  omnibus  Ipse  primatum  tenens, 
quia  in  Ipso  complacuit  omnem  plenitudinem  inhabitare  ». 

Christus  igitur,  in  quo  omnis  plenitudo  inhabitat,  est  principium  et  est 
caput  corporis  Ecclesiae,  et  « de  eius  plenitudine  nos  omnes  accepimus,  ut 
testatur  loannes  ( 1 Io.  3,  1). 

Quomodo  autem  de  hac  plenitudine  participamus?  Respondendum  est: 
fundamentaliter  et  essentialiter,  per  illa  tria  sacramenta,  et  quidem  in  aedi- 
ficationem Corporis  Christi: 

Per  baptismum  nempe,  Ecclesiam  Christi  ingredimur  et  eius  membra 
efficimur  et  fidem  christianam  profiteri  debemus. 

Per  Confirmationem  christianus  plene  perficitur  et  roboratur,  constituitur 
quasi  miles  Christi  eiusque  fidem  defendere  et  diffundere  tenetur. 

Per  diaconatum,  presbyteratum  et  episcopatum,  ad  quos  diversos  gradus 
sacri  Ordinis  nova  et  diversa  iura  et  officia  adiunguntur,  completur  organica 
structura  Corporis  Ecclesiae. 

Notabilem  lucem  profert  adnotare  quod  in  his  tribus  sacramentis,  incluso 
unoquoque  gradu  sacri  ordinis,  et  in  Illis  tantum , Spiritus  Sanctus  traditur 
illo  gradu  et  modo  quo  fidelis  sacramentum  recipiens  destinatur  in  aedifica- 
tionem Corporis  Christi. 

Sane,  datur  in  baptismate,  iuxta  verba  Christi:  « Nisi  quis  renatus  fuerit 
ex  aqua  et  Spiritu  Sancto,  non  potest  introire  in  regnum  Dei  » (Io.  3,  5). 
Datur  in  Confirmatione:  « Et  imponebant  manus  super  illos  et  accipiebant 
Spiritum  Sanctum»  (Act.  8,  17);  constat  etiam  ex  liturgia  Confirmationis: 
« Deus  qui  apostolis  tuis  Sanctum  dedisti  Spiritum  et  per  eos  eorumque 
successores  ceteris  fidelibus  tradendum  esse  voluisti  ». 

Datur  in  diaconatu,  quasi  ad  praeparandum  candidatum  ad  sacerdotium: 
« Accipe  Spiritum  S.  ad  robur  et  ad  resistendum  diabolo  et  tentationibus 
eius  » (ex  liturgia  huius  ordinis). 

Datur  in  ordinatione  sacerdotis:  « Accipe  Spiritum  S.;  quibus  remiseris 
peccata,  remittuntur  eis;  quibus  retinueris  retenta  sunt  » (ex  liturgia  huius 
ordinis). 

Traditur  denique  episcopo  et  quidem  ab  unoquoque  trium  co-consecran- 
tium,  ut  eius  officium  debite  adimplere  valeat. 

Haec  igitur  sacramenta  (et  non  alia),  per  indelebilem  characterem  quem 
imprimunt  et  per  Spiritum  Sanctum  quod  in  ipsis  diversimode  traditur, 
fidelibus  tribuunt  diversa  iura  eosque  deputant  ad  diversa  officia  et  sic  con- 
stituitur Christi  mystici  et  Ecclesiae  corpus. 

Quaeretur  fortassis:  quid  dicendum  circa  hanc  quaestionem  de  aliis 
sacramentis?...  Quid  de  minoribus  ordinibus  et  statibus  perfectionis  sive 
hominum  sive  mulierum? 

Respondeo  ad  1.:  alia  sacramenta  sunt  certe  magnae  et  pretiosissimae 
Christi  institutiones  vel  necessariae  vel  mirae  utilitatis  pro  fidelibus  et  pro 

Ecclesia,  quae  tamen  non  pertinent  ad  organicam  constitutionem  corporis 
Ecclesiae,  sed  ad  restituendam  et  augendam  vitam  spiritualem  et  gratiam 
membrorum  et  ad  dignificationem  et  sanctificationem  christiani  coniugii  et 
familiae. 

Ad  2.  et  3.:  tum  minores  ordines,  tum  status  perfectionis  sive  hominum 
sive  mulierum  non  sunt  de  institutione  divina,  ideoque  nullatenus  pertinere 
possunt  ad  Ecclesiae  fundamentalem  et  essentialem  structuram,  sed  potius 
constituunt  eius  perfectiva  complementa,  quod  ex  iam  dictis  patet. 

Propositio-,  ut  haec  doctrina,  ex  Sacra  Scriptura  et  ex  saeculari  et  univer- 
sali Ecclesiae  praxi  desumpta,  inseratur  in  definitiva  praesentatione  materiae 
quae  sub  n.  23-24  huius  schematis  tractatur,  ita  ut  organica  constitutio 
Christi  Corporis  et  eius  Ecclesiae  desiderata  praecisione  et  claritate  omnibus 
appareat. 

43 

Exc.mus  P.  D.  PAULUS  GURPIDE  BEOPE 

Episcopus  Elaviobrigensis 

Cap.  III  in  genere  optimum  nobis  videtur  et  propter  doctrinam  nitide 
et  bonis  argumentis  expositam  de  omnibus  his  quae  ad  existentiam,  naturam, 
excellentiam,  extensionem  et  officia  apostolatus  laicalis  referuntur  et  propter 
submissionem  et  reverentiam  quae  omnibus  apostolis  laicis  respectu  hierar- 
chiae  sunt  exigenda. 

Tamen  aliqua  particularia  notanda  iudicamus.  Unde  caput  propositum 
placet  iuxta  modum  vel  placet  prae  oculis  habitis  sequentibus  emendatio- 
nibus. 

1.  In  introductione  dicendum  videtur  « In  communitatem  vitae,  cari- 
tatis et  pacis  » sub  vinculo  oboedientiae.  Vincula  enim  quibus  populus  Dei 
Christo  Domino  devincitur  non  sunt  solum  moralia,  sed  etiam  physica  vitae 
participatio  datur.  Sic  ab  aliis  societatibus  haec  divina  societas  distinguitur 
prout  invocando  doctrinam  S.  Pauli  et  Ioannis  docet  Pius  XII  in  Encyclica 
Mystici  Corporis  Christi. 

Videtur  etiam  cooperatio  populi  Dei  oriri  ex  ipsa  insertione  in  Corpus 
Christi,  in  quo  membra  crescere  debent  in  mensuram  plenitudinis  aetatis 
Christi  sub  ductu  capitis  per  iuncturas  subministrationis. 

2.  In  pag.  6,  linn.  31-35.  Definitio  laicorum  non  videtur  perspicua 
omnino,  cum  fere  etiam  fratribus  separatis  applicari  possit,  etsi  mens  clara 
sit  ex  contextu.  Proinde  laici  in  Ecclesia  catholica  clarior  conceptus  deside- 
ratur. 

In  pag.  7,  n.  24.  Ampla  expositio  sacerdotii  Christi  Domini  esset 
facienda  ut  sacerdotium  membrorum  universorum  ex  diversa  participatione 
huius  divini  sacerdotii  appareret  ut  sic  unio  doctrinae  patefieri  posset.  Chri- 
stus Dominus  sacerdotium  suum  aeternum  Ecclesiae  communicat  ut  in  tem- 
pore illud  exerceat.  Christus  Dominus  per  Ecclesiam  quam  quasi  instru- 

mentum  coniunctum  suae  divinitati  assumit,  eadem  opera  facit  quae  persona 
divina  per  sacram  humanitatem  a se  assumptam  faciebat.  Gestus,  actiones 
Christi  continuantur  in  Ecclesia  ad  salutem  animarum,  opus  redemptionis 
semel  peractum  in  cruce  continuatur  in  Ecclesia  per  ministros  Christi.  Fideles 
de  hoc  sacerdotio  etsi  non  ministeriali  participant  per  baptismum,  confirma- 
tionem et  sacram  Eucharistiam. 

3.  In  pag.  8,  linn.  15-16.  Sensus  fidei  per  Spiritum  Sanctum  qui  est 
veluti  anima  Ecclesiae,  omnibus  datur.  Potest  comparari  conscientiae.  Eccle- 
sia habet  conscientiam  veritatum  et  haec  conscientia  plura  elementa  quam 
scientia  ipsa  habet.  Sic  populus  Dei  et  Christi  fideles  habent  conscientiam 
alicuius  veritatis  cuius  enucleatio  scientifica  ipsis  non  patet.  Sic  v.  g.  in  casu 
Immaculatae  Conceptionis.  Hierarchia  quae  a Spiritu  Sancto  ducitur  habet 
scientiam  et  ipsi  competit  plena  directio  conscientiae  Ecclesiae,  quam  et  ipsa 
habet  utpote  ab  eodem  Spiritu  Sancto  mota. 

Nam,  ni  fallor  subiectum  traditionis  non  identificatur  simpliciter  cum 
magisterio.  Tota  enim  Ecclesia  credens  non  solum  est  passiva  sed  etiam 
activa  in  tradendo  deposito  fidei,  utique  nunquam  sine  magisterio  ecclesia- 
stico. Fideles  enim  non  tantum  a magisterio  accipiunt,  sed  etiam  datur  in- 
fluxus positivus  fidei  totius  populi  Dei  in  magisterium.  Hic  influxus  non 
est  auctoritativus  ut  patet,  sed  nihilominus  est  valde  realis,  ut  monstratur 
in  toto  decursu  historiae  Ecclesiae.  Hic  est  sensus  charismatum,  donorum 
nempe  Spiritus,  quae  multis  fidelibus  conceduntur  in  bonum  Ecclesiae,  quod 
bonum  est  in  primis  bonum  fidei. 

4.  Pag.  8,  lin.  25.  Ex  antea  dictis  insistendum  et  amplificandum  est 
quod  charismata  ab  apostolo  Paulo  in  1 Cor.  12-13-14  enumerata,  in  Ecclesia 
existere  semper  et  majori  abundantia  quam  saepe  vulgo  creditur.  Anima 
non  potest  non  seipsam  manifestare.  Sanctitas  Ecclesiae  in  his  charisma- 
tibus etiam  apparet.  In  quacumque  canonizatione  et  beatificatione  nobis 
manifestantur  sed  in  aliis  non  paucis  qui  ad  altare  non  ascendent,  existunt. 
Rectoribus  Ecclesiae  competit  et  eorum  genuitatem  approbare  et  dirigere. 

5.  In  pag.  10,  lin.  5.  Distinguitur  opus  profanum  ab  opere  religioso 
sed  tamen  separari  non  debent.  Nam  possumus  hic  applicare  dictum  Domini: 
Homo  non  separet  quod  Deus  coniunxit. 

Nec  agitur  solum  de  fine  operantis  ex  intentione  etc.,  sed  de  fine  ipsius 
operis  quod  profanum  dicimus.  Omnia  in  Christum  a Patre  ordinata  sunt 
et  omnia  constant  in  Christo.  Redemptio,  ut  innuit  divus  Paulus,  etiam 
cosmica  est  ita  ut  creata  dolores  sentiant  partus,  ex  violentia  a peccatoribus 
illata.  Tota  enim  creatio  aliqualiter  Christo  Domino  incorporatur  per  sacram 
eius  humanitatem.  Ordinatio  obiectiva  a Deo  datur  etiam  rebus  profanis. 
Sic  v.  g.  labor  profanus  hominum  maxime  in  nostra  societate.  Labor  in 
genere  ordinatur  ad  bonum  proximi  ut  videre  est  in  tot  laboribus,  quae 
non  fiunt  ad  bonum  laborantis  sed  aliorum  et  quidem  obiective  non  ex 
intentione  subiectiva  opificis.  Ut  par  est,  ipsi  opifices  suum  fructum  subiec- 
tivum  obtinent  qui  plerumque  in  salario  consistit. 

Haec  ordinatio  divina  efficax  est.  Sed  exigit  et  jnbet  Deus  ut  haec  ordi- 
natio obiectiva  operis  assumatur  in  superiorem  ordinem  caritatis  ab  ipso 
opifice  faciendam.  Posuit  Creator  viam  naturalem  quam  persequendo  homo 
assumat  opus  in  ordinem  supernaturalem  ad  quem  elevatus  est  in  praesenti 
oeconomia.  Habet  opus  fere  omne  profanum  ordinationem  obiectivam  in 
caritatem,  quam  homo  perficere  tenetur. 

Sic  labor  extollitur  et  honoratur  juxta  Dei  voluntatem  nec  pervertitur 
ut  fit  a materialistis,  qui  laborem  extollunt  sed  sine  Deo,  nec  divina  ordi- 
natione. Sic  sensus  pastoralis  fulgeret  et  idea  sublimis  quam  Ecclesia  de 
humano  labore  habet,  pretium  et  honorem  humano  labori  daret.  Christus 
Dominus  et  B.  Virgo  et  eius  sponsus  S.  Ioseph,  exemplaria  imitanda  sunt. 

6.  De  vita  salutifera  et  apostolica  laicorum.  Sub  n.  25,  littera  c,  pag.  10, 
lin.  11  ubi  dicitur:  « Infaustae  separationi  ».  Verbum  infaustae  nimis  durum 
consideramus.  Nos  separationem  moralem  et  oeconomicam  Ecclesiam  inter 
et  Statum  distinguimus.  Primam  omnino  damnamus  et  doctrinam  contra- 
riam acriter  defendimus,  ut  si  societas  et  Status  quae  Dei  creaturae  sunt, 
nullam  cum  Ipso  relationem  et  vinculationem  haberent.  Secundam  separa- 
tionem, nempe  oeconomicam  concedimus. 

Sed  manente  in  thesi  et  in  solidum  doctrina  de  non  separatione  morali 
Ecclesiae  et  Status  et  contraria  doctrina  reiecta,  in  praxi  et  in  particulari 
quoad  modum  et  practicam  procedendi  rationem  prae  oculis  populorum 
circumstantiae  et  tempora  sunt  habenda. 

Unde  verbum  separatio  ex  rerum  conditione  et  adiunctis  temporum  in 
quibus  facta  est,  in  praesenti  schemate  sensu  peiorativo  sumitur  et  inde 
adiectivum  infaustae  quod  proponitur. 

Tamen  hodie  ut  accidit  in  Statibus  Foederatis  et  aliis  locis  cum  sepa- 
ratio detur  non  inimica  Ecclesiae  sine  oppositione  civitatis  terrenae  contra 
Deum  ex  qua  plurima  beneficia  Ecclesiae  catholicae  orta  sint  in  sua  expan- 
sione et  multiplicatione,  verbum  separatio  enucleandum  esset  profundius. 
Plures  hodie  opinantur,  datis  conditionibus  in  quibus  Ecclesia  versatur  ex 
hac  amica  separatione,  ubi  necesse  sit  ipsam  admittere,  plura  beneficia  ori- 
tura  essent. 

Separatio  haec  in  praxi  vere  amica  et  fructifera  et  proinde  laudabilis 
foret,  si  Ecclesiae  absoluta  libertas  conferretur  agendi  iuxta  leges  canonicas 
quin  ullo  modo  immisceretur  in  rebus  Ecclesiae,  sicut  nec  ipsa  Ecclesia  in 
rebus  Status,  dummodo  non  interveniat  laesio  moralis  vel  ethica,  quo  in 
casu  Ecclesia  in  suo1  dominio  manet  si  talia  condemnet. 

Revera  opportunum  fore  videtur  si  Concilium  Oecumenicum  hac  de  re 
principia,  in  quantum  possibile  est,  clara  et  valde  definita  daret. 

Praeterea  desideratur  in  schemate,  in  hac  parte  de  laicorum  apostolatu, 
applicatio  particularis  sed  magni  momenti  ad  obligationem  catholicorum  in 
re  politica  adlaborandi. 

Ut  accidit  cum  verbo  « mundus  » quod  vario  sensu  in  ipso  Evangelio 
S.  Ioannis  sumitur,  sic  etiam  contingit  cum  verbo  « politica  ».  Ex  recta 

enim  vel  mala  politica  innumera  bona  vel  mala  sequuntur.  Christifideles  laici 
obligatione  premuntur  activam  partem  agendi,  ne  ut  aliquando  accidit, 
campus  inimicis  christiani  nominis  relinquatur. 

Politica,  quae  ars  est  dirigendi  homines  ad  bonum  commune  obtinendum, 
iuris  naturae  principiis  et  Ecclesiae  doctrinae  subiacet.  In  hoc  sensu  iure 
suo  Ecclesia  intervenit.  Cum  vero  agitur  de  factionibus  politicis  quae  media 
concreta  et  modo  suo  quaeque  proprio  applicanda  contendunt  ut  bonum 
commune  sic  et  non  aliter  obtineant  v.  g.  hoc  regimine,  sub  hac  dynastia, 
in  hac  vel  alia  regiminis  forma,  Ecclesiae  haec  media  sunt  indifferentia, 
dummodo  bonum  commune  obtinere  conentur  sub  principiis  moralibus  et 
doctrinae  catholicae  non  contrariis,  salvando  iura  personae  prout  in  Ency- 
clica  Pacem  in  terris  promulgata  sunt. 

Valde  opportunum  foret  ut  Ecclesia,  in  hoc  Concilio  Oecumenico  sua 
maxima  auctoritate,  rem  hanc  declarare  vellet. 

7.  In  pag.  10,  sub  n.  26.  Commendanda  revera  oboedientia  sed  ape- 
riendo sensum  oboedientiae  apostolicae.  Haec  oboedientia  est  activa  oboe- 
dientia collaborationis.  Laici  collaborant  « cooperantur  » ut  dicitur  in  intro- 
ductione. Unum  enim  idemque  est  opus  apostolatus,  aedificatio  scilicet  Cor- 
poris Christi,  dilatatio  regni  Dei  in  terris.  Idem  ergo  scopus. 

Laici  meliorem  habere  possunt  conditionum  rerum  cognitionem  saepe 
et  audiendi  erunt.  Paternalitas  excessiva  quae  nihil  aliis  committere  vult, 
sed  meram  passivam  subiectionem  exigit,  difficulter  hodie  admittitur  et 
multos  laicos,  ab  apostolatu  arcet.  Etiam  responsabilitas  maior  pluribus  in 
rebus  eis  concedenda  ut  in  labore  apostolico  interesse  habeant;  eorum  pro- 
fessiones, rerum  scientiam  ad  Ecclesiae  utilitatem  et  animarum  salutem 
conferant.  Sub  ductu  et  imperio  sacrae  hierarchiae,  cui  suprema  apostolatus 
directio  semper  et  unice  competit.  Haec  putavi  proponenda. 

Votum  « de  notione  populi  Dei  ». 

Notandum  est  schema  silere  notionem  de  populo  Dei  (etsi  in  primis 
numeris  capitis  primi  aliqua  per  transennam  dicantur),  quae  saltem  descrip- 
tive danda  esse  videtur,  prout  iam  etiam  ab  aliquibus  Patribus  in  aula  conci- 
liari laudabiliter  notatum  fuit. 

Haec  notio  sequentes  notas  includere  potest,  ab  ipsa  S.  Scriptura  de- 
sumptas: 

1.  Relate  ad  originem-,  transcendentalem-.  a)  est  populus  Dei  electus, 
b ) a Christo  acquisitus,  c ) Spiritu  Sancto  congregatus;  historicam-,  a)  indolis 
ergo  omnino  supernaturalis,  b)  conditio  societatis  perfectae,  scii.  « plebs 
perfecta  »,  c)  perfectio  populi  A.  T.  scii,  a Christo  Filio  David,  semen 
Abrahae. 

2.  Relate  ad  elementa  constitutiva-,  ex  relatione  Dei  erga  populum : 

a)  Deus  est  praesens,  b)  est  Regnum  Filii,  c)  per  Spiritum  Sanctum,  in  ipsa 
civitate,  in  cordibus  civium;  ex  relatione  populi  ad  Deum-,  a)  unus  Dominus, 

b)  unum  Corpus  seu  regnum  Christi,  c ) unus  Spiritus,  habetur  et  in  civitate 

et  in  civibus;  populus  in  seipso-.  a)  genus  electum  (a  Patre),  b)  populus 
acquisitionis,  regale  sacerdotium  {a  Filio),  c)  gens  sancta  (a  Spiritu  Sancto). 

3.  Relate  ad  praesentiam  in  mundo : a)  in  mundo,  quin  sit  de  mundo, 
b)  peregrinans  in  Hierusalem  caelestem,  c)  abstinens  a carnalibus  desideriis, 
conversationem  bonam. 

4.  Relate  ad  organicam  structuram : « plebs  perfecta  »:  a)  Christus  Caput, 
Rex;  Petrus:  petram,  b)  Apostoli,  columnae,  c)  fideles  seu  cives. 

5.  Relate  ad  finem  ultimum : regnum  caelorum:  a)  Christus  Rex  regnabit 
in  aeternum  et  quidem  etiam  supra  inimicos  suos  scii,  triumphum  finale, 
b)  Christus  dabit  Regnum  suum  Patri  suo,  c)  sic  erit  Deus  omnia  in  om- 
nibus! 

Duo  notanda  praecipue  sunt  relate  ad  praedictas  notas: 

1.  explicite  dicatur  nota  de  peregrinatione  in  Hierusalem  caelestem; 
etenim  et  materialismus  eiusque  influxus  etiam  in  fideles  nostros,  et  insi- 
stentia in  actione  saeculari  christifidelium  pastoraliter  illam  expressionem 
exigunt.  Alia  ex  parte  et  oecumenismus  ipse  contentus  erit. 

2.  explicite  etiam  oportet  et  exprimere  notam  de  triumpho  finali 
Christi , ut  spes  et  fides  sperandorum  sustineat  omnes  qui  persecutionem 
patiuntur;  unde  et  exprimatur  Christum  regnaturum  etiam  supra  inimicos 
suos,  ut  firma  spes  Ecclesiae  confundat  persecutores  et  sustineat  percussos. 

Unde,  redactio  plus  minusve  sequens  esse  posset:  quae  quidem  post 
introductionem  et  antequam  de  « membrorum  in  Ecclesia  Christi  aequalitate 
et  inaequalitate  » in  n.  23  loquatur,  introduci  posset : 

23.  {De  Ecclesia,  populo  Dei).  Novus  populus  Dei  electus  (cf.  Hebr.  4,  9; 
8,  8-10;  2 Cor.  6,  16;  1 Petr.  2,  10;  1 Thess.  1,  4;  Rom.  9,  25-26),  a Christo 
acquisitus  (cf.  1 Petr.  2,  9),  mundatus  (cf.  Tit.  2,  14)  et  sanctificatus  (cf.  Hebr. 
13,  12)  est  Ecclesia,  « Sancto  Spiritu  congregata  » (Oratio  Missae,  feria  VI 
temporum  Pentec.),  plebs  perfecta  (cf.  Lc.  1,  17)  semen  Abrahae,  qui  est 
Christus  (cf.  Gal.  3,  16.  29). 

Cives  igitur  huius  civitatis,  quo  Deus  Pater  « eripuit  de  potestate  tene- 
brarum et  transtulit  in  regnum  Filii  dilectionis  suae  » {Coi.  1,  12-13),  sunt 
cives  sanctorum  et  domestici  Dei  (cf.  Eph.  2,  19),  domus  spiritualis,  « genus 
electum,  regale  sacerdotium,  gens  sancta,  populus  acquisitionis  » {1  Petr. 
2,  5-9).  In  ipso  tamquam  in  templo  suo  vivo  vel  tabernaculo  inhabitat  Deus 
et  deambulat  Deus  (cf.  2 Cor.  6,  16;  Apoc.  21,  3),  simul  ac  ipse  Dominus 
Deus  templum  civitatis  est  et  Agnus  (cf.  Apoc,  21,  22).  In  suorum  civium 
cordibus  enim  diffusa  est  caritas  Dei  per  Spiritum  Sanctum  (cf.  Rom.  5,  5) 
et  superscriptae  sunt  leges  Domini  (cf.  Hebr.  8,  10).  Unde  cives  isti,  etsi 
in  hoc  mundo  vivant,  non  sunt  de  hoc  mundo  (cf.  Io.  18,  36),  sed  sunt 
cives  Hierusalem  caelestis  (cf.  Hebr.  12,  22),  non  habentes  hic  manentem 
civitatem,  sed  futuram  inquirentes  (cf.  Hebr.  13,  14);  ideoque  tamquam  ad- 
venae et  peregrini  deambulantes  sese  abstinent  a carnalibus  desideriis  et 
conversationem  habent  bonam,  ut  gentes  videant  opera  eorum  bona  et  glori- 
ficent Patrem  qui  in  caelis  est  et  Deum  in  die  visitationis  (cf.  1 Petr.  2, 


ANIMADVERSIONES  SCRIPTAE  - CAP.  III  DE  ECCLESIA 


483 


11-13;  Mt.  5,  16).  (Hic  includitur  paragraphus  secunda  n.  23,  cum  aliqui- 
bus modificationibus  quae  sublineamus). 

Unus  est  ergo  « Populus  Dei  » ( 1 Petr.  2,  10),  eadem  nobilitas  membro- 
rum ex  eorum  in  Christo  regeneratione  ex  Spiritu  Sancto  (cf.  Io.  3,  5), 
eadem  filiorum  Dei  gratia,  eadem  vocatio  ad  perfectionem,  eadem  salus, 
eadem  spes,  eadem  caritas,  eadem  media  salutis  pro  omnibus:  « unus  Do- 
minus, una  fides,  unum  baptisma  » (Eph.  4,  5).  (Hic  saltatur  ad  tertiam 
phrasim  huius  paragraphi  secundae  n.  23,  ut  linea  logica  de  unitate  servetur). 

Ad  omnes  pertinet  regale  sacerdotium,  quo  Christus  « fecit  nos  regnum, 
et  sacerdotes  Deo  et  Patri  suo  » (Apoc.  1,  6);  « idem  Dominus  omnium, 
dives  in  omnes  qui  invocant  Illum  » ( Rom . 10,  12),  « qui  sine  acceptione 
personarum  iudicat  secundum  uniuscuiusque  opus  » (1  Petr.  1,  17);  « unus 
Panis  »,  de  quo  participamus  ( 1 Cor,  10,  17);  unus  Spiritus,  in  quo  « omnes 
nos  in  unum  corpus  baptizati  » et  « potati  sumus  » ( 1 Cor.  12,  13);  eadem 
vita,  viventes  nempe  de  fide  in  verbo  Dei  et  de  corpore  et  sanguine  Domini, 
usquedum  caelestes  nuptiae  in  regno  Patris  parentur.  (Hic  phrasis  media 
n.  23,  ut  conclusio). 

Nulla  igitur  in  Christo  et  in  Ecclesia  inaequalitas,  spectata  natione,  con- 
ditione sociali,  divitiis  vel  sexu,  quia  « non  est  Iudaeus,  neque  Graecus: 
non  est  servus,  neque  liber;  non  est  masculus,  neque  femina.  Omnes  vos 
“ unus  ” estis  in  Christo  Iesu  » ( Gal . 3,  28;  cf.  Coi.  3,  11).  (Hic  additur 
nova  paragraphus  de  Regno  Christi  et  Dei,  deque  plebe  perfecta  seu  socie- 
tate organica). 

Filius  David,  Christus,  « Princeps  pacis  » (Is.  9,  6),  in  hoc  populo  suo 
caput  est  et  primatum  tenet  (cf.  Coi.  1,  18;  Eph.  5,  23).  Deus  enim  « dedit 
ei  potestatem  et  honorem  et  regnum  » (cf.  Dan.  7,  14)  et  « caput  supra 
omnem  Ecclesiam  » (Eph.  1,  22).  Unde  « oportet  illum  regnare  donec  ponat 
omnes  inimicos  sub  pedibus  eius  » (1  Cor.  15,  25).  Et  veniet  « deinde 
finis:  cum  tradiderit  regnum  Deo  et  Patri,  cum  evacuaverit  omnem  princi- 
patum, et  potestatem,  et  virtutem  » (1  Cor.  15,  24).  Ipse  enim  est  « Rex 
regum  et  Dominus  dominantium  » ( 1 Tim.  6,  15;  Apoc.  19,  16;  cf.  Apoc. 
1,  5),  cui  « omnia  subiecta  sunt..,  sine  dubio  praeter  Eum  qui  subiecit  Ei 
omnia.  Cum  autem  subiecta  fuerint  Illi  omnia,  tunc  et  ipse  Filius  sublectus 
erit  Ei  qui  subiecit  sibi  omnia,  ut  sit  Deus  omnia  in  omnibus  » (1  Cor.  15, 
27-28).  Laeto  igitur  animo  Ecclesia,  populus  Eius  canit:  « Tu  Rex  gloriae, 
Christe!  » (Hymnus  Te  Deum). 

Civitatis  « fundamentum  igitur  aliud  nemo  potest  ponere  praeter  id 
quod  positum  est,  quod  est  Christus  Iesus  » ( 1 Cor.  3,  11),  « Propter  quod 
continet  Scriptura:  Ecce  pono  in  Sion  lapidem  summum  angularem,  electum, 
pretiosum:  et  qui  crediderit  in  Eum,  non  confundetur  » (1  Petr.  2,  6). 

Caput  autem  et  Petra,  Christus  aedificavit  Ecclesiam  seu  civitatem 
« suam  » super  petram  Petrum  (cf.  Mt.  16,  16-18),  ita  ut  « cives  sancto- 
rum » sint  « superaedificati  super  fundamentum  Apostolorum  et  Propheta- 
rum, ipso  summo  angulari  lapide  Christo  Iesu  » (Eph.  2,  20).  Et  sic  murus 

civitatis  est  habens  fundamenta  « Duodecim  » apostolorum  (cf.  Apoc.  21, 
14),  quibus  Christus  dedit  suam  missionem  et  potestates  (cf.  Mt.  28,  18-20; 
Mc.  16,  16). 

Informationis  causa  valeant  dicta. 

44 

Exc.mus  P.  D.  CAROLUS  M.  HIMMER 

Episcopus  T ornacensis 

Caput  hoc  maximum  gaudium  atque  pretiosum  stimulum  allaturum  est 
omnibus  laicis  qui  proprii  muneris  in  Ecclesia  conscii  vitam  agunt  aposto- 
licam.  Sine  enim  ulla  ambiguitate  declaratur  eorum  participatio  missioni 
salvificae  Ecclesiae  atque  officium  simul  et  ius  apostolatum  exercendi. 

Sensus  gratulationis  merentur  accipere  omnes  hi  qui  labore  strenuo 
hoc  schema  confecerunt.  Duo  tamen  notare  vellem. 

1.  Etsi  indoles  eius  oportet  esse  praeprimis  doctrinalis,  non  sufficienter 
hoc  in  cap.  III  resonatur  anxietas  pastorum  Ecclesiae : 

a)  relate  ad  immensas  multitudines  hominum  qui  nondum  evangeli- 
zatae  sunt  et  qui  sine  amplo  concursu  laicorum  efficaciter  attingi  nequeunt. 
(Hoc  valet  tam  pro  regionibus  quae  a pluribus  saeculis  nuntium  Christi 
acceperunt  quam  pro  illis  in  quibus  tempore  tantum  recentiori  incepit  evan- 
gelizatio.  Cogitemus  de  progressibus  indifferentismi  et  materialismi  et  de 
parvo  numero  catholicorum  500.000.000  relate  ad  incolas  totius  orbis 
3.000.000.000); 

b)  pro  sic  dicta  consecratione  mundi  hodierni.  Nonne  humiliter  con- 
fiteri debemus  hunc  mundum  novum  qui  sub  oculis  nostris  consequenter 
ad  mirabiles  progressus  technicos  rapidissime  extruitur  usque  adhuc  mini- 
mum influxum  a christianismo  accepisse? 

Concludendum  ergo  quod  ubique  terrarum  semper  sed  speciatim  hodie 
actio  laicorum  sese  protendens  ad  omnes  activitatis  humanae  campus  non 
solum  est  pretiosissima  (ut  dicitur  pag.  9,  lin.  15)  sed  urgentissima  et  ita 
necessaria  ut  nihil  aliud  ei  substitui  posset. 

Nec  dicendum  quod  haec  anxietas  non  debeat  in  textu  manifestari,  qui 
utpote  doctrinalis  debeat  esse  tantum  descriptivus  ac  omnibus  temporibus 
adaptatus.  Nam  ad  instar  Christi  cuius  veluti  viva  continuatio,  Ecclesia  tota 
et  in  omnibus  membris  eius  debet  sensus  ipsius  Christi  indesinenter  repro- 
ducere.  Ipse  autem  « videns  turbas  misertus  est  eis:  quia  erant  vexati  et 
iacentes  sicut  oves  non  habentes  pastorem  » {Mt.  9,  36).  Declaravit  etiam: 
« Ignem  veni  mittere  in  terram  et  quid  volo  nisi  ut  accendatur?  » ( Lc . 
12,  49). 

2.  Liceat  nunc  alteram  animadversionem  facere  circa  indolem  commu- 
nitariam  apostolatus  Ecclesiae  et  proinde  etiam  laicorum. 

Optime  asseritur  quod  populus  ...  ab  eo  (i.  e.  divino  redemptore)  in 
communitatem,  caritatis  et  veritatis  constitutus,  ab  eo  etiam  ...  ad  universum 
mundum  mittitur  (schema,  pag.  5,  lin.  7). 

Etiam  quando  definiuntur  laici  (schema,  pag.  6,  lin.  33)  recognoscitur 
ipsos  « pro  parte  sua  missionem  totius  populi  christiani  in  mundo  exercere  ». 
Alluditur  etiam  aliis  in  locis  « ad  hunc  socium  laborem  christifidelium  » 
(schema,  pag.  9,  lin.  10)  et  in  adhortatione  finali  (n.  27)  hortantur  iidem 
utriusque  sensus  fideles  « ut  collatis  viribus  missionem  suam  expleant  ». 

Optandum  tamen  est  ut  hoc  officium  unionis  omnium  in  apostolatu 
adhuc  fortius  inculcetur  tam  in  peragenda  actione  quam  in  reddendo  testi- 
monio. 

Cur  non  magis  inniteretur  in  textibus  Novi  Testamenti,  his  speciatim 
ubi  Christus  insistit  in  absoluta  necessitate  communis  testimonii  totius 
Ecclesiae.  Diriguntur  enim,  hae  monitiones  de  quibus  Dominus  in  Mt.  5, 
13-16,  ubi  de  obligatione  pro  omnibus  discipulis  mundum  a corruptione 
servandi  et  operibus  bonis  illuminandi,  non  tantum  ad  omnes  et  singulos 
christianos  sed  ad  totum  Ecclesiae  coetum  qua  coetum  seu  populum.  Hae 
locutiones:  « Vos  estis  sal  terrae  »,  « Vos  estis  lumen  mundi.  Non  potest 
civitas  abscondi  supra  montem  posita  »,  etiam  sensum  communitarium  inclu- 
dunt. Ceterum  Christus  proposuit  explicite  omnium  christianorum  unitatem, 
aliis  verbis  Ecclesiam  unitate  fulgentem  uti  testimonium  absolute  requisitum 
pro  fide  mundi  in  veritatem  suae  divinae  missionis.  Ait  enim  in  Io.  17, 
20-21:  « Non  pro  eis  autem  rogo  tantum  sed  et  pro  eis,  qui  credituri  sunt 
per  verbum  eorum  in  me:  ut  omnes  unum  sint...:  ut  credat  mundus,  quia 
tu  me  misisti  ». 

Si  autem  nunc  quaeritur  utrum  sufficiens  exstet  hoc  testimonium  collec- 
tivum atque  utrum  pleriaue  christiani  satis  conscii  sint  partium  quas  habent 
in  hoc  testimonio  collectivo  componendo  responsio  videtur  negativa.  Immo 
multi  christiani,  etsi  saepe  inconscie,  modum  agendi  Evangelio  contrarium 
atque  exigentiis  castitatis,  caritatis  et  iustitiae  ostendunt  ita  ut  in  quibusdam 
casibus  eorum  vita  non  ut  testimonium  sed  potius  ut  « contra-testimonium  » 
seu  scandalum  appareat.  Hic  modus  agendi  constituere  potest  magnum  impe- 
dimentum pro  evangelizatione  « massarum  operiarum  » semper  numero  cre- 
scentes. Quapropter  peto: 

1.  Quod  magis  sublineatur  obligatio  apostolatus  laicorum,  v.  g.  pag.  9, 
lin.  15  loco  « pretiosissimam  » dicatur  « necessariam  ». 

2.  Quod  momentum  testimonii  collectivi  seu  melius  communit arii  totius 
Ecclesiae  et  praesertim  laicorum  in  meliori  luce  ponatur,  v.  g.  in  adhortatione 
finali  pag.  11,  n.  27.  Posset  hac  in  adhoratione  inseri  propositio  quaedam 
huiusmodi:  « Praeprimis  fideles  magis  conscii  fiant  (vel  doceantur)  de  eorum 
parte  in  testimonio  a tota  Ecclesia  praestando  »;  vel  si  magis  placet:  in 
lin.  21,  addatur:  « Ne  erubescere  debeant  ipsam  Ecclesiam  quae  propter 
peccata  plurium  non  satis  se  praeberet  ut  lumen  vitae,  sal  terrae,  regnum 
iustitiae  » vel  aliud  huiusmodi. 

Exc.mus  P.  D.  IOSEPH  HOEFFNER 
Episcopus  Monasteriensis 

Duo  animadvertere  velim: 

1.  Apostolatus  laicorum  potissimum  et  principaliter  non  in  adimplendis 
muneribus  ab  hierarchia  eis  commissis  consistit,  sed  in  exemplo  vitae  vere 
christianae  et  in  responsabilitate  pro  ordine  temporali  ad  normas  iustitiae 
et  caritatis  instaurando.  Qui  ordo  tum  in  eis,  quae  ad  res  politicas,  tum  in 
eis,  quae  ad  res  sociales  vel  oeconomicas  spectant,  pro  salute  animarum 
magni  momenti  est.  Condiciones  enim  sociales  et  oeconomicae  non  raro 
iustitiae  et  caritati  tantopere  repugnant,  ut  multi  homines  ex  una  parte 
vitam  vere  christianam  vix  ducere  possint,  ex  altera  parte  Christum  et  Eccle- 
siam pertinaciter  reiciant.  Quapropter  restauratio  huius  ordinis  egregia  quae- 
dam forma  apostolatus  laicorum  dicenda  est. 

2.  Apostolatus  ipsum  ordinem  temporalem  attingens  et  informans  pro- 
prie et  ordinarie  laicis  incumbit,  ita  ut  in  hoc  munere  maiores  partes  habeant 
quam  clerici,  quibus  imprimis  divini  verbi  praeconium  et  divinorum  myste- 
riorum dispensatio  commissa  est.  In  christifidelium  relatione  ad  hierarchiam 
ecclesiasticam  principium  subsidiaritatis  observandum  est,  quod  in  Litteris 
Encyclicis  Quadragesimo  anno  « gravissimum  principium » vocatur.  Pius 
autem  Papa  XII  explicite  declaravit  principium  subsidiaritatis  in  quacum- 
que societate  valere,  etiam  in  Ecclesia,  salva  eius  hierarchica  structura  (Allo- 
cutio Pii  XII,  20-2-1946:  A.A.S.,  38,  1946,  144-145)  i.  e.:  Sicut  ea  quae 
a parochis  proprio  marte  perfici  possunt,  ad  curiam  episcopalem  avocare 
non  licet,  et  sicut  ea  quae  ab  episcopis  vel  a conferentiis  episcoporum  — salva 
structura  hierarchica  Ecclesiae  — effici  praestarique  possunt,  eis  relinquenda 
sunt,  ita  etiam  quae  a laicis  propria  industria  et  responsabilitate  perfici 
possunt,  clero  demandanda  non  sunt,  salva  sernper  structura  hierarchica 
Ecclesiae. 

Quapropter  has  emendationes  in  schemate  faciendas  esse  concludo: 

1.  pag.  10,  lin.  30:  omittatur  « vel  communitatis  ».  Ratio:  superfluum 
est;  nam  quae  ad  communitatis  bonum  pertinent,  per  se  et  principaliter  lai- 
corum est. 

2.  pag.  11,  lin.  2:  post  « eisque  » addatur:  « in  rebus  fidei  et  morum  ». 
Ratio:  in  rebus  mere  temporalibus  laici  ad  obediendum  praepositis  ecclesia- 
sticis non  tenentur. 

3.  pag.  11,  lin.  3-4:  textus  ex  Eph.  6,  5-6  omittatur.  Ratio:  laici  ad 
clericos  non  se  habent  sicut  servi  in  imperio  romano  ad  dominos. 

Exc.mus  P.  D.  NARCISSUS  JUBANY  ARNAU 
Episcopus  tit.  Orthosiensis  in  Phoenicia,  aux.  Barcinonensis 

1.  Prima  par.  n.  25  quaestionem  fundamentalem  apostolatus  laicorum 
aggreditur,  per  verba  quae  triplicem  affirmationem  successivam  continent. 
Revera,  primo  asseritur,  pro  membris  vivis,  obligatio  adlaborandi  pro  Eccle- 
siae incremento;  secundo,  definitio  quaedam  apostolatus  laicorum  traditur; 
tertio,  laicorum  apostolatum  esse  onus  honorificum  edicitur  necnon  verum 
ius  constituere.  Ceterae  paragrapbi  eiusdem  numeri  descriptionem  exercitii 
apostolatus  laicorum  continent. 

Iamvero,  prima  et  obvia  observatio  haec  est:  iidem  conceptus  repe- 
tuntur, etsi  diversis  verbis  adhibitis.  Revera  eamdem  significationem  habent 
sequentes  affirmationes:  « ut  viva  membra  ad  Ecclesiae  incrementum  eius- 
que  iugem  sanctificationem  vires  suas  omnes  ...  conferre  tenentur  » (linn. 
39-41);  « onus  honorificum  incumbit  adlaborandi  ut  divinum  salutis  propo- 
situm ad  universos  homines  omnium  temporum  et  ubique  terrarum  magis 
applicetur  » (linn.  5-8);  « pro  suis  viribus  opus  salutare  Ecclesiae  operose 
suo  modo  participent  » (linn.  8-9). 

Haec  prima  observatio  meliorem  et  accuratiorem  redactionem  integrae 
paragraphi  omnino  suadet. 

2.  Ipsa  apostolatus  laicorum  definitio,  quae  in  linn.  1-5  continetur, 
facile  ad  trutinam  revocari  potest.  Sane  in  hac  definitione  a)  edicitur  aposto- 
latum laicorum  esse  « participationem  ipsius  missionis  Ecclesiae  salvificae  »; 
b)  statim  duplex  huius  apostolatus  fons  enumeratur,  scii.  « titulus  omnibus 
christifidelibus  communis  » vel  titulus  « a sacra  hierarchia  additus  »;  c)  asse- 
ritur laicos  numquam  clericos  vel  religiosos  fieri:  « quin  tamen  propter  hunc 
ultimum  titulum  laici  ex  suo  statu  exeant  ». 

Quid  de  hac  definitione  sentiendum?  In  genere  affirmari  potest  his  duo- 
bus defectibus  laborare:  a)  est  incompleta,  quia  differentiam  specificam  inter 
apostolatum  hierarchicum  et  apostolatum  laicorum  neque  proclamat  neque 
innuit;  b ) est  incongrua,  quia  elementum  quoddam  introducit  laicis  extrin- 
secum,  scilicet  titulum  cuiusdam  commissionis  a hierarchia  superadditae. 

Quod  ut  patefiat,  sequentia  explicanda  sunt. 

a)  Conceptus  missionis. 

3.  Notum  est  verbum  apostolatus  ideam  missionis  secumferre:  ideo 
omnis  apostolus  dicitur  missus.  In  textibus  N.  T.  qui  mittuntur  ad  opus 
salutis  peragendum  appellantur  praedicatores.  Ex.  gr.  apud  Mc.  (3,  14) 
Christus  « fecit  ut  essent  duodecim  cum  illo  et  ut  mitteret  eos  praedicare  »; 
apud  Lc.  (9,  2),  eos  ipsos  Christus  « misit  praedicare  regnum  Dei  ».  Immo 
et  ipse  Christus  sese  habet  tamquam  a Patre  missum  ad  praedicandum  (Lc.  4, 
18;  4,  43-44).  Consequenter  et  Paulus  asserit  se  esse  positum  (scii,  missum) 

« praedicatorem  et  apostolum  et  magistrum  gentium  » ( 1 Tim.  2,1 ; 2 Tim. 
1,  11).  Quare  dicitur  in  Rom.  10,  15:  « Quomodo  autem  audient  sine  prae- 
dicante? Quomodo  vero  praedicabunt  nisi  mittantur?  ». 

Ex  his  autem  id  deducitur:  illi  qui  mittuntur  a Christo  sunt  praedica- 
tores, ut  regnum  Dei  hominibus  annuntient  cum  auctoritate  et  fidelitate. 
Praedicatio  ergo  importat  vocationem  et  missionem  ab  eo  datam,  qui  aucto- 
ritatem habet.  Hic  est  apostolatus  stricte  dictus,  qui  in  Ecclesia  nomen 
accipit  apostolatus  hierarchici,  scii,  apostolatus  eorum  qui  in  Ecclesia  pote- 
state pollent  ad  regnum  Dei  authentice  et  publice  hominibus  praedicandum. 
Innecessarium  ergo  videtur  innuere  opus  sanctificationis  atque  regiminis 
populi  Dei  a praedicatione  seu  magisterio  veluti  a fonte  profluere. 

4.  Praeter  hanc  missionem  stricte  dictam,  alia  adest  missio,  ampliori 
modo  intelligenda-.  agitur  scilicet  de  missione  quam  habet  Ecclesia  ad  opus 
salvationis  hominibus  communicandum.  Hoc  autem  sensu,  confunditur  cum 
ipso  fine  Ecclesiae  a Christo,  in  eius  fundatione,  concredito. 

Missio  ergo  Ecclesiae  non  esset  nisi  continuatio  et  perpetuatio  finis  a 
Deo  intenti  in  Verbi  incarnatione:  quare  relatio  intima  et  intrinseca  adest 
inter  missionem  Christi  et  missionem  Ecclesiae,  adeo  ut  utraque  ead,em  sit, 
etsi  diversis  mediis  — diversam  naturam  certe  habentibus  — consequenda. 
Christus  revera  ad  redemptionem  hominum  missus  fuit,  semel  in  cruce  perfi- 
ciendam; Ecclesia  a Christo  per  Spiritum  continuo  mittitur,  ut  redemptio- 
nem, semel  peractam,  hominibus  applicet.  Iamvero,  haec  missio,  Ecclesiae 
propria,  omnibus  christianis  incumbit,  quia  omnes  membra  Ecclesiae  sunt; 
diversitas  graduum  ac  ministeriorum,  quae  certe  in  Ecclesiae  membris  adest, 
nullo  modo  tollit,  — immo  et  supponit  — quominus  missio  illa  omnibus 
incumbat. 

5 . Quare,  quando  pro  laicis  affirmatur  eos  partem  habere  in  missione 
Ecclesiae,  vox  « missio  » sensu  generaliori  sumitur,  idque  provenit  ex  mem- 
brorum conditione  quam  habent,  scii,  ex  incorporatione  ad  populum  Dei  per 
baptismum.  E contra,  quando  vox  « missio  » in  sensu  strictiori  adhibetur, 
tantum  ille  appellari  potest  missus,  qui  missionem  ad  praedicandum  per 
actum  positivum  mittentis  — illius  scilicet  qui  hac  potestate  gaudet  — 
acceperit.  Hac  de  causa,  praedicationem  publicam  S.  Thomas  affirmat  esse 
propriam  membrorum  hierarchiae:  « docere  et  persuadere  publice  in  Eccle- 
sia non  pertinet  ad  subditos,  sed  ad  praelatos  » (II-II,  q.  177,  a.  2). 

b)  Laici  et  confessio  fidei. 

6.  In  traditione  christiana  baptismus  appellari  solet  sacramentum  fidei 
(«  spiritualis  generatio  in  vitam  christianam  »,  iuxta  verba  S.  Thom.,  III, 
q.  72,  a.  5),  et  confirmatio , sacramentum  confessionis  fidei  (iuxta  S.  Thom.: 
« sacramentum  plenitudinis  gratiae  »?  l.  c.,  a.  1 ad  2;  « spirituale  augmen- 
tum promovens  hominem  in  provectam  aetatem  »,  l.  c.,  a.  5).  Sane,  secundum 
S.  Thomae  doctrinam,  ille  qui  baptismum  recepit  « potestatem  spiritualem 
habet  ad  protestandum  fidem  per  susceptionem  aliorum  sacramentorum  » 

(/.  c.,  a.  5 ad  2);  confirmatus  autem  « accipit  potestatem  publice  (scilicet 
coram  aliis)  fidem  Christi  verbis  profitendi,  quasi  ex  officio  » (/.  c.).  Inter 
characterem  et  gratiam  baptismi  atque  confirmationis  intima  adest  ergo 
relatio:  re  vera  sacramentum  confirmationis  baptismum  perficit  atque  complet. 

Ex  alia  parte,  confessio  fidei  non  est  nisi  actus  externus,  qui  signum  et 
expressionem  constituit  fidei  internae.  Quapropter  fides  eiusque  confessio 
unam  eamdemque  realitatem  constituunt,  quae  salutem  hominis  operatur.  Ita 
loquitur  Paulus  in  2 Cor.  4,  13:  «et  nos  credimus  propter  quod  et  loqui- 
mur »,  et  Rom.  9,  10:  « corde  enim  creditur  ad  iustitiam,  ore  autem  con- 
fessio fit  ad  salutem  ».  Praeterea,  haec  confessio  sensum  cultualem  habet,  est 
scilicet  vera  Dei  laudatio:  « per  ipsum  offeramus  hostiam  laudis  semper  Deo, 
id  est,  fructum  labiorum  confitentium  nomini  eius  » ( Hebr . 13,  15). 

Iamvero  confessio  fidei,  utpote  manifestatio  externa  fidei  internae,  est 
obligatoria  pro  omnibus  hominibus,  ita  ut,  sine  ipsa,  salus  obtineri  non 
possit.  Quia  tamen  agitur  de  praecepto  positivo,  eatenus  obligat  quatenus 
eius  necessitas  adest.  Recte  S.  Thom.  affirmat:  « confiteri  fidem  non  semper 
neque  in  quolibet  loco  est  de  necessitate  salutis;  sed  aliquo  loco  et  tempore, 
quando  scilicet  per  omissionem  huius  confessionis  subtraheretur  honor  debi- 
tus Deo  vel  etiam  utilitas  proximis  impendenda  » (II-II,  q.  3,  a.  2). 

7.  Ergo  confessio  fidei  — necessaria  ad  salutem  pro  iis  qui  baptismum 
receperunt  — pro  adultis  in  Christo,  scilicet  confirmatis,  verum  ius  ac  pecu- 
liare officium  constituit,  praesertim  nostris  temporibus:  secus  utilitas  pro- 
ximis impendenda  subtraheretur.  Hoc  modo  laici  in  missione  Ecclesiae  vere 
participant  et  suum  apostolatum  exercent.  Immo  et  quia  gratiam  in  baptismo 
et  confirmatione  collatam  supponit  ac  requirit,  ideo  talis  participatio  nullam 
potestatis  communicationem  supponit  aut  postulat,  nullamque  missionem 
stricte  dictam. 

Praedicatio  ideo  publica,  scilicet  missio  a Christo  et  ab  Ecclesia  collata, 
constituit  apostolatum  hierarchicum;  confessio  vero  fidei,  apostolatum  laico- 
rum.  En  causa  distinctionis  specificae  inter  utrumque  apostolatum. 

c)  Actus  in  confessione  fidei  contenti. 

8.  Confessio  fidei  importat  praeprimis  ut  laicus,  quasi  « privatim  ...  col- 
loquendo » — iuxta  verba  S.  Thom.  (II-II,  q.  177,  a.  2)  — propriam  fidem 
in  Christum  ceteris  hominibus  verbo  annuntiet. 

Id  clare  deducitur  e Sacra  Scriptura,  a)  Revera  ex  1 Petr.  2,  9 colligi 
potest  novum  populum  Dei,  eatenus  « genus  electum,  regale  sacerdotium, 
gens  sancta,  populus  acquisitionis  » appellari  et  nuncupari  potest,  quatenus 
destinatur  ad  hoc  « ut  virtutes  (scii,  opus  Christi)  annuntiet  eius  qui  de 
tenebris  eum  vocavit  in  admirabile  lumen  suum  ».  Annuntiare  ideo  seu  divul- 
gare Christi  doctrinam  de  salute  mundi  functio  est  propria  omnium  Christia- 
norum. 

b)  Laicorum  activitas  in  hoc  sensu  apparet  in  plurimis  N.  T.  docu- 
mentis. Laici  enim  fuerunt  illi  qui  in  Antiochia  ( Act . 11,  19)  et  in  Samaria 
(8,  4)  verbum  Dei  annuntiaverunt  et  evangelizaverunt;  per  Thessalonicenses 


490 


ACTA  CONC.  VATICANI  II 


PERIODUS  II 


diffamatus  fuit  sermo  Domini  in  Macedonia  et  Achaia  ( 1 Thess.  1,  8); 
coniuges  Aquila  et  Priscilla  veri  catechistae  fuerunt  pro  Apollo,  « cui  dili- 
gentius (scii,  accuratius)  exposuerunt  viam  Domini  » [Act.  18,  26). 

c ) Laicorum  fidei  confessionis  causa,  plures  appellantur  ab  Apostolo 
Paulo  synergoi,  scilicet  coadiutores,  eo  quod  in  opere  missionario  eum  adiu- 
vabant.  E.  g.  Aquila  et  Priscilla  ( Rom . 16,  3),  nonnullae  mulieres  (Phil.  4, 
2-3),  Epaphroditus  (2,  25),  Philemon  (1),  Urbanus  {Rom.  16,  9). 

9.  Etiam  ex  fidei  confessione  clare  deducitur  necessitas  testimonii  vitae 
christianae. 

Sane  hoc  constat  ex  ipsa  natura  confessionis:  haec  enim  est  signum  et 
expressio  fidei  internae,  in  corde  exsistentis,  atque  integram  vitam  hominis 
pervadere  conantis.  Hoc  sensu,  ait  S.  Thom.:  « exterior  locutio  ordinatur  ad 
significandum  id  quod  in  corde  concipitur  » (II-II,  q.  3,  a.  1). 

Ipsa  evangelizatio  seu  fidei  confessio  praesupponit  ergo  et  exigit  testi- 
monium propriae  vitae,  sive  privata  haec  sit  sive  publica. 

10.  Ex  quibus  clare  deducitur  confessionem  fidei,  in  sua  duplici  mani- 
festatione, scilicet  in  testimonio  vitae  et  fidei  Christi  annuntiatione,  consti- 
tuere proprium  et  specificum  apostolatum  laicorum.  Haec  sunt  potissima 
elementa  quibus  laici  opus  « consecrationis  mundi  » perficere  possunt  ac 
debent. 

Hic  autem  apostolatus  laicorum,  qui  specifice  a hierarchico  differt,  ipsum 
complet  atque  cum  ipso  collaborat-,  revera  uterque  unicum  atque  completum 
apostolatum  Ecclesiae  constituit.  Una  certe  est  Ecclesia,  quae  per  authenti- 
cum magisterium  hierarchiae  atque  simul  per  privatam  laicorum  confessionem 
fidei,  omnibus  hominibus  regnum  Dei  annuntiat  atque  salutiferum  opus 
Christi. 

d)  Hierarchia  aliquid  laicis  communicare  potest. 

11.  Revera,  etsi  confessio  fidei  dici  debeat  propria  laicorum,  eo  quod 
ex  gratia  baptismi  et  confirmationis  veluti  enascitur,  tamen  certum  est 
hierarchiam  aliquid  actioni  laicorum,  quasi  ab  extrinseco,  addere  posse.  Hoc 
autem  accidit,  quando  sic  dictum  mandatum  confertur. 

Primo,  tale  mandatum  pluribus  laicis,  in  associatione  aliqua  communiter 
agentibus,  conferri  potest.  Effectus  iste  est,  nisi  aliud  constet:  intimius 
laicorum  apostolatum  coniungit  cum  hierarchia,  scilicet  eum  reddit  ojficialem , 
integre  tamen  servata  eius  natura. 

12.  Secundo,  tale  mandatum  laico  determinato,  ad  ministerium  verbi 
expresse  cooptato  (in  officium  catechistae  vel  religionis  professoris  v.  g.) 
dari  potest.  Tunc  vera  communicatio  eidem  confertur  missionis  canonicae 
stricte  dictae,  ita  ut  laicus  dici  et  appellari  possit  ac  debeat  verus  delegatus 
a hierarchia  in  potestate  publica  magisterii  exercenda. 

Ex  hoc  deducitur  talem  actum  a hierarchia  positum  quaestionem  consti- 
tuere de  jacto,  quia  de  re  superaddita  agitur,  quae  neque  peculiarem  statum 
laicorum  mutat  in  Ecclesia,  neque  necessitatem  confessionis  fidei,  ipsis  con- 

sentaneam,  tollit  aut  supprimit.  Quapropter  in  specifica  notione  apostolatus 
laicorum  talis  mandati  mentio  fieri  non  debet. 

Concludendo-,  a)  nova  et  accuratior  redactio  fiat  integrae  paragraphi,  ita 
ut  omnes  repetitiones  tollantur;  b)  notio  apostolatus  laicorum  sequentibus 
vel  similibus  verbis  componatur:  « apostolatus  autem  laicorum,  qui  veram 
participationem  constituit  in  missione  Ecclesiae  salvifica,  in  fidei  professione 
consistit,  mediante  propriae  vitae  testimonio  necnon  verbi  Dei  ceteris  homi- 
nibus annuntiatione  ». 


47 

Exc.mus  P.  D.  LUDOVICUS  JULLIARD 

Episcopus  tit.  V ulturiensis , vic.  ap.  Insularum  Novarum  Ebridarum 

Imprimis  iuvat  declarare  quod  praesentis  capituli  « de  populo  Dei » 
tractantis  substantia  mihi  placet,  forma  autem  satis  meliorari  potest,  quo 
modo  proposuit  em. mus  card.  Suenens  in  emendationibus  quae  typis  publi- 
catae sunt.  Inter  plura,  illis  subscribo,  quae  de  fidelium  sacerdotio  et  charis- 
matibus dicta  sunt. 

Nihilominus  meliores  possent  fieri  diversae  partes  huius  textus,  eorum- 
que  consectaria  practica  fusius  declaranda  videntur,  inter  quae  his  attendere 
faveatis: 

1.  Optime  commendatur  in  par.  23  (pag.  6,  linn.  21-26)  « De  membro- 
rum in  Ecclesia  Christi  aequalitate  et  inaequalitate  » fraterna  habitudo  inter 
Christi  ministros  et  ceteros  fideles;  sic  enim  ad  praxim  vergunt  principia  in 
eadem  paragrapho,  necnon  in  fine  par.  21  {«  De  episcoporum  munere  re- 
gendi »),  et  in  par.  13  memorata  exhortatio  B.  Petri  scribentis  ad  presbyte- 
ros: « Pascite  ...  gregem  Dei  ...  neque  dominantes  in  cleris,  sed  forma  facti 
gregis  ex  animo  ». 

Cavendum  est  autem  ne  mores  in  Ecclesia  recepti  videantur  impedire 
fraternas  relationes  sic  commendatas.  V.  g.  nomina  honorifica  quibus  prae- 
latos alloquimur,  non  ex  Evangelio  deprompta,  sed  ex  aula  regum  et  impe- 
ratorum, vel  ex  palatiis  mediaevalium  procerum  accepta,  nihil  fraterni  expri- 
munt; vestes  nobilis  quidem  antiquitatis,  sed  penitus  obsoletae  nimisque 
pretiosae  pauperum  invidiam  et  scandalum  nonnunquam  excitant.  Illis  et 
similibus  ansam  praebemus  eis  qui,  inconsulte  quidem,  non  tamen  sine  veri 
specie  Ecclesiae  catholicae  obiiciunt  quae  scribebat  Iacobus  apostolus:  « Si 
introierit  in  conventum  vestrum  vir  aureum  anulum  habens  in  veste  can- 
dida, introierit  autem  et  pauper  in  sordido  habitu,  et  intendatis  in  eum,  qui 
indutus  est  veste  praeclara,  et  dixeritis  ei:  Tu  sede  hic  bene;  pauperi  autem 
dicatis:  Tu  sta  illic;  aut:  Sede  sub  scabellum  pedum  meorum:  nonne  iudi- 
catis  apud  vosmetipsos,  et  facti  estis  iudices  cogitationum  iniquarum?  Audite, 
fratres  mei  dilectissimi,  nonne  Deus  elegit  pauperes  in  hoc  mundo,  divites  in 
fide,  et  heredes  Regni,  quod  repromisit  Deus  diligentibus  se?  » {lac.  2,  2-5). 

Talibus  moribus,  reverentiam  iam  non  consequimur,  sed  incommoda 

modicitatis  non  avertentes,  ea  saepius  incommodis  opulentiae  cumulamus. 
Unde  intelligendum  est  nos,  suffragium  propositis  textibus  daturos,  sic  pac- 
turos esse  mores  ecclesiasticos  Evangelio  magis  conformare,  et  supradictis 
renuntiare  quae  fraterno  obstant  commercio  cum  hominibus  hodiernis,  prae- 
sertim plebeis. 

2.  Optima  quidem  de  caritate  Christi  quam  participamus  erga  fratres, 
praesertim  minimos,  in  par.  24  (pag.  8,  linn.  8-12)  dicuntur,  sed  in  his  ver- 
bis duo  in  melius  mutanda  sunt: 

Primo,  alium  aptiorem  locum  accipere  debent  in  paragrapho; 

Secundo  et  praecipue,  mentio  « minimorum  fratrum  » in  primis  dili- 
gendorum brevior  est  quam  oportet  ut  illi  satis  attendatur,  verusque  sensus 
tribuatur.  Paulo  fusius  et  clarius  declarandus  est  modus  quo  factis,  et  non 
verbis  tantum,  fratres  humiliores  diligendi  sunt,  cum  debito  honore  et  sine 
ista  superba  sollicitudine  et  benignitate,  cui  nunc  non  raro  datur  nomen 
paternalismus. 

Verae  enim  et  commendandae  caritatis  primum  opus  est  iura  servare 
et  tueri,  seu  iustitiam  tum  commutativam  tum  socialem  facere,  ac  proinde 
non  tantum  famem,  egestatem  et  morbos,  verum  etiam  omnis  generis  op- 
pressionem nimi  asque  inaequalitates  oeconomicas  impugnare.  Quod  populus 
christianus  non  seorsum  facere  debet,  sed  cum  omnibus  hominibus  iustitiam 
amantibus,  et  pro  cuiusvis  generis  et  religionis  hominibus  quoquo  modo 
depressis  et  afflictis,  in  quibus  ipse  Christus  deprimitur  et  patitur.  Verbi 
divini  praeconibus  non  licet  reticere  de  vehementibus  monitis  quae  scripsit 
Iacobus  apostolus,  cap.  5 Epistolae  suae  catholicae,  nec  de  sociali  doctrina 
Ecclesiae. 

Scimus  utique  hanc  materiam  in  schemate  decimo  septimo  tractandam 
esse,  sed  quis  certo  praedicere  auderet  Concilium  hoc  schema  discussurum 
et  auctoritative  propositurum  intra  rationabiles  temporis  limites?  De  cetero 
perutilis  erit  brevis  enucleatio  huius  assertionis  de  fraterna  caritate  tam- 
quam primitiae  schematis  decimi  septimi  eiusque  vinculum  cum  eius  dogma- 
ticis fundamentis. 

Haec  omnia  collegi  in  duabus  emendationibus  secretario  propositis. 

j 'Emendationes  propositae. 

1.  Pag.  6,  lin.  24,  deleantur  verba:  «in  sacro  ministerio  positi». 

Lin.  25  sic  ferat:  « a Christo  missi  iliumque  imitantes,  docendo,  sancti- 
ficando et  pascendo  ministrant,  ut  mandatum...  ».  Huius  emendationis  scopus 
est  ut  clarius  indicetur  mens  « ministrandi  » quam  habere  debent  pastores  a 
Christo  dati  (cf.  Mt.  20,  24-28). 

2.  Pag.  8,  linn.  8-12  reponendae  sunt  in  finem  par.  24,  sublatis  ab  illa 
verbis:  « monente  Apostolo  » etc.  (linn.  35-36)  et  potius  amplifcandae  ut 
infra:  « Praeest  enim  charismatibus  caritas,  eorumque  operationes  ad  bo- 
num Ecclesiae  ordinat  (cf.  1 Cor.  13-14).  Per  ipsam  enim  fideles  novo 
maximoque  mandato  Christi  Domini  ita  parent,  ut  genuino  modo  adimpleant 
officium  sacerdotale,  propheticum  et  regale,  quod  a Christo  participant.  Per 

illam  quidem  caritatem  proximos  amamus  ea  dilectione,  qua  ipse  prior 
dilexit  nos,  praesertim  minimos  fratres,  in  quibus  vult  peculiari  modo  se 
agnosci,  etiamsi  plus  minusve  alieni  sint  a visibili  compagine  Corporis  eius 
mystici.  “ In  hoc  cognovimus  caritatem  Dei,  quoniam  ille  animam  suam 
pro  nobis  posuit:  et  nos  debemus  pro  fratribus  animas  ponere.  Qui  habuerit 
substantiam  huius  mundi,  et  viderit  fratrem  suum  necessitatem  habere,  et 
clauserit  viscera  sua  ab  eo:  quomodo  caritas  Dei  manet  in  eo?  Filioli  mei, 
non  diligamus  verbo,  neque  lingua,  sed  opere  et  veritate  ” (1  Io.  3,  16-18). 
Opus  autem  praestantissimum  et  urgentissimum  verae  caritatis  christianae 
in  eo  consistit,  ut  provideat  necessitatibus  vitalibus,  dignitati  et  iuribus 
socialibus  omnium  hominum,  praesertim  pauperrimorum  maximeque  desti- 
tutorum et  derelictorum  ».  (Huius  textus  repositio  in  finem  paragraphi  ex  eo 
venit,  quod  per  modum  conclusionis  exponit  modum  et  spiritum,  quo 
adimplere  debemus  triplex  munus  de  quo  tractatum  est.  Insuper  optime 
sequitur  ea  quae  de  charismatibus  scripta  sunt,  talem  consequentiam  adhi- 
bente S.  Paulo  in  cap.  12-13  epistolae  ad  Corinthios  primae.  Rationes  autem 
amplificati  textus  exponuntur  supra  in  ipsa  allocutione). 

Exc.mus  P.  D.  IOSEF  KOESTNER 
Episcopus  Gurcensis 

Ad  schema  de  Ecclesia , cap.  III,  n.  24,  linn.  3,  19.  Propositio  mea: 
loco  « De  sacerdotio  universali  » dicatur  « De  sacerdotio  communi  omnium 
fidelium  ».  Ratio:  Secundum  animadversiones  em.mi  card.  Bacci  vox  « uni- 
versalis » pro  sacerdotio  omnium  fidelium  adhibita  non  clare  exprimit,  quod 
dicere  vult.  Rationes  em.mi  repetere  non  videtur  necesse. 

Aliud  votum  in  aula  prolatum  erat,  ut  dicatur  sacerdotium  « inchoati- 
vum »,  quia  sic  distingueretur  a sacerdotio  pleno  ministeriali.  Quo  termino 
autem  non  vitatur  falsa  opinio,  ac  si  sacerdotium  fidelium  tantum  gradu  a 
sacerdotio  ministeriali  differret  et  non  essentialiter. 

Propterea  proponere  licet,  ut  pro  termino  « sacerdotium  universale » 
dicatur  « sacerdotium  commune  omnium  fidelium  ».  Tali  expressione:  a)  evi- 
tantur in  aula  allatae  difficultates  contra  terminum  « universale  »;  b)  melius 
exprimitur  conceptus  communitatis,  quae  est  populus  fidelis,  « genus  elec- 
tum »;  c)  optime  includuntur  etiam  ii  qui  sacerdotio  ministeriali  funguntur, 
sed  etiam  consecrati  sunt  per  baptismum  et  confirmationem  sicut  ceteri 
fideles  ad  sacerdotium  omnium  fidelium;  d)  bene  distinguitur  sacerdotium 
ministeriale,  quod  evidenter  non  est  commune  omnibus,  a sacerdotio  om- 
nium fidelium. 

Exc.mus  P.  D.  IOANNES  LAURENTIUS  KULIK 
Episcopus  tit.  Rhandensis,  aux.  Lodzensis 

In  schemate  de  Ecclesia,  cap.  III  « de  populo  Dei  »,  n.  25,  lin.  19, 
pag.  10,  in  sententia  post  verba:  « propriis  regitur  principiis  »...  sequentem 
addictionem  humiliter  inserere  propono:  « numquam  tamen  legi  naturali 
et  legi  positivae  'divinae  obstantibus  ». 

Et  sententiam  hanc  ita  proferre:  « Sicut  enim  merito  probari  debet 
indoles  laica  terrenae  civitatis,  quae  saecularibus  curis  iure  addicta,  propriis 
regitur  principiis,  numquam  tamen  legi  naturali  et  legi  positivae  divinae 
obstantibus  ».  Et  probo: 

1.  Experientia  saeculi  xx  docet  maxima  scelera  contra  humanitatem  in 
quibusdam  regionibus  lege  auctoritatis  civilis  et  ratione  status  argumentasse, 
v.  g.  campi  exterminationis,  leges  de  liceitate  abortus  et  divortiorum  sacra- 
mentalium  matrimoniorum,  violatio  dierum  festorum  lege  sancita. 

2.  Attamen  Papa  Ioannes  XXIII,  gloriosae  memoriae,  in  litteris  ency- 
clicis  Pacem  in  terris  ad  rem  dicit:  «...  si  forte  rei  publicae  moderatores 
contra  eundem  ordinem  atque  adeo  contra  Dei  voluntatem  vel  leges  ferunt, 
vel  aliquid  praecipiunt,  tunc  neque  latae  leges,  neque  datae  facultates  civium 
animos  obstringere  possunt;  cum  oboedire  oporteat  Deo'  magis  quam  homi- 
nibus » {A.A.S.,  55,  pag.  271). 

3.  Etiam  S.  Thomas:  «...  quoad  lex  humanam  in  tantum  habet  ratio- 
nem legis,  in  quantum  est  secundum  rationem  rectam  » ( Summa  Theol.,  I-II, 
q.  93,  a.  3,  ad  2). 

4.  Superius  quidem  in  versu  13  et  14  dictum  est:  «...  nulla  humana 
auctoritas  ne  in  re  quidem  profana  Dei  imperio  subtrahi  possit  »,  non  videtur 
sufficiens.  Nam  inferius  in  linn.  18  et  19  legimus  assertionem,  quae  potest 
dare  occasionem  periculosae  interpretationis:  cives  legibus  etiam  iniustis  a 
gubernio  civili  statutis  adstringi  posse. 

Rogantur  ergo  Patres  Concilii,  ut  quaestio  hodie  tam  gravis  accuratim 
explicari  possit. 

Exc.mus  P.  D.  DANIEL  RAIMUNDUS  LAMONT 
Episcopus  Emtaliensis 

Postquam  de  episcoporum  dignitate  sumus  quamplurima  locuti,  de  po- 
pulo Dei  agendum  est  nobis. 

Textus  loquitur  de  grege  et  pastore,  evangelica  parabola  usus,  et  ipsius 
Domini  verbis  inspiratus.  Harum  metaphorarum  non  verba  sed  sensus  acci- 
piendus videtur:  nempe  unitas  illa  intima  quae  inter  pastorem  et  oves  inter- 
cedit, qua  pastor  oves  suas  cognoscens  nominatim  vocat,  et  qua  oves  eius 

vocem  audiunt  et  sequuntur;  et  illa  etiam  unitas  qua  pastor  non  sibi  sed 
ovibus  parcens,  sese  immolare  paratus  est  ut  e luporum  rabie  eas  eripiat. 

Termini  pastoris  et  ovis  non  satis  congrue  adhibentur  ad  significan- 
dum onus  et  privilegium  evangelizandi,  ad  quod  fideles  vocantur,  sed  non 
oves,  quae  certe  evangelii  praecones  fieri  non  possunt. 

Haec  omnia  magis  clare  et  laicorum  dignitate  aptiore  modo  dicuntur, 
si  adhibeatur  notio  familiae,  in  qua  laici,  uti  spirituales  episcopi  filii,  eum 
sequi,  illum  audire,  ipsum  adiuvare  et  possunt  et  debent.  Hodie  laici  doctio- 
res quam  antiqui,  ad  opus  evangelizationis  vocari  digni  et  apti  sunt;  sed  ad  id 
non  alliciuntur  exercitio  non  semper  satis  pastorali  auctoritatis  episcopi,  qui 
gregem  suum  a longe  pascit  per  litteras  quas  semel  in  anno,  fere  ignotus 
fidelibus  scribit.  Haec  distantia  vel  divisio,  laicos  non  allicit,  sed  potius 
in  fide  tentat.  Clima  quoddam  familiae  instauremus  ut  patres  inter  filios 
moveamur,  vivamus,  et  agnoscamur.  Ne  fugiamus  ab  eis:  non  vocemus 
tantum,  sed  quaeramus;  ubi  illi  sunt  et  nos  esse  debemus,  etiam  iis  in  locis 
quo  illi  relaxationis  publicae  et  honestae  causa  saepe  convenire  noscuntur. 
Episcopi  problema  non  est  ut  honoretur,  sed  ut  ametur:  amari  est  patris, 
honorificari  est  domini. 

Laici  non  ad  hoc  vocantur  a Deo  ut  opera  stricte  ecclesiastica  e sacerdo- 
tum et  episcoporum  manibus  eripiant  et  ita  auctoritate  ornentur  potiori,  sed 
ut  cum  eis  laborent,  et  eos  adiuvent,  ut  filii.  Hoc  modo  missio  laicorum 
plenius  et  clarius  apparebit,  et  eorum  dignitas  in  ecclesia  praefulgebit.  Quae 
si  fiant,  non  amplius  erit  necesse  insistere  in  notione  obedientiae  sicut 
gregis,  sed  obedientiae  ut  filii. 

Post  Dei  gratiam,  cooperatio  effectiva  et  fructuosa  laicorum  in  vinea 
Domini  omnino  dependet  ab  habitudine  episcoporum.  Si  episcopi  suas  indi- 
gentias, desideria  et  alia  huiusmodi,  ita  confidenter  laicis  aperiunt  ut  ipsi 
possint  intelligere  se  cum  patre  benevolente  de  rebus  Dei  agere,  fructus 
maximi  momenti  in  ecclesia  colligi  poterunt. 

Audiantur  opiniones  laicorum  caritate  et  magna  cum  benevolentia,  reco- 
lentes quod  nec  episcopi  venerunt  ministrari,  sed  ministrare. 

Quamvis  oblivisci  non  debeamus  quod  laici  nostri,  saepe  suam  pauper- 
tatem abscondentes,  nos  sustinent,  tamen  non  ut  simplices  benefactores 
habendi  sunt,  quia  animae  sunt  immortales  quae  auxiliis  nostris  spiritualibus 
indigent,  praesertim  exemplo  vitae  christianae  a nobis  profunde  gerendae. 

Clare  ex  nostra  discussione  pateat  quod  laici  qui  ex  Concilio  suae  digni- 
tatis et  officii  declarationem  expectant,  eam  in  notione  filiorum  invenire 
poterunt  clarius  quam  in  ovis  notione. 

Antequam  finem  imponam  huic  parti  de  laicis  vellem  petere  ut  forma 
litteraria  in  lin.  8 introductionis  mutetur,  ut  documentum  haec  Synodo 
magis  dignum  habeatur.  Confunduntur  duae,  imo  tres,  metaphorae  cum  dici- 
tur: « Pastores  instituti  sunt  non  ut  totum  onus  aedificandi  mystici  corporis 
in  se  suscipiant  ».  Pastores  pascunt,  non  aedificant. 

Aliud  quid,  sed  breviter  adiungam:  mundus  ab  hac  sacra  synodo  expec- 

tat  explicitam  declarationem  de  laicorum  dignitate  in  ecclesia,  sed  ut 
mihi  videtur,  urgentiori  modo  expectat  etiam  aliud,  nempe  ut  clarius,  distinc- 
tius, et  sine  ulla  ambiguitate  declaretur  aequalitas  hominum  coram  Deo,  ita 
ut  error  qui  pestilenter  grassatur  et  qui  vulgato  nomine  « racismus  » dicitur, 
denuntietur  definitive  et  solemniori  quo  potest  modo  damnetur.  Ad  quid 
loquimur  de  dignitate  populi  Dei,  si  odia  fratricida  non  extirpantur?  Plura 
utique  dicuntur  in  hoc  capitulo  de  aequalitate  in  ecclesia,  sed  non  satis. 
Mihi  valde  displicet  quod  nec  luculenter,  nec  sufficienter,  nec  specifice 
« racismi  » error  damnetur.  Pro  apostolatu  in  terris  sic  dictis  missionum, 
valde  utile  foret  si  haec  sacrosancta  synodus  fortiter  exprimat  in  hac  ma- 
teria doctrinam  Ecclesiae.  Evangelico  remedio  indigemus,  sed  non  omnes 
obediunt  evangelio.  Ideo  dicatur  et  declaretur,  homines  omnes  ex  amore  a 
Deo  creatos,  et  pro  omnibus,  sine  ulla  distinctione  nationis,  stirpis,  condi- 
tionis culturalis  vel  socialis,  Christum  esse  passum  et  mortuum.  Ex  hoc 
duplici  fonte,  hominum  omnium  dignitas  oritur,  regitur,  et  fovetur. 

Exc.mus  P.  D.  STEPHANUS  LASZLO 
Episcopus  Sideropolitanus 

I.  Laudatio  huius  cap.  III  de  Ecclesia  eiusque  momentum  pro  Ecclesia. 
Fas  mihi  sit  cum  multis  aliis  in  hac  aula,  praeiacens  caput  de  populo  Dei, 
speciatim  de  laicis  iterum  laudare.  Multorum  episcoporum  expectatio  hoc 
textu  impleta  est,  nec  minus  laicorum,  qui  omnes  ab  hoc  Concilio  aliquod 
definitivum,  theologice  bene  fundatum,  de  laico  eiusque  activitate  in  Ecclesia 
sibi  sperant.  Quod  non  tantum  vota  episcoporum  pro  Concilio  praeparando 
comprobant,  sed  etiam  opinio  publica  horum  dierum  nostras  disceptationes 
in  hac  aula  prosequens  et  in  ephemeridibus  cotidianis  legenda  aut  in  con- 
ferendis pro  prelo  audienda.  Nobis  omnibus  persuasum  est,  renovationem 
Ecclesiae  et  mundi  tantum  eventuram  fore,  si  etiam  laici  in  hoc  opere 
congruentem  partem  habeant.  Ergo  pro  futuro,  ut  hoc  S.D.N.P.  Paulus  VI, 
in  sua  ultima  Epistola  ad  singulos  episcopos  nos  clare  docet,  « laicos  ad  hoc 
salvificum  munus  participandum  efficientius  asciscendos  esse  ». 

Verum  est,  quod  multi  declararunt  et  cum  quibus  etiam  ego  consentio, 
textum  praeiacentem  non  esse  perfectum  — de  cetero  nihil  in  mundo  per- 
fectum est  — tamen  nobis  documentum  praeberi,  quod  observationibus 
Patrum  emendatum  pro  vita  et  activitate  Ecclesiae  maximi  momenti  erit.  Ad 
hunc  finem  assequendum  etiam  observationes,  quae  sequuntur,  adlaborare 
cupiunt. 

II.  De  divisione  cap.  de  populo  Dei  in  2 capita  eorumque  compositione. 

1.  De  divisione  textus. 

Propono,  ut  cap.  III  dividatur  in  duas  partes,  et  quidem  in  unam  partem 
de  populo  Dei,  et  secundam  de  laicis.  Quae  divisio  iam  in  textu  praeiacenti 

innuitur.  Ratio  huius  divisionis  est,  ut  prius  tractetur  de  toto  populo  Dei 
et  postea  tantum  claritatis  et  gravitatis  causa  in  proprio  capite  de  aliquo 
speciali  statu  huius  populi  Dei. 

Qua  divisione  peracta  et  approbata  propono  praeterea,  ut  cap.  de  populo 
Dei  statim  post  caput  de  mysterio  Ecclesiae,  i.  e.  ut  cap.  II  huius  schematis 
ponatur,  et  caput  de  laicis  ut  cap.  IV  post  cap.  de  episcopis,  presbyteris 
et  diaconibus  inseratur.  Quae  omnibus  fidelibus,  i.  e.  toto  populo  Dei,  com- 
munia sunt  anteponantur  divisionibus  in  populo  Dei.  Dignitas  episcopalis  et 
sacerdotalis  ita  non  minuentur,  e contrario  divitiores  fient,  quia  ita  episcopi 
et  presbyteri  etiam  his  partem  habebunt,  quae  omnibus  christifidelibus  se- 
cundum voluntatem  Christi  et  Ecclesiae  communia  sunt. 

2.  De  nova  distributione  textus. 

a)  Pro  novo  cap.  de  populo  Dei  sumantur  e praeiacenti  textu  de 
populo  Dei  sequentes  partes:  n.  22:  introductio,  quae  autem  ad  hanc  novam 
ordinationem  adaptari  debet;  n.  23:  de  membrorum  in  Ecclesia  Christi 
aequalitate  et  inaequalitate,  usque  ad  verba  ...  « hoc  salutis  »,  pag.  6,  lin.  30; 
n.  24:  de  sacerdotio  universali,  necnon  de  sensu  fidei  et  de  charismatibus 
christifidelium;  de  peccato  in  Ecclesia  sancta  Dei;  de  principio  subsidiaritatis; 
n.  26:  de  christifidelium  relatione  ad  hierarchiam  (pag.  10,  linn.  39  ss.)  sed 
tantum  quae  de  oboedientia  dicuntur,  quia  haec  non  tantum  de  laicis,  sed 
pari  modo  de  omnibus  fidelibus  valet  et  ideo  ad  caput  novum  de  populo 
Dei  pertinet.  Conclusio. 

b)  Pro  cap.  de  laicis  sequentem  divisionem  propono:  1)  introductio 
(cf.  n.  22);  2)  de  laicis  eorumque  dignitate  (n.  23,  pag.  6,  linn.  31  ss.,  revisus, 
v.  seq.  observat.);  3)  de  vita  salutifera  et  apostolica  laicorum  (n.  25,  revisus, 
v.  seq.  obs.);  4)  de  relatione  inter  christifideles  et  hierarchiam  (n.  26, 
linn.  23-38,  revisus,  v.  seq.  observat.);  5)  adhortatio  et  laudatio. 

3.  Ad  propositiones  ut  supra  liceat  mihi  sequentia  animadvertere-. 

a)  Quamvis  textus  maxima  in  parte  e capite  praeiacenti  adhiberi  pos- 
sunt, tamen  ad  novam  distributionem  adaptari  et  suppleri  debent. 

b)  In  additionibus  libenter  propositiones  sequor,  quae  in  Fasciculo 
cum  emendationibus  ad  partem  II  de  Ecclesia  ab  em.mo  card.  Suenens 
factae  sunt. 

c)  Textus  n.  24,  pag.  7,  lin.  30,  adaptetur  ad  cap.  I constitutionis 
de  sacra  Liturgia. 

d)  Mea  ex  parte  proponerem,  ut  post  numerum  « de  sacerdotio  uni- 
versali, necnon  de  sensu  fidei  et  de  charismatibus  christifidelium » duo 
numeri  novi  proprii  inserantur,  et  quidem  de  peccato  in  Ecclesia  sancta  Dei 
et  « de  valore  principii  subsidiaritatis  in  Ecclesia  ».  Quod  principium  subsi- 
diaritatis attinet,  hoc,  sicut  clare  docebat  Pius  P.  XII,  valorem  suum  habet 
etiam  pro  Ecclesia  et  ideo  sequentes  paragraphos  de  episcopis,  presbyteris, 
diaconis  et  laicis  bene  praeparare  possit.  De  altero  numero  postea  fusius. 

e)  Numerus,  qui  cap.  novum,  i.  e.  II,  de  populo1  Dei  concludat,  pari 

modo  connexionem  cum  sequentibus  capitibus,  i.  e.  de  episcopis,  sacerdo- 
tibus, diaconis  et  laicis  et  etiam  cum  cap.  IV  de  vocatione  ad  sanctitatem  in 
Ecclesia  demonstret  et  ita  totam  sequentem  materiam  praeparet.  Si  divisio 
a multis  desiderata  admittitur,  conor,  si  optatur,  textum  congruentem  pro 
hoc  numero  praeparare. 

III.  Ad  n.  24,  pag.  7,  lin.  30.  In  n.  24  (pag.  7,  lin.  30)  participatio 
laicorum  in  eucharistia  celebranda  ita  theologice  exponitur:  « (Fideles)  divi- 
nam victimam,  verbis  consecrationis  a sacerdote  in  altari  positam,  per  manus 
eius  Deo  offerunt  ».  Haec  expositio  non  sufficere  videtur:  1)  quia  non  corre- 
spondet  his,  quae  iam  a magisterio  ordinario  de  participatione  fidelium  in 
sacrificio  Missae  declarata  sunt.  Encyclica  Mediator  Dei  expresse  dicit 
« (christifideles)  non  tantum  per  sacerdotis  manus,  sed  etiam  una  cum  ipso 
quodammodo  sacrificium  offerre,  qua  quidem  participatione  populi  quoque 
oblatio  ad  ipsum  liturgicum  refertur  cultum  »;  2)  quia  a Patribus  Concilii 
haec  doctrina  Encyclicae  Mediator  Dei  iam  recepta  est.  In  n.  48  enim  cap.  I 
constitutionis  de  sacra  Liturgia  dicitur  « (christifideles)  immaculatam  hostiam 
non  tantum  per  sacerdotis  manus,  sed  etiam  una  cum  ipso  » offerre. 

Cum  etiam  pro  laicis  celebratio  eucharistiae  sit  culmen  et  centrum  totius 
vitae  christianae,  maximi  momenti  esse  videtur  ut  constitutio,  quae  expresse 
de  laicis  agit,  praecise  et  integre  partes  definiat,  ad  quas  populus  christianus 
— uti  dictum  est  in  cap.  I constitutionis  de  sacra  Liturgia  — « vi  bapti- 
smatis ius  habet  et  officium  (n.  14)  ». 

Ceterum  censeo  in  multis  aliis  locis  schematis  de  Ecclesia  non  satis  con- 
siderari ea,  quae  iam  in  constitutione  de  sacra  Liturgia  dicta  sunt,  e.  g.  de 
populo  Dei  et  de  dignitate  Ecclesiae  localis. 

IV.  De  peccato  in  Ecclesia  sancta  Dei.  Iam  saepius  in  hoc  Concilio 
monebatur,  ne  in  schemate  de  Ecclesia  finalitas  eschatologica  negligeretur. 
Ecclesia  nequit  intellegi  nisi  ut  populus  Dei  eschatologicus  peregrinans  per 
tempora,  annuntians  mortem  et  resurrectionem  Domini,  donec  veniat 
(cf.  1 Cor.  11,  26).  Sed  peregrinatio  haec  eschatologica  saepe  intelligitur 
modo  nimis  abstracto.  Locutio  nempe  fit  fortasse  de  difficultatibus  et  caligi- 
nibus itineris  in  hoc  saeculo.  Sed  si  loquimur  de  Ecclesia  peregrinante  in 
sensu  publico  plus  intelligimus;  Ecclesia  vocatur  peregrinans,  quia  populus 
in  omnibus  difficultatibus  et  miseriis  huius  vitae  non  est  sine  culpa,  non  est 
sine  peccato.  t 

Populus  Dei  Novi  Testamenti  in  hoc  est  continuatio  populi  Veteris  Testa- 
menti. Saepe  populus  viam  Domini  sequi  vult,  sed  proh  dolor  iterum  atque 
iterum  eam  derelinquit;  vult  fidelis  esse,  sed  iterum  atque  iterum  infidelis 
invenitur:  vult  sancte  et  iuste  sub  Dei  gratia  vivere,  sed  iterum  atque  iterum 
peccatorem  sub  ira  Dei  se  exhibet.  Homines  huius  mundi  saepe  observant, 
Ecclesiam  concretam  valde  diversam  esse  ab  ea,  quam  theologi  et  praedi- 
catores describunt.  Theologia  Ecclesiam  sanctorum  describere  videtur,  vita 
ipsa  autem  Ecclesiam  peccatorum  demonstrare  videtur.  Quid  dicendum  ad 

hanc  quaestionem,  quae  christianis  hodiernis  saepissime  ponitur  et  quae  in 
schemate  nostro  omnino  tractanda  est? 

Si  responsum  nostrum  homines  hodiernos  convincere  vult,  non  triumpha- 
listicum  et  simulatum,  sed  realisticum  et  plene  sincerum  esse  debet,  i.  e. 
nobis  non  licet  hac  in  terra  tantummodo  ecclesiologiam  gloriae  proclamare, 
quae  ad  consummationem  saeculi  pertinet.  Quando  de  Ecclesia  peregrinante 
loquimur,  (sed)  semper  ab  ecclesiologia  crucis  incipere  debemus.  Quid  hoc 
significat? 

Credimus  et  profitemur  Ecclesiam  sanctam.  Sed  sanctitas  haec  non  est 
sanctitas  perfecta  Dei,  qui  — ut  oramus  — est  « solus  sanctus  ».  Sanctitas 
Ecclesiae  continuo  periculo  et  tentationi  obnoxia  est.  Pro  Christo  solo,  non 
pro  Ecclesia  valet:  « tentatum  autem  per  omnia,  pro  similitudine  absque 
peccato  » ( Hebr . 4,  15).  Pro  Ecclesia  autem  valet:  Adeamus  ergo  cum 
fiducia  ad  thronum  gratiae,  ut  misericordiam  consequamur  et  gratiam  inve- 
niamus in  auxilio  opportuno  » (Hebr.  4,  16).  Ecclesia  semper  denuo  indiget 
Dei  misericordia,  gratia,  remissione  peccatorum.  Vult  et  debet  esse  et  est 
secundum  voluntatem  Christi  communio  sanctorum,  sed  de  facto  in  hoc 
statu  viae  invenitur  per  malitiam  hominum  semper  etiam  communio  pecca- 
torum et  ita  communio  paenitentium.  Ita  peccata,  quae  fiunt  in  Ecclesia 
sancta  Dei,  sola  remissione  et  Dei  gratia  deleri  possunt.  Ecclesia  est  in 
mundo,  sed  etiam  mundus  est  in  Ecclesia,  et  locus  pugnae  inter  gratiam 
et  peccatum  est  cor  hominis.  « Aliud  quippe  volumus,  quia  sumus  in 
Christo,  et  aliud  volumus,  quia  adhuc  sumus  in  hoc  saeculo  »,  ait  S.  Augu- 
stinus (In  Io.  tract.  81,  4:  P.L.  35,  1842).  Sanctitas  praecise  Ecclesiae 
urget  eam,  ut  sit  semper  denuo  Ecclesia  paenitens,  ut  semper  denuo  remis- 
sionem peccatorum  humillime  a Deo  imploret. 

Hoc  fit  cotidie  in  liturgia  Eucharistiae,  quae  incipit  cum  « Confiteor  » 
omnium  participantium  sine  exceptione.  Hoc  fit  cotidie  in  oratione  Domi- 
nica, etiam  quando  Ecclesia  orat:  dimitte  nobis  debita  nostra.  Iam  Conci- 
lium Carthaginense  XVI,  excludens  omnem  Ecclesiologiam  novatianisticam, 
donatisticam,  i.  e.  triumphalisticam  et  idealisticam,  clarissime  declarat,  ipsos 
sanctos  in  Ecclesia  debere  se  agnoscere  peccatores  et  veraciter  et  non  tantum 
humiliter  debere  semper  orare:  dimitte  nobis  debita  nostra  (cf.  Denz. 
106-108). 

Ex  hoc  sequitur:  Si  locutio  fit  de  « Ecclesia  sine  macula  et  ruga » 
(Eph.  5,  27),  hoc  in  sensu  stricto  et  pleno  de  Ecclesia  in  statu  finali  et 
perfecto  tantum  intelligendum  esse.  Ut  dicit  S.  Augustinus:  « Ubicumque 
autem  in  his  libris  commemoravi  “ Ecclesiam  non  habentem  maculam  aut 
rugam”,  non  sic  accipiendum  est,  quasi  iam  sit,  sed  quae  praeparatur,  ut  sit, 
quando  apparebit  etiam  gloriosa.  Nunc  enim  propter  quasdam  ignorantias 
et  infirmitates  membrorum  suorum,  habet  unde  cotidie  tota  dicat:  dimitte 
nobis  debita  nostra  » (Retr.  II,  18:  P.L.  32,  637  s.).  Confer  ad  eandem 
doctrinam  etiam  S.  Thomam,  S.  Th .,  III,  q.  8,  a.  3,  ad  2.  Ita  in  Liturgia 
Dominicae  XV  post  Pentecosten  oramus:  « Ecclesiam  tuam,  Domine,  mise- 

ratio  continuata  mundet  et  muniat,  et  quia  sine  te  non  potest  salva  consistere, 
tuo  semper  munere  gubernetur ». 

Ex  his  omnibus  sequitur:  schema  nostrum  sub  hoc  respectu  accurate 
corrigendum  esse,  et  hoc  praesertim  relate  ad  4 puncta: 

1.  Secundum  ea,  quae  diximus,  introducatur  numerus  de  peccato  in 
Ecclesia  sancta  Dei;  praeterea  pari  modo  locutio  fiat  de  gloria  et  de  peccatis 
populi  Dei. 

2.  Non  tantum  unio  Ecclesiae  cum  Christo  ubique  urgeatur,  sed  etiam 
distantia  Ecclesiae  peregrinantis  et  paenitentis  a Christo,  qui  est  Dominus 
Ecclesiae,  Pastor  errantium,  et  solus  sanctus. 

3.  Explicite  dicatur  Ecclesiam  semper  esse  reformandam,  uti  dixit 
Summus  Pontifex  in  allocutione  de  die  22  septembris  huius  anni:  « di  quella 
perenne  riforma,  di  cui  la  Chiesa  stessa,  in  quanto  istituzione  umana  e ter- 
rena, ha  perpetuo  bisogno  ». 

4.  Et  ultimo:  Ad  mentem  Summi  Pontificis  in  allocutione  eius  inau- 
gurali  sessionis  secundae  Concilii  fiat  explicita  confessio  conresponsabilitatis 
et  conculpae  Ecclesiae  nostrae  pro  divisione  christianorum. 

V.  De  laicis  eorumque  dignitate.  Verum  est,  non  facile  esse  aliquam 
definitionem  de  laico  pronuntiare.  Ideo  etiam  schema  nostrum  non  defini- 
tionem, sed  tantum  descriptionem  proponit.  Talis  autem  descriptio  non 
dicat,  quid  laicus  non  sit,  sed  fortius  modo  positivo,  quid  sit. 

Laicus  duobus  elementis  fundamentalibus,  i.  e.  duabus  vocationibus  divi- 
nis constituitur.  Primum  elementum  est  eius  vocatio  ad  fidem,  ut  christianus 
sit,  et  ex  eo  eius  relatio  ad  Christum  et  eius  Corpus  mysticum,  i.  e.  ad  Eccle- 
siam. Laicus  habet  ergo  suum  locum  in  Ecclesia  eiusque  vita  et  activitate 
participat.  (In  n.  de  laico  eiusque  dignitate  ergo  breviter  ea  omnia  recapi- 
tulentur,  quae  in  capite  de  populo  Dei  de  fidelibus  dicta  sunt,  praeprimis  de 
participatione  laici  in  variis  muneribus  Christi;  praeterea  clare  dicatur  laicum 
personam  in  Ecclesia  esse  cum  omnibus  christianorum  iuribus  et  officiis,  quae 
etiam  eius  missionem  ad  apostolatum  continent). 

Secundum  elementum  laicum  constituens  est,  ut  « vocatione  sua  chri- 
stiana  mundum  velut  ab  intra  sanctificet  » i.  e.  eius  character  saecularis.  Iste, 
et  ibi  textum  em. mi  card.  Suenens  sequor,  « laicis  magis  proprius  et  pecu- 
liaris est,  quatenus  ipsi  secundum  formam,  modum,  locum  et  rerum  adiuncta 
saeculari  condicioni  respondentia  vivunt  » ( Emendationes , pag.  10,  ad  n.  29). 

De  ista  vocatione  S.  Paulus  Ap.  loquitur  in  sua  1 Epistola  ad  Cor.,  e.  g.: 
« Volo  enim  omnes  vos  esse  sicut  meipsum;  sed  unusquisque  proprium  donum 
habet  ex  Deo,  alius  quidam  sic,  alius  vero  sic  » (cap.  7,  7);  aut:  « Unicuique 
sicut  divisit  Dominus,  unumquemque  sicut  vocavit  Deus,  ita  ambulet » 
(cap.  7,  17);  aut:  « Unusquisque  in  vocatione  qua  vocatus  est  in  ea  perma- 
neat » (cap.  7,  20). 

Ex  his  duobus  elementis  satis  etiam  dignitas  et  etiam  responsabilitas  lai- 
corum  elucent,  qui  non  tantum  suam  positionem  in  mundo,  sed  etiam  satis 
bene  fundatam  et  gravem  in  Ecclesia  habent. 

Propono  ergo,  ut  descriptio  laici  ex  his  positivis  elementis  fiat  et  omnia 
negativa  exclusa  maneant.  Pariter  omittantur  enuntiationes,  ac  si  laici  prop- 
terea  a Concilio  vocentur,  quia  fere  ubique  penuria  sacerdotum  premimur 
(cf.  pag.  9,  lin.  16). 

VI.  Quaedam  ad  definitionem  de  apostolatu  laicorum.  Definitio  (pag.  9, 
linn.  1 ss.)  in  genere  placet.  Tamen  remanent  aliqua  dubia,  quae  in  textu 
clarius  exprimi  debeant: 

1.  Quo  constat  « missio  Ecclesiae  salvifica  » (lin.  2)?  Qui  conceptus 
prima  vice  in  hac  connexione  adhibetur  et  ideo  melioris  declarationis  egeat, 
quia  est  fundamentum  non  tantum  apostolatus  laicorum,  sed  cuiusvis  apo- 
stolatus. 

2.  Necesse  est,  ut  etiam  aliquid  dicatur  de  relatione  Ecclesiae  eiusque 
missione  ad  hunc  mundum.  Ibi  esset  locus  conveniens,  quo  plura  dici  debeant 
de  Ecclesia  et  mundo,  imprimis  de  mundo  hodierno  et  moderno. 

3.  Praeterea  etiam  phrases  definitionis,  nempe  « titulo  omnibus  chri- 
stifidelibus  communi  » et  « titulo  a sacra  hier  archia  addita  » (linn.  3-4) 
fusius  declarari  debeant.  Quod  primam  phrasim  attinet,  nempe  « titulo 
omnibus  christifidelibus  communi  » haec  totam  activitatem  continere  vide- 
tur, quae  laicis  ratione  baptismi,  sive  singulis,  sive  in  consociatione  com- 
petit. Ad  secundam  phrasim  i.  e.  « titulo  a sacra  hierarchia  addita  » perti- 
nent ea  omnia,  quae  a laicis  ex  aliqua  relatione  ad  hierarchiam  exercentur. 

4.  Quod  autem  apostolatum  laicorum  in  concreto  attinet  (cf.  pag.  9, 
sub  litt.  a,  b , c ),  hic,  i.  e.  eius  definitio,  optime  e duobus  elementis  laicum 
constituentibus,  nempe  ex  eius  duabus  vocationibus  in  ecclesia  et  ad  mun- 
dum, ut  supra,  derivari  possit. 

Propono  ergo,  ut  textus  his  omnibus  prae  oculis  habitis  revideatur  et  ad 
hunc  laborem  propter  intimam  connexionem  huius  partis  cum  schemate  de 
apostolatu  laicorum  etiam  membra  huius  commissionis  adsciscentur. 

VII.  Quaedam  ad  relationem  inter  christifideles  et  hierarchiam  (n.  26). 
Vera  sunt,  quae  de  iure  et  facultate  laicorum  in  relatione  sua  ad  hierar- 
chiam dicuntur  (cf.  pag.  10,  linn.  23-30),  quamvis  etiam  aliquae  phrases, 
e.  g.  « Hoc  tamen  ut ...  adimpleatur,  ante  omnia  per  Ecclesiae  instituta  ...  est 
exercendum  » (pag.  10,  n.  26,  linn.  30  ss.)  melioris  declarationis  egeant. 

Fusius  explicanda  sunt  secundam  meam  opinionem  etiam  verba  « adiu- 
menta  ad  salutem  necessaria  et  utilia  ».  Verum  est,  sanctitatem  in  Ecclesia 
pro  omnibus  eandem  esse,  non  autem  viam  ad  hanc  sanctitatem.  De  hac  via, 
quae  saepe  vocatur  spiritualitas  pro  laicis,  ibi  aliquid  dici  debeat,  quia  ple- 
rumque in  labore  nostro  pastorali  nostram  spiritualitatem  in  laicos  transpo- 
nimus, quam  nosmetipsi  a religiosis  assumpsimus.  Laici  vere  ius  habent,  ut 
eis  a suis  pastoribus  spiritualitas  eorum  vitae  et  vocationi  congruens  et  adae- 
quata annuntietur. 

Praeterea  si  verba  n.  26  remaneant  saltem  quoad  contentum,  uti  sunt, 
aliquem  clericalismum  aut  saltem  timorem  prae  laicis  sapere  videntur.  Relatio 
inter  laicos  et  Pastores  sit  fundata  in  persuasione,  laicos  egere  pro  sua  vita 

christiana  et  activitate  pastoribus,  sed  etiam  pastoribus  laicos  necessarios 
esse,  qui  tantum  iis  cooperantibus  officia  sua  praesertim  in  hoc  mundo  mo- 
derno adimplere  poterunt.  Concilium  ambos  conspectus  sibi  prae  oculis 
teneat  et  adhortationem  suam  tum  pastoribus  tum  laicis  dirigat.  Multi  textus 
S.  Scripturae  ibi  nobis  optimam  viam  praebere  poterunt. 

Deo  maximas  gratias,  ut  iam  multos  laicos  habemus,  qui  variis  modis, 
saepe  in  difficillimis  adiunctis,  ut  operarii  in  fabricis  sive  aliis  locis,  viri, 
mulieres  et  iuvenes  laborem  suum  Ecclesiae  eiusque  pastoribus  praebeant. 
Praecipuae  mentionis  mihi  etiam  ii  digni  esse  videntur,  qui  ut  laici  ex 
variis  regionibus  mundi  in  terris  missionum  laborant  et  ita  hoc  salutiferum 
opus  sacrificio  suo  personali  adiuvant. 

Propono  ergo,  ut  Concilium  hoc  agnoscat,  his,  qui  veri  hodierni  tem- 
poris apostoli,  martyres  et  confessores  nominari  possunt,  gratias  agat  et 
eos  simul  adhortetur,  ut  etiam  pro  futuro  in  fidelitate  Christi  et  Ecclesiae 
permaneant. 

[ Subsignavit  etiam\-.  Iacobus  Weinbacher. 

Exc.mus  P.  D.  EMMANUEL  LLOPIS  IVORRA 
Episcopus  Cauriensis-^Castrorum  Caeciliorum 

In  parte  II  schematis  constitutionis  dogmaticae  de  Ecclesia , locis  signa- 
tis, quae  sequuntur  varianda  propono. 

N.  22,  pag.  5,  linn.  6-7:  addendum  est:  benigne  et  provide  sic  dispo- 
nente, et  ita  fieret  redactio:  « ab  Eo  benigne  et  provide  sic  disponente,  ut 
instrumentum ».  Rationes-,  a)  In  hac  introductione  statuuntur  principia 
activitatis  laicorum,  inter  quae  eminent  illa  motiva  deprompta  ex  Christo 
capite  Corporis  mystici.  Relate  ad  fideles  splendet  ratio  mutuae  necessitatis, 
Christi  nempe  et  membrorum,  appositae  in  encyclica  Mystici  Corporis, 
Pii  XII,  par.  10.  b)  Innuitur  haec  relatio  inter  christifideles  et  caput  Corporis 
Christi  in  adhortatione  finali,  par.  27  (pag.  11,  linn.  15-16).  . 

N.  22,  pag.  5,  lin.  10:  Addendum  est:  iuxta  indolem  organicam  Eccle- 
siae, et  sic  maneret  redactio:  « ut  cuncti  suo  modo  et  in  suo  ordine  iuxta 
indolem  organicam  Ecclesiae  ad  commune  opus  ...  ».  Rationes-,  a)  Agendo  de 
principio  missionis  populi  in  Ecclesia  urgenda  est  ratio  organica  apposita  a 
Pio  XII,  encyclica  Mystici  Corporis,  par.  8.  b)  Optime  admodum  conclu- 
sionis recolitur  deinde  haec  functio  organica  in  fine  par.  23  (pag.  7,  lin.  1). 
Convenit  vero  eamdem  rationem  organicam  stabilitate  admodum  principii 
in  introductione. 

Quae  omnia  tamen  vestro  clarissimo  iudicio  tota  sinceraque  voluntate 
trado. 

Exc.mus  P.  D.  AUGUSTINUS  IOACHIM  LOPES  DE  MOURA 
Episcopus  Portalegrensis-Castri  Albi 

Hisce  diebus,  magna  spes  tenet  nobis,  Venerandi  Patres,  scii,  ut  notio 
laici  in  Ecclesia,  quae  usque  adhuc  tantum  omnibus  patebat  ut  a nemine 
definitio  postularetur,  possit  tandem  aliquando  definitione,  saltem  descrip- 
tiva, comprehendi. 

Iam  aliqui  ex  vobis,  Patres,  magna  cum  sollertia,  adlaboraverunt  sive  ad 
definitionem  in  textu  exaratam  crisi  subiiciendam,  quia  nimis  negativa  cen- 
setur, sive  ad  definitionem  aliquo  modo  novam  extruendam,  inter  quos 
eminent  exc.mi  Patres  Murcillo  et  Menager. 

Mihi  autem  visum  est  nostro  intento  valde  commendabile,  si  nunc,  capite 
quarto  iam  perlustrato,  quae,  sparsim,  prolata  sunt,  aliquomodo  in  unum 
reducantur  ut  conspectus  syntheticus  prae  oculis  habeatur,  unde  forsitan, 
definitio  oriri  possit. 

Quo  facto,  sic  definitio  habebitur:  laicus  christianus  est  persona  humana, 
ad  imaginem  et  similitudinem  Dei  creata,  quae,  per  Baptismum,  acquirit 
cum  Christo,  aeterni  Patris  Filio,  sacerdote,  rege,  propheta,  initialem  simi- 
litudinem, in  eiusque  Corpore  mystico  a Spiritu  Sancto  vivificato,  insertio- 
nem, adoptione  filiorum  Dei  recepta,  necnon  ad  sanctitatem  vocationem, 
secundum  divinam  electionem,  ita  ut  subsequens  eius  in  Ecclesia  vita  sit 
ex  fide  et  sacramentis  nutrita  ac  roborata,  aliquoties,  forsitan,  recuperata, 
variis  Sancti  Spiritus  muneribus  adaucta,  praeceptorum  observantia  et  virtu- 
tum exercitatione  libera  effecta,  ab  hierarchia  referta  et  ducta;  tali  pollens 
vita,  christianus  laicus  testis,  tum  verbo,  tum  operibus,  mysterii  paschalis 
« pro  mundi  vita  » exsistit,  in  spe  suae  omniumque  salutis,  totus,  consistit, 
simulque  res  temporales,  ad  seipsum,  ad  familiam,  ad  professionem,  ad 
societatem  spectantes,  et  sibi  quomodocumque  concreditas,  ab  intus,  sacras 
facit,  et  sic,  gratia  indesinenter  augescente,  in  plenitudinem  caritatis  Dei  et 
proximi,  ad  gloriam  SS.mae  Trinitatis,  ad  amussim  progreditur. 

Ex  his  laicis  christianis,  Deus  et  Dominus  noster,  alios  ad  specialem 
sui  imitationem,  per  consilia  evangelica  in  praxi  deducenda,  invitat;  alios 
autem,  vel  etiam  eosdem,  eligit  in  servitium  Sacrae  Hierarchiae  ad  eius 
officia  adimplenda.  Sed  nec  haec  electio,  nec  illa  invitatio  aliquid  auferunt 
ex  iis  quae  laicum  christianum  essentialiter  definiunt  ita  ut,  sive  simpliciter 
religiosi,  sive  ad  sacram  pertinentes  hierarchiam,  cum  laicis  in  pluribus 
coincidunt  nec  inter  eos  omnes  oppositionem  aliquam  haberi  potest:  quae 
religiosis  vel  clericis  sunt  propria  adduntur  iis  essentialibus  quae  cum  laicis 
sunt  communia.  Et  sic  totius  populi  Dei  acies  ordinata  habetur! 

Exc.mus  P.  D.  IOANNES  McELENEY 
Episcopus  Kingstonensis 

N.  23,  pag.  6,  lin.  36  usque  ad  pag.  7,  lin.  2:  proponitur  ut  haec  omit- 
tantur, ut  immediate  post  sententiam  « Iamvero  ...  pertinent  » introducantur 
ea  quae  iam  proposita  sunt  ut  addenda  in  fine  huius  paragraphi  (cf.  Emenda- 
tiones super  schema  de  Ecclesia,  Pars  II,  n.  29,  pagg.  10-11).  Rationes: 

1.  Si  accipiantur  ea  quae  in  Emendationes,  n.  29  proposita  sunt,  om- 
nino superflua  erunt  ea  quae  in  schemate  nunc  dicuntur  a pag.  6,  lin.  36 
usque  ad  pag.  7,  lin.  2. 

2.  Si  tamen  haec  retinenda  iudicabuntur,  saltem  emendanda  erunt,  ut 

dicatur:  « Animum  scii,  convertit  ad  illos  qui  in  laboribus  huius  mundi 
partes  agunt,  sed  vocantur  ut  spiritu  evangelico  ducti,  concupiscentiis  saeculi 
valide  opponantur,  et  ut  mundum  velut  ab  intra  sanctificent,  ita  ut  om- 
nes secundum  operationem  uniuscuiusque  membri  augmentum  Corporis 
faciant ...  ».  i 

3.  Ratio  huius  emendationis  est:  quia  verba  schematis  videntur  dicere 
Synodum  animum  suum  convertere  ad  illos  tantum  laicos  qui  vocationem 
suam  christianam  actu  implent:  i.  e.,  qui  reapse  concupiscentiis  saeculi  valide 
opponuntur,  mundum  actu  sanctificant,  augmentum  Corporis  faciunt,  etc. 
Laici  sunt  omnes  qui  consecratione  baptismali  vocantur  ad  haec  facienda, 
et  ad  omnes  Synodus  attendere  debet,  sive  sancti  sint,  sive  peccatores. 

N.  24,  pag.  7,  linn.  22-23:  dicatur:  « Indoles  sacerdotalis  totius  com- 
munitatis fidelium  in  sacramentis  innititur  et  per  ea  principaliter  ad  actum 
deducitur  ».  Rationes: 

1.  Verba  schematis:  « Indoles  sacra  et  organice  extracta  communi- 
tatis sacerdotalis  » sensum  facile  intelligibilem  non  habent;  res  clarius 
exprimi  debet. 

2.  Addenda  est  vox  « principaliter  »,  quia  sacerdotium  omnium  fide- 
lium exercetur  etiam  modis  non-sacramentalibus,  uti  eadem  pag.  7,  linn.  14-16 
iam  indicatum  est. 

N.  24,  pag.  8,  linn.  24-28:  dicatur:  « Praeterea,  idem  Spiritus  Sanctus, 
qui  divina  libertate  operatur  ubique  in  Ecclesia,  dona  sua  “ dividens  singulis 
prout  vult  ” ( 1 Cor.  12,  11),  iugiter  distribuit  inter  omnis  ordinis  fideles 
gratias  quasdam  speciales  quibus  ipsi  redduntur  apti  et  prompti  ad  susci- 
pienda varia  opera  vel  munera  ad  utilitatem  Ecclesiae,  secundum  illud... 
( 1 Petr.  4,  10)  ».  Rationes: 

1.  Vox  « Praeterea  » melius  congruit  quam  vox  « propterea  » quae 
in  schemate  habetur. 

2.  Notio  libertatis  S.  Spiritus  in  suis  donis  distribuendis  magni  est 
momenti,  sed  non  satis  apparet  in  schemate. 

3.  Clarius  dici  debuit  S.  Spiritum  charismata  dare  fidelibus  omnis 
ordinis  in  Ecclesia. 

4.  In  schemate  conceptus  « charismatis  » non  satis  clare  exponitur 
verbis:  « varia  dona  et  munera  ad  servitium  ». 

N.  24,  pag.  8,  linn.  30-31;  dicatur:  «cum  gratiarum  actione  accipienda 
sunt,  et  quantum  fieri  potest  obsecundanda  ».  Ratio:  omitti  non  debuit 
mentio  de  cooperatione  humana  praestanda  gratiae  divinae,  ut  fructus  chari- 
smatum habeatur. 


55 

Exc.mus  P.  D.  GEORGIUS  MANRIQUE 
Episcopus  Orur ensis 

Magno  cum  gaudio,  V.  P.,  doctrinam  de  laicis  vidimus  locum  habuisse  in 
redactione  praesentis  schematis  de  Ecclesia.  Iure  meritoque  hoc  advenit.  Tot 
enim  exstant  necessitudines  spirituales  nostrarum  dioecesium,  tantaque  sa- 
cerdotum atque  vocationum  sacerdotalium  egestas,  quod  nonnisi  in  aposto- 
latu  et  actuosa  operositate  laicorum  advenientium  in  auxilium  curae  pasto- 
ralis nostrae  et  nostrorum  sacerdotum,  aliqua  spes  arrideat. 

Maximi  momenti  est,  igitur,  et  Venerabilibus  Patribus  Conciliaribus  at- 
tente perpendenda,  opportunitas  immo  et  necessitas,  doctrinam  de  natura, 
missione  et  opere  laicorum  perlucide  exponendi  atque  ante  oculos  omnium 
christifidelium  in  doctrina  conciliari  profundius  et  ordinatiori  modo  evol- 
vendi quam  textus  schematis  propositi  in  hoc  cap.  III  facit.  Re  enim  vera: 

1.  Magis  in  lucem  ponere  oportet  divitias  vocationis  christianae  om- 
nium et  cuiuscumque  baptizatorum,  vi  eorum  baptismi,  eiusque  connexio- 
nem vitalem  cum  Christo  capite  atque  intimissimam  communionem  cari- 
tatis cum  omnibus  aliis  membris  eiusdem  Corporis  Christi  mystici. 

2.  Tum  ex  hac  caritate,  tum  ex  charactere  sacramentali  baptismatis, 
maxime  autem  et  confirmationis,  quo  sacerdotio  Christi  participes  fiunt, 
exsurgunt  pro  omnibus  christifidelibus  onera  praecipua,  quae  ipsis,  utpote 
devotis  filiis  Ecclesiae,  magis  honor  quam  onus  apparebunt.  Non  enim  parti- 
cipatio in  missione  salvifica  Ecclesiae  laicis  offerri  oportet  quasi  onus  extrin- 
secus auctoritative  impositum,  neque  ut  labor  paternaliter  mendicatus,  sed 
onus  ex  ipsa  intima  natura  vocationis  eorum  christianae  profluens,  con- 
scientiam filiorum  premens  pondere  suavissimo  caritatis  et  amoris  erga 
Ecclesiam  matrem  et  erga  omnes  homines  fratres,  pro  quorum  aeterna  salute 
mortuus  est  Christus. 

A)  Onus  scii,  imprimis  exemplaritatis  in  vita  sua  christiana  in  mediis 
rebus  terrenis,  et  vivum  testimonium  fidei  coram  omnibus  gentibus,  maxime 
autem  non  credentibus.  Nomine  et  gratia  Christi  Capitis,  se  ipsos  scire  fas 
est  instrumenta  necessaria  « consecrationis  mundi  »,  mundi  huius,  inquam, 
qui  sine  Deo  et  absque  Christo  vitam  suam  socialem  exstruit. 

B ) Onus,  denique,  apo stolatus  sub  diversimodis  formis  et  iuxta  multi- 
plices necessitates  membrum  Ecclesiae,  sive  per  diffusionem  nuntii  evan- 
gelici  necnon  culturae  christianae,  sive  per  opera  caritatis,  sive  per  associa- 
tiones aliaque  opera  apostolica. 

Triplex  ergo  adnumeratio  diversarum  formarum  activitatis  apostolicae 
laicorum,  quae  sub  n.  25  schematis  ponitur,  sub  duplice  tantum  capite 
enucleetur: 

a)  circa  bona,  scii,  stricte  religiosa  et  moralia , et 

b)  circa  opera  stricte  saecularia. 

3.  Quod  autem  omnia  sub  benigna  potestate  pastoris  a laicis  fiant  bene 
schema  sub  n.  26  patefacit. 

Exc.mus  p.  d.  clemens  ignatius  mansourati 

Archiepiscopus  tit.  Apamenus,  aux.  patr.  Antiochenus  Syrorum 

Observationes  et  emendationes  quas  vobis  humiliter  proponere  intendo, 
cum  his  quae  iam  feria  VI  ultimi  hebdomadis  ab  exc.mo  arch.  Paderbor- 
nensi  dicta  sunt,  maxime  cohaerent  ac  eodem  spiritu  oecumenico  imbuti  sunt. 

1.  Capitulum  de  laicis  in  specie  brevi  introductione  ornetur  uti  iam  in 
nova  ordinatione  ab  em.mo  card.  Suenens  proposita,  factum  est.  In  ista 
introductione  tamen  breviter  in  memoriam  revocentur  quae  de  munere 
sacerdotali  populi  Dei  dicta  sunt.  Nunc  enim  laicis  sunt  applicanda.  Post 
textum  novum  introductionis  uti  in  emendationibus  proponitur,  linea  ultima 
sic  mutetur:  « ut  cuncti  sua  participatione  muneris  sacerdotalis,  prophetici 
et  regalis  Iesu  Christi  suo  modo  ad  commune  opus  explendum  cooperentur  ». 

2.  In  n.  23,  pag.  6,  lin.  13,  deleatur  vox  « eamdem  ». 

3.  In  n.  23,  pag.  6,  lin.  18,  loco  «et  populum»  scribatur:  «cetera 
membra  populi  Dei  ». 

4.  In  n.  23,  pag.  6,  linn.  31-36,  accuratiore  et  magis  positivo  modo 
indicetur  quid  sit  laicus:  « qui  baptismate  in  populum  Dei  cooptati,  in 
statu  vitae  directe  et  personaliter  ad  curas  saeculares  assumendas  ordinato, 
Deo  serviunt  eumque  adorant  ». 

Laicus  enim  distinguitur  a clerico  et  religioso  per  suum  statum  vitae. 
Laici  status  vitae  differt  a statu  vitae  clerici  eo  quod  hic  non  directe  ad 
curas  saeculares  ordinatur,  sed  e contra  directe  ad  ministeria  ecclesiastica 
destinatur  ac  reservatur;  differt  a statu  vitae  religiosi  eo  quod  hic  nec 
directe  nec  personaliter  ad  curas  saeculares  destinatur  quippe  qui  in  una 
parte  in  coetu  religioso  vivit  et  ex  alia  parte  directe  ad  vitam  et  activitatem 
religiosam  seu  ad  Deum  ordinatam  vocatur. 

5.  In  novo  textu  munera  ecclesiastica  sensu  lato  sumpta,  quae  laicis 
tribui  possunt  (can.  145  § 1)  accuratius  describantur. 

6.  Quando  in  n.  25  vita  salutifera  et  apostolica  laicorum  describitur, 
in  memoriam  revocanda  est  triplex  divisio  quae  in  anterioribus  capitibus  et 

articulis  semper  et  optime  servata  est,  nempe  participatio  triplicis  muneris 
Christi.  Secus  perditur  harmonia  hucusque  egregie  observata. 

Qua  de  causa  antequam  incipiat  enumeratio  a)  b)  c)  prius  omnia  synthe- 
tice  illuminentur  doctrina  sacerdotii  universalis,  his  vel  similibus  verbis 
(mutando  pag.  9,  linn.  8 et  9):  « Ius  proinde  iidem  habent,  ut  pro  suis 
viribus  opus  salutare  Ecclesiae  in  Christo  offerentis,  docentis  et  regentis 
etiam  operose  suo  modo  participent  ». 

7.  Admitti  non  potest  in  descriptione  eorum  quae  laicis  incumbunt,  non 
fieri  mentionem  de  cultu  seu  de  vita  religione  informata  qua  laici  ad  laudem 
gloriae  Dei  vivere  tenentur.  In  praesenti  descriptione  omnia  diriguntur  ad 
hominem  et  mundum  sanctificandum.  Qua  de  causa  divisio  aliqualiter  mutata 
proponitur: 

Sub  a)  detur  novus  textus  in  quo  indicatur  laicos,  sacerdotium  Christi 
participantes,  praeprimis  teneri  ad  cultum  in  vita  personali,  in  vita  eccle- 
siali  et  in  vita  publica. 

Sub  b)  adunentur  ea  quae  nunc  sub  a)  et  b)  habentur  et  quae  tractant 
de  annuntiatione  veritatum  fidei  et  de  diffundenda  cognitione  valorum  mo- 
ralium. Haec  coniungantur  cum  dignitate  laicorum  qui  capaces  sunt  hoc 
modo  participandi  munus  propheticum  Christi. 

Sub  c ) descriptio  conservetur  (nunc  iam  sub  c)  data)  eorum  quae  laici 
operari  debent  in  saeculo  ut  ita  omnia  instauretur  in  Christo.  Haec  autem 
ponantur  in  luce  participationis  muneris  regalis  Christi.  Haec  autem  omnia 
non  mere  « humanistice  » describantur,  sed  praesententur  ut  operatio  chri- 
stiani  laici  in  Christo  et  cum  Christo. 

8.  In  praedicto  numero,  quando  sub  c)  agitur  de  operando  in  saeculo 
desideratur  amplificatio  et  applicatio  eorum  quae  supra  iam  dicta  sunt 
(n.  24)  de  matrimonio.  Loquendum  videtur  de  vita  familiali  in  qua  pater 
et  mater,  in  virtute  sacramenti,  speciali  modo  sacerdotium  Christi  parti- 
cipant offerendo,  docendo,  regendo  familialiter. 

9.  In  n.  25,  pag.  10,  lin.  6,  loco  « lumen  » dicatur  « fermentum  »; 
lin.  7 loco  « fideles  » dicatur  « laici  »;  linn.  14-15  deleatur:  « plurimi 
christifideles,  imprimis  ». 

In  n.  26,  linn.  23-24,  deleatur  « christifideles  omnes,  ...  non  exceptis  ». 

10.  In  n.  26  iterum  inserantur  ea  quae  in  prima  redactione  dicebantur 
de  opinione  publica  in  Ecclesia  ( schemata  constitutionum  et  decretorum, 
series  secunda,  pag.  62). 

Exc.mus  P.  D.  FRANCISCUS  MARTY 
Archiepiscopus  Remensis 

Loquor  in  cap.  III,  de  n.  24.  In  descriptione  omnium  elementorum, 
quibus  fundatur  et  exercetur  sacerdotium  universale  christifidelium,  oppor- 
tunum videtur  enuntiare  explicite,  post  munus  sacerdotale,  propheticum  et 

regale  Christi,  illud  munus  quo  Christus  tanquam  Messias  a prophetis  an- 
nuntiatus (immo  ista  tria  sunt  partes  et  attributa  muneris  messianici),  con- 
summationem foederis  Veteris  Testamenti  et  expectationem  gentium,  in 
regno  Dei  adimplevit.  Perdurat  enim  opus  messianicum  in  et  a populo  chri- 
stiano,  qui  illud  manifestat,  et  in  cursu  mundi  reapse  diffundit,  in  signum 
adventus  regni.  Ecclesia  est  populus  messianicus.  Opportunitas  huius  enun- 
tiationis est: 

1.  Textus  prophetarum  Veteris  Testamenti  nutriunt  efficaciter,  secun- 
dum sensum  proprium,  doctrinam  et  actionem  fidelium. 

2.  Messianismus  est  pars  integralis  regni  Dei  qui  venit.  Christus  est 
Messias.  In  sacramentis  fideles  accipiunt  Christum  sicuti  est,  i.  e.  Messiam 
laborantem  ad  homines  salvandos.  Vis  sacramentalis  est  messianica  et  praebet 
vim  apostolicam. 

3.  Christus  Messias  eamdem  missionem  ac  Ecclesia  praebet.  Ecclesia 
est  populus  messianicus.  Sicut  populus  christianus  populus  electus  Veteris 
Testamenti,  sed  vi  nova,  est  ad  salutem  hominum.  Quod  exc.mus  Montini 
dixit  in  Congressu  pro  apostolatu  laicorum,  anno  1957;  dixit  gallice:  « La 
mission  de  PEglise  nous  invite  a contempler  la  trace  du  Christ  a travers  les 
siecles:  vraie  trajectoire  qui  cree  Thistoire;  Thistoire  avec  son  sens  et  sa 
valeur  qu’elle  communique  a Thistoire  humaine  qui,  autrement,  ne  sait  ou 
les  chercher  et  ou  les  trouver.  Le  mot  “mission”  suggere  a notre  esprit 
cette  notion  de  mouvement  qui  caracterise  la  vie  de  TEglise:  elle  part  du 
Christ;  par  lui,  elle  est  envoyee,  poussee  en  avant,  suivie;  par  son  inter- 
mediaire,  le  Christi  vient  jusqiTaux  hommes,  franchit  les  frontieres  qui 
separent  les  nations,  chevauche  les  siecles,  entre  en  contact  avec  la  vie 
humaine,  ses  formes,  ses  institutions,  ses  coutumes,  ses  civilisations  ». 

4.  Profundius  fundatur  in  oeconomica  christiana  virtus  spei,  quae  non 
solum  individuos  roborat,  sed  ipsam  communitatem  fidelium  promovet, 
praesertim  organismos  apostolatus,  tanquam  vis  collectiva,  in  vitam  aeternam. 

5.  Sic  contra  messianismos  temporales  et  eorum  seductionem,  aliquando 
impiam,  reintegratur  explicite  veritas  in  constructione  regni  implicata.  Et 
fundatur  in  ipso  Christo  exercitium  caritatis  fraternae  in  diversis  operibus 
civilis  culturae  ad  utilitatem  omnium  prorsus  hominum  (cf.  ibi  n.  25,  c). 
Munus  fidelium  laicorum  plenius  illuminatur. 

6.  Efficaciter  manifestatur  Ecclesia  tanquam  « signum  » inter  gentes, 
secundum  prophetiam  S.  Ioannis  Baptistae,  secundum  praedicationem  apo- 
stolorum, secundum  doctrinam  Patrum  (cf.  Pacem  in  terris). 

Quapropter  proponitur  haec  additio  in  n.  24,  pag.  8,  lin.  12,  post  munus 
sacerdotale,  propheticum  et  regale  Christi,  addatur: 

Item  munus  messianicum,  quo  Christus  consummavit  foedus  Veteris 
Testamenti  et  expectationem  gentium;  ita  in  populo  christiano  continuatur 
ut,  in  cursu  mundi,  beneficia  spiritualia  et  temporalia  a prophetis  promissa 
et  a Christo  semel  adepta,  reapse  inter  homines  fraterne  diffundantur,  in 
signum  adventus  regni  et  in  missionem  Ecclesiae. 

Exc.mus  P.  D.  IO  ANNES  MAZUR 
Episcopus  tit.  Bladiensis,  aux.  Lublinensis 

Humiliter  propono,  ut  in  schemate  de  Ecclesia , cap.  III,  n.  25,  pag.  9, 
linn.  33-36,  problema  de  acquisitione  scientiae  religiosae  apud  laicos  magis 
lucide,  et  in  alio  loco,  e.  g.,  novo  commate  d)  huius  n.  25  exprimatur,  ita 
nempe,  ut  clarius  pateat,  sufficientem  scientiam  veritatis  revelatae  et  doctri- 
nae catholicae  praesertim  doctrinae  socialis  Ecclesiae  conditionem  « sine 
qua  non  » esse  omnis  actionis  apostolatus,  atque  ex  clara  huius  rei  propo- 
sitione, pastoribus  obligatio  docendi  fideles;  fidelibus  vero  obligatio  acqui- 
rendi profundiorem  scientiam  in  his  rebus  magis  clare  appareat. 

De  hac  re  est  quidem  sermo  in  loco  supra  citato,  sed  secundum  humile 
iudicium  meum,  plus  de  hac  quaestione  dici  debeat,  quia  conditiones  ho- 
dierni temporis  et  gravitas  problematis  apostolatus  laicorum  hoc  postulare 
videntur.  Nam  iura  et  obligationes  in  memoriam  fidelium  laicorum  revo- 
catae et  eis  commendatae,  satis  magna  instructione  de  revelatione  et  doctrina 
Ecclesiae  uti  motivo  et  instrumento  adimplendi  egent. 

Exc.mus  P.  D.  MARCELLUS  MORGANTE 
Episcopus  Asculanus  in  Piceno 

Nemo  est  qui  non  videat  cap.  III  schematis  de  Ecclesia  indole  pollere 
pastorali.  Huiusmodi  tamen  sollicitudo  omni  ex  parte  laudabilis  esset  di- 
cenda, si  non  minore  ratione  seu  mensura  veritatis  iura  tueretur,  in  Concilio 
praesertim,  cuius  praecipuum  munus  est  veritatem  revelatam  considerare 
atque  proponere. 

1.  Liceat  igitur,  ad  par.  23  quod  attinet,  ubi  de  Ecclesiae  membrorum 
agitur,  nonnulla  animadvertere  ut  graves  vitentur  aequivocationes,  simulque 
ut  fini  vere  pastorali  et  oecumenico  rectius  ac  efficacius  consulatur. 

Patribus  improbantibus  definitionem , in  laudata  paragrapho,  membri 
Ecclesiae  ex  animo  censentio,  at  simul  opinor  definitionem  allatam  si  non 
erroneam,  ob  manifestum  elenchi  defectum,  aequivocam  esse  et  perniciosa 
consectaria  inducere  posse. 

Enimvero:  a)  si  nomine  laicorum  in  Ecclesia,  intelliguntur  fideles  qui 
« baptismate  abluti,  Deo  serviunt  et  missionem  totius  populi  christiani  in 
mundo  exercent »,  nullum  apparet  discrimen  inter  baptizatos,  qui  iure 
meritoque  Ecclesiae  sunt  membra,  et  eos  qui,  extra  verum  Christi  ovile, 
vivunt  ac  militant. 

Non  est  enim  heic  sermo  de  regno  Dei,  neque  de  Ecclesiis  christianis  in 
genere,  sed  de  Ecclesia  Christi , quae  minorem  patitur  extensionem. 

Necessarium  proinde  videtur  definitionem  integrandam  esse,  explicite 

asserendo  necessariam  sublectionem  legitimae  hierarchiae  a Christo  in  Eccle- 
sia sua  constitutae.  Sicut  enim  in  superioribus  haud  semel  dictum  fuit 
episcopos  non  esse  membra  coetus  episcoporum  nisi  coniunctos  ac  subiectos 
Romano  Pontifici,  a pari  declaranda  est  necessitas  coniunctionis  et  subiec- 
tionis  hierarchiae1  ut  baptizati  membra  Ecclesiae  dici  valeant. 

b)  Locutio:  « Deo  serviunt  » in  sequentem  immutanda  videtur:  « Deo 
et  Christo  vivunt  ».  Ratio  prostat:  est  enim  magis  completa,  comprehensiva 
et  congrua  doctrinae  et  menti  Apostoli  Pauli  affirmantis:  « mihi  vivere 
Christus  est  ». 

c)  Postrema  tandem  verba  definitionis  seu  declarationis:  «...  et  pro 
parte  sua  missionem  totius  populi  christiani,  etc.  ...  »,  minus  probanda 
videntur:  vel  quia  aptior  esset  eis  locus  in  paragrapho  sequenti  (ubi  de 
sacerdotio  universali),  vel  quia  membrum  Ecclesiae,  si  non  tantum  in  suo 
ortu  sed  etiam  in  suo  operari  consideratur,  prius  de  sua  quam  de  aliorum 
salute  sollicitus  esse  debet,  ex  recto  caritatis  ordine,  cum  apostolus  Paulus 
singulos  moneat:  «...  salutem  vestram  operemini  ». 

Tandem,  locutio  praelaudata  cum,  ex  usu  universali  in  Ecclesia,  sit 
technica  (quod  in  Concilio  oblivioni  non  est  demandandum),  sensu  proprio 
referenda  est  missioni  a Christo  Domino  vel  a hierarchia  legitima  alicui 
personae  vel  coetui  concreditae. 

2.  Utile  praeterea,  et  pastorali  Ecclesiae  et  Concilii  muneri  consentaneum 
videtur,  sollemnis  seu  explicita  declaratio  de  gravi  morali  obligatione  perse- 
verandi in  Ecclesia,  cum  apostolus  doceat:  « Impossibile  est  enim  eos  qui 
semel  sunt  illuminati,  gustaverunt  etiam  donum  caeleste,  et  participes  facti 
sunt  Spiritus  Sancti  ...  rursus  renovari  ad  poenitentiam  ...  » ( Hebr . 6,  4 ss.). 

3.  Cum,  postremo,  non  desint,  proh  dolor,  qui  ab  Ecclesia  ob  ignaviam, 
fragilitatem,  ignorantiam,  vel  a falsis  prophetis,  materialismi  praesertim, 
decepti,  ab  Ecclesia  deficiunt,  ad  munus  pastorale  Concilii  pertinet  ut  et  de 
his,  in  paragrapho,  sermo  fiat,  non  ad  eos  severe  damnandos,  sed,  effusa 
caritate,  ad  domum  paternam  relictam  invitandos,  et  eos  certos  faciendos 
quod  fratres  et  patres  perseverantes,  Dei  gratia,  domi  seu  in  Ecclesia,  ipsos 
excepturi  esse  eodem  animi  ardore  inflammati  ac  pater  de  quo  in  Evangelio 
legitur  filio  redeunti  obvium  se  dedisse  et:  «...  misericordia  motus,  accur- 
rens cecidit  super  collum  eius,  et  osculatus  est  eum  » (Lc.  15,  20). 

Quibus  patefactis  matris  Ecclesiae  sensibus:  a)  rarior  fiet  iniuriosa  calum- 
nia contra  iniquam  Ecclesiae  severitatem  erga  lapsos;  b)  baptizati  qui  defe- 
cerunt et  mortui  sunt,  facilius  resurgent  ut  domum  paternam  seu  Ecclesiam 
iterum  petant;  c ) fratres,  in  fide  fortes  sed  in  caritate  debiles,  confratrem 
redeuntem,  animo  non  aegro  (uti  in  parabola  super  laudata  legitur),  sed 
animo  largo  et  optimo  excipient,  defectionis  immemores,  amoris  autem 
solummodo  memores.  Christus  enim  Dominus  venit  in  mundum  ut  homines 
vitam  habeant,  servent,  et  abundantius  habeant.  Quod  si  defecerint,  nove- 
rint, filii  Dei  ac  fratres  nostri,  cor  Ecclesiae  esse  cor  Christi,  qui  venit  « sal- 
vum facere  quod  perierat  ». 

Exc.mus  P.  D.  IOANNES  MORKOWSKY 
Episcopus  tit.  Tigavitanus,  eoad,  c.i.s. 
et  adm.  ap.  Galvestoniensis-Houstoniensis 

Relate  ad  cap.  III  schematis  de  Ecclesia  hanc  emendationem  scripto 
tradere  velim.  Pag.  9,  lin.  5,  post  periodum  quae  terminatur  verbis:  « ex 
suo  statu  exeant  »,  addatur  altera  periodus  sic  sonans:  « Immo,  qui  digni 
sunt  nominis  christiani,  sequaces  sunt  Christi,  ipsiusque  amorem  erga  Patrem 
caelestem  et  caritatem  erga  omnes  fratres  humanos  participantes,  per  intimi 
cordis  sui  zelum  compulsi  erunt  ut  desideriis  cordis  Christi  satisfaciant  ». 

Praeter  fundamentum  dogmaticum  et  ontologicum  necnon  iuridicum 
apostolatus  laicorum  deesse  videtur  in  toto  schemate  verbum  de  funda- 
mento hoc  magis  pastorali  et  psychologico.  De  hoc  defectu  locutus  est 
rev.mus  et  exc.mus  Hervas  et  alii  Patres  in  aula. 

61 

Exc.mus  P.  D.  DRAGUTIN  NE2IC 
Episcopus  Paren tinus  et  Polensis 

Schema  in  genere  placet.  Nonnullas  tamen  observationes  faciendas  puto. 
Terminus  « sacerdotium  universale  » mutetur  potius  in  « sacerdotium  com- 
mune » (pag.  7,  lin.  19).  « Sacerdotium  universale  » non  rectis  interpreta- 
tionibus ansam  dare  potest.  « Sacerdotium  commune » commendatur  ex 
rationibus  sequentibus:  1.  agitur  de  re  omnibus  membris  Ecclesiae  com- 
muni, tum  simplicibus  fidelibus  tum  membris  hierarchiae.  2.  actuari  nequit 
nisi  in  communione  ecclesiastica,  (agitur  enim  de  populo  sacerdotali),  dum 
sacerdotium  hierarchicum,  saltem  in  quibusdam  (sacrificium  missae)  actuari 
potest  etiam  quando  sacerdos  separatus  est  a communione  ecclesiastica. 

Verba  in  pag.  7,  linn.  28-29:  «...  vota  sua  cum  votis  ministri  litantis 
iungentes...  » corrigantur  sic:  « vota  sua  cum  votis  universae  Ecclesiae  iun- 
gentes  ...  »;  aut  sic:  « vota  sua  cum  voluntate  summi  sacerdotis  iungentes, 
eumdem  Christum,  divinam  victimam  ...  ».  Verba  uti  nunc  iacent  a subiec- 
tivismo  quodam  immunia  esse  non  videntur.  Minister  litans  potest  nimirum 
in  statu  peccati  esse,  nulla  vota  sensu  proprio  elicere  aut  facere  (scii,  sua, 
aliud  est  vota  Ecclesiae!),  immo  etiam  fidem  non  habere,  et  tamen  valide 
missam  offerre. 

Pag.  7,  linn.  34-35:  « ...  se  invicem  in  vita  coniugali  et  prolis  educa- 
tione sanctificant...  » reformetur  sic:  «...  se  invicem  in  vita  coniugali  et 
prolis  educatione  in  sanctitate  appetenda  (acquirenda)  adiuvant  ...  ».  Deus 
potest  sanctificare  hominem;  homo  potest  per  gratiam  divinam  sanctificare 
semetipsum;  homo  non  potest  sanctificare  alium.  Est  locutio  nimis  impropria! 

Pag.  7,  linn.  38-39:  loco  «...  qui  sub  gratia  Spiritus  Sancti...  » ponatur 
rectius:  «...  qui  in  baptismate  per  gratiam  Spiritus  Sancti...  ». 

Pag.  8,  lin.  1:  loco  «saepe  sunt  primi  fidei  praecones»  ponatur  sic: 
« ex  ojficio  coniugii  christiani  sunt  primi  fidei  praecones  ».  Ecclesia  requirit 
a matrimonium  contrahentibus  ut  prius  confirmati  sint,  in  matrimonii  autem 
sacramento  ius  ad  gratias  pro  religiosa  quoque  educatione  prolis  suscipiunt 
coniuges  christiani. 

Pag.  8,  ad  dicta  in  linn.  20-23:  sensus  fidei  populi  christiani  potiusquam 
in  profundiori  perspicientia  fidei  consistere  videtur  in  quadam  discretione 
seu  facultate  expedite  discernendi  inter  verum  et  falsum  in  rebus  fidei,  inter 
doctrinam  quae  ex  deposito  fidei  christianae  vere  et  recte  deducitur  et  doc- 
trinam quae  aliunde  — ut  quoddam  « corpus  extraneum  » (ut  ita  dicamus)  — 
in  christianam  fidem  introduci  temptatur. 

Pag.  9,  lin.  39:  « Spiritu  Christi  imbuatur  » forsan  potius  scribendum 
« spiritu  Christi  imbuatur  »,  i.  e.  cum  r minuscula! 

Pag.  9,  lin.  40:  « principem  locum » melius:  « praecipuum  locum  ». 

Pag.  10,  linn.  6-7:  « Ita  Ecclesia...  apparebit  »;  scribatur  potius  sic: 
« Ita  Ecclesia  magis  magisque  totam  societatem  humanam  salutari  lumine 
Christi  reapse  illuminare  poterit  ». 

Pag.  10,  linn.  12  et  18:  terminus  « civitas  terrena  » potius,  quatenus 
inveniri  facile  potest,  commutetur  alio  termino  idoneo,  cum  hic  terminus 
iam  ab  Augustino  quodammodo  secum  fert  characteristicam  mali,  quod 
procul  dubio  redactoribus  schematis  adsignificare  in  mente  non  erat. 

In  describendo  integro  hoc  contextu  linn.  7-22,  redactores  evitare 
voluerunt  notam  distinctionem  inter  potestatem  ecclesiasticam  directam  et 
indirectam,  sed  nunc  haec  descriptio  nimis  confusa  effecta  est.  Ex  una 
parte  stigmatizatur  indebita  permixtio  religionis  cum  rebus  mere  civilibus, 
ex  altera  parte  insistitur  nullam  activitatem  humanam  Dei  imperio  subtrahi 
posse!  Quae  certo  certius  maiorem  claritatem  cohaerentiamque  exigunt. 

Hic  locus  praeterea  demonstrat  quam  incerta  terminologia  adsit  in  hoc 
campo  theologico.  Usurpatur  nempe  in  schemate  in  genere  terminus  « laicus  » 
pro  nomine  « baptizato  » ideoque  subdito  potestatis  ecclesiasticae;  deinde  in 
lin.  18  insistitur  in  « indole  laica  terrenae  civitatis  »,  quod  evidenter  dici 
vult  agi  de  campo  activitatis  humanae,  quae  potestati  ecclesiasticae  directae 
subiecta  non  est,  et  denique  sermo  fit  de  infenso  « laicismo  »,  ubi  evidenter 
non  intelligitur  doctrina  quaedam  quae  indolem  laicam  terrenae  civitatis 
docet  sed  simpliciter  indolem  eius  areligiosam!  Forsan  poterit  maior  claritas 
terminologica  in  hunc  locum  induci,  ambiguitates  autem  evitari! 

Pag.  10,  lin.  39  ad  pag.  11,  lin.  10:  haec  alinea  non  placet,  quia  con- 
fundit — ut  videtur  — oboedientiam  civilem  et  oboedientiam  ecclesia- 
sticam! Reformetur  igitur  ita,  ut  sermo  fiat  hoc  loco  de  sola  oboedientia 
ecclesiastica,  quam  laici  legitimae  hierarchiae  ecclesiasticae  exhibere  tenen- 
tur. Ad  oboedientiam  civilem  non  obligantur  soli  laici,  sed  etiam  clerici,  id 
est  hierarchia  (praetereamus  nunc  privilegia  historice  acquisita).  Quapropter 

si  schema  loqui  velit  de  oboedientia  civili,  speciale  caput  introducendum 
esset  de  relationibus  inter  Ecclesiam  et  Statum.  Si  autem  id  pro  nunc  non 
tenetur  opportunum,  melius  tunc  taceatur  de  oboedientia  civili. 

De  cetero  oboedientia  ecclesiastica  et  oboedientia  civilis  nullatenus  eius- 
dem sunt  naturae,  quapropter  in  eandem  lineam  minime  ponendae  sunt! 


62 

Exc.mus  P.  D.  PETRUS  MARTINUS  NGO-DINH-THUC 
Archiepiscopus  Hueensis 

Sub  nomine  populi  Dei  comprehenditur  tum  hierarchia  tum  laicatus  in 
Ecclesia.  Insuper  si  votum  alicuius  Patris  conciliaris  exauditur,  tota  huma- 
nitas Ecclesiae  includi  deberet.  Quidquid  sit,  mihi  stupenda  res  videtur  quod 
nusquam  expresse  schema  de  populo  Dei  sermo  sit  de  mulieribus,  ita  ut 
Ecclesia  appareat  totaliter  masculina.  Dum  realitas  non  ita  se  habet.  Nonne 
mulieres  constituunt  maiorem  partem  laicatus  — immo  humanitatis  — ? 
Nunquid  illae  mulieres  non  patiuntur  tam  multas  praescriptiones  ecclesia- 
sticas molestissimas  et  iniustas?  Utique,  scio  bene  quod  Ecclesia  debuit  ita 
agere  ut  non  offenderet  praeiudicia  illarum  aetatum.  Sic,  divus  Paulus 
imposuit  velum  mulieribus  in  Ecclesia,  ne  displicerent  angelis.  Cur  ita  viri 
superbo  modo  deberent  incedere  in  Ecclesia  nudo  capite,  quod  est  contra 
morem  hodiernum  clericorum  tum  in  occidente  tum  in  oriente.  Ita  mulie- 
ribus impositum  fuit  silentium,  dum  in  hac  Basilica  muri  nuper  resonue- 
runt vocibus  Patrum.  Ita  religiosae  ad  lavanda  sacra  linteamina  debent  obti- 
nere licentiam  ecclesiarum.  Ita  apparet  hic  et  nunc  ista  iniusta  discrimi- 
natio in  ista  aula  conciliari.  Ubi  sunt  inter  peritos  — et  auditores  — 
mulieres?  Nunquid  arte  curativa,  educativa,  in  missionariis  activitatibus 
religiosae  nostrae  quorum  numerus  est  immensus,  sunt  expertissimae,  quo- 
rum aures  sunt  aeque  curiosae  ac  virorum. 

Cur  nostra  aetate  atomica,  ubi  fere  ubique  terrarum  mulieres  obtinue- 
runt iuridicam  aequalitatem  cum  viris,  in  sola  Ecclesia  Christi  illas  iniuriosas 
discriminationes  adhuc  patiuntur,  dum  Mulier  collabora vit  ad  nativitatem 
Ecclesiae  in  cruce  Domini,  absentibus  barbatis  viris  excepto  Ioanne,  dum 
Ecclesiam  nostram,  hic  et  nunc,  sanctae  mulieres  ubique  terrarum  sustinent 
suis  humeribus  et  scapulis.  Quid  potestis  facere,  Patres,  quid  possunt  facere 
sacerdotes  vestri  sine  illis  sanctis  mulieribus?  quasi  nihil. 

Ergo  in  nomine  vestrarum  matrum,  sororum,  religiosarum,  enixe  peto 
ut  in  hoc  capite  aliqua  mentio  fiat  expressa  de  hoc  devoto  femineo  sexu, 
et  in  iure  novi  Codicis  eradicentur  illae  discriminationes  adversus  sexum 
illum  fortissimum.  Tandem  aliquando  gratus  ero  ei  qui  poterit  mihi  prae- 
bere textum  evangelicum  apertum  apodicticum,  qui  arceat  sorores  B.M.V.  a 
muneribus  sacris. 

Exc.mus  P.  D.  SIMON  HOA  NGUYEN-VAN  HIEN 
Episcopus  D alat  ensis 

Mihi  liceat  aliquas  observationes  facere  de  variis  paragraphis  huius 
capitis. 

I.  N.  22,  p.  5 ( Introductio ). 

1.  Populus  Dei  de  quo  in  hoc  capite  agitur,  duplici  sensu  sumitur: 
a)  omnes  christifideles  globatim  ut  in  1 Petr.  2,  9-10;  b)  simplices  fideles 
in  sensu  liturgico  et  iuridico,  per  oppositionem  cum  hierarchia,  ut  in  Hebr. 
7,  2:  « Sacerdotes  prius  pro  suis  delictis  hostias  offerre,  deinde  pro  populi  »; 
item  in  Missali:  « populus  respondet...  »?  Sic  et  in  n.  23,  pag.  6,  linn.  17-18. 

Optandum  est  ut  in  eodem  capite,  idem  verbum  in  eodem  sensu  adhibea- 
tur, vel  cum  additamento,  v.  g.  simplices  fideles. 

2.  Desideratur  aliqua  definitio  populi  Dei.  Mihi  videtur  elementa  quibus 
constituitur  populus  Dei,  inveniri  posse  in  epistolis  petrinis.  Sic  « Deus... 
regeneravit  nos  in  spem  vivam  ...  in  haereditatem  incorruptibilem  ...,  renati 
non  ex  semine  corruptibili,  sed  incorruptibili  per  verbum  Dei  vivi  » (1  Petr. 
1,  3-4;  23),  et  quidem  per  baptismum:  « vos  nunc  similis  formae  salvos  facit 
baptisma  » ( 1 Petr.  3,  21),  «ut  per  haec  efficiamini  divinae  consortes  natu- 
rae » (2  Petr.  1,  4). 

Haec  nova  vita  nutritur  et  crescit:  a)  per  fidem  in  salutem,  « in  quem 
(Iesum)  nunc  non  videntes,  creditis  » ( 1 Petr.  1,  5,  8,  2);  b ) per  spem:  « in 
spem  vivam...  Credentes  exultabitis  laetitia  inenarrabili  » (ib.,  3,  5);  c ) per 
caritatem:  « Quem  cum  non  videritis,  diligitis  ...  in  oboedientia  caritatis,  in 
fraternitatis  amore,  simplici  corde  invicem  diligite  » ( 1 Petr.  1,  8,  22). 

His  elementis  instructi,  efficimur  « genus  electum,  regale  sacerdotium, 
gens  sancta,  populus  acquisitionis  ...  qui  aliquando  non  populus,  nunc  autem 
populus  Dei  » ( 1 Petr.  11,  9,  10). 

Proinde  optarem  ut  in  lin.  5,  huius  paragraphi,  introducatur  definitio  seu 
potius  declaretur  sensus  populi  Dei:  Populus  Dei  iis  constituitur,  qui  fide, 
spe  et  caritate,  per  baptismum,  in  Deo  renascuntur  ex  semine  incorruptibili 
atque  divinae  consortes  naturae  efficiuntur. 

II.  N.  23  (De  membrorum  in  Ecclesia  Dei  aequalitate  et  inaequalitate ). 

Quantam  consolationem  Sacra  Synodus  afferet  mundo,  per  solemnem  pro- 
clamationem  aequalitatis  inter  fratres  quoad  dignitatem  et  ad  sanctitatem 
vocationem! 

Talis  affirmatio  multum  adiuvabit  ad  tollendum:  a)  apud  plures  fideles 
hoc  erroneum  praeiudicium  quod  ipsi  coram  Deo  a personis  in  sacris  consti- 
tutis nimis  distantes  sint  et  sanctitas  vitae  sit  earum  proprium  dominium, 
minime  vero  omnium  filiorum  Dei;  b)  apud  plures  gentes  nuper  ad  poli- 
ticam independentiam  accedentes  hoc  nocivum  praeiudicium  quod  Ecclesia 
catholica  « Colorum  populorum  » distinctionem  faciat! 

Ut  clarius  in  evidentiam  haec  aequalitas  in  filiorum  Dei  dignitate  et  inae- 
qualitas in  munere  ministeriali  ponantur,  optarem  ut  in  pag.  6,  linn.  lis. 
dicatur:  « Si  igitur  in  Ecclesia,  quamvis  omnes  in  Christo  sint  fratres,  ideo- 
que  omnes  ad  eamdem  vocantur  sanctitatem,  quia  ut  ait  Petrus,  omnes 
“ coaequales  nobiscum  sortiti  sunt  fidem  in  iustitia  Dei  nostri  et  Salva- 
toris I.  C.  ” (2  Petr.  1,  1),  attamen  non  omnes  eadem  via  incedunt  neque 
singuli  eadem  fidelitate  et  virtutis  alacritate  Deo  invitanti  respondent ». 

III.  N.  24,  pag.  7 (De  sacerdotio  universali). 

Proponere  audeo  ut  expressio  « sacerdotium  regale  » expressioni  « sacer- 
dotium universale  » substituatur.  Rationes  sunt: 

1.  Magis  concordat  cum  expressione  scripturistica  S.  Petri  (1  Petr.  2,  9). 

2.  Clarius  manifestat  notam  socialem  et  supernaturalem  huius  novi  sacer- 
dotii. Etenim  omnis  homo  naturaliter  est  religiosus,  eique  opus  est  ut  saltem 
aliquando  in  vita,  divinitati  sacrificia  laudis,  precationis  vel  expiationis  offerat. 
Quando  tamen  de  societate  agitur,  populi  princeps,  seu  dux  (sub  nomine 
regis,  imperatoris,  etc.)  ius  et  munus  habet,  pro  toto  populo,  supremae 
divinitati  hostias  offerendi.  Sic  fiebat  temporibus  antiquis  in  variis  regnis, 

v.  g.  in  Imperio  romano,  in  Palestina  (Melchisedech,  rex  Salem,  David  et  alii 
reges  Israel;  in  plagis  Extremi  Orientis,  ut  in  Sinis,  Iaponia,  etc.).  Hoc 
sacerdotium  distingui  debet  a sacerdotio  ministeriali  positive  instituto. 

In  Novo  Foedere,  omnis  christifidelis,  Christo  regi  conjunctus,  per  bapti- 
smum consecratus,  confirmatione  corroboratus,  huic  Christi  sacerdotio  regali 
et  supernaturali  participans,  sacrificium  laudis,  immo  totam  vitam  tanquam 
hostiam  viventem,  non  solum  proprio  nomine,  sed  etiam  omnium  aliorum 
fratrum  nomine,  una  cum  Christo  offerre  valent,  ac  communionis  sanctorum 

vi,  et  pro  se  et  pro  aliis. 

IV.  N.  25,  pagg.  8-10  (De  vita  salutifera  et  apostolica  laicorum). 

Mihi  videtur,  ni  fallor,  quod  in  hac  paragrapho  de  vita  apostolica  laico- 
rum, tota  praeoccupatio  ad  regiones  christianas  neo-paganismo  imbutas  fer- 
tur; et  paucissima  verba  et  quasi  per  transennam,  ad  multo  plures  regiones 
quarum  populi  duas  tertias  orbis  terrae  populationis  partes  constituunt, 
consecrantur!  (pag.  9,  linn.  5-9). 

Praeterea  nihil  dicitur  de  fratribus  persecutionem  propter  iustitiam  pa- 
tientibus qui,  in  gravissimis  angustiis  et  in  continuo  periculo  vitae  positi,  a 
Sacra  Synodo  verba  consolatoria  incessanter  exspectant,  et  quos  fratrum 
preces  et  sacrificia  spiritualiter  sustinebunt  in  spem  vivam  atque  a Deo 
maximas  gratias  pro  perseverantia  obtinebunt. 

In  hoc,  S.  Petrus  optimum  exemplum  nobis  dedit  in  sua  priore  epistola: 
a)  de  aposolatu  apud  paganos  in  cap.  2,  11-12;  b)  ad  persecutionibus  sub- 
missos; in  cap.  3,  13-17:  « Etsi  quid  patimini  propter  iustitiam,  beati  »; 
c ) ad  vitam  aeternam. 

Miror  quod  in  omnibus  schematibus  nullibi  fit  mentio  de  igni  inextingui- 
bili,  de  stridore  dentium,  de  poena  aeterna,  ad  quae  Christus  ipse  et  Apostoli 
saepe  invocabant.  Pono  initium  sapientiae  timor  Domini! 

Exc.mus  P.  D.  IOANNES  NUER 
Episcopus  tit.  Ehatanensis,  aux.  Thebanus 

Asseritur,  et  quidem  recte,  in  schemate  § 25,  pag.  9,  linn  22-25:  « ad 
laicos  spectat  etiam  ut  conditiones  diffusioni  religionis  idoneos  promoveant 
v alor  es  que  morales  diffundant,  hac  quidem  ratione  ut  in  ipso  saeculo  viven- 
tes, mundum  evangelico  nuntio  illuminent  ». 

Mundus  absque  dubio  in  omnibus  suis  aspectibus  evangelico  nuntio 
illuminandus  est.  Hoc  vero  nuntium  et  diffusione  et  exitu  careret,  nisi  evan- 
gelii  genuino  spiritu,  qui  paupertatis  et  a mundanis  delectationibus  abscis- 
sionis  spiritus  est,  effunderetur.  Hic  revera  fuit  spiritus  Christi  qui  in  hunc 
mundum  veniens  ad  evangelizandum  pauperibus,  seipsum  pauperem  efficit, 
Ideoque  illi  omnes,  qui  ad  opus  Christi  in  saecula  promovendum  vocati  sunt, 
eodem  spiritu  apostolatum  suum  agere  tenentur. 

Laici  proinde  hoc  paupertatis  spiritu  animati,  vitae  domesticae  et  sociali 
christianum  testimonium  efficaciter  reddere  possunt.  Opusque  vere  pasto- 
rale efficere  atque  omnia  in  Christo  restaurare. 

Ita  sodaliter  ut  populus  Dei  agentes  laici  hominum  hodiernis  aspiratio- 
nibus recte  satisfacerent.  Laici  revera,  Christum  pauperem  imitantes  popu- 
lumque evangelizantes,  vividiorem  in  se  animadverterent  responsabilitatem 
ut  Christo  mundum  lucrifaciant. 

Omnia  igitur  quae  hucusque  relate  ad  clerum  de  spiritu  paupertatis  et 
de  evangelizandis  pauperibus  pluries  relatum  est,  eadem  relate  ad  laicos 
nunc  iteranda  sunt.  Ne  tamen  proposita  in  qualicumque  abstractionis  condi- 
gnatione  maneant,  necesse  est  ut  practicas  realesque  conditiones  et  pro  clero 
et  pro  laicis  determinemus.  Praeprimis  pro  clero  qui  exemplo  Christi  gregem 
ad  vivifica  pascua  ducere  tenentur.  Pro  laicis  qui  « medice  cura  teipsum  » 
quoad  clerum  repetere  nequeunt,  exemplum  quod  a nobis  pro  se  receperunt 
et  aliis  communicare  possint. 

Ex  omnibus  praefatis,  Venerabiles  Patres,  proponere  vellem  ut  schemati 
adderetur:  laici  pauperibus  evangelizent  in  spiritu  Christi  pauperis.  Et  ita 
Ecclesiae  apostoli,  sicut  sacerdotes  ita  et  laici,  eandem  Christi  imaginem 
mundo  ostendere  possunt. 

65 

Exc.mus  P.  D.  ALEXANDER  OLALIA 
Episcopus  Lipensis 

In  scriptis  has  duas  observationes  exc.mo  ac  rev.mo  secretario  generali 
circa  nn.  22  et  25  cap.  III  de  Ecclesia  (Pars  II)  infrascriptus  tradit. 

Ab  aliquibus  Patribus  recte  notatum  est  dum  sermo  de  cap.  III  in  genere 
fiebat,  quod  schema  cum  de  laicorum  apostolatu  agit,  nullibi  mentionem 

explicitam  facit  de  formatione  quam  in  vita  interiori  laici  habere  debent; 
quamvis  sicut  omnes  scimus  haec  vita  interior  fundamentum  sit  omnis  apo- 
stolatus. 

Propterea,  opportunum  esse  mihi  videtur,  verbis  claris  et  explicitis 
declarare  quod  in  nn.  22  et  25  modo  tantum  generali  indicatur. 

Sic  in  n.  22,  linn.  9-10,  ubi  legitur  « ut  fideles  ita  pascant  et  regant », 
addatur  « donec  formetur  Christus  in  eis  »,  et  deinde  prosequatur  ut  in 
schemate,  « ut  cuncti  suo  modo  et  suo  ordine  ...»  etc. 

Verba  « donec  formetur  Christus  in  eis  » desumpta  sunt  ex  Epistola  ad 
Galatas  ubi  S.  Paulus  dicit:  « Filioli  mei,  quos  iterum  parturio,  donec  for- 
metur Christus  in  vobis  » (Gal.  4,  19). 

Deinde,  in  n.  25,  ad  finem  paragraphi  b),  linn.  37  ss.,  sequentia  addantur, 
quae  prorsus  omnia  desumpta  sunt  ex  Littera  Papae  S.  Pii  X ad  Italiae 
episcopos,  die  11  iunii  1905:  « Ad  instauranda  vero  omnia  in  Christo  per 
apostolica  opera,  superna  gratia  opus  est,  quae  non  nisi  per  unionem  cum 
Christo  obtinetur.  Tunc  solum  laici  ad  familias  et  ad  humana  consortia 
Christum  portare  efficaciter  valebunt,  cum  et  in  semetipsis  ipse  Christus  iam 
formatus  maneat,  sine  quo  apostoli  nihil  possunt  facere  (cf.  Io.  15,  5). 
Omnes  itaque  ad  apostolatum  sese  devoventes,  solidam  spiritualem  forma- 
tionem habere  debent,  ne  in  vanum,  inconstantem  et  decipientem  “acti- 
vismum”  incidant,  cum  periculo  proprio  et  detrimento  animarum  ». 

Exc.mus  P.  D.  ANTONIUS  ONA  DE  ECHAVE 
Episcopus  Lucensis  in  Hispania 

Finis  est  voti  huius  additionem  quandam  promovere  cap.  III  (in  prae- 
senti structura)  schematis  de  Ecclesia. 

Cum  agatur  de  re  tanti  momenti  in  vita  christiana  ut  sacerdotium  uni- 
versale seu  commune  est,  non  videtur  sufficere  notare  in  schemate  eius 
existentiam  ac  finem;  sed  etiam  origo  fontalis  istius  sacerdotii  connotari 
debet. 

Aperte  debet  nuntiari  quomodo  divinus  redemptor  noster  non  solum 
tradidit  populo  Dei  gratiam  qua  divinam  vitam  participet,  septem  median- 
tibus sacramentis;  sed  etiam  participationem  eiusdem  proprii  sacerdotii, 
mediante  sacramentali  charactere  quem  duo  — baptisma  et  confirmatio  — 
sacramenta  conferunt  ad  constitutionem  sacerdotii  universalis  (seu  commu- 
nis); et  unum  — Ordinis  nempe  — ad  constitutionem  sacerdotii  hierar- 
chici  aut  ministerialis.  Sacerdotia  quidem  essentialiter  distincta. 

De  sacramento  baptismatis  legitur  in  Encyclica  Mediator  Dei:  « bapti- 
smatis lavacro,  generali  titulo  christiani  in  mystico  Corpore  membro  effi- 
ciuntur Christi  sacerdotes,  et  a charactere,  qui  eorum  in  animo  insculpitur, 
ad  cultum  divinum  deputantur;  atque  adeo  ipsius  Christi  sacerdotium  pro 
sua  conditione  participant  ». 

Haec  participatio  sacerdotii,  mediante  charactere  baptismali  acquiritur, 
sed  intensior  redditur  a charactere  Confirmationis  sacramenti,  ita  ut  « civis  » 
factus  Ecclesiae  in  baptismate  proindeque  actor  in  Corpore  Christi  — nempe 
Ecclesia  — accrescendo,  « miles  » Christi  specialiter  deputatur  ad  fidem 
exterius  propugnandam  contra  eius  hostes. 

Et  quia  militia  non  adest  sine  duce,  alterum  est  sacramentum  — sacra- 
mentum Ordinis  — in  quo,  mediante  charactere,  constituitur  sacerdos  ut 
sacer  dux  exercitus  seu  militiae  Christi,  ita  ut  hierarchice  sacerdotium  uni- 
versale (seu  commune)  diffundat  et  dirigat,  ut  verbis  Pii  XI  et  Pii  XII 
fulcitur  (Encycl.  Miserentissimus  redemptor  ac  Ali.  « Vous  Nous  avez...  », 
22  sept.  1952). 

Meo  quidem  iudicio,  dari  nequit  definitio  metaphysica  sacerdotii  univer- 
salis (seu  communis)  et  absque  revelatione  determinari  non  potest  mediatio 
quam  secum  ferat;  aut  essentia  sacrificii  spiritualis  vel  ritualis,  etc.  ...,  sed 
opinor  absque  dubium  constare  eius  traditionem  animae  a characteribus 
sacramentorum  baptismi  et  confirmationis;  immo  sacerdotium  hoc  exerceri 
in  sacramento  matrimonii  ita  ut  contrahentes  sint  ministri;  et  in  participa- 
tione nota  sacrificii  eucharistici  ubi  fideles  vota  sua  iungunt  cum  votis  mini- 
stri litantis. 

Ideo  infrascriptus  his  litteris  enixe  postulat  ut  sive  in  « Introductione  », 
n.  22,  sive  in  par.  24  ante  lin.  22  cap.  III  schematis  de  Ecclesia  addatur 
connotantia  de  origine  sacerdotii  universalis  (seu  communis)  in  charactere 
sacramentali  quem  sacramenta  baptismatis  et  Confirmationis  praestant,  et 
de  eiusdem  sacerdotii  exercitio  — praeter  proprio  et  utpote  tali  — in  sacra- 
mento matrimonii  et  in  sacrificio  eucharistico  modo  exposito. 


67 

Exc.mus  P.  D.  RENATUS  PAILLOUX 
Episcopus  Arcis  Ro seber y 

Circa  novam  ordinationem  capitum  ab  em.mo  card.  Suenens  propositam. 
Si  totam  doctrinam  de  Ecclesia  Christi  tradere  intendimus,  necessarium 
sane  est  ut  aspectus  eschatologicus  Ecclesiae  clarius  in  lucem  edatur,  et 
capita,  saltem  brevia,  addantur  de  consummatione  Ecclesiae  in  caelis,  nempe 
de  sanctis  et  speciatim  de  B.  Virgine.  Nonnulli  enim  Patres,  in  aula  et  extra 
aulam,  id  petierunt.  Quapropter  totum  schema  de  Ecclesia  melius  praesen- 
taretur si  quinque  capitibus  iam  in  emendatione  1 enumeratis  aliud,  et 
ultimum,  adderetur,  nempe:  De  Ecclesia  consummata,  scii,  de  sanctis  et  de 
B.  Virgine. 

Ad  emendationem  S,  cap.  2:  de  populo  Dei  in  genere  ( Introductio ): 
(Quae  sequuntur  ad  ea  quae  iam  supra  dicta  sunt  referuntur). 

Data  intentione  totam  doctrinam  de  Ecclesia  tradendi,  mirum  sane  vide- 
tur quod  S.  Synodus,  dum  intentionem  suam  declaret  mysterium  Ecclesiae  in 

tota  eius  amplitudine  ante  oculos  habendi,  nihilominus  ad  unam  tantum 
partem  populi  Dei  animum  vertat,  nempe  de  hac  una  populi  Dei  parte  quae 
in  terra  commoratur. 

Ecclesiae  eschatologicus  aspectus  in  fine  emendationis  2,  et  aliquo  modo 
in  emendatione  13,  breviter  adumbratur.  Sed  nonne  periculosum  sit  de 
populo  Dei  in  cap.  II  tractare  ac  si  ultra  fines  huius  perituri  mundi  nullum 
locum  amplius  habiturus  esset. 

Ad  emendationes  10,  11  et  28  (cap.  3):  de  sacerdotio  universali.  Quam- 
vis haec  doctrina  de  sacerdotio  universali  ad  dignitatem  laicorum  maxime 
conferat,  necessarium  tamen  est  ut,  in  ea  exponenda,  maxima  cura  adhibea- 
tur, et  explanationes  Encyclicarum  Mediator  Dei  et  Miserentissimus  redemp- 
tor ad  mentem  revocentur. 

In  hac  materia,  valde  placeret  si  verba  quae  in  emendatione  28  (cap.  3) 
ab  exc.mo  Carli  proponuntur  in  definitivo  textu  insererentur. 

Ad  emendationem  16:  de  non-christianis  ad  Ecclesiam  adducendis.  Per 
totum  schema  de  Ecclesia  quaestio  de  missione  Ecclesiae  ad  non-christianos 
passim  tangitur,  sed  hoc  nobis  insufficiens  videtur.  Ad  mysterium  enim 
Ecclesiae  recte  intelligendum,  necessarium  est  ut  haec  quaestio  clare  et  qui- 
dem fortiter,  verbis  ex  S.  Scriptura  desumptis,  utpote  necessaria  et  inelucta- 
bilis adimpletio  mandati  Christi  proclametur. 

Quapropter  valde  optatur  ut  haec  paragraphus  refundatur  et  extendatur 
ut  totum  theologicum  ambitum  evangelizationis  omnium  gentium  attingere 
queat. 

Quaestio  talis  momenti  nullo  modo  omitti  potest  in  schemate  dogmatico 
de  Ecclesia,  quod,  si  haec  omissio  committeretur,  certo  truncatum  evaderet. 

Insuper  nobis  videtur  quod,  dum  graves  rationes  adsint  cur  fundamen- 
tum theologicum  evangelizationis  totius  mundi  in  schema  de  Ecclesia  inse- 
rendum sit,  nihilominus  necessarium  est  ut  practicae  quaestiones  ad  speciale 
schema  de  Missionibus  transferantur. 

In  hoc  contextu,  ut  propositum  fuit  ab  episcopis  regionis  burdigalensis, 
optatur  ut  caput  « de  missione  Ecclesiae  » introducatur  (cf.  Emendationes, 
pars  II,  n.  2). 

Ad  emendationem  31  ( seu  ad  antiquum  n.  26):  de  christifidelium  rela- 
tione ad  hierarchiam.  Forsitan  necessarium  est  sermonem  habere  de  neces- 
sitate qua  tenentur  pastores  ut  coepta,  vota  et  desideria  a fidelium  proposita 
attente  in  Christo  considerent,  et  de  reciproca  necessitate  qua  christifideles, 
seu  laici,  tenentur  ut  pastoribus  suis,  seu  praepositis,  aurem  praebeant  et  eis 
in  simplicitate  cordis  oboediant. 

Sed  displicet  hic  parallelismus,  ut  ita  dicam,  quo  populus  Dei  sub  duabus 
distinctis  et  quasi  oppositis  categoriis  semper  repraesentatur,  nempe  hierar- 
chia  ex  una  parte  et  fideles  ex  altera.  Certe  talis  oppositio  ad  naturam  Eccle- 
siae recte  intelligendam  minime  inservit.  Forsitan,  haec  omnia  melius  dice- 
rentur et  reciperentur  si  Ecclesia,  non  tam  ut  societas  hierarchica  et  iuridica, 
quam  ut  familia  inter  se  coadunata  ac  mutua  affectione  et  reverentia 

roborata  ante  oculos  omnium  poneretur,  aut  si  vis  comparationis  analogiae 
Corporis  mystici  claretur,  quod,  sub  diversitate  membrorum  et  eorum  mu- 
tuis relationibus,  reapse  est  unum. 

Ad  n.  27  schematis  de  Ecclesia , partis  2,  p.  11.  Valde  placet  exhortatio 
ut  omnes  utriusque  sexus  fideles,  collatis  viribus  una  cum  hierarchia,  sub 
Christo  capite  missionem  suam  apostolicam  indesinenter  expleant. 

Certe  numerus  eorum  qui  actuositer  in  Catholicae  Actionis  Consociatio- 
nibus laborant,  semper  crescit,  sed  quid  de  numero  eorum  qui,  usque  adhuc 
religionem  mere  individualisticam  et  egoisticam  habent. 

Ad  missionales  regiones  quod  attinet,  magni  passus  fiunt  ut  spiritus 
Catholicae  Actionis  omnem  massam  pervadat.  Sed  assistentia  generosa  viro- 
rum ac  feminarum  ex  christianis  regionibus  necessaria  ad  longum  tempus 
erit. 

68 

Exc.mus  P.  D.  ALOISIUS  PARO 
Episcopus  Diocaesariensis  in  Isauria 

In  cap.  III,  n.  24  schematis,  inter  alia,  sermo  est  de  dignitate  quae 
omnibus  christifidelibus  competit  secundum  placita  Sacrae  Scripturae;  quae 
dignitas  nititur  in  sacramentis  christianae  initiationis,  i.  e.  in  baptismate  et 
confirmatione  et  fulcitur  participatione  sacrificii  eucharistici  et,  secundum 
specialem  applicationem  pro  laicis  etiam  sacramento  matrimonii  et  familia 
christiana.  Etenim  haec  sacramenta  statum  gratiae  sanctificantis  vel  confe- 
runt vel  augent,  et  revera  haec  est  dignitas  tam  excelsa  qua  divinae  naturae 
nos  consortes  efficimur. 

Sed,  ut  experientia  docet,  aliquando  vel  tam  saepe  evenit  ut  christianus 
baptizatus  et  confirmatus  et  pane  eucharistico  enutritus  et  casto  connubio 
iunctus,  aut  fragilitate  humana  aut  pravitate  animi  compulsus,  ab  illa  tam 
excelsa  dignitate  pro  dolor  recedat  et  splendorem  vitae  christianae  obscuret 
vel  amittat  per  peccatum  grave.  Propterea  in  schemate  hortatio  fit  christifi- 
delibus ut  perfectionem  adipiscantur  impugnando  in  seipsis  et  in  aliis  regnum 
peccati. 

E condicione  letalis  peccati  christianus  exurgit  et  vestem  candidam  bapti- 
smi rursus  induit  ordinarie  ope  sacramenti  poenitentiae,  quod  habendum 
est  tamquam  altera  salutis  tabula  pro  iis  qui  gratiam  amiserunt  et  damnum 
non  tantum  sibimetipsis  sed  etiam  Corpori  mystico  universo  intulerunt. 

Cum  autem  Christus  Dominus  et  redemptor  instituerit  sacramentum 
paenitentiae  directe  ad  destruendum  peccatum,  humiliter  proponere  vellem 
ut  in  schemate  nostro,  pag.  8,  lin.  6,  post  verba  « regnum  peccati  » addatur 
haec  emendatio  « maxime  per  sacramentum  paenitentiae  »;  vel  si  melius 
placuerit  in  aliquo  alio  aptiori  loco  schematis,  sicut  iam  innuit  em. mus  D. 
card.  J.  de  Barros  Camara,  eadem  vel  similis  emendatio  introducatur,  ita  ut 
mentio  fiat  de  sacramento  paenitentiae  ut  instrumento  ad  acquirendam  vel 
augendam  gratiam  et  ideo  ad  perfectionem  christianam  assequendam. 

Exc.mus  P.  D.  PAULUS  PHILIPPE 

Archiepiscopus  Heracleo  polit  anus 

Secundum  novum  ordinem  capitum  huius  constitutionis,  cap.  III  « de 
populo  Dei  et  speciatim  de  laicis  » nunc  cap.  II  efformare  debet,  quod  inscri- 
bitur « de  populo  Dei  »,  his  scii,  detractis  quae  ad  laicos  in  specie  pertinent. 

Perspectis  autem  elementis  quae  in  schemate  populum  Dei  in  genere 
spectant,  intentio  schematis  sat  clare  apparet.  Declarato  enim  Ecclesiae  my- 
sterio (cap.  I),  agitur  nunc  de  omnibus  fidelibus  in  unum  congregatis,  prout 
unum  efformant  populum,  a Deo  in  Christo  iisdem  donis  cumulatum  ac  ad 
eumdem  finem  vocatum.  Exinde  aequalis  sub  hoc  respectu  dignitas  omnium 
fidelium  eorumque  mutuae  necessitudines  declarantur.  Deinde  speciatim 
agitur  de  « sacerdotio  universali  » ab  omnibus  fidelibus  exercito. 

Nunc  autem  censeo  schema  augendum  ac  in  ordine  meliori  componendum 
esse,  atque  esse  perficiendum  quoad  doctrinam. 

1.  De  schematis  complemento  et  ordine.  Schema  strictius  et  citius  de 
natura  et  de  bonis  communibus  populi  Dei  loquitur  (n.  23,  pag.  5,  lin.  13 
ad  pag.  6,  lin.  11),  atque  nimia  qua  par  est  instantia  de  aequalitate  et  mutua 
necessitudine  fidelium  verba  facit  (pag.  6,  linn.  11-30).  Insuper  doctrina  de 
« sacerdotio  universali  » clarius  doctrinae  totius  schematis  adnectenda  esset. 

Sane,  schema  praesertim  intendebat  declarare  unitatem  et  aequalitatem 
fidelium  eorumque  communem  vocationem,  atque  inculcare  ipsos  fideles  ad 
hierarchiam  non  pertinentes  « Ecclesiam  esse  »,  immo  ad  commune  sacerdo- 
tium populi  Dei  participare.  Attamen,  illa  intentione  servata,  expedit  ut 
ista  capita  in  ambitu  doctrinae  locupletioris  ac  magis  aequilibratae  de  populo 
Dei  in  genere  tradantur. 

Ut  doctrina  illa  completior  convenienter  proponatur,  totum  schema  hac 
idea  centrali  organice  ordinari  potest:  Populus  Dei,  praefiguratus  in  populo 
in  Abraham  electo  et  per  Moysen  ordinato  in  regnum  sacerdotale  et  gentem 
sanctam  (cf.  Ex.  19,  6),  a Christo  sumit  originem  per  fidem  et  baptismum, 
atque,  ex  omni  lingua  et  natione  constitutus,  de  plenitudine  Christi  accipit 
sanctitatem  et  regale  sacerdotium. 

Secundum  istam  populi  Dei  considerationem,  aequa  pars  in  schemate 
tribui  potest  sanctitati  populi  Dei,  quae  ei  nota  essentialis  est.  Sanctitas 
enim  perfecta  terminus  est  quo  Deus  populum  suum  adducere  vult,  uti 
clarissime  Sacra  Scriptura  testatur,  cf.  Ex.  19,  6;  Lev.  11,  44;  19,  2;  20,  7; 
Deut.  7,  6;  Is.  62,  12;  1 Cor.  1,  2;  Hebr.  10,  10;  13,  12;  1 Petr.  1,  16; 
2,  9-10). 

Quapropter,  in  hoc  schemate  locus  vere  idoneus  habetur  pro  doctrina 
de  vocatione  communi  ad  sanctitatem,  atque  ibidem  transferenda  esse  censeo 
ea  quae  de  hac  re  in  cap.  IV  huius  constitutionis  dicuntur. 

At  sanctitas  membrorum  populi  Dei  magis  ontologice  praesentanda  esset, 

scilicet  ut  causata  a gratia  quae  a Christo  capite  in  eius  membra  per  fidem 
et  baptismum  profluit.  Quae  gratia  nos  filios  Dei  adoptivos  (cf.  Rom.  8,  14-17; 
Gal.  4,  4-7)  et  « divinae  consortes  naturae  » (2  Petr.  1,  4)  efficit,  morti 
et  resurrectioni  Christi  conformat  (cf.  Rom.  6,  4;  8-11),  atque  nos  « invicem 
membra  » ( Eph . 4,  25)  constituit  « caritate  fraternitatis  invicem  diligentes  » 
{Rom.  12,  10).  Consequenter,  de  vita  morali  loquendum  est  ad  imitationem 
Christi,  necnon  de  necessaria  mortificatione  (cf.  Coi.  3,  5)  ac  de  pugna  spiri- 
tuali (cf.  Eph.  6,  12;  1 Cor.  9,  24  ad  10,  13).  Recordanda  etiam  esset  mirabi- 
lis doctrina  de  inhabitatione  Trinitatis  in  animabus  sanctis  (cf.  Io.  14,  23).  De- 
nique, loquendum  est  de  vera  patria  populi  sancti  Dei,  quae  in  caelis  est 
(cf.  Phil.  3,  20),  « civitas  Dei  viventis  » ( Hebr . 12,  22),  in  qua  sancti,  Deo 
similes,  visione  Dei  fruentur  (cf.  1 Io.  3,  1-3;  1 Cor.  13,  12). 

Deinde,  agendum  est  de  « sacerdotio  universali  christifidelium  ».  At  in 
hoc  argumento  doctrina  schematis  perficienda  est,  prout  infra  dicam. 

Denique,  ex  exposita  doctrina  de  Populo  Dei  deducantur  consectaria 
de  communi  dignitate  membrorum  ac  de  eorum  mutuis  necessitudinibus. 
Sed  hic  etiam  doctrinam  schematis  (n.  23)  meliorem  reddere  oportet. 

Sic  totum  schema  quatuor  paragraphis  compleri  potest: 

1.  De  populo  Dei,  qui  de  plenitudine  Christi  accipit. 

2.  De  communi  vocatione  christifidelium  ad  sanctitatem. 

3.  De  « sacerdotio  regali  » (vel  « sacerdotio  spirituali  »)  necnon  de 
sensu  fidei  et  de  charismatibus  christifidelium. 

4.  De  communi  dignitate  et  de  mutuis  necessitudinibus  membrorum 
populi  Dei. 

2.  Doctrina  schematis  perficienda.  Doctrina  schematis  perficienda  est 
quoad  « sacerdotium  universale  » (n.  24)  et  quoad  « aequalitatem  et  inae- 
qualitatem membrorum  in  Ecclesia  » (n.  23). 

a)  Quoad  « sacerdotium  universale  ».  Ipsum  vocabulum  « sacerdotium 
universale  » non  videtur  conveniens.  Dubito  enim  quin  in  hoc  sensu  inve- 
niatur in  traditione.  Adhibendum  est  potius  verbum  S.  Scripturae  « sacerdo- 
tium regale  » (cf.  1 Pt.  2,  9)  vel  « sacerdotium  spirituale  fidelium  » (cf.  1 Pt. 
2,  5:  « ...  sacerdotium  sanctum,  offerre  spirituales  hostias). 

Doctrina  ipsa  de  communi  sacerdotio  spirituali  fidelium  accuratius  propo- 
nenda est,  sive  quia  fidelibus  non  est  adhuc  familiaris,  sive  quia  omnis 
erronea  interpretatio  vitanda  est  (cf.  Litt.  Enc.  Mediator  Dei , A.A.S.,  1947, 
pp.  553-555). 

b)  Quoad  aequalitatem  membrorum  Ecclesiae.  Doctrina  de  aequalitate 
membrorum  Ecclesiae  (n.  23,  pag.  6,  linn.  11-17)  maiori  cum  discrimine 
proponenda  est,  his  prae  oculis  habitis  scii.:  communi  et  aequali  dignitate 
praediti  sunt  relate  ad  Deum,  a quo  vocantur  et  eliguntur  et  ad  quem  ordi- 
nantur per  Christum,  ita  ut  gratia  in  omnibus  sit  eadem  quoad  essentiam 
et  finem;  multae  et  magnae  differentiae  inter  membra  existunt,  non  solum 
« quia  non  omnes  eadem  via  procedunt,  neque  singuli  eadem  fidelitate  et 
alacritate  Deo  invitanti  respondent  » (pag.  6,  linn.  11-12),  sed  praecipue 

quia  Deus  gratiam  diversimode,  prout  vult,  dispensat  (cf.  Eph.  4,  5-7:  « Unus 
Dominus,  una  fides,  unum  baptisma.  Unus  Deus  et  Pater  omnium,  qui  est 
super  omnes  et  per  omnia  et  in  omnibus  nobis.  Unicuique  autem  nostrum 
data  est  gratia  secundum  mensuram  donationis  Christi  » (cf.  S.  Thomas  Aq., 
I-II,  q.  112,  a.  4);  cum  autem  fideles  sint  «unus  in  Christo  Iesu  » et 
« invicem  membra  »,  oportet  ut  maiora  dona  gratiae,  quae  alii  acceperunt, 
in  utilitatem  etiam  aliorum  communicatione  fraterna  deveniant. 

70 

Exc.mus  P.  D.  IOANNES  POHLSCHNEIDER 
Episcopus  Aquis granensis 

Ad  cap.  III  schematis  de  Ecclesia  i.  e.  « de  populo  Dei  et  de  laicis  » et 
quidem  ad  n.  24,  ad  ultimam  partem  pag.  8 nonnullas  animadversiones  fa- 
cere mihi  liceat. 

1.  In  loco  citato  sermo  est  de  variis  donis  et  muneribus,  quin  etiam  de 
charismatibus  quae  laicis  quoque  a Spiritu  Sancto  dantur. 

Em. mus  card.  Ruffini  hac  in  aula  quidem  dixit  charismata  Ecclesiae  tem- 
pore apostolorum  tamquam  dona  specialia  tributa  esse,  diebus  autem  no- 
stris rarissime  tantum  expectari  posse,  immo,  si  bene  audivi,  fere  totaliter 
deesse. 

Hoc  forsitan  verum  esse  potest  si  agitur  de  charismatibus  specialibus 
stricto  sensu,  quamvis  Spiritus  Sanctus  sufflet  omni  tempore  ubi  vult,  et 
semper  in  Ecclesia  Dei  exstiterunt  sancti  donis  extraordinariis  praediti. 

Sed  quidquid  sit,  certum  est  etiam  nostris  diebus  Spiritum  Sanctum 
saltem  charismata  ordinaria  i.  e.  varia  dona  et  munera  ad  servitium  christi- 
fidelibus  abundanter  distribuere,  et  quidem  non  solummodo  hierarchiae  sed 
etiam  laicis,  qui  omnes  ad  populum  Dei  electum  pertinent.  Ad  omnes  fideles 
S.  Pauli  apostoli  verba  ex  epistola  ad  Romanos  cap.  12,  v.  6-8  directa  sunt, 
si  dicit  nos  habere  « donationes  secundum  gratiam,  quae  data  est  nobis,  diffe- 
rentes: sive  prophetiam  secundum  rationem  fidei,  sive  ministerium  in  mini- 
strando, sive  qui  docet  in  doctrina,  qui  exhortatur  in  exhortando,  qui  tribuit  in 
simplicitate,  qui  praeest  in  sollicitudine,  qui  miseretur  in  hilaritate  ».  Deus  in 
providentia  sua  admirabili  et  in  omnipotentia  et  sapientia  sua  hominibus  mul- 
tiformes indoles  et  diversissimas  facultates  naturales  et  supernaturales  dona- 
vit. Sunt  dona  gratis  data  in  bonum  totius  Ecclesiae.  Si  Deus  aliquem  ad 
veritatem  et  ad  Ecclesiam  vocaverit,  tunc  iste  homo  electus  et  sanctissimis 
sacramentis  consecratus  obligatus  est,  ut  donis  et  facultatibus  sibi  datis  utatur 
in  honorem  Dei.  Et  hoc  modo  potest  et  debet  veram  missionem  in  apostola- 
tum  ad  augendum  regnum  Dei  in  mundo  adimplere. 

Quomodo  regnum  Dei  tempore  apostolorum  crescere  potuisset,  si  homi- 
nes baptizati  totum  laborem  apostolis  reliquissent,  si  non  se  ipsos  obligatos 
tenuissent,  ut  omnes  collaborarent  ad  extendendum  evangelium  ubique  ter- 
rarum? Primi  christiani  agebant  monitionem  S.  Petri  sequentes:  « Vos  autem 

genus  electum,  regale  sacerdotium,  gens  sancta,  populus  acquisitionis:  ut 
virtutes  annuntietis  eius,  qui  de  tenebris  vos  vocavit  in  admirabile  lumen 
suum  » ( 1 Petr.  2,  9),  et  ita  crescebat  regnum  Dei  in  mundo. 

Etiam  nostris  temporibus  nobis  non  est  data  alia  via  pro  dilatatione  evan- 
gelii  quam  illa  quam  S.  Petrus  demonstravit.  Immo  in  societate  moderna, 
in  qua  sacerdotes  ipsi  in  multos  campos  vitae  vix  intrare  possunt,  magis 
quam  prius  christifideles  laici  requiruntur,  qui  fermentum  in  societate  hu- 
mana sint  et  tamquam  signum  veritatis  Christi  appareant. 

2.  Si  in  schemate  loco  citato  sermo  est  de  charismatibus  vel  de  variis 
donis  hominibus  tributis,  secundum  meum  humillimum  iudicium  unum 
neglectum  esse  videtur.  Nihil  enim  dicitur  de  necessitate,  ut  ista  dona  et 
indoles  a Deo  datae  excolantur.  Quanta  pretiosissima  talenta  in  ecclesia  Dei 
infunduntur!  Non  sufficit,  quod  in  schemate  exprimitur  dona  extraordinaria 
non  esse  temere  exspectanda  et  iudicium  de  eorum  genuinitate  rectoribus 
Ecclesiae  humiliter  submittendum  esse.  Cura  nostra  esse  debet,  ut  facultates 
istae  et  multiformes  indoles  evolvantur.  Unusquisque  ex  nobis  experientiam 
facere  potest,  quam  bonam  voluntatem  multi  laici  habent  et  quanto  animi 
ardore  parati  sunt  ad  laborandum  pro  Deo  et  pro  ecclesia  Christi.  Sed  inha- 
biles sunt.  Non  sunt  sufficienter  instructi.  Eorum  instructio  religiosa  cum 
absolutione  scholae  elementaris  finivit.  Scientia  in  rebus  profanis  crescebat, 
intelligentia  religiosa  autem  quasi  infantilis  remansit. 

Ideo  officium  nostrum  est,  ut  omni  modo  institutiones  faciamus  pro 
adultis,  praesertim  pro  iis,  qui  donis  egregiis  praeeminent,  ut  systematice 
excolantur  et  in  veritatibus  religiosis  doceantur.  Discere  debent,  qualia  pro- 
blemata religiosa  in  societate  moderna  existant  et  quomodo  unusquisque  in 
sua  professione  et  suo  loco  apostolatum  exercere  possit.  Magis  nunc  quam 
temporibus  anterioribus  debemus  scholas  nostras  et  universitates  laicis  aperire 
et  saltem  ubique  instituta  specialia  et  cursus  scientificos  erigere,  et  quidem 
pro  viris  et  mulieribus.  Est  mirabile  dictu,  quanto  ardore,  quali  enthusiasmo 
et  quanto  successu  permulti  laici  studeant  etiam  propriam  theologiam.  Non 
raro  hac  in  re  ipsos  sacerdotes  superant.  Ad  minimum  autem  quovis  modo 
operam  dare  debemus,  ut  omnes  christifideles  bonae  voluntatis  secundum 
diversas  facultates  et  indoles  capaces  fiant  ad  participandum  munus  Christi 
sacerdotale,  propheticum  et  regale. 

Incrementum  regni  Dei  tunc  certissime  sperare  possumus,  si  ubique  in 
societate  humana,  in  campo  politico,  in  spatiis  industrialibus,  in  artibus,  in 
scholis  et  universitatibus  christifideles  in  religione  vere  exculti  et  ardore 
apostolico  animati  existunt,  qui  ut  lux  mundi,  ut  sal  terrae  et  civitas  in  mon- 
tibus praeeminent. 

Conclusio.  Preces  mea  est,  ut  in  ultima  parte  n.  24  addatur  haec  vel 
similis  enuntiatio:  « Omni  modo  procurandum  est,  ut  ubique  institutiones 
habeantur,  quibus  laici,  et  quidem  viri  et  mulieres,  secundum  diversas  facul- 
tates et  indoles  excolantur  et  capaces  fiant  ad  veritatem  Christi  repraesen- 
tandam et  apostolatum  in  mundo  exercendum  ». 

Exc.mus  P.  D.  IOSEPH  PONT  Y GOL 
Episcopus  Segobricensis-Castellionensis 

1.  De  ordine  doctrinae  cap.  II,  Proposita  est  a commissione  de  labo- 
ribus Concilii  coordinandis  nova  divisio  praesentis  cap.  III,  nempe:  de 
populo  Dei  in  genere  (nostrum  futurum  cap.  II)  et  de  laicis  in  specie  (futu- 
rum cap.  IV). 

Haec  nova  divisio  est  omnino  retinenda.  Tum  hierarchia  enim,  tum 
laici  nihil  aliud  sunt  nisi  partes  huius  populi  Dei,  seu  divisiones  eius  inter- 
nae. Optima  etiam  remanet  sequentia  capitum,  primum  enim  agitur  de  tota- 
litate  populi  Dei  (cap.  II),  postea  de  praepositis  eius  (cap.  III)  seu  hierar- 
chia, ultimo  de  laicis  (cap.  IV). 

Euturum  cap.  II  construi  posset  duabus  sectionibus,  quarum  prima  ageret 
de  vita  Christi  in  populo  Dei  ac  de  eius  manifestatione  per  notas  Ecclesiae; 
altera  proferret  doctrinam  de  missione  Ecclesiae  seu  totius  communitatis 
christianae. 

Sectio  I deberet  proferre  doctrinam  de  Ecclesia  ut  haerede  promissionum 
ac  praesertim  de  indefectibilitate  harum  promissionum,  prout  nempe  Eccle- 
sia, seu  tota  communitas  christiana,  sacerdotio  Christi  donata,  indefectibilis 
est  in  vera  fide  tenenda  et  in  verbo  Dei  servando,  indefectibilis  etiam  in 
perseverantia  Dominici  servitii  per  spem,  caritatem  et  alias  virtutes.  Nec 
posset  deesse  specialis  doctrina  de  notis  Ecclesiae  ubi  explicaretur  earum 
character  ille  mirabilis  de  quo  locutum  est  Concilium  Vaticanum  I (Denz. 
1794/3013).  Schema  enim  nostrum  intendit  manifestam  reddere  « clarita- 
tem Christi  super  faciem  Ecclesiae  resplendentem  » (n.  1).  Iamvero,  haec 
claritas  Christi  in  Ecclesia  splendet  in  ipsa  realitate  historica  notarum  ipsius. 
Ne  taceat  proinde  de  iis  schema  nostrum. 

In  altera  sectione  agendum  esset  de  missione  Ecclesiae,  et  quidem,  non 
tantum  de  missione  hierarchiae  nec  de  missione  laicorum  tantum,  sed  de 
missione  totius  communitatis  christianae. 

Circa  quam,  initio,  animadvertendum  est  quod  tota  missio  totius  com- 
munitatis christianae,  etiam  in  suo  aspectu  coniunctionis  cum  Deo1  vel  con- 
fessionis Dei  et  Christi,  seu  in  suo  aspectu  transcendenti,  est  missio  in 
mundo.  Ita  videtur  intelligenda  doctrina  evangelica  de  regno  Dei  messia- 
nico  ut  fermento,  sale  et  luce.  Non  videtur  proinde  admittenda  doctrina,  a 
qua  schema  nostrum  forsan  non  est  omnino  immunis,  quasi  tantum  ad  laicos 
homines  spectaret  consecratio  mundi,  quae  onus  est  totius  Ecclesiae,  omnium 
proinde  fidelium  baptizatorum;  et  sicut  episcopalis  consecratio  non  delet 
characterem  et  obligationes  hominis  baptizati,  ita  etiam  non  tollit  missionem 
talis  hominis  erga  mundum.  Addit,  e contra,  novam  obligationem  ex  mini- 
sterio exortam,  quod  totum  est  in  iuvandis  fratribus  in  eorum  parte  conse- 
crationis mundi  adimplenda. 

Haec  missio  Ecclesiae  praesentis  in  mundo  exponenda  esset  in  eius  habi- 
tudine ad  Deum  et  Christum,  ad  totam  communitatem  christianam,  ad  homi- 
nes singulos  et  ad  mundum  profanum.  Circa  quae,  haec  duo  addere  liceat: 
a)  Missio  Ecclesiae  relate  ad  Deum  et  Christum  exponenda  esset  modo 
concreto,  ratione  nempe  habita  mundi  hodierni,  qui  patitur  tentationem 
multiplicem  atheismi,  practici  nempe,  existentialistici,  marxistarum.  Prae 
oculis  habens  hanc  tentationem,  Concilium  extollere  deberet  missionem 
Ecclesiae  ut  testis  unius  Dei  in  medio  huius  mundi,  ubi  tot  idola  locum  Dei 
occupaverunt,  et  ad  hanc  missionem  verbo  et  opere  adimplendam  omnes  ad- 
hortare. 

Augmento  gradus  vitae  et  commodorum  exulat  ab  homine  hodierno 
sensus  Christi,  et  quidem  crucifixi.  Propterea  Ecclesia  debet  eum  alte  con- 
fiteri coram  mundo  nostro  et  ad  hanc  confessionem  omnes  suos  filios  invitare. 

h)  In  doctrina  Ecclesiae  de  ipsius  missione  relate  ad  totam  communi- 
tatem christianam,  quasi  activae  hominum  corredemptricis  per  cooperatio- 
nem in  vita,  passione  et  morte  Christi,  videtur  dicendum: 

1 . De  continuitate  crucis  Christi  in  Ecclesia,  ac  de  speciali  forma  huius 
crucis  in  omnibus  qui  propter  Christum  persecutionem  persequuntur; 

2.  De  charactere  missionario  totius  actuositatis  Ecclesiae; 

3.  Speciatim  de  obligatione  totius  communitatis  christianae  ad  coope- 
rationem unitati  christianorum  reficiendae  praestandam  ac  simul  fidei  inter 
infideles  propagandae. 

2.  Notulae  duae  unionem  spectantes.  Ea  quae  praecedunt  occasionem 
suppeditant  elaborandi  expositionem  theologicam  « concretam  et  historicam  », 
« circa  historiam  salutis  dispositam  »,  qualem  observatores  delegati  exposce- 
bant a catholicis  et  qualem  Summus  Pontifex  Paulus  VI  paratus  erat  fovere 
( UOsservatore  Romano,  19  oct.  1963,  pag.  1),  ut  propius  invicem  omnes 
christiani  accederemus.  Sed  caput  nostrum  praebet  etiam  locum  agendi  de 
aliquibus  quaestionibus  circa  quas  genuina  expositio  doctrinae  catholicae 
magna  esset  cooperatio  ad  hodiernum  dialogum  oecumenicum  ac  proinde 
ad  unionem  christianorum. 

a)  Optandum  ut  sub  finem  capitis  nostri  ageretur  de  valore  ecclesiolo- 
gico  communitatum  christianarum  extra  Ecclesiam  catholicam,  et  quidem 
seiunctim  de  illis  quae  episcopatum  retinent  validum  ac  merito  ab  Ecclesia 
catholica  semper  appellatae  sunt  nomine  Ecclesiae  (cf.  Schemata  Constitutio- 
num et  Decretorum  de  quibus  disceptabitur  in  Concilii  sessionibus.  Series 
secunda-.  De  Ecclesia  et  de  B.  Maria  Virgine  (Typ.  Polyglottis  Vatie.  1962, 
p.  87-89)  ac  de  illis  quae  talem  episcopatum  non  retinent.  Et  ratio  est  quia 
secus  schema  nostrum  deficiendus  erit  quam  illud  propositum  disceptationi 
Patrum  in  sessione  prima,  in  quo  non  tantum  agebatur  « de  habitudine 
Ecclesiae  Catholicae  ad  christianos  singulos  separatos  » (quod  etiam  trac- 
tatur in  schemate  praesenti,  cap.  I,  n.  9),  sed  etiam  « De  habitudine  Eccle- 
siae catholicae  ad  communitates  christianas  separatas  » (vol.  cit.,  n.  51, 
pagg.  81-82).  Praeterea  huius  expositione  doctrinae  responsum  daretur  quae- 

stionibus  propositis  ab  ipsis  observatoribus  delegatis,  e.  g,,  a Luca  Vischer, 
in  sua  relatione  ad  Comitatum  Centralem  Concilii  Oecumenici  Ecclesiarum, 
ubi  agens  de  iis  « quibus  hucusque  nulla  data  est  solutio,  quaeque  tamen 
solvenda  sunt  si  revera  intenditur  versus  progressus  dialogi  inter  Ecclesias  » 
( La  Documentation  Catholique , 60  [1963]  1324),  asserit  « Ecclesiam  catho- 
licam romanam  numquam  sibi  proposuisse  quaestionem  de  momento  eccle- 
siologico  Ecclesiarum  non  romanarum  ut  entitatum,  sed  tantum  de  momento 
membrorum  baptizatorum  qua  talium  illarum  Ecclesiarum  » ( ib . 1333),  ad- 
dens « quaestionem  (hanc)  esse  notabilis  momenti  pro  futuro  dialogo  oecu- 
menico.  Nec  potest  considerari  (responsum  huic  quaestioni)  ut  gestus  vel 
actus  amicabilis,  sed  agitur  de  elemento  fundamentali  » {ib.  1334). 

b)  Omnibus  notum  est  communitates  christianas  Consilio  Oecumenico 
Ecclesiarum  addictas,  positas  nunc  esse  coram  quaestione  de  sensu  ac  valore 
dogmatico  traditionis.  Cum  autem  schema  nostrum  proponat  Ecclesiam 
esse  sacramentum  unitatis  omnium,  praecipue  christianorum,  in  Christo,  op- 
tandum videtur  ut  Ecclesia  adimpleat  hanc  missionem  suam  unitatis  effec- 
tricem et  adiutricem  quatenus  iuvet  christianos  non  catholicos  in  eorum 
inquisitione  circa  traditionem,  per  germanam  expositionem  doctrinae  catho- 
licae de  hac  re.  Quod  praestari  potest  cum  in  futuro  cap.  II  agetur  de  fide- 
litate Ecclesiae  in  servanda  et  tradenda  hereditate  Christi. 

72 

Exc.mus  P.  D.  CAROLUS  QUINTERO  ARCE 
Episcopus  V allipolit anus 

Doctrina  cap.  III  schematis  constitutionis  dogmaticae  de  Ecclesia  placet 
quia  in  eo  nota  distinctiva  « esse  pastorale  » ad  quadruplicem  finem  Concilii 
assequendum  positive  confert,  nempe:  tum  ad  cognitionem  et  innovationem 
Ecclesiae,  tum  ad  dialogum  sive  cum  fratribus  seiunctis  sive  cum  mundo 
temporali  hodierno  instituendum.  Attamen  duo  vota  proponere  volo: 

1.  Ad  integrandam  doctrinam  de  laicis,  ponentur  in  hoc  capite  ea  quae 
in  schemate  decreti  de  apostolatu  laicorum  dicuntur  de  missione  et  de  man- 
dato laicorum  ut  clare  melius  exponatur  quo  sensu  laici  participent  de  apo- 
stolatu hierarchico. 

Missione  enim  canonica  hierarchia  laicis  committit  actus  clericales  circa 
quos  ipsi  laici  nullam  competentiam  propriam  habent;  sicut  v.  g.  a)  facultas 
administrandi  SS.  Eucharistiam,  quam  grassante  persecutione  anni  1927  in 
Mexico  laicis  tributam  esse  novimus;  b)  ipsi  parochi  nunc  laicos  adsciscunt 
ad  publice  doctrinam  christianam  tradendam,  ad  quod  missio  canonica  requi- 
ritur; c ) Summus  Pontifex  f.  r.  Pius  XII  locutus  est  de  necessitate  tradendi 
laicis  selectis  curae  animarum  partes. 

Per  mandatum  vero  hierarchia  sibi  unit  activitates  proprias  laicorum  ut 
ea  quae  laici  ipsi  proprio  nomine  agere  possunt  agant  etiam  nomine  aucto- 
ritatis Ecclesiasticae, 

Unde  propono  ut  n.  26,  pag.  10,  cum  de  christifidelium  relatione  ad 
hierarchiam  sermo  est,  inseratur  haec  doctrina  de  mandato  et  de  missione 
canonica  laicorum. 

Hierarchia  active  dirigit  laicorum  apostolicas  activitates,  vel  sibi  proprias 
vel  clericis  proprias;  et  laici  ex  sua  parte  activitates  has  apostolicas  menti 
hierarchiae  accommodant  ut  apostolatus  eorum  sit  vere  complementum  ipsius 
apostolatus  hierarchiae. 

2.  In  divisione  tripartita  munerum  hierarchiae  ne  adhibeatur  terminus 
« pastorale  » loco  termini  « regale  »;  sicut  in  schemate  passim  fit  verbi  causa: 
pag.  6,  lin.  14:  « quidam  ex  voluntate  Christi  doctores,  mysteriorum  dispen- 
satores et  pastores  constituuntur  »;  et  in  eadem  pag.  6,  lin.  25:  « auctori- 
tate Christi  et  docent  et  sanctificant  et  pascunt  ».  Iamvero  haec  identificatio 
verbi  « regendi  » cum  verbo  « pascendi  » non  tantum  non  prodest  sed  immo 
nocet  intentioni  commissionis. 

Commissionis  intentio  est  extollere  adspectum  pastorale  ministerii  eccle- 
siastici, et  si  identificatur  terminus  « pastor  et  pascere  » cum  terminis  « rex 
et  regere  » minuitur  adspectus  pastoralis  ministerii  hierarchici  nam  sequeretur 
munera  docendi  et  sanctificandi  non  esse  pastoralia  quod  absonum  est. 

Unde  propono  ut  divisio  tripartita  munerum  hierarchiae  « Docendi,  sanc- 
tificandi et  regendi  » restituatur. 


73 

Rev.mus  P.  D.  BENEDICTUS  REETZ 
Praeses  Congregationis  Beuronensis  O.S.B. 

In  toto  schemate  de  Ecclesia , in  quatuor  eius  capitibus  saepe  saepius 
et  optime  Ecclesia  consideratur  ut  populus  Dei.  Hoc  quasi  omnibus  Patri- 
bus valde  placet  ac  in  futurum  Ecclesia  sub  hoc  aspectu  populi  Dei  mundo 
et  praecipue  fidelibus  clarius  apparebit.  Sed  mihi  videtur,  non  satis  insistitur 
in  hoc  quod  conceptus  populi  Dei  desumptus  sit  ex  Sacra  Scriptura. 

Universum  genus  humanum  quod  mox  trecenties  centena  milia  com- 
plectetur (tre  miliardi)  in  plures  dividitur  ramos  qui  multum  inter  se  diffe- 
runt cutis  colore,  membrorum  et  totius  corporis  figura,  cultu  humano  civi- 
lique,  lingua  et  educatione.  Et  tamen  omnes  sunt  homines  pertinentes  ad 
universum  genus  humanum  anima  immortali  praediti  et  ut  ait  apostolus 
stans  in  medio  Areopagi:  « Fecitque  ex  uno  omne  genus  hominum  inhabitare 
super  universam  faciem  terrae  definiens  statuta  tempora  et  terminos  habi- 
tationis eorum,  quaerere  Deum,  si  forte  attrectent  eum  aut  inveniant,  quam- 
vis non  longe  sit  ab  unoquoque  nostrum  » {Act.  Ap.,  17,  26-27). 

Ex  una  parte  Sacra  Scriptura  loquitur  de  populis  et  gentibus  et  tribubus 
terrae  et  ex  altera  parte  de  uno  genere  hominum  vel  de  universo  genere 
humano,  de  populo  Dei  electo,  tum  in  Vetere  tum  in  Novo  Testamento.  In 
antiquo  foedere  populus  Israel  passim  vocatur  populus  Dei,  ex  quo  egre- 
dietur virga  de  radice  Iesse,  ad  salvandas  omnes  gentes.  Hic  populus  Dei 

electus  custos  est  divinae  revelationis  et  verus  Dei  cultor.  In  novo  foedere 
autem  conceptus  populi  Dei  valde  mutatur  designatque  communitatem  Chri- 
stianorum quae  heres  simul  et  plenitudo  populi  Dei  facta  est.  Hic  novus 
Dei  populus  transgreditur  omnes  fines  et  limites  populorum  naturalium. 
Radix  huius  populi  est  ipse  Christus  Dei  Filius,  secundum  Adam  qui  sibi 
redemit  hunc  populum  per  proprium  sanguinem. 

In  Act.  Ap.  15,  14  legimus:  « Simeon  narravit  quemadmodum  primum 
Deus  visitavit  sumere  ex  gentibus  populum  nomini  suo  ». 

Et  quid  dicit  S.  Paulus  in  2 Cor.  6,  16:  « Quoniam  inhabitabo  in  illis 
et  inambulabo  inter  eos  et  ero  illorum  Deus  et  ipsi  erunt  mihi  populus  ». 
Idem  apostolus  in  epistola  ad  Rom.  9,  23-26  scribit  « ut  ostenderet  divitias 
gloriae  suae  in  vasa  misericordiae  quae  praeparavit  in  gloriam,  quos  et  voca- 
vit nos  non  solum  ex  Iudaeis  sed  etiam  ex  gentibus,  sicut  in  Osee  dicit:  vocabo 
non  plebem  meam  plebem  meam  et  non  dilectam  dilectam  et  non  misericor- 
diam consecutam  misericordiam  consecutam.  Et  erit,  in  loco  ubi  dictum 
est  eis:  non  plebs  mea  vos,  ibi  vocabuntur  filii  Dei  vivi  ». 

Et  denique  ipse  Petrus  pulcherrime  omnia  haec  coronat  diademate  aureo 
in  epistola  sua  prima  2,  9-10:  «Vos  autem  genus  electum  regale  sacerdo- 
tium gens  sancta  populus  adquisitionis,  ut  virtutes  annuntietis  eius  qui  de 
tenebris  vos  vocavit  in  admirabile  lumen  suum:  qui  aliquando'  non  populus 
nunc  autem  populus  Dei;  qui  aliquando  non  consecuti  misericordiam,  nunc 
autem  misericordiam  consecuti  ». 

Hoc  fundamentum  scripturisticum  ex  fonte  revelationis  desumptum 
omnino  mihi  exponendum  esse  videtur  in  introductione  ad  caput  tertium 
schematis  de  Ecclesia  i.  e.  in  n.  22,  pag.  5. 

Deinde  consectaria  doctrinae  de  unico  populo  Christi  et  Dei  dedu- 
cenda sunt: 

1.  In  populo  Dei  i.  e.  in  Ecclesia  differentiae  et  dissimilitudines  quoad 
cutis  colores,  corporis  figuram,  cultum  humanum  et  civilem,  educationem, 
institutionem  et  linguam,  etc.  non  sunt  tanti  momenti  quia  coram  Deo  non 
est  acceptatio  personarum  et  cives  huius  populi  unitatem  perfectam  consti- 
tuunt sub  Christo  capite. 

2.  Divisiones  gratiarum  sunt,  idem  autem  spiritus  qui  dividit  singulis 
prout  vult.  Unus  Deus,  una  fides,  unum  baptisma,  una  Ecclesia,  unus  Chri- 
tus  per  quem  et  cum  quo  et  in  quo1  populus  Dei  omnem  honorem  et  glo- 
riam Deo  exhibet. 

3.  Lex  princeps  huius  populi  non  alia  potest  esse  quam  caritas  Dei  et 
proximi. 

4.  In  hoc  populo  Dei  uniusquisque  est  custos  fratris  sui. 

5.  In  hoc  Dei  populo  non  potest  esse  nisi  unus  pastor  Christus  Dominus 
eiusque  vicarius  in  terris. 

Exc.mus  P.  D.  AUDINUS  RODRlGUEZ  Y OLMOS 
Archiepiscopus  S.  Ioannis  de  Cuyo 

Audeo  exc.mae  commissioni  pro  schemate  constitutionis  dogmaticae  de 
Ecclesia  hanc  mittere  definitionem  laici,  ut  ea  utatur  eo  modo  quo  melius 
ei  videbitur.  En  definitio : « Laicus  in  Ecclesia  dicitur  homo  fidelis,  per 
baptismum  populo  Dei  aggregatus;  sacrae  hierarchiae  subiectus  et  partem 
ipsius  non  efformans,  qui  in  saeculo  manens  testimonium  est  Christi;  sed 
cum  gratia  baptismali  sit  Christo  insertus,  dum  Christus  Summus  et  Aeter- 
nus Sacerdos  in  Sacrificio  Eucharistico  seipsum  Patri  offert  per  sacerdotem 
ministrum,  de  regali  sacerdotio  Ecclesiae  et  ipse  participat  ». 

Laici  dividuntur  in  duas  categorias.  Alii  enim  ligantur  votis  ab  Ecclesia 
recognitis,  qui  religiosi  nominantur,  sive  in  communitate  vivant  sive  etiam  in 
saeculo  maneant.  Sunt  autem  alii  qui  votis  non  ligantur  ab  Ecclesia  recognitis, 
et  laici  proprie  loquendo  dicuntur. 

75 

Exc.mus  P.  D.  SAMUEL  RUIZ  GARCIA 
Episcopus  Chiapasensis 

In  cap.  III,  n.  25,  pag.  9,  paragrapho  c),  schematis  de  Ecclesia,  sermo 
est  de  « operibus  saecularibus  » in  quibus  christifideles  seipsos  aliosque  sanc- 
tificare debent  et  merito  additur:  « In  quo  officio  universaliter  adimplendo 
laici  principem  locum  tenent  ». 

Ast  videtur  in  re  tam  magni  momenti  pernecessarium  esse  tam  auctoritatis 
ecclesiasticae  quam  laicorum  actionis  limites  definire,  iure  quorumque  ser- 
vato. Alioquin  — quod  proh  dolor  non  infrequenter  evenit  — suam  pro- 
priam actionem  laici  evolvere  non  poterunt  eo  quod  constanter  timore  cor- 
repti illos  ab  auctoritate  ecclesiastica  fore  praepeditos,  aut  in  omnibus  omni- 
no eorum  decisionibus  ab  eadem  pendere  debere,  cum  non  levi  inde  nocu- 
mento secuto,  praesertim  urgentibus  circumstantiis. 

Auctoritas  revera  ecclesiastica  in  rebus  ad  saecularia  pertinentibus,  pote- 
state initium  dandi  vel  tutelandi,  omnino  non  gaudet.  Laicorum  siquidem 
est  initiativas  habere  — sit  ita  dictum  — in  rebus  ad  oeconomiam,  ad  poli- 
ticam actionem  aliasque  iis  similibus  pertinentibus,  necnon  organizationes, 
principiis  christianis  imbutas,  structurare  ac  plena  responsabilitate  easdem  in 
prosperum  ducere  iter.  In  quo  animadvertere  numquam  fortasse  erit  satis, 
laicos  sese  movere  in  ambitu  sibi  ipsis  proprio,  eosque  nulla  alia  subdi  erga 
auctoritatem  ecclesiasticam  obligatione,  nisi  illa  consilium  tunc  impraesen- 
tiarum expetendi  quando  principiorum  christianorum  applicatio  non  tam 
evidens  sit,  ut  recte  possint  eorum  conscientiae  dictamina  sequi,  aut  altera 
oboediendi  ecclesiasticam  determinationem  quando  — post  debitae  infor- 
mationis acquisitionem  — ipsa  iudicet  processum  quemdam  aliquamve  acti- 

vitatem  moraliter  erroneam  aut  fidei  vel  bonis  moribus  graviter  infensam, 
vel  tandem  determinatam  quamdam  activitatem,  iustitiae,  caritati,  aliaeve 
christianae  virtuti  esse  clare  adversam. 

Ex  altera  vero  parte  ecclesiastica  auctoritas  conscia  sit  se  habere  hac  in 
re  officium  praesertim  negativum,  quippe  quae  non  sit  destinata  ut  imme- 
diate vel  mediate  oeconomiam,  administrationem  rerum  publicarum,  vel 
activitatem  politicam  regat.  Eius  actio  coangustatur  ad  claram  principiorum 
christianorum  expositionem,  ad  indicandum  errores  in  re  morali  et  religiosa 
forte  in  programmatibus  aut  in  exsecutione  incidentes,  haec  autem  omnia  ita 
caute  faciendo  ut  in  antecessum  praepropera  iudicia  sedulo  vitentur. 

Horum  principiorum  formulatio  ab  Encyclica  Vacem  in  terris  Papae 
Ioannis  XXIII  felicis  recordationis  desumi  potest,  iuxta  quem  praecipua 
hominis  iura  — ad  quae  defendenda  quis  omnibus  licitis  mediis  potest  et 
debet  uti  — haec  sunt:  ius  ad  propriam  vitam,  ad  laborem,  ad  culturam 
acquirendam;  ius  ad  bonam  famam,  ad  inquisitionem  veritatis,  ad  eiusdem 
informationem  et  communicationem;  ius  ad  utendum  mediis  ad  exercitium 
propriae  religionis,  ad  liberam  electionem  status,  ad  educationem  filiorum; 
ius  ad  exercenda  civica,  politica  et  oeconomica  officia;  tandemque  ius  ad  par- 
ticipationem in  rebus  publicis. 

Laicis  quapropter  non  satis  est  evolvere  caritativam  vel  religiosam  acti- 
vitatem ut  eorum  officia  christiana  exhausta  et  adimpleta  putentur;  opus  eis 
etenim  est  ut  ibi  praesentes  ibique  operantes  sint,  ubicumque  mundana 
quaedam  structura  indigeat  principiis  christianis  dirigi. 

Non  semel,  Ioannis  XXIII  verba  memorantes,  conaminum  infructuositas 
explicatur  quia  laici  sunt  quandoque  parum  exculti;  sed  non  paucis  aliis  in 
casibus  — cur  hoc  reticere  debemus  — quia  defuit  in  hac  materia  debita  ab 
hierarchia  principiorum  explanatio  immo  et  observatio. 

Ideo  proponitur  sequens  mutatio  n.  26,  pag.  11,  lin.  4,  scii.:  substitutio 
paragraphi  « Nedum  censurae  iniustae  ...  mundum  redemit  » cum  sequenti: 
« Sciant  vero  laici  iura  et  officia  auctoritatis  ecclesiasticae  esse  legem  et  ius 
naturae  promulgare,  urgere  exercitium  iustitiae  et  caritatis  aliarumque  virtu- 
tum in  ordine  privato  et  publico;  applicationem  autem  principiorum  ad  res 
concretas  ad  ipsos  pertinere,  sub  lumine  prudentiae  christianae;  Ecclesiam 
autem  tantum  impedituram  esse  determinatum  modum  actionum  vel  conso- 
ciationum quae  respiciunt  directe  res  humanas,  quando  certo  iudicare  possit 
auctoritas  ecclesiastica,  haec  opponi  legi  divinae  ». 

Exc.mus  p.  d.  ferdinandus  ruiz  y solcrzano 

Archiepiscopus  Yucatanensis 

Sobre  los  laicos : Creo  necesario,  incluso  por  las  consecuencias  futuras, 
hacer  una  distincion  clara  entre  el  sacerdocio  jerarquico,  que  es  el  nuestro 
y dei  cual  no  participan  los  laicos,  y el  sacerdocio  universal,  el  « regale 

sacerdotium  » de  que  habla  San  Pedro,  que  no  da  a los  laicos  poder  sacra- 
mental  alguno.  He  visto  un  escrito,  hecho  con  el  consentimiento  de  varios 
Padres  Conciliares,  en  el  que  no  solo  no  se  hace,  sino  que  se  elimina  cual- 
quier  distincion  entre  esos  dos  sacerdocios;  lo  cual,  sobre  ser  falso,  es  muy 
peligroso. 

Exc.mus  p.  d.  carolus  eduardus  saboia  bandeira  de  mello 

Episcopus  Palmensis 

1.  Satis  prolixum  est;  repetitiones  varias  continet.  Tam  unum  quam 
alterum  censeo  omnino  corrigendum. 

2.  Cum  cap.  II  constitutionis  dogmaticae  de  Ecclesia  erit,  non  potest 
habere  titulum  « de  populo  Dei  et  speciatim  de  laicis  »,  sed  simpliciter  de 
populo  ~Dei,  ad  quem  quippe  pertinent  omnes,  et  hierarchae  et  laici;  omnes 
ergo  in  hoc  capite  aequaliter  comprehendi  debent.  Hoc  prae  oculis  habea- 
mus, ne  misceamus  res. 

3.  Schema  non  exponit  rem  modo  bono.  Sentitur  in  exaratione  praeoccu- 
patio explanandi  doctrinam  ita,  ut  fratres  nostri  amati  dissidentes  non  offen- 
dantur. Quo  fit,  ut  obscure  appareat,  quod  est  catholicum.  Valde  timendum, 
ne  tractatus  modo  non  catholico  aliquando  interpretetur,  e.  g.  quando  de 
iure  populi  agitur,  vel  quando  sacerdotium  verum  a spirituali  non  distin- 
guitur. 

At,  certissimum  est  nos  adspirare  ad  completam  unionem  cum  fratribus 
nostris  separatis,  quos  ab  infantia  amare  didicimus,  quorum  conversionem 
toto  animo  exspectabamus  et  exspectamus.  Meminerint  vero  Fratres  mei 
veneratissimi  nos  nunquam  fratres  protestantes  attingere,  sed  solummodo 
quosdam  theologos  eorum.  Ab  his  autem  protestantes  non  dependent,  nam 
unusquisque  fidem  suam  immediate  ex  S.  Scriptura  sumit  sicuti  velit  intelli- 
gere.  Proinde,  in  finem  ad  quem  tendimus,  dialogi  nunquam  mentalitatem 
ingentium  numerorum  fratrum  dissidentium  mutabunt.  Cur  ergo  doctrinam 
catholicam  quasi  cooperire?  Dicamus  eis  rem  claris  verbis;  « veritas  libe- 
rabit nos  » et  illos.  Amanter  sine  dubio  procedamus;  ostendamus  ea,  quae  in 
doctrina  eorum  vera  sunt,  iam  in  nostra  quoque,  utpote  Iesu  Christi,  doctrina 
contineri.  Sed  nostram  palam  pandamus. 

4.  Censeo  schema  de  populo  Dei  hanc  divisionem  materiae  habere 
debere: 

a)  Deus  in  infinita  sua  bonitate,  sicut  in  Vetere  Testamento,  quod 
praeparatio  fuit  ad  Novum,  per  Iesum  Christum  Filium  suum  populum 
novum  sibi  comparavit,  non  carne  et  sanguine  coaginatum,  sed  gratia  Spiritus 
Sancti  ex  cunctis  nationibus  coadunatum,  qui  populus  Ecclesia  Dei  vivi, 
Corpus  mysticum  Christi  est. 

b)  In  hunc  populum,  sive  hanc  Ecclesiam,  seu  Corpus,  homines  incorpo- 
rantur per  participationem  characteris  Iesu  Christi,  qui  eis  infunditur: 

per  baptismum  nascitur  homo  supernaturaliter,  quia  recipit  characterem 
Christi  ut  Filii  Dei; 

per  chrisma  in  virum  perfectae  aetatis  crescit,  quippe  qui  charactere 
exornatur  Christi  ut  Messiae,  i.  e.  servi  (vd.  Isaiam),  operatoris  Dei,  labo- 
rando et  pugnando  et  patiendo  pro  eius  regno; 

per  alia  sacramenta  alitur  et  augmentatur  haec  participatio  in  Christo; 
per  Ordinem  character  Christi,  in  sensu  stricto  sacerdotali,  imprimitur, 
quia  hoc  sacramento  christianus  recipit  ius  in  Corpus  verum  Christi  (Eucha- 
ristiam) et  in  Corpus  eius  mysticum  (ipsum  populum). 

c)  Participantes  ergo,  inde  a regeneratione,  characteris  Domini  nostri 
Redemptoris,  cuncti  christiani  « genus  electum,  regale  sacerdotium,  gens 
sancta,  populus  acquisitionis  »,  sunt,  et  omnes  et  singuli;  Christus  enim  in 
suo  charactere  sacerdos  est;  qui  ergo  ei  participat,  sacerdos  efficitur  « ut  vir- 
tutes annuntietis  eius  qui  de  tenebris  vos  vocavit  in  admirabile  lumen  suum  », 
« offerre  spirituales  hostias,  acceptabiles  Deo  per  Iesum  Christum  ».  Univer- 
sale hoc  « sacerdotium  sanctum  » ex  baptismate,  et  ulterius  ex  chrismate 
oritur;  quibus  autem  non  datur  potestas  illa  in  Corpus  Christi,  quae  sacer- 
dotium in  vero  sensu  constituit.  Hoc  verum  et  proprio  sensu  sacerdotium 
per  infusionem  novi  characteris,  in  sacramento  Ordinis,  christiano  traditur. 

d)  Ex  hac  participatione  in  charactere  Christi,  qui  tribus  illis  sacramentis 
infunditur,  sequitur  omnem  hominem  christianum  teneri  non  tantum  procu- 
randa suiipsius  vita  sanctificanda  « deponentes  omnem  malitiam,  ...  ut  in 
eo  crescatis  in  salutem  »,  sed  etiam  adlaborando  « in  aedificationem  Corporis 
Christi  » sub  regimine  eorum,  quos  sacramento  Ordinis  « Spiritus  posuit 
episcopos  regere  Ecclesiam  Dei  ».  Hoc  non  est  ius  quoddam,  sed  officium  et 
servitium;  quo  maior  est  gradus  participationis  in  quoquo  sacramento,  maior 
obligatio. 

Hanc  existimo  esse  doctrinam  Matris  nostrae  Ecclesiae  sanctae  catho- 
licae et  apostolicae.  Hanc  solam  existimo  explanandam  in  schemate,  de  quo 
tractamus,  nihil  aliud.  Fusius  autem,  melius  quam  exposui  meis  pauperibus 
verbis,  adhibitis  verbis  Scripturae,  traditionis,  Patrum,  necnon  magisterii 
ordinarii  et  extraordinarii.  Specialiter  de  chrismate  doctrina  sarte  et  lucide 
exponatur,  monstrando  participationem  ex  hoc  sacramento  in  messianitate 
Filii  Dei.  Nam,  quid  iuvat  dicere:  confirmationem  esse  complementum  bapti- 
smatis? in  quo  sensu?  Velim  explicetur! 

De  laicis  speciatim  autem  nihil  dicatur;  est  aliud  schema  de  apostolatu 
laicorum.  Nec  de  hierarchia,  quia  proprium  quoque  habet  schema. 

Statuere  vero  ius  laicorum,  non  est  rectum,  quia  omnis  ministratio  in 
Ecclesia  est  servitium,  quamvis  in  hierarchis  etiam  potestas.  Quando  de 
muneribus  hierarchicis  semper  sermo  est  ut  servitio,  quomodo  in  hoc  sche- 
mate operatio  laicorum  tamquam  ius  asseritur? 

Alia  omitto,  quia  iam  plus  et  melius  a D.  card.  Ruffini  prolata  sunt. 

Exc.mus  P.  D.  ANTONIUS  SANTIN 
Episcopus  Tergestinus  et  lustinopolitanus 

Brevissime  loquar.  Doctrina  et  spiritus  cap.  III  schematis  de  Ecclesia 
mihi  valde  placent.  Deest  vero  definitio  laicorum.  Non  omnes  sunt  laici 
bonae  notae.  Exstant  etiam  christifideles  qui  institutionem  christianam  et 
Ecclesiae  sacramenta  quidem  receperunt  at  postea  reliquerunt,  et  cultum 
Deo  debitum  et  legem  christianam  neglexerunt;  inveniuntur  ergo  et  permulti 
christiani  indifferentes.  Isti  ad  Ecclesiam  profecto  pertinent  et  interdum 
occasione  baptismorum,  nuptiarum  et  exequiarum  ad  parochiam  revertuntur. 
Quomodo  hos  nominabimus?  Laici  sunt  etiam  isti,  qui  ad  plenam  vitam 
christianam  sunt  quidem  revocandi,  sed  non  confundendi  cum  iis  qui  extra 
Ecclesiam  sunt,  ut  innuere  videtur  textus  noster  cum  de  primaeva  commu- 
nitate loquitur,  in  qua  baptizati  oratione,  exemplo,  verbo,  eleemosynis,  sacri- 
ficio Ecclesiam,  conversione  paganorum,  aedificabant.  Conatus  et  studium 
laicorum,  qui  ferventes  sunt,  convertendum  est  profecto  primum  ad  laicos 
indifferentes.  Distinctio  igitur  necessaria  est,  quia  hodierno  statui  rerum  re- 
spondet. Hoc  meminisse  iuvabit  ne  proferamus  nostra  constitutione  aliquid, 
quod  extra  mundum  et  nostrum  tempus  est. 

His  dictis  adhaereo  toto  corde  schemati  de  populo  Dei.  Laici  nostri 
nobilem  sensum  suae  vocationis  invenerunt  et  cupiunt  sic  vivere  in  mundo 
ut  ex  eorum  caritatis,  vitae  integritatis  et  aequitatis  exemplis  Christi  vultus 
in  omnibus  locis  eorum  navitatis  refulgeat.  Testimonium  ei  sua  christiana 
praesentia  praestant,  ita  ut  mores  christiani  possibiles  et  christiana  visio 
mundi  desiderabilis  appareat  atque  solutionem  praebeat  difficultatibus  quae 
quotidie  se  offerunt.  Quod  copiose  ab  Ecclesia  receperunt,  aliis  verbo  et 
opere  dare  volunt.  Mersi  rebus  terrenis,  inter  homines  dubiis  et  erroribus 
anxios  viventes,  oratione  et  caritate  et  fraterna  necessitudine  lucem  et  pacem 
eorum  animis  donare  possunt  et  volunt.  Ut  Ecclesia  legitimitatem  et  limites 
sui  apostolatus  solemniter  declaret,  exspectant.  Eorum  fidelitas  certa  est  et 
probata;  nolunt  se  subtrahere  ecclesiasticae  hierarchiae  oboedientiae. 

Multa  munera,  quae  nunc  sacerdotes  absolvunt,  laicis  qui  forsan  magis 
idonei  sunt,  committere  possumus.  Consilia  in  inceptis,  in  quibus  habiliores 
sunt,  postulare  possumus.  Suo  apostolico  zelo,  suae  vitae  testimonio,  verbis 
opportuno  tempore  prudenter  et  amice  prolatis  ignem,  quem  Christus  venit 
mittere  in  terram,  in  campo  suae  operositatis  accendunt.  Postulant  ut  prin- 
cipia theologica,  quibus  nititur  apostolica  cooperatio,  et  limites  ipsius  coope- 
rationis sibi  ostendantur.  Et  dein  petunt  maternam  fiduciam  in  filios,  qui 
Ecclesiam  amant  et  pro  animabus  sanguine  Christi  redemptis  semet  impen- 
dere cupiunt. 

Sic  mihi  ultimis  diebus  ante  iter  romanum  ut  Concilio  interessem,  in 
conventu  solemni  in  mea  sede  episcopali  habito  laici  dixerunt  et  ego  in 
Concilio  dico. 

Exc.mus  P.  D.  PAULUS  LEO  SEITZ 
Episcopus  Kontumensis 

De  populo  Dei. 

Prooemium. 

Consilium  divinum  « eligere  nos  in  ipso  ante  mundi  constitutionem  » 
(Eph.  1,  4)  effecit  ut  missiones  Verbi  et  Spiritus  Sancti  essent  ad  creandum 
mundum  propter  hominem  intuitu  Christi,  ad  hominem  plasmandum  ad 
imaginem  Dei  ut  assumetur,  ad  congregandam  multitudinem  in  unum  in 
Christo.  Deus  hominem  creando  praeparavit  sibi  populum,  antea  figuratum 
per  populum  Israel,  nunc  effectum  per  Ecclesiam  peregrinantem,  ad  pleni- 
tudinem adductum  in  Christo  toto  regni  iam  instaurati.1 

Filius  Dei,  in  sua  propria  vocatione  (cf.  Mt.  12,  16)  et  in  sua  missione 
(cf.  Io.  17,  18)  est  forma  Ecclesiae  hominibus  missae  et  ipsos  vocans  ut  se 
congregent  ad  constituendum  populum  Dei  « ex  omnibus  gentibus,  tribubus, 
populis  et  linguis  » (Ap.  7,  9).  Ad  imaginem  Christi,  Ecclesia  est  populus 
propheta,  populus  regalis,  populus  sacerdotalis. 

Ecclesia,  populus  Dei,  est  imprimis  communitas  vitae,  quae  crescit  et  ad 
perfectionem  pervenit  in  pleroma  Christi;  ut  serviant  isti  communitati  Chri- 
stus institutiones  statuit  ut  illae  dent  vigorem  et  unitatem  toto  tempore 
interiecto  inter  duos  suos  adventus. 

Sub  titulo  « De  populo  Dei  » hoc  caput  agit  de  Ecclesia  ut  communitate. 

1.  Ad  imaginem  Dei.  Deus,  perfecte  unus  et  simplex,  creat  propter  seme- 
tipsum  genus  humanum  ad  suam  imaginem,  ideo  unum  in  pluribus  personis 
et  capax  vitae  divinae.  Ultra  multiplicitatem  et  varietatem,  omnes  homines, 
omnium  locorum  et  temporum,  gaudent  iam  unitate  originis  et  vocationis; 
sociabiles  cum  sint  natura  et  simul  vocati  per  gratiam,  omnes  invitantur  ad 
eumdem  finem  gloriosum  qui  est  ut  constituant  unicum  populum  filiorum 
propter  Deum.  Homines  nequeunt  propriam  perfectionem  attingere  si  ad 
effectum  non  perducant  consilium  Dei,  ideo  si  membra  non  fiant  communi- 
tatis vitae  huius  Populi,  quam  Deus  ipsi  sibi  efformat;  homines  in  seipsos 
iniuriam  facerent  si  non  uterentur  ad  hunc  finem  mediis  quibus  disponere 
possunt,  et  Ecclesia  officium  iustitiae  habet  ea  media  ad  eorum  dispositionem 
ponere.  In  statu  actuali  mundi,  non  obstantibus  bellis  et  dissidiis  expri- 
muntur motus  unitatem  versus,  licet  erroneis  formis,  inter  populos  orbis 
terrarum;  Ecclesia  gaudet  de  isto  signo  temporum  et  vult  totam  suam  vim 
adhibere  ut  satisfaciat  isti  exspectationi.  Unitas  et  catholicitas  exiguntur 
ab  ipsa  intima  natura  Populi  Dei. 


1 Is.  64,  8;  63,  8;  51,  16;  cf.  Apoc.  21,  3. 


536 


ACTA  CONC.  VATICANI  II 


PERIODUS  II 


Deus  solus  est  sanctus,  sed  cum  praecipiat  « sancti  estote  quoniam  ego 
sanctus  suum  » (Lev.  19,  2),  Ipse  dat  homini,  qui  est  imago1  sui  ipsius, 
simul  et  praeceptum  et  gratiam  illud  perficiendi. 

Omnis  homo,  in  qualibet  terrae  natione,  vocatur  ad  istam  sanctitatem, 
id  est  ad  perfectionem  caritatis.  Sola  Ecclesia,  quae  Spiritum  possidet,  potest 
illi  praebere  conditionem  ambientem  in  qua  in  ipso  accendatur  hic  amor 
per  frequentationem  sanctorum.  Intelligens  signa  temporum,  in  quibus  videre 
est  florentia  opera  socialia  et  philanthropica  quae  totum  complectuntur  mun- 
dum, ipsa  gressus  facit  erga  omnes,  caritate  et  benignitate  plena,  ut  eos  recipiat 
et  sanctificet  eos  portando  ad  unionem  cum  principio  amoris.  Sanctitas  et  apo- 
stolicitas  exiguntur  ab  ipsa  intima  natura  populi  Dei.  « Deus  elegit  nos  ...  ut 
essemus  sancti  ...  in  caritate  » ( Eph . 1,  4).  Ecclesia,  ut  sponsa  multitu- 
dinem vocans  ad  conventum,  in  statu  habituali  sanctitatis  est.  Ratione  histo- 
riae, populus  peregrinans  magis  magisque  converti  debet,  ad  acquirendam 
hanc  sanctitatem,  quae  tamen  in  eo  est  ut  res  sacramenti  Corporis  Christi. 

2.  Populus  foederis.  Genus  humanum,  quod  peccatum  ita  dispersit  ut 
etiam  in  intimo  homine  divisiones  causaret,  servavit  impressam  in  seipso 
imaginem,  quae  exigit  ut  denuo  se  congreget  in  unitatem.  Amor  Patris  resti- 
tuit foedus  laesum.  « Dicam  Non-populo-meo:  populus  meus  es  tu;  et  ipse 
dicet:  Deus  meus  es  tu  » (Os.  2,  25).  Deus  homines  appellat  ut  congregentur 
— est  ipsa  definitio  Ecclesiae.  Ecclesia  est  vocatio  uniuscuiusque  hominis. 

Foedus  initum  a Deo  cum  populo  originem  ducente  ab  Abraham  est 
executio  historica,  primo  singulariter  in  favorem  Israelis,  vocationis  com- 
munis. Israel,  electus  inter  omnes  populos  terrae,  constitutus  est  populus 
Dei,  figura  corporalis  et  in  antecessum  exhibita  conditionis  vitae  oblatae  om- 
nibus post  adventum  Salvatoris.  Sed,  etiam  tunc,  in  vocatione  Israelis,  conti- 
nebatur lectio  universalitatis:  « Et  erit  numerus  filiorum  Israel  quasi  arena 
maris  ...  Et  erit  in  loco  ubi  dicetur  eis:  Non-populus-meus  vos,  dicetur  eis: 
Filii  Dei  viventis  » (Or.  1,  1).  S.  Paulus  in  hoc  textu  perspicit  ingressum 
infidelium  in  populum  Dei  ( Rom . 9,  25).  Toto  hoc  tempore,  Deus  etiam 
praeparabat  nationes  infidelium,  non  per  revelationem  explicitam,  sed  illis 
dando  gratiam  seminum  in  corde  conditorum,  quorum  omnis  anima  Deum 
colens  potest  conscia  fieri. 

Per  Mariam,  quae  in  se  continet  totum  populum  Dei,  eo  quod  est  Mater 
Christi  alpha  et  omega,  Filius  Dei  semetipsum  reddit  Filium  hominis,  ut 
assumat  et  redimat  omnes  dispersos.  Novus  populus  filiorum  natus  est,  et, 
nunc,  omnes  homines  acquisiverunt,  per  victoriam  crucis,  potestatem  ut 
filios  Dei  fiant.  « Qui  aliquando  non  populus,  nunc  autem  populus  Dei  » 
( 1 Petr.  2,  10).  In  imaginem  transformamur  a Domino  (cf.  2 Cor.  3,  18). 

Vi  novi  foederis  in  sanguine  unius  Redemptoris,  novus  populus  est  vere 
et  totaliter  populus  Dei  sacer  ( Deut . 7,  6;  14,  2;  26,  19);  ideo  separatus, 
iuxta  typum  Israelis  oppositi  nationibus,  non  amplius  autem  in  ratione 
stirpis  sed  in  ratione  spirituali. 

3.  Populus  propheta.  Ad  imaginem  Christi,  Verbi  incarnati,  missi,  popu- 

lus  Dei  est  propheta  et  apostolus.  Est  communitas  hominum  qui  omnes 
vocati  sunt  ut  pro  Deo  loquantur  et  eius  verbum  diffundant. 

« Populum  istum  formavi  mihi,  laudem  meam  narrabit  » (Is.  43,  21); 
« Vos  autem  genus  electum  ...  ut  virtutes  annuntietis  eius  qui  ...  vos  voca- 
vit » ( 1 Petr.  2,  9).  Oratione  laudis  nomine  populorum  adhuc  infidelium 
effusa  et  praedicationem  peragendo  evangelii  salutis,  populus  Dei  est  pro- 
pheta et  apostolus.  Vocatus  non  solum  ex  Iudaeis  sed  etiam  ex  gentibus 
(. Rom . 9,  24)  ut  efficiat  unum  populum  cum  infidelibus  (cf.  Eph.  1,  11)  qui 
coheredes  sunt  (Eph.  3,  6),  populus  Dei  gratiam  apostolatus  recepit  (cf.  Eph. 
3,  2),  in  aedificationem  corporis  Christi  ...  donec  occuramus  omnes  ...  in 
virum  perfectum  (Eph.  4,  12-17);  ipse  ad  effectum  deducit  suam  missionem 
zelo  in  praeparatione  evangelii  pacis  (Eph.  6,  15)  et  oratione  ut  apostolus 
cum  fiducia  notum  faciat  mysterium  evangelii  (Eph.  6,  19). 

Apostolatus  propheticus  vere  est  vocationem  communem  populi  Dei; 
tamen  haec  vocatio  ad  effectum  deducitur  secundum  charismata  propria  et 
singularia  uniuscuiusque  (Eph.  4,  7;  1 Petr.  4,  10)  et  praecipue  in  illis  apo- 
stolis et  prophetis  positis  ut  fundamentum  aedificii  (Eph.  2,  20).  Populus  Dei 
est  in  statu  missionis  — omnes  enim  sunt  apostoli  et  tenentur  ad  reddendum 
testimonium;  iste  status  habitualis  accipit  formam  corporalem  in  illis  quos 
Deus  elegit  et  posuit,  per  gratiam  sacramentalem,  ut  ex  tota  eorum  vita  mis- 
sionem divinam  faciant. 

4.  Populus  regalis.  Ad  imaginem  Iesu,  filii  David,  regis  saeculorum 
(Ap.  15,  3),  sancti,  populus  Dei  dicatur  ministerio  regali  caritatis.  Homo, 
rex  creationis,  semel  ac  creatus  est  in  sinu  populi  Dei,  vocatur  ut  regnet 
seipsum  vincendo  et  se  efficiendo  servum  omnium.  « Ipse  rex  sit  eius  cuius 
servus  fuit  ante,  peccati,  hostiam  seipsum  vivam  Deo  offerens  » (Hilarius, 
in  Ps.  67 , PL  9,  465).  « Eritis  mihi  in  peculium  de  cunctis  populis  ...  et  vos 
eritis  mihi  in  regnum  sacerdotale  » (Ex.  19,  5-6).  Istud  regnum  filiorum 
Dei  significatum  fuit  iam  ab  origine  quando  Deus  dixit  primis  temporibus 
generis  humani:  « Subiicite  ...  ecce  dedi  vobis  omnem  herbam  ...  et  universa 
ligna  ...  » (Gen.  1,  28-29),  et  Deus  confirmavit  regem  Filium  incarnatum, 
novum  Adam,  omnia  dedit  in  manu  eius  (Io.  3,  35).  Suis  dictis  et  factis, 
Iesus,  cui  servire  regnare  est,  manifestavit  formam  quam  habere  debet 
Regnum:  Beati  pauperes  ...  ipsorum  est  regnum  caelorum  (Mt.  5,  3).  Sanc- 
titas evangelica  est  norma  fundamentalis  regni.  Populus  Dei,  qui  est  populus 
sanctus  (Is.  62,  12),  vocatur  ad  perfectionem  caritatis;  serviendo  et  amando, 
ipse  efficitur  victor,  dominans  mundum,  in  summam  colligens  genus  huma- 
num. Medio  unico  simul  et  multiplici  caritatis,  ipse  attrahit  omnes  populos 
terrae  ad  sinum  Ecclesiae,  quam  Spiritus  vivificat  (cf.  Is.  55,  4). 

In  hoc  populo  sancto,  unusquisque  vocatur  ad  eamdem  perfectionem  et 
illam  ad  effectum  deducit  secundum  propria  charismata.  Elegit  nos  ut  essemus 
sancti  (Eph.  1,  4).  Omnes  sunt  homines  Dei,  aliqui  sunt  religiosi:  electi 
sunt  ut  eiusdem  (perfectionis)  sint  formae  praecipuae,  ipsi  voluntarie  se 
ponunt  in  statu  perfectionis  acquirendae  et  ita  significant  visibiliter  sanctita- 


538 


ACTA  CONC.  VATICANI  II 


PERIODUS  II 


tem  Ecclesiae;  domini  cum  sint  omnium  rerum  eo  quod  nihil  possident, 
ipsi  iam  sunt  Regnum  Dei  in  terris  et  illud  amabile  manifestant  in  conspectu 
omnium  hominum. 

5.  Populus  sacerdotalis.  Ad  imaginem  Christi,  pontificis  magni,  populus 
Dei  habet  missionem  sacerdotalem.  Convocatus  et  constitutus  est  ad  cultum. 
Homo  est  sacerdos  creationis  ut  eam  offerat  in  sacrificium  laudis  suo  Crea- 
tori; lapsus,  ipse  se  subiecit  potestatibus  huius  mundi,  quibus  cultum  inde- 
bitum praebet;  tamen  in  omnibus  nationibus  infidelium  sacrificium  tradi- 
tionale  continet  germina  veritatis,  quae  omnes  vires  missionariae  Ecclesiae 
evolvere  debent  cum  benevolentia  et  intime  ea  perscrutando. 

Israel  erat  populus  sacerdotalis  et  conscius  erat  se  hoc  munere  fungi 
pro  omnibus  populis  terrae.  Prophetae  eius  nuntiabant:  « Vos  autem  sacer- 
dotes Domini  vocabimini,  ministri  Dei  nostri  dicetur  vobis  (Is.  61,  6);  ratio- 
ne transfigurationis  in  Christum,  archi-iereon,  filii  populi  Dei  vere  tales  sunt 
sacerdotes  qui,  simul  cum  tota  creatione  quam  consecrant,  semetipsos  offe- 
runt ut  hostiam  viventem,  sanctam,  Deo  placentem  ( Rom . 12,  1).  Eorum 
sacerdotium  est  ministerium  cosmicum  et  missionarium:  ipsi  sunt  sacerdotes 
evangelii  ut  fiat  oblatio  Gentium  accepta  {Rom.  15,  16),  in  eorum  oblatione 
eucharistica  assumunt  imperfectas  nationum  oblationes,  et  per  eorum  zelum 
apostolicum  in  eorum  conversionem  tendunt.  Diffusio  fidei  est  actus  sacer- 
dotalis. 

Totus  populus  Dei  est  sacerdotalis  in  suo  statu  et  conditione  et  omnis 
christianus  est  minister  Evangelii;  aliqui  tamen,  ratione  electionis,  ordinan- 
tur sacramentaliter  ad  implendum  munus  specifice  sacerdotale,  sunt  figura 
corporalis,  antea  figurata  per  sacerdotium  aaroniticum,  ipsius  status  Eccle- 
siae, secundum  oeconomiam  Incarnationis.  In  populo  Dei,  omnes  sunt  homi- 
nes Ecclesiae;  ecclesiastici  vero  constituti  sunt  in  ministerium  praesidendi 
actus  totius  coetus,  cum  potestate  conficere  Eucharistiam,  quae  Ecclesiam 
construit. 

6.  Actio  populi  Dei.  Populus  Dei,  ex  aqua  renatus  et  Sancti  Spiritus 
sphragi  impressus,  participans  vitae  divinae,  constituitur  unus  per  assimi- 
lationem  in  Christum,  Filium  unicum.  Una  fides,  unum  baptisma  ( Eph . 4,  5) 
faciunt  ex  multitudine  redemptorum  populum  unicum  propter  Deum,  ultra 
singularitatem  personarum  et  diversitatem  charismatum  et  munerum.  In 
baptismo  rex  et  sacerdos  et  propheta  efficeris  (Chrysostomus,  In  2 Cor. 
hom.  3,  7;  P.G.  61,  417);  actio  populi  Dei  sita  est  in  gradu  huius  triplicis 
status  et  ad  effectum  perducitur  in  vita  liturgica. 

Unitas  et  sanctitas  in  baptismo  inchoatae  et  in  parousia  perfectae,  per 
gradus  efficiuntur,  intra  ista  duo  extrema,  per  liturgiam,  quae  origo  est 
profundioris  perscrutationis  et  augmenti.  Haec  « actio  populi  »,  qui  vocatur 
ad  se  congregandum,  est  opus  omnium  et  suum  centrum  habet  in  Eucha- 
ristia, quae  fecit  populum  Dei  cum  redigit  imaginem  ad  suum  exemplar,  et 
mittit  communicantes  ad  omnes  homines.  Liturgia  Eucharistica  — pro  totius 
mundi  salute  — est  signum  efficax  apostolicitatis  et  catholicitatis  populi 

Dei,  qui,  et  ipse  missus,  nuntiat  verbum  omnibus  linguis  et  vocat  omnes, 
quaecumque  sit  eorum  conditio  vitae,  ad  communionem  eiusdem  panis,  ad 
eumdem  mysterium  paschale  Domini. 

Ita  ad  effectum  reducitur  communio  sanctorum  omnium  Ecclesiarum; 
inter  omnia  membra  populi  Dei  quae  se  nutriunt  ad  eumdem  altare  efflo- 
rescit motus  communionis  bonorum  corporalium,  culturae,  virtutum  sanc- 
torum — erant  illis  omnia  communia  ...  neque  enim  quisquam  egens  erat 
inter  illos  {Act.  4,  32). 

7.  Extensio  populi  Dei.  Secundum  consilium  salvificum  universale  Dei, 
omnes  nationes  terrae,  omnes  classes  hominum,  et  imprimis  veri  pauperes 
quibus  Iesus  benedicit,  sunt  in  potentia  populus  Dei.  Nihil  eorum  quae 
Deus  creavit  est  alienum  ab  Ecclesia:  ipsa  quidem  est  una  fide  et  baptisma, 
sed  diversa  ratione  omnium  bonorum  particularium  quae  ad  se  accipit,  ad 
instauranda  omnia  in  Christo,  quae  in  caelis  et  quae  in  terra  sunt  ( Eph . 
1,  10). 

Populus  Dei  praebet  conditionem  vitae  commodam,  omnibus  apertam 
ut  reconciliet  (omnes)  interficiens  inimicitias  {Eph.  2,  16)  et  eos  prope 
Deum  adducat,  ut  possit  dicere:  vos  qui  aliquando  eratis  longe,  facti  estis 
prope  in  sanguine  Christi  {Eph.  2,  13). 

Populus  Dei  est  catholicus,  id  est  secundum  totalitatem  Dei  qui  eius 
Pater  et  exemplar  est,  secundum  totalitatem  fidei  quin  aliquid  omittat,  se- 
cundum totalitatem  genus  humanum,  et  in  singulis  accipiens  formam  novam 
et  particularem,  licet  semper  similem  Christo  Iesu. 

Se  extendendo  ad  omnes  homines  totius  mundi,  populus  Dei  consecrat 
et  offert  omnem  creaturam  « quae  revelationem  filiorum  Dei  expectat  » 
{Rom.  8,  19),  nam  Deo  placuit  sibi  reconciliare  omnia  per  sanguinem  crucis 
(cf.  Coi.  1,  20). 

Populus  Dei,  Christum  ferens,  extenditur  usque  ad  ultimum  terrae,  ut 
omnis  lingua  confiteatur  quia  Dominus  Iesus  Christus  {Rhii.  1,  11). 

Populus  Dei,  advena  dispersionis  (1  Retr.  1,  1),  tendens  ad  congrega- 
tionem omnium  in  semetipsum  perficiendam,  peregrinus  {1  Retr.  2,  11)  sub 
ductu  novi  Moysis,  transit  per  omnia  tempora,  peragit  reditum  ad  Patrem 
in  Regno  paratum,  in  quo,  iam  factus  turba  multa  {Ap.  19,  1),  plenitudo 
eius  qui  omnia  in  omnibus  adimpletur  {Eph.  1,  23),  celebrat  novam  Litur- 
giam  laudis  perfectae. 

Commissio  de  laboribus  Concilii  coordinandis  in  ea  fuit  sententia  ut 
schema  de  Ecclesia  ita  mutaretur  ut  de  populo  Dei  in  genere  agatur  prius 
quam  de  episcopatu  et  de  laicis;  ex  hoc  fit  ut  aliquae  mutationes  in  aliis 
capitibus  schematis  videantur  introducendae.  Inferius  ponuntur  aliquae  mu- 
tationes congruentes  cum  nova  divisione  schematis;  quae  prius  posita  sunt 
constituunt  exemplum  capitis  « de  populo  Dei  »,  quod  submittimus  com- 
missioni. 

Placet  hic  dicere  notionem  « populi  Dei  » indicare  ipsam  rem  in  se 
existentem,  cui  proinde  locus  dandus  est  prae  iis  quae  solum  « imagines  » 
Ecclesiae  sunt.  Verbum  « populus  » bis  invenitur  in  schemate:  in  cap.  I, 
par.  2,  pag.  7,  lin.  29  et  in  par.  3 eiusdem  capitis,  pag.  8,  lin.  11;  hoc 
tamen  non  sufficit  et  ideo  necesse  est  ut  expresse  ponatur  et  amplitudine 
quam  meretur. 

Audemus  proponere  mutationes  quae  sequuntur:  existimamus  illas,  prae- 
ter alias  utilitates,  hanc  habere  quod  fundamentum  theologicum  pro  iis  quae 
« de  missionibus  » sunt  praebeant:  id  in  praesenti  schemate  non  satis  factum 
est.  Ignoscatur  uni  ex  illis  qui  locum  tenent  Ecclesiarum  Asiae,  qui  de  iis 
rebus  sollicitus  est,  impossibilitatem  in  qua  fuit  rem  prius  exponendi. 

Caput  I. 

Par.  2 (emendata  est  redactio,  sub  titulo:  De  consilio  Patris). 

Aeternus  Pater  notum  fecit  « nobis  sacramentum  voluntatis  suae,  secun- 
dum beneplacitum  eius,  quod  proposuit  in  eo,  in  dispensatione  plenitudinis 
temporum,  instaurare  omnia  in  Christo,  quae  in  caelis  et  quae  in  terra  sunt, 
in  ipso  » (Eph.  1,  9-10).  Verbum  Dei  creat  et  vocat  genus  humanum  ad 
implendam  missionem  ipsi  a Providentia  collatam  constituendi  Populum  ad 
imaginem  Dei  in  Christo  consummatore  omnium  rerum.  Haec  congregatio 
iustorum  ...  (lin.  22)  ...  (pag.  8,  lin.  2)  ab  origine  humani  generis  inchoata  ... 
(pag.  8,  lin,  3)  in  nostris  temporibus  manifestata  et  in  novissimis  perfecta. 

Par.  3.  Deus  creat  per  suum  Verbum  prolatum:  talis  est  origo  missionis 
Verbi.  Missum  in  terram  populo  Israel  per  vocem  prophetarum,  Verbum, 
caro  factum  tempore  statuto  a Deo,  missum  fuit  omnibus  filiis  Dei  dispersis 
ut  eos  in  unum  congregaret;  simul  mittens  et  missus,  ipse  constituit  institu- 
tionem salutis  et  hanc  ad  effectum  perduxit  per  mysteria  suae  vitae  histo- 
ricae quam  Ecclesia'  continuat.  Ecclesia  enim  est  simul  sacramentum  et  me- 
dium salutis  et  communionis  vitae  et  eorum  ad  effectum  perductio  in  com- 
munitate baptizatorum,  Christus  Iesus,  Verbum  veritatis  et  Panis  vitae,  nun- 
tiatus et  praefiguratus  hebraeis  voce  prophetarum  et  manna,  est  excellenter 
sacramentum  huius  communionis  novi  populi  Dei.  Sicut  vero  Israel  ...  (lin.  11). 

Par.  4 (proponitur  titulus:  De  missione  Spiritus). 

Missus  a Patre  ut  creaturam  foecundam  reddat,  halitus  oris  Patris 
vivificans  hominem,  Spiritus  habet  missionem  illuminandi  genus  humanum 
in  veritate  inquirenda,  et  accendendi  eius  amorem.  Ipse  est  amor  Dei,  qui 
ad  homines  venit  — « sicut  dilexit  me  Pater,  ita  ego  eos  dilexi  ...  Sicut 
misit  me  Pater,  ita  ego  eos  misi»  (Io.  17,  23  et  28).  Opero  autem  ... 
(lin.  24).  (In  fine,  post  lin.  39):  Spiritus  in  Ecclesia  coadunat,  sanctificat 
et  omnes  christianos  ad  mundum  missos  inspirat. 

Par.  5 (proponitur  nova  redactio,  loco  par.  7,  sub  titulo:  De  missione 
Ecclesiae,  agendo  de  elementis  quae  sequuntur): 

Ecclesia  ut  sacramentum  Christi;  Ecclesia  convocata  et  convocans  eos 
qui  foris  sunt;  Ecclesia  catholica  et  apostolica  (i.  e.  super  apostolos  fundata 

et  ad  omnes  gentes  missa);  Ecclesia  ut  recapitulatio  hominum  in  plenitudi- 
nem Christi. 

Par.  6 (proponitur  nova  redactio  sub  titulo:  De  Ecclesiae  imaginibus , 
simul  ponendo  par.  5 et  6 antiqui  schematis  — aut:  de  populo  Dei,  si  de 
hoc  caput  distinctum  non  fit;  in  hoc  casu  de  Ecclesiae  imaginibus  agendum 
esset  in  par.  7).  Nulla  est  ratio  ut  magis  foveatur  imagini  Corporis  quam 
imagini  vineae,  quam  ipse  Iesus  adhibuit  et  quae  tantum  loci  habet  in 
S.  Ioanne.  Unicuique  imagini  tribuenda  est  sua  vis  missionaria  (v.  g.  vinea 
— augmentum;  sponsa  — foecunditas;  mater  — universalis  ...). 

Par.  7 (aut  8)  (ex  par.  8,  proponitur  titulus:  De  mysterio  filiationis). 
(Lin.  15)  Catechumeni  vere  uniuntur  Ecclesiae  fide,  sacramento  inchoato, 
subiectione  hierarchiae:  sunt  christiani,  concepti,  nondum  nati.1  Voto  coniun- 
guntur  praecatechumeni  mere  audientes. 

Par.  8 (aut  9)  proponitur  titulus:  De  coniunctione  cum  aliis  christianis. 

Par.  9 (aut  10)  proponitur  titulus:  De  vocatione  non  christianorum  ( ad 
Ecclesiam). 

Caput  II  (antiquum). 

Par.  11  (lin.  16,  addendum):  Ecclesia  apostolica  est  quia  super  apostolos 
fundata  et  ad  omnes  gentes  missa.  Ideo’  Episcopatus,  sicut  Duodecim,  Eccle- 
siae peregrinantis  fundamentum  constituit  et  usque  ad  ultimum  terrae  popu- 
lum Dei  conduxit.  Ut  vero  Episcopatus... 

Par.  15  (proponitur  nova  redactio  sub  titulo:  De  presbyteratu). 

(Institutio).  Antea  figuratus  per  ministros  sacerdotii  aaronitici,  coetus 
Seniorum  conveniebat  ad  apostolos,  partem  habebat  curae  totius  Ecclesiae 
nascentis,  a Spiritu  Sancto  institutus  \Act.  20,  28)  et  ab  apostolis  et  eorum 
successoribus  constitutus  {E it.  1,  5)  ad  multiplicandam  praesentiam  aposto- 
lorum et  eam  dilatandam  in  sinu  totius  humanae  societatis. 

(Natura).  Successores  seniorum,  presbyteri  funguntur  in  Ecclesia  munere 
sacerdotali,  quod  participatio  est  sacerdotii  pleni  episcopi:  hoc  munus  in  eo 
est  ut  congregent  ecclesiam  loci  ad  Eucharistiam  celebrandam.  Presbyter  suum 
sacerdotium  habet  ab  episcopo  (i.  e.  a Christo  qui  in  Ecclesia  agit  per  epi- 
scopum) et  cooperatur  eius  triplici  muneri:  prophetae,  pastoris  et  sacerdotis; 
ipse  facit  ut  fideles  verbum  Dei  audiant,  ipsos  ducit  et  sanctificat  per  sacra- 
menta quorum  conficiendorum  potestatem  recepit,  et  exemplo  suae  vitae.  Iuxta 
oeconomiam  Incarnationis  et  vi  institutionis  divinae,  sacerdotium  est  hierar- 
chicum  ut  sit  vere  catholicum. 

Sacerdotium  presbyterorum  est  collegiale  quia  originem  habet  ex  sacer- 
dotio pleno  episcopi,  per  quod  visibile  redditur  et  longius  producitur  in 
existentia  historica  Ecclesiae  unicum  sacerdotium  supremum  Christi.  « Una 
enim  est  caro  Christi  ...  et  unus  episcopus  cum  presbyterorum  collegio,  et 
diaconis  conservis  meis  » (Ignatius  Antiochenus,  Ep.  ad  Ehiladelphienses,  4; 


1 S.  Augustinus,  In  loan.  44,  sermo  46. 

Bull.  Maxim.  V et.  P atrum,  Lugduni  1687,  vol.  II,  pag.  83).  Liturgia  eucha- 
ristica significat,  et  oportet  ut  semper  melius  significet  oculis  fidelium  ad 
aedificationem  populi  Dei,  unitatem  presbyterii,  praecipue  in  concelebratione. 
« Episcopus  in  collegio  presbyterali  princeps  est,  presbyteris  cum  eo  conce- 
lebrantibus » (S.  Leo,  Ep.  9). 

(Consequentiae).  Unitas  presbyterii  circa  episcopum,  ubi  unusquisque 
suas  facit  sollicitudines  aliorum  omnium,  fundamentum  est  in  Ecclesia  dioe- 
cesana,  unitatis  actionis  liturgicae,  pastoralis  et  missionariae,  ad  imaginem 
collegii  episcopalis  in  Ecclesia  universali. 

Eucharistia,  quae  Ecclesiam  construit,  unit  omnes  presbyteros  circa 
episcopum  et  laicos  circa  presbyterum  ut  eos  constituat  in  unicum  Christum 
et  adducat  ad  testificandum  apud  eorum  fratres  adhuc  infideles. 

Ad  instar  vocationis  particularis  S.  Pauli,  cui  collegium  duodecim  aposto- 
lorum commisit  evangelizationem  infidelium  ( Gal . 2,  7-8),  ubicumque  dege- 
rent, vocatio  missionaria  Ecclesiae  peculiariter  ad  effectum  deducitur  in  illis 
ex  suis  presbyteris  qui  totam  vitam  suam  devovent  evangelizationi  infide- 
lium in  illis  Institutis  missionariis,  quae  ab  Ecclesia  approbantur  et  (aude- 
mus proponere)  quibus  commissio  particularis  collegii  episcoporum  attribuit 
evangelizandos  aliquos  populos. 

(Finis  huius  paragraphi,  a lin.  28  incipiendo,  potest  manere  qualis  nunc 
est,  si  paragraphus  specialis  pro  gradibus  inferioribus  hierarchiae  non  po- 
nitur). 

Par.  17,  lin.  17  (addatur):  Episcopus  etiam  sollicitudinem  habet  non 
solum  infidelium  qui  in  sua  dioecesi  inveniuntur,  sed  etiam  totius  illius 
maioris  partis  universi  quae  suam  liberationem  exspectat;  incrementum 
evangelizationis  suae  dioecesis  arcte  connectitur  cooperationi  effectivae  quam 
ipse  praestat  evangelizationi  mundi. 

Par.  19  (addatur  in  initio).  Episcopus  est  magister  doctrinae,  pater  divi- 
dens panem  vitae. 

Hoc  munus  magistri  et  prophetae  constituit  eius  ministerium  missiona- 
rium.  Episcopi  sunt  praedicatores... 

Caput  III  (antiquum)  (aut  IV  novum:  De  laicis  in  specie). 

Par.  23  (29),  pag.  6:  substituantur  lineae  17-21  per  ea  quae  sequuntur: 
Tamen  Ecclesiae  structura  hierarchica  est,  qualis  definita  est  a S.  Paulo: 
« (estis)  superaedificati  super  fundamentum  apostolorum  et  prophetarum, 
ipso  summo  angulari  lapide  Christo  Iesu  » (Eph.  2,  20).  Fideles  laici  inni- 
tuntur hierarchia  et  ista  Christo,  Petra  prima,  quam  primatum  Petri  reprae- 
sentat (praesentem  reddit).  Ministri  Ecclesiae  deputantur  servitio  laicorum 
et  isti  servitio  omnium  eorum  fratrum,  praecipue  infidelium.  Fideles  autem  ... 

(Verba  populus  et  fideles , proprie,  omnia  membra  Ecclesiae  designant, 
non  solum  laicos). 

(Supprimenda  pars  finalis  paragraphi  a lin.  31  incipiendo,  nam  quae  ibi 
dicuntur  pertinent  ad  omnem  populum  Dei). 

Par.  24  et  26  (antiquae):  ordo  mutandus  inter  illas:  vita  apostolica 
laicorum  originem  habet  a Christo  per  episcopum  qui  laicos  sanctificat  per 
sacramenta,  praecipue  per  ea  quae  missionem  aliquam  conferunt.  Conveniens 
est  ut  de  fundamento,  et  ideo  de  hierarchia,  prius  agatur. 

Par.  25  (De  vita  salutifera  ...  — proponitur  titulus:  De  missione  laico- 
rum, ut  divisio  huius  capitis  concordet  cum  illa  cap.  I). 

Paragraphus  haec  retractanda  est  ut  ea  quae  sunt  propria  laicorum  in 
luce  ponantur;  praecipue  dici  potest: 

Aliter  ac  ministri  et  religiosi,  fideles  laici  sunt  christiani  qui  ad  effectum 
perducunt  eorum  divinam  vocationem  in  mundo,  ratione  habita  essentialis 
ad  mundum  relationis.  Iam,  e sexto  creationis  die,  Deus  non  laborat  nisi 
cum  homine  (cf.  Gen.  1,  26). 

Introducti  in  mysterio  mortis  et  resurrectionis  Domini  vi  sacramenti 
baptismi  — omnis  apostolatus  impulsionis  — et  sic  incorporati  in  Christo 
cum  aliis  sanctis,  deinde  chrismatione  confirmati,  ad  mundum  missi  sunt 
ut  mundum  istum  sacrum  reddant,  se  praebendo  ut  testes  et  signa  efficacia 
Christi.  Sacramentum  Eucharistiae  — fons  permanens  apostolatus  — ipsos 
consecrat  et  sanctificat  ut  haec  signa  ad  cosmicam  efficacitatem  ducantur. 
Fideles  laici,  in  scientia  rerum  quae  ad  Deum  spectant  eruditi  et  ex  altare 
nutriti,  eunt  in  mundum,  ut  signum,  lux  et  ad  mundi  unificationem  in  pace 
cooperatores.  Qui  videt  christianos  videt  et  Christum. 

Laici  christiani  reddunt  semper  perfectiora  dona  et  vires  naturae,  probi- 
tatem et  peritiam  in  munere  implendo,  amorem  laboris  quo  opus  Creationis 
continuatur  secundum  Creatoris  ordinem,  ut  prima  creatio  in  novam  creatu- 
ram in  Christo  significationem  suam  adimplet. 

Laici  christiani  signa  sunt  et  per  matrimonii  statum.  « Sacramentum 
hoc  magnum  est,  ego  autem  dico  in  Christo  et  in  Ecclesia  » (Eph.  5,  32). 
Illi  enim  extollunt  corporum  unionem  usque  ad  ordinem  Christi  et  Eccle- 
siae, necnon  carnis  foecunditatem  ita  extollunt  ut  generentur  novi  christiani 
non  solum  in  eorum  prole  sed  etiam  in  fratribus  non-christianis  ad  fidem 
adductis,  quasi  fructus  eorum  amoris. 

Laici  christiani  signa  Christi  sunt  praecipue  per  caritatem  manifestam 
unione  illorum  qui  inter  amant  et  proximos  colunt,  praesertim  pauperes  et 
derelictos.  Illi  effectivae  caritatis  testimonium  reddunt  per  exemplum  vitae 
in  propria  familia,  aut,  maiori  libertate  abutendo,  per  generosam  deditionem 
in  servitium  Evangelii.  Et  sic  tota  illorum  omnium  vita  manifestat  Christum 
qui  venit  ministrare  et  vitam  suam  dare  ut  multos  in  unum  congreget. 

Cosmos  et  omnia  quae  in  eo  continentur  opus  sunt  Dei  in  Verbo  crean- 
tis, manifestant  id  quod  cognosci  potest  de  Deo  ( Rom . 1,  19),  ideo  homi- 
nem ponunt  in  relationem  ad  suum  Creatorem : hac  ratione  mundus  sacer 
est.  In  mente  christiana  authentica,  nihil  profanum  adest.  Per  peccatum 
hominum  mundus  hunc  characterem  amisit;  homo  christianus  mundum  con- 
secrare debet.  Hoc  est  opus  praecipue  fidelium  laicorum,  ratione  eorum 
vitae  in  sinu  mundi  qui  exspectat. 

Creati  in  Christo  Iesu  in  operibus  bonis  quae  praeparavit  Deus  ut  in 
illis  ambulent  ( Eph . 2,  10),  isti  mediationis  munus  funguntur  ita  ut  mundus 
fiat  nova  creatura  in  Christo  (2  Cor.  5,  17),  omnia  instaurando  in  eo,  quia 
fundamentum  aliud  nemo  potest  ponere  praeter  id  quod  positum  est,  quod 
est  Christus  Iesus  ( 1 Cor.  3,  11). 

Secundum  Incarnationis  oeconomiam,  materia  ritus  finem  habet  prae- 
bendi homini,  determinate  et  corporaliter,  mundum  denuo  sacrum  redden- 
dum, consociandi  operi  sanctificationis  et  glorificationis  omnem  creaturam 
materialem,  sub  motione  Spiritus  qui  renovat  faciem  terrae.  Et  sic  homo 
christianus,  novus  rex  creationis,  libere  ac  recte  materia  uti  potest,  ut 
S.  Paulus  scripsit:  « sive  mundus,  sive  vita  ...  sive  praesentia,  sive  futura: 
omnia  vestra  sunt,  vos  autem  Christi,  Christus  autem  Dei  ...  Cum  autem 
subiecta  fuerint  illi  omnia:  tunc  et  ipse  Filius  subiectus  erit  ei,  qui  subiecit 
sibi  omnia,  ut  sit  Deus  omnia  in  omnibus  » ( 1 Cor.  3,  23;  15,  28). 

A hierarchia  instituti  ad  sensum  sacri  acquirendum,  fideles  laici  ipsam 
hierarchiam  iuvabunt  ad  suam  nobilitatem  reddendam  omni  creaturae  mate- 
riali, ut  materia  ritus  acquiret  veritatem  suam  ideoque  vim  significandi. 
Ipsi  igitur  ritibus  utuntur,  sub  forma  sacramentalium,  ut  mundum  conse- 
crent et  sic  eum  Deo  reddant.  Est  exsecutio,  magis  propria  laicis,  muneris 
sacerdotalis  populi  Dei. 

Christiani  ad  mundum  missi  sunt,  ut  in  omni  loco  terrae  et  aeris  necnon 
apud  omnes  homines,  manifestant  Christi  praesentiam  sanctificantem  ac  con- 
secrantem. Est  munus  apostolicum  populi  Dei,  praesertim  laicorum.  Omnes 
creaturae,  per  mediationem  Filii  in  filiis  agentis,  consecrandae  sunt  ut  fiant 
novae  creaturae,  vocatae  ad  tabernaculum  Dei  cum  hominibus  aedificandum, 
in  exspectatione  adventus  Iesu  Christi  qui  nova  facit  omnia,  ut  S.  Ioannes 
iam  vidit:  « caelum  novum  et  terram  novam  » (Apoc.  21,  1-5). 

Caput  IV  (antiquum). 

Par.  30,  linn.  12  ss.  (pag.  19),  substituendae  his  quae  sequuntur:  Ratione 
muneris  prophetici  populi  Dei,  homo  christianus  vocatur  ad  apostolatum 
exercendum  ratione  suae  cooptationis  in  Ecclesia  apostolica.  Character  a bap- 
tismo et  confirmatione  impressus  illum  reddit  alterum  Christum,  missum, 
mandatum  habentem  a Christo  per  episcopum.  Apostolatus  fidelis  laici  habet 
figuram  propriam  duplici  ratione;  laicus  eamdem  conditionem  vitae  habet  ac 
eos  qui  « longe  » sunt  a hierarchia,  sed  « prope  » Ecclesiam  ratione  ipsius 
cui  prope  vivit;  insuper  laicus  habet  charismata  convenientia  suae  condi- 
tioni vitae,  charismata  quae  hierarchia  iudicat  et  promovet. 

Sanctitas  christianorum  non  coarctatur  in  voluntatis  propositis,  sed  corpo- 
ralis fit  in  operibus  charitatis.  Ecclesia  praesens  est  mundo  per  membra 
quae  caritatem  exercent  et  ad  hoc  creant  apta  opera:  Institutiones  ad 
catechismum  docendum,  scholas,  nosocomia  ...  Haec  sunt  opera  totius  populi 
christiani:  hierarchiae  proprium  est  ea  sanctificare  per  verbum  et  sacra- 
menta, laicorum  est  ea  creare  et  dirigere  iuxta  eorum  scientiam.  Insuper 

partem  habendo  in  opera  eiusdem  generis,  quae  a societate  civili  creata  sunt, 
laici  ea  transformant,  sicut  fermentum,  ad  finem:  « instaurare  omnia  in 
Christo  ». 

Par.  32.  Mutanda  sub  titulo:  Formae  particulares  status  sanctitatis  Ec- 
clesiae. 

Tota  Ecclesia  est  in  statu  sanctitatis;  unusquisque  christianus  vocatur  ad 
sanctitatem  et  ad  ipsam  tendit  iuxta  gratiam  propriam.  Tamen  aliqui  eligun- 
tur a Deo  ut  sint  figurae  corporales  sanctitatis  Ecclesiae,  figurae  particulares 
eo  quod  se  ponunt  in  statu  totalis  dispositionis  vi  consecrationis  sui  ipsius. 
(Sequitur  textus  par.  32,  mutando  «ad  consilia  evangelica  » in  « ad  vitam 
deditam  Evangelio  »). 

Par.  32  bis:  proponitur  sub  titulo:  Formae  particulares  status  missionis 
Ecclesiae. 

Tota  Ecclesia  est  in  statu  missionis!  unusquisque  christianus  vocatur  ad 
apostolatum.  Tamen  aliqui  vocantur  ut  omnem  suam  vitam  ad  hoc  devoveant 
se  totos  impendendo  in  ministerium  missionarium,  quocumque  in  loco. 
Eorum  actio  se  exercet  in  forma  stabili  vitae,  ab  Ecclesia  approbata,  sc.  in 
variis  Institutis  Missionariis  laicis. 

Rev.mus  P.  D.  AUGUSTINUS  SfiPINSKI 
Minister  generalis  O.F.M. 

Schema  in  universum  sumptum  omnino  placet;  in  toto  orbe  certocertius 
omnes,  speciatim  laici,  cum  gaudio  salutabunt  Concilium  Vaticanum  II,  cum, 
in  historia  Conciliorum  oecumenicorum,  prima  vice  disceptatio  explicite  facta 
sit  circa  laicos.  En  aliquae  animadversiones  circa  hoc  cap.  III. 

Divisio  constitutionis  dogmaticae,  sicut  optime  dicitur  in  nota  pag.  5, 
aliter  ordinetur.  Secundum  meum  submissum  iudicium  haec  divisio  magis 
logica  et  proprior  esset:  1)  De  Ecclesiae  mysterio;  2)  De  populo  Dei;  3)  De 
constitutione  hierarchica  Ecclesiae;  4)  De  statibus  perfectionem  profitenti- 
bus;  5)  De  laicis. 

Quae  in  schemate  in  initio  capitis  « de  vocatione  ad  sanctitatem  in 
Ecclesia  » dicuntur,  opportunius  in  capite  « de  populo  Dei  » ponantur,  quia 
et  praesules  et  statum  perfectionis  profitentes  et  omnes  laici  ad  sanctitatem 
vocantur. 

Introductio  (p.  5)  consequenter  aliquantisper  mutetur. 

Ad  pag.  5,  lin.  18:  pro  « eadem  vocatio  ad  perfectionem  » correctius 
dicatur  « similis  vocatio  ad  perfectionem  ». 

Ad  pag.  6,  lin.  13:  deleatur  verbum  « eamdem  » et  dicatur  «omnes 
tamen  ad  sanctitatem  vocantur  ».  Linn.  15-17:  mutetur  textus  sic:  « consti- 
tuuntur, quaedam  tamen  inter  omnes  viget  aequalitas  quoad  dignitatem  ... 
communem  ».  Linn.  17-18:  melius  dicatur:  « Distinctio  enim,  quam  ipse 
Dominus  inter  hierarchiam  et  alia  membra  posuit,  simul  est  coniunctio  ». 


35 


546 


ACTA  CONC.  VATICANI  II  - PERIODUS  II 


T.inrt-  31-36:  ne  quis  definitionem  « laicorum  »,  quae  clara  et  praecisa  est, 
impugnare  possit/ sufficit  ut  addatur  verbum  « hic  »:  « Iamvero  sacrosancta 
Synodus  nomine  laicorum  hic  intelligit  fideles  ...  ». 

Ad  pag.  7,  linn.  4-6:  dicatur  melius:  « In  Christo  novus  populus  Dei  ad 
templum  spirituale  et  quoddam  sacerdotium  sanctum  ...  evehitur  ».  Linn.  40 
ad  pag.  8,  lin.  3:  deleantur  verba  « quasi  munus  episcopale,  ut  ait  Augusti- 
nus, exercent  » (pag.  8,  linn.  1-2),  quia  male  interpretari  possunt.  Dicatur: 
« In  hac  velut  Ecclesia  domestica,  parentes  sint  primi  fidei  praecones  et 
sacras  vocationes  Deo  dante  foveant  ». 

Ad  pag.  8,  lin.  8:  deleantur  verba:  « sacerdotale,  propheticum  et  rega- 
le »,  quia  nimis  exquisita  apparent,  et  dicatur  simpliciter:  « Munus  Christi 
igitur  quodammodo  participantes,  mandatum  eius  novum  » etc. 

Ad  pag.  8,  linn.  22-23:  dicatur:  « cui  credentes  active  respondet,  ut 
veritatem  fidei  profundius  perspiciant  et  in  vita  fidelius  applicent  ».  Linn.  25- 
26:  deleantur  verba  « seu  diakonian  »,  quia  nimis  exquisita,  et  dicatur 
simpliciter:  « Spiritus  dat  fidelibus  varia  dona  et  munera  ad  servitium, 
secundum  illud»  etc.  Lin.  38:  proponerem:  « et  in  uno  Corpore  sub  uno 
Capite  Christo  constituti  ». 

Ad  pag.  9,  linn.  20-21:  deleantur  verba  «extensivum»  et  « intensi- 
vum  »,  quia  nimis  scholastica. 

Ad  pag.  10,  lin.  11:  deleatur  verbum  « infaustae  ».  Lin.  27:  scribatur 
« ostendant  ».  N.B.  In  hac  schemate  saepe  adhibetur  modus  indicativus,  ita 
ut  realitati  non  respondeat.  Melius  et  efficacius  adhibeatur  modus  optativus. 
Lin.  32:  post  verba  « est  exercendum  » adiungatur:  « si  vero  non  sint, 
erigantur».  Linn.  36-37:  omittatur  citatio  «Spiritum  nolite  extinguere  » 
( 1 Thess.,  5,  19),  quia  perperam  adducitur. 

Exc.mus  P.  D.  IOSEPH  SOUTO  VIZOSO 
Episcopus  Palentinus 

In  n.  25,  linn.  25-35,  pag.  8,  de  charismatibus  et  charismaticis. 

Placet  mihi  doctrina  quae  traditur  in  schemate  pariterque  placent  quae 
de  hac  re  aliqui  Patres  dixerunt,  quibus  adhaereo. 

Quasdam  vero  animadversiones  et  additiones  exponere  audeo.  Ex  prima 
epistola  ad  Corinthios  patet  charismata  in  tres  categorias  distribui.  Dicit 
enim:  « Divisiones  gratiarum  sunt,  idem  autem  Spiritus;  et  divisiones  mi- 
nistrationum  sunt,  idem  autem  Dominus;  et  divisiones  operationum  sunt, 
idem  vero  Deus,  qui  operatur  omnia  in  omnibus,  unde  constat  ab  uno 
Spiritu  Sancto,  qui  totum  Ecclesiae  corpus  pervadit,  donari  et  speciales 
gratias,  quae  dicuntur  gratis  datae  ad  commune  bonum  Corporis  Christi,  et 
ministrationes  seu  officia  publica  ad  aedificationem  et  regimen  totius  Eccle- 
siae et  operationes  in  eumdem  finem,  ut  sunt  opitulationes  diversi  generis. 

Aliae  sunt  gratiae  seu  dona  extraordinaria,  non  omnibus  neque  semper 

et  ubique  concessa  neque  frequenter  quidem  manifestata;  alia  sunt  pecu- 
liaria dona  quibusdam,  sive  de  hierarchia  aut  de  communitate  laicorum  vel 
religiosorum  coetuum,  raro  sed  omnibus  temporibus  historiae  distributa.  Ut 
patet,  charismata  non  appellantur  dona  communia  communesque  illustratio- 
nes et  inspirationes  Spiritus  Sancti,  neque  eius  in  animabus  iustis  inhabitatio. 

Notandum  valde  est,  ad  praecavendos  errores,  non  esse  ius  ad  opponen- 
dum charismaticos,  seu  ut  quidam  dicunt  Ecclesiam  pneumaticam,  sacrae 
hierarchiae,  quasi  duos  ordines  diversos  constituerent;  charismata  enim,  sicut 
ex  primaeva  christiana  communitate  constat,  tam  pastoribus  et  clericis  quam 
christifidelibus  concessa  sunt. 

Iterum  asserendum  est  ab  ordine  et  activitate  charismatica,  saltem  privata, 
non  fuisse  exclusas  mulieres,  tum  in  statu  religioso  cum  in  conditione  laicali, 
sed  ipsas  sicut  viros  extraordinariis  gratiis  donatas  fuisse  multaque  bona 
attulisse  vitae  et  progressui  Ecclesiae;  sufficiat  in  memoriam  revocare  S.  The- 
resiam  a Iesu,  S.  Catharinam  Senensem,  S.  Iulianam  Cornellionis,  S.  Marga- 
ritam de  Alacoque  illasque  posteriores,  quae  vel  Instituta  condiderunt  ad 
adorationem  et  reparationem  eucharisticam,  vel  Eucharisticos  Conventus  effi- 
caciter promoverunt,  ut  Martha  Tamisier;  vel  indefesse  laboraverunt  pro 
institutione  festorum  Iesu  Christi  Regis,  ut  Maria  Noalla,  et  Mariae  Reginae 
mundi,  ut  Maria  Marbidelli. 

Confirmatur  horum  charismatum  existentia  hodierna  in  vita  plurium 
Christianorum  et  in  processibus  beatificationis  et  canonizationis  sanctorum 
utriusque  sexus.  . , 

Huc  enim  trahenda  sunt  clarissima  opera  caritatis  — quae  opitula- 
tiones ab  apostolo  nominantur  — tam  virorum  quam  feminarum  per  plures 
annos  immo  et  per  totam  vitam  inservientium  debilioribus  membris  Corporis 
Christi,  ut  sunt  senes  derelicti,  amentes,  contagiosis  seu  repugnantibus  malis 
laborantibus,  a quibus  homines  generatim  abhorrent  et  in  quorum  servitium 
per  amorem  Christi  gaudentes  vitam  impendunt . tot  membra  Institutorum 
Religiosorum. 

Huc  etiam  referenda  sunt  mirabilia  exempla  fidelitatis  erga  Christum  et 
Ecclesiam  fratrum  nostrorum,  qui  magno  quidem  numero  ut  gloria  Christi 
fortissime  resistunt  persecutionibus  inimicorum  nominis  Dei  et  Filii  sui 
eiusdemque  in  terris  vicarii  in  pluribus  orbis  regionibus,  aemulando  con- 
stantiam martyrum  et  confessorum  praecedentium  saeculorum  et  inelucta- 
bile argumentum  apologeticum  mundo  praebendo. 

Nunc  vero  aliqua  de  charismaticis  in  ordine  ad  hierarchiam.  Apostolus  in 
capitibus  12-14  principia  statuit,  ex  quibus  normas  practicas  deducit  et 
applicat,  quae  etiam  pro  nostro  tempore  valent,  magnique  sunt  momenti. 

Principium  primum:  charismata  dantur  ad  utilitatem  seu  bonum  com- 
mune Ecclesiae,  ad  aedificationem  Ecclesiae.  Unicuique,  ait,  datur  manife- 
statio Spiritus  ad  utilitatem;  qui  prophetat  Ecclesiam  Dei  aedificat. 

Secundum  principium:  Spiritus  prophetarum,  seu  charismaticorum,  pro- 
phetis subiecti  sunt;  non  enim  est  dissensionis  Deus  sed  pacis. 

Unde  recte  normam  practicam  infert:  Omnia  honeste  et  secundum  ordi- 
nem fiant.  Et  cum  indubitata  auctoritate  particulares  praescriptiones  tradit 
pro  usu  charismatum,  tam  viris  quam  mulieribus,  nempe: 

A ) Pro  viris:  de  usu  linguarum  verba  proferant  duo  vel  ut  multum  tres 
in  qualibet  congregatione  et  unus  interpretetur.  Si  non  sit  interpres,  taceat 
qui  loquebatur;  de  usu  prophetiae,  duo  vel  tres  dicant,  ceteri  diiudicent,  sed 
poterunt  omnes  prophetare  per  singulos,  seu  unus  post  alium. 

B)  Pro  mulieribus:  mulieres  in  ecclesia,  nempe  in  publico,  taceant,  non 
enim  permittitur  eis  loqui  sed  subditas  esse;  si  autem  volunt  discere,  domi 
viros  suos  interrogent,  turpe  est  enim  mulieribus  loqui,  nempe  in  actu  pu- 
blico ecclesiae. 

Idem  dicit  se  aliis  ecclesiis  praescripsisse. 

Et  non  aliter  se  gesserunt  Pontifices  et  Pastores  cuiusvis  temporis  erga 
charismaticos  seu  simulantes  et  se  tales  effutientes  coram  populo,  ut  contigit 
tempore  manicheismi  et  priscillianismi,  postea  cum  beguardis  et  beguinis 
postremo  cum  quietistis  et  hodie  in  casibus  apparentium  charismatum,  mira- 
culorum, caelestium  apparitionum  etc. 

Demum,  quia  nostris  etiam  temporibus  dantur  quandoque  casus  dubiae 
genuinitatis,  qui  stricte  et  rigorose  considerandi  sunt,  necesse  est,  ut  facit 
schema,  sublineare  et  urgere  ius  et  officium  competentis  auctoritatis  eccle- 
siasticae ad  discernendum  et  iudicandum  de  his  quae  prodeunt  veluti  mani- 
festationes extraordinariae  Spiritus  divini  vel  caelestium  apparitionum  et 
communicationum,  simulque  obligationem  tam  clericorum  et  religiosorum 
quam  christifidelium  standi  et  fideliter  oboediendi  decisionibus  Ecclesiae 
hierarchicae. 

Conclusio:  opportunum  videtur  ut  in  praecitato  n.  25,  post  lin.  31  haec 
aut  similia  addantur  verba:  « Quam  humilem  submissionem  Sancta  Synodus 
enixe  commendat  et  omnibus  urget  ». 

Exc.mus  P.  D.  RUDOLFUS  IOSEPH  STAVERMAN 
Episcopus  tit.  Mosynopolitanus , vic.  ap.  Kotabaruensis 

Liceat  mihi  haec  quae  sequuntur  maxima  cum  reverentia  exponere. 

In  relatione  super  schema  de  Ecclesia  dicitur  cap.  III  in  duas  partes 
dividendum  esse,  quarum  prior  (nempe  de  populo  Dei  in  genere)  ponenda 
est  ante  cap.  III,  altera  vero  fiet  cap.  IV. 

Nobis  clarum  non  est  quaenam  praecise  pars  actualis  cap.  III  fiet  in  novo 
ordine  cap.  II  et  quaenam  pars  fiet  cap.  IV. 

In  relatione  dicitur,  quod  « schema  quoad  substantiam  manebit  sicut 
est ».  Apparet  tamen  hanc  novam  divisionem  habere  consequentias  non 
exiguas  pro  materia  actualis  cap.  III  et  etiam  pro  materia  cap.  II. 

Non  videtur  esse  munus  Concilii  has  consequentias  in  discussionibus 
conciliaribus  statuere.  Hoc  potius  ad  commissionem  theologicam  pertinet. 

Rogamus  ergo,  ut  commissio  nobis  indicet: 

1.  Quomodo  caput  actuale  III  dividendum  sit. 

2.  Quasnam  consequentias  haec  divisio  habebit  pro  materia  cap.  III 
et  etiam  cap.  II. 

Quando  hoc  non  fit,  confusionem  superfluam  in  discussionibus  conci- 
liaribus  exspectandam  esse  putamus. 

Exc.mus  P.  D.  ARTURUS  ANTONIUS  SZYMANSKI  RAMlREZ 
Episcopus  tit.  Cerasuntinus , eoad,  c.i.s.  S.  Andreae  de  Tuxtla 

Relate  ad  cap.  III  schematis  de  Ecclesia , n.  23,  pag.  6,  linn.  31  ss.  optatur 
notio  clarior,  positiva  et  completa  laici:  Ob  hanc  rem  audeo  proponere  hanc 
mutationem  in  paragrapho  quae  notionem  laici  praebet.  « Iamvero  sacro- 
sancta Synodus  nomine  laicorum  intelligit  fideles,  qui  baptismate  in  populum 
Dei  cooptati  in  communi  christifidelium  statu  Deo  et  proximis  serviunt,  et 
pro  parte  sua  missionem  totius  populi  christiani  in  mundo  exercent  etiam 
per  actionem  religiosam  cum  participent  sacerdotii  Christi  etsi  non  sint 
membra  hier ar chiae  vel  status  religiosi...  ». 

Cum  res  sit  maximi  momenti  etsi  parva  eam  secretariatui  trado  in  scriptis. 

Exc.mus  P.  D.  IOSEPH  VINCENTIUS  TAVORA 
Archiepiscopus  Aracajuensis 

1.  Quaestio  de  conditione  deque  missione  laicorum  in  Ecclesia  et  in 
mundo  supervacanea  non  est,  nec  secundaria  vel  transitoria,  neque  ad  singu- 
lorum prostat  arbitrium.  Est  enim  maximi  momenti  et  vere  essentialis  in 
totius  Ecclesiae  missione,  necnon  pro  salute  generis  humani  omnino  valida. 

Ceterum,  est  iterum  quaestio  homines  huius  temporis  permaxime  attin- 
gens iliorumque  mentes  et  corda  excitans:  quisne  est  terrestris  huius  vitae 
finis  et  quomodo  poterit  mundus  ordinari,  ut  a pluribus,  immo  ab  omnibus, 
talis  consequatur  finis? 

2.  Minime  ex  insufficienti  sacerdotum  et  religiosorum  numero  in  Eccle- 
sia dignitas  missioque  et  munus  laicorum  clara  evadunt.  Oritur  nempe  ex 
vocatione  ipsa  divina  atque  humana,  propria  hominum,  eis,  ab  origine  mundi, 
liberrimo  et  amantissimo  Creatoris  Dei  consilio,  concessa,  eo  quod  tribuerit 
ipsis  propagationem  generis  humani,  occupationem  et  dominationem  totius 
terrae,  usum  facultatum,  virium  et  divitiarum  mundi,  curam  ordinationis 
humanae  societatis,  tam  localis  quam  nationalis  et  internationalis,  ad  eleva- 
tionem in  suam  pristinam  dignitatem  et  ad  salutem  procurandam  omnium 
hominum,  in  terra  et  in  caelo,  in  tempore  ac  in  aeternitate  ( Gen . 1,  26-29). 

Divina  haec  atque  humana  vocatio  in  Creatione  entibus  rationalibus  con- 
cessa, per  peccatum  protoparentum  reiecta,  non  fuit  ab  offenso  Deo  suspen- 
sa, nec  suppressa.  Intuitu  tamen,  praeparatione  et  actione  Incarnationis  et 
Redemptionis  fuit  ipsa  « mirabilius  reformata  »,  ut  ab  Ecclesia  in  Offertorio 
dicitur  Missae.  Re  enim  vera,  iuvantibus  Christo  eiusque  Ecclesia,  laici  chri- 
stiani,  per  baptismum  et  confirmationem  per  que  omnes  supernaturales  gra- 
tias sacramentis  adnexas,  non  solum  propriam  suam  vocationem  agnoscunt 
atque  adimplent,  verum  etiam,  tamquam  apostoli  et  missionarii,  veri  te- 
stes sunt  et  nuntii  eiusdem  divinae  et  humanae  vocationis  omnium  homi- 
num in  toto  orbe  terrarum,  necnon  totam  suam  vitam  in  omnibus  suis 
modalitatibus  personalibus  et  collectivis,  atque  ordinem  totius  mundi  et 
totius  humanae  societatis  in  hunc  dirigunt  finem. 

Ignorantia  et  negligentia  missionis  divinae  et  humanae  laicorum,  etiam 
pauperum  atque  indigentium  miserorum,  gravissima  habet  consectaria  pessi- 
mosque  fructus  gignit  in  Ecclesia  et  in  mundo.  Inde  enim  in  Ecclesia  sequitur 
separatio  religionis  et  cultus  ab  ipsa  vita  eiusque,  ut  fertur,  problematibus. 
Inde  etiam  in  mundo  falsus  conceptus  religionis  et  Ecclesiae,  cum  inevitabili 
evasione  ab  eadem  per  liberalismum  et  materialismum  etiam  inter  fideles 
serpentes. 

Exinde  tota  educatio  religiosa  et  christiana  includere  debet  fidelium  im- 
pulsum in  suam  divinam  et  humanam  missionem,  ita  vero  ut  tota  vita  in 
omnibus  suis  aspectibus  et  in  omni  suo  ambitu,  in  familia  scilicet,  in  officina, 
in  tempore  ad  quietem  destinato,  in  recreatione,  in  cultura,  in  relationibus 
mixtis,  in  matrimonii  praeparatione,  in  aetatis  adultae  curandis  viis,  in  vita 
privata,  civili  et  publica,  in  relationibus  internationalibus,  appareat  ut  vocatio 
divina  et  humana  necessaria  ad  obtinendum  finem  a Deo  intentum  in  myste- 
rio Creationis  et  Redemptionis. 

Hoc  ut  fiat,  dialogus  requiritur  concretus  et,  ut  dicam,  practicus  inter 
laicos  — iuvenes  et  adultos,  praesertim  opifices  — et  hierarchiam,  sacerdotes 
nempe  et  religiosos,  dialogus,  dico,  qui  dirigatur  mutua  cum  reverentia,  vera- 
citate,  fiducia  et  amicitia,  et  quidem  circa  omnia  problemata  vitae,  ut  haec 
omnia  videantur,  iudicentur  et  solvantur  ad  lucem  doctrinae  Ecclesiae,  spe- 
ciatim  nostris  temporibus  ad  normas  Encyclicarum  Mater  et  Magistra  et 
Vacem  in  terris. 

Unio  omnium  populorum,  progressus  technico-scientificus,  augmentum 
rapidissimum  exitus  demographici,  omnia  cum  his  coniuncta  problemata, 
omnia  haec  ubique  urgent  atque  urgebunt  hanc  laicorum  missionem,  quae 
sit  in  mensura  talium  problematum  ordinata.  Sunt  hodie  quingenti  millionum 
laicorum  catholicorum,  cum  tamen  numerus  sacerdotum  et  religiosorum  in 
Ecclesia  catholica  ad  duos  milliones  non  ascendit.  Ecclesiae  christianae  non 
plus  habent  quam  mille  milliones,  cum  e contra  in  toto  orbe  iam  sint  tres 
circiter  millia  milliones  incolarum.  Ante  finem  currentis  saeculi  iam  erunt 
septem  millia  milliones  in  mundo.  Maxima  huius  multitudinis  pars  suam 
ignorat  missionem  divinam.  Curnam  non  debeamus  inde  inquietari  et  moveri 

• nos  de  sacra  hierarchia  Ecclesiae  ? Nonne  erit  ipsa  animarum  cura  taliter 
dirigenda  et  inspiranda?  Quomodo  audient  sine  praedicante? 

Et  haec  missio  divina  et  humana,  propria  laicorum,  ordinanda  est  secun- 
dum dimensiones  problematum  mundi  hodierni;  non  impedit  tamen  parti- 
cipationem ipsorum  in  cultu,  in  catechesi  et  in  aliis  operibus  pastoralibus. 
Contrarium  evenit,  nam  missio  laicorum  excitat  et  perficit  talem  collabora- 
tionem  et  participationem.  Sine  huiusmodi  laicorum  missione,  certo  fallax  esset 
collaboratio  et  participatio.  Missio  tamen  laicorum,  coniuncta  omnimodae 
vitae  paroeciali,  renovat  actionem  totius  Ecclesiae  populique  Dei  activi- 
tatem. 

Non  paucis  metuenda  est  agnitio  et  exaltatio  vocationis  propriae  laico- 
rum. Minuit,  aiunt  ipsi,  vocationes  sacerdotales  et  religiosas.  Attamen  expe- 
rientia contrarium  omnino  docet,  nam  sine  dubio  laicorum  vocatio  in  saeculo 
exercita  optima  omnium  occasio  evadit  multiplicandarum  vocationum.  Fami- 
liae etenim  christianae  et  apostolatus  laicalis  vera  sunt  seminaria  vocationum 
sacerdotalium  et  religiosarum.  Alia  non  raro  media  quibus  vocationes  exci- 
tantur decipiunt  et  inutilia  redduntur. 

Sit  Synodus  Vaticana  Secunda  providentialis  occasio  episcopis,  sacerdo- 
tibus, religiosis  et  laicis  renovandae  diffusionis  apostolicae  missionis  laicorum 
et  in  mundo  et  in  Ecclesia,  necnon  necessariae  collaborationis  ratihabendae 
ac  efficacis  inter  omnia  membra  Ecclesiae,  ut  in  novo  quodam  mundo  inque 
nova  societate,  ubique  et  semper,  Christus  vivat,  regnet  atque  imperet. 

Quia  tempus  deest,  emendationes  quas  proponimus  in  textum  schematis 
de  Ecclesia  apud  Secretariatum  Concilii  Oecumenici  deponentur.  n 

[Sub signaverunt  etiam ] : Helder  Camara  arch.  (tit.)  Salditanus;  Ioseph 
Lamartine  Soares,  ep.  tit.  Fussalensis;  Gerardus  M.  M.  Penido,  arch.  Iudicifor.; 
Franciscus  Austregesilo  de  Mesquita,  bispo  de  Afogados  da  Ingazeira;  Nivardo 
Monte,  aux.  de  Aracaju;  Vincentius  Scherer,  arch.  Portalegrensis;  Jose  arcib. 
de  Fortaleza;  Manuel,  bispo  de  Caico;  Antonio  Fragoso,  ep.  tit.  Ucrensis; 
Carlos,  arcib.  de  Olinda  y Recife;  Manuel,  bispo  de  Campina  Grande;  Otavio, 
bispo  de  Palmeiras  dos  Indos;  Jose,  bispo  de  Sete  Lagoas;  Augusto  Petro, 
bispo  de  Vacaria;  Ioannes  Hoffmann,  Fr.  Westphalen;  Albertus  Ramos, 
arch.  Belemensis,  Agnelo  Rossi,  arch.  Rib.  Preto. 

Caput  II:  « De  populo  Dei  in  genere  ». 

Pag.  7,  n.  8:  Introductio,  lin.  5.  Post  « vertit  » inserere : « In  inten- 
tione Creatoris,  totum  genus  humanum  ab  ipso  creatum  est  populus  Dei; 
habet  divinam  originem,  divinum  et  aeternum  finem,  divinam  missionem  et 
vocationem  in  terris  et  in  caelo.  Omnes  homines  lapsi  in  terra  manent  vocati 
a Deo  ut  fiant  membra  populi  Dei.  Est  missio  Ecclesiae  eis  hoc  Evangelium 
eorum  vocationis  nuntiandi  ». 

Pag.  8,  n.  12:  De  sensu  jidei.  (In  textu  Pars  II  De  Ecclesia,  alinea  3; 
lin.  23).  Post  « applicando  » addere : « Sic  sensus  fidei  enim  generat  vitam 
fidei,  ideo  ut  in  tota  vita,  semper  et  ubique,  cum  omnibus  haec  fides  elu- 

cescat  et  fiat  apostolica  et  missionaria.  Dicit  enim  Scriptura:  Fides  sine  ope- 
ribus est  mortua  — et  possumus  addere:  mortifera  ». 

N.  13:  De  populo  uno  et  universali ; pag.  9,  24  linea,  in  fine  alineae  2. 
Post  « ad  salutem  vocati  » addere-.  « Haec  unitas  et  dilectio  maxime  erga 
pauperes  et  egenos  manifestabitur.  Dicit  enim  Christus:  « Quod  minimo 
fecistis,  mihi  fecistis...  Esurivi  enim,  et  non  dedistis  mihi  manducare...  ». 

Caput  IV:  « De  laicis  in  genere  ». 

Pag.  10,  n.  28:  Introductio.  Post  primam  phrasim  nonne  potest  inserere'. 
« Quaestio  « de  laicis  » maximi  est  momenti,  quia  agitur  de  omnibus  homi- 
nibus creatis  a Deo  et  vocatis  a Christo  qui  non  sunt  sacerdotes  et  religiosi: 
sunt  numerosissima  pars  populi  Dei;  haec  pars  rapide  crescit  et  omnes  habent 
in  Ecclesia  et  in  mundo  propriam  missionem,  quae  a sacerdotibus  et  a reli- 
giosis impleri  nequit.  Hodie  sunt  500  milliones  laici  contra  2 milliones  sacer- 
dotes et  religiosos  in  Ecclesia  catholica;  sunt  1000  milliones  laici  in  Ecclesiis 
christianis,  et  3000  milliones  in  orbe  terrarum;  ante  finem  huius  saeculi 
erunt  7000  milliones  laici. 

Hi  omnes  a Deo  Creatore  et  a Christo  Redemptore  vocati  sunt  ad  funda- 
mentalem missionem  divinam  et  humanam:  nempe,  propagare  genus  huma- 
num; occupare,  exploitare  omnem  terram;  uti  omnibus  viribus  et  divitiis 
mundi,  societatem  humanam  localem,  nationalem  et  internationalem  insti- 
tuere, ad  promotionem  et  ad  salutem  humani  generis  et  gloriam  Dei:  scilicet 
omnia  creata  instaurare  in  Christo.  Munus  hierarchiae,  fontes  omnium  gra- 
tiarum supernaturalium  in  Ecclesia  debent  eis  adiuvare  ad  suam  vocationem 
et  missionem  divinam  et  humanam  propriam  in  terris  cognoscendum  et  ex- 
plendum, ut  finis  creationis  et  redemptionis  obtineri  possit  ». 

Pag.  11,  lin.  4:  « ...fructibus  materialibus  et  spiritualibus...  ». 

N.  32.  Adhortatio.  Haec  adhortatio  fiat  toti  Ecclesiae  et  non  solum  laicis; 
scilicet  hierarchiae,  sacerdotibus,  religiosis  et  laicis. 

Exc.mus  P.  D.  FIDELIS  MARIUS  TUBINO  MONGILARDI 

Episcopus  tit.  Cernitzensis , aux.  Limanus 

Ad  n.  25  {De  vita  salutifera  et  apostolica  laicorum ).  Textus,  post  aliquod 
prooemium  laude  dignum,  specificat  apostolicam  laicorum  activitatem  sub 
triplici  respectu:  a)  quatenus  haec  induit  directe  sensum  religiosum,  scii, 
oratione,  verbo,  eleemosinis,  sacrificio  diffundit  « valores  religiosos  » in 
mundum;  b)  quatenus  promovet  conditiones  idoneas  diffusioni  religionis, 
firmando  « valores  morales  »,  atque  ita  parat  homines,  et  conscientiam  socia- 
lem favorabilem  fidei  efformat;  et  c)  quatenus  ipsa  opera  saecularia  profes- 
sionis vel  occupationis,  sub  luce  Dei  exercita,  testimonium  veritatis  et  cari- 
tatis christianae  evadunt,  ad  cognitionem  et  imitationem  impellentes. 

Isti  tres  gressus  pulchre  delineantur.  Fundamentum  aptitudinis  ad  apo- 
stolatum  est  non  natura  operum,  sed  dignitas  christiana  agentis;  ex  hac  ope- 
rationes omnes  sanctificantur  et  fiunt  medium,  per  quod  non  solum  splendet 
vita  christiana,  sed  facilius  redditur  inceptum  ipsius  Ecclesiae  catholicae. 

Attamen  sub  littera  c ) subito  videtur  mutari  aliquantum  nexus  et  pro- 
gressus idearum:  christianus  uti  private  agens  in  mundo  est  lux  Christi,  sed 
fit  transitus  ad  Ecclesiam  qua  talem  et  ad  habitudinem  inter  eam  et  ordinem 
civilem,  quod  per  se  non  est  materia  elenchi.  Revera  textus  conatur  flectere 
ideam  ad  christianum,  uti  civem,  et  iam  facile  progreditur  ad  enunciandam 
summam  principiorum  philosophiae  politicae.  Cum  hoc  sit  opportunum, 
quaestio  erit  non  eliminandi  sed  expoliendi  textum. 

1.  In  primis,  servata  citatione  S.  Matthaei  22,  21,  breviter  enuncietur  po- 
sitivo modo  notio  « distinctionis  » duarum  potestatum  et  mutua  collaboratio; 
postea  negative  gressus  fiat  ad  vitia  enumerata  in  textu,  quae  sunt  indebita 
commixtio  rerum  civilium  et  religiosarum,  et  separatio.  Alicubi  vocabulum 
« separatio  » aeque  sonat  ac  distinctio;  unde  refert  differentiam  explicare. 

2.  Auferantur  aliqua  verba,  quae  campum  actionis  individualis  exce- 
dunt, et  non  sunt  necessaria  (pag,  10,  lin.  6:  « Ecclesia  reapse  tanquam 
lumen  pro  tota  societate  apparebit  »). 

3.  Mutetur  textus  in  pag.  10,  linn.  14-1.5:  « Plurimi  christifideles,  prae- 
sertim laici  »;  dicendum  videtur  « Plurimi  laici  »,  et  sic  concordia  servatur 
cum  titulo  qui  loquitur  de  laicis,  non  introducendo  clericos. 

4.  Et  haec  est  observatio  magni  momenti,  expungendum  est  illud  de 
« indole  laica  terrenae  societatis  ».  Haec  verba  sunt  correlativa  illis,  quae 
inveniuntur  in  pag.  7,  lin.  22:  « Indoles  sacra  communitatis  sacerdotalis  ». 
Iamvero,  si  « indoles  laica  » sumatur  obiective,  id  est,  pro  materia  activi- 
tatis civilis  (uti  innuitur  ex  contrapositione  cum  indole  sacra),  vox  « laica  » 
est  male  sonans  propter  usum  vulgatum  et  historiam  liber alismi.  Si  subiec- 
tive  intellegamur,  scilicet  pro  illis  qui  in  Ecclesia  sunt  laici,  non  convenit 
propter  distinctionem  duarum  potestatum  uti  terminologia,  quae  est  iuris 
interni  Ecclesiae,  relate  ad  statum.  Certe  ex  hac  variatione  textus  disparet 
ludus  verborum  cum  « laicismo  »;  sed  haec  non  est  ratio.  Unde  textus  ita 
corrigendus:  « Sicut  enim  terrena  civitas,  saecularibus  curis  iure  addicta, 
secundum  suam  indolem  propriis  regitur  principiis,  ita  pariter  infensus  lai- 
cismus...  » et  cetera.  Salvo  meliori  iudicio. 

Exc.mus  P.  D.  GERARDUS  VALENCIA  CANO 
Episcopus  tit.  Rhesainensis,  vic.  ap.  Bonaventurensis 

Ad  litteram  c)  par.  25:  « Probe  noverit  mundus  se  peramanter  ab  Eccle- 
sia aspici  »,  dixit  Paulus  VI  in  sua  allocutione  die  29  septembris. 

Sed  quis  est  hic  mundus  ab  Ecclesia  dilectus,  in  cuius  servitio  omnes  nos 
intendere  cupimus? 

Est  imprimis  quoddam  reale,  quoddam  exsudans  quando  in  laboribus, 
materialibus,  quando  in  moralibus,  semper  tamen  humanis. 

Iste  homo,  ut  hic  et  nunc,  est  ille  laicus  sive  passivum  sive  activum 
elementum  populi  Dei. 

Iste  est  qui,  hac  vita  degens,  nos  invitat,  non  tantum  ut  in  pulchris 
verbis  nos  erga  ipsum  declaremus  dilectionem,  sed  ut  in  suam  descendamus 
palaestram  ad  laborandum  cum  illo. 

Verumtamen  caveamus  ne  iste  mundus  nostram  erga  pauperes  praedilec- 
tionem  intelligat  quasi  paupertas  sit  normalis  hominis  status.  Non  enim  a 
Christo  beatificata  simplex  paupertas  fuit,  sed  « paupertas  spiritus  ». 

Ideoque  nemo  non  videt  quod  omne  genus  egestatis  non  bonum  huma- 
nitatis est  sed  vere  morbus. 

Populus  Dei  idcirco  non  potest  suam  peragere  missionem  patienter 
sublevando'  suas  egestates,  sed  viriliter  laborando  ut  omnes  gentes  semper 
novas  victorias  tam  materiales  quam  morales  attingat. 

Diligere  enim  pauperes  quia  pauperes,  est  illos  decipere. 

Ecclesia  Christi  sic  insudat  tam  cum  sapientibus  divitibusque  in  eorum 
laboribus  quam  cum  operariis  egentibusque  in  earumdem  patientia:  illos 
stimulando  eiusmodi  ac  istos,  non  vero  ut  in  dies  distantia  inter  illos  ampli- 
ficetur, sed  ut  in  dies  in  mundo  egestas  superetur. 

Divitiae  etenim  hominum  sive  spirituales  sive  materiales,  dona  divina 
cum  sint,  non  sunt  neque  destruendae  neque  abominandae  sed  in  bonum 
commune  utendae  ut  multiplicentur  et  amplificentur,  et  sic  mundus  universus 
in  via  progressus  perambulet. 

Progressus  enim  cum  sit  normalis  hominis  conditio  est  igitur  etiam 
populi  Dei  palaestra,  ut  in  ipsa  militando  finem  ultimum  quisquis  homo 
attingat. 

Conclusio.  Iam  die  17  huius  mensis  exc.mus  Philbin  erga  degentem  in 
hoc  mundo  populum  Dei  nostram  trahebat  attentionem,  ut  homini,  sicuti 
est,  serviamus.  Fere  ipsam,  cogitamus,  esse  nostram  doctrinam,  et  sic,  duobus 
votis  vestraque  benevolentia  ad  commissionem  denuo  redigendum  cap.  III 
hanc  mittimus  humilem  ideam. 

Exc.mus  P.  D.  DOMINICUS  VALERII 
Episcopus  Marsorum 

Circa  cap.  III  schematis  de  Ecclesia,  mihi  videtur  in  clara  luce  ponenda 
esse  praesertim  doctrina  S.  Pauli  de  mystico  Corpore  Christi,  quippe  quae 
quam  maxime  apta  sit  ad  extollendam  dignitatem  laicorum  et  ad  significan- 
das relationes  quae  intercedere  debent  inter  clericos  et  laicos. 

Si  enim  certum  est  membra,  quibus  potissimum  repraesentantur  laici, 
vivere  non  posse  sine  capite,  est  etiam  certum  caput,  quo  potissimum 
repraesentantur  clerici,  nihil  agere  posse  sine  membris. 

Ceterum  haec  veritas  expressa  est  ab  ipso  Christo  Iesu  notis  verbis: 
« Ego  sum  vitis,  vos  palmites  » (Io.  15,  5). 

Palmites  a vite  abscissi,  arescunt;  at  etiam  vitis,  sine  palmitibus,  fructus 
afferre  non  potest. 

Nullo  alio  modo  melius  patere  potest  dignitas  laicorum  in  Ecclesia. 

Eodem  tempore  optime  manifestatur  quomodo  clerici  et  laici  inter  se 
tractare  debeant. 

Clerici  debent  amare  laicos  eorumque  maximam  habere  curam,  sicut 
facit  caput  quoad  membra;  laici  autem  debent,  toto  corde,  oboedire  clericis, 
sicut  membra  oboediunt  capiti. 

Ubi  membra  caput  non  sequerentur  aut,  quod  peius  esset,  eius  vices 
gerere  vellent,  totum  corpus  ad  mortem  duceretur. 

Minime  inutile  est  haec  in  memoriam  revocare,  his  nostris  temporibus: 
nam  ob  magnam  diffusionem  illius  erroris  qui  laicismus  vocatur,  etiam  fideles 
christiani  parvam  vel  nullam  oboedientiam  interdum  praestant  sacerdotibus 
et  ipsis  episcopis  aliquid  praescribentibus  aut  vetantibus. 

Tandem  Ecclesia,  quae  se  exhibet  ut  mysticum  Corpus  Christi,  facibus 
obtinere  potest  ut  omnes,  laici  et  clerici,  sicut  membra  unius  eiusdemque 
corporis,  intellegant  necesse  esse  ut  alter  pro  altero  adlaborent,  ut  alter 
alterius  onera  portent,  ut  alter  alteri  succurrant  in  omnibus  rebus  non  solum 
spiritualibus  sed  etiam  materialibus. 

Ita  sperari  potest,  adiuvante  Deo,  maiorem  in  dies  fore  ardorem  apo- 
stolatus  catholici,  maiorem  spiritum  missionarium,  maiorem  inter  homines 
caritatem  Christi,  quae  est  unica  spes  salutis  pro  hodierno  mundo. 

Exc.mus  P.  D.  PASCHALIS  VENEZIA 
Episcopus  Arianensis 

Cum  in  hoc  capite  schematis  de  Ecclesia  verbum  sit  de  laicis,  veniam 
peto  si  salutem  dicam  non  solum  carissimis  laicis  auditoribus,  sed  etiam 
laicis,  qui  servitium  praebent  Concilio  tamquam  custodes,  radiotechnici  vel 
quocumque  alio  modo. 

1.  Quoad  textum  huius  capitis,  ut  pluries  dictum  est,  necessaria  videtur 
simplicior  expositio  ut  clarior  fiat  doctrina  tam  viva  et  vitalis  pro  singulis 
christifidelibus  et  pro  tota  Ecclesia.  Addam  tantum  has  observationes. 

Pag.  5,  lin.  6:  vincula  communitatis  populi  Dei  non  sunt  tantum  vincula 
caritatis  et  veritatis  sed  et  spei.  Sunt  enim  fides  spes  et  caritas  virtutes  pro- 
priae christianorum,  per  quas  scii,  christiani,  viventes  vitam  Christi,  ab  aliis 
distinguantur. 

Cone.  Trid.  Decr.  de  lustif.,  c.  VII  docet:  « Nam  fides,  nisi  ad  eam 
spes  accedat  et  caritas,  neque  unit  perfecte  cum  Christo,  neque  corporis 
eius  vivum  membrum  efficit  ». 

Spes  est  virtus  peregrinandum  et  militantium: 

Ps.  83:  « Procedent  de  robore  in  robur:  videbunt  Deum  deorum  in 
Sion».  S.  Paulus,  ad  Tit.  2,  11-14:  «Apparuit  enim  gratia  Dei  Salvatoris 
nostri  omnibus  hominibus,  erudiens  nos,  ut  abnegantes  impietatem  et  saecu- 
laria desideria:  sobrie,  et  iuste,  et  pie  vivamus  in  hoc  saeculo,  expectantes 
beatam  spem,  et  adventum  gloriae  magni  Dei,  et  Salvatoris  nostri  Iesu 
Christi  ». 

Pag.  6,  lin.  13,  post  « sanctitatem  » addatur  « et  ad  eumdem  aposto- 
latum  » ita  ut  legatur:  « omnes  tamen,  ad  eamdem  vocantur  sanctitatem  et 
ad  eumdem  apostolatum  »;  sic  melius  explicatur  quod  dicitur  in  sequenti 
lin.  16  quoad  dignitatem  et  actionem  cunctis  fidelibus  communem  et  repe- 
titur in  toto  capite. 

Pag.  9,  lin.  5:  auferendum  puto  adiectivum  « honorificum  ».  Omne  onus 
a Deo  hominibus  concreditum  honorificum  est:  servire  Deo  regnare  est.  Cur 
dicitur  tantum  de  onere  laicis  concredito?  Hoc  potest  dicere  aliquam  sfidu- 
ciam  erga  laicos. 

2.  Dispositio  materiae  aptior  videtur  si  post  cap.  IV  « De  vocatione  ad 
sanctitatem  in  Ecclesia  » addatur  novum  caput  « De  vocatione  ad  aposto- 
latum ».  Sunt  enim  hae  duae  vocationes  exercitium  utriusque  mandati  cari- 
tatis, inter  se  stricte  connexae  ita  ut  una  sit  fundamentum  alterius,  ad  omnes 
et  singulos  christifideles  pertinentes  in  quocumque  statu  sint.  Ita  haberetur 
utraque  vocatio  ut  conclusio  primorum  quatuor  capitum  in  nova  distribu- 
tione et  quasi  prooemium  aliorum  schematum:  1.  De  Ecclesiae  mysterio; 
2.  De  populo  Dei  in  genere;  3.  De  constitutione  hierarchica  Ecclesiae;  4.  De 
laicis  in  specie  — deinde  — 5.  De  vocatione  ad  sanctitatem  in  Ecclesia; 
6.  De  vocatione  ad  apostolatum  in  Ecclesia;  quae  fundamentum  essent  sche- 
matum de  clericis,  de  cura  animarum,  de  statibus  perfectionis  acquirendae, 
de  apostolatu  laicorum. 

3.  Circa  doctrinam,  quae  exponitur  in  pag.  7,  linn.  22  ss.,  ut  omnibus 
patere  possit  et  omnes  movere  ad  vitam  christianam  veram  et  ad  apostola- 
tum, aliqua  vota  stricte  practica  propono: 

Iuxta  quae  dicta  sunt  de  valore  didactico  S.  Liturgiae  in  art.  33  novi 
schematis  constitutionis  de  S.  Liturgia:  « Etsi  sacra  Liturgia  praecipue 
cultus  divinae  maiestatis,  magnam  etiam  continet  populi  fidelis  eruditionem  », 
et  « dum  Ecclesia  vel  orat  vel  canit  vel  agit,  participantium  fides  alitur  »,  in 
revisione  librorum  liturgicorum,  haec  doctrina  locum  habeat  in  ritu  admi- 
nistrationis  sacramentorum,  de  quibus  verbum  fit  in  textu;  et  praesertim  in 
ritu  administrandi  baptismum  et  confirmationem. 

In  ritu  baptismatis  aliqua  explicatio  fieri  posset,  e.  g.,  post  mandatum 
caritatis  et  deinde  aliqua  promissio  apostolica  addi  posset  post  promissiones 
uti  nunc  sunt,  Etiam  pro  patrinis,  ante  baptismum  adsit  aliqua  explicita 
promissio  apostolica  secundum  naturam  sui  officii. 

Opportunum  simul  puto  renovationem  promissionum  baptismatis  etiam 
fieri  non  solum  in  Vigilia  Paschatis  sed  in  omnibus  missis  diei  Paschatis. 

In  ritu  Confirmationis,  quae  appellatur  sacramentum  apostolorum,  ad- 
dantur explicitae  promissiones  apostolatus  pro  confirmandis  et  patrinis. 

4.  Pentecostes  declaretur  dies  apostolorum. 

In  hac  die  fiat  renovatio  solemnis  promissionum  confirmationis,  prae- 
sertim in  omnibus  missis. 

De  hac  die  Dominus  noster  Iesus  Christus  dicebat  apostolis:  «...  acci- 
pietis virtutem  supervenientis  Spiritus  Sancti  in  vos,  et  eritis  mihi  testes 
in  Ierusalem,  et  in  omni  Iudaea,  et  Samaria,  et  usque  ad  ultimum  terrae  » 
(Act.  1,  7-8). 

Nostra  pentecostes  est  confirmatio.  In  eodem  Spiritu  nos  testes  esse 
debemus  usque  ad  ultimum  terrae. 

Exc.mus  P.  D.  PETRUS  VEUILLOT 
Archiepiscopus  tit.  Constantiensis  in  Thracia,  eoad.  s.  d.  Parisiensis 

Quamvis  locutio  « Populus  Del  » — in  futuro  cap.  II  de  populo  Dei 
in  genere  (ab  em.mo  card.  Suenens  proposito)  — sumatur  ad  designandum 
populum  christifidelium  in  Ecclesia,  populus  tamen  ille  vere  initium  sumpsit 
in  foedere  priori,  scii,  in  populo  israelitico. 

Propterea  necessarium  videtur  aliquid  dicere,  sub  aspectu  mere  theolo- 
gico, de  populo  iudaico,  ut  plenius  manifestetur  historia  salutis.  Ratio  haec 
est:  populus  israeliticus  re  vera  pertinet  ad  historiam  salutis,  immo  ad  illud 
« mysterium  » de  quo  Paulus  loquitur  in  sua  Epistola  ad  Romanos.  Primo 
quidem  invenitur  in  initio  historiae  salutis,  quia  Israelitae  sunt  quorum 
« adoptio  est  filiorum,  et  gloria,  et  testamentum,  et  legislatio,  et  obsequium 
et  promissa,  quorum  patres  et  ex  quibus  est  Christus  secundum  carnem,  qui 
est  super  omnia  Deus  benedictus  in  saecula  » ( Rom . 9,  4-5).  Insuper,  post 
Christi  nativitatem  necnon  fundationem  Ecclesiae,  etiam  nunc  et  in  futuro, 
locum  habet  populus  quondam  electus  et  semper  Deo  carus  in  eventibus 
historiae  salutis.  Scripsit  enim  apostolus  « quia  caecitas  ex  parte  contigit  in 
Israel,  donec  plenitudo  gentium  intraret,  et  sic  omnis  Israel  salvus  fieret... 
ita  ...  ut  et  ipsi  (Iudaei)  misericordiam  consequantur  » (Rom.  11,  25-26,  31). 

, Patet  ergo  quod  populus  Iudaeorum  etiam  nunc  ad  « mysterium  » perti- 
net, i.  e.  ad  historiam  salutis,  cuius  centrum  exstat  ipse  Christus  cum  Cor- 
pore eius  mystico. 

Propter  quod,  etsi  aliquod  caput  de  Israele  additurum  forsan  esset 
schemati  de  Oecumenismo,  censeo  fundamentum  dogmaticum  peculiaris 
conditionis  populi  iudaici  breviter  indicandum  esse  in  constitutione  dogma- 
tica de  Ecclesia. 

Concludo  petendo  ut  sequentia  verba,  vel  similia,  inserantur:  in  n.  9 
novi  capitis  de  populo  Dei  (Emendationes , pars  II,  pag.  7,  n.  9,  lin.  3): 
« Iam  in  Vetere  Testamento  cum  populo  israelitico,  cui  praestitit  adoptionem 
filiorum  et  gloriam  et  testamentum  et  legislationem  et  obsequium  et  promissa 

(cf.  Rom.  9,  4),  foedus  instituit,  radicem  Yineae  suae  electae  in  terram  depo- 
nens, in  praeparationem  et  figuram  illius  perfecti,  spiritualis  et  universalis 
Foederis  quod  cum  genere  electo  sub  Christo  capite  iniret  ». 

In  novo  n.  16,  nempe  antiquo  n.  10  (in  pag.  13,  lin.  10  primi  fasciculi 
de  Ecclesia ):  « quibus  data  fuerunt  testamenta  et  promissa  et  qui  in  futuro 
misericordiam  consequentur  (cf.  Rom.  11,  31). 

Exc.mus  P.  D.  FRANCISCUS  VON  STRENG 
Episcopus  Basiliensis  et  Luganensis 

Cf.  n.  24,  pag.  7 « de  coniugibus  christianis  » et  simul  de  cap.  « de 
laicis  in  specie  ». 

Circa  ea,  quae  de  laicorum  in  Ecclesia  statu  in  novis  a commissione  de 
laboribus  Concilii  coordinandis  capitibus  propositis  « de  populo  Dei  in 
genere  » et  « de  laicis  in  specie  » tractabuntur,  permagna  apud  laicos,  tam 
viros  quam  mulieres,  habetur  spes  et  exspectatio.  Dignitas  et  honor  laico- 
rum in  Ecclesiae  communitate  extollenda  sunt,  non  tantum  officia  et  onera 
urgenda.  Inter  laicos  status  matrimonio  coniunctorum  locum  eminentem 
tenet,  cum  ipse  Christus  eum  dignitate  sacramentali  honoraverit.  Quam 
magna  sit  coniugum  dignitas,  exinde  optime  demonstratur  si  natura  et  indoles 
sacramentalis  matrimonii  clare  exponitur. 

Quod  coniuges  christiani  huiusmodi  dignitate  gaudeant,  ex  charactere 
sacramentali  matrimonii  nobis  probari  videtur: 

Verba  S.  Pauli  de  matrimonio  christiano  dicta:  « Sacramentum  hoc  ma- 
gnum est,  ego  autem  dico  in  Christo  et  in  Ecclesia  » ( Eph . 5,  32)  seorsim 
sumpta  indolem  sacramentalem  matrimonii  baptizatorum  stricte  quidem  pro- 
bare non  possunt;  una  tamen  cum  doctrina  Concilii  Tridentini  de  matri- 
monio ut  sacramento  viam  ad  demonstrandam  eius  sacramentalitatem  osten- 
dunt. Compertum  est  omnia  sacramenta  vivam  relationem  et  intimam  cum 
Christo  efficere.  Sacramenta  vivorum,  quae  nempe  statum  gratiae  praesup- 
ponunt,  gratiam  augent  iusque  conferunt  ad  gratias  actuales.  Ergo  sacra- 
mentum quoque  matrimonii  et  gratiam  sanctificantem  particularem  et  gra- 
tiam actualem  continet. 

In  quo  consistat  status  gratiae  specialis  huius  sacramenti  et  hoc  auxi- 
lium gratiae,  demonstratur  per  verbum  S.  Pauli  ad  Eph.  5,  32,  ubi  loquitur 
de  aliqua  relatione  Christum  inter  et  Ecclesiam,  quae  in  contextu  cap.  5 
clare  et  distincte  tamquam  matrimonium  spirituale  Christi  cum  Ecclesia  ap- 
paret: Christus  Sponsus,  Ecclesia  Sponsa.  Exhortatur  nempe  Paulus:  « Viri, 
diligite  uxores  vestras  sicut  et  Christus  dilexit  Ecclesiam  » et  « Mulieres 
viris  suis  subditae  sint  sicut  Domino  » {Eph.  5,  25.  22). 

Cum  haec  relatio  coniugum  christianorum  ad  Christi  cum  Ecclesia  foedus 
secundum  doctrinam  Concilii  Tridentini  de  sacramento  matrimonii  sit  unio 

viva  et  vivificans,  sacramentum  matrimonii  assimilationem  et  incorporationem 
coniugum  christianorum  in  foedus  Christi  cum  Ecclesia  causat,  eo  quod  con- 
iuges  quasi  « una  caro  » facti  {Gen.  2,  24)  modo  aliquo  novo  et  speciali 
participant  dignitatem  et  sanctitatem  Christi  ut  Sponsz'  Ecclesiae  et  digni- 
tatem et  sanctitatem  Ecclesiae  ut  Sponsa  Christi.  In  hoc,  nostra  quidem 
opinione,  consistit  augmentum  gratiae  sanctificantis  coniugum  et  parentum 
christianorum  necnon  auxilium  gratiae  ad  quod  ius  eis  datur,  ut  coniugum 
et  parentum  officia  impleant.  Theologi  loquuntur  de  « quasi-charactere  »,  i.  e. 
de  aliquo,  quod  permanet  per  modum  habitus.  Ideo  matrimonio  perdurante 
manet  etiam  sacramentum  conferens  sanctitatem  (gratiam  sanctificantem)  et 
auxilium  (gratiam  adiuvantem). 

His  omnibus  visis  humiliter  propono,  ut  ea,  quae  in  n.  24,  pag.  7, 
lin.  32  usque  ad  pag.  8,  lin.  3 post  verba  « Coniuges  christiani  » dicuntur, 
hoc  modo  compleantur-.  « Sacramentum  matrimonii  christiani  efficit  coniu- 
gum vivam  et  intimam  cum  spirituali  foedere  nuptiali  Christi  cum  Ecclesia 
unionem,  ex  quo  foedere  coniugibus  christianis  sanctitas  tribuitur  et  adiu- 
mentum  gratiae,  id  est  eo  quod  participant  dignitatem  et  sanctitatem  Christi 
tamquam  Ecclesiae  Sponsi  necnon  dignitatem  et  sanctitatem  Ecclesiae  tam- 
quam Christi  Sponsae  gratia  sanctificans  eis  augetur  simulque  ius  ipsis  datur 
ad  gratias  actuales,  quibus  iuvantur,  ut  coniugum  et  parentum  officia  im- 
pleant. Quae  gratiae  coniugibus  christianis  per  totum  eorum  matrimonii 
tempus  praesto  sunt,  ut  « corroborari  per  Spiritum  in  interiorem  homi- 
nem » (Eph.  3,  16)  et  «in  mensuram  aetatis  plenitudinis  Christi  » ( Eph . 
4,  13),  in  perfectum  Dei  et  proximi  amorem,  pervenire  valeant.  In  hac 
unione  cum  Christo  fundatur  dignitas  et  missio  coniugum  christianorum. 
Habent  proprium  suum  in  Ecclesia  donum  (cf.  1 Cor.  7,  7),  scii.: 

1.  ut  una  simul  ex  fide  in  Christum  et  Ecclesiam  semper  profundiori 
viventes  non  cum  Deo  tantum,  sed  et  inter  se  arctius  coniungantur; 

2.  ut  per  amorem  viri  erga  uxorem  iuxta  exemplum  Christi  (Eph.  5, 
25)  et  per  spiritum  subiectionis  et  devotionis  uxoris  erga  virum  iuxta  exem- 
plum Ecclesiae  {Eph.  5,  24)  coniuges  magis  ac  magis  assimilentur  Christi 
cum  Ecclesia  foederi; 

3.  ut  aedificentur  regnum  Dei  et  familia  christiana,  « ubi  nascuntur 
novi  societatis  humanae  cives,  qui  sub  gratia  Spiritus  Sancti,  ad  perpetuan- 
dum saeculorum  decursu  Corpus  Christi,  in  filios  Dei  constituuntur.  In  hac 
velut  Ecclesia  domestica,  parentes  fiant  (loco:  saepe  sunt!)  primi  fidei  prae- 
cones, quasi  munus  episcopale,  ut  ait  Augustinus,  exercent,  et  sacras  etiam 
vocationes  Deo  dante  fovent  »; 

4.  ut  pro  indole  et  condicione  ipsius  matrimonii  et  exemplo  et  opere 
apostolatum  exerceant  christianum. 

Quae  hic  sub  verbis  « Coniuges  christiani  » per  modum  complementi 
humiliter  proponimus,  potius  in  capite  « de  laicis  in  specie  » ut  proprium 
incisum  inserenda  esse  nobis  videntur  quam  in  capite  « de  populo  Dei  »,  et 
quidem  his  de  causis: 

1.  Quae  dicta  sunt,  in  capite  « de  laicis  » magis  considerabuntur. 
Matrimonium  christianum  inter  cetera  sacramenta  saepe  nomine  « sacramenti 
laicorum  » vocatur,  eo  quod  non  a sacerdotibus  consecratis  administratur,  sed 
in  ipso  contractu  matrimoniali  perficitur  vi  characteris  baptismalis,  quo 
sponsi  sacerdotium  universale  Christi  participant;  et  quae  ita  dicuntur,  etiam 
de  diaconis  et  sacerdotibus  coniugatis  Ecclesiae  orientalis  valent,  quia  matri- 
monium eorum  sacramentum  est  non  vi  ordinis  superioris,  sed  vi  characteris 
baptismatis,  sicut  in  laicis. 

2.  Inserendo  hoc  incisum  in  locum  propositum  cap.  IV  in  favorem 
status  laicalis  plenius  et  profundius  redditur,  quod  sane  esset  optandum. 

Hoc  proponentes  desideramus,  ut  status  matrimonialis  christianorum 
breviter  quidem,  sed  magis  explicite  in  hoc  schemate  appareat,  sicut  reliqui 
Ecclesiae  status  (episcopatus,  presbyteratus,  diaconatus,  status  religiosus); 
ipse  Christus  Dominus  nempe  pro  statu  matrimoniali  speciale  sacramentum 
instituit  sicut  sacramentum  ordinis  pro  statu  sacerdotali. 

Exc.mus  P.  D.  IOANNES  IULIANUS  WEBER 
Archiepiscopus-episcopus  Argentinensis 

Cap.  III  de  Ecclesia , in  initio,  agit  de  populo  Dei:  sed  quid  significat 
haec  expressio? 

In  sacra  Liturgia,  quae  est  vox  Ecclesiae  orantis,  saepe  in  usu  est,  et 
quidem  in  duplici  sensu.  Aliquando  agitur  de  Ecclesia  universa,  vel  saltem 
de  Ecclesia  particulari,  de  fidelibus  circa  altare  congregatis,  sicut  fit  in  ora- 
tionibus Missalis,  ubi  « populus  Dei  » aequivalet  « Ecclesiae  tuae  » aut  « fa- 
miliae tuae  ».  Aliquando  tamen  « populus  Dei  » designat  fideles  seorsum  a 
hierarchia  et  a personis  specialiter  Deo  consecratis,  ut  evenit  in  oratione 
« pro  omnibus  ordinibus  et  gradibus  fidelium  »,  in  officio  feriae  VI  in  morte 
Domini:  « Oremus  pro  omnibus  episcopis,  presbyteris  ...  et  pro  omni  populo 
sancto  Dei  »;  aut  etiam  in  canone  missae:  « Unde  et  memores  nos  servi  tui 
(ministrantes),  sed  et  plebs  tua  sancta...  ». 

Idem  apud  Patres.  Expressio  tamen  traditionalis  effecta  est,  quia  biblica 
est.  Invenitur  nempe  in  multis  libris  V.  T.;  praesertim  in  Prophetis  et  Psalmis 
(ante  omnia  in  hymnis  et  lamentationibus  collectivis).  Attamen  quid  sit, 
expresse  dicitur  in  libris  qui  reflexionem  theologicam  profundiorem  revelant, 
specialiter  in  libro  Deuteronomii,  qui  est  iteratio  Legis  mosaicae  iam  spiritu 
Prophetarum  afflata.  Legatur  solum  quod  Deus  ad  Israel  dicit  in  cap.  7,  6-8: 
« Populus  sanctus  es  Domino  Deo  tuo.  Te  elegit  Dominus  Deus  tuus  ut  sis 
ei  populus  peculiaris  (heb.  Segullah,  res  pretiosa)  in  cunctis  populis  qui  sunt 
super  terram...  Quia  dilexit  vos  Dominus,  et  custodivit  iuramentum  quod 
iuravit  patribus  vestris.  Eduxitque  vos  in  manu  forti  et  redemit  de  domo 
servitutis  ».  Israel  ergo  est  « populus  Dei  » quia  Dominus  elegit  eum  ex 

omnibus  gentibus,  acquisivit  ex  mero  amore  et  redemit  a servitute  aegyp- 
tiaca;  cum  Patribus  eius  foedus  aeternum  conclusit.  Et  ideo  ornavit  populum 
istum  privilegiis  particularibus,  ut  refertur  in  libro  Exodi,  19,  6 pertinente 
verisimiliter  ad  traditionem  sacerdotalem:  « Vos  eritis  mihi  in  regnum  sacer- 
dotalem (litt.  in  regnum  sacerdotum),  et  gens  sancta  ».  Solus  ergo  Israel  erit 
dotibus  sacerdotalibus  socialiter,  communiter  munitus,  dum  solus  ad  verum 
Deum  per  fidem,  orationem  et  cultum  accedere  poterit.  (Id.  in  Is.  61,  6: 
« Vos  autem  sacerdotes  Domini  vocabimini;  ministri  Dei  nostri  vobis  di- 
cetur »). 

Non  quod  non  sit  in  eo  distinctio  inter  sacerdotes  proprie  dictos  et  reli- 
quos de  plebe:  liber  Exodi  ipse  et  liber  Deuteronomii:  leges  ferunt  e sacer- 
dotio levitico,  sicut  etiam  de  prophetis  (cf.  Deut.  18).  Cuiusque  tamen  ordi- 
nis sint,  Israelitae  cuncti  ad  sanctitatem  tenentur  non  solum  ritualem  sed 
etiam  moralem:  « Eritis  mihi  sancti,  quia  sanctus  sum  ego  Dominus,  et 
separavi  vos  ex  ceteris  populis  ut  essetis  mei  » (Lev.  20,  26). 

Notio  « populi  Dei  »,  secundum  Prophetas,  in  temporibus  messianicis  se 
extendet  ad  omnes  gentes,  in  eo  quod  se  adi  ungere  poterunt  numero  filiorum 
Dei,  si  sese  converterint  ad  Dominum  (cf.  Ps.  47,  10  et  87;  Is.  2,  2...).  Inter 
eas  et  ex  eis  (cf.  Act.  15,  14)  seliget  sibi  Deus  novum  populum  qui  privi- 
legia et  promissiones  veteris  populi  electi  obtinebit;  cum  eo  novum  foedus 
concludet  (cf.  ler.  31).  Hoc  fiet  non  secundum  sanguinem  et  carnem,  sed 
per  gratiam  et  in  spiritu. 

Iam  Dominus  Iesus  Pharisaeis,  tamquam  parti  potiori  Iudaeorum  dixe- 
rat: « Dico  vobis  quia  auferetur  a vobis  regnum  Dei,  et  dabitur  genti 
facienti  fructus  eius  » (Mt.  21,  43).  Multi  alii  loci  N.  T.,  in  Actibus  et  in 
Epistolis  de  populo  Dei  novo  mentionem  faciunt.  Sed  textus  praecipuus  de 
natura  huius  populi  legitur  in  Epistola  I Petri  ( 1 Petr.  2,  9-10):  resumit 
apostolus  textum  libri  Exodi  et  ei  iungit  verba  Oseae  Prophetae.  Conside- 
ratur a multis  exegetis  ut  homilia  ad  neophytos  ex  gentibus.  « Vos  autem 
genus  electum,  regale  sacerdotium,  gens  sancta,  populus  acquisitionis,  ut 
annuntietis  virtutes  eius  qui  de  tenebris  vos  vocavit  in  admirabile  lumen 
suum;  qui  aliquando  non  populus,  nunc  autem  populus  Dei...  ».  Christiani 
ergo  cuncti  a Deo  libere  ad  fidem  vocati  sunt,  ex  statu  « non  populus  »,  ut 
collegialiter  populus  Dei  fiant.  Eos  Dominus  sibi  acquisivit,  redemit  in  san- 
guine Christi,  Filii  sui,  ut  alibi  dicitur  ( Rom . 3,  24-25;  Coi.  1,  13-14;  Tit.  2, 
14).  Per  fidem  (1  Petr.  2,  7)  et  baptismum  liberantur  a peccatis  et  aggre- 
gantur Christo  ex  mortuis  resurgenti  (Rom.  6,  13-14),  et  sic  fiunt  omnes, 
sine  ulla  distinctione,  membra  Corporis  mystici,  quod  idem  sonat  ac  « po- 
puli Dei  ».  Per  Coenam  eucharisticam,  novi  foederis  memoriale,  coadunati, 
coalescunt  in  « Israel  Dei  » (Gal.  6,  16),  in  gentem  sanctam,  Deo  dicatam, 
regalem  et  sacerdotalem,  cum  Christo  rege  et  sacerdote.  Sacerdotio  sociali 
praediti  existunt  quatenus  in  Christo  Iesu,  summo,  aeterno  et  unico  sacer- 
dote (cf.  Heb.)  adire  possunt  ad  thronum  gratiae,  spiritales  hostias  et  semet- 
ipsos  offerre  ut  hostiam  Deo  (l  Petr.  2,  5;  Rom.  12,  1).  Sic  apti  et  destinati 

sunt  omnimodo,  per  sanctam  vitam  (cf.  1 Petr,  2,  12)  et  etiam  per  testimo- 
nium verbi,  ad  annuntiandum  « virtutes  Dei  » (graece:  Aretas),  id  est  eius 
laude  digna  facta.  Ad  vocationem  missionariam  sic  appellantur. 

In  hoc  populo  Dei  quidem  dona  multiplicia  sunt,  ut  apparet  in  aliis 
locis  N.  T.,  inter  quas  numeranda  sunt  mysteria  hierarchica  (cf.  Eph.  4,  15). 
Omnia  autem  ex  Deo  veniunt  et  ad  unum  tendunt,  ut  sancta  fiant  membra 
populi  Dei,  melius  quam  Israelitae,  « ut  veritatem  facientes  in  caritate  cre- 
scamus in  Illo  per  omnia  qui  est  caput,  Christus  » (Eph.  4,  15;  cf.  1 Petr. 

9,  2). 

Videtur  sic  totam  doctrinam  capituli  « de  populo  Dei  » synthetice  conti- 
neri in  istis  textibus  sacris,  scilicet  natura  huius  populi,  eius  sacerdotium 
sociale  et  munus  apostolicum,  eius  sanctitas.  Dignum  et  iustum  esset  caput 
speciale  de  hac  re  constituere.  Saltem  prooemium  textus  schematis  ut  nunc  est 
clarius  hanc  doctrinam  exprimere  posset. 

Novam  formam  prooemii  mitto  ad  secretariatum. 

Emendatio  proposita  ut  prooemium  ad  caput  « de  populo  Dei  ». 

Sacra  Synodus,  postquam  mysterium  Ecclesiae  in  tota  sua  amplitudine 
ante  oculos  posuit,  nunc  ad  considerationem  conditionum  et  missionis  totius 
« populi  Dei  » in  terra  commorantis  animum  vertit.  In  Vetere  nempe  Testa- 
mento expressio  « populus  Dei  » coetum  filiorum  Israel  designabat,  in  quan- 
tum a Deo  specialiter  per  amorem  electum  et  redemptum  ( Deut . 7,  6-8), 
regnum  sacerdotale  et  gentem  sanctam  constituebat  (Ex.  19,  6).  Ita  sub 
Nova  Lege  « populus  Dei  » « vocantur  omnes  qui  in  Christo  per  fidem  et 
baptismum  realiter  aut  in  voto  (cf.  Act.  18,  10)  uniti,  novum  « Israel  Dei  » 
(Gal.  6,  16)  efformant.  In  Domino  Iesu,  summo,  aeterno  et  solo  Pontifice, 
« gens  sancta,  regale  sacerdotium,  gens  sancta  et  populus  acquisitionis  » 
(1  Petr.  2,  9-10)  vocantur  et  revera  sunt.  Ut  omnimodo  Dei  facta  laude 
digna  annuntient. 

Populus  hic...  (pag.  7 Emendationum,  linn.  3 s.). 

Rev.mus  P.  D.  ATHANASIUS  WELYKYJ 
Protoarchimandrita-superior  generalis  Ordinis  Basiliani  S.  Iosaphat 

Audita  disceptatione  de  cap.  III  schematis  de  Ecclesia , sequentia  ani- 
madvertere et  proponere  audeo,  ut  schemati  tanti  momenti  meliori  quo 
possumus  modo  adlaboremus: 

Caput  III:  (IV).  In  genere : 

1.  Placet  omnino  divisio  proposita  capitis  eo  modo  ut  in  cap.  II  tracte- 
tur « de  Christi  fidelibus  ut  de  populo  Dei  » in  genere,  « de  laicis  » vero 
in  specie  agatur  in  cap.  IV.  Ratio : Tractando  simul  in  uno  capite  « de 
populo  Dei  » et  « de  laicis  » notio  universalis  « populi  Dei  » iniuste  restringi 

. videtur  ad  quemdam  populismum  qui  hodie  viget  in  rebus  politicis  et  fere 
exclusive  classim  opificum  et  agricultorum  comprehendit  (proletariatus). 
Ideo  aptius  loquendum  « de  Christi  fidelibus  »,  qua  populo  Dei  nota  vere 
spiritualis  et  non  mere  ethnica  datur. 

2.  Si  tamen  placeret  loqui  solummodo  « de  populo  Dei  »,  explicetur 
bene  terminus  « populus  ».  Ratio-.  Notio  « populi  » in  antiquitate  et  in 
S.  Scripturis  adhibita  alio  modo  intelligitur  quam  hodie.  Et  etiam  hodie  non 
est  omnino  terminus  univocus  sed  multivocus  in  variis  regionibus  terrae. 
Aliter  in  occidente  et  aliter  in  oriente  sonat,  aliter  in  societate  sic  dicta 
capitalistica  et  aliter  in  socialistica,  aliter  in  democratiis  et  aliter  in  monar- 
chiis intelligitur.  Ex  disceptatione  et  ex  modo  tractationis  in  capite  notio 
moderna,  ut  dicam  socialistica,  influere  in  schema  videtur,  quod  periculosum 
est  si  applicatur  ad  Christi  fideles  ut  de  populo  Dei.  Melius  et  securius  et 
tutius  dicatur  simpliciter  « De  Christi  fidelibus  » et,  si  placet,  addatur  « ut 
de  populo  Dei  ». 

3.  In  hoc  novo  capite,  secundo  ordine,  « De  Christi  fidelibus  seu  de 
populo  Dei  »,  necessarium  omnino  est  ut  procedatur  ex  notione  « corpo- 
reitatis  » Ecclesiae,  Corporis  Christi  mystici,  qua  melius  explicatur  diver- 
sitas in  unitate  et  unitas  in  diversitate  munerum,  officiorum,  ministerio- 
rum etc.,  quam  hoc  fieri  potest  e notione  « populi  »,  quodam  moderno 
populismo  infecta.^ 

4.  In  hoc  novo  cap.  II  « de  Christi  -fidelibus  » ponantur  ea  omnia  ex 
cap.  III  et  IV  (praesente),  quae  non  speciatim  « de  laicis  » et  « de  religiosis  » 
agunt.  Ratio : hoc  modo  plures  difficultates  evanescunt  quae  motae  fuerunt 
de  cap.  III  et  IV,  ut  e.  g.  de  sacerdotio  universali,  de  universali  vocatione 
ad  sanctitatem,  etc. 

5.  His  duobus  capitibus  praemissis,  i.  e.:  cap.  I:  De  Ecclesia  Christi  seu 
de  regno  Dei:  et  cap.  II:  De  Christi  fidelibus  seu  de  populo  Dei,  in  aliis 
tribus  capitibus  subsequentibus  agatur:  cap.  III:  De  clericis;  cap.  IV:  De 
laicis;  cap.  V:  De  religiosis,  ut  de  singulis  statibus  seu  classibus  Ecclesiae 
Christi  seu  populi  Dei,  iure  divino  inter  se  distinctis  et  constitutis.  Hoc 
modo  schema  manebit  in  ambitu  purae  ecclesiologiae  neque  exiget  speciali 
capite  De  Christo  Ecclesiae  Capite  et  De  Maria  Matre  Ecclesiae,  quae  sepa- 
rarim tractare  possunt  vel  minus. 

6.  Hoc  modo  in  cap.  III:  De  clericis , praeter  « De  hierarchia  » iungi 
possunt  ea  quae  desiderantur  de  presbyteris,  de  diaconis  etc.  prout  notabatur 
a PP.  Concilii,  et  vitetur  quidam  episcopalismus  quo  schema  nostrum  nunc 
notatur,  prout  observatum  fuit  a pluribus. 

7.  Ceterum,  emendatis  emendandis,  in  schemate  iam  inveniuntur  omnia 
elementa  positiva  et  necessaria  pro  constitutione  doctrinali  « de  Ecclesia  », 
remissis  aliis  aspectibus:  pastorali,  disciplinari,  oecumenico  ad  propria  sche- 
mata decretorum  disciplinarium. 

8.  Ad  modum  et  methodum  quod  spectat:  schema  reproponatur  modo: 
a)  simpliciori:  vitando  intersectionem  rerum  primariarum  et  secundarium, 

vitando  accumulationem  principiorum  simul  cum  consectariis  et  conclusio- 
nibus, etc.;  b)  clariori : proponendo  doctrinam  certam,  vitando  controversa, 
auferendo  particularia;  c)  breviori-,  auferendo  elementa  hortatoria,  pere- 
netica,  simpliciter  explicatoria,  vitando  argumentationes  et  probationes,  quae 
omnia  remittuntur  ad  praxim  pastoralem  post-conciliarem  et  magisterium 
ordinarium  Ecclesiae  cum  cura  pastorali. 

Ad  exemplar  praecedentium  viginti  Conciliorum  Oecumenicorum,  Con- 
cilium Vaticanum  II  agat  non  de  omnibus  ut  proponat  quamdam  summam 
theologicam,  sed  de  necessariis  nunc  et  hodie.  Ex  disceptationibus  quae 
hucusque  habitae  fuerunt  in  Concilio  Vaticano  II  quaedam  tendentia  « sum- 
mistica  » notari  potest,  quae  omnino  vitanda  est  si  ad  finem  desideratum 
pervenire  cupimus.  Non  est  possibile  nec  expedit  ut  magisterium  extraordi- 
narium, conciliare  substituatur  magisterio  ordinario  Ecclesiae,  quasi  de  ultimo 
ageretur  iam  Concilio  Oecumenico.  Ob  nimiam  multitudinem  decretorum 
eorumque  prolixitatem  auctoritas  conciliaris  in  oculis  simplicis  populi  dimi- 
nutionem  quamdam  pati  periculum  est,  ac  si  Ecclesiae  catholicae  per  duo 
millennia  quaedam  defuerunt  ex  doctrina,  et  nunc  tantummodo  a Concilio 
proponuntur.  Ecclesiae  nullo  elemento  vitae  christianae  ducendae  necessario 
hucusque  carebat.  Salvo  meliori  iudicio. 

Exc.mus  P.  D.  HERMANNUS  WESTERMANN 
Episcopus  Sambalpur ensis 

De  charismate  missionario . De  eis,  quae  in  cap.  3 schematis  de  Ecclesia , 
n.  24,  de  charismatibus  dicuntur,  pauca  notare  velim  tamquam  episcopus 
missionarius. 

Secundum  novam  divisionem  iam  approbatam  hic  textus  venit  sub  cap.  II 
de  populo  Dei,  agit  ergo  di  influxu  charismatico  divino  qui  invenitur  in 
tota  ecclesia,  in  clericis  et  in  laicis.  Fortius  et  clarius  dicendum  est,  mihi 
videtur,  ecclesiam  etiam  nostra  aetate  summopere  indigere  charismatibus, 
inter  quae  vero  locum  principalem  tenet  charisma  evangelizandi  et  populum 
Dei  augendi. 

Primo  quidem  iuvat  conceptum  charismatis  definire.  S.  Thomas  distin- 
guit gratiam  duplicis  ordinis,  gratiam  scii,  gratum  facientem  « per  quam  ipse 
homo  Deo  coniungitur  »,  et  gratiam  gratis  datam,  « per  quam  unus  homo 
cooperatur  alteri  ad  hoc  quod  ad  Deum  reducatur  » (V  Theol.,  I-II,  q.  111, 
a.  1).  Per  charismata  ergo,  secundum  eundem  doctorem  Angelicum,  Deus 
talia  dona  communicat  « quibus  homo  indiget  ad  hoc  ut  alterum  instruat  in 
rebus  divinis,  quae  sunt  supra  rationem  » (id.  a.  4).  Requiritur  ergo  in  eccle- 
sia talis  influxus  Spiritus  Sancti,  qui  non  solum  ad  sanctificationem  singu- 
lorum membrorum  spectat,  sed  « ad  bonum  commune  ecclesiae  » (id.  a.  5, 
ad  1)  et  quidem  maxime  ad  communicandum  verbum  Dei. 

Ab  initio  Ecclesiae  Spiritus  Dei  eiusque  influxus  charismaticus  urgebat 
Apostolos  ad  opus  evangelizandi.  In  die  Ascensionis  iam  omnia  parata  erant 
ad  Evangelium  spargendum:  apostoli  munus  et  missionem  iam  acceperant, 
tamen  monentur  ut  « ab  Hierosolymis  ne  discederent  sed  expectarent  pro- 
missionem Patris  »,  scii.  Spiritum  Sanctum  quo  baptizandi  erant,  {Act.  1, 
4 ss.)  ut  capaces  fierent  esse  testes  Christi  « in  Ierusalem  et  in  omni  Iudaea 
et  usque  ad  ultimum  terrae  » (id.  v.  8).  Idem  Spiritus  urget  apostolos  secun- 
dum totum  librum  Actuum  Apostolorum  ad  opus  missionarium:  per  chari- 
smata Spiritus  Sancti  Petrus  inducitur  ad  recipiendum  Cornelium  in  ecclesiam 
sine  circumcisione  (Act.  10,  45-48).  Per  influxum  Spiritus  primi  missionarii 
mittuntur  ab  ecclesia  Antiochena,  (Act.  13,  1-4).  Petrus  dicit  evangelium 
nuntiari  « Spiritu  Sancto  misso  de  caelo  » (1  Petr.  1,  12)  et  Paulus  dicit 
mysterium  Christi  annuntiandum  gentibus  revelatum  esse  « apostolis  et  pro- 
phetis in  Spiritu  »,  ergo  non  tantum  apostolis  ut  munere  fungentibus,  sed  et 
prophetis  libere  inspiratis  a Spirito  Sancto  (Eph.  3,  5). 

Sicut  in  initiis  Ecclesiae,  ita  omni  aetate  impulsus  missionarius  ortus  est 
ex  inspiratione  charismatica.  Iuvat  meminisse  solum  nomina  duorum  patro- 
norum missionum,  S;  Francisci  Xaverii  et  S.  Theresiae  a Iesu  Infante.  Etiam 
nostra  aetate  charisma  missionarium  est  summi  momenti.  Indigemus  novo 
et  valido  impulsu  totius  populi  christiani  ut  hodierna  gravissima  problemata 
missionaria  solvantur  et  ut  nationibus,  quae  Christum  nondum  noverunt, 
auxilia  contra  imminentem  saecularismum  et  materialismum  dentur  et  salus 
Christi  offeratur. 

Concludo.  Nostra  aetate  ecclesia  indiget  non  solum  organisationibus  et 
institutionibus  missionariis,  sed  maxime  charismate  missionario,  dono  gra- 
tuito Spiritus  Sancti,  qui  illuminare  et  impellere  debet  fideles  in  hoc  opere 
missionario  magis  efficaciter  prosequendo.  Hinc  rogo  ut  hic  textus  de  chari- 
smatibus maiore  vi  et  urgentia  proponatur. 

Nam  illa  dona  charismatica  non  solum,  ut  legitur  in  textu,  « cum  gra- 
tiarum actione  accipienda  sunt  »,  sed  instanter  a Deo  petenda,  ad  populi 
Dei  incrementum,  et  ad  regni  Dei  adventum  magna  cum  virtute. 

Textus  ita,  aut  simili  modo,  ponatur:  « Imploranda  est  munificentia  di- 
vina ut  larga  charismatum  dona  super  ecclesiam  effundat,  ad  incrementum 
fidei  populi  Dei,  ad  fiducialiter  annuntiandum  Evangelium,  et  ad  novas  vias 
investigandas  annuntiandi  Christum  omnibus  gentibus  nostra  aetate  ». 

Exc.mus  P.  D.  PAULUS  YUPIN 
Archiepiscopus  Nanchimensis 

N.  25:  De  vita  salutifera  et  apostolica  laicorum.  In  hoc  cap.  III,  activi- 
tates sociales  laicorum  egregie  describuntur  in  schemate.  At  magis  placeret, 
si  specialis  mentio  etiam  fiat  de  operibus  laicorum  in  terris  missionum.  Si 

enim  Ecclesia  vere  et  essentialiter  est  missionaria,  Sacra  haec  Synodus  ne 
per  unum  quidem  temporis  momentum  talem  aspectum  negligere  debet. 
Propterea,  humiliter  propono  ut  in  n.  25,  in  calce  pag.  9,  post  verba  « In 
quo  officio  universaliter  adimplendo  laici  principem  locum  tenent  » datur 
« praesertim  in  terris  novae  evangelizationis  ».  Rationes  sunt  sequentes: 

1.  Hisce  ultimis  temporibus,  nationalismus  in  terris  Missionum  factus 
est  phaenomenon  sat  universale.  Talis  quidem  nationalismus  ex  instinctu 
naturali  et  ex  iustitia  internationali,  indistincte  reprehendi  non  licet.  Rebus 
sic  stantibus,  activitates  sociales  missionariorum  exterorum  saepe  occasiones 
praebent  suspicioni  aut  praetextui  politicae.  Laici  autem  christifideles,  tan- 
quam  cives  suae  reipublicae,  libertate  gaudent  agendi. 

2.  Christifideles  in  terris  missionum,  generatim  a suis  concivibus  consi- 
derantur ut  bonum  commune  negligentes  vel  etiam  sequaces  exterorum,  pro- 
priae rei  publicae  indifferentes,  aut  etiam  quandoque  patriae  traditores.  Si 
haec  nostra  universalis  Synodus  responsabilitatem  laicorum  de  bono  com- 
muni promovendo  inculcat,  populi  isti  paulatim  comprehendent  christifideles 
non  tantum  cives  bonos  esse,  imo  et  patrioticos  ac  servitio  communitatis 
ferventes. 

3.  In  missionibus  sacerdotes  numero  insufficientes,  saepe  etiam  in  plu- 
ribus campis  apostolatus  socialis  incompet entes  sunt.  Quodsi  laici  christifi- 
deles responsabilitatem  evangelizationis  pro  statu  suo  conscienter  suscipiunt, 
certo  certius  campum  apostolatus  semper  et  ubique  mirifice  extendunt.  Ita 
evangelizatio  collectiva  (Mass  conversion)  procul  dubio  possibilis  erit. 

4.  Ex  eo  consequitur  quod  missionariorum  officium  est  formare  et  pro- 
movere christifideles  ad  apostolatum  socialem.  Imo  vehementer  optandum 
est  ut  christiane  formentur  futuri  dirigentes  reipublicae. 

5.  Centena  millia  iuvenum  ex  Asia  et  Africa  studio  incumbunt  in  Europa 
et  America.  Plures  ex  istis  auctoritatem  publicam  suarum  nationum  iam 
tenent,  non  pauci  vero  sunt  Ecclesiae  adversarii  vel  etiam  persecutores,  ut 
experientia  in  mea  patria  clare  docet. 

Propterea  enixe  deprecor  omnes  venerabiles  Confratres  in  episcopatu, 
speciatim  ex  regionibus  Europae  et  Americae,  ut  in  vestris  sollicitudinibus 
quotidianis  omnium  Ecclesiarum,  locum  non  ultimum  hisce  iuvenibus  for- 
mandis attribuatis. 

Exc.mi  PP.  DD.  EPISCOPI  HELVETIAE 

Helvetiorum  episcopi,  quorum  nomine  loquor,  audent,  venerabiles  Patres, 
has  emendationes  super  cap.  III  de  Ecclesia , submisse  humiliterque  pro- 
ponere. 

1.  Cum  Concilii  Oecumenici  declarationes  maximi  momenti  sint,  necesse 
est  ut  quam  clarissime  ambiguitate  careant. 

Populi  Dei  notio,  in  hoc  capite,  non  satis  elaborata  videtur.  Etenim  in 
sensibus  diversis  et  quidem  confusis  sumitur.  Inde  difficultates  non  paucae. 

Ideo  iam  in  prooemio,  comprehensio  et  extensio  notionis  populi  Dei 
accuratius  explicetur  et  semper  prae  oculis  habeatur,  quod  populus  Dei  ad 
unionem  cum  Christo  vocatur,  sicut  ad  causam  efficientem  et  finalem. 

2.  Dum  in  n.  23  de  laicorum  descriptione  agitur,  clare  et  valde  notandum 
est  unam  eandem  Ecclesiam  esse  in  hierarchia,  in  religiosis  et  in  laicis,  quia 
idem  Christus  ut  caput  et  idem  Spiritus  ut  anima  omnibus  et  singulis  adsunt 
et  eam  ad  eundem  Patrem  ducunt.  Ideo  omnis  et  tota  missio  Ecclesiae  est, 
suo  quoque  modo,  et  in  hierarchia  et  in  religiosis  et  in  laicis.  Quapropter 
status  laicalis  prius  definiendus  videtur  ex  relatione  ad  totam  Ecclesiam,  et 
postea  dicendum  est  quomodo  illa  missio  totius  Ecclesiae  in  statu  laicali 
exerceatur. 

3.  Magni  momenti  et  ponderis  est  quod  dicitur  vel  potius  dicendum 
esset  in  n.  25.  Rationes  theologicae  quae  ibi  ponuntur  ut  fundamentum 
apostolatus  laicorum,  nobis  videntur  nec  satis  solidae  nec  satis  extensae,  ut 
laici  magnum  hunc  apostolatum  faciant  et  ad  eundem  se  devoveant. 

Fundamentum  laicorum  apostolatus  posuit  Leo  XIII  in  Sapientiae  divinae 
et  quidem  Vaticanum  I citando:  magnitudine  bonitatis  vult  Christus  ut 
non  solum  hierarchia  sed  omnes  christifideles  laici  operam  conferant  ad 
obtinendos  fructus  salutis  quam  ipse  peperit.  Caritas  urget  nos!  Caritas  ex 
sacratissimo  Corde  Iesu  in  omnes  diffusa,  a morbo  individualismi  nos  omnes, 
praepositos,  religiosos  et  laicos  liberat,  ut  omnes  simul  templum  Dei  aedi- 
ficemus. Dictum  est  enim:  Unicuique  mandavit  Deus  de  proximo  suo. 

Insuper  accuratius  declaratio  fiat  de  oneribus  laicis  imponendis,  ne  obli- 
gationes participandi  ad  omnes  associationum  et  apostolatus  formas,  omnibus 
aequaliter  imponantur. 

4.  Denique,  in  cap.  III,  de  oboedientia,  bis,  ni  fallimur,  aliquid  dicitur 
et  quidem  relate  ad  laicos  ac  si  oboedientia  ad  solos  laicos  spectaret.  Exem- 
plum et  doctrina  Christi,  qui  pro  nobis  factus  est  oboediens  usque  ad  mor- 
tem, ad  oboedientiam  totam  convocant  Ecclesiam:  seu  praepositos,  religiosos 
et  laicos.  Sine  oboedientia  nihil  aliud  quam  peccatum  habetur:  « Sicut  enim 
per  inoboedientiam  unius  hominis  peccatores  constituuntur  multi,  ita  per 
unius  oboedientiam  iusti  constituuntur  multi  » ( Rom . 5,  19).  Ideo  sine 
oboedientia  nec  fides,  nec  iustificatio,  nec  populus  Dei,  nec  Ecclesia.  Cum 
oboedientia  autem  caritas.  « Qui  habet  mandata  mea  et  servat  ea,  ille  est 
qui  diligit  me  » {Io.  14). 

Ideo,  ut  dicit  apostolus  Paulus:  « Ecclesia  subdita  est  Christo  ( Eph . 5, 
24).  Tempore  nostro,  rationalismo  et  nimiae  independentiae  spiritu  graviter 
infecto,  nobis  videtur  instanter  instantius  declarare  oboedientiam  Christo 
et  quibus  Christus  posuit  regere  Ecclesiam  Dei,  fundamentum  et  vim  esse 
totius  curae  pastoralis  et  apostolatus  laicorum,  qua  deficiente,  saepe  saepius 
et  presbyteri  et  religiosi  et  laici  fiunt,  sicut  ait  apostolus:  « aerem  verbe- 
rantes ».  Si  omnes  e contra  oboediunt,  fit  quod  de  Ecclesia  dixit  Isaia  pro- 
pheta: « Voluntas  mea  (id  est  Dei)  in  ea  ». 

'Emendationes. 

N.  22,  loco  linn.  8-11  « Pastores  ...  cooperantur  » dicatur:  « Illius  populi 
maxima  dignitas  omnibus  fidelibus  communis,  qui  omnes  ab  unione  cum 
Christo  divinae  consortes  facti  sunt  naturae  et  Sanctissimae  Trinitati  adu- 
nantur, derivatur.  Cum  autem  ex  voluntate  Christi  ille  populus  organice 
constituitur,  praepositi  suas  oves  regunt,  religiosos  et  laicos,  qui  diversis 
viis  ad  pascua  ducuntur,  ita  ut  cuncti  suo  modo  et  in  suo  ordine  ad  com- 
mune opus  explendum  cooperantur  (cf.  Eph.  4,  11-16). 

N.  23,  post  lin.  15  addatur:  « ita  ut  tota  Ecclesia  Christo  subdita  sit 
(Eph.  5,  24)  et  ad  Eius  exemplum  oboediens,  qui  « humiliavit  semetipsum 
factus  oboediens  usque  ad  mortem,  mortem  autem  crucis  » ( Phil . 2,  8). 
Non  existit  enim  populus  Dei  sine  iustificatione,  nec  iustificatio  sine  fide, 
nec  fides  sine  oboedientia.  « Sicut  enim  per  inoboedientiam  unius  hominis 
peccatores  constituti  sunt  multi,  ita  et  per  unius  oboedientiam  iusti  consti- 
tuuntur multi  » (Rom.  5,  19). 

N.  23,  pag.  6,  linn.  31-40,  loco  « qui  baptismati  ...  sanctificant  » dicatur: 
« qui  in  mundo  viventes  et  in  laboribus  mundi  partes  agentes,  mundum  velut 
ab  intra  sanctificant  sub  ductu  pastorum  et  in  eodem  spiritu  eorum  qui  vota 
evangelica  emiserunt  ». 

96 

CONFERENTIA  EPISCOPORUM  NEERLANDIAE 

Conferentia  episcoporum  Neerlandica  de  cap.  III  schematis  de  Ecclesia 
sequentia  proponere  velit. 

I.  Generaliora.  Supponimus  quod  explanatio  de  populo  Dei  et  de  laicis 
in  duas  partes  dividatur  et  per  consequens  dicta  de  sacerdotio  communi 
omnium  christifidelium  subsumantur  in  capite  de  populo  Dei  et  non  in  capite 
de  laicis,  quia  hoc  sacerdotium  in  membris  hierarchiae  minime  evanescit. 
Quidquid  tamen  sit  de  hac  laudanda  divisione  huius  capitis,  in  expositione 
de  populo  Dei  explanatio  Novi  Foederis  (prout  habetur  in  Emendationibus 
de  Ecclesia,  parte  II,  pag.  7,  n.  9)  minime  deesse  potest,  cum  hoc  foedus  sit 
radix  et  principium  novi  populi  Dei.  Insuper  verbum  « sacerdotium  com- 
mune » praeter  « sacerdotium  universale  » forsan  praefertur. 

Quantum  ad  varia  munera  laicorum,  sub  n.  25  a,  b,  et  c enodata,  cense- 
mus explanationem  fieri  posse  cum  maiore  vigore  et  claritate,  quae  insuper 
capaces  sunt  quae  appellent  ad  animum  laicorum.  Munus  laicorum  cum  in 
Ecclesia  ad  augmentum  intensivum  et  extensivum  totius  Corporis  Christi 
tum  in  mundo  sub  variis  respectibus  considerari  iuvat,  sed  divisio  inter 
valores  religiosos  (a),  valores  morales  (b)  et  valores  profanos  (c)  non  videtur 
laudanda,  cum  hi  ultimi,  licet  habeant  propriam  suam  consistendam,  qua 
humani  sint  etiam  morales  et  christiano  spiritu  vivendi.  Proinde  paragraphos 
b et  c aliqualiter  aliter  ordinandos  esse  censemus.  Sub  b agendum  esse  iuvat 
de  operibus  saecularibus  inquantum  consulunt  conditionibus  mundanis  huma- 

nisque  vitae  religiosae  et  moralis;  proinde  ut  dispositiones  ad  Regnum.  Sub 
c vero,  inquantum  per  opera  saecularia:  1)  gloria  Dei  manifestata  in  crea- 
tione protrahitur  in  ipsa  cultura  humana;  2)  christifideles  inserviunt  muneri 
Christi  regali,  quo  servitio  spiritualia  et  temporalia  a Christo  Domino  semel 
adepta,  inter  homines  fraterne  diffundantur,  in  signum  adventus  regni; 
3)  seipsos  sanctificent  christifideles  cotidiano  studio  fideli.  Ita  magis  mani- 
festatur opera  saecularia  a christifidelibus  peracta  esse  et  dispositionem  ad 
regnum  gratiae  et  signum  huius  regni  et  etiam  auram  in  qua  christifideles 
quotidie  sanctificantur. 

Quapropter  paragraphi  a,  b,  c,  pag.  9 forsan  melius  sic  sonare  possunt: 

« a)  Christifidelium  ...  cooperari  ».  Hic  tantummodo  post  lin.  21  addenda 
sunt  quae  dicuntur  linn.  33-36,  cum  haec  magis  respectum  habeant  ad  munus 
laicorum  in  ipsa  Ecclesia.  («  Pro  sua  cuiusque  intellectuali  cultura...  temporis 
quaestionibus  »). 

b ) Ad  fideles  praesertim  laicos  spectat  ut  operibus  saecularibus  sese 
immisceant,  ita  consulentes  progressui  humano,  ut  hic  progressus  sit  vere 
omnimode  humanus  sub  gratia  Spiritus  Christi.  Operibus  enim  saecularibus 
navando  sanare  et  excolere  debent  mundanas  humanasque  condiciones  vitae 
religiosae  et  moralis.  Quod  faciendo  proprie,  liceat  indirecte,  curant  de  salute 
aliorum.  Nam,  licet  fideles  in  quavis  vitae  circumstantia  vocationi  ad  sancti- 
tatem respondere  queant,  inhumanae  tamen  dispositiones  vitae  difficiliorem 
reddere  possunt  vitam  christianam.  Sciant  proinde  christifideles  in  hac  re 
munere  vere  christiano  fungi  debere.  Ad  quam  apostolicam  navitatem  Eccle- 
sia suos  filios  instanter  appellat,  praesertim  laicos,  qui  variis  officiis  in 
mundo  addicti  et  experientia  singulari  praecellentes,  opportunitatibus  datis 
maiore  cum  efficacia  uti  possunt,  praecipue  per  contactus  personales. 

c)  Denique  ad  omnes  christifideles  id  etiam  spectat,  ut  per  opera  etiam 
saecularia  munus  cooperatorum  Dei  in  creatione  ita  persolvant,  ut  bona 
creata,  secundum  Creatoris  ordinationem  eiusque  Verbi  illuminationem, 
humano  labore,  arte  technica,  civilique  cultura  non  tantum  ad  utilitatem 
omnium  prorsus  hominum  et  ad  universalem  progressum  in  humana  et 
christiana  libertate  excolantur,  sed  eo  etiam  in  gloriam  et  laudem  Creatoris. 
Sic  gloria  Dei  manifestata  in  ipsa  creatione  protrahitur  in  ipsa  cultura  hu- 
mana. Hic  vero  hymnus  laudis  Creatori  eo  vel  magis  protrahendus  est  per 
culturam  sub  signo  Christi  humanam,  cum  Christus,  redemptione  peracta, 
non  tantum  sit  caput  Ecclesiae  sed  et  Dominus  caeli  et  terrae.  Operibus 
proinde  culturae  cuiusvis  generis  christifideles  meminerint  se  inservire  muneri 
Christi  regali,  quo  consummata  est  exspectatio  gentium;  curent  proinde,  ut, 
in  cursu  mundi,  beneficia  spiritualia  et  temporalia  a Christo  Domino  semel 
adepta,  reapse  inter  homines  fraterne  diffundant,  in  signum  adventus  regni. 
Quod  faciendo  procurant  condicionem  plene  humanam,  quae  ad  integram 
salutem  etiam  in  terris  iam  pertinet.  Denique  ad  omnes  christifideles  id 
etiam  spectat,  ut,  gratia  cum  Christo  uniti,  in  operibus  saecularibus  navandis 
ita  se  habeant  ut  his  quotidianis  operibus  de  die  in  diem  magis  sanctifi- 

centur.  Ita  Ecclesia  reapse  tamquam  lumen  pro  tota  societate  apparebit  ». 
(Et  sequuntur  linn.  7-22,  pag.  10). 

II.  Particularia.  Quantum  ad  circumscriptionem  illius  quod  in  Ecclesia 
est  laicus  pag.  6,  n.  23,  linn.  31-36),  sequens  notare  velimus.  Distinctio  laici 
a clerico  necnon  eius  distinctio  a religioso  non  sunt  eiusdem  ordinis.  Insuper 
in  terminologia  habetur  discrepantia  cum  iis  quae  in  cap.  IV  dicantur  de 
statu  perfectionis  qui  « non  est  intermedium  quid  inter  clericalem  et  laicalem 
conditionem  sed  ex  utraque  parte  christifideles  quidam  a Deo  vocantur  » 
(pag.  21,  n.  32,  linn.  5-7).  Quapropter  praetermisso  conamine  alicuius  defini- 
tionis illius  quod  est  laicus,  simpliciter  dicatur:  « Sacrosancta  Synodus  hic 
nomine  laicorum  intelligit  illos  fideles,  qui  ». 

Pag.  6,  n.  23,  linn.  17-18:  cum  ipsa  hierarchia  pertineat  ad  ipsum  po- 
pulum, melius  dicatur:  « Distinctio  enim  quam  ipse  Dominus  intra  populum 
Dei  inter  clericos  et  laicos  posuit,  simul  est  coniunctio  ». 

Pag.  10,  n.  25,  lin.  15:  deleatur  « imprimis  laici  »;  suo  modo  est  enim 
munus  totius  populi  Dei. 

Pag.  10,  n.  26,  lin.  24:  deleatur  « laicis  non  exceptis  »;  est  enim  evi- 
dens, et  licet  cum  bona  intentione  dictum,  includit  quandam  discriminatio- 
nem potius  peiorativam. 

Pag.  10,  n.  26,  lin.  39:  deleatur  « ideoque  et  laici  ». 

Exc.mus  P.  D.  Pericles  Felici,  arch.  tit.  Samosatensis,  secreta- 
rius  generalis  Ss.  Concilii-. 

Audiant  omnes!  Moderabitur  hanc  congregationem  generalem  51 
em. mus  ac  rev.mus  D.  Gregorius  Petrus  card.  Agagianian. 

Haec  fient  in  hac  congregatione  generali.  Imprimis  suffragationi  sub- 
icietur  caput  integrum  V schematis  de  sacra  Liturgia,  quod  inscribitur 
de  anno  liturgico.  Haec  suffragatio,  ut  iam  Patribus  notum  est,  fiet  per 
placet,  non  placet  et  placet  iuxta  modum.  Modi  exhibendi  sunt  una 
cum  schedula. 

Deinde  fiet  suffragatio  circa  quaesitum  quoad  schema  de  B.  Maria 
Virgine,  Matre  Ecclesiae.  Postea  habebitur  relatio  per  exc.mum  D.  Cae- 
sarium  D’Amato,  ep.  tit.  Sebastenum  in  Cilicia,  Abbatem  Ordinarium 
S.  Pauli,  de  cap.  VII  schematis  de  sacra  Liturgia,  quod  inscribitur  de 
musica  sacra.  Et  procedetur  etiam,  quantum  tempus  sinet,  ad  suffragan- 
das emendationes  singulas  circa  hoc  caput. 

In  hac  pariter  congregatione,  duo  documenta  Patribus  distribuentur: 
primum  inscribitur  Emendationes  a Concilii  Eatribus  scripto  exhibitae 
super  schema  constitutionis  dogmaticae  de  B.  Maria  Virgine,  Matre  Ec- 
clesiae.1 Est,  uti  nostis,  veluti  sylloges  omnium  animadversionum,  quae 
factae  sunt  scripto  a Patribus  circa  hoc  schema. 

Deinde  fiet  etiam  distributio  alius  documenti,  magni  momenti.  Et 
hoc  fit  de  mandato  em. morum  moderatorum.  Hoc  documentum  inscribi- 
tur Propositiones  Congregationis  generalis  suffragiis  subiciendae  quoad 
cap.  II  schematis  de  Ecclesia,  cuius  textus  nunc,  ex  officio  et  de  mandato 
moderatorum,  vobis,  venerabiles  Fratres,  lego;  et  de  mandato  pariter 
moderatorum,  suffragatio  circa  singula  puncta  fiet  crastina.  Audiatis  igi- 
tur attente: 


PROPOSITIONES 

Congregationis  Generalis  suffragiis  subiciendae 
quoad  Caput  II  Schematis  « De  Ecclesia  » 

Cum  ex  interventionibus  Patrum  in  Aula  Conciliari  non  sit  possi- 
bile eruere  quot  Patres,  revera  stent  pro  tali  vel  tali  sententia,  eo  fine  ut 
afferatur  Commissioni  competenti  elementum  aliquod  iudicii  circa  am- 


1 Cf.  pp.  300-338. 

plitudinem  adhaesionis  quam  appositae  sententiae  revera  habent  in 
Congregatione;  adhaerendo  petitionibus  multorum  Patrum,  immo  uni- 
versae etiam  aliquando  Conferendae  episcopalis;  Moderatores  propo- 
nunt Patribus,  pro  Capite  II  Schematis  De  Ecclesia,  quaestiones  quae 
sequuntur. 

Vota  Patrum  de  eisdem,  proinde,  nullum  textum  adprobant  vel 
reiiciunt;  unice  eo  tendunt  ut  Commissio  scire  possit  quae  sit  propen- 
sio Congregationis  circa  propositas  quaestiones;  competens  deinde  Com- 
missio Conciliaris,  debite,  iuxta  Ordinem  Concilii,  perpendet  singulas 
Patrum  interventiones;  ac  deinde  integrum  textum  subiiciet  suffraga- 
tioni Patrum  in  Congregatione  generali. 

Quaeritur : 

1.  Utrum  placeat  Patribus  ita  apparari  schema  ut  dicatur  Episco- 
palem consecrationem  summum  gradum  Sacramenti  Ordinis  constituere. 

2.  Utrum  placeat  Patribus  ita  apparari  schema  ut  dicatur  omnem 
Episcopum  legitime  consecratum  in  communione  Episcoporum  et  Ro- 
mani Pontificis,  qui  est  eorum  Caput  et  principium  unitatis,  membrum 
esse  Corporis  Episcoporum. 

3 . Utrum  placeat  Patribus  ita  apparari  schema  ut  dicatur  Corpus  seu 
Collegium  Episcoporum  in  munere  evangelizandi,  sanctificandi  et  pa- 
scendi succedere  Collegio  Apostolorum;  et  ipsum,  una  cum  capite  suo 
Romano  Pontifice  et  numquam  sine  hoc  capite  (cuius  salvum  et  inte- 
grum remanet  ius  primatiale  in  omnes  pastores  et  fideles),  plena  et 
suprema  potestate  in  universam  Ecclesiam  pollere. 

4.  Utrum  placeat  Patribus  ita  apparari  schema  ut  dicatur  prae- 
dictam potestatem  ipsi  Collegio  Episcoporum  Capiti  unito  competere 
iure  divino.1 


1 N.  B.:  Sensus  propositionum  tertiae  et  quartae  est: 

a)  actuale  exercitium  potestatis  Corporis  Episcoporum  regitur 
ordinationibus  a Romano  Pontifice  adprobatis; 

b)  actus  vere  collegiatis  Corporis  Episcoporum  non  datur  nisi 
invitante  aut  « saltem  libere  recipiente  » (cf.  Schema  « De  Ecclesia  », 
p.  27,  1.  38)  Romano  Pontifice; 

c)  modus  practicus  et  concretus,  quo  duplex  forma  supremae  po- 
testatis in  Ecclesia  exercetur,  ad  ulteriorem  determinationem  theologi- 
cam et  iuridicam  pertinet,  Spiritu  Sancto  harmoniam  inter  utram  que 
formam  indefectibiliter  roborante. 

5.  Utrum  placeat  Patribus  ita  apparari  schema  ut  opportunitas  con- 
sideretur instaurandi  diaconatum  ut  gradum  distinctum  et  permanentem 
sacri  ministerii,  secundum  utilitatem  Ecclesiae  in  diversis  regionibus. 

Haec  sunt  quaesita  quae  crastina  subicientur  suffragationi  cum  for- 
mula placet  et  non  placet.  Hodie  hoc  folium  omnibus  Patribus  distri- 
buetur. 

Nunc  lego  nomina  eorum  Patrum,  qui  petierunt  verba  facere  circa 
cap.  IV  schematis  de  Ecclesia : em. mi  ac  rev.mi  DD.  cardd.  Emmanuel 
Gongalves  Cerejeira,  patr.  Lisbonensis  in  Lusitania,  Iacobus  de  Barros 
Camara,  arch.  S.  Sebastiani  Fluminis  Ianuarii,  Normannus  Gilroy,  arch. 
Sydneyensis  in  Australia,  Ernestus  Ruffini,  arch.  Panormitanus  in  Ita- 
lia, Ferdinandus  Quiroga,  arch.  Compostellanus  in  Hispania,  Iulius 
Dopfner,  arch.  Monacensis  in  Germania;  exc.mi  DD.  Antonius  Vuc- 
cino,  arch.  tit.  Aprensis  in  Gallia,  Ioseph  Angrisani,  ep.  Casalensis  in 
Italia,  Renatus  Fourrey,  ep.  Bellicensis  in  Gallia,  Villelmus  Conway, 
arch.  Armachanus  in  Hibernia,  Ioannes  Russell,  ep.  Richmondiensis  in 
Statibus  Foederatis  Americae  Septemtrionalis,  Angelus  Fernandes,  arch. 
eoad.  Delhiensis  in  India,  Franciscus  Franic,  ep.  Spalatensis  in  Iugosla- 
via,  Sebastianus  Soares  de  Resende,  ep.  Beirensis  in  Mozambico,  Domi- 
nicus Hoang-van-Doan,  ep.  Quinhonensis  in  Vietnam;  rev.mus  P.  Be- 
nedictus Reetz,  sup.  gen.  congregationis  Beuronensis  O.S.B.;  exc.  DD. 
Ioseph  Martin,  arch.  Rothomagensis  in  Gallia,  Isidorus  Emanuel,  ep. 
Spirensis  in  Germania,  Ildephonsus  Sansierra,  ep.  aux.  S.  Ioannis  de 
Cuyo  in  Argentina;  rev.mus  P.  Cornelius  Heiligers,  sup.  gen.  Societatis 
Mariae  Montfortanae;  exc.mi  DD.  Gerardus  Huyghe,  ep.  Atrebatensis 
in  Gallia,  Ioannes  Gonzalez,  arch.  tit.  Oxyrynchitanus  in  Columbia; 
rev.mi  DD.  Ioseph  Van  Kerckhoven,  sup.  gen.  Missionariorum  S.  Cordis 
Iesu,  Villelmus  Van  Hees,  mag.  gen.  Ordinis  S.  Crucis;  exc.mus  D.  Cor- 
nelius Lucey,  ep.  Corcagiensis  in  Hibernia;  rev.mi  DD.  Christophorus 
Butler,  sup.  gen.  Congregationis  Anglicae  O.S.B.;  Alfonsus  Dutil,  sup. 
gen.  Missionariorum  B.  M.  V.  a « La  Salette  ». 

Cum  igitur  debeat  primo  peragi  suffragatio  super  integro  cap.  V sche- 
matis de  sacra  Liturgia,  textum  eiusdem  Patribus,  saltem  ex  parte,  lego. 
Conferatis  pag.  15  fasciculi,  a parte  dextra  eius  qui  legit: 

De  anno  liturgico 

« Pia  Mater  Ecclesia  suum  esse  ducit  Sponsi  sui  divini  opus  saluti- 
ferum, statis  diebus  per  anni  decursum  sacra  recordatione  celebrare.  In 
unaquaque  hebdomada,  die  quam  dominicam  vocavit,  memoriam  habet 

Resurrectionis  Domini,  quam  semel  etiam  in  anno,  solemnitate  maxima 
Paschatis,  una  cum  beata  ipsius  Passione  frequentat...  ». 

Et  reliqua,  usque  ad  pag.  19,  cum  appendice,  qui  explicit  iis  verbis: 
« Variorum  autem  systematum,  quae  ad  calendarium  perpetuum  stabi- 
liendum et  in  societatem  civilem  inducendum  excogitantur,  iis  tantum 
Ecclesia  non  obsistit,  quae  hebdomadam  septem  dierum  cum  dominica 
servant  et  tutantur,  nullis  diebus  extra  hebdomadam  interiectis,  ita  ut 
hebdomadarum  successio  intacta,  nisi  accedant  gravissimae  rationes  de 
quibus  Apostolica  Sedes  iudicium  ferat,  relinquatur  » [cf.  pp.  267-271]. 
Et  satis.  Ergo:  placet,  non  placet,  placet  iuxta  modum.  Dixi. 


1 - SCHEMA  CONSTITUTIONIS  DE  SACRA  LITURGIA 

EMENDATIONES 

a Patribus  Conciliaribus  postulatae 
a Commissione  Conciliari  de  Sacra  Liturgia 

EXAMINATAE  ET  PROPOSITAE 

Caput  VII  schematis 
AD  PROOEMIUM 

1 — Pag.  195,  lineis  2-5,  textus  ita  mutetur:  « eo  praesertim  quod 

UT  CANTUS  SACER  QUI  VERBIS  INHAERET  NECESSARIAM  VEL  IN- 
TEGRALEM  LlTURGIAE  SOLLEMNIS  PARTEM  EFFICIT  ». 

AD  ART.  91 

2 — Pag.  195,  lineis  22-24,  textus  ita  mutetur:  « formam  nobiliorem 

ACTIO  LITURGICA  ACCIPIT,  CUM  DIVINA  OFFICIA  SOLLEMNITER 
IN  CANTU  CELEBRANTUR,  QUIBUS  MINISTRI  SACRI  INTERSINT 
QUAEQUE  POPULUS  ACTUOSE  PARTICIPET  ». 

AD  ART.  93 

3 — Pag.  196,  post  lineam  10,  addatur:  « commendantur  insuper 

Instituta  Superiora  de  Musica  sacra  pro  opportunitate 


ERIGENDA  ». 

AD  ART.  97  [5] 

4 — Pag.  197,  linea  17,  loco  verborum:  « musicam  christianam  »,  le- 

gatur: « TRADITIONALEM  EARUM  GENTIUM  MUSICAM  ». 

AD  ART.  98 

5 — Pag.  197,  lineis  21-23,  textus  ita  mutetur:  « Organum  tubula- 

tum in  Ecclesia  latina  magno  in  honore  habeatur,  tamquam  in- 
strumentum musicum  traditionale,  cuius  sonus  Ecclesiae  caere-  [6] 
moniis  mirum  addere  valet  splendorem,  atque  mentes  ad  Deum 
ac  superna  vehementer  extollere  ». 

NOVUS  ARTICULUS 

6 — Pag.  197,  post  art.  98,  addatur  novus  articulus:  « sentiant  mu- 

sicae ARTIFICES,  SPIRITU  CHRISTIANO  IMBUTI,  SE  AD  MUSICAM 
SACRAM  COLENDAM  ET  AD  THESAURUM  EIUS  AUGENDUM  ESSE  VO- 
CATOS. 

Modos  autem  componant,  qui  notas  verae  Musicae  sa- 
crae prae  se  ferant  atque  non  solum  a maioribus  scholis  can- 
torum cani  possint,  sed  minoribus  quoque  scholis  conveniant  et 
actuosam  participationem  totius  coetus  fidelium  foveant. 

Textus  cantui  sacro  destinati  catholicae  doctrinae  sint  confor- 
mes, immo  ex  sacris  Scripturis  et  fontibus  liturgicis  potissimum 
hauriantur. 


37 

2 - TEXTUS  SCHEMATIS 


Textus  in  Schemate  propositus 

Caput  VII 
DE  MUSICA  SACRA 

Musica  traditio  sanctae  Ecclesiae  thesau- 
rum constituit  inaestimabile,  maxime  excellens 
inter  ceteras  artis  expressiones,  cum  Musica 
sacra  efformet  necessariam  Liturgiae  sollemnis 
partem  et  directe  sacram  Actionem  comitetur. 
Efficaciam  spiritualem  sacri  concentus  in  cultu 
divino  laudibus  extulerunt  sancti  Patres  atque 
Romani  Pontifices,  qui  hac  nostra  praesertim 
aetate,  praeeunte  sancto  Pio  X,  Musicam  sa- 
cram « ad  fontes  » revocantes,  ipsius  chara- 
cterem ministerialem  dominici  servitii  pressius 
ostenderunt.  Etsi  relationes  statuantur,  limi- 
tes tamen  in  generibus  musicis  haud  ponuntur, 
cum  Ecclesia  omnes  verae  artis  expressiones, 
debitis  praeditas  dotibus,  amplectatur  et  in  cul- 
tum admittat. 

Normas  ac  praecepta  ecclesiasticae  tradi- 
tionis et  disciplinae  secutum,  prae  oculis  habens 
finem  ultimum  Musicae  sacrae,  qui  « gloria  Dei 
est,  sanctificatio  exemplumque  fidelium »/ 
Sacrosanctum  Concilium  ea  quae  sequuntur 
statuit. 


[16]  90.  [Natura  Musicae  sacrae\.  Musica  sa- 

cra tam  nobilem  in  Liturgia  locum  ex  Patrum 
traditione  habet,  ut  ei  velut  ancilla  seu  admi- 
nistra famuletur,2  modo  orationem  suavius  ex- 
primens vel  unanimitatem  fovens,  modo  ritus 


Textus  a Commissione  emendatus  * 
Caput  VI 

DE  MUSICA  SACRA 

112.  Musica  traditio  Ecclesiae  universae 
thesaurum  constituit  pretii  inaestimabilis , inter 
ceteras  artis  expressiones  excellentem,  eo  prae- 
sertim QUOD  UT  CANTUS  SACER  QUI  VERBIS 
5 INHAERET  NECESSARIAM  VEL  INTEGRALEM 
LITURGIAE  SOLLEMNIS  PARTEM  EFFICIT. 

Profecto  sacros  concentus  laudibus  extule- 
runt cum  Sacra  Scriptura / tum  sancti  Patres 
atque  Romani  Pontifices,  qui  recentiore  aetate, 
10  praeeunte  sancto  Pio  X,2  munus  Musicae  sacrae 
ministeriale  in  dominico  servitio  pressius  illu- 
strarunt.3 

Ideo  Musica  sacra  tanto  sanctior  erit  quan- 
to arctius  cum  actione  liturgica  connectetur, 
15  sive  orationem  suavius  exprimens  vel  unanimi- 
tatem fovens,  sive  ritus  sacros  maiore  locuple- 
tant solemnitate.  Ecclesia  autem  omnes  verae 
artis  formas,  debitis  praeditas  dotibus  probat 
easque  in  cultum  divinum  admittit. 

20  Sacrosanctum  igitur  Concilium  normas  ac 
praecepta  ecclesiasticae  traditionis  et  discipli- 
nae servans  finemque  Musicae  sacrae  respiciens, 
qui  gloria  Dei  est  atque  sanctificatio  fidelium, 
ea  quae  sequuntur  statuit. 

[Cf.  art.  112] 


5 


* Litteris  italicis  seu  cursivis  indicantur  additiones  aut  emendationes  formales  vel  minoris  momenti; 
litteris  autem  grandioribus  seu  Maius  culis  emendationes  exhibentur  maioris  momenti,  Patrum  suffra- 
gationi proponendae. 


CONGREGATIO  GENERALIS  LVII 


579 


sacros  maiore  sollemnitate  comitans.  Tanto  ergo 
pulchrior  et  sanctior  erit,  quanto  actioni  litur- 
gicae  arctius  connectetur. 

91.  [ Liturgia  sollemnis  principem  locum 
tenet].  Forma  nobilior  celebrationis  liturgicae  10 
est  Liturgia  sollemnis,  lingua  latina  celebrata, 
cum  participatione  populi. 

Ut  autem  fideles  et  scholae  cantorum  ad 
Liturgiam  sollemniter  celebrandam  progressive 
ducantur,  gradus  ipsorum  captui  et  condicioni  15 
accommodati  statuantur. 

Proinde  sit  Conferentiae  Episcopalis  in  sin- 
gulis regionibus  proponere  ut  nonnulli  cantus 
lingua  vernacula  peragi  possint,  ad  normam  ar- 
ticuli 24  huius  Constitutionis.  20 

92.  \_Participatio  fidelium  numquam  ex- 
cludenda]. Quamvis  thesaurus  artisticus  Mu- 
sicae sacrae  summa  cura  servandus  et  fovendus 
sit,3  et  scholae  cantorum  assidue  provehendae, 
Episcopi  ceterique  animarum  pastores  sedulo  25 
provideant  ut  in  qualibet  sacra  actione,  vel  sol- 
lemnissima, universus  fidelium  coetus  actuosam 
participationem  sibi  propriam  in  cantu  prae- 
stare possit.4 

93.  [ Institutio  musica ].  Magni  habeatur  3° 
institutio  et  praxis  musica  in  Seminariis,  in  Re- 
ligiosorum utriusque  sexus  novitiatibus  et  stu- 
diorum domibus,  necnon  in  ceteris  institutis  et 
scholis  catholicis;  ad  quam  institutionem  obti- 
nendam, magistri,  qui  Musicae  sacrae  docendae  35 
praeficiuntur,  sedulo  praeparentur.5 

Cantores  vero  et  musicae  artifices,  praeter 
musicam,  solida  formatione  liturgica  donentur, 
iuxta  Ecclesiae  traditionem  et  pastoralem  po- 
puli utilitatem,  quibus  eorum  servitium  spiritu  40 
ac  mente  perficiatur.6 

Fideles  quoque,  iuxta  ipsorum  condicio- 
nem, sicut  in  sacra  Liturgia  ita  in  cantu  sacro 
opportune  edoceantur,  « ut  vocem  suam  sa- 
cerdotis vel  scholae  vocibus,  ad  praescriptas 
normas,  alternent  ».7 


113.  Formam  nobiliorem  actio  litur- 
gica ACCIPIT,  CUM  DIVINA  OFFICIA  SOLLEM- 
NITER IN  CANTU  CELEBRANTUR,  QUIBUS  MI- 
NISTRI SACRI  INTERSINT  QUAEQUE  POPULUS 
ACTUOSE  PARTICIPET. 

Quoad  linguam  adhibendam,  serventur 
praecepta  art.  36;  quoad  Missam  art.  34;  quoad 
Sacramenta,  art.  63;  quoad  Officium  divinum, 
art.  101. 


114.  Thesaurus  Musicae  sacrae  summa  cu- 
ra servetur  et  foveatur. 4 Scholae  cantorum  assi- 
due provehantur,  praesertim  apud  ecclesias  ca- 
thedrales)  Episcopi  vero  ceterique  animarum 
pastores  sedulo  curent  ut  in  qualibet  actione 
sacra  in  cantu  peragenda  universus  fidelium 
coetus  actuosam  participationem  sibi  propriam 
praestare  valeatf  ad  normam  art.  28  et  30. 

115.  Magni  habeatur  institutio  et  praxis 
musica  in  Seminariis,  in  Religiosorum  utrius- 
que sexus  novitiatibus  et  studiorum  domibus, 
necnon  in  ceteris  institutis  et  scholis  catholicis; 
ad  quam  quidem  institutionem  assequendam, 
magistri,  qui  Musicae  sacrae  docendae  praefi- 
ciuntur, sedulo  conformentur .6 

Commendantur  insuper  Instituta  Su- 
periora de  Musica  sacra  pro  opportuni- 
tate ERIGENDA. 

Musicae  vero  artifices,  cantores,  imprimis 
pueri,  etiam  germana  institutione  liturgica  do- 
nentur.7 

17]  94.  [ Cantus  gregorianus  et  polyphonicus 
fovendus ].  Ecclesia  Romana  cantum  gregoria- 
num  agnoscit  tamquam  suae  Liturgiae  pro- 
prium: ideo  in  actionibus  liturgicis,  ceteris  pa- 
ribus, principem  locum  obtineat.8 

Alia  tamen  genera  Musicae  sacrae,  praeser- 
tim vero  polyphonia,  in  celebrandis  divinis  Of- 
ficiis minime  excluduntur,  dummodo  fidelium 
actuosam  participationem  ne  impediant,  neque 
dignitati,  gravitati  et  sanctitati  Liturgiae  repu- 
gnent. 

Eximii  autem  artis  musicae  viri  incitentur 
non  tantum  ad  modos  conscribendos  qui  a maio- 
ribus scholis  cantorum  cani  possint,  sed  prae- 
sertim ad  modos  etiam  componendos  qui  parvis 
quoque  scholis  conveniant  et  actuosam  parti- 
cipationem totius  communitatis  fidelium  fo- 
veant. 

95.  [ Editio  typica  librorum  cantus  grego- 
riani  compleatur].  Compleatur  editio  typica  li- 
brorum cantus  liturgici;  immo  paretur  editio 
magis  critica  librorum  iam  editorum  post  in- 
staurationem s.  Pii  X. 

Pariter,  altera  paretur  editio  simpliciores 
modulos  continens,  in  usum  minorum  eccle- 
siarum. 

96.  \Cantus  popularis  religiosus~\.  Cantus 
popularis  religiosus  sollerter  inculcetur,  ita  ut 
in  piis  exercitiis  et  in  ipsis  liturgicis  actionibus 
iuxta  normas  et  praecepta  rubricarum,  fidelium 
voces  resonare  possint.9 

Cantus  ad  catholicae  fidei  doctrinam  plene 
sint  conformes,  breves  et  faciles,  lingua  utan- 
tur plana  et  modulatione  simplici.  Verba  autem 
a tumida  et  inani  profluentia  sint  immunia  10 
ac  deriventur  potissimum  ex  sacra  Scriptura, 

18]  specialiter  ex  psalmis  et  canticis  biblicis,  et  ex 
fontibus  liturgicis,  sive  orientalibus  sive  occi- 
dentalibus. 

97.  \_Musica  sacra  in  Missionibus'].  Cum  in 
regionibus  Missionum  gentes  inveniantur  quae 


5 116.  Ecclesia  cantum  gregorianum  agnoscit 

ut  liturgiae  romanae  proprium:  qui  ideo  in 
actionibus  liturgicis,  ceteris  paribus,  principem 
locum  obtineat.8 

Alia  genera  Musicae  sacrae,  praesertim  ve- 
lo ro  polyphonia,9  in  celebrandis  divinis  Officiis 
minime  excluduntur,  dummodo  spiritui  actio- 
nis liturgicae  respondeant,  ad  normam  art.  30. 


[Cf.  art.  121] 


20 


117.  Compleatur  editio  typica  librorum 
cantus  gregoriani;  immo  paretur  editio  magis 

25  critica  librorum  iam  editorum  post  instaura- 
tionem s.  Pii  X. 

Expedit  quoque  ut  paretur  editio  simpli- 
ciores modos  continens,  in  usum  minorum  ec- 
clesiarum. 

30  118.  Cantus  popularis  religiosus  sollerter 

foveatur,  ita  ut  in  piis  sacrisque  exercitiis  et  in 
ipsis  liturgicis  actionibus,  iuxta  normas  et  prae- 
cepta rubricarum,  fidelium  voces  resonare  pos- 
sint.10 

35  [Cf.  art.  121] 


119.  Cum  in  regionibus  quibusdam  prae- 
5 sertim  Missionum  gentes  inveniantur  quibus 

propria  polleant  traditione  musica,  magnam 
partem  in  earum  vita  religiosa  ac  sociali  ha- 
bente, huic  musicae  respectus  debitus  necnon 
locus  congruus  praebeatur,  tam  in  efformando 
earum  sensu  religioso,  quam  in  cultu  earum  10 
indoli  aptando.  Quapropter  magnae  curae  sit 
in  apostolatu  missionario  hanc  musicam  christia- 
nam  tam  in  scholis  quam  in  officiis  sacris  pro- 
movere. Commendatur,  insuper,  etiam  instru- 
mentorum indigenorum  ad  usum  liturgicum  15 
aptatio,  in  quantum  indoli  cultus  christiani  re- 
spondent.n 

98.  \_Organum  et  instrumenta  musica~\. 
Organum  est  instrumentum  musicum  traditio- 
nale  Ecclesiae  occidentalis,  ad  sacros  ritus  maio-  20 
re  sollemnitate  donandos. 

Cetera  vero  musica  instrumenta,  de  iu di- 
cio et  consensu  loci  Ordinarii  in  cultum  divi- 
num admitti  possunt,  quatenus  usui  sacro  aptari 
possunt,  templi  dignitati  congruunt,  atque  com-  25 
muni  fidelium  actuosae  participationi  favent. 

Nova  technicae  artis  inventa  ad  sonos  pro- 
ducendos vel  transmittendos,  in  sacris  celebra- 
tionibus Ecclesia  haud  respuit,  dummodo  soni- 
tum omnino  decorum  gratumque  edant  et  talia  30 
instrumenta,  non  modo  mer&  mechanico  seu 
automatico , sed  directa  et  personali  artificis 
actione  tractentur }2 


[Cf.  art.  94] 


[Cf.  art.  96] 


propria  est  traditio  musica,  magnum  momentum  [18 
in  earum  vita  religiosa  ac  sociali  habens,  huic 
musicae  aestimatio  debita  necnon  locus  con- 
gruus praebeatur,  tam  in  fingendo  earum  sensu 
religioso,  quam  in  cultu  ad  earum  indolem  ac- 
commodando, ad  mentem  art.  39  et  40. 

Quapropter  in  institutione  musica  missio- 
nariorum,  diligenter  curetur,  ut  quantum  fieri 

potest,  TRADITIONALEM  EARUM  GENTIUM  MU- 
SICAM tam  in  scholis  quam  in  actionibus  sacris 
promovere  valeant ,n 


120.  Organum  tubulatum  in  Ecclesia 
latina  magno  in  honore  habeatur,  tamquam  in- 
strumentum musicum  traditionale  cuius  sonus 
Ecclesiae  caeremoniis  mirum  addere  valet  splen- 
dorem, atque  mentes  ad  Deum  ac  superna  ve- 
hementer extollere .n 

Alia  vero  instrumenta,  de  iudicio  et  con- 
sensu auctoritatis  territorialis  competentis,  ad 
normam  art.  22  § 2,  37  et  40,  in  cultum  divi- 
num admittere  licet,  quatenus  usui  sacro  apta 
sint  aut  aptari  possint,  templi  dignitati  con- 
gruant, atque  revera  aedifcationi  fidelium  fa- 
veant. 


121.  Sentiant  musicae  artifices,  spi- 
ritu CHRISTIANO  IMBUTI,  SE  AD  MUSICAM 
SACRAM  colendam  et  ad  THESAURUM  EIUS 
AUGENDUM  ESSE  VOCATOS.13 

Modos  autem  componant,  qui  notas  ve- 
rae Musicae  sacrae  prae  se  ferant  atque 
non  solum  a maioribus  scholis  cantorum  cani 
possint,  sed  minoribus  quoque  scholis  conve- 
niant et  actuosam  participationem  totius  coetus  [19 
fdelium  foveant. 

Textus  cantui  sacro  destinati  catholicae  do- 
ctrinae sint  conformes ,14  immo  ex  Sacris  Scrip- 
turis et  fontibus  liturgicis  potissimum  hau- 
riantur. 

[20]  NOTAE 

1 Pius  X,  Motu  Proprio  Tra  le  sollecitudini, 
22  nov.  1903,  n.  1. 

2 Ex  tota  traditione  eruitur  Musicam  sacram  in 
Ecclesia  non  adhiberi  propter  seipsam,  quatenus  artis 
operam,  sed  ad  divinum  cultum  decore  exercendum. 
Quod  Urbanus  VIII  in  decreto  n.  823  S.  C.  Rituum 
diei  21  februarii  1643  enuntiavit  his  verbis:  « Musica 
sacrae  Scripturae,  non  haec  illi  inservire  debet;  Mu- 
sica Missae,  non  Missa  Musicae  famuletur  ».  Eundem 
Musicae  sacrae  characterem  ministerialem  dominici 
servitii,  nostra  aetate  pressius  ostenderunt  Romani 
Pontifices.  Sanctus  Pius  X eam  vocat  humilem  ancil- 
lam Liturgiae  (Motu  Proprio  Tra  le  sollecitudini, 
n.  23),  Pius  XI  ancillam  nobilissimam  (Const.  Apost. 
Divini  cultus,  20  dec.  1928:  AAS  21  [1929]  p.  35), 
Pius  XII:  Liturgiae  quasi  administram  (Litt.  Encycl. 
Musicae  sacrae,  25  dec.  1955:  AAS  48  [1956]  p.  12). 

3 Pius  XII,  Litt.  Encycl.  Musicae  sacrae : AAS 
48  (1956)  pp.  18-20;  S.  Rituum  C.,  Instr.  de  Musica 
sacra  et  sacra  Liturgia,  3 sept.  1958,  nn.  48-49:  AAS 
50  (1958)  p.  646. 

4 Ex.  gr.  etiam  in  Missis  Pontificalibus,  saltem 
Symbolum  et  Sanctus  generatim  a populo  cani  debe- 
rent. Cf.  Prima  Romana  Synodus,  1960,  art.  576, 
§ 1,  n.  2:  «In  sollemnioribus  Eucharisticis  Sacrificiis 
praestat  ut  Credo  ab  universo  populo  gregorianis  mo- 
dulis cantetur  ». 

5 Pius  XI,  Const.  Apost.  Divini  cultus,  n.  IX: 
AAS  21  (1929)  p.  40. 

6 Pius  X,  Motu  Proprio  Tra  le  sollecitudini, 
n.  25;  Pius  XI,  Const.  Apost.  Divini  cultus:  AAS  21 
(1929)  p.  39;  Pius  XII,  Litt.  Encycl.  Mediator  Dei: 
AAS  39  (1947)  p.  589;  Litt.  Encycl.  Musicae  sacrae: 
AAS  48  (1956)  pp.  23-24;  S.  Rituum  C.,  Instr.  de 
Musica  sacra  et  sacra  Liturgia,  nn.  115-117;  cf.  etiam 
Epistolam  S.  C.  de  Seminariis  et  Studiorum  Uni- 
versitatibus De  Musicae  sacrae  studio  in  seminariis 
fovendo,  15  augusti  1949:  AAS  41  (1949)  pp.  618- 
619. 

7 Cf.  Pius  X,  Motu  Proprio  Tra  le  sollecitudini, 
n.  27;  Pius  XI,  Const.  Apost.  Divini  cultus,  V-VI: 
AAS  21  (1929)  p.  38;  Pius  XII,  Litt.  Encycl.  Musicae 
sacrae:  AAS  48  (1956)  p.  23;  S.  Rituum  C.,  Instr. 
de  Musica  sacra  et  sacra  Liturgia,  n.  98. 

8 Cf.  Pius  X,  Motu  Proprio  Tra  le  sollecitudini, 
n.  3;  S.  Rituum  C.,  Instr.  de  Musica  sacra  et  sacra 
Liturgia,  n.  16. 

9 Cf.  Pius  XII,  Litt.  Encycl.  Mediator  Dei: 
21]  AAS  39  (1947)  p.  590;  Litt.  Encycl.  Musicae  sacrae: 

AAS  48  (1956)  pp.  20-21;  Ordo  Hebdomadae  san- 


NOTAE 

1 Cf.  Eph.  5,  19;  Coi.  3,  16. 

3 - RELATIO 

Exc.mi  D.  Caesarii  D’Amato,  O.S.B.,  Abbatis  Ordinarii  S.  Pauli, 

Commissionis  Conciliaris  de  sacra  Liturgia  Sodalis,  circa 

Emendatione  s propo  s ita  s . 

Venerabiles  Patres, 

Qui  ex  vobis  de  capite  VI  schematis  de  sacra  Liturgia,  nempe  de 
Musica  Sacra,  in  Aula  locuti  sunt,  illud  valde  sibi  placere  dixerunt. 
(Cf.  p.  1,  n.  3;  p.  6,  n.  6).1  Paucae  proinde  factae  fuerunt  animadversiones, 
ita  ut  textum  originalem  fere  uti  iacebat  retinere  Commissioni  de  sacra 
Liturgia  etiam  placuerit,  paucis  mutationibus  inductis,  magis  formam 
quam  materiam  spectantibus. 

Animadversiones  Patrum  generatim  receptae  sunt.  Aliquae  tamen 
ex  eis  in  textu  emendato  non  inveniuntur,  cum  nimis  particularia  attin- 
gant; in  schemate  vero  normae  tantum  generales  et  altiora  principia  pro- 
ponere oportebat.  Haec  tamen  relatio  non  pauca  colligere  intendit  quae 
labori  post-conciliari  tamquam  subsidia  directiva  inservire  possit. 

Commissio  de  sacra  Liturgia  textum  emendatum  proponit,  suffragio 
fere  de  omnibus  unanimi  auctum. 


1 Paginae  quae  hic  et  decursu  huius  Relationis  indicantur  inter  parenthesim, 
referuntur  ad  volumen  in  quo  omnes  Animadversiones  Patrum  circa  caput  De 
Musica  sacra  sunt  reproductae:  quod  volumen  dactilographice  conscriptum  et 
mechanice  multiplicatum  fuit,  ad  usum  Patrum  ac  Peritorum  Commissionis  Con- 
ciliaris de  sacra  Liturgia. 

OBSERVATIONES  GENERALES 

Tres  observationes  generales  factae  sunt  circa  caput  de  Musica  Sacra: 

Prima  observatio 

Caput  est  nimis  longum;  ideoque  ex  capitibus  VII  et  VIII  fiat  unum 
caput  (p.  1). 

Commissio,  attentis  petitionibus  etiam  de  uniendo  capite  sexto  cum 
septimo  et  octavo,  vel  sexto  cum  octavo,  propter  indolem  ipsius  mate- 
riae, unum  efformavit  caput  ex  sexto  et  octavo,  caput  tamen  de  Musica 
Sacra  ut  sextum  retinuit. 

Secunda  observatio 

Substantia  ecclesiasticae  traditionis  locupletetur;  et  nova  inserenda 
thesaurum  Musicae  Sacrae  augeant  (p.  5). 

Hoc  principium  prae  oculis  habitum  fuit;  sed  ad  brevitatem  servan- 
dam textum  non  proponimus  prolixiorem. 

Tertia  observatio 

Redactio  Codicis  Musicae  Sacrae  vel  saltem  pars  peculiaris  de  Musica 
Sacra  in  Codice  s.  Liturgiae  ne  deficiat  (p.  14). 

In  sessione  die  23  mensis  novembris  anni  1962  habita,  Commissio 
de  sacra  Liturgia,  occasione  emendationis  propositae  in  Aula  ad  art.  16, 
iuxta  quam  plures  Patres  Codicem  sacrae  Liturgiae  petebant,  disceptatio- 
nem fecit  de  hac  re.  Sed  cum  res  adhuc  matura  non  videretur,  Commis- 
sioni non  placuit  petitionem  recipere;  attamen  votum  negativum  non 
dedit.  Consequenter,  Commissio  ne  de  Codice  quidem  Musicae  Sacrae 
agere  voluit. 

AD  PROOEMIUM,  NUNC  ART.  112 

In  Prooemio  duae  proponuntur  mutationes,  quarum  una  est  additio 
et  altera  suppressio.  Prima  levissima  mutatio  est  substitutio  verbi  « uni- 
versae » verbo  « sanctae  »,  quo  Ecclesiam  Orientalem  hic  clare  com- 
prehendi significetur,  iuxta  sensum  Patrum  Concilii. 

Altera  mutatio  introducitur  ut  aptiori  modo  functio  Musicae  sacrae 
in  Liturgia  exprimatur.  Hoc  optaverant  nonnulli  Patres  (p.  15,  p.  5, 
p.  17).  Itaque  Commissio  accepit  suppressionem  verbi  « ancilla  » quod 
legebatur  in  articulo  90,  ex  quo  textus  hic  propositus  ex  parte  desumi- 
tur. Accedit  etiam  Commissio  petitioni  alterius  Patris  (p.  4)  de  unione 
cantus  cum  verbis  liturgicis.  Consequenter,  Prooemium  nunc  sic  incipit: 

« Musica  traditio  Ecclesiae  universae  thesaurum  constituit  pretii  inaesti- 
mabilis, inter  ceteras  artis  expressiones  excellentem,  eo  praesertim  quod 
ut  cantus  sacer  qui  verbis  inhaeret  necessariam  vel  integralem  Liturgiae 
sole  mnis  partem  efficit  ». 

In  linea  5,  adduntur  verba  « cum  Sacra  Scriptura  ».  His  verbis  reco- 
litur Musicae  Sacrae  fundamentum  divino  — positivum,  iuxta  placitum 
unius  Patris  (p.  13). 

Suppressio  attingit  verba  « Etsi  relationes  statuantur,  limites  tamen 
in  generibus  musicis  haud  ponuntur  » (linea  9).  Huiusmodi  sententia 
non  est  valde  clara;  hoc  tamen  accidit  ex  eo  quod  textus  originalis  mense 
augusti  anni  1961  propositus,  postea  truncatus  fuerat.  Praeterea  verba 
« in  generibus  musicis  » sensu  technico  tantum  sunt  vera;  melius  tamen 
videtur  si  hic  nihil  de  re  mere  technica  dicatur.  Omissis  illis  verbis,  reti- 
netur quod  praecipuum  est,  nempe  summum  principium,  cum  dicatur: 
« Ecclesia  autem  omnes  verae  artis  formas  ...  probat  easque  in  cultum 
divinum  admittit  ». 

Commissio  textum  emendatum  Prooemii  (nunc  art.  112)  unanimi 
voto  suffultum,  suffragationi  Patrum  proponit. 

AD  ART.  90 

Cum  sensus  huius  articuli  quasi  ad  verbum  in  art.  112  emendato 
inveniatur,  articulus  ut  superfluus  nunc  omittendus  videtur. 

Unus  Pater  (p.  5)  postulavit  ut  natura  Musicae  Sacrae  amplius  ac 
profundius  illustraretur.  Attamen  Commissioni  visum  fuit  iam  satis 
fieri  per  art.  112. 

Omissio  huius  articuli  unanimi  voto  Commissionis  approbata  fuit. 


AD  ART.  91,  NUNC  113 

Duo  praesertim  a Patribus  indicata  fuerunt: 

a)  Convenientia  ut  doctrina  in  Litt.  Enc.  Mediator  Dei,  de  prae- 
stantia liturgiae  sollemnis  hic  reassumeretur  (p.  6)  et  b)  quaestio  de 
lingua.  Sunt  qui  expresse  volunt  ut  clausula  « lingua  latina  celebrata  » 
deleatur  (p.  3,  4,  18,  19).  Sunt  contra  qui  etiam  expressis  verbis,  quam- 
vis hoc  ex  rei  natura  dicere  necessarium  non  sit,  petunt  ut  illa  clausula 
retineatur  (p.  9,  20,  27). 

Commissioni  de  s.  Liturgia  magis  opportunum  visum  est  nullam  defi- 
nitionem liturgiae  sollemnis  proponere  neque  fusius  exponere  eius  doctri- 
nam, praesertim  ratione  brevitatis.  Mutationes  in  textum  inductae  expli- 
cant optimo  quidem  modo  characteres  magis  necessarios  nobilioris  actio- 

nis  liturgicae,  nempe  cantum  et  assistendam  ministrorum,  addita  parti- 
cipatione populi  ut  nota  extrinseca  valde  optanda. 

Clausula  « lingua  latina  celebrata  » omittitur  quia  in  altera  sectione 
huius  articuli  emendati,  huic  rei,  iuxta  placita  Patrum,  sufficienter  pro- 
videtur. Nec  ita  intenditur  ignorare  vota  illorum  Patrum  qui  Missam 
sollemnem  immutatam  volunt  (App.  I,  p.  23,  cf.  etiam  animadversiones 
ad  art.  24  cap.  I);  nulla  enim  introducitur  mutatio  in  hunc  articulum. 
Tantum  normae  alio  loco  a Patribus  iam  suffragatae,  hic  admittuntur. 

Secundum  comma  omitti  potest  quia  alibi  in  schemate  de  s.  Litur- 
gia  iam  proponitur. 

Silentio  nequit  tegi  quaestio  hic  latens  de  cantu  gregoriano  et  lingua 
latina.  De  hac  re  peritissime  loquuti  fuerunt  aliqui  Patres  qui  genuinum 
cantum  gregorianum  necessario  cum  lingua  latina  uniri  affirmant  (p.  9, 
20,  27,  App.  III,  p.  2).  Nonnulli  tamen  volunt  quod  cantus  gregorianus 
etiam  lingua  vernacula  cani  possit  (p.  8). 

Haec  quaestio  longe  et  late  disputata  fuit  apud  Subcommissionem  de 
Musica  Sacra  et  Commissionem.  Commissio  tamen,  demum  quaestionem 
de  unione  linguae  latinae  cum  cantu  gregoriano  non  solum  definire  noluit, 
sed  ne  quomodolibet  quidem  praeiudicare.  Itaque  textus  emendatus 
huius  articuli  nihil  dicit  praecise  de  lingua  in  cantu  sed  committitur  nor- 
mis alibi  datis,  quin  distinctio  fiat  de  textu  liturgico  lecto  et  in  cantu. 

Forsitan  hoc  modo  nec  defensoribus  latinitatis  in  cantu  gregoriano 
nec  eis  qui  libertatem  circa  linguam  pro  cantu  gregoriano  optant  plene  sa- 
tisfit. Prudentius  tamen  visum  fuit  rem  nec  implicite  definire,  ut  nec 
vera  artis  cantus  gregoriani  natura  deturpetur  nec  pastoralis  cura  ullo 
modo  praepediatur. 

Uno  tantum  dissentiente,  approbatus  fuit  articulus  a Commissione. 

AD  ART.  92,  NUNC  114 

Petitum  fuerat  in  Aula  ut  munus  scholae  cantorum  definiretur,  hie- 
rarchia  in  cantus  liturgici  executione  stabiliretur,  et  populi  participatio 
determinaretur  (p.  6). 

Prae  oculis  tamen  habito  principio  de  non  nimis  particularibus  in- 
troducendis petitio  non  accipitur,  quamvis  res  suum  habeant  valorem. 

Neque  petitio  alterius  Patris  (p.  3)  cum  mandato  Secretariatus  pro 
unitate  novum  proponentis  textum  de  usu  linguae  vernaculae  admittitur, 
qui  iam  sufficienter  ei  in  articulo  113  provisum  est. 

Mutationes  hic  factae  ad  formam  tantum  spectant  et  nullam  prae- 
bent difficultatem  ut  apparet  ex  eo  quod  unanimi  suffragio  approbatus  fuit 
textus  a Commissione. 

AD  ART.  93,  NUNC  115 

Quaedam  sed  valde  particularia  proposita  fuerunt  a Patribus;  illae 
propositiones,  veras  propriasaue  emendationes  non  continent,  sed  eo 
tendunt,  ut  facilior  et  aptior  reddatur  adimpletio  normarum  in  articulo 
iam  enunciatarum. 

Commissioni,  voto  unanimi,  visum  est  opportunum  primam  sectio- 
nem retinere  uti  iacet  in  textu  originali.  Additur  commendatio  Institu- 
torum de  Musica  Sacra  (p.  34).  Praeterea  pueri  cantores  expresse  nomi- 
nantur, iuxta  petitionem  unius  Patris  (p.  6). 

Ultimum  comma  omittitur  quia  repetit  principia  iam  enuntiata. 


AD  ART.  94,  NUNC  116 

Animadversiones  Patrum  in  hunc  articulum  potius  ad  modum  appli- 
cationis practicae  normarum  pertinebant.  Textus  emendatus  nunc  pro- 
positus, omnibus  suffragiis  Commissionis,  uno  dempto,  approbatus,  re- 
vera idem  est  ac  textus  originalis,  mutationibus  de  forma  tantum  intro- 
ductis. 

Ultimum  comma,  quod  hic  omittitur,  aptiorem  locum  est  nactum 
in  novo  articulo  121. 

AD  ART.  95,  NUNC  117 

Una  facta  mutatione  formali,  textus  ex  voto  unanimi  Commissionis 
uti  iacebat  retinetur.  Vult  tamen  Commissio  ut  Relatio,  ad  utilitatem 
laboris  postconciliaris,  suam  faciat  propositionem  unius  Patris,  nempe: 
« ne  in  simplicioribus  modulis  cantus  gregoriani  parandis,  cantus  gre- 
gorianus  truncatus  proponatur  » (cf.  p.  28,  n.  2,  2). 

AD  ART.  96,  NUNC  118 

Omissis  parvis  indicationibus  a Patribus  factis,  sed  quae  recte  in 
labore  pastorali  prae  oculis  habendae  erunt,  Commissio,  ex  voto  unanimi, 
retinet  textum  uti  iacebat,  addito  verbo  « sacrisque  » iuxta  mentem  ar- 
ticuli 13  schematis  de  s.  Liturgia  iam  approbati. 

Alterum  comma,  hic  omissum  in  aptiori  loco  ponitur,  nempe  in  ar- 
ticulo novo  121. 

AD  ART.  97,  NUNC  119 

Textus  schematis  nimis  vagus  (p.  33)  vel  etiam  applicatu  difficilis 
(p.  36)  aestimatur.  Commissio  tamen  voto  unanimi  textum  retinendum 

proponit,  addito  verbo  « praesertim  » in  primo  commate,  iuxta  votum 
plurium  Episcoporum  (p.  34). 

In  secundo  commate  loco  « musicam  christianam  » proponitur  clau- 
sula « traditionalem  earum  gentium  musicam  » quia  hic  agitur,  non  de 
musica  christiana,  sed  de  musica  indigena  et  quidem  traditionali,  ut  at- 
tente textum  legenti  illico  patet. 

Dicitur  « in  institutione  musica  missionariorum  » loco  clausulae  « in 
apostolatu  missionario  » quo,  iuxta  placitum  unius  Patris  (p.  35)  me- 
lius mens  Patrum  huic  rei  aperiatur. 

In  fine  omittitur  clausula  quae  incipit  verbis:  « Commendatur,  insu- 
per » (p.  34  et  36)  quia  sufficienter  de  hac  re  provisum  est  in  articulo  120. 

Petitio  duorum  Patrum  (p.  36  et  App.  III,  p.  8)  optantium  ut  expres- 
se dicatur  « cantus  gregorianus  semper  praeferendus  » aut  « cantu  gre- 
goriano  non  excluso  » non  necessaria  videtur,  cum  in  art.  116  iam  huic 
rei  provisum  generatim  sit. 

AD  ART.  98,  NUNC  120 

Patres  optabant  aptiorem  descriptionem  muneris  organi  (p.  38)  nec- 
non  ampliorem  eius  usum  (pp.  6 et  38). 

Aliquo  modo  his  optatis  accessimus  addendo  duas  clausulas.  Prior 
« magno  in  honore  habeatur  » sese  refert  ad  usum;  altera  « atque 
mentes  ad  Deum  ac  superna  vehementer  extollere  » ad  organi  munus 
pertinet. 

Abundantior  numerus  normarum  de  usu  instrumentorum  optabatur 
ab  aliquo  Patre  (p.  1),  quod  tamen  necessarium  non  apparuit  Commis- 
sioni. 

Tamen,  ad  uniformitatem  et  harmoniam  cum  aliis  partibus  schematis, 
loco  « iudicio  et  consensu  Ordinarii  loci  »,  proponitur  ut  dicatur  « de 
iudicio  et  consensu  auctoritatis  territorialis  competentis  ». 

Ultimum  comma  omittitur  quia  res  non  videtur  directe  ad  Com- 
missionem pertinere.  Insuper  maior  preci  sio  quae  optabatur  (p.  38)  et 
nova  consideratio  rationum  circa  prohibitionem  instrumentorum  me- 
chanicorum (p.  38)  minus  opportunae  pro  Aula  considerantur. 

Initio  articuli  additur  verbum  « tubulatum  » ut  vitetur  confusio 
in  terminologia. 

Huiusmodi  articulus  unanimi  suffragio,  uno  dempto,  approbatus  fuit 
a Commissione. 

AD  NOVUM  ART.  121 

Hic  articulus  vix  vere  novus  dici  potest,  cum,  quoad  substantiam,  et 
magna  ex  parte  quoad  verba,  ex  aliis  locis  schematis  desumatur. 

Additur  primum  comma  iuxta  votum  unius  Patris  qui  vult  « ne 
Episcopi  parvipendant  opus  musicorum  in  Ecclesia  » (p.  10)  et  alterius 
qui  petit  ut  viri  arte  poetica  et  musica  periti,  incitentur  ad  conscribenda 
nova  carmina  religiosa  (p.  31). 

Aliud  comma  desumitur  ex  articulo  94,  omisso  verbo  « praesertim  », 
iuxta  petitionem  alterius  (p.  25). 

Tertium  comma  respondet  votis  alicuius  Patris,  ex  parte,  et  desumi- 
tur ex  articulo  olim  96,  omissis  verbis  « breves  et  faciles  »,  iuxta  peti- 
tionem alterius  (p.  33). 

Commissio  hunc  textum  ex  unanimi  suffragio  proponit. 

CONCLUSIO 

Nunc  suffragationi  proponitur  textus  capitis  VI  in  quo  practice 
omnia  retenta  sunt  quae  in  textu  originali  erant;  paucae  mutationes  in- 
ductae sunt  ut  maiori  claritate  et  plenitudine  illa  exprimantur  quae  menti 
omnium  Patrum  fideliter  respondeant.  Denique  liceat  mihi,  Venerabiles 
Patres,  vobis  gratias  agere  de  benevolentia  erga  relatorem;  quam  bene- 
volentiam etiam  suffragio  vestro  favorabili  Commissioni  de  sacra  Litur- 
gia  quae  accuratissime  vota  Patrum  perpendit,  pandere  dignemini. 

[ Durante  relatione ] moderator.  Exc.me  Pater,  necesse  est  aliquam 
communicationem  dare  Patribus.  Schedula,  quae  habetur  prae  manibus, 
ad  suffragationem,  pertinet  ad  caput  V schematis,  « De  anno  liturgico  ». 
Est  suffragatio  de  capite  V schematis,  « De  anno  liturgico  ». 

Exc.mus  Pater  velit  continuare  suam  relationem. 

[ Relatione  expleta ] moderator : Gratias,  exc.me  Pater,  tibi  et  uni- 
versae commissioni  liturgicae!  Nunc  exc.mus  secretarius  generalis  leget 
quaesitum  circa  schema,  inserendum  in  caput  de  Ecclesia  vel  separatim 
stans,  de  Beata  Virgine. 

Secretarius  generalis : Audiatis,  ergo,  venerabiles  Patres,  attentissime. 
Quaeritur:  « Placet  Patribus  ut  schema  de  B.  Maria  Virgine,  Matre  Ec- 
clesiae, ita  aptetur  ut  fiat  cap.  VI  schematis  de  Ecclesia?  ».  Repeto:  « Pla- 
cet Patribus  ut  schema  de  B.  Maria  Virgine,  Matre  Ecclesiae,  ita  aptetur 
ut  fiat  cap.  VI  schematis  de  Ecclesia?  ». 

Suffragatio  fiet  per  placet  et  non  placet.  Qui  dicet  placet  vult  sche- 
ma de  B.  Maria  Virgine,  Matre  Ecclesiae,  fieri  ultimum  caput  sche- 
matis de  Ecclesia ; qui  dicet  non  placet  vult  schema  de  B.  Maria  Virgine, 
Matre  Ecclesiae,  tractari  ut  schema  per  se  stans. 

Significatio  horum  verborum  est  clarissima.  Haec  verba  sunt  im- 
pressa typis,  omnes  potuerunt  legere  et  meditari. 

Et  repeto:  qui  dicet  placet  vult  schema  de  B.  Maria  Virgine,  Matre 
Ecclesiae,  fieri  ultimum  caput  schematis  de  Ecclesia;  qui  dicet  non  placet 
vult  schema  de  B.  Maria  Virgine,  Matre  Ecclesiae,  tractari  ut  schema 
per  se  stans.  Et  pro  me  satis! 

Moderator:  Velint  Patres  conciliares  iterum  attente  considerare 
verba  qua  proferuntur  nomine  moderatorum  Concilii. 

Dum  proponitur  quaesitum  circa  schema  de  B.  Maria  Virgine,  Matre 
Ecclesiae,  ut  de  eo  fiat  suffragatio  an  inserendum  in  schema  de  Ecclesia, 
an  ut  schema  per  se  stans  et  separatum,  moderatores  certiores  faciunt 
Patres  conciliares: 

1.  quod  ipsorum  responsio  quaecumque  ea  erit,  aequo  iure  hono- 
rifica retinenda  erga  Immaculatam  Dei  Matrem,  nullatenus  afficit  argu- 
menta quae  in  schemate  tractantur,  et  debitae  disceptationi,  tempore  suo, 
subicientur  in  congregatione  generali; 

2.  aptatio  schematis,  seu  capitis  de  quo  in  quaesito,  perficienda 
erit,  ut  patet,  a commissione  theologica; 

3.  maioritas  votorum  pro  ista  suffragatione,  prout  nuntiatum 
fuit,  est  maioritas  absoluta,  seu  quinquaginta  plus  unum. 

Et  nunc  prosequitur  disceptatio  circa  cap.  IV  schematis  de  Ecclesia: 
de  vocatione  ad  sanctitatem. 


PATRUM  ORATIONES 
De  Ecclesia,  cap.  IV  (prosequuntur) 

1 

Em. mus  P.  D.  EMMANUEL  card.  GONCALVES  CEREJEIRA 

Patriarcha  Lishonensis 

Venerabiles  Patres, 

1.  Inclusio  cap.  IV  de  universali  vocatione  ad  sanctitatem  in  schema 
de  Ecclesia  valde  mihi  placet.  Vere  necessariam  ac  peropportunam  habeo. 

Necessariam  dixi.  Revera,  fidelibus  omnibus  plenitudinis  eorum  chri- 
stianae  conditionis  scientiam  et  conscientiam  tradere  urgens  est...1  Vitae 
christianae  perfectionis  cum  statu  religioso  identificatae  inter  fideles 
adhuc  nimis  viget  visus:  perfectionem  evangelicam  attingere  unice  reli- 
giosi possent. 

Quantum  verae  spiritualis  renovationis  fidelium  universalis  vocatio- 
nis ad  sanctitatem  proclamatio  trahit,  clare  docet  experientia.  Asserere 
quia  diversis  in  sectoribus  vitae  et  catholici  apostolatus  oculis  nostris 
sanctitatis  floratio  eminet,  exaggeratio  non  videtur...2 

Vocationis  universalis  proclamatio  necessaria  quidem,  sed  et  valde 
opportuna.  Nunc  maxime  quando  laicatus  catholicus  vocatur  ad  assu- 
mendum in  Ecclesia  et  in  orbe  suarum  responsabilitatum  amplitudinem 
atque  onus. 

Laicorum  maioritati  sic  dictae  quaedam  manifestationes,  vere  non 
laude  dignae,  comites  per  vices  3 adsunt.  Haec  autem  maioritas,  fructus 
profundioris  scientiae  et  conscientiae  naturae,  missionis  ac  responsabi- 
litatum laici,  ut  authentice  christiana  sit,  oportet  exigentiarum  Evan- 
gelii  conscientia  possideri  — in  Ecclesiae  amore  filiali,  Christi  crucifixi 
et  gloriosi  in  intimitate,  cum  humilitate  eius  qui  servitium  praestat  « in 
interiori  communione  » ut  ait  Ioannes  XXIII,  sanctae  memoriae,  cum 
Deo  et  in  Christo  ad  suam  gloriam.  Opus  consciens  consecrationis  mun- 
di 4 sanctitatis  charismata  exigit. 

Non  in  verbis  sed  in  signis  patentibus,  vivis  et  operantibus,  realita- 
tis  transcendendae  vitae  gratiae,  divinae  in  nobis  operationis,  ille  athei- 
smus  contemporaneus  5 vinceretur. 

2.  N.  30  de  multiformi  unius  sanctitatis  exercitio  et  n.  31  de  mediis 
ad  sanctitatem  et  de  consiliis  evangelicis  plura  dicuntur  nova,  pulchra 
et  iusta.  Liceat  attamen  notare  perspectivam  spiritualem  religiosi  quae 
se  praebet  plus  quam  decet.  Mihi  videtur  non  in  lucem  hic  satis  proferri 
sanctitas  in  saeculo,  i.  e.  fidelium  sanctitas  communis,  eorum  qui  in  vita 
inveniuntur  oeconomica,  sociali,  politica,  culturali.  Sanctitas  haec...6  su- 
pradicti  cap.  IV  inter  partes  est  actualissima.  Exceptione  pro  nuptis  et 
parentibus  facta,  referentia  nimis  pauper  videtur  circa  status  conditiones- 
que vitae  saecularis,  virtutes  speciales  exercitandas,  per  vices  heroicis  in 
transitibus,  scii,  patientiam  in  aerumnis,  resignationem  in  privationi- 
bus...7, fortitudinem  in  officio  exercendo,  firmitatem  in  certamine  pro 
fide,  constantiam  in  spe...8,  adversus  tentationes  heroicam  tenacitatem, 
et  cetera.  Optabilis  esset  expressa  referentia  circa  plures  vitae  conditio- 
nes in  ordine  ad  sanctitatem:  v.  g.,  vitam  professionalem,  mundum  ope- 
rarium, laborem  dirigentes,  civiles  auctoritates,  infirmos,  ...9  et  ita  pro- 
sequenter. 

3.  De  expressa  vocationis  sacerdotum  ad  sanctitatem  proclamatione 
conciliari  vehementer  gauderem.  Rationibus  quae  proveniunt  ex  partici- 
patione in  statu  perfectionis  episcopi  addi  possent  quas  Pius  XII,  glo- 
riosae memoriae,  in  exhortatione  Menti  Nostrae  exponit.  Sacerdotium 
splendidissime  hoc  modo  enitet:  in  principio  ...10  episcopus  « imago  Pa- 

tris  »,  iuxta  verbum  S.  Ignatii  Antiocheni,  de  cuius  plenitudine  lux  et 
sanctificationis  gratia  in  omnem  descendit  Ecclesiam, 11  gregis  forma  ac 
perfector,  caput  Ecclesiae ,12  petra  supra  quam  ipsa  dioecesis  continuo 
aedificatur;  postea,  episcopus  a corona  sui  circumdatus  presbyterii,  hoc 
est,  quos  S.  Ignatius  chordis  lyrae  comparavit,  qui  ab  episcopo  « sacer- 
dotum patre  » sunt  geniti,  sui  muneris  participes,  sui  Ordinis  coopera- 
tores, ab  ipso  pro  aedificatione  13  hominum  socii  facti  suae  apostolicae 
atque  pastoralis  missionis...14 

De  suis  ministris  dixit  Dominus  noster:  « Vos  estis  lux  mundi  et 
sal  terrae  ».  Concilium  Vaticanum  II  in  mente  et  in  corde  habet  Eccle- 
siae renovationem  et  suam  manifestationem  mundo.  Quae  quidem,  ante 
omnia,  ut  de  evangelizatione  dixit  Sua  Sanctitas,  feliciter  regnans,  Pau- 
lus VI,  a clero  pendent.  Nec  alio  modo  esse  posset,  cum  tanta  sit  unio 
inter  sacerdotes  et  Iesum  Christum.  « Sacerdos  alter  Christus  ».  Dixi. 


In  textu  scripto  tradito-.  1 Realizatio  exsistentialis  Evangelii  sola  sanctitas. 
2 Fere  omnes  testes  sumus  fructuum  quos  mirifice  facit,  e.  g.  Actio  Catholica.  Co- 
ram materialismo  regnante  efficax  apparet  tantum  realitas  christianismi  totalis,  in- 
tegralis,  qui  plene  vivitur.  3 deest.  4 In  Congressu  laicorum  apostolatus 
docuit  Pius  XII,  gloriosae  memoriae:  consecratio  mundi  opus  est  essentialiter  lai- 
corum, hominum  nempe  in  vitam  civitatis  temporalis  insertorum.  Hoc  tamen  opus, 
ut  atheismum  invadentem  terat.  5 deest.  6 non  oblita  sanctitate  sacerdo- 
tum et  inferioris  ordinis  ministrorum  atque  latiore  sensu  etiam  a Deo  electorum 
laicorum  qui  operibus  apostolatus  se  dedant.  7 sine  adiutorio  naturali.  8 con- 
tra maligni  victoriam.  9 iuventutis.  10  sedet.  11  dioecesim.  12  deest. 
13  sanctificatione.  14  Disputatio,  tam  crebro  inflammata,  an  sacerdos  qua  talis 
in  statu  sit  perfectionis,  problema  est  canonicum  plus  quam  spirituale.  Sub  aspectu 
vocationis  ad  sanctitatem,  expresse  docet  Doctor  Angelicus  sacerdotem  magis  quam 
simplicem  religiosum  ad  sanctitatem  tendere  debere.  Conclusio. 


2 

Em. mus  P.  D.  IACOBUS  card.  DE  BARROS  CAMARA 
Archiepiscopus  S.  Sebastiani  Fluminis  lanuarii 

Venerabiles  Patres, 

Loquendo  nomine  121  episcoporum  Brasiliae,  videtur  nobis  dicen- 
dum cap.  IV  de  Ecclesia  placere,  licet  structura  eius,  praesertim  quod 
fundamenta  vocationis  ad  sanctitatem  respicit,  necnon  mixtio  quaedam 
elementorum  theologicorum  et  iuridicorum,  neque  semper  possit  appro- 
bari. Recognoscendum  est  agi  de  re  sat  difficili  cum  aspectus  dogmatici 
et  morales  perplures  habeantur.  Quaedam  proponimus  quae  nobis  vi- 
dentur apta  ad  cap.  IV  aliquo  modo  perficiendum. 

1.  Pag.  18,  lin.  3,  adiungantur  verba:  eo  ipso  quod  Christo  incor- 
porantur ita  ut  legi  oporteat:  « In  mysterio  Ecclesiae...  omnes,  sive  ad 
hierarchiam  pertinent,  sive  ab  ea  pascuntur,  eo  ipso  quod  Christo  incor- 
porantur, ad  sanctitatem  vocantur  ».  Ita  clarius  indicaretur  fundamen- 
tum sanctitatis  pro  omnibus. 

2.  Deceret  mentionem  facere  de  sermone  montano,  in  quo  tot  fun- 
damentalia inveniuntur  pro  virtutum  exercitio.  Locus  idoneus  haberetur 
pag.  18,  lin.  25.  Legendum  esset  inde  a lin.  23:  « Cunctis  proinde 
perspicuum  est,  Dominum  omnes  vocare  discipulos  ad  plenam  vitae 
cbristianae  et  caritatis  perfectionem,  i.  e.  ad  sanctitatem  cuius  mirabilis 
conspectus  in  sermone  montano  habetur  ». 

3.  Quando  in  pag.  19,  in  § 30,  sermo  fit  de  diversis  vitae  generibus 
et  officiis  in  quibus  sanctitas  excolitur,  possent  aliqua  adiici  circa  epi- 
scopos hisce,  v.  g.,  verbis:  « Sacra  Synodus  imprimis  episcopos  humiliter 
et  sincere  exhortatur  ut,  secundum  altissimam  vocationem  perfectionis 
eorum  in  Ecclesia  ad  servitium  populi  Dei,  per  propriam  sanctitatem  vi- 
tae totam  in  Evangelio  fundatam,  praesertim  in  spiritu  paupertatis  et 
caritatis,  vere  forma  gregis  ..}  exsistant.  Deinde  utriusque  cleri  sacer- 
dotes etc.  ». 

4.  Ea  quae  dicuntur  in  §§  34  et  35,  pag.  nempe  21  et  altera,  usque 
ad  lin.  33  (pag.  22),  melius  ponerentur  in  schemate  de  statibus  perfec- 
tionis cum  potius  elementa  sint  iuridica  quam  dogmatica.  Verba  vero 
quae  in  secunda  alinea  par.  35  habentur  et  quae  incipiunt  « Omnes  tan- 
dem christifideles,  etc.  » possent  adiungi  par.  33  in  fine. 

5.  et  ultimo.  In  fine  huius  capitis,  pag.  23,  lin.  18,  exhortatio  habe- 
tur de  permanendo  et  excellendo  in  vocatione  ad  gloriam  Christi,  qui 
omnis  sanctitatis  est  origo  et  exemplar.  Haec  assertio  videtur  aliquo 
modo  minus  exacta,  nam  potestne  revera  asseri  sic  et  simpliciter  Chri- 
stum esse  originem  et  exemplar  omnis  sanctitatis?  Nonne  melius  esset 
dicere  ad  maiorem  gloriam  Unius  et  Indivisae  Trinitatis ? Esset  quoque 
conclusio  melius  respondens  initio  schematis  qui  cum  SS.ma  Trinitate 
incipit. 

Ceteras  animadversiones  tradam  secretariatui.  Dixi. 


In  textu  scripto  tradito-.  1 ( 1 Petr.  5,  4). 

Animadversiones  additae , a nonnullis  episcopis  Brasiliae  propositae. 

Quoad  cap.  IV. 

Pag.  18,  lin.  3.  Post  « pascuntur  » addatur:  « eo  ipso  quod  Christo  incorpo- 
j rantur  ».  Ratio:  ut  ostendatur  vocationem  ad  sanctitatem  non  esse  aliquid  mere 
ex  extrinseco,  vel  ex  praecepto  {adprobav erunt  121). 

Pag.  18,  linn.  24-25.  Dicatur:  « Omnes  vocare  discipulos  ad  plenam  vitae 


38 


594 


ACTA  CONC.  VATICANI  II  - PERIODUS  II 


christianae  et  caritatis  perfectionem,  id  est  ad  sanctitatem  cuius  mirabilis  conspec- 
tus in  Sermone  Montano  habetur  ».  Ratio-,  patet  ( adprobaverunt  121). 

Pag.  18,  lin.  28.  Omittatur  « gratuita  ».  Ratio-,  omnis  gratia  gratuita  est  ( ad- 
probaverunt 121). 

Pag.  18,  lin.  29.  Post  « gratia  » addatur:  « per  merita,  praesertim  per  oratio- 
nem, et  per  sacramentorum  receptionem  ».  Ratio-,  patet  ( adprobaverunt  121). 

Pag.  19,  linn.  34-40,  et  pag.  20,  lin.  1.  Omittatur.  Ratio-,  est  mera  repetitio 
§ 29  ( adprobaverunt  118). 

Pag.  20,  lin.  40,  et  pag.  21,  lin.  1.  Omittatur  « quae  status  perfectionis  acqui- 
rendae vocatur  ».  Ratio-,  terminologia  scholae  ( adprobaverunt  117). 

Pag.  22,  lin.  11.  Omittatur:  « intuitu  utilitatis  communis  ».  Ratio : linea  8 
iam  dicitur  « necessitatibus  totius  dominici  gregis  provideatur  » ( adprobaverunt 
120). 

Pag.  22,  lin.  11.  Omittatur:  « soli  ».  Ratio:  posset  etenim  Summus  Pontifex 
aliis  Institutum  vel  sodales  singulos  subiicere  ( adprobaverunt  119). 

Pag.  22-23  § 35.  Ponatur  post  § 32.  Ratio:  ordo  logicus  ( adprobaverunt  121). 

Pag.  23,  lin.  18.  Loco  « Christi  » dicatur  « Unius  et  Indivisae  Trinitatis  ». 
Ratio:  videtur  magis  theologicum  esse  ( adprobaverunt  119). 

Addendum.  Magnopere  desiderandum  est  ut  hoc  schema  de  Ecclesia , necnon  et 
cetera,  Concilii  Patribus  proposita,  attento  examini  virorum  in  re  biblica  vere 
peritorum  subiciatur,  ad  hoc  ut  argumenta  ex  sacris  litteris  deprompta  in  uno- 
quoque casu  magis  ad  rem  evadant. 

Em.mus  P.  D.  Jaime  de  Barros  Camara;  exc.mi  PP.  DD.  Carlos  Schmitt, 
Adalberto  Marzi,  Manoel  Lisboa  de  Oliveira,  Frei  Tiago  Ryan,  Adriano  Hypolito, 
Felipe  Tiago  Broers,  Edilberto  Dinkelborg,  Jose  Terceiro  de  Sousa,  Jose  Alves 
Trindade,  Arcangelo  Cerqua,  Antonio  Zattera,  Luiz  Victor  Sartori,  Alonso  Sil- 
veira  de  Mello,  Jose  Gonpalves  da  Costa,  Serafim  Fernandes  de  Araujo,  Gerardo 
Ferreira  Reis,  Giocondo  Maria  Grotti,  Manoel  Pedro  da  Cunha  Cintra,  Jose  Nepote 
Fuss,  Carlos  Eduardo  Bandeira  de  Mello,  Martinho  Michler,  Bernardo  Jose 
Mieli,  Jose  Melhado  Campos,  Pedro  Felipak,  Eugenio  de  Araujo  Sales,  Benedito 
Zorzi,  Geraldo  Maria  Moraes  Penido,  Paulo  Hipolito  de  Souza  Liborio,  Gabriel 
Paulino  Bueno  Couto,  Vicente  Marchetti  Zioni,  Joaquim  de  Lange,  Ernesto  de 
Paula,  Candido  Padim,  Francisco  Austregesilo  de  Mesquita,  Jose  Adelino  Dantas, 
Nivaldo  Monte,  Jose  Nicomedes  Grossi,  Oscar  de  Oliveira,  Jose  Newton  de  Al- 
meida  Batista,  Afonso  Niheus,  Wilson  Laus  Schmidt,  Jose  Dalvit,  Cornelio  Chiz- 
zini,  Daniel  Tavares  Baeta  Neves,  Eliseu  Mendes,  Geraldo  Fernandes,  Jaime 
Schmuck,  Jose  Costa  Campos,  Ladislau  Paz,  Miguel  D’ Aversa,  David  Picao,  Joao 
Marchesi,  Camillo  Faresin,  Jose  Eugenio  Correa,  Claudio  Colling,  Luiz  Gonzaga  da 
Cunha  Marelin,  Aniger  Francisco  Maria  Melillo,  Candido  Julio  Bampi,  Augusto 
Petro,  Agnelo  Rossi,  Carlos  Gouvea  Coelho,  Florencio  Sisinio  Vieira,  Aloisio  Lor- 
scheider,  Helder  Pessoa  Camara,  Edmundo  Luiz  Kunz,  Alberto  Etges,  Walfrido 
Teixeira  Vieira,  Eliseu  Maria  Coroli,  Otavio  Aguiar,  Jose  Medeiros  Leite,  Walmor 
Battu  Wichrowski,  Jose  Lamartine  Soares,  Aeacio  Rodrigues  Alves,  Herminio 
Malzone  Hugo,  Augusto  Carvalho,  Frei  Felicio  Cunha  Vasconcelos,  Jose  Varani, 
Jose  Thurler,  Joao  Rezende  Costa,  Jorge  Marcos  de  Oliveira,  Quirino  Adolfo 
Schmitz,  Anselmo  Pietrulla,  Gentil  Diniz  Barreto,  Francisco  Borja  do  Amaral, 
Antonio  Batista  Fragoso,  Epaminondas  Araujo,  Jose  Andre  Coimbra,  Henrique 
Gelain,  Hugo  Bressane  de  Araujo,  Ruy  Serra,  Vicente  de  Paulo  Araujo  Matos, 

Jose  Brandao  Castro,  Joao  Muniz,  Tomas  Guilherme  Murphy,  Jaime  Luiz  Coelho, 
Inacio  Krause,  Diego  Parodi,  Jose  Lazaro  Neves,  Othon  Motta,  Cristiano  de 
Araujo  Pena,  Belchior  Joaquim  da  Silva  Neto,  Manoel  Tavares  de  Araujo,  Jose 
Gomes,  Joao  de  Souza  Lima,  Alberto  Gaudendo  Ramos,  Severino  Mariano  de 
Aguiar,  Gregorio  Warmeling,  Milton  Correa  Pereira,  Jose  Maria  Pires,  Jose  Me- 
deiros  Delgado,  Adolfo  Luis  Bossi,  Jose  Pedro  de  Araujo  Costa,  Jose  Vicente 
Tavora,  Vicente  Scherer,  Joao  Batista  da  Motta  e Albuquerque,  Honorato  Piazera, 
Amadeu  Gonzalez  Ferreros,  Henrique  Golland  Trindade,  Clemente  Isnard. 


3 

Em. mus  P.  D.  NORMANNUS  T.  card.  GILROY 
Archiepiscopus  Sydneyensis 

Em.  mi,  exc.mi  et  rev.mi  Patres, 

Cap.  IV  de  vocatione  ad  sanctitatem  in  genere  placet  eo  quod  multa 
in  eo  dicuntur  quae  revera  dicenda  sunt. 

Sicut  plures  Patres  iam  indicaverunt,  quaestio  de  terminologia  adhi- 
bita moveri  forsitan  possit,  sed  de  summo  momento  thematis  centralis 
nulla  potest  esse  controversia.  Thema  illud  his  verbis,  quae  in  prooemio 
leguntur,  exprimitur:  « Omnes,  sive  ad  hierarchiam  pertinent,  sive  ab 
ea  pascuntur,  ad  sanctitatem  vocantur  ». 

Sane,  si  hoc  Concilium  omnia  membra  eius  ad  altiorem  gradum  sanc- 
titatis efficaciter  manuducat,  exitum  felicem  habuerit.  Si  autem  sub  hoc 
respectu  deficiat,  ipsum  Concilium  quoque  deficeret.  Ad  hunc  finem 
magis  secure  consequendum,  velim  laudare  emendationem  a Patribus 
Conciliaribus  linguae  germanicae  et  conferentiae  episcopalis  Scandina- 
viae prolatam.  Haec  quidem  emendatio  nos  ipsos  respicit  qui  plenitudi- 
ne sacerdotii  ditamur.  Sic  enim  sonat:  « Exhortatio  habeatur  pariter 
de  sanctitate  consequenda  ab  episcopis  ».  Ita  vocamur  ut  veri  nominis 
duces  simus,  ut  quid  magni  tum  populo  nostro  tum  omnibus  hominibus 
conferamus.  Nihil  quidem  sacerdotes  nostros  magis  adhortatur  et  sti- 
mulat quam  hoc  quod  nos  episcopi,  in  vita  nostra  quotidiana,  palam 
manifestamus  praecepta  divina  revera  esse  vitae  nostrae  regulam.  Sa- 
cerdotes nostri  primi  et  quam  maxime  necessarii  cooperatores  sunt  ad 
illud  mandatum  Christi  exsequendum:  « Euntes  docete  omnes  gentes. 
Praedicate  evangelium  omni  creaturae  ».  Magnus  ille  et  illustris  Ponti- 
fex, Pius  XII,  eis  verbis  quae  in  pag.  28  huius  schematis  commemoran- 
tur, sic  nos  monuit:  « Haud  dubie  ad  iuris  divini  praescriptum,  sacer- 
dos, sive  saecularis  sive  religiosus  est,  ita  munera  exercere  debet  sua,  ut 
episcopo  auxiliator  adsit  et  subsit  ».  Haec  Pontificis  felicis  recordationis 

doctrina  abhinc  paucis  diebus  clare  et  energice  exposita  est  ab  exc.mo  Dio- 
nysio Hurley,  arch.  Durbaniano.  Ille  Pater,  enim,  ostendit  sacerdotem  in 
paroecia  laborantem  curam  gregis  reapse  habere,  pro  qua  per  totam  dioe- 
cesim  episcopus  responsabilis  est.  His  perpensis,  prompto  animo  voto 
consentio  quod  hebdomade  elapsa  protulit  exc.mus  Stephanus  Bauer- 
lein,  ep.  Sirmiensis  in  Iugoslavia.  Votum  suum  ille  Pater  sic  indicavit: 
« Proponitur  ut  a Concilio  etiam  sacerdos  saecularis  declaretur  in  statu 
perfectionis...  sicut  episcopi  ».  Sacerdotium  enim  Ecclesiae  catholicae 
gloria  est.  Bonum  Ecclesiae  a sacerdotio  magis  quam  ab  alio  elemento 
quocumque  dependet.  Propterea,  in  hoc  Concilio  ostendamus  nos  sa- 
cerdotium revera  magni  facere.  Proinde  propono  ut  in  pag.  23,  n.  36, 
lin.  3,  haec  verba  post  verbum  « laudat  » addantur:  « Sacerdotes  qui 
una  cum  eorum  episcopis  animarum  pastores  sunt  »,  vel  aliquid  simile. 

Deinde,  quod  ad  terminologiam  spectat,  velim  indicare  quasdam 
incongruitates  quae  in  hoc  schemate,  sicut  in  aliis  inveniuntur.  Ita,  in 
pag.  18,  n.  28,  lin.  1,  leguntur  haec  verba:  « In  mysterio  Ecclesiae  ». 
Alibi  legimus:  « Populum  Dei »,  et  alibi:  « charismata  ».  Iamvero, 
huiusmodi  expressiones  pro  maiori  parte  plebis  inintelligibiles  sunt.  Non 
tantum,  sed  de  vera  significatione  earum,  in  hac  ipsa  aula  a praelatis  in 
rebus  theologicis  doctis  disputatum  est.  Cum  autem  unus  ex  finibus 
huius  Concilii  hic  sit,  ut  doctrina  Ecclesiae  toti  mundo  terminis  claris, 
intellectu  facilibus,  et  sine  ambiguitate  proponatur,  deleamus  omnino 
omnia  verba  quae  ansam  ambiguitati  praebere  possint,  omnia  verba  quae 
possint  dubia  movere  de  eorum  genuina  significatione.  Dixi. 

Moderator.  Exc.mus  secretarius  generalis  nunc  legit  primam  emen- 
dationem de  musica  sacra. 

Secretarius  generalis : Ad  prooemium.  Emendatio  prima:  pag.  195, 
linn.  2-5  (conferatis  pag.  15,  n.  112  huius  fasciculi)  ...  [cf.  pag.  576]. 

4 

Em.mus  P.  D.  ERNESTUS  card.  RUFFINI 
Archiepiscopus  Panormitanus 

Venerabiles  Patres  conciliares, 

Argumentum  de  sanctitate  certe  acceptissimum  est  omnibus,  quia 
sanctitas  est  Iesu  Christi  imitatio  et  via  salutis  aeternae.  Idcirco  gra- 
tiae agendae  sunt  illis  praeclarissimis  viris  qui  operam  dederunt  ut  in 
schema  de  Ecclesia  caput  insereretur  de  sanctitate,  etsi,  prout  nobis  id 
exhibetur,  non  in  omnibus  suis  partibus  placeat. 

Mihi  autem  sit  nunc  facultas  mentem  meam  candide  aperiendi  ut  ad 
disceptationem  de  re  tanti  momenti  aliquid  utile  — si  possim  — con- 
feram. 

Ante  omnia  consentio  in  universum  cum  em.mo  card.  Gilroy  de  iis 
que  ipse  declaravit. 

1.  Cum  Ecclesiae  constitutio  sit  dogmatica,  non  cernitur  cur  in 
cap.  IV,  in  quo  agitur  de  sanctitate,  ne  verbum  quidem  dicatur  de  sanc- 
titate Ecclesiae,  quod  feria  VI  superioris  hebdomadae  iure  meritoque 
lamentabatur  exc.mus  Aloisius  Morstabilini,  ep.  Verulanus-Frusina- 
tensis. 

Compertum  habemus  sanctitatem  esse  inter  praecipuas  notas,  seu 
proprietates  visibiles,  Ecclesiae  ex  voluntate  Christi  inhaerentes,  qui- 
bus veram  Ecclesiam  omnes  facile  dignoscere  possunt.  Etenim  sanctitas 
in  Ecclesia  non  est  tantum  vocatio  ad  sanctitatem,  cum  sanctitas  reapse 
semper  in  ipsa  fulserit  et  continuo  splendeat  tamquam  evidens  signum 
originis  suae  divinae. 

Sanctitas  Ecclesiae  est  quidem  primum  ontologica,  qua  Ecclesia  ob 
permanentem  unionem  cum  Verbo  Incarnato  elucet:  dein  sancta  est  Ec- 
clesia propter  finem  sibi  constitutum  atque  instrumenta  quibus  ad  finem 
contendit;  sed  insuper  sancta  est  ob  innumeros  sanctos  — viros  et  mu- 
lieres — quibus  Sponsa  Christi,  quasi  pretiosis  monilibus,  semper  or- 
natur. 

2.  Porro  claritati  et  sermonis  concinnitati  consuleretur,  ut  mihi  vi- 
detur, si  gradus  sanctitatis,  ad  quam  homines  diversimode  a Deo  vo- 
cantur, accuratius  distinguerentur,  breviter...1  explanando  quid  suffi- 
ciat ad  sanctitatem  ordinariam  seu  communem,  ac  quaenam  sit  sancti- 
tas extraordinaria  et  heroica.  Postea  facile  esset  addere  quemquam,  in 
omni  vitae  condicione,  pervenire  posse,  gratia  Dei  adiuvante,  ad  sancti- 
tatem quoque  maximam;  quamquam  iter  eximiae  sanctitatis  expedi- 
tius ...2  fiat  iis  qui,  ex  summa  Dei  benevolentia  vocatione  peculiari  do- 
nati, ad  sacerdotium  ascendunt  vel  statum  religiosum  amplectuntur. 

3.  Pag.  18  initio  prooemii  legimus:  « In  mysterio  Ecclesiae,  quod  a 
Sancta  Synodo  solemniter  mundo  annuntiatur  »,  etc.  Haec  verba  spe- 
ciem praesef erunt  orationis  aliquantum  turgidae  et  inflatae;  videtur  enim 
Sancta  Synodus  officium  sibi  sumere  simile  missioni  Archangeli  Gabrie- 
lis,  qui  mysterium  Incarnationis  nuntiavit  Mariae;  sed  Gabriel  nuntium 
attulit  quod  Beat.ma  Virgo  ignorabat;  ex  contrario  qui  « sive  ad  hierar- 
chiam  pertinent,  sive  ab  ea  pascuntur  » iam  dudum  cognoscunt  quod  apo- 
stolica  auctoritate  nuntiavit  Ioannes  in  prima  sua  Epistula  (cap.  2,  v.  4), 
nempe:  « Deum  velle  omnes  homines  salvos  fieri  et  ad  agnitionem  veri- 
tatis venire  ». 

Audeo  igitur  proponere  ut  forma  dicendi  seligatur  modestior. 

Accedit  quod  non  satis  clarescit  sententia:  « in  mysterio  Ecclesiae 
omnes  ad  sanctitatem  vocantur  ».  Puto  humiliter  3 non  omnino  adhuc 
perspici  qualis  vis  subsit  in  nostro  schemate  dictioni:  « mysterium  Ec- 
clesiae » vel  « mysterium  Christi  in  Ecclesia  »,  quae  in  praesenti  ca- 
pite 4 quinquies  nobis  occurrit. 

Plures  forsan  quaesiverint:  utrum  mysterium  Ecclesiae  sit  anima  cor- 
poris socialis  Ecclesiae,  quam  Spiritum  Sanctum  esse  scimus,  an  corpus 
Christi  mysticum  quod  S.  Augustinus  Christum  totum  appellat.  Profecto 
vocatio  omnium  hominum  ad  sanctitatem  nimis  obscuratur  si  dicitur  sim- 
pliciter mysterium. 

Sine  dubio  Ecclesia  est  etiam  obiectum  fidei,  et  idcirco  verum  my- 
sterium est,  utpote  ex  Dei  consilio  orta  et  Spiritu  divino  animata;  sed 
nomen  « mysterium  » non  videtur  adaequare  naturam  et  munus  Eccle- 
siae in  hoc  mundo. 

Nam  nec  Ecclesia  nec  munus  eius  est  mere  mysterium,  cum  Christus 
Ecclesiam  hisce  in  terris  condiderit  ut  societatem  perfectam,  iuridicis 
omnibus  socialibusque  elementis  instructam,  ideo  essentialiter  visibilem; 
si  autem  Ecclesia  nihil  aliud  esset  quam  mysterium,  nullo  prorsus  modo 
cerni  posset. 

Si  sermo,  quem  nobis  adhibendum  proposuimus,  est  pastoralis,  opor- 
tet ...5  perspicuitate  niteat,  ne  discipuli  quos  erudire  volumus  incidant  in 
magnum  eumdemque  perniciosum  errorem  illorum  qui  Ecclesiam  cari- 
tatis — ut  aiunt  — ab  Ecclesia  iuridica  perperam  seiungentes  « fingunt 
Ecclesiam  atque  informant  quasi  latentem  minimeque  conspicuam  » 
(verba  sunt  Leonis  XIII  in  encyclicis  litteris  Satis  cognitum )...6 

Quemadmodum  Christus,  caput  et  exemplar,  « unus  est  ex  utraque 
et  in  utraque  natura  »,  tum  visibili  cum  invisibili,  ita  corpus  eius  mysti- 
cum non  est  vera  Ecclesia  nisi  spirituale  principium  eius,  resque  ipsae 
quae  ad  spiritualia  ...7  et  ad  sanctitatem  perducunt,  in  vita  eiusdem  so- 
ciali, extrinsecus,  et  proinde  extra  mysterium,  conspiciantur. 

Similiter  mysterium  est  Verbum  aeternum,  sicut  est  mysterium  Verbi 
incarnatio;  sed  natura  Christi  humana  insipienter  diceretur  mysterium 
ut  nos  docet  apostolus  Ioannes,  qui  ut  fidem  sibi  conciliaret,  in  epistola 
sua  prima  provocabat  ad  ea  quae  in  Christo  auribus,  oculis,  manibus 
expertus  erat.  « Quod  audivimus  — inquit  — quod  vidimus  oculis  no- 
stris, quod  perspeximus  et  manus  nostrae  contrectaverunt  de  verbo  vi- 
tae: ...  annuntiamus  vobis  »...8 

4.  Denuo  in  prooemio,  linn.  4-9,  haec  inveniuntur  scripta:  « Filius 
enim,  qui  secundum  aeterni  Patris  consilium  ad  homines  in  terra  venit, 
“ ut  vitam  habeant  et  abundantius  habeant  ” ...9  universos  (nempe  cunc- 

tos  homines)  ad  plenam  perfectamque  adoptionem  filiorum  elevat  eos- 
que  benedictionibus  caelestibus  replet,  ut  sint  sancti  et  immaculati  in 
conspectu  Dei,  etc.  ». 

Quae  sententia  hausta  est,  quasi  ad  verbum,  ex  Epistola  S.  Pauli  ad 
Ephesios  loco  ibi  laudato  (cap.  1,  3-6);  sed  apostolus  id  testimonium, 
mirabile  sane  atque  solacii  plenum,  protulit  tunc  « in  praesenti  » de 
sanctis  qui  erant  Ephesi  et  fidelibus  in  Christo  Iesu  (cum  illis  coniun- 
gens  seipsum),  non  autem  aequabiliter  de  universis  hominibus,  ut  asse- 
ritur in  schemate. 

5.  In  eadem  pag.  18,  lin.  16,  affirmatur  Dominum  Iesum  omnibus 
et  singulis  hominibus  cuiuscumque  condicionis  dixisse:  « Estote  ergo  vos 
perfecti,  sicut  Pater  vester  caelestis  perfectus  est  ».  Optime! 10  Quae 
cunctorum  hominum  — nemine  excepto  — ad  sanctitatem  vocatio  inepte 
subinde  11  linn.  23-24  in  discipulos  Domini  contrahitur,  orationem  sic 
concludendo:  « Cunctis  proinde  perspicuum  est  Dominum  omnes  disci- 
pulos ( non  omnes  gentes ) 12  ad  sanctitatem  vocare  ». 

6.  In  pag.  20,  linn.  14  s.  de  consilio  evangelico  oboedientiae  legi- 
mus: « Denique  totalis  subiectio  Deo  divinaeque  ordinationis  in  oboe- 
dientia erga  praepositum,  nomine  Christi  animos  dirigentem  ». 

Animas  dirigere  non  est  proprio  praepositi,  sed  patris  spiritualis  qui 
dicitur,  vel  moderatoris  pietatis,  cum  praepositi  officium  potius  sit  diri- 
gere in  Domino  subiectos  secundum  ea  quae  constitutionibus  et  regulis 
praecipiuntur. 

7.  Demum,  quae  pag.  21  sub  n.  33  de  statibus  perfectionis  acqui- 
rendae explicantur,  magna  ex  parte  aptiorem  locum  invenirent  in  pecu- 
liari schemate  quod  posthac  de  eadem  quaestione  disceptationi  nostrae 
subiicietur,  ut  iam  scite  animadvertit  em.mus  card.  de  Barros  Camara. 

Item  quae  in  pag.  22  linn.  8-22  declarantur  de  rationibus  quas  per- 
fectionis Instituta  et  sodales  singuli  necesse  est  ut  habeant  cum  sacra 
hierarchia,  accuratius  — ut  existimo  13  — statui  poterunt  in  Codice, 
mox  recognoscendo,  luris  Canonici.  Dixi. 


In  textu  scripto  tradito : 1 accurateque.  2 et  securius.  3 deest. 

4 cap.  IV.  5 ut.  6 (29  ian.  1896).  7 dona.  8 (1  Io.  1,  1 s.). 

9 (Io.  10,  10).  10  deest.  11  deest.  12  deest.  13  opinor. 

Moderator.  Exc.mus  secretarius  generalis  leget  secundam  emenda- 
tionem de  musica  sacra. 

Secretarius  generalis : Ad  art.  91.  Emendatio  secunda:  pag.  195, 
linn.  22-24  (quae  respondent  pag.  16,  n.  113  huius  fasciculi)  ... 
[cf.  pag.  576\ 

Em. mus  P.  D.  FERDINANDUS  card.  QUIROGA  Y PALACIOS 

Archiepiscopus  Compostellanus 

Em. mi  Praesides  et  Moderatores,  venerabiles  Patres, 

Optima  dicta  sunt  hodie  de  praestantia  huius  cap.  IV,  et  de  mo- 
mento doctrinae  in  eo  contentae.  Libenter  ipsis  adhaereo  quia  textus; 
etiam  mihi  valde  placet,  ut  fundamentum  studii  et  disquisitionis . Liceat 
tamen,  ob  eius  ipsius  praestantiam,  aliqua  indicare,  ut  credo,  quae  per- 
fici eam  possunt } 

Optanda  essent: 

I.  Arctior  structura  totius  capitis.  Nova  ordinatio  postulatur  ad  hoc 
ut  apertius  appareat  doctrina  vocationis  universalis  ad  sanctitatem  nec- 
non  ad  consilia  evangelica  pro  omnibus  christifidelibus,  quamvis  non 
omnes  vocentur  ad  eumdem  plenum  modum  ea  vivendi.  Omnia  autem 
elementa  relate  ad  praxim  consiliorum  evangelicorum  in  statu  aliquo 
vitae,  simul  postea  adunantur.  Ordinatio  igitur  haec  esset: 

1)  Principium  generale  vocationis  universalis  ad  sanctitatem. 

2)  Media  generalia  huius  sanctitatis  consequendae,  ut  comple- 
mentum doctrinae  de  eius  natura. 

3)  Evangelica  consilia  ut  media  sanctitatis,  ad  quae  consilia  om- 
nes vocantur  iuxta  propriam  vocationem  et  gratiam. 

4)  Praxis  multiformis  sanctitatis,  et  quanti  fieri  debeant  consilia 
evangelica. 

Tres  subsequentes  paragraphi  brevis  erit  prospectus  status  religiosi: 

a)  Praxis  consiliorum  evangelicorum  in  vitae  statu. 

b)  Momentum  statuum  perfectionis  in  Ecclesia. 

c)  Sub  auctoritate  Ecclesiae. 

II.  Capita  doctrinalia  praestantiora  quae  uberius  et  accuratius  exponi 
debent. 

1.  De  sanctitatis  notione.  Textus  ditari  debet  uberiori  doctrina  bi- 
blica  et  dogmatica  — quae  minima  est  in  schemate  — , dum  proponit 
notionem  sanctitatis...2 

Si  accurate  textus  consideratur,  illico  apprehendere  fas  est  agi  fere 
tantum  de  sanctitate  sub  eius  aspectu  conatus  humani  purificationis,  sui 
ipsius  superationis  ethicae,  seu  cuiusdam  moralismi.  Aspectus  autem 
ontologicus,  obiectivus,  seu  sanctitatis  Dei  sese  homini  communicantis, 
cum  illo  aspectu  subiectivo  et  ascetico  arctissime  coniunctus,  vix  ibi  inve- 
nitur. Immerito  tamen.  Nam  in  tota  revelatione  sacra  inde  ab  initio  re- 

lationum  Dei  cum  populo  suo  electo  in  Testamento  Vetere  sanctitas  re- 
velatur in  ipso  Fonte  sanctitatis,  scii.  Deus.  Sanctus  vocatur  prae  pri- 
mis homo,  res  vel  locus  qui  a Deo  sanctitatem  accipiunt;  quos  Deus 
sua  praesentia  vel  opere  sanctificat.  Actioni  salutiferae  divinae  populus 
electus  cooperari  diligenter  debebat,  ut  vox  prophetarum  constanter  illi 
memorabat. 

Mysterium  autem  sanctitatis  plenam  revelationem  ac  realitatem  in 
Novo  Testamento  attigit  in  Christo  Iesu  et  per  ipsum  in  populo  Dei 
qui  est  Ecclesia.  Christus  namque  Dominus  — Pontifex  Sanctus  — 
plenus  gratiae,  ipse  sacramentum  primum  et  maximum  sanctificationis 
existit  tum  pro  Ecclesia  tum  pro  unoquoque  ipsius  membro  per  myste- 
rium Ecclesiae,  et  actiones  sacramentales  ipsi  Ecclesiae  commissas.  Chri- 
stifidelis  sanctus  est  per  unionem  vitae  et  gratiae  cum  Christo...3,  per 
inhabitationem  Spiritus  4 Dei  cum  suis  5 donis  et  virtutibus,  per  praesen- 
tiam Sanctissimae  6 Trinitatis,  quibus  omnibus,  excitante  et  adiuvante 
gratia,  cbristianus,  dum  sui  compos  est,  germen  illud  excolit  suo  nixu 
ascetico,  exercitio  virtutum,  sui  ipsius  mortificatione,  et  continuo  ac- 
crescere facit.  Conceptus  itaque  sanctitatis  qui  in  textu  exhibetur  ditari 
debet  aliquibus  his  elementis,  depromptis  ex  divina  revelatione  necnon 
ex  catholico  dogmate. 

2.  De  sanctificationis  mediis.  Secunda  quaestio  arcte  praecedenti 
cohaerens,  modos  sanctificationis  respicit.  Tali  conceptui  ditiori  rei  bi- 
blicae  et  dogmaticae  respondentes,  proferenda  sunt  etiam  ut  media  effi- 
cientia sanctificationem,  quae  Christus  in  Ecclesia  sua  constituit,  ut  sanc- 
titas Dei  communicetur,  i.  e.: 

Sacramenta,  « ad  salutem  necessaria  »...7,  « praecipua  salutis  et  sanc- 
tificationis media  »...8,  « utpote  quae  sunt  ipsius  Christi  actiones  »...9, 
quae  sanctitatem  communicant...10,  vitam  divinam  gradatim  cum  christi- 
fidelis  cooperatione  augent  cunctosque  status  vitae  humanae  in  terris 
sanctificant. 

Contactus  etiam  11  cum  Verbo  Dei  revelato,  ope  fidei  et  amoris 
supernaturalis  necnon  in  vita  liturgica  et  oratione  privata. 

Exercitium  virtutum  theologalium,  caritatis  maxime  erga  Deum  et 
homines,  quae  vinculum  est  perfectionis  ...12  aliarumque  virtutum  ac 
spiritus  beatitudinum  (humilitatis,  paupertatis,  oboedientiae,  etc.)  quo 
dempto,  impossibilis  evadit  praxis  etiam  13  elementaris  amoris  Dei  in 
adimpletione  voluntatis  eius. 

Quae  elementa  summatim  et  sobrie  collecta  doctrinam  textus  perfi- 
cere et  definire  deberent. 

3.  Tituli  quibus  sanctitas  postulatur  pro  episcopis  atque  sacerdo- 
tibus. 

Cum  in  textu  sermo  est  de  possibili  multiformi  praxi  sanctitatis  in 
Ecclesia,  « enixe  et  peramanter  » sacerdotes  episcoporum  instar  hor- 
tantur. 

Hunc  tamen  monitum  factum  in  primis  episcopis,  deinde  sacerdoti- 
bus, censemus  roborari  debere  enumeratione  titulorum  qui  ipsorum  14 
sanctitatem  exigunt: 

a)  eorum  nempe  consecratio  sacramento  Ordinis,  ad  sanctificatio- 
nem populi  Dei  universi, 

b)  Christi  sacerdotis  Novi  Testamenti  imitatio,  et  eius  gratiae  ca- 
pitalis participatio, 

c)  episcopi  constitutio  in  statu,  et  vocationem  ad  exercitium  per- 
fectum caritatis  pastoralis, 

d)  sacerdotum  participatio  ministerii  caritatis  pastoralis  cum  epi- 
scopo...15, 

e)  eximium  denique  sanctitatis  exemplum  a tot  sacerdotibus  om- 
nium temporum  praeditum,  servitio  humili  et  abscondito  in  Ecclesia 
deditis. 

4.  Via  consiliorum  omnibus  patens.  Apertius  significari  deberet 
praxim  consiliorum  non  tantum  quibusdam  reservari,  eis  nempe  qui 
ad  statum  sanctitatis  publicae  consecratum  vocantur,  sed  ...16  viam  con- 
siliorum evangelicorum  Christi,  ipsius  voluntate,  omnibus  christianis 
patere,  ut  secundum  propriam  vocationem  et  gratiam,  atque  prudentiae 
supernaturalis  ordinationem,  eam  in  statu  proprio  sequantur...17 

5.  De  valore  sanctificatore  consiliorum  evangelicorum.  Textus  prae 
aliis  consiliorum  et  votorum  excellentiis  extollit  valorem  sic  dicti  signi 
et  testimonii  quem  possident,  valorem  videlicet  manifestativum  vitae 
evangelicae,  ecclesialis,  eschatologicae. 

Mirum  autem  nobis  est  laudatam  expositionem,  in  capite  fundamen- 
tali et  primario  deficere:  in  declaratione  nempe  propriae  et  specificae 
virtutis  consiliorum,  quatenus  media  sunt  et  instrumenta  sanctificatio- 
nis seu  vitae  christianae  perficiendae. 

Equidem  consilia  perfectionem  non  constituunt,  sed  ad  perfectio- 
nem caritatis  maxime  conferunt.  Cur  autem  ad  praefatam  caritatis  per- 
fectionem conferant,  quae  ipsorum  est  essendi  ratio  et  ex  qua  ceterae 
eorum  virtutes  et  significationes  proveniunt,  in  textu  praetermittitur...18. 
Dixi. 


In  textu  scripto  tradito-.  1 Quaestionem  in  cap.  IV  contentam  admodum  prae- 
stantem consideramus,  tum  in  se  ipsa,  cum  ex  finibus  Concilii  Vaticani  II,  cum 
ad  quaesitum  concretum  totius  schematis  dogmatici  de  Ecclesia. 

Praestantem,  sub  aspectu  ecclesiologico,  quia  occasionem  praebet  omnibus 

ostendendi  faciem  et  vitam  intimam  Ecclesiae,  cuius  mysterium  in  schemate  Con- 
cilium pervestigat; 

Praestantem  sub  aspectu  pastorali.  Fundamenta  enim  dogmatica  in  eo  po- 
nuntur pro  motu  renovationis , a Romano  Pontifice  augurato  in  oratione  die  29  Sep- 
tembris habita.  Ad  omnes  pervenire  debet,  simul  cum  vocatione  universali  ad 
sanctitatem,  doctrina  clara  circa  ipsius  naturam,  circa  possibilitatem  et  media  eam 
assequendi  in  universis  condicionibus  vitae,  secundum  vocationem  cuiuscumque. 
Schemata  disciplinaria  posteriora  Concilii  hic  ut  in  fundamento  doctrinali  niti  debent; 

Praestantem  sub  aspectu  oecumenico,  eo  quod  thesaurum  vitae  Ecclesiae 
intimae  reserit,  et  eam  profert  ut  regnum  salvificum  a Christo  praedicatum,  regnum 
caritatis,  opus  indeficiens  Spiritus  in  ea;  qui  quidem  aspectus  ab  iis  qui  ipsius 
structuram  externam  hierarchicam  considerant,  interdum  aperte  non  percipiuntur. 

Quapropter  textus  praeditus  quidem  placet,  ut  fundamentum  studii  et  disqui- 
sitionis. Necesse  tamen  est  ob  eius  ipsam  praestantiam,  ut  severi  simus  in  iudicio  et 
indicemus  aliqua  in  quibus,  ut  credimus,  perfici  debet. 

Tantum  loquar:  1.  de  structuratione  generali  vel  ordinatione  doctrinae  in  hoc 
capite  contentae,  et  2.  de  veritatibus  quibusdam  capitalioribus,  quae  perfectius  trac- 
tari debent:  quasdam  alias  animadversiones  praetermittendo,  quas  tamen  scripto 
secretariae  tradam  una  cum  possibili  redactione.  2 Quoniam  autem  in  alio  voto 
particulari  ex  professo  de  hac  quaestione  sermo  fiet,  aliqua  generaliora  de  neces- 
sitate illam  proponendi  illaeque  attentionem  praestandi,  mihi  breviter  loqui  li- 
ceat. 3 instrumento  Deo  coniuncto.  4 inhabitantem  Spiritum.  5 deest. 
6 summae.  7 (Cone.  Trid.,  Decr.  de  Sacr.:  Denz.  847-1604).  8 (C.I.C. 

can.  731  § 1).  9 (Pius  XII,  Mediator  Dei , D.  3845).  10  tum  peccatum 

destruendo,  novam  vitam  incorporatione  ad  Christum  praebendo,  illamque  resti- 
tuendo, quando  per  peccatum  personale  amittitur.  11  deest.  12  {Coi.  3,  11). 
13  deest.  14  deest.  15  et  cum  eis  coniunctio  ad  ipsius  sacrificii  eucharistici 
oblationem.  16  quamvis  non  omnes  ad  eundem  gradum  sanctitatis  vocentur. 
17  (cf.  Act.  5,4 ; 1 Cor.  7,  5).  18  Hae  animadversiones  si  admittantur,  humi- 

liter credimus,  hoc  maximi  momenti  caput  summe  ditari  ad  propositum  intentum. 


6 

Em. mus  P.  D.  IULIUS  card.  DOEPFNER 
Archiepiscopus  Monacensis  et  Frisingensis 

Venerabiles  Patres , 

Quae  nunc  mihi  licet  exponere,  dico  nomine  79  Patrum  linguae  ger- 
manicae  et  etiam  partium  Scandinaviae } 

...2  Capitis  forma  praeiacens,  priori  certe  melior,  in  genere  laudanda 
est,  immo  maxime  laudanda,  ut  iam  plures  dixerunt  Patres .3 

Placet  praeprimis ,4  quod  consilia  evangelica  eorumque  professio  nunc 
in  contextu  theologico  totius  populi  Dei  considerantur.  Agendo  de  voca- 
tione omnium  fidelium  ad  sanctitatem  efficaciter  refellitur  falsa  opinio 
eorum,  qui  Ecclesiae  opprobrio  vertunt,  ac  si 5 secundum  eius  doctrinam 

asceticam  haberentur  in  Ecclesia  ratione  status , in  quo  quis  versatur, 
classes  christianorum  respectu  maioris  vel  minoris  perfectionis.  Placet 
quoque,  quod  consilia  evangelica  non  tam  exclusive  reducuntur  ad  mo- 
mentum eorum  asceticum,  quod  minime  est  spernendum ,6  sed  etiam,  et 
quidem  potius,  ad  indolem  eorum  soteriologicam,  ecclesiologicam  et 
eschatologicam. 

...7  Verumtamen  ulteriores  ...8  emendationes  necessariae  esse  mihi  vi- 
dentur. Nam  difficultates,  quibus  religiones  hodie,  quasi  omnes / pre- 
muntur, imprimis  diminutio  vocationum,  quae  in  variis  regionibus  obser- 
vatur, graviter  nos  urgent.  Concilium  Oecumenicum  10  omnibus  viribus 
praeparet  oportet  viam  novae  aestimationi  necnon  renovationi  vitae  se- 
cundum consilia  evangelica  instituendae!  Propterea  Concilium  11  dicat 
verbum  peculiare,  bonum,  sincerum  atque  commendans  de  exercitio  con- 
siliorum evangelicorum  eorumque  momento  pro  Ecclesia!  Verbum  di- 
cat,12  quod  monstret  nos  pastores  in  Concilio  congregatos  et  populum 
christianum  nobiscum  adunatum  bene  scire  et  grato  animo  13  agnoscere 
munus  a Domino  religionibus  concreditum  in  favorem  totius  populi 
Dei,  quo  nobis  ...14  scaturire  faciant  novos  fontes  vitae  christianae!  Ver- 
bum tamen,  quod  et  ipsas  religiones  moneat,  eas  non  sibi  solis  vivere, 
sed  vocatas  esse  ad  efformandam  una  nobiscum  et  cum  ceteris  coetibus 
fidelium  unitatem  populi  christiani.  Quae  unitas  eo  magis  urget,  quo 
magis  in  dies  Ecclesia  in  mundo  dechristianizato  apparet  ut  pusillus 
grex. 

Ita  patet:  pondus  et  momentum  status  consiliorum  evangelicorum 
in  medio  Ecclesiae  adhuc  magis  in  lucem  proferantur.  Etsi 15  esse  non 
opportunum  censemus  seiungere  quaestionem  vocationis  universalis  ad 
sanctitatem  a quaestione  vocationis  specialis  ad  consilia  prosequenda. 
Curetur  autem,  ut  dignitas  status  consiliorum  eiusque  munus  peculiare 
in  Ecclesia  iam  in  titulo  capitis  appareant,  e.  g.  dicendo:  « de  vocatione 
ad  sanctitatem  in  Ecclesia  et  speciatim  de  professione  consiliorum  evan- 
gelicorum ».  Quod  corresponderet  plane  contento  huius  capitis ,16 

Praeterea  in  emendatione  capitis  peragenda  respiciantur  sequentia 
principia  generalia: 

1.  In  exponenda  vocatione  ad  sanctitatem  et  in  delineanda  via  sanc- 
tificationis distinctius  exhibeatur  primatus  gratiae  et  indoles  christolo- 
gica.  Patefiat  sanctitatem  christianam  minus  esse  perfectionem  mora- 
lem, quam  participatam  sanctitatem  Christi,  nostri  redemptoris  et  ca- 
pitis. Inter  media  sanctificationis  afferenda  praeprimis  nominentur  me- 
dia fundamentalia  — certe  non  longa  expositione , sed  clara  indica- 
tione 17  — : Verbum  divinum,  in  Sacra  Scriptura  contentum,  et  Christi 
sacramenta,  maxime  Eucharistia,  quibus  Deus  per  Filium  in  Spiritu  Sancto 

immediate  cor  credentium  et  regnum  Dei  sincere  desiderantium  conver- 
tit, In  explicatione  responsi  humani  ad  divinam  vocationem  primarium 
locum  teneat  fides  viva,  quae  spem  excitat  et  per  caritatem  operatur  ...18. 
Ne  omittatur  in  opere  sanctificationis  vis  Spiritus  Sancti! 

Sic  radix  et  fundamentum  omnis  vitae  spiritualis  christianae  melius 
elucebunt.  Sic  quoque  praecavetur,  ne  devotiones  particulares,  quae  in 
variis  institutis  religiosis /9  praesertim  mulierum,  inveniuntur,  praedo- 
minent, 

2.  Accuratius  adhuc  distinguatur  inter  sanctitatem,  quae  omnibus 
iustificatis  in  baptismo  confertur,  et  illam  personalem,  quae  est  actuatio 
sanctitatis  baptismalis. 

3.  Servata  quidem  fundamentali  viae  sanctificationis  unitate,  via 
consiliorum  evangelicorum  in  sua  differentia  specifica  bene  et  adhuc 
melius  20  attendatur. 

4.  In  ipsis  consiliis  evangelicis  tractandis  eorumdem  theologia  pro- 
fundius enucleetur,  et  quidem  secundum  aspectus  sequentes: 

a)  christologice:  Consilia  evangelica  explicitius  et  accuratius  re- 
ducantur oportet  ad  Christum  eiusque  missionem; 

b)  ecclesiologice  et  eschatologice:  Consiliorum  evangelicorum  vis 
significativa  et  testimonialis,  quibus  iure  in  capite  momentum  primarium 
attribuitur,  theologice  praecisius  explicetur. 

Tali  reductione  consiliorum  evangelicorum  ad  mysterium  Christi 
eiusque  Ecclesiae  significandum  atque  testificandum,  momentum  eorum 
asceticum  respectu  perfectionis  adquirendae  non  solum  integre  servatur, 
sed  plenius  evolvitur  et  profundius  fundatur  n Ut  enim  praecise  exhibea- 
tur interna  indoles  sanctificans  consiliorum  evangelicorum,  quae  sunt 
media  personalis  sanctificationis,  indoles  eorum  ecclesiologica  et  escha- 
tologica  efferenda  est. 

5.  In  citandis  textibus  S.  Scripturae  cautius  procedatur;  accuratius 
respiciendus  esse  videtur  et  sensus  litteralis  et  contextus  singulorum 
locorum...22 

Cum  ex  nostra  expositione  eluceat  emendationes  diversas 23  textus 
praeiacentis  necessarias  esse,  quod  mirum  non  est,  quia  caput  ob  tem- 
poris penuriam  paucis  tantum  diebus  elaborari  debuit,  nova  revisio  ,..24 
capitis,  sed  omnino  in  sua  linea  praeiacenti ,25  a quibusdam  Patribus  et 
peritis  confecta  est,  quae  ulteriori  labori  inservire  poterit  — et  ad  per- 
ficiendum caput 26  — , et  quam  in  scriptis  trado.27  Dixi. 


In  textu  scripto  tradito-.  1 Ad  disceptandum  cap.  IV  seu  futurum  cap.  V 
schematis  de  Ecclesia  agens  de  vocatione  ad  sanctitatem  in  Ecclesia,  liceat  mihi, 
venerabiles  Patres,  nomine  et  ex  mandato  79  Patrum  linguae  germanicae  et  etiam 

quorundam  Patrum  Scandinaviae  annotationes  sequentes  proponere.  2 I.  (Prae- 
cipua commoda  textus  praeiacentis).  3 Plures  defectus  veteris  schematis  feli- 
citer evanuerunt.  4 deest.  5 quod.  6 deest.  7 II.  (Plures  ulterio- 
res emendationes  desiderandae).  8 et  non  paucae.  9 deest.  10  deest. 
11  deest.  12  deest.  13  deest.  14  iterum  atque  iterum  — sicut  identidem 
in  historia  Ecclesiae  — . 15  Prorsus.  16  deest.  17  deest.  18  ( Gal . 

5,  6).  19  deest.  20  deest.  21  deest.  22  6.  Repetitiones  nonnullae  et 

superflua  quaedam  expungantur,  ita  ut  nexus  logicus  totius  capitis  concinnior  evadat. 
23  sat  amplas.  24  et  redactio.  25  deest.  deest.  27  III.  ( Conspec- 

tus emendationum  desideratarum). 

Ad  titulum  capitis  (pag.  18):  dicatur:  « De  vocatione  ad  sanctitatem  in  Ec- 
clesia et  speciatim  de  professione  consiliorum  evangelicorum  »,  quia  hic  titulus 
accurate  correspondet  rei,  quae  in  capite  exponitur. 

Ad  n.  28  (prooemium)  (pag.  18):  ut  iam  in  expositione  thematis  appareat 
essentialem  sanctitatem  Ecclesiae  resp.  fidelium  esse  sanctitatem  participatam 
Christi,  prooemium  sic  mutetur:  « Ecclesia,  cuius  mysterium  a Sancta  Synodo  so- 
lemniter  mundo  annuntiatur,  ut  sponsa  Christi  a Deo  electa  et  sacro  connubio 
Domino  suo  intime  unita  indefectibiliter  est  sancta  (cf.  Eph.  5,  27).  Sponsus  enim 
eius  et  humani  generis  redemptor,  « sanctus  Dei  » ( Lc . 4,  34),  amori  suo  fidelis, 
indesinenter  communicat  cum  ipsa  sanctitatem  suam,  quae  cum  Ecclesia  sit  sacra- 
mentum praesentiae  Eius  in  mundo,  etiam  apparere  debet,  ut  luceat  omnibus. 
Ideo  numquam  in  illa  deesse  possunt,  qui  vitae  sanctitate  et  virtutum  perfectione 
mysterium  sanctitatis  eius  testificentur.  Atque  quosdam  Dominus  benigne  eligit, 
ut  per  statum  vitae  huius  mysterii  peculiare  in  mundo  ferant  testimonium  et 
exemplum  ». 

Ad  n.  29.  (De  universali  ad  sanctitatem  vocatione)  (pag.  18):  ut  clarius  di- 
stinguatur inter  sanctitatem,  quae  in  baptismo  confertur,  et  illam  personalem, 
quae  est  evolutio  baptismalis,  numerus  sequens  sic  mutetur:  « Omnes  in  Ecclesia, 
sive  ad  Hierarchiam  pertinent,  sive  ab  ea  pascuntur,  ad  sanctitatem  sunt  vocati. 
Primarie  enim  ad  eos,  qui  suo  ovili,  quod  est  Ecclesia,  adnumerantur,  pastor  bo- 
nus dixit:  “ Ego  veni,  ut  vitam  habeant  et  abundantius  habeant  ” (Io.  10,  10). 
Ideo  pro  omnibus  fidelibus  Apostolus  Deo  et  Patri  Domini  nostri  Iesu  Christi 
gratias  agit,  eo  quod  ipsos  benedixerit  “ in  omni  benedictione  spirituali  in  cae- 
lestibus in  Christo  ”,  ut  sint  “ sancti  et  immaculati  in  conspectu  eius...  in  laudem 
gloriae  gratiae  suae  ” (Eph.  1,  3 sq.).  “ Omnes  enim  ”,  scribit  apostolus,  “ filii 
Dei  estis  per  fidem,  quae  est  in  Christo  Iesu.  Quicumque  enim  in  Christo  baptizati 
estis,  Christum  induistis  ” (Gal.  3,  26  sq.).  Non  habetur  ergo  distinctio  mem- 
brorum corporis  Christi  cuiuscumque  status  vel  conditionis  ratione  vocationis  ad 
participandam  sanctitatem  Capitis,  omnis  sanctificationis  in  Ecclesia  auctoris,  salva 
Domini  libertate  gratias  suas  largiendi  prout  vult  et  salvo  dono  proprio  quod 
“ unusquisque  habet  ex  Deo  ” (1  Cor.  1,1). 

Propter  hanc  sanctitatem  gratia  collatam  Apostoli  alloquuntur  omnes  fideles 
ut  “ sanctos  ” (Rom.  16,  15  et  passim)  et  “ gentem  sanctam  ” (1  Petr.  2,  9),  quam- 
vis ut  peccatores  et  inimici  Dei  (Rom.  5,  8.  10)  ad  Ecclesiam  vocati  sint,  veraciter 
et  non  tantum  humiliter  dicere  debeant:  “ Dimitte  nobis  debita  nostra  ” (Denz. 
106-108)  et  non  iam  ad  perfectionem  christianam  pervenerint.  Qui  vero  sacra- 
mentis baptismi  et  confirmationis  Christo  consecrati  sunt  et  ad  cultum  (euchari- 
sticum)  christianae  religionis  deputati  actuosa  participatione  huic  assistunt,  ab 

iisdem  apostolis  monentur,  ut  vivant  “ sicut  decet  sanctos  ” ( Eph . 5,  3)  et  induant 
“ sicut  electi  Dei,  sancti  et  dilecti,  viscera  misericordiae,  benignitatem,  humilita- 
tem, modestiam,  patientiam  ” (Coi.  3,  12).  Similiter  ad  fideles  spectat,  quod  a 
Christo  ut  universale  mandatum  in  regno  caelorum  quo  maius  non  est  confirmatur: 
“ Diliges  Dominum  Deum  tuum  ex  toto  corde  tuo,  et  ex  tota  anima  tua,  et  ex  tota 
mente  tua,  et  ex  tota  virtute  tua  ” et  “ proximum  tuum  tamquam  teipsum  ” 
(Mc.  12,  30  sq.),  vel  quod  habetur  in  sermone  montano:  « Estote  perfecti,  sicut 
pater  vester  caelestis  perfectus  est  » (Mt.  5,  48),  perfecti  enim  amore  erga  pro- 
ximum universali  neminemque  excludente  (cf.  Lc.  6,  36). 

Cunctis  proinde  perspicuum  est,  omnes  fideles  cuiuscumque  ordinis,  clericos 
et  laicos,  coniugatos  et  degentes  in  virginitate,  ad  vitae  christianae  plenitudinem 
et  caritatem  perfectam,  ad  suam  cuique  propriam  sanctitatem  personalem  vocatos 
esse,  ad  quam  adquirendam  vires  secundum  mensuram  donationis  Christi  acceptas 
extendant,  ut  Eius  vestigia  sequentes  sese  gloriae  Dei  Patris  et  servitio  proximi 
toto  animo  devoveant  ». 

Ad  n.  30.  (De  multiformi  unius  sanctitatis  exercitio ) (pag.  19):  titulus  n.  30 
sic  mutetur:  « De  una  et  multiformi  sanctitatis  via  »,  quia  sanctitas  gratia  collata 
non  exercetur.  Porro:  Praemittatur  textui  aliqua  sententia,  ex  qua  elucet  primarium 
et  potissimum  hominis  responsum  vocationi  divinae  ad  sanctitatem  consistere  in 
actibus  virtutum  theologicarum.  Sic  enim  a limine  reiicitur  obiectio  eorum,  qui 
dicunt  studium  adquirendi  sanctitatem  in  pietate  catholica  tam  operosum  non 
carere  quodam  Pelagianismo.  Sententia  sic  sonet  (expuncta  prima  sententia  in 
schemate,  pag.  19,  linn.  1-2):  « Christo  vocanti,  ut  sanctitas  per  ipsum  baptismo 
collata  augeatur  et  manifestetur  coram  hominibus,  christianus  obsequitur  vita 
fidei  vivae,  qua  in  omnibus  eventibus  dexterae  Patris  caelestis  se  confidens  spem 
christianam  excitat  et  “ per  caritatem  operatur  ” ( Gal . 5,  6).  Cultui  christianae 
religionis,  quem  Christus  in  cruce  pendens  constituit,  assistens,  ex  hoc  fonte  omnis 
sanctitatis  virtutem  haurit  ad  sequelam  Christi  pauperis,  humilis  et  crucifixi.  Haec 
sunt  et  per  totam  vitam  manent  fundamentum  et  radix  omnis  vitae  spiritualis  et 
omnis  studii  perfectionis  christianae  adquirendae.  At  salva  essentiali  unitate  viae 
sanctitatis  etiam  dona  singulis  a Deo  provisa  (cf.  1 Cor.  7,  7),  quae  varia  vitae 
genera  et  officia  secum  ferunt,  respiciantur  oportet  ». 

Episcopi  ne  eximantur  ab  invitatione  Sacrae  Synodi  se  in  suo  officio  sanctifi- 
candi. Ideo  mutetur  textus  pag.  19,  linn.  2-15,  hoc  modo:  « Sacra  Synodus  impri- 
mis pastores  gregis  Christi,  Praesules  et  Presbyteros  enixe  et  peramanter  hortatur, 
ut  ad  imaginem  Summi  et  Aeterni  sacerdotis,  pastoris  et  episcopi  animarum  no- 
strarum (cf.  1 Petr.  2,  25),  ministerium  suum  sancte,  alacriter  et  fortiter  adim- 
pleant ad  totius  populi  sanctificationem.  Sic  enim,  ut  SS.  Patres  docent,  ad  per- 
fecte Deum  amandum  proximumque  propter  ipsum,  pervenire  possunt,  aemuli  il- 
lorum episcoporum  ut  sacerdotum,  qui  saeculorum  decursu  animam  suam  pro 
ovibus  suis  posuerunt  vel  in  humili  saepe  et  abscondito  servitio  praeclaram  sanc- 
titatis propaginem  reliquerunt.  Omnes  ratione  ordinis  sacramentalis  et  Ecclesiae 
mandati  in  vinea  Domini  laborantes  cum  episcopis  suis  in  uno  eucharistico  sacri- 
ficio et  vinculo  amoris  coniungantur  et  secundum  exemplum  Christi  apostolorum 
suorum  pedes  lavantis  se  mutuo  adiutorio  ut  ministros  praebeant  ». 

Linn.  24-32  in  finem  capitis  transferantur  et  hic  earum  loco  ponatur:  « Sed 
ceteri  quoque  christifideles,  iuniores  et  aetate  iam  provecti  ex  vitae  sortae  in- 
nuptae et  viduae  necnon  omnes,  qui  corporis  vel  animi  malis  vexantur,  cognoscant 

se  in  vitae  suae  conditionibus,  officiis  et  circumstantiis  et  per  ea  in  dies  magis 
sanctificari,  si  cuncta  e manu  Patris  caelestis  suscipiunt  et  voluntati  divinae 
salvificae  cooperantur  ». 

Ad  n.  31.  (De  mediis  ad  sanctitatem  et  de  consiliis  evangelicis)  (pag.  19  s.): 
titulus  n.  31  sic  mutetur:  « De  sanctificationis  mediis  et  de  via  consiliorum  evan- 
gelicorum  »,  quia  consilia  evangelica  non  solum  sunt  media  sanctificationis. 

Pag.  19,  lin.  34  - pag.  20,  lin.  1:  quia  sunt  ex  parte  repetitio  eorum,  quae 
antea  iam  dicta  sunt,  commutentur  hoc  modo:  « Ex  ineffabili  suo  amore  Deus 
christianis  multa  praebuit  media,  quibus  sanctitatem,  in  fide  et  baptismate  semi- 
natam, corde  bono  et  optimo  retinent  eiusque  fructum  afferunt  in  patientia  (cf.  Lc. 
8,  15).  Inter  quae  singulari  modo  exstant  Verbum  Divinum  in  Sacra  Scriptura 
contentum  et  Christi  sacramenta,  quibus  Deus  per  Filium  in  Spiritu  Sancto  imme- 
diate cor  credentium  et  regnum  caelorum  sincere  desiderantium  convertit.  Accedunt 
oratio,  paenitentia  et  omnium  virtutum  exercitatio,  quibus  homo  Deo  obviam 
procedit.  His  omnibus,  quae  in  quavis  vita  vere  christiana  reperiantur  oportet,  ex- 
citante et  adiuvante  gratia  bene  adhibitis,  “ caritas  Dei,  diffusa...  in  cordibus  no- 
stris per  Spiritum  Sanctum,  qui  datus  est  nobis  ” ( Rom . 5,  5),  totum  hominem 
magis  magisque  “ secundum  imaginem  eius,  qui  creavit  illum  ” (Coi.  3,  10),  reno- 
vabit ». 

Pag.  20,  linn.  2-6:  clarius  dicatur,  quid  sibi  velit  terminus  « consilia  »;  ter- 
minus « consilia  evangelica  » vero  tribus  notis  consiliis  reservetur. 

Ideo  hae  lineae  forte  sic  mutentur:  « Praeter  viam  sanctificationis  ordinariam 
invenitur  in  Evangelio  alia,  quae  non  simpliciter  et  aequo  modo  omnibus  patet, 
sed  tantum  secundum  mensuram  Dei  vocantis,  quapropter  via  consiliorum  ap- 
pellari consuevit.  Inter  multa  consilia,  quae  in  Evangelio  proponuntur,  tria...  » (e.  i. 
p.  usque  ad  lin.  7 in  schemate). 

Pag.  20,  lin.  7:  antequam  de  singulis  consiliis  evangelicis  agitur,  ostendatur 
eorum  relatio  ad  Christum  hoc  modo:  «...  extolluntur:  paupertas,  virginitas  et 
oboedientia,  quae  inde  a saeculis  consilia  evangelica  dicuntur.  Habent  suum  fon- 
tem in  vita  et  in  missione  Christi,  unde  eorum  quoque  christianus  sensus  hau- 
ritur necnon  eorum  efficacia  in  opere  sanctificationis  originem  trahit.  Christus 
enim  virgo  pauper  et  oboediens  salutem  generi  humano  attulit  atque  exemplar 
dedit  novi  hominis,  “ qui  secundum  Deum  creatus  est  in  iustitia  et  sanctitate  ve- 
ritatis ” (Eph.  4,  24).  Qui  ergo  ex  divina  electione  ad  praedicta  consilia  vocantur 
et  eorum  via  Christum  pauperem,  virginem  et  oboedientem  sincero  amore  sequun- 
tur, bene  sciant  vocationem  suam  ». 

Pag.  20,  linn.  7-10:  indicatur  relatio  paupertatis  ad  crucem  Christi:  « In  filio- 
rum Dei  libertate  paupertatem  assumant  in  signum  crucis  Domini  et  praestantiae 
bonorum  regni  caelestis  hoc  saeculum  transcendentis  necnon  in  actuosum  frater- 
nitatis christianae  testimonium  ». 

Pag.  20,  linn.  10-13:  loco  « castitas  Deo  dicata  » rectius  — secundum  Evan- 
gelium  — relatio  ad  Christum  indicatur:  « Continentiam  perfectam  (Mt.  19,  12) 
seu  virginitatem  eligant  in  signum  amoris  indivisi  erga  Dominum , propter  ipsum 
solum  dilectum  (cf.  1 Cor.  7,  32.  34),  et  simul...  ». 

Pag.  20,  linn.  14-16:  etiam  in  oboedientia  ostendatur  character  significativus 
et  christologicus  huius  consilii:  « Oboedientiam  denique  erga  praepositum  vices 
Christi  gerentem  capessant  in  signum  totalis  subiectionis  Deo  illique  ordinationi 

divinae,  secundum  quam  homines  stultitia  crucis  salventur  (cf.  1 Cor.  1,  21),  et 
in  testimonium  humilis  servitii  omnibus  hominibus  propter  Christum  praestandi  ». 

Pag.  20,  linn.  16-19:  eadem  idea  exprimatur  verbis  Novi  Testamenti:  « Sic 
ipsi  comperiant,  quam  maxime  consilia  evangelica  illis,  quibus  datum  est  » ( Mt . 19, 
11),  conferre  possint  ad  deponendum  « veterem  hominem  » et  induendum  « no- 
vum » (cf.  Eph.  4,  22.  24;  Coi.  3,  9.  10),  i.  e.  « Dominum  Iesum  Christum  » 
( Rom . 13,  14),  ad  caritatis  perfectionem. 

Pag.  20,  linn.  20-35  potius  pertinent  ad  praxim  consiliorum  evangelicorum, 
ideo  trahantur  ad  proximum  numerum. 

Ad  n.  32.  (De  praxi  consiliorum  in  statu  vitae  ab  Ecclesia  sancito ) (pp.  20-21): 
titulus  huius  numeri  melius  sonat:  « De  professione  consiliorum  evangelicorum  in 
Ecclesia»;  nam  de  statu  ab  Ecclesia  sancito  imprimis  n.  34  agitur. 

Pag.  20,  linn.  20-27  ita  mutentur,  ut  clarius  appareat,  quo  sensu  consilia  in 
omni  vita  christiana  locum  habeant:  « Quamvis  non  omnes  christifideles  ad  con- 
siliorum evangelicorum  praxim  reapse  vocentur,  nisi ' secundum  proprium  charisma 
et  prudentes  caritatis  normas,  omnes  ad  hoc  tendere  debent,  ne  usu  rerum  munda- 
narum a caritate  perfecta  prosequenda  impediantur,  monente  Apostolo:  “ qui  utun- 
tur hoc  mundo,  tamquam  non  utantur  ” ( 1 Cor.  7,  31),  immo,  cum  in  Christo 
sint  (cf.  Rom.  8,  1 et  passim)  et  Christus  sit  in  illis  (cf.  Eph.  3,  17),  tenentur,  ut 
Dominum  suum  vera  mortificatione  et  serviendi  voluntate  commonstrent  ». 

Pag.  20,  linn.  27-30  contrahantur:  « Gaudet  autem  Ecclesia  multos  in  sinu 
suo  inde  ab  antiquitate  inveniri,  viros  et  mulieres,  qui,  ut  sint  sancti  « corpore 
et  spiritu  » (1  Cor.  7,  34),  haec  consilia...  ». 

Pag.  20,  lin.  31,  loco  « privatim  » dicatur  « plene  ». 

Pag.  20,  lin.  33,  omittatur  « consecrantes  »,  quia  consecratio  fit  per  Deum 
eiusque  gratiam. 

Pag.  20,  linn.  34-35:  dicatur:  « ...  sive  contemplatione  et  cultu  liturgico, 
sive  apostolatus  et  caritatis  laboribus  » et  deleatur:  « sive  spiritualibus  exhortatio- 
nibus sparsis  ». 

Pag.  20,  lin.  35:  addatur  sequens  sententia,  quae  complectitur  quasi  n.  32: 
« Omnes  ergo  fideles  professionem  consiliorum  evangelicorum,  quam  apostoli  et 
Patres,  Ecclesiae  doctores  et  pastores  tam  praeclaris  verbis  celebrarunt  et  quam 
Ecclesia  quovis  tempore  tam  enixe  commendavit  et  contra  omnes  errores  defen- 
dit, magni  habeant  ». 

Pag.  20,  lin.  37  - pag.  21,  lin.  3:  nexus  cum  antecedentibus  concinnior  esse 
debet;  ideo  proponitur  sequens  transitus:  « Cum  via  paupertatis,  virginitatis  et 
oboedientiae  ob  hominis  imbecillitatem  et  tentationes  saepe  instantes  non  careat 
difficultatibus,  iam  in  antiqua  Ecclesia  ad  consilia  vocati  se  sociaverunt  et  vitae 
regulari  se  subiecerunt,  memores  illius  verbi  Domini:  “ Ubi  sunt  duo  vel  tres 
congregati  in  nomine  meo,  ibi  sum  in  medio  eorum  ” (Mt.  18,  20).  Stabilis  eorum 
vivendi  forma  ab  Ecclesia  deinde  sancita  et  munita  velut  arbor  ex  germine  divini- 
tus dato  mirabiliter  et  multipliciter  in  agro  Domini  crevit  et  ramis  diffusa  est. 
Status  huiusmodi...  ». 

Ad  n.  33.  (De  momento  statuum  perfectionis  adquirendae  in  Ecclesia)  (pag.  21): 
in  titulo  vitetur  terminus  « status  perfectionis  » et  dicatur:  « De  momento  status 
consiliorum  evangelicorum  in  Ecclesia  ». 

Pag.  21,  linn.  10-17:  conficiatur  textus  concinnior,  sequenti  modo:  «Varia 
dona  et  munera,  quae  in  Ecclesia  inveniuntur,  in  bonum  totius  populi  Dei  confe- 

runtur.  Nam  Ecclesia,  in  qua  mysterium  Christi  indesinenter  viget  et  operatur, 
“ corpus  unum  est,  et  membra  habet  multa,  omnia  autem  membra  corporis  cum 
sint  multa,  unum  tantum  corpus  sunt  ” ( 1 Cor.  12,  12).  Eorum  vero,  quos  Deus 
in  statu  ab  Ecclesia  sancito  ad  consilia  evangelica  vocavit,  munus  est,  forma  vi- 
vendi et  unitate  fraterna  mysterium  supernaturale  vitae  christianae  necnon  Ec- 
clesiae, quod  tantum  fide  percipitur,  omnibus  christifidelibus,  immo  toti  mundo  ma- 
nifestare. Sint  signum  et  testimonium  credibile  transitus  huius  saeculi  ( 1 Cor. 
7,  31)  et  Regni  caelorum,  “ in  quo  neque  nubent  neque  nubentur  ” (Mc.  12,  25), 
in  Christo  et  in  Ecclesia  iam  praesentis.  Paupertate,  virginitate  et  oboedientia,  qui- 
bus ad  Domini  vitae  terrestris  formam  et  genus  propinquius  accedunt,  clarius 
perennem  Christi  in  Ecclesia  praesentiam  manifestent.  Plenior  enim  illa  abnegatio, 
quae  in  horum  consiliorum  professione  continetur,  dum  Christi  exinanitionem  ma- 
nifestius imitatur,  novam  quoque  vitam  redemptione  Christi  acquisitam  significat 
et  resurrectionem  ac  gloriam  Regni  caelestis  praenuntiat  ». 

Pag.  21,  lin.  17,  addatur:  « Vita  denique  communis,  quae  apud  religiosos  ha- 
betur, fideles  ad  memoriam  mysterii  fraternitatis  saeculi  futuri  excitet  ». 

Pag.  21,  linn.  18-22  deleantur,  quia  tantum  repetunt,  quae  antea  iam  dicta 
sunt. 

Pag.  21,  linn.  23-34:  in  linea  26  post  «oportet»  addatur:  «In  praxim  de- 
ducant, quod  ex  conditione  status  sui  esse  debent  ».  Introductis  insuper  quibusdam 
aliis  mutationibus  minoris  momenti,  lineae  23-34  sic  sonabunt:  « Ideo  cum  evan- 
gelica consilia  suos  asseclas  Ecclesiae  eiusque  mysterio  speciali  modo  coniungant, 
spiritualis  horum  vita  bono  totius  Ecclesiae  devoveatur  oportet.  In  praxim  dedu- 
cant, quod  ex  conditione  status  sui  esse  debent.  Et  cum  a Christi  redemptoris  di- 
lectione defluat  ipse  proximi  amor,  a professione  sanctitatem  sectandi  derivat  of- 
ficium, cum  ea  intime  connexum,  pro  viribus  scii,  prece  actuosaque  opera  labo- 
randi ad  regnum  Dei  in  animis  radicandum  et  roborandum,  illudque  ad  omnes 
plagas  dilatandum  ». 

Pag.  21,  post  lin.  34  addatur:  « Ratione  divinae  originis  consiliorum  evan- 
gelicorum  et  necessitudinis  inter  eorum  professionem  et  Ecclesiae  mysterium  per- 
specta, Sacra  Synodus  docet  ista  consilia  pertinere  ad  plenam  vitam  et  structuram 
charismaticam  Ecclesiae,  quibus  carere  numquam  potest  ». 

Ad  n.  34.  ( Sub  auctoritate  Ecclesiae)  (pag.  21  s.).  Pag.  21,  linn.  37-38,  delean- 
tur sequentia  verba:  « quibus  perfectio  caritatis  erga  Deum  et  proximum  singu- 
lariter fovetur  »,  quia  hoc  iam  saepius  antea  dictum  est. 

Pag.  22,  linn.  4-6:  deleatur  expressio  « ulterius  ordinatas  » et  loco  « Insti- 
tutis ad  perfectionem  prosequendam  passim  erectis  » dicatur:  « necnon  venera- 
bilium fundatorum  Institutis,  in  aedificationem  corporis  Christi  {Eph.  4,  12)  pas- 
sim erectis,  ut ...  ». 

Pag.  22,  lin.  10,  loco  « perfectionis  Institutum  » dicatur:  « consiliorum  evan- 
gelicorum  Institutum  ». 

Pag.  22,  linn.  12  s.,  loco  « Quod  attinet  ad  ipsos  sodales,  iidem...  »,  dicatur: 
« Ipsi  vero  sodales,  in  officio...  ». 

Ad  n.  35.  ( Aestimanda  est  consecratio  consiliorum  euangelicorum)  (p.  22  s.). 
Pag.  22,  linn.  25  s.:  loco  « fit  Deo  consecratio  » dicatur:  « Christo  regi  fit  traditio 
suiipsius  »,  quia  consecratio  est  effectus  gratiae.  Item  in  lin.  26,  loco  « consecra- 
tionis »,  dicatur:  « traditionis  ». 

Pag.  22,  lin.  33:  inter  pericopam  primam  et  secundam  'n.  35  ponatur  propter 

meliorem  nexum  prima  et  secunda  pericopa  n.  36  (=pag.  23,  linn.  4-14,  cum 
emendatione  infra  indicata). 

Ad  n.  36.  ( Conclusio ) (pag.  23):  primo  loco  ponatur  pulchra  pericopa,  quae 
habetur  pag.  19,  linn.  24-32  (n.  30),  primis  verbis  paululum  mutatis,  forsan 
sic:  « Sacra  Synodus,  in  Spiritu  Sancto  congregata,  pro  omnibus  fidelibus  super- 
nas vires  a Deo  adprecatur,  ut  iidem  in  arduo  sanctitatis  itinere  magno  animo  et 
mutuo  adiutorio  progrediantur;  qua...  » (e.  i.  p.  sicut  in  pag.  19,  linn.  26-32). 

Pag.  23,  lin.  6 (in  pericopa,  quae  secundum  emendationem  supra  commenda- 
tam ponenda  est  in  n.  35)  loco  « praxi  praedictae  consecrationis  » propter  rationem 
supra  allatam  dicatur:  « traditione  suiipsius  ». 

Pag.  23,  linn.  15-19:  sententia  finalis  sic  incipiatur:  « Unusquisque  ergo  se- 
dule curet,  ut  in  quacumque  vocatione  vocatus  est,  in  ea  permaneat...  ». 

Nota:  Accluditur  appendix  cum  textu  cap.  IV  schematis,  in  quo  omnes  emen- 
dationes supra  expositae  locis  competentibus  insertae  sunt,  introductis  insuper  qui- 
busdam aliis  paucis  mutationibus  magis  grammaticalibus  vel  per  se  patentibus. 

Nomina  Patrum  Conciliarium  linguae  Germanicae , qui  interfuerunt  Conventui 
die  14  m.  octobris  1963  habito. 

Exc.mi  PP.  DD.  Angerhausen,  ep.  aux.  Essendien.;  Aufderbeck,  ep.  aux.  Ful- 
den.;  Baaken,  ep.  aux.  Monasterien.;  Archiep.  Bengsch,  ep.  Berolinen.;  van  Bek- 
kum,  vic.  ap.  Rutengen.;  Bliestle,  sup.  gen.  M.S.F.;  Bolte,  ep.  Fulden.;  P.  M. 
Buchholz,  praef.  ap.  Shihtsienen.;  Buchkremer,  ep.  aux.  Aquisgranen.;  Cleven,  ep. 
aux.  Colonien.;  Cobben,  ep.  Helsinkien.;  card.  Dopfner,  arch.  Monacen.  et  Frisin- 
gen.;  Duschak,  vic.  ap.  Calapanen.;  Emanuel,  ep.  Spiren.;  card.  Frings,  arch.  Co- 
lonien.; Fiirstenberg,  ep.  Abercornen.;  Gargitter,  ep.  Brixien.;  Graber,  ep.  Ratis- 
bonen.;  Gran,  ep.  eoad.  Osloen.;  Grimm,  ep.  Zinceuven.,  adm.  ap.  Sibolgaen.; 
Haene,  ep.  Guelen.;  Hengsbach,  ep.  Essendien.;  Hoeck,  abbas  praes.  Congr.  Ba- 
varicae  O.S.B.;  Hohne,  vic.  ap.  Rabaulen.;  Hofmann,  ep.  eoad.  Passavien.;  Hiltl, 
ep.  aux.  Ratisbonen.;  Jager,  arch.  Paderbornen.;  Janssen,  ep.  Hildesheien.;  Kampe, 
ep.  aux.  Limburgen.;  card.  Konig,  arch.  Vindobonen.;  Konig,  praef.  ap.  Shao- 
veuen.;  Kelleter,  ep.  Bethlehemn.;  Kempf,  ep.  Limburgen.;  Kemerer,  ep.  Posa- 
den.;  Koppmann,  vic.  ap.  Vindhoeken.;  Kostner,  ep.  Gurcen.;  Lenhardt,  ep.  aux. 
Bambergen.;  Leiprecht,  ep.  Rottenburgen.;  Macheiner,  ep.  aux.  Salisburgen.;  Man- 
gers,  ep.  Osloen.;  Nordhues,  ep.  aux.  Paderbornen.;  Pachowiak,  ep.  aux.  Hildes- 
heien.; Pohlschneider,  ep.  Aquisgranen.;  Przyklenk,  ep.  Januarien.;  Reiterer,  ep. 
Lydenburgen.;  Reuss,  ep.  aux.  Mogunt.;  Riha,  abb.  praes.  Congr.  Austriacae 
O.S.B.;  Rohracher,  arch.  Salisburgen.;  von  Rudloff,  ep.  aux.  Osnabrugen.;  Rusch, 
adm.  ap.  Oenipontanus;  Riith,  vic.  ap.  Norvegiae  Centralis;  Schaffran,  ep.  aux. 
Vratislavien.;  Schaufele,  arch.  Friburgen.;  Schick,  ep.  aux.  Fulden.;  Schmidt,  ep. 
aux.  Treviren.;  Schneider,  arch.  Bambergen.;  Schrader,  ep.  aux.  Osnabrugen.; 
Schroffer,  ep.  Eystetten.;  Sedlmeier,  ep.  aux.  Rottenburgen.;  Simons,  ep.  Indoren.; 
Splett,  ep.  Gedanen.;  Spiilbeck,  ep.  Missnen.;  Schu,  ep.  Ienceuven.;  Stangl,  ep. 
Herbipolen.;  Stein,  ep.  aux.  Treviren.;  von  Streng,  ep.  Basileen.  et  Luganen.; 
Taylor,  ep.  Holmiae;  Tenhumberg,  ep.  aux.  Monasterien.;  Theissing,  ep.  aux.  Be- 
rolinen.; Volk,  ep.  Moguntin.;  Wechner,  ep.  aux.  Oenipontan.;  Weber,  ep.  Iceu- 
ven.;  Wehr,  ep.  Treviren.;  Weigl,  ep.  Ikelaen.;  Westermann,  ep.  Sambalpuren.; 
Wittler,  ep.  Osnabrugen.;  Wember,  vic.  ap.  Norvegiae  Septemtr.;  Zak,  ep.  S.  Hip- 
polyti; Zimmermann,  ep.  aux.  Augustan.  Vindel. 

Animadversiones  additae-. 

Caput  IV:  De  vocatione  ad  sanctitatem  in  Ecclesia  et  speciatim  de  professione 
consiliorum  ev angelicorum. 

(Quae  in  sequentibus  sublineata  sunt,  exhibent  emendationes  in  annotationi- 
bus commendatas). 

28.  (Prooemium).  Ecclesia , cuius  mysterium  a Sancta  Synodo  sollemniter 
mundo  annuntiatur,  ut  sponsa  Christi  a Deo  electa  et  sacro  connuhio  Domino  suo 
intime  unita  indefectibiliter  est  sancta  (cf.  Eph.  5,  27).  Sponsus  enim  eius  et  hu- 
mani generis  redemptor , « sanctus  Dei  » ( Lc . 4,  34),  amori  suo  fidelis,  indesi- 
nenter communicat  cum  ipsa  sanctitatem  suam,  quae,  cum  Ecclesia  sit  sacramen- 
tum praesentiae  Eius  in  mundo,  etiam  apparere  debet,  ut  luceat  omnibus.  Ideo 
numquam  in  illa  deesse  possunt,  qui  vitae  sanctitate  et  virtutum  perfectione  my- 
sterium sanctitatis  eius  testificentur.  Atque  quosdam  Dominus  benigne  eligit,  ut 
per  statum  vitae  huius  mysterii  peculiare  in  mundo  ferant  testimonium  et  exemplum. 

29.  (De  universali  ad  sanctitatem  vocatione).  Omnes  in  Ecclesia,  sive  ad 
Hierarchiam  pertinent,  sive  ab  ea  pascuntur,  ad  sanctitatem  sunt  vocati.  Primarie 
enim  ad  eos,  qui  suo  ovili,  quod  est  Ecclesia,  adnumerantur , pastor  bonus  dixit-. 
« Ego  veni,  ut  vitam  habeant  et  abundantius  habeant  » (Io.  10,  10).  Ideo  pro 
omnibus  fidelibus  Apostolus  Deo  et  Patri  Domini  nostri  lesu  Christi  gratias  agit, 
eo  quod  ipsos  benedixerit  « in  omni  benedictione  spirituali  in  caelestibus  in  Chri- 
sto »,  ut  sint  « sancti  et  immaculati  in  conspectu  eius  ...  in  laudem  gloriae  gra- 
tiae suae  » {Eph.  1,  3 s.).  « Omnes  enim  »,  scribit  Apostolus,  « filii  Dei  estis  per 
fidem,  quae  est  in  Christo  lesu.  Quicumque  enim  in  Christo  baptizati  estis,  Chri- 
stum induistis  » ( Gal . 3,  26  s.).  Non  habetur  distinctio  membrorum  corporis  Chri- 
sti, cuiuscumque  status  vel  conditionis  ratione  vocationis  ad  participandam  sancti- 
tatem Capitis,  omnis  sanctificationis  in  Ecclesia  auctoris,  salva  Domini  libertate  gra- 
tias suas  largiendi  prout  vult  et  salvo  dono  proprio  quod  « unusquisque  habet  ex 
Deo  » ( 1 Cor.  7,  7). 

Propter  hanc  sanctitatem  gratia  collatam  Apostoli  alloquuntur  omnes  fideles 
ut  « sanctos  » ( Rom . 16,  15  et  passim ) et  « gentem  sanctam  » ( 1 Petr.  2,  9),  quam- 
vis ut  peccatores  et  inimici  Dei  {Rom.  5,  8.  10)  ad  Ecclesiam  vocati  sint,  veraciter 
et  non  tantum  humiliter  dicere  debeant-.  « dimitte  nobis  debita  nostra » (D. 
106-108)  et  non  iam  ad  perfectionem  christianam  pervenerint.  Oui  vero  sacramen- 
tis baptismi  et  confirmationis  Christi  consecrati  sunt  et  ad  cultum  ( eucharisticum ) 
christianae  religionis  deputati  actuosa  participatione  huic  assistunt,  ab  iisdem  Apo- 
stolis monentur,  ut  vivant  « sicut  decet  sanctos  » (Eph.  5,  3)  et  induant  « sicut 
electi  Dei,  sancti  et  dilecti  viscera  misericordiae , benignitatem,  humilitatem,  mode- 
stiam, patientiam  » {Coi.  3,  12).  Similiter  ad  fideles  spectat,  quod  a Christo  ut 
universale  mandatum  in  Regno  caelorum  quo  maius  non  est  confirmatur-.  « Dili- 
ges Dominum  Deum  tuum  ex  toto  corde  tuo,  et  ex  tota  anima  tua,  et  ex  tota 
mente  tua,  et  ex  tota  virtute  tua  » et  « proximum  tuum  tamquam  teipsum  » 
(Mc.  12,  30  s.),  vel  quod  habetur  in  sermone  montano-.  «Estote  perfecti,  sicut 
pater  vester  perfectus  est  » (Mt.  5,  48),  perfecti  enim  amore  erga  proximum  uni- 
versali neminemque  excludente  (cf.  Lc.  6,  36). 

Cunctis  proinde  perspicuum  est,  omnes  fideles  cuiuscumque  ordinis,  clericos 
et  laicos,  coniugatos  et  degentes  in  virginitate,  ad  vitae  christianae  plenitudinem  et 
caritatem  perfectam,  ad  suam  cuique  propriam  sanctitatem  personalem  vocatos  esse, 
ad  quam  adquirendam  secundum  mensuram  donationis  Christi  acceptas  extendant, 

ut  Eius  vestigia  sequentes  sese  gloriae  Dei  patris  et  servitio  proximi  toto  animo 
devoveant. 

30.  (De  una  et  multiformi  sanctitatis  via).  Christo  vocanti , ut  sanctitas  per 
ipsum  baptismo  collata  augeatur  et  manifestetur  coram  hominibus , christianus  ob- 
sequitur vita  fidei  vivae , qua  in  omnibus  eventibus  dexterae  patris  caelestis  se  con- 
fidens spem  christianam  excitat  et  « per  caritatem  operatur  » (Gal.  5,  6).  Cultui 
christianae  religionis,  quem  Christus  in  cruce  pendens  constituit,  assistens,  ex  hoc 
fonte  omnis  sanctitatis  virtutem  haurit  ad  sequelam  Christi  pauperis,  humilis  et 
crucifixi.  Haec  sunt  et  per  totam  vitam  manent  fundamentum  et  radix  omnis  vitae 
spiritualis  et  omnis  studii  perfectionis  christianae  adquirendae.  At  salva  essentiali 
unitate  viae  sanctitatis  etiam  dona  singulis  a Deo  provisa  (cf.  1 Cor.  7,  7),  quae 
varia  vitae  genera  et  officia  secumferunt  respiciantur  oportet. 

Sacra  Synodus  in  primis  pastores  gregis  Christi  Praesules  et  Presbyteros  enixe 
et  peramanter  hortatur,  ut  ad  imaginem  Summi  et  Aeterni  sacerdotis  pastoris  et 
episcopi  animarum  nostrarum  (cf.  1 Petr.  2,  25),  ministerium  suum  sancte  alacri- 
ter et  fortiter  adimpleant  ad  totius  populi  sanctificationem.  Sic  enim,  ut  Sancti 
Patres  docent,  ad  perfecte  Deum  amandum  proximumque  Ipsum,  pervenire  pos- 
sunt, aemuli  illorum  Episcoporum  et  sacerdotum,  qui  saeculorum  decursu  animam 
suam  pro  ovibus  suis  posuerunt  vel  in  humili  saepe  et  abscondito  servitio  prae- 
claram sanctitatis  propaginem  reliquerunt.  Omnes  ratione  ordinis  sacramentalis  et 
Ecclesiae  mandati  in  vinea  Domini  laborantes,  cum  Episcopis  suis  in  uno  eucha- 
ristico sacrificio  et  vinculo  amoris  coniungantur  et  secundum  exemplum  Christi 
Apostolorum  suorum  pedes  lavantis  se  mutuo  adiutorio  ut  ministros  praebeant. 

Libenter  etiam  coniuges  parentesque  alloquitur  Sacra  Synodus,  ut  amore 
fideli  se  invicem  in  vita  gratiae  sustineant  et  prolem  amanter  a Deo  acceptam 
christiana  mente  et  evangelicis  virtutibus  imbuant.  Ita  namque  exemplum  in 
indefessi  et  generosi  amoris  omnibus  praebent,  fraternitatem  caritatis  aedificant 
et  fecunditatis  Matris  Ecclesiae  testes  et  cooperatores,  existunt,  in  signum  illius 
dilectionis,  qua  Christus  Sponsam  suam  dilexit  Seque  pro  ea  tradidit  (cf.  Eph. 
5,  25).  Sed  ceteri  quoque  christifideles  iuniores  et  aetate  iam  provecti  ex  vitae 
sorte  innuptae  et  viduae  necnon  omnes,  qui  corporis  vel  animi  malis  vexantur, 
cognoscant  se  in  vitae  conditionibus,  officiis  et  circumstantiis  et  per  ea  in  dies 
magis  sanctificari,  si  cuncta  e manu  Patris  caelestis  suscipiunt  et  voluntati  divinae 
salvificae  cooperantur. 

31.  (De  sanctificationis  mediis  et  de  via  consiliorum  ev angelicorum).  Ex  inef- 
fabili suo  amore  Deus  christianis  multa  praebuit  media,  quibus  sanctitatem , in 
fide  et  baptismate  seminatam,  corde  bono  et  optimo  retinent  eiusque  fructum  af- 
ferunt in  patientia  (cf.  Lc.  8,  15).  Inter  quae  singulari  modo  extant  Verbum  Di- 
vinum in  Sacra  Scriptura  contentum  et  Christi  sacramenta,  quibus  Deus  per  Filium 
in  Spiritu  Sancto  immediate  cor  credentium  et  regnum  caelorum  sincere  deside- 
rantium convertit.  Accedunt  oratio,  paenitentia  et  omnium  virtutum  exercitatio, 
quibus  homo  Deo  obviam  procedit.  His  omnibus , quae  in  quavis  vita  vere  christiana 
reperiantur  oportet,  excitante  et  adiuvante  gratia  bene  adhibitis,  « caritas  Dei  dif- 
fusa ...  in  cordibus  nostris  per  Spiritum  Sanctum,  qui  datus  est  nobis  » (Rom.  5,  5), 
totum  hominem  magis  magisque  « secundum  imaginem  eius,  qui  creavit  illum  » 
(Coi.  3,  10),  renovabit. 

Praeter  viam  sanctificationis  ordinariam  invenitur  in  evangelio  alia  quae  non 
simpliciter  et  aequo  modo  omnibus  patet,  sed  tantum  secundum  mensuram  Dei 

vocantis,  quapropter  via  consiliorum  appellari  consuevit.  Inter  multa  consilia , quae 
in  evangelio  proponuntur,  tria  in  Ecclesiae  doctrina  et  usu  peculiariter  extolluntur: 
paupertas,  virginitas  et  oboedientia,  quae  inde  a saeculis  consilia  evangelica  di- 
cuntur. Habent  suum  fontem  in  vita  et  in  missione  Christi,  unde  eorum  quoque 
christianus  sensus  hauritur  necnon  eorum  eficacia  in  opere  sanctificationis  originem 
trahit.  Christus  enim  virgo  pauper  et  oboediens  salutem  generi  humano  attulit 
atque  exempla  dedit  novi  hominis,  « qui  secundum  Deum  creatus  est  in  iustitia  et 
sanctitate  veritatis  ( Eph . 4,  24).  Qui  ergo  ex  divina  electione  ad  praedicta  consilia 
vocantur  et  eorum  via  Christum  pauperem  virginem  et  oboedientem  sincero  amore 
sequuntur,  bene  sciant  vocationem  suam.  In  fliorum  Dei  libertate  paupertatem 
assumant,  in  signum  crucis  Domini  et  praestantiae  bonorum  Regni  caelestis  hoc 
saeculum  transcendentis  necnon  in  actuosum  fraternitatis  christianae  testimonium. 
Continentiam  perfectam  (Mt.  19,  12)  seu  virginitatem  eligant  in  signum  amoris  in- 
divisi erga  Dominum,  propter  Ipsum  solum  dilectum  (cf.  1 Cor.  7,  32.  34),  et 
simul  tamquam  principium  spiritualis  fecunditatis  in  mundo.  Oboedientiam  deni- 
que erga  praepositum  vices  Christi  gerentem  capessant  in  signum  totalis  subiectio- 
nis  Deo  illique  ordinationi  divinae,  secundum  quam  homines  stultitia  crucis  sal- 
ventur (cf.  1 Cor.  1,  21),  et  in  testimonium  humilis  servitii  omnibus  hominibus 
propter  Christum  praestandi.  Sic  ipsi  comperiant,  quam  maxime  consilia  evan- 
gelica illis  «quibus  datum  est»  {Mt.  19,  11),  conferre  possint  ad  deponendum 
« veterem  hominem  » et  induendum  « novum  » (cf.  Eph.  4,  22.  24;  Coi.  3,  9.  10) 
id  est  « Dominum  Iesum  Christum  » ( Rom . 13,  14),  ad  caritatis  perfectionem. 

32.  {De  professione  consiliorum  evangelicorum  in  Ecclesia).  Quamvis  non 
omnes  christifdeles  ad  consiliorum  evangelicorum  praxim  reapse  vocentur,  nisi 
secundum  proprium  charisma  et  prudentes  caritatis  normas  omnes  ad  hoc  tendere 
debent,  ne  usu  rerum  mundanarum  a caritate  perfecta  prosequenda  impediantur, 
monente  Apostolo:  « Qui  utuntur  hoc  mundo  tamquam  non  utantur  » (1  Cor. 
7,  31),  immo  cum  in  Christo  sint  (cf.  Rom.  8,  1 et  passim)  et  Christus  sit  in  illis 
(cf.  Eph.  3,  17),  tenentur,  ut  Dominum  suum  vera  mortifcatione  et  serviendi  volun- 
tate commonstrent.  Gaudet  autem  Ecclesia  multos  in  sinu  suo  inde  ab  antiquitate 
inveniri  viros  et  mulieres,  qui,  ut  sint  sancti  « corpore  et  spiritu  » (1  Cor.  7,  34), 
haec  consilia,  vel  quaedam  vel  omnia  excitante  Dei  gratia,  plene  observant,  etiam 
aliquando  voto  obstricti,  sese  toto  corde  Deo  summe  dilecto  et  servitio  diffusionis 
amoris  dedicantes,  sive  contemplatione  et  cultu  liturgico,  sive  apostolatus  et  cari- 
tatis laboribus.  Omnes  ergo  fideles  professionem  consiliorum  evangelicorum,  quam 
Apostoli  et  Patres  Ecclesiae  doctores  et  pastores  tam  praeclaris  verbis  celebrarunt 
et  quam  Ecclesia  quovis  tempore  tam  enixe  commendavit  et  contra  omnes  errores 
defendit,  magni  habeant. 

Cum  vita  paupertatis,  virginitatis  et  oboedientiae  ob  hominis  imbecillitatem 
et  tentationes  saepe  instantes  non  careat  difficultatibus  iam  in  antiqua  Ecclesia 
ad  consilia  vocati  se  sociaverunt  et  vitae  regulari  se  subiecerunt , memores  illius 
Verbi  Domini : « Ubi  sunt  duo  vel  tres  congregati  in  nomine  meo,  ibi  sum  in 
medio  eorum  » {Mt.  18,  20).  Stabilis  eorum  vivendi  forma  ab  Ecclesia  deinde 
sancita  et  munita  velut  arbor  ex  germine  divinitus  dato  mirabiliter  et  multipliciter 
in  agro  Domini  crevit  et  ramis  diffusa  est.  Status  huiusmodi  ratione  habita  divinae 
Ecclesiae  constitutionis,  non  est  intermedium  quid  inter  clericalem  et  laicalem  con- 
ditionem, sed  ex  utraque  parte  quidam  a Deo  vocantur,  ut  in  Ecclesiae  mysterio 
peculiari  dono  fruantur  et  servitio  mancipentur. 

33.  (De  momento  status  consiliorum  evangelicorum  in  Ecclesia).  Varia  dona 
et  munera,  quae  in  Ecclesia  inveniuntur  in  bonum  totius  populi  Dei  conferuntur . 
Nam  Ecclesia,  in  qua  mysterium  Christi  indesinenter  viget  et  operatur,  « corpus 
unum  est,  et  membra  habet  multa,  omnia  autem  membra  corporis  cum  sint  multa, 
unum  tantum  corpus  sunt»  ( 1 Cor.  12,  12).  Eorum  vero  quos  Deus  in  statu  ab 
Ecclesia  sancito  ad  consilia  evangelica  vocavit,  munus  est,  forma  vivendi  et  unitate 
fraterna  mysterium  supernaturale  vitae  christianae  necnon  Ecclesiae,  quod  tantum 
fide  percipitur,  omnibus  christifdelibus  immo  toti  mundo  manifestare.  Sint  si- 
gnum et  testimonium  credibile  transitus  huius  saeculi  ( 1 Cor.  7,  31)  et  regni  cae- 
lorum, « in  quo  neque  nubent  neque  nubentur  » ( Mc . 12,  25),  in  Christo  et  in 
Ecclesia  iam  praesentis.  Paupertate,  virginitate  et  oboedientia,  quibus  ad  Domini 
vitae  terrestris  formam  et  genus  propinquius  accedunt,  clarius  perennem  Christi 
in  Ecclesia  praesentiam  manifestent.  Plenior  enim  illa  abnegatio,  quae  in  horum 
consiliorum  professione  continetur,  dum  Christi  exinanitionem  manifestius  imi- 
tatur, novam  quoque  vitam  redemptionem  acquisitam  significat  et  resurrectionem 
ac  gloriam  Regni  caelestis  praenuntiat.  Vita  denique  communis,  quae  apud  religiosos 
habetur,  fideles  ad  memoriam  mysterii  fraternitatis  saeculi  futuri  excitet. 

Ideo  cum  evangelica  consilia  suos  asseclas  Ecclesiae  eiusque  mysterio  speciali 
modo  coniungant,  spiritualis  horum  vita  bono  totius  Ecclesiae  devoveatur  oportet. 
In  praxim  deducant,  quod  ex  conditione  status  sui  esse  debent.  Et  cum  a Christi 
Redemptoris  dilectione  defluat  ipse  proximi  amor  a professione  sanctitatem  sectandi 
derivat  officium,  cum  ea  intime  connexum,  pro  viribus  scilicet  prece  actuosaque 
opera  laborandi  ad  Regnum  Dei  in  animis  radicandum  et  roborandum , illudque 
ad  omnes  plagas  dilatandum. 

Ratione  divinae  originis  consiliorum  evangelicorum  et  necessitudine  inter  eo- 
rum professionem  et  Ecclesiae  mysterium  perspecta,  Sacra  Synodus  docet  ista 
consilia  pertinere  ad  plenam  vitam  et  structuram  charismaticam  Ecclesiae,  quibus 
carere  numquam  potest. 

34.  (Sub  auctoritate  Ecclesiae).  Cum  ecclesiasticae  auctoritatis  munus  sit  po- 
pulum Dei  pascere  et  ad  pascua  uberrima  ducere  (cf.  Ex.  34,  14),  ad  ipsam  pertinet 
evangelica  consilia  fideliter  explicare  eorumque  publicam  professionem  legibus  suis 
sapienter  moderari,  sicut  inde  ab  antiquitate  pro  coenobiis  et  monasteriis  provide 
fecit.  Quare  Ecclesia  Spiritus  Sancti  impulsus  docilis  sequens,  Regulas  a praeclaris 
viris  et  mulieribus  propositas  cum  laude  recepit,  et  ulterius  ordinatas  authentice 
adprobavit;  necnon  venerabilium  fundatorum  Institutis,  « in  aedificationem  cor- 
poris Christi  » (Eph.  4,  12)  passim  erectis,  ut  omni  modo  floreant,  auctoritate 
sua  invigilante  et  protegente,  semper  et  ubique  adfuit. 

Quo  autem  melius  necessitatibus  totius  dominici  gregis  provideatur,  Romanus 
Pontifex  ratione  sui  in  universam  Ecclesiam  primatus,  quodcumque  consiliorum 
evangelicorum  Institutum  ac  sodales  singulos  intuitu  utilitatis  communis,  sibi  soli 
speciatim  subiicere  atque  ab  Ordinarii  Loci  iurisdictione  eximere  potest.  Ipsi  vero 
sodales  in  officio  erga  Ecclesiam  ex  peculiari  suae  vitae  forma  adimplendo,  reve- 
rentiam et  oboedientiam,  iuxta  canonicas  leges  praestare  debent  Episcopis,  ob 
eorum  in  Ecclesiis  particularibus  auctoritatem  pastoralem  et  ob  necessariam  in  la- 
bore apostolico  unitatem  et  concordiam.  Peculiari  enim  vocatione  sua  constituti 
sunt  validi  et  propinqui  Sacrae  Hierarchiae  ac  ministrorum  cooperatores  et  fide- 
lium adiutores  in  Regno  Christi  provehendo  et  stabiliendo. 

35.  (Aestimanda  est  consecratio  consiliorum  evangelicorum).  Eo  pluris  evan- 

gelicorum  consiliorum  professio  de  se  aestimanda  est,  quo  intimior  atque  firmior 
Christo  Regi  fit  traditio  sui  ipsius.  In  singulis  autem  huius  traditionis  meritum  a 
caritate  qua  imperatur  maxime  pendet.  Professio  vero  publica  in  suis  elementis 
constitutivis  coram  Deo  et  Ecclesia  considerata,  melior  est  cum  ligamine  perpetuo 
quam  cum  vinculo  temporaneo  suscepta.  Dispari  enim  illa  firmitate  diverso  gradu 
quis  et  vivendi  formam  Christi  et  Sanctae  Ecclesiae  cum  Sponso  suo  indissolu- 
biliter  unitae,  in  oboedientia,  paupertate  et  sacra  virginitate  imitatur. 

Idcirco  Sacra  Synodus  in  nomine  Domini  confortat  ac  laudat  innumeros  viros 
ac  mulieres,  Fratres  ac  Sorores,  qui  fideli  et  humili  traditione  ipsius  Sponsam  Chri- 
sti condecorant  omnibusque  hominibus  generosa  atque  diversissima  servitia  prae- 
stant. 

Meminerint  ergo  omnes  peculiariter  vocati,  suum  esse  commune  in  caritate 
officium,  ut  per  ipsos  Ecclesia  revera  Christum  in  dies  melius  commonstret,  vel  in 
monte  contemplantem,  vel  ad  turbas  concionantem,  vel  aegrotos  et  saucios  sanan- 
tem ac  peccatores  ad  bonam  frugem  convertentem  vel  pueris  benedicentem  vel  de- 
nique omnibus  benefacientem. 

Omnes  tandem  christifideles  perspectum  habeant  consiliorum  evangelicorum 
praxim,  quamvis  renuntiationem  secum  ferat  quorumdam  bonorum  certo  laudabi- 
lium, vero  profectui  personae  humanae  tamen  non  obstare  sed  summopere  prodesse. 
Consilia  enim  in  caritate  et  secundum  cuiusque  personalem  vocationem  suscepta, 
ad  affectuum  humanorum  purificationem  et  spiritualem  libertatem  non  parum 
conferunt,  fervorem  caritatis  iugiter  excitant,  variis  modis  humanae  societati  pro- 
movendae prosunt,  et  praesertim  ad  vitae  genus,  quod  pro  se  eligit  Christus  Do- 
minus quodque  Mater  eius  virgo  subsecuta  est,  hominem  christianum  magis  con- 
formant. 

36.  (Conclusio).  Sacra  Synodus  in  Spiritu  Sancto  congregata , pro  omnibus 
fidelibus  supernas  vires  a Deo  adprecatur,  ut  iidem  in  arduo  sanctitatis  itinere 
magno  animo  et  mutuo  adiutorio  progrediantur;  qua  fervida  fidelitate  gratiam,  vi 
cuius  filii  Patris  fratres  Christi  et  templum  Spiritus  Sancti  efficiuntur,  fideliter  ser- 
vent eamque  copiosioribus  fructibus  fecundam  reddant  ad  Sanctissimae  Trinitatis 
gloriam.  Quo  magis  insuper  crescit  eorum  omnium  sanctitas,  eo  clarius  etiam 
Christi  mysterium  in  Ecclesia  revelabitur,  ut  signum  et  medium  sanctitatis  pro  mun- 
do, necnon  ut  fermentum  impensioris  spiritualis  vitae  in  mundo. 

Unusquisque  ergo  sedule  curet,  ut  in  quacumque  vocatione  vocatus  est,  in 
ea  permaneat  atque  magis  excellat,  ad  maiorem  gloriam  Christi,  qui  omnis  sancti- 
tatis est  origo  et  exemplar,  et  ad  uberiorem  Ecclesiae  sanctitatem. 

M.oderator\  Exc.mus  secretarius  generalis  legat  tertiam  emendatio- 
nem de  musica  sacra. 

Secretarium  generalis : Ad  art.  93:  pag.  196  (videatis  pag.  16, 
n.  115)  ...  [cf.  pag.  576]. 

Exc.mus  P.  D.  ANTONIUS  GREGORIUS  VUCCINO 

Archiepiscopus  tit.  Aprensis 

Venerabiles  Patres , Auditores  et  Observatores  dilectissimi , 

Perlibenter  assentio  Patribus  qui  dixerunt  hoc  cap.  IV  collocandum 
esse  in  capite  de  mysterio  Ecclesiae,  sanctitas  enim  de  essentialibus  Ec- 
clesiae est,  cum  in  Credo  dicitur:  « Credo  unam  sanctam  Ecclesiam  ». 
Nunc  de  indole  sanctitatis  ad  quam  omnes  nos  vocamur. 

Et  imprimis  videtur  quod  ad  parendum  iussui  et  menti  huius  Sa- 
crosanctae Synodi  necnon  respectu  propensionis  hodiernae,  quae  primas 
partes  dat  rationi  historicae,  oportet  nos  divinam  adire  revelationem  quae 
in  libris  sacris  continetur,  ad  habendum  genuinum  conceptum  de  natura 
sanctitatis,  secundum  quod  nobis  a Spiritu  Sancto  revelata  fuit.  Ratio 
haec,  quae  hodie  biblica  vocatur,  multum  placet  non  tantum  nobis  sed 
etiam  honorabilibus  observatoribus,  in  hac  aula  nos  audientibus,  qui  in 
ultima  pontificia  audientia,  per  vocem  honorabilis  professoris  K.  S. 
Skydsgaard,  votum  emiserunt  ut  in  investigatione  de  Ecclesiae  indole, 
primas  partes  habeat  ratio  biblica.  Hoc  autem  optime  concordat  indoli 
pastorali  immo  et  oecumenicae  propensioni  huius  Sacrosanctae  Synodi. 

Liceat  mihi  confiteri  quod  in  cap.  IV  accurate  quaesivi  aliquam  defi- 
nitionem biblicam,  presse  et  clare  expressam,  sed  tantum  elementa  eius 
sparsim  inveni } 

Tam  in  Scriptura  sacra  quam  apud  Patres  sanctitas  et  iustitia  aequi- 
pares  veniunt.  Scriptum  est  autem  quod  « iustus  ex  fide  vivit  ».  Hic  vero 
quaeritur,  ex  qua  fide  iustus  vivit.  Audiatur  Paulus  ad  Romanos  scri- 
bens: « Non  erubesco  Evangelium.  Virtus  enim  Dei  est  in  salutem, 
omni  credenti...  Iustitia  enim  Dei  (i.  e.,  ab  ipso  Deo  data),  in  eo  (i.  e., 
qui  credit)  revelatur  ex  fide  in  fidem,  sicut  scriptum  est:  “ Iustus  autem 
ex  fide  vivit  ” » ...2.  Unde,  teste  Scriptura,  iustitia  seu  sanctitas,  ini- 
tium habet  in  fide  et  ad  fidem  ordinatur,  tali  modo  ut  tota  vita  iusti  seu 
sancti  fide  vivificatur.  Sequitur  quod  iustus  totaliter  Domino  suo  est 
deditus  et  consecratus  tali  modo  ut  possit  vocari  « Servus  fidelis  Dei  » 
seu  simpliciter  « fidelis  ».3  Sequitur  insuper  quod  virtute  fidei  homo  con- 
stituitur sanctus,  i.  e.  Deo  unice  reservatus,  immo  benedictionibus  divi- 
nis amplificatus  ut  fides  in  eo  per  caritatem  operetur,  quae  est  finis  prae- 
cepti, plenitudo  legis  et  vinculum  perfectionis.  Inde  sequitur  quod 
summum  bonum  hominis  est  fides  quae  a Deo  procedit,  et  qua  Deo  in- 
haeret .4 

Nunc  vero  gressu  securo  per  semitas  historiae  sacrae  incedamus  ad 
reperiendam  viam  quam  divina  Providentia  secuta  fuit  ad  revelandum 
nobis  indolem  sanctitatis  quae  soror  gemella  iustitiae  est. 

Ad  imaginem  Dei  factus,  per  fidem  quae  est  radix  iustitiae,  primus 
homo  Creatori  suo  adhaerebat,  ideoque  vere  iustus  erat  secundum  illud 
« qui  adhaeret  Deo  unus  spiritus  est  cum  Deo  »,  qui  est  fons  iustitiae 
et  sanctitatis.  Tentatus  vero  a serpente  Adam  fidem  amisit  contradictori 
credendo.  Deus  attamen,  misericordia  erga  lapsum  hominem  motus,  fac- 
tus est  Evangelista,  et  quidem  primus,  peccatori  et  semini  eius  annun- 
tians salvatorem  venturum.  In  posterum  omnes  qui  per  fidem  bonum 
illum  nuntium  divinum  amplecturi  sunt,  iustitiam  quae  a Deo  est  habe- 
bunt et  sancti  erunt  coram  Domino.  Qua  ratione  Abraham  iustus  fuit 
declaratus,  nisi  quia  credidit  Deo  et  quidem  spem  habuit  contra  spem. 
Propterea  in  eo  benedictae  sunt  omnes  gentes  et  semen  eius  multipli- 
catum est  sicut  stellas  caeli  et  arenam  maris.  Postea  ex  semine  Abrahae 
iusti  exiit  populus  ille  hebraicus,  in  sinu  cuius  una  cum  fide  iustitia  con- 
servabatur et  fructificabat.  Etenim  dictum  fuerat  ei  a Deo:  « Ambulabo 
inter  vos  et  ero  vobis  Deus  vester,  vosque  eritis  populus  meus.  Ponam 
tabernaculum  meum  in  medio  vestri  » ...5.  Proinde  populus  Israel  sanc- 
tus erat  quia  iustus  erat,  totus  Deo  consecratus  et  ipsi  soli  reservatus. 

Ubi  autem  venit  tempus  ad  promissa  Dei  implenda  « missus  est  a 
Deo  angelus  Gabriel  ad  Virginem  desponsatam  viro  » ...6.  Nuntio  ab  ore 
angelico  audito,  Maria  dixit:  « Ecce  ancilla  Domini,  fiat  mihi  secundum 
verbum  tuum  » ...7.  Per  Virginis  vero  fidem  « semen  Iacob  dilatabitur 
usque  ad  cardines  orbis  terrarum  »,  simulque  in  ipso  omnes  gentes  be- 
nedictionem a Deo  accipient,  i.  e.  fidem  praestabunt  nuntio  evangelico, 
qui  in  sinu  Virginis  consummatus  fuit.  Ipsa  autem  Elisabeth,  clamans, 
dicebat  Mariae:  « Et  beata,  quae  credidisti,  quoniam  perficientur  ea 
quae  dicta  sunt  tibi  a Domino  » ...8.  Quo  modo  ergo  9 Virgo  Nazarethana 
potuit  dicere  verbum  illud:  « Ecce  ancilla  Domini  »,  nisi  quia  erat  pau- 
per spiritu,  parvula  effecta,  ex  corde  totaliter  Deo  dicata  et  data,  atque 
vacua  omni  propria  voluntate.  Scimus  autem  quod  Deus  parvulis  revelat 
quae  superbis  abscondit.  Ipsa  vero  Virgo  in  hymno  Magnificat  cantabat 
laeto  animo:  « Esurientes,  i.  e.  pauperes  spiritu,  qui  solum  Deum  esu- 
riunt, implevit  bonis  et  divites  dimisit  inanes  ».  Ipse  autem  Filius  Vir- 
ginis, qui  « propter  nos  egenus  » et  pauperrimus  « factus  est  » incipit 
opus  redemptionis  et  reconciliationis  humanae  cum  verbis : « Ecce  ve- 
nio, Deus,  ut  faciam  voluntatem  tuam  ».  Postea  ad  discipulos  dicit: 
« Beati  pauperes  spiritu.  Beati  qui  esuriunt  iustitiam.  Nisi  efficiamini  ut 
parvuli  non  intrabitis  in  regnum  caelorum  ».  Qua  ratione  Dominus  modo 
isto  novo,  menti  iudaicae  displicente,  utebatur?  Hoc  modo  intendebat 

praeparare  animas  eorum  ad  fidem  a Deo  recipiendam.  Ipse  vero  sanabat 
omnes  infirmos  fidem  ad  eum  habentes  dicens:  « Vade,  fides  tua  te  sal- 
vum fecit  ».  Supra  quod  autem  fundamentum  aedificavit  Ecclesiam 
suam?  Supra  firmam  petram  fidei  Petri  cui,  quia  erat  spiritu  pauper  et 
parvulus,  Pater  revelavit  Filium  suum. 

Fides  igitur  Petro  pauperi  et  humili  a Deo  data  fuit,  ut  supra  fidem 
fundatae  gratiae  necnon  charismata,  quibus  Primatus  Petri  circumdatur, 
sint  donum  magnificum  divinae  liberalitatis.  Potest  igitur  dici  quod  fun- 
damentum, ex  parte  hominis,  pro  Ecclesia  Dei  sit  paupertas  et  nuditas 
spiritualis,  quam  quidem  paupertatem  solus  Dominus  omnipotens  possit 
bonis  suis  superabundanter  implere  ...10  Sequitur  quod  supra  fidem,  quae 
a Petro  incipit  et  ad  pastores  Ecclesiae  perfunditur,  fundatur  caritas 
pastoralis  ...u,  cuius  primum  munus  est  ministerium  verbi.  Episcopo 
enim  dictum  fuit  die  suae  consecrationis:  « Episcopum  oportet  prae- 
dicare ».  Paulus  autem  dicebat:  « Vae  mihi  est  si  non  evangelizave- 
ro  » ...12.  Nam,  « non  misit  me  Dominus  baptizare  sed  evangelizare  » ...13. 
Ipsi  autem  duodecim  dixerunt:  « Non  est  aequum  nos  derelinquere 
verbum  Dei  et  ministrare  mensis  » ,..14.  Bonus  igitur  pastor,  curis  omni- 
bus, ministerium  verbi  anteponit,  ad  hoc  enim  missus  est  a Domino,  se- 
cundum illud:  « Euntes  docete  omnes  gentes  ».  Spiritu  paupertatis  evan- 
gelicae  imbutus,  multis  curis  minoris  momenti  renuntians,  bonus  pastor 
in  pascuis  veritatis  pascit  gregem  Domini  ...15.  Obiicienti  autem  nobis 
quod  homines  huius  aetatis  aures  suas  obturaverunt  ne  audiant  verbum 
Dei,  respondendum  est  cum  Paulo  ad  Timotheum:  « Praedica  verbum, 
insta  opportune,  importune,  argue,  obsecra,  increpa  in  omni  patientia  et 
doctrina  » ...16.  Iamvero  hic  agitur  de  fide  quae  per  caritatem  operatur, 
quae  caritas  donum  et  fructus  Spiritus  Sancti  est.  Quid  autem  censen- 
dum sit  de  famoso  principio:  « Sola  fide  homo  salvari  potest  »?  Verum 
esset  si  emendaretur  modo  sequenti:  « Sola  fide  vera,  scii.,  quae  per  ca- 
ritatem homo  operatur  ».17 

Votum,  ultimum...  Agnoscite  mihi...!  Duae  lineae  r emanent.. A . 
Dixi. 


In  textu  scripto  tradito : 1 deest.  2 ( Rom . 1,  16).  3 deest.  4 deest. 

5 (Lev.  1,  20).  6 (Lc.  1,  20).  7 ( Lc . 1,  38).  8 ( Lc . 1,  45).  9 deest. 

10  Ipsa  Ecclesia  ancilla  est  Dei,  quae  potest,  per  os  apostoli,  dicere  filiis  suis: 
« Servi  vestri  sumus  ».  11  seu  perfectio  pastoralis.  12  ( 1 Cor.  9,  16). 

13  ( 1 Cor.  1,  17).  14  (Act.  6,  2).  15  ad  alendam  et  augendam  fidem  ovium 

sibi  commissarum.  Fides  enim  est  primum  bonum  ovium  Domini  mecum  norma 
fundamentalis  vitae  illarum,  tali  modo  ut  ipsamet  caritas  a fide  dependet.  Unde 
hodierna  religiosa  indifferentia  et  gravis  remissio  fidei,  nisi,  forsitan,  saltem  in 
pluribus  casibus,  e deficientia  ministerii  verbi  Dei?  16  erit  enim  tempus  cum 

sacram  doctrinam  non  sustinebunt  » (2  Tim.  4,  2).  17  potest  salvari.  Scrip- 
tum est  enim:  « Fides  si  non  habet  opera,  mortua  est  » {lac.  2,  17).  18  Opta- 

mus ut  in  cap.  IV  magis  evidenter  appareat  conceptus  sanctitatis  seu  perfectionis 
supra  verba  Scripturae  et  dicta  Patrum  fundata;  quae  sequenti  modo  potest  essere 
definita:  « Iustus  seu  sanctus  est  homo  in  quo  fides  per  caritatem  operatur,  salva 
mensura  donationis  Christi  ». 

Animadversiones  additae-. 

Caput  IV:  De  vocatione  ad  sanctitatem  in  Ecclesia. 

Emendatio  prima.  De  mutatione  tituli  capitis.  Proponitur  ut  substituatur  ei 
sequens  titulus:  De  statibus  perfectionis  in  Ecclesia.  Ratio  est:  obligatio  ad  sancti- 
tatem obligat  omnes  baptizatos.  Proinde  haec  stabilis  et  permanens  obligatio  con- 
stituit aliquid  stabile  et  immobile  in  Ecclesia.  A fortiori  verbum  status  convenit 
collegio  episcopali  et  communitatibus  religiosis. 

Insuper,  sanctitas  ponitur  hic  pro  caritate,  quae  secundum  apostolum  « est 
vinculum  perfectionis  » et  « plenitudo  legis  est  dilectio  ».  Ratione  consuetudinis 
perfectio  prioritatem  habet  super  sanctitatem.  Verbum  « vocatio  » non  implicat 
directe  stabilitatem  neque  communitatem  sed  aliquid  individuale. 

Emendatio  secunda.  De  prooemio  (n.  28).  Mihi  videtur  quod  textus  non  sit 
satis  pressus  et  logicus  et  laboret  quadam  prolixitate.  Reverenter  proponitur  se- 
quens textus:  « Solemniter  haec  Sacrosancta  Synodus  proclamat  quod  omnes  hi 
qui,  ratione  lavacri  regenerationis  et  adoptionis  filiorum  Dei  in  Christo  et  in  Spi- 
ritu Sancto,  Corpus  Christi  conficiunt  electi  fuerunt  “ ut  sint  sancti  et  immaculati 
in  Christo,  in  conspectu  Dei,  in  caritate  ”,  quae  “ est  vinculum  perfectionis”  et 
“ finis  praecepti  ”.  Cum  vero  virtus  theologica  caritatis,  quae  “ diffusa  est  in 
cordibus  nostris  per  Spiritum  Sanctum  qui  datus  est  nobis  ”,  plures  gradus  com- 
plectitur secundum  mensuram  participationis  ipsius  caritatis,  sequitur  quod  isti 
gradus  diversi  possunt  constituere  principium  permanens  et  efficiens  alicuius  sta- 
tus. Proinde  habentur  in  Ecclesia,  praeter  statum  communem  iam  commemora- 
tum, status  praelatorum,  status  presbyterorum  et  status  religiosorum.  In  omnibus 
istis  statibus  perfectionis  omnes  vocantur  ad  eamdem  caritatem  secundum  mensu- 
ram quae  eis  a Spiritu  Sancto  data  est  ». 

Insuper  notandum  est  quod  in  n.  29  quod  multiloquium  contrarium  est  sobrie- 
tati styli  oecumenici.  Abbreviando  primam  periodum  potest  sic  habere:  «Omnis 
supernaturalis  perfectionis  Magister  et  Exemplar,  Dominus  Iesus,  ad  omnes  suos 
discipulos  dixit:  “ Estote  ergo  vos  perfecti,  sicut  Pater  vester  caelestis  perfec- 
tus est  ” ». 

Huius  capitis  perlegendo  textum  animadversus  sum  quod  in  pluribus  vicinior 
est  piae  exhortationi  quam  stylo  doctrinali.  Ordo  enim  postulat  quod  ante  omnia 
fiat  clara  definitio  perfectionis  seu  sanctitatis  quae  est  finis  vitae  christianae.  Spar- 
sim  inveniuntur  verba  sanctitas,  perfectio,  caritas  sed  in  vanum  quaereret  quis 
claram  definitionem  verborum  illorum.  Mihi  videtur  quod  recursus  ad  S.  Thomam 
Aquinatem  (IIa  IIae  quaest.  XXIII-XXVIII)  foret  utilis  ad  conficiendam  defini- 
tionem de  perfectione.  Nam  in  materia  tam  gravi  opportunum  est  ut  omnes  habeant 
ante  oculos  doctrinam  pressam  et  claram.  Quaeritur  qua  ratione  astringuntur 
numerosi  episcopi  ad  disceptationes  saepe  fastidiosas  quas  potuissent  facile  evi- 
tare si  schemata  fuissent  melioris  qualitatis?  Neque  auditores  neque  observatores 
neque  alii  aedificantur  animadvertentes  quod  textus  schematum  multis  defectibus 

laboret.  Parcite  Patribus  qui  fastidio  capiuntur  propter  loquacitatem  quae  viget 
in  disceptationibus  quae  loquacitas  partim  tantum  gravat  Patres  conciliares. 

Pag.  19,  par.  30  non  fit  sufficiens  distinctio  inter  perfectionem  qua  astringitur 
episcopus  et  illam  qua  astringitur  presbyter.  Piae  exhortationes  non  sufficiunt  ad 
definiendam  aliquam  doctrinam.  Declaretur  clare  qualis  est  perfectio  quae  episcopis 
et  qualis  perfectio  quae  pertinet  ad  presbyteros. 

Item  in  par.  31  tractatus  fit  de  mediis  ad  sanctitatem  simulque  de  consiliis 
evangelicis,  quae  materia  iterum  tractatur  par.  32.  Post  lectionem  verborum  isto- 
rum mens  immergitur  in  confusione.  Mihi  videtur  quod  materia  huius  capitis 
potuisset  sic  disponi:  1.  De  indole  perfectionis.  2.  De  obligatione  omnibus  com- 
muni ad  perfectionem.  3.  De  statu  perfectionis  praelatorum.  4.  De  perfectione 
clericorum  seu  presbyterorum.  5.  De  mediis  ad  perfectionem  acquirendam  et 
augendam:  de  sacramentis,  de  oratione,  de  vita  contemplativa  et  activa,  de  vir- 
tute paenitentiae  seu  de  mortificatione  externa  et  interna.  6.  De  opportunitate  ho- 
dierna perfectionis  christianae  in  omnibus  statibus  perfectionis  in  Ecclesia  sive 
ad  promovendum  oecumenismum  sive  ad  provehendam  actionem  missionariam. 

(Omnia  haec  non  dicta  sunt  in  aula  conciliari,  quia  pertinent  stricte  ad  labo- 
rem commissionis  de  fide). 

« Fides  quaerens  intellectum  » a duplici  tentatione  caveat.  Et  quidem  primum 
a tentatione  segregationis  ne  contemplatio  diuturna  alicuius  veritatis  fidei  separate 
a summa  aliarum  veritatum  minuat  eius  dimensionem  et  valorem  usque  ad  quam- 
dam deformationem.  Secundo,  tentatio  archaismi  (gallice  ressourcement).  Ecclesia 
Dei,  ait  S.  Irenaeus,  est  « integrum  corpus  Filii  Dei  »,  semper  eadem  substantia- 
liter, « columna  et  firmamentum  veritatis  ».  Attamen,  non  obstante  hoc  prin.cipio, 
« conscientia  Ecclesiae,  sicut  aiebat  Summus  Pontifex  gloriose  regnans,  in  prin- 
cipio huius  sessionis,  sibimetipsi  clarescit,  dum  firmissimo  obsequio  verbis  et 
sententiis  Christi  adhaeret,  dum  reverenti  memoria  sacrae  Traditioni  probata  prae- 
cepta complectitur,  dum  interiori  lumini  Spiritus  Sancti  obsecundat;  qui  videtur 
hoc  ab  Ecclesia  requirere,  ut  omnibus  viribus  nitatur,  ut  qualis  ipsa  sit  ab  homi- 
nibus agnoscatur  » (Ex  allocutione  S.  S.  Pauli  VI  initio  secundae  sessionis  Con- 
cilii). Etenim  Ecclesia,  sicut  omne  vivens,  legi  progressus  subiicitur,  ipso  Domino 
declarante  quod  regnum  caelorum  simile  sit  grano  sinapis,  quod  minimum  quidem 
est  omnibus  seminibus,  cum  autem  creverit  maius  est  omnibus  oleribus  et  fit 
arbor.  Unde  renovatio  Ecclesiae  non  implicat  tendentiam  archaisticam  quae  conatur 
Sponsam  Ecclesiam  spoliare  pulcherrima  veste,  quam  ipsamet  texuit  decursu  tem- 
poris. Pertinet  ad  Concilium  ut  excutiat  vestem  Ecclesiae  ad  exonerandam  ipsam 
pulvere,  quo  cooperta  fuit  per  semitas  huius  mundi  itinerans. 

Forsitan  aliquis  Patrum  cupit  cognoscere  qua  ratione  ductus  fui  ad  duplicem 
supramemoratam  tentationem  in  medio  foro  ferendam.  A quibusdam  Patribus  facta 
est  iam  interrogatio  cur  in  schemate  de  Ecclesia  tractatus  de  sanctitate  separate  a 
mysterio  Ecclesiae  conficitur.  Nam,  omnes  scimus  sanctitatem  esse  de  natura  Ec- 
clesiae, tali  modo  ut  si  Ecclesia  Dei  non  esset  sancta  non  esset  Ecclesia  Dei.  Iste 
modus  faciendi  non  placet.  Etenim  in  Credo  omnes  confiteantur  « unam,  sanctam, 
catholicam  et  apostolicam  Ecclesiam  ». 

Unde  Ecclesia  habet  ut  sit  sancta,  catholica  et  apostolica,  nisi  ex  hoc  quod 
sit  una  et  apparet  in  sua  universalitate,  ut  ait  Cyprianus,  sicuti  « de  unitate  Patris 
et  Filii  et  Spiritus  Sancti  plebs  adunata  »?  Nam  Ecclesia  est  una  quia  in  unitate 
Spiritus  Sancti  iuncta  est  Filio,  ut  in  Mediatore  in  quo  coniungitur  Patri.  Ita 

unitas  Sanctissimae  Trinitatis  et  consequenter  eius  sanctitas  exstat  in  Ecclesia. 
Propterea  scripsit  Ioannes  in  Apocalypsi:  « Et  ego  Ioannes  vidi  sanctam  civitatem 
Ierusalem  novam  descendentem  de  caelo  a Deo,  paratam,  sicut  sponsam  ornatam 
viro  suo  » (Apoc.  21,  2).  Et  angelus  dixit  Ioanni:  « Veni  et  ostendam  tibi  spon- 
sam, uxorem  Agni  ».  Ipsa  est  Sponsa  quae  exivit  e latere  aperto  Sponsi  sub  typo 
sanguinis  et  aquae  de  qua  dixit  Sponsus:  « Haec  est  nunc  caro  de  carne  mea  et  os 
ex  ossibus  meis  ».  Haec  est  unica  mea,  dilecta  mea,  electa  mea,  quam  acquisivi 
sanguine  meo  ut  sit  sancta  et  immaculata  in  conspectu  Dei,  in  caritate.  Haec  unio 
Sponsae  cum  Sponso  fit  in  Spiritu  Sancto,  sic  ut  in  die  quo  Beata  Virgo  concepit 
de  Spiritu  Sancto  et  Verbum  caro  factum  est.  Haec  Sponsa  habet  nomen  glorio- 
sum, nam  Corpus  Sponsi  vocatur.  « Propter  hoc,  ait  apostolus,  relinquet  homo 
patrem  et  matrem  suam  et  adhaerebit  uxori  suae  et  erunt  duo  in  carne  una.  Sa- 
cramentum hoc  magnum  est,  ego  autem  dico  in  Christo  et  in  Ecclesia  » {Eph. 
5,  31).  Erunt  duo  in  carne  una,  Christus  et  corpus  eius,  scilicet  Ecclesia,  erunt  duo 
in  carne  una,  in  uno  corpore.  Hoc  sacramentum  magnum  est,  admirabile  et  incom- 
prehensibile. 

In  hac  mystica  unione,  quae  est  ad  imaginem  unitatis  in  Trinitate,  sanctificatur 
Ecclesia  et  efficitur  Corpus  Christi.  O ineffabile  commercium!  In  isto  vere  mysterio 
omnia  spirant  amorem,  quia  omnia  in  Deo,  qui  est  Caritas,  fiunt.  O unitas  mira- 
bilis, o sanctitas  ineffabilis,  o caritas  fons  totius  in  Ecclesia  unitatis  et  sanctitatis! 
In  uno  verbo  conveniunt  omnia  mysteria  quae  in  Ecclesia  continentur,  in  verbo 
caritas,  agape.  Ista  agape  est  Mater  nostra,  quae  parturit  filios  Deo,  in  virtute 
Spiritus  Sancti,  in  lavacro  baptismatis,  roborat  eos  chrismate  salutis,  alit  eos  carne 
et  sanguine  sui  Sponsi  ut  sint  sancti  et  immaculati  in  conspectu  Patris,  in  caritate. 
Haec  quotidie  audit  Patrem  dicentem  filiis  suis:  « Sancti  estote  quia  ego  sanctus 
sum  ».  Sancti  estote  sicut  Pater  vester  caelestis  qui  est  Caritas  infinita.  Hac  cari- 
tate nutriti  et  roborati  efficimur  sancti  et  perfecti.  Caritas  haec  continetur  sicut  in 
fonte  suo  in  Sacramento  eucharistico,  quod  est  signum  unitatis  et  vinculum  cari- 
tatis. 

Unde  nos,  Patres  venerabiles,  qui  manibus  tenemus  fontem  sanctitatis,  Cor- 
pus et  Sanguinem  Christi,  tenemur  vivere  in  vita  nostra  pastorali  caritatem  Christi 
Pastoris,  quia  debemus  esse  parati  non  tantum  spoliari  omnibus  bonis  nostris  sed 
immo  sacrificare  animam  nostram  pro  ovibus,  ad  quas  oportet  dicere  cum  Paulo: 
« Nos  servi  vestri  sumus  et  dispensatores  propter  vos  mysteriorum  Dei.  Sicut  Chri- 
stus Pastor  et  oves  suae  unicum  gregem  faciunt  ita  et  nos  unum  cor  et  animam 
unam  debemus  esse  cum  ovibus  Domini,  unum  amore  paterno,  immo  pietate  ma- 
terna. Haec  est  perfectio  propria  status  episcopalis,  quam  homines  ab  Episcopis 
expectant.  Heri  in  hac  aula  figura  f.  r.  Ioannis  XXIII  sermone  vero  et  vivo  de- 
pincta  fuit  coram  nobis.  Erat  enim  iste  Pastor  bonus  quia  cor  eius  erat  cor  Christi. 
Cor  Ioannis  erat  cor  matris  Ecclesiae.  Cor  Ioannis  erat  Cor  B.  Deiparae.  Cor  Ioan- 
nis erat  cor  totius  generis  humani,  « le  rendez-vous  » ubi  pietate  paterna  et  solli- 
citudine materna  fulgens  et  ardens  erat,  in  quo  omnes  pauperes,  debiles,  dere- 
licti, peccatores  sentierunt  et  gustaverunt  dulcedinem  Cordis  Christi,  quod  est 
centrum  omnium  cordium.  Dulcedine  pastorali  qua  repletum  erat  cor  suum  at- 
trahit cum  magna  alacritate  homines,  sine  discrimine  confessionis  et  nationis  et 
coloris.  Exaltatus  super  thronum  caritatis  et  pacis  traxit  omnes  ad  se.  Unde  origo 
huius  concilii?  Quae  virtus  adunavit  homines  ex  omni  tribu  et  lingua  et  natione 
nisi  virtus  caritatis  Patris  universi  generis  humani?  Quem  finem  proponimur  no- 

stris  laboribus  in  hac  aula  nisi  ut  regnet  tam  in  nobis  quam  in  omnibus  hominibus 
Christus,  Salvator  omnium. 

Schema. 

N.  B.  In  praesenti  textu  habetur  doctrina  catholica  de  vocatione  ad  sanctita- 
tem quae  complectitur  aspectum  eius  tam  occidentalem  quam  orientalem. 

Etenim  in  eo  habentur  argumenta  biblica  quae  sunt  communia  omnibus  Chri- 
stianis necnon  argumenta  propria  Ecclesiae  latinae  et  Ecclesiae  orientali,  quae  hau- 
riuntur de  S.  Thoma  Aquinate  et  de  Nicolao  Cabasila,  theologo  byzantino  saec.  xiv 
quem  multi  auctores  catholici  putant  esse  peritissimum  virum  in  hac  materia, 
quam  exponit  in  opere  suo  De  vita  in  Christo  lesu. 

Vrooemium.  Haec  Sacrosancta  Synodus  solemniter  docet  omnes  signo  red- 
emptionis sigillatos  esse  a Christo  vocatos  ad  sanctitatem  adipiscendam  secundum 
illud:  « Estote  ergo  vos  perfecti  sicut  et  Pater  vester  caelestis  perfectus  est  » 
(Mt.  5,  48).  Haec  autem  perfectio  ab  apostolo  sequenti  modo  describitur:  « Bene- 
dictus Pater  Domini  nostri  lesu  Christi  qui ...  elegit  nos  in  ipso  ...  ut  essemus  sancti 
et  immaculati  in  conspectu  eius  in  caritate...  Qui  praedestinavit  nos  in  adoptionem 
filiorum  per  Iesum  Christum  in  ipsum:  secundum  propositum  voluntatis  suae, 
in  laudem  gratiae  suae,  in  qua  gratificavit  nos  in  dilecto  Filio  suo  » ( Eph . 1,  3-6). 
Proinde  ex  ipsa  revelatione  certum  est  quod  omnes  a Christo  redempti  vocantur 
ad  adipiscendam  sanctitatem  quam  apostolus  his  verbis  contraxit:  « Mihi  vivere 
Christus  est...  » ( Phil . 1,  21). 

1.  (De  natura  sanctitatis).  Verum  est  Magistrum,  Exemplar  et  Auctorem  sanc- 
titatis esse  ipsum  Iesum  « in  quo  habitat  omnis  plenitudo  divinitatis  corporaliter  » 
(Coi.  2,  9),  de  cuius  « plenitudine  omnes  nos  accepimus  » (Io.  1,  16)  ut  unusquis- 
que nostrum  possit  dicere  cum  apostolo:  « Vivo  autem,  iam  non  ego;  vivit  vero 
in  me  Christus  » (Gal.  2,  20).  Unde  sanctus  dicitur  omnis  qui  in  Christo  baptiza- 
tus  Christum  induit  ut  possit  in  Ipso  vivere. 

Iamvero  omnes  qui  ad  sanctitatem  vocantur  « in  tenebris  et  in  umbra  mortis 
sedent  »,  i.  e.  sub  iugo  peccati  vivunt,  redemptione  egent  ut  introducantur  « in 
regnum  iustitiae  et  sanctitatis,  amoris  et  pacis  » ut  possint  in  Christo  vivere.  Ideo- 
que  « vita  nostra  abscondita  est  cum  Christo  in  Deo  » (Coi.  3,  3),  nam  cum  « esse- 
mus mortui  vivificavit  nos  in  eo  » (Eph.  2,  5). 

« Sicut  enim  per  inobedientiam  unius  hominis  peccatores  constituti  sunt  multi, 
ita  et  per  unius  obeditionem  iusti  constituentur  multi  » (Rom.  5,  18).  Christus 
vero  « factus  est  obediens  usque  ad  mortem  mortem  autem  crucis  ».  Ipsa  autem 
natura  humana  a Christo  assumpta  effecta  est  instrumentum  quo  Christus  suam 
sanctitatem  dat  in  se  credentibus,  ita  ut  ChristusrHomo  factus  est  Caput  generis 
humani  ad  conficiendum  Corpus  suum  mysticum.  Unde  omnes  peccatores  qui  per 
fidem  et  baptismum  Christo  iunguntur  communicant  ipso  in  iustitia  et  sanctitate, 
ut  possint  esse  sancti  sanctitate  Christi  et  sicut  dicit  apostolus  « ut  exhibeamus 
omnem  hominem  perfectum  in  Christo  » (Coi.  1,  28). 

In  ipsa  natura  humana  a Christo  assumpta  et  ab  ipso  sanctificata,  invenitur 
principium  vocationis  generis  humani  ad  sanctitatem.  Christus,  caput  generis  hu- 
mani ab  ipso  redempti,  ordinat  homines  ad  sanctitatem  quam  in  natura  sua  hu- 
mana inclusit  ut  sit  fons  et  instrumentum  sanctitatis.  Vocatio  ad  sanctitatem  fun- 
datur radicitus  in  mysterio  humanizationis.  Typus  vero  istius  sanctitatis  est  B.  V. 
Maria.  In  ipsa  enim  Christus  fuit  « plene  et  perfecte  fons  sanctitatis  ut  possit 
Mater  dicere:  « Mihi  vivere  Christus  est  ».  Ex  ipsa  enim  natus  est  Homo  Deus, 

fons  totius  sanctitatis.  Accipiendo  per  fidem  Filium  Dei  ut  filium  suum,  effecta  est 
Mater  in  spiritu  omnium  a Filio  suo  redemptorum  et  typus  sanctitatis.  Hoc  modo 
aspicientes  Mariam  contemplamur  exemplar  sanctitatis  nobis  accommodatum  et 
proximum  nostrae  fragilitati. 

2.  ( Ratio  sanctificationis  in  Christo ).  Per  passionem  et  mortem  suam  id  est  per 
obeditionem  suam  Christus  meruit  omnibus  peccatoribus  gratias  quibus  iustificantur 
et  sanctificantur.  Sicut  scriptum  est:  « Unus  militum  lancea  latus  eius  aperuit  et 
continuo  exivit  sanguis  et  aqua  » (Io.  19,  34).  Unde  cantatur  in  Ecclesia:  « Ex 
Corde  scisso  Ecclesia  Christo  iugata  nascitur.  Ex  hoc  perennis  gratia  ceu  septifor- 
mis fluvius,  stolas  ut  illi  sordidas  lavemus  Agni  in  sanguine  ».  Testis  autem  istius 
facti  scribit:  « Viderunt  in  quem  transfixerunt  » (Io.  19,  36),  nam  omnes  per  sa- 
cramentorum viam  propinqui  fiunt  isto  latere  aperto  de  ipso  iustitiam  et  sancti- 
tatem accipiunt  secundum  illud  « Haurietis  aquas  de  fontibus  Salvatoris  ». 

Sicut  vero  humana  natura  Christi  de  Spiritu  Sancto  in  sinu  Virginis  concepta 
fuit,  ita  oportet  hominem  « denuo  nasci  ex  aqua  et  Spiritu  Sancto  » ut  fiat  spiri- 
tus, videlicet  sanctus,  quia  « quod  de  Spiritu  est  spiritus  est  ».  Certum  est  igitur 
quod  per  viam  sacramentorum  fit  transitus  ad  Christum  ut  in  ipso  et  per  ipsum 
possimus  vivere  et  sanctitatem  adipiscere. 

Oportet  igitur  parare  viam  Domini  et  rectas  facere  semitas  eius.  Haec  vero 
rectitudinis  operatio  fit  principaliter  per  virtutes  humilitatis  et  poenitentiae.  Dicit 
enim  Dominus:  « Nisi  conversi  fueritis  et  efficiamini  sicut  parvuli  non  intrabitis 
in  regnum  caelorum  » (Mt.  18,  3).  Quibus  verbis  significatur  quod  omnes  qui  cu- 
piunt intrare  in  regnum  oportet  esse  « pauperes  spiritu  » videlicet  humiles  corde. 
Altera  conditio  quae  aperit  ingressum  ad  regnum  est  poenitentia,  secundum  illud 
Ioannis  Baptistae  ad  populum:  « Poenitentiam  agite,  appropinquat  enim  regnum 
caelorum  » (Mt.  3,  2).  Per  humilitatem  igitur  et  poenitentiam  acquiritur  cordis 
rectitudo  sine  qua  impossibilis  evadit  ingressus  in  regnum  Dei. 

3.  (De  vita  in  Christo ).  Quamquam  sanctitas  seu  vita  in  Christo  tantum  in  pa- 
tria consummationem  habeat,  attamen  in  via  initium  habet  secundum  illud  apo- 
stoli ad  Timotheum:  « Certa  certamen  fidei,  apprehende  vitam  aeternam  in  qua 
vocatus  es  » (Tim.  6,  12).  Quid  enim  prodest  lux  homini  caeco,  ita  quid  prodest  ho- 
minibus lux  aeterna  si  non  sunt  idonei  ad  eam  percipiendam. 

Oportet  igitur  christianum  iam  in  via  signatum  esse  Spiritu  promissionis 
sancto  qui  est  « pignus  haereditatis  nostrae  » (Eph.  1,  13).  Pignus  vero  haeredi- 
tatis  aeternae  est  ipse  Christus  vivens  per  Spiritum  Sanctum  in  nobis  qui  effusus 
est  in  cordibus  nostris  secundum  illud  Domini  verbum:  « Si  quis  diligit  me  ser- 
monem meum  servabit  et  Pater  meus  diliget  eum  et  ad  eum  veniemus  et  mansio- 
nem apud  eum  faciemus  » (Io.  14,  23).  Haec  Sanctissimae  Trinitatis  praesentia  in 
nobis  non  est  mere  passiva,  sed  eminenter  activa  et  operosa  atque  eius  finis  est 
formatio  imaginis  Christi  in  nobis  secundum  illud  apostoli:  « Filioli  mei,  quos 
parturio  donec  formetur  Christus  in  vobis  » (Gal.  4,  19). 

Christus  in  nobis  formatur  cooperante  homine  cum  Deo  videlicet  homine  di- 
sponendo se  ad  recipiendum  motus  internos  Spiritus  Sancti  qui  coniungit  eum 
Christo  per  gratiam  quae  agit  per  fidem,  spem  et  caritatem,  quae  vocantur  virtutes 
theologicae  cum  hominem  directe  cum  Deo  coniungunt. 

Ex  parte  hominis  requiritur  ut  iam  dictum  est  ut  ipse  paratus  sit  ad  gratiam 
recipiendam  per  humilitatem  et  poenitentiam  quae  disponunt  voluntatem  suam  eam 
confirmandam  in  rectitudine  et  docilitate. 

Ex  parte  Dei  operatio  eius  exercetur  in  nobis  per  sacramenta,  speciali  vero 
modo  per  sacramenta  baptismi,  confirmationis  et  Eucharistiae. 

Per  lavacrum  regenerationis  et  operationem  Spiritus  Sancti  nascitur  in  nobis 
Christus  crucifixus,  mortuus  et  resurrectus.  Induentes  vero  Christum  novum  ho- 
minem, creatum  in  iustitia  et  sanctitate  efficimur  similes  ipsi  ideoque  filii  Dei 
simulque  initium  habet  in  nobis  vita  in  Christo.  Veniens  in  nos  Spiritus  Sanctus 
testimonium  perhibet  de  Christo  necnon  ipsum  nobis  revelat  et  efficimur  filii  lucis. 
Iam  exstat  in  nobis  vera  natura  supernaturalis,  cum  efficimur  nova  creatura  se- 
cundum gratiam  quae  operatur  in  nobis  per  tres  virtutes  theologicas.  Viventes 
in  Christo  habemus  nobiscum  thesaurum  omnis  gratiae,  veritatis  et  sanctitatis,  ita 
ut  possimus  dicere:  « Vivo  autem,  iam  non  ego:  vivit  vero  in  me  Christus  » (Gal. 
2,  20). 

Per  unctionem  Spiritus  Sancti  in  sacramento  Confirmationis  filii  Dei  recipiunt 
virtutem  ut  possint  esse  Christi  testes  coram  hominibus.  Quia  vero  mundus  in  quo 
vivunt  christiani  immersus  est  in  peccato  et  in  scandalis  necessarium  est  ut  filii 
Dei  fortes  et  constantes  sint  viventes  digne  Deo.  Propterea  unguntur  Spiritu  for- 
titudinis, sapientiae,  consilii,  pietatis  et  sic  roborati  et  Spiritu  saginati  possunt 
incedere  per  semitas  periculis  refertas  usque  ad  patriam  caelestem  multos  alios 
post  se  trahentes. 

In  sacramento  Eucharistiae  homo  vitam  ipsam  manducat  et  bibit  ut  possit  a 
Christo  apprehendi  et  ad  Christum  transformari  unum  cum  Ipso  efficiendo  secun- 
dum illud:  « Unus  panis  unum  corpus  sumus  ». 

Tunc  Christus  potest  dicere  his  qui  unum  cum  ipso  effecti  sunt:  « Manete  in 
me  et  ego  in  vobis  ut  fructum  afferatis  et  fructus  vester  maneat  ». 

Qua  autem  ratione  efficitur  ista  unio  cum  Christo  nisi  per  conformitatem  vo- 
luntatis humanae  cum  voluntate  ipsius  Christi,  etenim  verbum  communio  significat 
unionem  voluntatis  hominis  cum  voluntate  Christi. 

Sed  ad  hoc  requiritur  ex  parte  hominis  ut  in  eo  minuatur  virtus  peccati,  cum 
per  sumptionem  Corporis  Christi  homo  particeps  fit  mortis  redemptoris  qui  pec- 
catum moriendo  destruxit  et  vitam  resurgendo  reparavit.  Panis  enim  eucharisticus 
est  quasi  ignis  qui  operatur  destructionem  veteris  hominis,  nam  qui  vult  Christum 
sequi  debet  abnegare  semetipsum.  Necesse  enim  est  ut  caput  et  membra  eiusdem 
perfectionis  participent  cuius  conditio  primaria  est  absentia  peccati.  Peccatum 
autem  aliquam  difformitatem  operatur  in  anima,  quae  non  congruit  cum  capite 
corporis.  Tollendo  igitur  difformitatem  peccati  imago  Christi  apparet  in  sua  pul- 
chritudine et  Christus  manens  in  suo  membro  format  in  eo  perfectionem  augendo 
virtutes  theologicas.  Unde  potest  concludere  vitam  christianam  consistere  ex  una 
parte  in  certamine  contra  virtutem  peccati  et  ex  altera  parte  in  incremento  gratiae 
nec  non  virtutum  fidei,  spei  et  caritatis. 

4.  ( Condicio  essentialis ).  Ad  formandam  vero  imaginem  Christi  in  nobis  ne- 
cesse est  ut  cognoscamus  naturam  eius,  nam  impossibile  est  conformari  voluntatem 
nostram  cum  voluntate  Christi  si  voluntas  Christi  est  nobis  ignota.  Unde  oportet 
habere  scientiam  Christi,  quae  acquiritur  per  meditationem  vitae  ipsius  Christi. 
Cum  meditatione  mysteriorum  Christi  crescit  in  nobis  scientia  Christi  qui  est 
exemplar  omnis  sanctitatis. 

Meditando  mysteria  Christi  homo  cognoscit  propriam  dignitatem  secundum  il- 
lum S.  Leonis:  « Agnosce,  christiane,  dignitatem  tuam  ».  Cognitio  nostrae  digni- 
tatis custodit  nos  a peccato  et  impellit  nos  ad  bonum  faciendum.  Etiam  quando 

homo  peccat  scientia  mysteriorum  Christi  inclinat  eum  ad  poenitentiam  simulque 
instillat  in  corde  eius  fidem  erga  misericordiam  Dei.  Certum  est  quod  per  medita- 
tionem mysteriorum  Christi  exardescit  in  nobis  ignis  amoris  nostri  erga  eum 
ut  possimus  ipsum  sequi  mandata  eius  custodientes.  Denique  in  ista  meditatione 
a Christo  allicimur  ut  possimus  vivere  Beatitudines  quae  sunt  culmen  perfec- 
tionis. In  uno  verbo  sanctitas  ad  quam  vocantur  membra  Ecclesiae  complectitur 
scientiam  Capitis  quod  est  opus  fidei  et  caritatem  erga  eum  qua  homo  inclinatur 
ad  mandata  Dei  custodienda.  Unde  per  viam  sacramentorum  et  per  scientiam  Christi 
homo  igne  caritatis  incensus  custodit  mandata  Dei  quae  gemina  lege  caritatis  ex- 
primitur, id  est  caritate  erga  Deum  et  proximum,  quod  est  vinculum  perfectionis. 

In  uno  verbo  potest  complecti  sanctitas  ad  quam  vocati  sunt  omnes  christiani: 
« Fides  quae  per  caritatem  operatur  ».  Unde  oritur  obligatio  fidem  augendi  medi- 
tando mysteria  fidei  quae  omnia  in  Christo  recapitulantur.  Sine  vita  contempla- 
tiva impossibile  est  fidem  augere  quae  nutritur  intellectu  mysteriorum  auxiliantibus 
donis  Spiritus  Sancti,  speciali  vero  modo  per  dona  sapientiae  et  intellectus.  Fides 
autem  vivens  operatur  per  caritatem,  et  sic  pervenitur  ad  sanctitatem.  Hac  via 
pervenit  christianus  ad  sanctitatem  istam  ad  quam  praedestinatus  fuit  die  qua 
per  lavacrum  regenerationis  filius  Dei  factus  est  per  verba  illa:  « Si  vis  vitam 
aeternam  ingredi  observa  mandata  Dei:  diliges  Dominum  Deum  tuum  ex  toto  corde 
tuo,  ex  tota  mente  tua,  ex  tota  anima  tua  et  proximum  sicut  teipsum  ». 

De  statibus  perfectionis.  Satis  sit  nobis  ut  in  hoc  schemate  adumbrentur  di- 
versi status  perfectionis,  nam  isti  in  aliis  schematibus  tractandi  sunt. 

Si  omnes  christiani  vocantur  ad  sanctitatem  quae  consistit  in  vita  in  Christo 
per  fidem  et  caritatem,  nihilominus  in  Ecclesia  Dei  aliqui  vocantur  ad  sanctitatem 
quae  superat  gradum  communem  quia  constituti  sunt  in  statibus  ubi  requiritur 
maior  sanctitas.  Hic  tractatur  breviter  de  statu  episcopali,  de  statu  sacerdotali  et 
de  statu  religioso. 

De  statu  episcopali.  In  hoc  statu  perfectionis  requiritur  perpetua  obligatio  ad 
ea  quae  sunt  perfectionis,  cum  aliqua  solemnitate.  Hic  agitur  de  caritate  pasto- 
rali. Episcopus  enim  se  obligat  ad  ea  quae  sunt  perfectionis,  pastorale  assumens 
officium,  ad  quod  pertinet  ut  animam  suam  pastor  ponat  pro  ovibus  suis.  Sed  hac 
professione  adhibetur  quaedam  solemnitas  consecrationis  secundum  illud  apostoli 
ad  Timotheum:  « Rogo  te  ut  resuscites  gratiam  Dei,  quae  est  in  te  per  impo- 
sitionem manuum  mearum  » (2  Tim.  1,  6).  Perfectio  etenim  consistit  in  praepara- 
tione animi,  ut  scilicet  homo  sit  paratus,  si  fuerit  opus,  omnia  dimittere  vel  distri- 
buere. Et  ad  hoc  maxime  tenentur  episcopi,  quod  omnia  sua  pro  honore  Dei  et 
salute  sui  gregis  contemnant  vel  rapinam  bonorum  suorum,  cum  opus  fuerit  vel 
pauperibus  sui  gregis  largiendo  vel  rapinam  bonorum  suorum  cum  gaudio  susti- 
nendo. Insuper  episcopi  tenentur  vitam  suam  dare  pro  ovibus  suis  quod  est  perfec- 
tionis summum,  iuxta  illud  apostoli  « Ego  autem  libentissime  impendam  et  super- 
impendam ipse  pro  animabus  vestris  » (2  Cor.  12,  15).  Haec  perfectio  vocatur  per- 
fectio pastoralis. 

De  statu  presbyterorum  et  diaconorum.  Ratione  sacri  ordinis  quem  presbyteri 
et  diaconi  suscipiunt  non  ponuntur  simpliciter  in  statu  perfectionis,  cum  in  Eccle- 
sia occidentali  solum  votum  continentiae  emittant. 

Ex  parte  autem  curae  animarum  presbyteri  et  diaconi  non  obligantur  vinculo 
peipetui  voti.  Quamquam  presbyteri  et  diaconi  sint  cooperatores  episcopi,  atta- 
men non  obligant  totam  vitam  suam  ad  curam  animarum  sicut  episcopus.  Ceteris 

paribus  presbyteri  sunt  minoris  perfectionis  quam  religiosi.  Si  vero  religiosus  careat 
ordine,  tunc  manifestum  est  praeeminentiam  ordini  excellere  quantum  ad  dignita- 
tem, ad  quam  maior  sanctitas  interior  requiritur  quam  requirat  etiam  religionis 
status. 

De  statu  religioso.  Ad  statum  perfectionis  religiosae  requiritur,  in  genere,  obli- 
gatio perpetua  ad  ea  quae  sunt  perfectionis,  cum  aliqua  solemnitate.  Religiosi  enim 
se  voto  astringunt  ad  hoc  quod  a rebus  saecularibus  se  abstineant,  quibus  licite 
uti  potuerint,  ad  hoc  quod  liberius  Deo  vacent.  Perfectio  non  consistit  essentialiter 
in  abrenuntiatione  propriarum  facultatum  in  actu  sed  in  praeparatione  animi  ut  sci- 
licet homo  sit  paratus,  si  fuerit  opus,  omnia  dimittere  vel  distribuere.  Ad  hoc  te- 
nentur religiosi  ut  saecularibus  renuntiantes  Deo  se  voveant  ut  ipsi  serviant.  Reli- 
gionis status  principaliter  institutus  est  ad  perfectionem  adipiscendam  per  quaedam 
exercitia  quibus  tolluntur  impedimenta  perfectae  caritatis.  Religiosus  enim  dicitur 
qui  se  totaliter  mancipat  divino  servitio,  quasi  holocaustum  Deo  offerens.  Unde 
Gregorius  dicit:  « Sunt  quidam  qui  nihil  sibimetipsis  reservant,  sed  sensum,  lin- 
guam, vitam  atque  substantiam,  quam  perceperunt,  omnipotenti  Deo  immolant  ». 

Moderator-.  Exc.mus  secretarius  generalis  publicabit  nunc  exitum 
suffragationum  quae  habitae  sunt  in  hodierna  congregatione  generali. 
Secretarius  generalis : Suffragatio  super  integro  cap.  V schematis 


de  sacra  Liturgia : 

Praesentes  votantes 2.193 

Dixerunt  placet 2.154 

non  placet 21 

placet  iuxta  modum 16 

Suffragia  nulla 2 


Ergo  cap.  V est  probatum  a Patribus. 

Circa  quaesitum  propositum  de  schemate  de  B.  Maria  Virgine,  Ma- 


tre Ecclesiae,  hic  est  exitus  suffragationis: 

Praesentes  votantes 2.193 

Dixerunt  placet 1.114 

non  placet 1.074 

placet  iuxta  modum,  sed  hoc  suffragium 
non  erat  requisitum,  igitur  nullum  . . 2 

Suffragia  nulla 3 


Exitus  suffragationis  super  emendationes  cap.  VII  de  sacra  Liturgia’. 


Emendatio  I: 

Praesentes  votantes 2.093 

Dixerunt  placet 2.087 

non  placet 5 

Suffragium  nullum 1 

Emendatio  II: 

Praesentes  votantes 2.120 

Dixerunt  placet 2.106 

non  placet 13 

Votum  nullum 1 

Ergo  duae  emendationes  placuerunt  Patribus.  Tertiae  emendationis 
suffragationis  exitus  dabitur  crastina. 

Moderator : Proxima  congregatio  generalis  habebitur  crastina  die, 
hora  nona. 

Em.mus  P.  D.  Eugenius  card.  Tis serant:  Reponatur  Sacrosanc- 
tum Evangelium. 

Exc.mus  P.  D.  Pericles  Felici,  arch.  tit.  Samosatensis,  secre- 
tarius  generalis  Ss.  Concilii'. 

Audiant  Patres!  Hoc  mane,  dum  in  hanc  aulam  conciliarem  perge- 
bat, in  ipsa  hac  Civitate  Vaticana,  improviso  morbo  correptus,  obiit 
exc.mus  D.  Franciscus  Beckmann,  arch.  Panamensis.  Oremus  pro  anima 
eius! 

Em.mus  P.  D.  Eugenius  card.  Tis  serant,  alternatim  cum  Patri- 
bus, De  profundis  recitavit,  cum  versiculis  et  oratione. 

Secretarius  generalis-.  Moderabitur  hanc  58  congregationem  genera- 
lem em.mus  ac  rev.mus  P.  D.  card.  Iacobus  Lercaro,  arch.  Bononiensis. 

Ordo  rerum  agendarum  in  hac  congregatione  generali  hic  est; 

Distribuetur  durante  congregatione  fasciculus  continens  emendatio- 
nes circa  capp.  VI  et  VIII  schematis  de  sacra  Liturgia , nempe  de  arte 
sacra  deque  sacra  supellectile. 

Postquam  lecta  fuerint  nomina  eorum  qui  verbo  uti  petierunt 
circa  cap.  IV  schematis  de  Ecclesia,  imprimis  procedetur  ad  suffragatio- 
nem illorum  quinque  punctorum  seu  quaesitorum  quae  heri  nota  facta 
sunt  et  distributa  sunt  typis  impressa.  Suffragatio  fiet  successive  circa 
singula  quaesita,  ut  fit  pro  emendationibus,  nempe  iubente  moderatore 
legetur  quaesitum  et  dabitur  schedula;  deinde  alterum  quaesitum  et  al- 
tera scheda  dabitur,  ita  ut  suffragatio  fieri  possit  cum  omni  commodi- 
tate et  tranquillitate. 

Deinde,  si  tempus  suppetet,  prosequetur  suffragatio  circa  tres  reli- 
quas emendationes  de  cap.  VII  de  sacra  Liturgia.  Suffragationes  circa 
capp.  VI  et  VIII  incipient,  post  debitam  relationem,  crastina. 

Lego  igitur  nomina  Patrum  qui  verba  facere  petierunt  circa  cap.  IV 
schematis  de  Ecclesia:  em.mi  ac  rev.mi  DD.  cardd.  Aemilius  Leger, 
arch.  Marianopolitanus  in  Canada,  Ioannes  Urbani,  patr.  Venetiarum  in 
Italia,  Ferdinandus  Cento,  Augustinus  Bea;  exc.mi  DD.  Gerardus  Huy- 
ghe,  ep.  Atrebatensis  in  Gallia,  Renatus  Fourrey,  ep.  Bellicensis  in  Gal- 
lia, Villelmus  Conway,  arch.  Armachanus  in  Hibernia,  Ioannes  Russell, 
ep.  Richmondiensis  in  Statibus  Foederatis  Americae  Septemtrionalis, 

Angelus  Fernandes,  arch.  eoad.  Delhiensis  in  India,  Franciscus  Franic, 
ep.  Spalatensis  in  Iugoslavia,  Sebastianus  Soares  de  Resende,  ep.  Beiren- 
sis  in  Mozambico,  Dominicus  Hoang-van-Doan,  ep.  Quinhonensis  in 
Vietnam;  rev.mus  P.  Benedictus  Reetz,  sup.  gen.  Congregationis  Beu- 
ronensis  O.S.B.;  exc.mi  DD.  Ioseph  Martin,  arcb.  Rothomagensis  in 
Gallia,  Isidorus  Emanuel,  ep.  Spirensis  in  Germania,  Ildefonsus  San- 
sierra,  ep.  aux.  S.  Ioannis  de  Cuyo  in  Argentina,  Ioannes  Gonzalez,  arch. 
tit.  Oxyrynchitanus  in  Columbia,  Ioseph  Van  Kerckhoven,  sup.  gen. 
Missionariorum  S.  Cordis  Iesu,  Villelmus  Van  Hees,  mag.  gen.  Ordinis 
S.  Crucis,  Cornelius  Lucey,  ep.  Corcagiensis  in  Hibernia,  Christophorus 
Butler,  sup.  gen.  Congregationis  Anglicae  O.S.B.,  Alfonsus  Dutil,  sup. 
gen.  Missionariorum  B.  Mariae  Virginis  a « La  Salette  »,  Aurelius  Del 
Pino,  ep.  Illerdensis  in  Hispania,  Eduardus  Schick,  ep.  aux.  Fuldensis 
in  Germania,  Placidus  Cambiaghi,  ep.  Novariensis  in  Italia,  Carolus 
Wojtyla,  ep.  vic.  cap.  Cracoviensis  in  Polonia. 

Moderator-.  Exc.mus  D.  secretarius  generalis  velit  legere  primum 
quaesitum  de  quo  fiet  suffragatio. 

Secretarius  generalis : Antequam  legam  primum  quaesitum,  iterum 
lego  praemissa  quaesitorum...  [cf.  pag.  573].  Quaeritur  igitur: 
1.  « Utrum  placeat  Patribus  ita  apparari  schema  ut  dicatur  episcopalem 
consecrationem  summum  gradum  sacramenti  Ordinis  constituere  ».  Re- 
sponsio est  per  placet  vel  non  placet. 

1 

Em.mus  P.  D.  PAULUS  AEMILIUS  card.  LEGER 
Archiepiscopus  Marianopolitanus 

Venerabiles  Patres , carissimi  Observatores  et  Auditores, 

Circa  caput  de  vocatione  ad  sanctitatem  quasdam  considerationes 
proponendas  habeo,  1.  circa  laicorum  sanctitatem;  2.  circa  theologiam 
vitae  consecratae. 

1.  De  laicorum  sanctitate.  Ut  melius  pateat  quam  necessarium  sit 
apte  de  sanctitate  laicorum  tractare  in  constitutione  de  Ecclesia,  forsan 
oporteret  breviter  evocare  phaenomenon  ab  omnibus  notum.  Monastica 
sanctitas  diuturne  in  Ecclesia  praevaluit  ut  quasi  unicus  archetypus  cui 
omnis  sanctitas  christiana  accommodanda  fuerit.  Beneficia  quae  ex  illa 
inspiratione  spirituali  certe  exsurrexerunt  abscondere  non  debent  detri- 
menta vera  quae  ex  tali  universali  diffusione  unici  typi  sanctitatis  orta 

sunt  pro  clero  saeculari  et  maxime  pro  laicis.  Laici  enim  vitam  ita  diver- 
sam ab  illa  monachorum  et  religiosorum  ducunt,  ut  sanctitas  eis  visa 
est  aliquid  quasi  inaccessibile.  Vita  eorum  quotidiana  eis  apparuit  ut 
incompatibilis  cum  mirandis  exemplis  quae  eis  proponebantur.  Itaque 
fideles  multi  frustra  quaesierunt  modum  vivendi  secundum  Evangelium 
et  magna  fuit  deperditio  spiritualium  virium  in  Ecclesia. 

Cum  gaudio  ergo  a laicis  accipientur  illa  quae  in  cap.  IV  dicuntur 
de  eorum  sanctitate.  Optima  dicuntur  quae  forsan  ut  perficiantur  se- 
quentia proponere  vellem. 

a)  In  toto  capite,  unicus  aspectus  specificus  vitae  laicorum  tan- 
gitur, nempe  vita  matrimonialis.  Mihi  autem  opportunum  videretur 
extendere  exercitium  sanctitatis  ad  alia  officia  communia  vitae  laicorum. 
Praeter  vitam  matrimonialem  et  familialem,  quae  sane  particulariter  emi- 
net, habentur  omnes  activitates  in  societate  terrestri  (vita  laboris,  vita 
politica,  vita  culturalis  et  otii...)  per  quas  et  in  quibus  sanctitas  modo 
congruo  excoli  debet.  Item  laicorum  sanctitatis  exercitium  extendi  de- 
bet ad  omnes  aetates  vitae,  a iunioribus  usque  ad  seniores,  et  ad  illos 
omnes  qui  in  caelibatu  non  consecrato  vivunt. 

b)  Art.  31  media  ad  sanctitatem  proponit  modo  ambiguo  et  par- 
tiali. Ambiguitas  habetur  quia  dubium  innuitur  de  vera  et  reali  vocatione 
christifidelium  omnium  ad  consilia  evangelica.  Partialis  autem  est  medio- 
rum expositio,  nam  expressa  mentio  non  fit  nisi  de  generali  observa- 
tione caritatis  et  de  praxi  trium  traditionalium  consiliorum.  Opportu- 
num autem  esset  etiam  fidei  et  spei  cultum  et  incrementum  expresse  pro- 
ponere. Item,  si  sic  dicta  consilia  evangelica  omnibus  fidelibus  convenit 
proponere,  illa  tamen  non  tantummodo  secundum  partialem  ambitum 
votorum  religiosorum  sed  secundum  totum  ambitum  Sermonis  Mon- 
tani, ad  quem  referri  debet  ut  ad  « La  grande  charte  »,  « la  Constitu- 
tion  » Regni  Dei.  Etenim  ea,  quae  consilia  vocamus,  in  Evangelio  ex- 
tenditur etiam  ad  iustitiam,  ad  humilitatem,  dulcedinem,  misericordiam; 
quae  omnia  necessaria  sunt  christianis  temporis  nostri  si  faciem  Ecclesiae 
renovare  desiderant  in  sanctitate.  Immo  S.  Paulus  ad  has  virtutes  saepe 
saepius  et  potius  quam  ad  consilia  sic  dicta  hodie  evangelica  se  refert. 
Praeterea,  sic  vitabitur  periculum  nimis  ligandi  spiritualitatem  laicorum 
consiliis  uti  in  Institutis  Religiosis  traditionaliter  recipiuntur. 

c ) Opinione  mea,  spiritualitas  laicis  vere  aptata  numquam  orie- 
tur in  Ecclesia  nisi  in  dies  augeatur  numerus  laicorum  qui  ad  vitam  in- 
tellectualem Ecclesiae  accedant.  Hortandi  sunt  igitur  laici  ut  uno  cum 
clericis  et  religiosis  scientias  sacras  et  praesertim  theologiam  de  rebus 
terrestris  investigent.  Immo,  ad  licentiam  et  doctoratum  obtinendum  in 
his  disciplinis  vehementer  incitentur.  Ad  elaborationem  spiritualitatis  lai- 

eorum  multum  etiam  iuvabit  si  laici  in  Facultatibus  Sacrarum  Scientia- 
rum et  in  Seminariis  ad  docendum  invitantur. 

2.  De  theologia  vitae  consecratae.  Vita  religiosa  et  aliae  species 
vitae  consecratae  ad  Ecclesiam  valde  intersunt  et  optatur  ut  de  eis  theo- 
logica fundamenta  clare  exponantur  in  praesenti  capite.  Ea  quae  sequun- 
tur ad  hoc  cooperare  vellent. 

a)  Reditus  ad  fontes  est  clavis  renovationis  theologiae.  Ad  theo- 
logiam ergo  vitae  consecratae  ut  ita  dicam  renovandam  attendere  debe- 
remus modo  magis  accurato  ad  ea  quae  in  Sacra  Scriptura  et  in  traditione 
dicuntur  de  vita  consecrata.  In  particulari  pluribus  apparet  tria  tradi- 
tionalia  consilia  non  eodem  modo  in  Scriptura  fundari.  Dum  enim  oboe- 
dientia, ut  consilium,  problemata  exegetica  difficilia  ponit,  virginitas  in 
Scriptura  et  in  traditione  particulariter  eminet  (ita  ut  martyrium  et  virgi- 
nitas in  documentis  usque  adhuc  in  Liturgia  adhibitis  aequiparentur) 
et  a quibusdam  videtur  ut  ex  se  sola  virginitas  vitam  consecratam  con- 
stituens. Mea  opinione,  haec  doctrina  sanis  fundamentis  innititur. 

Propterea,  priusquam  de  vita  religiosa  secundum  disciplinam  trium 
votorum  nunc  vigentem  in  Ecclesia  tractetur,  utile  esset  communia  di- 
cere de  vita  consecrata  in  genere  seu  de  vita  omnium  illorum  qui  sa- 
cram virginitatem  profitentur.  Sic  in  sua  vera  luce  apparebit  caelibatus 
cleri  saecularis. 

b)  Nullam  expressionem  proponendam  habeo  ad  designandam  il- 
los qui  publice  et  coram  Ecclesia  tria  vota  profitentur.  Attamen,  expres- 
siones sicut:  « Ei  qui  in  statu  perfectionis  vivunt  »,  « Ei  qui  vocantur 
ad  consilia  evangelica  »,  « Ei  qui  Christi  imitationem  profitentur  »,  hae 
expressiones  et  aliae  similes  mihi  videntur  inadaequatae  in  schemate  theo- 
logico. Illae  enim  locutiones  quodammodo  extenuant  et  obscurant  doc- 
trinam tanti  momenti  de  omnium  vocatione  ad  perfectionem,  ad  sancti- 
tatem, ad  imitationem  Christi  vi  ipsius  consecrationis  et  professionis 
baptismalis.  Dixi. 

Animadversiones  additae : 

Art.  34.  Ille  articulus  omitti  posset  in  praesenti  schemate.  Relationes  inter 
instituta  religiosa  et  auctoritatem  in  Ecclesia  non  directe  pertinent  ad  subiectum 
de  quo  agitur,  nempe  ad  sanctitatem.  Tales  considerationes  locum  proprium  potius 
habent  in  schematibus  de  religiosis  et  de  cura  animarum.  Praeterea  iam  prius,  in 
cap.  II  praesentis  constitutionis,  clare  affirmatur  iurisdictio  universalis  Summi 
Pontificis  quae  religiosorum  exemptionem  fundat. 

Art.  35.  Prima  paragraphus  non  pertinet  ad  praesens  caput.  Opinione  mea, 
non  convenit  insinuare  criteria  (de  cetero  theologice  incerta)  ad  classificanda,  se- 
cundum maiorem  et  minorem  perfectionem,  diversa  instituta  religiosa.  Praeterea 
quaestio  proponi  potest:  « utrum  talis  classificatio  multum  adiuvabit  ad  renova- 
tionem vitae  religiosae  in  Ecclesia  »? 

Paragraphus  secunda  eiusdem  articuli  opportuna  dicit  ubi  affirmat  consilia 
evangelica  prodesse  personae  humanae.  Talis  autem  consideratio  reservari  non  debet 
vitae  religiosae  sed,  in  generali  conclusione  capitis,  dici  deberet  de  omni  fidelitate 
ad  Evangelium,  in  quocumque  modo  vivendi.  Aestimatio  Concilii  amplecti  deberet 
omnes  et  saepe  arduas  conditiones  vitae  humanae  ubi  maximo  et  fortissimo  animo 
christiani  integram  fidelitatem  servant  Evangelio  Christi. 

Art.  36.  Conclusio,  sicuti  nunc  proponitur,  est  principaliter  de  sanctitate 
religiosorum  et  secundarie  de  omnium  vocatione  ad  sanctitatem.  Quod  autem 
consentaneum  non  est  cum  ipso  titulo  capitis.  Proponerem  ut  conclusio  generalis 
sit,  i.  e.  de  omnium  vocatione  ad  sanctitatem  et  hortetur  omnes,  quicumque  sint, 
ad  sese  humiliter  interrogandum  de  sua  constantia  fidei  Christo  promissae.  Item 
omnes,  ne  fratribus  tristitiae  et  scandalo  fiant,  humiliter  discant  omnem  fiduciam 
non  in  operibus  sed  in  gratia  Christi  esse  reponendam. 


2 

Em. mus  P.  D.  IOANNES  card.  URBANI 
Patriarcha  V enetiarum 

Venerabiles  Patres , 

Caput  de  universali  omnium  vocatione  ad  sanctitatem  omnibus  non 
solum  opportunum,  sed  necessarium  videtur.  Tamen,  adhaereo  propo- 
sitionibus circa  sanctitatem  Ecclesiae  quas  heri  dixit  em. mus  card.  Ruf- 
fini  et  opto  ut  in  schemate  inserantur} 

Si  autem?  conamina  nostra  eo  tendere  debent  ut  Ecclesiae  naturam, 
pulchritudinem,  sanctitatem  hominibus  nostrorum  temporum  exhibea- 
mus, profecto  non  minus  necessarium  videtur  ut  fusius  etiam  de  Eccle- 
sia caelesti  ac  de  communione  sanctorum  loquamur. 

Nisi  enim,  data  opera,  de  illis  agamus,  qui  Christo  glorioso  indefec- 
tibiliter  incorporati  sunt,  qui  in  statu  sanctitatis  consummatae  cum  Chri- 
sto in  caelesti  Hierusalem  regnant  et  qui  non  solum  longe  maiorem  sed 
etiam  sanctiorem  partem  Ecclesiae  constituunt,  ...3  Ecclesiae  descriptio 
mutila  et  manca  remanebit  et  ne  nostra  quidem  cum  Christo  unio  adae- 
quato modo  exhibebitur:  dum  Christo  enim  unimur,  Christo  toti  uni- 
mur et  ergo  Ecclesiae  quoque  caelesti  quae  Christo  tam  intimo  modo 
unita  est. 

Et,  re  vera,  vocationem  nostram  ad  sanctitatem  in  Ecclesia  nec  plene 
vivere  nec  complete  exhibere  poterimus,  si  illas  multiplices  relationes 
praeteribimus  quibus  nos  cum  sanctis  caelitibus  unimur. 

Etenim  ipsi  exemplar  et  typus  sanctificationis  nostrae  sunt  et  simul 
praeclari  patroni  et  benefactores  nostri.  Merita  sua,  quae  in  totum 
Corpus  mysticum  redundant,  pro  nobis  offerunt  et  continua  intercessione 
pro  nostra  sanctificatione  interpellant;  ex  nostra  cum  illis  unione  tandem, 

cultus  noster  sanctam  plenitudinem  ac  singulare  robur  accipit,  cum  Ec- 
clesia caelestis  suppleat  Ecclesiae  peregrinantis  defectibus. 

Convenit  ergo  quam  maxime  ut  sanctitatem  et  sanctificationem  no- 
stram in  Ecclesia  etiam  ex  hac  nostra  unione  cum  Ecclesia  sanctorum 
caelitum  explicemus. 

Tale  propositum  non  ob  solas  rationes  theologicas  iustificatur  sed 
etiam  valde  suadetur  ob  rationes  oecumenicas  et  pastorales. 

Optimam  enim  opportunitatem  sic  habebimus  explicandi  quonam  4 
sensu  et  quo  modo  cultus  sanctorum  ita  exercendus  sit  ut  neque  per 
excessum  neque  per  defectum  honori  illius  offendamus,  qui  in  sanctis 
suis  vivit  ac  operatur,  qui  nobis  in  illis  ministrat  et  a nobis  in  illis  ipse 
honorari  vult. 

Cultus  enim 5 sanctorum,  secundum  mentem  Ecclesiae  intellectus, 
haud  obstat  cultui  nostro  theocentrico  et  christocentrico  sed  ipsum 
mirabiliter  ditat,  cum  non  ad  personas  a Christo  separatas  dirigatur 
sed  ad  personas  quae  Christo  quam  intime  unitae  in  eius  virtute  nos 
adiuvant  et  plus  ceteris  concurrunt  ut,  sicut  ait  Augustinus,  Christus 
totus  constituatur. 

Propono  ergo,  ut  expositioni  de  Ecclesia  peregrinante  adiungatur 
caput  vel  aliquid  6 de  Ecclesia  caelesti  et  de  illius  momento  pro  Ecclesiae 
terrestris  sanctitate  et  sanctificatione.  Et  textum  inserendum  schemati 
secretariatui  generali , tradam 7 Dixi. 


In  textu  scripto  tradito:  1 Caput  de  sanctitate  Ecclesiae  et  de  universali  om- 
nium vocatione  ad  sanctitatem  placet.  Non  solum  opportunum,  sed  necessarium 
mihi  videtur.  2 tamen,  secundum  intentionem  iam  a Summo  Pontifice  Ioan- 
ne  XXIII  expressam,  deinde  vero  a Summo  Pontifice  Paulo  VI  pluries  iteratam. 
3 nostra.  4 quo.  5 deest.  6 deest.  7 Schema  capitis  in  exemplum 
secretariae  generali  trado. 

Moderator : Exc.mus  secretarius  generalis  legat  secundum  quaesitum. 

Secretarius  generalis : «Utrum  placeat...»  [cf.  pag.  574]. 

3 

Em. mus  P.  D.  FERDINANDUS  card.  CENTO 

Venerabiles  Fratres , dilectissimi  Observatores  et  Auditores , 

Argumentum  gratissimum  de  vocatione  ad  sanctitatem  in  Ecclesia, 
quod  animum  nostrum  gaudio  replet,  hoc  in  schemate  apte  pertractatur; 
liceat  tamen  mihi  quaedam  suggerere. 

Opportunum  omnino  erat,  uti  iam  duo  cardinales  insinuarunt,  in 
prooemio  huius  capitis  recolere  sanctitatem  unam  esse  ex  notis  distincti- 
vis  verae  Ecclesiae,  immo  notam  radiantis  fulgoris  utpote  quae,  cum  ad 
heroicum  gradum  sanctitas  pervenit,  signis  etiam  caelestibus  exornatur 
et  firmatur. 

Porro,  quamvis  « solus  sanctus  » Christus  Dominus  dici  possit  ac 
debeat,  « sancta  » nihilominus  fuit  ac  est  Ecclesia  eius  sponsa,  non 
solum  quia  sanctae  et  inviolabilis  doctrinae  evangelicae  depositum  cu- 
stodit, quia  insuper  sacramentorum  et  gratiae  dispensatrix  est,  sed  etiam 
quia  semper  inter  eius  membra  quaedam  ita  excelluerunt  ut  summa  fa- 
stigia perfectionis  christianae  attigerint  ac  fidelius  divini  Redemptoris 
imaginem  expresserint. 

Eo  magis  insuper  1 Ecclesia  in  decursu  temporum  floruit,  quo  maior 
fuit  numerus  sanctorum  eius,  et  vicissim,  ut  recte  notat  Daniel  Rops, 
in  monumentali  suo  opere  de  historia  Ecclesiae. 

Iam  alii  Patres  de  universali  vocatione  christianorum  ad  sanctitatem 
cuiusvis  aetatis,  sexus,  gentis,  conditionis  socialis  edixerunt.  Recentio- 
res  Summi  Pontifices,  praesertim  inde  a S.  Pio  X,  hanc  doctrinam,  actibus 
magisterii  supremi,  pluries  in  mentem  revocarunt. 

Numquam  tamen  assertum  hoc  sufficienter  praedicabitur,  ad  refel- 
lendam opinionem,  late  quidem  diffusam,  sanctitatem  esse  privilegium 
exclusivum  clericorum  et  religiosorum. 

Divinae  Providentiae  dispositione  fit  ut,  proximo  adveniente  die  do- 
minico, sollemnis  beatificatio  celebretur  humilis  laici,  Nuntii  Sulpritii, 
qui  mundi  plausum  attrahit  suarum  virtutum  fragrantia. 

Fas  nunc  sit  praesidi  commissionis  de  apostolatu  laicorum,  Sacrae 
Rituum  Congregationi  humiliter  commendare  ut  frequenter  assumantur 
et  ad  felicem  portum  perducantur,  Domino  opitulante,  processus  laico- 
rum, qui  vitam  suam  in  ordinariis  ...2  condicionibus  duxerunt,  et  hoc 
ad  populi  christiani  salutare  incitamentum.  Utinam  huic  meo  3 voto  una- 
nimiter adhaereat  Sacrosanctum  Concilium  Vaticanum  II! 

Opportuna  mihi  offertur  occasio  laudes  iis  piis  associationibus  tri- 
buere, quae  hunc  praecise  finem  intendunt,  nempe,  conscientiam  univer- 
salis vocationis  ad  sanctitatem  urgere  ac  excitare.  Exstant,  quantum  scio, 
huiusmodi  sodalitates,  Romae,  in  urbe  Brugis  in  Belgio  et  in  quibusdam 
nationibus  mundi  hispanici.  Desiderandum  est  ut  earum  activitas  foe- 
cundior  evadat  et  alibi  quoque  diffundatur. 

De  hac  insuper  re,  saepe  loquantur  oratores  sacri,  saepe  scribant 
doctores  ac  catholici  publicistae. 

At  minime  obliviscantur,  ut  recte  notavit  in  alia  congregatione  ge- 
nerali card.  Richaud,  elementum  essentiale  perfectionis  christianae  spi- 

ritum  esse  mortificationis.  Iesus  enim  dixit:  « Qui  vult  venire  post  me, 
abneget  semetipsum,  tollat  crucem  suam  et  sequatur  me  » ...4.  Plures5 
etiam  hodie  adsunt,  sicut  et  tempore  Pauli  apostoli,  « inimici  Crucis 
Christi  » ...6,  qui  de  poenitentia  nec  verbum  audire  volunt,  et  Christum 
praesentare  intendunt 7 sine  cruce,  ut  bene  quondam  sese  expressit 
exc.mus  Fulton  Sheen. 

Hoc  ducti  spiritu,  nonnulli  eo  perveniunt,  ut  dictitare  non  ambigeant 
iam  iam  anachronistica  esse  hodie  claustra  contemplativarum,  quarum 
vita  tota  insumitur  in  oratione  et  poenitentia. 

Ad  angelicas  illas  virgines,  quae,  hortationi  obsecundantes  insertae 
in  encyclica  sanctae  memoriae  Ioannis  XXIII  Poenitentiam  agere,  dum 
Concilium  celebratur,  frequentiori  prece  et  acriori  asperitate  divina  lu- 
mina implorant  pro  eius  felici  exitu,  ad  illas  8 vox  nostra  perveniat,  pro- 
fundae admirationis  ac  grati  animi  testimonium. 

Nostris  hisce  temporibus,  peculiaris  necessitas  adest  expiandi  tot  ac 
tam  gravia  facinora  quibus  divina  Bonitas  indesinenter  offenditur.  Prout 
lamentabatur  Pius  XII,  sensus  ipse  peccati  fere  evanuit,  omnesque  leges 
morales  9 divinae  et  humanae  impie  violantur.  Quam  maxime  ergo  opus 
est  iustitiam  Dei  placare  et  suam  misericordiam  supplicare.  Praedicatio 
proinde  nostra  ne  spiritui  mundano  blandiatur,  sed  afflatu  Christi  cru- 
cifixi potius  informetur. 

Sinatur,  tandem,  mihi  concludere  cum  hac  oratione,  qua  nulla  potest 
concipi  Deo  acceptior  et  populo  christiano  utilior:  « Domine,  concede 
semper  sanctos  Ecclesiae  tuae  ».  Dixi. 


In  textu  scripto  tradito:  1 deest.  2 vitae.  3 deest.  4 (Mt.  16,  24). 
5 Perplures.  6 ( Phil . 3,  18).  7 praetendunt.  8 deest.  9 deest. 

Moderator:  Exc.mus  D.  secretarius  legat  tertium  quaesitum  cum 
notis. 

Secretarius  generalis : « Utrum  placeat ...  » [cf.  pag.  574].  Cum  no- 
ta se  referat  etiam  ad  hoc  tertium  quaesitum,  lego  notam ...  [cf.  pag.  574]. 

4 

Em. mus  P.  D.  AUGUSTINUS  card.  BEA 
Venerabiles  Patres  conciliares, 

Schema  de  sanctitate  nobis  propositum  1 multa  continet  quae  pul- 
cherrima sunt  et  quae  certe  uberem  fructum  inter  fideles  ferent.  Sed, 
mea  quidem  humili  sententia,  adhuc  perfici  potest  et  debet. 

1.  Tenor  schematis,  prout  iacet?  non  est  satis  realisticus.  Quicum- 
que Ecclesiam  apertis  oculis  conspicit,  sive  in  historia  praeteritorum 
saeculorum  sive  hodie,  facile  intelliget  eam,  praeter  sanctos,  etiam  3 mul- 
tos peccatores  inter  membra  sua  habere.  Si  Ecclesia  fuisset  sancta  simpli- 
citer, saeculo  XVI,  « reformatio  » quae  dicitur,  non  habuisset  rationes. 
Ecclesia  eschatologice  considerata,  plene  et  perfecte  sancta  est;  sed  donec 
est  « in  via  »,  praeterquam  quod  sancta  sunt  eius  doctrina,  eius  media  et 
dona,  eius  auctoritas,  sanctitas  eius  eo  quoque  ostenditur  quod 4 natura 
sua,  tendit  . . .5  in  sanctitatem  membrorum,  sed  6 hunc  terminum  nunquam 
« perfecte  » consequitur.  Sanctitas  Ecclesiae  peregrinantis  est  igitur,  sub 
hoc  respectu ,7  dynamica,  non  statica.  Ecclesia  enim,  regnum  caelorum 
inchoatum,  secundum  verba  ipsius  Domini,  similis  est  sagenae  missae 
in  mare  et  ex  omni  genere  piscium  congreganti  tam  bonorum  quam 
malorum  ...8,  vel  etiam  secundum  eadem  eiusdem  Domini  verba,9  agro 
in  quo  praeter  granum  etiam  inveniuntur  zizania  ...10.  Sic,  secundum 
arcana  consilia  providentiae  divinae  in  Ecclesia  usque  ad  consummatio- 
nem saeculi  inveniuntur  et  sancti  et  peccatores,  id  quod  iam  ipse  apo- 
stolus Paulus  confirmat  pluribus  textibus .n  Oportet  igitur  caute  adhibere 
voces  « perfectio  »,  « perfecti  »,  si 12  loquimur  de  Ecclesia  peregrinante, 
eo  vel  magis  quia  hae  voces  homini  moderno,  qui  mundum  realistice 
conspicit ,13  non  adeo  placent. 

2.  Doleo  me  iterum  debere  loqui  de  modo  citandi  Scripturam,  qui 
non  talis  est  qualis  esse  deberet  et  qualis  dignitati  huius  congregationis 
convenit,  ut  iam  heri  duo  venerabiles  Patres,  et  hodie  em. mus  card.  Le- 
ger, notarunt  T 

a)  Ac  primum  quidem,  textus  Ioannes  13:  « dilexit  suos  qui 
erant  in  mundo  » non  recte  citatur.  In  textu  illo  verba  haec,ls  « suos  qui 
erant  in  mundo  »,  secundum  exegetas  tam  antiquos  quam  modernos, 
paucis  exceptis,  se  referunt  ad  apostolos  quibus  Dominus,  recedens  ex 
hoc  mundo,  maximum  signum  caritatis  dare  voluit,  scii,  extremam  suam  16 
humilitatem  et  caritatem,  lavans  eorum  pedes.  Dominus  dicit  apostolis : 
« Scitis  quid  fecerim  vobis?  » ,..17  eosque  admonet  ut  ipsi,  etsi  ceteris 
fidelibus  praepositi ,18  secundum  suum  exemplum  agant. 

Textus  igitur  non  directe  tractat  de  omnibus  fidelibus,  sed  tantum 
sensu  aliquo  accommodato ,19 

Textus  autem,  Io.  13,  34,  non  agit  directe  de  sanctitate,  sed  de 
caritate  quatenus  est 20  via  ad  fidelem  sequelam  Domini,  et  proinde  cri- 
terium  — et  in  hoc  est  sensus  versus  — et  proinde  criterium  21  ex  quo 
cognoscatur  apostolos  esse  reapse  discipulos  divini  magistri. 

Et  haec  est,  praeter  Mt.  5,  48  ...22,  tota  argumentatio  biblica  in  nostro 
textu? 3 cum  in  Novo  Testamento  viginti  fere  textus  inveniantur  ubi  de 

« sanctitate  »,  de  « sanctificatione  » sermo  est  (plerumque  adhibitis  ver- 
bis « hagiasmos  »,  « hagiazein  » etc.).  A S.  Paulo  solemniter,  dicerem 
quasi  pro  grammatice,  statuitur'.  « Haec  est  voluntas  Dei , sanctificatio 
vestra  ».  Et  hoc  dicit  non  ad  aliquos  particulares  sed  de  omnibus  fide- 
libus, ergo  omnium  statuit  vocationem  ad  sanctitatem.  Est , igitur , textus 
quasi  principalis  huius  nostri  capitis. 

Praeterea  apud  eumdem  S.  Paulum  duodecim  fere  alii  textus  inve- 
niuntur in  quibus  hanc  vocationem,  eius  originem,  media  ad  sanctitatem, 
perfectionem  eius,  et  difficultates  eius  ostendit. 

Alii  tres  textus  inveniuntur  in  1 Petri  et  unus  in  epistola  S.  lacobi. 

Accedunt  deinde  multi  alii  textus  Novi  Testamenti  ubi  vita  christiana 
sancta  variis  modis  describitur  et  praescribitur,  etsi  non  adhibetur  for- 
maliter  vox  ipsa  sanctitas,  « hagiasmos  ».24 

Ex  solo  igitur  Novo  Testamento  completa  fere  doctrina  de  sanctitate 
fidelium  hauriri  potest,  et  haec  deest  in  nostro  schemate  A Eadem  doc- 
trina deinde,  exprimitur  in  traditione  christiana  inde  a primo  saeculo  tam 
verbis  quam  exemplis.  Abstineo  a citandis  textibus f6 

Haec  omnia  exponi  deberent,  ut  ostendatur  doctrinam  catholicam  de 
sanctitate  solido  fundamento  biblico  et  perpetua  traditione  antiquae  Ec- 
clesiae 27  inniti,  et  sic  etiam  28  possibilitas  fecundi  dialogi  cum  nostris 29 
fratribus  christianis  non  catholicis  creetur. 

3.  Hoc  eo  maioris  momenti  est  quod  haec  doctrina  hodie  etiam  de- 
bet respondere  illis  qui  (utique  iam  pauciores  sunt)  tenent  naturam  hu- 
manam peccato  originali  adeo  corruptam  esse,  ut  homo  ex  se  iam  non 
sit  capax  ad  qualecumque  bonum  opus  30  faciendum  et  iustificetur  solum- 
modo per  imputationem  externam  iustitiae  Christi.  Sanctitas  de  qua  in 
Novo  Testamento  sermo  est,  ab  ipsis  non  adeo  31  sensu  morali  intellegi- 
tur, sed  sensu  ontico,  i.  e.,  de  statu  qui 32  illa  imputatione  producitur ,33 
De  natura  ontica  sanctitatis  utique  etiam  34  aliqui  ex  textis  supra  citatis 
loquuntur,  longe  autem  maior  pars  textuum  agit,  et  clare  agit?5  de  sensu 
morali. 

Ceterum,  quoad  omnia  consentio  cum  iis  quae  modo  em.mus  cardi- 
nalis Urbani  exposuit. 

Concludo.  Solummodo  supposito  fundamento  S.  Scripturae  et  tradi- 
tione perpetua  antiquae  Ecclesiae,36  doctrina  Ecclesiae  de  sanctitate  et 
eiusdem  praxis  in  Ecclesia  plene  intelligi  potest  et  exponi  potest  et  debet, 
et  dialogus  37  cum  fratribus  christianis  non  catholicis  sic  tantum  38  soli- 
dum fundamentum  habet?9 

Quare,  videtur  optandum,  ut  schema  hac  solida  argumentatione  bi- 
blica  et  patristica  compleatur,  et  sic  efficacius  reddatur,  ut  hodiernis  exi- 
gentiis inserviat. 

In  textu  scripto  tradito-.  1 deest.  2 deest.  3 deest.  4 ex.  5 qui- 
dem. 6 suorum,  at.  7 deest.  8 ( Mt . 13,  47  ss.).  9 deest.  10  ( Mt . 

13,  24-30).  11  ( Act . 20,  30;  2 Tim.  2,  25;  3,  8;  1 Titn.  1,  19  etc.).  12  quan- 

do. 13  realistice  cogitat.  14  deest.  15  Io.  13,  1 (pag.  18,  lin.  29)  non 
bene  citatur.  In  textu  13,  1 verba.  16  deest.  17  (v.  12).  18  deest. 

19  deest.  20  ut.  21  ut  criterio.  22  (pag.  19,  lin.  18).  23  deest. 

24  Apud  solum  S.  Paulum  circiter  12  tales  textus  leguntur  ( Rom . 6,  19.  22;  2 Cor. 
1,  7;  Eph.  1,  4;  Phil.  4,  8;  Coi.  1,  22;  1 Thess.  4,  3.  4.  7;  5,  23;  H^r.  10,  10. 
14;  12,  10).  Accedunt  3 textus  ex  1 Petr.  (1,  15  s.;  2,  5.  9)  et  unus  ex  Lzc.  (1-4). 
His  textibus  ostenditur  sanctitatis  necessitas,  natura,  origo,  exercitium,  difficul- 
tates, media.  Accedunt  alii  textus  ubi  vita  christiana  sancta  variis  modis  describitur, 
quin  adhibeatur  vox  ipsa  sanctitatis.  25  deest.  26  deest.  27  traditionis. 
28  deest.  29  deest.  30  deest.  31  deest.  32  ontico  de.  33  deest. 
34  deest.  35  deest.  36  traditionis  perpetuae  antiquae.  37  et  dialogo. 
38  deest.  39  paratur. 

Animadversiones  additae : 

Pag.  18,  lin.  3:  «sive  ab  ea  pascuntur»:  si  expressio  ita  seiunctim  a para- 
bola pastoris  adhibetur,  male  sonat  auribus  hominis  hodierni;  proponitur:  « sive 
pastores  sive  ii  qui  eorum  curae  concrediti  sunt  ». 

«...in  mysterio  Ecclesiae...  ad  sanctitatem  vocantur»:  sensus  huius  expres- 
sionis non  est  valde  clarus;  fortasse  sic:  « qui  in  mysterio  Ecclesiae  participant... 
ad  sanctitatem  vocantur  ». 

Pag.  18,  lin.  6:  « universos  ad  plenam...  »:  conveniens  esset  specificare  hanc 
elevationem  per  sacramenta  evenire,  fere  hoc  modo:  « universos  qui  baptizantur, 
per  ipsum  baptismum  aliaque  sacramenta  ad  plenam...  ». 

Pag.  18,  lin.  10:  «per  statum  vitae...  »:  propter  claritatem  melius  efferre  rem 
fere  hoc  modo:  « per  specialem  vitae  statum  ab  ipsis  libere  electum  et  ab  Ecclesia 
sancitum...  »;  vel  alio  modo:  « per  specialem  statum  in  quo  vita  instituitur  secun- 
dum sic  dicta  consilia  evangelica  ». 

Pag.  18,  lin.  22:  « et  proximum  diligant  sicut  ipse...  »:  haec  combinatio  textus, 
qui  agit  de  mandato  maximo  cum  alio  ubi  Christus  dedit  discipulis  suis  « manda- 
tum novum  » non  videtur  probanda  tum  ob  reverentiam  S.  Scripturae  in  puncto  tam 
magni  momenti  debitam  tum  ex  ipsa  natura  rei;  mandatum  enim  de  proximo  dili- 
gendo « tamquam  se  ipsum  » ex  Vetere  Testamento  assumitur  et  gradum,  uti  vi- 
detur, aliquatenus  inferiorem  denotat;  mandatum  autem  novum,  praecise  quia  no- 
vum est,  aliquid  novi  affert  et  immediate  ad  apostolos  dirigitur  id  quod  innuit 
agi  de  aliquo  gradu  magis  perfecto  caritatis.  Fortasse  res  ita  solvi  potest;  citando 
scii,  primo  mandatum  maximum,  uti  sonat,  addendo  dein  essentialia  ex  novo  man- 
dato, fere  hoc  modo:  « proximum  diligant  sicut  seipsos,  vel,  immo  potius,  sicut 
ipse  Christus  suos  usque  in  finem  dilexit. 

Pag.  18,  lin.  18:  « Sanctitatis  autem  viam...  unum  universaleque  mandatum 
dedit...  »:  textus  non  valde  clarus  est;  numquid  Christus  sanctitatis  viam  praecipue 
eo  aperuit,  quod  mandatum  caritatis  dedit?  Nonne  potius  eo  quod  media  ad  sanc- 
titatem, scilicet  gratiam,  Spiritum  Sanctum  etc.  dedit?  Quod  eo  vel  magis  dicen- 

dum  est,  quod  mandatum  illud  maximum  quod  hic  affertur,  non  nunc  primo  datur, 
sed  ex  Vetere  Testamento  sumitur. 

Pag.  18,  lin.  23:  « cunctis  proinde  perspicuum  est  »:  omittere  vocem  « cunc- 
tis » ut  servetur  modus  loquendi  obiectivus  proprius  constitutionis  dogmaticae. 
Praeterea  conclusio  fortasse  non  omnino  patet.  E praecedentibus  enim  fere  solum 
sequitur  caritatem  omnibus  praecipi,  non  autem  sequitur  eam  a singulis  etiam 
gradu  perfecto  (i.  e.  sanctitatem)  obtineri  posse.  Demum  explicandum  esset  quid 
significet  vox  « vocare  » in  hoc  contextu. 

Pag.  18,  lin.  28:  « Gratuita...  gratia  »-.  forte  omittenda  est  vox  « gratuita  » 
ne  tautologia  habeatur.  Praeterea  fortasse  etiam  fontes  gratiae  indicandi  essent, 
et  maxime  sacramenta  SS.  Eucharistiae  et  Poenitentiae. 

Pag.  18,  linn.  31  s.:  « vires...  extendant  »:  estne  haec  vere  expressio  latina? 
Dicatur:  vel  « vires  protendant  »,  vel  « pro  viribus  » vel  « totis  viribus  nitantur  ». 

Pag.  19,  lin.  2:  « una  sanctitas  »:  melius:  una  eademque  sanctitas. 

Pag.  19,  lin.  3:  « hortatur  »:  non  est  stylus  constitutionis  maxime  statim  initio 
tractationis  exhortationes  proferre. 

Pag.  19,  lin.  3:  ante  exhortationem  ad  sanctitatem  indicari  deberet  fons  huius 
sanctitatis  secundum  illud  apostoli:  « Noli  neglegere  gratiam,  quae  in  te  est, 
quae  data  est  tibi  per  prophetiam,  cum  impositione  manuum  presbyterii  » ( Tim . 
4,  14),  id  est  scilicet  illa  specialis  conformatio  ad  Christum  magnum  Sacerdotem 
quae  datur  per  characterem  sacramentalem  ordinis  et  quae  est  fons  ulteriorum 
gratiarum  propriarum  status  sacerdotalis. 

Pag.  19,  lin.  4:  «ad  imaginem  ordinis  episcoporum  etc.  »:  expressiones  omni- 
no obscurae  sunt.  Episcopi  ad  statum  perfectionis  « consecrantur  » (n.  4,  pag.  24); 
sed  in  vita  ipsa  omnes  suntm  in  hoc  statu? 

Pag.  19,  lin.  8:  «ut  Sancti  Patres  docent  »:  in  nota  5 (pag.  24)  ne  unus 
quidem  ex  eis  citatur;  nonnisi  recentissima  documenta  Supremi  Magisterii  Ec- 
clesiae citantur.  Nonne  hae  veritates  etiam  documentis  traditionis  antiquae  pro- 
bari possunt  et  debent? 

Pag.  19,  lin.  12:  «propaginem  reliquerunt»:  videtur  agi  de  exemplis,  quae 
hi  sacerdotes  posteris  reliquerunt:  sed  « propago  » minime  hoc  significat,  sed  vel 
posteros  vel  stirpem  (rampollo,  schiatta,  discendenza,  prole  etc.).  Quis  est  ergo 
sensus? 

Pag.  19,  linn.  16  ss.:  nonne  loco  merae  exhortationis  potius  coniugibus  indi- 
candum esset,  quomodo  ex  ipsa  vi  sacramenti  matrimonii  gratias  haurire  possint 
ad  sese  invicem  et  prolem  sanctificanda?  Sacramentum  enim  matrimonii  « ma- 
gnum est,  ...  in  Christo  et  in  Ecclesia  » (Eph.  5,  32),  id  est  quatenus  significat  unio- 
nem mysticam  Christi  sponsi  cum  Ecclesia  sponsa.  Ex  hac  autem  qualitate  matri- 
monii christiani,  quatenus  sacramentum  est,  fluunt  praecise  gratiae  necessariae  ad 
vitam  christianam  sanctam  coniugum  et  familiae  totius. 

Pag.  19,  lin.  20:  quid  significat  « fraternitatem  caritatis  aedificant  »? 

Pag.  19,  linn.  26-28:  « fervida  fidelitate...  fidelius  servent  »:  quae  est  fidelitas 
maior  quam  « fidelitas  fervida  »? 

Pag.  19,  linn.  29-32:  quis  est  hic  « mundus  » qui  extra  Ecclesiam  habere  debet 
« impensiorem  vitam  spiritualem  »? 

Pag.  19,  lin.  34:  « sanctificationis  forma...  »:  sunt  expressiones  scholasticae: 
fortasse  melius  « sanctificationis  natura  (indoles)  » vel  aliquid  simile. 

Pag.  19,  lin.  37:  «cotidiano  opere...  exseritur»:  fortasse  melius  «cotidiano 
exercitio...  consistit  » vel  « perfectio  attingitur  vel  excrescit  ». 

Pag.  19,  lin.  39:  « sacris  et  sacramentalibus  actionibus  »:  de  quanam  re  agi- 
tur de  « sacramentis  » vel  de  aliquo  alio? 

Pag.  20,  lin.  2:  quo  sensu  omnia  sanctificationis  media  procedunt  a caritate? 
Num  baptismus  et  gratia  « a caritate  procedunt?  ». 

Pag.  20,  lin.  7:  citentur  textus  ex  evangeliis  in  quibus  consilia  dantur:  pro 
paupertate  Mt.  19,  21.  Item  textus  pro  virginitate  non  ponantur  tantum  in  nota 
sed  in  textu  ipso. 

Pag.  20,  lin.  7:  definitio  vel  descriptio  paupertatis  non  placet.  Primo,  loco 
« regni  caelestis  » dicendum  esset  « regni  Dei  »,  nam  in  hac  ultima  expressione 
comprehenditur  secundum  Evangelia  tum  stadium  terrestre  regni  Dei,  id  est  Ec- 
clesia, tum  caeleste.  Hic  duplex  status  non  clare  indicatur  expressione  « regni 
caelestis  » (evangelia  non  loquuntur  de  regno  caelesti  sed  de  « regno  caelorum  »). 
Dein  in  definitione  paupertatis  aliquid  dicendum  esset  de  sequela  Christi  secundum 
supra  citata  verba  « Si  vis  perfectus  esse...  veni  sequere  me  ».  Id  est,  paupertas 
eligitur  tamquam  via  ad  Christum  pressius  sequendum. 

Pag.  20,  lin.  10:  numquid  virginitas  et  castitas  sunt  eadem  res?  In  textibus 
S.  Scripturae  supra  laudatis  {Mt.  19,  11;  1 Cor.  7,  7 s.)  agitur  de  virginitate,  non 
tantum  de  castitate. 

Pag.  20,  lin.  10:  «Deo  dicata  castitas  » habetur  etiam  in  casto  coniugio;  de 
hac  re  hic  non  agitur. 

Pag.  20,  lin.  14:  « fecunditas  in  mundo  »:  haec  idea,  sane  pulcherrima,  ali- 
quomodo  probari  debere  saltem  allato  illo  pulcherrimo  textu  ex  nota  11  e S.  Cy- 
priano: « ...  in  illis  largiter  floret  Ecclesiae  Matris  gloriosa  foecunditas  ».  Forte 
posset  addi  haec  ratio  theologica-,  illa  completa  devotio  Deo,  quae  ultima  ratio  vir- 
ginitatis exsistit,  nihil  aliud  est  quam  perfecta  erga  Deum  caritas.  Cum  autem 
foecunditas  in  ordine  supernaturali  pendeat  a gradu  gratiae  vel  caritatis,  patet  vir- 
ginitatem esse  principium  maximae  foecunditatis  spiritualis. 

Pag.  20,  lin.  15:  clare  dicatur  non  dari  explicitum  consilium  Domini  de  oboe- 
dientia, sed  Ecclesiam  exemplum  Domini  considerando  (cf.  Rom.  5,  18  s.;  Rhii. 
2,  8)  hanc  conclusionem  a vita  Domini  duxisse. 

Pag.  20,  lin.  18:  « per  eorum  praxim  »:  vox  « praxis  »,  quae  hic  et  in  sequen- 
tibus identidem  de  exercitio  vel  professione  consiliorum  evangelicorum  adhibetur, 
non  videtur  apta  («  la  pratica  »,  « la  pratique  »);  proponitur  proinde  ut  huic  voci 
substituantur:  exercitium  vel  professio  consiliorum  evangelicorum  (uti  fit  pag.  21, 
lin.  14!);  alibi  item  verbum  adhiberi  posset  « consilia  evangelica  colere  ».  Vox 
«praxis»  occurrit:  pag.  20,  lin.  22;  pag.  20,  lin.  39;  pag.  22,  lin.  34;  pag.  23, 
lin.  6. 

Pag.  20,  lin.  20:  « quamobrem  »:  nexus  cum  praecedentibus  non  est  clarus.  E 
praecedentibus  potius  contrarium  sequi  videretur.  Nam  in  praecedentibus  exerci- 
tium consiliorum  evangelicorum  omnibus  Christi  fidelibus  simpliciter  commenda- 
tur. Hic  autem  agitur  de  aliqua  limitatione.  Ergo  res  potius  opponitur  praecedenti- 
bus et  aliqua  voce  veluti  « sed  »,  vel  « autem  » introduci  deberet. 

Pag.  20,  lin.  22:  « nisi  secundum  charisma  »:  cum  vox  « charisma  in  lingua 
theologica  inde  a saeculis  potius  de  donis  extraordinariis  adhibeatur,  non  autem 
de  vocatione  ad  vitam  religiosam  et  ad  exercitium  consiliorum,  melius  dicitur: 
« secundum  donum  et  mensuram  gratiae  a Deo  acceptorum  ». 

Pag.  20,  lin.  23:  quid  significat:  «rectos  affectus  in  rem  deducere»? 

Pag.  20,  lin.  24:  « ut  in  usu  mundanarum  rerum  »:  melius  « usu  rerum  huius 
mundi  »,  « mundanus  » enim  iam  male  sonat  de  re  spiritu  mundi  infecta,  id  quod 
non  quadrat  ad  hunc  textum.  Quae  hic  commendantur,  ostendunt  lacunam  ali- 
quam in  textu  adesse  in  quantum  scilicet  in  eo  ne  verbum  quidem  dicitur  de  sui 
abnegatione  et  mortificatione  et  propria  cruce  ferenda  ( Mt . 16,  24  etc.).  Et  tamen 
haec  elementa  omnino  essentialia  sunt  pro  spiritualitate  Evangeliorum  et  S.  Pauli. 
Nisi  haec  dicantur,  vere  periculum  est,  ne  caritas  de  qua  in  praecedentibus  sermo 
est,  tantum  sensu  aliquo  affectivo  et  sentimentali  intelligatur  (cf.  supra:  « rectos 
affectus  »).  Re  quidem  vera  iure  affirmari  potest  sanctitatem  quidem  formaliter 
in  perfectione  caritatis  consistere,  hanc  tamen  sine  efficaci  et  forti  abnegatione  sui 
et  mortificatione  sui  ipsius  minime  consistere  posse. 

Pag.  20,  lin.  27:  « plures  »:  nonne  potius  deberet  dici  « plurimos  »?  Haben- 
tur enim  hodie  centena  milia  et  decies  centena  milia  horum  virorum  et  mulierum. 

Pag.  20,  lin.  24:  iterum  « plures  »;  quinam  est  scopus  linearum  sequentium 
de  iis,  qui  « privatim  observant  » consilia?  Forte  est  sermo  de  iis  qui  illa  observant 
non  in  aliquo  speciali  vitae  statu,  idest  non  in  statu  religiosorum?  An  de  « Insti- 
tutis saecularibus  » cogitatur?  Sed  tunc  hoc  clare  dici  deberet. 

Pag.  20,  lin.  32:  « Deo  summe  dilecto  »:  expressio  minus  felix;  forte  melius: 
« Deo  summa  dilectione...  ». 

Pag.  20,  lin.  33:  « servitio  diffusionis  amoris...  »:  quinam  est  sensus  huius  ex- 
pressionis? Item  quid  significant  verba  « spiritualibus  exhortationibus  sparsis  »? 
De  quanam  re  concrete  agitur? 

Pag.  20,  lin.  39:  « vocati  accedunt  »:  forte  melius  loco  praesentis  historici 
« paulatim  accedere  coeperunt  ». 

Pag.  21,  lin.  1:  « quae  statum  proprium  in  Ecclesia  constituit...  ». 

Pag.  21,  lin.  3:  «crescit...»:  loco  praesentis  historici  qui  non  valde  clarus 
est,  forte  melius  dicatur:  « mirabiliter...  excrevit  et  in  dies  magis  diffunditur  » 
(non  intelligitur  quid  significat  « ramis  diffunditur  »). 

Pag.  21,  lin.  4:  cur  dicitur  « ratione  habita  divinae  Ecclesiae  constitutionis  »? 
Quid  hoc  incisum  ad  rem  in  hoc  textu? 

Pag.  21,  lin.  5:  « non  est  intermedium...  »:  num  necessarium  est  hanc  quae- 
stionem in  Concilio  tractare?  Nullo  modo  clarum  est,  de  qua  re  agatur.  Res  aut 
omittatur  aut  clarius  exponatur,  ratio  lin.  6 allata  ad  probandum  non  agi  de  statu 
intermedio,  rem  non  probat;  non  est  enim  hic  quaestio  unde  illi  vocentur,  qui 
statum  religiosum  amplectuntur,  sed  quamnam  positionem  in  Ecclesia  habent  illi 
qui  statum  religiosum  iam  amplexi  sunt. 

Pag.  21,  lin.  11:  « in  qua  mysterium  eius...  operatur  »:  forte  melius  « in  qua 
ipse  mystice  vivit  et  operatur  » («  mysticum  » dicitur  id  quod  est  in  ordine  gra- 
tiae, uti  v.  g.  Corpus  Christi  mysticum). 

Pag.  21,  lin.  13:  « plenior  illa  abnegatio  »:  de  hac  abnegatione  hucusque  nihil 
dictum  est,  neque  in  genere  neque  de  eius  connexione  cum  exercitio  consiliorum 
evangelicorum. 

Pag.  21,  linn.  14-17:  nonne  aliquomodo  explicandum  esset,  quo  modo  pro- 
fessio consiliorum  haec  omnia  significet? 

Pag.  21,  lin.  19:  « via  praeclara  sit  amoris  »...  forte  clarius:  « via  praeclara 
sit  ad  amorem...  » (cf.  infra  linn.  23  s.). 

Pag.  21,  lin.  19:  « eiusque  sanctitatis  »:  hoc  « eiusque  » certe  refertur  ad 

vocem  « Ecclesia  »,  sed  cum  post  hanc  vocem  sequantur  voces  « Spiritus  Sancti  », 
ne  confusio  fiat,  vox  « Ecclesiae  » repetenda  esset  ita  ut  dicatur:  « Ecclesiaeque 
sanctitatis...  ». 

Pag.  21,  lin.  21:  « Christifideles  »:  num  omnes ? 

Pag.  21,  lin.  24:  « Ecclesiae  eiusque  mysterio...  coniungant  »:  expressio  non 
est  valde  clara;  proponitur:  « Eiusque  vitae  mysticae  ». 

Pag.  21,  lin.  25:  vox  « assecla  »-  nimis  longe  distat  et  proinde  melius  hic  repe- 
titur; ulterius  dicitur  « spiritualem  vitam  religiosorum  Ecclesiae  devoveri  debere  »: 
nonne  tota  vita  devoveri  debet,  scilicet  etiam  eorum  vita  activa  et  practica! 
(cf.  lin.  27!)?  « Spiritualis  » vitae  plerumque  de  vita  interna  dicitur  non  de  actione. 

Pag.  21,  lin.  26:  « Propterea  »:  forte  clarius:  Si  ita  fit  etc. 

Pag.  21,  lin.  27:  « praecelse  »:  forte  melius  « egregie  ». 

Pag.  21,  lin.  28:  « Salvatoris,  perenniter  in  Ecclesia  praesentis  »:  addatur:  « et 
operantis  »;  vita  enim  actuosa  religiosi  Christi  actionem  et  operationem  in  Eccle- 
sia exprimunt. 

Pag.  22,  lin.  3:  « docili  sequens  »:  forte  « dociliter  » vel  « cum  docilitate  se- 
quens ». 

Pag.  22,  lin.  4:  « Ulterius  ordinatas  »:  quid  haec  verba  significant. 

Pag.  22,  lin.  11:  forte  melius  est  mutare  ordinem  et  logice  procedere  di- 
cendo: « Ordinarii  loci  iurisdictione  eximere  et  sibi  soli  subicere  potest  ». 

Pag.  22,  lin.  14:  loco  « formam  » dicatur  « rationem  »;  forma  nimis  scho- 
lastice sonat. 

Pag.  22,  linn.  14-17:  nonne  haec  affirmatio  de  oboedientia  episcopis  a religiosis 
praestanda  paulo  melius  declarari  deberet?  Insuper  saltem  aliqua  ratione  accuratius 
determinari  et  validis  argumentis  probari  deberet.  Illa  enim  probatio  quae  habe- 
tur linn.  17  ss.,  non  est  aliud  nisi  nova  affirmatio  sine  ulla  probatione.  Valde 
utile  esset  ut  haec  probatio  non  solum  ex  recentissimis  documentis  daretur,  sed 
potius  ex  antiquis  v.  g.  e S.  Ignatio  Martyre  etc.  Hac  in  re  enim  non  paucis 
religiosis  dubium  oriri  potest  et  proinde  bonis  rationibus  praeveniendum  est. 

Pag.  22,  lin.  20:  repetatur  subtectum,  fere  hoc  modo:  iidem  exemplis...  (se- 
cus sequens  vox  « membra  » ut  subiectum  grammaticale  sententiae  videri  posset). 

Pag.  22,  lin.  25:  « Quo  intimior...  »:  forte  clarius:  « quo  intimiorem  atque 
firmiorem  secumfert  Deo  consecrationem  ». 

Pag.  22,  lin.  28:  «melior  est...»:  forte  clarius:  «ea  melior  est  quae  cum 
ligamine...  suscipitur  »;  quae  sequuntur  («  dispari  enim...  »)  parum  clare  dicuntur. 

Pag.  22,  lin.  35:  « vero  profectui  personae  »:  cum  bona  quibus  per  profes- 
sionem consiliorum  evangelicorum  christifideles  renuntiant,  etiam  ad  « verum  » pro- 
fectum personae  humanae  pertineant,  forte  melius  dicitur  loco  « vero  » « totali  » 
ut  textus  sit:  « universae  evolutioni  et  profectui  personae  ». 

Pag.  22,  lin.  36:  rationes  allatae  essentiam  rei  non  sufficienter  in  lucem  ponunt. 
Ratio  enim  cur  professio  consiliorum  evangelicorum  minime  evolutioni  totali  per- 
sonae humanae  obest,  sed  summopere  prodest,  ea  potissimum  est,  quod  scii,  hac 
professione  caritas  tum  erga  Deum  tum  erga  proximum  maxime  evolvitur.  Iam- 
vero  evolutionis  totalis  hominis  culmen  est  praecise  in  dono  sui,  id  est  in  caritate. 
Aliae  rationes  in  textu  allatae  nonnisi  consequentiae  vel  expressio  exterior  huius 
intimae  rationis  sunt. 

Pag.  23,  lin.  5:  « fratres  »:  cuius  sunt  fratres?  numquid  omnes  religiosi  « fra- 

tres  » vocantur?  ergo  potius  repetatur  aliqua  expressio  in  praecedentibus  adhibita 
v.  g.:  « viros  ac  mulieres  qui  consilia  evangelica  profitentur...  ». 

Pag.  23,  lin.  8:  « servitia  praestant  »:  videtur  translatio  litteralis  ex  aliqua 
lingua  moderna  («  rendre  Service  »;  « rendere  servigi  »):  dicatur  « multimode 
inserviunt  ». 

Pag.  23,  lin.  11:  «commonstret»  significat  potius  «indicare»;  forte  melius 
« vita  exprimat  » vel  « vita  repraesentet  ». 

Pag.  23,  linn.  15  ss.:  conclusio  valde  debilis  est  et  non  sufficienter  resumit 
magnas  divitias  quae  in  hoc  capite  continentur. 

Conclusio.  Nonne  tota  constitutio  aliquam  communem  conclusionem  habere 
deberet  in  qua  scilicet  totum  corpus  omnium  quattuor  capitum  resumatur  et  con- 
cludatur? 

Moderator : Exc.mus  D.  secretarius  velit  legere  quartum  quaesitum. 

Secretarius  generalis : «Utrum  placeat...»  [cf.  pag.  574].  Vi- 
deatis, Patres  venerabiles,  etiam  circa  hoc  quaesitum,  notam  quam  mox 
legi. 


5 

Exc.mus  P.  D.  GERARDUS  HUYGHE 
Episcopus  Atrebatensis 

V enerabiles  Fratres, 

Pleno  assensu  admitto  ea  quae  dicta  sunt  de  structura  huius  cap.  IV 
ab  em.mis  cardd.  Silva  Henriquez,  Ddpfner,  et  ab  exc.mo  D.  Charue} 

Animadversiones  proponam  circa  nn.  31  et  32  huius  cap.  IV. 

Tres  certitudines,  quam  omnes  nos  tenemus,  hic  praesupponuntur, 
scii.:  quod  omnes  discipulos  suos  Dominus  vocat  ad  perfectionem;  quod 
perfectio  ista  est  perfectio  fidei,  spei  et  caritatis;  quod  tandem  in  nobis 
perfectio  ista  radicatur  in  sola  gratia  Dei. 

Circa  modos  autem  quibus  perfectio  christiana  acquirenda  sit,  ali- 
qua puncta  in  textu  huius  cap.  IV  dici  possunt:  1.  circa  praecepta;  2.  cir- 
ca consilia  evangelica...2 

I.  Circa  praecepta.  In  quibusdam  modis  loquendi  plus  minusve  ap- 
paret aliqua  falsa  doctrina  scii,  quod  christianis  imponerentur  tantum 
praecepta,  exigentiis  maioribus  aliquibus  electis  reservatis.  Hoc  certe 
falsum  est,  et  multiformes  haereses  Gnosticorum  et  Quietismi  sapit. 

Omnibus  christifidelibus  propositae  sunt,  e.  g.,  doctrina  sermonis 
Domini  in  monte,  necessitas  propriae  abnegationis  in  sequela  Christi 
crucifixi  etc. 

In  istis  sermonibus,  non  possumus  separare  praecepta  et  consilia, 

quia  omnibus  christianis  aliquando  imponuntur  vi  praeceptorum,  et  sem- 
per  eis  proponuntur.  Perfecta  et  completa  doctrina  evangelica  complec- 
titur ergo  et  praecepta  et  consilia  quae  pertinent  ad  vocationem  omnium 
christifidelium  ad  sanctitatem  in  Ecclesia. 

II.  Circa  consilia  evangelica.  Tres  confusiones  circa  ista  consilia  a 
nobis  in  constitutione  nostra  dogmatica  vitandae  sunt. 

1.  Prima  confusio  esset  de  consiliis  evangelicis  eodem  modo  ac  de 
praeceptis  loqui.  Sane  utraque  ex  amore  fluunt,  cum  praecepta  nobis 
imponuntur  voluntate  divina  cui  omnes  oboedire  tenemur,  consilia  autem 
simpliciter  proponuntur  nobis  a Christo,  tanquam  ab  amico,  quia  adiu- 
vant  in  caritate  perficienda.  Dominus  enim  voluit  discipulos  ducere 
non  tam  multiplicando  praecepta  ...3  quam  proponendo  quaedam  consi- 
lia (eorum  prudentiae  supernaturali)  sicut  congruebat  libertati  filiorum 
Dei. 

Tam  in  Novo  Testamento  quam  in  ecclesiastica  traditione,  consilio- 
rum praxis  apparet  revera  ut  schola  valde  efficax  progressus  spiritualis 
et  libertatis  filiorum  Dei,  et  schola  ista  consiliorum  pro  spiritualibus 
temporis  nostri  necessitatibus  valde  utilis  est  ad  aedificandum  regnum 
Dei. 

2.  Secunda  confusio  circa  consilia  evangelica  esset  putare  quod  non 
proponuntur  ad  omnes  christifideles,  sed  tantum  ad  aliquos  paucos,  scii, 
religiosos.  Haec  confusio  maximum  damnum  affert  toti  populo  chri- 
stiano,  et  religiosis  ipsis.  Ad  omnes  discipulos  suos,  in  quacumque  con- 
ditione sint  vitae,  Dominus  Iesus  proponit  consilia  sua  evangelica,  ut 
in  eis  magis  ac  magis  liberi  ad  perfectionem  caritatis  tendant,  et,  Dei 
gratia,  perveniant. 

3.  Tertia  confusio  circa  consilia  evangelica  versatur  circa  materiam 
et  numerum  eorum.  In  usu  Ecclesiae  latinae,  persaepe  confunduntur 
vel  non  satis  distinguuntur  ex  una  parte,  ista  consilia  evangelica  et  ex 
altera  parte,  vota  religiosa  in  coenobitica  vita  emissa.  Cum  autem  in  ista 
vita  coenobitica  tria  sint  praecipua  vota,  scii,  oboedientiae,  paupertatis 
et  continentiae,  persaepe  dicitur  quod  sint  etiam  tria  consilia  evangelica, 
scii,  paupertatis,  continentiae  et  oboedientiae. 

a)  Etenim,  in  Novo  Testamento,  Dominus  et  apostoli  loquuntur 
de  voluntaria  paupertate  et  de  voluntaria  continentia,  et  nunquam  de 
consilio  oboedientiae.  Sunt  etiam  alia  consilia,  e.  g.  quae  de  modo  ser- 
vandi caritatem  perfectam  in  sermone  montano  dicuntur.  Haec  consilia 
omnibus  discipulis,  in  quacumque  sint  vitae  conditione,  proponuntur. 

b)  In  primis  saeculis  Ecclesiae,  fuerunt  solummodo  ex  una  parte 
anachoretae  vel  eremitae  vitam  degentes  in  praxi  praesertim  consilii  vo- 
luntariae paupertatis,  ex  altera  parte  virgines  vel  viduae  viventes  in  vo- 

luntaria  continentia  a iuventute  consecrata.  Circa  autem  saec.  iv  orta 
est  vita  coenobitica  in  qua  monachi  professionem  emiserunt  stabilitatis 
et  deinde  oboedientiae  ...4. 

Et  scimus  denique  per  nostram  pastoralem  experientiam  quod  etiam 
hodie  sunt  in  mundo  tam  christiani  qui  bonis  temporalibus  quae  legi- 
time possident  renunciant,  propter  temporales  necessitudines  Ecclesiae 
vel  propter  levamen  miseriae  pauperum.  Sunt  etiam  hodie  multi  coniuges 
christiani  qui,  mutuo  consensu,  ad  tempus  continenter  vivunt.  Sunt 
tandem  multae  virgines  et  mulieres  christianae  quae,  degentes  in  mundo 
vitam  suam,  virginitatem  suam  vel  continentiam  viduitatis  suae  in  corde 
et  corpore  suo  Domino  offerunt.  Alii  et  aliae  sic  evangelicam  vitam  du- 
cunt secundum  duo  tantum  consilia,  paupertatis  scii,  et  continentiae. 

Valde  ergo  optandum  est  ut,  in  nostra  dogmatica  constitutione  de 
Ecclesia,  et  in  isto  capite  de  vocatione  ad  sanctitatem,  loquamur  de  con- 
siliis paupertatis  voluntariae  et  continentiae  voluntariae,  ut  a Domino 
omnibus  christifidelibus  propositis,  antequam  de  istorum  consiliorum 
praxi  in  speciali  vita  religiosa  coenobitica  a voto  oboedientiae  in  Eccle- 
sia constituta. 

Conclusio.  Hoc  autem  non  impedit  quominus  vota  religiosa  expri- 
mant maximum  gradum  perfectionis  religiosae  a Christo  Domino  omni- 
bus suis  discipulis  propositae.  Nos  omnes,  episcopi  et  pastores  Ecclesia- 
rum, per  experientiam  scimus  pretium  inaestimabile  vitae  religiosae,  et 
quantae  supernaturalis  foecunditatis  sint  conventus  in  quibus  fervet  vita 
vere  religiosa,  tam  apostolica  quam  contemplativa,  tam  virorum  quam 
virginum.  Hodie  certe  plus  quam  in  aliis  aevis,  tota  Ecclesia  postulat  de 
omnibus  religiosis,  ut  dent  christifidelibus  exemplum  libertatis  filiorum 
Dei  in  praxi  evangelicorum  consiliorum f Dixi.  Gratias. 


In  textu  scripto  tradito-.  1 deest.  2 3.  circa  vota  religiosa.  4.  circa  tandem 
diversas  formas  vitae  religiosae.  3 quae,  ut  observat  S.  Augustinus  et  S.  Tho- 
mas  Aquinas  « paucissima  sunt  in  Nova  Lege.  4 c ) Non  omnes  christiani  in- 
trant in  vitam  communem  religiosam,  et  sic  ad  aliquam  particularem  obedien- 
tiam  non  adstringuntur,  sed  tantum  ad  communem  praeceptorum  obedientiam. 
Omnes  e contra  possunt  consilia  paupertatis  voluntariae  et  continentiae  volun- 
tariae ad  praxim  ducere  secundum  determinationes  suae  prudentiae  christianae.  d) 
5 III.  Circa  vota  religiosa.  Vota  religiosa  plus  minusve  solemniter  consecrant  in 
Ecclesia  professionem  vivendi  secundum  consilia  evangelica.  Per  istam  consecra- 
tionem constituuntur  ubique  in  Ecclesia  ut  signum  publicum  sanctitatis  ipsius 
sanctae  Ecclesiae.  Propter  hanc  rationem,  ecclesiastica  traditio  statum  religiosum 
magni  momenti  esse  semper  aestimavit.  Nos  omnes,  episcopi  et  pastores  Ecclesia- 
rum, per  experientiam  scimus  pretium  inaestimabile  vitae  religiosae,  et  quantae  su- 
pernaturalis fecunditatis  sint  conventus  in  quibus  fervet  vita  vere  religiosa,  tam 
apostolica  quam  contemplativa,  tam  virorum  quam  virginum.  Hodie  certe  plus 

quam  in  aliis  aevis,  tota  Ecclesia  postulat  de  omnibus  religiosis,  ut  dent  omnibus 
christifidelibus  exemplum  libertatis  filiorum  Dei  in  praxi  evangelicorum  consiliorum. 

IV.  Circa  diversas  formas  vitae  religiosae.  Multae  congregationes  religiosae 
virorum  ac  mulierum  novissimis  saeculis  exortae  sunt,  ad  apostolatum  activum  vel 
missionarium.  Sed  vi  coactiva  iuris  canonici  et  traditionum,  imposita  sunt  eis  tria 
vota  religionis  e vita  coenobitica  orta,  et  constitutiones  quasi  « praefabricatae  », 
ubi  praevalent  consuetudines  monasticae  ut,  exempli  gratia,  clausura.  Et  praeser- 
tim spiritualitas  data  est  alumnis,  similis  spiritualitati  contemplativae,  ubi  non  ap- 
paret character  missionarium,  et  in  qua  anima  in  duplici  directione  divisa  est. 

Non  despicimus  formas  traditionales  vitae  religiosae,  sed  nolumus  portam 
claudere  novis  formis  quos  Spiritus  Sanctus  in  Ecclesiam  vult  introducere.  Volu- 
mus praesertim  congregationes  activas  adiuvare  ad  inveniendam  spiritualitatem 
propriam  et  unificatam,  et  a vita  eorum  apostolica  inspiratam. 

Conclusio.  Apud  secretariatum  Concilii  correctiones  quasdam  animadversio- 
nibus istis  concordes  reposui. 

Moderator.  Exc.mus  secretarius  generalis  legat  quintum  quaesitum. 
Secretarius  generalis : «Utrum  placeat...»  [ cf . pag.  575]. 


6 

Exc.mus  P.  D.  RENATUS  FOURREY 
Episcopus  Bellicensis 

Venerabiles  Patres  conciliares, 

De  sanctitatis  forma  laicis  saecularibus  qui  ad  Evangelium  consor- 
tibus suis  praedicandum  se  devovent  magis  propria  sermonem  habebo. 

Inter  hos  qui  magnam  spem  in  Concilio  posuerunt,  desiderantes  ab 
eo  auxilium  ad  vitam  christianam  magis  genuinam  ducendam,  notandi 
sunt  enim  qui  in  apostolatu  laicorum  vitam  suam  Deo  et  fratribus  de- 
vovent. Decipiendi  non  sunt;  hodie  testimonium  laicorum  maximi  mo- 
menti est  ad  Evangelium  toto  mundo  ferendum. 

In  hoc  cap.  IV,  post  par.  29  de  universali  ad  sanctitatem  vocatione, 
devenitur,  in  n.  30,  ad  sanctitatem  aliquibus  statibus  propriam.  Hic 
numerantur  sacerdotes  et  coniuges;  in  fine  capitis  quaestio  est  de  praxi 
consiliorum  in  vita  religiosa. 

A lin.  12  usque  ad  lin.  15  pag.  19,  leguntur  haec  verba:  « Missionis 
autem  et  gratiae  episcopalis  participes  sunt  inferioris  quoque  ordi- 
nis ministri,  immo  latiore  sensu  etiam  a Deo  electi  laici,  qui,  ut  plene  se 
dedant  apostolatus  operibus,  ab  episcopo  vocantur  ».  Ut  in  nota  6 ani- 
madvertitur, « agitur  hic  praesertim  de  diaconis  et  de  laicis  qui  ad  apo- 
stolatum cum  totali  dedicatione  adsumuntur  ». 

Meo  sensu,  desunt  aliquae  lineae  de  forma  sanctitatis  nostris  tem- 
poribus magis  specifica  laicis  vere  laicis,  saecularibus,  qui  sine  « totali 
dedicatione  » et  ab  episcopo  personali  vocatione  clericis  quodam  modo 
as  similante,  in  apostolatu  se  devovent. 

Sic  multi  Patres  plurium  regionum,  qui  dolent  quod  de  vocatione 
christianorum  in  mundo  viventium  ad  ipsam  caritatis  perfectionem  non- 
nisi obiter  sit  locutio  in  schemate,  satisfactionem  obtinerent. 

De  vita  generosa  et  etiam  aliquoties  heroica  istorum  laicorum  testes 
sumus. 

Positi  sunt  in  mundo  ubi  nimis  frequenter  qui  Christi  signum  in  bap- 
tismate acceperunt  et  nomine  christianorum  fruuntur  non  secundum 
Evangelium  vivunt. 

Aliunde  homines  nostri  temporis  facta  quaerunt,  non  verba.  Quos 
dicimus  gallice  « militants  »,  hi  intendunt  manifestare  in  tota  vita  sua 
lucem  Evangelii;  saeculares  sunt  et  vitam  saecularem  in  quotidianis  labo- 
ribus fabricarum,  camporum  vel  domorum  agunt.  Sub  luce  virtutum 
theologarum  fidei,  spei  et  caritatis,  eminenter  virtutes  conversationis 
communis  colunt,  manifestantes  concordandam  inter  consecrationem 
Christo  per  baptisma  et  vitam  ab  Evangelio  illuminatam. 

Filiali  ter  erga  Summum  Pontificem  et  hierarchiam  se  habent. 

Inter  virtutes  evangelicas  eminet  apud  eos  sensus  paupertatis.  Ser- 
vitio fratrum  suorum  laborant,  non  quaerentes  quae  sua  sunt,  sed  per- 
saepe ad  detrimentum  sui  et  suorum.  Vere  haud  raro  propter  iustitiam 
vexantur. 

Per  praesentiam  eorum  in  communibus  omnium  laboribus,  « conse- 
cratio mundi  » a Papa  Pio  XII  requisita  realiter  efficitur;  in  diversis 
socialibus  consociationibus  agentes,  ordinem  socialem  promovent  in 
sensu  doctrinae  socialis  Ecclesiae,  praesertim  litterarum  encyclicarum 
Mater  et  Magistra  et  Vacem  in  terris. 

Scientes  quod,  ut  manifestat  vita  Christi  et  affirmat  tota  Tradi- 
tio, « id  quod  non  assumitur  non  sanatur  »,  ad  imaginem  Christi  condi- 
tiones infimas  nostrae  humanitatis  sumunt  ad  eas  transfigurandas  per 
passionem  et  resurrectionem  Domini,  eas  offerentes  in  Sacrificio  Eucha- 
ristico. Tota  eorum  vita  sustentatur  Eucharistia,  per  quam  in  unum  col- 
lecti sunt  cum  fratribus  suis. 

Haec  omnia  fingunt  typum  sanctitatis  temporibus  nostris  et  condi- 
tioni laicali  valde  accommodatum.  Facile  est,  paucis  verbis,  eum  deter- 
minare et  commendare  in  schemate. 

Humillime  propono  quod  post  verba  « ab  episcopo  vocantur  » 
(lin.  15),  ante  verba  « Libenter  etiam  coniuges  » (lin.  16),  textus  hic 
vel  similis  inseratur:  « Qui  vitam  saecularem  agunt,  sciant  perfectionem 

suam  invenire  in  operibus  saecularibus  cum  spiritu  Evangelii  factis,  et 
perfectionem  caritatis  in  conatu  cum  omnibus  consociis  suis  ad  verum 
bonum  commune  promovendum.  Caveant  ut  bonum  testimonium  ha- 
beant ab  his  qui  foris  sunt  ...1  atque  Christum  verbo  et  opere  annun- 
tient. In  mysterio  eucharistico  etiam  offerant  mundum  in  Christo  conse- 
crandum, et  fontes  inveniant  verae  communionis  cum  fratribus  suis  ». 
Dixi. 


In  textu  scripto  tradito:  1 (cf.  1 Tim.  3,  7). 


7 

Exc.mus  P.  D.  VILLELMUS  CONWAY 
Archiepiscopus  Armachanus 

Em. me  Praeses  et  venerabiles  Fratres, 

Optimum  est  quod  in  hoc  capite  1 declaretur  unam  esse  sanctitatem 
pro  omnibus,  sive  in  religione  sive  in  saeculo  viventibus. 

Spes  magna  per  haec  verba  suscitatur  fore  ut  sanctitas  pro  laicis 
in  saeculo  viventibus  modo  realistico  describatur...2 

Attamen,  meo  iudicio,  spes  illa  non  impletur...3 

Explico. 

...4  Recte  dicitur  medium  principale  ad  sanctitatem  assequendam, 
praeter  Missam  et  sacramenta ,5  consistere  ...6  in  exercitio  omnium  vir- 
tutum. 

Sed  quomodo1  moventur  homines  ad  ...8  virtutis  exercitium,  non 
obstante  lege  « in  membris  » ...9  quae  pugnat  contra  virtutem?  Quo- 
modo alliciuntur  homines  ad  perfectam,  i.  e.  heroicam,  mandatorum  ob- 
servationem 10  ? 

Nonne  per  illam  familiarem  et  cotidianam  conversationem  cum  Deo 
quae  est  oratio? 

Nonne  per  illam  amicitiam  cum  Deo  quae  oritur  11  ex  oratione  ,..12? 
Sine  hoc  intimo  colloquio  cum  Deo  13  in  oratione,  nonne  deest  essentia- 
lis motivatio  pro  sanctitate  heroica?  14 

Attamen  in  paragrapho  de  mediis  ad  sanctitatem  nulla  15  fit  mentio 
de  oratione,  tamquam  medium  ad  sanctitatem  .16 

Paragraphus  17  longius  tractat  de  tribus  consiliis  evangelicis  — pau- 
pertate, virginitate  et  oboedientia  — quamvis,  et  hoc  explicite  agnosci- 

tur,  perpauci  laici  in  saeculo  viventes,  vocantur  ad  eorum  praxim  effec- 
tivam.,18  Nihil  dicit  de  illo  medio  sanctificationis  ad  cuius  praxim  effecti- 
vam omnes  vocantur,  et  ,..19  pro  quo  nihil  aliud  substitui  potest. 

Consulamus  experientiae  nostrae  pastorali.  Omnes  novimus  sanctos 
in  plebe  absconditos;  sanctos  qui  numquam  canonizabuntur ,20  Nonne 
apud  omnes  illos  sanctos  laicos  in  medio  saeculi  viventes,  notavimus 
assiduitatem  in  oratione  — sive  in  assistentia  Missae  quotidiana,  sive 
in  gratiarum  actione  post  Communionem  vel  in  visitatione  SS.mi  Sacra- 
menti per  longum  tempus  protracta  21  ? 

...22  Nonne  ...23  amicitia  cum  Deo  quae  oritur  ex  oratione  24  est  fons 
et  origo  omnis  eorum  virtutis  exercitii,  immo  et  activitatis  apostolicae? 

Urgeo  ergo  ut  schema  nostrum  ,..25,  contineat  explicitam  et  adaequa- 
tam tractationem  de  oratione  eiusque  necessitate  et  modis,  praesertim 
quod  attinet  ad  laicos  in  saeculo  viventes 

Et,  venerabiles  Patres,  hoc  quidem  urgeo  etiam  ob  alias  rationes  quae 
momentum  speciale  habent  pro  nostris  temporibus.  Nostris  diebus  non- 
nunquam  dolere  debemus  quod  pro  nonnullis,  praesertim  iuvenibus  « mi- 
litantibus »,  uti  vocantur,  vita  et  perfectio  christiana  fere  consistere 
videntur  in  activitate  et  discussione  indefessa,  valde  exiguo  loco  relicto 
orationi  personali.  Activitas  in  operibus  apostolicis  certe  potest  et  ipsa 
esse  medium  progressus  in  sanctitate  et  gaudemus  omnes  hoc  Concilium 
in  lucem  clariorem  posuisse  hanc 27  veritatem  quod  vita  christiana  non 
consistit  tantummodo  in  devotionibus  privatis  et  personalibus.  Nihilomi- 
nus semper  prae  oculis  habere  debemus  aliam  veritatem  non  minoris  mo- 
menti, nempe,  quod  omnis  haec  activitas  et  discussio  in  persuasibilia 
humanae  sapientiae  verba  degenerare  potest,  nisi  mens  ad  Deum  indesi- 
nenter et  cotidie  elevetur  in  oratione. 

Uno  verbo,  meo  submisso  iudicio,  deest  in  hoc  capite,  analysis  rea- 
listica  sanctitatis  eiusque  mediorum,  praesertim  orationis  sicut  de  facto 
apud  laicos  in  saeculo  viventes,  inveniuntur . Ut  haec  deficientia  omnino 
remediari  debet™  Dixi. 


In  textu  scripto  tradito-.  1 hoc  schema  contineat  caput  de  vocatione  ad  sancti- 
tatem. Optimum  etiam  quod  in  pag.  1.  2 tam  in  sua  essentia  quam  in  mediis 

quibus  attingitur.  3 saltem  quod  attinet  ad  media  proxima  quae  laicos  in  praxi 
ducunt  ad  sanctitatem.  4 Recte  dicitur  sanctitatem  consistere  in  perfecto  amore 
Dei  et  proximi.  5 deest.  6 in  sacris  et  sacramentalibus  actionibus  et. 
7 quonam  impulsu.  8 sacras  actiones  et  ad.  9 suis.  10  ad  perfectum, 
i.  e.  heroicum  virtutis  exercitium.  11  crescit.  12  cotidiana  — amicitiam, 
dico,  inter  duas  personas,  divinam  scii,  et  humanam  — ita  ut  virtutis  exercitium 
fit  servitium  personale  praestitum  divino  amico.  13  illa  intima  cum  Deo  fami- 
liaritate. 14  mandatis  eius  servandis  virtutibusque  exercendis?  15  vix. 

16  deest.  17  In  hac  paragrapho  schema.  18  explicite  agnoscit  quod  non 
omnes  in  saeculo  (et  verius  esset  dicere  « perpauci  »)  vocantur  ad  praxim  effecti- 
vam horum  consiliorum.  Fere.  19  quod  est  medium  omnino  necessarium  omnis 
veri  progressus  in  vita  spirituali  et.  20  deest.  21  et  sic  deinceps.  22  Non- 
ne oratio  est  medium  quod  eos  cum  Deo  amicitia  iungit  et.  23  haec.  24  deest. 
25  ceteroquin  quam  optime  redactum.  26  deest.  27  deest.  28  deest. 

Moderator : Nunc  resumitur  suffragatio  circa  emendationes  ad  cap.  VII 
schematis  de  sacra  Liturgia.  Exc.mus  D.  secretarius  generalis  legat  emen- 
dationem quartam. 

Secretarius  generalis : Emendatio  quarta.  Ad  art.  97:  pag.  197, 
lin.  17  (conferatis  pag.  18,  n.  119  huius  fasciculi)...  [ cf . pag.  577]. 


8 

Exc.mus  P.  D.  IOANNES  RUSSELL 
Episcopus  Richmondiensis 

Venerabiles  Patres, 

Liceat  mihi,  nomine  plurium  episcoporum  Americae  Septemtrio- 
nalis,  breviter  loqui  ...1  de  prooemio  in  art.  28,  de  vocatione  ad  sancti- 
tatem in  Ecclesia,  et  de  art.  29,  de  universali  ad  sanctitatem  vocatione. 

1.  Mihi  videtur  quod  melius  esset  si  Concilium,  antequam  vocatio- 
nem christifidelium  in  Ecclesia  ad  sanctitatem  considerasset,  de  ipsius 
Ecclesiae  sanctitate  aliquid  declaravisset. 

Ratio  est  quia  in  mundo  hodierno  quaeritur  quomodo  et  in  quo 
sensu  Ecclesia  est  sancta,  cum  etiam  in  ea  sunt  peccatores,  quod  est  fac- 
tum multis,  praesertim  iis  qui  Ecclesiam  non  agnoscant,  bene  notum. 

Credunt  multi  Ecclesiam  habere  normam  ambiguam  et  duplicem, 
in  suo  sinu  amplectentem,  e.  g.,  praedicatores  de  austeritate  qui  minime 
austeri  sunt,  christianos  qui  virtutes  etiam  paganorum  non  exerceant, 
membra  quae  fidem  a caritate  disiunctam,  saltem  in  praxi  profiteri  viden- 
tur, scandala  inter  illos  qui  perfectioni  se  devoveant,  discriminationem 
socialem,  et  plura  alia  his  similia. 

Et  haec  omnia  inveniuntur  in  illa  Ecclesia  quae  dicit  seipsam  divi- 
nam esse  et  quae  in  Concilio  Vaticano  I de  se  asseruit,  « ad  solam  ca- 
tholicam Ecclesiam  ea  pertinent  omnia  quae  ad  evidentem  fidei  Chri- 
stianae credibilitatem  tam  multa  et  tam  mira  divinitus  disposita.  Quin 
etiam  Ecclesia  per  se  ipsa,  ob  suam  eximiam  sanctitatem  et  inexhaustam 
in  omnibus  bonis  foecunditatem...  magnum  quoddam  et  perpetuum  est 

motivum  credibilitatis  et  divinae  suae  legationis  testimonium  irrefra- 
gabile ». 

Loquar  de  Ecclesiae  sanctitate  non  tantummodo  ut  motivum  credibi- 
litatis sed  praecise  de  sanctitate  essentiali  in  ipsa  Ecclesia,  quae  est 
institutio,  immo  vero  ipse  Christus. 

Ecclesia  sancta  est  quia  est  Corpus  Christi,  eius  auctor  est  Deus,  con- 
secrata est  ad  Deum  qui  eae  et  in  ea  peculiariter  praesens  est.  Opus  Ec- 
clesiae proprium  est  salvatio,  unio  hominis  cum  Deo  in  Christo,  gratiae 
per  sacramenta,  per  praedicationem  verbi,  et  per  praesentiam  Christi  in 
ea  communicatio. 

Denique,  sicuti  Christus  ipse  in  sacrosancta  sua  humanitate  divini- 
tati instrumentum  coniunctum  est  ad  homines  sanctificandos,  ita  Ec- 
clesia ut  continuatio  vera  Christi  in  mundo  est  salutiferum  instrumen- 
tum christifidelium  sanctificationis  et  eorum  cum  Deo  unionis. 

Ergo  mihi  videtur  quod  in  art.  28  prooemii  sanctitas  Ecclesiae  bre- 
viter sed  clare  explicari  debet  antequam  disseritur  de  vocatione  ad  sanc- 
titatem ex  parte  eius  membrorum. 

2.  In  art.  29  clarius  definiendus  est  sensus  verus  et  accuratius  voca- 
tionis ad  perfectionem  sanctitatis  christifidelium  in  hac  vita  peregrinan- 
tium. 

Conceptus  enim  ipse  perfectionis  quamdam  difficultatem  involvit, 
quae  etiam,  ni  fallor,  invenitur  in  descriptione  perfectionis  habita  in  no- 
ta 1,  pag.  23  ubi  legitur:  « perfectus  est  ille  cui  nihil  in  ordine  morali 
deest;  cuius  plenitudinis  Deus  ipse  est  exemplar  ». 

Secundum  Originem  « perfectio  est  similitudo  cum  Christo,  quando 
quis  se  per  omnia  Verbo  ac  Sapientia  Dei  ita  cooptavit,  ut  in  nullo 
prorsus  ab  eius  similitudine  decolor  haberetur  ». 

Secundum  Macarum,  perfectio  significat  plenam  et  absolutam  puri- 
tatem a malis  affectibus. 

Secundum  Divum  D hornam  in  Summa  Theologica,  perfectio  per  se 
et  essentialiter  consistit  in  caritate,  quae  secundum  totam  suam  plenitu- 
dinem est  de  praecepto. 

Secundum  illos  testes  videtur  quod  perfectio  est  qualitas  simplex 
et  absoluta. 

Bene  tamen  scimus  ab  iis  qui  de  re  ascetica  scripserunt  doctrinam 
communem  esse,  unica  B.  Maria  Virgine  excepta  propter  speciale  pri- 
vilegium, nullam  creaturam  humanam  in  terris  degentem  perfectionem 
absolutam  attingere,  i.  e.  ab  omni  imperfectione  immunem  se  custo- 
dire posse  ante  unionem  perfectam  cum  Deo  in  Visione  Beatifica. 

Omnis  creatura  perfici  debet  et  revera  perfecta  est  in  quantum  suum 
finem  attingit.  Exinde,  perfectio  absoluta  significat  acquisitionem  actua- 

lem  eiusdem  finis  quae  pro  christiano  solummodo  habetur  in  caelo  ubi 
per  amorem  purum  Deus  possidetur. 

Perfectio,  ergo,  sanctitatis  in  hac  vita  est  perfectio  relativa,  i.  e. 
aliquid  non  staticum  et  iam  completum  sed  dynamicum  et  perfectibile. 
Cum  sit  relativa,  incrementum  habere  potest.  Omnes  christifideles  in 
sanctitate  progredi  possunt  et  immo  debent. 

Attamen,  in  lin.  24,  sanctitas  eadem  prorsus  res  ac  vita  plena  chri- 
stiana  et  caritas  perfecta  repraesentatur. 

Pag.  20,  lin.  20  loquitur  de  vocatione  ad  sanctitatem  perfectam,  sed 
nunc  in  hoc  loco  introducitur  obligatio  ad  altissimam  sanctitatem  — ca- 
ritatem perfectam. 

In  praxi  tamen  et  in  traditione  sat  antiqua  sanctitas  triplici  modo  in- 
telligi  videtur,  scii,  eorum  ex  quibus  forsitan  plurimi  christifideles  an- 
numerentur, qui  vivunt  in  statu  gratiae,  et  inde  cum  Deo  uniti,  illud 
praeceptum  Christi  implentes  « Qui  habet  mandata  mea  et  servat  ea, 
ille  est  qui  diligit  me  ». 

Est  altera  pars  christifidelium  qui  non  solummodo  non  offendere  ve- 
lint sed  et  inservire  Deo  eoque  placere,  et  suo  modo  affirmare  cum 
Christo  possunt:  « Ego  quae  placita  sunt  ei  facio  semper  ». 

Denique  semper  sunt  illi  relative  pauci,  e.  g.,  SS.  Ioannes  Leonar- 
dus,  Ioannes  Vianney  et  novus  B.  Ioannes  Nepomucenus  Neumann,  epi- 
scopus in  Statibus  Foederatis  Americae  Septemtrionalis  qui  optant  sese 
dedicare  totum  et  totaliter  amori  Dei,  per  caritatem  heroicam,  per  sanc- 
titatem heroicam. 

Si  infertur  quod  obligatio  ad  summam  et  perfectam  sanctitatem  ab 
omnibus  postulatur,  videbitur  illos  qui  non  ad  sanctitatem  perfectam  et 
heroicam  contendant  obligationem  gravem  violare  et  ergo  peccare. 

Possibilitas  talis  confusionis  eliminanda  est  a schemate.  Clarius  et 
plenius  explicanda  est  in  lin.  31  pag.  18  sententia:  « Omnes  christifide- 
les ad  caritatem  perfectam  vires  secundum  mensuram  donationis  Christi 
acceptas  extendant  ». 

Propono  ut  lin.  23,  pag.  18  sic  emendetur:  Cunctis  proinde  perspi- 
cuum est  Dominum  omnes  discipulos  ad  prosequendam  sanctitatem  vi- 
tae christianae  in  caritate  vocare. 

Hoc  modo,  ut  opinor,  melius  concordant  verba  in  fine  posita,  nempe: 
« Omnes  ergo  christifideles  ad  caritatem  perfectam  vires  secundum  men- 
suram donationis  Christi  acceptas  extendant,  ut  eius  vestigia  sequentes 
sese  gloriae  Dei  et  servitio  proximi  toto  animo  devoveant  ».  Dixi. 


In  textu  scripto  tradito : 1 de  cap.  IV. 


656 


ACTA  CONC.  VATICANI  II 


PERIODUS  II 


Moderator.  Exc.mus  secretarius  generalis  legat  emendationem  quin- 
tam ad  cap.  VII  schematis  de  sacra  Liturgia. 

Secretarius  generalis : Ad  art.  98,  pag.  197,  linn.  21-23  (videatis 
pag.  18,  n.  120  huius  fasciculi)...  [cf.  pag.  377]. 


9 

Exc.mus  P.  D.  ANGELUS  FERNANDES 
Archiepiscopus  tit.  Neopatrensis , eoad,  c.i.s.  Delhiensis 

Em. mi  Prae  sides  ac  Moderatores , venerabiles  Patres, 

De  vocatione  ad  sanctitatem  et  de  mediis  ad  eam  assequendam,  liceat 
mihi  pauca  quaedam  proponere. 

Dubium  non  est  quin  in  mundo  hodierno  prae  omnibus  in  nota 
sanctitatis  insistendum  sit.  Quaecumque  alia  a Concilio  proferentur  vel 
statuentur,  aut  sterilia  remanebunt  aut  saltem  parum  efficacia,  nisi  vita 
Iesu  manifestetur  in  modo  vivendi  omnium  membrorum  eius.  Ideoque 
schema  de  vocatione  ad  sanctitatem  fuse  et  ut  de  re  magni  momenti 
tractat. 

Qui  autem  nostrum  cap.  IV  accurate  perpendit,  aliquam  fundamen- 
talem dualitatem  advertit,  ex  qua  gravis  disproportio  oritur.  In  prima 
capitis  sectione  agitur  de  omnium  fidelium  vocatione  ad  sanctitatem, 
seu  de  quaestione  generali  et  generica,  in  altera  vero,  multo  longiore 
sectione,  praemissis  quibusdam  de  sacerdotibus  et  laicis  coniugatis  agitur 
de  statibus  perfectionis  acquirendae  seu  de  quaestione  particulari  et  spe- 
cifica. 

Hic  tractandi  modus  varia  incommoda  habet. 

Per  transennam  notare  velim  quod  materia  in  prima  sectione  trac- 
tata non  videtur  satis  profunde  elaborari.  V.  g.,  non  dicitur  quae  sit  es- 
sentia ipsa  sanctitatis  ebristianae  in  Ecclesia,  augmentum  scii,  et  incre- 
mentum perfectum  illius  primae  gratiae  adoptionis  per  baptismum  colla- 
tae.  Hac  enim  interna  Spiritus  Sancti  transformatione  sancti  fimur,  con- 
formes nempe  voluntati  Patris  et  imagini  Filii  eius  Iesu  Christi.  « Pater 
noster...  fiat  voluntas  tua  sicut  in  caelo  et  in  terra  ». 

Praecipua  autem  obiectio  esse  potest  quod  de  religiosis  modo  dispro- 
portionate  prolixo  sermo  fit,  i.  e.,  fere  70%  capitis  eis  tribuitur,  et 
nihilominus  tractatio  de  vita  religiosa  et  de  munere  religiosorum  in 
Ecclesia  remanet  incompleta. 

Non  negandum  est  vitam  in  statu  quodam  perfectionis  acquirendae 
non  esse  nisi  quamdam  formam  vitae  christianae,  ad  quam  longe  plerique 

christifideles,  sive  membra  hierarchiae  sunt  sive  laici  a Deo  non  vo- 
cantur. 

Cur  ergo  tam  pauca  dicuntur  de  vocatione  ad  sanctitatem  quae  mem- 
bris hierarchiae  competit  et  de  mediis  sanctificationis  quae  eis  sunt  pro- 
pria? Nonne  munus  sacerdotale  et  pastorale  a Christo  directe  prove- 
niunt? Nonne  in  sacra  liturgia,  in  celebratione  Missae,  in  praedicatione 
verbi  Dei,  in  administratione  sacramentorum,  in  directione  spirituali,  in 
exercitio  quotidiano  muneris  pastoralis  in  obsequium  plebis,  et  in  aliis 
huiusmodi,  media  efficacia  ad  sanctitatem  habentur?  Nonne  necesse  est 
ut  clare  appareat  sacerdotes  non  solum  prae  se  habere  media  ad  sancti- 
tatem omnibus  christifidelibus  communia,  sed  ipsam  dedicationem  sacer- 
dotalem, ministrationem  sacramentorum  et  constans  caritatis  servitium 
fontem  specialem  sanctificationis  constituere?  Nonne  etiam  inculcandum 
erat  ut  per  ascesim,  orationem,  et  spiritum  paupertatis  sacerdotes  ad 
percipiendos  fructus  horum  sanctitatis  mediorum  seipsos  disponant? 

In  genere,  non  satis  insistitur  in  charactere  specifico  vocationis  sa- 
cerdotalis tum  relate  ad  essentiam  sanctitatis,  tum  relate  ad  media  sanc- 
tificationis, tunc  etiam,  id  quod  saepius  repeti  potest,  relate  ad  sublimi- 
tatem muneris  continuandae  in  mundo  redemptionis.  Hoc  maxime  ad 
incrementum  vocationum  conferre  posset. 

Dixerit  quispiam  haec  omnia  bene  exponi  in  prooemio  schematis 
de  clericis.  Utique!  Sed  etiam  exstant  schemata  de  statibus  perfectionis 
acquirendae  et  de  apostolatu  laicorum;  sed  in  nostro  cap.  IV  de  solis 
religiosis  fuse  tractatur.  Tantummodo  proponitur  ut  in  schemate  de  Ec- 
clesia dentur  omnia  fundamenta  dogmatica  et  quidem  secundum  debitam 
proportionem,  dum  alia  ad  proprium  schema  transferantur. 

De  laicis  etiam  tractatio  est  incompleta.  In  schemate  quidem  breviter 
de  iis  qui  in  matrimonio  vivunt,  sermo  est.  Optandum  tamen  est,  ut 
exponatur  specifica  forma  sanctitatis  laicorum.  Pro  nostris  temporibus 
hoc  magni  interest,  praesertim  ne  deformationes  inducantur.  Non  enim 
laici  monaci  fieri  debent,  neque  e contrario  se  huius  saeculi  spiritui 
conformare,  sed  mysterium  sanctitatis  Christi  in  mundo  incarnare 
debent. 

Brevi,  secundum  rectam  proportionem  de  religiosis  nimis  sermo 
fit.  Et  tamen  quaedam  prorsus  essentialia  de  eis  vix  dicuntur.  Quid 
sit  eorum  munus  in  aedificatione  Corporis  Christi?  Quid  valeat  eorum 
status  ut  testimonium,  ut  expressio  mysterii  Ecclesiae,  sponsae  non  ha- 
bentis maculam  aut  rugam;  quid  valeat  vita  contemplativa  et  alia  huius- 
modi? 

Itaque  proponimus  in  capite  de  mysterio  Ecclesiae  aut  de  populo 
Dei  fieri  tractationem  completam  essentiae  sanctitatis  generice  et  ad 

quam  omnes  vocantur.  Deinde  in  capitibus  de  hierarchia,  quod  iam  ad- 
structum  est,  de  laicis,  quod  proponitur,  a capite  de  populo  Dei  secer- 
nendum, et  de  statibus  perfectionis  acquirendae,  dari  completam  exposi- 
tionem sanctitatis  specificae  et  mediorum  sanctificationis  quae  unicuique 
statui  propria  sunt. 

Sin  autem  praesens  ordinatio  capitis  servanda  videatur,  secundum 
aequam  proportionem  de  sacerdotibus  et  de  religiosis  et  de  laicis  sermo 
fiat.  Dixi. 

Moderator.  Legatur  emendatio  de  capite  Liturgiae. 

Secretarius  generalis : Novus  articulus.  Emendatio  sexta:  pag.  197, 
post  art.  98,  addatur  novus  articulus  (videatis  pag.  18,  n.  121  huius  fa- 
sciculi) ...  [cf.  pag.  577]. 


10 

Exc.mus  P.  D.  FRANCISCUS  FRANIC 
Episcopus  Spalatensis  et  Macarscensis 

Liceat  mihi  duas  tantum  observationes  circa  sanctitatem  episcopo- 
rum et  circa  sanctitatem  sacerdotum  ..}  dioecesanorum  facere. 

...2  In  capite  nostro,  in  pag.  19  ...\  utriusque  cleri  sacerdotes  exhor- 
tantur, ut  « ad  imaginem  ordinis  episcoporum,  qui  in  conditione  voca- 
tionis ad  perfectum  caritatis  pastoralis  exercitium  constituuntur...  mi- 
nisterium suum  sancte...  adimpleant  ad  totius  populi  sanctificationem  ». 

Ad  quae  verba  mihi  tria  notanda  esse  videntur. 

1.  Ordo  episcoporum  hic  exhibetur  uti...4  exemplar  sanctificationis 
totius  populi  Dei,  religiosis  inclusis.  Et  revera  pro  mea  parte  verum 
esse  puto  episcopos  esse  in  statu  perfectionis  acquisitae  ita  ut  perfecto- 
res esse  dicuntur  relate  ad  perfectos,  scii,  religiosos.  Haec  doctrina  vere 
traditionalis  invenitur  apud  S.  Thomam,  Pseudo-Dionysium,  S.  Ioannem 
Chrysostomum.  Proinde  assentio  illis  Patribus,  qui  desiderant  ut  in  hoc 
capite  in  clariorem  lucem  ponatur  figura  episcopi  ut  sanctificatoris  totius 
populi  Dei,  inclusis  sacerdotibus  utriusque  cleri,  praesertim  secundum 
doctrinam  Aquinatis. 

2.  Attamen,  si  realitatem  rerum  oculis  apertis  et  sinceritate  mentis 
et  cordis  inspicimus,  tunc  agnoscere  debemus,  nostrum  ordinem  episco- 
porum ab  antiquo  suo  splendore  sanctitatis,  proh  dolor,  aliquantulum 
decidisse.  Dum  etenim  in  prioribus  saeculis  Ecclesiae  magna  pars  sanc- 
torum ex  nostro  ordine  erat,  iam  quasi  medio  aevo  incipiente  usque 

ad  nostra  tempora,  sancti  inter  episcopos  rari  inveniuntur:  rari  nantes 
in  gurgite  vasto? 

E contra,  sanctitas  in  ordinibus  et  congregationibus  religiosis  floret, 
ita  ut  maxima  pars  sanctorum  sunt  religiosi  vel  religiosae.  Ego  numquam 
religiosus  fui,  sed  hoc  est  factum  historicum,  ex  quo  facto  nobis  conclu- 
dere fas  est,  viam  consiliorum  evangelicorum  esse  meliorem  atque  secu- 
riorem viam  ad  perfectionem  acquirendam,  sicut  docet  S.  Thomas. 

« Conditio  vocationis  ad  perfectum  caritatis  pastoralis  exercitium  » 
enim  nos  obligare  ad  consilia  evangelica  castitatis,  paupertatis  et  oboe- 
dientiae reapse  exercenda  non  videtur.  Inveniuntur  enim  in  prioribus 
saeculis  inter  sacerdotes,  immo  inter  episcopos,  qui  propriam  familiam 
cum  uxore  et  liberis  haberent,  et  tamen  quandoque  martyrio  caritatem 
suam  perfectam  erga  Christum  et  Ecclesiam  confirmarent. 

Proinde  inter  statum  perfectionis  episcoporum  et  statum  perfectionis 
religiosorum,  qui  votis  sese  obstringunt  per  viam  consiliorum  evangeli- 
corum tendendi  ad  caritatem  perfectam  differentia  re  alis 6 existit;  sunt 
etenim  duo  diversi  status  perfectionis.  Ideo  propono  ut  de  religiosis 
specialis  titulus  conficiatur.  Nam  miscendo  omnia,  non  indui gemus  cla- 
ritate? 

Etsi  via  perfectae  caritatis  pastoralis,  qua  episcopi  ad  sanctitatem 
tendunt  et  alios,  etiam  religiosos,  tendere  faciunt,  per  se  est  perfectior, 
tamen,  docente  historia,  ut  supra  innui,  ista  via  minores  fructus  sancti- 
tatis produxit  quam  via  consiliorum  evangelicorum  quae  per  vota  exer- 
cetur. 

Quomodo  ergo  nos  episcopi  exemplar  sanctitatis  etiam  pro  religiosis 
esse  possumus,  quomodo  sanctificatores  totius  populi  Dei,  si  tam  exi- 
guos fructus  sanctitatis  heroicae  8 de  facto  producimus? 

Conclusio  huius  meae  considerationis,  forsan  nimis  sincerae,  esset 
ut  extollam,  fratres  carissimi,  exemplum  fratrum  nostrorum  episcoporum 
orthodoxorum,  qui  iam  a concilio  Trullano,  ni  fallor,  ante  consecratio- 
nem episcopalem,  votis  quoque  obstringuntur  sequendi  consilia  evan- 
gelica paupertatis,  castitatis,  et  oboedientiae. 

Ratio  pastoralis  et  oecumenica  revera  nos  movere  debet,  ut  eorum 
exemplum  sequamur  et  ut  de  hac  re  ratio  in  hoc  cap.  IV  habeatur. 

3.  Bene  tamen  scio,  venerabiles  fratres,  episcopos,  immo  et  omnes 
clericos  in  maioribus  positos  in  Ecclesia  latina,  in  castitate  perfecta  et 
oboedientia  canonica  vivere,  quae  castitas  et  aliquo  modo  et  oboedientia 
aequivalere  possunt  castitati  et  oboedientiae  religiosorum. 

Sed  quod  nobis  praecipue  deest  et  quod  causa  praecipua  nostri 
lapsus  in  sanctitate  fuit,  est  paupertas  evangelica.  Quomodo  Ecclesia 
vocari  potest  pauperum,  si  episcopi  divites  sunt? 

Concilium  Tridentinum  ordinem  episcoporum  quoad  castitatem  va- 
lide renovavit  ...9.  Concilium  Vaticanum  I,  definiendo  supremam  potesta- 
tem iurisdictionis  Romani  Pontificis,  oboedientiae  episcopali  magnopere 
contulit.  Hoc  autem  Concilium  videtur  debere  renovare  Ecclesiam  Dei, 
et  imprimis  episcopos,  in  vera  evangelica  paupertate,  sicut  omnes  patres 
agnoscunt  nec  opus  est  ut  illae  sublimes  ideae  de  Ecclesia  pauperum 
repetantur. 

Propter  istam  considerationem  propono  humiliter  10  ut  in  hoc  capite 
addatur  exhortatio  quaedam  de  paupertate  evangelica  servanda,  utpote 
fundamento  omnis  sanctitatis.  Nam  in  hoc  capite  locus  est  paululum 
fusius  disserendi  de  Ecclesia  pauperum,  non  vero  in  cap.  I aut  II,  in 
quibus  capitibus  ista  appellatio  induere  posset  colorem  luctae  classium 
socialium,  ac  si  ageretur  de  proletariatu  in  sensu  moderno.  Alioquin 
paupertas  nec  ad  naturam  nec  ad  constitutionem  hierarchicam  Ecclesiae 
pertinet. 

In  specie  vero  proponere  audeo  propter  necessitates  temporum  no- 
strorum, in  quibus  divitiae  scandalo  sunt  pro  innumeris  pauperibus, 
praesertim  operariis,  ut  in  illa  exhortatione,  de  qua  supra,  addatur,  ut 
sacerdotes  dioecesani,  religiosi  omnes  et  imprimis  et  nominatim  episcopi, 
renuntient  omnibus  bonis  immobilibus,  puta  terris,  quas  propriis  mani- 
bus haud  colunt,  aedificiis  in  quibus  ipsi  non  habitant  vel  quae  aedificia 
ad  fines  apostolicos  non  serviunt  et  in  genere  ut  renuntient  omnibus 
aliis  bonis  materialibus  quae  fructificant  secundum  systema  capitalisti- 
cum,  ita  ut  Ecclesiae  clerus  atque  religiosi  deinceps  vivere  incipiant  ex 
proprio  labore  apostolico  sicut  S.  Petrus,  vel  ex  labore  physico  sicut 
S.  Paulus,  vel  denique  ex  donis  a fidelibus  sponte  oblatis. 

... 11  Propono,  in  fine,12  humiliter,  ut  praeter  promissiones  de  casti- 
tate, quae  fit  in  subdiaconatu,  et  de  oboedientia,  quae  fit  in  presbyte- 
ratu, addatur  in  sacro  ritu  diaconatus  promissio  pro  paupertate  evange- 
lica servanda,  ita  ut  tunc  clerus  dioecesanus  securius  in  statum  perfec- 
tionis acquirendae  adnumerari  posset.  Quod  certe  valde  promoveret  ten- 
dendam praedicti  cleri  erga  sanctitatem. 

Subordinate  quoque  propono  ut  in  pag.  20,  post  lin.  35,  addatur  de 
sacerdotibus  dioecesanis:  « qui  vero  sacerdotes  saeculares  seu  dioece- 
sani vota  privata  coram  episcopo  proprio  de  exercendis  consiliis  evan- 
gelicis  paupertatis,  castitatis  et  oboedientiae  secundum  ius  canonicum 
emittunt,  eorum  vota  Ecclesia  ignorare  non  potest  et  ideo  isti  sacerdo- 
tes in  statu  acquirendae  perfectionis  constituti  considerandi  sunt  ». 

Tali  modo  efficaciter  communitas  cleri  dioecesani  cum  episcopo 
promoveretur,  et  unio  inter  utrumque  clerum  promoveretur.  Gratias. 

In  textu  scripto  tradito-.  1 saecularium  seu.  2 I.  De  sanctitate  episcopo- 
rum. 3 art.  30,  linn.  2-8.  4 verum.  5 deest.  6 magna.  7 ordi- 

nem non  facimus.  8 deest.  9 removendo  illos  qui  uxorem  dimittere  nole- 
bant. 10  humillime.  11  II.  Sanctitas  cleri  dioecesani.  12  deest. 


11 

Exc.mus  P.  D.  SEBASTIANUS  SOARES  DE  RESENDE 
Episcopus  Beirensis 

Patres  carissimi  et  Auditores  et  Observatores  amplissimi, 

Cap.  IV  huius  schematis  mihi  valde  placet,  sed  observationes  ali- 
quas liceat  mihi  de  illo  facere. 

1.  In  pag.  18,  par.  28,  optime  dicitur  et  solemniter  quod  omnes 
homines,  sive  ad  hierarchiam  pertinentes  sive  ab  ea  dependentes,  ad 
sanctitatem  vocantur. 

2.  In  eadem  pagina,  sed  in  par.  29,  valde  opportune  affirmatur 
quod  « pro  omnibus  et  singulis,  cuiusvis  status  vel  ordinis,  sive  in 
saeculo  sive  in  religionibus  degentibus,  una  est  christiana  sanctitas  ». 

3.  In  pag.  autem  20  s.,  par.  32,  loquitur  de  consiliis  evangelicis 
in  statu  vivendi  forma  ab  Ecclesia  sancita.  Evidentissimum  est  quod 
hic  de  statu  religioso  et  de  institutis  saecularibus  agatur.  Attamen,  in 
eodem  loco,  statum  religiosum  et  similia  instituta  ab  Ecclesia  recognita 
declarat  et  appellat  statum  perfectionis  acquirendae  esse.  Affirmatio 
haec  confirmata  est  per  schema  aliud,  iam  omnibus  Patribus  distributum, 
cuius  titulus  sic  sonat:  de  statibus  perfectionis  acquirendae. 

4.  Expressio  haec  « status  perfectionis  acquirendae  » affirmata  ex- 
clusive  de  institutis  religiosis  et  saecularibus,  sicut  in  schemate  fit,  valde 
confusa  est  et  ad  errorem  ducere  potest  in  linea  doctrinali  et  etiam  prae- 
iudicialis  est  in  linea  pastorali. 

a)  Expressio  valde  confusa  est  et  ad  errorem  ducere  potest.  Om- 
nino certissimum  est,  et  in  schemate  hoc  dicitur,  omnes  christifideles  ad 
sanctitatem  vocari.  Nam  Dominus  Iesus  omnibus  hominibus  dixit: 
« Perfecti  estote  sicut  Pater  caelestis  perfectus  est  ».  Ergo  omnes  chri- 
stiani,  sive  viri  sive  mulieres,  nupti  vel  non  nupti,  iuvenes  ex  utroque 
sexu,  si  ut  veri  christiani  vivunt,  revera  sunt  in  statu  perfectionis  acqui- 
rendae, qui  ab  Ecclesia  est  adprobatus  quia  ex  Evangelio  constat. 

Nam  in  hac  re  confusio  evidentissima  est.  Schema  nostrum,  cum 
multis  theologis  et  scriptoribus  etiam  ascetis,  supponit  distinctionem  in- 
ter vitam  communem  quae  christianis  in  saeculo  degentibus  tribuitur  et 

vitam  perfectam  quae  tantum  de  religiosis,  solito  modo,  refertur.  Dij 
stinctio  haec,  mihi  videtur,  verum  fundamentum  non  habet,  quia  illa 
vita  communis  non  opponitur  vitae  illae  perfectae.  Ergo  quaeso:  quare 
vita  communis  christianorum  non  posset  nec  debeat  esse  perfecta?  Non- 
ne illis  dixit  Iesus:  « Estote  perfecti  »? 

Praeterquam,  ante  aliquos  annos  in  pluribus  ephemeridibus  fuit 
polemica  de  maiori  vel  minori  sanctitate  in  sacerdotibus  religiosis  vel 
non  religiosis.  Nonne  in  hac  quaestione  non  verificatur  illa  eadem  con- 
fusio? Etenim  sanctitas  illa  quae  e charactere  sacramenti  Ordinis  exo- 
ritur et  metaphysica  vel  obiectiva  vocatur  omnino  eadem  est,  sive  in 
sacerdote  religioso  sive  in  ...1  non  religioso,  quia  idem  est  character  sa- 
cramentalis  Ordinis.  Illa  alia  sanctitas  quae  moralis  vel  subiectiva  dici- 
tur et  ex  maiori  vel  minori  correspondentia  gratiae  provenit,  revera 
in  unoquoque  sacerdote  differt  secundum  mensuram  magnanimitatis 
uniuscuiusque.  Potest  esse  maius  vel  minus  sanctus  unus  vel  alius  sa- 
cerdos. Manet,  autem,  quaestio  de  consiliis  evangelicis  quibus  sacerdos 
religiosus  adstringitur  vi  voti  et  sacerdos  non  religiosus  vi  illius  gravis 
impositionis  in  sacris  ordinationibus  habitae  relate  ad  oboedientiam  et 
caelibatum.  Quoad  paupertatem  revera  votum  non  est  in  sacerdote  non 
religioso  sed  spiritus  paupertatis  et  quantoties  durum  realismum  2 pau- 
pertatis tenetur.  Immo  hodie  sunt  sacerdotes  dioecesani  qui  in  manibus 
eorum  episcopo  vota  consiliorum  Christi  emiserunt.  Attamen  omnia 
haec  non  sunt  de  sanctitate  sed  ad  sanctitatem.  Ergo  iterum  quaeso: 
tenentur  necne  sacerdotes  omnes  perfectos  esse?  ...3 

b)  Illa  terminologia  praeiudicialis  est  in  linea  pastorali.  Tempo- 
ribus nostris  sunt  laici,  viri  et  mulieres,  nupti  vel  non  nupti,  qui  vitam 
christianam  perfectam  vivunt,  tamen  in  saeculo  manent  et  in  saeculo 
remanere  volunt.  Praeterea,  eodem  modo  iuvenes  sunt  ex  utroque  sexu 
qui  neque  in  religionem  neque  in  institutum  saeculare  ingredere  volunt, 
attamen  magno  animo  et  disponibilitate  sese  devovent  apostolatui  Actio- 
nis Catholicae,  profitentes  simul  unionem  cum  Deo  et 4 in  gradu  magnae 
caritatis.  Si  adultis  et  iuvenibus  istis,  qui  magno  cum  sacrificio  et  unice 
per  caritatem  erga  Christum  et  proximum  se  tradant  omnibus  operibus 
apostolatus  catholici,  dicere  non  possumus  illos  in  statu  esse  perfectio- 
nis acquirendae,  quid  de  hac  re  illis  affirmare  debemus  et  ob  quam 
causam  christianos  ad  apostolatum  vocare  possimus?  ...5 

5.  Omnibus  ita  perpensis,  ego  propono  vobis,  Patres  conciliares, 
quod  in  hoc  cap.  IV  quaestio  haec  bene  enuncietur,  declaretur  et  evol- 
vatur. 

a)  Perfectio  christiana,  in  hoc  mundo,  considerari  non  debet  ut 
acquisita  vel  statica,  vere  pro  omnibus  acquirenda  usque  ad  mortem. 

b)  Status  perfectionis  acquirendae  in  Ecclesia  unus  status  tan- 
tum consideretur  pro  omnibus,  scii,  status  perfectionis  evangelicae  vel 
status  perfectionis  Corporis  mystici  Christi,  licet  conditionibus  differen- 
tibus pro  laicis,  pro  religiosis,  pro  sacerdotibus,  et  pro  episcopis. 

c ) Ita  laici,  vere  christiani,  in  statu  perfectionis  sunt  ad  quem 
omnes  christifideles  accedere  possunt  ac  debent,  per  viam  mandatorum 
Dei  et  consiliorum  Christi  in  spiritu. 

d)  Affirmetur  etiam  religiosos  et  eos  qui  in  stabili  forma  ab  Ec- 
clesia sancita  constituuntur  in  statu  perfectionis  esse  per  viam  manda- 
torum Dei  et  consiliorum  Christi  in  spiritu  et  littera. 

e)  Asseratur  quod  sacerdotes  in  statu  perfectionis  sunt  per  actua- 
tionem  consecrationis  a sacramento  Ordinis  habitae  ad  salutem  anima- 
rum, per  observantiam  mandatorum  Dei  et  consiliorum  Christi  in  littera 
pro  aliquibus  consiliis  et  in  spiritu  pro  aliis. 

/)  et  ultimum.  Denique  declaretur  episcopos  esse  in  statu  per- 
fectionis per  totalem  consecrationem  in  receptione  plenitudinis  sacer- 
dotalis habitam,  in  ordine  ad  salutem  animarum,  per  totam  vitam  et  etiam 
usque  ad  effusionem  sanguinis,  et  simul  per  observantiam  mandatorum 
Dei  et  consiliorum  Christi  in  caritate  perfecta.  Dixi. 


In  textu  scripto  tradito-.  1 sacerdote.  2 realismi.  3 Ante  paucos  an- 
nos, hic  Romae,  fuerunt  congressus  statuum  perfectionis  qui  de  religiosis  et  de  om- 
nibus vitam  stabilem  ab  Ecclesia  sancitam  habentibus  egerunt  cum  magno  et  optato 
fructu  spirituali  et  sociali.  Sed  iterum  atque  iterum  quaeso:  Si  alicubi  congressus 
de  spiritualitate  laicorum  fuissent,  nonne  vocari  possent  congressus  perfectionis? 
4 deest.  5 Praeterea  nonne  periculum  erit  quod  illi  christiani,  praesertim  magis 
instructi  intellectualiter  et  moraliter,  sicut  in  re  oeconomica  ita  in  spiritualitate, 
cogitent  classes  esse,  scii,  classem  religiosorum,  classem  laicorum  etc.  ac  proinde 
putent  ad  infimam  classem  spiritualitatis  destinatos  esse  et  consequenter  ad  infe- 
riorem seu  subevolutam  sanctitatem  tantum  esse  vocatos?  Ex  alia  parte  fratres 
et  sorores  sunt,  praesertim  minus  instructi,  qui  tranquilliter  se  perfectos  esse  pu- 
tant tantummodo  ex  eo  quod  vota  in  ordine  ad  perfectionem  emiserunt  et  in  tali 
tranquillitate  per  totam  vitam  remanent  sine  illa  perenni  inquietudine  verae  et 
realis  perfectionis  acquirendae.  Hoc  esse  potest  in  vita  religiosa  periculum  forma- 
lismi,  qui  relate  ad  perfectionem,  exstinguere  potest  spiritum  illius  dynamismi  et 
progressus,  qui  supponitur  in  textu  Domini  nostri:  « Perfecti  estote  sicut  Pater 
caelestis  perfectus  est  ». 

M.oderator\  Cum  exitus  omnium  suffragationum  de  emendationibus 
in  cap.  VII,  i.  e.,  in  cap.  de  musica  sacra,  schematis  de  sacra  Liturgia, 
sint  positivi,  nunc  fit  suffragatio  ad  integrum  caput  per  placet,  non  placet, 
et  placet  iuxta  modum. 

Secretarius  generalis-.  Lego  initium  capitis  et  finem.  Videatis,  Patres 
venerabiles,  pag.  15,  cap.  VI,  de  musica  sacra. 

« Musica  traditio  Ecclesiae  universae  thesaurum  constituit  pretii 
inaestimabilis,  inter  ceteras  artis  expressiones  excellentem,  eo  praeser- 
tim quod  ut  cantus  sacer  qui  verbis  inhaeret  necessariam  vel  integralem 
liturgiae  sollemnis  partem  efficit  ». 

Et  reliqua  usque  ad  pag.  19,  his  verbis,  quibus  explicit  textus: 
« Textus  cantui  sacro  destinati  catholicae  doctrinae  sint  conformes,  im- 
mo  ex  Sacris  Scripturis  et  fontibus  liturgicis  potissimum  hauriantur  » 
[cf.  pp.  578-581]. 

12 

Exc.mus  P.  D.  DOMINICUS  HOANG-VAN-DOAN 
Episcopus  Quinhonensis 

Em. mi  Erae  sides  ac  Moderatores,  venerabiles  Patres  conciliares, 
doctissimi  Periti,  clarissimi  Observatores  ac  dilectissimi  Auditores  laici, 

Liceat  mihi  aliqua 1 dicere  super  schemate  de  Ecclesia,  cap.  IV, 
par.  29.  Lectio  huius  paragraphi  praestat  occasionem  erronee  cogitandi 
quod  omnes  et  singuli  ad  unam  eamdemque  sanctitatem  tenentur 2 quod 
est  falsum  tam  ex  parte  Dei  quam  ex  parte  hominum. 

1.  Ex  parte  Dei:  quia  Deus  non  offert  omnibus  et  singulis  unam 
eamdemque  mensuram  gratiae  ut  eodem  modo  ac  eodem  gradu  sanctifi- 
centur, quod  patet  ex  parabola  de  talentis,  quae  secundum  diversam 
quantitatem  distribuuntur.  Quod  etiam  confirmatur  a S.  Paulo,  quando 
distinctionem  facit  inter  varietatem  vasorum  ac  illorum  valorem  in  domo 
Dei.2 

2.  Ex  parte  hominum.  Non  enim  una  eademque  via  omnes  proce- 
dunt, sed  alius  sic  et  alius  sic,  atque  diversis  modis  respondent  Deo  invi- 
tanti. Quod  patet  ex  parabolis  de  seminatore  et  operariis  vineae,  quae 
monstrant  hominem  esse  liberum  et  quidem  4 hominum  libertatem  qui 
diversis  modis  Dei  gratia  utuntur.  Unde,  ut  ait  apostolus,  stella  a stella 
luce  differt,  nempe  homo  ab  homine  sanctitate  differt.  Et  sic  in  Ecclesia 
non  omnes  ad  unam  eamdemque  sanctitatem  tenentur. 

Quod  autem 5 ad  mandatum  Domini  « Estote  ergo  perfecti  sicut 
Pater  vester  caelestis  perfectus  est  »,  non  stricte  sed  late  intelligen- 
dum  est. 

Denique  iuxta  Divum  Thomam  non  est  una  sanctitas  pro  omnibus 
et  singulis,  quia  neque  gratia  ex  opere  operato,  neque  gratia  ex  opere 
operantis,  neque  gratia  sanctificans  eamdem  mensuram  eamdemque  pro- 
portionem continent  in  omnibus.  Quia  6: 

1.  Non  omnia  sacramenta  omnibus  communia  sunt,  neque  omnes 
et  singuli  eadem  sacramenta  recipiunt. 

2.  Sacramentalia  aliaque  opera  non  administrantur  neque  fiunt  ab 
omnibus  eadem  alacritate  ac  eadem  devotione. 

3.  Absoluta  libertate  gaudet  Deus  qui  omnia  fortiter  ac  suaviter 
disponit  ea  ordinans  secundum  mensuram  et  numerum.  Ideo  non  tribuit 
omnibus  eamdem  gratiam  in  eadem  mensura. 

Sacramenta  quidem  sunt  gratiarum  fontes  et  instituta  eo  fine  ut  per 
ea  homines  sanctifcentur.  Sacramenta  adiuvant  homines  ut  reddant  Deo 
cultum;  ideo  supponunt  fdem  et  simul  eamdem  alunt  et  roborant,  unde 
vocantur  sacramenta  fdei.  In  se  continent  gratiam  ac  eam  conferunt  reci- 
pientibus. Quanto  magis  ea  frequentant,  tanto  maiorem  gratiam  acci- 
piunt si  bene  et  melius  disponuntur,  quia  quidquid  recipitur  ad  modum 
recipientis  recipitur. 

Quare  bene  dispositus  sanctifcatur  in  omni  vitae  eventu,  ita  ut  nul- 
lus paene  rerum  materialium  usus  rectus  ac  honestus  ad  hominem  sancti- 
ficandum contribuere  non  possit.  Attamen  ad  hoc  obtinendum  requiritur 
non  solum  sanctitas  communis,  sed  etiam  sanctitas  perfecta  et  heroica, 
ad  quam  non  omnes  et  singuli  homines  attingere  possunt.  Unde  omni- 
bus et  singulis  non  est  una  et  eadem  sanctitas .7 

His  dictis,  liceat  mihi  emendationes  sequentes  proponere: 

a)  Par.  29,  lin.  24,  omittatur  adiectivum  « plenam  ».  Sic  pur- 
gatus, textus  ita  legitur:  « Cunctis  proinde  perspicuum  est,  Dominum 
omnes  discipulos  ad  vitae  christianae  et  caritatis  perfectionem,  i.  e.,  ad 
sanctificationem  8 vocare  ». 

b)  In  eadem  paragrapho,  lin.  28,  loco  « una  » ponatur  « par  ». 
Sic  emendatus,  textus  ita  legitur:  « Proinde  pro  omnibus  et  singulis 
cuiusvis  status  vel  ordinis,  sive  in  saeculo  sive  in  religione  degentibus, 
par  est  christiana  sanctitas  ». 

Ultimo.  In  capite  praecedenti  ...9  diffuse  sermo  fuit  de  laicorum 
statu™  sed  in  hoc  capite  nihil  specialiter  agitur  de  laicorum  vocatione 
ac11  obligatione  ad  sanctitatem,  quasi  iam  sanctificati  non  amplius  indi- 
geant sanctificari,  quod  est  valde  12  falsum  et  illogicum.  Unde  humiliter 
puto  aliquid  addendum  esse  super  eorum  13  vocatione  ac  obligatione  ad 
sanctitatem.  Sed  quia  modo  eloquentissime  ac  optime  locutus  est  de  ea 
em.mus  card.  Cento,  unde  nolo  vos  amplius  fatigare.1*  Dixi. 


In  textu  scripto  tradito-.  1 pauca:  2 obligantur.  3 in  domo  Domini 

iuxta  illorum  valorem.  4 deest.  5 deest.  6 deest.  7 deest. 

8 sanctitatem.  9 i.  e.  cap.  III.  10  laicis.  11  eorum.  12  deest. 

13  aliquas  lineas  de  laicorum.  14  deest. 

Rev.mus  P.  D.  BENEDICTUS  REETZ 
Praeses  Congregationis  Beuronensis  O.S.B. 


V enerabiles  Patres, 

Septem  observationes  de  cap.  IV  vobis  proponere  mihi  liceatl 

Observatio  prima.  De  titulo  huius  capitis  multum  disceptatum  est 
in  diversis  commissionibus.  Secundum  meam  humilem  opinionem,  bo- 
num esset  illum  mutare  sequenti  modo,  sicut  iam  dictum  est 2:  « De  vo- 
catione ad  sanctitatem  in  Ecclesia  et  speciatim  de  Religiosis  »,  vel  ut 
orientales  graeco-melchitae  proponunt:  « De  monachis  et  aliis  religiosis  ». 

Ratio  est  haec:  cap.  II  constitutionis  de  Ecclesia  inscribitur:  de  con- 
stitutione hierarchica  Ecclesiae  et  in  specie  de  episcopatu,  et  sequentur 
duo  schemata  de  episcopis  et  ...3  de  clericis. 

Cap.  III  inscribitur:  de  populo  Dei  et  speciatim  de  laicis,  et  seque- 
tur ...4  schema  de  apostolatu  laicorum. 

Logice  omnino  sequitur  titulus  cap.  IV:  de  vocatione  ad  sanctitatem 
in  Ecclesia  et  speciatim  de  religiosis,  et  sequetur  schema  proprium  5 de 
religiosis,  propter  momentum  vitae  religiosae  pro  tota  Ecclesia. 

Observatio  secunda.  De  enuntiatione  « status  perfectionis  ».  In 
art.  33  huius  capitis,  in  pag.  21,  lin.  9,  legitur:  « De  momento  statuum 
perfectionis  acquirendae  in  Ecclesia  »,  et  passimS 

Hic  dicendi  modus  « status  perfectionis  sive  acquirendae  sive  acqui- 
sitae » ...7  ex  Summa  Theologica  S.  Thomae  desumitur  et  per  multa 
iam  saecula  est  in  usu  in  documentis  Ecclesiae.  Liceat  mihi  proponere 
ut  in  hoc  Concilio  et  in  futurum  non  amplius  loquamur  de  statibus  per- 
fectionis propter  sequentem  rationem: 

Ex  textibus  S.  Evangelii  manifestum  est  Christum  Dominum  fun- 
dasse unam  sanctam  Ecclesiam  non  insuper  monasteria;  omnibus  prae- 
dicasse regnum  Dei  ab  hominibus  oboedientia  suscipiendum;  ab  omnibus 
exegisse  poenitentiam  et  conversionem  a saeculo  ad  Deum;  omnibus  de- 
disse et  mandata  et  consilia;  omnibus  unam  viam  salutis  ostendisse;  om- 
nes ad  perfectionem  Patris  caelestis  et  ad  sanctitatem  vocasse,  utique 
gradu  diversam. 

Ex  historia  apparet,  distinctionem  inter  perfectos  (pneumaticos  et 
gnosticos)  et  simplices  fideles  (pisticos)  ab  haereticis,  gnosticis  et  ma- 
nichaeis  propositam,  a Patribus  Ecclesiae  unanimi  consensu  reiectam 
esse.  Qua  de  causa  non  amplius  loquendum  esse  de  statu  perfectionis 

etiam  in  hoc  Concilio  censeo,  salva  reverentia  erga  Aquinatem,  qui  in- 
fallibilis non  fuit  et  ...8  homo  sui  temporis. 

Notissimus  aliquis  poeta  et  philosophus  ...9  saeculo  elapso  scribere 
potuit  « nihil  tam  superbum  esse  quam  monachum  »,  forsitan  quia  mo- 
nachi dicunt  se  in  statu  perfectionis  esse.  Locutio  haec  aliquo  modo  pha- 
risaeismum  sapit,  etiam  si  dicatur  status  perfectionis  acquirendae.  Dica- 
mus simpliciter  « status  religiosus  »,  sicut  habetur  in  cap.  III  schematis 
de  Ecclesia,  pag.  6,  lin.  35. 

Observatio  tertia : circa  terminum  « religiosus  ».  Sed  nunc  oritur 
nova  difficultas  ex  eo,  quod  membra  institutorum  saecularium  renuunt 
vocari  « religiosi  ».  Sed  nullo  modo  video,  cur  recedendum  sit  a termino 
« religiosus  »,  diuturno  et  vigenti  usu  probato,  quia  membra  instituto- 
rum saecularium  recusant  « religiosi  » nominari.  Etsi  non  sint  religiosi 
in  sensu  stricto,  sunt  tamen  religiosi  in  sensu  latiore.  Pars  maior  semper 
trahit  minorem  et  certo  certius  instituta  saecularia  sunt  pars  minor.  Ha- 
bent enim  8.000  membra,  dum  e contra  religiosi  in  Ecclesia  sunt  turba 
magna  quam  dinumerare  neque  Sacra  Congregatio  de  Religiosis  potest. 
Appropinquant  enim  ad  vicies  centena  milia  (due  milioni).  Retineamus 
ergo  titulum  religiosus,  qui  iam  a saec.  vi  est  terminus  technicus,  ut  ita 
dicam,  usualis  et  proprius  pro  iis  qui  vitam  christianam  profitentur  in 
vita  regulari.  Secundum  Doctorem  Angelicum  « religio  est  quaedam  vir- 
tus, per  quam  aliquis  ad  Dei  servitium,  et  cultum  aliquid  exhibet;  et 
ideo  antonomastice  religiosi  dicuntur  illi,  qui  se  totaliter  mancipant  di- 
vino servitio,  quasi  holocaustum  Deo  offerentes  »...10 

Congregatio  Romana  quae  curam  habet  de  iis  qui  secundum  aliquam 
regulam  vivunt  seu  vitam  religiosam  secundum  consilia  evangelica  pro- 
fitentur insignitur  nomine  Sacrae  Congregationis  de  Religiosis  et  dici 
non  potest  Sacra  Congregatio  de  statibus  perfectionis  acquirendae  vel 
de  iis  qui  consilia  evangelica  profitentur  vel  quid  simile. 

Quartam  observationem  omitto,  quia  iam  dictum  est  de  sanctitate 
ontologica  et  morali  in  hoc  capitulo .u 

Observatio  quinta.  Audeo  hunc  punctum  nevralgicum  tangere,  nem- 
pe exemptionem  religiosorum ,12  In  art.  34  huius  capitis,  pag.  22,  lin.  8-23, 
sermo  est  de  exemptione  religiosorum,  quae  medium  necessarium  est  ad 
unitatem  internam  familiarum  religiosarum  servandam  et  augendam. 
Sine  privilegio  exemptionis  numquam  monachi  et  religiosi  omnium  or- 
dinum et  congregationum  tot  ac  tanta  beneficia  in  bonum  totius  Eccle- 
siae praestare  potuissent,  ut  evidenter  apparet  ex  historia  Ecclesiae  prae- 
terita et  praesenti. 

Plus  quam  tertia  pars  Patrum  huius  Concilii  sunt  religiosi  et  ex  iis 
plus  quam  800  episcopi  missionarii.  Inter  theologos  et  peritos  numerum 

sat  magnum  videmus  religiosorum  scientia  et  doctrina  praeclarorum. 
Quando  in  hac  aula  disceptatum  est  de  cap.  II  schematis  de  Ecclesia , scii., 
de  episcopatu,  instanter  et  instantius  plures  Patres  conciliares  locuti  sunt 
de  Ecclesia  missionaria  et  de  sollicitudine  episcoporum  pro  evangeliza- 
tione  totius  mundi.  Nihil 13  audivimus  de  facto  historico  temporis  prae- 
teriti et  hodierni,  quod  praesertim  et  quasi  exclusive  religiosi,  utique 
cum  adiutorio  efficacissimo  episcoporum,  sacerdotum  et  fidelium,  evan- 
gelium  praedicaverunt  et  praedicant  usque  ad  fines  terrae.  Mandatum 
Domini  « Euntes  docete  omnes  gentes  » ad  effectum  deduci  potuit  prop- 
ter exemptionem  religiosorum  quae  certo  certius  maximum  est  bonum 
pro  tota  Ecclesia. 

Haec  aula  conciliaris  S.  Petri  symbolum  et  imago  est  Ierusalem  cae- 
lestis, de  quo  legimus  in  Apocalypsi  S.  Ioannis:  « Et  murus  civitatis 
habens  fundamenta  duodecim  et  in  ipsis  duodecim  nomina  duodecim 
apostolorum  Agni  »...14 

Columnae  huius  templi  S.  Petri  sunt  episcopi,  sed  in  his  columnis 
delitescunt  et  quasi  se  abscondunt  fundatores  ordinum  religiosorum: 
S.  Benedictus,  S.  Franciscus,  S.  Dominicus,  S.  Ignatius,  et  omnes  alii. 
Ex  una  parte  proteguntur  et  sustentantur  ab  episcopis,  successoribus 
apostolorum,  et  ex  altera  parte  fundatores  ordinum  cum  turbis  assecla- 
rum suorum  sustinent  et  adiuvant  episcopos  orationibus  et  sacrificiis, 
vita  contemplativa  et  apostolica. 

Exemptio  religiosorum  nullo  modo  impedit  quominus  et  episcopi 
et  fideles  se  invicem  ad  sanctitatem  perducant  atque  mutuum  adiutorium 
sibi  praestent.  Potius  e contra}5  Relationes  inter  episcopos  et  religiosos 
ordinatae  sunt  legibus  multis,  sed  spiritus  caritatis,  prudentiae,  et  sa- 
pientiae est  qui  vivificat  et  ita  omnes  erunt  in  pace.  Ne  multiplicentur 
canones  et  leges  hac  in  re,  quia  ubi  leges  et  canones  nimis  urgentur, 
periculum  adest,  ne  summum  ius  summa  fiat  iniuria.  E contra  ubi  caritas 
et  amor,  Deus  ibi  est,  ubi  vero  nimietas  legum  et  canonum,  Deus  non 
semper  ibi  est. 

Omitto  sextam  observationem  de  professione  religiosa,  de  qua  alius 
loquetur ,16 

Observatio  septima  et  ultima.  ...17  Addatur  ad  ultimum  art.  35  huius 
capitis:  « Haec  sancta  Synodus  sollemniter  declarat  consilia  evangelica 
eorumque  exercitium  originis  esse  divinae,  eorumque  professionem  enixe 
commendat,  hancque  inter  elementa  notae  sanctitatis  Ecclesiae  consti- 
tutiva adnumerat  ». 

De  cetero,  venerabiles  Patres,  nobis  religiosis  valde  placuit  et  causa 
laetitiae  fuit  aestimatio  vitae  religiosae  et 18  benevolentia  erga  religiosos 

quae  ex  verbis  em. morum  cardinalium  ac  exc.morum  episcoporum  mani- 
feste apparuit.  Dixi. 


In  textu  scripto  tradito-.  1 deest.  2 deest.  3 alterum.  4 proprium. 
5 speciale.  6 In  pag.  21,  lin.  1 est  etiam  sermo  de  « statu  perfectionis  acqui- 
rendae »,  immo,  schema  quod  de  religiosis  tractat,  inscribitur  « de  statibus  perfec- 
tionis acquirendae  ».  7 qui  passim  occurrit  in  toto  schemate.  8 etiam  ipse 

fuit.  9 Nietsche.  10  (II.  II,  186,  a.  1 c;  cf.  81,  a.  1 ad  3;  Contra  Gentes 
c.  130;  Op.  De  perfectione  vitae  spiritualis , c.  11).  11  Quarta  observatio-.  De 

universali  ad  sanctitatem  vocatione.  In  art.  29  cap.  IV  legimus  in  pag.  18,  linn.  13-15: 
« Omnis  perfectionis  divinus  magister  et  exemplar,  Dominus  Iesus,  sanctitatem 
vitae,  cuius  ipse  est  auctor  et  consummator  exstat  etc.  ».  Propono  ut  hic  textus 
sic  mutetur:  « Omnis  perfectionis  divinus  auctor  et  consummator,  Dominus  Iesus, 
sanctitatem  vitae,  cuius  magister  et  exemplar  exstat  etc.  ».  Causa  huius  inversionis 
in  eo  est  ut  clarius  appareat  sanctitatem  ontologicam  fontem  esse  sanctitatis  mo- 
ralis, quod  etiam  elucet  ex  multis  emendationibus  huius  schematis,  quae  iam  pro- 
positae sunt  vel  adhuc  proponentur.  Omnis  sanctitas  a Christo  Domino,  qui 
est  sanctitatis  fons,  profluit.  12  De  exemptione  religiosorum.  Audeo  punc- 
tum neuralgicum  exemptionis  religiosorum  tangere.  13  Ne  verbulum  quidem. 
14  ( Apoc . 21,  14).  15  deest.  16  Sexta  observatio-.  De  professione  religiosa. 

Ad  art.  35,  pag.  22,  de  professione  in  linn.  27-29  legimus:  « Professio  vero  pu- 
blica, in  suis  elementis  constitutivus  coram  Deo  et  Ecclesia  considerata,  melior  est 
cum  ligamine  perpetuo  quam  cum  vinculo  temporaneo  suscepta  ».  Consentio  cum 
exc.mo  D.  Philippe,  secretario  S.  Congregationis  de  religiosis,  qui  sequentem  mu- 
tationem proponit:  post  verbum  « considerata  » scribatur  « melior  est  professio 
publica  cum  voto  quam  cum  promissione,  cum  ligamine  perpetuo  quam  cum 
vinculo  temporaneo,  cum  voto  sollemni  quam  cum  voto  simplici  ».  17  De  ori- 

gine divina  vitae  religiosae.  18  atque. 

Moderator:  Velint  Patres  audire!  Patres,  qui  in  suffragatione  de 
integro  cap.  VII  de  musica  sacra  votum  dederunt  per  placet  iuxta  mo- 
dum, modos  tradere  poterunt  secretariatui  generali  crastina  die. 

Ad  normam  art.  57,  par.  6,  Ordinis  Concilii  Oecumenici  Vaticani  II, 
moderatores  quaerunt  utrum  Patribus  placeat  disceptationi  de  cap.  IV 
schematis  de  Ecclesia  finem  imponere,  servata  tamen,  iuxta  praedictam 
paragraphum,  facultate  loquendi  S.  Rom.  Ecclesiae  cardinalibus  necnon 
Patribus,  qui  saltem  5 aliorum  Patrum  nomine  loquuntur. 

Patribus  quibus  propositio  placet  velint  surgere...  [Patres  stant]. 

Schema  quod  subiicietur  disceptationi  Patrum  quando  disceptatio 
de  cap.  IV  schematis  de  Ecclesia  debite  fuerit  absoluta,  nempe  quando, 
iuxta  paragraphum  dictam,  qui  adhuc  loqui  volunt,  locuti  fuerint,  sche- 
ma quod  subiicietur  disceptationi  Patrum  erit  schema  de  episcopis  et  de 
dioecesium  regimine. 

Interim  rogantur  Patres  qui  de  hoc  schemate  globatim  sumptum 

aut  de  primo  eius  capite  locuturi  sunt,  ut  nomen  suum  iam  tradant  se- 
cretariatui  generali.  Iidem  Patres  humanissime  rogantur  ut  simul  cum 
nomine  velint  etiam  tradere  integrum  textum  suae  interventionis. 

Nunc  audiatur  exc.mus  secretarius  generalis,  qui  rogatur  legere  exi- 
tum suffragationum  mane  peractarum. 

Secretarius  generalis : Lego  imprimis  exitus  suffragationum  circa 
quinque  quaesita  de  cap.  II  de  Ecclesia. 

Ad  I quaesitum: 

Praesentes  votantes 2.157 

Dixerunt  placet 2.123 

non  placet 34 

Ad  II  quaesitum: 

Praesentes  votantes 2.154 

Dixerunt  placet 2.049 

non  placet 104 

Votum  nullum 1 

Ad  III  quaesitum: 

Praesentes  votantes  2.148 

Dixerunt  placet 1.808 

non  placet 336 

placet  iuxta  modum,  ergo  nullum  votum  4 

Ad  IV  quaesitum: 

Praesentes  votantes 2.138 

Dixerunt  placet 1.717 

non  placet 408 

placet  iuxta  modum,  votum  nullum  igitur  1 

Suffragia  nulla 12 

Ad  V quaesitum: 

Praesentes  votantes . . . 2.120 

Dixerunt  placet 1.588 

non  placet 525 

placet  iuxta  modum,  nulla  ergo  ...  4 

Suffragia  nulla 3 

Nunc  lego  exitus  suffragationum  circa  emendationes  ad  cap.  Vll 
de  sacra  Liturgia : 

Emendatio  III , super  qua  suffragatum  est  heri: 

Praesentes  votantes 2.157 

Dixerunt  placet 2.147 

non  placet 9 

Suffragium  nullum  1 

Emendatio  IV: 

Praesentes  votantes 1.922 

Dixerunt  placet 1.882 

non  placet 39 

Votum  nullum  1 

Emendatio  V: 

Praesentes  votantes 1.941 

Dixerunt  placet 1.897 

non  placet 41 

placet  iuxta  modum,  ergo  nullum  . . 1 

Suffragia  nulla 2 

Emendatio  VI: 

Praesentes  votantes 1.999 

Dixerunt  placet 1.990 

non  placet 7 

placet  iuxta  modum,  ergo  nullum  . . 1 

Suffragium  nullum 1 

Ergo  omnes  emendationes,  ut  iam  em. mus  moderator  dixit,  placue- 
runt Patribus. 

Nunc  lego  suffragationem  super  integrum  cap.  VII: 

Praesentes  votantes 2.096 

Dixerunt  placet 2.080 

non  placet 6 

placet  iuxta  modum 9 

Votum  nullum 1 

Moderator:  Proxima  congregatio  generalis  fiet  crastina,  feria  V. 

Em.mus  P.  D.  Eugenius  card.  Tis serant:  Reponatur  Sacrosanctum 
Evangelium. 

Secretarius  generalis-.  Communico  Patribus  venerabilibus,  corpus 
exc.mi  arch.,  mane  demortui,  esse  expositum  in  ecclesia  S.  Annae  in 
Civitate  Vaticana.  Eius  autem  exsequiae  fient  crastina  in  eadem  ecclesia 
S.  Annae,  hora  octava. 

JL>  «J^  k.1» 


ANIMADVERSIONES  SCRIPTO  EXHIBITAE 

CIRCA  QUINQUE  QUAESITA  QUOAD  CAP.  II  SCHEMATIS  DE  ECCLESIA 

1 

Em.mus  P.  D.  ANTONIUS  card.  BACCI 

Si  tratta  di  questo:  nel  detto  art.  3,  che  tratta  della  collegialita  dei  vescovi, 
si  dice  che  deve  rimanere  il  « ius  primatiale  dei  Papa  su  tutti  i Pastori  e fedeli  ». 

Io  ho  fatto  osservare  che  1’aggettivo  latino  « primatiale  » deriva  da  « primate  » 
ed  e per  lo  meno  ambiguo , e sembrerebbe  significare  che  il  Papa  sia  Primate  di  tutta 
la  Chiesa.  Suggerivo  pertanto  di  sostituire  alia  espressione  « ius  primatiale  » la  pa- 
rola  Primatus,  che  gia  si  trova  nella  definizione  dei  Concilio  Vaticano  I.  Di  ma- 
niera  che  1’espressione  veniva  cambiata  in  « salvo  Primatu  Summi  Pontificis 
in...  etc.  ». 

2 

Em.mus  P.  D.  MICHAEL  card.  BROWNE 

Prima  pars  huius  n.  3 est  vera.  Altera  pars  quae  incipit  verbis  et  ipsum  non 
est  sufficienti  modo  expressa.  Necesse  esset  ut  diceretur  « ...  et  ipsum  una  cum  ca- 
pite suo  Romano  Pontifice,  et  nunquam  sine  hoc  capite  (libere  invitante  ad  deli- 
berandum et  libere  approbante  deliberata)  plena  et  suprema  potestate  in  univer- 
sam Ecclesiam  pollere  ». 

Verba  quae  in  textu  impresso  ponuntur  in  uncinis,  scii.  « cuius  salvum  et 
integrum  remanet  ius  primatiale  in  omnes  pastores  et  fideles  » — ut  mihi  vide- 
tur — non  sufficiunt. 

Quaeri  enim  potest:  an  ius  primatiale  in  omnes  pastores  et  fideles  includat; 
necne,  ius  inalienabile  Romani  Pontificis  ad  invitandum,  vel  non  invitandum,  epi- 
scopos ad  deliberandum,  secundum  eius  altissimam  prudentiam,  Spiritu  Sancto 
ipsum  adsistente? 

Quaestio  analoga  poni  posset  quoad  eius  ius  approbandi  deliberata. 

Em. mus  P.  D.  FRANCISCUS  card.  SPELLMAN 
Archiepiscopus  Neo-Eboracensis 

Tres  priores  propositiones  approbo  et  commendo  ut  congregationi  generali 
subiiciantur  his  quidem  rationibus: 

Ad  primam  propositionem.  In  sacra  theologia  ut  certum  habetur  consecra- 
tionem episcopalem  esse  summum  gradum  sacramenti  Ordinis. 

Ad  secundam  propositionem.  Omnis  episcopus  legitime  consecratus  plenitu- 
dinem sacramenti  Ordinis  habet  et  capax  est  potestatis  iurisdictionis  episcopalis. 
Est  tantum  per  accidens  et  de  iure  ecclesiastico  quod  aliquis  episcopus  iurisdictio- 
nem  episcopalem  non  possidet.  De  facto  in  hoc  Concilio  Oecumenico  adsunt  multi 
episcopi  mere  auxiliares,  qui  facultatem  habent  de  omnibus  actis  ipsius  Concilii 
suffragium  ferendi.  Item  in  rebus,  quae  ad  totum  episcopatum  per  mundum  disper- 
sum pertinent,  partes  suas  habere  possunt. 

Ad  tertiam  propositionem.  Eam  sic  melius  formulandam  esse  puto:  Utrum 
placeat  Patribus  declarare  corpus  seu  collegium  episcoporum,  quod  collegio  apo- 
stolorum in  munere  evangelizandi,  sanctificandi  et  pascendi  succedit,  una  cum 
capite  suo  Romano  Pontifice  et  nunquam  sine  hoc  capite,  unum  subiectum  plenae 
et  supremae  potestatis  in  universam  Ecclesiam  iure  divino  constitui? 

Loco  indivisum  subiectum  ponitur  unum  subiectum,  quo  sensus  intentus  recte 
exprimitur  et  excluditur  difficultas  a pluribus  Patribus  proposita,  scilicet  « in- 
divisum » subiectum  esse  ambiguum  et  ita  intelligi  posse  ut  Romanus  Pontifex 
iam  non  valeret  per  se  solum  in  universam  Ecclesiam  agere. 

Ad  quartam  propositionem.  Hanc  propositionem,  in  tribus  partibus  consi- 
stentem, ex  toto  supprimendam  esse  puto,  atque  hoc  sensu  votum  meum  plena- 
riae sessioni  Concilii  iam  proposui.  Haec  propositio  quidem  spectat  tantum  Eccle- 
siam latinam,  quum  non  paucae  Ecclesiae  orientales  diaconatum  permanentem 
adhuc  retineant,  et  ipsa  Sancta  Synodus  ob  rationes  ad  orientales  specialiter  atti- 
nentes exoptat  ut,  ubi  diaconatus  permanens  in  desuetudinem  venit,  iterum  vigeat 
(schema  de  Ecclesiis  orientalibus,  n.  30).  In  Ecclesia  latina  autem  conditiones 
hac  de  re  prorsus  diversae  sunt.  In  saeculis  prioribus,  ob  Ecclesiae  largam  diffusio- 
nem in  occidente,  sacerdotes  fideles  satis  curare  non  potuerunt,  ita  ut  fere  omnes, 
qui  in  sacrum  ministerium  assumi  voluerunt,  sacerdotes  ordinati  sunt  et  diaconi 
permanentes  gradatim  evanuerunt.  Hodie  autem,  etiam  sine  diaconatu  permanenti, 
revera  multae  sunt  dioeceses  quae  sacerdotes  numero  sufficienti  non  habent. 

Ex  altera  parte,  hodie  multi  habentur  religiosi  laici  et  sodales  institutorum 
saecularium,  qui  munus  diaconi  maxima  ex  parte  adimplent.  Praeterea  magis  ac 
magis  crescit  numerus  laicorum,  qui  servitio  Ecclesiae  sese  devovent,  quod  qui- 
dem hoc  sacrum  Concilium  ut  foveatur  et  augeatur  exoptat.  Eo  vel  minus  ergo 
datur  necessitas  ut  diaconatus  permanens  restituatur. 

Denique  prae  oculis  habendum  est  propositum,  ut  diaconatus  permanens  in- 
stauretur, maxima  ex  parte  procedere  videtur  a fautoribus  Liturgiae,  qui  usus  Eccle- 
siae antiquae  instaurare  vellent  quin  conditiones  actu  vigentes  perpendant.  Hac  de 
re  iuvat  revocare  declarationem  Pii  XI:  «vetus  usus,  non  idcirco  dumtaxat  quod 
antiquitatem  sapit  ac  redolet,  aptior  ac  melior  existimandus  est  vel  in  semetipso, 
vel  ad  consequentia  tempora  novasque  rerum  conditiones  quod  attinet...  non  sa- 

piens  tamen,  non  laudabile  est  omnia  ad  antiquitatem  quovis  modo  reducere  » 
(Litt.  enc.  Mediator  DeiJ  A.A.S.  39,  vol.  XIV,  pag.  545).  Haec  quidem  optime 
pertinent  ad  propositum  diaconatum  permanentem  restituendi. 

Commendo  ergo  ut  propositio  de  diaconatu  permanenti  cadat  et  congrega- 
tioni generali  non  proponatur. 

4 

Exc.mus  p.  d.  carolus  eduardus  saboia  bandeira  de  mello 

Episcopus  Palmensis 

1.  Placet,  etsi  clarius  exprimere  deberetur:  episcopatum  continere  omnem 
sacramentalitatem  sacramenti  Ordinis,  omnia  munera  sacerdotalia  et  non-sacerdo- 
talia,  quae  ab  hoc  Ordine  fluunt. 

2.  Placet,  quia  est  verum.  Verumtamen  timetur  terminus  « corpus  »,  vel 
etiam,  si  usurpatus  esset  « collegium  »,  quia  non  dicitur  in  quo  sensu  accipiendus. 

3.  Non  placet.  In  formulatione  data  quaestioni,  invenitur  contradictio  cum 
doctrinis  Conciliorum  oecumenicorum,  inde  a Constantiensi.  Et  adiungi  debet: 
nunquam  sine  hoc  capite  et  semper  supra  hoc  collegium.  Quare  nunquam  dicitur 
hoc  a Germanis?  Dicant  semel  saltem  « supra  » collegium,  et  eis  credemus.  Vi- 
tant hoc  verbum,  fortasse  ne  offendant  protestantes.  Sed  in  expositione  verae 
doctrinae  catholicae  hoc  verbum  omnimode  ponendum  est. 

4.  Non  placet,  quia  captiosum  est  expressum.  Volunt  approbationem  de  re, 
quae  adhuc  disputatur.  Volunt  approbationem  de  « de  iure  divino  ».  Captiose 
quaestio  posita  est:  qui  dicit  placet , approbat  collegium  in  sensu  quo  quidam 
volunt  et  approbatio  haec  ab  his  usurpabitur  ad  faciendum  schema.  Praeterea  ap- 
probat potestatem  episcoporum  iuxta  Romanum  Pontificem,  quia  non  dicitur  ex- 
presse, quando  collegium  cum  Romano  Pontifice  constituent  (quod  autem  iam 
antea  in  Conciliis  Oecumenicis  praeteritis  declaratum  est).  Demum  tacite  affir- 
mat Pontificem  Romanum  esse  tantum  caput  et  non  etiam  rectorem  independen- 
tem  a corpore  episcoporum. 

5.  Placet,  dummodo  non  praeceptive  reinstituatur. 

ANIMADVERSIONES  SCRIPTO  EXHIBITAE 
QUOAD  SCHEMA  DE  B.  MARIA  VIRGINE 

l 

Em.mus  P.  D.  AUGUSTINUS  card.  BEA 

Conspectus  observationum:  1)  Crisis  schematis;  2)  Proponitur  quo  modo  pro- 
cedendum videatur  in  genere;  3)  Adduntur  plura  particularia  ad  singula  puncta 
schematis  prout  iacet. 

I.  Crisis  schematis. 

1.  Schema,  uti  videtur,  non  respondet  -fini  Concilii,  prout  a Summo  Pontifice 
Ioanne  XXIII  fel.  rec.  definitus  fuit,  scii,  ut  substantialia  vitae  christianae  expo- 
nantur (cf.  Sermo  14  nov.  1960).  Schema  enim  de  facto  videtur  maxime  quaerere 
synthesim  punctorum  doctrinae  marialis  Summorum  Pontificum  inde  a Leone  XIII. 
Oporteret  econtra  exponere  quae  sint  substantialia  doctrinae  marialis  Ecclesiae 
prout  exponitur  a Sacra  Scriptura  et  antiquissima  traditione.  Hoc  eo  magis  urget, 
quod  Concilia,  quae  hucusque  de  Beata  Virgine  locuta  sunt,  scii.  Ephesinum  et 
Tridentinum,  magis  indirecte  et  in  obliquo  de  B.  Virgine  locuta  sunt.  Si  ergo  nunc 
prima  vice  Concilium  aliquod  Oecumenicum  ex  professo  rem  tractat,  certe  non 
debet  incipere  a doctrina  ultimi  saeculi,  sed  a Sacra  Scriptura  et  antiqua  traditione. 

2.  Schema  non  sufficientem  rationem  habet  fratrum  christianorum  non  catho- 
licorum, sive  orientalium  sive,  idque  maxime,  protestantium.  Non  sufficit  enim 
omisisse  expressiones  quae  male  intellegi  possunt  (cf.  pag.  14,  3,  a);  oportet  potius 
rationem  habere  eorum  mentis,  inquantum  possibile  est.  Iamvero  si  exponitur 
maxime  doctrina  Summorum  Pontificum  ultimorum  centum  annorum  et  arguitur 
maxime  ex  eorum  magisterio  (uti  fit  in  schemate),  praebetur  falsa  species  quasi 
doctrina  Ecclesiae  catholicae  de  B.  Virgine  sit  « novitas  » quaedam,  quae  non 
habeat  radices  in  Sacra  Scriptura  nec  in  antiquissima  traditione  Ecclesiae.  Inde 
fiet  ut  talis  doctrina  a fratribus  christianis  non  catholicis  respuatur  et  Ecclesia 
catholica  accusetur  esse  deposito  fidei  infidelem.  E contra  notum  est  orientem 
christianum  inde  a primis  saeculis  in  devotione  erga  B.  Virginem  maxime  excel- 
lere. Immo  etiam  protestantes  hodie  admittunt  devotionem  erga  B.  Virginem 
apud  « Reformatores  »,  scii.  saec.  xvi,  adhuc  viguisse  et  solum  temporibus  poste- 
rioribus obscuratam  fuisse.  Unde  eandem  instaurare  quaerunt  per  studium  Sacrae 
Scripturae  et  antiquissimae  traditionis.  Nonne  in  his  adiunctis  Ecclesia  catholica 
romana,  et  proinde  ipsum  Concilium,  gravissimo  caritatis  officio  tenentur  haec 
tentamina  non  impedire  nec  extinguere,  sed  potius  iuvare  expositione  veritatum 
substantialium  doctrinae  marialis,  prout  exsistunt  in  Sacra  Scriptura  et  in  anti- 
quissima traditione  et  solum  ultimo  loco  eas  illustrare  doctrina  ultimorum  Sum- 

morum  Pontificum?  Ita  horum  doctrina  vere  apparebit  non  ut  novitas  quaedam, 
sed  ut  legitima  explicatio  eorum,  quae  in  deposito  revelationis  habentur.  Nonne 
hic  est  etiam  modus  consuetus  procedendi  constitutionum  dogmaticarum,  uti  prae- 
clare monstrant  exempla  Bullarum  Ineffabilis  et  Munificentissimus . Nonne  Chri- 
stus Dominus  et  ipsa  B.  Virgo  eodem  modo  caritatis  pleno  erga  hos  eorum  filios 
procederent? 

3.  Cum  praecedentibus  cohaeret  quod  in  schemate  tractantur  et  decidendae 
proponuntur  quaestiones  hucusque  inter  theologos  catholicos  discussae  et  minus 
clarae,  uti  v.  g.  de  scientia  B.  Virginis,  de  eiusdem  morte  (quam  Pius  XII  in  Bulla 
Munifc  entis  simus  consulto  vitavit),  titulus  « Mater  Ecclesiae  »,  hucusque  parum 
usitatus  (cf.  pag.  15,  nota  5). 

4.  Item  cum  praecedentibus  cohaeret  modus  loquendi  et  exponendi  schematis. 
Hic  modus  enim  saepe  saepius  minus  clarus  est.  Cuius  ratio  videtur  maxime  in  eo 
esse,  quod  auctores  quaesierunt  expositionem  propriam  texere  verbis  et  expressio- 
nibus e documentis  ultimorum  Summorum  Pontificum  desumptis  (uti  ipsi  fatentur, 
cf.  pag.  14,  IV,  1).  Iamvero  tales  expressiones  vel  sententiae  a proprio  contextu 
avulsae  et  in  alio  contextu  collocatae  saepe  minus  clarae  sunt.  E contra  pulcher- 
rimi et  fundamentales  textus  SS.  Patrum  in  notis  tantum  ponuntur  et  sic  extra 
schema  relinquuntur. 

II.  Proponitur  novus  modus  procedendi. 

1.  Introductio.  Cultus  B.  Virginis  inde  ab  antiquissimis  temporibus  in  Ecclesia 
viguit;  splendida  de  eo  exsistunt  testimonia  maxime  ex  venerandis  Ecclesiis  orien- 
talibus. Etiam  principales  antesignani  fratrum  protestandum  eandem  saltem  quoad 
substantialia  adhuc  retinebant.  Etsi  postea  haec  haereditas  obscurata  sit,  hodie  ten- 
tamina spei  plena  exsistunt  eandem  instaurandi,  prout  existit  in  Sacra  Scriptura 
et  antiquissima  traditione  Ecclesiae  tum  orientalis  tum  occidentalis. 

2.  De  loco  et  munere  B.  M.  V.  in  opere  Redemptionis.  Ostendatur  quomodo 
B.  Virgo  simul  maxime  unita  sit  cum  Christo  et  etiam  cum  Ecclesia.  Ipsa  enim 
prout  unitur  cum  Christo  eiusque  opere  Redemptionis,  constituit  primitias  ma- 
xime nobiles  Ecclesiae.  Postquam  enim  Dominus  respexit  eius  humilitatem  eique 
magna  fecit  (cf.  Lc.  1,  48  s.)  et  ipsa  plene  « credidit  » (cf.  Lc.  1,  45)  humili  sub- 
missione ut  « Ancilla  Domini  » (cf.  Lc.  1,  38)  consensum  praebuit  nomine  generis 
humani  ad  Incarnationem  et  proinde  etiam  ad  Redemptionem,  quarum  linea- 
menta ab  Angelo  ei  sufficienter  exponebantur  (cf.  Lc.  1,  31,  35).  Eodem  modo 
B.  Virgo  astitit  Redemptori  in  sacrificio  Crucis  consummando  (cf.  Io.  19,  25). 

Expositis  ita  factis  principalibus  e Sacra  Scriptura  exponantur  principia  quo- 
rum ope  haec  facta  explicari  debent , quaeque  ex  antiquissima  traditione,  maxime 
ex  S.  Irenaeo  hauriuntur,  scii,  de  parallelismo  Maria-Eva  ac  de  Maria  Socia  novi 
Adae  et  « Matre  viventium  » in  Christo.  Hac  luce  collustrentur  facta  e Sacra 
Scriptura  hausta  et  confirmentur  aliis  testimoniis,  speciatim  S.  Augustini,  maxime 
iis  quae  de  Maria  Matre  hominum  habentur. 

Ut  brevis  quaedam  conclusio  (non  modo  separato!)  exponantur  principales 
tituli  B.  M.  V.,  maxime  ii  qui  antiquiores  et  magis  usitati  sunt. 

Hucusque  dictis  dein  explicetur  ille  maxime  splendidus  ornatus  gratiae  et 
sanctitatis  qui  fructus  maxime  excellens  Redemptionis  Christi  est  et  ope  cuius 
Christus  Deus  B.  Virginem  ut  nobilissimas  primitias  Ecclesiae  et  electam  adiutri- 
cem  suae  propriae  operae  exornavit.  (Immaculata  Conceptio  etc.).  Tandem  expo- 
natur gloria  quae  eandem  Virginem  glorificavit  (per  Assumptionem). 

Demum  explicetur  secundum  antiquissimam  traditionem  intima  unio  B.  Vir- 
ginis glorificatae  cum  Christo  in  suo  opere  per  Ecclesiam  continuando)  speciatim  per 
maternam  intercessionem  etc. 

E dictis  statim  apparebit  habitudo  Ecclesiae  eiusque  singulorum  membrorum 
ad  eandem  B.  Virginem.  Hic  poni  possent  quaedam  e schemate  actuali:  pag.  10, 
5-14;  11,  6ss.;  sed  primo  omnino  loco  ponatur  cultus  liturgicus  Ecclesiae  B.  Vir- 
gini ab  antiquis  temporibus  exhibitus,  cetera  omnia  postea. 

N.  B. : E dictis  patet  titulum  actualem  schematis  melius  ita  immutari  debere: 
de  B.  Maria  Virgine  Matre  Dei  et  Matre  hominum.  (Ne  dicatur  « Dei  hominumque 
Matris  »!  Melius  conservatur  consecratus  titulus  Concilii  Ephesini  « Mater  Dei  » 
et  repetitur  vox  « Mater  » ut  differentia  appareat  quae  inter  utramque  materni- 
tatem  exsistit). 

III.  P 'articularia  quaedam  ad  singula  schematis  puncta. 

Pag.  7,  lin.  23.  Cum  titulus  constitutionis  de  Ecclesia  non  sit,  de  « Corpore 
Christi  mystico  »,  melius  etiam  hic  simpliciter  de  Ecclesia  sermo  fiat,  non  de  Cor- 
pore Christi  mystico. 

Pag.  7,  lin.  24.  Quid  sunt  « superiora  documenta...  »?  item  quid  intelligitur 
« magisterium  vivum  Ecclesiae  »?  Auctores  videntur  potissimum  cogitare  de  « su- 
premo magisterio  Ecclesiae  » et  quidem  potissimum  Summorum  Pontificum  inde 
a Leone  XIII  (cf.  pag.  14,  IV,  1).  Iamvero  dicendum  videtur  magisterium  omnium 
horum  Pontificum  hodie  iam  non  esse  « vivum  ».  Agitur  ergo  de  documentis  recen- 
tioribus  traditionis.  Si  ita  est,  non  intelligitur  cur  maxime  his  documentis  insisti 
debeat  et  non  toti  traditioni  atque  maxime  antiquae.  Utique  haec  documenta,  quia 
sunt  supremi  magisterii,  maiorem  auctoritatem  habent;  sed  ipsa  quoque  in  tradi- 
tione antiqua  fundantur  et  ad  hanc  traditionem  appellant.  Unde  fortasse  dicen- 
dum esset:  documentis  traditionis,  speciatim  supremi  magisterii  Ecclesiae,  inter- 
pretum depositi  revelati... 

Pag.  7,  lin.  33.  «...  per  feminam  mors...  vita  nobis  per  feminam...  ».  Etsi 
hic  textus  fortasse  alludit  ad  quendam  textum  Sacrae  Scripturae,  tamen  a non  ca- 
tholicis, maxime  eiusdem  secunda  pars,  male  intelligi  posset,  quasi  opponatur 
dicto  apostoli  «per  hominem  mors,  et  per  hominem  resurrectio...»  (1  Cor. 
15,  21).  Pro  intento  auctorum  omnino  sufficiunt  quae  sequuntur  « liberatio  ope 
utriusque  sexus  haberetur »;  tamen  etiam  hic  melius  diceretur  « utroque  sexu 
cooperante  »,  ne  « femina  » in  eadem  linea  ponatur  ac  Christus. 

Pag.  8,  lin.  11.  «A  tempore  virginalis...  usque  ad  eius  mortem  perseveravit  »... 
Loci  qui  in  nota  10  (pag.  18)  afferuntur  rem  non  probant;  ostendunt  enim  solum 
cooperationem  B.  Virginis  in  initio  et  in  fine,  nihil  dicentes  de  tempore  intermedio. 

Pag.  8,  lin.  16.  « Mater  hominibus  data  est...  » res  tanti  momenti  deberet 
saltem  aliquo  argumento  fulciri;  textus  in  nota  12  (pag.  19  s.)  allati  omnes  recen- 
tioris  aetatis  sunt. 

Pag.  8,  lin.  25.  Etiam  haec  de  gratia  per  B.  Virginem  acquisita  saltem  aliquo 
argumento  probari  deberent;  item  ex  eo  quod  B.  M.  V.  in  terra  fuit  Christi 
« passibilis  » socia,  non  sequitur  immediate,  quod  etiam  nunc  est  « gratiarum 
administra  et  dispensatrix  ». 

Pag.  9,  linn.  1 ss.  Argumentum  a S.  Paulo  petitum  nihil  probat,  quia  inter- 
cessio hic  in  terris  et  « mediatio  » in  caelis  omnino  diversi  generis  sunt.  « Media- 
tio » et  « intercessio  » non  sunt  idem. 

Pag.  9,  lin.  10.  Loco  vocis,  « copulatur  >>  dicatur  « unitur  » vel  aliquid  si- 
mile; vox  enim  male  sonat. 

Pag.  9,  lin.  19.  Phrasis  melius  invertitur:  « minime  efficit  ut  homo  Christus 
Iesus  desinat  esse  unus  Mediator  Dei  et  hominum  » secus  male  intelligitur. 

Pag.  9,  lin.  23.  « Subordinatos  mediatores  »:  non  oportet  vocem  sacratam 
« mediator  » quae  de  Christo  Domino  adhibetur,  adhibere  etiam  de  aliis;  secus 
videmur  detrahere  ipsi  officio  Christi. 

Pag.  9,  lin.  31.  « Omnium  gratiarum  mediatrix  »,  nota  21  ostendit  quam 
parum  clara  et  parum  praecisa  haec  expressio  sit.  Notum  est  quantum  theologi  de 
ea  disputent.  B.  M.  Virginem  nobis  posse  mediatricem  esse  aliquarum  gratiarum, 
nemo  facile  negabit;  sed  quomodo  ex  S.  Scriptura  et  antiqua  traditione  Ecclesiae 
probatur  eam  esse  mediatricem  omnium  gratiarum?  Unde  non  videtur  convenire 
expressionem  tam  parum  claram  in  constitutione  dogmatica  sine  ulteriore  explica- 
tione et  probatione  poni  et  eius  ope  locum  et  munus  B.  Virginis  determinari. 
Etiam  illa  quae  sequuntur  minime  clara  sunt;  refutatio  obiectionis  fratrum  non 
catholicorum  minime  clara  est. 

Pag.  10,  lin.  13.  « Etenim  nullo  modo...  aequiparanda  est  Christo  »:  veritas 
tam  magni  momenti  multo  nervosius  exprimenda  esset,  ne  a fratribus  non  catho- 
licis accusemur. 

Pag.  10,  lin.  16.  Ostendatur  nexus  inter  haec  privilegia  et  locum  et  munus 
B.  Virginis  in  Redemptione.  Item  ostendatur  (non  solum  modo  indirecto  uti  fit 
pag.  10,  lin.  26),  quo  modo  haec  privilegia  profluant  ex  opere  redemptivo  Christi. 

Pag.  10,  lin.  22.  Omnino  omittatur  affirmatio  de  morte  temporali  Virginis. 
(Testimonia  « antiquae  et  venerabilis  traditionis  » in  nota  26  adducta  certe  rem 
non  probant).  Concilium  a talibus  assertionibus  definiendis  omnino  abstineat. 

Pag.  10,  lin.  25.  Nonne  haec  longior  expositio  rationum  convenientiae  falsam 
speciem  ingerit  acsi  Ecclesia  catholica  privilegia  haec  ob  rationes  humanas  ad- 
mittat? 

Pag.  10,  lin.  40.  Si  privilegium  virginitatis  in  partu  affirmatur,  certo  non  tantum 
in  obliquo  affirmari  deberet,  cum  notum  sit  quantas  difficultates  ipsa  creat  fratri- 
bus non  catholicis  protestantibus. 

Pag.  11,  lin.  15.  Si  haec  obiectio,  quasi  cultus  marialis  cultui  divino  latriae 
officiat,  tangitur,  aliqua  meliore  ratione  confutanda  esset  non  solum  aliqua  affir- 
matione. « Cunctis  a gentibus  »:  v.  g.  Sinensibus,  Indis,  Iaponensibus? 

Pag.  11,  lin.  35.  De  quanam  « vana  credulitate  » agitur?  Probabiliter  de  appa- 
ritionibus, sed  hoc  explicandum  esset,  si  omnino  notandum  videtur. 

Pag.  12,  lin.  8.  « Fervido  quodam  impulsu...  » nonne  orientales  merito  offen- 
derentur hac  expressione,  quasi  eorum  devotio  erga  B.  Virginem  solum  ex  aliquo 
« impulsu  » proveniat  et  non  in  fide  illuminata  fundetur? 

Pag.  12,  lin.  11.  « Immerito  exprobari...  » iterum  affirmationes  sine  ulla  ra- 
tione addita:  vel  res  explicetur  et  probetur  vel  melius  omnino  praetereatur. 

Pag.  12,  lin.  18.  « Qui  donati  baptismate...  qui...  redemptos  se  esse  ignorant  ». 
Haec  mixtio  Christianorum  cum  non  christianis  facile  fratres  christianos  non  catho- 
licos offendere  potest.  Saepe  enim  lamentantur  catholicam  Ecclesiam  eos  in  eodem 
gradu  cum  non  christianis  ponere. 

Pag.  12,  lin.  27.  « Omnes  prorsus  Christi  fideles  hortantur  »:  tota  haec  exhor- 
tatio directa  etiam  ad  fratres  christianos  non  catholicos  parum  felix  est.  Cum 
enim  praecise  cultus  B.  Mariae  Virginis  et  primatus  Summi  Pontificis  nos  a fra- 

tribus  christianis  non  catholicis  separet,  non  est  opportunum  eis  praecise  haec 
puncta  ut  medium  et  viam  ad  unitatem  proponere. 

Pag.  12,  lin.  30.  Iterum  miscentur  « familiae  gentium  » i.  e.  non  Christiano- 
rum cum  christianis  (cf.  pag.  12,  lin.  17). 

Conclusio.  E supra  dictis  patet  meo  quidem  humili  iudicio  schema  prout  iacet 
admitti  non  posse  et  nova  atque  profunda  elaboratione  indigere. 

2 

Em. mus  P.  D.  PETRUS  card.  TATSUO  DOI 
Archiepiscopus  T okiensis 

Imprimis  clare  determinanda  est  qualificatio  theologica  huius  constitutionis. 
Ut  constitutio  dogmatica  Concilii  Oecumenici  videtur  esse  declaratio  magisterii 
extraordinarii  et  sollemnis,  ideoque  summae  auctoritatis. 

Continet  autem  aliquas  assertiones,  quae  hucusque  non  erant  veritates  defini- 
tae, ut  illas  de  mediatione  B.  M.  V.  sub  duplici  aspectu  acquisitionis  et  dispensa- 
tionis gratiarum.  Nonobstante  affirmatione  contraria  in  praenotanda  III,  pag.  14, 
lin.  5 (quae  praenotanda  non  pertinent  ad  schema  ipsum)  videtur  ergo  haberi  in 
hac  constitutione  proclamatio  novi  dogmatis. 

Si  revera  iste  est  sensus  huius  constitutionis  dogmaticae,  quaerendum  sane 
est  de  demonstratione  huius  novi  dogmatis  ex  S.  Scriptura  et  traditione  divino- 
apostolica , atque  deinde  etiam  de  opportunitate  talis  definitionis. 

Quod  ad  primum  attinet,  dicendum  est  tractationem  in  ipsa  constitutione  esse 
nimis  brevem  et  summariam,  quam  ut  sufficere  valeat  ad  demonstrandum  novum 
dogma  (notandum  est  Pium  XII  ante  vix  10  annos  adhuc  censuisse  hanc  doctrinam 
nondum  esse  maturam  pro  declaratione  magisterii). 

Quod  ad  secundum  attinet,  res  certo  deliberanda  est  sub  variis  respectibus, 
cum  praevidenda  sit  magna  excitatio  de  tali  definitione  apud  catholicos  et  Christia- 
nos acatholicos. 

In  particulari  nonnulla  in  schemate  ambigua  videntur,  quae  ulteriorem  expli- 
cationem vel  emendationem  requirant.  Ita  v.  g.  si  dicitur  quod  B.  M.  V.  « eum 
(Unigenitum)  ut  pretium  redemptionis  nostrae,  cum  ipso  et  per  ipsum  magno 
animo  obtulit  » (pag.  8,  linn.  14-15),  quod  sonat  ac  si  B.  M.  V.  sub  cruce  actionem 
sacerdotalem  peregisset;  si  dicitur  « caelestium  gratiarum  administra  et  dispen- 
satrix » (pag.  8,  linn.  25-26),  quin  tamen  ostendatur  distinctio  a ministerio  sacer- 
dotum Ecclesiae;  si  dicitur  servandam  esse  analogiam  in  applicandis  certis  titulis 
simul  Christo  et  B.  M.  V.,  quin  tamen  indicetur  in  quonam  conveniant  et  in  quo 
differant  (v.  g.  relate  ad  functionem  in  acquirenda  gratia). 

Ista  puncta  ambigua  ulteriorem  clarificationem  requirere  videntur;  secus  ti- 
mendum est  ne  fideles  minus  culti,  specialiter  in  terris  missionum,  in  varias  con- 
fusiones incidant  circa  munera  Christi  Salvatoris  et  Matris  Dei. 

Desideratur  praeterea  ut  deleatur  mentio  de  B.  M.  V.  integritate  corporali  in 
ipso  partu  incorrupta  et  illibata  servata  (pag.  10,  lin.  39;  pag.  11,  lin.  1);  sufficere 
videtur  declaratio  quod  B.  M.  V.  « insimul  mater  semperque,  mente  et  corpore, 
virgo  exstiterit  » (pag.  10,  lin.  20). 

Nam  habetur  difficultas  explicandi  positive  in  quo  proprie  constiterit  integri- 
tas corporalis  in  ipso  partu,  et  insuper  prudentia  pastoralis  suadet  ne  exponatur 
res  tam  sacra  et  delicata  curiositati  et  investigationibus  hominum  non  credentium. 

3 

Em.mus  P.  D.  CLEMENS  card.  MICARA 

Placet  iuxta  modum.  Ad  n.  2.  Verba  quibus  Virgo  Maria  extollitur  tamquam 
« Christi  generosa  socia  in  gratia  pro  hominibus  acquirenda  » clara  non  sunt  et 
prolabi  videntur  in  errorem  « maximalistarum  »,  quem  commentarium  reicit. 

Praeterea,  cum  dicitur  Virginem  esse  non  in  peripheria  « ut  quidam  aiunt  » 
sed  in  centro  Ecclesiae,  haec  ipsi  solum  intelligere  possunt  qui  libros  noverint 
auctorum  germanicorum,  non  magni  nominis,  in  notula  15  citatos. 

Ad  n.  3.  Doctrina  de  « analogia  » de  Christo  et  Virgine  revocata,  modum  sa- 
pit  speculative  loquendi,  pluribus  impervium  et  a Concilii  usitato  sermone  alienum. 


4 

Em.mus  P.  D.  PAULUS  M.  A.  card.  RICHAUD 
Archiepiscopus  Burdigalensis 

1.  Sane  melior  est  novus  titulus  huius  schematis.  Sed  ex  eo  apparet  quod 
istud  schema  opportunius  veniret  in  integrum  schematis  de  Ecclesia  probabiliter 
in  fine.  Sic  Maria  manifestaretur  ut  « typus  Ecclesiae  »,  quod  non  satis  ostenditur 
in  textu. 

2.  Me  adhuc  dolet  (n.  2)  relatio  inter  B.  Mariae  cooperationem  ad  Redemptio- 
nem Christi,  tanquam  fundatam  supra  collaborationem  utriusque  sexus  quae  esset 
quodammodo  necessaria  ad  salutem.  Istud  argumentum  videtur  satis  puerile,  si 
modo  oratorio  invenitur  passim  apud  quosdam  Patres,  et  in  aleam  dat  nimis  ample 
valorem,  actionis  corredemptricis  legitime  recognitae  in  B.  Maria.  Nonne  tale  argu- 
mentum reponatur  inter  opiniones  « maximalistas  » quae  repelluntur  in  « Praeno- 
tanda »?  (IV,  c). 

3.  Forsan  et  in  genere  expectabatur  aliqua  doctrina  Marialis  magis  profunda, 
synthetica,  in  nomine  Concilii  Oecumenici. 

Oportebat  eminenter  tradere  ministerium  spirituale  B.  Virginis  in  gratiae  di- 
stributione, e suo  fundamentali  privilegio  et  e sua  praedestinatione  tanquam  Mater 
Messiae,  Filii  Dei,  et  e suo  libero  ac  pleno  assensu  ad  istam  pulcherrimam  vocatio- 
nem, unicam  et  salvatricem. 

Multa  argumenta  in  hoc  schemate,  humillimo  meo  sensu,  videntur  parum  et 
potius  ex  animo  sensibili. 


5 

Em.mus  P.  D.  IOSEPH  ELMAR  card.  RITTER 
Archiepiscopus  S.  Ludovici 

It  might  be  well  to  rephrase  the  statements  of  this  schemata  with  greater 
brevity,  directness  and  clarity. 

I would  be  gratified  to  see  some  reference  to  Mary  as  a type  of  the  member 
of  the  Church.  [C/.  pag.  398]. 

6 

Em. mus  P.  D.  STEPHANUS  card.  WYSZYNSK1 
Archiepiscopus  V arsaviensis  et  Gnesnensis 

I.  Quaedam  observationes  ad  « Praenotanda  » in  calce  schematis. 

1.  Numerus  votorum  missus  ad  commissionem  antepraeparatoriam,  quibus  po- 
stulantur ut  in  hoc  Concilio  Oecumenico  sermo  fiat  de  B.  Virgine,  videtur  esse 
vere  exiguus  viso  excelso  loco  quem  Ipsa  tenet:  a)  in  hodierno  cultu  fidelium; 
b ) in  repetitis  enuntiationibus  Summorum  Pontificum  et  episcoporum;  c)  in  multis 
deliberationibus  theologorum. 

Nonnulli  tantum  specialem  quemdam  tractatum  de  Beata  a Concilio  conficiendo 
exoptant.  Estne  ille  tractatus  separatim  (distinctus  ab  aliis)  necessario  ponendus? 
De  augustissima  Matre  Dei  multa  ac  vera  dicenda  sunt  potius  in  tractatu  de  Chri- 
sto Redemptore  deque  eius  Ecclesia,  et  haec  quidem  non  obiter  sed  fundamen- 
taliter et  essentialiter. 

Itaque  non  in  distincto  tractatu,  sed  in  elucidationibus  definitionibusque  sin- 
gularum veritatum  fidei  quaedam  de  Virgine  conicienda  sunt. 

2.  Est  sententia  auctorum  schematis  Concilium  de  Ecclesia  valde  imperfecte 
acturum  esse  nisi  de  B.  Virgine  quoque  agatur. 

Attamen  hic  modus  agendi  de  Beatissima  non  esset  nisi  aliquod  additamen- 
tum ad  constitutionem  dogmaticam  de  Ecclesia , quod  verum  periculum  secum 
feret  non  exacte  de  Matre  Dei  et  hominum  tractandi. 

3.  Nec  tota  nec  integra  doctrina  catholica  de  B.  Virgine  est  proposita,  ut  sibi 
vult  hoc  schema  (praenotamen  IV,  3).  Insuper  quaedam  expressiones  vocabulaque 
a Summis  Pontificibus  adhibita  scienter  omittuntur  ne  laedantur  fratres  separati. 
Hoc  tamen  non  videtur  esse  conveniens  et  tutum.  Potius  ipsum  schema  ita  com- 
ponendum est,  ut  res  de  sic  dicta  « corredemptione  » vel  de  « mediatrice  » alio 
modo  pleniorique  tandem  sensu  proponatur.  Tunc  enim  tam  mediatio  B.  Virginis 
mediationem  Christi  quam  cultus  Mariae  cultum  Christi  nullatenus  officiet. 

4.  Itaque  hoc  schemate,  sicuti  nunc  iacet,  nonnulli  fratres  facile  indignari 
possint,  eo  vel  magis  quod  quaedam  de  B.  Virgine  ita  nota  accenta  sunt,  ut  alia 
magis  ab  illis  acceptabilia  omittantur. 

II.  Observationes  ad  textum  schematis. 

Ad  1.  Nimis  sermo  protrahitur  de  congruitate  deliberandi  de  B.  Virgine  in 
Oecumenico  Concilio. 

Omissis  excusationibus  potius  exponatur  qua  de  causa  ius,  immo  et  officium 
est,  doctrinam  de  Maria  persequendi. 

Itemque  potius  explananda  sunt  quaedam  primaria  de  ipsa  augustissima  per- 
sona Virginis  («  quae  est  ista  »)  quam  loqui  de  « privilegiis  » quam  Filius  Matrem 
suam  exornavit  vel  de  « loco  » quem  ipsa  in  Ecclesia  occupat. 

Ad  2.  Imprimis  enodandum  est  igitur  fundamentale  prorsus  ac  admirabile 
mysterium  de  vera  Dei  ac  nostrum  Matre,  cui  postea  illa  doctrina  de  Socia  Christi 
Redemptoris  optime  succedere  potest.  Etenim  Mariam  non  ideo  « super  omnes 
post  Filium  suum  obtinere  quemdam  primatum  » quia  in  corpore  Christi  mystico 
condendo  partem  habuerit,  sed  quia,  qua  Mater  Dei  et  hominum,  etiam  ad  nostram 
salutem  tota  cum  Christo  patiente  erat. 

Ad  3.  Sub  hoc  numero  multa  repetuntur,  quae  iam  supra  (n.  2)  de  Virgine 
relata  sunt. 

B.  Virgo  est  mediatrix  non  tantum  « ex  beneplacito  Dei  »,  sed  immo  ex  eo 
quod  magnam  realemque  partem  habuit  in  Incarnatione  et  Passione  Christi. 

Ad  4.  Iterum  nimis  signantur  « privilegia  » B.  Virginis.  An  idem  loquendi 
modus  in  tractatu  de  Salvatore  adhiberi  possit  relate  ad  personam  Christi?  Tradi- 
tio sententiam  de  Maria  aliis  verbis  affert:  Maria  est  immaculata,  est  Virgo,  est 
Mater,  est  in  caelum  assumpta...  Hisce  omnibus  ipsa  singularis  natura  B.  Matris 
Dei  ac  nostrum  constituitur.  Insuper  omnino  inopportunum  esse  videtur  in  hoc 
Oecumenico  Concilio  de  morte  Virginis  deliberare. 

Ad  5.  Omisso  fundamentali  mysterio  divinae  Maternitatis  Mariae,  quod  revera 
in  capite  schematis  et  quidem  uberius  et  fusius  esset  exponendum,  non  explicatur 
qua  de  causa  specialis  ac  distinctus  cultus  a cultu  aliorum  sanctorum,  ipsi  debea- 
tur, et  hoc  ex  reali  relatione  ad  Christum  et  intima  coniunctione  Matris  cum 
Filio. 

7 

Rev.mus  P.  D.  IACOBUS  ALBERIONE 
Superior  generalis  S.S.P. 

Schema  huius  Constitutionis  videtur  optime  exaratum,  sed  titulus:  de  B.  Maria 
Virgine  matre  Ecclesiae , non  bene  congruit  cum  conclusionibus.  Si  enim  velimus 
B.  V.  Mariam  vere  esse  matrem  Ecclesiae,  mediatrix  omnium  gratiarum  solemniter 
proclamari  deberet. 

Speciosa  et  fere  sola  obiectio  contra  hanc  solemnem  definitionem  provenire 
videtur  ex  oppositionibus  vel  potius  ex  timore  incomprehensionis  ex  parte  fratrum 
separatorum.  Sed  haec  obiectio,  si  vere  existit,  non  est  nova;  nam  oppositio  huius 
generis  semper  adfuit,  non  solum  cum  magisterium  solemne  Ecclesiae  aliqua  pri- 
vilegia B.  Virginis  Mariae  definivit,  sed  etiam  cum  catholici  publice  edunt  vel  in 
suis  pastoralibus  ministeriis,  loquuntur  de  his  privilegiis.  Hanc  ob  rem  schema 
de  B.  Virgine  Maria  matre  Ecclesiae,  Sacrosancto  Oecumenico  Concilio  proponi 
deberet  magis  logice,  sine  ullo  timore  descendendi  usque  ad  ultimam  et  logicam 
conclusionem,  scii.,  solemnem  definitionem  veritatis  fidei  mediationis  universalis 
B.  V.  Mariae  quoad  gratias. 

Ceterum  haec  solemnis  definitio  magis  acceptabilis  apparet  a fratribus  separa- 
tis quam  dogma  Immaculatae  Conceptionis  vel  Assumptionis  corporeae  B.  Mariae 
Virginis. 

Schema,  igitur,  est  optimum  in  suis  praemissis,  sed  conclusio  consistens  in 
invitamento  ad  omnes  fideles  ut  effundant  preces  ad  B.  Mariam  Virginem  « ut, 
ipsa  intercedente,  divinus  eius  Filius  cunctas  familias  gentium,  et  praeprimis  illos 
qui  christiano  nomine  gloriantur,  in  unum  Dei  populum  congreget  »,  videtur  con- 
clusio parum  satisfaciens,  quia  fideles  hoc  iam  faciunt. 

8 

Exc.mus  P.  D.  CAROLUS  BALDINI 
Episcopus  Clusinus  et  Pientinus 

1.  Quoad  titulum.  Schematis  titulus  legitur:  «De  Beata  Maria  V.  Matre 
Ecclesiae  »,  dum  in  priore  schemate  legebatur:  « De  Beata  Maria  V.  Matre  Dei  et 
hominum  ».  Haec  mutatio  mihi  videtur  in  peius. 

Ratio  haec  est.  In  prioris  schematis  titulo  referebatur  fundamentum  omnium 
privilegiorum,  quibus  decoratur  Maria  Virgo,  i.  e.:  Divina  eius  Maternitas,  a qua 
oriuntur  cetera  privilegia,  inter  quae  et  ipsa  Maternitas  Ecclesiae,  et  quibus  aliis 
hominibus  antecellit. 

Praeterea  in  Liturgia  orientali,  quoties  de  ea  fit  mentio,  semper  vocatur  « Theo- 
tocos ». 

In  novissimo  schemate  Maria  Virgo  dicitur  « Mater  Ecclesiae  » et  bene  qui- 
dem quoad  substantiam,  sed  minus  apte  de  ipso  titulo  dicitur.  Verba  « Matre  Ec- 
clesiae » peculiarem  relationem  Mariam  inter  et  Ecclesiam  referunt,  quam  haeretici 
negant  et  de  cuius  natura  et  extensione  inter  catholicos  disputatur. 

2.  Sub  n.  1,  verba  in  2 periodo  contenta,  a linn.  19-22,  auferenda  aut  saltem 
transferenda  videntur. 

Rationes  sunt  altera  logicaJ  altera  grammaticalis.  Periodus  antecedens,  quae 
concluditur  verbis:  « Mysterium  quoque  Dei  Matris  clariorem  in  lucem  proferat  » 
melius  directe  connectitur  cum  periodo  sequenti:  « quapropter  S.  Synodus...  » 
ablata  periodo  secunda. 

Ratio  logica.  In  tertia  periodo  affirmatur:  « S.  Synodus...  opportunum  cen- 
set summatim  breviterque  illustrare...  locum  quem  Dei  hominumque  Mater  in 
Ecclesia  occupat,  ...»  dum  in  2 periodo  locus  quem  tenet  iam  exprimitur  et  exem- 
plis declaratur. 

3.  Item  in  tertia  periodo,  pericopes  sub  linn.  23-24  « postquam  de  Corpore 
Christi  mystico  locuta  est...  » auferenda  videtur. 

Ratio.  Quae  sequuntur  vera  sunt  sive  de  his  loquitur  « postquam  »,  sive  « an- 
tequam » locuti  sumus  de  Corpore  Christi  mystico. 

4.  In  fine  primae  paginae  et  initio  secundae  item  auferenda  videtur  pericopes: 
« et  sic  liberatio  ope  utriusque  sexus  haberetur  ». 

Ratio  haec  est.  Etsi  verba  illa  auctoritate  fulciantur  plurium  SS.  Patrum,  ne- 
cessitas praesentiae  utriusque  sexus  in  Redemptione,  sicuti  fuit  in  parentum  pec- 
cato, est  argumentum  congruentiae,  potiusquam  necessitatis;  nec  pluris  aesti- 
matur hodie  dum  sexus  diversitas  in  dies  minuitur  ac  fere  supprimitur. 

Absque  illa  pericope  locutio  melius  procedit  sive  grammatice  sive  logice  ad- 
spicitur. 

5.  In  fine  n.  2 (pag.  8),  linn.  29-32,  verba  « ...  super  omnes  post  Filium  suum 
obtinere  quemdam  primatum,  ac  proinde  non,  uti  quidam  aiunt,  “ in  peripheria  ”, 
sed  in  ipsomet  “ centro  ” Ecclesiae  sub  Christo  collocari  »,  audeo  proponere  ut 
substituantur  verbis  in  secunda  periodo  n.  1 contentis,  ita  ut  legatur:  « erga  omnes 
maternum  gerit  animum,  quaeque  denique  cooperata  est  caritate  ut  fideles  in 
Ecclesia  nascerentur,  non  modo  “ supereminens  ” prorsusque  singulare  membrum 
Ecclesiae  esse,  verum  etiam  eiusdem  exemplar,  immo  et  Matrem  dici  ». 

Rationes  hae  sunt.  Sensus  logicus  de  materno  in  homine  animo,  melius  expri- 
mitur dum  cooperatio  caritatis  Mariae  in  ipso  Ecclesiae  ortu  revocatur. 

Primatum  Virginis  in  Ecclesia  « super  omnes  post  Filium  suum  » aeque  clare 
affirmatur  per  verba:  « supereminens  membrum  Ecclesiae  ». 

Locutiones  « peripheria  » et  « centrum  » ab  hodiernis  civitatibus  desumptae, 
non  satis  clare  sensum  exprimunt  cui  referuntur,  nec  felicem  iudicaverim  earum 
usum,  cum  bona  pace  auctorum  qui  his  locutionibus  utuntur. 

6.  In  n.  3 integra  prima  periodus  mutanda  videtur. 

Rationes  sunt-,  a)  valde  involuta  primo  legentibus  sonat;  h)  verba  « nefas  est  », 
quibus  damnatur  haereticorum  doctrina,  non  bene  consonant  his  quae  sequuntur, 
in  quibus  evidens  est  « iugiter  prae  oculis  habitos  esse  fratres  separatos  eorumque 
cogitandi  modos  » prout  in  Praenotandis  sub  n.  IV  adfirmatur.  Melius  mihi  videntur 
eaedem  veritates  exprimi  posse  forma  positiva,  ut  v.  g.  sequenti  modo:  « Multi- 
plices variique  tituli,  quibus  magisterium  Ecclesiae,  veneranda  traditio,  fidelium- 
que  pius  sensus  B.  Virginem  salutare  consueverunt,  minime  vacuos  inanesque  esse 
dicendi  sunt  vel  sacris  litteris  adversari,  quoties  solido  fundamento,  radice  et 
principio  nituntur  in  cooperatione  Matris  Dei  cum  Christo  (veluti  novae  Hevae 
cum  novo  Adamo)  in  humanae  redemptionis  peragendo  opere  »... 

9 

Exc.mus  P.  D.  CANDIDUS  IULIUS  BAMPI 
Episcopus  tit.  Tloensis,  aux.  Caxiensis 

Universa  huius  schematis  doctrina  valde  placet  valdeque  opportuna  nostris 
evadit  temporibus.  Etenim  non  raro  voces  audiuntur,  quibus  Dei  Mater  a Filio 
Divino,  sub  ementito  liturgicae  pietatis  titulo,  fere  separatur;  proinde  ac  si  veri 
nominis  liturgica  pietas  cultum  et  intercessionem  B.  Virginis  et  Sanctorum  elimi- 
nare aut  saltem  minuere  deberet. 

Schema  tamen  magis  placeret,  si  ad  simpliciorem  et  clariorem  formam  reduce- 
retur. Inutilia  forsitan  videbuntur  quae  hic  subiungam.  Multi  Patres  conciliares 
eadem  certissime  iterum  iterumque  repetent.  Dicam  tamen  breviter. 

1.  Videatur,  v.  g.,  par.  1,  pag.  93,  a linn.  1-18:  « ...  Immensae  bonitatis  Crea- 
tor, etc.  ...  ».  Nonne  breviori,  clariori  et  faciliori  stylo  dici  posset?  Ita,  v.  g.: 
« Sapientissimus  et  clementissimus  Deus,  liberrimo  consilio  determinans  qua  via 
ac  qua  ratione  genus  liberaret  humanum,  uno  eodemque  decreto  ab  aeterno  prae- 
stituit hominum  salutem  fieri  per  Verbi  Incarnationem,  et  Verbum  carnem  su- 
mere et  nasci  de  B.  Virgine  Maria...  ».  Certissime  in  divulgatione  evangelicae  veri- 
tatis, evangelica  semper  placebit  simplicitas,  eo  quod  clarior  eluceat  veritas. 

2.  In  eadem  pag.  93,  lin.  30:  peropportuna  mihi  videntur  illa  verba:  « ...et 
praeiudicatae  opiniones  hac  in  re  arceantur...  ».  Nec  minus  opportuna  illa  alia,  quae 
leguntur  in  sequenti  pag.  94,  n.  2,  lin.  30:  « ...  ac  proinde  non  ut  quidam  aiunt 
“ in  peripheria  ”,  sed  in  ipsomet  “ centro  ” Ecclesiae  sub  Christo  collocari  ».  Sunt 
enim  ministri  Ecclesiae,  titulis  etiam  ecclesiasticis  condecorati,  qui  affirmant  et  su- 
stinent de  B.  Virgine  et  de  Sanctis  minus  esse  loquendum,  eorumque  cultum  non 
ita  ferventer  esse  extollendum;  totius  enim  religionis  fundamentum  et  centrum 
Christus  est.  Quodque  certum  est.  Exinde  tamen  quibusdam  in  locis  illam  quasi 
innatam  christiani  populi  pietatem  erga  S.  Virginem,  hac  de  causa,  damnant  aut 
saltem  dedignantur,  Matrem  separantes  a Filio...  Rosarii  Mariani  recitationem  per- 

durante  Missae  Sacrificio  minime  permittunt,  licet  fideles  illi  rudes  et  inculti  alio 
modo  devote  suam  mentem  occupare  nesciant.  Hos  et  alios  excessus,  animarum 
bonum  impedientes  pii  lamentantur  sacerdotes  Missionarii.  Et  quae  dicimus  auribus 
nostris  audivimus. 

Abusus,  si  qui  sunt,  ex  ignorantia  et  ingenua  fidelium  simplicitate  prove- 
nientes, apostolica  caritate  corrigantur.  Populus  instruatur , sed  non  avertatur  ab 
universi  Corporis  Christi  mystici  Matre. 

3.  In  art.  seu  nn.  2,  3 et  4,  pag.  93-96.  Multa  et  optima  dicuntur  de  praero- 
gativis et  privilegiis  B.  Virginis  Mariae.  Apparent  ibi,  exempli  gratia: 

a)  Aeterna  Virginis  praedestinatio  in  Dei  et  hominum  Matrem; 

b)  Eius  singularis  prorsus  redemptio  ex  praevisis  meritis  Christi; 

c ) Hominis  liberatio  non  prius  praestituta  quam  Virgo  liberrimam  Divinae 
Maternitatis  manifestaret  acceptationem; 

d)  Eiusdem  Virginis  Matris,  inde  a dato  consensu,  ad  omne  opus  Redemptio- 
nis cum  suo  Filio  cooperatio,  tunc  praesertim  quum  ipsamet  sub  ara  crucis  Victi- 
mam Immaculatam  pro  nobis  Deo  Patri  obtulit; 

e)  Ipsiusque  quasi  consecratio  in  Matrem  omnium  credentium  ab  ipso 
Filio  in  cruce  morienti  facta; 

/)  Neque  deerat  B.  Virgo  in  operis  Redemptionis  consummatione,  quum 
suis  etiam  precibus,  in  Coenaculo,  ad  plenam  Spiritus  Sancti  effusionem  coope- 
rata est. 

4.  Et  tandem,  in  nn.  3,  4,  pag.  94  ss.,  inter  alia  multa,  etiam  eiusdem  Virgi- 
nis universalis  gratiarum  mediatio  enuntiatur,  iuxta  catholicam  traditionem,  magi- 
sterium Ecclesiae  et  pium  ac  universalem  fidelium  consensum,  quod  et  ipsa  ratio  theo- 
logica confirmat.  Sicut  enim  illa  vetus  Heva  omnium  nobis  causa  facta  est  malorum, 
ita  Maria,  eadem  sed  inversa  recirculatione,  ut  ait  S.  Irenaeus,  omnium  facta  est 
causa  et  mediatrix  bonorum,  licet  eius  causalitas  et  efficacia  distinctae  sint  a causa- 
litate  et  efficacia  Filii  sui  Redemptoris. 

Nunc  ergo,  cur  praerogativae  et  privilegia  haec  omnia  clare  et  distincte  mundo 
universo  non  proponuntur,  ad  fidelium  fidem  confirmandam  et  pietatem  erga  Vir- 
ginem Matrem  fovendam?  Cur  hoc  novae  Hevae  mirabile  mysterium  sapientibus 
et  insipientibus,  doctis  et  incultis  maxima  claritate  ab  ipso  Concilio  non  patefit? 

Propter  hoc  cum  gaudio  legimus  quae  scripta  sunt  in  « Praenotanda  »,  pag.  101, 
n.  V,  circa  ultimam  textus  conciliaris  redactionem.  Apud  populum  nostrum  fide- 
lem verba  Concilii  sunt  tanquam  sacramentum.  Oportet  ergo  ut,  in  sua  plenitu- 
dine, sint  brevia  et  maxima  resplendeant  claritate. 

Sancta  haec  Oecumenica  Synodus  manifeste  vult  ut  melius  in  dies  in  vera 
luce  ponantur,  ope  theologorum  et  praedicatorum,  munera  et  officia  B.  Mariae  Vir- 
ginis, ea  certe  de  causa  ut  clementissima  omnium  gratiarum  mediatrix  ab  omnibus 
melius  cognoscatur,  ab  omnibus  genuina  et  solidiori  pietate  colatur;  omnesque 
firmiori  fide  et  invincibili  filiali  confidentia  ad  eius  recurrant  patrocinium.  Ipsamet 
Sancta  Synodus,  ut  legitur  in  n.  6,  pag.  96:  « certam  spem  ac  fiduciam  nutrit  fore 
ut  Mater  Dei  hominumque,  ...  patrocinio  suo  a Deo  impetret  ut  tandem  aliquando 
omnes  in  eundem  gregem  sub  uno  Pastore  conveniant  ». 

Devota  petitio.  Ut  hoc  revera  fiat  et  ille  mundi  melioris  adventus,  in  unitate 
fidei  et  caritatis,  per  unionem  omnium  christianorum,  properetur,  et  ut  fausta 
Sacri  Concilii  recordatio  permaneat,  multi  sacerdotes  et  pii  religiosi  viri  et  sacrae 
virgines  et  non  pauci  fideles  optant  et  suppliciter  petunt  ut  quantocius  ab  ipso 

Summo  Pontifice  haec  nova  in  Marianis  Litaniis  introducatur  invocatio,  nempe 
« Regina  mundi,  ora  pro  nobis  ».  In  solemni  enim  festo  de  « Maria  Regina  Mundi  », 
hic  titulus  suam  iam  habet  manifestam  consecrationem. 


10 

Exc.mus  P.  D.  STEPHANUS  BARELA 
Episcopus  tit.  Hyllarimensis , aux.  Czestochoviensis 

B.  Virgo  Maria  in  nascenti  Ecclesia  Christi  speciali  positione  a Deo  honorata 
est.  In  mysterio  Annuntiationis  et  Passionis  Maria  aderat.  In  Coenaculo  inter  apo- 
stolos Spiritum  Sanctum  accepit.  Insuper  Maria  speciali  relatione  erga  apostolos 
gaudebat.  Ioannes  mandato  Christi  Domini  crucifixi  accepit  eam  uti  Matrem  suam. 

Concilium  Ephesinum  in  memoriam  christianis  reducebat  Mariam  dicentem: 
« Beatam  me  dicent  omnes  generationes  » ( Lc . 1,  48). 

Tmmo  omnia  facta  in  viventi  et  sanctificanti  Ecclesia  prae  oculis  habita  Mariam 
ut  Matrem  mystici  Corporis  Christi  demonstrant  et  de  Mariae  Deiparae  praesentia 
in  eo  dicunt.  Praeexcellens  est  enim  praesentia  Mariae  in  Ecclesia  sanctificanti. 

Decursu  temporis  christifideles  stabiliter  Mariam  aestimabant  Redemptoris 
Matrem,  gratiarum  mediatricem  ac  certam  viam  ad  Iesum  ducentem  esse.  Haec 
est  profunda,  sincera  et  firma  persuasio  christifidelium  prout  ex  pastorum  anima- 
rum experientia  eorumque  cura  pastorali  constat  etiam  contemporanea. 

Concilio  Oecumenico  Vaticano  II  inspirante  possumus  et  debemus  vivum  te- 
stimonium Ecclesiae  sanctificantis  in  lucem  ponere.  Factum  nempe  effectivae  me- 
diationis Mariae  in  Cana  Galileae  menti  christifidelium  intime  inhaeret.  Vita  chri- 
stiana  et  actiones  pastorales  persuasionem  fidelium  sufficienter  praestant  Mariam 
esse  viam  ad  pleniorem  et  uberiorem  vitam  supernaturalem.  Profecto  cultus  ma- 
rialis  incrementa  affert  vitae  sacramentali  et  abnegationi  christianae.  Permultae 
enim  confessiones  sacramentales  populi  fidelis  eiusque  praeparatio  in  spiritu  abne- 
gationis  ad  SS.  Eucharistiam  signa  fulgentia  sunt  ecclesiastici  sensus  cultus  B.  Ma- 
riae Virginis.  Participatio  fidelium  in  SS.  Missae  Sacrificio  post  longinquas  ac  in- 
commodas peregrinationes  in  spiritu  poenitentiae  et  patienter  peractas  admiratione 
digna  est. 

Liceat  mihi  etiam  effectus  cultus  Dei  Genitricis  experientia  pastorali  probatos 
saltem  attingere: 

1.  Verus  cultus  B.  Mariae  Virginis  sensum  responsabilitatis  in  anima  pro 
propria  proximique  salute  causat  et  profundiorem  facit. 

2.  Per  cultum  B.  Mariae  Virginis  virtutes  theologicae  adaugentur,  praesertim 
virtus  supernaturalis  fidei  profundior  et  vivax  efficitur.  Fides  ut  initium,  funda- 
mentum et  radix  nostrae  iustificationis  per  cultum  marialem  perficitur.  Quapropter 
omnes  actiones  pastorales  ad  fidem  augendam  in  anima  christianorum  B.  Dei  Geni- 
tricem colentium  directe  tendunt.  Signum  vero  manifestum  vitae  christianae  spiritu 
fidei  supernaturalis  imbutae  est  promptitudo  populi  christiani  ad  adimplendam 
Dei  voluntatem  et  stabilis  processus  perfectionis  in  sensu  Evangelii. 

3.  Ratio  curae  pastoralis  diversas  formas  cultus  Mariae  in  lucem  ponit  ac  eius 
socialem  uni  ver  salemque  characterem  demonstrat. 

4.  Apostolatus  et  munus  pastorale  influxu  cultus  B.  Mariae  Dei  Genetricis 
exercitum  necessitatem  formationis  conscientiae  et  moderaminis  spiritualis  clare 

postulat.  Vivus,  in  fide  fundatus  cultus  Deiparae  maximam  abundantiam  gratiae 
causat  necnon  necessitatem  fidelitatis  erga  Spiritum  Sanctum  ab  anima  exigit. 

Quapropter  multoties  ultimis  his  annis  sacerdotes  dioecesani  ac  religiosi  de 
problematibus  directionis  spiritualis  in  Sanctuario  Claromontano  disceptabant  et 
ea  elaborabant.  Omnes  status  christianorum  moderatione  spirituali  indigent:  paren- 
tes, iuvenes,  medici,  praeceptores,  sacerdotes  et  religiosae.  Omnes  in  eodem  spi- 
ritu, videlicet  fidelitatis  erga  gratiam  Dei,  Maria  invitante  et  auxiliante,  instituan- 
tur oportet. 

5.  Non  est  omittendum  hac  in  materia  evidens  factum  utilitatis  et  necessitatis 
cultus  B.  Mariae  Virginis  in  via  evolutionis  et  realis  progressus  vitae  spiritualis. 
Unde  fere  omnes  scholae  perfectionis  christianae  Mariam  Mediatricem  et  exem- 
plum habent.  Immo  B.  Virgo  Maria  ut  exemplum  personale  in  omnibus  gradibus 
catholicae  vitae  monstratur. 

6.  Verus  cultus  Mariae  Matris  Christi  principia  theologica  respicit  iisque  in- 
nititur. Quam  ob  rem  sectio  mariologica  commissionis  episcopalis  Poloniae  in  re 
pastorali  curat  ac  iuvat  pastorale  munus  sacerdotum  secundum  rationes  theologi- 
cas. Altera  commissio  practicam  actionem  pastoralem  prae  oculis  habet. 

7.  Verus  cultus  B.  Mariae  Dei  Matris  in  theologica  virtute  fidei  fundatus 
vinculum  inter  fideles  et  Ecclesiam  Christi  stabile  et  magis  compressum  facit. 
Episcopi,  sacerdotes,  religiosi  omnisque  populus  christianus  per  Mariam  magis 
distincte  et  facilius  mysterium  universalis  Ecclesiae  catholicae  cognoscunt  et  hanc 
magis  practice  diligunt  et  pro  viribus  adiuvant. 

8.  Historia  populi  polonici  testatur  fideles  B.  Mariae  Virginis  fervido  cultu 
animatos  in  fide  orthodoxa  perseverare.  Idem  cultus  sinit  atque  iuvat  eosdem  fide- 
les Christo  eiusque  Ecclesiae  adhaerere.  Maria,  Mater  Ecclesiae,  Vexilla  fidei,  et 
Summus  Pontifex,  Pater  christianitatis,  via  tutissima  merito  habentur  ad  errores 
repellendos  et  ad  veritatem  revelatam  firmiter  perseveranter  que  tuendam. 

9.  Phaenomen  peculiari  attentione  dignum,  videlicet,  tam  in  clero  romano- 
catholico  quam  in  christifidelibus  per  cultum  marialem  sensus  ecclesiasticus  acui- 
tur et  fit  magis  essentialis.  Res  Ecclesiae  prosperae  eos  laetificant,  e contra  res 
adversae  eis  dolori  sunt. 

10.  Animarum  curatores  iusta  ac  rationabili  occasione  data  ad  venerandum 
nomen  Mariae  hortari  possunt  postulando  etiam  dura  sacrificia  ab  ovibus  suis,  et 
quidem  bono  cum  effectu,  e.  g.  unitas,  concordia  in  familiis  et  caritas  socialis.  Firma 
vincula  fraternitatis  constituunt  sanctuaria  B.  Mariae  dedicata  tempore  sacrae  pere- 
grinationis; ibi  enim  omnes  Mariae  Deiparae  cultores  unum  sese  sentiunt  coram 
omnium  Matre.  Temporibus  vero  calamitatum,  puta  belli,  hostium  invasionis,  ini- 
micae oppressionis  memorata  sanctuaria  fiunt  potens  ac  efficax  solacium  necnon 
portus  securitatis  spiritualis. 

11.  Cultores  Mariae  agmen  efformant  apostolicum,  quod  est  verum  fermen- 
tum apostolatus  laicorum.  In  Polonia  e.  g.  quaedam  formae  huius  apostolatus 
initia  sumunt  e devotione,  quae  « Sabbata  Reginae  Poloniae  » vocantur.  Ope  fide- 
lium in  his  devotionibus  participantium  suadetur  idea  sacri  servitii  Mariae,  quo 
paulatim  omnes  vitae  familiaris  et  socialis  manifestationes  B.  Virgini  subduntur. 
Quo  fit,  ut  regnum  Christi  Regis  magis  ac  magis  approximetur  spesque  affulgeat 
eius  victoriae  atque  imperii. 

12.  Sacerdotes  qui  munere  pastorali  funguntur  testantur  pessima  vitia  et  ne- 
faria peccata  moribus  christianis  adversantia  per  cultum  Mariae  Deiparae  facilius 

curari.  E.  g,  apud  nos  in  Polonia  late  nota  actio  sobrietati  et  abstinentiae  destinata 
iungitur  cum  nomine  B.  Mariae  Reginae  Sacratissimi  Rosarii.  Familiae  ad  hoc 
adhortatae  simul  cum  promissione  abstinentiae  a potu  alcoholico  ad  recitandum 
quotidie  rosarium  voluntarie  se  obligant. 

13.  Sanus  ac  rectus  Mariae  Deiparae  cultus  vocationes  ecclesiasticas  fovet. 
Bonis  moribus  imbuta  iuventus  in  cultu  Mariae  educata  agmina  candidatorum 
religiosorum  et  alumnorum  in  seminariis  auget.  Unde  si  in  Polonia  adhuc  non 
desunt  vocationes  hoc  B.  Virgini  Immaculatae  eiusque  cultui  tribuendum  est.  In- 
super isti  candidati  ad  corroborandam  suam  vocationem  in  Clarum  Montem  magna 
cum  pietate  peregrinantur  ibique  Reginae  suae  sese  consecrant  promittendo  ei 
fidele  servitium.  Similiter  neopresbyteri  primam  suam  Missam  ad  aram  B.  Virginis 
Mariae  Claromontanae  litant. 

Concludo.  Praxis  pastoralis  episcoporum  et  sacerdotum  B.  Mariam  Virginem 
praesentem  in  Ecclesia  demonstrat.  Omnes  ergo  formae  cultus  B.  Virginis  nostrae 
Matris  gloriosae  gloriam  Dei  necnon  Ecclesiae  Christi  augent. 

11 

Exc.mus  P.  D.  ATTILIUS  CONSTANTINUS  M.  BARNESCHI 

Episcopus  Manziniensis 

Cum  vota  permulta  ad  commissionem  antepraeparatoriam  Concilio  Vaticano 
apparando  pervenerint,  quibus  postulatum  est  ut  in  hoc  Concilio  oecumenico 
sermo  fieret  de  B.  Virgine,  cumque  hoc  potissimum  argumentum  magni  sit  momenti 
ad  quasdam  difficultates  solvendas  pro  totius  Ecclesiae  unitate,  nihil  praetermit- 
tendum nobis  est,  quod  sive  in  parvis  sive  in  maximis  quaestionibus  claritati 
faveat. 

Quaedam  ergo  animadvertenda  videntur:  1)  sive  de  iis,  quae  fortasse  adiun- 
genda  essent;  2)  sive  de  quibus  in  schemate  constitutionis  proferuntur. 

1.  De  quibusdam  adiungendis  schemati  constitutionis.  Tria  praesertim,  vene- 
rabiles Fratres,  videntur  accuratius  illustranda  in  constitutione  de  B.  Virgine, 
quae  scii,  ad  cultum  erga  Deiparam  pertinent;  quae  de  Maria  Sanctissima  fautrice 
unitatis  christianae  dicuntur  ac  demum  quaedam  adiungenda  de  momento  pietatis 
erga  Dei  Matrem  in  opere  evangelizationis. 

De  cultu  erga  B.  Virginem.  Non  videntur  sufficere  verba  « singularis  excel- 
lentia » (ad  n.  5,  lin.  2)  ad  recolenda  fundamenta  cultus  erga  Deiparam;  imprimis 
quia  vox  « excellentia  »,  ex  se  sola,  iuridica  potius  quam  theologica  videtur; 
deinde  quia  excellentia  singularis  B.  Mariae  Virginis  est  potius  effectus  quam  radix 
ultima  dignitatis  Deiparae,  ac  fortasse  recolenda  sunt  sive  arcta  necessitudo  inter 
Christum  et  Mariam  sive  aeterna  in  ea  Dei  praedestinatio.  Insuper,  prae  oculis 
habita  antiquitate  cultus  mariani  atque  illius  potissima  extensione  in  orbe  catholico, 
quaedam  fortasse  dicenda  essent  de  fundamentis,  ut  ita  dicam,  historicis  istius 
cultus  necnon  de  munere  devotionis  erga  beatam  Virginem  pro  christianae  vitae 
augmento. 

De  B.  Virgine  fautrice  unitatis  christianae.  Qui  praesertim  ob  munus  aposto- 
licum,  continuo  cum  illis  « qui  se  fuisse  a Christo  redemptos  ignorant  » ac  cum 
illis  « qui  christiano  nomine  gloriantur  » quamdam  consuetudinem  habent,  quam 
maxime  compotes  sunt  de  necessitate  caritatis  simul  ac  veritatis.  Quamobrem, 
cum  sollicitudo  profertur  in  augendis  instrumentis,  quae  ad  unitatem  inter  chri- 


APPENDIX  - ANIMADVERSIONES  SCRIPTAE  DE  B.  M.  V. 


691 


stianos  conferre  possint,  ne  praetermittatur  omnis  cura  in  docendo  quod  aperte 
atque  sincere  profitenda  est  integra  doctrina  catholica  de  B.  Virgine.  Saepe  saepius 
enim,  ob  oecumenicas  uti  dicitur  rationes,  scripta  praesertim  vulgantur,  quae  pudo- 
rem quemdam  proferunt  in  defensione  veritatis  atque  non  raro  pietatem  erga  Dei- 
param quodammodo  spernunt.  Huiusmodi  scriptorum  indolem  ipsi  fratres  nostri 
separati  minoris  faciunt,  cum  « B.  Virgo  — ut  scribit  S.  Bernardus  — nostro  non 
egeat  mendacio  ».  Fortasse  igitur  etiam  verba  schematis  constitutionis,  quae  as- 
serunt « veram  devotionem  in  quodam  unius  momenti  affectu  minime  consistere  » 
(ad  n.  5,  linn.  35-36)  possunt  simul  linum  fumigantem  extinguere  ac  minimistas, 
quos  appellant,  incitare,  cum  e contra  aliquando  affectus  erga  Virginem,  quem 
christifideles  adhuc  parvuli  didicerunt,  extremus  extinguitur  et  quam  saepissime 
renovationem  vitae  adauget. 

De  momento  pietatis  erga  Dei  Matrem  in  opere  evangelizationis.  Cur  nihil  ha- 
betur in  schemate  constitutionis  de  momento  atque  munere  sive  scientiae  maria- 
nae  sive  pietatis  erga  Dei  Matrem  in  evangelizandis  praesertim  parvulis,  rudibus, 
lugentibus,  infirmis,  omnibusque  quorum  imprimis  interest  aliquam  maternam 
manum  invenire,  quos  ad  limina  fidei,  spei  et  caritatis  ducat?  Quam  saepe  enim 
memoria  vel  recordatio  Virginis  Matris,  absentes  disponit,  negantes  commovet,  du- 
bitantes adauget!  Nonne  in  cenaculo,  in  die  Pentecostes,  Mater  Domini  erat  cum 
discipulis,  ut  eorum  fidem  sustineret?  Cur,  praecipue  decursu  praesentis  saeculi, 
B.  Virgo  variis  multisque  modis  misericordiam  ac  praesentiam  suam  tam  sedulo 
manifestavit,  nisi  ad  momentum  suae  intercessionis  significandum?  Experientia 
quoque  comprobatur  quod  cultus  erga  Dei  Matrem  faciliorem  aliquando  reddit 
transitum  a religionibus  praesertim  naturalibus  ac  rudibus  ad  veram  Christi  doc- 
trinam, cum  imago  atque  privilegia  Virginis  Mariae  citius  ac  facilius  intelligantur, 
sicque  via  paretur  ad  integram  evangelizationem. 

2.  Animadversiones  super  quaedam  quae  in  schemate  constitutionis  leguntur. 
Imprimis  de  titulo  ipsius  constitutionis,  qui  cum  sonet  De  B.  Maria  Virgine  Matre 
Ecclesiae , fere  revera  illum  constitutio  obliviscitur  decursu  totius  expositionis,  in 
qua  una  tantum  invenimus  titulum  Mater  Ecclesiae  (ad  n.  1,  lin.  22),  cum  e contra 
saepius  perlegantur  verba:  Mater  Dei , Dei  hominumque  Mater-,  quae  verba  aptius 
videntur  illustrare  indolem  constitutionis  (cf.  n.  1,  linn.  17,  18,  27;  n.  2, 
linn.  16,  23,  29;  n.  3,  linn.  35,  39;  in  subsequenti  pagina,  n.  4,  lin.  36;  n.  5, 
linn.  20,  23;  n.  6,  lin.  21). 

Minime  deinde  placent  verba,  quae  legimus  ad  n.  1,  ad  lin.  14:  « quae  in  sacris 
fontibus  obscure  et  veluti  implicite  latent  ».  Vox  implicite  sat  obscura  est  ac  fere 
inusitata  in  magisterii  ecclesiastici  documentis,  et  vox  obscure  multa  implicite  in- 
nuere videtur,  imaginationi  potius  quam  claritati  faventia! 

Supprimatur  phrasis:  « ad  ea  plene  percipienda  clareque  intelligenda  quae 
in  sacris  fontibus  obscure  et  veluti  implicite  latent  »,  cum  sufficiant  verba  sub- 
sequentia  (ad  n.  1,  ad  linn.  24-25):  « superioribus  documentis  inhaerens  magisterii 
vivi  Ecclesiae,  unici  authentici  interpretis  depositi  revelati  ». 

3.  Non  apta  videntur  verba  quae  legimus,  ad  n.  2,  ad  linn.  10-11:  « a tem- 
pore virginalis  conceptionis  Iesu  Christi  usque  ad  eius  mortem  perseveravit  ». 
Nonne,  uti  patet  ex  subsequentibus  linn.  16-18,  B.  Virgo  usque  ad  consumma- 
tionem sacramenti  humanae  redemptionis  cooperata  est? 

4.  Obscurum  atque  inopportunum  videtur  verbum  « quemdam  »,  quod  voci 
« primatum  » coniungitur  (ad  n.  2,  lin.  30).  Cum  antea  B.  Virgo  appelletur  « non 


692 


ACTA  CONC.  VATICANI  II  - PERIODUS  II 


modo  supereminens  prorsusque  singulare  membrum  Ecclesiae  » (ad  n.  1,  linn.  20-21) 
necnon  « exemplar  » ac  « Mater  Ecclesiae  »,  dicat  aperte  constitutio  B.  Virginem 
primatum  sic  et  simpliciter  obtinere,  quamvis  sub  Christo  et  cum  eo. 

5.  Videtur  constitutio  neque  dicere  neque  tacere  quod  titulum  corredemptio - 
nis  pertinet;  quodsi  titulus  mediatricis , praehabitis  condicionibus  quas  constitutio 
profert,  minime  officit  uni  Christi  mediationi,  non  intelligitur  cur  aut  pro  aut 
contra  doctrinam  de  corredemptione  nihil  aperte  dicatur,  immo  accurate  vitetur 
ipsa  vox  corredemptrix,  quamvis  quaedam  praesupposita  huiusmodi  tituli  in  ipsa 
constitutione  doceantur. 

6.  Non  satis  meditata  videntur  verba:  « secundum  antiquam  et  venerabilem 
traditionem  mortem  subiit  temporalem  » (ad  n.  4,  linn.  21-22):  num  comparatio 
instruitur  inter  traditionem  de  assumptione  corporea  B.  Mariae  Virginis  et  tradi- 
tionem de  illius  morte?  Cur  ergo  ad  mentionem  faciendam  de  privilegio  assumptio- 
nis non  adhibentur  tantummodo  verba  definitionis  constitutionis  apostolicae  Muni- 
ficentissimus Deus? 

Neminem  nostrum  pudeat  laudes  B.  Virginis  celebrare,  neminem  pigeat  fon- 
tes iterum  atque  iterum  compulsare,  ut  thesauri  depositi  revelati  in  dies  in  lucem 
proferantur;  in  communi  enim  et  antiquissima  necnon  integra  Ecclesiae  traditione, 
cuius  Liturgia  uberrima  praebet  testimonia,  cuncti  qui  christiano  nomine  glorian- 
tur poterunt,  Dei  auxilio  ac  B.  Virginis  Matris  nostrae  intercessione,  unitatem  in- 
venire, pro  qua  Christus  in  Cruce  moriturus  oravit. 

12 

Exc.mus  P.  D.  PAULUS  BARRACHINA  ESTEVAN 
Episcopus  Oriolensis-Lucentinus 

A)  Phenomenon  mariologicum  in  populo  Dei.  Factum  historicum:  1.  quid 
sentiat  populus  de  Ea  hisce  temporibus;  2.  reactio  veluti  scientifica  contra  huius 
generis  factum;  3.  Ecclesia  non  potest  non  iudicare  de  facto;  4.  sensus  fidei,  sensus 
theologicus. 

B)  Magisterium  ordinarium  mariologicum  hisce  temporibus:  1.  Romani  Pon- 
tifices sine  interruptione  loquuntur...;  2.  speciatim  a Gregorio  XVI  ad  Paulum  VI; 
3.  eorum  doctrina  et  momentum  quoad  Concilium  Oec.  Vaticanum  II. 

C)  Motus  oecumenicus:  a)  indiget  expositione  totius  doctrinae  in  genere; 
b)  dogmata  ad  invicem  referuntur  et  implicantur;  c)  Maria  est  vinculum  unionis. 

13 

Beat.mus  P.  D.  IGNATIUS  PETRUS  XVI  BATANIAN 
Patriarcha  Ciliciae  Armenorum 

Pag.  14,  IV,  3),  a),  in  praenotandis  legitur:  « Omissa  sunt  expressiones  et 
vocabula  quaedam  a Summis  Pontificibus  adhibita,  quae  licet  in  se  verissima,  pos- 
sent difficilius  intelligi  a fratribus  separatis  » (in  casu,  a protestantibus). 

Cur  omittere  haec  omnia,  si  sunt  in  se  verissima  et  a Summis  Pontificibus 
adhibita? 

Quodnam  dogma  de  B.  Maria  Virgine  animo  benevolo  acceptant  Protestantes? 
Nec  unum? 

14 

Exc.mus  P.  D.  WALMOR  BATTtJ  WICHROWSKI 
Episcopus  tit.  Vhelbesianus,  aux.  S.  Mariae 

Summopere  nobis  placet,  Concilium  nunc  tractationem  aggressurum  esse  de 
B.  Maria  Virgine.  Theologia  enim  ac  christifidelium  pietas  adeo  nostris  temporibus 
almam  Deiparentem  excoluerunt,  ut  vix  quisquam  negaret,  motionem  marialem 
charisma  quoddam  exsistere  Spiritus  Dei  Ecclesiae  impertitum.  Opportunitas  trac- 
tandi de  mysterio  mariali  ex  eo  etiam  commonstratur,  quod  agitur  de  re  summi 
momenti  pro  oecumenismo.  Fratres  enim  separati,  etiam  illi  qui  theologiam  catho- 
licam norunt  et  nullo  fanatico  spiritu  sunt  imbuti,  haud  raro  conqueruntur  de  eo, 
quod  theologia  mariana  nostra,  saltem  prouti  a quibusdam  auctoribus  exhibetur, 
centralem  locum  Christi  eiusque  omnimodam  transcendentiam  obscurant.  Praeterea, 
inter  ipsos  theologos  catholicos  dissensiones  habentur,  immo  sat  frequenter  una 
theologorum  pars  alteram  accusat  de  infidelitate  erga  doctrinam  Ecclesiae.  Unde 
exoptatur,  ut  Concilium,  soli  Dei  verbo  scrutando  et  annuntiando  intentum,  clare 
doceat,  quaenam  sit  officialis  Ecclesiae  doctrina,  praesertim  quod  attinet  munus 
Deigenitricis  in  oeconomia  salutis.  Insuper  conamen  est  instituendum,  duo  recen- 
tiora  dogmata  mariana  modo  tali  enuntiandi  et  explanandi,  ut,  inquantum  fieri 
potest,  difficultatibus  non  paucis  separatorum  fratrum  respondeatur. 

In  disceptationibus  nostris  duo  extrema  sunt  evitanda.  Caveamus  imprimis 
oportet  « ab  omni  falsa  et  immodica  veritatis  superlatione »,  ut  admonet  nobis 
Pius  XII;  sed  ab  illis  nos  segregemus  oportet,  « qui  vano  quodam  agitantur  timore, 
ne  B.  Virgini  plus  aequo  concedant  » {A.A.S.,  1954,  679).  Ex  una  igitur  parte  te- 
nendum est  quod  docuit  IV  Synodus  Lateranensis:  « Inter  Creatorem  et  creatu- 
ram non  potest  tanta  similitudo  notari,  quin  inter  eos  maior  sit  dissimilitudo 
notanda  » (Denz.  432).  Ut  namque  docet  Albertus  Magnus,  Maria  « licet  sit  altior 
omnibus  angelis,  tamen  adhuc  distat  a dignitate  divina  sine  proportionis  mensura  » 
{Super  I Sent.,  dist.  44,  art.  5).  Ex  altera  porro  parte  efferendum  est  Beatam  Vir- 
ginem, etsi  Ecclesiae  membrum,  non  esse  « unam  de  omnibus  sed  unam  super 
omnes  ».  Via,  ut  dicunt,  christotypica  et  ecclesiotypica,  perpulchre  in  sequentibus 
, verbis  S.  Augustini  coniunctae  inveniuntur:  « Maria  portio  est  Ecclesiae,  sanctum 
membrum,  excellens  membrum,  supereminens  membrum,  sed  tamen  totius  Cor- 
poris membrum  » (PL  46,  938).  Ex  Concilio  igitur  exspectatur,  ut  synthesim  et 
mediam  adinveniat  viam  inter  traditionem  patristicam,  potius  viae  ecclesiotypicae 
faventem,  et  mediaevalem,  potius  viam  christo typicam  terentem. 

Propius  nunc  ad  rem  accedentes:  schema  nobis  propositum,  luce  praefatorum 
principiorum  examinatum,  nobis  non  placet.  Imprimis,  si  Maria  est  membrum 
Ecclesiae,  quod  omnes  admittunt,  decet  ut  de  ipsa  agatur  in  schemate  de  Ecclesia. 

Insuper,  patet  textum  dogmaticum  de  Beata  Maria  Virgine  fundandum  esse 
in  Scriptura  et  traditione,  accedente  utique  munere  interpretativo  magisterii 
Ecclesiae.  Displicet  ergo  quod  in  schemate  huiusmodi  momenti  oecumenici,  cum 
sermo  fit  de  fundamentis  quibus  schema  innititur,  nonnisi  de  magisterio  Ecclesiae 
mentio  fit,  quin  ullum  fiat  verbum  de  Scriptura  et  traditione  (pag.  7,  'linn.  23-30). 
Et  re  quidem  vera,  Scriptura  valde  parum  adhibetur  in  textu,  et  plerumque  potius 
tamquam  ornamentum  accidentale  quam  ut  fundamentum  et  substantia.  Varii 
textus,  praesertim  illi  qui  loquuntur  de  Maria  tamquam  perfecta  Domini  ancilla 

et  Christi  discipula,  ex.  gr.  Mc.  3,  31-35  et  Lc.  11,  27  ss.  aut  absentes  sunt,  aut 
inter  uncos  tantum,  aut  in  notis  extra  textum  allegantur. 

Ad  traditionem  vero  quod  attinet,  suspicio  oritur  in  lectore  huius  schematis, 
traditionem  marialem  incipere  cum  Pio  IX.  Maxima  cum  profusione  afferuntur 
textus  recentiorum  SS.  Pontificum  in  favorem  viae  christo typicae,  paucissimi  ad- 
ducuntur ex  Patribus,  qui  viam  potius  ecclesiotypicam  terunt.  Patristica  orientalis, 
quae  in  mariologia  praedives  exstat,  fere  absens  est.  Quod  attinet  vero  testimonia 
recentiorum  SS.  Pontificum,  quaestio  movetur,  quemnam  dogmaticum  induant 
valorem. 

Alius  defectus  schematis  actualis  in  eo  cernitur,  quod  nimia  facilitate  quaestio- 
nes adhuc  controversas  dirimit.  Ita  fit  relate  ad  mortem  Deiparentis;  idem  evenit 
quoad  quaestionem  gravem  de  mediatione.  Mediatio  Mariae  dicitur  universalis  et 
acquisitiva,  quod  certe  non  est  sententia  communis  theologiae  catholicae,  in  sensu 
a schemate  proposito. 

Placet  quod  in  schemate  quaestio  tangitur  de  cultu  mariali.  At,  desideranda 
esset  amplior  expositio  fundamentorum,  quibus  nititur  cultus  hyperduliae,  ut  sin- 
ceris fratrum  separatorum  difficultatibus  apte  respondeatur.  Ut  vero  hoc  fiat,  ne- 
cesse  est  imprimis,  ut  persona  et  missio  Mariae  tota  in  oeconomiam  generalem 
revelationis  et  salutis  inseratur,  praesertim  relate  ad  Christologiam  et  Ecclesiolo- 
giam.  Deinde,  oportet  ut  melius  in  lucem  ponatur  Maria  tamquam  typus  et  exem- 
plar Ecclesiae  in  hoc  mundo  peregrinantis.  Quin  silentium  fiat  de  maternitate  di- 
vina ceterisque  privilegiis,  ob  oculos  fidelium  ponendum  est  non  tantum  Virgo  in 
statu  comprehensoris  et  in  caelo  triumphans,  sed  etiam  Virgo  in  statu  viatoris  et 
Deo  humiliter  serviens.  Maria  non  est  tantum  exemplar  admirandum,  sed  etiam 
exemplar  imitandum.  Si  Novum  Testamentum  inspicitur,  hoc  apparet:  Maria 
numquam  — excepto  forsan  Apoc.  12,  1 ss.,  de  quo  adhuc  disputatur  — exhi- 
betur tamquam  typus  Ecclesiae  triumphantis  et  in  statu  possessoris,  sed  semper 
tamquam  exemplar  Ecclesiae  peregrinantis,  in  exercitio  quotidiano  humilitatis,  ser- 
vitutis, oboedientiae,  fidei,  spei  et  caritatis.  Exclamanti  mulieri  illi:  « Beatus 
venter  qui  te  portavit  et  ubera  quae  suxisti  »,  Iesus  respondet:  « Quinimmo  beati 
qui  audiunt  verbum  Dei  et  custodiunt  illud  ».  Maria  igitur  elogiis  cumulatur  a 
Filio  suo  non  proprie  ob  maternitatem  carnalem,  sed  potius  ob  aliam  maternitatem, 
de  qua  loquitur  Mc.  3,  31-35:  «Qui  enim  fecerit  voluntatem  Dei,  hic  frater 
meus,  et  soror  mea  et  mater  est  ».  Haec  omnia,  ubicumque  praesentia,  cum  sermo 
fit  de  Matre  Dei  in  Evangelio,  nonnisi  per  transennam  in  schemate  actuali  tan- 
guntur (pag.  11,  lin.  40  ad  pag.  12,  lin.  5). 

Uno  verbo,  desideramus  novum  textum,  qui  melius  in  lucem  ponat  insertio- 
nem B.  Virginis  in  mysterium  christologicum  et  ecclesiologicum,  qui  melius  in 
lucem  ponat  dependentiam  et  statum  servitudinis  Mariae  relate  ad  Deum,  iuxta 
ipsius  Virginis  verbum:  « Ecce  ancilla  Domini,  fiat  mihi  secundum  verbum 
tuum  ».  Allocutio  recenter  habita  a Paulo  VI  ad  Congregationes  Mariales  tam- 
quam exemplum  pro  nostris  laboribus  inservire  potest. 

15 

Exc.mus  P.  D.  FELIX  BONOMINI 
Episcopus  Comensis 

Optarem  proprium  schema  ut  fusius  dici  possit  de  Maria  vera  matre  Ec- 
clesiae. Ipsa  enim  auctorem  Ecclesiae  genuit  Christum  Dominum  et  in  hoc  prae- 
buit materiam  Sacrificii  permanentis  novae  legis;  ipsa  adfuit  cum  Ioanne  sub 
cruce  Domini  in  actu  oblationis;  post  Ascensionem  apostolos  disposuit  ad  recep- 
tionem Spiritus  Sancti;  cum  ipsa  primi  credentes  erant  perseverantes  in  oratione, 
in  fractione  panis  et  in  doctrina  apostolorum;  ab  ipsa  ipsi  auctores  inspirati  multa 
cognoverunt  de  infantia  Christi.  In  ipsa  expositione  schematis  de  Ecclesia,  in 
memoriam  reducantur  quae  ad  B.  Virginem  pertinent,  ita  ut  appareat  locum  prin- 
cipem ad  ipsam  pertinentem  in  ordine  ad  salutem  animarum. 

16 

Exc.mus  P.  D.  HUGO  BRESSANE  DE  ARAtJJO 
Episcopus  Mariliensis 

a)  Ubi,  sub  n.  2,  dicitur:  « ...  Christi  passibilis  fuerit  generosa  socia  in  gratia 
pro  hominibus  acquirenda...  » completiore  sermone  dicatur:  «...  Christi  passibilis 
fuerit  generosa  socia  tum  in  satisfactione  pro  hominibus  exhibenda,  tum  in  gratia 
pro  eisdem  acquirenda  ». 

b ) Ubi,  sub  eodem  n.  2,  continuo  adicitur:  « ...caelestium  quoque  gratiarum 
administra  et  dispensatrix  iure  meritoque  salutatur  »,  apte  supprimeretur  verbum 
« administra  »,  utpote,  in  praesenti  contextu,  omnino  idem  sonans  atque  verbum 
« dispensatrix  ». 

c)  Ubi,  sub  n.  5,  dicitur:  « ...  eodemque  tempore  (Sacra  Synodus)  admonet 
episcopos,  ut  sedulo  invigilent  theologis  divinique  verbi  praeconibus  ut...  ab- 
stineant »,  omnino  dicendum  videtur-.  « eodemque  tempore  theologos  divinique 
verbi  praecones  enixe  monet,  ut...  sedulo  abstineant  ». 

Nam,  Sacra  Oecumenica  Synodus  est  ipsamet  Ecclesia  docens,  ex  omnibus 
nimirum,  saltem  moraliter  sumptis,  episcopis  coalescens,  capite  Romano  Pontifice. 

17 

Exc.mus  P.  D.  PAULUS  BUTORAC 
Episcopus  Ragusinus 

Corda  in  Dei  hominumque  Matrem  flagrantia  ferentes,  Patres  et  fratres  di- 
lecti, quin  summa  feramur  laetitia  perfectissimum  atque  eximium  hoc  de  B.  Vir- 
gine schema,  levamen  et  solamen  omnibus,  qui  B.  Virginem  colunt  et  diligunt, 
allaturum  perlegentes,  haudquaquam  est  dubium.  Ecquid  mirum  in  hoc  quoque 
Oecumenico  Concilio  de  Virgine  Matre  saltem  quid  agi,  quum  gloriam  eius  homi- 
nibus inaccessibilem  suo  modo  Concilia  saeculorum  cursu  hactenus  habita  glorifi- 
caverint  pariter?  Ecquid  insolitum,  ut  gloriae  nostrae  in  laudem  saltem  pauca 
(sed  non  parva)  dicamus?  Si  concilium  hoc,  ad  augusti  Pontificis  mentem,  nullum 
dogma  marianum  definire  intendit,  ne  omittat  tamen,  quaeso,  Matri  Virgini  suo 

modo  laudes  concinere.  Aliena  enim  ab  Ecclesiae  mente  videretur  haec  omissio, 
quum  multa  sane  concilia  hoc  mire  peregerint.  Si  vitae  nostrae  vitaeque  fratrum 
separatorum  haec  aurora  fulsit  semper,  liceat  et  mihi,  Patres  venerabiles,  fratrum 
novissimo,  granulum  meum  ad  Virgineae  frontis  coronam  adponere.  Et  quidem 

1.  Fas  sit  ad  n.  3 de  Corredemptricis  munere  mentionem  fieri.  Quomodo 
Virgo  sese  una  cum  Unigenae  sacrificio  cruento  Sanctissimae  obtulerit  Triadi 
ad  hominem  peccato  solvendum  Deoque  servandum,  variae,  ut  mihi  videtur,  pro- 
stant sententiae.  Quod  humilitatem  meam  attinet,  meae  est  mentis  B.  Dei  Ma- 
trem semet  hostiam  incruentam  una  cum  cruenta  Filii  immolatione  Deo  satisfa- 
ciendo hominique  servando  obtulisse,  et  quidem  ita,  ut  una  haec  Filii  Matrisque 
hostia  fuerit,  licet  in  se  et  in  fructu  non  aequalis  praestantiae  vel  virtutis.  Homo 
enim  genusque  humanum  Christi  Cruore  abluitur  opusque  Redemptionis  adae- 
quate, immo  et  plusquam  adaequate,  Verbi  Incarnati  oblatione  perficitur.  Sed 
quum  Virgo  Mater  ipsius  socia  fuerit  atque  in  tota  ipsius  vita  assimilatio  cum 
Unigena  divino  ostendatur  mira  ad  manum,  sit  verbo  venia,  nonne  huic  tam  clare 
patefactae  assimilationis  notae  optime  respondere  liquet  Virginis  oblationem  Uni- 
genaeque sacrificium  unam  constituisse  hostiam  placabilem  Deoque  placentem,  licet 
non  eodem  modo  neque  eadem  virtute?  Licet,  Patres,  meae  huic  sententiae  hu- 
mili forsan  adsensum  non  praebueritis,  propono  tamen  comiter  atque  exoro  fla- 
granter, ut  corredemptivo  Virginis  Matris  muneri  qua  facto  absque  pressiore 
illustratione  locus  in  numero  detur,  si  opportunum  videbitur,  ne  forsan  quibusdam 
saltem  acatholicis  lapis  offensionis  fiat. 

2.  Et  cur  fieret?  Num  pietas  in  Virginem  dedecus  quod  oecumenico  motui 
vel  saltem  angustias  praeiudiciis  refertas  adferre  queat?  Oh,  si  recta  mente,  quae 
nostrorum  fratrum  sunt,  qui  extra  nostrum  gremium  Christo  gloriantur,  conspi- 
cere copia  non  deesset!  Adverti  tunc  liceret  in  christiano  oriente  iam  antiquis 
temporibus  pietatis  marianae  documenta  exstitisse  sic  mira,  ut  nostrae  quoque 
aetatis  catholicis  incitamenta  valida  exinde  trahere  fas  esset.  Adverti  liceret  refor- 
mationis in  occidente  principibus,  Luthero  imprimis,  pietatem  in  Virginem  non 
alienam  fuisse.  Neque  oblivioni  detur  ipsam  Virginem  Dei  Genitricem  nexum  exsti- 
tisse et  esse  inter  Christum  Redemptorem  et  Christi  redemptos.  Vel,  dum  mira- 
bile edixerat  « Fiat  » et  Christo  cruci  confixo  compassa  exstiterat  socia,  quo  et 
quali  caritatis  vinculo  totam  hominum  progeniem  Cordi  materno  obstrinxisse  com- 
pertum fuit.  Ergo,  ne  dicatur  omnibus,  qui  Christi  gloriantur  nomine,  fas  non 
esse  vel  decorum,  perutile,  necessarium  Matre  Virgine,  quae  Verbo  humanitatem 
praebens  humanum  Deo  coniunxit  genus,  in  unitivi  motus  sedulitate  exercenda 
inniti  valide.  Qui  inter  fratres  separatos  sincere  Matrem  Virginem  excolere  dili- 
gere satagunt,  motum  unionisticum  abhorrere  non  valent.  Vel,  vice  versa,  qui 
unioni  studere  videntur,  qui  huic  nobilissimo  conatui  incumbere  valent,  ni  fidu- 
ciam in  Alma  spiritus  christiani  fautrice  ponant?  Omnibus  vero  incumbit,  ut 
preces  ad  Matris  Cor  fervidas  adponere  satagunt,  ut  unio  tandem  aliquando  in 
societatis  christianae  vitam  transeat. 

3.  a)  Noveram  vetulam  piissimam  dissidentem,  quae  mihi  olim  dixerat:  « Ha- 
beo nepotem  catholicum,  qui  ad  sacerdotium  adspirat.  Omnem  adhibeo  curam, 
ut  eum  ad  hunc  finem  adducam.  Admoveo  eum  quotidie  ad  Matris  Dei  iconam  (ima- 
ginem), ut  duas  res  addiscat:  diligere  Matrem  Dei  et  orare  pro  Papa  ».  Et  revera 
puer  hic  sacerdos  factus  est,  et  quidem  summa  huius  vetulae  cura.  Quid  illam  ad 
sensum  vere  christianum  nisi  constans  in  Virginem  Dei  Matrem  pietas  admovit? 

b)  Natus  sum  in  civitate,  ubi  pulcherrimum  B.  Virginis  sanctuarium  ex- 
stat, fidei  artis  asylum.  Ab  infantia  ibi  conspiciebam  admirabar  fratrum  separato- 
rum in  Matrem  Dei  pietatem  et  sacrificii  spiritum,  quo  haec  pietas  gratitudoque 
involvebatur. 

c)  Nostri  nautae,  catholici  quoque,  ex  portubus  russicis  domos  advehere 
solebant  iconas  vel  imagines  Matris  Dei,  copias  quidem  clarissimarum  russicae 
terrae  imaginum  marialium,  clarissimarum  antiquitate,  sed  magis  adhuc  notis- 
sima russici  populi  pietate.  Maximus  Russiae,  sed  et  totius  slavici  orbis,  philoso- 
phus Vladimirus  Soloviev,  magni  ponderis  catholicus,  dixerat  olim:  Nos  aeterni, 
nobiscum  Deus.  Poteratne  facillime  in  populo,  Matri  Dei  sic  addicto,  edicere 
etiam:  Nos  aeterni,  Dei  Mater  nobiscum?  Pulcherrimis  verbis  huius  pietatis  fit 
mentio  in  n.  6 et  quadamtenus  in  n.  5 quoque  nostri  schematis.  Sed  mihi, 
Patres,  videtur,  quum  agatur  de  re  maximi  momenti  ad  unionem  fovendam, 
ut  pressius,  eloquentius,  flagrantius  haec  nostrorum  fratrum  separatorum  in  Ma- 
trem Dei  pietas  laudetur,  commendetur,  inculcetur.  Flagranti  zelo,  flagranti  voca- 
bulo, nostra  in  motu  unionistico  in  Virginem  Matrem  ponenda  fiducia  insinuetur, 
necnon  maxima  in  Virginem  Matrem,  qua  separatorum  fratrum  pietas  fovetur, 
spes,  et  spes  non  fallit.  Ut  tandem  aliquando  Matris  Corde  tramite  filii  Dei  congre- 
gentur in  unum. 

Patres  venerabiles!  Videturne  nimium  quid,  quod  comiter  proposui,  quod  hu- 
militer exposco,  quod  flagranter  exoro?  Sed  exurgat  mens  nostra,  exurgat  et  ver- 
bum, ut  Matris  Virginis  insimul  concinamus  laudes!  Gloriae  nostrae  ne  inferamus 
crimen!  Gloria  est  nostra  Virgo  Mater.  Sol  irradians  totum  Ecclesiae  Sanctae 
curriculum  cruentum.  Ecclesiae  suspirantis  sidus.  Suspirantis,  dixi.  Suspirat  enim 
saeculorum  cursu  Christi  sponsa,  suspirat  ad  Deum  glorificandum,  suspirat  ad 
hominem  servandum.  Et  haec  suspiria  ad  Dei  Cor  confert  Dei  hominumque  Alma 
Mater,  ut  Dei  filii  congregentur  in  unum. 

18 

Exc.mus  P.  D.  DOMINICUS  LUCAS  CAPOZI 
Arcbiepiscopus  Taiuenensis 

Schema  constitutionis  dogmaticae  de  B.  Maria  Virgine  Matre  Ecclesiae,  am- 
plissime laudo  et  approbo  quoad  omnia.  Titulus  tamen  mihi  magis  placeret  sic: 
De  B.  Maria  Virgine  Matre  Dei  et  Ecclesiae. 

19 

Exc.mus  P.  D.  ALOISIUS  CARLI 
Episcopus  Signinus 

In  genere.  Schema  substantialiter  mihi  placet.  Stylus  tamen  aliquando  est 
supereffluens;  inveniuntur  repetitiones  non  necessariae.  Propono  emendamenta 
quae  sequuntur. 

1.  Titulus  actualis  non  comprehendit  totam  materiam  schematis.  Proinde 
praefero  titulum  praecedentis  schematis;  aut  simplicius  de  Beata  Virgine  Maria. 

2.  Materia  quae  continetur  sub  n.  1 — dempto  titulo  inter  uncos  — meo 
quidem  iudicio  deberet  proponi  tamquam  prooemium . In  eo  enim  indicantur  sive 

scopus  tractationis,  sive  materia  tractanda.  Corpus  schematis  constare  deberet  actua- 
libus nn.  2,  3,  4,  5,  6.  . 

3.  Actualis  n.  6 in  pag.  12,  cum  suo  titulo  inter  uncos  « Maria  Sanctissima 
fautrix  unitatis  christianae  »,  deberet  incipere  a lin.  6,  per  verba  « Quo  debito 
honore  ». 

Ad  n.  1. 

Lin.  4:  loco  « qua  generis  humani  liberatio  a se  perageretur  » dicerem  « qua 
genus  humanum  a peccato  liberaret  ». 

Lin.  6:  loco  « beatissimam  Virginem »,  dicatur:  « beatissimam  Virginem 
Mariam  ».  Cum  sermo  sit  prima  vice  de  Ea  dicatur  Eius  nomen. 

Lin.  7:  loco  «Cum  autem  Sacrae  Litterae»  dicatur:  «Cum  autem  Sacrae 
Litterae  et  sacra  traditio  »:  multa  enim  de  B.  M.  Virgine  ex  traditione  novimus. 

Lin.  14:  loco  « in  sacris  fontibus  » dicatur  « in  divina  revelatione  ». 

Lin.  17:  loco  «Dei  Matris»  dicatur  «Eius  (scii.  Redemptoris  paulo  ante 
nominati)  Matris  ». 

Lin.  22:  loco  « exemplar  » — vox  aequivoca  — dicatur  « typus  »,  vox 
classica. 

Linn.  24-30:  propono  novam  formulam  quae  synthetice  comprehendat  omnia 
quae  in  corpore  schematis  postea  dicentur:  « tum  arctam,  iuxta  Dei  beneplacitum, 
inter  Christum  et  Mariam  necessitudinem,  tum  locum  quem  Dei  hominumque 
Mater  in  Ecclesia  occupat,  tum  privilegia  quibus  Filius  Matrem  suam  exornavit, 
tum  denique  nostra  erga  tam  sublimem  creaturam  officia,  ut  scientia  ac  pietas 
marialis  plane  recteque  florescant  et,  praeiudicatis  hac  in  re  opinionibus  repulsis, 
facilior  via  ad  optatam  christianorum  unionem  sternatur  ». 

Ad  n.  2. 

Lin.  32:  vocabulum  «igitur»  auferatur. 

Lin.  34:  loco  « liberatio  » dicatur  « liberatio  a peccato  ». 

Pag.  8,  lin.  9:  loco  « unde  et  eius  consortium  » melius  dicerem:  « vi  cuius 
arcana  eius  cum  Christo  coniunctio  » (cum  Pio  XI). 

Pag.  8,  lin.  17:  loco  «perfectum  erit»  dicatur  «perfectum  est». 

Pag.  8,  linn.  19-21:  dicerem  « Pentecostes,  advenit,  Maria  una  cum  Apostolis 
in  oratione  in  Coenaculo  perseveravit  (cf.  Act.  1,  14)  suis  quoque  precibus  effu- 
sionem Spiritus  implorans  ». 

Pag.  8,  linn.  22-23:  propono  ut  omittantur,  quia  non  necessaria,  verba  « ab 
aeterno  praedestinata  ut  esset  Dei  hominumque  mater  ». 

Pag.  8,  lin.  24:  loco  « Christi  passibilis  fuerit  generosa  socia  in  gratia  pro 
hominibus  acquirenda  » simplicius  dicerem:  « Christi  patientis  et  merentis  fuerit 
generosa  socia,  caelestium  etc.  ». 

Pag.  8,  lin.  31:  verba  «ut  quidam  aiunt»  mihi  videntur  omittenda,  quippe 
quae  inutiliter  polemica. 

Ad  n.  3. 

Linn.  34  et  ss.  videntur  nimis  involuta.  Propono  aliam  formulam:  « Quo- 
niam multiplices  variique  tituli,  quibus  magisterium  Ecclesiae,  veneranda  traditio 
fideliumque  pius  sensus  B.  Virginem  salutare  consueverunt,  in  illius  cooperatione 
cum  Christo,  novae  veluti  Hevae  cum  novo  Adamo,  tamquam  in  solido  funda- 
mento ac  radice  Enituntur,  sequitur  eosdem  titulos,  in  sensu  Ecclesiae  intellectos, 
neque  vacuos  inanesce  immo  neque  Sacris  adversantes  Litteris  esse  posse.  Ita 

non  immerito  Ecclesia  beatissimam  Virginem  gratiarum  Mediatricem  nuncupa, 
eamque  utillime  obsecrandam  ducit  ut  adiuvet  nos  in  orationibus  suis  pro  nobis 
ad  Deum  (cf.  Rom.  15,  30).  Ipsa  enim  strictius  etc.  ...  ».  Cetera  omittenda  censeo 
quia  sapiunt  argumentationem  scholasticam,  hic  non  necessariam. 

Pag.  9,  lin.  10:  loco  « vehementius  item  » dicatur  « Ipsa  vehementius  quam 
quae  ...  ». 

Pag.  9,  lin.  11:  sic  legatur:  «...diligitur;  ipsa  ut  i mater  Salvatoris  (cf.  Lc. 

1,  31),  doloris  gladio  transfixa  anima  etc.  ». 

Lin.  17,  pag.  9:  loco  « intercedit,  et  quia  » legatur  « intercedere  valet;  atta- 
men quia  eius  intercessio  ». 

Pag.  9,  linn.  20-22:  auferenda  mihi  videntur,  quia  est  quaedam  argumentatio 
scholastica  hic  non  necessaria. 

Pag.  9,  lin.  29:  loco  « dependere  » dicerem  fortius  « totaliter  dependere  ». 

Pag.  9,  linn.  30-40:  clariore  modo  ita  dicerem:  « Itaque  etsi  haec  humilis  ... 
nuncupatur  eo  quod  sociata  fuerit  Christo  in  illis  acquirendis;  etsi  advocata  ... 
invocatur  eo  quod  etiam  nunc,  Christi...  per  Christum  intercede,  et  in  omnibus 
gratiis  hominibus  conferendis  adsit  materna  eius  caritas,  nullo  tamen  modo  media- 
tio illa  qua  est  “ unus  et  mediator  Dei  et  hominum,  homo  Christus  Iesus  ” (1  Tim. 

2,  5),  obscuratur  vel  minuitur,  quin  immo  valde  extollitur  et  honoratur  ». 

Ad  n.  4. 

Linn.  21-24:  dicerem  simpliciter:  « quia,  expleto  terrestris  vitae  cursu,  fuit 
corpore  et  anima  ad  caelestem  gloriam  assumpta  ».  Sufficiunt,  meo  quidem  iudicio, 
ipsissima  verba  Bullae  Munificentissimus.  Etenim,  etsi  personaliter  amplectar  the- 
sim  mortalisticam,  tamen  censeo  in  Concilio  abstinendum  esse  a definienda  morte 
B.  M.  V.,  cum  quaestio  sit  adhuc  liberae  disputationis. 

Lin.  29:  loco  « Siquidem  ...  ita  ...  » dicerem:  « Sicut  enim  ...  ita  ...  ». 

Linn.  30-40,  pag.  11,  linn.  1-5:  haec  omnia  omittenda  esse  censeo,  quia  hic 
non  necessaria:  continent  enim  explicationem  theologicam  rerum  iam  supra  affir- 
matarum. 

Ad  n.  5. 

Lin.  7:  post  «beatissimae  Virgini»  addatur  «Mariae». 

Linn.  10-15:  sic  legantur:  « ...nihil  mirum  si,  quemadmodum  ipsamet  de  se 
prophetavit  (cf.  Lc.  1,  48),  a cunctis  gentibus  et  ab  universis  ...  crescentibus,  omni 
cum  laude  “ beata  ” praedicetur,  colatur,  ametur,  invocetur  ...  proponatur  ». 

Linn.  30-34:  ita  propono  corrigenda:  « ...  eodemque  tempore  theologos  divi- 
nique verbi  praecones  admonet  ut,  in  singulari  Dei  Genitricis  dignitate  conside- 
randa, via  media  procedant  quae  et  ab  omni  falsa  et  immodica  superlatione  caveat 
et  ab  illis  se  segreget  qui  vano  quodam  agitantur  timore  ne  Beatissimae  Virgini  plus 
aequo  concedatur  ».  Haec  verba  Pii  XII  mihi  plus  ad  rem  videntur. 

Iste  n.  5 — ut  in  initio  dixi  — deberet  concludi  per  verba  « quam  carne  ge- 
stasset  »,  lin.  5 pag.  12. 

Ad  n.  6. 

Ita  numerus  iste,  meo  quidem  iudicio,  confici  deberet,  ceteris  omissis  utpote 
non  necessariis:  « 6.  ( Maria  Sanctissima  fautrix  christianorum  unitatis ).  Sanctae 
huic  Synodo  magnum  affert  gaudium  ac  solatium  quod  ipsi  quoque  haud  pauci 
fratres  separati,  potissimum  vero  orientales  — qui  fervido  quodam  impulsu  in 
Deiparam  peculiari  modo  colendam  feruntur  — , debito  honore  ac  reverentia  Ma- 

trem  Domini  ac  Salvatoris  nostri  prosequantur.  Quin  immo  pie  est  credendum 
ipsam,  quae  homines  universos  in  Calvaria  habuerit  materno  animo  suo  commen- 
datos, non  minus  eos  fovere  ac  diligere,  qui  se  fuisse  a Christo  Iesu  redemptos 
ignorent,  quam  qui  ipsius  redemptionis  beneficiis  f ruantur  feliciter. 

« Quapropter  Sancta  Synodus  certa  spe  ac  fiducia  etc.  ». 

20 

Exc.mus  P.  D.  PATRICIUS  CLEARY 
Episcopus  Nancemensis 

Quid  desideratur.  Anxietate  quadam  invincibili  impulsus  cum  diffidentia  pro- 
ponere volo: 

A.  Ut  schema  de  novo  examinetur  et  saltem  ex  parte  (praesertim  pag.  93,  31 
ad  96,  14)  rescribatur. 

B.  Ut  pro  titulo  Mediatrix  omnium  gratiarum  substituantur  verba  illa  per- 
pulchra quibus  usus  est  S.  Pius  Pp.  X:  Votentissima  apud  unigenitum  Eilium  suum 
mediatrix  et  conciliatrix , vel  etiam  breviter  Potentissima  apud  Deum  mediatrix 
et  conciliatrix. 

C.  Ut,  in  quovis  casu,  titulus  in  duplici  divina  maternitate  exclusive  stabi- 
liatur. 

Rationes: 

A.  Schema  est  nimis  prolixa  et  charactere  gaudet  orationis  pro  occasione 
speciali  potiusquam  constitutionis  dogmaticae,  quapropter  quaedam  expressiones 
praecisione  seu  exactitudine  sufficienti  (v.  g.  « quemadmodum  per  feminam  mors...  », 
pag.  93,  lin.  33),  carent. 

B.  Doctrina  titulo  subintellecta  nondum  a theologis  sufficienter  explorata  est, 
et  forsan  vixdum  expedit  liberam  discussionem  etiam  de  ipso  titulo  excludere  per 
solemne  decretum.  Quae  discussio  usu  S.  Pii  verborum  nullo  modo  clauditur. 

C.  Expositio  schemate  proposita  Protestantibus  inserviet  tamquam  scopus 
pro  novis  impugnationibus  in  Matrem  nostram  beatissimam.  Praeterea  iam  inter 
eos  sunt  plurimi  qui  devotionem  quamdam  erga  Mariam  Matrem  profitentur,  et 
non  expedit  nova  obstacula  ponere  huic  incipienti  devotioni. 

Lineamenta  pro  novo  schemate.  Subiunguntur  quaedam  suggestiones  in  quibus 
incorporantur  ideae  supra  expositae.  In  quantum  possibile  compactae  sunt  verbis 
ipsius  schematis  novo  ordine  dispositis.  Si  aliquantulo  usui  sunt  commissioni, 
gaudebo  — si  non,  ut  ait  S.  Columbanus,  « Da  veniam  dictis:  fuimus  fortasse 
loquaces  ». 

« Cum  igitur  aeterni  Patris  Verbum  hominis  naturam  ex  muliere  sumere  vo- 
luerit, non  id  ante  perfecit  quam  designatae  matris,  ex  praevisis  meritis  Christi 
sublimiore  modo  redemptae,  libera  acceptatio  accessisset. 

Quo  consensu,  Maria,  filia  Adae,  facta  est  non  tantummodo  Mater  Iesu  sed 
etiam  Mater  omnium  quos  ipse  Iesus  non  confunditur  fratres  vocare  dicens:  Nun- 
tiabo nomen  tuum  fratribus  meis  - fratribus  quibus  debuit  per  omnia  similari  ut 
misericors  fieret  et  fidelis  pontifex  ad  Deum.  Maria  autem,  ut  pie  creditur,  anima 
materna  caritate  transfixa,  cum  Filio  et  sub  Filio,  in  quantum  potuit,  operam 
suam  consociavit  in  humani  generis  redemptione  peragenda. 

Cum  itaque,  divina  providentia  sic  disponente,  beatissima  Virgo,  Dei  horni- 

numque  Mater,  strictius  intimiusque  omni  alia  qualibet  pura  creatura,  modo  unice 
sibi  proprio,  Deo  et  Christo  coniungatur,  merito  dicitur  post  Filium  suum  primatum 
obtinere,  et  Christi  Filii  sui  gloriosi  in  caelis  socia  manens  pro  nobis  potentissima 
apud  Deum  mediatrix  et  conciliatrix  constitui. 

Haec  itaque  humilis  ancilla  Domini  cui  fecit  magna  qui  potens  est,  maternam 
adhuc  animam  gerens,  pro  nobis  potentissima  mediatrix  intercedit,  ita  tamen  ut 
eius  mediatio  minime  efficit  ut  unus  mediator  Dei  et  hominum  desinit  esse  homo 
Christus  Iesus  quia,  ut  ait  Apostolus  ( 1 Tim.  2,  5),  Unus  Deus,  unus  et  mediator 
Dei  et  hominum,  homo  Christus  Iesus.  Maria  enim  in  Christo  est  mediatrix,  eiusque 
mediatio  non  ex  aliqua  necessitate  sed  ex  beneplacito  divino  et  superabundantia 
meritorum  Iesu  provenit,  mediatione  Christi  innititur,  et  ex  ea  totam  vim  obtinet. 


21 

Exc.mus  P.  D.  VILLELMUS  CONWAY 
Episcopus  tit.  Nevensis,  vic.  cap.  Armachanus 

Totum  hoc  schema  placet. 

22 

Exc.mus  P.  D.  THOMAS  B.  COORAY 
Archiepiscopus  Columbensis  in  Ceylon 

Valde  laudanda  est  decisio  Patrum  in  congregatione  generali  durante  sessione 
II  Concilii  Vaticani  II  facta,  nempe  ut  schema  de  B.  Maria  Virgine  incorporaretur 
in  schemate  de  Ecclesia.  Sed  in  quantum  scio,  mens  Patrum  non  erat  ut  hoc  schema 
(de  B.  Maria  Virgine)  haberetur  mere  ut  quaedam  appendix  schematis  de  Ecclesia, 
sed  ut  integralis  pars  ipsius.  Secus  melius  fuisset  schema  illud  ut  quid  distinctum 
relinquere  et  modo  ampliori  de  B.  Maria  Virgine  tractare.  B.  enim  Maria  Virgo  in 
Corpore  Christi  mystico  collocari  debet  (sicut  in  textu  schematis  recte  dicitur), 
non  in  « peripheria  »,  sed  in  ipso  « centro  ». 

Unde  locus  tractandi  de  B.  Maria  Virgine  in  schemate  de  Ecclesia  debet  esse 
ubi  agitur  de  mysterio  Ecclesiae  — nempe  in  cap.  I,  et  quidem  sub  n.  5 vel  imme- 
diate postea.  B.  enim  Maria  Virgo  est  Mater  Ecclesiae.  Haec  doctrina  fundatur 
in  traditione  viva  Ecclesiae  prout  a Patribus  et  magisterio  subsequenti  trans- 
mittitur. 

Nam,  B.  Maria  Virgo  intime  consociatur  cum  Christo  in  oeconomia  nostrae 
salutis.  Apud  Patres,  inter  alia,  positio  B.  Mariae  Virginis  relate  ad  Ecclesiam 
aequiparatur  illi  quam  Heva  tenet  relate  ad  genus  humanum.  Sicut  Heva  intime 
consociata  est  cum  Adamo  in  communicando  vitam  naturalem  generi  humano, 
ita  B.  Maria  Virgo  intime  consociata  est  cum  Christo  in  communicando  vitam 
supernaturalem  animabus  redemptis.  Heva  fuit  de  Adamo  formata:  B.  Maria  Virgo 
fuit  a Christo  redempta.  Heva  cum  Adamo  capite  generis  humani,  physice  con- 
sociata est  in  communicando  vitam  naturalem  toti  generi  humano  et  ita  evasit 
eiusdem  generis  mater  communis:  B.  Maria  Virgo  cum  Christo,  capite  Corporis 
mystici,  mystice  consociata  est  in  procreandis  filiis  divinae  adoptionis,  et  ita  evasit 
Mater  Ecclesiae.  Illa  quae  est  Mater  Ecclesiae,  non  est  mere  quoddam  Ecclesiae 
ornamentum,  sed  eiusdem  est  pars  integralis. 

Unde,  votum  meum  est  ut  ea  quae  dicuntur  in  schemate  de  B.  Maria  Virgine 
sub  nn.  2-3  ponantur,  concise  exarata,  sub  n.  5 in  cap.  I schematis  de  Ecclesia , ubi 
de  mystico  Corpore  Christi  agitur. 

De  privilegiis  vero  B.  Mariae  Virginis  et  de  nostris  erga  ipsam  officiis  alibi 
agi  potest. 


23 

Exc.mus  p.  d.  albertus  franciscus  cousineau 

Episcopus  Capitis  Haitani 

Schema  constitutionis  dogmaticae  de  B.  Maria  Virgine  Matre  Dei  et  Matre  ho- 
minum mihi  placet  et  illis  Concilii  Patribus,  viris  de  re  theologica  valde  peritis, 
curam  relinquo,  si  velint,  de  textu  meliore  faciendo  animadversionibus  suis. 

Hic  mihi  est  scopus,  proponere  ut  sive  in  appendicem  huius  schematis,  sive 
quocumque  alio  modo,  Concilium  Vaticanum  II  exspectationi  christifidelium  et 
serio  multorum  theologorum  labori  respondeat,  introducendo  in  studiorum  elen- 
chum aliquot  de  B.  Ioseph,  Virginis  Mariae  sponso,  theologicas  considerationes. 
Itaque  propono-. 

1.  Ut  ostendat  Concilium  B.  Ioseph  ut  Mariae  sponsum  et  Iesu  patrem,  non 
vero  secundum  naturalem  modum  humanum,  cum  nullus  requisitus  generationis 
legibus  actus  positus  sit,  sed  secundum  divinam  praedestinationem.  Quae  Ioseph 
erga  Iesum  paternitas  maior  est  quam  adoptiva  vel  nutrix,  immo  vero  supereminens, 
quia  Ioseph  divino  assensus  est  proposito  de  virginali  matrimonio  et  quia  spiri- 
tualiter  accepit,  aluit,  educavit,  custodivit  protexitque  Puerum  ad  Redemptionis 
mysterium.1 

Beatus  Ioseph  praedestinatus  est  ut  Mariae  sponsus  et  Iesu  pater  esset.  In 
mente  divina  illa  dignitate  semper  auctus  fuit  (cf.  S.  Thom.,  IV  Sent.,  disp.  30, 
q.  2,  ad  4). 

2.  Ut  etiam  proclametur  B.  Ioseph  ut  a Deo  electus,  simul  cum  sua  sanctissima 
sponsa,  ad  partem  habendam,  limitibus  positis,  mysteriis  Incarnationis  Red- 
emptionisque. 

Non  enim  tantummodo  relative  ad  opus  Iesu  Christo  commissum  B.  Ioseph 
ministerium  adimplevit,  sed  etiam  commendatus  est  ut  de  persona  ipsa  Red- 
emptoris, necnon  de  Mariae  persona  curaret.  Insuper,  in  divinis  Incarnationis  atque 
Redemptionis  mysteriis  partem  gessit.  Quod  munus  verbis  claris  et  certis  a caelo 
recipit  per  angelum  sibi  mysteria  nuntiantem  dum  ei  revelatur  opus  redemptrix 
benedicti  Mariae  fructus,  testificante  hoc  Evangelii  textu:  « Ecce  angelus  Domini 
apparuit  in  somnis  ei,  dicens:  Ioseph,  fili  David,  noli  timere  accipere  Mariam  con- 
iugem  tuam;  quod  enim  in  ea  natum  est,  de  Spiritu  Sancto  est;  pariet  autem  filium: 
et  vocabis  nomen  eius  Iesum:  ipse  enim  salvum  faciet  populum  suum  a peccatis 
eorum  ( Matt . 1,  20-22)  ».2 

3.  Ut  Concilium,  postquam  posuerit  quomodo  Beatus  Ioseph  in  divino  de  In- 
carnatione Redemptioneque  consilio  locum  obtineat,  secundum  revelationem  in 
sacris  Evangeliis  consignatam,  ei  agnoscat  promulgatos  postea  ab  Ecclesia  titulos, 
sicut  refert  textus  apostolicarum  S.  S.  Ioannis  XXIII  ad  episcopos  et  Christi  fide- 
les totius  orbis  terrarum  Litterarum,  die  19  martii  1961  editarum.  Quibus  in 
Litteris,  Pontifex  noster  dilectus  compendium  facit  totius  doctrinae  quam  de 
B.  Ioseph  Summi  Pontifices  ab  ultimis  centum  annis  tenuerunt. 

Haec  inveniuntur  praecipua: 

Patronus  universalis  Ecclesiae  (Pius  IX,  Quemadmodum  Deus,  die  9 dec. 

1870); 

Exemplar  patrumjamilias  et  opificum  (Leo  XIII,  Acta  Leonis  XIII  P.  M., 
Romae  1889,  pp.  175-180); 

Patronus  morientium  (in  uno  eodemque  decreto  feliciter  introducitur  S.  Io- 
seph  praefatium  cum  praefatio  mortuorum;  Benedictus  XV,  A.A.S.  XI,  1919, 
pp.  190-191;  etiam  Motu  Proprio  Bonum  Sane,  lux  doctrinae  theologicae,  die 
25  iulii  1920;  A.A.S. , 1920,  p.  313); 

Intercessor  omnipotens  (Pius  XI  ad  novos  nuptos,  mense  martio  1938  3 ; 
Studentes  christianas  nationes  pervertere,  A.A.S.,  29,  1937,  106);4 

Patronus  et  protector  sponsorum  et  mundi  operarii  (Discor si  e Radiomes- 
saggi  di  Pio  XII,  vol.  II,  pp.  65-69;  et  cum  instituta  sunt  officium  et  missa 
S.  Ioseph .opificis;  ibidem,  vol.  XVII,  pp.  71-76); 

Columen  sacerdotum  et  christifidelium  (cum  proponuntur  ferventes  multis 
indulgentiis  locupletae  preces;  ibidem,  vol.  XX,  p.  535). 

Tales  sunt  tituli  B.  Ioseph  a Summis  Pontificibus  ab  his  ultimis  centum  annis 
tributi,  quos  S.  S.  Ioannes  XXIII,  gloriose  regnans,  Suis  Litteris  diei  19  martii 
1961  exponit,  cum  declaraverit  se  gaudere  de  manifestatione  omnino  caracteri- 
stica  et  significativa  colligenda. 

Propter  omnes  illos  titulos,  S.  S.  Ioannes  XXIII,  honoris  Patroni  Ecclesiae 
universalis  causa,  plaudentibus  Conciliariis  Patribus,  nomen  eius  canoni  Missae  in- 
scripsit (mense  decembri,  die  8,  1962). 

Nihil  iustius...  Nihil  enim  iustius,  ut  mihi  videtur,  quam  si  Concilium  elencho 
studiorum  addat  quasdam  theologicas  de  S.  Ioseph  considerationes,  sic  statuendo, 
vi  auctoritatis  propriae  et  in  unione  cum  dilecto  Pontifice  nostro,  locum  quem 
B.  Ioseph  in  opera  Incarnationis  et  Redemptionis  a solo  Iesu  peracta  nuncupavit, 
maximum  videlicet  locum  post  suam  sanctissimam  sponsam  (quod  bello  prohibitum 
est  declarare  Concilium  Vaticanum  I). 

Cultus  B.  Ioseph  debitus  cultum  aliis  sanctis  redditum,  praeter  B.  Virginem, 
superat,  cum  B.  Ioseph  fuerit  membrum  ex  tripartita  communitate  Nazarethana, 
cuius  fit  legale  caput  (S.  S.  Ioannes  XXIII,  L.  A.  diei  19  martii  1961).  Deus  ipse 
nobis  viam  patefacit,  cum  noluerit,  sine  B.  Ioseph  consensu,  mysterium  Incarna- 
tionis Filii  sui  effici. 

Cultus  B.  Ioseph,  et  propter  hoc  supra  meram  devotionem  elevatur,  radicem 
habet  in  ministerio  quoad  Iesu  personam  directe  peracto,  secundum  divina,  ut 
supra  diximus,  consilia;  exsurgit  enim  e supernaturalibus  inter  eum  et  eius  castis- 
simam sponsam  communicatis  donis,  ut  docet  Leo  XIII,  exponens  fundamentum 
theologicum  supernaturalis  eius  mandati,  unici  eminentisque,  Beato  Ioseph  super 
Ecclesiam  a Deo  concessi. 

« Cur  B.  Iosephus  nominatim  habeatur  Ecclesiae  patronus,  vicissimque  plu- 
rimum sibi  Ecclesia  de  eius  tutela  patrocinioque  polliceatur,  causae  illae  sunt  ra- 
tionesque singulares,  quod  is  vir  fuit  Mariae,  et  pater,  ut  putabatur,  Iesu  Christi. 
Hinc  omnis  eius  dignitas,  gratia,  sanctitas,  gloria  profectae.  Certe  Matris  Dei  tam 
in  excelso  dignitas  est,  ut  nihil  fieri  maius  queat.  Sed  tamen  quia  intercessit  Iosepho 
cum  Virgine  Beatissima  maritale  vinculum,  ad  illam  praestantissimam  dignitatem, 
qua  naturis  creatis  omnibus  longissime  Deipara  antecellit,  non  est  dubium  quin 
accesserit  ipse  ut  nemo  magis.  Est  enim  coniugium  societas  necessitudoque  omnium 

maxima,  quae  natura  sua  adiunctam  habet  bonorum  unius  cum  altero  communica- 
tionem. Quocirca  si  sponsum  Virgini  Deus  Iosephum  dedit,  dedit  profecto  non 
modo  vitae  socium  virginitatis  testem,  tutorem  honestatis,  sed  etiam  excelsae  di- 
gnitatis eius  ipso  coniugali  foedere  participem.  Similiter  augustissima  dignitate 
unus  eminet  inter  omnes,  quod  divino  consilio  custos  Filii  Dei  fuit,  habitus  homi- 
num opinione  pater.  Qua  ex  re  consequens  erat,  ut  Verbum  Dei  Iosepho  modeste 
subesset,  dictoque  esset  audiens,  omnemque  adhiberet  honorem,  quem  liberi  adhi- 
beant parenti  suo  necesse  est. 

« Iamvero  ex  hac  duplici  dignitate  officia  sponte  sequebantur,  quae  patribus 
familias  natura  praescripsit,  ita  quidem  ut  domus  divinae,  cui  Iosephus  praeerat, 
custos  idem  et  curator  et  defensor  esset  legitimus  ac  naturalis.  Cuiusmodi  officia 
ac  munia  ille  quidem,  quoad  suppeditavit  vita  mortalis,  revera  exercuit  » {A.A.S., 
22,  1889-90,  66-67). 

« Atqui  domus  divina  quam  Iosephus  veluti  potestate  patria  gubernavit,  ini- 
tia exorientis  Ecclesiae  continebat.  Virgo  Sanctissima,  quemadmodum  Iesu  Christi 
genitrix,  ita  omnium  est  christianorum  mater,  quippe  quos  ad  Calvariae  montem 
inter  supremos  Redemptoris  cruciatus  generavit;  itemque  Iesus  Christus  tamquam 
primogenitus  est  christianorum,  qui  ei  sunt  adoptione  ac  redemptione  fratres. 
Quibus  rebus  causa  nascitur,  cur  Beatissimus  Patriarcha  commendatam  sibi  pecu- 
liari quadam  ratione  sentiat  multitudinem  christianorum,  ex  quibus  constat  Ec- 
clesia, scilicet  innumerabilis  haec  perque  omnes  terras  fusa  familia,  in  quam,  quia 
vir  Mariae  et  pater  est  Iesu  Christi,  paterna  propemodum  auctoritate  pollet.  Est 
igitur  consentaneum,  et  B.  Iosepho  apprime  dignum,  ut  sicut  ille  olim  Nazaretha- 
nam  familiam,  quibuscumque  rebus  usuvenit,  sanctissime  tueri  consuevit,  ita  nunc 
patrocinio  caelesti  Ecclesiam  Christi  tegat  ac  defendat  » ( ibidem , 67-68). 

Obiici  potest  oecumenicus  motus  adiuvandus.  Respondemus  cum  auctore  cuius- 
dam articuli  in  diario  UOsservatore  Romano  editi  sub  cognomine  F.  A. : « Nous 
ne  saurions  oublier  que  le  Concile  est  un  fait  interieur  de  1’Eglise:  nous  aimons 
les  freres  separes,  que  nous  voudrions  voir,  avec  nous,  partager  la  maison  du 
Pere;  nous  sommes  ennemis  de  la  plus  petite  offense  a leurs  sentiments  personnels, 
attendu  que  la  Croix  est  une.  Mais  pouvons-nous  taire  les  notres  au  risque  de 
paraitre,  sinon  differents  de  ce  que  nous  sommes,  au  moins  inspires  de  considera- 
tions  d’opportunite?  » (secundum  editionem  gallicam,  die  14  decembris  1962: 
Pauvre  vieille,  p.  8). 

Addimus:  num  credere  possumus  dilectos  fratres  separatos  doctrinam  de  Beato 
Ioseph  ignorare?  Num  possunt  ignorare  quem  locum  ipsi  Summi  Pontifices  ei  in 
mysterio  Iesu  et  Ecclesiae  assignaverint,  equidem  in  hoc  ipso  Concilio  Vaticano  II 
cuius  Protector  sollemniter  declaratus  est,  Summo  Pontifice  dicente  Concilium 
nulli  alio  patrono  caelesti  posse  potius  concredi  quam  sancto  Ioseph,  augusto 
capiti  Familiae  Nazarethanae?  (cf.  Litt.  Apost.,  die  19  martii  1961).  Quae  omnia 
observatores  qui  conventibus  nostris  generalibus  adsunt,  bene  sciunt  et  tamen  per- 
severantia fidesque  eorum  non  minuuntur. 

Hoc  unum  cupiunt,  doctrinam  de  omnibus  rebus,  de  Maria  etiam  necnon  de 
sancto  Ioseph,  scire  et  comprehendere  ut  totam  accipere  possint,  sic  hoc  desiderio 
se  iungentes  omnibus  christifidelibus. 

Revera,  ut  dixit  Pius  XI  (videatur  nota  2)  cum  ostenderet  titulum  Patroni  Ec- 
clesiae universalis  iam  in  civitate  Nazarethana,  velut  in  germine,  Ioseph  habuisse. 
Idem  Pontifex  prosequitur-.  « Tutta  la  Chiesa  infatti  gia  era  la  presso  di  lui... 


APPENDIX  - ANIMADVERSIONES  SCRIPTAE  DE  B,  M.  V. 


705 


Cosi  piccola  alia  vista  degli  occhi,  ma  cosl  grande  alio  sguardo  dello  spirito,  la 
Chiesa  gia  era  la  presso  San  Giuseppe,  quando  egli  gia  ne  era,  nella  Santa  Fami- 
glia,  il  custode,  il  padre  tutelare  ».  Ut  Familiae  Nazarethanae  Patronus,  Ioseph 
honorifice  fruebatur  obsequio  suae  sponsae  et  obedientia  Iesu.  Singularis  honor! 
Nonne  vere  dignum  est  ut  Ecclesia,  quae  suorum  Pontificum  doctrina  omnia  iura 
et  titulos  eius  agnoscit,  ea  proclamet,  simul  ac  nostra  erga  eum  officia,  in  illo  con- 
ventu sollemnissimo  Concilii  Vaticani  II  et  ei  remittat  omnium  consensu  « actuo- 
sam Ecclesiae  navitatem  » (Pius  XI,  Div.  Red.,  videatur  nota  4). 

Nonne  nos  omnes  sic  poterimus  magis  confidere  benefico  praesidio  B.  Ioseph? 

Propositio.  Fidenter  igitur  rogo  venerabiles  Patres  conciliares  ut  summatim 
breviterque  illustrent,  tum  locum  quem  B.  Ioseph,  sponsus  B.  Mariae  Virginis, 
Patronus  Ecclesiae  universalis,  occupat  tamquam  eminens  membrum  in  Corpore 
Christi  mystico,  tum  privilegia  quibus  exornatur,  tum  nostra  erga  eum  officia  ut 
pietas  nostra  erga  B.  Ioseph  plane  recteque  floreat  et  praeiudicatae  opiniones  hac 
in  re  arceantur. 


NOTAE 

1 Pius  IX,  Decretum  Quemadmodum  Deus,  8 dec.  1870  (AS.S.  6 [1870-71], 
pp.  193-194):  « Quemadmodum  Deus  Iosephum  illum  a Iacob  Patriarcha  progenitum 
praepositum  constituerat  universae  terrae  Aegypti,  ut  populo  frumenta  servaret,  ita  tem- 
porum plenitudine  adventante,  cum  Filium  suum  unigenitum  mundi  Salvatorem  in  terram 
missurus  esset,  alium  selegit  Iosephum  cuius  ille  primus  typum  gesserat  quemque  fecit 
dominum  et  principem  domus  ac  possessionis  suae  principaliumque  thesaurorum  suorum 
custodem  elegit.  Siquidem  desponsatam  sibi  habuit  immaculatam  Virginem  Mariam,  ex 
qua  de  Spiritu  Sancto  natus  est  Dominus  Noster  Iesus  Christus,  qui  apud  homines  pu- 
tari dignatus  est  filius  Ioseph  iliique  subditus  fuit.  Et  quem  tot  reges  ac  prophetae  videre 
exoptaverant,  iste  Ioseph  non  tantum  vidit,  sed  cum  eo  conversatus  eumque  paterno  af- 
fectu complexus  deosculatusque  est;  necnon  solertissime  nutrivit,  quem  populus  fidelis 
uti  panem  de  caelo  descensum  sumeret  ad  vitam  aeternam  consequendam.  Ob  sublimem 
hanc  dignitatem,  quam  Deus  fidelissimo  huic  servo  suo  contulit,  semper  beatissimum 
Iosephum,  post  Deiparam  Virginem  eius  sponsam,  Ecclesia  summo  honore  ac  laudibus 
prosequuta  est  eiusdemque  interventum  in  rebus  anxiis  imploravit ». 

2 Pius  XI,  L’ Os  servator  e Romano,  22-23  aprile  1926,  pag.  1,  Discor  si  di,  Pio  XI 
(edizione  italiana  a cura  di  Domenico  Bertetto,  s.d.b.)  vol,  primo  1922-1928,  Societa 
Editrice  Internazionale,  Roma  1959,  pag.  574:  « ...  Ecco  un  Santo  che  entra  nella  vita 
e la  vita  trascorre  nelPadempimento  dei  piu  alto  mandato  divino,  nel  mandato  incom- 
parabile di  vegliare  sulla  purezza  di  Maria,  di  custodire  la  divinita  di  Gesu  Cristo, 
di  tutelare,  consapevole  cooperatore,  il  mistero,  il  segreto  a tutti  ignoto,  fuorche  alia 
Santissima  Trinita,  della  Redenzione  dei  genere  umano.  E nella  grandezza  di  questo 
mandato  che  sta  la  singolare  e assolutamente  incomparabile  santita  di  San  Giuseppe,  per- 
che  veramente  a nessun’altra  anima,  a nessun  altro  Santo  tale  mandato  fu  affidato,  e tra 
San  Giuseppe  e Dio  non  vediamo  ne  possiamo  vedere  che  Maria  Santissima  con  la  Sua 
divina  Maternita.  £ evidente  che  questo  Santo  nell’altezza  di  tale  mandato  gia  posse- 
deva  il  titolo  a quella  gloria  che  e Sua,  la  gloria  di  Patrono  della  Chiesa  Universale.  Tutta 
la  Chiesa  infatti  gia  era  la  presso  di  lui,  riassunta  come  in  germe  gia  fecondo  nelTuma- 
nita  e nel  Sangue  di  Gesu  Cristo,  tutta  la  Chiesa  era  la  nella  verginale  maternita  di  Maria 
Santissima  Madre  di  Gesu  e Madre  di  tutti  i fedeli  che  ai  piedi  della  Croce  avrebbe  ere- 
ditato  nel  Sangue  dei  primo  Suo  Figlio  Gesu.  Cosl  piccola  alia  vista  degli  occhi,  ma  cosl 
grande  alio  sguardo  dello  spirito,  la  Chiesa  gia  era  la  presso  San  Giuseppe,  quando  egli 
gia  ne  era,  nella  Santa  Famiglia,  il  custode,  il  padre  tutelare...  ». 

Pius  XI,  Bollettino  dei  clero  romano,  16  (1935)  57,  Allocutio,  post  decretum  he- 
roicitatis  virtutum  Aemiliae  de  Vialar:  « ...  £ il  mistero,  il  segreto  della  Divina  Incar- 
nazione,  della  Redenzione  che  la  Divina  Trinita  rivela  alPuomo!  Veramente  piu  in 
alto  non  si  puo  andare.  Siamo  nelTordine  della  Redenzione,  dellTncarnazione,  nell’or- 
dine  della  Ipostatica  Unione,  della  personale  Unione  di  Dio  con  1’uomo!  E in  quest’at- 
timo  che  il  cenno  di  Dio  ci  invita  a considerare  Pumile  e grande  Santo,  e in  quesPat- 
timo  che  Egli  detta  la  parola  che  spiega  tutto,  nei  rapporti  tra  San  Giuseppe  e tutti  i 
grandi  profeti  e tutti  gli  altri  grandi  Santi,  anche  quelli  che  hanno  avuto  elevati  uffici  pub- 
blici  come  gli  Apostoli:  nessun’altra  celebrita  puo  superare  quella  di  avere  avuto  la  ri- 
velazione  delPUnione  Ipostatica  dei  Verbo  Divino...  Sorgente  di  ogni  grazia  e il  Reden- 
tore  Divino:  accanto  a Lui  e Maria  Santissima,  dispensatrice  dei  divini  favori;  ma  se 
c’e  qualche  cosa  che  deve  suscitare  aneor  piu  grande  fiducia  da  parte  nostra,  e,  in  un 
certo  qual  modo,  il  riflettere  che  e San  Giuseppe  colui  che  tutto  puo  presso  il  Reden- 
tore  Divino  e presso  la  Madre  Divina,  in  una  forma  e in  un  potere,  non  soltanto  di 
famulatoria  custodia.  (...)  Per  Gesu  invece  e per  Maria,  sono  gli  Angeli  che  hanno  ri- 
spetto  e venerazione:  e a loro  volta  Gesu  e Maria  stessi  ubbidiscono  e porgono  ossequio 
a Giuseppe:  sono  Essi  a riverire  quello  che  la  mano  di  Dio  aveva  in  lui  costituito: 
Pautorita  di  sposo,  1’autorita  di  padre.  Grandissima  dunque  deve  essere  la  fiducia  che  noi 
dobbiamo  verso  il  Santo  e che  e in  cosi  prolungati,  anzi  unici  rapporti  con  le  sorgenti 
stesse  della  grazia  e della  vita,  la  SS.  Trinita. 

3 Pius  XI,  UOsservatore  Romano , 21-22  marzo  1938,  pag.  1,  Allocutio  novis  spon- 
sibus: « L’ Augusto  Pontefice  non  poteva  fare  a quei  figli  augurio  piu  vero,  ricco,  pro- 
mettente  di  ogni  grazia  e prosperita  di  quello  che  formulava  pregando  che  quelle  fami- 
glie  somigliassero  alia  famiglia  nella  quale  sedeva,  proprio  con  autorita  di  padre,  San  Giu- 
seppe benedetto;  e che  questo  protettore  della  famiglia  alia  quale  appartennero  Maria 
e Gesu,  sia  anche  il  grande  protettore  delle  loro;  che,  con  la  sua  paterna  Provvidenza  e 
con  la  sua  onnipotente  intercessione,  egli  sia  sempre  di  aiuto  alie  loro  famiglie  ed  a 
loro  stessi.  Si  vuol  dire  ed  osservare  questa  parola  “ onnipotente  ” dell’intercessione  di 
Maria  Santissima,  ma  il  Santo  Padre  osava  dire  che,  prima  ancora,  bisogna  applicarla 
a San  Giuseppe.  £ vero:  1’intercessione  di  Maria  e intercessione  della  madre,  e quindi 
non  si  puo  vedere  che  cosa  il  Divin  Figliuolo  possa  negare  ad  una  tale  madre;  ma  la 
intercessione  di  San  Giuseppe  e 1’ intercessione  dello  sposo,  dei  padre  putativo,  dei  capo 
di  casa  della  famiglia  di  Nazaret,  che  era  composta  da  Lui,  da  Maria  e da  Gesu.  E capo 
di  casa  era  proprio  San  Giuseppe:  percio  questa  intercessione  non  puo  a meno  di  essere 
onnipotente,  perche  che  cosa  possono  negare  a lui,  a San  Giuseppe,  Gesu  e Maria  ai 
quali  egli  ha  consacrato  letteralmente  tutta  la  sua  vita,  e che  realmente  gli  devono  i 
mezzi  della  loro  esistenza  terrena?  ». 

4 Pius  XI,  Encycl.  Divini  Redemptoris,  A.A.S.,  29  (1937),  106.  17:  «Ac  denique 
ut  exoptatam  omnibus  pacem  Christi  maturemus  in  regno  Christi  (cf.  Litt.  Encycl.  Ubi 
arcano,  23  dec.  1922,  A.A.S.,  14,  691),  actuosam  Ecclesiae  navitatem,  quae  atheorum 
communistarum  conatibus  obsistit,  auspiciis  atque  tutelae  sancti  Iosephi  concredimus, 
potentissimi  nempe  Ecclesiae  Catholicae  Patroni. 

Is  enim  cum  ex  operariae  plebis  ordinibus  esset,  egestatis  incommoda  ipsemet  una 
cum  commissa  sibi  Nazarethana  familia  perpessus  est,  cui  sedulo  studioseque  praeerat; 
atque  eius  curae  Divinus  Infans  tum  demandatus  fuit,  cum  sicarios  suos  Herodes,  inter- 
necionis causa,  immisit.  Itemque,  quotidiano  officio  suo  fideliter  cumulateque  functus, 
iis  omnibus  exemplo  fuit,  quibus  est  cibus  fabrili  arte  quaerendus;  ac  vir  iustus  merito 
appellatus,  praeclarum  illius  christianae  iustitiae  specimen  exstat,  quae  socialem  homi- 
num vitam  conformare  debet ». 

24 

Exc.mus  P.  D.  PAULUS  DALMAIS 
Archiepiscopus  Arcis-Lamy 

1.  Quoad  titulum  schematis.  Opto  ut  fiat  mutatio  in  titulo,  ita  ut  sic  enun- 
tietur: « De  B.  Maria  Virgine,  figura  et  Matre  Ecclesiae  ». 

Ratio:  vocabulum  « figura  » sic  adiunctum,  quod  est  traditionale,  melius 
describeret  electionem  B.  Mariae  Virginis,  i.  e.  electionem  gratiae  praefigurantem 
electionem  Christianorum  omnium  in  Ecclesia.  Vi  huius  electionis  gratiae  melius 
intelligetur  cur  et  quomodo  Maria  facta  est  Mater  Dei  et  hominum. 

2.  Quoad  schema  generatim  sumptum.  Gaudeo  Sacram  Synodum  tractasse 
de  B.  Maria  Virgine,  cuius  sacra  persona  et  munus  ingentem  habent  partem  in 
historia  salutis  et  in  vita  Ecclesiae. 

Doleo  tamen  quod  doctrina  de  B.  Maria,  matre  Dei  et  Ecclesiae,  sit  elabo- 
rata seorsim,  in  schemate  distincto  et  quasi  seiuncta  a doctrina  de  Ecclesia  ubi  locum 
haberet  quasi  naturalem. 

Propositum  primum  commissionis  quae  intendebat  tractare  de  B.  Maria  occa- 
sione schematis  de  Ecclesia  mihi  videbatur  multo  magis  adaequatum  scopo  Conci- 
lii et  necessitatibus  pastoralibus  et  oecumenicis  nostri  temporis. 

Quidquid  legimus  in  praesenti  schemate  est  sane  verum,  congruum  et  accepta- 
bile  pro  conscientia  catholica,  sed  modus  haec  dicendi  offendere  potest  conscientiam 
oecumenicam.  Si  eadem  alio  modo  possumus  dicere,  salva  et  integra  nostra  de 
B.  Maria  doctrina  necnon  et  ferventi  devotione,  non  video  cur  hoc  alio  modo  uti 
renuamus.  In  Concilio  quod  in  primis  intendit  dialogum  instituere  cum  omnibus 
christianis,  etiam  non  catholicis,  sancta  Ecclesia,  meo  sensu,  nihil  omittere  posset 
quod  suum  amorem  pacis  et  unitatis  manifestaret. 

Optime  monstraverat  in  prima  sessione  em. mus  card.  Suenens  thema  Eccle- 
siae apparere  ut  thema  centrale  et  re  vera  directivum  Concilii  laborum.  Munus 
supereminens  et  electionem  B.  Mariae  Virginis  definire  sub  aspectu  eius  intimae 
relationis  ad  personam  et  opus  Christi  efformantis  Ecclesiam,  nihil  habet  novi  nec 
iniuriae  pro  conscientia  catholica.  Ideoque,  cum  multis  episcopis,  propono  ut 
elementa  praesentis  schematis,  novo  modo  elaborata,  reintegrentur  in  schemate 
de  Ecclesia. 

3.  Quoad  explanationem  datam  sub  n.  3,  pag.  8 (94)  de  titido  B.  M.  V.  Media- 
tricis.  Haec  explanatio  de  titulo  « Mediatrice  » mihi  non  placet.  Omnino  assentio 
mediationem  B.  Mariae  Virginis  et  ipsum  titulum  « Mediatricis  gratiarum  » ve- 
rum habere  et  profundiorem  sensum  theologicum.  Sed  modus  exponendi  sensum 
huius  mediationis  non  mihi  videtur  sat  clarus  et  elaboratus. 

Res  significata  maioris  est  momenti  quam  titulus  quo  significatur;  et  titu- 
lus, si  non  est  optime  explicatus,  fit  causa  ambiguitatis  et  mirationis.  In  schemate, 
non  sufficienter  monstratur  mediationem  gratiae  per  Mariam  non  esse  operativam , 
sed  transitivam  et  instrumentalem. 

Propter  periculum  intelligendi  hanc  mediationem  modo  univoco  (et  fratres 
separati  sic  eam  intelligunt),  propono  ut:  vel  expressio  « Mediatrix  gratiarum  » 
non  adhibeatur,  vel  alio  modo  explicetur,  ita  ut  res  significata  in  titulo  « Media- 
tricis » sit  descripta  positive  occasione  demonstrationis  de  titulo  et  munere  « Ma- 
tris Ecclesiae  »,  antequam  de  ipso  titulo  disceptetur. 

25 

Exc.mus  P.  D.  IOSEPH  ANTONIUS  DAMMERT  BELLIDO 
Episcopus  Cajamarcensis 

Considere:  1.  que  debe  ser  reintegrado  en  el  esquema  de  Ecclesia  situando  a 
la  Santisima  Virgen  en  la  Iglesia,  como  su  Madre  y su  figura; 

2.  apruebe  las  observaciones  hechas  al  esquema  por  el  R.  P.  Karl  Rah- 
ner  S.  J.  y por  el  R.  P.  R.  Laurentin,  pues  me  parecen  plenamente  justificados; 

3.  el  testo  presentado  por  S.  Em.  rev.ma  el  Senor  card.  Raul  Silva  Henri- 
quez,  arz.  de  Santiago  dei  Chile  en  sus  « annotationes  genericae  in  schema  con- 
stitutionis dogmaticae  de  Ecclesia » (pp.  84  ss.)  constituye  una  base  solida  de 
redaccion  definitiva  dei  capitulo  de  B.  M.  V.  en  el  esquema  general  de  Ecclesia. 

26 

Exc.mus  P.  D.  IOSEPH  D’AVACK 
Archiepiscopus  Camerinensis 

Oportet  profundius  investigare  circa  divinum  consilium  de  creatione,  ele- 
vatione, redemptione. 

Deus  — bonus,  caritas,  Unus  et  Trinus  — creat  hominem  libertate  praeditum: 
unde  debet  — praevento  gratia  naturali  vel  supernaturali  — libere  operari  parendo 
Deo.  ...  socialem:  ut  homines  velut  compleantur  et  omnia  bona,  ipsam  vitam,  pan- 
dant. In  perlonginqua  et  tamen  fulgida  imaginem  Dei  Uni  et  Trini,  progenitor, 
per  mulierem  — Evam  — de  seipso  sumpta,  sibique  amore  coniuncta,  generat 
suos  descendentes.  Deus  constituit  homines  filios  suos,  divinae  consortes  naturae, 
quasi  quamdam  incarnationem  Filii  sui,  cuius  vita  vivificantur.  Peccatores,  tamen 
peccato  reparabili  (non  sicut  angeli). 

Unigenitus  Dei  Filius,  quasi  solidalis  generi  humano  sua  quasi  incarnationi, 
fit  Homo;  vere  Caput  Corporis  mystici,  in  quod  infundit  vitam:  et  singula  membra 
quo  magis  vivificantur  et  vivunt  tali  vita,  eo  magis  concurrunt  ad  eius  fluxum  in 
alia  membra.  Fit  sacerdos,  prout  decet  homini  libertate  praedito.  Praevenit  homi- 
nes sua  Gratia;  homines  praeventi,  debent  velut  agnoscere  et  accipere  sacerdotem 
sibi  a Patre  constitutum,  quasi  ratum  facere  suum  sacrificium,  ut  revera  nomine 
ipsorum  offeratur.  Quo  magis  hoc  faciunt,  eo  magis  fructum  recipiunt:  pro  se 
etiam  de  condigno,  pro  aliis  membris  de  congruo  (Deus  enim  videt  homines,  sin- 
gulos et  qua  membra;  magis  sibi  complacens  de  uno  membro,  magis  amat  et  igitur 
vivificat  totum  corpus,  scii,  cetera  membra). 

In  his  omnibus  consideranda  est  Maria.  Omnino  praeventa:  Immaculata  in- 
tuitu meritorum  Christi.  Totaliter  accedens  ad  Deum  — Virgo  — totaliter  par- 
ticeps sacrificii  Christi  sui  Filii;  gradu  et  mensura  omnino  singulari,  suprema.  Unde 
mensura  omnino  singulari,  suprema,  recipit  fructum  sacrificii  Christi  — de  con- 
gruo — pro  nobis.  Nova  Eva,  iuxta  constans  traditionem.  De  viro  Christo  sumpta, 
Christo  caritate  omnino  unita,  in  imaginem  eo  propinquiori  et  fulgidiori  SS.  Trini- 
tatis, gratia  a Christo  recepta  procreat  liberos  omnes  homines.  Vera  « Mater  viven- 
tium »,  non  simplex  mater  adoptiva  cui  Christus  committat  filios  iam  progenitos. 
Si  — absurda  coniectura  — Eva  se  recusasset  Adae,  homines  non  fuissent  geniti: 
si  — perabsurda  coniectura  — Maria  non  protulisset  suum  « fiat  »,  quod  con- 

summavit  iuxta  crucem,  gratia  non  descendisset  in  humanum  genus:  unde  re- 
vera: « Mulier  — ex  protoevangelio  — ecce  filius  tuus  ».  Vera  Mater  Ecclesiae, 
eiusque,  post  Caput  Christum,  organum  primarium.  Magis  quam  mediatrix  stricto 
sensu.  Elementum  indispensabile  in  redemptionem  per  Christum  Sacerdotem  — ita 
Deo  statuente  — . Non  agitur  de  redemptione  obiectiva  fortasse  promerita  a Ma- 
ria; sed  ipsa  redemptio  obiectiva,  tota  a Christo  nobis  comparata,  non  fit  subiec- 
tiva  nisi  per  Mariam.  Maria  coniuncta  Christo  — unico  sacerdote  sensu  pleno  — 
omnino  strictius  ac  nos  sacerdotes  ministeriales.  Omnino  fructus  — et  quidem  su- 
premus — redemptionis  a Christo  comparata.  Per  eam  splendidius  videtur  ineffa- 
bilis sapientia  potentia  misericordia  operis  redemptionis. 

27 

Exc.mus  P.  D.  IOSEPH  DESCUFFI 
Archiepiscopus  Smyrnensis 

Hoc  schema  firma  doctrina  ac  pietate  et  lucida  expositione  necnon  locutionis 
moderatione  placet  ac  nil  quod  fratribus  seiunctis  praesertim  protestantibus  di- 
splicere possit  praestabit. 

Pag.  94,  n.  2,  lin.  24:  merito  Maria,  socia  passionis  et  non  corredemptrix 
nuncupatur. 

Pag.  95,  lin.  3:  prudenter  titulus  gratiarum  mediatricis  explanatur;  et  melius 
in  lin.  35  definitur  cum  adiunctis  verbis:  « pro  omnibus  per  Christum  intercedit  »; 
et  in  lin.  41  optime  declaratur:  « Maria  in  Christo  est  mediatrix  ». 

Pag.  96,  n.  4,  lin.  20:  locutio  nunc  multum  controversa  « virginitatem  in 
partu  » feliciter  cum  hac  nova  substituitur:  « insimul  Mater  semperque  mente  et 
corpore  Virgo  exstiterit  ». 

Tandem,  laudabiliter  vitantur  novae  declarationes  dogmaticae  circa  titulum 
mediatricis  aut  corredemptricis,  qui,  etsi  a multis  episcopis  instanter  petitum  sit 
ut  sollemniter  declarentur,  attamen  temporibus  nostris  ad  fovendam  unitatem 
et  oecumenicitatem,  non  videntur  fore  opportune  definiendi  donec,  unitate  com- 
pleta, ab  omnibus  christianis  rite  et  sollemniter  agnoscantur.  Et  tunc  Laus  Mariae 
etiam  erit  perfecta  et  voce  unanimi  proclamata. 

Toto  corde  approbo  normas  et  consilia  contenta  pag.  100,  nn.  IV  et  V. 

Votum.  Per  secretariatum  unitatis  fovendae,  opportunum  mihi  videtur  fore 
ut  fratres  nostri  protestantes  cum  magna  caritate  et  serenitate  hortentur  ad 
examen  instituendum  de  doctrinis  circa  iustificationem,  gratiam  et  meritum,  quae 
obstant  cultui  et  devotioni  erga  B.  M.  Virginem,  et  ad  considerationem  consectario- 
rum quae  possunt  deduci  ex  locis  qui  leguntur  in  Lc.  1,  26-56  et  Io.  19,  25-27 . 

28 

Exc.mus  P.  D.  EMMANUEL  DOS  SANTOS  ROCHA 
Archiepiscopus  tit.  Mitylensis,  aux.  Lisbonensis 

Placet  quoad  ad  doctrinam,  omnino;  quoad  ad  expositionem,  iuxta  modum. 

Posthabita  expressa  forma  didascalica,  hic  servari  mihi  videtur  ordo:  1.  de  di- 
vina Maternitate;  2.  de  Immaculata  Conceptione;  3.  de  gloriosa  Assumptione; 
4.  de  mystica  hominum  Maternitate;  5.  de  gratiarum  Mediatrice;  6.  de  Deiparae 
morte;  7.  de  omnium  hominum  in  Christo  Redemptore  unitatis  Fautrice. 

Exc.mus  P.  D.  MICHAEL  DOUMITH 
Episcopus  Sarbensis  Maronitarum 

Summa  animadversionum : 

1.  Non  est  ratio  sufficiens  conficiendi  schema  « de  Beata ».  Fideles  quiete 
Mariam  colunt,  eiusque  intercessionem  quotidie  invocant. 

2.  Definitiones  catholicae,  circa  Immaculatam  Conceptionem  et  gloriosam 
Assumptionem  B.  M.  V.  quae  indigerent  aliqua  explicatione  ut  facilius  admitte- 
rentur a fratribus  seiunctis,  non  explicantur. 

3.  Schema,  ut  iacet,  distincta  miscet:  traditionalia  nempe  et  scholastica,  inu- 
tilia defendit:  non  laudes  Deiparae  celebrat,  sed  apologiam  theologiae  mediationis 
proclamat,  quae  theologia  non  est  traditionalis,  nec  immunis  ab  omni  aequivo- 
catione. 

4.  Pro  orientalibus,  sufficit  Mariae  ut  sit  Deipara,  in  quo  titulo  omnia  Mariae 
privilegia  fundantur  et  continentur.  Etenim  quia  Mater  Dei,  Maria  fuit  immunis 
a peccato  in  sua  conceptione,  in  partu,  in  vita  et  immunis  in  exitu  a consequentia 
peccati;  est  tandem  Mater  omnium  Christianorum,  et  pro  omnibus  intercedit,  quia 
Mater  Redemptoris. 

Conclusio:  Fides  fidelium,  praesertim  separatorum,  non  est  perturbanda  novi- 
tatibus, sed  potius  dogmata  iam  definita  in  Ecclesia  Catholica  aliqua  explicatione 
explananda,  inde  a formulis  scripturisticis  et  traditionalibus  ab  omnibus  admissis. 

30 

Exc.mus  P.  D.  MARCELLUS  M.  DUBOIS 
Archiepiscopus  Bisuntinus 

1.  B.  Maria  Virgo,  ex  communi  sensu  fidelium  et  doctrina  Ecclesiae,  est 
a)  mater  spiritualis  uniuscuiusque  fidelis  christiani,  b)  ipso  facto,  mater  omnium 
fidelium  Christianorum  qui  Ecclesiam  constituunt;  ergo , remota  disputandi  subti- 
litate, est  Mater  Ecclesiae. 

N.  B.  Ecclesia,  secundum  hanc  notionem,  omnes  baptizatos  (consequenter: 
orthodoxos,  anglicanos,  protestantes  legitime  baptizatos)  complectitur.  Itaque,  haec 
doctrina,  quaecumque  de  hac  dicta  sunt,  oecumenismum  non  offendit!  1 

2.  B.  Maria  Virgo,  ex  doctrina  communi,  est  etiam  Mater  spiritualis  totius 
generis  humani : ex  ea,  omnes  homines,  in  « principio  »,  spiritualiter  nati  sunt. 
Quod  facillime  probatur: 

a)  Doctrina  Eatrum.  V.  g.  S.  Irenaei  {Adversus  haereses,  III,  cap.  32, 
versio  gallica):  « Marie  devint  cause  de  salut...  pour  toute  la  race  humaine  » (cf.  V, 
c.  19,  1);  (IV,  cap.  33):  « Le  sein  de  Marie  regenerait  les  hommes  en  Dieu  ». 

b)  Doctrina  Eontificum  romanorum.  V.  g.:  Leo  XIII:  Encycl.  Octobri 
mense,  22  sept.  1891:  [Iesus]  « universitatem  humani  generis,  in  Ioanne  disci- 
pulo, curandam  ei  [Mariae]  fovendamque  commisit  ».  - Encycl.  Adiutricem  populi 


1 Cf.  v.  g.  Leo  XIII,  encycl.  Quamquam  pluries,  15  aug.  1889  (versio  gallica): 
« La  Vierge  tres  Sainte,  Mere  de  Jesus  Christ,  est  aussi  la  Mere  des  chretiens  ». 

christtani,  5 sept.  1895:  « In  Ioanne,  quod  perpetuo  sensit  Ecclesia,  designavit 
Christus  personam  humani  generis,  eorum  in  primis  qui...  ».  Et  in  iisdem  litteris 
encycl.,  B.  Maria  dicitur  « mater  Ecclesiae  »,  Ecclesiae  saltem  nascentis. 

Pio  XI:  Encycl.  Rerum  Ecclesiae,  28  fevr.  1926:  « Le  cceur  maternel  [de 
Marie]  re?ut  au  Calvaire  le  soin  de  1’humanite  tout  entiere  ». 

Pie  XII:  Encycl.  Mystici  Corporis  {Acta,  1943,  247  s.  - Allocutio,  17  iul. 
1954).  Etc.2 

c)  Argumenta  ex  S.  Liturgia  sumpta,  quae  est  fons  certitudinis.  Oratio 
(1  ian.  etc.):  «Deus,  qui  salutis  aeternae,  beatae  Mariae  virginitate  foecunda,  hu- 
mano generi  praemia  praestitisti  ».  Salus  humani  generis  et  Maria  disiungi  non 
possunt. 

Hoc  consideratione  patristica  et  theologica  muneris  « Novae  Evae  »,  quod 
muneris  Novi  Adae  amplitudinem  habet,  confirmatur. 

3.  Sane,  materni tas  spiritualis  B.  Mariae  Virginis  non,  in  utroque  casu,  ea- 
dem est:  in  primo  casu,  multo  profundior  et  « in  re  » posita.  Affirmatio  tamen 
maternitatis,  in  hoc  schemate,  forsitan  sufficit,  remotis  quaestionibus  quibus  theo- 
logi forte  discordant.  Sed,  haec  a firmat  io  — simpliciter  enuntiata  — , quae  est 
doctrina  certa,  in  loco  longe  praestantissimo , post  Christum  altissima,  Sanctissi- 
mam Mariam  ponit  (cf.  Alloc.  S.  P.  Pauli  VI,  4 dec.  1964). 

4.  Num  maternitas  spiritualis  B.  Mariae  Virginis  erga  totum  genus  humanum 
inclusionem  schematis  de  B.  M.  V.  in  schemate  de  Ecclesia  impedit ? Videtur 
quod  non. 

Ecclesia  enim  — Ecclesia  viatrix  — componitur,  non  tantum  ex  fidelibus  qui 
in  propria  Dei  Civitate  habitant,  sed  etiam,  in  sensu  lato  sed  reali,  ex  omnibus 
hominibus  qui,  sanguine  Filii  Mariae  redempti,  in  eiusdem  Civitatis  suburbiis 
habitant.  Quod  mirabiliter  dixit  « cultus  liturgici  doctor  SS.  Cordium  Iesu  et 
Mariae  »,  Ioannes  Eudes:  « J’entends  le  Fils  de  Marie  qui  dit:  Data  est  mihi 
omnis  potestas  in  caelo  et  in  terra-,  toute  puissance  m’est  donnee  au  ciel  et  sur  la 
terre  ( Mt . 28,  18);  et  j’entends  la  Mere  de  Jesus  qui  dit:  In  lerusalem  potestas 
mea  {Eccli.  24,  15):  La  puissance  que  Dieu  m’a  donnee  s’etend  sur  toute  la  grande 
cite  de  Jerusalem  et  sur  tous  ses  faubourgs,  villages,  et  dependances,  c’est-a-dire 
sur  toute  1’Eglise  triomphante,  militante  et  souffrante,  et  sur  toutes  les  autres  par- 
ties du  monde,  qui  sont  comme  les  faubourgs,  les  villages  et  les  appartenances 
de  cette  merveilleuse  ville;  In  omni  populo  et  in  omni  gente  primatum  hahui 
{Eccli.  24,  9-10):  Tous  les  peuples  et  toutes  les  nations  plient  sous  les  lois  de 
mon  empire  ».3 

Omne  genus  humanum,  igitur,  est  etiam  Ecclesia,  saltem  in  potentia,  secun- 
dum voluntatem  Dei  et  Christi,  eiusdem  generis  Salvatoris. 

Hae  tamen  considerationes  exponendae  sunt  in  primis  lineis  schematis  vel 
capitis  de  B.  M.  Virgine. 

Quia,  in  stricta  synthesi,  recreare  unanimitatem  episcoporum  possunt. 

Quia  « omni  laude  dignissimam  »4  Mariam  alte  pronuntiant. 


2 Citavimus  multos  alios  textus  in  nostro  volumine:  Betite  Somme  mariale,  Edit. 
Bonne  Presse,  t.  1,  1957,  pp.  183-197  et  t.  2,  1961,  pp.  230-231;  236-237.  Cf.  versio 
italica:  Biccola  Somma  mariana,  Ancona  1961,  pp.  204-224. 

3 Le  Cceur  admirable,  lib.  5,  c.  5. 

4 Offertorium  missae  B.  M.  V.  (in  sabbato  ante  Purificationem). 

Exc.mus  p.  d.  bernardinus  echeverria  ruiz 

Episcopus  Ambatensis 

Schema  istud  maxime  nobis  placet,  eo  quod  in  laudibus  concinendis  B.  Mariae 
Virginis  sereno  et  aequo  procedit  modo.  Medium  quasi  iter  aggrediens  inter  sic 
dictos  maximalistas  et  minimalistas  ea  solummodo  dicit  quae  absque  dubio  de 
Maria  Virgine  dici  possunt  et  debent  ab  omnibus,  et  tamen  ea  quae  dicit,  nullam 
ansam  confusionum  vel  falsarum  interpretationum  praebet. 

Quaedam  tamen  adhuc  in  schemate  desiderari  videntur;  hac  de  causa,  licitum 
nobis  sit,  aliquas  observationes  facere. 

1.  Forsitan  in  initio  schematis  desideranda  esset  quaedam  introductio  qua 
clarior  appareat  ratio  cur  in  schemate  speciali  de  Maria  Virgine  loquatur.  Aliqui 
enim  tractatum  de  Maria  Virgine  ut  unum  simplex  capitulum  alterius  schematis 
considerare  velint,  hac  de  causa,  forsitan  sistendum  esset  in  rationibus  cur  schema 
speciale  conficiatur,  quae  rationes  revera  multae  sunt. 

2.  Plenam  concordantiam  inter  titulum  schematis  et  eiusdem  textum  non 
invenimus.  Quando  in  schemate  dicitur  de  B.  Maria  Virgine  Matre  Ecclesiae,  quasi 
materia  ipsius  enuntiatur;  et  quaedam  completa  et  amplior  expositio  supponitur; 
in  textu  tamen,  cum  de  maternitate  agitur,  solummodo  quasi  per  transennam  fit, 
vel  saltem  fere  modo  quo  de  aliis  titulis  et  privilegiis  B.  Mariae  Virginis. 

Doctrina  de  maternitate  V.  M.  erga  Ecclesiam,  secundum  nostram  humilem 
sententiam  centrum  totius  schematis  est,  hac  de  causa  in  illa  enucleanda  et  deter- 
minanda magis  sistendum  esset.  Si  solummodo  doctrina  de  maternitate  erga  Ec- 
clesiam, clare  et  praecise  exponatur,  iam  plene  iustificatur  necessitas  schema  spe- 
ciale conficiendi. 

3.  Circa  eamdem  maternitatem,  forsitan  ex  nimia  cautela  et  prudentia  ne 
aliqui  offendantur,  aliqua,  secundum  nostram  humilem  sententiam,  minus  proprie 
exprimuntur.  Etenim,  in  pag.  7,  lin.  22,  verbis  « immo  et  mater  dicitur  » et  in 
pag.  8,  lin.  29,  verbis  « maternum  gerit  animum  » quasi  innui  videtur  quod  Mater 
revera  non  sit,  sed  simpliciter  dicitur  et  consideratur. 

Quod  Maria  Ecclesiae  vera  et  realis  mater  sit  probatione  non  indiget;  ex 
nostra  parte,  ne  plus  quam  aequo  verbum  protrahamus,  in  argumentis  abundare 
non  volumus,  quae  de  cetero  melius  ad  secretariam  trademus,  et  solummodo,  si 
casus  ferat,  de  iisdem  loqui  audemus. 

4.  Similiter  humiliter  credimus  quod  non  tam  exacta  sit  expressio  Mater 
hominum  quae  saepe  saepius  in  textu  adhibetur;  forsitan  magis  theologica  et  tutior 
expressio  esset  Mater  Ecclesiae  ut  in  titulo  dicitur,  vel  Mater  credentium  seu  Chri- 
stianorum; nam  B.  M.  V.  Mater  vera  et  realis  est  hominum,  in  quantum  isti  per 
fidem  et  gratiam  cum  Christo  Filio  suo  identificantur. 

5.  Tandem  in  lin.  5 pag.  8,  conclusio  inde  enunciata  non  omnino  logica  vi- 
detur. Forsitan  melius  esset  si  textus  ita  mutaretur:  « Quo  consensu  Maria,  filia 
Adae,  facta  est  non  tantummodo  Mater  Iesu,  ...verum  etiam  humanitatis  cre- 
dentis », 

De  cetero,  uti  iam  diximus,  schema  maxime  nobis  placet. 

32 

Re v. mus  P.  D.  DOMINICUS  FIORINA 
Superior  generalis  I.M.C. 

Posita  quaestione  circa  schema  de  B.  Maria  Virgine,  cum  agatur  non  tantum 
de  loco  in  quo  poni  debeat,  sed  potius  de  doctrina  tractanda,  mihi  opportune 
videtur  mediam  seligere  viam,  id  est: 

a)  Schemati  de  Ecclesia  ea  tantum  inserere  quae  de  B.  Maria  Virgine  inti- 
mius ad  illud  pertinent. 

b)  Schemate  peculiari  de  B.  Mariae  Virginis  doctrina,  de  qua  opportune 
iudicaverit  pertractare  Concilium,  copiose  dicere. 

33 

Exc.mus  P.  D.  ALOISIUS  FRANGO  CASCON 
Episcopus  Nivariensis 

In  deliberatione  schematis  de  Ecclesia  quadam  cum  vi  propositum  est  ut 
insereretur,  ut  caput,  illud  quod  est  de  Virgine  Ecclesiae  Matre. 

Cum  haec  opinio  non  recta  mihi  videatur,  utpote  quae  quodam  timore  stu- 
dium apertum  proponat  personae  Virginis,  Matris  Dei  et  nostrae,  secretariato  gene- 
rali votum  meum  submitto,  ut  quaestio  de  Virgine  in  schemate  singulari  propona- 
tur. Quo  quidem,  schema  Patribus  conciliaribus  propositum  non  praeiudico,  hoc 
tamen  teneo,  quaestionem  de  Virgine  in  schemate  speciali  agi  debere. 

Variis  nitor  argumentis,  ex  quibus  en  praecipua: 

1.  Virgo  Maria  est  membrum  non  ut  cetera;  est  enim  tale  membrum;  Mater 
est  Ecclesiae;  sita  media  in  Ecclesia.  Ex  coniunctione  cum  Christo  singulari  modo 
in  Ecclesiae  constitutione  collabor avit. 

Non  igitur  oportet  in  schema  inserere  quod  de  ceteris  agitur,  licet  speciali 
capitulo. 

2.  Virgo  Maria  ad  Dei  voluntatem,  distincta  redemptione  quam  reliqua 
membra  est  usa.  Haec  redemptione  liberativa  gaudent;  illa,  praeservativa,  et  una 
cum  Christo  in  redemptione  cooperavit. 

Non  expedit,  ut  videtur,  uno  schemate  coniungere  studium  ceterorum  mem- 
brorum atque  Virginis,  cum  tales  sint  dissimilitudines. 

3.  Virgo  ornata  apparet  magnis  dogmaticis  divitiis,  quibus  cetera  Ecclesiae 
membra  carent. 

Definitiones  dogmaticae  haec  sunt:  Immaculata  Conceptio,  Intemerata  Virgi- 
nitas, Divina  Maternitas,  in  anima  et  corpore  in  caelum  Assumptio. 

Magnis  praeterea  gaudet  privilegiis,  ut  puta,  corredemptrix,  gratiarum  me- 
diatrix,  regina,  hominum  Mater  est... 

Quae  omnia  meum  propositum  suadent.  Singularem  personam  singillatim 
oportet  tractare,  in  schemate  videlicet  proprio. 

4.  Arctum  habuit  Virgo  Maria  consortium  cum  Christo  ad  opus  redemptio- 
nis, fructusque  redemptionis  ut  redemptis  distribuat  in  suis  manibus  habet,  cor- 
redemptrix et  gratiarum  mediatrix  est. 

Quae  singularia  munia,  quoad  reliqua  Ecclesiae  membra,  studium  singulare 
postulant. 

Magna  itaque  cura  de  Virginis  persona  agendum  censemus. 

5.  Paritas  non  est  inter  relationes  cum  Virgine  et  relationes  cum  reliquis  Ec- 
clesiae membris,  in  tribus  diversis  statibus:  militantibus,  patientibus,  triumpha- 
libus. Cum  his  relationes  sunt  convenientes;  cum  Virgine  vero  potius  sunt  neces- 
sariae ad  vitae  salvationem. 

Quae  omnia  ut  enixe  et  alte  de  Virgine  agatur  exigunt,  itaque  haec  doctrina 
Christi  fidelibus  tradatur. 


34 

Exc.mus  p.  d.  dominicus  senyemon  fukahori 

Episcopus  Fukuokaensis 

Procul  dubio,  commissio  antepraeparatoria  multo  labore  magnaque  cum  cura 
hoc  schema  praeparavit.  Laudanda  est  praesertim  quia  conata  est  breviter  illustrare 
locum  quem  B.  M.  V.  in  oeconomia  nostrae  salutis  occupat.  Nihilominus,  mihi 
videtur  nonnulla  puncta  in  melius  mutari  posse. 

Rationes  cur  mutationes  quaedam  proponuntur: 

1.  Textus  huius  schematis  mihi  videtur  esse  nimis  « pure  » dogmaticus,  non 
autem  satis  pastoralis. 

2.  Etsi  titulus  schematis  verba  « Matre  Ecclesiae  » habet,  fere  nihil  in  textu 
dicitur  de  munere  quo  B.  M.  V.  in  Corpore  Christi  mystico  fungitur. 

3.  Saepe  affirmatur  Matrem  Salvatoris  esse  etiam  Matrem  hominum  omnium, 
rationes  tamen  quibus  hic  titulus  innititur,  apertis  verbis  non  dantur. 

4.  Non  satis  demonstratur  praerogativas  omnes  quibus  B.  M.  V.  f ruitur,  ei 
concessas  fuisse  quia  est  « Mater  Christi  Salvatoris  ».  Consequenter,  unitas  interna 
textus  schematis  non  exstat. 

5.  Ut  scribitur  in  pagg.  13-14,  singulae  propositiones  huius  schematis  « ipsius 
magisterii  Ecclesiae  auctoritate  nituntur  ».  Attamen,  S.  Pontifices  nonnulla  dicta 
Patrum  citaverunt  et  interpretaverunt  in  documentis  a seipsis  scriptis.  Miratur 
ergo  quod  textus  Patrum  in  textu  ipsius  schematis  non  magis  citantur. 

Quae  cum  ita  sint,  quaedam  suggestiones  proponuntur  ad  textum  schematis 
meliori  modo  ordinandum,  in  quantum  fieri  potest. 

I.  Decretum  divinum. 

Ab  aeterno  uno  eodemque  decreto,  Deus  voluit  eligere  B.  M.  V.  tamquam 
Matrem  Filii  sui  dilectissimi  Incarnati,  redemptoris  universi  mundi,  et  eam  cum 
Filio  suo  intime  consociare  ad  opus  redemptionis  perficiendum  (Pius  IX,  Bulla 
Ineffabilis  Deus , 6 dec.  1854,  in  Lemieux,  Marie:  Documents  V ontiffcaux , vol.  I, 
pag.  26;  Pius  XII,  Litt.  Enc.  Ad  caeli  Reginam , A.A.S.,  vol.  46,  1954,  p.  634). 

Attamen,  Pater  Aeternus  hoc  opus  adimplere  non  voluit  nisi  cum  libero  con- 
sensu B.  M.  Virginis  ipsius  ( Lc . 1,  38).  Etsi  B.  M.  Virgo  cum  Christo  ad  opus 
Redemptionis  hominum  consociata  est,  haec  associatio  e sola  benevolentia  divina 
provenit.  Nam  Maria  ipsa  est  creatura,  ex  praevisis  tamen  meritis  Christi  redempta 
et  ab  omni  culpa  praeservata  (Pius  XII,  Litt.  Enc.  Fulgens  Corona , A.  AS.,  vol.  45, 
1953,  p.  583). 

Maternitas  Christi  redemptoris  est  veluti  fons  munerum  quibus  B.  M.  V.  in 
oeconomia  salutis  fungitur,  et  centrum  ac  fundamentum  omnium  privilegiorum 
quibus  ornatur  (cf.  numerosae  citationes  in  Terrien,  La  Mere  des  Hommes,  I, 
pp.  89  ss.;  J.  B.  Carol,  O.F.M.,  Mariology,  vol.  II,  pp.  79  ss. ; Guy  de  Broglie,  s.j., 

in  Maria , T.  VI,  pp.  331  ss.;  Pont.  Academia  Mariana  Internationalis,  De  Mario- 
logia  et  Oecumenismo,  1962). 

II.  Munera  quibus  B.  M.  V.  in  oeconomia  omnium  hominum  salutis  jungitur : 

1.  Maria  est  Mater  omnium  illorum  qui  habent  Deum  ut  Patrem  et  Christum 
ut  Salvatorem:  a)  infidelium  (cf.  Terrien,  Id.,  T.  II,  pp.  86,  90-91);  b)  etiam  eo- 
rum qui  ante  nativitatem  B.  M.  V.  in  terra  habitabant  (cf.  Terrien.  Id.,  II, 
pp.  92  ss.;  praesertim  p.  97);  c)  praesertim  baptizatorum. 

2.  Sicut  Christus  est  mediator,  Maria,  cum  eo  et  sub  eo,  i.  e.  subordinate, 
gratiarum  omnium,  gratia  salutis  non  excepta,  mediatrix  nuncupatur  (cf.  Maria, 
vol.  I,  pp.  419  ss.). 

Prius  demonstretur  textibus  S.  Scripturae,  Patrum  tam  graecorum  quam  la- 
tinorum,  necnon  Documentis  S.  Pontificum  doctrinam  hodiernam  Ecclesiae  de 
mediatione  B.  M.  V.  non  esse  a magisterio  ecclesiastico  post  Reformationem  inven- 
tam, ut  ita  dicam,  sed,  e contra,  esse  traditionalem.  Item,  explicetur  quonam 
sensu  B.  M.  V.  Mediatrix  dicitur,  ut  fit  in  n.  3 schematis. 

3.  B.  Maria  V.  non  tantum  cum  Christo  Redemptore  in  hac  terra  sociatur, 
sed  cum  Eo,  subordinate  tamen,  est  regina  terrae  et  caeli  ( A.A.S. , vol.  38,  1946, 
p.  266).  In  caelo  « unaque  simul  cum  Filio  suo  regnat  » (Pius  XII,  A.A.S. , vol.  35, 
1943,  p.  248). 

4.  Quia  B.  M.  V.  est  Mater  Christi,  Capitis  Corporis  mystici,  est  etiam  Mater 
omnium  membrorum  eiusdem  Corporis.  Dici  potest  Mater  Ecclesiae  (Pius  XII, 
II  nostro  quarto  Convegno,  A.A.S.,  vol.  50,  1958,  p.  320).  Est  etiam  Typus  Ec- 
clesiae. « Figuram  in  se  sanctae  Ecclesiae  demonstrat  »,  scribit  S.  Ambrosius  de 
B.  M.  Virgine  (PL  15,  1555  A).  (Cf.  Henri  de  Lubac,  Meditation  sur  TEglise, 
p.  275;  Carol,  Id.,  vol.  II,  pp.  550-595). 

5.  Aliquid  addi  potest,  semper  in  intima  connexione  cum  themate  « Mater 
Christi  Salvatoris  »,  de  Immaculata  Conceptione  et  de  exemptione  ab  omni  culpa 
personali,  necnon  de  gloriosa  Assumptione  in  caelum. 

III.  De  cultu  erga  B.  Virginem  Mariam'. 

1.  Generalitates.  De  hoc,  faveas  videre  n.  5 schematis,  cuius  titulus  est: 
« De  B.  Maria  Virgine  Matre  Ecclesiae  ». 

2.  Sacerdotes  et  seminaristae.  Sicut  B.  M.  V.  ex  Dei  placito  electa  fuit  ut  sit 
socia  Christi,  aeterni  sacerdotis,  ad  omnes  homines  redimendos,  ita  sacerdos  a Deo 
electus  est  ut  redemptionis  fructus  hominibus  distribuat  et  ut  sic  operi  salutis 
collaboret.  Quapropter,  omnibus  sacerdotibus,  iuvenibusque  qui  in  seminario  ad 
dignitatem  sacerdotalem  recipiendam  exercendamque  sese  praeparant,  B.  M.  Virgo 
tamquam  exemplar  proponitur. 

3.  Sodales  religiosi  et  sacrae  virgines:  « Religiosos  sodales  sacrasque  virgines 
paterno  adhortamus  animo,  ut  in  peculiarem  tutelam  se  recipiant  almae  Dei  Matris, 
quae  virginum  Virgo  est...  » (Pius  XII,  Litt.  Enc.  Sacra  Virginitas,  A.A.S.,  vol.  46, 
1954,  pp.  188-189).  In  unione  cum  Maria  Mediatrice,  vitam  suam  pro  salute 
mundi  offerant. 

4.  Fideles  omnes.  Eis  dicendum  est  devotionem  marialem  optimum  esse  me- 
dium fovendi  arctissimam  unionem  cum  Christo  redemptore  necnon  cum  Ecclesia 
(cf.  Pius  XII,  II  nostro  quarto  convegno,  A.A.S.,  vol.  50,  1958,  p.  321.  - Actes 
du  Congres  Marial  tenu  a Bruxelles  en  1954:  bref  resume  dans  « Maria  »,  T.  VI, 
pp.  659-660). 


716 


ACTA  CONC.  VATICANI  II  - PERIODUS  II 


IV.  Maria  S.  fautrix  unitatis  christianae-. 

Unitas  non  fiet  nisi  quando  homines  omnes  cum  Christo  uniti  erunt.  Maria 
dici  potest  fautrix  unitatis  christianae,  quia  nos  ducat  ad  Christum,  salvatorem 
nostrum.  « Ad  Iesum  per  Mariam  » (Leo  XIII,  Epist.  Enc.  de  Rosario  Mariali, 
Adiutricem  Populi  Christiani,  A.S.S.,  vol.  28,  1895-96,  pp.  134  et  135;  Pius  XI, 
Litt.  Enc.  de  Oecumenica  Ephesina  Synodo  quindecim  ante  saeculis  celebrata, 
Lux  Veritatis,  A.A.S.,  vol.  23,  1931,  p.  515). 

35 

Exc.mus  P.  D.  IOSEPH  GAWLINA 
Archiepiscopus  tit.  Madytensis 

Schema  dilucide  exaratum,  cum  admirabili  diligentia  et  prudentia  a Patribus 
quoque  graecis  desumptis  argumentis  rem  illustrat  et  probat. 

Summa  laude  dignum  est  elegans  studium  commissionis  fratres  separatos  dog- 
mati catholico  conciliandi,  quapropter  e.  g.  omissio  expressionum  et  vocabulorum 
quorumdam,  quae  in  se  verissima,  difficilius  a protestantibus  intelligi  possent,  om- 
nino patet. 

Quoniam  schema  evidenter  sub  aspectu  oecumenico,  i.  e.  ad  dulciter  fratribus 
separatis  veritatem  catholicam  probandam  confectum  sit,  ideo  liceat  quae  se- 
quuntur humillime  proponere: 

1.  Pag.  9 (95)  De  mediatrice  gratiarum.  Quae  quaestio  plurimos  protestantes 
torquet,  quapropter  et  schema  eorum  scrupula  delenire  conatur. 

Ut  res  simplicius  evadat  proponitur,  ut  subito  linn.  18-19  post  vocabula: 
« haec  eius  mediatio  » addatur:  « participata  et  secundaria  »,  quod  rem  a primo 
etiam  pro  eis  acceptabilius  ponit. 

2.  Simili  de  causa  utile  videtur  aliquo  modo  argumentum  protestantibus  quo- 
que plausibile  fortius  sublineare,  nempe  quod  B.  M.  V.  species  et  exemplar,  forma 
hominis  perfecti  ad  mentem  Dei  Creatoris  et  Servatoris  est,  quod  est  effigies 
hominis,  uti  eum  Deus  voluit  et  sibi  ab  initio  proposuit. 

Quod  praestantissimum  Dei  opus  Matrem  Ecclesiae  esse  facilius  ab  illis  intel- 
ligi posse  putatur. 

3.  Pag.  10  (96),  lin.  40:  loco  « incorrumptam  » melius  « incorruptam  ». 

36 

Exc.mus  P.  D.  DIDACUS  M.  GOMEZ  TAMAYO 
Archiepiscopus  Popayanensis 

N.  5.  « De  cultu  erga  beatissimam  Virginem  Mariam  ». 

Liceat  mihi  brevissimam  observationem  perficere  circa  quosdam  aspectus  de 
cultu  erga  B.  Virginem  Mariam. 

N.  5 schematis,  de  quo  mentionem  feci,  sic  progreditur:  « Quoniam  igitur 
B.  Virgini  singularis  competit  excellentia,  ita  ut  et  ab  archangelo  nuntio  Dei 
“ gratia  plena  ” ( Lc . 1,  28),  et  ab  Elisabeth,  Spiritu  Sancto  repleta,  benedicta 
inter  mulieres  (cf.  Lc.  1,  42)  salutari  meruerit,  nihil  mirum  si,  quemadmodum 
ipsamet  de  seipsa  prophetavit  “ beatam  me  dicent  omnes  generationes  ” (Lc.  1,  48), 

cunctis  a gentibus  et  ab  universis  ritibus,  suffragiis  saeculorum  decursu  continuo 
crescentibus,  omni  quidem  cum  laude  “ beata  ” praedicatur,  colitur,  amatur,  in- 
vocatur, eademque  in  exemplum  ad  imitandum  proponitur.  Tantum  vero  abest 
ut  huiusmodi  singularis  cultus  marialis  cultui  divino  latriae  — quo  Verbo  Incar- 
nato quemadmodum  et  Patri  ac  Spiritui  Sancto  adoratio  exhibetur  — detrimento 
sit,  ut  potius  illi  quam  maxime  faveat.  Variae  igitur  formae  pietatis  erga  Dei 
hominumque  Matrem,  quas  Ecclesia  — intra  limites  sanae  et  orthodoxae  doctri- 
nae pro  temporum  et  locorum  condicionibus  et  pro  indole  ingenioque  fidelium  — , 
approbavit,  ad  id  spectant  ut,  dum  Mater  honoratur,  Filius,  in  quo  aeterno  Patri 
complacuit  omnem  plenitudinem  inhabitare  (cf.  Coi.  1,  19),  rite  noscatur,  ametur, 
glorificetur  eiusque  mandata  serventur;  et  sic  per  Christum,  qui  est  “ via  et  veritas 
et  vita  ” (cf.  Io.  14,  6),  homines  ad  Dei  unius  ac  trini  cognitionem  supremamque 
adorationem  perducantur  ». 

Re  quidem  vera,  argumentis  theologicis  fulcitus  quae  hic  proferuntur,  fas  sit 
mihi,  gentiliter  a Patribus  conciliaribus  postulare,  ut  ad  maiorem  gloriam  Dei  et 
eius  Matris  beatissimae,  necnon  ad  immensum  bonum  fidelium,  reponantur  in 
calendario  Ecclesiae  universalis,  cum  Officio  semifestivo  et  Missa  propria,  Festi- 
vitates B.  Mariae  Virginis  nuper  sublatae:  scii,  festivitas  B.  M.  V.  Dolorosae,  fe- 
ria  VI  primae  hebdomadis  passionis;  festivitas  B.  M.  V.  de  Monte  Carmelo,  16  iulii; 
festivitas  B.  M.  V.  de  Mercede,  24  septembris;  festivitas  Mariae  Auxiliatricis, 
24  maii. 

Ego  quidem  revera  puto  gloriam  Dei  id  expostulare:  his  festivitatibus  vigen- 
tibus, forsitan  ubique  terrarum,  sed  saltem  certe  in  omnibus  regionibus  Americae 
Latinae,  his  diebus  B.  Mariae  Virgini  dicatis,  copiosae  multitudines  fidelium  ad 
sacramentum  Eucharistiae  accedebant,  animabus  prius  purificatis  sacramento  poe- 
nitentiae, quod  procul  dubio  Deo  maximam  gloriam  inferebat.  His  festivitatibus 
suppressis,  plerique  testes  sumus  fervorem  fidelium  paulatim  frigescere. 

Quin  immo,  id  etiam  gloria  B.  M.  V.  postulat.  Experientia  enim  docet  esse 
veram  proportionem  inter  incrementum  cultus  erga  B.  Virginem  Mariam  et  incre- 
mentum spiritualitatis  fidelium:  B.  Virgo  magis  magisque  colitur  et  consequenter 
spiritualitas  magis  magisque  augetur  et  fideles  ad  sphaeram  supernaturalem  magis 
elevantur. 


37 

Exc.mus  P.  D.  PAULUS  GOUYON 
Episcopus  Baionensis 

La  theologie  catholique  gagnera  en  audience  chaque  fois  qu’elle  se  presentera 
comme  un  tout,  comme  une  synthese  theocentrique  et  christocentrique.  Si  elle 
apparait  au  contraire  comme  une  serie  de  pieces  disloquees,  menant  une  vie  inde- 
pendante,  on  opposera  facilement  les  affirmations  d’un  traite  a celles  d’un  autre 
traite  et  leur  manque  trop  constant  de  reference  a ce  qui  en  fait  1’unite:  la  reve- 
lation  divine. 

L’existence  d’un  schema  separe:  « De  beata  Maria  Virgine,  matre  Dei  et  matre 
hominum  »,  n’echappe  pas  a ce  reproche.  Elie  ne  manquera  pas  d’alimenter  les 
preventions  des  protestants  qui,  si  volontiers,  nous  accusent  d’etablir  a cote  de 
1’unique  seigneurie  du  Christ,  des  seigneuries  accessoires  qui  portent  atteinte,  di- 
sent-ils,  a la  conception  biblique  de  1’economie  du  salut  en  Jesus-Christ. 

Par  sa  presentation  a part  des  autres  s ehem  as,  le  schema  sur  la  Vierge  Marie 
risque  de  ne  satisfaire  ni  les  catholiques,  ni  les  protestants.  Ni  les  catholiques,  dont 
certains  trouveront  que  la  place  de  la  Vierge  dans  les  preoccupations  conciliaires 
est  trop  petite;  ni  les  protestants  qui  trouveront  qu’elle  est  trop  grande.  Au  con- 
traire pris  dans  le  schema  sur  1’Eglise,  par  exemple  sous  le  titre  Marie,  image  de 
1’Eglise,  mere  et  fille  de  l’Eglise,  un  chapitre  sur  la  Vierge  Marie  en  eut  constitue 
la  magnifique  conclusion.  La  comprehension  de  la  Vierge  Marie  et  de  l’Eglise 
s’en  fut  mutuellement  enrichie. 

Les  redacteurs  du  schema  en  ont  eu  conscience.  Au  n°  1 (ligne  28)  iis  relient 
la  constitution  sur  la  Vierge  a la  constitution  sur  1’Eglise,  apres  avoir  affirme  que 
Marie  « prorsus  singulare  membrum  Ecclesiae  est,  ...  eiusdem  exemplar,  immo  et 
Mater  dicitur  ».  A la  page  95  (ligne  5)  iis  recommandent  aux  theologiens  et  aux 
predicateurs  de  mettre  les  titres  de  la  Vierge  Marie  en  connexion  avec  les  autres 
dogmes. 

Mais  1’intention  droite  des  auteurs  du  schema  est  mal  servie  par  la  disposition 
typographique  et  par  le  plan. 

Ce  defaut  aflecte  tout  le  schema  et  c’est  dommage  car  le  schema  contient  dans 
son  ensemble  des  elements  excellents.  Sans  doute  y trouve-t-on  des  repeti tions 
inutiles  (cf.  p.  93,  lignes  13-16  et  25  et  p.  95  ou  le  texte  1 Tim.  11,  5 est  cite 
aux  lignes  20  et  38  pour  appuyer  la  meme  affirmation).  Mais  en  distribuant 
autrement  la  matiere  et  en  faisant  quelques  corrections  on  aurait  sans  doute  un 
tres  beau  chapitre. 

Les  redacteurs  n’ont  pas  assez  conscience  qu’ils  ont  a presenter  une  doctrine, 
objet  de  seculaires  controverses,  non  a des  eleves  dociles  qui  s 'inclinent  volontiers 
devant  1’argument  d’autorite,  mais  au  monde  moderne  et  particulierement  aux 
« autres  chretiens  ». 

Cela  suppose  un  grand  souci  de  rigueur  theologique.  Particulierement  dans 
cette  matiere  il  est  necessaire  de  garder  son  sang-froid  et  d’eviter  de  ceder  au 
sentimentalisme  qui  conduit  au  danger  d’inflation.  La  radieuse  figure  de  la  Vierge 
Marie  est  trop  pure  pour  que  l’on  puisse,  sans  y porter  atteinte  la  faire  apparaitre 
dans  une  autre  lumiere  que  celle  de  la  simple  verite  evangelique,  toute  de  mesure 
et  d’indicible  qualite.  Certaines  affirmations  irraisonnees  ont  quelque  chose  de 
sacrilege. 

Compte  tenu  de  ces  remarques  prealables,  il  semble  qu’une  introduction 
devrait  montrer  la  Vierge  Marie  toute  relative  a son  Fils  et  toute  relative  a 1’Eglise. 
La  theologie  de  la  Vierge  Marie  est  — historiquement  et  logiquement  — le  pro- 
longement  de  la  Christologie.  Elie  peut  servir  de  point  de  depart  ou  de  conclusion 
a 1’Ecclesiologie.  Marie  est  toute  dependante  du  Christ  et  c’est  pour  cela  qu’elle 
est  voulue  et  qu’elle  est  enrichie  de  dons  singuliers.  Des  ce  depart  viendraient  donc 
les  textes  bibliques,  supports  traditionnels  de  la  Mariologie  et  que  le  schema  ne 
manque  point  de  rappeler.  Marie  depend  de  son  Fils  dans  les  dimensions  surnatu- 
relles  de  son  etre,  rachete  « sublimiori  modo  ex  praevisis  meritis  Christi  »,  « in 
sua  praedestinatione  et  sanctitate  item  atque  in  omnibus  donis  a Christo  dependere 
Eique  omnino  subesse  » (p.  95,  lignes  27-29),  « ex  beneplacito  divino  et  superabun- 
dantia » (p.  96,  ligne  1);  et  dans  les  conditions  et  les  effets  de  son  action:  « cum 
Eo  et  sub  Eo  operam  suam  consociavit  » (p.  94,  'ligne  7). 

Et  tout  de  suite  apres,  afin  que  ne  se  glisse  aucune  equivoque,  surtout  si  Pon 
entend  parier  des  titres  de  Marie  et  les  justifier,  il  faudrait  introduire  1’excellent 

developpement  sur  1’analogie  que  l’on  trouve  a la  page  96  (lignes  5 a 14),  et  qui 
definit  1’analogie  « dissimilis  similitudo  »,  pour  conclure  au  sujet  de  la  Vierge: 
« etenim  nullo  modo  Mater  Dei  aequiparanda  est  Christo  ». 

Ainsi  le  elimat  serait  cree  et  les  objections  d’avance  desarmees. 

II  faudrait  ne  manipuler  qu’avec  precaution  certaines  expressions  prises  des 
Peres  ou  des  documents  pontificaux  qui,  par  leur  sens  etymologique,  « insinuent  » 
une  egalite  de  digni  te  et  de  pouvoir  entre  la  Vierge  et  son  Fils. 

Ainsi  aux  dernieres  lignes  de  la  page  93  et  aux  premieres  lignes  de  la  page  94 
on  rappelle  que  la  vie  perdue  par  une  femme  est  redonnee  par  une  femme,  comme 
si  le  role  de  la  femme  dans  la  redemption  etait  primordial;  on  semble  dire  ailleurs 
que  dans  cette  redemption  les  deux  sexes  ont  eu  la  meme  responsabilite  dans  la 
chute  et  dans  le  salut  (cf.  « ope  utriusque  sexus  haberetur  »).  L’Eglise  se  doit  en 
cette  heure  ou  elle  est  soucieuse  d’cecumenisme,  d’etre  plus  sensible  que  jadis  a 
toute  expression  qui  peut  constituer  une  pierre  d’achoppement  sur  la  route  de 
Punite.  Elie  doit  veiller  a ne  pas  donner  valeur  dogmatique  a ce  qui  est  seulement 
expression  de  la  piete. 

D’autres  mots  suggerent  a leur  tour  une  identite  de  role  entre  Jesus  et  Marie. 
Ainsi:  « consociare  »,  « consortium  » (cf.  p.  94,  ligne  9);  ainsi  P expression  « socia 
in  gratia  pro  hominibus  acquirenda  » (p.  94,  lignes  24-25).  Ne  serait-ce  pas  une 
affirmation  de  corredemption,  encore  que  l’on  evite  a dessein  de  prononcer  le  mot? 
La  chose  autant  que  le  mot  irrite  nos  freres  separes. 

Le  terme  de  mediation  apparait  tout  a coup  (p.  95,  ligne  18),  explique  par 
la  comparaison  du  Bien  et  des  biens  sans  que  soit  soulignee  — ce  qui  eut 
ete  precieux  pour  notre  texte  — la  distinction  entre  le  Bien  in  se  et  les  biens 
participes.  On  est  meme  alie  plus  loin  dans  P audace,  en  proclamant  la  Vierge 
Marie  « caelestium  quoque  gratiarum  administra  et  dispensatrix  » (p.  94,  ligne  25) 
sans  assortir  la  proclamation  des  nuances  necessaires. 

Faut-il  aussi  affirmer  que  Marie  « ut  pretium  redemptionis  nostrae  cum  Ipso 
et  per  Ipsum  obtulit  » (p.  94,  ligne  14).  Cela  parait  depasser  1’enseignement  expli- 
cite  de  1’Evangile  qui  se  contente  de  mentionner  la  presence  de  Marie  au  Calvaire. 
On  peut  certes  penser  qu’elle  etait  pleinement  unie  a la  volonte  du  Pere  et  du 
Fils,  sans  qu’il  soit  necessaire  de  donner  plus  de  precisions.  La  note  lia  laquelle 
renvoie  notre  texte  semble  bien  le  ramener  a ces  proportions. 

Tout  le  probleme  du  culte,  evoque  dans  1’article  5 (p.  97)  devrait  partir  de 
la  toute-puis sance  dfintercession  de  la  Vierge.  L’on  s’etonne  de  ne  pas  voir  invoque 
ici  Jean  II,  11  que  1’on  cite  a la  page  suivante.  Dans  cette  perspective  seulement 
il  serait  legitime  d’affirmer  que  le  culte  de  la  Vierge  favorise  le  culte  divin  (p.  97, 
■ligne  19)  et  non  apres  1’avoir  presente  comme  en  lui-meme.  L’amour  de  Marie 
n’augmente  1’amour  de  Jesus  que  lorsque  la  Vierge  Marie  est  mise  en  relation  avec 
son  Fils.  Le  reste  du  texte  sur  les  deformations  du  culte  marial  est  bien  venu. 

La  conclusion  sur  la  Vierge  Marie,  « fautrix  unitatis  Ecclesiae  » (n°  6)  est 
inopportune  et  maladroite  surtout  quand  elle  se  double  de  la  recommandation  faite 
a tous  les  fideles  de  prier  la  Vierge  Marie  pour  que  les  freres  separes  viennent 
se  ranger  sous  1’autorite  du  successeur  de  Pierre.  Le  paradoxe  frise  la  naivete; 
certains  diront,  la  provocation.  Alors  qu’il  eut  suffi  en  evoquant  Cana  et  la  foi 
des  apotres  d’exhorter  a prier  la  Sainte  Vierge  pour  obtenir  que  notre  foi  soit 
solidement  fondee. 

Si  notre  texte  s’est  garde  d’ajouter  explicitement  a la  doctrine  traditionnelle 

qui  doit  etre  erue  dans  1’Eglise,  puisqu’il  ne  definit  ni  corredemption  ni  mediation 
(cf.  p.  100,  ligne  5,  ou  les  auteurs  du  schema  se  defendent  d’en  avoir  eu  1’inten- 
tion)  les  allusions  qu’il  y fait  sont  equivoques  et  donc  dangereuses.  Le  texte  ap- 
pelle a la  fois  plus  de  precision,  plus  de  reserve  et  plus  d’unite. 

N.  B.  On  notera  au  passage  (p.  93,  ligne  14)  la  reference  aux  « sources  » de 
la  revelation,  « in  sacris  fontibus  »,  qui  suppose  dirimee  en  un  certain  sens  la  con- 
troverse sur  les  deux  sources  qui  a profondement  divise  les  Peres  au  cours  de  la 
premiere  session  du  Concile. 

Rev.mus  P.  D.  IUCUNDUS  M.  GROTTI 
Praelatus  nullius  Acr ensis  et  Puruensis 

1.  [ De  arcta  necessitudine  inter  Christum  et  Mariam  iuxta  Dei  beneplacitum ]. 

Pag.  7,  lin.  5.  « Ab  aeterno  uno  eodemque  decreto  »:  quatuor  haec  similia 
ablativa  fortasse,  elegantiae  causa,  essent  separanda.  Unde  ita  legi  posset:  « ab 
aeterno  cum  divinae  Sapientiae  incarnatione  uno  eodemque  decreto  beatissimam 
Virginem  praestituit  ».  Vel,  eadem  de  causa,  depromptis  verbis  ex  Pio  XII,  Muni- 
ficentissimus Deus , in  nota  1 citatis,  ita  textus  aptari  posset:  « ab  omni  aeternitate, 
uno  eodemque  decreto,  cum  divinae  Sapientiae  incarnatione  beatissimam  Virgi- 
nem praestituit  ».  Loco  vocis  « praestituit  »,  quae  fortasse  non  omnibus  placet, 
poni  posset  vox  « praeordinavit  » (cf.  in  nota  1,  Leonem  XIII,  Augustissimae 
Virginis ),  vel  « elegit  » (cf.  Pium  IX,  Ineffabilis  Deus,  in  initio).  Vel  posset  etiam 
simplicius  ita  scribi,  ad  vitandam  quoque  similium  vocum  adhibitionem  (libertate  - 
liberatio;  sapientissimus  - sapientiae;  omnium  - omnimoda);  «Immensae  bonitatis 
Creator  omnium  sapientissimus  Deus,  qui  plena  fruebatur  libertate  in  determinanda 
ratione  qua  generis  humani  restauratio  (vel:  redemptio)  a se  perageretur,  ab  omni 
aeternitate  uno  eodemque  decreto  statuit  ut  Verbum,  ad  cunctarum  gentium  sa- 
lutem, ex  B.  Virgine,  de  Spiritu  Sancto  (vel:  Spiritu  Sancto  foecundata),  in  tem- 
poris plenitudine  (cf.  Gal.  4,  4),  carnem  assumeret  ». 

Lin.  8.  « Sive  diserte  sive  implicite  »:  vox  « implicite  » fere  numquam  in 
magisterii  ecclesiastici  documentis  adhibetur.  Fortasse  tantum  semel,  certe  autem 
perraro,  scii,  in  Pio  XII,  Humani  generis  (Denz.  2314)  ubi  et  dicitur  « implicite  » 
et  « veluti  implicite  ».  Et  revera  haec  vox  nimis  scholam  sapit  et  falsae  imagina- 
tioni favet  quod  dogmatis  progressus  sit  nonnisi  naturalis,  philosophicus,  logicus 
labor  quo  theologi  speculativi  mens  conclusiones,  in  principiis  contentas,  eruit  ex 
iisdem. 

Nec  obliviscendum  est  quanta  cura  Summi  Pontifices  Pius  IX  in  Ineffabilis 
Deus  et  Pius  XII  in  Munificentissimus  Deus  hanc  praedictam  vocem,  de  qua  certe, 
id  expostulante  ipsa  quae  tractabatur  materia,  cogitarunt,  vel  praetermiserint  vel 
omnino  vitaverint,  dogmatis  progressum  Spiritui  Sancto,  in  Ecclesiam  diffuso  et 
operante,  potissime  tribuentes. 

Cum  autem  haec  eadem  progressus  dogmatici  notio,  iure  hic  quoque  adver- 
tatur (cf.  linn.  12-16),  congruum  videtur  classicum  loquendi  modum  hic  quoque 
servari  debere;  ideoque  propositionem  emendandam  esse,  eo  vel  magis  quod  in 
ea  bis  vox  « implicite  » recurrit,  et  bis  particula  « veluti  » ac  bis  vox  « myste- 
rium »:  quae  omnia  innuunt  propositionem  nondum  satis  lima  perpolitam  fuisse. 

Insuper  vox  « obscure » non  admodum  placet.  Forsitan  ergo,  depromptis 
verbis  ex  duobus  praedictis  Pontificum  documentis,  ita  posset  propositio  ad  sim- 
pliciorem, at  simul  accuratam,  formam  adduci:  « Cum  autem  Sacrae  Litterae  (et 
perantiqua  atque  universalis  sacra  traditio?),  multiplici  continenter  ratione,  Ma- 
trem cum  humanae  stirpis  Salvatore,  arctissimo  et  indissolubili  vinculo  coniunctam, 
inde  a praeannuntiatione  (cf.  Gen.  3,  15;  Is.  7,  10;  Mt.  1,  23)  ac  virginali  con- 
ceptione (cf.  Mt.  1,  18-25  et  Lc.  1,  26-38),  exhibeant,  plane  congruit  ut  Ecclesia 
— quae  Christi  sponsa  exstat  Eiusque  proinde  Spiritu  ad  revelatarum  perficiendam 
veritatum  cognitionem  [seu:  ad  revelatarum  veritatum,  in  Sacris  Fontibus  conten- 
tarum, perficiendam  cognitionem]  infallibiliter  dirigitur  (cf.  Mt.  16,  18;  28, 
18-20;  Io.  14,  16.  26;  15,  20)  — , divini  dum  redemptoris  arcana  in  dies  illustrat, 
eiusdem  quoque  Genitricis  mysterium  clariorem  iugiter  in  lucem  proferat  ». 

Qua  emendatione  forte  recepta,  textus  duabus  adhuc  notulis  ornari  deberet, 
una  quidem  ad  indicandum  verba  « multiplici  continenter  ratione  » esse  Pii  IX 
in  Ineffabilis  Deus , altera  autem  ad  recolendum  verba  « quae  Christi  sponsa... 
Spiritu...  infallibiliter  dirigitur  » esse  Pii  XII  in  Munificentissimus  Deus , fere  ad 
litteram. 

Linn.  19-20.  Verba  S.  Augustini:  « cooperata  est  caritate  ut  fideles  in  Eccle- 
sia nascerentur  »,  non  necessario  innuunt  Mariam  esse  Ecclesiae  matrem.  Si  ergo 
hoc  patet  ex  contextu,  congruum  videtur  ut  in  notula  2 addatur,  praesertim  ob 
eiusdem  Doctoris  verba  quae  in  nota  3 referuntur,  quaeque,  prout  extra  contextum 
sonant,  Mariam  esse  Ecclesiae  matrem  excludere  possent. 

Linn.  24-25.  Fortasse,  elegantiae  causa,  et  ad  quinque  genitivorum  seriem 
vitandam,  ita  sequens  propositionis  pars  aptari  posset:  «...  superioribus  vivi  Ec- 
clesiae magisterii  documentis  inhaerens,  quod  unicus  depositi  revelati  exstat  in- 
terpres authenticus...  ». 

2.  [De  munere  b.  Virginis  Mariae  in  oeconomia  salutis~\. 

Pag.  7,  lin.  32  ad  pag.  8,  lin.  5.  Propositio  haec  est  aliquatenus  difficilis  et 
dura,  conceptu,  latinitate  aut  saltem  verborum  ordine. 

Ut  clarior  evadat,  imprimis  congruum  est  ut,  iuxta  morem  classicum,  omnia 
ad  ipsum  Patrem  referantur  et  non  ad  eiusdem  Verbum.  Mos  iste  ideo  autem  clas- 
sicus est,  quia  et  biblicus  et  liturgicus:  antiquitus  enim  patris  erat  nuptias  facere 
filiis. 

Quo  more  retento,  ac  duritie  latinitatis  semota,  ita  posset  praedicta  propositio 
emendari:  « Cum  igitur  aeternus  Pater  Verbum  suum  humanam  decreverit  ex 
muliere  naturam  assumere  ut,  quemadmodum  per  foeminam  mors,  ita  et  vita  nobis 
oriretur  per  foeminam,  sicque  sexus  utriusque  ope  liberatio  haberetur,  non  id  ante 
perfecit  quam  designatae  matris,  ex  bonitate  paterna  et  praevisis  Christi  sui  me- 
ritis sublimiori  modo  redemptae,  liber  consensus  accessisset;  qua  acceptatione 
prolata,  Unigenitus  Dei,  ex  Maria  de  Spiritu  Sancto  carne  suscepta,  intemeratae 
quoque  fieret  Virginis  Filius,  novus  Adam  ac  mundi  Salvator  ». 

Si  autem,  hac  nonobstante  emendatione  proposita  textus  prout  nunc  est 

typis  impressus  vellet  servari,  certe  tamen  latinitas  esset  expolienda,  ut  omnis 
removeatur  durities  et  obscuritas. 

Sic,  e.  g.,  male  sonant  verba  simul  posita:  « acce ptatio  accesserint  »;  si  sub- 
iectum  manet  « Verbum  »,  dici  non  potest  postea  « Christi » sed:  « sui  ipsius 
carnem  facti  » vel  quid  simile;  pariter  contorta  fit  propositio  adhibitione  repetita 
particulae  « ut  »;  novissima  tandem  propositionis  pars  est  satis  obscura,  et  saltem 
postulat  ut  vox  « incarnatione  » inter  virgulas  collocetur,  sicque  legatur:  « ut 
Filius  Dei,  incarnatione,  eius  (Mariae,  certe,  licet  non  sit  perspicuum)  quoque  Filius 
ac  novus  Adam  Salvatorque  (!)  mundi  fieret». 

Rogo  autem  humiliter  ut  integra  emendatio,  supra  proposita,  accurate  per- 
pendatur. 

Pag.  8,  linn.  5-8.  Constitutio  laboriose  videtur  incedere,  nimis  saepe  proposi- 
tionibus separatis  interrupta.  Fortasse  ergo  congrueret  ut  praesens  propositio 
praecedenti  (reformatae)  iungeretur,  ac  latinitas  expoliretur:  etenim  voces  « red- 
emptor » et  similes  sexies,  modicissimo  interiecto  intervallo,  occurrunt. 

Insuper,  perpendendum  est  an  immaculata  Virgo  Maria,  ab  aeterno  ad  tantam 
ac  multiformem  celsitudinem  praeordinata,  sine  ullo  addito  « filia  Adae  »,  absque 
lugendae  confusionis  periculo,  vocari  possit.  Si  enim  est  simpliciter  filia  Adae, 
quomodo,  ut  mox  dicetur  in  constitutione,  « primatum  » obtinet?  Quo  sensu,  etiam 
a Pontificibus,  primogenita  vocatur  ante  omnem  (etiam  Adam!)  creaturam?  Quo- 
modo, ergo,  sine  addito,  filia  Adae  est?! 

Si  ergo,  factis  emendationibus  quae  videntur  congruere,  propositio  haec  reno- 
vata praecedenti  emendatae  iungeretur,  textus  qui  sequitur  haberetur:  «...  qua 
acceptatione  prolata,  Unigenitus  Dei,  ex  Maria  de  Spiritu  Sancto  carne  suscepta, 
intemeratae  quoque  fieret  Virginis  Filius,  novus  Adam  ac  mundi  Salvator;  ipsa 
autem  Maria,  privilegiata  Adae  filia,  non  tantummodo  Iesu  Mater  evaderet,  unici 
divini  Mediatoris  ac  Redemptoris,  verum,  adeo  cum  eo  at  sub  eo  operam  suam 
in  peragenda  humani  generis  restauratione  sociaret,  ut  universitatem  gentium, 
cum  Christo  at  sub  Christo  redemisse  et  corredemisse  dicatur,  atque  haud  semel, 
ab  ipsis  Romanis  Pontificibus  multisque  aliis  Episcopis  Corredemptricis  titulo 
meruerit  ornari  ». 

Lin.  8-16.  Textus  non  indiget  nisi  levi  quadam  perpolitione  ac  tribus  forte 
additionibus:  una  quidem  ad  adumbrate  saltem  dicendum  Filiali  holocausto  Ma- 
riam certe  maternam  adiunxisse  oblationem:  alia  autem  ne  os  obturetur  dicentibus 
Mariam  non  usque  ad  Christi  mortem  tantum,  sed  ad  consummationem  usque  sa- 
cramenti reconciliationis  humanae  (cf.  infra  linn.  16-18!)  cooperatam  fuisse  red- 
emptioni (ideoque,  e.  g.  et  sua  « Desolatione  » inter  Filii  obitum  ac  resurrectio- 
nem); tertia  tandem  ne  sequatur,  inde  tantum  a Dominici  testamenti  promulga- 
tione, Deiparam  Virginem  omnium  hominum  evasisse  matrem. 

Ideoque  textus  sic  posset  emendari  ac  proponi:  « Huiusmodi  autem  Dei  Geni- 
tricis salutaris  consensus,  unde  et  eius  in  reconciliationis  opere  perficiendo  con- 
sortium, a virginalis  Iesu  Christi  conceptionis  tempore  ad  sacramenti  humanae 
reparationis  consummationem  usque  permansit,  tunc  vero  excellenter  enituit  cum, 
non  absque  divino  consilio,  iuxta  crucem  stetit  (cf.  Io.  19,  25);  Unigenito  suo  ex 
imis  condoluit  visceribus;  benedictum  ventris  sui  Fructum  [vel:  Nati  sui  holo- 
caustum], ut  nostrae  redemptionis  praetium,  cui  materni  cordis  gladio  transfixit 
ultro  hostiam  adiunxit  [vel  adiecit],  cum  Ipso  et  per  Ipsum  aeterno  obtulit  Patri; 
ac  demum  cum  ab  eiusdem  morientis  Domini  caritate,  sollemne  e patibulo  testa- 

mentum  veluti  promulgantis,  non  discipulum  Ioannem  tantum  at,  in  eius  persona, 
universos  homines,  sibi  commendatos,  ut  spiritualis  mater,  suscepit  in  filios  (cf.  Io. 
19,  26-27)  ». 

Linn.  16-21.  Textus  quadam  indiget  expolitione  ac,  praesertim,  una  emen- 
datione, ne  sententia  excludatur  eorum  qui,  fortasse  non  erronee,  reparationis 
humanae  opus  tunc  tantum  consummationem  assecuturum  sentiunt  cum,  anima- 
bus  ad  plenum  purgatis  corporibusque  e pulvere  suscitatis,  aeterno  Christus  re- 
gnum offeret  Patri  (cf.  1 Cor.  15,  28). 

Textus  emendatus  sic  ergo  sonaret:  « Quoniam  vero  humanae  redemptionis 
mysterium  terrestrem  non  ante  attigit  verticem,  quam  promissus  a Christo  Spi- 
ritus Sanctus  die  Pentecostes  advenit  [vel:  defluxit].  Mariam  in  caenaculo  una 
cum  apostolis  in  oratione  perseverantem  spectamus  [vel:  legimus]  Paracliti  effu- 
sionem suis  quoque  precibus  enixe  implorantem  ». 

Linn.  22-26.  Rectus  oecumenismus,  rebus  bene  perpensis,  postulat  ut  doctrina 
nonnisi  vere  catholica,  id  est  revelata  aut  certe  toti  Ecclesiae  communis  aut  saltem 
tutissima  praebeatur,  at  integra;  ut  qui  ad  Romanam  Sedem  accedere  vel  redire 
cupiunt  seu  volunt,  quid  ibi  amplecti  necesse  sit  sciant,  sicque  unitas  non  effi- 
mera,  prouti  haud  semel  accidit,  sed  stabilis  oriatur  et  fiat.  Ambiguitates  ergo  aut 
compromissus,  si  unquam  placuerunt,  hodie,  ac  praesertim  iunioribus,  certe  nulli- 
mode  placent.  Vitanda  proinde  illa  videtur  methodus,  iuxta  quam  res  et  dicuntur 
simul  et  non  dicuntur.  Si  ergo  supra  dictum  est  beatam  Mariam,  non  tantum  ut 
Christi  matrem  sed  etiam  eiusdem  sociam  (=  novam  Evam),  sub  eo  at  cum  eo 
redemptionis  operi  cooperatam  fuisse,  cur  postea  subticetur  almam  Virginem,  sub 
at  cum  Christo,  humanam  familiam  redemisse,  seu  corredemisse , ipsis  Summis 
Pontificibus  id  fatentibus,  a quibus  et  Corredemptricis  titulo  haud  semel  fuit  or- 
nata? Nam  fratres,  qui  ad  Petri  Cathedram  accedere  aut  redire  cupierint,  visis 
auditisque  principiis  nostris  ac  Pontificum  documentis,  an  id  sentiamus,  et  an 
admittendum  sit,  a nobis  dubio  procul  expostulabunt.  Dicatur  ergo,  maxima  licet 
cum  claritate  ac  prudentia. 

Textus,  ergo,  his  praemissis,  sic  posset  emendari  ac  proponi:  « Cum  itaque 
b.  Virgo,  ab  aeterno  tamquam  Dei  hominumque  mater  praedestinata  [vel:  praeor- 
dinata], divina  Providentia  misericorditer  disponente,  Domini  Iesu  hisce  in  terris, 
in  gratia  pro  Adae  genitis  adquirenda,  generosa  exstiterit  socia  [si  antea  non  fuit 
additum,  addatur:  adeo  ut  gentium  universitatem  cum  Christo  et  sub  Christo 
redemisse  seu  corredemisse  passim  dicatur,  atque  Corredemptricis  titulo  haud  se- 
mel a Pontificibus  Summis  decorari  meruerit],  hinc  mirum  non  est  si  pervetustae 
cunctorum  rituum  sacrae  Liturgiae,  christianus  populus,  ipsique  Successores  Apo- 
stoli Petri,  eam  veluti  supernae  gratiae  omniumque  caelestium  beneficiorum  ad- 
ministram ac  dispensatricem  incessabili  voce  proclament  ». 

Linn.  27-32.  Textus  tantum  leviter  emendandus  videtur,  et  quidem  imprimis 
ut,  cum  Pontificibus  Romanis,  sanctam  Mariam  primatum,  et  non  « quemdam  » 
primatum,  super  omnes  sed  et  super  omnia,  certe  sub  Christo  at  cum  eo,  clare 
habere  dicatur;  tandem  ut  auferatur  ea  quae  de  « peripheria  » asseruntur  utpote 
in  tam  solemni  documento  prorsus  incongrua. 

Textus  ergo  ita  posset  renovari  ac  proponi:  « Hinc  sequitur  Mariam,  quae  in 
condendo  mystico  Christi  Corpore  tantam  habuit  partem,  et  in  caelum  assumpta  ac 
Regina  a Domino  constituta,  maternum  erga  cunctos  animum  gerit,  post  Filium 

suum  super  omnes  et  omnia  obtinere  primatum;  ac  proinde,  sub  Christo  at  cum 
eo,  in  ipsomet  Ecclesiae,  ideoque  et  universi,  centro  collocari  ». 

3.  [De  titulis  quibus  consociatio  B.  V".  Mariae  cum  Christo  in  oeconomia  no- 
strae salutis  exprimi  solet\. 

Pag.  8,  lin.  34  ad  pag.  9,  lin.  2.  Melius  est  ut  clare  pateat  et  asseratur, 
Mariam  cum  Iesu,  ad  redemptionis  opus  peragendum,  cooperatam  fuisse  et  quia 
Mater  et  quia  veluti  nova  Heva;  insuper  praestat  ut  propositionis  constructio  fiat 
minus  contorta  ideoque  planior,  et  eaedem  vitentur  voces. 

Textus  ita  ergo  posset  emendari:  « Quoniam  in  Mariae  cum  Iesu,  Matris  sci- 
licet cum  Filio  Salvatore  ac  novae  veluti  Hevae  cum  novo  Adamo,  ad  humanae 
redemptionis  opus  peragendum  cooperatione,  tamquam  solido  fundamento,  radice 
ac  principio,  multiplices  variique  nituntur  tituli,  quibus  sacrum  Magisterium,  vene- 
randa Traditio  fideliumque  pius  sensus  Beatissimam  Virginem  salutare  consueve- 
runt, ideo  nefas  est  dicere  eosdem  titulos,  in  Ecclesiae  sensu  intellectos,  vacuos 
inanesque  esse,  Sacris  immo  Litteris  adversari  ». 

Pag.  9,  linn.  2-3.  In  capite  huius  n.  3,  et  etiam  in  prioribus  novem  eiusdem 
numeri  lineis  (cf.  pag.  8,  linn.  37  et  40),  sermo  est  de  « titulis  » Virgini  tributis 
ac  tribuendis.  At,  non  sine  animi  stupore,  conspicitur  nunquam  dein  de  titulorum 
pluralitate  disseri,  sed  de  sola  « Mediatricis  » appellatione.  Vel  ergo  verba,  ita- 
licis  characteribus  impressa,  emendantur  quibus  n.  3 inscribitur;  vel  alius  saltem 
additur  titulus:  qua  in  solutione,  nulla  alia  adiici  posset  appellatio  nisi  « Cor- 
redemptricis  » titulus. 

Et  iure  quidem,  nam  ex  praeiactis  principiis,  de  cooperatione  scilicet  Sanctae 
Mariae  ad  redemptionis  opus,  ut  mater  ac  praesertim  ut  socia,  imprimis  et  directe 
sequitur  eam  esse  Corredemptricem:  si  enim  est  Redemptoris  socia  in  redemptio- 
nis opere,  erit...  Corredemptrix! 

E contra,  ex  eo  quod  eadem  Virgo  fuit  Redemptoris  mater  ac  socia,  non  ita 
directe  et  imprimis  sequitur  eam  esse  « omnium  gratiarum  (etiam  salutis  physicae 
et  promotionis  ad  gradus  academicos)  Mediatricem  ».  Divus  quoque  Antonius  Pa- 
tavinus, testante  communi  populi  fide  ac  praxi,  fere  omnium  vel  omnino  omnium 
gratiarum  est  mediator:  nihilominus  vel  non  fuit  vel  dici  non  solet  corredemptor. 
Ergo  gratiarum  mediatio  universalis  non  necessario  et  directo  ex  Corredemptione, 
sed  ex  Dei  gratuito  beneplacito  potest  seu  posset  unice  oriri.  [Nisi  dicatur,  praeter 
Christi  redemptionem  et  Mariae  corredemptionem,  etiam  universalis  Ecclesiae  cor- 
redemptionem  esse  agnoscendam,  cum  et  sub  Christo  et  Maria;  hoc  sensu  quate- 
nus aeternaliter  divinitus  praevisa  Ecclesiae  universae  merita,  Christi  et  Mariae 
meritis  coniuncta,  atque  ex  illis  efficacitatem  sumentia,  cooperata  sint  redemptioni 
(et  corredemptioni);  sicut  et  nunc,  in  tempore,  de  facto,  qui  sunt  merendi  capa- 
ces, Christi  et  Mariae  et  universae  Ecclesiae  salvantur  meritis,  ac  simul  propria 
personali  cooperatione,  scilicet  propriis  cuiusque  meritis...]. 

Nec  dicatur  corredemptricis  titulum,  ob  oecumenicas  rationes,  esse  vitandum: 
nam  si  mediatricis  titulus  apertis  non  adversatur  Pauli  verbis  (cf.  2 Tim.,  2,  5), 
multo  minus  corredemptricis  appellatio;  nam  novi  Adami  titulus,  quem  Christo 
satis  aperte  tribuit  apostolus  ( Rom . 5;  1 Cor.  15)  nullimode  novae  Hevae  exclu- 
dit appellationem,  sed  potius  eam  et  secumfert  et  advocat...! 

Et,  de  facto,  subapostolici  aevi  Patres,  ut  magni  Iustinus  et  Irenaeus,  apo- 
stoli Pauli  proculdubio  spiritu  ac  doctrinis  imbuti,  statim  et  manifeste  B.  Virgi- 
nem novam  Hevam  appellare  non  sunt  veriti,  immo  et  comparationem  seu  paral- 

lelismum,  sub  recirculatioms  seu  recapitulationis  specie,  inter  Christum  eiusque 
opus  Mariamque  instituere.  Quae  omnia,  fortasse,  antiquiora  sunt  ipsis  mediatri- 
cis  doctrina  ac  titulo:  aut  certe  aeque  et  antiqua  et  solida. 

Servata,  ergo,  n.  3 inscriptione,  italicis  characteribus  impressa  (De  titulis  qui- 
bus...), revera  de  duobus  saltem  titulis  erit  hic  agendum:  nempe  et  de  mediatrice, 
et  de  corredemptrice,  obstantibus  nullis  testimoniis  aut  rationibus  in  contrarium. 

Ideoque,  praedictis  linn.  2-3  (pag.  9),  haec  aut  similia  verba  possent  substi- 
tui: « Quos  inter  titulos,  humani  generis  corredemptricis  necnon  gratiarum  om- 
nium mediatricis  appellationes  potissimum  profecto  obtinent  locum  ». 

Cui  assertioni  haec,  vel  similia,  essent  addenda:  « Ad  titulum  corredemptricis 
quod  attinet,  qui  Mariae  competit  redemptoris  utpote  matri  atque  sociae,  faten- 
dum est  ipsum  in  novi  Adae  appellatione  veluti  imbibi,  quam  Christo  tribuit  Pau- 
lus, ab  eaque  dubio  procul  exigi. 

Quam  exigentiam,  ipsius  subapostolici  aevi  Patres  persenserunt  Iustinus  atque 
Irenaeus,  aliique  sancti  Ecclesiae  doctores,  qui  beati  Pauli  parallelismum  com- 
plectens, edixerunt  humanum  genus,  veteris  Adae  veterisque  Hevae  inoboedien- 
tia perditum,  novi  Adae  novaeque  Hevae  fuisse  oboedientia  salvatum. 

Qui  parallelismus,  ipsis  partim  aperte  partimque  adumbrate  fatentibus,  nulli- 
mode  aut  imperfecte  prorsus  subsisteret  si  dum  Heva  perditioni  est  cooperata  qua 
Adami  socia,  Maria  saluti  cooperata  tantum  fuisset  ut  Salvatoris  Mater,  non  vero 
ut  redemptoris  adiutrix:  parallelismus  enim  utrimque  non  physica  maternitate, 
sed  voluntario  nititur  actu. 

Haec  autem  doctrina,  nunquam  in  Dei  populo  sancto,  saeculorum  decursu, 
intermissa,  inde  circiter  ab  anno  millesimo,  novo  veluti  radiavit  fulgore,  ac  dein 
praesertim  S.  Bernardi  ope,  eorumque  qui  ipsius  fideliter  pressere  vestigia.  Cum 
vero  eam  ipsi  nonnulli  Romani  Pontifices  assumpserunt,  ampliorem  eidem  contu- 
lere splendorem,  suaeque  excelsae  addiderunt  auctoritatis  pondus. 

Contra  quem  corredemptricis  titulum,  nulla  prorsus  in  contrarium  sana  mi- 
litat ratio:  corredemptricis  praerogativa  aut  actio  non  enim  redemptoris  minuit 
seu  obscurat  opus  vel  meritum;  sicut  nec  ministrorum  sacerdotium  sempiterno 
Christi  officit  muneri,  eo  quod  huius  illud  derivatio  sit  atque  adiutorium:  non  ne- 
cessitatis quidem  aut  infirmitatis,  sed  dignitatis  et  convenientiae  ». 

Pag.  9,  lin.  2 - pag.  10,  lin.  4.  Post  additionem  eorum  quae  ad  corredemptricis 
doctrinam  ac  titulum  referuntur,  et  antequam  legantur  ea  quae  pag.  9,  lin.  2 - 
pag.  10,  lin.  4 iam  in  decreti  schemate  exstant,  quaedam  adiungenda  seu  inse- 
renda videntur,  introductionis  seu  fundamenti  ad  instar  ipsius  doctrinae  ac  tituli 
mediatricis:  « Ad  Mediatricis  titulum  vero  quod  spectat,  qui  praerogativam  ex- 
primit quae  Mariae  competit  utpote  Filii  Dei  humanique  generis  redemptoris  Matri 
atque  sociae,  dicendum  est  ipsum  in  pene  omnium  temporum  ac  locorum  Liturgiis 
fundari,  quae  ordinarii  et  universalis  Ecclesiae  magisterii  sunt  authenticus  testis, 
sub  ipsorum  Romanae  Sedis  Pontificum  suprema  vigilantia  positus;  qui  Christi 
vicarii,  ceteroquin,  plures  post  episcopos  atque  theologos,  mediatricis  doctrinam 
aperte,  et  quidem  in  magni  etiam  momenti  documentis,  suam  fecerunt,  ipsumque 
mediatricis  titulum  S.  Virgini  tribuerunt. 

Et  iure  quidem,  nam  si  S.  Paulus  apostolus,  adhuc  in  terris  positus,  sine  in- 
termissione in  orationibus  memor  erat  fidelium,  eorumque  pro  se  precum  subsi- 
dium instanter  poscebat,  expedit  multo  magis  et  iuvat  ut  S.  Virginis  Mariae,  in 
caelis  gloriose  regnantis,  intercessioni  nosmetipsos  fidenti  commendemus  animo. 

Ipsa  enim  Deo  Patri  cuius  est  perfectissima  filia,  ipsius  Unigenito  Iesu  Chri- 
sto Domino  nostro  cuius  Mater  exstat  ac  socia,  et  Divino  Spiritui  quo  fuit  ac  ma- 
net repleta,  prae  universis  creaturis  est  absolutissime  iuncta;  iisdemque  de  causis, 
supra  omnes  et  amatur  a Deo  et  Deum  ex  toto  redamat  corde. 

Ex  hac  almae  Virginis  in  Deum,  cui  tantopere  nectitur,  profundissima  dilec- 
tione, intensissimus  in  universos  homines,  Patris  genitos  ac  Filii  sui  fratres  ac 
membra,  Spiritu  Sancto  afflante,  amor  promanat.  Ideoque,  eiusdem  Paracliti  cari- 
tate succensa  [acta],  ad  Christum  gratiae  effusionem  beneficiorumque  omne  genus 
elargitionem  impetratura  incunctanter  accedit;  ac  non  tantum  per  eum,  sed  et  cum 
eo  et  in  eo,  ad  ipsum  immensae  maiestatis  Patrem,  a quo  bona  cuncta  descendunt, 
fidenter  procedit;  ipsiusque  Genitoris  cui  est  dilectissima  et  a quo  propterea  est 
semper  audita,  per  Iesum,  at  cum  eo  et  in  eo,  cuius  est  amatissima  Mater  et  socia 
cuique  proinde  prorsus  nihil  potest  negari,  Spiritus  Sancti  gratiae  ac  beneficiorum, 
vera  excellentissima  Ecclesiae  universalis  portio,  administra  incessabiliter  fit  ac 
distributrix. 

Contra  quam  marialis  mediationis  doctrinam  ipsumque,  quoad  caelestem  gra- 
tiam supernaque  beneficia,  universalis  mediatricis  titulum,  nulla  pariter  opponi 
potest  revelata  auctoritas  aut  valida  ratio:  verum  est  enim  unum  inter  Deum  et 
homines  mediatorem,  aiente  Paulo  (cf.  1 Tim.  2,  5)  esse  Dominum  Iesum;  sed, 
ex  alio  capite,  impossibile  est  illum,  qui  est  unus  mediator,  at  simul  Mariae  aman- 
tissimus  filius  ac  novus  fidelissimus  Adam,  eam  sibi  incessabiliter  indis  solubili  ter  que 
non  sociare  in  mediationis  officio,  sive  de  ipsa  supernaturali  regeneratione  agatur, 
sive  etiam  de  natorum,  per  gratiae  iugem  participationem  beneficiorumque  omne 
genus  collationem,  cura  ac  provectione;  sicut  pariter  possibile  non  est  Mariam,  ut- 
pote  Iesu  Matrem  ac  sociam,  suae  strictissimae  unionis  vi  suique  ardentissimi  amo- 
ris impulsu,  Filio  suo  ac  novo  Adae,  in  praedicto  amplissimo  mediationis  opere, 
nolle  coniungi  seu  eiusdem  administram  fieri  atque  adiutricem. 

Perspicuae  huius  ac  fundatissimae  denegatio  doctrinae,  absurdam  secumferret 
intimissimae  coniunctionis  et  incensissimae  caritatis  denegationem,  Iesum  inter 
atque  Mariam,  ac  proinde  vicissim. 

Cum  sit  autem  mediatoris  adiutrix,  Maria  est  ergo  tantum  secundaria  media- 
trix:  a Dei  Patris  enim  bonitate  gratuita,  Christi  intervenientibus  meritis,  admi- 
rabile hoc  Spiritus  donum,  nempe  mediatricis  officium  ipsamque  mediandi  vim, 
incessabiliter  recipit;  eaque  proinde  dependenter  a Deo,  ut  creaturam  decet  ac 
filiam,  sicut  possidet  ita  et  exercet.  Incarnato  item  Dei  Verbo,  ut  Filio  redemptori 
praeredempta  Mater  et  ut  novo  Adae  nova  pariter  Heva,  peramanter  coniuncta, 
ab  infinitis  Iesu  Christi  meritis  potissime  virginalis  cooperatio  praetium  sumit, 
impetrandi  atque  obtinendi  virtutem  ac  dilargiendi  auctoritatem. 

Qua  in  re,  scientifice  profundiusque  investiganda,  rimanda  atque  exponenda, 
omnis  vulgaris  imaginatio  prorsus  est  removenda,  ac  si  scilicet,  e Virgine,  tamquam 
e terrae  fonte,  Spiritus  Sancti  gratia  manaret;  vel  ac  si  per  eam,  materialem  quasi 
per  aquaeductum,  Paracliti  effusio  transiret;  per  eiusve  corporales  manus  divina 
beneficia  ad  nos  derivarent.  At  res,  sicuti  sunt,  ita  procul  dubio  et  debent  intelligi 
atque  explicari,  quatenus  nempe  Summi  Genitoris  Iesuque  Amori,  aut  benefacere 
cupienti  aut  de  facto  benefacienti,  almae  Virginis  amor,  Patris  filiae,  Christi  geni- 
tricis et  sociae,  Spiritu  Sancto  plenae,  Ecclesiae  omniumque  matris,  incessabiliter 
manet  coniunctus  et  in  cupiendo  et  in  benefaciendo. 

Christi  ergo  mediatio  aut  unici  divini  mediatoris  titulus,  mediatricis  officio 

atque  nomine,  nullimode  minuitur  vel  obscuratur,  at  potius  extollitur  et  honora- 
tur: sunt  enim,  iterum,  munus  ac  titulus  non  divinae  necessitatis  aut  infirmitatis, 
sed  dignitatis  et  convenientiae.  Mariae  enim,  sicut  corredemptio  ita  et  mediatio, 
seu  intima  ad  redemptorem  seu  mediatorem  coniunctio,  tamquam  supremo  e 
fonte,  unice  e Dei  promanat  amore  erga  Virginem,  et  Virginis  erga  Deum  et  nos. 
Tota  ergo  vertit  in.  Dei  ac  Virginis  gloriam  et  laudem  ». 

Pag.  10,  linn.  5-14.  Hortamentum  istud  superfluum  videtur.  Si  autem  vellet 
servari,  latinus  verborum  ordo  ita  forte  in  melius  commutari  posset:  « Quapropter 
Sancta  Synodus  theologos  divinique  verbi  enixe  hortatur  praecones  ut,  ad  Eccle- 
siae magisterii  sensum,  Divinarum  Scripturarum,  sanctorum  Patrum  ac  sacrarum 
Liturgiarum  studium  excolentes,  B.  Virginis  munera  atque  officia  cum  aliis  dog- 
matibus connexa,  potissime  vero  quae  ad  Christum,  totius  veritatis,  sanctitatis  ac 
pietatis  centrum  attinent,  in  vera  luce  sedulo  collocare  nitantur;  servata  semper, 
quoties  de  Iesu  simul  ac  Maria  nomen  aliquod  aut  officium  praedicantur,  debita 
analogia  ». 

Novissima  ergo  textus  verba  (linn.  13-14):  « etenim  nullo  modo  Mater  Dei 
aequiparanda  est  Christo  »,  omnino  expungenda  videntur.  Male  enim  sonant,  et 
nullos  revera  feriunt  scriptores  catholicos,  nisi  forte  sanctos  illos  theologiae  gigan- 
tes  qui  edixere  Mariam,  divinae  suae  maternitatis  ratione,  fines  veluti  Divinitatis 
attingere...  Eos  autem  gigantes  Ecclesia  ferire  non  consuevit. 

4.  [De  singularibus  privilegiis  Dei  hominumque  Matris~\. 

Pag.  10,  lin.  15,  pag.  11,  lin.  5.  Haec  omnia  praetermittenda  videntur,  ob 
rationes  quae  sequuntur: 

1)  Cuncta  ista  nihil  sunt  nisi  duorum  documentorum  pontificalium  repetitio, 
scii.  Ineffabilis  Pii  IX  et  Munificentissimus  Pii  XII;  et  quidem  repetitio  abbreviata, 
nihil  certi  addens,  et  minoris  auctoritatis:  a)  perquam  abbreviata:  ut  patet; 
b)  nihil  certi  addens:  ut  pariter  liquet,  et  ex  secunda  ratione  mox  luculentius  inno- 
tescet; c ) minoris  auctoritatis:  Ineffabilis  enim  ac  Munificentissimus , saltem  defi- 
nitionis irreformabilis  ratione,  quae  in  utroque  documento  exstat,  constitutionem 
exsuperaret  huius  Concilii. 

Si  autem  n.  4 velit  servari,  nonob stantibus  his  rationibus  quae  graves  videntur, 
sequentibus  criteriis  deberet  aptari. 

1)  latinitas  expolienda  esset,  eadem  vel  similia  verba  saepius  repetita  devi- 
tantes, verborum  ordinem  in  melius  commutantes  etc.; 

2)  ea  quae  ad  mortem  B.  Mariae  referuntur  expungenda  essent,  ne  Conci- 
lium, cum  ad  discutiendum  de  illa  re  pervenerit,  tempus  insumat  in  negotio 
nullius  momenti  dogmatici  ac  pastoralis,  cum  fidelium  et  infidelium  exigua  aedifi- 
catione: de  re  enim  agitur  non  tantum  inter  theologos  disputata,  sed  quam  Pius  XII, 
in  constitutione  Munificentissimus,  studiose  vitavit,  ut  manifeste  appareret  etiam  ex 
sola,  sed  attenta,  textus  inspectione. 

Ergo,  si  hic  n.  4 in  constitutione  servaretur,  quoad  B.  Virginis  mortem,  res 
ita  deberent  disponi  ut  vel  studiose  eius  affirmatio  vitetur,  vel  hypothetice  propo- 
natur («  si...  »),  vel  historice  referatur,  quin  decretum  eam  velut  assumat:  sicut 
se  gessit  Pius  XII  in  Munificentissimus  cum  historice,  et  quidem  verbum  adhibens 
praeteriti  temporis  («  fuit  »),  antiquorum  fidelium  persuasionem  recolens,  scripsit: 
« ...  haud  difficile  iisdem  fuit  assentiri  magnam  etiam  Dei  Matrem,  quemadmodum 
iam  Unigenam  suum,  ex  hac  vita  decessisse  ». 

His  autem  quaedam  sunt  reverenter  at  necessario  animadvertenda  circa  ea 
quae  in  prima  medietate  pag.  28  (in  notis,  ergo)  proferuntur: 

a)  Verba  Pii  XII  ex  Munificentissimus  deprompta,  afferri  nequeunt  ad  illius 
Pontificis  propriam  mentem  illustrandam,  cum  ibi  Papa  historice  antiquorum  sen- 
tentiam recolat,  non  autem  persuasionem  suam  aperiat; 

h)  Ad  Pii  XII  mentem,  quoad  Virginis  transitum,  positive  investigandam, 
cf.  Ragguaglio  Mariano,  1950,  p.  65,  ubi  photographicum  specimen  cuiusdam  pre- 
cis exhibetur,  ab  ipso  Pio  XII  revisae,  in  qua,  sua  pontificali  manu,  ea  quae  ad 
Virginis  in  caelum  assumptae  mortem  referebantur,  ipse  atramento  suppressit, 
ipsam  autem  vocem  « morte  » ita  atramento  cooperuit  ut  vix  adhuc  legi  queat... 
Quid  hoc  significat?  Unum  e duobus  vel  Pontificem  nolle  ut  de  tali  re  agatur,  aut 
inclinare  ad  sententiam  morti  adversam.  Et  hic  de  textu  agitur,  non  de  quodam 
vulgi  rumore...; 

c)  Tandem,  non  sine  stupore,  in  eadem  p.  28,  leguntur  verba  « Traditio... 
sull’argomento  di  tradizione  ».  Quo  pacto  enim  parallelismus  seu  comparatio  insti- 
tui potest  inter  singularem  catholicorum  antistitum  et  fidelium  conspirationem, 
qui  fere  unanimi  consensione  assumptionis  definitionem  petiere,  et  traditionem 
de  morte  Virginis?  Etiam  concesso  esse  antiquissimam  et  constantem,  numquid 
est  certe  divino-apostolica? ! Numquid,  quoad  hanc,  sicut  pro  assumptione,  « directo 
atque  ex  auctoritate  » Summus  Pontifex  omnes  interrogavit  episcopos?  Certe  non! 
Numquid  episcopi,  suam  clerique  ac  populi  sibi  respective  commissi  mentem  ape- 
rientes quoad  assumptionem,  eadem  prope  unanimi  consensione  asseruerunt  Ma- 
riam mortuam  esse  et  id  definibile  autumarunt?  Certe  non,  fatente  ipsa  harum 
paginarum  notitia  (cf.  pag.  27,  nota  26);  « Plus  quam  tertia  pars...  dimidia 
pars...  »!  Quale  discrimen  inter  prope  unanimem  consensionem  quoad  assumptio- 
nem, et  tertiam  vel  dimidiam  partem  quoad  mortem!  Parallelismus  seu  compa- 
ratio inter  assumptionem  et  mortem  tunc  tantum  institui  posset  si  episcopi,  a 
Summo  Pontifice  « directe  et  ex  auctoritate  » interrogati,  sicut  praestiterunt  pro 
assumptione,  ita  et  pro  morte,  prope  unanimi  consensione  affirmarent  Virginis 
mortem  esse  definibilem  ac  definitionem  peterent.  Tunc  revera,  etiam  quoad  mor- 
tem, singularis  antistitum  ac  fidelium  conspiratio  manifestaret  mentem  magisterii 
ordinarii  universalis  Ecclesiae;  et  tunc  solum  illa  conspiratio  seu  doctrina  « per 
seipsam  » ostenderet  sententiam  morti  faventem  non  esse  mere  historicam,  sed 
theologicam,  immo  originis  divino-apostolicae , ideoque  divinae  infallibilis  revela- 
tionis testem ! Numquid  huc  sumus?  Ideoque  ea  quae  latine  et  italice,  in  praedicta 
prima  medietate  pag.  28  referuntur,  accuratius  deberent  considerari,  quia  for- 
tasse parallelismus  inter  doctrinae  statum  quoad  assumptionem  et  quoad  mortem 
iure  meritoque  nondum  institui  potest.  Consultum  ergo  videtur  mortis  mentionem 
vitari,  eo  vel  magis  quod  inter  Mariae  ac  nostrum  transitum  esse  posset  non  uni- 
vocitas  sed  analogia:  quatenus  in  transitu  nostro,  anima  a corpore  separatur  sepa- 
ratione mortis;  dum  in  Mariae  transitu,  anima  separari  a corpore  ad  tempus  potuit 
non  morte,  sed  vehementissima  extasi,  de  qua  loquitur  Paulus  2 Cor.  12,  1-4 
(et  S.  Theresia  Abulensis)  quam  non  resurrectio  secuta  esset  sed  assumptio  tan- 
tum, vi  cuius  corpus,  animae  raptae  iterum  coniunctum,  ad  caelum  evectum  fuisset. 

Et,  revera,  si  attendatur  non  tantummodo  antiquissima  illa  mortis  traditio, 
sed  et  omnium  temporum  universae  Ecclesiae  sensus,  dici  nequit  Ecclesiam  sen- 
tire Mariam  mortuam  fuisse  univoce  uti  nos... 

His  quoque  considerationibus  suadetur  ut  etiam  hoc  decretum  a mortis  men- 
tione abstineat. 

Textus  ergo,  si  servari  velit,  ita  posset  aptari:  « Maria  Virgo  a Deo,  qui  inef- 
fabili eam  est  prosecutus  amore,  privilegiis  plane  singularibus  ditata  est  mirabilis 
in  ortu,  in  Conceptionem  immaculatam,  mirabilis  deinceps,  cum  omnis  personalis 
culpae  expers,  ac  simul  mater  semperque  virgo,  mente  et  carne  exstiterit;  mirabilis 
tandem  in  exitu, 

[1]  [2] 

quia,  expleto  vitae  temporalis  cursu,  quia  si,  secundum  antiquam  ac  venera- 

corpore  et  anima  gloriose  est  in  cae-  bilem  traditionem,  mortem  subiit  tem- 

lum  assumpta.  poralem,  quo  plenius  Filio  suo  confor- 

maretur, nexibus  tamen  mortis  deprimi 
procul  dubio  minime  potuit,  et,  ut  ca- 
tholicae fidei  dogma  tenet,  corpore  et 
anima  gloriose  est  in  caelum  assumpta. 

Quae  singularia  privilegia  aliaque  gratiae  dona,  intuitu  meritorum  redemptoris 
divinitus  Mariae  collata  vel  ab  eodem  profluentia,  ita  in  Christi  honorem  redun- 
dant, ut  excelsa  Matris  munera  contemplari  nequeamus,  quin  ipsius  Filii  boni- 
tatem, amorem,  omnipotentiam  miremur  ac  celebremus. 

Sicut  enim  matris  iniuria  afficit  filium,  ita  et  matris  gloria  in  filium  redundat: 
ideoque,  eo  quod  Maria  singularem  cum  Nato  suo  affinitatem  habuerit,  decuit 
ut  ex  praevisis  perfectissimi  Salvatoris  meritis,  totius  sanctitatis  auctoris,  — qui 
ad  peccatum  destruendum  venit  in  mundum  — , inde  a primo  conceptionis  in- 
stanti ab  omni  culpae  labe  praeservaretur  immunis,  atque  longe  ante  universos 
angelicos  spiritus  ac  sanctos  tot  gratiis  ornaretur  ac  donis,  ut  Dei  Patris  filia, 
Verbi  mater,  Spiritus  Sancti  sacrarium,  omnibus  creaturis  dignitate  praecelleret. 

Plane  quoque  oportebat  ut  Filius,  qui  peculiari  Genitricem  suam  prosequeba- 
tur dilectionis  affectu,  — quique  corporalem  Matris  integritatem  in  ipsomet 
partu  incorruptam  veluti  atque  illibatam  servare,  ita  ut  « virginitatis  gloria  perma- 
nente lumen  aeternum  mundo  » effunderet  — , corpus  illud,  augustum  divini  Verbi 
tabernaculum,  totum  sanctum,  totum  castum,  in  cinerem  resolvi  non  pateretur  ». 

5.  [De  cultu  erga  beatissimam  Mariam  Virginem~\. 

Pag.  11,  linn.  6-28.  Doctrinae  soliditas,  styli  perspicuitas,  pastoralis  sollici- 
tudo postulare  videntur  ut  cultus  erga  Deiparam  fundamenta  seu  radices  vel  ratio- 
nes recolantur.  Non  videtur  ergo  sufficere  quod  generice  dicatur:  « Quoniam... 
Virgini  singularis  competit  excellentia...  ». 

Fundamenta  autem  haec  seu  radices  vel  rationes  ad  unionem  reducuntur  inter 
Patrem,  Filium,  Spiritum  Sanctum  ac  Mariam  et  vicissim,  atque  inter  ipsam  et 
nos  ac  vicissim. 

Recolenda  sunt  ergo,  ut  sequitur  vel  alio  meliori  modo:  « Cum  igitur,  ut  dic- 
tum est,  Deus  Mariam  prae  omnibus  creaturis  cunctisque  sanctis,  aeterna  caritate 
dilexerit  atque  incessabiliter  diligat;  ipsa  vero,  perfectione  quam  nullus  unquam 
attigit  vel  in  posterum  attinget,  Altissimum  ex  toto  semper  redamaverit  ac  redamet 
corde,  ideoque  mutua  strictissima  perpetualiter  nectantur  unione,  hinc  manifesto 
sequitur  ac  liquet  pleno  Dei  cultori  impossibile  esse  Omnipotentem  debita,  scii, 
latriae,  adoratione  revereri,  quin  dilectissimam  immensisque,  immo  singularibus, 

gratiarum  monilibus  decoratam,  summi  Patris  filiam,  Incarnati  Verbi  matrem  ac 
sociam,  necnon  Sancti  Spiritus  habitationem,  congruo,  hyperduliae  nempe,  cultu 
haud  venerari. 

Idipsum  quoque  innotescit  si  relationes  considerantur  non  unice  Deum  inter 
et  Mariam  atque  vicissim,  sed  praecise  Christum  inter  ac  Mariam  per  respectum 
ad  nos  et  vicissim.  Cum  enim  B.  Virgo,  divinae  maternitatis  titulo  atque  associa- 
tionis cum  Iesu  in  redemptionis  ac  mediationis  opere,  Ecclesiae  omniumque  etiam 
hominum,  licet  non  eadem  perfectione,  mater  exstet,  eamdemque,  immo  et  eos- 
dem, incensissimo  more  perdiligat;  hinc  sequitur  profecto  ac  patet,  Ecclesiam 
imprimis,  ac  universarum  quoque  gentium  familiam,  non  eadem  quamvis  perfec- 
tione, ad  tantam  Matrem  medullitus  redamandam  inclinari  ac  teneri,  immo  et 
peculiarissima  veneratione  prosequi  ». 

Cultus  fundamentis,  radicibus,  rationibus  ita,  vel  alio  meliori  modo  memora- 
tis, addi  poterunt  ea  quae  hic,  scii,  in  decreti  schemate  exhibito,  afferuntur,  non- 
nullis tamen  inductis  mutationibus  minoris  momenti,  ut,  e.  g.:  lin.  12,  loco  « cunc- 
tis » ponatur  « permultis  »:  buddistae  enim  aliive  beatam  Virginem  non  colunt; 
« ab  imi  versis  ritibus  »,  addatur:  « Ecclesiae  »;  lin.  19,  loco  « igitur  » ponendum 
videtur  « enim»,  ut  ea  quae  ibi  dicuntur,  appareant  non  abstracte  asserta,  sed 
tamquam  praecedentis  assertionis  probatio;  etc. 

Textus  ergo,  his  aliisve  parvis  mutationibus,  etiam  elegantiae  causa,  inductis, 
sic  exhiberi  posset:  « Quoniam  igitur  beatissimae  Virgini  haec  singularis  competit 
excellentia,  ita  etiam  ut  a Dei  nuntio  Gabriele  archangelo  “ gratia  plena  ” (Lc.  1, 
28),  et  ab  Elisabeth,  Spiritu  Sancto  repleta,  benedicta  inter  mulieres  salutari  me- 
ruerit (cf.  Lc.  1,  42),  nihil  mirum  si,  quemadmodum  ipsamet  de  seipsa  propheta- 
vit “ beatam  me  dicent  omnes  generationes  ” (Lc.  1,  48),  ab  innumeris  pene  gen- 
tibus et  ab  universis  Ecclesiae  ritibus,  suffragiis  saeculorum  decursu  continuo  cre- 
scentibus,35 omni  quidem  cum  laude  “ beata  ” praedicatur,  atque  ut  talis  amatur, 
colitur,  invocatur,  eademque  in  exemplum  ad  imitandum  proponitur.36 

Tantum  vero  abest  ut  singularis  huiusmodi  marialis  veneratio,  divino  latriae 
cultui,  quo  Incarnato  Verbo  quemadmodum  et  Patri  et  Spiritui  Sancto  adoratio 
exhibetur,  detrimento  sit,  quin  potius  illi  quam  maxime  faveat. 

Variae  enim  erga  Dei  hominumque  Matrem  formae  pietatis,  quas  Ecclesia 
— intra  sanae  et  orthodoxae  doctrinae  limites,  pro  temporum  et  locorum  condi- 
tionibus et  pro  fidelium  indole  atque  ingenio  — approbavit,  ad  id  spectant  ut, 
dum  Mater  honoratur,  Filius,  in  quo  aeterno  Patri  omnem  plenitudinem  inhabi- 
tare complacuit  (cf.  Coi.  1,  19),  rite  agnoscatur,  ametur,  glorificetur  eiusque  ser- 
ventur mandata;  et  sic  per  Christum,  qui  est  “ via,  veritas  et  vita  ” (Io.  14,  6), 
homines  ad  Dei  unius  ac  trini  cognitionem  supremamque  perducantur  adora- 
tionem ». 

Linn.  29-34.  Propositio  emendetur,  ut  vitentur  duo  « ut  »;  loco  vocis  « sana  », 
quae  lin.  20  adhibita  est,  ponatur  « sincera  » (vox  tridentina);  potius  quam  « eo- 
demque  tempore  admonet  episcopos  »,  dici  elegantius  posset  « simulque  episco- 
pos admonet  »,  licet  perpendendum  sit  an  congrue  Concilium,  quod  omnibus 
episcopis  constat,  dicatur  episcopos  admonere...  At,  transeat!  Futuros  praesertim 
respiciet  episcopos! 

Textus  ergo  ita  posset  expoliri:  « Quam  sinceram,  catholicam  doctrinam  Sa- 
cra Synodus  consulto  recolit,  simulque  episcopos  reverenter  hortatur  ad  theologis 
divinique  verbi  praeconibus  sedulo  invigilandum,  ut  ab  omni  falsa  veritatis  super- 

latione,  quemadmodum  et  a nimia  mentis  angustia,  in  singulari  Dei  parentis  digni- 
tate consideranda  et  illustranda,  abstineant 37  ». 

Pag.  11,  lin.  35  - pag.  12,  lin.  5.  Ne  calamum  quassatum  videamur  confringere, 
aut  linum  fumigantem  exstinguere,  ita  textus  aptari  posset:  « Utriusque  ergo  sexus 
fideles  omnem  vanam  respuant  credulitatem,  ac  veram  devotionem  meminerint 
non  in  quodam  tantum  unius  momenti  affecto  proprie  consistere,  at  e sincera  et 
plena  fide,  caritate  scilicet  informata,  procedere;  qua  ad  Iesu  Matrem  ex  animo 
diligendam  (cf.  pag.  11,  lin.  14  et  pag.  12,  linn.  8-9)  adducimur,  ideoque  ad  unio- 
nem cum  ea,  atque  ad  virtutum  imitationem  illius  beatissimae  Virginis,38  quae 
“ ancilla  Domini  ” (Lc.  1,  38),  humillima  et  oboedientissima  fuit,  quaeque  fidelis- 
sime servavit,  ea  “ conferens  in  corde  suo  ” (Lc.  2,  19),  quaecumque  ad  Verbum 
Incarnatum  pertinebant  (cf.  Lc.  2,  51),  beata  quia  credidit  (cf.  Lc.  1,  45)  salutata. 
Nihil  enim  materna  Mariae  propinquitas  profuisset,  “ nisi  felicius  Christum  corde 
quam  carne  gestasset  ” 39  ». 

Pag.  12,  linn.  6-10.  Haec  satis  contorta  propositio,  pulchram  quidem  rem  as- 
serit, at  quae  in  perpetuo  quodam  Concilii  decreto  posset  omitti.  Si  autem  serva- 
bitur, ita  fortasse  posset  planius  proponi:  « Quo  Domini  ac  Salvatoris  nostri  Ma- 
trem honore  debito  ipsos  quoque  haud  paucos  fratres  separatos  prosequi,  potissi- 
mum vero  orientales,  — qui  in  Deiparam  peculiari  modo  colendam  fervido  quo- 
dam feruntur  impulsu 40  — , magnum  sacrae  Synodo  gaudium  ac  solatium  affert  ». 

Linn.  11-13.  Haec  quoque  propositio  posset  omitti.  Si  servabitur,  ita  forsan 
leviter  expoliri  posset:  «Hinc  manifesto  patet  perperam  ac  immerito  cultum  erga 
Dei  Genitricem  exprobrari  catholicae  Ecclesiae,  tamquam  si  exinde  ex  uni  Deo 
ac  Iesu  Christo  cultui  debito  aliquid  subduceretur  ». 

6.  [Maria  SS.  fautrix  unitatis  christianae~\. 

Sicut  praecedens  n.  5,  ita  et  hic  n.  6,  taliter  exhibendus  est  ut  eiusdem  con- 
nexio pateat  cum  principiis,  in  praecedentibus  numeris,  praesertim  2 et  3,  positis. 

Ideoque,  talibus  principiis  ad  memoriam  revocatis,  ita  numerus  aptari  posset. 

Pag.  12,  linn.  14-20.  « Maria,  Virgo  sanctissima,  alma  redemptoris  genitrix 
atque  socia,  omniumque  gratiarum  mediatrix,  cum  in  Calvario  universos  homines 
materno  cordi  publice  solemniterque  in  praedilecti  apostoli  Ioannis  persona  com- 
mendatos habuerit,  vehementer  cupit  ut  non  modo  illi  qui  uno  sunt  donati  Christi 
baptismate,  unoque  Spiritu  aguntur,41  verum  etiam  ii  qui  se  a Domino  Iesu  fuisse 
redemptos  ignorant,42  una  eademque,  sive  cum  divino  Salvatore  sive  inter  seipsos, 
fide  et  caritate  cohaereant  ». 

Linn.  20-27.  Latinitas  leviter  est  expolienda,  etiam  ut  triplex  particulae  « ut  » 
adhibitio  vitetur:  « Quapropter  certa  spe  ac  fiducia  Sancta  Synodus  nititur  fore  ut 
haec  Dei  hominumque  Mater,  — qua  interveniente  (cf.  Io.  2,  3)  Incarnatus  Filius 
in  Cana  Galileae  primum  operatus  est  signum,  ex  quo  in  eum  crediderunt  disci- 
puli eius  (cf.  Io.  2,  11),  quaeque  Ecclesiae  nuper  ortae  adstitit,43  — patrocinio  suo 
a Deo  impetret  ut  omnes  in  eumdem  gregem  sub  uno  Pastore  tandem  aliquando 
conveniant  (cf.  Io.  10,  16) 44  ». 

Linn.  27-36.  Etiam  in  hac  propositione  adsunt  duo  « ut  »,  quae  eam  minus  pla- 
nam reddunt.  Posset  ergo  ita  perfici:  « Quamobrem  universos  hortatur  fideles,  ut 
hanc  ad  unitatis  fautricem,45  atque  christianorum  Adiu tricem,  supplicationes  in- 
stanter effundant;  cuius  potenti  intercessione  permotus,  cunctas  gentium  familias, 
illos  praeprimis  qui  christiano  gloriantur  nomine,  divinus  eius  Filius  in  unum 
Dei  populum  congreget,  qui  Christi  in  terris  vicarium,  B.  Petri  successorem, 

— quem  in  Ephesina  Synodo,  ubi  divinae  maternitatis  dogma  sollemniter  sancitum 
fuit,  unanimi  plausus  Patres  “ fidei  custodem  ” merito  consalutarunt  — tam- 
quam communem  Patrem  amanter  agnoscant  ». 

Animadversiones  additae-. 

Nomine  plurimorum  Patrum,  non  spiritu  novitatis  sed  verae  caritatis  et  amore 
veritatis  ductus,  loquor  de  argumentis  hucusque  adductis  contra  distinctionem 
schematum  de  Ecclesia  et  de  B.  Virgine  Maria.  Et  imprimis  sequentia  notare 
vellem: 

a)  Et  ipse  em.mus  card.  Franciscus  Konig  bene  novit  vim  argumentationis 
em.mi  card.  Rufini  Santos  cum  scripserit:  « his  omnibus  perlibenter  et  ex  corde 
consentio  »; 

b)  Ex  argumentis  hucusque  adductis,  unum  potissimum  colligitur:  nexus 
scii,  inter  Mariam  et  Ecclesiam;  ex  quo  tamen  concludere  fas  est: 

1.  ergo  schema  de  Ecclesia,  uti  prostat,  est  imperfectum.  Ratio:  de  Ma- 
ria nihil  dicit. 

2.  Defectus  vero  non  corrigitur  per  simplicem  appositionem  novi  capi- 
tis in  fine  schematis.  Ratio:  defectus  non  est  post  finem  tractationis  sed  in  ipsa 
tractatione:  ubi  vulnus,  ibi  remedium! 

3.  Et  theologi  ad  confectionem  schematis  propositi  certe  sciebant  nexum 
adesse  inter  Mariam  et  Ecclesiam;  unde  rectius  de  hoc  schemate  dicere  fas  sit  « ta- 
liter a talibus  studiose  proponi  ut  exigat  novam  ac  pleniorem  tractationem  de 
B.  Virgine  Maria  ». 

4.  Denique  plura  argumenta  multoties  peccant  contra  illam  syllogismi  re- 
gulam quae  sic  enuntiatur:  terminus  esto  triplex:  multoties  enim  ex  ordine  reali 
ad  logicum  illogice  fit  transitus. 

Sed  ad  singula  prolata  argumenta  veniam! 

1.  « Maria  est  membrum  Ecclesiae  Christi;  ergo  de  illa  fiat  sermo  ubi  de 
Ecclesiae  membris  disseritur  ».  Verum  esse  videtur,  at  contra  est: 

a)  Maria  non  est  ut  cetera  membra  Ecclesiae.  Ex  singulari  missione,  sin- 
gularibusque privilegiis  singularis  tractatio! 

b ) Nexus  inter  Mariam  et  Ecclesiam  reale  est,  tamen:  1.  Multa  privilegia 
mariana,  certe,  antecedunt  Ecclesiam;  2.  Maria  operata  est  etiam  quando  Ecclesia 
nihil  erat,  ut  in  Evangelio  prostat;  ergo  Maria  non  potest  simpliciter  connume- 
rari inter  cetera  membra  Ecclesiae  Christi! 

c)  Exaggerationes  in  mariali  cultu  reapse  existunt;  at  Concilium  est  optima 
occasio  ut  omnibus,  catholicis  et  non  catholicis,  dicatur  quid  de  Maria  sentire  de- 
bemus ut,  depulsis  erroribus,  foveatur  vera  devotio.  Quod  si 

d)  Verba  Papae  Pauli  VI  f.  r.  in  solemni  quodam  sermone  prolata  aperte 
demonstrant  Mariam  esse  membrum  et  typum  Ecclesiae,  eo  ipso  demonstrant  il- 
lam non  esse  ut  cetera  membra  populi  Dei;  ergo  ad  sententias  oppositas  distrahi 
possunt!  Ac  insuper  addere  possumus:  Summus  Pontifex  dixit,  sed  omnia  dixit?... 
si  circumstantias  inspicimus,  non  omnia  erant  dicenda:  ergo  stat  difficultas!  Et  si 
malitiae  tandem  indulgerem,  dicere  fas  mihi  esset:  Summus  Pontifex  tot  confu- 
siones vidit  ut  ad  Mariae  patrocinium  commendavit  incolumitatem  saltem  qua- 
rundam  veritatum!... 

2.  « Schema  separatum  a pluribus  acciperetur  uti  nova  definitio  marialis. 
Ergo,  quae  de  Maria  dicenda  sunt,  in  schemate  de  Ecclesia  dicantur  ».  At  contra 
est:  a)  plura  schemata  prae  manibus  conciliares  Patres  habent  et  nemo  illis  vim 

definitionis  tribuit;  b)  schema  de  B.  Virgine  Maria,  ut  cetera,  in  manibus  tradetur 
illorum  qui  saltem  legere  sciunt;  et  ex  contextu  clare  apparebit  non  agi  de  defi- 
nitione. 

3.  « Maria  est  Ecclesiae  typus;  ergo  bonum  videtur  de  illa  sermonem  facere 
quando  de  Ecclesia  sermo  fit  »;  at  contra  est: 

a)  Certe  Maria  est  typus  Ecclesiae,  sed  Ecclesiae  est  ne  tantum  typus?... 

b)  Si  typologia  est  tanti  momenti  in  ecclesiali  theologia,  quare  de  patriar- 
chis et  prophetis  nullus  fit  sermo  in  schemate  — et  ipsi  pertinent  ad  typum  Ec- 
clesiae! — et  tantummodo  de  Maria  fieri  debet?... 

c)  Cum  plura,  in  Maria,  typologiae  Ecclesiae  non  accommodentur,  rectius 
dicendum  esset:  1.  quae  typologiae  Ecclesiae  accommodantur,  in  schemate  de  Ec- 
clesia dicantur;  2.  quae  vero  typologiae  Ecclesiae  non  accommodantur,  alio  in  sche- 
mate proponantur:  et  sunt  plura,  et  maximi  momenti!... 

4.  « Ex  schemate  separato,  magis  videmur  honorem  tribuere  Mariae  quam 
Christo:  ergo  uniantur  schemata!  » at  contra  est: 

a)  in  schemate  de  Ecclesia , nullum  habemus  caput  « de  Iesu  Christo  »; 
ergo  difficultas  maneret! 

b)  E schematis  textu  de  B.  Virgine  Maria  clare  appareret  Mariam  non  esse 
super  nec  contra  Christum; 

c)  Ipsa  confusio  pluries  et  merito  denuntiata  postulat  clariorem  expositio- 
nem dogmatis  mariani;  quae  confusio  facilius  dirimitur  clara  expositione  quam 
silentio  vel  paucis  verbis! 

d)  Pastorale  munus  est  docere  et  docere  praedicando  («  vaeh  mihi  si  non 
evangelizavero  »);  sed  praedicare  debemus  praesertim,  dicit  Paulus,  quando  fide- 
les « a veritate  quidem  auditum  avertent...  et  ad  fabulas  convertuntur  ». 

5.  Argumentum  historicum  sic  instruitur:  « Plura  quae  de  Maria  dicuntur, 
de  Ecclesia  dicebantur;  ergo  unica  tractatio!  » At  contra  est: 

a)  antecedens  gratis  affirmatur,  gratisque  negatur. 

b)  Dato  et  non  concesso  antecedente;  si  plura,  non  omnia!  Ergo  argumen- 
tum non  concludit. 

c)  Elementa  de  quibus  sermo,  dicuntur  « personalia  »;  ergo  ad  Mariam  re- 
feruntur praedicatione  directa  et  propria;  ad  Ecclesiam  vero  praedicatione  indi- 
recta seu  metaphorica. 

d)  Metaphorae  tamen  in  theologia  et  praesertim  in  constitutione  dogmatica 
conciliari  non  sunt  nimis  extollendae;  secus  et  de  nobis  dicere  possent  nostri  fide- 
les: « a veritate  quidem  auditum  avertent...  ad  fabulas  convertuntur  ». 

6.  Ratio  pastoralis  sic  proposita  fuit:  « ut  populus  doceatur  de  recta  fide  in 
Incarnationis  mysterio,  ne  negligendo  essentialia,  ad  secundaria  et  accidentalia  tan- 
tum abducantur!  ».  Tamen  notandum  est: 

a)  Quo  modo  ad  conclusionem  unicae  tractationis  tum  de  Ecclesia  tum  de 
B.  Virgine  Maria  sit  deveniendum  ex  praemissa  posita  est  difficile  scitu. 

b)  Argumentum  posset  forsitan  concludere  si  ageretur  de  Verbo  Incarnato, 
non  vero  de  Ecclesia! 

c)  Maria,  in  contextu,  apparet  ut  aliquid  mere  secundarium  et  acciden- 
tale; quod  falsum  est! 

d)  Abusus  in  mariali  devotione  non  sunt  contra  schema  separatum,  immo 
sunt  pro  schemate  separato  ut  veritas  clarius  appareat. 

7.  Ratio  oecumenica,  generaliter  sic  proponitur:  « Si  de  Maria  dicimus  tan- 

tummodo  quod  est  Mater  Dei  et  Ecclesiae  typus,  et  fratres  separati  nobiscum  hanc 
fidem  profiterentur  ».  Hoc  verissimum  est,  at  contra  est: 

a)  Oecumenismus  est  in  confessione  vel  in  occultatione  veritatis  faciendus? 

b)  Concilium  doctrinam  catholicam  exponere  debet  vel  doctrinam  nostro- 
rum fratrum  separatorum? 

c ) Traditam  doctrinam,  fidei  progressu  ipsorumque  fidelium  sensu  fidei  per 
tot  saecula  clarificatam,  cui  spernere  et  oblivisci  licet? 

d)  Occultatio  veritatis,  nos  et  separatos  offendit:  1.  nos  quia  hypocritae 
videmur;  2.  separatos  qui  debiles  videntur  et  a veritate  offendi. 

e)  Hodie,  convenientes  in  unum,  nos  et  separati,  aperte  disserendo,  tradi- 
tionales  obiectiones  solvere  possumus  et  ad  unitatem  sternere  viam.  Hoc  opus  vi- 
detur esse  praecipuum  Concilii  ad  Oecumenismum  quod  attinet;  secus,  quid  prodest 
remanere  corpore  uniti  et  corde  et  mente  separati? 

Ex  dictis,  conclusio!  Separentur  schemata;  fidem  aperte  profiteamur;  magi- 
stri simus  — uti  sumus  — in  Ecclesia,  clare  docendo  non  vero  vera  occultando, 
illius  Pauli  memores:  « Ut  iam  non  simus  parvuli  fluctuantes  et  circumferamur 
omni  vento  doctrinae  in  nequitia  hominum,  in  astutia  ad  circumventionem  erro- 
ris. Veritatem  autem  facientes  in  caritate,  crescemus  in  illo  per  omnia,  qui  est 
caput  Christus  » ( Eph . 4,  12  ss. ). 

Exc.mus  P.  D.  PAULUS  GURPIDE  BEOPE 
Episcopus  Flaviobrigensis 

Simul  cum  his,  quae  haec  Sancta  Synodus  diserte  docet  de  S.  Matre  Ecclesia, 
peropportunum  et  iustum  est  ut  etiam  doctrina  proponatur  de  SS.  Virgine  Maria, 
quae  Mater  Dei  est  atque  nostra.  Oblivisci  nefas  est  enim  quod  Pius  XII  sua- 
vissimis ac  fulgidis  verbis  proclamavit:  « (B.  Virgo  Maria)  mysticum  Christi  Corpus 
e scisso  corde  Servatoris  natum,  eadem  materna  cura  impensaque  caritate  prose- 
cuta est,  qua  incunabulis  puerulum  Iesum  lactantem  refovit  atque  enutrivit  » (Enc. 
Mystici  Corporis ). 

Maria  Mater  Ecclesiae!  Haec  dulcis  veritas  nos  allicit  in  his  quae  dicturi 
sumus : 

1.  Sacra  Synodus  non  potest  de  B.  Virgine  non  agere-,  haec  assertio  obvia 
apparet.  E rimo  propter  eminentiam,  qua  B.  Virgo  Maria  simul  est  membrum  sin- 
gulare Ecclesiae,  et  ipsam  Ecclesiam  transcendit;  postea  quia  Maria  Mater  est  Ec- 
clesiae, ipsa  enim  Ecclesia  se  proclamat  filiam  B.  Virginis;  qua  filiatione  gaudent 
non  tantum  singuli  christifideles,  sed  etiam  ipsa  societas.  Tertio , quia  Maria  est 
regina,  cui  Ecclesia  sese  reverenter  subdit  atque  dedicat.  Tandem,  Maria  mediatrix 
est  inter  Christum  et  Ecclesiam,  sicut  verbis  utens  S.  Bernardi  Pius  IX  edixit. 

Insuper , oportet  Concilium  de  B.  Virgine  loquatur  ut  pulcherrimam  et  copio- 
sissimam doctrinam  mariologicam,  a recenti  magisterio  Summorum  Pontificum 
emanatam,  colligat  atque  proponat.  Attente  perpendamus  silentium  Concilii  de  hac 
re,  in  praesenti  animorum  statu,  a multis  interpretandum  fore  tanquam  quaedam 
praeteritio  vel  forte  subaestimatio,  eorum  quae  in  Encyclicis  Mystici  Corporis, 
Munificentissimus  Deus,  Ad  caeli  reginam,  aliisque,  omnium  plausu,  fidelibus  pro- 
posita fuere. 

Rationes  ex  irenismo  petitae,  ut  explicatio  magnalium  B.  Mariae  sive  omit- 

tatur  sive  imminuatur,  eaedem  quidem  sunt  quae  saepe  iam  opponebantur  tem- 
poribus inde  a Pio  IX  ad  Pium  XII:  quod  tamen  nullo  modo  obfuit  ut  hi  vene- 
rabiles Pontifices  veritatem  proclamarent. 

Postremo,  de  B.  Virgine  Maria  silere  non  licet,  cum  hoc  tempore  nostro,  non 
sine  magno  dolore  et  scandalo,  videamus  negari  vel  in  dubium  revocari  dona 
atque  privilegia  B.  Mariae  a toto  populo  christiano  inde  a multis  saeculis  in  pa- 
cifica possessione  affirmata:  v.  g.  Virginitatem  Mariae  in  partu  et  cognitionem  Di- 
vinitatis Filii  sui,  quam  inde  ab  Incarnatione  ipsa  Virgo  Maria  habuit. 

2.  Multa  in  schemate  hoc  nobis  placent.  Imprimis  placet  doctrina  quae  in 
Sacris  Litteris  et  in  Ecclesiae  Magisterio  innititur.  Plaudimus  etiam  manifestam 
intentionem  schematis  ut  locus  qui  B.  Virgini  in  Ecclesia  competit  sua  luce  expo- 
natur, ut  privilegia  quibus  a Filio  suo  ditata  est  recenseantur,  utque  officia  quibus 
nos  ipsi  erga  Matrem  tenemur  enuncientur.  Quae  omnia  tendunt  ad  hoc  ut  floreat 
simul  lucidior  cognitio  de  B.  Virgine  et  pietas  filialis  in  dies  intensior  evadat. 

3.  Quaedam  vero  in  schemate  minus  placent.  Primo , ordinatio  schematis  defi- 
ciens videtur,  et  minus  apta  ut  synthesis  doctrinalis  de  magnalibus  atque  mune- 
ribus B.  Virginis  obtineatur.  Insuper  quaedam  repetitiones  offendunt:  sic  de 
praedestinatione  B.  Mariae  sermo  fit  in  repetitis  numeris;  quod  etiam  dicendum 
est  de  sua  cum  Christo  associatione  et  de  suis  muneribus  Matris,  Reginae  et  Ad- 
vocatae. Desideraretur  igitur  perfectior  ordo  et  claritas. 

Secundo , non  placet  quod  verba  atque  expressiones  a Romanis  Pontificibus 
adhibita  omittantur,  etiamsi  doctrina  ipsa  ab  iisdem  proposita  doceatur.  Ratio 
irenismi,  quae  in  notis  profertur,  non  convincit:  quia  si  reapse  mediatio  Virginis 
Mariae  docetur,  cur  vitanda  sunt  verba  « mediatio  »,  et  « corredemptio  »,  quibus 
haec  doctrina  a Vicariis  Iesu  Christi  exposita  fuit?  Nisi  doctrinam  corrigere  veli- 
mus, non  est  cur  modum  loquendi  relinquamus. 

Tertio,  damnatio  errorum  de  quibus  supra,  directe  proponenda  esset,  non 
quasi  per  transennam.  Res  est  enim  non  parvi  momenti,  unde  oportet  ut  Conci- 
lium clare  loquatur  ad  deviationes  theologorum  praepediendas. 

4.  Ut  schema  perficiatur,  haec  quae  sequuntur  proponimus.  Absque  ambigui- 
tate extollantur  magnalia,  missio  atque  privilegia  B.  Virginis.  Haec  est  enim  ve- 
ritas, quam  Summi  Pontifices  iterum  atque  iterum  docuerunt,  quam  etiam  Sancta 
Synodus  in  luce  ponere  debet. 

Numeri  schematis  sic  redigantur  et  ordinentur  ut  facile  perspiciantur  articu- 
latio atque  mira  harmonia  privilegiorum  B.  Virginis,  ita  ut  veluti  coronam  titulo- 
rum eius  fideles  prae  manibus  habere  possint. 

Etiam  stylus  dicendi  pro  fervore  perfundatur  ut  decet  materno  officio  B.  Vir- 
ginis in  familia  Ecclesiae. 

Ut  finem  attingam,  si  Patribus  conciliaribus  opportunum  visum  fuerit,  etiam 
in  hac  constitutione  illae  acclamationes  ac  laudes  B.  Virginis  subiungantur,  qui- 
bus nonnulla  praeterita  Concilia  sessiones  claudere  solebant;  atque  in  proximo 
Immaculatae  Conceptionis  festo  uno  ore  et  corde  clamemus  ad  Matrem  Dei  et 
Matrem  nostram  ut,  ipsa  intercedente,  labores  nostri  fructuosi  reddantur. 

Exc.mus  p.  d.  carolus  hermannus  helmsing 

Episcopus  Kansanopolitanus  - S.  loseph 

This  Schema  is  in  general  to  be  commended.  It  would  be  well,  perhaps,  to 
include  some  treatment  of  the  Blessed  Virgin  Mary  as  the  exemplar  of  the  Church 
(and  of  the  Christian)  in  receiving  and  responding  to  the  Word  of  God. 

Page  17  (103)  n.  9.  The  “Fiat”  of  the  Blessed  Virgin  Mary  is  here  spoken 
as  the  “ origo  ” of  her  mission  and  glory.  Instead  of  the  word  origo,  which 
might  be  misunderstood  as  meaning  source,  would  it  be  preferable  to  use  some 
other  expression,  e.  g.,  “ initium  ”? 

Exc.mus  P.  D.  ANDREAS  R.  JACQ 
Episcopus  tit.  Cerasenus 

Ce  schema,  qui  contient  certes  de  bons  elements,  a besoin  d’une  transforma- 
tion  profonde,  mieux  encore  d’une  reprise  a neuf. 

1.  Tout  d’abord,  on  doit  regretter  que,  contrairement  a Pavis  de  nombreux 
Peres,  on  ait  finalement  separe  ce  schema  de  celui  de  1’Eglise.  Sa  brievete  meme 
incitait  a ne  pas  en  faire  un  schema  a part.  En  integrant  ce  schema  dans  celui  de 
1’Eglise,  on  s’opposait  par  le  fait  meme  a une  des  tentations  de  la  theologie  ma- 
riale  qui  est  « de  considerer  Marie  pour  elle-meme,  independamment  du  plan  du 
salut,  avec  le  souci  dominant  de  mettre  en  plus  grand  relief  sa  gloire  et  ses  privi- 
leges  consideres  comme  fins  en  soi  »;  d’ou  le  danger  trop  reel  d’exagerations  sur 
le  plan  doctrinal  et  de  deviations  dans  la  devotion. 

II  serait  donc  souhaitable  de  voir  ce  schema  reintegre  dans  celui  de  PEglise, 
en  mettant  en  relief  le  role  unique  de  Marie,  predestinee  comme  associee  a la 
Redemption,  mais  aussi  sa  place  sureminente  dans  PEglise.  On  montrera  donc, 
d’une  part,  que  Dieu  n’a  pas  comble  Marie  de  grace  par  pure  complaisance  person- 
nelle  et  pour  sa  seule  perfection  propre,  mais  pour  cooperer  en  proportion  au 
salut  des  hommes.  Sa  presence  au  mystere  du  salut  est  toute  relative  au  Christ 
et  au  salut  des  hommes.  On  montrera,  d’autre  part,  que  si  Marie  est  membre  de 
PEglise,  elle  est  selon  le  mot  de  St  Augustin  « supereminens  membrum  »:  type  et 
exemplaire  parfait  de  PEglise,  Marie  depasse  PEglise  et  les  au  tres  membres  en 
grace  et  en  saintete,  mais  aussi  par  sa  maternite  divine  et  son  association  a la  vie 
et  au  mystere  du  Christ,  elle  precede  et  depasse  PEglise  et  est  donnee  pour  mere 
aux  hommes.  En  situant  ainsi  la  Vierge  dans  PEglise,  on  manifestera  sa  significa- 
tion  dans  le  plan  du  salut,  son  point  d’insertion  et  sa  fonction  dans  PEglise,  et  du 
meme  coup,  dans  la  vie  chretienne  et  apostolique.  Par  ailleurs,  cette  situation  emi- 
nente et  unique  de  Marie  ne  paraitra  diminuer  en  quoi  que  ce  soit  la  transcendance 
essentielle  du  Christ,  puisque  la  Vierge  apparaitra  comme  le  chef  d’ceuvre  du  salut 
que  le  Christ  realise  dans  1’humanite  et  qu’elle  sera  presentee,  comme  dans  la 
Sainte  Ecriture,  non  pour  elle-meme,  mais  toute  en  fonction  du  Christ  et  du 
mystere  du  salut. 

2.  On  doit  louer  le  schema  propose  de  son  intention  de  tenir  compte  de 
P orientation  cecumenique  assignee  par  Jean  XXIII  au  Concile.  Malheureusement 

la  realisation  n’est  pas  toujours  tres  heureuse.  Par  exemple,  1’epilogue  du  schema 
(pag.  96,  n.  6,  lig.  27)  invite  tous  les  chretiens  — donc  aussi  nos  freres  separes: 
orthodoxes  et  protestants  — a prier  Marie  « fautrix  unitatis  » afin  qu’elle  les 
rassemble  « sub  uno  Pastore  » (ici,  reference  a Jn  10,  16);  mais  il  y aurait  interet 
a retablir  le  texte  exacte:  « ut  fiat  unum  ovile  et  unus  pastor  ».  Demander  de 
prier  Marie,  et  surtout  de  la  prier  pour  que  tous  les  chretiens  se  reunissent  « sub 
uno  Pastore  » ne  peut  avoir  de  sens  pour  des  protestants,  mais  bien  plutot  les 
irriter.  Les  deux  obstacles  majeurs  a 1’union  sont  precisement:  la  Vierge  et  le  Pape; 
evitons  de  les  presenter  comme  moyen  et  motif  d’union. 

3.  Le  meme  souci  oecumenique  a fait,  a juste  titre,  omettre  des  expressioris 
qui,  bien  que  regues  dans  1’Eglise  et  en  soi  tres  exactes,  si  on  les  comprend  bien, 
cependant  pretent  a equivoques.  Elles  peuvent  difficilement  etre  bien  compri- 
ses  par  nos  freres  separes  (cf.  pag.  100,  3 a)  et  risquent  d’etre  meme  mal  com- 
prises  par  des  catholiques  et  de  fausser  la  devotion  des  fideles!  On  ne  peut  de- 
mander aux  fideles  d’entrer  dans  les  subtilites  theologiques;  il  faut  etre  clair  et 
eviter  d’attribuer  a la  Vierge  ce  qui  ne  peut  lui  etre  attribue  dans  le  meme  sens 
et  au  meme  titre  qu’au  Christ.  Le  Concile  est  une  occasion  unique  pour  faire  un 
redressement  necessaire;  le  moins  que  l’on  puisse  lui  demander,  c’est  d’eviter 
d’utiliser  ces  expressions  dans  le  texte  meme.  Par  contre,  il  serait  bon  qu’en  note, 
on  explique  le  sens  de  certaines  de  ces  expressions  devenues  tradi tionnelles  et 
pourquoi  on  prefere  desormais  ne  plus  les  employer.  Ainsi  deja  le  mot  « cor- 
redemptrix  » n’est  pas  dans  le  texte.  On  pourrait  souhaiter  que  le  mot  « media- 
trix  » (cite  pag.  95  lig.  3;  31;  41)  disparaisse  egalement,  imitant  la  sage  reserve 
de  Pie  XII  et  de  Jean  XXIII  a son  sujet  (cf.  et  1 Tim.  2,  5:  unus  et  mediator  Dei 
et  hominum...).  Cela  repondrait  a un  double  souci:  oecumenique  et  pastoral. 

4.  Parallelement  a des  deviations  sur  le  plan  doctrinal,  qui  ont  tendance  a 
assimiler  la  fonction  « corredemptrice  et  mediatrice  » de  la  Vierge  a celle  de  l’uni- 
que  Redempteur,  ce  qui  necessite  une  insistance  particuliere  pour  souligner  la  trans- 
cendance  essentielle  du  Christ,  on  rencontre,  sur  le  plan  de  la  devotion,  des  de- 
viations contre  lesquelles  le  Concile  se  doit  de  premunir  les  fideles.  Aussi  fau- 
drait-il  insister  plus  qu’on  ne  le  fait  dans  le  texte  (pag.  97  n.  5,  lig.  30,  35...)  sur 
ce  point,  se  montrer  plus  explicite  sur  les  abus:  devotion  mariale  prenant  la  pre- 
miere  place  et  erigee  en  panacee  universelle,  pratiques  presque  super stitieuses... 
On  ne  saurait  trop  aimer  Marie,  et  dans  un  sens  trop  1’honorer,  mais  encore  faut-il 
1’aimer  « bien  » et  1’honorer,  comme  elle-meme  souhaite  etre  honoree,  c’est-a-dire 
en  fonction  de  son  Divin  Fils.  Ces  deviations  ne  sont  pas  seul ement  le  fait  des 
anciens  pays  chretiens;  on  les  retrouve  en  mission.  Un  professeur  vietnamien  de 
dogme  me  disait  recemment  a ce  sujet:  « L’experience  au  Vietnam  montre  claire- 
ment  qu’il  faut  des  instructions  precises  sur  ce  point  ».  Et  un  religieux  eminent 
qui  fut  autrefois  a la  tete  d’une  circonscription,  religieuse  en  Chine  m’ecrivait: 
« Conviendrait-il  d’introduire  d’un  mot,  allusion  a des  abus  manifeste  de  lan- 
gage  lorsqu’on  attribue  a Marie  les  attributs  divins:  “ omnipresence  ” ou  “ om- 
niscience  ”?...  Ces  mots  mal  compris  par  le  peuple  chretien  ont  introduit  de  veri- 
tables  erreurs...  Nous  avons  eu  au  moins  en  Chine,  une  veritable  difficulte  sur  ce 
point,  et  en  consequence,  1’introduction  d’un  faux  mysticisme,  sous  couleur  de  de- 
votion en  ver  s la  T.  S.  Vierge  ». 

5.  A propos  de  la  mort  de  la  Vierge  (pag.  96,  n.  4),  on  peut  se  demander  s’il 
est  opportun  de  trancher  la  question,  d’imposer  une  foi  dogmatique  sur  un  point 

qui  ne  parait  pas  suffisamment  mur.  La  tradition  est-elle  suffisamment  unanime? 
Le  fait  de  Pexistence  d’un  tombeau  en  Terre  Sainte  est  une  base  bien  fragile  au 
point  de  vue  historique.  La  raison  de  convenance  est  certes  beaucoup  plus  valable, 
mais  elle  reste  une  raison  de  convenance...;  on  peut  douter  qu’elle  sufEse  pour 
eriger  en  article  de  foi  la  mort  de  la  Ste  Vierge. 

Exc.mus  P.  D.  LAURENTIUS  J AEGER 
Archiepiscopus  Paderbornensis 

Liceat  mihi  quasdam  proponere  emendationes. 

Titulus  forsan  in  hanc  formam  mutari  potest:  «De  B.  Maria  Virgine  Matre 
Dei  et  christifidelium  » vel  etiam:  « Matre  Dei  et  hominum  ».  Ratio : titulus  « Ma- 
ter Ecclesiae  » convenit  quidem  B.  Virgini,  attamen  alii  tituli  in  traditione  sunt 
magis  usitati.  Et  antiqua  traditio  referens  ad  Ecclesiam  B.  Virginem  magis  typum 
et  exemplum  Ecclesiae  nominat. 

Pag.  7,  n.  1,  post  lin.  30:  addatur:  « Non  autem  est  in  intentione  sacrae  Synodi 
propositionibus  marialibus  huius  constitutionis  novas  valoris  notas  attribuere,  quas 
hucusque  nondum  habebant,  sed  singulae  propositiones  eodem  certitudinis  gradu 
praedicantur,  quem  iam  habuerunt  in  magisterio  ordinario  Ecclesiae  ».  Ratio : re- 
vera iam  Praenotanda  n.  III,  pag.  14  (100),  linn.  3-7  similiter  loquuntur.  Atta- 
men etiam  in  ipso  textu  hoc  clare  dicendum  est,  ne  neglectis  praenotandis  novas 
definitiones  protulisse  videamur,  quas  Ioannes  XXIII  beatae  memoriae  papa  hoc  in 
Concilio  inopportunas  iudicavit.  Tollantur  ergo  omnes  timores,  ne  post  Concilium 
celebratum  quidam  censeant  omnes  huius  Constitutionis  praepositiones  esse  v.  g. 
de  fide  divina  definitas.  Huius  modi  dubiis  sublatis  multo  facilior  hoc  schema  erit 
discutiendum. 

Pag.  8,  n.  2,  linn.  31-32:  in  hanc  formam  mutentur:  «proinde  non,  ut  qui- 
dam aiebant,  “ in  peripheria  ” vel  in  vestibulo,  sed  in  ipsomet  sanctuario  Eccle- 
siae sub  Christo  in  Spiritu  Sancto  collocari».  Ratio:  «peripheria»  et  «centro» 

non  placent,  sunt  verba  non  sacra  et  ex  geometria  desumpta.  De  cetero  illud  in- 
faustum effatum  de  « peripheria  »,  quod  hic  in  memoriam  revocetur,  iam  satis 
superatur  et  eliminatur  per  ea  quae  in  toto  contextu  de  B.  M.  V.  dicuntur.  Ideo 
linn.  31-32  etiam  simpliciter  possint  deleri. 

Pag.  10,  n.  3,  lin.  10:  post  verbum  « pietatis  » adiungatur:  « et  ad  Spiritum 
Sanctum,  quo  cooperante  Christus  mundum  vivificavit  per  eum  semetipsum  offe- 
rens immaculatum  Deo  ( Hebr . 9,  14),  quique  postulat  pro  nobis  gemitibus  inenar- 
rabilibus ( Rom . 8,  26)  ».  Ratio : cum  de  B.  Virgine  agamus,  non  omittenda  videtur 
Spiritus  Sancti  operatio.  Etenim  in  Canone  Missae  Missalis  Romani  in  oratione 
secunda  ante  Communionem  dicitur:  « Domine  Iesu  Christe,  Fili  Dei  vivi,  qui  ex 
voluntate  Patris,  cooperante  Spiritu  Sancto,  mundum  vivificasti  ».  Et  idem  magis 
explicat  Leo  Papa  XIII  in  suis  Encyclicis  Litteris  Divinum  illud  munus  {A.S.S., 
XXIX,  p.  648),  ubi  dicitur  de  Christo:  « omnis  eius  actio  praesente  Spiritu  age- 
batur praecipueque  sacrificium  sui:  Per  Spiritum  Sanctum  semetipsum  obtulit  im- 
maculatum Deo  » (Hebr.  9,  14). 

Pag.  11,  n.  5,  lin.  30:  loco  verborum  « eodemque  tempore  » ponatur:  « si- 
mulque  ».  Ratio : sensus  idem  est,  sed  non  insistitur  in  temporis  momento. 


APPENDIX  - ANIMADVERSIONES  SCRIPTAE  DE  B.  M.  V. 


739 


44 

Re v. mus  P.  D.  IOANNES  B.  JANSSENS 
Praepositus  generalis  S.  I. 

Omnino  placet  proponi  schema  aliquod  de  B.  Virgine.  In  schemate  proposito 
multa  bona  et  optima  reperiuntur;  et  tamen  schema  in  genere  non  placet.  Nam: 

Quamquam  theoretice  omnino  verum  est  honorem  Matri  exhibitum  minime 
detrahere  honori  Filio  debitum,  de  facto  tamen  videmus  non  paucos  fideles,  in 
regionibus  imprimis  minus  cultis,  vel  ubi  magis  invalescit  ignorantia  religiosa, 
B.  Virginem  pari,  ne  dixerim  quandoque  maiore  honore  colere  quam  ipsum 
Christum. 

Quod  incommodum,  nedum  praeveniat  schema,  potius  augebit.  Non  sufficit 
per  transennam  dixisse  Christum  eiusque  Matrem  tantum  ab  invicem  distare  quan- 
tum Deum  a pura  creatura;  cum  vident  populares  Mariam  Virginem  magis  magisque 
assimilari  Christo,  notionem  discriminis  inter  utrumque  amittunt. 

Prudentius  proinde  loquatur  schema. 

Mihi  non  placet,  quamquam  iam  apud  multos  est  in  longo  usu,  vox  « media- 
trix  » B.  Virgini  tributa,  idque  ob  causas  ordinis  pastoralis.  Notio  quidem  « media- 
tionis » B.  Mariae  Virginis  rectissima  est.  Sed  vox  « mediatrix  » nata  est  insupe- 
rabilem confusionem  gignere  in  mente  fidelium  minus  alte  instructorum:  Christus 
est  Mediator,  pari  passu  Maria  mediatrix!  Praeterea  vox  « mediatrix  » protestan- 
tes  non  paucos  confirmabit  in  suo  praeiudicio,  catholicos  Dominum  eiusque  Ma- 
trem pari  honore  colere.  Ad  quid  adversarios  irritare  si  id  vitari  potest? 

Si  loco  vocis  « mediatrix  » utatur  Concilium  voce  « Advocata  » vel  simili, 
incommoda  praeveniuntur. 

In  specie  autem  vox  « omnium  gratiarum  mediatrix  » (n.  3,  pag.  9,  lin.  31) 
quippe  cum  haec  doctrina  minime  matura  videatur,  non  placet  in  textu  Concilii 
alicuius  Oecumenici.  Sinatur  doctrina  maturari. 

Immo  minus  placet  id  quod  n.  2,  pag.  8,  linn.  25-26,  de  Maria  tamquam 
« gratiarum  administra  et  dispensatrix  »;  hoc  enim  prout  iacet  soli  Deo  convenit. 

Alia  particularia: 

N.  2,  pag.  8,  lin.  16:  minus  placet  in  Concilio  ad  asserendam  maternitatem 
universalem  B.  Mariae  Virginis,  explicite  appellari  textum  Io.  19,  26-21.  Illa  ma- 
ternitas  solidis  argumentis  theologicis  probatur,  quin  oporteat  recurrere  ad  expli- 
cationem symbolicam  huius  textus.  Hanc  piam  explicationem  textus  adhibeant 
praedicatores  et  pii  auctores  — immo  Summi  Pontifices  in  homiliis  — , sed  ne 
canonizetur  in  Concilio. 

N.  4,  pag.  10,  linn.  21-22,  non  placet  illud  « secundum  antiquam  et  venera- 
bilem traditionem  ».  Aliud  est  traditio  ordinis  dogmatici,  aliud  traditio  historica 
seu  humana.  Haec  enim  non  fit  « venerabilis  » quia,  est  antiqua;  interpretatio  Scrip- 
turae de  forma  non  sphaerica  terrae,  erat  antiqua  cum  Galilaeus  eam  reiecit;  mi- 
nime ideo  erat  « venerabilis  ».  Nihil  est  venerabile  eo  solo  quod  est  antiquum. 

Omnino  inclinor  in  sententiam  B.  Mariam  V.  esse  mortuam  antequam  in  cae- 
lum assumptam;  quare  autem  Concilium  canonizat  sententiam  de  qua  adhuc  dis- 
sentiunt theologi  etiam  ex  piissimis? 

N.  4,  pag.  11,  linn.  1-2:  ex  notis  patet  velle  auctores  schematis  non  tantum 
affirmare  virginitatem  in  partu,  de  qua  nemo  dubitat  (nam  verum  non  est  auctores 

qualis  Galot  qui  in  nota  32  appellatur,  asserere  univocam  esse  virginitatem  ante 
partum  et  virginitatem  in  partu,  uti  constat  attente  legenti  articulum)  sed  modum 
anatomicum  illius  virginitatis  definire.  De  qua  re,  quamquam  traditio  a tempore 
S.  Ambrosii  communis  videtur,  non  consentiebant  antiquiores  Patres. 

Hic  videtur  iterum  praevalere  tendentia  quam  saepius  advertimus  in  schema- 
tibus commissionis  theologicae  anteconciliaris,  imponendi  inter  sententias  a theo- 
logis catholicis  agitata,  sententiam  quae  sibi  praeplacet. 

N.  5,  pag.  11,  linn.  15-19:  haec  theoretice  et  de  iure  sunt  vera;  de  facto  autem 
uti  superius  dixi,  non  adeo  sunt. 

N.  5,  pag.  12,  linn.  6-13:  omittantur.  Non  nostrum  est  dicere  quid  de  nostra 
doctrina  sentiant  alii. 

45 

Exc.mus  P.  D.  CASIMIRUS  IOSEPH  KOWALSKI 
Episcopus  Culmensis 

Fides  quae  tenet  Deiparam  Virginem  Mariam  esse  etiam  Matrem  Ecclesiae 
semper  in  Ecclesia  vivens  erat:  ita  S.  Irenaeus,  in  opere  suo  Contra  Haereses  Ma- 
riam cum  Heva  comparans  scribit:  « sed  haec  (=  Maria)  suasa  est  oboedire  Deo, 
uti  virginis  Hevae  fieret  advocata  » (cf.  Contra  Haer V,  19;  PG  7,  1179). 

Illam  comparationem  primae  et  secundae  Hevae  posteriores  Ecclesiae  Patres 
iterum  ac  iterum  considerantes  idem  diverso  modo  affirmant. 

Apud  Tertullianum  ita  legimus:  «Crediderat  Heva  serpenti:  credidit  Maria 
Gabrieli;  quod  illa  credendo  deliquit,  haec  credendo  delevit  » (cf.  Liber  de  carne 
Christi , cap.  17;  PL  2,  782). 

S.  Augustinus  in  libro  De  sancta  Virginitate  (cap.  6;  PL  40,  303)  ita  de 
Maria  loquitur,  est  « plane  mater  membrorum  eius,  quod  nos  sumus;  quia  coope- 
rata est  caritate,  ut  fideles  in  Ecclesia  nascerentur,  quae  illius  capitis  membra  sunt: 
corpore  vero  ipsius  capitis  mater  ».  Alio  autem  loco:  « Quoniam  per  feminam 
nobis  mors  acciderat,  vita  nobis  per  feminam  ( = Mariam)  nasceretur  » (cf . De  ago- 
ne christiano,  cap.  22;  PL  40,  303). 

Quae  affirmatio  antea  apud  S.  Hieronymum  ita  breviter  sonat:  « Mors  per 
Hevam,  vita  per  Mariam  » (cf.  Epist.  XXII,  cap.  21;  PL  22,  408).  Similiter  postea 
S.  Ioannes  Chrysostomus  (cf.  Homil.  in  Sanctum  Pascha , 2;  PG  52,  768:  « Pro 
Heva  Maria  »)  expositionem  suam  in  Ps.  XLIV  faciens  affirmat:  « Virgo  nos  para- 
diso expulit;  per  Virginem  ( = Mariam)  vitam  aeternam  invenimus  » (cf.  PG 
55,  193). 

Quam  seriem  citationum  liceat  concludere  verbis  S.  Petri  Chrysologi:  « Et 
facta  est  vere  nunc  (Maria)  mater  viventium  per  gratiam  » (cf.  Sermo  CXL ; PL 
52,  576). 

Nec  omittere  possumus  unum  saltem  monumentum  archeologicum  saec.  iv; 
in  catacumba  sic  dictum  « maius  » invenimus  Mariam  « orantem  » coram  Christo. 
Quae  imago  « Mariae  advocatae  »,  i.  e.  Mariae  munus  Ecclesiae  fungentis  tradi- 
tionem S.  Irenaei  evocat  et  confirmat  (cf.  -Wilpert,  Pitture  delle  Catacombe, 
tav.  207,  209). 

Simili  inquisitione  facta  doctus  Iesuita  contemporaneus  ausus  est  tamen  con- 
cludere: Pietas  christiana  primi  millennarii  novit  solummodo  impliciter,  Mariam  esse 
Matrem  nostram!  (cf.  P.  Stater,  S.  I.,  Maria  im  Reiche  Christi , Paderborn  1958, 

p.  36).  Idem  auctor,  historice  rem  tractans,  affirmat  et  probat,  maternitatem  Ma- 
riae quoad  Ecclesiam,  quoad  nos  theologice  elaboratam  esse  decursu  secundi  mil- 
lennii  christianismi. 

Videamus  nunc  hanc  evolutionem  saltem  per  summa  capita! 

S.  Bernardus,  tantum  pro  mariologia  benemeritus,  caret  invocatione:  « Maria, 
Mater  christianorum!  ».  Invenimus  tamen  eandem  iam  apud  discipulum  eius  (talem 
abbatem  Guericum)  ac  in  scriptis  posterioribus,  quorum  redactio  a nonnullis  pro 
S.  Alberto  Magno  revindicatur. 

Maximi  momenti  pro  ulteriori  evolutione  apparet  magisterium  Summorum  Pon- 
tificum. 

Ita,  tempore  post-Tridentino,  S.  Pius  V et  Gregorius  PP.  XIII  expressioni- 
bus ut  « Mater  misericordiae  »,  « Mater  gratiae  » peramanter  utuntur.  Ad  inve- 
niendum tamen  expressionem,  quam  nunc  saepius  audire  soliti  sumus,  debemus  in 
saeculum  xvin  transire,  ubi  Benedictus  XIV  (cf.  Bulla  aurea,  die  27  nov.  a.  D. 
1748  data!)  et  Pius  PP.  VI  Mariam,  matrem  omnium  fidelium  declarant. 

Saeculo  elapso,  Pius  IX,  Papa  definitionis  Immaculatae  Conceptionis  dogma- 
tis, saepe  saepius  in  allocutionibus  suis  ac  scriptis  utitur  expressione  « Maria,  Mater 
nostra  ». 

Hanc  invocationem  PP.  Leo  XIII  per  encyclicas  de  Ss.mo  Rosario  tota  in 
Ecclesia  divulgavit.  Largam  acceptationem  S.  Pontificis  invenit  ultima  formula, 
ubi  inter  bonitatem  ac  Dei  misericordiam  et  nostram  miseriam  ponit  et  invocari 
suadet:  Mediatricem,  advocatam,  B.  M.  Virginem,  « Matrem  Dei  et  amantissi- 
mam  matrem  nostram  » (cf.  VOsservatore  Romano , 28  luglio  1903).  Eiusdem 
S.  Pontificis  doctrina  circa  « Mariam,  Matrem  nostram  » tanti  est  contentus,  ut 
aliae  conclusiones  theologicae  brevi  sequuntur,  in  decursu  saeculi  praesentis.  Deci- 
sivus  hac  in  re  interventus  Summorum  Pontificum  clare  apparet: 

S.  Pius  X:  Encyclica  pro  anniversario  L proclamationis  Immaculatae  Con- 
ceptionis dogmatis  data  die  2 febr.  1904; 

Benedictus  XV:  Inter  sodalicia , 22  martii  1918; 

Pius  XI:  Explorata  res,  2 febr.  1923; 

Pius  XII:  Mystici  Corporis,  29  iunii  1943. 

Scriptum  est:  Omnis  scriba  in  regno  caelorum  doctus  profert  de  thesauro 
suo  nova  et  vetera;  similiter  Summi  Pontifices  decursu  temporum  novum  aspec- 
tum mariologiae,  scii.  SS.  Mariam  esse  utique  Matrem  nostram  — de  thesauro 
fidei  revelatae  nobis  in  lucem  protulerunt! 

46 

Exc.mus  p d.  constans  franciscus  gerardus  kramer 

Episcopus  Lunganensis 

Animadversiones. 

1.  Pag.  13.  Praenotanda  sequentem  pro  opportunitate  huius  schematis  alle- 
gant rationem:  « Doctrina  de  Dei  hominumque  Matre  tali  via  ac  ratione  hisce  ul- 
timis decenniis  et  a Summis  Pontificibus  et  ab  episcopis  et  a theologicis  pertrac- 
tata est,  ut  iure  meritoque  tum  a catholicis  tum  ab  acatholicis  expectetur  clarum 
verbum  ex  quo  pateat  quid  reapse  Ecclesia  catholica,  qua  talis,  de  munere,  privi- 
legiis et  cultu  mariali  credit,  tenet  docetque  ».  Contra  hanc  rationem  inferri  potest, 
viam  ac  rationem,  qua  ab  Ecclesia  ultimis  decenniis  doctrina  marialis  pertractata 

sit,  praecise  talem  esse,  ut  necessitas  novae  constitutionis  a Concilio  edendae  vix 
appareat.  Hoc  magis  adhuc  valet  de  hac  constitutione,  in  qua  nempe  synthesis 
completa  theologiae  marialis  evolvitur.  Speciatim  mihi  videtur  attendendum  ad 
impressionem  infaustam,  quam  constitutio  cuius  ratio  essendi  e contextu  non  patet, 
inter  christianos  non  catholicos  provocare  potest. 

2.  E modo  quo  doctrina  de  B.  Maria  Virgine  omnium  gratiarum  mediatrice 
in  hoc  schemate  proponitur,  quamvis  effata  maiora  theologiae  catholicae  resumun- 
tur, timeo,  ne  confusio  oriatur  tum  inter  catholicos  quum  inter  christianos  non- 
catholicos.  Quemnam  valorem  adiudicare  tenentur  tali  declarationi  doctrinali  a 
Concilio  Oecumenico  datae?  Confusio  eo  magis  praevidenda  est  quod  Constitu- 
tio ex  una  parte  characterem  dogmaticum  in  titulo  sibi  vindicat,  dum  ex  altera  parte 
in  praenot.  III  (pag.  14)  dicitur,  « nullum  novum  dogma  » in  ea  proclamari. 

3.  Quae  in  ultimis  lineis  huius  schematis  habentur,  scii.  pag.  12,  lin.  32  ss. 
a verbis  « qui  Christi  vicarium  » usque  ad  finem,  ad  rem  vix  pertinent  ac  sensi- 
bilitatem  fratrum  separatorum  facile  tentant. 

'Emendationis  propositio. 

1.  Imprimis  considerandum  mihi  esse  videtur,  an  schema  tamquam  constitutio 
peculiaris  sit  edendum  vel  potius  ad  caput  speciale  schematis  II  de  Ecclesia  sit 
reducendum. 

2.  In  utraque  suppositione  hoc  schema  clariore  modo  cum  argumento  sche- 
matis II  de  Ecclesia  coniungatur,  ita  ut  ratio  essendi  melius  appareat. 

3.  In  iis  quae  de  titulo  mediatricis  dicenda  sunt  periculum  confusionis  eli- 
datur. 

4.  In  pag.  12,  linn.  32  ss.,  scii,  a verbis  « qui  Christi  vicarium  » usque  ad 
finem,  deleantur. 

47 

Exc.mus  P.  D.  IOANNES  IOSEPH  KROL 
Archiepiscopus  Philadelphiensis 

In  genere. 

Proprietates  praecipuae  huius  schematis  sunt  brevitas,  claritas,  eius  derivatio 
ex  sola  Sacra  Scriptura  et  praeviis  declarationibus  magisterii  ecclesiastici.  Apte  et 
clare  declarata  sunt  propositum  atque  momentum  schematis  apud  illa  praenotanda 
quae  apparent  in  fine  schematis  in  pag.  13  (99).  Si  est  possibile  et  si  consentiens 
cum  traditione  videtur,  fortasse  ideae  principales  in  « Praenotanda  » expresse 
incorporari  possent  in  schemate  ita  ut,  si  Concilium  constituat  hoc  schema  partem 
decretorum  facere,  ii  qui  eis  postea  studebunt  melius  Patrum  propositum  discer- 
nere possint.  E.  g.,  exprimi  possent  in  schemate:  1.  quod  Patres  nullum  habent 
propositum  definiendi  novum  dogma;  2.  quod  haec  repraesentatio  doctrinae  tra- 
ditionalis  fundamenta  firma  habet  in  Sacra  Scriptura  et  quod  nulla  est  in  schemate 
declaratio  quae  non  iam  expressa  sit  a Summis  Pontificibus. 

Schema  notabile  est  imprimis  quia  reiicit  errores  « maximalistarum  » tum 
« minimalis tarum  »,  et  deinde,  quia  per  omnia  spirat  caritatem,  spiritum  qui  cum 
difficultate  sustentatus  est  contra  opiniones  aliquorum  fratrum  separatorum.  Prae- 
terea, doctrina  aperta  schematis  non  potest  argui  deceptionis  vel  mutationis  propter 
spem  reunionis.  Laudabiliter  allata  sunt  per  totum  schema  plura  loca  ex  Sacra 
Scriptura,  quae  maximi  habetur  a christianis  acatholicis. 

Forsitan  bonum  sit  si  schema  faciat  mentionem  de  B.  Virginis  realitate  histo- 
rica. Sanctitas  Mariae  singularis  factorum  vitae  eius  recordatione  optime  intellegi 
potest. 

In  specie. 

1.  Titulus.  Aliquis  potest  sese  titulo  B.  Virginis  « Mater  Ecclesiae  » oppo- 
nere propter  eandem  rationem  ac  afferat  contra  titulos  « Ecclesiae  exemplar  » et 
« Filia  Patris  »,  de  quibus  tractabitur  infra  (pag.  7,  lin.  22;  pag.  10,  lin.  36). 
Titulus  « Mater  Redemptoris  » videtur  exprimere  melius  positionem  essentialem 
Mariae  in  oeconomia  salutis  et  eodem  tempore  significationem  aliarum  praerogati- 
varum quae  consequuntur  illam  positionem,  continet. 

2.  Pag.  7,  lin.  22:  cum  in  praenotandis  declaretur  omissas  esse  quasdam 
expressiones  et  vocabula  a Summis  Pontificibus  adhibita,  quae  « licet  in  se  veris- 
sima, possent  difficilius  intelligi  a fratribus  separatis  » (pag.  14  sectio  IV,  3,  a), 
melius  forsitan  esset  evitare  titulum  « (Ecclesiae)  exemplar  ». 

3.  Pag.  9,  lin.  10:  ordo  verborum,  « vehementius  item  quam  quae  ma- 
xime »,  tali  modo  componitur  ut  sententia  fiat  difficilis  intellectu.  Significatio  huius 
lineae  et  earum  quae  sequuntur  remanet  satis  obscura. 

4.  Pag.  10,  lin.  36:  propter  rationem  supra  allatam  (pag.  7,  lin.  22),  melius 
esset  omittere  titulum  « filia  Patris  ». 

5.  Pag.  10,  lin.  40:  loco  « incorrumptam  » melius  esset  scribere  « incor- 
ruptam ». 

6.  Pag.  12,  linn.  11-13:  forsitan  veritas  his  lineis  declarata  debeat  exprimi 
magis  positive  ne  sententia  nimis  defensiva  appareat.  Cum  quidem  veritas  haec 
satis  bene  stabiliatur  per  loca  ex  Sacra  Scriptura  allata  et  dicta  Patrum  Antiquo- 
rum, hae  lineae  revera  sapienter  omitti  possint. 

48 

Exc.mus  P.  D.  AMEDEUS  LEFEVRE 
Archiepiscopus  Rabatensis 

Hoc  schema  mihi  videtur  funditus  reformandum.  Etenim: 

1.  Ante  omnia  Cone.  Oecum.  Vaticanum  II,  de  die  in  diem,  magni  momenti 
fecit  finem  oecumenicam,  a S.  S.  Ioanne  XXIII  intentam.  In  omnibus  schematibus, 
semper  haec  finis  ultima  ante  oculos  Patrum  habenda  est.  Quanto  magis  nihil 
scribendum  et  declarandum  est  quod  quoquo  modo  relationes  inter  catholicos  et 
alios  christianos  aggravesceret! 

Dummodo  aliunde,  nullae  graves  nec  urgentes  errores  de  B.  Maria  Virgine  in 
Ecclesia  catholica  vivescunt,  mihi  videtur  melius  esse  Concilium  iam  tam  graviter 
sollicitum  ex  multis  et  difficillimis  quaestionibus,  non  tractare  de  B.  M.  V.  privi- 
legiis ab  omnibus  catholicis  fidelibus  agnitis. 

2.  Attamen  si  forte  tractandum  est  de  doctrina  hac,  totum  schema  de  B.  M.  V. 
iungendum  est  cum,  schemate  de  Ecclesia  (vel  potius:  reintegrandum  est...  quia 
infaustissime  ab  illo  fuit  seiunctum). 

Et  hoc  quidem  manifeste  convenit  dum  ipsum  schema  (in  art.  3,  pag.  10, 
linn.  5 s.)  enixe  hortatur  theologos  et  praecones  ut  sedulo  adnitantur  studium  im- 
primis Sacrae  Scripturae  et  SS.  Patrum  ad  sensum  magisterii  Ecclesiae  excolentes, 
in  vera  luce  ponere  munera  et  officia  B.  M.  Virginis  cum  aliis  dogmatibus  connexa. 

At  certe  apud  Patres,  et  iam  in  apocalypsi  Ioannis  apostoli,  Maria  apparet  typum 
gerens  Ecclesiae,  ita  ut  doctores  saepe  dubitant  utrum  aliquis  textus  unam  respi- 
cit, vel  aliam,  vel  ambas  simul.  Et  ideo  Concilium  debet  praebere  exemplum  in  hac 
perutili  agendi  ratione. 

3.  Mediatio  B.  M.  Virginis  arduarum  difficultatum  causa  non  tantum  de  voca- 
bulis sed  etiam  de  re  ipsa,  minime  videtur  attigisse  enuclea tionem  omnino  requi- 
sitam ad  declarationem  dogmaticam.  (Etenim:  inscriptio  schematis  huius  est  « sche- 
ma constitutionis  dogmaticae  »).  Mediationem  B.  Mariae  omnes  admittunt  in  Ec- 
clesia sed  multae  opiniones  de  hac  doctrina  legitime  disputantur.  Quid  ergo  et  qua 
necessitate  impulsum,  Concilium  vellet  thesim  vere  incertae  interpretationis  defi- 
nire dum  nullum  est  negationis  periculum? 

4.  Si  pensamus  textum  (pag.  9 [95],  lin.  3)  comparatio  cum  intercessione 
Pauli  apostoli  in  terris  degentis  valde  inepta  est,  et  iam  in  ipso  schemate  affir- 
matur omnino  deficiens!  Mediatio  Mariae  est  vere  dissimilis,  unica  et  eminens  in 
singularitate  sua.  Sed  e contrario,  si  mediatio  ponitur  ut  ex  ista  affirmatione  dima- 
net argumentum  ad  roborandam  thesim  de  « corredemptione  » omnino  deploramus 
hanc  connexionem  inter  veritatem  ab  omnibus  admissam  et  alteram  a multis  docto- 
ribus  iure  impugnatam.  De  hac  re  aliquid  dicemus  in  suo  loco,  sed  nunc  requiri- 
mus plenam  lucem  in  expositione  intentionum  Concilii.  Renuimus  omnem  ambigui- 
tatem et  minimam  aequi vocitatem  in  tam  gravi  materia. 

5.  In  Praenotandis  (pag  14  [100],  art.  IV)  legimus  cum  stupore...  Paulo 
antea,  redactores  schematis  (pag.  10,  lin.  5)  omnes  hortantur  ut  se  referrent  ad 
S.  Scripturam  et  SS.  Patres,  et  nunc  ad  iustificandas  affirmationes  suas  de  B.  M.  V. 
privilegiis,  asserunt  se  hausisse  singulas  propositiones  in  tot  et  tantis  documentis 
marialibus  Romanorum  Pontificum!  Miror  talem  auctoritatem  tributam  esse,  in 
constitutione  dogmatica,  dictis  documentis  pontificalibus  inter  quae  fere  omnia 
indole  « doctrinali  » carent,  sed  magis  pietatis  et  devotionis  exhortationes  apparent. 
Insuper  « errores  » (?)  denuntiatae  (Art.  IV  § 2)  in  Praenotandis  repente  surgunt, 
de  quibus  nullus  sermo  fit  in  ipsius  schematis  corpore.  Et  hoc  videtur  incongruum. 

6.  Affirmatio,  non  quidem  expressa  sed  larvata,  adumbrata,  pluries  insinuata, 
de  participatione  B.  M.  Virginis  redemptioni  « obiectivae  » ut  aiunt,  nobis  displi- 
cet. In  primis  quia  in  tanti  momenti  declaratione  sermones  et  positiones,  ut  nuper 
diximus,  apertissimae  esse  debent  sine  ulla  dubitationis  causa.  Secundo:  textus 
schematis  sic  condemnaret  opinionem  multorum  peritorum  huic  doctrinae  inimi- 
corum. Verba  « redemptionis  obiectivae  » quamvis  non  leguntur,  asseruntur  de 
facto  cum  schema  propugnat  participationem  B.  M.  Virginis  in  gratiis  redemptio- 
nis « acquirendis  ».  Atqui  haec  opinio  omnino  indiget  explanationibus.  Insuper 
redemptio  non  est  aliqua  « res  » ad  quam  « acquirendam  » Christus  Dominus  mul- 
tum et  principaliter  laboraret,  Maria  autem  parum.  Redemptio  est  Christus  et  com- 
municatio Redemptionis  est  transfusio  in  nobis  gratiae,  i.  e.  divinae  vitae  a Christo 
resuscitato  et  glorioso  dimanantis.  Non  decet,  in  redemptione  mundi,  quoddam 
commercium  iuridicum  in  primis  inspicere.  Argumenta  vero  de  sacrificio  iurium 
maternalium  sumpta,  vel  de  compassione  sub  cruce  Domini  quasi  fuisset  actus 
sacerdotalis,  minime  inveni  in  traditionis  Patrum  decursu.  Locutiones  huiusmodi 
magis  sunt  oratoriae  quam  dogmaticae  et  non  dicendae  sunt  « ex  se  verissima  »! 
(pag.  14). 

7.  Titulus  schematis  corrigendus  videtur.  « Mater  Ecclesiae  » non  est  dispu- 
tandus in  se,  non  est  vero  de  antiquo  et  traditionali  usu;  praesertim  haec  praefe- 

rentia  Concilii  Oecumenici  pro  hac  appellatione  nolis  velis  praeiudicium  grave 
et  opportunum  afferret  alio  titulo  multo  magis  fundato,  scii.  « Maria  imago  Ec- 
clesiae ». 

8.  Tandem  respectu  exigentiarum  Oecumenismi,  hoc  schema  valde  est  incon- 
veniens. Ardentissime  speramus  totum  textum  reformatum  iri,  et  speciali  modo 
ultima  verba  infausta  (pag.  12  [98],  linn.  26  s.). 

Novum  schema  optamus  multo  magis  indole  « biblico  » et  « ecclesiologico  » 
praeditum. 


49 

Exc.mus  P.  D.  ALBERTUS  LEMENAGER 
Episcopus  Y armuthensis 

Schema  de  B.  Maria  Virgine  quibusdam  deficientiis  laborat.  In  primis 

1.  Non  est  satis  organicum.  Inveniuntur  sane  in  isto  textu  praecipua  puncta 
doctrinae  de  Beata,  necnon  textus  scripturistici  communiter  usurpati,  sed  haec 
omnia  quasi  per  saltum  procedunt  quin  efforment  verum  corpus  doctrinae. 

2.  Methodus  qua  utitur  schema  videtur  emendanda  esse.  Magis  paedagogicum 
et  oecumenicum  esset  incipere  a locis  Scripturae  ad  rem  pertinentibus,  antiqua  tra- 
ditione quandoque  illustrata,  et  postea  tantum  ad  pronunciamenta  Ecclesiae  recur- 
rere. Sic  iustificaretur  doctrina  magisterii  per  recursum  ad  fontes. 

Cum  alius  textus  nobis  in  « Emendationes  super  schema  de  B.  Maria  Virgine  » 
quasi  proponitur,  liceat  mihi  aliam  formulationem  notam  facere,  illam  nempe 
conferentiae  Angliae  et  Cambiae  praeparatam,  et  ab  abb.  Butler  subsignatam. 
Hic  textus  omnino  acceptabilis  mihi  videtur.  Procedit  enim  e monumentis  revela- 
tionis, scii.,  ex  Scripturis,  ex  antiqua  traditione  et  ex  Liturgia.  Sic  vere  oecume- 
nicus  evadit,  et  viam  historicam  sequendo,  hominibus  hodiernis  aptius  quam  alii 
textus  loquitur.  Isti  schemati  unum  tantum  deest:  sequi  deberet  viam  historicam 
ab  ipso  initio  historiae  salutis. 

Schema  de  B.  Maria  Virgine  incipere  debet  a Gen.  3,  17,  eo  quod  illud  oracu- 
lum Genesiacum  Mariae  partibus  in  salute  generis  humani  primum  etsi  iam  ob- 
scurum praestat  fundamentum.  Interventio  enim  divina  post  lapsum  non  est  mera 
hostilitatis  declaratio  mulierem  inter  et  serpentem,  sed  conversio  hostilitatis  in 
favorem  mulieris,  cuius  calcaneo  si  insidiatur  serpens,  ipsa  cum  posteritate  ser- 
pentem in  capite  i.  e.  mortaliter  vulneratura  praedicitur.  Est  recirculatio  de  qua 
Patres  passim  locuti  sunt.  Ad  intelligendum,  itaque,  partes  mulieris,  nempe  Ma- 
riae, in  liberatione  generis  humani  a diabolo,  examinare  oportet  quae  mulieris  sunt 
in  locis  Scripturae  ubi  Deus  suum  de  homine  salvando  consilium  denuo  affirmat 
atque  enucleat.  Loca  ista,  sane,  naturam  prophetiae  retinent  et  res  ibidem  praedictae 
obscuritate  velatae  remanent;  sed  sunt  ex  his  locis  quae  liberatorem  populi  nun- 
tiando, matrem  eius  modo  tam  inusitato  et  mysterioso  cum  illo  associant,  quod 
mens  anceps  aliquid  de  magno  Dei  consilio  ibi  insinui  suspicatur.  Tales  sunt 
Is.  7,  14;  Mich.  5,  2;  Soph.  3,  14-17  (cum  Zach.  9,  9,  et  Ioel  2,  21-27).  Omnes 
illi  textus  adesse  ostendunt  cum  triumphatore  causae  Israeliticae  mulierem  mysterii 
plenam,  et  quidem  in  momentis  criticis  vitae  populi  Dei. 

Omnia  haec  obscura  manent  usque  ad  exitum  Veteris  Testamenti;  sed  audito 
Evangelio  salutis,  sensus  istorum  oraculorum  in  plena  luce  ponitur.  Apparet  tunc 
quomodo  Maria  virgo  non  est  quasi  accidentaliter  selecta  a Deo  ut  mater  Verbi 

fieret;  sed  constat  e contra  quod  illa  beata  creatura  est  fructus  ultimae  evolutionis 
« reliquii  » gentis  Israeliticae,  mulier  sancta  a Deo  ab  aeterno  electa  ut  digna 
Filii  sui  mater  efficeretur. 

Sic  in  comperto  ponitur  quod,  ita  disponente  divina  Providentia,  munus 
B.  M.  V.  in  historia  salutis  est  essentialiter  christologicum  et  soteriologicum.  Quod 
schema  propositum  non  exponit  ut  oportet,  nec  novum  schema  Chilenum. 

Semel  emendatus  ut  supra,  et  infra  in  nota,1  textus  conferentiae  Angliae  et 
Cambiae  mihi  videtur  omnino  acceptabilis;  certo  certius  est  magis  oecumenicus 
quam  alii. 

Propono  igitur  ut  hic  textus  Conferentiae  Angliae  et  Cambiae  considerationi 
Patrum  submittatur. 

50 

Exc.mus  P.  D.  EMMANUEL  LLOPIS  IVORRA 
Episcopus  Cauriensis  - Castrorum  Caeciliorum 

In  schemate  de  B.  Maria  Virgine  Matre  Ecclesiae,  n.  4,  pag.  10  (96),  linn.  20-24 
delenda  esse  quaedam  verba  proponitur.  Paragraphi  nova  exaratio:  « mirabilis  de- 
nique in  suo  exitu,  nexibus  mortis  cum  deprimi  minime  potuisset,  corpore  et 
anima  gloriose  in  caelum  assumpta  est  ».  Conveniens  videtur: 

1.  Quia  hoc  modo  nihil  inducitur  de  morte  B.  M.  V.  Secus  Sacra  Synodus 
affirmaret  quasi  factum  certum  ac  verum  Virginis  mortem. 

2.  Non  conveniunt  theologi;  et  quamvis  maiori  ratione  convinciatur  eiusdem 
mors,  sententia  itaque  valida  est  ipsam  de  facto  non  moriri. 

3.  Sollemne  igitur  prae  ceteris  magisterii  privati  ac  de  hoc  publicum  docu- 
mentum est  Pii  XII  constitutio  dogmatica  Munificentissimus  Deus,  1 nov.  1950, 
qua  dogma  Assumptionis  B.  M.  V.  declaratur.  Hac  occasione  nactus  Summus  Pon- 
tifex vigilanti  verbo  continuo  in  tota  usus  est  ut  unum  definiret  et  alium  non  absol- 
veret. Ipsis  verbis  definitionis  loquitur  de  Assumptione;  mortis  quaestionem  directe 
fugit  et  dicit:  « Pronuntiamus,  declaramus  et  definimus  divinitus  revelatum  dogma 
esse:  Immaculatam  Deiparam  Virginem  Mariam,  expleto  terrestris  vitae  cursu, 
fuisse  corpore  et  anima  ad  caelestem  gloriam  assumptam  ». 

4.  Si  ergo  caput  tacet  et  non  statuit,  opportunum  hoc  non  cogito  momentum 
ut  Concilium  Vaticanum  II  quasi  rem  iudicet,  palam  asserens  B.  Virginis  mortem. 

5.  Nec  affirmo  denique,  nec  nego  S.  Virginis  mortem;  minus  probo  subiectam 
morti  de  facto  non  fuisse;  rogo,  si  vobis  placet,  deleantur  verba  quibus  Concilium 
unam  pronuntiet  sententiam  de  morte  Mariae. 

Quae  omnia  superiori  vestro  iudicio  submitto. 

In  schemate  de  B.  Maria  Virgine  Matre  Ecclesiae , pag.  12  (98),  n.  6,  lin.  15, 
inter  cetera  Deiparae  privilegia,  addere  propono  nobilissimum  alterum  quo  eius 
regalem  potestatem  confitemur,  his  verbis:  « ...ac  Mundi  Regina  ».  Paragraphus 
tunc  esset:  « Maria,  Mater  et  Virgo  ac  Mundi  Regina,  cum  homines  universos 
in  Calvario...  etc.  ».  Rationes-. 

1.  Agitur,  ut  videtur,  non  strenue  asserere  Mariae  commendatum  fuisse  uni- 


1 In  principio  schematis  anglici  electio  Mariae  tribuitur  Filio,  dum  Patri  referri 
deberet; 

versale  imperium;  sed  tantum  novam  rationem  inquirimus  qua  S.  Mariam  fautri- 
cem dicamus  unitatis  christianae. 

2.  Bene  quidem  eam  dicimus  universorum  reginam,  qua  fit  omnium  exoptata 
unitas. 

3.  Homines  in  capite  et  natura  unum  ens  creatum,  intellectu  perpolitum,  in 
terris  degens  aspicimus;  sed  tot  differentiis  disgregati  quot  lingua,  moribus,  hi- 
storia, geographico  substrato  monstrantur,  ac  diversa  religione  propter  divinitati 
diversum  cultum  tributum. 

4.  Ceteris  de  eorumdem  facienda  unitate  ex  Mariae  superiori  interventu 
rationibus  hanc  addendam  censeo  quae  de  ipsius  uno  eodemque  materno  corde 
procedit:  Ipsa  nobis  unicum  cor  et  misericors  et  universale  dilectione  praeditum 
dat.  Nos  ei  offerimus  vitam  unam  et  affectionem  unicam,  quibus  illa  generis  hu- 
mani unitas  christiana  efformatur. 

5.  Et  si  unum  cor  ad  amorem,  unam  ultro  tantum  legem  homines  regentem 
B.  Virgo  omnibus  confert.  Tunc  ex  lege  pro  universis  unica,  unicum  fit  cunctis 
hominibus  iuridicum  pactum,  quo  firmatur  creaturarum  vera  unitas. 

6.  Universalitatis  verbis  S.  Pontifex  in  Litteris  Encyclicis  Ad  caeli  Reginam, 
diei  11  otcobris  1954  usus  est,  quibus  universae  Ecclesiae  festivitatem  B.  Mariae 
Virginis  Reginae  declaravit,  profectus  intuens  omni  Matri  Ecclesiae  inde  obve- 
nientes, haec  dicens  et  illum  significans:  « Cum  vero,  maturo  ponderatoque  con- 
silio, persuasum  nobis  habeamus  magna  oritura  esse  Ecclesiae  emolumenta,  si 
quasi  in  suo  candelabro  rutilantior  lucerna  posita,  illa  solide  probata  veritas  ma- 
nifestior omnibus  refulgeat , Apostolica  Nostra  potestate  decernimus  et  instituimus 
festum  Mariae  Reginae,  quod  toto  terrarum  orbe  quotannis  die  31  mensis  maii  est 
celebrandum  ». 

Illa  autem  omnia  quae  visa  mihi  sunt,  superiori  vestrae  benevolentiae  fiden- 
ter trado. 


51 

Exc.mus  P.  D.  STANISLAUS  LOKUANG 
Episcopus  Tainanensis 

1.  N.  4.  In  prima  paragrapho  et  in  secunda  paragrapho  adsunt  repetitiones 
quae  omitti  possunt  ac  debent. 

2.  Titulus  huius  schematis  est  «De  B.  Maria  Virgine,  Matre  Ecclesiae ». 
Unde  necesse  est  ut  saltem  unus  numerus  habeatur  in  quo  concise  et  clare  enu- 
cleetur doctrina  de  relatione  B.  Virginis  Mariae  cum  Ecclesia  Christi. 


52 

Exc.mus  P.  D.  IOANNES  McELENEY 
Episcopus  Kingstonensis 

Pro  his  animadversionibus  in  schemate  de  B.  Maria  Virgine  praeparandis,  con- 
silium petii  a sequentibus  Patribus  a facultate  theologica  Societatis  Iesu  in  Colle- 
gio S.  Spiritus  Westoniensi  (prope  civitatem  Bostoniensem,  Stat.  Foed.  Ame- 
ricae):  P.  Mauritio  Walsh,  S.  I.,  P.  Ioanne  Walsh,  S.  I.,  P.  Eduardo  Callahan,  S.  I. 

Iisque  PP.  pro  eorum  liberali  auxilio  et  consilio  in  hac  re  memor  gratusque  sum. 

In  genere-.  Quattuor  in  genere  sunt  animadvertenda:  1)  De  proprio  contextu 
doctrinae  de  B.  Virgine.  2)  De  qualificatione  dogmatica  doctrinae  expositae.  3)  De 
relatione  inter  doctrinam  exponendam  (simul  cum  modo  expositionis)  et  finem  Con- 
cilii. 4)  De  debita  emphasi  et  de  huius  respectu  oecumenico. 

1.  De  proprio  contextu  doctrinae  de  B.  Virgine  Maria.  Desideratur  ut  doc- 
trina de  B.  Virgine  Maria  intimius  ponatur  in  proprio  contextu  tamquam  pars 
doctrinae  de  mysterio  Ecclesiae  (Ecclesiae  non  praecise  quatenus  est  societas  ex- 
terna, iuridica,  hierarchica,  sub  primatu  Romani  Pontificis,  sed)  quatenus  « in  Cor- 
pore mystico  Christi  omnes  nos  Spiritu  Dei  ut  membra  ita  consociamur  ut  in  opere 
salutis  unusquisque  ab  omnibus  dependeat  et  nullus  sibi  soli  vivat  » (ut  animad- 
vertit P.  K.  Rahner,  S.  I.,  de  hoc  schemate  sub  art.  3,  pag.  93,  linn.  3-7).  Ideo, 
loco  schematis  distincti,  forte  multo  melius  materia  de  B.  Virgine  exponenda 
est  ut  pars  schematis  de  Ecclesia.  Sic  melius  forte  agnosceretur  ab  omnibus  — et 
a « minimistis  » (qui  pro  maxima  parte  sunt  extra  unionem  externam  cum  Ecclesia... 
et  « minimistae  » sunt  eo  quod  male  intelligunt  verum  contextum  doctrinae  ma- 
riologicae  catholicae)  et  a « maximistis  » (qui  pro  maxima  parte  sunt  ex  ipso 
gremio  Ecclesiae  sed  « maximistae  » sunt  ex  exaggerata  emphasi  in  quasi-privata 
et  individualistica  dignitate  Matris  Dei  extra  contextum  mysterii  salutis  quo 
omnes  nos  unimur  nobismetipsis  — et  Matri  Dei  — in  Christo  et  sub  Christo). 

2.  De  qualificatione  dogmatica.  Commendatur  schema  in  hoc  quod  non  inten- 
dit definire  nova  dogmata  marialia;  haec  intentio  enim  bene  concordat  cum  fine 
Concilii  quatenus  exponitur  in  allocutione  Summi  Pontificis  diei  11  octobris  1962. 
Illa  intentio  autem  exprimi  debet  in  ipso  schemate  potius  quam  in  notandis 
(cf.  pag.  100,  lin.  5);  porro,  exactius  indicetur  qualificatio  dogmatica  in  ipso  sche- 
mate. Non  omnia  in  praesenti  schemate  habent  eundem  valorem  doctrinalem; 
nullo  modo  sufficit  asserere  omnes  sententias  fuisse  a Summis  Pontificibus  prola- 
tas (cf.  pag.  100,  IV,  1,  lin.  11)  — vix  omnes  eodem  modo  nec  omnes  in  recto 
nec  definitive  prolatae  sunt. 

3.  De  relatione  inter  doctrinam  expositam  ( simul  cum  modo  expositionis ) 
et  finem  Concilii.  Magis  responderet  schema  indoli  Concilii  si  magis  attenderetur 
monitis  Summi  Pontificis  in  laudata  allocutione,  praesertim  autem:  « Neque  opus 
nostrum,  quasi  ad  finem  primarium,  eo  spectat,  ut  de  quibusdam  capitibus  prae- 
cipuis doctrinae  ecclesiasticae  disceptetur,  atque  adeo  fusius  repetantur  ea,  quae 
Patres  ac  theologi  veteres  et  recentiores  tradiderunt... 

Est  enim  aliud  ipsum  depositum  Fidei,  seu  veritates,  quae  veneranda  doctrina 
nostra  continentur,  aliud  modus,  quo  eaedem  enuntiantur,  eodem  tamen  sensu 
eademque  sententia...  » (cf.  Ordo  Agendorum...  inter...  pag.  2,  3). 

Non  liquet  accommodatio  necessitatibus  temporum  nostrorum  in  modo  expri- 
mendi doctrinam.  Mera  repetitio  dogmatum  iam  solemniter  definitorum  (ut  doc- 
trinae de  Conceptione  Immaculata  et  Assumptione)  non  videtur  fovere  finem  Con- 
cilii, nec  expositio  quaestionum  quae  melius  relinquantur  manualibus  theologicis 
vel  quae  parum  momenti  pastoralis  habent  (ut  doctrinae  de  virginitate  mere  phy- 
sica in  partu).  Quidquid  sit  de  veritate  doctrinae,  qualis  finis  pastoralis  est  asse- 
quendus in  dirimenda  quaestione  de  morte  B.  Virginis?  Callida  speculatio  ad  pro- 
bandum Mariam  esse  simul  redemptam  et  co-redemptricem,  forte  suum  locum  habet 
in  scholis,  non  autem  in  Concilio  cuius  finis  praecipuus  est  pastoralis. 

Neque  liquet  accommodatio  necessitatibus  temporum  nostrorum  si  doctrinae 
(verae  quidem  et  indubiae)  fulciuntur  textibus  Sacrae  Scripturae  (praesertim  Gen. 

3,  15)  quorum  sensus  marialis  adhuc  disputatur  ab  exegetis  catholicis  omnino 
piis  ac  orthodoxis. 

Stylus  schematis  nimis  complexus  videtur;  non  paucae  repetitiones  difficilius 
reddunt  assecutionem  finis  schematis  (et  quidem  ipsius  Concilii). 

4.  De  debita  emphasi  et  de  huius  respectu  oecumenico.  Verissimum  et  indu- 
bium est  cultum  erga  Deiparam  obiective  nullo  modo  ex  cultu  uni  Deo  ac  Iesu 
Christo  debito  subducere  (cf.  art.  5,  pag.  98,  linn.  11-13).  Verissimum  et  indu- 
bium est  cultum  marialem  cultui  divino  latriae  obiective  nullo  modo  detrimento 
esse  (cf.  art.  5,  pag.  97,  linn.  16-18).  Attamen  vix  negari  potest  utrumque  cultum 
(distinctum  et  quidem  essentialiter  diversum)  videri  fere  confundi  in  populari  ac 
privata  devotione  plurimorum  catholicorum.  Infra  gremium  Ecclesiae  hodiernae  vix 
datur  periculum  « minimizandi  » momentum  doctrinae  marialis  (devotio  enim 
erga  Matrem  fere  numquam  antea  floruit  ac  his  nostris  diebus);  sed  candide  debe- 
mus confiteri  exaggerationes  nonnullorum  catholicorum  rudiorum  forte  occasionem 
dedisse  tendentiae  (quae  hodie  inveniatur  in  pluribus  christianis  separatis)  doc- 
trinam marialem  minimizandi.  Ideo,  in  schemate  emphasis  est  ponenda  in  illa 
distinctione  cultus  latriae  a cultu  hyperduliae  (certe  non  terminis  technicis  expri- 
mendis sed  terminis  accommodatis  necessitudini  temporum)  ne  videamur  com- 
mendare exaggerationes  provenientes  non  ex  doctrina  sana  et  solida  sed  potius  ex 
quadam  credulitate  privata.  Porro,  materia  tractanda  reduci  ac  simplificari  debet 
— ita  ut  tractetur  de  his  ideis  principalibus:  Summa  benevolentia  divina  in  seli- 
genda persona  humana  ad  cooperationem  tam  intimam  in  opere  Incarnationis  (et 
ideo  redemptionis);  principale  et  pulcherrimum  fundamentum  dignitatis  B.  Virgi- 
nis habetur  in  hoc  quod  est  Dei  Mater;  Mater  Iesu  certissime  est  persona  humana 
excellentiae  singularis  in  Christo  mystico;  ideo  omnes  christiani  bonae  voluntatis 
debent  sine  intermissione  quaeritare  eius  intercessionem  erga  Sanctissimam  Trini- 
tatem ut  omnes  unum  simus  in  Christo.  Etsi  modus  exprimendi  res  est  passim 
modificandus,  hae  ideae  principales  iam  partim  continentur  sequentibus  locis  in 
schemate:  art.  1,  pag.  93,  linn.  1-6;  art.  2,  par.  93,  linn.  31-34  et  pag.  94, 
linn.  1-5;  art.  3,  pag.  95,  lin.  41  et  pag.  96,  linn.  1-4;  art.  5,  pag.  97,  linn.  29-40 
et  pag.  98,  linn.  1-5;  art.  6,  pag.  98,  linn.  14-27. 

Timeo  ne  schema  uti  stat  praebeat  nova  obstacula  unioni  fratrum  separa- 
torum; si  tamen  materia  simpliciori  modo  cum  debita  emphasi  tractatur,  Conci- 
lium modo  vere  « oecumenico  » docebit  et  locum  vere  singularem  quem  habet 
Mater  Dei  in  Corpore  mystico  et  valorem  singularem  eius  intercessionis  ut  omnes 
unum  sint. 

In  specie.  Uti  patet  ex  animadversionibus  generalioribus,  desideratur  funda- 
mentalis revisio  schematis.  Attamen,  sequentia  praesertim  non  placent  in  prima 
versione: 

Art.  1 (pag.  93,  lin.  10);  « praeannuntiatione  prophetica».  Nonobstante  usu 
protoevangelii  in  ipsis  documentis  magisterii  in  contextu  mariali,  caute  tamen  ci- 
tentur — ne  videamur  detorquere  sensum. 

Art.  1 (pag.  93,  lin.  14):  loco  « errore  » legatur  potius  « definitivo  errore  ». 

Art.  1 (pag.  93,  lin.  29):  loco  «nostra...  officia»  dicatur  potius  «nostram... 
relationem  ». 

Art.  2 (pag.  94,  linn.  1-3):  « non  id  antea  perfecit...  ».  Ne  res  ita  exponatur 
ac  si  Deus  non  absolute  sed  conditionate  tantum  vellet  Incarnationem  (sub  condi- 
tione liberi  consensus  Virginis). 

Art.  2 (pag.  94,  linn.  13-15):  omnino  omittatur  materia  hic  contenta.  Doctrina 
enim  de  consortio  Mariae  in  opere  redemptivo  peragendo  et  praesertim  in  actione 
sacrificali  Christi  eget  elaboratione  theologica  in  scholis  antequam  proponatur  a 
Concilio. 

Art.  2 (pag.  94,  linn.  22-26):  expositio  doctrinae  de  Maria  utpote  gratiarum 
administra  et  dispensatrice  praematura  est;  igitur  Concilium  non  debet  in  hanc 
quaestionem  intrare.  A fortiori,  enixe  precor  ne  fiat  mentio  quidem  de  Maria 
utpote  socia  in  gratia  acquirenda. 

Art.  2 (pag.  94,  linn.  27-28):  « in  Corpore  Christi  mystico  condendo  partem 
habuit  ».  Omittatur.  Non  concordat  cum  fine  schematis  vel  Concilii. 

Art.  2 (pag.  94,  lin.  32):  « centrum  ».  Omittatur.  Solus  Christus  est  centrum 
Ecclesiae. 

Art.  3 (pag.  94,  lin.  36):  «in  humanae  redemptionis  peragendo  opere  ».  Vide 
quae  dicuntur  supra  sub  pag.  94,  linn.  22-26. 

Art.  3 (pag.  94,  lin.  40):  « nefas  est  dicere  ».  Nemo  est  qui  negaret  veritatem 
asserti.  Attamen,  sub  respectu  « oecumenico  » evitandae  sunt  expressiones  asperae 

— et  facile  evitari  possunt  sine  ulla  obscuritate  doctrinae  vel  reticentia  veri. 

Art.  3 (pag.  95,  lin.  10);  « copulatur  ».  Eo  quod  verbum  acquisivit  sensum 

quasi-technicum  in  lingua  theologiae  moralis,  omnino  evitandum  est  hoc  in  contextu. 

Art.  3 (pag.  95,  lin.  27):  loco  «Ipsam»  legatur  potius  «ipsam»  (ne  quis 

— etsi  immerito  — dicat  Concilium  ipsum  confundere  dignitatem  B.  Virginis  cum 
dignitate  ipsius  Christi). 

Art.  3 (pag.  95,  lin.  32):  « in  illis  acquirendis  ».  Vide  quae  dicuntur  supra 
sub  art.  2 (pag.  94,  linn.  22-26). 

Art.  4 (pag.  96,  linn.  20-24):  nulla  apparet  valida  ratio  dirimendi  quaestionem 
de  morte  Mariae.  Quidquid  sit  de  veritate  huius  (aliqui  saltem  theologi  dubitant 
de  certitudine  huius,  et  certissime  doctrina  non  stabilitur  ex  argumentatione  con- 
tenta in  notis  26  et  27),  multo  melius  relinquitur  libertas  piae  meditationi  hac  in 
re...  sicuti  Ecclesia  consulto  per  saecula  reliquit  quaestionem. 

Art.  4 (pag.  96,  linn.  40  ss.):  quidquid  sit  de  momento  doctrinae  circa 
virginitatem  physicam  in  partu  saeculis  praeteritis,  intima  discussio  huius  quae- 
stionis his  diebus  minoris  momenti  est  et  nullum  inservit  finem  pastoralem  — im- 
mo  interpretari  potest  ac  si  Concilium  vellet  docere  quamlibet  mulierem  subire 
aliquam  corruptionem  seu  contaminationem  in  partu  prolis. 

Art.  4 (pag.  97,  linn.  4-5):  « in  cinerem  resolvi  non  pateretur  »:  hic  videtur 
innui  contrarium  illius  quod  dicitur  supra  de  morte  Virginis  (pag.  96,  linn.  20-24), 
nam  si  re  vera  mortua  est  necessario  aliquam  resolutionem  in  cinerem  subivit. 
Non  autem  oportet  dirimere  quaestionem,  sive  asserendo  Mariam  re  vera  mor- 
tuam esse  sive  innuendo  eam  mortem  non  subivisse. 

Art.  5 (pag.  97,  linn.  16  ss.):  distinctio  inter  cultum  marialem  et  cultum 
divinum  latriae  omnino  est  asserenda  — terminologia  autem  accommodata  et  ma- 
gis intelligibili  simplicibus  fidelibus.  Vide  hac  de  re  ea  quae  dicuntur  in  animad- 
versionibus generalioribus. 

Art.  5 (pag.  .98,  linn.  11-13):  hoc  omnino  verum  est  de  doctrina  obiective 
spectata.  Sed  humiliter  confitendum  est  dari  aliquas  exaggerationes  provenientes  ex 
vana  credulitate  potius  quam  ex  fide  et  doctrina  Ecclesiae.  Hac  de  re,  vide  quae 
supra  dicuntur  in  animadversionibus  generalioribus. 

Art.  6 (pag.  98,  linn.  32-36):  fiat  conclusio  potius  christologica  quam  iuridica. 

Momentum  doctrinae  mariologicae  non  consistit  in  nexu  quem  habet  cum  doctrina 
de  Ecclesia  praecise  quatenus  est  societas  hierarchica  sub  primatu  Summi  Ponti- 
ficis. Ideo,  etsi  ea  quae  dicuntur  hoc  loco  omnino  vera  iustaque  sunt,  tamen  non 
omnino  apta  sunt  in  contextu. 

Vraenotanda , pag.  100:  IV,  2,  b:  « tempore  Annuntiationis  prorsus  ignora- 
verit Filium...  esse  Deum  ».  Error  est  dicere  hanc  sententiam  esse  errorem;  res 
enim  sub  lite  est.  IV,  2,  c:  « esset  eiusdem  speciei  membrum  Ecclesiae  sicut 
et  ceteri  Filii  Adae  ».  Quid  hoc  significat?  Mariam  non  esse  hominem?  vel  Mariam 
carere  peccato?  vel  quidnam?  Confiteor  sententiam  ita  obscuram  esse  ut  careat 
sensu. 

Exc  mus  P.  D.  IOANNES  CAROLUS  McQUAID 
Archiepiscopus  Dublinensis 

Velim  sententiam  demissius  proferam  schema  ita  rationibus  inniti  quibus 
probatur  Iesum  Christum  esse  unicum  Deum  inter  et  homines  mediatorem  ut 
videatur  magis  praeiudicatas  adversariorum  opiniones  refellere  quam  christifidelium 
erga  Deiparam  pietatem  rite  stimulatam  fovere. 

Exc.mus  P.  D.  IOSEPH  MICHAEL  MEDINA 
Episcopus  tit.  Termes  sinus,  aux.  Mendozensis 

De  inclusione  B.  V.  Mariae  in  ecclesiologico  schemate.  Mihi  videtur  dumta- 
xat maternitatem  spiritualem  includendam  esse,  et  non  omnia  quae  in  actuali  sche- 
mate mariano  inveniuntur.  Nam-. 

1.  inclusio  evidens  est;  B.  V.  Maria  enim  est  Mater  Ecclesiae; 

2.  perspicuum  quoque  est  non  omnia  B.  V.  Mariae  in  schemate  ecclesiolo- 
gico debere  esse;  omnes  enim  quaestiones  marianae  non  tam  intime  coniunguntur 
mystico  cum  Corpore,  secus  unum  schema  in  altero  daretur. 

His  expositis,  humiliter  propono : 

a)  quod  in  schemate  de  Ecclesia  tantum  sermo  sit  de  B.  V.  Maria  ut  Matre 
mystici  Corporis  et  ut  fautrici  sanctitatis,1  unitatis,2  extensionisque 3 christianae; 

h ) quod  cetera  B.  V.  Mariae  (v.  g.  de  titulis,  de  privilegiis,  de  cultu,  etc.) 
exponantur  in  exclusivo  schemate  mariologico,  gaudente  prologo  in  quo  explici- 
tetur  aliqua  mariana  iam  tractata  fuisse  in  ecclesiologia. 

Necessitatem  et  urgendam  huius  exclusivi  schematis  mariani  apparet,  nam: 

« necessitas  » oritur  ex  progrediente  oecumenismo,  ex  optata  unitate,  ex 
pastoralibusque  laboribus; 

« urgentia  » vero  postulatur  ad  temperandum  extremismum,  sive  maximi- 
listarum  sive  minimilistarum,  in  Mariologia  actuali. 


1 Cf.  de  Ecclesia,  cap.  I,  n.  8. 

2 Cf.  de  Ecclesia,  cap.  I,  n.  9;  et  de  B.  M.  V.  Matre  Ecclesiae,  n.  6. 

3 Cf.  de  Ecclesia,  cap.  I,  n.  10. 

Beat.mus  P.  D.  PAULUS  PETRUS  MEOUCHI 
Patriarcha  Antiochenus  Maronitarum 

I.  Considerations  generales : 

1.  Je  voudrais,  tout  d’abord,  louer  le  schema  et  ses  auteurs  pour  les  qualites 
que  l’on  note  au  long  de  ses  pages: 

a)  premierement,  la  aoctrine  traditionnelle  sur  la  Ste  Vierge  et  le  culte 
qu’on  lui  rend  est  exposee  d’une  maniere  precise,  claire  et  comprehensive. 

b)  un  effort  serieux  est  fait  pour  considerer  la  Ste  Vierge,  non  seulement 
dans  sa  maternite  divine,  mais  dans  son  rapport  a 1’ensemble  du  Mystere  du  salut. 
Par  ailleurs,  le  schema  a bien  fait  d’eviter  de  traiter  de  certaines  questions  non 
encore  mures  ou  qui  pourraient  etre  objet  d’achoppement  pour  les  non-catholiques. 

2.  Je  regrette,  cependant,  qu’une  note  theologique  n’ait  pas  ete  donnee  a 
1’ensemble  du  schema.  II  semble,  en  effet,  que  1’auteur  du  schema  veuille  proposer 
les  differentes  affirmations  ici  presentes  comme  de  solennelles  definitions. 

Qu’on  veuille  bien  laisser  libre  cours  a la  discussion  des  theologiens  et  au  dia- 
logue  avec  les  non-catholiques.  Bien  des  questions  de  la  mariologie,  en  effet,  ne 
sont  ni  suffisamment  mures  ni  suffisamment  claires  pour  qu’elles  puissent  s’impo- 
ser  d’une  maniere  irreformable. 

3.  II  me  semble  qu’il  faudrait  revoir  tout  ce  schema  du  point  de  vue  oecume- 
nique,  non  certes  pour  diminuer  ou  taire  certaines  verites  aux  yeux  des  fideles  ca- 
tholiques,  mais  pour  faciliter  davantage  le  dialogue  avec  les  freres  non-catholiques. 

a)  Je  prends  tout  d’abord  le  dogme  de  la  mediation  mariale.  II  faudrait,  a 
tout  prix,  pour  eviter  toute  equivoque,  1’enlever  d’un  contexte  qui  fasse  penser 
qu’il  est  sur  le  meme  rang  que  la  mediation  du  Christ,  ou  que  la  mediation  de  Marie 
est  complementaire  de  celle  du  Christ,  comme  si  celle-ci  etait  insuffisante.  La 
Vierge,  bien  que  membre  privilegie  du  Corps  mystique,  demeure  tout  de  meme 
membre  et  son  role  doit  etre  envisage  a 1’interieur  de  1’Eglise. 

Parlons  d’intercession  speciale  de  la  Vierge  Marie.  Parlons  d’un  cas  privilegie 
d’intercession  dans  la  Communion  des  Saints.  Evitons  le  terme  de  mediation. 

b)  11  ne  suffit  pas,  en  effet,  de  dire  que  la  mediation  mariale  differe  de  la 
mediation  du  Christ,  parce  qu’elle  en  depend. 

II  y a entre  les  deux  cette  autre  difference:  le  Christ  nous  unit  a Lui  et  par 
Lui  au  Pere.  II  fait  de  nous  des  « filii  in  Filio  ».  La  Vierge  demeure,  a sa  place 
privilegiee,  dans  l’unite  ecclesiale  des  membres  rachetes  par  la  croix  du  Christ, 
embellie  qu’elle  est  par  les  dons  et  les  bienfaits  de  Dieu. 

Mais  la  question  qui  doit  se  poser  ici  est  la  suivante:  est-il  opportun  de  trai- 
ter maintenant  de  la  mediation  de  la  Vierge?  Est-il,  du  point  de  vue  cecumenique, 
opportun  d’en  parier?  Si  oui,  a-t-on  fait  les  efforts  necessaires  pour  que  cette  doc- 
trine  ne  soit  pas  mal  interpretee  ou  mal  comprise  par  nos  freres  non-catholiques? 

De  la  sorte,  nous  eviterons  1’objection  des  freres  non-catholiques  qui  affir- 
ment que  nous  sommes  plus  enclins,  dans  notre  piete  et  notre  doctrine,  vers  la 
Ste  Vierge  que  vers  le  Christ,  unique  Redempteur  et  unique  Mediateur. 

II.  Considerations  particulieres: 

a)  II  me  semble  que  le  mot  « praeannuntiatio  » de  la  page  7,  ligne  10, 
est,  du  point  de  vue  exegetique,  trop  clair  dans  son  application  a la  Ste  Vierge. 

Je  lui  prefererais  le  mot  « praelusio  » applique  au  texte  de  Gen.  3,  15,  qui  est 
appele  protevangile  et  est,  d’ordinaire,  dit  de  la  Mere  de  Dieu  par  le  magistere. 

b)  Le  mot  « obscure » de  la  page  7,  ligne  14,  serait  a supprimer.  L’on 
sauvegarderait  de  la  sorte  la  dignite  de  la  Sainte  Ecriture.  L’on  pourrait  laisser 
seulement  « veluti  implicite  ». 

c)  Un  defaut  de  methode  se  laisse  voir  a la  page  7,  ligne  23:  il  y est  dit 
que  le  Concile,  apres  avoir  traite  du  Corps  mystique,  traite  maintenant  de  la 
Ste  Vierge.  Or,  s’il  est  souhaitable  que  le  Concile  traite  en  profondeur  des 
mysteres  du  Redempteur  et  creuse  davantage  la  doctrine  du  Corps  mystique,  il 
reste  qu’ici  il  n’en  a pas  parle. 

d)  Il  faudrait  revoir  le  texte  de  la  page  8,  lignes  1-3.  Ce  texte,  en  eflet, 
ferait  croire  que  la  volonte  universelle  de  salut  en  Dieu  est  conditionnee  par  la 
libre  acceptation  de  la  Ste  Vierge,  comme  aiment  a le  repeter  bon  nombre  de  pre- 
dicateurs. 

Dieu  veut  1’Incarnation,  et  donc  le  salut  de  1’homme,  absolument  librement, 
et  c’est  pour  cela  qu’il  veut  d’une  volonte  antecedente  absolue  le  consentement 
libre  de  la  Vierge:  ce  consentement,  Dieu  1’obtient  par  sa  grace  efficace. 

L’on  verrait  mieux  par  la  que  la  collaboration  de  Marie  a 1’oeuvre  de  la  Re- 
demption  est  une  grace  de  Dieu  et  de  son  Christ.  La  mariologie  ne  serait  plus 
alors,  pour  nos  freres  non-catholiques,  un  ecran  qui  cacherait  Tabsolue  gratuite 
de  la  grace  ni  une  doctrine  qui  affirmerait  que  la  predestination  est  due  au  merite 
per  sonnel . 

e)  Le  texte  de  la  page  8,  lignes  7 s.,  serait  a corriger  comme  suit:  « verum 
etiam  cum  eo  et  sub  eo,  gratia  Dei  consociata  est  ad  opus  Redemptionis  Christi  ». 
L’on  maintiendrait  de  la  sorte  que  le  consentement  de  la  Vierge  a 1’ceuvre  de 
lTncarnation  demeure,  en  tout  premier  lieu,  une  grace  de  Dieu,  tout  en  restant 
un  acte  libre.  « Dieu,  en  couronnant  nos  merites,  couronne  ses  graces  » dit 
S.  Augustin. 

/)  Le  texte  de  la  page  8,  lignes  13-15  serait  a revoir:  la  Vierge  n’a  pas 
offert  le  « pretium  redemptionis  ».  La  piete  le  dit.  La  piete  est  a reconsiderer.  Cette 
offrande  de  la  Vierge  serait-elle  un  vrai  sacrifice?  Cette  offrande  de  la  Vierge  serait- 
elle  de  sa  part  une  libre  adhesion  a 1’oblation  du  Christ  qui  seule  peut  etre  ap- 
pelee  vrai  sacrifice?  Serait-ce  une  nouvelle  acceptation  de  la  Redemption  du  Christ 
par  laquelle  la  Vierge  a ete  elle-meme  rachetee? 

Tout  cela  fait  allusion  a la  « corredemption  ».  Mais  cette  doctrine  est  encore 
obscure,  non  encore  mure.  Il  ne  faudrait  pas  qu’elle  soit  matiere  pour  les  discus- 
sions  d’un  Concile.  Il  faudrait  plutot  la  supprimer  de  nos  discussions  et  la  laisser 
au  libre  echange  entre  theologiens. 

g)  Il  faudrait,  a la  page  8,  lignes  24-25,  enlever  ce  qui  ferait  penser  a la 
corredemption:  le  « generosa  socia  in  gratia  pro  hominibus  acquirenda  » devrait 
etre  remplace  par  « generosa  socia  in  opere  redemptionis  ».  La  raison  de  ce  change- 
ment  est  que  la  grace  n’est  1’objet  d’aucun  merite  de  la  part  de  la  creature.  La 
bonte  divine  est  a Torigine  de  toute  grace  et  de  tout  bienfait  divin. 

h)  Il  faudrait  noter,  a propos  de  la  page  8,  lignes  31  s.,  que  le  Corps  mys- 
tique n’a  qu’un  seul  centre,  le  Christ  qui  en  est  la  tete.  Il  serait,  par  ailleurs,  sou- 
haitable que  des  termes  spatiaux,  comme  centre  et  peripherie,  ne  soient  appliques 
a une  doctrine  theologique  et  religieuse  sans  etre  profondement  corriges. 

i)  Je  ferais,  a propos  de  la  page  9,  ligne  32,  la  meme  remarque  faite  au 
par.  g).  Au  lieu  de  « in  illis  acquirendis  » je  mettrais  « in  opere  redemptionis  ». 

;)  II  me  semble  que  le  texte:  pag.  10,  ligne  29  a pag.  11,  ligne  5,  doit  etre 
supprime  pour  les  raisons  suiv antes: 

1)  On  y trouve  des  citations  ou  de  simples  repetitions  d’affirmations  deja 
dites  plus  haut,  pag.  10,  lignes  15-24.  Le  « semperque,  mente  et  corpore,  Virgo  » 
de  la  page  10  lignes  19  s.  dit  suffisamment  la  virginite  in  partu.  L’on  pourrait 
ajouter  ici  le  « ante  partum,  in  partu,  post  partum  ». 

2)  Ce  qui  est  dit,  pag.  10,  lignes  40-41,  ne  nous  plait  pas.  On  y affirme 
indirectement  qu’il  se  produit  in  partu  une  corruption  de  1’integrite  et  une  conta- 
mination  de  la  femme.  Cela  est  insinue,  lorsqu’on  dit  que  in  partu,  seule  la  Vierge 
Marie  est  restee  incorrupta  et  illibata.  Ce  qui  me  semble  difficilement  acceptable 
par  une  mentalite  d’aujourd’hui  pour  qui  le  sacrement  du  mariage  reprend  de 
plus  en  plus  son  sens  religieux. 

3)  Page  11,  ligne  4:  ce  texte  ne  nous  plait  pas:  la  vraie  raison  de  PAs- 
somption  corporelle  de  la  Ste  Vierge  n’est  pas  dans  le  fait  d’eviter  la  reduction 
en  cendre  de  son  corps,  mais  dans  le  fait  qu’etant  rachetee  parfaitement,  Marie 
devait  acquerir  immediatement  et  totalement  le  fruit  de  la  Redemption,  et  qu’elle 
pouvait  1’  acquerir  apres  la  Resurrection  du  Christ. 

k)  Le  texte  de  la  page  12,  lignes  14-36  serait  a omettre  ou  a remplacer. 

Cette  apologie  de  la  Ste  Vierge  ne  profitera  ni  a rcecumenisme  ni  a la  piete  des 
fideles  catholiques. 

La  confiance  en  la  Vierge  est  bonne,  excellente  meme.  II  faut  toujours  la 
faire  dependre  de  1’adoration  mysterieuse  de  la  volonte  divine,  a laquelle  reste 
soumise  toute  creature,  toute  demande  et  la  Vierge  elle-meme. 

III.  Conclusion:  Etant  donne  tout  ce  qui  a ete  dit  plus  haut,  la  conclusion 
de  ce  schema  devrait  etre  un  retour  au  Christ  seul  unique  Redempteur  et  Media- 
teur.  Ce  serait  la  une  conclusion  normale  a la  mariologie  et  le  signe  non  equivoque 
d’une  attention  au  point  de  vue  oecumenique. 

Exc.mus  P.  D.  THOMAS  VILLELMUS  MULDOON 
Episcopus  tit.  Eesseitanus,  aux.  Sydneyensis 

Pag.  8,  lin.  25:  post  vocem  «quoque»  inseratur  vox  «omnium»,  ut  sic 
legatur:  « caelestium  quoque  omnium  gratiarum  administra...  etc.  ». 

Rationes:  a)  Sic  docebant  recentes  Summi  Pontifices,  vestigia  SS.  Doctorum 
prementes:  « Sic  voluit  Deus  ut  nos  omnia  haberemus  per  Mariam  ».  b)  Ut  omnis 
de  hac  re  dubitatio  tollatur.  Experientia  docet  multos  sacerdotes  timere  doctri- 
nam de  Maria  mediatrice  omnium  gratiarum  praedicare;  et  multos  nolle  optimam 
« Legionem  Mariae  » in  apostolatu  adhibere,  quia  dicunt  doctrinam  istam,  quae 
Legionis  fundamentum  sit,  non  esse  certam. 

Pag.  8,  lin.  40,  et  pag.  9,  lin.  1,  scii.:  « eosdem  titulos,  in  sensu  Ecclesiae 
intellectos  ».  Non  placet.  Quinam,  quaeso,  iuxta  Ecclesiam,  est  sensus  germanus 
titulorum  « co-redemp tricis  » et  « mediatricis  »?  Ex  hoc  quod  theologi  de  vero 
istorum  titulorum  sensu  disputant,  patet  « sensum  ab  Ecclesia  intellectum  » non 

apparere.  Propterea  Concilium,  ne  de  vacuitate  verborum  accusetur,  has  res  clarifi- 
care debet. 

Porro,  ut  hoc  fiat,  videtur  quod  totum  schema  magis  logice,  concinne  et  theo- 
logice procedere  oporteat. 

Re  quidem  vera,  schema  propositum  videtur  magis  esse  apologia  quaedam 
coram  acatholicis  quam  expositio  theologica  seu  doctrinalis.  Decretum  satis  ti- 
midum apparet. 

Pag.  8,  lin.  24,  nempe:  « generosa  socia  in  gratia  pro  hominibus  acquirenda  ». 
Post  vocem  « socia  »,  haec  ponantur  verba:  « in  satisfactione  pro  peccatis  fa- 
cienda atque...  »,  ita  ut  comma  sic  se  habeat:  « fuerit  generosa  socia  in  satisfac- 
tione pro  peccatis  facienda  atque  in  gratia  pro  hominibus  acquirenda...  ».  Ratio : 
cum  Redemptio  duobus  elementis  constet,  nempe  satisfactione  et  merito,  cumque 
Maria  vera  fuerit  alma  socia  Redemptoris  in  toto  opere  redemptionis,  partes  eius  in 
satisfaciendo  pro  peccatis  omnino  praetermittendae  non  sunt,  ne  expositio  manca 
et  truncata  in  animarum  confusionem  fiat. 

Pag.  9,  lin.  2.  Inseratur  vox  « omnium  » post  vocem  « Virgo  »,  ut  sic  sonet: 
« B.  Virgo  omnium  gratiarum  mediatrix  nuncupatur  ». 

Exc.mus  P.  D.  DRAGUTIN  NE2l£ 

Episcopiis  V arent inus  et  Polensis 

Humiliter  propono  sequentem  i.  e.  tertium  modum  tractandi  de  B.  Vir- 
gine Maria,  Matre  Ecclesiae.  Uniatur,  quaeso,  schema  de  B.  M.  V.  Matre  Eccle- 
siae cum  schemate  de  Ecclesia  Christi-,  non  autem  uti  simplex  caput,  sed  tam- 
quam pars  aeque  principalis;  ita  ut  schematis  uniti  titulus  fiat:  de  Ecclesia  Christi 
et  de  B.  Virgine  Maria,  Matre  Ecclesiae.  Pars  I:  De  Ecclesia  Christi;  Pars  II: 
De  B.  Virgine  Maria,  Matre  Ecclesiae. 

Exc.mus  P.  D.  PETRUS  MARTINUS  NGO-DINH-THUC 
Archiepiscopus  Hueensis 

Mihi  videtur  constitutionem  separatam  de  B.  M.  V.  Matre  Ecclesiae  esse  op- 
portunam uti  complementum  constitutionis  de  Ecclesia,  nam  in  ea  constitutione 
agitur  de  Membris  Ecclesiae,  de  Summo  Pontifice,  de  episcopis,  diaconis,  de 
laicis,  sed  membrum  excellentissimum  Ecclesiae,  super  apostolos  et  prophetas 
immediate  post  caput  Corporis  mystici  est  B.  M.  V. 

Inde  ista  constitutio  de  B.  M.  V.  non  est  quid  superfluum,  tamquam  petra 
aberrans,  sed  essentialiter  connectitur  cum  constitutione  de  Ecclesia.  Dignitas 
huius  membri  utpote  collum  Corporis  mystici  requirit  constitutionem  separatam. 

Alia  conclusio  est  haec.  In  constitutione  de  B.  M.  V.  Matre  Ecclesiae,  verbis 
nitidioribus,  clarioribus  v.  g.  in  prooemio  declaretur  ista  connexio  inter  ambas 
constitutiones,  ut  ligamen  logicum  amplius  appareat. 

Sub  hoc  aspectu,  scii,  connexionis,  mihi  videtur,  argumenta  ad  illustrandam 
illam  Maternitatem,  quod  est  obiectum  principale  constitutionis,  ordine  aliqua- 
tenus separato  procedere,  ut  non  dicam  — sine  ordine  allegari:  legimus  etenim 

pulcherrima  verba  de  immaculata  conceptione,  de  assensu  libero  B.  M.  V.  in  con- 
ceptione Filii,  de  eius  virginitate  perpetua,  de  eius  participatione  in  redemptione, 
de  potentia  mediatrice,  de  eius  morte  et  assumptione  necnon  de  variis  titulis 
quibus  extollitur  in  Ecclesia. 

Omnia  haec,  utique  sunt  optima  et  sunt  fasciculus  argumentorum  in  de- 
monstratione Maternitatis  B.  M.  V.,  sed,  saltem  mihi,  non  apparet  evidens  conne- 
xio, nervosa  quidem  ad  demonstrationem  theseos. 

His  dictis:  assentio  plene  introductioni  huius  constitutionis  in  laboribus  huius 
Concilii  eius  opportunitatem  celebro  et  dignam  esse  quae  subiiciatur  examini 
Summi  Pontificis  credo. 

Hanc  generalem  observationem  — quoad  discussionem  schematum  — facien- 
dam esse  mihi  videtur:  constitutiones  in  hac  sessione  propositae  liberae  discus- 
sioni Patrum,  qtiasi  microscopio  virorum  peritissimorum  subiectae  sunt  et  reduc- 
tae ad  proportionem  lelliputianam  et  differunt  toto  caelo  ab  illis  quae  nobis  subiecta 
fuerunt  in  prima  sessione.  Certum  est,  compositio  earum,  necnon  argumenta  allata, 
non  possunt  placere  adamussim  singulis  Patribus,  nam  quot  capita,  tot  sensus; 
sed  in  illis,  si  non  deprehenditur  error,  cur  volumus  imponere  nostros  individua- 
les  gustus,  et  omnia  penitus  mutare,  ita  ut  non  remaneat  petra  supra  petram,  et 
nova  constitutio  ex  multiplicibus  genitoribus  concepta  esset  mosaicum  quoddam, 
« un  je  ne  sais  quoi  » inharmonicum  heterogeneum  ita  ut  nemo  possit  recognoscere 
in  illis  aliquid  de  vultu  patris  — oportet  ergo  sapere  ad  sobrietatem  — secus  Con- 
cilium duraret  in  sempiternum. 

Exc.mus  P.  D.  SIMON  HOA  NGUYEN-VAN  HIEN 
Episcopus  Dalatensis 

A)  Textus  schematis  — quoad  contentum  — manifeste  ditissimus  est.  Cre- 
derem tamen  aliquid  in  eo  desiderari  — quoad  praesentationem  et  prospectum 
expositionis. 

Nempe,  in  schemate  assumitur  doctrina  Mariana  in  « termino  ad  quem  » 
quae  iam  maturata  pervenit;  sicque  exposita  debite  vindicatur,  non  sine  discreta 
polemica  resonantia  in  ordine  doctrinali. 

Quae  expositionis  ratio  minus  accommodari  pastoralibus  exigentiis  videtur, 
maxime  in  linea  Oecumenismi.  Compertum  est  enim  fratres  separatos  ex  Anglica- 
nismo  et  Protestantismo,  in  hac  materia  esse  valde  sensibiles,  multasque  invenire 
difficultates. 

Hinc  alium  prospectum  proponere  mihi  concedatur. 

Cum  schema  de  B.  Maria  V.  schemate  de  Ecclesia  introducatur,  idque  com- 
plere intendat,  inter  utrumque  compago  providentiali  Sapientia  disposita  inveniri 
videtur:  nempe  thema  de  « nova  Eva  »,  iam  in  Scriptura  adumbratum  ac  in  S.  Tra- 
ditione inde  a saec.  ii  tritum,  in  quod  praecise  B.  M.  V.  et  Ecclesia  simul  har- 
monice conveniunt,  et  in  cuius  luminoso  prospectu  earumdem  mutua  habitudo,  si- 
mul ac  utriusque  respectiva  relatio  ad  Christum  « novum  Adamum  » serene  cla- 
rescunt. 

In  tali  namque  prospectu,  statim  obvia  denotatur  « arcta  necessitudo  inter 
Christum  et  Mariam  iuxta  beneplacitum»  (n.  1):  relatio  inter  novum  Adamum 
et  novam  Evam.  Ac  simul  manifestatur  connaturale  « munus  B.  Virginis  Mariae 

in  Oeconomia  nostrae  salutis  » (n.  2):  novae  Evae  iuxta  novum  Adamum.  Sicque 
sponte  clarescit  legitimitas  ac  rectus  usus  titulorum  « quibus  consociatio  B.  M.  V. 
cum  Christo  in  oeconomia  nostrae  salutis  exprimi  solet  » (n.  3):  consociatio  novae 
Evae  cum  novo  Adamo. 

Aliunde,  cum  progressus  doctrinae  et  cultus  Mariani  in  Ecclesia,  quo  paulatim 
determinatae  sunt  relationes  inter  B.  M.  V.  et  Ecclesiam  vigentes,  historice,  magna 
ex  parte,  peractus  est  in  prospectu  et  sub  luce  parallelismi  inter  novam  Evam 
Mariam  et  novam  Evam  Ecclesiam  exsistentis,  in  earum  respectiva  ad  Christum 
habitudine,  si  assumatur  in  schemate  huiusmodi  expositionis  prospectus,  fratribus 
separatis  indigitatur  ipsissima  via  serio  contemplanda,  a Sapientia  divina  historice 
disposita. 

Quae  contemplatio,  luminosa  ac  serena,  faciliter  eos  conducet  ad  recte  intel- 
ligendum  gratoque  animo  aestimandum  catholicorum  prospectum. 

Talis  expositio  ac  consideratio  ex  « termino  a quo  » ad  « terminum  ad  quem  » 
in  prospectu  providentialis  lineae  progressus,  plures  ambiguitates  quasi  sponte  dis- 
sipabit, simul  ac  vindicationi,  accentum  polemicum  aliquo  modo  redolenti,  sere- 
nam et  attrahentem  reddet  propositionem. 

Crederem  card.  Newman  hoc  modo  ad  plenum  intellectum  plenamque  vindi- 
cationem doctrinae  Marianae  catholicae  accommodatam,  fuisse  deductum. 

B)  N.  3.  Ad  magis  illustrandam  providentialis  mediationis  maternae  doctri- 
nam, erga  Christum  « unum  Mediatorem  » totaliter  dependentis,  et  ad  tollendam 
omnem  possibilis  falsae  interpretationis  ansam,  optarem  ut  in  lin.  18,  pag.  9,  post 
verba  « ex  sacrificio  cruento  Filii  sui  benedicti  »,  addantur:  « necnon  ex  filiali  pie- 
tate eiusdem  erga  dilectam  Matrem,  haec  eius  mediatio  et  intercessio...  ». 

C)  In  n.  6 emphasis  ponitur  — et  recte  merito  — in  munus  B.  M.  V.  erga 
omnes  homines. 

Iamvero  textus  — passim  — minus  claras  praebet  formulas  quae  benevolen- 
tiam maternam  B.  M.  V.  ad  solos  christianos  restringere  videntur. 

Compertum  est  in  omni  loco  maternum  munus  et  influxum  esse  magni  mo- 
menti. In  orientalibus  plagis,  saepe  saepius  gentiles  ad  Deum  accedunt,  praeeunte 
et  mediante  Matre  Maria  cuius  affectum  maternum  experti  sunt. 

Auderem  suggerere  ut  titulus  universalior  reddatur:  Maria  fautrix  unitatis 
omnium  in  Christo , et  in  lin.  28  « ...  ad  hanc  fautricem  unitatis  omnium  atque  ad- 
iu tricem  christianorum  ». 

Exc.mus  P.  D.  HENRICUS  NICODEMO 
Archiepiscopus  Bar ensis 

N.  3:  a)  Opportunum  videtur  quod  de  titulo  « Mediatricis  gratiarum  » non 
tractetur  quasi  exemplificative.  Si  enim  certum  est,  ex  multiplici  usu  Romanorum 
Pontificum  et  Liturgiae,  titulum  Mediatricis  recte  usurpari  et  plus  quam  500  epi- 
scopi et  praelati  definitionem  postulaverunt,  puto  Concilium  explicitius  et  am- 
plius de  hoc  tractare  posse,  rationes  quoque  theologicas  indicando  saltem  pro 
mediatione  universali  in  cooperatione  Matris  Dei  cum  Christo  fundata. 

b)  Neque  sat  locus  dandus  est  defensioni,  sed  potius  clarae  affirmationi. 

Quod  ultimum  valet  etiam  relate  ad  n.  5. 

N.  6:  Valde  placet.  Sacra  Synodus  Verbi  Dei  praecones  enixe  hortetur  ut 
hunc  aspectum  frequenter  fidelibus  illustrent. 

Exc.mus  P.  D.  ALFREDUS  OBVIAR  Y ARANDA 
Episcopus  tit.  Linoensis,  adm.  ap.  Lucenensis 

1.  De  arcta  necessitudine  inter  Christum  et  Mariam  iuxta  Dei  beneplacitum. 

2.  De  munere  beatissimae  Virginis  Mariae  in  oeconomia  nostrae  salutis. 

3.  De  titulis  quibus  consociatio  B.  Virginis  Mariae  cum  Christo  in  oeconomia 
nostrae  salutis  exprimi  solet. 

4.  De  singularibus  privilegiis  Dei  hominumque  Matris. 

5.  De  cultu  erga  B.  Virginem  Mariam. 

6.  Maria  SS.  fautrix  unitatis  christianae. 

Suggestiones-.  Sacra  Synodus  B.  Virginem  Mariam  in  Christo  gratiarum  Media- 
tricem  dogma  esse  credendum  definire  dignetur. 

Itemque  B.  Virginis  Mariae  sub  invocatione  « Virgo  de  Monte  Carmelo  » fe- 
stum proprium  in  calendarium  universale  restaurare  dignetur. 

Exc.mus  P.  D.  GREGORIUS  ELIAS  OLAZAR  MURUAGA 
Episcopus  tit.  Prusensis,  vic.  ap.  Yurimaguaensis 

Animadversio.  In  hoc  pulcherrimo  Mariologiae  compendio  mihi  non  placet 
distincta  caritatis  mensura  erga  fratres  internos  et  fratres  dissidentes. 

Si  Concilium  non  vult  mortem  Mariae  definire  et  hucusque  aliqui  theologi 
catholici  libere  immortalitatem  defendunt,  pro  me  textus  constitutionis  dogma- 
ticae forsan  nimis  insistit  relate  ad  mortem  Mariae  et  durius  mihi  sonant  ea  quae 
in  praenotandis,  pag.  14  (100)  IV,  1,  c ) dicuntur:  « Reiicitur  error  (eorum)  qui 
dicunt  Mariam  mortuam  non  esse  »;  dum  in  lineis  immediate  sequentibus,  n.  3,  a) 
asseritur:  « Omissae  sunt  expressiones  et  vocabula  quaedam  a Summis  Pontificibus 
adhibita,  quae  licet  in  se  verissima,  possent  difficilius  intelligi  a fratribus  sepa- 
ratis ». 

Exc.mus  P.  D.  THOMAS  LEO  PARKER 
Episcopus  Northantoniensis 

De  Beata  Maria  Virgine-.  Instead  of  a separate  Schema,  it  might  well  be  put 
as  an  Appendix  or  Epilogue  to  the  Schema  De  Ecclesia.  It  could  be  recast  and 
made  more  Scriptural. 

Exc.mus  P.  D.  ANTONIUS  PAWLOWSKI 
Episcopus  Vladislaviensis 

Ad  finem  schematis  Maria  SS.  merito  fautrix  unitatis  christianae  vocatur 
(cf.  pag.  98,  linn.  14-36).  Ad  hanc  unitatem  omnium  christiani  nominis  populorum 
protegendam  doctrina  de  Dei  Genitrice  Maria  modo  synthetico  proponitur  et 
passim  etiam  difficultates  ac  praeiudicatae  opiniones  acatholicorum  explicantur 

vel  removentur.  Adsunt  tamen  quaedam  in  schemate  vel  minus  opportune  inserta, 
vel  nimis  polemice  dicta.  Servato  proinde  substantiali  argumento  eiusdem,  quod 
mihi  placet,  meo  humili  iudicio  alia  omittenda,  alia  abbrevianda  et  magis  irenice 
ac  suavius  exprimenda  propono. 

Et  imprimis  mentio  de  morte  temporali  Mariae  in  pag.  96,  lin.  22  inoppor- 
tune inserta  mihi  videtur.  In  praesenti  abstineo  ab  hac  sententia  disceptanda  et 
consequenter  a considerando  facto  ipsius  mortis.  Censeo  tamen  melius  fore,  ad 
evitandas  quaestiones  quae  statim  exoriri  possint,  si  mors  B.  Mariae  Virginis  defi- 
nitive et  quidem  tam  sollemniter  in  Concilio  Oecumenico  asseratur,  scilicet  de 
eius  resuscitatione  et  de  tempore  quo  corpus  in  sepulcro  detinebatur.  Insuper 
omnium  qui  unitatem  fratrum  orientalium  cum  Ecclesia  catholica  fovere  intendunt, 
maxime  interest,  ne  turbetur  antiquissima  et  unanimis  traditio,  iuxta  quam  exi- 
tus Mariae  de  vita  terrestri  termino  generali  « koimesis  » - « dormitio  » designa- 
tur. Ratio  in  schemate  allegata  ad  mortem  Mariae  demonstrandam  non  plene 
conclusiva  est,  quia  non  datur  tale  principium  quo  Maria  in  omnibus  Christo  simi- 
lis esse  debeat.  In  schemate  vero  legitur:  « quo  plenius  Filio  suo  assimilaretur  ». 

Praeterea  verba:  « secundum  antiquam  et  venerabilem  traditionem  » exclu- 
sive  tantum  ad  mortem  temporalem  Mariae  referuntur  et  corporalis  eius  assumptio 
in  caelum  est  dogma  fidei  christianae  formaliter  definitum,  proinde  mentio  eorum 
nullo  modo  in  eadem  sententia  ita  exprimi  potest  prout  in  schemate  pag.  96, 
linn.  20-24  factum  est.  Proponere  igitur  audeo,  ut  removeantur  quae  de  morte 
temporali  dicuntur. 


Textus  schematis 


Emendatio 


Pag.  96,  linn.  20-24:  «...  mirabilis  de- 
nique in  suo  exitu,  quia  etsi  secundum  an- 
tiquam et  venerabilem  traditionem  mortem 
subiit  temporalem,  quo  plenius  Filio  suo  as- 
similaretur, nexibus  tamen  mortis  cum  de- 
primi minime  potuisset,  corpore  et  anima 
gloriose  in  caelum  assumpta  est  ». 


«...  mirabilis  denique  in  suo 
exitu,  quia  corpore  et  anima  glorio- 
se in  caelum  assumpta  est  ». 


Pag.  97,  lin.  4:  loco  verborum:  « in  cinerem  resolvi  non  pateretur  » pona- 
tur: « gloria  assumptionis  in  caelum  honoraret  ».  Quae  emendatio  est  consequens 
omissae  mentionis  de  morte  temporali  Mariae  atque  hic  simul  proponitur. 

Pag.  93,  lin.  4:  in  schemate  loco  verborum:  « ac  ratione  qua  generis  humani 
liberatio  a se  perageretur  »,  ponatur:  « ac  ratione  qua  generis  humani  liberationem 
a peccato  perageret  ». 

Necessarium  censeo,  ut  malum  a quo  liberatio  facta  est,  melius  exprimatur. 

Pag.  94,  linn.  39  s.:  verba:  «nefas  est  dicere»,  «vacuos  inanesque  »,  quae 
nimis  polemice  sonant,  omittenda  sunt.  Hinc  sequens  emendatio  in  ultima  parte 
sententiae  proponitur. 

Textus  schematis  Emendatio 


« ..  tamquam  solido  fundamento,  radice 
ac  principio  nituntur,  nefas  est  dicere,  eos- 
dem titulos,  in  sensu  Ecclesiae  intellectos, 
vacuos  inanesque  esse,  immo  Sacris  Litteris 
adversari  ». 


«...  tamquam  solido  fundamen- 
to nituntur  et  si  in  sensu  Ecclesiae 
intelliguntur  Sacris  Litteris  minime 
adversantur  ». 

Pag.  95,  linn.  18  s.:  etiam  hic  verba  schematis  debita  simplicitate  carere 
videntur.  Proinde  quaedam  abbreviatio  textus  proponitur,  ut  infra. 

Textus  schematis  Emendatio 

« ...ut  unus  Mediator  Dei  et  hominum  « ...ut  Christus  Iesus  desinat 

desinat  esse  homo  Christus  Iesus  (cf.  1 Tim.  esse  unicus  Mediator  Dei  et  homi- 

2,  5),  sicut  ex  eius  bonitate  non  sequitur,  ut  num  » (cf.  1 Tim.  2,  5). 

solus  bonus  desinat  esse  fons  bonorum  om- 
nium, ipse  Deus  (cf.  Mt.  19,  17,  coli.  Rom. 

2,  4)  ». 


Pag.  95,  linn.  37-41:  mentio  de  «absoluto»  sensu  mihi  inepta  videtur;  nam 
non  est  in  usu  verbis  Sacrae  Scripturae  sensum  absolutum  attribuere.  Textus 
vero  allegatus  adeo  est  notus,  ut  brevitatis  causa  iuste  omitti  possit.  Proinde  sen- 
tentiam schematis  sic  contrahendam  propono: 

Textus  schematis  Emendatio 


«...  nullo  modo  mediatio  unici  nostri 
Mediatoris,  iuxta  absolutam  significationem 
verborum  Apostoli  ( 1 Tim.  2,  5)  “ Unus 
enim  Deus,  unus  et  mediator  Dei  et  homi- 
num, homo  Christus  Iesus  ”,  obscuratur  vel 
minuitur;  immo  haec  Christi  mediatio  extol- 
litur et  honoratur  ». 


«...  nullo  modo  suprema,  prin- 
cipalis et  universalis  mediatio  unici 
Salvatoris  nostri  obscuratur  vel  mi- 
nuitur, sed  potius  extollitur  et  ho- 
noratur ». 


Neque  mihi  placet  textus  schematis  in  pag.  96,  lin.  13  positus:  « nullo  modo 
Mater  Dei  aequiparanda  est  Christo  ».  Haec  enim  enuntiatio  explicatione  indiget 
eaque  deficiente  sensus  sententiae  intolerabili  ambiguitate  laborat.  Et  ratio  gravis 
est,  nam  B.  Virgini  Mariae  et  Matri  Dei  sunt  tituli,  qui  ipsam  Christo  recte  aequi- 
parare  sinunt,  utpote  peculiaris  illa  relatio  maternitatis,  quae  implicat  aequali- 
tatem naturae  humanae. 

Propterea  textum  schematis  corrigendum  propono,  ut  sequitur: 


Textus  schematis 


Emendatio 


Pag.  96,  lin.  13:  «...seu  dissimilis  si- 
militudo, quoties  nomen  aliquod  aut  offi- 
cium simul  de  Christo  et  Virgine  Maria  prae- 
dicatur: etenim  nullo  modo  Mater  Dei  aequi- 
paranda est  Christo  ». 


« ...  seu  dissimilis  similitudo, 
quoties  nomen  aliquod  aut  officium 
simul  de  Christo  et  eius  Matre  prae- 
dicantur ». 


Pag.  97,  lin.  37:  verba  schematis:  «respuant  omnem  vanam  credulitatem», 
mutentur  aliqualiter  in  verba:  « caveant  ab  omni  vana  credulitate  ». 

Pag.  98,  linn.  2-5:  etiam  quaedam  omittenda  mihi  videntur.  Ea  enim,  quae 
in  schemate  speciatim  « de  materna  propinquitate  » dicta  sunt,  minus  recte  so- 
nant. Nam  haec  « divina  maternitas  » post  unionem  hypostaticam  maximam  gratiam 
in  ordine  supernaturali  et  in  ordine  sanctitatis  constituit.  Ergo  haec  emendatio 
a me  desideratur: 

Textus  schematis 


Emendatio 


«...  quaecumque  ad  Verbum  Incarnatum 
pertinebant  (cf.  Lc.  2,  51),  beata  quia  cre- 
didit (cf.  Lc.  1,  45)  salutata.  Nihil  enim 
materna  propinquitas  profuisset,  « nisi  feli- 
cius Christum  corde  quam  carne  gestasset  ». 


«...  quaecumque  ad  mysterium 
Incarnationis  et  ad  opus  salutis  a 
Christo  peragendum  atque  in  Eccle- 
sia continuandum  pertinebant  ». 


Pag.  98,  linn.  11-13:  tota  phrasis  hic  posita  superflua  mihi  videtur  eamque 
removendam  esse  puto.  Etenim  supra  in  pag.  97,  linn.  15  s.  res  satis  profunde 
ac  fuse  enucleata  est. 

Pag.  96,  lin.  10:  quoad  verbum  «centrum»,  quod  mihi  displicet,  aliqua 
obicienda  habeo  idque  mire  sonans  invenio.  In  eius  locum  vox  traditionalis 
« fons  » adhibenda  mihi  videtur. 

Hae  sunt  meae  animadversiones,  mutationes  et  emendationes,  quibus  doctri- 
nam marialem  expolire  cupio  atque  ad  considerandum  propono. 

Animadversiones  additae-. 

Nomine  episcoporum  Poloniae. 

Votum  generale. 

Mariologia  recentior,  ea  quae  de  dignitate  et  missione  B.  M.  V.  ex  revela- 
tione nota  sunt,  dividere  solet  in  praerogativas  personales  et  sociales  quae  vocan- 
tur. Ad  speciem  primam  adnumerantur  divina  maternitas,  immaculata  conceptio, 
virginitas  intemerata  et  perpetua.  Inter  attributa  Mariae  socialia  ponuntur  mater- 
nitas spiritualis,  mediatio  universalis  et  ineffabilis  regalitas.  Mediationem  in  gra- 
tiarum oeconomia  relate  ad  homines,  munus  Mariae  gravissimum,  saluti  nostrae 
utillimum,  solatium  haud  parvum  afferens,  quis  in  Ecclesia  in  dubium  vocet? 

Mariam  mediatricem  esse  schema  nostrum  non  tantum  graviter  inculcat,  sed 
hanc  functionem  B.  M.  V.  in  cardinem  totius  materiae  expositae  ponit.  Modus 
tamen  istius  expositionis  duabus  difficultatibus  oneratur,  quae  sunt: 

1.  nimis  polemicis  verbis  utitur,  e.  g.  in  pag.  7,  lin.  30,  fere  ab  initio 
« praeiudicatas  opiniones  » commemorat;  in  pag.  vero  8,  lin.  40,  haec  verba  sunt: 
« nefas  est  dicere...  titulos  vacuos  inanesque  esse  »,  et  alibi  passim  similia; 

2.  nimis  insistit  in  titulis  et  privilegiis  extollendis;  dum  secundum  meum 
humile  iudicium  schema  responsum  dare  debet  ad  interrogationem:  « Quae  est 
ista?  »,  creatura  quidem,  sed  super  creaturas  elevata;  a Christo  redempta,  sed  in 
opere  redemptionis  cooperans;  Ecclesiae  membrum,  sed  cum  Christo  capite  arctis- 
sime coniuncta  in  eius  praecellentia  ineffabili.  Recte  igitur  desideratur  expositio 
magis  positiva,  exprimens  ipsam  personam  eiusque  missionem  exceptionalem,  pror- 
sus unicam. 

Schema  peropportune  extollit  consensum  Mariae  in  incarnationem  ipsam  Filii 
Dei  et  in  opus  salutiferum  crucis.  Velim  tamen,  ut  exinde  non  tam  mediatio 
B.  M.  V.  quam  potius  eius  maternitas  spiritualis,  praecipue  erga  omnes  christifi- 
deles,  logice  connotetur  atque  ex  hac  ratione  Dei  Genitrix  praesentetur  utpote 
digna  quae  supremis  laudibus  decoretur.  Mentem  meam  corroborant  haec  verba 
Papae  Pii  XII  ex  litteris  encyclicis  Fulgens  corona  die  11  octobris  a.  1954  datis: 
« Ad  hunc  excellentissimum  intelligendum  dignitatis  gradum  quem  Deiparens  su- 
per creata  omnia  adepta  est,  considerare  iuvat,  sanctam  Dei  Genitricem  iam  in 
primo  temporis  momento  quo  concepta  fuit,  tali  gratiarum  abundantia  repletam 

fuisse,  ut  sanctorum  omnium  gratiam  superaret...  Praeterea  B.  Virgo  non  solum- 
modo supremum,  post  Christum,  excellentiae  ac  perfectionis  gradum  obtinuit, 
verum  etiam  aliquam  illius  eficacitatis  participationem , qua  eius  Filius  ac  Red- 
emptor noster  in  mentes  et  in  voluntatem  hominum  regnare  iure  meritoque 
dicitur  ». 

Ex  allato  textu  patet  ipsam  dignitatem  Deiparentis  praeprimis  perpendere 
oportere.  In  qua  maternitate  duplex  aspectus  considerandus  est,  physicus  scilicet, 
utpote  Christum  concipit,  gignit,  nutrit  ac  fovet,  et  moralis  inter  Filium  et  Matrem 
exinde  proveniens.  In  qua  morali  relatione  omnes  homines  per  Christum  redempti 
comprehenduntur.  Altero  sub  aspectu  B.  M.  V.  est  Mater  omnium  hominum  San- 
guine Filii  acquisitorum,  eo  fine,  ut  unum  Corpus  mysticum  efficiant.  Itaque  Maria 
est  insimul  Mater  Christi  Hominis  et  Mater  hominum,  Mater  Capitis  et  Mater  mem- 
brorum, quorum  in  salute  procuranda  summum  studium  maximamque  sollicitudi- 
nem supernaturalem  exhibet.  Notionem  hanc  optime  perpolivit  insignibus  notis- 
simisque  verbis  S.  Pius  X in  litteris  encyclicis  Ad  diem  illum , a.  1904  datis. 

In  schemate  pulcherrime  dictum  est  Mariam  esse  Matrem  Fidei  nostrae  et 
Matrem  misericordiae,  qua  homines  ex  benevolentia  Patris  in  Filio  per  Spiritum 
Sanctum  regenerantur  et  sanctificantur.  Equidem  B.  M.  V.  non  solum  considerari 
debet  fidei  nostrae  obiectum,  verum  etiam  prout  in  hac  fide  Ecclesiae  obiectiva 
et  in  fide  subiectiva  testium  Christi  partem  activam  habet,  eam  nempe  elargiendo 
atque  in  progressu  advigilando.  Haud  perperam  enim  Maria  ab  Elisabeth  salutatur 
insimul  ut  Mater  Domini  sui  et  ut  beata  quae  credidit.  Effectus  interventus  B.  M.  V. 
in  Cana  Galilaeae  ad  hoc  praecise  reducitur,  ut  discipuli  in  Magistrum  suum  semel 
pro  semper  credant.  Postea  Maria  in  coenaculo  praesente,  Spiritus  Sanctus  hanc 
fidem  corroboravit,  ut  ab  apostolis  Ecclesiae  in  depositum  perpetuum  traderetur. 
Hanc  ideam  de  activa  parte  B.  M.  V.  in  fide  christiana  procuranda  ac  stabilienda 
optime  nostris  temporibus  perpolivit  Rene  Laurentin  tamquam  sacerdotale  mini- 
sterium Deiparentis  ipsi  omnino  proprium. 

Fides,  tum  in  suo  initio  tum  insuper  in  tota  vita  morali  quam  exigit,  prae- 
primis a gratia  dependet,  ac  proinde  maximum  gratiae  donum  est,  quo  etiam 
misericordia  divina  optime  manifestatur,  praecipue  quidem  in  perseverantia  quae 
finalis  vocatur.  Pro  quo  interventu  B.  M.  V.  in  vita  hominum  debetur  eidem 
grati tudo,  confessio,  glorificatio  et  laus. 

In  formis,  quibus  cultus  Mariae  exhibetur,  non  sat  exprimitur  elementum 
gravissimum,  ne  dicam  essentiale.  Etenim  hic  generatim  considerantur  laudes  Ma- 
riae exhibitae  et  petitiones  nostrae,  sive  de  rebus  terrenis  sive  spiritualibus.  Dum 
secundum  experientiam  pastoralem,  quam  sacrorum  antistites  nonnullis  in  regio- 
nibus acquisierunt,  cultus  Mariae  impellit  atque  expostulat,  ut  fideles  omnes  vires 
omnesque  conatus  in  auxilium  Ecclesiae  peregrinantis  ferant  secundum  illud  effa- 
tum Mariae:  « Quodcumque  dixerit  vobis  (Christus),  facite  » (Io.  2,  5). 

Miror,  quid  causae  sit,  quod  in  schemate  nostro,  opus  quidem  oecumenicum 
prosequenti,  non  tantum  modus  exponendi  sed  etiam  mens  tenorque  locutionis 
omnino  indolem  s.  d.  latinitatis  praeseferat.  Quousque  tandem  illi,  qui  theolo- 
giae catholicae  addicti  sunt,  in  elucubrationibus  quae  publici  iuris  fiunt  negligent 
locupletissima  testimonia,  quae  ex  operibus  Patrum  orientalium  et  ex  liturgiis 
eorundem  exhauriri  queant?  In  liturgiis  enim  orientalibus  et  occidentalibus  de 
pietate  erga  B.  M.  V.,  Matrem  generis  humani  et  Dominam  omnium  rerum  crea- 
tarum eadem  mens  est.  Unum  exemplum  tantum  afferre  mihi  liceat.  Graduale 

Missae  in  honorem  B.  M.  V.  Glaromontanae  haec  habet:  « Porta  caeli  et  stella 
maris  es,  Virgo  Maria,  ...  quia  omnis  virtus  et  decor  et  gloria  ex  te  resplendet  ». 
In  eodem  sensu  laudem  Mariae  cantat  celeberrimum  canticum  orientale  quod  « che- 
rubicon  » vocatur:  « Mariam  super  omnes  cherubim  gloriosiorem  superque  omnes 
serafim  incomparabiliter  honorabiliorem,  sine  detrimento  virginitatis  Domini  Ver- 
bum gignentem,  Dei  Genitricem  in  aeternum  existentem  confitemur  atque  magni- 
ficamur ». 

Quaedam  particularia  iam  secretariatui  tradidi.  Hic  duo  tantum  considerare 
opportunum  censeo: 

1.  Non  placet  mihi  iuxtapositio  formularum:  Filia  Patris,  Mater  Filii,  Sacra- 
rium Spiritus  Sancti,  nam  maternitas  divina  de  Maria  Virgine  sensu  vere  physico 
praedicatur,  dum  ceterae  praedicationes  sensum  tantum  moralem  habent  (schema, 
pag.  10,  linn.  36  s.). 

2.  Pariter,  non  possum  assentire  declarationi,  quae  in  schemate,  pag.  10, 
linn.  13  s.,  habetur:  « Nullo  modo  Mater  Dei  aequiparanda  est  Christo  »,  quia 
Christus  in  his  terris  sub  aliquo  respectu  a Maria  dependebat  atque  hanc  relatio- 
nem et  honorem  etiam  nunc  in  gloria  caelesti  aliquatenus  agnoscit. 

Votum  particulare-,  de  morte  Mariae. 

In  § 4 schematis  fit  mentio  de  morte  Mariae.  Liceat  mihi  opinionem  meam 
hac  in  re  proponere.  Iis  assentio,  qui  postulant,  ut  haec  mentio  de  morte  Mariae 
temporali  omittatur.  Hic  sane  abstineo  ab  ipsa  doctrina  disceptanda  seu  a consi- 
derando facto  ipsius  mortis  atque  tantum  censeo  mentionem  mortis  B.  M.  V.  in 
schemate  inopportunam  esse.  Opinio  mea,  quam  humiliter  exprimere  audeo,  se- 
quentibus rationibus  probari  potest: 

1.  Si  mors  temporalis  Mariae  asseratur,  tunc  statim  interrogandum  est  de 
loco  in  quo  corpus  Dei  Genitricis  depositum  est,  de  tempore  quo  corpus  eiusdem 
in  sepulcro  detinebatur  atque  de  posteriori  corporis  Mariae  resuscitatione.  Prae- 
termittam adiunctum  haud  parvi  ponderis,  scii,  quod  huiusmodi  facta  ex  necessi- 
tate naturali  testes  oculares  habere  debent.  Quis  est  inter  harum  rerum  peritos, 
qui  ignoret  quo  gradu  ista  facta  debita  claritate  in  traditione  careant  et  qualis 
inter  diversa  testimonia  perplexitas  vigeat?  Consequenter  etiam  probatissimi  auc- 
tores nostri  temporis,  ut  tantum  Martin  Jugie  et  Carolum  Balic  commemorem, 
in  opinionibus  de  hac  re  inter  se  discrepant. 

2.  Unica  ratio  theologica,  quae  in  schemate,  pag.  10,  lin.  22,  ad  demonstran- 
dam mortem  Mariae  ponitur,  haec  est:  « Quo  plenius  Filio  suo  assimilaretur  ». 
Quae  ratio  non  plene  conclusiva  est,  quia  non  datur  tale  principium,  quo  Maria 
in  omnibus  Christo  similis  esse  debeat.  Alio  in  loco  ipsum  schema,  pag.  10, 
linn.  12  s.,  de  « dissimili  similitudine  » inter  Mariam  et  Christum  loquitur,  quae 
regula  philosophica  melius  et  efficacius  in  hac  proprie  quaestione  applicari  potest. 

3.  Si  mors  temporalis  Mariae  sensu  technico  agnoscatur,  tunc  statim  exoritur 
quaestio  de  huius  mortis  causa  physica  et  de  eius  fine  morali.  Dum  iuxta  commu- 
niorem opinionem  theologorum,  prout  Maria  Christo  vitam  suam  Patri  pro  salute 
generis  humani  offerenti  vere  proprieque  sensu  mystico  compassa  ac  commortua 
est,  non  consideratur  nisi  quod  Maria  ad  opus  redemptionis  attulerit  per  iurium 
maternorum  abdicationem  sub  cruce  factam.  Id  quidem  admittitur  etiam  ab  iis, 
qui  Mariam  corredemptricem  agnoscunt  et  respectivae  doctrinae  quam  maxime 
favent. 

4.  In  definitionibus  Ecclesiae  elementa  doctrinae,  ut  ita  dicam,  conclusiva 

dogmatice  enuntiantur  absoluta  sententia  declarativa,  omissis  saepius  iis  quae  in- 
termedia et  praesupposita  censentur,  quia  valor  definitionis  ultimo  non  in  argu- 
mentis neque  in  logica  formulae  structura  fundatur,  sed  in  assistentia  Spiritus 
Sancti,  quo  doctrina  a magisterio  ecclesiastico  proposita  ab  omni  errore  praeca- 
vetur. Per  modum  exempli  id  afferam:  Dogma  Immaculatae  Conceptionis  praesup- 
ponit  doctrinam  de  animatione  corporis,  circa  quam  usque  adhuc  definitio  non 
habetur  et  thesis  ipsa  de  animatione  in  momento  conceptionis  passivae  ex  uni- 
versali Ecclesiae  magisterio  ordinario  ad  summum  tamquam  doctrina  theologice 
certa  communiter  agnoscitur. 

5.  Tria  lustra  adhuc  non  sunt  prolapsa  a die  sollemni  ac  memorabili,  quo 
iudicium  definitivum  de  Assumptione  B.  M.  V.  a Papa  Pio  XII  prolatum  est. 
Ipsa  veneratio  memoriae  debita,  sive  huius  felicis  recordationis  Pontificis,  sive  dog- 
maticae eius  definitivae  enuntiationis,  non  tantum  suadet  sed  quoque  obligat,  ut 
abstineamus  nos  in  hoc  concilio  oecumenico  a facto  mortis  temporalis  Mariae  defi- 
niendo, ne  videamur  nos  vel  corrigere  tam  cito  definitionem  vel  lacunam  quan- 
dam  in  ea  conspectam  quasi  supplere.  Definitio  dogmatica  de  Assumptione  B.  M.  V., 
si  mere  formaliter  sumatur,  a Papa  Pio  XII  maxima  cum  habilitate  ac  debita  cum 
prudentia  composita  est,  ac  proinde  eam  in  hoc  statu  ulterius  servare  omnino  op- 
portunum fore  censeo. 

Schema  de  B.  M.  Virgine  Matre  Ecclesiae  valde  mihi  placet  ob  suam  sobrie- 
tatem, claritatem,  characterem  pastoralem,  biblicum  et  oecumenicum.  At  magis 
placeret,  si  quaedam  puncta  haud  parvi  ponderis  fuissent  paulo  amplius  et  pro- 
fundius pertractata.  Inter  haec  puncta  doctrinalia  habetur  illud  de  mediatione 
mariali  et  de  relatione  huius  mediationis  ad  intercessionem  B.  Virginis,  necnon 
de  distinctione  inter  intercessionem  Mariae  et  aliorum  sanctorum. 

Intercessio,  natura  sua,  mediatio  quaedam  est.  Ille  enim  qui  intercedit,  me- 
dius sistitur  inter  eum  apud  quem  intercedit  et  eum  vel  eos  pro  quibus  orat.  Est 
igitur  intercessio  vera  mediatio. 

Rursus  intercessio  est  unus  inter  diversos  modos  mediationis.  Sunt  enim  plures 
alii  sicut,  v.  g.,  officium  sacerdotis.  Ideo  omnis  intercessio  est  mediatio,  sed  non 
omnis  mediatio  est  intercessio. 

Christus  Dominus  fecit  et  perpetuo  facit  mediationem  inter  Patrem  et  homi- 
nes; cui  mediationi  nihil  deest  aut  deesse  potest,  cum  sit  in  omni  linea  perfecta. 
Sed  consilium  Dei  fuit,  ut,  ipsius  supremi  Mediatoris  virtute  interveniente,  et 
proinde  nullo  modo  separatim  aut  independenter  ab  eius  mediatione,  nos  in  eum 
per  sanctos  medios  reducamur.  Propterea,  ex  voluntate  Dei,  sancti  sunt  pro  nobis 
intercessores  et  mediatores  apud  Deum. 

Ideo  Concilium  Tridentinum  docuit  « sanctos,  una  cum  Christo  regnantes, 
orationes  suas  pro  hominibus  Deo  offerre  »,  et  « bonum  atque  utile  esse  supplici- 
ter eos  invocare  et  ad  eorum  orationes,  opem  auxiliumque  conferre  » (Decr.  de 
invocatione  Sanctorum  in  sess.  25).  Immo  idem  Concilium  expresse  declaravit,  eos 
« impie  sentire  »,  qui  asserunt  hanc  sanctorum  invocationem,  ac  proinde  eorum 
mediationem,  « adversari  honori  unius  Mediatoris  Dei  et  hominum  Iesu  Christi  ». 

Haec  severa  damnatio  Concilii  Tridentini  valde  notanda  est,  quia  nonnunquam  apud 
catholicos  talia  dicuntur,  quae  sensum  praebeant  vix  multum  dissimile  ab  his  quae 
a Concilio  damnantur. 

Huius  rei  ratio  est,  quia  ad  sanctos  non  confugimus  propter  aliquem  defectum 
misericordiae  Christi  — quod  blasphemum  esset  cogitare  — , sed  quia  ipse  ordina- 
tissime voluit  ut  affectus  misericordiae  et  mutuae  caritatis  inter  membra  totius 
familiae  Dei,  quae  est  Ecclesia,  multiplicius  diffunderetur,  dum  sancti  non  solum 
suscipiunt  in  seipsis  misericordiam  Dei,  sed  insuper  nos  obiectum  efficiunt  suae 
misericordiae,  quam  a divina  misericordia  participant.  Eodem  modo,  licet  meri- 
tum et  satisfactio  Christi  pro  nobis  habuit  valorem  absolute  sufficientis  simum  atque 
adeo  exclusivum,  ita  ut  independens  ab  illo  meritum  aut  satisfactio  nullius  esset 
valoris,  voluit  tamen  Ipse  ut  nos  non  solum  fructus  gauderemus  meriti  et  satis- 
factionis suae,  verum  etiam  ex  Ipso  et  cum  Ipso  vim  vere  merendi  et  satisfaciendi 
participaremus. 

Haec,  quae  de  sanctis  in  genere  dixi,  a fortiori  valent  de  B.  Virgine,  quam  Ec- 
clesia salutat  Regina  sanctorum  omnium.  Mediat  ipsa  inter  Deum  et  nos  sua  inter- 
cessione ad  « beneficia  impetranda  a Deo  per  Filium  eius,  Iesum  Christum  Domi- 
num nostrum,  qui  solus  noster  Redemptor  et  Salvator  est  » (Cone.  Trid.,  ibidem ). 

Attamen  B,  Virginis  intercessio,  ac  proinde  mediatio,  valde  differt  ab  inter- 
cessione sanctorum.  Tota  enim  intercessionis  vis  in  eo  est,  quod  intercessor  sit 
gratus  et  acceptus  illi  apud  quem  intercedit.  Sunt  vero  sancti  Christo  gratissimi 
et  peraccepti  propter  vinculum  gratiae  supernaturale,  quo  Christo  devinciuntur 
tamquam  fratres,  eiusdem  Patris  caelestis  filii,  etsi  non  eodem  modo.  Cum  ergo 
gratia  B.  Virginis  in  immensum  superet  gratiam  et  merita  sanctorum  omnium,  ne- 
cesse  est  ut  ex  hac  parte  eius  intercessio  sit  Christo  omnino  gratior  atque  apud 
Ipsum  validior.  Ut  enim  Doctor  Angelicus  docet,  si  « magnum  est  in  quolibet 
sancto  quando  habet  tantum  de  gratia  quod  sufficit  ad  salutem  multorum  »,  maxi- 
mum esset  « quando  haberet  tantum  quod  sufficeret  ad  salutem  omnium  hominum 
de  mundo  ».  Et  addit  « hoc  est  in  B.  Virgine  »,  utique  ex  Iesu  Christi  gratia  et 
dependenter  ab  ipso  (Expositio  Salut.  Angelicae). 

Sed  B.  Virgo  per  accepta  est  Christo  non  hoc  solum  titulo  f sed  alio  etiam  qui 
sibi  exclusivus  est.  Ipsa  est  enim  Mater  eius,  et  quidem  non  maternitate  tantum 
physiologica,  sed  pertinente  ad  ipsum  consilium  soteriologicum  Dei.  Impossibile 
sane  est,  ut  petitionem  Mariae  accipiat  Christus  nisi  tamquam  voluntatem  Matris 
suae.  Ideo  in  Concilio  Nicaeno  II,  ubi  de  veneratione  imaginum  et  invocatione 
sanctorum  agebatur,  constanter  post  Christum  Dominum  ponitur,  ante  omnes  ce- 
teros angelos  et  sanctos,  B.  Virgo  tamquam  Dei  Genitrix.  Mens  autem  Patrum 
illius  Sacri  Concilii  Oecumenici  clarissime  probat  eos  vidisse  rationem  atque  vim 
omnino  specialem  in  intercessione  B.  Virginis  propter  titulum  maternitatis  divinae. 
Ita,  in  epistola  S.  Germani,  a Concilio  lecta  et  adprobata,  explicatur  diversa  ratio 
nostri  cultus  erga  Christum,  erga  Dei  Genitricem  et  erga  sanctos.  Fundamentum 
vero  huius  diversitatis  in  eo  ponitur,  quod  Christum  tamquam  Deum  et  Dominum 
veneremur,  Mariam  ut  « ancillam  et  vere  Matrem  eius  ac  intercessione  potentis- 
simam  generis  nostri.  Illum,  ut  Dominatorem  bona  nostrae  salutis  conferentem; 
hanc  materne  pro  nobis  intercedentem;  sanctos  omnes  tamquam  conservos  no- 
stros Deo  placentes  » (Mansi,  13,  103-104).  Similiter  in  professione  fidei  Theo- 
dori ep.  Amorrii,  quae  iterum  ab  eodem  Concilio  tamquam  plene  catholica  magno 
plausu  suscepta  est,  legitur:  « Auxilium  et  protectionem  Dei  Genitricis  et  interces- 

siones  illius  singulis  diebus  et  noctibus  invoco  ut  peccator  in  adiutorium  mei 
utpote  quae  habeat  confidentiam  apud  Christum  Dominum  nostrum,  qui  ex  ea  na- 
tus est  » (Mansi  12,  1013-1014).  Haec  est  Sacri  illius  Concilii  vera  doctrina. 

Adhuc  explicatur  amplius  specialis  vis  et  ratio  intercessionis  B.  Virginis  prae 
aliorum  Sanctorum  intercessione,  ex  ipsius  cum  Christo  coniunctione,  ex  qua  rega- 
lem facultatem  participat  dispensandi  Divini  Redemptoris  Regni  thesauros,  (Encycl. 
Ad  caeli  Reginam-.  A.A.S.,  46,  1954,  p.  635).  Nam,  ut  scripsit  Benedictus  XIV, 
ipsam  « adeo  supremus  Rex  Regum  adamavit,  ut  ad  salutem  populi  sui,  non 
tam  dimidiam  regni  sui  partem,  quam  totum  quodam  modo  imperium  suum  et 
potestatem  cum  ea  communicare  videatur  » (Bulla  Gloriosae  Dominae).  Haec  pro- 
fecto de  aliis  sanctis  affirmare  non  licet. 

Omnia  fere  collegit  optime  Pius  IX,  cum  Ecclesiam  universam  docuit  in 
Bulla  dogmatica  Ineffabilis  Deus:  « Quae  nostrae  salutis  negotia  tractans,  de  uni- 
verso genere  humano  est  sollicita,  et  caeli  terraeque  Regina  ac  Domina  constituta 
ac  super  omnes  angelorum  choros  sanctorumque  ordines  exaltata,  astans  a dextris 
Unigeniti  Filii  sui  Domini  nostri  Iesu  Christi,  maternis  suis  precibus  validissime 
impetrat,  et  quod  quaerit  invenit  ac  frustrari  non  potest  ». 

Quae  hucusque  edixi  de  mediatione  et  intercessione  B.  V.  Mariae  certam  ca- 
tholicam doctrinam  quam  unanimiter  omnes  scholae  catholicae  tenent,  consti- 
tuunt. Unicam  auctoritatem  ex  campo  theologico  Doctorem  Communem  Thomam 
Aquinatem  adduxi.  At,  haud  minori  difficultate  potuissem  adducere  haud  paucos 
textus  S.  Antonii  Patavini,  S.  Bonaventurae,  S.  Bernardini  Senensis,  S.  Laurentii 
a Brundusio,  S.  Leonardi  a Portu  Maurizio,  necnon  tot  tantorumque  doctorum 
Ordinis  nostri  Seraphici,  qui  inspirati  principio  B.  Ioannis  Duns  Scoti:  « Si  aucto- 
ritati Ecclesiae  vel  auctoritati  Scripturae  non  repugnat  videtur  probabile  quod  ex- 
cellentius est  attribuere  Mariae  » (Sent.  III  dist.  3 q.  1)  una  cum  S.  Bernardino 
Senensi  confitebantur:  « Omnis  gratia  quae  huic  saeculo  communicatur,  triplicem 
habet  processum:  nam  a Deo  in  Christum,  a Christo  in  Virginem,  a Virgine  in 
nos  ordinatissime  dispensatur  »,  nam  « A tempore  enim  a quo  Virgo  Mater  con- 
cepit in  utero  verbum  Dei,  quandam,  ut  sic  dicam,  iurisdictionem  seu  auctoritatem 
obtinuit  in  omni  Spiritus  Sancti  processione  temporali,  ita  quod  nulla  creatura 
aliquam  a Deo  obtinuit  gratiam  vel  virtutem  nisi  secundum  ipsius  piae  Matris 
dispensationem  » (cf.  S,  Bernardinus,  De  Annuntiatione  B.  M.  Virginis,  sermo  6, 
a.  1,  c.  2;  De  Nativitate  B.  M.  Virginis,  sermo  6,  a.  1,  c.  8). 

Singulos  autem  auctores  praetermittendo,  iuvat  in  memoriam  revocare  quaedam 
facta  quae  Ordo  Seraphicus,  qua  talis,  pro  mediatione  mariali  magis  magisque  asse- 
renda, confirmanda  ac  propaganda  fecit. 

Imprimis  notandum  est  quod  capitulum  generale  Ordinis  anno  1927  Assisii 
celebratum,  votum  emisit  ut  a S.  Sede  impetraretur  facultas  celebrandi  festum 
universalis  mediationis  B.  M.  Virginis,  pro  Ordine  nostro,  sicut  reapse  factum 
est.  Interim,  pars  almae  S.  Ioseph  in  Belgio  Provinciae  in  novam  administrationem 
erigitur,  et  nova  Provincia  titulo  B,  V.  Mariae  Mediatricis  decoratur.  In  II  Con- 
ventu Lectorum  undecim  Provinciarum  Slavicarum  a die  25  ad  diem  29  augusti 
1937  Cracoviae  celebrato,  doctrina  de  universali  Virginis  mediatione  proposita  et 
demonstrata  fuit,  et  immenso  plausu  est  adprobata;  atque  cum  ingenti  gaudio 
festum  Mediatricis  omnium  gratiarum  in  Ordine  exceptum  ac  pro  ipsis  quoque 
slavicis  dioecesibus  posita  postulatio  fuit. 

Statim  post  hunc  conventum  Rev.mus  P.  Leonardus  M.  Bello,  totius  Ordinis 

Fratrum  Minorum  Generalis  Minister,  publici  iuris  fecit  Litteras,  summi  momenti, 
de  mediatione  mariali,  in  quibus  postquam  locutus  est  de  concessione  festi  B.  Vir- 
ginis Mediatricis,  locutus  est  de  « Ordinis  Serapbici  scientiae  ac  pietatis  cultu  in 
B.  M.  Virginem  »,  dein  de  « Maria  Mediatrice,  veluti  capite  secundario  et  collo 
Corporis  mystici  » (pp.  13-28),  de  « Maria  Mediatrice  veluti  Corredemptrice  » 
(pp.  28-38),  de  « Maria  Mediatrice  veluti  Dispensatrice  omnium  gratiarum » 
(pp.  38-56),  ad  calcem  praescribens  ut  « B.  Virginis  Mediatricis  festum,  sicut 
festum  Christi  Regis,  publicis  in  templo  precibus  et  praedicatione  opportune  prae- 
paretur, et  dein  sollemniter  celebretur  »,  ut  « etiam  ipso  die  festo  Mediationis 
vel  alio  opportuniore  die,  peragatur  sacer  ritus  obsequii  publici  et  sollemnis 
Exaltationis  B.  Mariae  Virginis,  aut  « Reparationis  iniuriarum  » etc.  Demum,  nova 
Curia  Generali  constructa,  Ecclesia  dicata  fuit  B.  Virgini  omnium  gratiarum  me- 
diatrici. 

Forsitan  hodie,  in  hoc  momento  oecumenico,  haec  omnia  alicui  videbuntur  ut 
tamquam  aliquis  excessus!  At,  si  verum  est,  quemadmodum  magisterium  ordi- 
narium catholicae  Ecclesiae  tenet,  quod  Maria  in  oeconomia  salutis  eximias  partes 
habuit,  quod  mysteriis  Christi  non  tantum  adfuit  sed  interfuit,  quod  Deus  qui  po- 
tuisset nos  redimere  aut  non  redimere,  vel  uno  aliove  modo  redimere,  sic  disposuit 
ut  omnia  haberemus  per  Mariam , tunc  Ordo  Seraphicus,  iuxta  monitum  sui 
Sancti  Fundatoris,  « semper  subditus  et  subiectus  pedibus  sanctae  Matris  Eccle- 
siae »,  forsitan  tantum  maiori  accentu  proposuit  id  quod  tenet  Mater  Ecclesia,  id 
quod  omnes  scholae  catholicae  docuerunt,  et  docent,  id  quod  Summi  Pontifices, 
potissimum  nostra  hac  aetate,  edixerunt  in  tot  tantisque  summi  momenti  docu- 
mentis, in  quibus  Beatissima  Virgo  nuncupatur  Corredemptrix,  Reparatrix,  alma 
Socia  Christi  Redemptoris,  omnium  gratiarum  Mediatrix,  donorum  Dei  concilia- 
trix, nostrae  salutis  media  et  sequestra,  et  ita  porro. 

Si  nos  obtinere  volumus  maximum  donum,  maximam  gratiam  ab  omnium  gra- 
tiarum Mediatrice,  nempe  unionem  omnium,  qui  gloriantur  nomine  christiano,  in 
hoc  Concilio  Vaticano  II,  necesse  est  dare  Mariae  id  quod  Deus  dedit  et  Eccle- 
sia catholica  semper  tenuit,  nempe,  si  non  definire  tamquam  dogma  fidei,  saltem 
confirmare  tamquam  doctrinam  Ecclesiae,  traditionem  doctrinam  marianam,  B.  Vir- 
ginem esse  consociatam  Christo  in  opere  Redemptionis  tamquam  Novam  Hevam 
Novo  Adamo,  ipsamque  esse  omnium  gratiarum  Mediatricem. 

Exc.mus  P.  D.  ROBERTUS  POBOZNV 
Episcopus  tit.  Neilenus , adm.  ap.  Rosnoviensis 

Schema  in  titulo  dicit  B.  Mariam  Virginem  esse  Matrem  Ecclesiae.  Quae  forma 
nominationis  B.  M.  V.  est  quidem  non  usitata  valde,  sed  propter  specialem 
finem  ss.  Synodi,  quod  sit  oecumenica  et  pastoralis,  tamen  est  necessario  in  usum 
vertenda  nostro  aevo,  quando  eadem  ss.  Synodus  omnes  baptizatos  immo  et  non 
baptizatos  vult  sub  maternas  alas  Ecclesiae  coadunare,  sicut  gallina  pullos,  ita  con- 
vocat omnes  baptizatos  et  baptizandos,  ut  sint  unum. 

Vrima  emendatio.  In  schemate  paucis  exponatur  verbis,  cur  B.  M.  V.  recte  no- 
minetur Mater  Ecclesiae.  Thesis  in  inscriptione  schematis  promittitur,  sed  eius 
explicatio  exhaeret  et  desideratur. 

In  schemate  etenim  explicatur  tantum  ea  forma,  quod  legatur  B.  M.  V.  esse 
Matrem  omnium  hominum  et  sic  quod  continetur  in  maiori,  continetur  in  parte, 
de  Ecclesia:  non  tantum  Matrem  hominum,  sed  et  Matrem  Ecclesiae  venerari 
debemus  B.  M.  V. 

Schema  nominat  B.  M.  V.  « Dei  hominumque  Matrem  » (par.  1,  lin.  27)  vel 
« Matrem  Dei  hominumque  » (par.  6,  lin.  21)  expressis  verbis;  non  expresse,  sed 
idem  sonat  aliis  verbis:  « Mater  hominibus  data  est  » (par.  2,  linn.  15-16);  « ho- 
mines universos  in  Calvario  habet  materno  cordi  commendatos  » (par.  6,  lin.  3). 
Non  igitur  Mater  Ecclesiae  liquet  exinde,  quae  invocatio  in  titulo  schematis  legitur, 
sed  Mater  omnium  hominum  sicut  « nova  Heva  » (par.  3,  lin.  2). 

Iamvero  recte  explicata  et  interpretata  invocatio,  nominatio  B.  M.  V.  uti 
« Mater  Ecclesiae  » fini  non  parum  sed  valde  multum  inservit  fini  ss.  Synodi  unio- 
nistico,  oecumenico  tam  inter  orientales,  qui  fervido  quodam  impulsu  in  Deipa- 
ram peculiari  modo  colendam  feruntur,  quam  inter  occidentales,  separatos,  dissi- 
dentes fratres,  qui  vero  perperam  et  immerito  exprobrant  catholicae  Ecclesiae  erga 
Deiparam  cultum,  tamquam  si  exinde  aliquid  ex  cultu  uni  Deo  et  Iesu  Christo 
debito  detraheretur,  subduceretur.  B.  Maria  Virgo  omnes  baptizatos  parturiit  sub 
cruce  in  doloribus,  quando  Dominus  confirmavit  veritatem  huius  Maternitatis 
B.  M.  V.  in  Annuntiatione  Incarnationis  Domini  in  Nazareth  manifestatam,  reve- 
latam. Qui  est  baptizatus,  eo  ipso  ut  proles,  pertinet  ad  B.  M.  V.;  introitus  in 
Ecclesiam  patet  per  baptismum  sacramentalem,  vel  voti  vel  sanguinis.  Baptizati 
qua  membra  Ecclesiae,  sunt  proles  B.  M.  V.  Ipsa  digne  et  iuste  nominatur  Mater 
Ecclesiae,  Mater  baptizatorum  magis  quam  sunt  baptizati  proles  Ecclesiae,  quae 
etiam  sancta  mater  nostra  dicitur.  Quae  distinctio  non  est  intelligenda  tantum 
ontologice.  Nam  uti  recte  dicitur  s.  Ecclesia  mea  mater:  sed  magis  est  mater  mihi 
B.  M.  V.,  quam  est  Ecclesia.  B.  M.  V.  prius  fieri  debuit  mater  Ecclesiae,  ut  deinde 
mater  fieri  possit  mihi  Ecclesia. 

Nam  quum  Dominus  noster  in  cruce  pependit  ut  nos  redimeret,  tota  sancta 
Ecclesia  futura  nata  est  ex  eius  divino-humana  Passione.  Uti  s.  Patres  dicunt:  de 
latere  Christi  Domini  morientis  surrexisse  Ecclesiam.  Tunc  enim  de  cruce  Domi- 
nus discipulum,  quem  diligebat,  alloquitur:  « Ecce,  Mater  tua  » (Io.  19,  27).  Here- 
ditas sanctissima  est  Mater  Maria  non  tantum  s.  Ioanni!  « Et  ex  illa  hora  accepit 
eam  in  sua  » ( ibid . 28)  non  tantum  Ioannes  accepit  eam  in  sua,  sed  data  est  nobis, 
ut  accipiamus  eam  in  nostra.  Participes  sumus  honoris,  ut  eandem  iuste  nominemus 
Matrem  totius  Ecclesiae  quam  S.  Ioannes  repraesentavit  sub  cruce. 

Conclusio:  Sufficit  explicatio  brevis  et  quidem  statim  in  par.  1 lin.  22,  ut 
exponatur  in  hoc  loco  nominatio  Mater  Ecclesiae  verbis  f.  m.  Pius  XII  ex  Encycl. 
Mystici  Corporis , die  29  iunii  1943  (A.A.S.,  1943,  pp.  247,  248)  citatis  in  notis 
schematis  (pag.  18  [104]),  quae  propterea  magis  in  ipsum  textum  constitutionis 
pertinent,  quam  inter  notas:  « B.  Maria  Virgo  ipsa  fuit,  quae  Christum  Dominum, 
iam  virgineo  gremio  suo  Ecclesiae  Capitis  dignitate  donatum...  edidit...  Ipsa  igitur 
omnium  membrorum  Christi  sanctissima  Genitrix  ».  Si  Ecclesiae  Capitis  est  Ge- 
nitrix, tunc  est  etiam  totius  Corporis  Christi  mystici,  seu  ipsius  Ecclesiae,  quae 
est  ipsum  Corpus  Christi  Domini  mysticum. 

Secunda  e?nendatio.  Attamen,  si  B.  M.  V.  est  Mater  Ecclesiae,  Mater  Corporis 
Christi  Domini  mystici,  quo  sensu  est  membrum  huius  mystici  Corporis?  « Etsi 
verum  Beatissimam  Mariam  Virginem  quoque  uti  nos  Ecclesiae  esse  membrum,  ta- 
men minus  verum  est  eam  esse  mystici  Corporis  Christi  membrum  plane  singu- 

lare  » ita  f.  m.  Pius  XII  in  Nuntio  Radiophonico  iis  qui  interfuerunt  conventui  in- 
ternationali  mariologico-mariano,  Romae  habito  24  octobris  1954,  item  e nota  15 
schematis,  p.  22  [108]. 

Non  repugnat  affirmare  quamquam  sit  Mater  Ecclesiae  non  sine  mysterio,  eam 
esse  veluti  collum  huius  mystici  Corporis  Christi  Domini.  « Ipse  est  Caput  cor- 
poris Ecclesiae  » (Coi.  1,  18),  sic  nos  docet  Spiritus  Sanctus  ore  apostoli  gentium. 
Collum  est  enim  immediate  sub  capite:  sic  et  B.  M.  V.  est  immediate  sub  Christo 
Domino.  Collum  est  super  omnia  membra  corporis;  sic  et  B.  M.V.  in  mystico 
Corpore  exaltata  est  super  omnia  membra  mystici  Corporis  Christi  Domini.  Per 
collum  cibus  et  potus  ad  sustentandam  vitam  descendit  in  corpus,  quod  est  lex 
biologica  naturalis;  sic  cibus  et  potus  gratiae  et  veritatis,  quae  per  Iesum  Chri- 
stum facta  est  (cf.  Io.  1,  17)  per  collum  hoc,  per  B.  M.  V.  descendit  de  Capite  in 
cetera  membra  Corporis  mystici,  ne  fame  et  siti  pereant  in  via  peregrinantes  in 
patriam.  Similiter  ergo  est  haec  lex  biologiae  supernaturalis.  Hinc  B.  M.  V.  di- 
spensatrix omnium  gratiarum  recte  dicitur:  per  eam  accepimus  veritatem  et  gra- 
tiam, et  quidem  eo  sensu,  quod  ipsa  cooperante  Spiritu  Sancto  facta  est  Mater 
Aeterni  Verbi.  Ipsa  est  vere  collum,  sine  ea  omnes  quasi  sine  vita,  decollati  existe- 
remus:  seiuncta  membra  a capite  et  collo  pallida  mors  non  qualiscumque  in  per- 
niciem ruinae  detrudit.  Collum  istud  nobis  dispensat  cibum  et  potum  vitae  aeternae 
in  Eucharistia,  ut  vivamus  et  non  moriamur  in  aeternum. 

Quae  parabola  ob  tertium  comparationis  adhibetur  ut  ostendatur,  quam  infe- 
lices sint  omnes,  qui  cibum  et  potum  per  B.  M.  V.  accipere  renuunt.  Sunt  famelici 
pauperes,  quibus  auxilio  esse  potest  B.  M.  V.  Mater  Ecclesiae,  ut  ex  eius  uberibus 
meile  et  lacte  plenis  satiantur  et  saturentur  ad  vitam  gratiae  et  veritatis. 

Conclusio:  Dolor  ss.  Synodi  magnus  exprimatur  in  par.  5 post  lin.  13,  prout 
magnum  s.  Synodo  gaudium  et  solatium  affert  honor  et  reverentia  haud  paucorum 
fratrum  separatorum,  potissimum  vero  orientalium  erga  B.  M.  V.  Dolemus  omnes 
Patres  reverentiam  et  honorem  erga  B.  M.  V.  non  esse  in  cordibus  haud  pauco- 
rum fratrum  separatorum,  dissidentium.  Propter  divinam  Maternitatem  suam  est 
B.  M.  V.  speciali  cultu  honoranda,  quem  recte  nominamus  hyperduliam,  quin  hic 
cultus  esset  adoratio,  quam  soli  Deo  Uno  et  Trino  deferimus,  Creatori  et  nulli 
creaturae,  nec  ipsi  B.  M.  V. 

Tertia  emendatio.  Non  adeo  emendationem  dixerim,  nam  est  magis  prex,  et 
quam  iusta  iuxta  suprafata! 

In  Ecclesia  vetustate  eminet  veritas:  lex  orandi  est  lex  credendi.  Ita  oramus, 
uti  credimus.  Ita  credimus,  uti  oramus.  Credimus  B.  M.  V.  esse  Genitricem,  Ma- 
trem Capitis;  absonum  esset  dicere:  Eam  non  esse  Matrem  et  omnium  membrorum, 
videlicet  totius  mystici  Corporis  Domini,  quod  est  Ecclesia.  S.  Ignatius  E.  M.  ad 
Trallenses  c.  XI  scribit  pulchre:  « Non  potest  igitur  Caput  seorsim  nasci  sine 
membris  ».  Credimus  ita.  Ut  sic  et  oremus,  his  rationibus  fulcimur. 

Solet  christianus  in  Litaniis  Lauretanis  pie  invocare  B.  M.  V.  Matrem  in  rela- 
tione ad  Christum  Dominum,  ad  Caput  Ecclesiae  invisibile.  Non  solet  hucusque 
Eam  invocare  Matrem  mystici  Corporis  Domini,  Matrem  Ecclesiae.  Eius  mater- 
nitas  ad  Ecclesiam  nullibi  reperitur  in  orationibus.  Quod  credimus,  idem  et 
oremus. 

Ephesina  ss.  Synodus  se  memorabilem  fecit  victoria  reportata  de  Arianismo. 
Populus  fidelis  alta  voce  clamabat:  Sancta  Maria,  Mater  Dei,  ora  pro  nobis!  Quae 
maternitas  divina  in  dictis  Litaniis  manifestatur.  Et  sic  et  credimus  et  sic  oramus. 

Sacrosancta  Synodus  Vaticana  II  sperat  unionem,  ipsa  orat  et  orare  mandat, 
ut  omnes  baptizati,  qui  nomine  christianorum  veniunt,  uniantur.  Ut  omnes  unum 
sint  in  maternis  ulnis  B.  M.  V.  Et  ubinam  est  magis  unitas  manifestata,  quam 
inter  Matrem  et  progeniem?  Ut  sit  unus  Pastor  et  unum  ovile:  oremus.  Quem 
ad  finem  moneat  nos  semper,  invocemus:  Mater  Ecclesiae  - ora  pro  nobis! 

Locus  invocationis  se  offert  in  Litaniis  post  invocationes:  Mater  Creatoris, 

o.  p.  n.;  Mater  Salvatoris,  o.  p.  n.;  Mater  Ecclesiae  - ora  pro  nobis!  Virgo  pru- 
dentissima,  o.  p.  n.  etc. 

Conclusio.  Ss.  Synodus  proponat  SS.  Domino,  Christi  Domini  Vicario:  hanc 
invocationem:  « Mater  Ecclesiae  - ora  pro  nobis  » suprafato  loco  in  Litaniis  Lau- 
retanis  inserendam  esse. 

67 

Exc.mus  P.  D.  MAURITIUS  J.  A.  POURCHET 
Episcopus  S.  Flori 

Sive  agatur  de  inserendo  schemate  de  B.  M.  V.  in  schema  de  Ecclesia , sive 
agatur  de  schemate  independente,  sed  in  perspectiva  ecclesiologica,  textus  defini- 
tivus tres  essentiales  aspectus  comportare  debebit: 

1.  Maria  est  eminens  Ecclesiae  membrum:  Maria  in  Ecclesia; 

2.  Maria  quodammodo  Ecclesiae  identificatur:  Maria,  figura  Ecclesiae; 

3.  Maria  in  Ecclesia  praestantissimum  munus  exercet:  Maria,  Mater  in 
Ecclesia. 

Ad  1:  Si  clare  asseritur  Mariam  eminens  esse  Ecclesiae  membrum,  non  affir- 
matur, cum  omnibus  pastoralibus  consequentiis,  Mariam  esse  unam  ex  redemptis, 
et  vocationem  Evangelicam  vixisse  in  fide,  in  caritate,  in  humili  paupertate. 

Et  sic  ostendi  deberet  Mariam  esse  nobis  hominibus  propinquissimam. 

Ad  2:  De  Maria,  figura  Ecclesiae,  unum  tantum  verbum  profertur  in  textu: 
« exemplar  »;  et  hoc  plane  insufficiens  est.  Comparatio  Mariae  cum  Ecclesia  per- 
multas theologicas  divitias  affert. 

Ad  3:  De  Maria,  Matre  in  Ecclesia,  fusius  tractatur  in  schemate.  Sed  non 
clare  distinguitur  inter  ea  quae  sunt  de  fide,  vel  tantum  doctrina  communis,  vel 
etiam  opinio  theologica  (et  afferuntur  exempla). 

Unde  textus,  ut  iacet,  profundius  emendari  debet. 

Sic  invenietur  in  doctrina  Mariali  aequilibrium  quod  omnibus  proficuum  erit 
et  nobis  Patribus  permittet  unanimiter  consentire. 

68 

Exc.mus  P.  D.  IOANNES  B.  PRZYKLENK 
Episcopus  Ianuariensis 

I.  Observationes  generales. 

Schema  de  B.  M.  V.,  ut  iacet,  haud  adeo  placet.  Novam  redactionem  praefero. 

1.  Nam  schema  nullam  affert  novam  lucem  circa  doctrinam  de  B.  M.  V.  nec 
aptum  esse  videtur  quod  devotioni  erga  eandem  Dei  Matrem  maius  det  incre- 
mentum. Quod  haud  pauci  Patres  de  schemate  olim  de  fontibus  revelationis  pro- 
posito dixerunt  (cf.  B.  Kloppenburg  O.F.M.,  Concilio  Vaticano  II , Petropolis 
s.  a.,  vol.  II,  163,  or.  321;  323;  164,  or.  326;  328)  id  etiam  de  hoc  schemate 


APPENDIX  - ANIMADVERSIONES  SCRIPTAE  DE  B.  M.  V. 


771 


proferre  non  dubito,  nempe  quod  in  schemate  habetur,  id  in  omni  opere  mario- 
logiae  novo  et  completo  invenitur,  et,  textu  finali  excepto,  forte  melius  ibidem 
legitur. 

2.  Non  sola  omissio  abundantiae  notarum  et  commentariorum  quibus  rectum 
de  ipso  textu  huius  constitutionis  iudicium  facilius  haberi  posse  compositores  iu- 
dicant,  efficit,  « ne  schema  dogmaticum  aspectum  alicuius  theseos  doctoralis  » 
(cf.  pag.  15,  praenot.  V)  prae  se  ferat. 

3.  In  schemate  nimia  sollicitudo  elucet  praecavendi  errorum  magis  possibi- 
lium quam  realium  periculum.  Cuius  sollicitudinis  fons  fuisse  videtur  ille  « pavor 
errorum » cuius  exsistentiam,  quoad  schema  de  fontibus  revelationis,  em.mus 
card.  Leger  doluit. 

4.  In  schemate  quoque  magna  tendentia  quam  vocant  apologetica  enitet  qua 
omni  nisu  defenditur  nomenclatura  mariana  quae,  utique,  magisterio  lucis  facem 
praeferente,  omnis  erroris  est  expers,  sed  hodiernis  in  adiunctis  periculo  malae 
sonantiae,  falsae  intellegentiae  compluribus  in  orbis  locis  non  vacat.  Experientia 
curae  animarum  in  Italia,  in  ipsa  Urbe  necnon  in  Brasiliae  plagis  habita  me  docuit 
illud  periculum  falsae  intellegentiae  non  esse  vanum  et  inane,  sed,  proh  dolor, 
concretum  et  valde  sparsum. 

5.  Nomenclatura  practica  et  devotionis  erga  B.  M.  V.  determinativa  quae  ut 
recte  intellegatur,  tanto  commentario  explicativo  et  praesertim  restrictivo  et  cau- 
telarum pleno  (cf.  n.  3 schematis)  indiget,  ut  in  theologia  versati  attenti  sint 
oporteat,  hodie,  vocabulorum  nitore  et  claritate  non  sine  influxu  technicae  ubique 
terrarum  dominari  incipientibus,  apta  censeri  nequit  quae  coram  populo  christiano, 
doctrinae  theologicae  pabulis  nullatenus  saturato  nec  theologiae  ideis  ut  tempore 
originis  Litaniarum  Lauretanarum  repleto,  passim  adhibeatur.  Simplicitas  evan- 
gelica  norma  sit  nomenclaturae  marianae  in  constitutione  Concilii  Oecumenici 
adhibendae. 

6.  Optimum  quidem  duco  enuntiare  principium  de  B.  M.  V.  mediatione 
speciali-,  at  praetereundum  non  est  mediationem  D.  N.  Iesu  Christi  apud  Patrem, 
nos  advocatum  habere  apud  Patrem,  nempe  Christum,  populos  christianos,  nisi 
fallor,  iis  praesertim  in  locis  oblivioni  tradere  in  quibus  tituli  mariani  ut  mediatricis 
omnium  gratiarum,  Belgio  excepto,  valde  efferuntur. 

7.  Esse  Summorum  Pontificum  verba  mediationem  B.  M.  V.  universalem  pro- 
nuntiantia scio,  sed  nescio  utrum  obiter  tantum  sint  dicta,  an  ex  professo  ea 
intentione  qua  rem  doctrinariam  pronuntiare  velint.  Ipsi  schematis  compositores 
hac  in  re  haud  ignorant  textus  in  contextibus  minoris  ponderis  (pag.  23  init.). 

In  genere,  schema  cum  notis  legens  ea  afficior  impressione,  quod  Summorum 
Pontificum  verba  semel  ac  iterum  iterumque  ponderis  aequo  maioris  aestimata 
sunt.  Num  Romanorum  Pontificum  verba  de  B.  M.  V.  prolata  in  allocutionibus, 
in  documentis  ex  professo  de  alia  re  tractantibus,  tanti  sunt  ponderis?  Nonne  et 
ipsis  Summis  Pontificibus  ius  est  illis  et  aliis  in  occasionibus  proferendi  sententias 
mariologicas  ac  verba,  « solidi  profecto  solatii  plena  » quibus  enuntiant  quod  cum 
aliis  magnae  notae  theologis  pie  sentiunt  (cf.  Pium  XI,  Casti  connubii,  circa  finem 
ubi  S.  Rob.  Bell.,  De  controversiis,  tom.  III,  De  Matr.,  controvers.  II  cap.  6, 
citatur;  Cone.  Plen.  Brasil.,  p.  310),  quin  aliam  habeant  intentionem?  Mihi  videtur 
theologiae  hodiernae,  praesertim  mariologiae,  defectus  sat  gravis,  quod,  byzanti- 
nismi  specie  quadam,  reor,  impellente,  verba  pontificia  saepenumero  aequo  et  iusto 
graviora  habentur. 

Accedit,  quod  etiam  Romanorum  Episcopi  eius  sunt  nationis  filii  in  qua 
nati  sunt.  At,  ipso  schemate  proclamante  (pag.  11,  linn.  19  ss.),  «variae  sunt  for- 
mae pietatis  erga  Dei  hominumque  Matrem  quas  Ecclesia  — intra  limites  sanae  et 
orthodoxae  doctrinae  pro  temporum  et  locorum  condicionibus  et  pro  indole  inge- 
nioque fidelium  — approbavit...  ».  Nonne  et  istae  locorum  condiciones  indolisque 
necnon  ingenium  fidelium  e quibus  ortum  duxit  Christi  Vicarius,  modum  deter- 
minant « pie  sentiendi  et  scribendi  » (cf.  Pium  XI,  Casti  connubii,  1.  c.)  et  lo- 
quendi de  B.  M.  V.,  quin  Summus  Pontifex  magisterio  ita  utatur  ut  omnibus  Chri- 
sti fidelibus,  aliis  in  locis  viventibus  aliusque  indolis  ac  ingenii,  normam  directio- 
nemque imponat  doctrinalem?  Sit  venia  analogiae  cum  S.  Scriptura  interpretanda 
de  qua  schema  « de  divina  revelatione  » (pag.  9,  linn.  14  ss.)  optime  disserit.  Quae 
illic  statuuntur  interpretationis  regulae  Verbi  Divini,  in  Summorum  Pontificum 
verbis  licet  summe  magistralibus,  non  tamen  divinis,  recte  intellegendis  et  interpre- 
tandis oblivioni  non  sunt  tradendae.  Factum  autem  oblivionis  sat  frequens  non 
tantum  historia  mariologiae  modernae,  sed,  nisi  fallor,  etiam  schema  propositum 
testatur. 

8.  Tandem,  schematis  compositoribus  fatentibus  (pag.  23  init.),  unus  Roma- 
nus Pontifex,  de  mariologia  sane  optime  meritus,  consulto  hac  in  materia  id  no- 
menclaturae marianae  vitat,  quod  alii  absque  mentis  praeoccupatione  usurpant 
(cf.  J.  E.  Martins  Terra,  S.  I.,  A Corredenqao  mariana,  in:  Revista  Eclesiastica  Bra- 
sileira  16,  1957,  350).  Cur  haec  Pii  XII  s.  m.  qui  etiam  festo  generaliter  in  Ecclesia 
ritus  romani  in  honorem  B.  M.  V.  Reginae  die  31  maii  celebrando  festum  particu- 
lare Mediatricis  omnium  gratiarum  multis  in  locis  quodammodo  abstulit,  cautela? 
Sane  signum  quoque  est  sanctae  et  legitimae  in  Ecclesia  libertatis  qua  pastores 
et  oves  a saepius  usurpatis  titulis  marianis  abstinere  valent,  quin  nota  irreveren- 
tiae contemptusque  modi  loquendi  a quibusdam  Romanis  Pontificibus  et  liturgia 
et  theologis  adhibiti  innodari  possint,  si  hic  ob  rationes  validas  fiat. 

9.  Immo,  historia  — etiam  nostra  conciliari  — , teste,  aliquando  in  solemnio- 
ribus  documentis  pontificibus,  ex  professo  de  determinato  quodam  doctrinae  ar- 
ticulo tractantibus,  formulae  et  expressiones  circa  eandem  doctrinam  inveniuntur 
quae  nihilominus  relinquuntur  et  sensim  sine  sensu  corriguntur . tamquam  minus 
aptae  vel  etiam  minus  rectae,  ne  dicam  falsae.  Sic  formula  « duplicis  fontis  revela- 
tionis, fontium  revelationis,  sacrorum  fontium,  utriusque  doctrinae  divinitus  reve- 
latae » etc.  in  Pii  XII  litteris  encyclicis  et  allocutionibus  non  raro  legitur  (cf.  Hu- 
mani generis,  A.A.S.,  42,  1950,  568  ss.;  A.A.S.,  46,  1954,  678)  nec  de  utroque 
fonte  in  ordine  cognoscendi  tantum  intelligi  potest  (cf.  distinctionem  ab  em.mo 
card.  Frings  in  Concilio  allatam,  apud  B.  Kloppenburg,  O.F.M.,  /.  c.,  174,  or.  361), 
nihilominus  haud  paucis  Concilii  Patribus  displicuit  et  in  novo  de  divina  revelatione 
schemate  consulto  omissa  est. 

Commissio  quae  schema  de  B.  M.  V.  paravit,  etiam  illud  paravit  schema  de  Ec- 
clesia olim  distributum  in  quo  (pag.  15,  linn.  20  ss.)  a modo  loquendi  litterarum 
encyclicarum  Corporis  Christi  mystici,  rem  data  opera  tractantium,  consulto  (iure, 
puto,  meritoque)  recessit,  correctione  illata. 

Quibus  consideratis,  pariter  Patres  conciliares  in  schemate  nostro  diiudicando, 
praesertim  in  titulorum  nomenclaturae  marianae  usu  et  hodie  et  in  constitutione 
dogmatica  adhibendo,  respondendi  officio  exempti  non  sunt  eo  ipso  quod  « nulla 
prorsus  est  sententia  in  “ schemate  ” quae  non  fuerit  a Summis  Pontificibus  pro- 
lata » (pag.  14,  IV,  1). 

Quae  cum  ita  sint,  schema,  quaeso,  abstineat  ab  usu  tituli  gratiarum  Media- 
tricis  (pag.  9,  linn.  2-3)  magisque  omnium  gratiarum  Mediatricis  (pag.  9,  linn.  31-32), 
Hcet  principium  mediationis  et  quidem  specialis  arrideat,  claris  verbis  enuntiatum. 
Vix  intellego  quo  pacto  in  schemate  titulus  omnium  gratiarum  Mediatricis,  com- 
positoribus difficultatem  doctrinalem  de  qua  in  nota  24,  me  melius  cognoscentibus, 
proponatur. 

II.  Observationes  speciales. 

1.  Pag.  7,  lin.  5,  legitur:  «uno  eodemque  decreto»  quam  formulam  etiam  a 
Pio  IX  et  Pio  XII  usurpari  constat;  nihilominus  magis  placeret  simplex  expressio, 
ab  omni  cuiusvis  scholae  influxu  aliena:  «...  una  cum  divinae  Sapientiae  incarna- 
tione... ». 

2.  Pag.  7,  lin.  14,  sermo  est  « de  sacris  fontibus  ».  Dicatur:  in  deposito  fidei, 
vel  in  deposito  revelato  (cf.  pag.  7,  lin.  25),  vel  in  divina  revelatione  (cf.  titulum  novi 
schematis). 

3.  Pag.  7,  linn.  23  ss.,  sollemniter  annuntiatur  huius  constitutionis  intentio 
quae  « in  sequentibus  » concretizatur  seu  exsecutioni  mandatur.  Sed  intentio  si  quae 
adeo  sollemniter  exprimenda  esse  videatur,  inde  ab  initio  constitutionis  dicatur, 
cum  iam  in  pag.  7,  linn.  1-22  haud  parvi  momenti  veritates  contineantur  quae  in- 
tentioni clare  subordinatas  esse  etiam  externe  ostendere  expedit.  Id,  quaeso,  quoad 
linn.  19-22  praesertim  intellegas. 

4.  Pag.  8,  linn.  15-16  (et  pag.  12,  linn.  15-16)  illud  Io.  19,  26  s.  allegatur  de 
quo  Leo  XIII  habet:  « In  Ioanne  autem,  quod  perpetuo  sensit  Ecclesia,  designavit 
Christus  personam  humani  generis...  » (cf.  pag.  21,  not.  13,  2 alin.).  Nescio,  utrum 
haec  Leonis  XIII  verba  absque  ulla  restrictione  a quolibet  Romano  Pontifice  denuo 
proferantur  atque  confirmentur.  Idem  S.  Robertus  Bellarmino  cuius  piam  de  matri- 
monio sententiam  supra  ( Observationes  generales,  n.  7)  in  medium  attuli,  « pie 
sentit  et  scribit  » de  hoc  Ioannis  verbo:  « Onus  et  iugum  impositum  a Domino 

S.  Ioanni...  Sed,  nisi  fallor,  possumus  et  nos  a benignitate  Verbi,  nostri  causa 
incarnati  et  ex  dilectione  nimis  nostri  causa  crucifixi,  precibus  impetrare,  ut  dicat 
et  nobis:  Ecce  Mater  tua;  et  Matri  suae  de  nobis  dicat:  Ecce  filius  tuus.  ...  Adeamus 
ergo  cum  fiducia  ad  thronum  gratiae  Christi,  et  suppliciter  nec  sine  lacrimis  ab  eo 
petamus,  ut  de  unoquoque  nostrum  Matri  suae  dicat:  Ecce  filius  tuus;  et  unicuique 
nostrum  de  Matre  sua  dicat:  Ecce  Mater  tua  » (De  septem  verbis  Christi  in  Cruce, 
cap.  12.  - Vide  Brev.  Rom.,  die  22  aug.  ad  Mat.  lect.  7 et  8).  Mirum  est,  quod 
huiusmodi  S.  Doctoris  textus  qui,  nisi  fallor,  sane  aliter  sonat  ac  copia  textuum  in 
nota  12  inductorum,  a Pio  XII  s.  m.  nuper  in  liturgiam  est  invectus,  nempe  festo 
Immaculati  Cordis  B.  M.  V.,  mihi  carissimo.  Nonne  hoc  facto  edocemur  verba 
Summorum  Pontificum  non  adeo  esse  premenda?  Si  enim  verba  Summorum  Ponti- 
ficum univocum  praeseferrent  Io.  19,  26  s.  sensum,  difficulter  intellegeretur  ad- 
missio in  liturgiam  textus  qui  huic  sensui  vix  concors  haberi  potest. 

Et  quid  dicam  de  S.  Ambrosii  explicatione  Io.  19,  25-27  quam  in  Breviario 
Romano  die  15  sept.,  ad  Mat.,  lect.  8 et  9,  legimus?  Nonne  haec  simplex  et  plausi- 
bilis interpretatio  et  patristica  et  « liturgica  » homini  moderno  magis  arridet?  Nec 
interpretationi  quam  schema  uti  pontificiam  exhibet,  undequaque  consonare  videtur. 
Sed  nec  potes  supponere  interpretationem  ambrosianam  interpretationi  « pontifi- 
ciae » contraire;  secus  illi  in  liturgia  « quae  doctrinae  a maioribus  traditae  et  a 
christiano  populo  creditae  est  veluti  speculum  » (Pius  XII,  Ad  caeli  Reginam,  die 
11  oct.  1954,  A.A.S.,  46,  1954,  631),  non  esset  locus. 

5.  Pag.  8,  lin.  27  varietas  scribendi  litteris  minusculis  seu  maiusculis  eadem 
verba  in  eodem  sensu  usurpata  in  eodem  documento  non  placet. 

In  pag.  7,  lin.  23  legitur:  « ...  de  Corpore  Christi  Mystico...  »;  hic  habetur 
« in  corpore  Christi  wystico...  ». 

Ad  id  spectat  quoque  pag.  8,  linn.  37-38:  «...veneranda  Traditio...»  et 
pag.  10,  lin.  21  « ...  secundum  antiquam  et  venerabilem  traditionem...  ».  Utique,  in 
priore  casu  est  sermo  de  instituto  traditionis,  ut  ita  dicam;  in  altero,  de  singulari 
traditione.  Sed  timeo  ne  post  Concilium  nimia  doctorum  subtiliorum  sagacitas  ex 
alio  scribendi  modo  aliud  sit  probatura.  Cf.  insuper  schema  de  divina  revelatione 
pag.  7,  lin.  12.  Ad  modum  scribendi  quod  attinet,  Concilio  puto  honori  et  decori 
fore  normam  quandam  similem  illi  quam  S.  Congregatio  Rituum  « ad  librorum 
liturgicorum  editorem  circa  novas  Breviarii  ac  Missalis  Romani  editiones  » edidit 
quaeque  prostat  in  Eph.  Liturg.  15  (1961)  28.  Utilitas,  immo  necessitas  huiusmodi 
normae  apparet  attentius  consideranti  inter  alia  supra  dicta,  necnon  schematis  de 
divina  revelatione  pag.  7,  lin.  8 (Depositum  Fidei);  lin.  19  (sacrum  verbi  Dei  depo- 
situm); lin.  24  (in  una  vel  altera  Depositi  parte)  una  cum  schematis  de  B.  M.  V. 
pag.  7,  lin.  25  (...  interpretis  depositi  revelati). 

Etiam  varietas  latinitatis  huius  schematis  et  aliorum  quorundam  schematum, 
in  casu,  me  minus  delectat. 

6.  Pag.  11,  lin.  8,  nescio,  utrum  inciso  de  archangelo  nuntio  Dei  quod  hic 
legitur,  quaestio  de  annuntiationis  mysterii  intellectu  de  quo  coram  episcopis 
Brasiliae  em. mus  card.  E.  Ruffini  in  domo  Mariae  Concilio  durante  dolens  et 
vehemens  locutus  est,  sensu  « traditionali » iuxta  mentem  schematis  composi- 
torum dirempta  sit.  Quod  ad  me  attinet,  inciso  quaestionem  non  tangi  puto.  Si 
autem  intentio  sit  compositorum  praelaudato  inciso  hac  de  quaestione  iudicium 
condemna torium  contra  sententiam  « innovatricem  » attentandi,  clarius  est  loquen- 
dum. Quidquid  est,  loco  « archangelo  » dicatur  « angelo  »,  omissa  tautologiae 
specie  « nuntio  Dei  »,  ut  Evangelium  habet. 

7.  Pag.  10,  lin.  15-40,  ad  pag.  11  linn.  1-5,  schema  privilegiorum  singularium 
B.  M.  V.  et  elenchum  et  explicationem  quandam  texit.  Aliorum  autem  privilegio- 
rum alia  habetur  certitudo;  siquidem  eam  esse  Christi  Matrem  {a  peccati  originalis 
labe  praeservatam ) in  caelum  corpore  et  anima  assumptam  fide  credimus.  Eam 
expertem  esse  ab  omni  culpa  personali  « tenet  Ecclesia »,  Tridentino  testante 
(Denz.  833).  At  illud  « tenere  » cum  haud  necessario  fidei  definitionem  exprimat, 
interpretandum  est  ope  criteriorum  specialium,  ob  oculos  habita  C.I.C.  can.  1323 
§ 3.  In  casu  de  veritate  mariologiae  definita  agi  auctores  communiter  non  asse- 
runt. Me  eam  cum  Pio  XII  ( Mystici  Corporis  Christi,  A.A.S.  35,  1943,  247)  omni 
cum  piorum  fide  profiteri  affirmare  non  erubesco,  sed  eam  esse  de  fide  divina 
et  catholica  credendam  fidelibus  praedicare  non  audeo. 

8.  Virginitatem  marianam  ante  partum,  in  partu  et  post  partum  cum  Paulo  IV 
et  Clemente  VIII  (Denz.  993,  qui  numerus,  nisi  fallor,  inter  notae  31  textus  locum 
facile  principem  habere  debuisset)  omnino  admitto;  eam  quoque  tamquam  veri- 
tatem fide  divina  et  catholica  ex  magisterio  ordinario  tenendam  esse  ab  aucto- 
ribus communiter  affirmari  scio,  factum  vero,  quod  etiam  inter  catholicos  hac  de 
re  saeculorum  decursu  disputatio  discussioque  iterum  iterumque  invenitur,  efficit, 
ut,  sententiae  communi  quoad  certitudinis  gradum  maximum  non  adstipulans, 
maiorem  si  quae  attingi  possit  claritatem  relativam  ad  virginitatem  et  ante  partum 
et  in  partu  et  post  partum  desiderem.  Nam  textus  schematis  rem  non  dirimit,  nisi 

quis  dicat  enumeratione  privilegiorum  hic  facta  de  omnibus  indistincte  privilegiis 
summum  certitudinis  gradum  obtineri,  cum  definitionem  contineat.  Quod  mihi 
non  apparet.  Quadecausa  nec  video  schematis  verbis  de  virginitate  (pag.  8,  lin.  10; 
pag.  10,  linn.  19-20;  linn.  39-40;  pag.  11,  linn.  1-2)  intentionem  a composito- 
ribus proclamatam  (pag.  14,  IV,  2,  a)  in  tuto  collocari  et  ad  effectum  deduci. 

9.  Pag.  12,  linn.  34-35,  vim  et  virtutem  Patrum  Ephesinorum  consalutationis 
maiores  esse  duco,  si  verbum  « merito  » omittatur.  Simplex  factum  enuntietur, 
de  facto  autem  ne  iudicetur.  Insuper  facti  vis  non  esse  videtur  tota  in  solis  istis 
verbis,  ratione  habita  exclamationis  contextus  (puta:  Caelestino  cum  Synodo  con- 
cordi, ...  Unus  Caelestinus,  unus  Cyrillus...),  sed,  nisi  fallor,  exclamationis  virtus 
magis  splendet  consideratis  quoque  Caelestini  legati  assertionibus  quae  Denz.  112 
prostant  et  quibus  consalutatio  iam  prolata  recto  in  lumine  collocatur,  Patribus 
consentientibus. 

10.  Quae  in  pag.  10,  linn.  21  ss.  una  cum  notis  26  et  27  de  morte  B.  M.  V. 
proferuntur,  mihi  in  constitutione  dogmatica,  paucis  annis  a sollemni  Assumptionis 
B.  M.  V.  definitione  in  qua  a iudicio  de  eius  morte  consulto  abstractum  est,  elapsis, 
non  placet.  Prudentius  esse  videtur  totam  quaestionem  adhuc  theologiae  relin- 
quere et  textum  stricte  iuxta  definitionis  dogmaticae  verba  formulare,  v.  g.  « ...  mi- 
rabilis denique  in  suo  exitu,  quatenus,  expleto  terrestris  vitae  cursu,  fuit  corpore 
et  anima  ad  caelestem  gloriam  assumpta  ». 

Rev.mus  P.  D.  EDUARDUS  GABRIEL  QUINT 
Praefectus  apostolicus  V eihaiveiensis 

Comme  1’histoire  de  1’Eglise  et  particulierement  1’histoire  de  la  Legion  de 
Marie,  travaillant  dans  le  monde  entier,  voici  40  ans,  nous  1’enseignent,  Marie  est 
vraiment  la  Mere  du  Christ  Total,  de  la  tete  et  des  membres.  La  sanctification  per- 
sonnelle  et  1’apostolat  sont  prolongement  de  1’Incarnation  et  se  realisent  toujours 
et  partout  « de  Spiritu  Sancto  ex  Maria  Virgine  ».  Les  angles  de  perspective  et  les 
modalites  d’execution  different  legitimement,  mais  1’inspiration,  1’animation  fon- 
damentale  est  commune  a tous  » (card.  Suenens).  « Sous  peine  d’etre  tronque,  tout 
apostolat  authentique  est  marial  » (cf.  card.  Suenens,  Theologie  de  VApostolat, 
2 ed.,  pag.  2). 

Puisque  nous  cherchons  les  moyens  les  plus  efficaces,  pour  amener  les  hom- 
mes  d’aujourd’hui  a devenir  en  Jesus  Christ  fils  de  Dieu,  ne  ferait-on  pas  bien 
d’insister  sur  1’importance  de  ce  moment  marial  dans  la  vie  de  sanctification  per- 
sonnelle  et  dans  la  vie  apostolique.  Par  le  fait  meme  la  devotion  a la  T.  S.  Vierge 
serait  lave  des  accusations  ridicules,  de  nuire  au  christocentrisme  etc.  Marie  n’est 
la  que  pour  le  Christ  et  1’engendrer,  elle  n’est  pas  separation  avec  le  Christ  pour 
son  propre  profit,  mais  union  au  Christ,  pour  la  gloire  du  Pere  dans  1’amour  du 
S.  Esprit. 

II  me  semble  humblement,  que  nous  devrions  autant  insister  sur  cette  serieuse 
donation  au  Christ  par  sa  Mere,  que  sur  les  methodes  d’apostolat,  la  psychologie, 
la  pedagogie  et  la  sociologie. 

II  serait  tres  interessant  d’entendre  a ce  sujet  les  grands  eveques,  comme 
Mgr  le  card.  Suenens,  Mgr  Graber  etc.  Interrogez  les  plus  de  1000  eveques  du 

monde  entier,  qui  ont  vecu  1’experience  legionnaire  de  Marie.  Que  dire,  si  le 
card.  Suenens  dit:  la  legion  ne  pretend  que  vivre  le  catholicisme  normal.  II  n’est 
pas  necessaire  que  tous  deviennent  legionnaires,  ni  meme  que  la  Legion  de  Marie 
existe,  mais  ce  qui  est  necessaire  et  voulu  par  Dieu,  me  semble-t-il,  c’est  le  role 
de  Marie,  dans  le  plan  du  salut,  d’etre  la  Mere  du  Christ  Total,  le  prototype  de 
1’Eglise. 

Animadversiones  additae: 

Avec  une  petite  majorite  les  Peres  du  Concile  ont  vote  1’insertion  du  traite 
de  la  Vierge  Marie,  comme  un  chapitre  de  Ecclesia.  Avec  une  eminence  je  dis: 
il  est  d’une  importance  secondaire,  ou  on  traite  de  la  Mere  du  Christ  total,  mais 
il  est  important  ce  qu’on  en  dira. 

II  y en  a qui  veulent  « mettre  la  S.  Vierge  dans  le  rang  »;  puisque  dans  l’Evan- 
gile  elle  etait  toujours  dans  1’ombre,  laissons-la  dans  1’ombre,  ont-ils  l’air  de 
dire.  On  enleve  ses  statues  dans  les  eglises.  On  taxe  la  recitation  du  chapelet, 
comme  devotion  de  nos  grand’meres.  On  ose  taxer  — et  cela  des  « theologiens  » — 
les  declarations  des  Souverains  Pontifes,  concernant  la  cooperation  de  la  Vierge  a 
1’ceuvre  de  notre  salut,  comme  exhortations  devotionnelles  — sans  base  serieuse 
theologique.  On  exalte  les  documents  anciens  de  la  tradition  et  on  fait  peu  de  cas 
du  magistere  ordinaire  de  PEglise,  qui  de  nos  jours  aussi  bien  que  dans  1’antiquite 
est  guidee  par  1’Esprit  Saint.  Et  que  fait-on  du  sens  chretien  dans  PEglise  guide  par 
1’Esprit  Saint,  manifeste  par  les  Papes  et  pour  ainsi  sanctionne  par  les  Encycliques? 

La  fete  de  Marie  Mediatrice  de  toutes  les  graces  est  liturgiquement  instituee. 
Marie  Mediatrice  a ete  declaree  Patronne  de  la  Chine.  Des  mouvements  apos- 
toliques  mondiaux,  comme  la  Legion  de  Marie,  s’inspirent  de  la  doctrine  propagee 
par  les  ecrits  de  S.  Louis  M.  de  Montfort.  Combien  d’ames  vient  de  ces  doctrines. 

En  considera tion  de  tous  ces  faits,  je  propose  humblement,  que  le  fait  de  la 
cooperation  de  Marie  dans  le  plan  de  la  Redemption  soit  clairement,  solidement 
etabli,  declare  par  le  Concile.  Qu’on  donne  vraiment  la  place  a notre  Mere  qui 
lui  convient  et  comme  a declare  encore  notre  Saint  Pere  dans  la  Congregation  pu- 
blique,  declaration  applaudie  chaudement  par  les  Peres  du  Concile:  la  premiere 
apres  le  Christ  et  pourtant  si  proche  de  nous. 

Le  modus  de  cette  cooperation  peut  et  doit  etre  librement  discute  par  les 
specialistes  et  n’a  pas  besoin  d’etre  insere  dans  le  chapitre. 

Nos  freres  separes,  ne  pourront  que  s’etonner,  si  le  Concile  se  taisait  sur  les 
grandeurs  et  privileges  de  Marie,  publies  dans  la  literature  catholique.  Cela  res- 
semblerait  a une  regtession  dans  notre  foi  et  a une  trape  ou  nous  essayerions 
de  les  faire  tomber. 

Exc.mus  P.  D.  ALEXANDER  RENARD 
Episcopus  V er saliensis 

Peroptamus  ut,  in  schemate  recognito  De  B.  Maria  Virgine,  Matre  Dei  et  Ma- 
tre hominum,  haec  maioris  momenti  magis  eluceant: 

Hoc  schema  in  universali  opere  ponatur  Concilii,  cuius  voluntas,  ad  mentem 
Summi  Pontificis,  pastoralis  simul  ac  Oecumenica  habetur.  Hic  non  agitur  de  qua- 
dam B.  Mariae  Virginis  doctrina  augenda  novis  declarationibus.  Oportet  clarius 
ostendere,  non  solum  fidelibus,  sed  etiam  ceteris  christianis,  dignitatem  Mariae 

eiusque  munera;  imprimis  apparere  debet  eius  locus  in  Christi  Ecclesia,  et  fides 
et  ancillae  Domini  obedientia. 

Privilegiis  quae  gloriam  Mariae  illustrant,  praeponantur  dona  Dei  fingendi 
eam  perfectum  S.  Ecclesiae  et  christianorum  exemplar.  Quod  significari  potest 
in  verbis  a Sacra  Liturgia  de  Maria  usitatis:  « Trahe  nos...  in  odorem  unguentorum 
currimus  ». 

Unus  Mediator.  Primo  asserendus  est  in  oeconomia  divina  locus  Christi  Red- 
emptoris Nostri.  Textus  cum  commentariis  Pauli  Apostoli  ( 1 Tim.  2,  5)  in  initio 
schematis  inscribi  deberet,  qui  tamen  in  pag.  95,  linn.  37-41,  repertus  est.  Maria 
est  coniunctissima  Filio  Suo  Deo,  secundum  divinum  decretum  (§  1)  et  maternitate 
sua,  et  vita  ducta  cum  Christi  persona;  praecedit  Ecclesiam  cuius  supereminens 
electa  est  membrum. 

Maria  Mediatrix.  Sic  Maria  Mediatrix  a pietate  christiana  et  magisterio  procla- 
matur, ut  pro  certo  tenet  schema  (in  pag.  95,  lin.  41;  pag.  96,  lin.  5).  Sed 
ulterius  tribus  locis  idem  schema  progreditur: 

Pag.  94,  linn.  13-14:  «Eum  ( = Christum)  ut  pretium  redemptionis  nostrae 
magno  animo  obtulit  ». 

Pag.  94,  linn.  24-25:  «Generosa  socia  in  gratia  pro  hominibus  acquirenda». 

Pag.  95,  lin.  32:  « Eo  quod  sociata  fuit  Christo  in  illis  acquirendis  ». 

Quae  mediatio  in  meritis  acquirendis  esset  nova  theologiae  affirmatio,  adhuc 
quidem  ab  omnibus  doctoribus  non  accepta.  Plures  periti  privilegiorum  Mariae  faten- 
tur se  nullum  textum  magisterii  qui  partes  Mariae  « in  gratia  acquirenda  » con- 
tineat legisse,  nisi  quasdam  translationes  seu  verba  aliquantum  appropinquantia. 

Quod  ad  secundum  textum  attinet  (pag.  94,  linn.  24-25),  tota  alinea  etiam 
inutilis  repetitio  videtur. 

De  exitu  Mariae.  (Pag.  96,  linn.  21-24):  Iuvaret  incisum  praetermitti;  sic  lege- 
retur: « Mirabilis  denique  in  suo  exitu,  quia  corpore  et  anima  gloriose  in  caelum 
assumpta  est  ».  Pius  Papa  XII,  in  bulla  Munificentissimus , reliqua  tacuit,  a quo 
didicimus  Mariam  corpore  et  anima  gloriam  consecutam  esse,  ignorantes  tamen  in 
quibus  rerum  adiunctis  hanc  attigerit. 

De  virginitate  in  partu.  (Pag.  96,  linn.  39-40):  « Quique  voluit  corporalem  in- 
tegritatem Matris  in  ipsomet  partu...  ». 

Vocabulo  « corporalem  » praeferatur  « virginalem  »:  ipsa  virginitas  agitur, 
non  corporeitas,  neque  realitas,  ut  aiunt,  physiologica,  quae  nonnisi  arcane  in  vir- 
ginitate continentur. 

Fautrix  unitatis  christianae.  (Pag.  98).  Placeat  ut  textus  schematis,  postquam 
tamen  pro  inciso  « gregem  sub  uno  Pastore  » restituta  fuerint  authentica  Evangelii 
verba  (Io.  10,  16)  « ut  fiat  unum  ovile  et  unus  pastor  »,  post  lin.  26  abrumpatur. 

[ Subscripserunt  etiam\  A.  Malbois,  ep.  tit.  Altavensis;  Andre  Rousset,  ep. 
tit.  Vaga. 

Exc.mus  P.  D.  FRANCISCUS  RENDEIRO 
Episcopus  Pharaonensis 

Unum  tantum  desiderium  audeo  exprimere,  magna  cum  fiducia.  Et  est  ut 
in  pag.  97,  n.  5,  ubi  agitur  de  cultu  erga  B.  Virginem  Mariam,  Sacrum  Concilium 
descendat  ad  explicationem  mentis  Ecclesiae,  extollendo  et  commendando  sacerdo- 
tibus et  fidelibus  illam  formam  devotionis  quae  Rosario  Mariano  exprimitur. 

Est  enim  una  vel  alia  vox  quae  in  choro  theologorum  et  liturgistarum  harmo- 
niose  non  sonat.  Unus  vel  alius  inveniuntur  qui  in  excessum  cuiusdam  hyperlitur- 
gismi  decedentes,  dicunt  non  esse  recitandum  rosarium  B.  V.  Mariae,  praesertim 
quando  in  publico  oramus,  et  sufficientem  esse  cultum  vere  liturgicum. 

Hic  tamen  non  videtur  esse  sensus  Ecclesiae.  Certum,  immo  et  evidens  est 
magisterium  ordinarium  Ecclesiae  multifariam  multisque  modis  rosarium  B.  M. 
Virginis  commendare.  Saltem  44  Romani  Pontifices  in  plus  quam  bis  centum 
duodeviginti  documentis,  de  rosario  locuti  sunt. 

Exempli  gratia  memoriam  faciamus  saltem  sequentium: 

1.  Leo  XIII  (die  8 septembris  1901)  in  fine  gloriosissimi  Pontificatus  sui,  sic 
de  rosario  locutus  est:  « Nos  quidem,  cum  diuturnum  summi  sacerdotii  Nostri 
spatium  respiciamus,  atque  animum  ad  acta  Nostra  revocemus,  ...  Illud  autem  est 
singulari  Nobis  gaudio,  marialis  rosarii  sanctum  institutum  hortationibus  curisque 
nostris  esse  magis  in  cognitione  positum,  magis  in  consuetudinem  populi  christiani 
invectum;  multiplicata  esse  rosarii  sodalitia,  atque  ea  in  dies  sociorum  numero  et 
pietate  florere;  multa  litterarum  monumenta  ab  eruditis  viris  elucubrata  esse  et 
late  pervulgata;  denique  octobrem  mensem,  quem  integrum  rosario  sacrum  haberi 
iussimus,  ubique  terrarum  magno  atque  inusitato  cultus  splendore  celebrari  ». 

2.  Idem  Pontifex,  in  Encyclica  Adiutricem  Populi,  die  5 septembris  1895, 
rosarium  commendat  tanquam  medium  ad  promovendam  unitatem  Ecclesiae:  « Ita- 
que permagnum  unitatis  christianae  praesidium  divinitus  oblatum  est  in  Maria. 
Quod  quidem,  etsi  non  uno  precationis  modo  demereri  licet,  attamen  instituto 
rosarii  optime  id  fieri  uberrimeque  arbitramur  ». 

3.  Pius  XII,  die  31  iulii  1946  {A.A.S.,  pag.  419)  sic  delineavit  rosarium: 
« Totius  Evangelii  breviarium,  dominicorum  mysteriorum  meditatio,  sacrificium 
vespertinum...  supplicatio  domestica,  christianae  vitae  institutum...  ». 

4.  Ioannes  XXIII,  gloriose  regnans,  die  29  septembris  1961  ( A.A.S. , vol.  LIII, 
1961,  pag.  643)  sic  locutus  est:  « II  rosario,  come  esercizio  di  cristiana  devozione 
tra  i fedeli  di  rito  latino,  che  sono  notevole  porzione  della  famiglia  cattolica, 
prende  posto,  per  gli  ecclesiastici  dopo  la  S.  Messa  ed  il  Breviario,  e per  i laici 
dopo  la  partecipazione  ai  Sacramenti.  Esso  e forma  devota  di  unione  con  Dio, 
e sempre  di  alta  elevazione  spirituale...  ». 

Et  ideo  hanc  propositionem  exprimo:  ut  in  supradicto  schemate  de  B.  Vir- 
gine, in  n.  5,  pag.  98,  lin.  5 addatur:  « Hanc  veram  devotionem  Sancta  Mater 
Ecclesia  decursu  saeculorum  praecipue  exprimit  illa  rosariana  formula  quae  ab 
Evangelio  haurit  angelicam  salutationem  et  ei  adiungit  meditationem  mysterio- 
rum vitae,  passionis,  mortis  et  resurrectionis  Domini  Nostri  Iesu  Christi». 

Exc.mus  P.  D.  AUDINUS  RODRIGUEZ  Y OLMOS 
Archiepiscopus  S.  loannis  de  Cuyo 

Quae  de  B.  Maria  Virgine  dicuntur,  per  ordinem  exponere  intendo,  ut  sub 
uno  conspectu  in  mutua  relatione  appareant,  quod  ad  veritatem  melius  intelligen- 
dam  utile  puto. 

Itaque:  excelsa  privilegia  quibus  Maria  fuit  ornata,  alia  personalia  sunt  et 
ad  eam  extollendam  ordinantur;  alia  vero  ad  Corpus  Christi  mysticum  sanctitate 
amplificandum  sunt  destinata. 

Fundamentum  autem  est  quod  ipsa  sit  vere  Mater  Dei.  Facile  enim  intelligitur 
quod  Deus  inter  omnes  mulieres  matrem  sibi  condens,  eam  oportuit  ut  faceret 
sibi  dignam. 

Inde  est  quod  novo  miraculo  matrem  facere  voluit  illibatam  Virginem. 

Et  si  hoc  in  ordine  physico  ut  sic  dicam,  in  ordine  gratiae  ab  originali  labe 
immunem  voluit,  gratiam  donans  eo  momento  quo  anima  infusa  est  corpori. 
Propterea  Immaculatam  praedicamus. 

Immaculatus  conceptus,  ut  mox  dictum  est,  fit  per  gratiae  infusionem.  Sed 
iterum  dicendum  quod  gratia  ei  infusa  non  fuit  ordinaria,  sed  omnino  extraordi- 
naria, ut  ex  angeli  salutatione  eruitur.  Si  mensuram  quaerimus,  criterium  erit  ap- 
propinquatio ad  Deum,  ita  ut  maiori  propinquitati  maior  gratia  respondeat.  Porro 
nulla  propinquitas  ad  Deum  cogitari  potest  maternitate  maior:  unde  haec  gratiae 
plenitudo  gratiam  superat  omnium  creaturarum  etiam  spiritualium,  ut  Cherubim 
aut  Seraphim,  Dominationum  aut  Potestatum. 

Quodsi  a peccato  originali  immunis,  etiam  a sequelis  peccati.  De  quo  non 
est  ambigendum  si  de  scientia  et  integritate  originalibus  agitur. 

Quoad  dolores  et  mortem,  Christus  aliquantulum  primum  Providentiae  ordi- 
nem mutavit,  dolorem  introducens  ut  meritum,  non  ut  paenam;  atque  mortem 
superando  per  resurrectionem.  Itaque  beatissima  eius  Mater  — Mater  Dolorum  — 
doloribus  meritum  extulit  ad  summum.  At  dolores  qui  poena  peccati  fuere,  ut 
in  Dei  sententia:  « in  dolore  paries  filios  »,  ipsa  non  pertulit. 

De  morte  autem  victoriam  obtinuit  per  resurrectionem  et  Assumptionem  in 
caelum,  ut  eius  victoria  assimilaretur  victoriae  Christi,  de  qua  Paulus  exsultans 
scripsit:  « Ubi  est  mors  victoria  tua?  ubi  est  mors  stimulus  tuus?  ». 

Nunc  de  iis  loquamur  quae  ad  Corpus  Christi  mysticum  sanctificandum  ordi- 
nantur. 

1.  Certe  ipsa  est  Mater  Ecclesiae  — loquutio  Patribus  cara  — ; est  enim 
Mater  Christi  ad  cuius  Corporis  mystici  integritatem  pertinet  Ecclesia. 

2.  Mater  relate  ad  filios  non  est  exemplar  tantum;  sed  potius  tutela.  Tutela 
materna  Mariae  Virginis  includit  mediationem  apud  eum  qui  redemptione  est 
unicus  Mediator  iure  proprio. 

In  nuptiis  Cana  Galileae  materna  mediatio  Mariae  apud  Filium  miraculum 
obtinet  conversionis  aquae  in  vinum,  cum  hora  Christi  nondum  advenerat  et  non 
obstante  prima  Christi  responsione,  quae  magis  negationem  videtur  includere: 
« Quid  mihi  et  tibi  est  mulier?  ». 

Materna  mediatio  apud  Filium  optimum  non  potest  esse  nisi  efficax. 

De  mediatione  iure  proprio,  non  de  materna  mediatione,  loquitur  Paulus,  ut 
liquet,  quando  dicit:  « Unus  Mediator  Dei  et  hominum  homo  Christus  Iesus  ». 

Ut  autem  nulla  sit  confusio,  affirmationi  assentio  secundum  quam  Maria  non 
debet  vocari  simpliciter  Mediatrix.  Nihil  autem  obstat  ut  ea  vocetur  Materna 
Mediatrix.  Hanc  igitur  denominationem  propono. 

3.  Materna  mediatio  Mariae  sub  cruce  Christi  morientis  novum  sensum  obti- 
net. Perfecta  enim  conformitas  voluntatis  Matris  Perdolentis  voluntati  Dei  est  per- 
fectae sanctitatis  Mariae  indubia  deductio.  Quapropter  non  est  dubitandum  quod 
B.  Virgo  Maria  dum  Christus  Dominus  vitam  in  cruce  pro  mundi  redemptione 
offerebat  et  ipsa,  dolens,  Filii  sui  vitam  Patri  pariter  offerebat. 

Haec  autem  oblatio  vocari  potest  sacerdotalis,  iuxta  sententiam  Patrum,  quia 
ad  hoc  delegationem  acceperat  eo  ipso  quod  constituta  fuerat  Mater  Christi.  Etsi 

actionem  sacerdotalem  Christi  non  attingat  neque  ullo  modo  attingere  possit,  cum 
haec  sit  theandrica,  i.  e.  humano  divina,  superat  tamen  actionem  sacerdotalem  alio- 
rum sacerdotum  qui  Christum  offerunt  sub  speciebus  panis  et  vini. 

Hoc  manifestum  fit  ex  eo  quod  hostia  in  cruce  semel  oblata  fuit  per  mortem 
Christi  veram  et  realem,  dum  in  Missae  Sacrificio  mors  Christi  est  mystica 
ad  merita  Redemptionis  hominibus  applicanda.  Porro  sacerdotalis  actio  Mariae 
Virginis  simul  fit  cum  Christo,  et  a nemine  praeter  ipsa  dum  Christus  prout  Sum- 
mus et  Aeternus  Sacerdos  se  ipsum  offerebat  pro  mundi  vita.  Quapropter  superior 
est  actioni  sacerdotali  hominum  sacerdotum,  quamvis  inferior  — infinite  infe- 
rior — actioni  sacerdotali  Christi. 

Ad  hoc  designandum  nomen  non  existit  in  humanis  linguis.  Unde  Maria  Virgo 
Corredemptrix  vocata  est.  Convenio  iterum  in  hoc  quod  vox  non  sit  propria,  unde 
etiam  in  hoc  quod  vox  appropriata  invenienda  est.  Sed  interim  res  est  tenenda. 

Haec  omnia  fidelibus  cara  omnino  sunt,  ita  ut  pastorale  munus  efficacissime 
in  eorum  expositione  exerceatur. 

Sed  neque  ullo  modo  fratribus  separatis  ea  displicent,  ut  multis  experientiis 
testatum  habuit.  Utique  definitiones  formales  ex  cathedra  eis  non  placent;  atque 
voces  « mediatrix  » et  « corredemptrix  » respuunt  eo  quod  putent  meritis  Christi 
iis  detrahi. 

Officium  nostrum  erit  ergo  clare  haec  explanare,  nihil  omnino  tacendo  de  his 
quae  circa  Matrem  Dei  et  Matrem  Ecclesiae  sentimus;  sed  tantum  voces  aptas  in- 
ducendo, scientes  quod  in  nullo  alio  loco  inveniri  et  recognosci  fratres  poterunt 
quam  in  Corde  Matris  cui  in  universo  toto  nihil  est  simile. 

Exc.mus  P.  D.  VINCENTIUS  ROIG  Y VILLALBA 
Episcopus  tit.  Aradensis,  vic.  ap.  Valleduparensis 

Circa  schema  constitutionis  dogmaticae  de  B.  Maria  Virgine  Matre  Ecclesiae 
mihi  videtur  haec  observatio. 

Occasione  celebrationis  Concilii  Oecumenici  Vaticani  II  forsitan  conveniat 
ut  omnes  Patres  Conciliares,  praesente  Summo  Pontifice  Paulo  VI,  faciant  solem- 
nissimam  consecrationem  Immaculato  Cordi  Dei  Genitricis  Mariae.  Haec  conse- 
cratio fiat  per  Patres  Conciliares  unanimiter,  ita  ut  si  extra  Concilium  inveniantur 
aliqui  Patres,  adhaereant  tali  consecrationi  per  scriptum. 

Sit  talis  consecratio  devota,  plena  laetitia,  fervida,  ita  ut  illa  sit  tanquam 
traditio  Ecclesiae  christianae,  omniumque  hominum  bonae  voluntatis  in  servitium 
Christi  per  medium  Mariae. 

Exc.mus  P.  D.  MAURITIUS  PAULUS  ROUSSEAU 
Episcopus  tit.  Ausafensis 

Hoc  schema  de  B.  Maria  Virgine  opportune  uniatur  cum  schemate  praecedenti 
de  Ecclesia.  Sic  enim  melius  apparebit  nexus  intimus  iungens  Mariam  et  Ecclesiam. 
Non  tamen  omittatur  principium  sic  dictum  « consortii  » quo  unio  permanens  inter 
Mariam  et  Christum  redemptorem  ponitur  ad  modum  fundamenti  totius  doctrinae 
de  B.  Virgine. 

Sub  n.  2,  pag.  94,  linn.  4 ss.,  directe  et  clarius  enuntiatur  doctrina  semper 
in  universa  Ecclesia  usque  ad  recentiores  annos  custodita  de  certa  cognitione  divi- 
nitatis Iesu  Christi  a B.  Virgine  in  ipsa  die  Annunciationis.  Lin.  5,  post  verbum 
« fieret  »,  addatur:  « B.  Virgo,  in  ipso  momento  Conceptionis,  certa  scientia  co- 
gnovit divinitatem  Filii  sui  ». 

In  eadem  pag.,  linn.  24-25,  deleantur  verba  « in  gratia  pro  hominibus  acqui- 
renda »,  quae,  etsi  verissima,  non  tamen  adhuc  ab  omnibus  theologis  catholicis 
admittuntur.  Si  placet,  textus  ita  emendatur:  «...  fuerit  generosa  socia  in  omnibus 
actibus  per  quos  gratiam  hominibus  acquisivit  »... 

N.  3 brevior  efficiatur.  Deleatur  saltem  integra  paragraphus  a lin.  30  pag.  95 
usque  ad  lin.  4 pag.  96,  in  quo  plus  minusve  repetuntur  ea  quae  enuntiantur  in 
paragrapho  praecedenti,  additis  quibusdam  determinationibus  adhuc  controversis. 

N.  4.  Deleatur  paragraphus  secunda,  a lin.  25  pag.  96  usque  ad  lin.  5, 
pag.  97  ubi  iterum  secundo  leguntur  quae  in  lineis  praecedentibus  brevius  et 
clarius  enuntiantur. 

Attamen,  in  eadem  pag.  96,  lin.  20,  post  verbum  « virgo  »,  addantur  haec: 
« prorsus  incorrupta,  et  quidem  in  ipsomet  partu  corporali  ».  Sic  fortius  asseritur 
perfecta  integritas  corporalis  B.  Virginis  in  ipso  actu  quo  peperit  Filium  suum. 
Haec  virginitas  « in  partu » recepta  est  unanimiter  in  tota  Ecclesia  saltem  a 
saec  iv.  Non  fuisset  opportuna  nova  assertio  huius  veritatis  in  Concilio  Vati- 
cano II,  nisi  fuisset  audacter  denegata  a quibusdam  hodiernis  theologis.  Quae 
negatio,  si  Concilium  sileret,  fortius  in  futurum  ab  iisdem  et  a plurimis  sequa- 
cibus propagaretur. 

N.  B.  Quoad  mediationem  B.  Mariae  Virginis  retinenda  est  omnino  « media- 
tio intercessionis  »,  quae,  inde  a saec.  m vel  saltem  iv,  in  cunctis  ecclesiis  tam  orien- 
talibus quam  occidentalibus  profitetur,  praesertim  in  documentis  liturgicis.  Testis 
antiquior  videtur  esse  deprecatio  « Sub  tuum  praesidium  » quae  forsan  sub  fine 
saec.  m in  usu  erat. 


75 

Exc.mus  P.  D.  PAULUS  RUSCH 
Episcopus  tit.  Meloensis  in  Isauria,  adm.  ap.  Oenipontanus 

In  genere. 

1.  Aliqua  desunt  quae  ex  N.  T.  melius  adessent,  sicut  schema  generatim  non 
est  biblicum. 

Scii,  in  N.  T.  Maria  describitur  ut  fidelis:  « et  beata  quae  credidisti  » ( Lc . 
1,  45).  Quae  autem  fidelitas  non  semper  facilis  erat.  Lc.  2,  48  scriptum  est:  « Fili 
quid  fecisti  nobis  sic?  Ecce,  pater  tuus  et  ego  dolentes  quaerebamus  te.  Puer 
autem  respondet:  Quid  est  quod  me  quaerebatis...  Et  ipsi  non  intellexerunt  ver- 
bum quod  locutus  est  ad  eos  » (Lc.  2,  49-50).  Et  additur,  « Et  mater  eius  con- 
servabat omnia  verba  haec  in  corde  suo  » (Lc.  2,  51).  Unde  derivari  potest  fideli- 
tatem B.  M.  V.  esse  probatam.  Hinc  in  spiritu  scripturae  dici  potest,  Mariam  esse 
matrem  fidelem  et  simul  matrem  fidelium  (cf.  Io.  2,  4;  Mc.  3,  31-35;  Mt.  12, 
46-50;  Lc.  8,  19-21).  Ad  hunc  titulum,  scii.  Matrem  fidelium  conferendus  est  textus 
in  epistola  ad  Rom.  4,  11  ubi  Abraham  vocatur  pater  omnium  credentium.  Hic 
titulus  « mater  fidelium  » optimus  etiam  esset  ut  titulus  totius  schematis.  Maria 
ut  mater  fidelium  revera  fidelibus  hodierni  temporis  multum  prodesset,  cum  ipsi 

nonnunquam  in  fide  tententur,  in  qua  condicione  ad  Mariam  ut  matrem  fidelium 
respicere  possent. 

2.  Aliqua  adsunt,  quae  difficultates  parant.  Docetur  scii,  in  schemate,  Mariam 
esse  mediatricem  omnium  gratiarum  et  simul  corredemptricem.  Ultimum  verbum 
quidem  non  nominatur,  sed  ipsa  res  formalita  edicitur. 

Quaerendum  cur  haec  doceantur  cum  ipse  Pius  XII  Pontifex  Maximus  ad 
P.  Leiber  declaraverit  « utramque  hanc  quaestionem  mediatricis  et  corredemptricis 
nondum  satis  dilucidatam  et  nimis  immaturam  esse  et  ipsum  per  totum  suum 
pontificatum  consulto  evitasse  de  his  quaestionibus  aliquid  enuntiare  ».  Aliqui  qui- 
dem ut  R.  D.  Balic  de  his  verbis  dubitant,  sed  de  eorum  authenticitate  omnino 
constat.  Si  ergo  Pius  XII  post  longum  Pontificatum  has  doctrinas  ut  immaturas 
declaravit,  cur  nunc  in  schemate  conciliari  continentur?  Quod  quaerendum  est 
etiam  eo  quia  et  protestantes  et  christiani  orientales  has  doctrinas  non  accipiunt. 
Exemplo  sit  testimonium  professoris  Schlink,  observatoris  in  Concilio  qui  ad  finem 
primae  periodi  sequentia  dixit:  « Specialiter  omnes  observatores  inclusis  orientali- 
bus perterriti  sunt  tentamine  doctrinae  mariologicae  (scii,  in  schemate  de  B.  M.  V.) 
dogmatice  ita  praeacuere  ut  contradictiones  inter  Ecclesiam  Romanam  et  ceteram 
christianitatem  totam  modo  excessivo  augerentur  ».  Sin  ageretur  de  certa  doctrina 
fidei,  haec  defendenda  esset.  Sin  autem  agitur  de  doctrinis  quae  secundum  ipsum 
Papam  Pium  XII  « immaturae  » sunt,  cur  difficultates  ad  unionem  Christianorum 
maxime  augentur?  Certe  nos  episcopi  responsabilitatem  pro  hac  re  habemus,  cum 
agatur  de  certissima  voluntate  Christi  qui  oravit  « ut  omnes  unum  sint,  ...  ut  cre- 
dat mundus  quia  tu  me  misisti  » (Io.  17,  21).  Unitas  ergo  etiam  signum  veritatis 
est,  testimonium  missionis  Christi  a Patre.  Unde  responsabilitas  nostra  maxime 
augetur. 

In  specie. 

Pag.  7,  n.  1,  lin.  10:  loco  « praeannuntiatione  » dicatur:  praelusione.  Revera 
nec  Basilius,  nec  Chrysostomus,  nec  Ambrosius  nec  Hieronymus  hunc  locum  ad 
Mariam  referunt. 

Pag.  7,  n.  2,  linn.  33-34:  loco:  « per  feminam  mors  ita  et  vita  nobis  per 
feminam  oriretur  »,  dicatur  « quemadmodum  femina  contribuit  ad  mortem,  ita 
etiam  contribuit  ad  vitam  ».  Ratio:  peccatum  originale  non  est  per  feminam  sed 
per  virum,  hinc  etiam  mors  non  est  per  feminam  sed  per  virum. 

Pag.  8,  n.  2,  linn.  1-3:  loco:  « non  id  ante  perfecit  quam  designatae  matris... 
libera  acceptatio  accessisset  » dicatur:  « ita  perfecit,  ut  designatae  matri...  gratia 
sua  potenti,  liberam  acceptationem  donaret  ».  Ratio:  ipse  Deus  est  causa  prima 
consensus  per  gratiam  efficacem,  quod  in  textu  dici  debet. 

Pag.  8,  n.  2,  linn.  7-8:  melius  omittatur:  « verum  etiam  cum  eo  et  sub  eo 
operam  suam  consociavit  in  humani  generis  redemptione  peragenda  » cum  iam 
idea  corredemptricis  innuitur,  de  qua  supra  sub  I,  et  iterum  postea  sub  nota  im- 
mediate sequenti. 

Pag.  8,  n.  2,  linn.  13-15:  omittatur:  «vehementer  cum  Unigenito  suo  con- 
doluit, eum  ut  pretium  redemptionis  ...  obtulit  » Hic  enim  fundamentum  pro  cor- 
redemptione  ponitur.  Contra  quam  doctrinam  multae  laborant  difficultates: 

1.  In  ipsa  revelatione  nihil  de  hac  re  continetur. 

2.  Immo  in  ipsa  revelatione  continentur  effata,  quae  excludunt  corredemp- 
tionem. 

a)  Iam  in  V.  T.  salus  et  redemptio  soli  Deo  attribuitur,  e.  g.  Is.  43,  11 
« ego  sum,  ego  sum  Dominus  et  non  est  absque  me  salvator  » (cf.  Ps.  63,  9; 
Ps.  62,  2;  Ps.  68,  20  etc.); 

b)  idem  in  N.  T.  Act.  4,  12  dicitur:  « et  non  est  in  alio  aliquo  salus  » 
1 Tim.  2,  5 « Unus  enim  Deus,  unus  et  mediator  Dei  et  hominum  homo  Christus 
Iesus:  qui  dedit  redemptionem  semetipsum  pro  omnibus  ». 

3.  Concordant  Concilia.  Florentinum  docet  Christum  solum  nos  redemisse 
(D.  712).  Tridentinum  declarat:  Si  quis  hoc  Adae  peccatum...  per  aliud  remedium 
asserit  tolli,  quam  per  meritum  unius  mediatoris  Domini  nostri  Iesu  Christi... 
anathema  sit  (D.  790). 

4.  Concordat  maior  pars  theologorum;  card.  Billot  e.  g.  docuit  doctrinam  de 
corredemptione  contra  fidem  esse. 

Pag.  8,  n.  2,  linn.  24-26:  loco  « generosa  socia  in  gratia  pro  hominibus  acqui- 
renda — caelestium  quoque  gratiarum  administra  et  dispensatrix  iure  meritoque 
salutatur  » dicatur:  « pia  socia  in  opere  redemptionis  et  caelestium  gratiarum  advo- 
cata iure  meritoque  salutatur  ».  Ratio  sicut  supra  et  praeterea:  « dispensatrix  gra- 
tiarum » praesupponit  conceptum  gratiae  omnino  impersonalem  (germanice:  ein 
verdinglichter  Gnadenbegriff),  qui  est  contra  doctrinam  fere  communiter  receptam. 

Pag.  8,  n.  2,  linn.  29-33:  incisum:  « super  omnes  ...  usque  ad:  sed  in  ipsemet, 
centro  Ecclesiae  sub  Christo  collocari  » tollatur:  centrum  scii,  est  Christus. 

Pag.  9,  n.  3,  linn.  2-3:  loco  « gratiarum  mediatrix  » dicatur  « auxilium  Christia- 
norum »,  vel:  « mater  omnium  fidelium  ».  Ratio:  vide  supra,  quae  dicta  sunt  de  cor- 
redemptione. Praeterea  confer  effatum  Pii  XII  supra  allatum.  Denique:  quomodo 
haec  doctrina  probatur?  In  terminis  non  est  revelata.  Ergo  ex  ratione  theologica 
probanda  esset.  Fundamentum  autem  rationis  theologicae  esset  in  eo,  quod  Maria 
haberet  meritum  universale  et  immediatum  in  opere  redemptionis  = corredemptio. 
Hoc  fundamento  sublato  non  videtur,  quomodo  doctrina  haec  probari  possit. 

Pag.  9,  n.  3,  linn.  7-11:  quae  hic  dicta  sunt,  prudentius  exprimantur  ne 
exaggeratio  insinuetur.  Certe  natura  Christi  humana  magis  est  prima  quam  Maria. 

Pag.  9,  n.  3,  lin.  18:  loco  « mediatio  » dicatur  « eius  materna  intercessio  ». 
Ratio  est  supra  allata. 

Pag.  9,  n.  3,  linn.  23-29:  hoc  incisum  omitti  potest  cum  iam  non  sic  necessa- 
rium. Praesertim  evitetur  expressio  « mediatores  » (lin.  23)  qui  conceptus  secun- 
dum Paulum  Christo  reservandus  est. 

Pag.  9,  n.  3,  linn.  31-36:  omittatur,  cum  iam  sit  repetitio  et  quidem  iterum 
doctrinarum  mediatricis  et  corredemptricis,  pro  quibus  certum  fundamentum  ad- 
esse non  videtur,  respective  contra  quas  argumenta  seria  allata  sunt. 

Brevius  dici  potest:  « Cum  itaque  haec  humilis  “ ancilla  Domini  ” cui  fecit 
magna  qui  potens  est  prima  omnium  caelestium  intercessorum  necnon  mater  fide- 
lium nuncupetur  hac  eius  intercessione  nullo  modo  mediatio  unici  nostri  media- 
toris obscuratur  ». 

Pag.  9,  n.  3,  lin.  41  - pag.  10,  lin.  4:  hoc  incisum  deleatur,  cum  iterum  eadem 
doctrina  exprimitur. 

Pag.  10,  n.  4,  linn.  29  ad  pag.  11,  lin.  5:  hic  textus  omittendus  est  sec. 
rev.  P.  Rahner,  cum  integritas  corporalis  eo  modo  explicatur,  qui  non  commu- 
niter accipitur. 

Pag.  12,  linn.  14-36:  hic  textus  omitti  debet,  cum  sit  offensio  saltem  sub- 
iectiva  pro  Ecclesiis  separatis.  Isti  enim  aperte  declarant  Mariologiam  esse  murum 

fere  insuperabilem  ad  unionem  et  quidem  historia  teste.  Quomodo  hic  ergo  con- 
trarium declarari  possit  quaerunt.  Substituatur  textus  christologicus  fere  ita: 
6.  ( Unus  mediator ):  Quemadmodum  multi  sunt  intercessores  caelestes  et  una 
est  mater  caelestis,  ita  tamen  manet  unicus  mediator  Dei  et  hominum,  homo 
scii.  Christus  Iesus,  cui  laus  et  honor  in  Ecclesia  sanctorum  per  infinita  saecula 
saeculorum. 

Ad  coordinationem  cum  schemate  de  Ecclesia-,  caput  ultimum  de  Ecclesia,  i.  e. 
de  Ecclesia  consummata  et  de  munere  B.  M.  V.  in  Ecclesia:  transitus  fere  ita  con- 
cipi posset:  Ecclesia  Christo  duce  tendit  in  suam  ultimam  perfectionem,  i.  e.  ple- 
nam redemptionem  in  regno  Patris.  Iam  vero  unum  et  primarium  Ecclesiae  mem- 
brum suam  ultimam  perfectionem  iam  acquisivit  i.  e.  B.  Mariam  semper  Virginem. 
Deinde  exponatur  via  B.  M.  V.  a conceptione  et  maternitate  qua  auctorem  Eccle- 
siae genuit,  consequentur  per  viam  terrestrem,  ubi  fides  eius  probata  fuit,  unde 
facta  est  mater  fidelium,  usque  ad  assumptionem  et  sic  redemptionem  perfectam, 
necnon  permanentem  eius  intercessionem  maternam  in  caelo,  quibus  modis  omni- 
bus Maria  est  prima  plene  redempta  et  exemplar  omnium  christianorum  totiusque 
Ecclesiae. 

Exc.mus  P.  D.  INNOCENTIUS  ALFREDUS  RUSSO 
Episcopus  tit.  Pegaeus 

Lo  schema  e magistrale.  Non  si  poteva  con  tanta  chiarezza  riassumere  le  ve- 
rita intorno  alia  gran  Madre  di  Dio  e nostra,  come  e stato  fatto.  Questo  lavoro  di 
cosi  prezioso  rigore  scientifico,  di  cosi  saggia  dilucidazione  sui  ricco  terna  della 
teologia  Mariana,  sempre  crescente;  di  cosi  pio  fervore  nell’esame  delle  difficolta, 
specie  da  parte  dei  « minimalisti  » e dei  fratelli  separati;  questo  sommario  dei 
privilegi  e delle  virtu  della  Santa  Vergine,  specie  perche  aggiunto  alio  schema 
de  Ecclesia , potrebbe  dirsi  il  Credo  Mariano  dei  Concilio  Vaticano  II. 

Faro  qualche  osservazione  pur  sapendo  di  trovarmi  pagine  controllatissime,  ap- 
poggiate  ad  autorita  indiscutibili. 

AI  n.  2,  lin.  32,  controllerei  la  espressione:  « Cum  igitur  aeterni  Patris  Verbum 
hominis  naturam  ex  muliere  sumere  voluit  etc.  »,  su  quanto  e detto  nel  Catechi- 
smo  dei  Concilio  di  Trento  (P.  I,  c.  IV):  « Tutte  le  cose  che  Dio  fuori  di  se  opera 
nelle  creature,  sono  comuni  a tutte  e tre  le  persone  ecc.  ».  « Sebbene  (si  aggiunga) 
sogliono  le  Sacre  Lettere  di  quelle  cose  che  sono  a tutte  le  persone  comuni,  attri- 
buirne  una  a questa  particolare  persona,  un’altra  a quella  ecc.  ». 

AI  n.  2,  pag.  8 (94),  lin.  15,  e detto:  « ...  ab  eodem  Christo  Iesu  in  cruce  mo- 
riente  mater  hominibus  data  est  ».  Ora,  sebbene  qua  e la  si  riparii  di  Maria  come 
Madre  nostra,  non  pare  risui ti  abbastanza  quanto  dice  S.  Bonaventura,  citato  dal 
Papa  Pio  XII,  e riportato  qui,  tra  i brani  della  nota  35,  a pag.  32  (118):  « Ex  hoc, 
ut  ait  S.  Bonaventura,  quod  Virgo  Maria  effecta  est  Dei  Mater,  est  effecta  Mater 
omnium  creaturarum  ». 

Ho  letto  con  grande  gioia  tutto  il  n.  4,  specialmente  perche  si  ricordano  o 
si  riaffermano,  tra  i privilegi  della  B.  Vergine,  il  suo  singolare  Immacolato  Conce- 
pimento,  la  sua  perpetua  Verginita,  la  sua  morte  temporale  esente  dalla  umilia- 
zione  dei  sepolcro,  la  sua  gloriosa  Assunzione. 

Sottoscrivo,  con  tutto  il  cuore,  il  n.  5,  specie  nelle  esortazioni  ai  vescovi,  e 
nelle  avvertenze  ai  fedeli. 

Opportuna,  e tanto  felice,  nel  dottrinale  e nell’accento,  il  n.  6,  dove  si  dice 
di  Maria  Sanctissima  fautrix  unitatis  christianae. 

Exc.mus  p.  d.  carolus  eduardus  saboia  bandeira  de  mello 

Episcopus  Palmensis 

De  quaestione  orta,  utrum  doctrina  de  B.  M.  V.  in  speciali  schemate  exponenda 
sit,  necne,  i.  e.,  an  sufficiat  specialis  numerus  in  schemate  generali  de  Ecclesia 
Dominae  nostrae  consecrare ? 

Respondeo:  nec  unum,  nec  alterum.  Me  explico:  Momentum  et  speciale  mu- 
nus B.  M.  V.  Matris  Dei  et  nostrae  in  Ecclesia  schema  proprium  a Concilio  exige- 
rent; at  rationibus  consideratis  ab  em.mo  card.  Konig  schema  speciale  vitandum 
est.  Ast  dico  et  affirmo:  Omnis  lis  et  discussio  de  hac  re  facillime  removeri  potest: 
uniatur  utraque  opinio. 

Schema  de  Ecclesia  scii.,  ut  prostat,  incompletum  est.  Ecclesia  enim  plus 
quam  indicatur  membra  continet.  Detur  ergo  schemati  divisio  alia,  ita  ut  omnia 
Ecclesiae  membra  amplectatur.  Divisio,  quam  propono: 

Pars  I.  De  Ecclesia  in  via. 

Cap.  I.  De  Ecclesia  ad  intus  (exponantur  quae  in  cap.  I actualis  schematis 
exarata  et  disputata  sunt). 

Cap.  II.  De  Ecclesia  ad  extra. 

Tit.  I.  De  populo  Dei. 

II.  De  hierarchia  et  regimine  Ecclesiae. 

III.  De  laicis. 

IV.  De  statibus  perfectionis. 

Pars  II.  De  Ecclesia  consummata. 

Cap.  I.  De  animis  purgandis  in  aeternitate  (vitetur  terminus  purgatorium): 
quoad  probationem  iam  consummatae  sunt. 

Cap.  II.  De  beatis. 

Cap.  III.  De  B.  M.  V.  — et  hic  omne  id,  quod  in  optimo  omnium  schema- 
tum exaratum  est,  in  completissimo  et  lucidissimo  omnium,  in  quo 
appareat  Virgo  Mater  in  toto  suo  esse  atque  in  toto  suo  operari, 
non  solum  in  sua  gloria,  ut  Mater  Ecclesiae  et  Socia  Christi,  sive 
in  Novo  sive  in  Vetere  Testamento,  exponi  debet. 

Cap.  IV.  De  Christo  Domino  in  se  et  ut  Capite  Ecclesiae. 

Scholion.  In  cap.  II,  titulo  I,  sumenda  sunt  quae  in  actuali  cap.  III  schematis 
de  Ecclesia  inveniuntur,  demptis  autem  iis  rebus,  quae  laicos  speciatim  respiciunt. 
In  tit.  III  assumentur  quae  in  dicto  cap.  III  actualis  schematis  laicos  specialiter 
attinent.  Omnia  autem  redigantur  sub  aspectu  doctrinae,  ergo  dogmatice,  omissis 
eis,  quae  ad  Canones,  iura,  normas  etc.  pertinent. 

Hac  nova  divisione  B.  M.  V.  locum  excelsum  obtinet  et  tamen  in  coniunctione 
quoque  cum  Ecclesia  ostenditur.  Et  vitatur  terminus  schema. 

Ad  n.  2,  lin.  2,  in  pag.  8.  Non  placet  legere  Mariam  redemptam  esse,  etsi 
sublimiore  modo.  Sublimior  modus,  ut  aiunt,  fuit  redemptio  praeservativa.  Sed: 

1.  Hic  terminus  « praeservativa  »,  ut  clare  ex  historia  apparet,  inventus  est  ad 
conciliandos  animos  theologorum;  ad  placandos  adversarios  sententiae  de  immacu- 
lata conceptione;  necnon  ad  salvandum  dogma  de  universalitate  peccati  originalis. 
Dum  populus  christianus  nullam  difficultatem  habebat  in  credendo  ab  initio  in 
immaculatam  conceptionem  Matris  Dei. 

2.  Nec  satisfacit  intellectui,  quia  redemptio  praeservativa  praesupponit  B.  Vir- 
ginem saltem  iure  sub  sententia  contra  Adami  descendendam  subiectam  fuisse. 
Quod  repugnat  sensui  christiano.  Nam,  nec  facto  nec  iure  volumus  SS.  Matrem 
Iesu  et  nostram  sub  peccato  vidisse. 

3.  Maria  purior  et  sanctior  omnium  angelicarum  creaturarum  a Patribus  pro- 
clamatur. Quomodo,  si  angeli  non  subiacuerunt  peccato  nec  indiguerunt  redemptio- 
ne praeservativa,  Maria  autem  iuridice  iacuit? 

4.  Maria  nec  iure  nec  facto  sub  illa  sententia  fuit.  Nam  Christus  est  primoge- 
nitus omnium  creaturarum;  qui  tamen  per  Virginem  Matrem  homo  creandus  erat, 
ut  « factus  ex  muliere  » principatum  teneret  omnium  rerum.  Ergo,  in  oeconomia 
creationis  Maria  primum  locum  occupat  una  cum  Christo  incarnando.  Unde  Chri- 
stus exemplar  et  pater  totius  generis  humani,  exemplar  et  pater  etiam  Adami; 
Maria  vero,  cum  eo,  exemplar  et  mater  Evae  totiusque  humani  generis  evasit. 

Ergo,  etsi  chronologice  post  Adam  apparuit,  in  mente  Creatoris  fuit  ante 
Adam.  Nullo  exinde  modo  iuridice  ab  Adam  dependebat. 

Praevisis  autem  meritis  Christi,  utpote,  non  ex  ipsius  simpliciter  meritis, 
plenitudinem  gratiae  recepit.  Merita  quidem  Christi  non  ut  redemptio  qualiscum- 
que,  sed  ut  praedestinatio  inde  a constitutione  mundi,  ei  applicata  sunt,  ut  imma- 
culata conciperetur,  ut  sanctissima  esset. 

Censeo  igitur  et  exprimo  sentimentum  cordiale  totius  populi  christiani:  omit- 
tendum esse  incisum  « etsi  sublimiore  modo  redemptae  ».  Non  acceptatur  a sim- 
plicibus animis  christianis,  in  quorum  auribus  male  sonat,  qui  lites  theologorum 
circa  dogmata  non  intellegunt.  Non  est  necessarium  ad  salvandum  dogma  de  pec- 
cato originali.  Concludit  ianuam  ad  ulteriores  speculationes  de  praerogativis 
B.  M.  V.  Quaedam  expressiones  in  Bulla  Papae  Pii  IX  et  in  aliquibus  precibus 
liturgicis  nihil  inficiunt;  nam  sunt  solummodo  explicativae,  non  definitivae. 

Beat. mus  P.  D.  MAXIMUS  IV  SAIGH 
Patriarcha  Antiochenus  Melchitarum 

Remarques  preliminaires : 

1.  La  premiere  remarque  qu’on  se  fait  au  sujet  de  ce  schema  est  celle-ci: 
ce  schema  est-il  vraiment  necessaire?  Est-il  necessaire  que  Vatican  II,  deja  sub- 
merge de  questions,  consacre  une  Constitution  speciale  a la  Tres  Sainte  Vierge? 
Ce  n’est  pas  que  ce  sujet  ne  soit  pas  important  ou  que  la  Vierge  ne  merite  pas  une 
Constitution  conciliaire;  mais,  d’une  part,  rien  de  vraiment  nouveau  n’est  dit 
dans  cette  Constitution.  D’autre  part,  les  erreurs  que  la  Constitution  semble  vouloir 

ecarter,  sinon  condamner,  ne  sont  pas  tellement  repandues  parmi  les  catholiques. 
Enfin,  si  cette  Constitution  n’apprend  rien  aux  Orthodoxes  de  1’Orient,  elle  semble 
vraiment  mal  faite  pour  presenter  la  doctrine  ca tholique  aux  Protestants. 

2.  S’il  faut  a tout  prix  consacrer  une  Constitution  a la  Vierge,  nous  pensons 
que  le  schema  de  Constitution  qu’on  nous  propose  est  a refaire  dans  un  autre 
esprit  et  selon  d’autres  methodes: 

II  faudrait  un  schema  plus  biblique.  II  ne  suffit  pas  d’accumuler  les  citations 
bibliques,  il  faut  aborder  le  sujet  dans  1’esprit  de  la  Bible  et  selon  une  methode 
biblique  aujourd’hui  bien  connue. 

II  faudrait  un  schema  plus  pastoral,  et  moins  scolastique.  En  d’autres  termes, 
le  Concile  pourrait  faire  oeuvre  vraiment  utile  en  mettant  surtout  1’accent  sur 
le  culte  de  la  Vierge,  ses  abus  et  son  developpement  possible,  de  maniere  qu’il 
ne  soit  pas  une  sentimentalite  ou  une  pieuse  exageration,  mais  une  nourriture 
spirituelle. 

II  faudrait  un  schema  cTinspiration  plus  haute , qui  ne  se  perde  pas  dans 
des  details  de  peu  dfimportance  ou  des  luttes  d’ecole. 

Il  faudrait  un  schema  plus  attrayant  pour  les  fideles.  L’actuel  schema  est  sec 
comme  des  theses  de  theologie  scolastique.  Ce  n’est  pas  de  cette  fa^on  que  parle 
un  Concile  oecumenique. 

Il  faudrait  un  schema  plus  cecumenique.  Les  auteurs  de  1’actuel  schema  affir- 
ment en  note  qu’ils  ont  voulu  tenir  compte  de  la  methode  cecumenique.  C’est  bien 
possible  qu’ils  l’aient  voulu.  Mais  autre  chose  la  volonte,  autre  chose  la  realisa- 
tion.  De  fait,  les  auteurs  ne  sont  pas  oecumenistes  et  ne  semblent  pas  connaitre 
la  methode  oecumenique.  Il  faudrait  que  ce  schema,  comme  tous  les  autres,  passe 
d’abord  en  revision  au  Secretariat  pour  1’union  des  chretiens. 

Il  faudrait  un  schema  un  peu  moins  « latin  ».  Sa  methode,  sa  terminologie, 
tout  en  lui  sent  la  scolastique  latine.  On  cite  par-ci  par-la  quelque  Pere  Grec,  mais 
trop  rarement,  et  dans  un  esprit  latin.  Par  exemple,  toute  la  litterature  mariale  de 
1’Eglise  grecque  est  superbement  ignoree. 

Enfin,  il  faudrait  un  schema  un  peu  moins  « ponti fical  ».  On  dirait  que  les 
auteurs  ne  connaissent  d’autre  source  de  la  Revelation  que  l’enseignement  des 
Souverains  Pontifes,  et  surtout  les  encycliques  mariales  des  derniers  cinq  ou  six 
Papes.  Iis  le  reconnaissent  presque,  quand  iis  affirment  dans  le  « Praenotan- 
dum III  » que  dans  le  texte,  « hic  et  illic  remittitur  ad  quosdam  fontes  traditionis 
christianae.  Attenta  autem  controversia  inter  theologos  catholicos  circa  originem, 
auctoritatem  et  sensum  talium  fontium,  hoc  schema  opportune  non  singulis  dictis 
sive  Patrum  sive  theologorum,  sed  ipsius  Magisterii  Ecclesiae  auctoritate  nititur, 
cuius  doctrinae  certitudo  a speciali  assistentia  Spiritus  Sancti  provenit,  ita  ut  ad 
sensum  huius  magisterii  et  Scriptura  et  Patres  interpretandi  sunt  ».  Cette  note 
trahit  bien  la  mentalite,  vraiment  speciale,  des  auteurs  du  schema.  Pour  eux  donc, 
1’Ecriture  et  la  Tradition  ne  sont  pas  si  necessaires  que  cela,  puisque  nous  avons 
le  Magistere  de  1’Eglise.  Et  par  Magister  e de  VEglise,  iis  entendent  natur ellement 
le  seul  enseignement  des  Pontifes  Romains.  Cet  accaparement  de  1’Ecriture,  de  la 
Tradition  et  du  Magistere  au  profit  des  Pontifes  Romains  est  caracteristique  d’une 
mentalite  tres  speciale,  qui  a cours  en  certains  milieux  theologiques.  Le  schema 
« De  Beata  Maria  Virgine  » s’en  ressent. 

Nous  estimons  aussi,  pour  la  dignite  du  Concile  oecumenique,  qu’il  faut  abso- 
lument  faire  disparaitre  les  notes  qui  accompagnent  ce  schema.  Il  faut  se  rappeler 

qu’un  Concile  cecumenique  n’est  pas  un  resume  des  enseignements  pontificaux,  et 
qu’il  est  d’usage  de  citer  dans  les  Conciles  cecumeniques  les  Saintes  Ecritures 
et  les  Peres,  non  les  encycliques  pontificales. 

Ceci  dit,  voici  quelques  observations  de  detail: 

Observations  particulieres-. 

1.  Le  titre  du  schema  n’est  pas  heureux:  « De  Beata  Maria  Virgine,  Matre 
Ecclesiae  ».  11  est  certain  qu’il  faut  envisager  la  doctrine  mariale  en  fonction  de 
1’Eglise.  Mais  ce  titre  n’est  pas  bien  indique.  D’abord  il  est  absolument  inconnu 
a la  tradition  orientale.  En  Occident  meme,  il  n’a  ete  repandu  qu’a  partir  du 
xii  siecle.  En  second  lieu,  il  ne  retient  qu’un  des  trois  aspects  sous  lesquels  on  peut 
envisager  la  relation  de  la  Vierge  avec  1’Eglise:  Marie  dans  PEglise,  comme  membre 
eminent,  la  premiere  des  fideles  et  des  rachetes;  Marie  irnage  de  1’Eglise;  enfin 
1’Eglise  dans  Marie.  Il  est  certain  que  Marie  est  mere  de  tous  les  fideles,  donc 
mere  de  PEglise.  Mais  le  titre  devrait  retenir  les  trois  aspects  de  la  relation  et,  etant 
donne  le  but  cecumenique  que  se  propose  le  schema,  il  devrait  plutot  insister  sur  le 
fait  que  Marie  est  de  PEglise.  Nous  proposons  simplement  le  titre  suivant:  « De 
Beata  Maria  Virgine  »,  ou  encore,  selon  une  terminologie  plus  orientale:  « De 
Sanctissima  Dei  Genitrice  ». 

2.  N.  1,  p.  7 (93),  lin.  5.  Supprimer  les  mots  « uno  eodemque  decreto  ». 

Le  schema  veut  dirimer  la  une  question  « chinoise  » de  theologie  scolastique: 
Est-ce  que  Dieu  le  Pere  a,  par  un  seul  et  meme  decret  eternel,  ou  au  contraire  par 
des  decrets  distincts,  decide  la  creation  du  monde,  Plncarnation  et  le  choix  de  la 
T.  S.  Vierge?  Question  debattue  entre  Thomistes  et  Scotistes,  et  qui  peut,  sans 
aucun  tort  pour  PEglise,  rester  debattue  pour  Peternite.  Il  ne  convient  pas  que 
le  Concile  se  mele  de  ces  choses. 

3.  N.  2,  p.  7 (93),  linn.  24-25.  Supprimer  les  mots:  « superioribus  documen- 
tis inhaerens  Magisterii  vivi  Ecclesiae,  unici  authentici  interpretis  depositi  re- 
velati ». 

De  nouveau  les  auteurs  du  schema  montrent  leur  insouciance  a 1’egard  de 
PEcriture  et  de  la  Tradition,  en  faveur  du  Magistere  vivant  de  1’Eglise , qui  s’iden- 
tifie  a leurs  yeux,  avec  Venseignement  pontifical.  Si  le  Concile  veut  eclaircir  certains 
points  de  la  doctrine  mariale,  il  doit  d’abord  consulter  PEcriture  et  la  Tradition 
patristique,  et  s’appuyer  sur  le  Magistere  vivant  de  toute  1’Eglise,  et  non  seule- 
ment  des  Pontifes  Romains,  pour  bien  les  comprendre. 

4.  N.  2,  p.  8 (94),  linn.  7-10.  Refaire  ces  passages  de  maniere  a eviter,  non 
seulement  le  titre  de  Co-redemptrice,  mais  aussi  la  doctrine  qu’il  renferme. 

A juste  titre,  le  schema  veut  eviter  le  titre  de  Co-redemptrice,  m£me  s’il  a 
ete  employe  par  quelques  Papes  de  Pepoque  moderne.  Mais,  il  en  rapporte  la 
doctrine,  ce  qui  rend  vaine  la  precaution  terminologique.  Ainsi  dans  les  expres- 
sions  suivantes:  « operam  suam  consociavit  in  humani  generis  redemptione  per- 
agenda »;  « eius  consortium  in  redemptionis  opere  perficiendo  ».  La  Vierge  ne  nous 
a pas  rachetes  avec  le  Christ.  Le  Christ  est  notre  seul  Redempteur.  La  Vierge  a 
ete  associee  a 1’ceuvre  de  la  Redemption,  comme  tout  rachete  peut  1’etre  et  doit 
Petre,  mais,  naturellement  d’une  maniere  beaucoup  plus  eminente,  parce  qu’elle 
est  Mere  de  Dieu.  Tout  ce  qui  est  dit  en  plus  de  cette  doctrine  est  pure  exage- 
ration. 

5.  N.  2,  p.  8 (94),  linn.  14-15.  « Cum  ipso  et  per  ipsum  magno  animo  ob- 
tulit ». 


APPENDIX  - ANIMADVERSIONES  SCRIPTAE  DE  B.  M.  V. 


789 


Notre  sensibilite  orientale  est  offusquee  par  ces  expressions.  Pour  nous,  la 
Vierge  n’a  pas  offert  son  Fils  au  Pere,  mais  c’est  le  Fils  qui  s’est  offert  lui-meme 
au  Pere,  et  a offert,  avec  lui,  toute  la  creature  rachetee,  au  premier  rang  de  la- 
quelle  il  y a sa  divine  Mere. 

6.  N.  5,  pag.  12  (98),  linn.  11-13.  Le  texte  afftrme  avec  raison  que  le  culte 
de  la  Vierge  ne  diminue  en  rien  le  culte  du  a Dieu.  Cela  n’empeche  que,  si  le 
Concile  veut  faire  ceuvre  utile,  il  serait  bon  de  mettre  ici  les  fideles  en  garde  contre 
les  exagerations  d’une  certaine  « piete  mariale  »,  qui  n’a  rien  a voir  avec  le  culte 
de  Marie  recommande  par  1’Eglise.  Nous  signalons  quelques  exces:  imagerie  fade 
et  meme  indecente  (certaines  Madonnes  de  la  Renaissance);  sentimentalisme  pueril; 
mievrerie;  surenchere  verbale;  devotionnettes;  pratiques  super stitieuses;  flots  de 
revelations  privees  et  d’apparitions  miraculeuses;  exploitation  indigne  des  pele- 
rinages  et  des  sanctuaires;  legendes  incroy abies,  etc. 

Il  nous  semble  que,  sur  le  plan  pastoral,  le  Concile  doit  recommander  deux 
choses:  positivement,  le  vrai  culte  de  Marie;  negativement,  Pabolition  de  toute 
exageration  verbale,  doctrinale  ou  pratique.  C’est  dans  ce  souci  pastoral  que  le 
Concile  peut,  sur  ce  point,  faire  ceuvre  utile. 

7.  N.  6,  p.  12  (98).  Tout  ce  numero,  consacre  a la  « Vierge  patronne  de 
Punite  des  chretiens  »,  est  a refaire. 

Le  souflle  oecumenique  n’y  est  pas.  En  premier  lieu,  il  ne  faut  pas  mettre  sur 
le  meme  pied  les  chretiens  non-catholiques  et  les  infideles  {non  modo  illi...  verum 
etiam  illi...)  (linn.  17-18).  Ensuite,  il  faut  definitivement  renoncer  a voir  dans  le 
« unus  pastor  » de  Jean  10,  16,  le  Pape  de  Rome;  il  s’agit  la  du  Christ,  notre 
unique  pasteur,  dont  nous  sommes  tous  les  brebis,  y compris  le  Pontife  Romain 
(lin.  26).  Enfin,  il  faut  renoncer,  comme  nous  1’avons  dit  ailleurs,  au  titre  de 
« Vicaire  du  Christ  » comme  titre  exclusif  du  Pape  de  Rome  (lin.  32),  et  cesser 
de  presenter  Punion  des  Eglises  comme  consistant  uniquement  a reconnaitre  le 
Pape  de  Rome  (linn.  35-36);  il  y a,  en  effet,  d’autres  elements  et  conditions  d’union, 
beaucoup  plus  importants. 

Concluons.  Il  est  indispensable,  a notre  avis,  que  tout  ce  schema  soit  revu 
par  des  cecumenistes.  Ceux  qui  Pont  fait  n’ont  pas  une  connaissance  suffisante  de 
Pesprit,  de  la  methode  et  de  la  terminologie  cecumenistes. 

Exc.mus  P.  D.  LAURENTIUS  SATOSHI  NAGAE 
Episcopus  Urawaensis 

I.  Non  videtur  haberi  rationem  cur  sermonem  faciendi  de  B.  Maria  Virgine 
in  speciali  constitutione  dogmatica. 

Rationes  sunt  sequentes: 

1.  Quia  hoc  schema  inservire  non  videtur  ad  finem  primarium  Concilii  Oecu- 
menici  Vaticani  II  attingendum.  Etenim  Ecclesia,  mediante  hoc  Concilio,  tan- 
quam  « lumen  gentium  » se  coram  mundo  praesentari  intendit.  Ecclesia  ita  nova 
forma  ad  mundum  universum  loqui  desiderat  ut  ab  eodem  audiri  et  intelligi  possit. 
Mundus  universus  etiam  exspectat  quid  Ecclesia  de  seipsa  dicat.  Constitutio  tamen 
dogmatica  de  B.  V.  M.  est  res  intellectu  difficillima  pro  non-christianis  et  prote- 
stantibus. 

2.  Quia  postulatio  de  B.  M.  V.  facta  non  necessario  significat  votum  maiori- 
tatis  numericae  Patrum.  In  « Praenotandis  » huius  schematis  affertur  ut  ratio 
praesentandi  hoc  schema,  numerosa  postulatio:  « centena  ac  centena  pervenerunt 
vota  (circa  600)  ».  Quod  autem  probat  potius  Patres  qui  non  miserunt  postula- 
tionem esse  in  numero  longe  maiores.  Non  solet  exprimi  votum  negativum  ( non 
fiat  sermo  de...)  si  non  urget  necessitas.  Unde  silentium  Patrum  etiam  interpretari 
potest  uti  votum  negativum  silentio  expressum. 

3.  Quia  qualificationes  dogmaticae  non  sunt  clarae.  Exploratio  theologica  de 
mediatione  B.  Mariae  Virginis  de  qua  praesertim  in  schemate  agitur,  adhuc  non 
est  terminata.  Remanent  puncta  obscura.  Unde  enunciationes  et  modus  loquendi 
de  hac  mediatione  in  schemate  adhibitae,  quarum  qualificationes  dogmaticae  non 
annuntiantur  modo  claro,  possunt  gignere  confusionem  inter  christianos.  De  cetero 
Patres  convenire  videntur  in  hoc  quod  definitiones  dogmaticae  evitandae  sunt  in 
hoc  Concilio. 

4.  Non  videtur  haberi  errorem  doctrinalem  de  B.  M.  V.  in  hoc  Concilio  dam- 
nandum. 

II.  Ex  dictis  concludi  liceat  quod  si  sermo  fieri  debeat  de  B.  Maria  Virgine, 
ita  fiat  ut  in  fine  schematis  de  Ecclesia  clare  ostendatur  eminentia  B.  M.  V.  tan- 
quam  « typus  Ecclesiae  »,  Matris  et  Virginis,  in  Dei  hominumque  servitium  tota- 
liter dedicatae. 

Exc.mus  P.  D.  PAULUS  LEO  SEITZ 
Episcopus  Kontumensis 

Ce  n’est  pas  sans  un  profond  etonnement  qu’on  trouve  le  schema  de  Beata 
presente  comme  Constitution  dogmatique  non  seulement  isolee  du  reste  du  traite 
de  Ecclesia , mais,  ce  qui  est  plus  grave,  sans  aucun  lien  avec  celui-ci.  Nous  savons 
qu’un  grand  nombre  de  Peres  ne  1’envisage  pas  sous  cet  angle  qui  n’est  pas  du 
tout  dans  1’optique  du  Concile. 

Voyons  toutefois  ce  que  l’on  nous  propose  comme  schema  de  Beata:  douze 
pages  de  texte  (et  vingt  et  une  de  notes)  delayant  et  raboutant  sans  lien  organique 
des  theses  allant  de  fondements  scripturaires  a des  opinions  pour  le  moins  con- 
testables. 

Pag.  94,  lig.  15,  25,  « obtulit  »,  « acquirenda  »:  aucun  theologien  ne  peut 
admettre,  dans  un  texte  conciliaire,  ces  expressions  proches  de  1’heterodoxie.  On 
croirait  que  tous  les  titres  du  Christ  ont  ete  repris  par  les  mariologues  maxima- 
listes  au  « profit  » de  Marie;  une  telle  competition  serait  intolerable. 

Pag.  95,  lig.  2 ss.  et  lig.  30  ss.:  les  deux  developpements  forment  un  dou- 
blet  inutile  et  maladroit. 

L’Eglise  et  le  monde  ont  besoin  de  vraie  theologie  et  non  d’a-peu-pres  ou 
d’opinions  disputees.  En  Science  theologique,  comme  en  toute  Science,  la  rigueur 
du  vocabulaire  interdit  d’employer  un  meme  mot  dans  des  acceptions  differentes; 
« Mediateur  » est  un  titre  du  Christ,  il  lui  appartient  en  propre  et  a Lui  seul; 
« mediatrix  » est  a rejeter;  de  meme,  plus  loin,  « fautrix  ».  La  pretendue  « analo- 
gia » dont  il  est  question  p.  96  lig.  11  n’est  que  dangereux  confusionisme. 

Pag.  96,  n.  4:  le  Concile  n’a  que  faire  des  idees  cheres  de  tels  mariologues; 
il  fallait  montrer  ici  la  situation  unique  de  Marie  dans  le  plan  divin  et  par  rapport 
a 1’Eglise. 

Pag.  97,  lig.  23  ss.:  excessif;  le  culte  de  Marie  ne  saurait  suffire  a donner 
connaissance  du  Fils. 

Pag.  98,  lig.  8:  que  l’on  prenne  plutot  modele  sur  les  Orientaux:  iis  mettent 
Marie  a sa  place  theologique  et  ne  la  representent  qu’avec  son  Fils,  car  elle  est 
essentiellement  Mere.  L’Orient  a ete  preserve  des  protuberances  maladives  de 
TOccident. 

Pag.  98,  n.  6:  « fautrix  » est  inadmissible;  tout  le  paragraphe  est  ambigu; 
Marie  est  le  signe  et  le  lieu  de  l’union,  elle  est  Punion  deja  realisee,  mais  aucune- 
ment  la  cause. 

Pag.  100,  IV,  b)\  cette  opinion  n’est  pas  plus  erronee  que  Popinion  con- 
traire. 

Pag.  101,  Notes:  32  notes  sur  46  citent  des  documents  de  Magistere  recents; 
regrettable  proportioni  les  Papes  eux-memes  ont  emi  des  opinions  qui  ne  sont 
aucunement  regie  de  foi. 

L’indigence  de  ce  schema  quant  aux  chapitres  essentiels  a traiter  est  navrante; 
Pexpression  manque  gravement  de  rigueur  et  Pesprit  non  theologique  est  par  la 
meme  a-pastoral. 

C’est  une  necessite  de  le  refaire. 

On  ne  peut  pas  plus  traiter  de  PEglise  sans  parier  de  Marie  que  de  traiter  de 
la  grace  en  se  passant  des  sacrements.  II  faut  traiter  de  Marie;  les  divisions  creees 
dans  PEglise  (meme  au  sein  des  catholiques)  a son  sujet  sont  une  exigence  de  plus 
d’en  traiter  et  d’en  traiter  bien.  II  est  urgent  d’exposer  une  doctrine  sure,  grace 
a laquelle  seront  tranches  exces,  protuberances  et  deviations  qui  ont  prolifere 
autour  du  culte  marial  (ici  au  Vietnam,  nous  avons  entendu  paiens  et  Reformes 
dire  que  nous  avons  un  Dieu  et  une  Deesse). 

L’existence  de  Marie  s’inscrit  dans  la  divine  economie  du  salut  par  Plncar- 
nation  et  PEglise.  Le  Verbe  incarne  a voulu  s’originer  (quant  a sa  nature  humaine) 
d’une  jeune  fille  d’Israel,Il  nous  demande  de  recevoir  Son  Evangile  avec  la  simpli- 
cite  des  enfants  et  de  recevoir  de  Marie  le  sens  de  PEglise.  Tei  est  le  processus 
de  Dieu  Se  revelant. 

Les  Personnes  divines  se  revelent  par  leurs  actes;  posterieurement  la  theo- 
logie  est  remontee  de  la  a la  Nature  trine  et  une.  De  meme  que  nous  ne  connais- 
sons  la  Trinite  que  par  les  actes  des  Personnes,  de  meme  nous  ne  pouvons  bien 
saisir  le  mystere  de  PEglise  qu’a  partir  de  la  personne  de  Marie  dont  Pexistence 
contient  deja  et  revele  la  nature  du  Plerome,  eclairant  ainsi  la  nature  de  PEglise 
peregrinante. 

II  convient  donc  de  traiter  de  Marie  des  le  debut  du  schema  de  PEglise  (et 
non  a la  fin,  sinon  comme  un  rappel  pour  son  aspect  eschatologique);  de  la  on 
obtient  une  vision  concrete  de  PEglise  et  de  la  vie  contemplative  en  particulier, 
car  en  Marie  est  deja  realisee  une  synthese  vivante  de  la  dogmatique  et  de  la  my- 
stique. 

Marie  accomplit  Israel  et  precede  PEglise. 

On  pourrait  situer  ainsi  Marie  dans  la  Constitution  dogmatique: 

I.  de  Ecclesiae  mysterio 

II.  de  Ecclesiae  matre 

III.  de  Ecclesiae  explicatione:  A)  dans  sa  situation  de  societe  visible; 
B)  dans  sa  situation  par  rapport  aux  autres  hommes. 

De  Ecclesiae  matre. 

A)  Marie  dans  le  plan  divin. 

Le  mystere  de  Marie  se  trouve  a PA  et  a PQ  de  PEcriture,  de  la  Genese  a 
PApocalypse,  de  la  fecondation  a Passomption.  L’Eau  sur  laquelle  plane  1’Esprit 
vivificateur,  engendrant  une  multitude  d’etres  vivants,  la  Terre  source  aussi  de 
vie  (la  Terre  restant  vierge  et  produisant  la  manne  — Greg.  de  Nysse),  PEden  lieu 
de  rencontre  de  Dieu  et  Phumanite,  Eve  la  Mere  des  vivants:  autant  de  fagons  de 
parier  de  Marie,  et  de  PEglise.  En  passant  par  les  figures  des  Prophetesses,  de 
PEpouse,  de  la  Sagesse,  jusqu’a  la  victoire  apocalyptique  de  la  Mere  triomphant 
du  Mal,  toute  la  Revelation  tisse  la  trame  de  PHistoire  sur  une  chaine  de  figures 
en  lesquelles  les  representants  authentiques  de  la  Tradition  la  plus  ancienne  (heri- 
tage  commun  a toutes  les  communautes  chretiennes)  ont  su  reconnaitre  et  Marie 
et  PEglise,  celle-ci  nee  de  celle-la.  C’est  le  meme  Esprit  qui  feconda  Marie  et  inspira 
cette  Tradition.  C’etait  Pintention  de  Dieu,  qui  Se  revele  par  des  actes  personnels, 
de  personnifier  son  Eglise  en  le  type  de  la  Mere,  nous  donnant  ainsi  acces  au 
mystere  de  cette  Eglise. 

Nous  ne  pouvons  bien  comprendre  et  Marie  et  PEglise  qu’en  comprenant 
cela  justement  que  Dieu  veut  nous  faire  entendre  a leur  sujet  (on  evite  ainsi 
les  exces  de  toutes  formes  de  subjectivisme). 

Sur  la  chaine  des  figures,  quatre  etapes  peuvent  nous  retenir  davantage: 

a)  Eve , mere  des  vivants,  est  la  matrice  en  laquelle  s’est  formee  Punite 
de  la  race  humaine;  elle  est  dans  un  etat  de  Mere;  la  vivante  transmet  la  vie. 
Elie  contient  deja  toute  la  race  humaine  qui  s’origine  en  elle;  ainsi  sa  faute  se 
repercute  sur  tous,  tout  etant  commun  a tous  dans  cette  humanite  que  Dieu  a 
faite  une  mais  que  la  separation  originelle  d’avec  Dieu  (refus  de  Dieu,  sortie  du 
Paradis)  a fait  eclater  de  divisions  en  divisions  jusqu’a  briser  Punite  intime  au 
sein  de  chaque  individu.  Mais  elle  a regu  1’Annonce  que  sa  race  sortirait  victo- 
rieuse  et  donc  retrouverait  son  unite  (Apoc.  XII  repond  a Gen.  III). 

b)  Anne , mere  du  premier  des  Prophetes  ( 1 Sam.  II),  ouvre  la  serie,  suivie 
jusqu’a  la  Nouvelle  Alliance,  de  ceux  et  celles  qui  ont  pour  fonction  de  parier 
pour  Dieu  aux-  hommes  et  a Dieu  pour  les  hommes:  la  fonction  de  prophetisme. 
Et  cela,  chez  Anne,  dans  un  etat  de  maternite  en  puissance  qui  sera  rendue  effec- 
tive par  1’intervention  de  Dieu.  A sa  disponibilite  Dieu  repond  en  formant  dans  son 
sein  celui  qui  sanctifiera  et  consacrera  le  Peuple  elu  notamment  en  donnant 
1’onction  au  Roi-pretre,  facteur  d’unite  des  tribus  dispersees,  souche  de  la  lignee 
davidique  appelee  a rassembler  les  fideles  et  a culminer  en  le  Sauveur  nouveau 
Temple  et  Centre  pour  toute  Phumanite. 

c)  Au  cours  de  cette  montee  du  Peuple  vers  le  Sauveur,  il  y eut  des  retom- 
bees  — chute  de  tout  ce  qui  se  fondait  sur  les  Baals  au  lieu  du  Dieu  unique, 
c’est  a dire  de  tous  ceux  qui,  a rebours  du  courant  providentiel  et  du  sens  de 
1’histoire,  sombraient  dans  les  particularismes  et  les  egocentrismes  pour  n’avoir 
pas  tendu  a Dieu  comme  leur  Centre.  A 1’oppose,  le  petit  reste  des  fideles  reali- 
sait  sa  vocation  de  peuple  appele  en  haut,  peuple  separe  par  consecration  pour 
etre  universel  par  mission.  C’est  Pesperance  qui  maintint  le  Reste  oriente  vers  son 
Sauveur,  esperance  des  anawim,  les  pauvres  de  Dieu,  ceux  qui  se  tendent  obsti- 
nement  en  avant,  ceux  qui  au  sein  de  la  detresse  gardent  Poptimisme  (qui,  en 
theologie,  se  nomme  Esperance),  ceux  qui  n’attendent  plus  rien  que  de  Dieu  et 
a qui  Dieu  donne  alors  posterite  et  prosperite,  faisant  d’eux  des  Prophetes,  des 

Pretres  et  des  Rois.  Cette  esperance  messianique  est  personnifiee,  dans  Peconomie 
providentielle,  par  les  Pauvres.  Anne,  et  tous  les  Prophetes  a sa  suite,  etait  dans 
cette  situation,  n’attendant  plus  rien  que  de  Dieu. 

d)  La  Revelation  de  la  fin  des  temps  ( Apoc . XI  et  XXII)  personnifie 
1’aboutissement  de  cette  esperance  en  la  Femme,  pour  un  temps  (Pentre  deux  parou- 
sies)  au  desert  du  monde,  mais  deja  glorieuse,  et  son  Fils  (source  de  sa  gloire) 
eleve  jusqu’au  trone  de  Dieu,  d’ou  II  se  declare  PA  et  PQ  assumant  dans  Punite 
du  Paradis  retrouve  (le  Plerome)  les  fideles,  les  autres  fils  de  la  Femme,  qui,  par 
tous  les  chemins  du  monde,  tendaient  a Lui  comme  leur  Centre,  leur  Fin  et 
leur  Tout. 

Tout  ce  que  la  Revelation  signifie  et  personnifie  dans  ces  quatres  etapes,  se 
trouve  realise  en  Marie  et  dans  PEglise  personnifiee  en  celle-ci;  Pantique  Tradi- 
tion,  commune  a tous  les  chretiens,  Pinterprete  ainsi. 

B)  Marie  dans  Phistoire  — ou:  du  signe  a la  realitA 

La  vie  de  Marie  se  trouve  a PA  et  PQ  de  PEvangile:  PEsprit  est  sur  elle,  elle 
regoit  1’annonce,  elle  engendre  le  Premier-ne,  elle  prophetise  comme  Anne  et  en 
representante  parfaite  de  la  double  lignee  de  David  et  des  Pauvres,  elle  enfante 
dans  le  denument,  elle  va  au  desert,  elle  contemple  et  intercede,  a la  Croix  elle 
conserve  son  esperance  car  elle  en  a deja  re?u  le  fruit  — premiere  rachetee  elle 
est  alors  consacree  Mere  des  re-nes  — , elle  demeure  avec  les  Apotres  (Actes) 
assistant  a la  gestation  de  PEglise  par  le  meme  envabissement  de  PEsprit  qui 
1’avait  fecondee  d’avance. 

Dans  cette  histoire  nous  retrouvons  les  quatre  notes  que  nous  avons  relevees 
comme  signes  et  qui  sont  alors  realites: 

a)  Vetat  de  Marie  c’est  d’etre  Mere  (ce  point  etant  le  plus  important,  il 
convient  de  le  developper  davantage;  il  n’a  pas  ete  suffisamment  mis  en  lumiere 
et  pourtant  il  commande  tous  les  autres).  Pour  Marie,  etre  Mere  ce  n’est  pas 
une  fonction,  mais  un  etat  permanent,  le  tout  de  son  existence;  c’est  la  raison  de  sa 
grandeur  et  le  motif  particulier  du  culte  que  PEglise  lui  rend  traditionnellement. 
L’etat  de  Marie  n’est  pas  celui  de  tout  chretien,  ni  celui  du  Christ;  c’est  cet  etat 
qui  la  rattache,  comme  cas  unique , au  Christ  et  a PEglise. 

C’est  parce  que  Marie  est  Mere  qu’elle  est  PEglise.  Son  sein  matemel  est 
le  milieu  de  rencontre  parfaite  de  Dieu  et  de  Phomme.  Premier  point  du  monde 
ou  le  Christ  A prend  contact  pour  assumer  ce  monde,  Marie,  appartenant  toujours 
au  monde  et  a Dieu  car  ce  contact  demeure,  est  la  premiere  cellule  de  PEglise, 
point  de  cristallisation  du  Plerome  autour  du  Verbe  incarne,  et  tend  a attirer 
tout  le  reste  a elle. 

Marie  est  plus  qu’une  simple  figure  de  PEglise  (comme  Parche  de  Noe  ou 
meme  comme  le  peuple  d’Israel),  elle  unit  type  et  antitype,  elle  est  deja  PEglise 
qui  se  forme  a partir  d’elle.  Point  de  convergence  de  tous  les  anawim,  en  elle  la 
multitude  est  deja  rassemblee  dans  Punite. 

Si  1’on  peut  dire  que  PEglise  locale  est  PEglise  universelle  concentree  en  ce 
point,  a fortiori  de  Marie,  qui  n’est  pas  seulement  un  point  mais  le  point  origine. 
Par  PEucharistie,  PEglise  locale  devient  coextensive  a PEglise  universelle;  elle  est 
le  lieu  ou  le  Christ  se  consacre  un  plerome  dans  la  representation  sacramentaire 
et  la  succession.  Le  point-Marie  est  coextensif  a PEglise  universelle,  non  par 
voie  de  celebration,  mais  par  voie  de  maternite,  de  generation.  Engendrant  le 

Nouvel  Adam,  Marie  est  portee,  du  fait  meme,  a la  taille  du  plerome  qu’elle 
contient  mysterieusement  par  son  etat  de  Mere. 

Le  pretre  qui  celebre  seul  en  pays  paien  est  l’Eglise  en  ce  lieu;  lorsqu’il 
baptise  un  neophyte,  il  est  un  concentre  d’Eglise  qui  engendre  celui-la  — non  pas 
deja  un  Christ,  mais  une  image  du  Christ  a devenir.  Marie  ne  celebre  pas,  ne 
baptise  pas;  elle  est  le  sein  ou  tout  est  contenu;  elle  est  moins  la  premiere  Eglise 
locale  que  le  germe  de  1’Eglise  universelle,  car  elle  est  le  lieu  ou  est  engendre  le 
Christ  Jesus  Lui-meme,  ou  le  Verbe  s’adjoint  1’humanite  comme  plerome,  ou 
se  rencontrent  une  nature  humaine  et  la  nature  divine  dans  une  unite  de  Personne, 
dans  une  assomption  parfaite. 

Plus  que  signe,  Marie  est  la  realite  commencee  de  l’Eglise,  plus  encore:  elle 
en  contient  tout  le  mystere. 

b ) La  principale  fonction  de  Marie  est  d’etre  prophete.  Le  peu  de  paroles 
de  Marie  que  1’Evangile  nous  a conservees  suffit  a le  reveler:  chez  Elisabeth  Marie 
parle  au  nom  de  Dieu  a toutes  les  generations  des  hommes,  benissant  les  Pauvres 
et  fortifiant  leur  esperance;  a Cana  Marie  parle  au  nom  des  hommes  a son 
divin  Fils,  Lui  montrant  ceux  qui  ont  besoin  de  Lui. 

« Vous  etes  benie  »...  « Priez  pour  nous  » — a chaque  Ave  nous  commemo- 
rons  et  rassemblons  ces  deux  aspects  de  la  fonction  prophetique  de  Marie.  Marie 
est  prophete  plus  qu’aucun  autre  prophete:  non  seulement  elle  donne  un  signe, 
mais  elle  le  realise  en  elle. 

Le  Christ,  Lui,  est  plus  que  prophete,  puisqu’il  est  la  Parole  meme  de  Dieu. 
Le  Christ  est  seul  Redempteur  et  Mediateur,  II  l’est  par  etat;  Marie  l’est  seule- 
ment par  fonction,  en  participant,  avec  toute  l’Eglise,  a la  Redemption  et  a la 
Mediation;  cette  fonction  est  de  meme  nature  que  celle  de  tous  les  chretiens,  elle 
est  seulement  plus  parfaitement  remplie  en  Marie  car  en  elle  la  fonction  et  la  vie 
ne  sont  pas  divisees  comme  en  ceux  qui  n’ont  pas  encore  retrouve  leur  unite. 

c ) Marie  est  situee  dans  la  lignee  des  anawim;  elle  l’a  reconnu  d’emblee  en 
chantant  le  Magnificat;  elle  resume  cette  lignee,  assume  en  elle  tout  ce  qu’elle 
contenait  d’espoir,  et  engendre  ce  qu’elle  signifiait:  la  communaute  evangelique, 
le  peuple  des  Beatitudes,  le  Royaume  des  enfants  et  des  pauvres.  Reine  parce 
qu’humble,  pleinement  assumee  dans  le  Royaume  parce  que  simple,  pleine  de 
grace  et  comblee  de  gloire  parce  qu’indigente,  elle  incarne  et  justifie  1’espoir  des 
Pauvres  qu’elle  re-presente  deja  dans  le  Plerome. 

Toute  sa  vie  terrestre,  Marie  a ete  dans  la  situation  de  Pauvre  de  Dieu  et 
fidele  in  spe  contra  spem,  et  tout  specialement  au  Calvaire  ou  se  tenait,  en  elle, 
le  petit  Reste;  la  Jesus  lui  revele  qu’etant  Mere  fidele  du  Verbe  incarne  elle  est 
Mere  de  l’Eglise  des  cette  premiere  communaute  evangelique,  avant  meme  son 
assomption  en  gloire. 

Marie  depossedee  de  tout,  meme  d’une  posterite  a elle,  est  la  premiere  des 
pauvres  a posseder  le  Royaume,  a voir  Dieu,  a etre  comblee,  parce  qu’elle  a rea- 
lise la  Loi  nouvelle  avec  une  plenitude  que  nous  n’avons  pas  fini  de  sonder,  faisant 
de  sa  vie  un  Royaume  pour  Dieu,  une  Eglise  deja  achevee. 

Cette  situation  de  Marie,  plus  pleinement  d’Eglise  que  n’importe  qui,  est  le 
modele  de  la  vie  religieuse  qui  se  met  en  etat  de  devenir  ce  que  Marie  a atteint 
et  realise  des  1’Incarnation  et  plus  pleinement  quand  Jesus  est  rentre  dans  la  Gloire: 
1’Eglise  eschatologique. 

d)  Marie,  icone  eschatologique,  est  la  Mere  de  la  fin  des  temps  a la  fois 

Mere  de  PEglise  peregrinant  dans  ce  temps  et  Mere  du  Christ  total,  A et  Q , acheve 
dans  la  gloire, 

N’existant  qu’en  relation  avec  son  Seigneur  auquel  elle  etait  toute  consacree, 
ayant  realise  Punite  en  elle-meme  et  avec  Dieu,  aussitot  assumee  dans  le  Plerome 
parce  que  tout  en  elle  etait  assumable,  Marie  n’est  pas  seulement  la  premiere 
cellule  mere  de  PEglise,  elle  est  PEglise  eschatologique. 

Jesus  est  l’A  et  PQ  du  Christ  total.  Marie,  tout  entiere  du  cote  des  hommes, 
est  a PA  et  a l’Q  de  PEglise-plerome,  sein  maternel  pour  la  multitude  rassemblee 
dans  Punite. 

Conclusion.  I/Etat,  la  fonction,  la  situation,  la  fin  de  Marie  sont  ceux  de 
PEglise: 

Eglise-Mere  qui  engendre  les  re-nes  de  Peau  et  de  1’Esprit,  sein  (et  non  source) 
de  toute  grace  — Epouse  Vierge  unie  a Dieu  et  infiniment  feconde. 

Eglise-Prophete,  lieu  de  la  Parole  de  Dieu  adressee  aux  hommes  pour  les 
sanctifier  et  de  la  reponse  des  hommes  en  culte  de  louange  (liturgie  de  la  Parole 
et  liturgie  Eucharistique). 

Eglise  des  Pauvres,  sainte  dans  sa  conception  et  dans  son  terme,  noviciat  de 
la  vie  du  Royaume  par  la  pratique  de  la  Loi  evangelique. 

Eglise  assumee,  Plerome  du  Christ,  Peuple  rassemble  et  divinise  — en  Pas- 
somption  de  Marie  est  commencee  celle  de  PEglise. 

Entre  les  deux  parousies,  la  Mission  de  PEglise  est  le  developpement  visible 
de  la  Mission  de  Marie:  lieu  de  rencontre  ou  le  Christ  va  au  devant  de  1’humanite 
pour  1’assumer,  elle  a pour  mission  de  rassembler  dans  Punite  la  multitude  qu’elle 
reengendre.  L’apostolat  de  PEglise  s’origine  en  le  service  accompli  par  Marie,  saint 
et  personnel,  soumis  et  actif,  psychique  dans  le  cadre  de  Pinstitution. 

Le  mystere  de  Marie  et  celui  de  PEglise  c’est  celui  d’un  lieu  de  rencontre, 
en  toute  verite  et  purete,  de  Dieu  et  de  Phomme.  Marie  Pa  realise  en  plenitude. 

En  consequence  de  ce  qui  vient  d’etre  dit,  il  convient  de  porter  la  plus 
grande  attention: 

1.  Aux  representations  plastiques  de  Marie;  les  images  doivent  exprimer  une 
doctrine  sure,  etre  le  fruit  de  la  contemplation  et  porter  en  retour  a la  contem- 
plation  parce  que  nous  rendant  present  le  Mystere.  II  faut  donc  eviter  aussi 
bien  la  recherche  de  la  beaute  physique  que  le  realisme  vulgaire.  Marie  doit  etre 
representee  comme  Mere  et  comme  assumee  dans  la  gloire;  en  une  telle  image 
nous  devons  pouvoir  contempler  aussi  bien  Marie  que  PEglise. 

2.  Aux  prieres  et  chants  (non  liturgiques qui  ne  doivent  etre  que  1’expres- 
sion  du  dogme  et  sont  en  fait  le  meilleur  moyen  de  le  memoriser.  Le  Concile 
ne  portera  ses  fruits  que  si  la  formulation  des  Constitutions  passe  dans  la  vie 
du  peuple  de  Dieu  et,  en  particulier,  dans  le  chant  populaire. 

« L’Eglise  enfante  des  peuples  entiers,  mais  iis  ne  sont  que  les  membres  de 
Celui  dont  elle  est  a la  fois  le  Corps  et  1’Epouse,  semblable  a la  Vierge  qui  est 
devenue  pour  nous  tous  la  Mere  de  1’Unite  » (St.  Aug.,  Serm.  192). 


1 voire  liturgiques  aussi,  s’il  nous  est  permis  de  le  mettre  en  question.  Ainsi: 
«beata  viscera...  beata  ubera...  »,  alors  qu’il  nous  est  revele  que  Marie  n’est  pas  bien- 
heureuse  pour  cela,  mais  pour  avoir  cru  et  agi  en  consequence. 

Exc.mus  P.  D.  FRANCISCUS  SEPER 
Archiepiscopus  Zagrebiensis 

Laeto  animo  titulum  huius  schematis  legi:  praedicat  enim  doctrinam  de  uni- 
versali B.  Virginis  maternitate , quam  — in  plena  eius  amplitudine  — a suavi 
caelestis  Patris  Providentia  servatam  esse  humanitati  nostrorum  temporum  intime 
persuasus  sum.  Doleo  tamen  in  schemate  ipso  veritatem  istam  respectumque  eius 
ecclesialem  vix  paucis  attingi. 

Praeterea,  doctrina  de  imitatione  Mariae,  quae  maximi  sane  momenti  pro  vita 
vere  christiana  semper  est  et  erit,  nonnisi  indirecte  memoratur.  In  nostris  prae- 
sertim temporibus  moralis  iste  aspectus  cultus  et  devotionis  erga  Beatam  Virginem 
praeteriri  non  debet,  cum  homines  tam  sensibiles  sint  pro  vera  excellentia  morali. 
De  cetero  omnes  scimus,  unicum  reale  augmentum  beatitudinis  (utique  acciden- 
tale tantum)  et  gaudii,  quod  B.  Virgini  procurare  possimus,  provenire  ex  emenda- 
tione vitae,  profectu  in  virtutibus,  praesertim  ex  conversione  peccatorum,  et  non 
ex  nostris  verbis  et  laudibus,  iuxta  illud  Domini:  « Dico  vobis  quod  ita  gaudium 
erit  in  caelo  super  uno  peccatore  poenitentiam  agente,  quam  super  nonagintanovem 
iustis,  qui  non  indigent  poenitentia  » ( Lc . 15,  7;  cf.  15,  10). 

In  hac  luce  persuasus  sum  ideam  de  Mariae  universali  maternitate  ex  omni- 
bus ideis  mariologicis  maximi  momenti  esse  pro  hodierna  christianitate  et  universa 
humanitate:  est  una  ex  ideis  vitalibus  a Deo  datis,  ut  novos  impulsus  ad  universam 
vitam  hominum  reformandam  excitaret. 

Audeo  paucis  meam  mentem  S.  Synodo  exponere. 

Persuasio  mea  innititur  loco  Evangelii,  de  cetero  sat  obscuro,  omnibus  qui- 
dem noto,  apud  Matthaeum  c.  12,  qui  locus  concluditur:  « Et  extendens  manum 
in  discipulos  suos,  dixit:  Ecce  mater  mea,  et  fratres  mei.  Quicumque  enim  fe- 
cerit voluntatem  Patris  mei,  qui  in  caelis  est:  ipse  meus  frater,  et  soror,  et  mater 
est  » (Mt.  12,  49-50).  Exegetis  relinquimus  explicationem  praecisam  et  exhausti- 
vam  totius  episodii:  unum  tamen  Ecclesiae  semper  in  comperto  erat:  Christus 
nullatenus  hoc  loco  deminuere  aut  extenuare  voluit  relationes  maternales  Mariae 
ad  seipsum,  sed  relationes  istas  maternales  inexprimibili  modo  supernaturali,  et 
tamen  vero,  extendere  dignatus  est  ad  omnes  christianos,  id  est  ad  totam  Eccle- 
siam. Sicut  Maria  sensu  proprio  et  excellentissimo  est  Mater  Christi,  ita  etiam 
Ecclesia  sensu  quodam  latiori,  at  nihilominus  vero,  est  mater  Christi.  Scribit 
S.  Augustinus:  « In  verbis  Domini  invenimus  Ecclesiam  et  fratres  ipsius  esse, 
et  sorores  ipsius  esse,  et  matrem  ipsius  esse...  Puta  frater,  propter  sexum  virilem 
quem  habet  Ecclesia,  soror , propter  feminas  quas  hic  in  membris  habet  Christus; 
mater  quomodo,  nisi  quia  ipse  Christus  est  in  christianis,  quos  christianos  per 
baptismum  quotidie  parit  Ecclesia?  Ergo  in  quibus  intellegis  coniugem,  in  illis 
matrem,  in  illis  filios  (Enarr.  in  Ps.  127,  12). 

Maria  est  typus  Ecclesiae,  immo  Maria  est  prima  et  summa  et  excellentissima 
realizatio  Ecclesiae,  in  omnibus  ad  unguem  iuxta  ideam  divinam  de  Ecclesia,  quae 
tantum  melior  est  reliqua  Ecclesia  quantum  proximior  et  coniunctior  est  Christo 
et  quantum  perfectiori  modo  et  possidet  promissa  Ecclesiae  et  executa  est  officia 
Ecclesiae. 

Maria  materne  amat  Christum  in  omnibus  filiis  Ecclesiae,  immo  in  omnibus 
filiis  Adae  qui  vocati  sunt  ut  fiant  in  Christo  filii  Dei.  Ecclesia,  i.  e.  omnes  filii 

Ecclesiae,  imitari  debent  Matrem  suam  et  iisdem  sensibus  maternis  ac  ipsa  amare 

debent  Christum  in  aliis  filiis  Ecclesiae  (i.  e.  Mariae),  fratribus  et  sororibus 

Christi,  immo  in  omnibus  hominibus  qui  ad  Christum  induendum  vocantur.  Ita 

tandem  verificatur  verbum  Christi  nos  eius  fratres,  sorores  et  matrem  esse,  si  hoc 
non  mere  in  ordine  ontologico  ut  realitas  supernaturalis  existit,  sed  etiam  in 
ordine  psychologico  et  morali  experitur  et  exequitur. 

Et  haec  est  idea,  quam  hodierno  mundo  mirabiliter  convenientem  iudico,  ut 
germen  et  incitamentum  novae  vitae  elevationisque  spiritualis  fiat. 

Ecclesia  christiana  in  prima  sua  iuventute  primam  partem  proclamationis  Chri- 
sti, videlicet  omnes  nos  fratres  et  sorores  esse,  praedicare  incepit,  mundo  pagano 
contradicente  et  irridente.  Sed  non  timuit  risus  Ecclesia  et  paulatim  idea  de  frater- 
nitate hominum  universali,  inaudita  prius,  communis  omnibus  hominibus  effecta 
est.  Hodie  in  labiis  omnium  auditur:  antiquata  tamen  quodammodo,  abusibus  ve- 
xata, ut  dicam,  pannosa,  virtute  et  calore  nativa  multimode  iam  evacuata! 

Secundam  partem  proclamationis  Christi  de  universali  maternitate  Ecclesia  in 
thesauro  suo  custodivit  sed  non  tam  insistenter  praedicavit,  etiamsi  multis  sanctis 
numquam  latuit.  E.  g.  S.  Franciscus  Assisiensis  in  sua  Regula  praecipit  filiis  suis 
ut  ament  fratres  sicut  mater  filium  suum!  Quid  dicemus  nisi  quod  Deus  Pater 
optimus  ita  disposuit,  ut  idea  ista  perpulchra  servaretur  pro  his  diebus  renovatae 
iuventutis  Ecclesiae,  quae  a Summo  Pontifice  tam  ardenter  auspicatur. 

Propono  igitur  Sanctae  Synodo,  ut  praesens  constitutio  sub  hoc  respectu  com- 
pleatur ita,  ut  veritates  istae  omnibus  manifestae  fiant  omnesque  filii  Ecclesiae 
se  invitatos  et  incitatos  sentiant,  ut  homines  omnes,  bonos  et  malos  — affectus 
maternos  B.  Mariae  imitantes  — ament  sicut  mater  filium  suum. 

Confiteor  libenter,  rem  inauditam  esse  et  risum  in'  hominibus  huius  saeculi 
provocaturam,  verumtamen  mundus  irridebat  etiam  Patres  nostros,  qui  tamen 
Christum  secuti  sunt,  nihil  curantes  de  placitis  mundi  cuius  figura  transit. 

Homines  enim  mundi  hodierni,  etsi  tantis  progressus  materialis  oblectamentis 
gaudent,  spiritualiter  et  corporaliter  tam  infirmos  et  debiles  et  laesos  intime  se 
sentiunt,  inquietos  et  incontentos,  ut  non  sit  eis  speranda  salus,  nisi  Ecclesia,  i.  e. 
nos  omnes  et  singuli,  accedamus  ad  eos  cum  vero  amore  matris , quae  amat  filium 
talem  qualem,  sollicita  est  et  delicata,  corrigere  cupit  et  frangere  nescit,  quae  sua 
sunt  non  quaerit,  semper  sperat,  « congregat  filios  quemadmodum  gallina  congre- 
gat pullos  suos  sub  alas  » (Mt.  23,  37). 

Exc.mus  P.  D.  LAURENTIUS  IOSEPH  SHEHAN 
Archiepiscopus  Baltimorensis 

Hoc  schema  mihi  plerumque  placet. 

Emendatio:  Inter  « Praenotanda  »,  fol.  14,  IV,  2,  « Reficiuntur  errores  tum 
“ maximalistarum  ” qui  vel  ita  loquuntur  ac  si  B.  Virgo  nos  eodem  fere  modo  ac 
Christus  redemisset,  vel  dicunt  Mariam  mortuam  non  esse,  aut  redemptam  non 
esse;  tum  “ minimalistarum  ” qui  tali  via  ac  ratione  scribunt  ac  si  Mater  Dei  eius- 
dem speciei  membrum  Ecclesiae  sicut  et  ceteri  filii  Adae...  atque  etiam  opiniones 
aliae  fundamento  et  scripturali  et  tradi tionali  carentes  ». 

Ratio  emendationis : Melius  mihi  videtur  reiicere  a)  et  b)  non  specifice  sed 
generatim  inter  opiniones  non  fundatas. 

Exc.mus  P.  D.  FRANCISCUS  SIMONS 
Episcopus  Indorensis 

Praenotanda , IV,  2),  b),  pag.  14  (100):  B.  V.  Mariam  tempore  conceptionis 
non  prorsus  ignorasse  Filium,  quem  conceptura  erat,  esse  Deum  non  apparet  esse 
sententiam  unanimem  peritorum,  proinde  melius  esset  talem  condemnationem  vi- 
tare et  animadversionem  e praenotandis  auferre. 

Exc.mus  P.  D.  IOANNES  SMIT 
Episcopus  tit.  Paraliensis 

In  titulo:  deleantur  verba  « Matre  Ecclesiae  (ter)  ». 

Pag.  7,  lin.  10:  deleatur  Gen.  3,  15.  Pag.  9,  linn.  35-36  deleantur  verba  « ita 
ut  in  omnibus  gratiis  hominibus  conferendis,  adsit  materna  caritas  B.  Virginis  ». 
Pag.  10,  linn.  35-36:  deleantur  verba  « Omnes  angelicos  spiritus  cunctosque  ». 

Exc.mus  P.  D.  BENIAMINUS  SOCCHE 
Episcopus  Regiensis  in  Aemilia 

Pag.  9 (95),  linn.  37-39.  Proponitur  verba  supprimere:  « iuxta  absolutam  si- 
gnificationem verborum  apostoli  (1  Tim.  2,  5):  Unus  enim  Deus,  unus  et  media- 
tor Dei  et  hominum,  homo  Christus  Iesus  ». 

(Dictum  saltem  fuisset  quamdam  significationem!).  Nam  huic  paulino  sermoni 
exclusivitatis  sensum  minime  inhaerere  probamus:  « Datur  hic  contextus  l Tim. 
2,  1-5  », 

« Obsecro  igitur  primum  omnium  fieri  obsecrationes,  orationes,  postulatio- 
nes, gratiarum  actiones  pro  omnibus  hominibus;  pro  regibus  et  omnibus  qui  in 
sublimitate  sunt,  ut  quietam  et  tranquillam  vitam  agamus  in  omni  pietate  et  ca- 
stitate. Hoc  enim  bonum  est,  et  acceptum  coram  Salvatore  nostro  Deo.  Qui 
omnes  homines  vult  salvos  fieri  et  ad  agnitionem  veritatis  venire.  Unus  enim 
Deus,  unus  et  mediator  Dei  et  hominum,  homo  Christus  Iesus:  EI?  yap  0eo;,  eZ; 

Xal  (J.EOIT7];  ». 

Ex  contextu  qualem  significationem  habet  elc,  unus?  S.  Paulus  hic  dicere 
non  vult  unum  tantum  esse  mediatorem  et  non  multos  mediatores,  sed  potius 
D.  N.  Iesum  Christum  eundem  pro  omnibus  esse  Mediatorem,  qui  vult  omnes 
salvari  sine  aliqua  exceptione.  Eli;  unus,  hic  non  exclusivitatis  sensum,  habet, 
sed  identitatis,  sicut  etiam  ex  aliis  paulinis  locis  valde  assimilibus  magis  patere 
videtur. 

Rom.  3,  29-30:  « An  ludaeorum  Deus  tantum ? Nonne  et  Gentium ? Immo  et 
Gentium.  Quoniam  quidem  unus  est  Deus,  qui  iustificat  »:  Efoep  sZ;  6 0so;,  o; 
Sixai coasi.  Deus  est  semper  idem  unus  pro  omnibus,  qui  iustificat. 

Gal.  3,  28:  « Non  est  Iudaeus  neque  Graecus-,  non  est  servus  neque  liber-. 

non  est  masculus  neque  femina:  omnes  enim  vos  unum  estis  in  Christo  Iesu  »: 
7ravxe?  yap  upet?  ei?  taxe  ev  XptaxS  Htjctou. 

Unum  (ev)  Vulgatae  est  (sic,)  apud  textum  graecum.  In  hoc  textu  fit  divisio 
hominum  secundum  alios  gradus,  sed  toxvt e?  i.  e.  totum  humanum  genus  est  in 
Christo  unum.  Varietati  omnium  hominum  S.  Paulus  opponit  el?,  unus  (unum), 
cum  clara  significatione  non  exclusivitatis,  sed  identitatis  pro  omnibus  hominibus. 

Rom.  10,  12:  « Non  enim  est  distinctio  Iudaei  et  Graeci:  nam  idem  Domi- 
nus omnium , dives  in  omnes , qui  invocant  illum  »:  6 yap  auxo?  xupto?  toxvxcov, 
Idem  Dominus  6 auxo?  idem  sonat  ac  et?  pecri xyj?  (1  Tim.  2,  5).  Quemadmodum 
idem  Christus  est  omnium  Dominus  (Rom.  10,  12),  quin  quaestio  suppetat  num 
sint  potiores  vel  inferiores  domini,  ita  in  1 Tim.  2,  5 Christus  Iesus  omnium  est 
idem  mediator. 

Ita  in  1 Cor.  12,  4-11,  ubi  S.  Paulus  vult  patefacere  non  existentiam  unius 
Spiritus,  sed  plura  charismata  unum  habere  fontem,  idest  Spiritum.  Certe  etiam  hic 
et?  enodatur  per  verbum  6 auxo?. 

v.  4:  « Divisiones  vero  gratiarum  sunt,  idem  autem  Spiritus:  xo  Sk  auxo 

Ilveupa. 

v.  5:  Et  divisiones  ministrationum  sunt,  idem  autem  Dominus:  xa!  6 auxo? 
xupto?. 

v.  6:  Et  divisiones  operationum  sunt,  idem  vero  Deus  qui  operatur  omnia  in 
omnibus:  6 Se  auxo?  ©eo?. 

v.  7:  Unicuique  autem  datur  manifestatio  Spiritus  ad  utilitatem. 

v.  8:  Alii  quidem  per  Spiritum  datur  sermo  sapientiae:  alii  autem  sermo 
scientiae  secundum  eundem  Spiritum:  xaxoc  xo  auxo  Ilveupa. 

v.  9:  Alteri  fides  in  eodem  Spiritu:  ev  xw  auxco  Ilvetiptaxi,  alii  gratia  sanita- 
tum in  uno  Spiritu:  ev  xo  ev!  Ilveupaxt. 

v.  11:  Haec  autem  omnia  operatur  unus  atque  idem  Spiritus,  xo  ev  xai  xo 
auxo  Ilveupa  dividens  singulis  prout  vult  ». 

Proculdubio  xo  auxo  Ilveupa  eandem  veritatem  exprimit  sicut:  xo  ev  Ilveupa. 
Utraque  formula  est  vi  aequalis  ad  unam  eandemque  donorum  originem  indican- 
dam: xo  auxo  Ilveupa  (v.  8)  et:  ev  xcp  ev!  Ilveupaxt  (v.  9). 

Idem  autem  Dominus:  6 auxo?  x6pto?  (v.  5).  Idem  autem  Deus:  6 auxo? 

©eS?.  Promiscue  S.  Paulus  utraque  formula  utitur  et  verborum  significatio  non 
mutatur. 

Unde  in  omnibus  dictis  locis,  verbis  et?-ev  S.  Paulus  conceptum  identitatis 
sed  non  exclusivitatis  significare  voluit. 

1 Cor.  11,  5:  « Omnis  autem  mulier  orans  aut  prophetans,  non  velato  capite, 
deturpat  caput  suum:  unum  est  enim  ac  si  decalvetur:  ev  yap  ecrxiv  xai  xo  auxo  x5j 
e^upvjpevT]».  Etiam  in  hoc  loco  ev  relatum  ad  feminam,  non  numerandi  vim 
habet,  sed  tantum  identitatem  denotat  inter  mulierem  sine  velo  et  mulierem  tonsam. 

Rhii.  2,  2:  « Implete  gaudium  meum  ut  idem  sapiatis,  eandem  caritatem  ha- 
bentes, unanimes,  idipsum  sapientes  »:  xo  auxo  cppovyjxe  = idem  sapiatis;  xo  ev 
«ppovouvxe?  = idipsum  sentientes.  Etiam  in  hoc  loco  utraque  dictio  eundem 
sensum  habet. 

Si  igitur  omnes  dictos  textus  cum  1 Tim.  2,  5 comparamus,  clare  patet  etiam  hic 
et?  ©eo?,  et?  pteoixr]?  sensum  habere  identitatis  sed  non  exclusivitatis  pro  om- 
nibus hominibus. 

Extra  S.  Pauli  epistolas  proferamus  lac.  4,  12:  « Unus  est  legislator , et 
iudex,  qui  potest  perdere  et  liberare : zlc,  ecttIv  6 vopoOer/)?  xcd  x.piTt)c,. 

Etiam  in  hoc  loco  non  adseritur  unum  esse  legislatorem  et  unum  iudicem,  sed 
eandem  personam  simul  legislatorem  esse  atque  iudicem,  quia  utraque  potestate 
pollet. 

Item  in  Veteris  Testamenti  libris  sive  hebraica  sive  graeca  versione  invenimus: 
Ex.  26,  2:  « Longitudo  cortinae  unius  habebit  viginti  octo  cubitos : latitudo  quat- 
tuor cubitorum  erit.  Unius  mensurae  jient  universa  tentoria  ».  Etiam  in  hoc  loco 
una  mensura  pro  eadem  sonat:  eiusdem  mensurae  fient  universa  tentoria. 

Etiam  in  Num.  15,  16  dicitur:  « Unum  praeceptum  erit  atque  iudicium,  tam 
vobis  quam  advenis  terrae  ».  Semper  eadem  est  lex  et  idem  iudicium  sive  pro 
Israelitis  sive  pro  advenis. 

Conclusio.  In  omnibus  igitur  dictis  locis  unum  esse  ac  idem  demonstravimus. 

Unde  concluditur:  minime  dici  potest  in  pag.  9 (95),  schema  de  B.  Maria 
Virgine  Matre  Ecclesiae , linn.  37-39:  « Iuxta  absolutam  significationem  verborum 
apostoli  ( 1 Tim.  2,  5):  Unus  enim  Deus,  unus  et  mediator  Dei  et  hominum, 
homo  Christus  Iesus  »,  quia  in  hoc  loco  apostolus  non  unicitatem  sed  identitatem 
cum  verbo  sZq  significare  voluit.  Quae  significatio,  viget  in  omnibus  locis  supra 
dictis  apud  S.  Paulum  et  alios  scriptores  sacros,  ut  vidimus. 

Haec  igitur  est  significatio  1 Tim.  2,  5:  Deus  omnes  vult  omnes  salvos  fieri 
« quia  unus  idemque  (est  omnibus)  Deus  et  unus  idemque  (est  omnibus)  etiam 
mediator  Dei  et  hominum,  qui  dedit  redemptionem  semetipsum  pro  omnibus  ». 

D.  N.  Iesus  Christus  est  mediator  apud  Patrem  et  B.  Virgo  Maria  mediatrix 
est  apud  D.  N.  Iesum  Christum  Filium  suum.  Hoc  patet  ex  investigatione  specu- 
lativa et  ex  Patrum  et  Summorum  Pontificum  doctrina,  etc.  Sed  a S.  Pauli  mente 
abest  exclusivitatis  sensum  dare  huic  sermoni  1 Tim.  2,  5. 

Omnes  qui  corredemptionem  et  mediationem  B.  Virginis  Mariae  negant,  solent 
hunc  sensum  exclusivitatis  huic  loco  acerrime  praetendere. 

Sed  hoc  non  esse  verum  probavimus. 

Unde  proponitur  schema  emendare  (pag.  9 [95],  linn.  35-40)  hoc  modo: 
« Ita  ut  in  omnibus  gratiis  hominibus  conferendis  adsit  materna  caritas  B.  Vir- 
ginis, nullo  modo  mediatio  nostri  mediatoris  Christi  Iesu  obscuratur  vel  minuitur; 
irnmo  haec  Christi  mediatio  extollitur  et  honoratur  ». 

Exc.mus  P.  D.  ARTURUS  TABERA  ARAOZ 
Episcopus  Albasitensis 

De  loco  et  munere  B.  Virginis  in  mysterio  Ecclesiae. 

Cum  ex  decisione  Concilii  schema  de  B.  Virgine  inserendum  sit  in  schema 
de  Ecclesia,  quaestio  ponitur  de  loco  in  quo  intra  hoc  schema  collocetur.  Qua  in 
re  optandum  videtur  ut  pars  quae  de  B.  Virgine  agit  ponatur  non  tamquam 
cap.  VI  schematis,  sed  tamquam  eius  « epilogus  ». 

Ratio  est,  quia  B.  Virgo  non  est  tantum  Ecclesiae  « membrum  prorsus  sin- 
gulare »,  sed  ipsam  Ecclesiam  multipliciter  transcendit.  Ex  qua  immanentia  simul 
et  transcendentia  complexitas  totius  tractationis  facile  percipitur. 

B.  Virgo  transcendit  Ecclesiam  primo  in  suo  esse,  et  quasi  statice.  Ipsa 

enim,  ratione  maternitatis  divinae,  pertinet  intrinsece  ad  ordinem  hypostaticum. 
Ordo  scii,  hypostaticus  intrinsece  constituitur  ex  ipsa  unione  hypostatice  essentia- 
liter, et  consequenter  ex  his  quae  ad  unionem  hypostaticam  immediate  necessaria 
erant,  iuxta  consilium  Dei:  nempe  ex  humanitate  a Verbo  assumenda,  quae,  item 
iuxta  consilium  Dei,  non  erat  quaelibet  concreta  humanitas,  sed  haec  determinata 
humanitas  per  generationem  maternalem  et  virginalem  procedens  a Maria. 

Iam  vero,  si  Maria,  ut  Mater  Dei  est,  pertinet  ad  ordinem  hypostaticum,  eo 
ipso  in  propria  sua  dignitate  transcendit  Ecclesiam.  Ecclesia  enim  pertinet  ad 
ordinem  gratiae,  qui  infra  ordinem  hypostaticum  est,  atque,  iuxta  consilium  sal- 
vificum  Dei,  ab  ipso  totus  dependet  in  eoque  habet  fontem  et  radicem. 

At  Maria  transcendit  quoque  Ecclesiam  in  suo  operari,  et  quasi  dynamice. 
Sine  dubio,  quia  eius  actio  maternalis,  intra  ordinem  hypostaticum,  non  fuit  actio 
generativa  mere  physica,  sed  et  humana  et  meritoria  et  vere  soteriologica,  ex 
voluntate  Dei  atque  ex  virtute  ipsius  Christi.  Haec  autem  omnia  supra  omnem 
actionem  Ecclesiae  sunt  eamque  simpliciter  transcendunt. 

Sed  praeterea,  quia  actio  soteriologica  Mariae,  iterum  ex  libera  voluntate  Dei 
atque  ex  virtute  Christi,  non  exhauritur  per  illam  operationem  maternalem,  verum 
extenditur  ad  cooperationem  cum  Redemptore  in  ipso  opere  redemptionis  eo 
historico  stadio  quo  redemptio  fiebat.  Hoc  autem  stadio,  in  quo  alma  Socia  Red- 
emptoris cooperabatur,  nondum  concipitur  Ecclesia  plene  constituta. 

Haec  praecise,  in  quibus  B.  Virgo  invenitur  transcendere  Ecclesiam,  ea  sunt, 
quibus  ipsa  vere  constituitur  typus  Ecclesiae.  Quasi  scii,  ea,  quae  a B.  Virgine 
fiunt  in  ordine  hypostatico,  typus  sint  eorum,  quae  ab  Ecclesia  fiunt  in  ordine 
gratiae,  qui  illius  ordinis  extensio  est  et  vere  antitypus. 

Qua  in  re  adhuc  commemorari  posset  antiqua  Patrum  doctrina,  qui  in  Maria 
non  solum  respiciunt  Matrem  Verbi,  sed  etiam  Sponsam  Verbi.  Cuius  typologiae 
antitypus  in  Ecclesia  adest,  quae  est  Sponsa  Christi  et  simul  est  Mater  Christum 
spirituali  ter  generans  in  fidelibus. 

Est  ergo  B.  Virgo  Ecclesiae  membrum  prorsus  singulare.  Sed  est  praeterea 
aliquid  omnino  maius,  ipsam  Ecclesiam  mirabiliter  transcendens. 

Ideo,  ut  loquamur  de  loco  et  munere  B.  Mariae  Virginis  in  mysterio  Eccle- 
siae, quin  excludamus,  ut  patet  ipsius  locum  et  munus  in  mysterio  Christi,  non 
est  adiungendum  novum  quoddam  caput,  aliis  superadditum  in  quibus  de  epi- 
scopis, de  laicis,  de  religiosis  sermo  est,  quasi  B.  Virgo  sicut  omnes  alii  simpli- 
citer intra  limites  Ecclesiae  concludatur;  sed  aptius  ponetur  « epilogus  » quo  tota 
doctrina  (immanentiae  nempe  et  transcendendae)  per  constructionem  magis  logi- 
cam exprimatur. 

Quaestiuncula  praevia  ad  cap.  VI  de  Ecclesia,  i.  e.  de  Beata  Virgine,  recte 
exarandum. 

Mariologia  est  pars  quaedam  theologiae.  Oportet  igitur  ut  methodo  vere  theo- 
logica tractetur. 

Iam  vero:  non  est  difficile,  sed  nimis  longum  esset  disserere  de  criteriis  legi- 
timis ut  recte,  sicut  Sanctae  Synodo  condecet,  quodlibet  schema  vel  caput  exaretur. 

Sermo  fieri  posset  de  materia  a Patribus  proponenda;  de  forma  seu  spiritu 
materiam  proponendi;  de  aliis  huiusmodi.  Sed  omnibus  omissis,  unum  breviter  de- 
clarabo, videlicet,  capitis  fundamenta  et  fontes. 

1.  Doctrina  fundari  debet  in  Scriptura  Sacra.  Sacrae  Scripturae  valor,  immo 
et  necessitas,  saltem  negativa,  ab  omnibus  agnoscitur. 

Re  quidem  vera  nullum,  his  diebus,  exaratum  textum  scimus  in  quo,  abun- 
dantiore  vel  sobrio  stylo,  eximius  Sacrae  Scripturae  usus  non  appareat.  In  hoc 
puncto  omnium  sententia  est  unanimis. 

Si  quid  autem,  in  nonnullis,  minus  laudandum  nobis  et  reiicendum  videatur, 
est  usus  exclusivus  Scripturae,  qui  omnino  perhibetur  contra  sapientissimas  normas 
a Pio  XII  statutas,  in  percelebri  et  absolute  magisteriali  allocutione  Inter  com- 
plures quae  exordium  fuit  magni  congressus,  anno  1954,  Romae  celebrato.  Doce- 
bat ergo  Summus  Pontifex:  « Vehementer  a veritate  deerrat,  qui  se  ex  Sacris 
Scripturis  tantummodo  B.  Virginis  dignitatem  ac  sublimitatem  plene  recteque  ex- 
plicare posse  censet  »,  atque  necessitatem  inculcat  quod  traditionis  et  sacri  magi- 
sterii ratio  debita  habeatur  » (cf.  DM,  n.  918,  pp.  828-829). 

2.  Traditio  et  sensus  Ecclesiae.  Huius  fundamenti  valorem  nemo  ignorat,  etsi 
comprobatio  illius  difficultatibus  non  caret.  Attamen,  pauca  quae  certa  omnino 
et  clara  videntur  indigitabo,  exempli  causa. 

A primis  saeculis  ad  nostra  usque  tempora,  B.  Virgo  agnoscitur  Hevae  anti- 
thesis,  Heva  Secunda,  Adiutorium  simile  sibi  Secundi  Adami,  Alma  Christi  Socia, 
et  ita  porro.  Non  curo  de  verbis;  sed  huiusmodi  ideae  traditionalis  sensus  et 
valor  ( contenuto ) absolute  negligi  non  potest.  Si  autem  Patres,  Doctores,  Pontifi- 
ces, praedictum  valorem  semel  et  iterum  saeculorum  decursu  explicitarunt,  sensus 
ille  admittendus  erit. 

Idem  fere  dicendum  de  Mediatione  B.  Virginis.  Mediationis  idea  in  schola 
Ephremiana  non  obscure  persentitur.  Verbum  ipsum  multi  vident  apud  Antipa- 
trum Bostremsem  (saec.  v).  Saltem  saec.  vil-vm,  S.  Germanus  celebrat  potentiam, 
universalitatem  et  hypotheticam  necessitatem  mediationis  Virginis.  ° 

Sensus  huiusmodi,  cito  per  universum  populum  christianum  invaluit,  ita  ut 
saec.  xii,  S.  Bernardus,  cum  Immaculatae  Conceptioni  obsistebat,  cum  de  As- 
sumptione loqui  non  est  ausus,  mediationem  marialem  apertissime  profitebatur. 

Sed  quia  non  omnia  dici  possunt,  plura  paucis  lineis  in  compendio  reducimus: 

Scimus  S.  Petrum  Canisium  et  Alphonsum  de  Liguori,  mediationem  B.  Virgi- 
nis strenue  defendisse. 

Scimus  maximam  episcoporum  partem,  pro  mediatione  mariana  definienda, 
vota  faventia  misisse  em.mo  et  egregio  card.  Mercier. 

Scimus  Ecclesiam  adprobasse  officium  liturgicum  de  B.  Virgine  Mediatrice, 
quod  aliquibus  in  locis  adhuc  viget,  et  mediationem  ipsam  in  multis  hymnis  aliarum 
festivitatum  indigitari. 

Scimus,  denique,  plures  Christi  Vicarios,  etiam  nostris  temporibus  et  semper 
maiori  cum  claritate  mediationem  Virginis  docuisse. 

Iterumque  nostram  mentem  aperimus:  non  agimus  de  scholasticis  sententiis 
ad  declarandam  Mediatricis  causalitatem;  sed  quomodo  possit  ignorari  factum  me- 
diationis, in  linea  traditionis  et  sensus  Ecclesiae,  nescimus. 

3.  Commune  docentis  Ecclesiae  magisterium  de  quo,  nostris  temporibus,  fa- 
cilius certiores  efficimur. 

Hodie  magisterium  Romani  Pontificis  constat  illico  et  indubitanter  in  actis 
eius  officialibus:  Non  loquor  de  commentariis  a theologis  postea  forsan  intextis, 
sed  de  Pontificis  verbis  et  sententiis. 

Constat  etiam  consensus  moraliter  vel  absolute  unanimus  omnium  episcopo- 
rum cum  Romano  Pontifice.  Omnes  siquidem  encyclicas  reverenter  accipiunt; 
easque  in  suis  ephemeridibus  {nei  bollettini)  edendas  curant. 

Omnes  episcopi  laetantes  susceperunt,  e.  g.,  encyclicas  Mystici  Corporis , 
Ad  caeli  Reginam  et  antea  Lux  veritatis , Ad  diem  illum,  etc.  (quod  valet  de  po- 
pulo catholico  universo  a pastoribus  instructo). 

Qui  ergo  documentorum  huiusmodi  substantialem  doctrinam  reicit,  nescio 
quomodo  salvet  valorem  magisterii  Ecclesiae  docentis,  i.  e.,  Romani  Pontificis 
omniumque  episcoporum  cum  Christi  Vicario  consentientium. 

Et  tamen  « hoc  sacrum  magisterium,  in  rebus  fidei  et  morum,  cuilibet  theologo 
proxima  et  universalis  norma  esse  debet,  utpote  cui  Christus  Dominus  totum  de- 
positum fidei...  et  custodiendum  et  tuendum  et  interpretandum  concredidit » 
(A.A.S.,  42,  1950,  p.  567). 

Ergo  in  quaerenda  et  proponenda  catholica  doctrina,  a Magisterio  praescindere 
nefas  erit  omnino. 

4.  Magisterium , in  specie,  Romanorum  Pontificum.  Scimus  omnes,  non  quod- 
libet Pontificis  dictum  vel  sententiam  haberi  posse  tamquam  veritatem  de  fide  aut 
irreformabile  iudicium.  Sed  probamus  omnino  illustris  theologi  doctrinam,  iuxta 
quem,  etsi  magisterium  ordinarium  Romani  Pontificis  non  sit  per  se  infallibile, 
si  tamen  constanter  per  satis  longum  tempus  eamdem  doctrinam  iteratis  vicibus 
successivi  Pontifices  toti  Ecclesiae  docendo  proponunt,  huius  magisterii  ordinarii, 
talibus  insignibus  ornati,  infallibilitas  omnino  admittenda  est  » (Guibert,  De  Ec- 
clesia, n.  314,  p.  261). 

Non  sufficit  ergo  « si  dumtaxat  dogmatibus  ab  Ecclesia  expresse  definitis  fides 
et  obsequium  adhibeatur  » (Denz.  1683),  quia  plerumque  quae  in  litteris  encycli- 
cis  proponuntur  et  inculcantur,  iam  aliunde  ad  doctrinam  catholicam  pertinent. 
Putandum  igitur  non  est,  ea  quae  in  encyclicis  litteris  Pontifices  proponunt  non 
postulare  assensum,  eo  quod  supremam  potestatem  non  exerceant;  nam  valet, 
etiam  de  Magisterio  ordinario,  Salvatoris  monitum:  « Qui  vos  audit,  Me  audit...  » 
(cf.  A.A.S.,  42,  1950,  p.  568). 

Liturgistae  encyclicam  Mediator  Dei  despicere  non  possunt.  De  Ecclesia  scri- 
bentes, encyclicam  Mystici  Corporis,  prae  oculis  habeant.  De  re  sociali  disseren- 
tes, documenta  Leonis  XIII,  Pii  XI,  Pii  XII  et  Ioannis  XXIII  oblivisci  non  pos- 
sunt. Quo  pacto,  agentibus  de  B.  Virgine  erit  licitum  doctrinam  negligere  quam 
per  centum  annos  et  amplius  tot  Pontifices  tradiderunt?  Hoc  non  tolerat  ele- 
mentaris  logica,  non  reverentia  in  Christi  Vicarios,  non  amor  erga  B.  Virginem. 

Conclusio.  In  exarando  capite,  methodo  historica,  possumus  Christi  et  Mariae 
vitam  recolere.  Non  ut  nudos  respiciamus  eorum  actus;  sed  ita  ut,  in  actibus  eorum, 
mysteria,  propositum  divinum,  lectiones  item  nobis  propositas  intelligamus. 

Ad  hoc,  autem,  reverenter  colligere  debemus  quae  ordinarium  universalis 
Ecclesiae  magisterium  aut  documenta  Romanorum  Pontificum,  iuxta  declarationem 
supra  allatam,  tradiderunt. 

Hoc  ni  fiat,  dialogus  noster  impossibilis  evadit,  impossibilis  et  consensio. 

Pontificum  magisterium , in  exponenda  mariali  doctrina,  absolute  retinendum. 

De  bono  Ecclesiae  vere  anxius,  lamentabatur  Pius  XII  quod  rerum  novarum 
studiosi,  a theologia  scholastica  despecta,  « ad  neglegendum  ac  etiam  despicien- 
dum facile  transeant  ipsum  magisterium  Ecclesiae...  »;  quod  tamen  non  « pro- 
gressionis sufflamen  ac  scientiae  obex  » debet  haberi,  quandoquidem  « hoc  sacrum 
magisterium,  in  rebus  fidei  ac  morum,  cuilibet  theologo  proxima  et  universalis 
veritatis  norma  esse  debet,  utpote  cui  Christus  Dominus  totum  depositum  fidei... 

et  custodiendum  et  tuendum  et  interpretandum  concredidit  » ( A.A.S. , 42,  1950, 
p.  567.  Humani  generis ). 

En  orationis  nostrae  fundamentum.  Ex  quo,  a priori,  mala  plurima  in  Eccle- 
siam Dei  dignoscerentur  irrepsisse.  Nam  primam  et  universalem  veritatis  normam 
quo  pacto  abicient  sacrae  theologiae  doctores  absque  detrimento  et  maximo  pe- 
riculo? Sed  a posteriori,  proh  dolor,  veram  omnino  comprobamus  tanti  Pontificis 
sententiam.  Videmus  siquidem  errores  a Leone  XIII,  Pio  X,  Pio  XI,  Pio  XII 
indubie  damnatos,  adhuc  in  Ecclesia  certe  grassantes;  nec  solum  de  facto  sed 
aliquoties  speculative  etiam  propugnatos.  Res  autem  omnino  aliter  se  haberent, 
si  reverentia  et  obsequium  magisterio  Pontificum  debita  servarentur. 

Nunc  autem,  ut  ad  nostrum  schema  perveniamus,  aliud  factum  notatum  volu- 
mus: Dum  tempus  iam  appropinquaret  disserendi  de  B.  V.  Maria,  ad  nos  omnes 
pervenerunt  schemata  quaedam  de  doctrina  mariali  a Concilio  promulganda,  in 
quibus  nulla  mentio  occurrebat  de  Pontificum  magisterio.  Iam  vero:  sine  admira- 
tione, immo  sine  stupore  quisnam  hoc  videat? 

Hodie  de  liturgia  agere  non  possumus,  despecta  encyclica  Mediator  Dei;  non 
possumus  agere  de  Ecclesia  nisi  prae  oculis  habentes  encyclicam  Mystici  Corporis; 
non  possumus  agere  de  missionibus  quin  doctrina  Benedicti  XV,  Pii  XI  et  Pii  XII 
continuo  et  fideliter  utamur.  Qua  de  causa,  agentibus  nobis  de  Beata  Virgine, 
liceat  negligere  ditissimae  thesaurum  doctrinae  quam  per  centum  annos  et  am- 
plius, luculenter  et  amplissime  tot  gloriosi  Pontifices  tradidere?  Hoc  non  tolerat 
elementaris  logica;  non  reverentia  in  Christi  Vicarios;  non  amor  erga  B.  V.  Mariam. 

Sed  plura  adhuc  attente  coram  Deo  consideranda  veniunt. 

Concilium  hucusque  Summis  Pontificibus  maximam  exhibuit  reverentiam  eo- 
rumque  dicta  sancte  retinuit:  Quam  multa  audivimus  — nemine  contradicente  — 
pro  collegialitate  episcoporum,  eo  quod  Pius  XII  episcopos  omnes  totius  Eccle- 
siae sponsores  semel  dixerit! 

Age  vero:  Norma  valida  in  aliis  Concilii  textibus  exarandis,  valorem  in  prae- 
sentiarum non  amittit.  Licetne,  igitur,  sub  silentio  praeterire  quae  plures  Ponti- 
fices, etiam  atque  etiam  protulere  de  B.  Virgine  Christo  Servatori  socia,  de  B.  Vir- 
gine gratiarum  Mediatrice? 

Infallibilitas  Romani  Pontificis,  in  Concilio  Vaticano  I definita,  quasi  Imma- 
culatae Conceptionis  definitionem  communivit.  Nunc  autem  Concilium  Vatica- 
num II,  si  doctrinam  de  B.  Virgine,  hucusque  a Pontificibus  traditam,  ratam  et 
firmam  declaret,  ordinario  Romanorum  Pontificum  magisterio  confirmationi  erit 
et  robori,  quod  quidem  in  omnium  votis  est,  atque  Ecclesiae  bono  necessarium. 

E contra,  cum  monumenta  illa  Ad  diem  illum,  Lux  veritatis,  Mystici  Cor- 
poris, Munificentissimus  Deus,  Ad  caeli  Reginam,  Inter  complures,  Haurietis 
aquas,  etc.,  sint  certo  magistralia,  si  marialis  Pontificum  doctrina  spernatur  nul- 
liusque  valoris  (vel  solo  silentio)  declaretur,  nescio  quo  honore  quave  reverentia 
deinceps  recipientur  encyclicae  litterae,  nescio  quinam  illis  valor  et  efficacia  tribui 
debeant,  si  tantorum  Pontificum  doctrina  praetermittatur  aut  cuiusvis  auctoritate 
habeamus  destitutam. 

Sed  ne  sermo  noster  ultra  modum  protrahatur  atque  observantes  nos  ipsi 
obsequium  erga  Romani  Pontificis  Magisterium,  quod  in  schemate  de  B.  Virgine 
ostensum  palam  volumus,  ad  Pium  XII  redimus  cuius  sententias,  simpliciore  stylo 
a nobis  redactas  in  mentem  revocamus: 

Non  possunt  negligi  quae  Romanorum  Pontificum  encyclicae  litterae  exponunt, 
eorumque  doctrina  vagis  quibusdam  notionibus  substitui. 

Putandum  non  est,  ea  quae  in  encyclicis  litteris  Pontifices  proponunt  non  po- 
stulare assensum,  eo  quod  supremam  potestatem  non  exerceant;  nam  valet  etiam 
de  magisterio  ordinario  Salvatoris  monitum:  « Qui  vos  audit,  me  audit...  ». 

Plerumque  quae  in  litteris  encyclicis  proponuntur  et  inculcantur  iam  aliunde 
ad  doctrinam  catholicam  pertinent  (de  his,  cf.  I.  c.,  p.  568.  A.A.S.,  42,  1950, 
p.  568). 

Nostris  denique  temporibus,  si  unquam,  magisterio  Pontificum  facillime  con- 
sonat magisterium  episcoporum  totius  Ecclesiae  et  adhaesio  fidelium  universorum. 

O utinam  verbis  a Pio  IX  centum  abhinc  annis  prolatis  theologi  omnes  oboe- 
dientiam et  promptam  aurem  praebuissent!  Nam  non  sufficit  — sic  ille  — non 
sufficit  « si  dumtaxat  dogmatibus  ab  Ecclesia  expresse  definitis  fides  et  obsequium 
adhibeatur  » (Denz.  1685). 

Conclusio.  Concilium  igitur  tam  divitem  et  traditionalem  doctrinam,  a Sum- 
mis Pontificibus  egregie  declaratam,  praetermitti  aut  dissimulari  permittere  non 
potest. 

De  doctrina  circa  B.  V.  Mariam  in  exarando  capite  tradenda. 

Patres  Conciliares,  die  29  octobris  a.  1963,  postulaverunt  ut  schema  de  B.  Vir- 
gine aptaretur  ita  ut  cap.  VI  constitueret  schematis  d,e  Ecclesia. 

Quaestio  non  erat  de  privilegiis  gloriosae  Virginis  diminuendis;  non  de  obli- 
terando  quolibet  fundamentorum  in  quibus  universa  doctrinae  conciliaris  capita 
semper  nituntur  (S.  Scriptura,  videlicet,  traditione,  ordinario  Ecclesiae  magisterio), 
vel  de  mutandis  criteriis  quae  in  quolibet  schemate  servari  debent.  Sed  potius  age- 
batur unice  de  intimis  Mariam  inter  et  Ecclesiam  relationibus  clariore  sub  luce 
proponendis. 

Haec  una  nos  movet  intentio  in  concinna  simplicique  nostra  oratione;  atque 
speramus,  venerabiles  Patres  aure  grata  suscepturos  Virginis  magnalia  quae  recte 
omnino  possunt  et  debent  proponi,  si  non  externas  tantum  sed  intimas  et  vitales 
relationes  Mariae  ad  Ecclesiam  considerentur. 

1.  Maria  est  « de  qua  natus  est  Iesus  ».  De  ipsa  loquitur  Paulus  dicens, 
Deum  misisse  « Filium  factum  ex  muliere  ». 

Amplius:  sic  Deo  disponente,  Maria  est  Mater  Christi  prouti  Christus  est: 
est  autem  Homo,  Deus,  Salvator.  Angelo  nuntiante,  B.  Virgo  conscia  liberum  con- 
sensum et  cooperationem  praebuit  ad  missionem  adaequate  sumptam.  Unde  mater- 
nitas  eius  fuit  vere  humana  (praestitit  enim  quidquid  ad  veram  maternitatem 
requiritur);  fuit  vere  divina  (quia  concepta  persona  Verbi  erat  Deus  de  Deo);  fuit 
denique  vere  soteriologica,  quia  communis  fuit  theologia  Incarnationis  et  divinae 
Maternitatis,  i.  e.,  quia  una  eademque  fuit  praedestinatio  et  ratio  essendi  Christi 
et  Mariae:  Propter  nos  homines  et  propter  nostram  salutem  Filius  Dei  factus  est 
homo;  atque  ad  ipsum  salutis  opus  perficiendum  electa  est  Maria  Deique  effecta 
Mater. 

Amplius:  Christus  inde  ab  intio  temporalis  suae  existentiae  Salvator  exstitit 
et  Redemptor.  Maria  ergo  ornatum  conditione  Capitis  concepit  Filium  Dei,  qui 
solidarius  efficitur  totius  humanitatis  per  cooperationem  et  concursum  Mariae: 
« Hunc  fratrem  — aiebat  dulcissimus  Bernardus  — tibi  Maria  dedit  ».  Mariae 
igitur  debemus  et  cum  Primogenito  fraternitatem  et  filiationem  adoptivam  relate 
ad  Patrem. 

Hucusque  dicta  pulcherrime  declarata  fuere  a Sancto  Thoma  qui  Mariam  con- 
templatur activas  partes  gerentem  in  realizando  Dei  Filii  connubio  cum  humana 
natura;  et  a Sancto  Pio  X qui  Corpus  Christi  mysticum  docuit  a Maria  formatum 
atque  in  Virginis  utero,  amore  materno  maternaque  sollicitudine  portatum,  ita 
ut  « quotquot  cum  Christo  iungimur...  de  Mariae  utero  egressi  sumus...  Unde  spi- 
ritali quidem  ratione  ac  mystica,  et  Mariae  nos  filii  dicimur,  et  Ipsa  nostrum 
omnium  Mater  » (enc.  Ad  diem  illum). 

Uno  verbo:  B.  Virginis  tota  ratio  essendi  est  maternitas  Verbi  Redemptoris. 
Est  igitur  semper  mater,  tota  mater,  Christi  totalis  Mater. 

2.  Profundum  innuimus  S.  Augustini  cogitatum:  Maria  est  corpore  Mater 
Christi  Domini;  spiritu  autem  est  Mater  omnium  fidelium. 

In  praeparatione  Mariae  ad  adaequatam  maternitatem,  in  eius  maternitatis 
ratione  et  natura,  atque  in  tantae  maternitatis  gloria,  B.  Virginis  magnalium  et 
officiorum  summam  inveniemus;  nec  ullum  ex  his  aspectibus  omittere  possumus 
considerantes  Virginem  relate  ad  Ecclesiam. 

Maria  mater  Dei  est  praeelecta;  ut  mater  Dei  amata;  caelique  donis  cumulata: 
Ave,  gratia  plena;  Dominus  tecum;  benedicta  tu  in  mulieribus... 

Mater  Dei:  inde  unica  et  supereminens  excellentia  eius.  « (Deus  Mariam)  in- 
ter omnia  quae  essent  in  triplici  ordine  naturae,  gratiae  gloriaeque  pulcherrima  di- 
stinxit » (Leo  XIII,  Augustissimae  Virginis,  1897). 

Mater  Christi,  Capitis  Ecclesiae,  qui  Mariam  gratia  redemptionis  primam 
ditavit,  eamque  voluit  « omnino  ab  originalis  labe  praeservatam  et  idcirco  subli- 
miore modo  redemptam  » (Sardi,  vol.  II,  p.  454). 

Deus  factus  homo  et  hominibus  condescendens,  exceptis  peccato  et  ignorantia, 
voluit  nobis  fratribus  in  omnibus  assimilari.  Qui  ergo  non  horruit  Virginis  ute- 
rum sed  naturae  legibus  subici  voluit  in  sacra  humanitate  eflormanda,  subiectum 
voluit  seipsum  legibus  quibus  homines  matrem  amare  et  honorare  tenemur.  Deus, 
ergo,  Mariam  ut  Matrem  amavit,  honoravit... 

Eamque  fecit  Immaculatam,  ne  quid  in  ea  contrarium  amori  Dei  inveniretur. 

Quaslibet  primaevae  labis  sequelas  abstulit  ab  ea  quam  ordinatissimam  fecit. 

Supernaturali  modo  fecit  Matrem  absolutam  planeque  possessionem  suam 
quoad  corpus  et  animam.  Unde  integerrima  provenit  Deiparae  Virginitas  ante 
partum,  in  partu  et  post  partum  (quae  trilogia,  in  singulis  membris  peculiarique 
sensu  de  fide  est),  necnon  anticipata  resurrectio  et  assumptio  Virginis,  Filii  trium- 
pho sociatae. 

Universa  haec  catholica  doctrina  quam  traditio  et  Ecclesiae  magisterium  prae- 
dicant, liquido  constat  cum  de  Virgine  habetur  vera  cognitio.  Sed  aliquid  amplius 
addendum  manet. 

3.  Audivimus  Pium  X docentem,  B.  Virginem  Matrem  esse  totius  mystici  Cor- 
poris ex  quo  mater  effecta  est  Christi  Capitis. 

Nec  dissentiunt  alii  Pontifices.  « Ipsa  fuit  quae  Christum  Dominum,  iam  in 
virgineo  gremio  suo  Ecclesiae  Capitis  dignitate  donatum  edidit...  Ipsa  igitur  om- 
nium membrorum  Christi  sanctissima  Genetrix...  » (Pius  XII,  Mystici  Corporis ). 

Haec  omnia  verissima  inveniet  qui  Mariam  Novam  Hevam,  Adiutorium  se- 
cundi Adami,  veramque  viventium  matrem,  ab  antiquissimis  Patribus  et  constante 
Ecclesiae  praedicatione  noverit  salutatam. 

Deus  enim,  factus  homo,  adeo  Matrem  voluit  honorare,  ut  eam  sibi  sociam 

constituerit  in  universo  salutis  opere  complendo,  sicut  ab  initio  illius  consensum 
et  cooperationem  expectavit  qui  mysterium  salutis  inchoaret. 

Deus  Novo  Adam  Mariam  adiunxit  Novam  Hevam.  Hoc  vel  maximi  theologi 
exposuerunt,  veluti  cl.  Scheeben  germanus,  agens  de  « Matemitate  sponsali  » et 
Amor  Ruibal,  hispanus,  disserens  de  communi  Christi  et  Mariae  statu  seu  mis- 
sione. Clarius,  voluit  Christus  ut  Maria,  sua  Mater,  spiritu  mater  esset  fratribus 
quos  Patris  filios  regenerandos  ipse  venerat. 

Haec  autem  doctrina  liberae  disputationis  considerari  amplius  non  potest, 
quam  semel  et  iterum  Romani  Pontifices  vel  documentis  solemnibus  docuerunt. 

Haec  illa  est  Christi  et  Mariae  associatio  quae  ad  maternitatem  divinam  con- 
trahitur, sed  protenditur  usque  ad  oblationem  Hostiae  in  ara  Crucis.  Ne  in  te- 
stimoniis adducendis  immoremur,  unum  afferimus  Pii  XII:  « Arctissime  semper 
cum  Filio  coniuncta,  eundem...  pro  omnibus  Adae  filiis,  miserando  lapsu  foeda- 
tis, Aeterno  Patri  obtulit;  ita  ut  quae  corpore  erat  nostri  Capitis  Mater,  spiritu 
facta  esset,  ob  novum  doloris  gloriaeque  titulum,  eius  membrorum  Mater  » (My- 
stici Corporis ).  « Maria  in  spirituali  procuranda  salute,  cum  Iesu  Christo,  ipsius 
salutis  principio  ex  Dei  beneplacito  sociata  fuit...  ».  « B.  Virginem  — edicit  adhuc 
Romanus  Pontifex  — esse  Reginam  non  tantummodo  quia  Mater  Dei  est,  verum 
etiam  quod  nova  veluti  Heva  cum  Novo  Adam  consociata  fuit  » (Ad  caeli  Regi- 
nam). Multaque  alia  omittimus  etsi  dignissima  cognitu  et  catholica  ponderatione. 

Regalitas  autem  Mariae  eiusque  gratiarum  universalis  mediatio,  sequelae  pos- 
sunt considerari,  quarum  fundamentum  reponendum  est  in  divina  Maternitate 
atque  in  perfecta  cum  Christo  associatione  quae,  a Deo  semel  volita  et  instituta, 
numquam  interrumpitur. 

4.  Unde  iure  merito,  Patres  et  Doctores  B.  Virginem  Ecclesiae  typum  et  exem- 
plar salutarunt:  tum  quia  utraque.  suo  modo,  Christi  salutis  medium  seu  instru- 
mentum a Deo  fuit  electa,  tum  quia  « talis  fuit  Maria,  ut  eius  unius  vita  omnium 
sit  disciplina  » fS.  Ambrosius,  De  virginitate , L.  2,  c.  2,  n.  15.  PL  16,  222). 
Attamen  profundiores  inter  Mariam  et  Ecclesiam  necessitudines  non  ex  mera  exem- 
plaritate  dignoscuntur,  sed  potius  ex  divina  et  soteriologica  maternitate  et  indivulsa 
cum  Filio  associatione,  ex  quibus  multa  proveniunt  Virgini  Benedictae  officia  et 
privilegia  prorsus  unica  nec  unquam  iteranda  in  Ecclesia. 

Absint  ergo  a novo  capite  inserendo  in  schemate  de  Ecclesia , quaestiones 
apud  theologos  disputatae;  sed  vera  doctrina,  Pontificum  verbis  proposita,  abesse 
omnino  non  poterit. 

Unde  in  stabilienda  necessitudine  inter  Mariam  et  Ecclesiam,  verissimae  quae 
sequuntur  propositiones  salvari  debent: 

Maria  est  membrum  Ecclesiae,  a Christo  redempta  eique  unice  coniuncta. 

Maria  est  Mater  Ecclesiae,  quae  Virginis  filiam  sese  agnoscit. 

Maria  transcendit  Ecclesiam,  uti  Mater  filiam;  uti  Regina,  subditam;  atque 
naturalis  Mater  Dei,  adoptivos  Dei  filios. 

Maria  cooperata  est  caritate  ut  fideles  (et  singuli  christiani,  et  Christianorum 
communitas)  in  Ecclesia  nascerentur. 

Analogice  ac  de  Christo,  diversis  quidem  titulis,  de  B.  Virgine  possumus  di- 
cere: Maria  est  de  Ecclesia,  sed  est  supra  Ecclesiam. 

Mariae  sanctitas  et  gratia  redundans  pendent  a Christo.  Virgini  autem  com- 
municatae sunt  non  dependenter  ab  Ecclesia,  sed  propter  arctissimam  cum  Filio 
Deo  coniunctionem,  propter  destinationem  ad  maternitatem  divinam  et  cum  Chri- 

sto  intimam  unionem.  Agitur  enim  de  altiore  ordine:  inde  est  quod  praesentia  Dei 
in  Maria,  amor  unicus  Dei  erga  Mariam,  relationes  singularissimae  Deum  inter  et 
Mariam  ab  Ecclesia  causari  numquam  possent;  dum  Mariam  potens  et  capax  prin- 
cipium constituerunt  ut  in  Ecclesiam  influeret.  Maria  ergo  Ecclesiam  transcendit, 
de  Ecclesia  cum  sit,  simili  modo  ac  Christus  Caput  est  Ecclesiae,  sed  Ecclesiam 
ipse  efformavit. 

Haec  omnia,  si  in  capite  apparando  a Sancta  Synodo  fidelibus  proponantur 
populus  christianus  plausu  unanimo  suscipiet. 

Exc.mus  p.  d.  emmanuel  talamas  camandari 

Episcopus  Civitatis  Juarezensis 

Cum  aliquibus  in  locis  non  solum  superlationes  veritatis  circa  B.  Mariam  Vir- 
ginem datae  sunt,  sed  etiam  alii  excessus  relate  ad  cultum  eidem  debitum,  quique 
certo  certius  ex  una  parte  ansam  praebuerunt  et  praebent  fratribus  separatis  sive 
ad  quaedam  immerito  improbanda  ipsi  catholicae  Ecclesiae,  sive  ad  reiiciendas 
omnes  vel  fere  omnes  veritates,  quae  ad  Deiparam  Virginem  respicientes,  magi- 
sterium vivum  Ecclesiae  credendas  docet;  ex  alia  parte  ipsis  fidelibus  nocent  quia 
frequenter  maiores  abundantioresque  laudes  B.  Virgini  tribuunt  cum  detrimento 
adorationis  Christo  Domino  debitae,  et  considerationem  animorum  avertendo  ab 
imitatione  Christi  et  a vita  necessario  informanda  gratia  sanctificante;  peroppor- 
tunum videtur  et  valde  utile  ad  utrumque  superius  dictum  damnum  vitandum, 
quod  hoc  Sacrosanctum  Oecumenicum  Concilium,  in  aptiore  loco  huius  schematis, 
v.  g.  in  pag.  11,  lin.  34,  plane  fateatur  sibi  bene  notam  esse  existentiam  talium  ex- 
cessuum, quos  minime  adprobat,  et  simul  enixe  rogat  animarum  pastores  ut 
quam  primum  sed  prudenter  praefatos  excessus  corrigant  vel  corrigere  faciant. 

Forte  etiam  conveniens  sit  enumerare  hos  excessus,  — si  non  placet  in  textu 
ipso  schematis,  saltem  in  nota  quadam  ad  calcem,  — ut  melius  a nobis  corrigantur, 
et  ut  fratres  separati  nullum  dubium  capiant  de  nostra  sincera  voluntate  renova- 
tionis intra  limites  veritatis.  Hi  excessus  sunt: 

1.  In  non  paucis  ecclesiis  cathedralibus,  paroecialibus  aliisve  extat  maior 
numerus  imaginum,  venerationi  fidelium  expositarum,  B.  Mariae  Virginis  quam 
Iesu  Christi. 

2.  In  quibusdam  civitatibus  extat  maior  numerus  paroeciarum  aliarumque 
ecclesiarum  titulo  mariano  erectarum  quam  titulo  Trium  Personarum  Divinarum 
vel  Verbi  Incarnati. 

3.  In  aliquibus  regionibus,  ex  totalitate  celebrationum  religiosarum  cum 
pompa  externa,  maiores  partes  obtinet  cultus  B.  Mariae  Virgini  datus  quam  cultus 
adorationis  Deo  Trino  et  Iesu  Christo  debitus.  Hoc  patet  ex  eo  quod  festa  ma- 
riana  per  annum  maiora  sunt  numero  quam  festa  Iesu  Christi  et  ex  eo  quod 
festa  mariana  aliquando  maiori  cum  sollemnitate  externa  celebrantur  quam  festa 
augustae  Trinitatis  et  Verbi  Incarnati.  Quod,  ex  alia  parte,  aliud  incommodum 
affert,  quia  cum  generatim  talia  festa  praecedantur  a sic  dictis  precibus  et  concio- 
nibus novendialibus,  fideles  plus  audiunt  de  B.  Maria  Virgine  quam  de  Deo 
Optimo  Maximo  et  de  Iesu  Christo. 

Quae  omnia,  scii.,  maior  numerus  ecclesiarum  titulo  mariano  erectarum,  maior 

numerus  festorum  B.  Mariae  Virginis,  maior  sollemnitas  externa  eorumdem  fe- 
storum necnon  maior  numerus  concionum  ad  decantandas  laudes  B.  Mariae  Vir- 
gini, etiam  sine  superlatione  veritatis,  sensim  sine  sensu  fideles  ducunt  ad  maiores 
partes  tribuendas  in  sua  pietate  Deiparae  Virgini  quam  Iesu  Christo. 

Ex  quo  iterum  fratres  separati  non  pauci  scandalum  sumunt  quod  difficiliorem 
reddit  unitatem  christianorum. 

Unde,  iterum,  qua  par  est  reverentia,  enixe  rogamus  venerabiles  praesules 
studio  huius  schematis  vacantes,  ut  de  hac  re  clare  loquatur  ipsum  schema  ad  cor- 
reptionem horum  excessuum  ex  parte  catholica  et  ad  aedificationem  fratrum  sepa- 
ratorum. Putamus  enim  hos  excessus  tam  profundas  et  sentimentales  radices  ha- 
bere tum  in  cordibus  fidelium  tum  in  aliquibus  sacerdotibus,  ut  necesse  sit  ad 
has  radices  vellendas  ut  de  hac  re  clare  loquatur  haec  Sacrosancta  Oecumenica 
Synodus. 

Exc.mus  P.  D.  PETRUS  M.  THEAS 
Episcopus  Tarbiensis  et  Lourdensis 

Valde  optandum  est  quod  schema  de  B.  Maria  Virgine  in  schemate  de  Ecclesia 
inhaereat.  Hoc  propter  sequentes  rationes: 

Prima  ratio.  Haec  insertio  a Summo  Pontifice  innuitur.  In  sua  concione,  in 
festo  Maternitatis  Mariae,  die  11  octobris  habita,  hisce  verbis  Patres  Conciliares 
in  Basilica  S.  Mariae  Maioris  coadunatos,  alloquebatur:  « Vogliamo  a Maria  por- 
tare ...  1’omaggio  dei  nostro  Concilio,  nel  momento  in  cui,  ripresi  i suoi  lavori  nella 
presente  seconda  sessione,  sta  per  pronunciare  nella  grande  visione  della  Chiesa 
il  nome  dolcissimo  e santissimo  della  Madonna,  la  Madre  di  Gesu  Cristo,  e percio 
Madre  di  Dio  e Madre  nostra  ». 

Insuper,  Summus  Pontifex  explicite  declarat  Christi  Ecclesiam  esse  Mariae 
Ecclesiam:  « Benedici,  o Maria,  la  grande  assemblea  della  Chiesa  gerarchica...  Ea, 
o Maria,  che  questa  sua  e tua  Chiesa...  nel  definire  se  stessa,  riconosca  te  per  sua 
Madre  e figlia  e sorella  elettissima  ed  incomparabile  suo  modello  ».  Quis  expres- 
sius loqueretur?  Ecclesia  Christi  est  Ecclesia  Mariae. 

Secunda  ratio.  Si  doctrina  marialis  in  schemate  de  Ecclesia  includatur,  multa 
bona  inde  profluerent,  quorum  praecipua  haec  sunt: 

1.  Bonum  pro  Ecclesiologia,  quae  sic  contemplatione  primi  membri  Corporis 
mystici  fulget  et  illustratur.  Primum  membrum  Maria  Virgo  est  quia  sanctissimum 
et  perfectissimum. 

2.  Bonum  pro  Mariologia,  quae  hoc  modo  suam  significationem  et  proportio- 
nem invenit.  Doctrina  Ecclesiae  enim,  verum  locum  Mariae  tribuit  in  oeconomia 
redemptionis,  Ecclesia,  per  suos  doctores  atque  praesules,  devotionem  marialem 
in  tuto  ponit  contra  possibiles  depravationes  et  eandem  devotionem  marialem 
ordinat  ad  Christum  et  Sanctissimam  Trinitatem. 

3.  Bonum  pro  fidelibus.  Maria  in  Ecclesia  posita  et  contemplata,  propinquior 
fidelibus  redditur.  Maria  enim  non  est  regina  longissime  posita,  aliorum  hominum 
disiuncta  et  redemptorum  condicionis  expers.  Maria  sane  reliquos  homines  in  Ec- 
clesia superat,  sed  non  est  ab  illis  aliena.  Illa  interior  non  exterior  est  Corpori. 
Illa  nobis  est  arctissima  et  hac  in  parte  etiam  Christi  Socia,  idest  historiae  nostrae 
salutis  omnino  permixta.  Haec  est  ratio  fundamentalis,  quae  per  transennam  tan- 
tummodo evocatur. 

Tertia  ratio.  Sua  privilegia,  B.  Virgo  non  possidet  independenter  a populo  Dei 
scii,  ab  Ecclesia.  Sunt  enim  perfectiones  populi  Dei.  Sua  divina  Maternitas  et 
Immaculata  Conceptio  populum  Dei  honorant.  Est  etiam  decus  populo  Dei  quod 
B.  Maria  corpore  et  anima  caelesti  gloria  participet.  Quia  sua  gloriosa  Assumptio- 
ne, Virgo  Maria  speciali  modo  resurrectioni  Christi  participat,  spem  in  nostram 
propriam  resurrectionem  confirmat. 

Quarta  ratio.  Facile  videtur  expellere  timores  illorum  qui  potius  schema  pro- 
prium et  separatum  proponunt. 

1.  Quidam  putant:  si  B.  Virgo  non  habuerit  proprium  schema,  eius  digni- 
tas laederetur,  B.  Virgo  minueretur. 

Respondeo:  membrum  a Corpore  seiungere,  quantumvis  dignissimum  sit, 
membro  huic  non  prodest  sed  nocet.  Summus  Pontifex  non  minuitur  eo  quod 
eum  in  collegio  apostolico  et  non  extra  perspicimus.  Ita  B.  Virgo  nullatenus  mi- 
nuitur si  eam  in  Ecclesia  et  non  extra  Ecclesiam  ponimus.  B.  Virginem  et  Sum- 
mum Pontificem  honoramus,  eos  ubi  Christus  constituit,  ponendo. 

2.  Loquendo  de  Maria  in  schemate  de  Ecclesia , timetur  ne  ad  simplices  chri- 
stianos  aequiparetur. 

Verum  est  Mariam  in  Ecclesia  potestatem  hierarchicam  non  habere,  sed  haec 
potestas  est  solum  ministerium  quod  cum  figura  huius  mundi  transibit.  Hierarchia 
sanctitatis  sola  in  aeternum  permanebit.  In  ordine  sanctitatis  et  caritatis,  Maria 
primum  locum  obtinet.  Illa  enim  est  prima  omnium  in  Christo  redemptorum,  pe- 
nitus prae  aliis  redempta,  quia  intuitu  meritorum  Christi  praeservata,  prima  in 
plenitudine  gratiae.  Illa  sola  Christum  genuit  et  proinde  titulum  Theotokos  meruit, 
qui  titulus  pro  orientalium  devotione  sufficere  videtur  quia,  recte  intellectus,  omnia 
continet.  Maria  sola  etiam  perfectione  fidei  et  caritatis  ab  Annuntiatione  usque  ad 
Crucem,  interfuit;  sola  denique  sua  corporea  Assumptione  parousiam  Ecclesiae 
antecessit.  Unde  in  visione  Ecclesiae  valde  eminent  privilegia  Mariae. 

Conclusio.  Cum  vita  Mariae  et  vita  Ecclesiae  intime  in  Christo  coniunctae 
appareant,  consentaneum  est  ut  non  separentur  in  elucidatione  doctrinali.  Unde 
valde  optatur  ut  mysterium  Mariae  et  mysterium  Ecclesiae  eodem  schemate  illu- 
strentur. 

In  ipso  schemate  de  Ecclesia,  non  epilogum  vel  appendicem,  sed  speciale  caput 
Mariae  consecrare  oportet.  Hoc  caput  logicum  locum  invenire  potest  in  ipsis  pri- 
mordiis populi  Dei,  sicut  Mater  inter  filios,  antequam  progrediatur  ad  speciales 
quaestiones  tractandas  de  hierarchia,  de  laicis,  de  statibus  perfectionis. 

Exc.mus  P.  D.  IOANNES  IULIANUS  WEBER 
Archiepiscopus-episcopus  Argentinensis 

Schema  quod  nobis  proponitur  sub  hoc  titulo  identicum  est  cum  schemate 
de  B.  Maria  Virgine  Vei  et  hominum  Matre-,  evidenter  completam  mutationem 
subire  debet  ut  novo  titulo  respondeat.  Hic  tradimus  aliquas  ideas  quas  in  de- 
cursu nostri  ministerii  aliquando  exposuimus. 

1.  Virgo  Maria  est  membrum  sanctae  Ecclesiae,  et  quidem  membrum  exi- 
mium, quatenus  est  Mater  Salvatoris  nostri,  Iesu  Christi,  Filii  Dei.  Sed  iure 
dici  potest  immo  Ecclesiae  Matris,  ut  ex  Evangelio  et  traditione  elucet. 

2.  Maria  est  Ecclesiae  figura  et  annuntiatio.  Eva  nova  est,  secundum  Iusti- 
num  et  Irenaeum,  et  sicut  Eva  mater  exstitit  viventium,  Maria  est  aequaliter  mater 
membrorum  novae  creationis  seu  regenerationis.  Est  vere  illa  « Mulier  » de  qua 
agitur  in  libro  Genesis  cap.  3.  Apparet  ut  talis  praesertim  in  scriptis  ioannicis 
(cf.  Io.  3 nuptiae  in  Cana;  Io.  18  Maria  iuxta  crucem  Domini;  Apoc.  12  mulier 
amicta  sole,  mater  Messiae  et  eorum  qui  custodiunt  verbum  Dei  et  habent  testi- 
monium Iesu  Christi).  Similis  est  Ecclesiae  quae  est  etiam  Mater  viventium  quos 
virginaliter  parit  et  nutrit.  Sicut  Ecclesia,  tota  pulchra  est,  immaculata,  sine  ruga. 
Et  iam  per  suam  Assumptionem  et  glorificationem  futurum  statum  Ecclesiae  in 
fine  temporum  praesignat,  statum  scii,  eschatologicum. 

3.  Maria  non  solum  figura  Ecclesiae  est,  sed  eius  Mater.  Praesens  fuit,  et 
active  praesens,  in  omnibus  circumstantiis  in  quibus  Ecclesia  nascebatur  aut  for- 
mabatur: eius  « Fiat  » in  annuntiatione  angeli  Ecclesiae  ortum  dedit;  in  Bethleem 
iam  fit  exordium  Ecclesiae  cum  pastores  et  magi  accurrunt  ad  Christum;  ad  cru- 
cem stat,  compatiens  Christo,  praesens  dum  Ecclesia  oritur  ex  latere  Domini,  et 
instituitur  a Iesu  mater  eius  qui  figura  est  veri  nominis  discipuli;  cum  apostolis 
sedet  in  coenaculo,  dum  Spiritus  vivificat  Ecclesiam  et  eam  unit  in  fide  et  caritate; 
tandem  Ecclesiae  adstitit  post  Pentecosten:  in  Evangelia  Lucae  et  Ioannis  influit; 
pro  Ecclesia  orat,  dum  cum  Christo  vivit  « semper  interpellans  pro  nobis  ».  Multa 
sunt  Ecclesiae  tempora  per  saecula  ubi  assistentia  Mariae  Ecclesiae  profuit,  sem- 
per viscera  materna  demonstrans. 

4.  Mater  Ecclesiae,  Maria  simul  est  exemplar  omnium  virtutum  quae  christia- 
num  decorant  et  efformant  (fides,  caritas,  humilitas,  puritas).  Primitiae  est  red- 
emptionis per  Christum  et  gratiae,  primitiae  nostrae  cum  Christo  glorificationis. 
Ipsa  iam  annuntiaverat:  « Beatam  me  dicent  omnes  generationes  ».  Est  ergo  li- 
gamen inter  omnes  qui  invocant  Domini  nomen.  Faveat  ergo  unionem  inter  omnes 
qui  christiani  nomine  gloriantur.  Unificationis  signum  sit  et  non  divisionis,  ut 
omnes  unum  Corpus  efficiant. 

90 

Exc.mus  P.  D.  IOANNES  F.  WHEALON 
Episcopus  tit.  Andrapensis , aux.  Clevelandensis 

N.  3,  pag.  9,  lin.  3:  doctrina  de  B.  Maria  Virgine  ut  mediatrice  gratiarum  non 
placet,  quia  1.  modo  negativo  et  apologetico  exprimitur,  propter  1 Tim.  2,  5; 
2.  difficultates  de  oecumenismo  poneret;  3.  nulla  necessitas  novam  officialem  doc- 
trinam de  B.  V.  M.  statuendi  nunc  exsistit. 

Exc.mus  P.  D.  PETRUS  ZUCCARINO 
Episcopus  Bobiensis 

Quemadmodum  per  feminam  mors,  ita  et  vita  nobis  per  feminam  orta  est 
et  suo  consensu  non  modo  mater  Iesu  facta  est  Maria  tantummodo,  verum  etiam 
cum  Christo  et  sub  Christo  operam  suam  consociavit  in  humani  generis  redemp- 
tionem peragenda. 

Qui  magna  potens  fecit,  eius  ancilla  fuit  singularibus  privilegiis  imbuta,  cultum 

erga  se  et  amorem  adparavit  ut  cum  homines  universos  in  Calvario  habuerit  ma- 
terno Cordi  commendatos,  et  illi  in  se  a Christo  Iesu  esse  redemptos  ignorant, 
fide  et  caritate  omnes  in  sancta  Ecclesia  cohaereant. 

Nos  quoque  certa  spe  ac  fiducia  nitimur  fore  ut  Mater  Dei  hominumque  im- 
petret ut  patrocinio  suo  omnes  homines  sub  uno  Pastore  in  Ecclesia  nostra  con- 
veniant. 

Exc.mi  QUIDAM  PP.  DD.  EPISCOPI  AFRICAE  CENTRO-ORIENTALIS 
Iudicium  generale. 

1.  Cum  schema  de  Ecclesia  iure  centrum  totius  operis  S.  Concilii  Vaticani  II 
esse  censendum  sit,  redeatur  ad  priorem  conceptum  schematis  de  B.  Maria  Vir- 
gine, secundum  quem  schemati  de  Ecclesia  inserendum  erat,  ita  ut  sub  titulo 
« De  Ecclesia  consummata  » agatur  de  B.  M.  V.  et  de  Sanctis,  ita  tamen,  ut  clare 
appareat  singularitas,  et  supereminentia  et  universalitas  functionis  B.  M.  V.  in  Ec- 
clesia. Id  quod  secum  fert  schema  nova  idque  abbreviata  forma  proponi  debere. 

2.  Quaestio  difficillima  de  mediatione  B.  M.  V.  diligentissime  explicetur,  ita 
ut  mediatio  B.  M.  V.,  quae  utique  vero  aliquo  sensu  ex  magisterio  ordinario  Ec- 
clesiae asserenda  est,  clare  a mediatione  Christi  ex  una  parte  et  ab  aliis  mediatoribus 
ex  altera  parte  distingui  possit,  et  quidem  internas  rationes  afferendo. 

3.  Qualificatio  theologica  schematis  clare  in  ipso  corpore  schematis  enuntie- 
tur. Non  satis  apparet  quomodo  ad  invicem  se  habeant  verba  in  « Praenotandis  » 
allata: 

a)  Praenotanda  I (pag.  13):  « quid  reapse  Ecclesia  catholica,  qua  talis,  de 
munere,  privilegiis  et  cultu  mariali  credit,  tenet  docetque  »,  et 

b)  Praenotanda  III  (pag.  14):  « singulae  propositiones  schematis,  in  qui- 
bus nullum  novum  dogma,  ut  ex  ipso  schemate  clare  apparet,  sed  solida  et  sana 
doctrina  magisterii  ecclesiastici  prostat,  sedulo  ponderandae  et  examini  subiicien- 
dae  sunt  ». 

4.  Ratio  petitur  mutationis  tituli  schematis. 

5.  Ad  obiectivitatem  hac  in  discussione  praeservandam  ne  nominentur  qui- 
dem voces,  quae  odiosae  esse  videntur,  e.  g.  « maximalistae  » et  « minimalistae  » 
(cf.  schema  pag.  14  [100],  IV,  2 c). 

[ Subsignaverunt ] Adam  Kozlowiecki,  arch.  de  Lusaka;  Francis  Mazur,  ep.  de 
Ndola;  Marcel  Daubechies,  ep.  de  Kasama;  F.  Courtemanche,  ep.  de  Fort  Jameson; 
B.  Chitsulo,  ep.  de  Dedza  (ex  mandato  J.  L.  Jobidon);  Adolf  Fiirstenberg,  ep.  de 
Abercorn;  R.  Pailloux,  ep.  de  Fort  Rosebery;  J.  L.  Jobidon,  ep.  de  Mzuzu;  James 
Corboy  S.  I.,  ep.  de  Monze;  N.  Agnozzi,  ofm.  conv.,  ep.  aux.  de  Ndola,  tit.  Adra- 
mittio;  Rupert  Hillericb,  ofm.  conv.,  praef.  ap.  de  Solwezi. 

Exc.mi  QUIDAM  PP.  DD.  EPISCOPI  AFRICAE  ORIENTALIS 

1.  Uti  iam  in  animadversionibus  ad  schema  de  Ecclesia,  pars  I diximus,  opta- 
mus ut  materia  huius  schematis  in  illud  inseratur  (ut  conclusio  totius  tractatus 
de  Ecclesia),  agendo  nempe  de  « Ecclesia  consummata  in  B.  V.  M.,  matre  et  typo 
Ecclesiae,  et  in  sanctis  caelitibus  ». 

2.  Quaeritur  ratio  mutationis  tituli  schematis  uti  hodie  prostat.  Proponimus 
nunc  (cf.  supra),  uti  complementum  materiae,  ideam  de  Maria  typo  Ecclesiae,  quia: 

a)  haec  idea,  iri  S.  Scriptura  bene  fundata,  a Patribus  multum  amatur  et 

b)  ad  usum  pastoralem  multum  inservit,  dum 

c ) titulus  nunc  in  schemate  propositus  (utique  quoad  rem  aliquomodo  reti- 
nendus) sat  raris  documentis  inniti  videtur...  (cf.  pag.  15-16,  notam  5). 

3.  Rogamus  qualificationem  theologicam  claram  et  undequaque  perfectam  quae 
in  ipso  corpore  schematis  locum  inveniat. 

4.  Antequam  (cf.  n.  3,  prima  propositio)  censura  quaelibet  adversariis  titu- 
lorum ab  Ecclesia  B.  V.  Mariae  tributorum  infligatur,  indispensabilis  videtur  prae- 
via clarificatio  de  authentico  sensu  Ecclesiae  in  adhibendis  saltem  principalioribus 
et  popularioribus  istis  titulis  (mediatrix,  corredemptrix,  nova  Heva,  Christi  socia 
in  gratia  acquirenda  et  in  Sacrificio  crucis).  Praesertim  fusius  explicetur  quo  sensu 
« mediatio  » exclusive  Christo  competat,  quo  sensu  exclusive  Mariae  et  quonam 
sensu  etiam  aliis  caelitibus  immo  et  hominibus. 

5.  In  fine,  antequam  « Maria  sanctissima  fautrix  unitatis  christianae  » decla- 
retur (cf.  n.  8),  quod  utique  in  se  verissimum  est,  textus  schematis,  ut  nunc  pro- 
stat, ita  reformetur  ut  fratribus  separatis  revera  invitamentum  sit  ad  hanc  uni- 
tatem. 

6.  Rogamus  ergo  ut  materia  huius  schematis  non  in  proxima  sessione  in  aula 
proponatur,  sed  tantum  in  subsequenti,  ita  ut,  opportune  reformata,  consensum 
partis  longe  maioris  Patrum  conciliarium  cito  obtinere  possit  et  ita  consensus  Ec- 
clesiae sollemniter  docentis  in  glorificanda  sua  Matre  sit,  in  quantum  fieri  possit, 
unanimis. 

[ Subscripserunt ] Edgar  Maranta,  arch.  de  Dar  es  Salaam;  Marcus  Mihayo, 
arch.  de  Tabora;  Guido  Del  Mestri,  arch.  tit.  Tuscamiensis;  James  Holmes- 
Siedle,  ep.  de  Kigoma;  Victor  Haelg,  ep.  tit.  de  Baia;  Herman  van  Elswyk,  ep. 
de  Morogoro;  Eberhard  Spiess,  ep.  tit.  Cemerinianensis;  Edward  McGurkin,  ep. 
de  Shinyanga;  Eugene  Arthurs,  ep.  de  Tanga;  Elias  Mchonde,  ep.  tit.  Adraenus; 
Renatus  Butibubage,  ep.  tit.  de  Casio;  Gervase  Nkalanga,  ep.  tit.  de  Balbura; 
James  Komba,  ep.  tit.  Thignicensis;  Vincent  McCauley,  ep.  de  Fort  Portal;  John 
Ogez,  ep.  de  Mbarara. 

CONFERENTIA  EPISCOPALIS  ARGENTINIAE 

Proposicion:  Que  el  texto  entero  dei  esquema  sea  revisado  particularmente 
en  los  n.  3:  « De  titulis  B.  M.  V.  »,  4:  «De  Privilegiis  »,  ya  que  en  algunos  puntos 
parece  un  poco  difuso  y repetido. 

Que  sea  adaptado  al  estilo  de  los  demas  esquemas. 

\_Subscripserunt ] Francisco  Vicentin,  arz.  de  Corrientes;  G.  Esorto,  arz.  de 
B.  Blanca;  Francisco  J.  Vennera,  ob.  de  San  Nicolas;  Miguel  Raspanti,  ob.  de 
Moron;  Carlos  Mariano  Perez,  ob.  de  Comodoro  Rivadavia;  Alberto  Deane;  Al- 
berto  Devoto;  Carlos  M.  Cafferata;  Raul  Primatesta,  ob.  de  San  Rafael;  Ernesto 
Segura;  Benito  E.  Rodriguez,  aux.  de  Rosario;  Manuel  Marengo,  ob.  de  Azul; 
M.  Magliano;  Manuel  Tato,  ob.  de  Santiago  dei  Estero;  Vicente  Zazpe,  ob.  de  Ra- 
faela;  Antonio  M.  Aguirre;  M.  Blanchoud;  Pedro  Lira,  S.  Francisco;  Manuel 
Menendez,  ob.  de  San  Martin;  Jorge  Mayer,  ob.  de  S.  Rosa;  Ricardo  Rosch;  J.  F. 
De  Nevares,  Neuquen. 

PROVINCIA  ECCLESIASTICA  CORDUBENSIS  IN  ARGENTINA 

Pag.  7,  lin.  32.  Legitur:  « hominis  naturam  »;  proponitur  « humanam  na- 
turam » ut  vitetur  vel  speciem  erroris  asserentis  hominem  (i.  e.,  naturam  huma- 
nam in  concreto  sub  aliqua  persona  iam  constitutam)  assumptum  fuisse  in  Incar- 
natione. 

Pag.  8,  linn.  1-3.  Legitur:  « non  id  ante  perfecit  quam  designatae  matris  ... 
libera  acceptatio  accessisset ».  Proponitur  additio  sequentium  verborum,  lin.  3: 
« gratia  sua  praevenienti,  libera  acceptatio  accessisset  ».  Ratio  est  quia  acceptatio 
B.  V.  Mariae  est  gratia  Dei  et  decretum  incarnationis  divini  Verbi  est  absolutum 
et  non  conditionatum. 

Pag.  8,  lin.  31.  Legitur:  « ac  proinde  non  uti  quidam  aiunt,  in  peripheria 
sed  in  ipsomet  centro  Ecclesiae  sub  Christo  collocari  ».  Verba  ista  « centrum  et 
peripheria  » non  videntur  theologice  accurata;  ideo  proponitur  suppressio,  vel 
substitutio  per  aliam  locutionem,  e.  g.,  « ac  proinde  tamquam  membrum  plane  sin- 
gulare » vel  « excellens  ac  supereminens  ». 

Pag.  8,  lin.  33.  De  titulis  quibus  consociatio...  Proponitur  aliqua  nova  redac- 
tio  totius  huius  paragraphi,  ut  vitentur  repetitiones  de  unica  mediatione  Christi  in 
pag.  9 et  ut  supprimantur  mentio  orationum  Pauli  et  exhortatio  in  marianam 
pietatem,  quia  illic  non  videntur  ad  rem.  Etiam  ob  redundantiam  supprimi  potest 
phrasis  a lin.  23  usque  ad  29. 

Pag.  10,  lin.  15.  Hic  paragraphus  de  singularibus  privilegiis  B.  Mariae,  deside- 
ratur perfectior  atque  magis  ad  dogma  compositus,  sc.,  ut  loquatur  clare  et  syn- 
thetice  de  conceptione  immaculata,  de  sanctitate  supereminenti,  de  virginitate 
perfecta  et  perpetua  atque  de  glorificatione  corporis  virginalis  B.  V.  Mariae,  sensu 
positivo  et  non  mere  negativo,  « in  cinerem  resolvi  non  pateretur  ». 

Pag.  11,  lin.  6.  Paragraphus  iste  de  cultu  erga  B.  Mariam  Virginem,  videtur 
aliquantulum  debilis  ac  remissus.  Suggeritur  breviter  exhibere  fundamentum  theo- 
logicum, universalitatem,  copiosam  formam  et  sensum  fidelium  in  incremento 
huius  cultus. 

Pag.  12,  lin.  3.  Legitur:  « Nihil  enim  materna  propinquitas  Mariae  profuis- 
set... ».  Verba  sunt  S.  Augustini.  Sed  multi  theologi  sentiunt  ultimam  radicem 
sanctitatis  Mariae  esse  praedestinationem  ad  divinam  maternitatem,  immo  plures 
admittunt  etiam  maternitatem  divinam  « nude  consideratam  » esse  dignitate  su- 
periorem omnibus  privilegiis  B.  Virginis.  Et  ideo  redactio  in  schemate,  cum 
textum  S.  Augustini  sine  contextu  transcribere  debuit,  inconveniens  videtur,  quia 
aliquo  modo  praeiudicare  videtur  rem  controversam. 

Pag.  12,  lin.  14.  In  hac  paragrapho  forsitan  opportunum  est  mentionem 
facere  de  matre  humana  tamquam  vinculo  unitatis  in  familia;  eodem  modo,  Maria, 
humanitatis  Mater,  est  vinculum  eiusdem  unitatis. 

[ Subscripserunt ] Raimundus  J.  Castellano,  arch.  Cordubensis;  Albertus  Dea- 
ne,  ep.  V.  Maria;  Petrus  Lira,  ep.  Franciscopolitanus;  M.  Blanchoud,  ep.  Rio 
Cuarto. 

Pag.  7,  lin.  24:  dice  « postquam  de  Corpore  Christi  locuta  est  »,  anadir:  « et 
ad  perficiendam  eiusdem  doctrinam  »,  ya  que  el  titulo  y contenido  dei  actual 
esquema  puede  considerarse  parte  integrante  dei  de  Ecclesia. 

Pag.  7,  lin.  32:  dice  « hominis  naturam  ».  Proponese:  « humanam  naturam  ». 
Parece  mas  ajustada  esta  locucion  para  alejar  cualquier  error  que  pudiera  susci- 
tarse.  Santo  Tomas  apunta:  quod  Filius  Dei  non  est  homo,  quem  assumpsit, 
sed  cuius  naturam  assumpsit  (III,  q.  4,  art.  3). 

Pag.  8,  lin.  1-3:  dice  «non  id  ante  perfecit  quam  designatae  matris...  libera 
acceptatio  accessisset  ».  Proponese:  « ita  perfecit,  ut  designatae  matris,  ex  praevisis 
meritis  Christi  sublimiori  modo  redemptae,  gratia  sua  eidem  praevenienti,  liberam 
acceptationem  donaret  ».  Se  evitaria  asi  que  pueda  entenderse  el  decreto  salvifico 
como  supeditado  a la  aceptacion  de  la  Virgen,  de  tal  suerte  que  despues  de  haber 
previsto  Dios  este  consentimiento,  habria  decidido  la  encarnacion.  Pero  la  realidad 
es  otra.  Dios  decide  la  encarnacion  con  absoluta  independencia  y en  fuerza  de  ello 
quiere  tambien  el  consentimiento  de  la  Virgen  que  obtiene  con  su  gracia  eficaz. 

Pag.  8,  lin.  31:  dice  « ac  proinde  non,  uti  quidam  aiunt,  in  peripheria,  sed  in 
ipsomet  centro  Ecclesiae  sub  Christo  collocari  ».  Proponese:  « ac  proinde  tamquam 
membrum  plane  singulare  ».  Los  terminos  centro  y periferia  no  parecen  teologi- 
camente  muy  precisos;  ademas,  dificilmente  podrian  ser  entendidos  por  los  her- 
manos  separados,  ya  que  Cristo  por  ser  cabeza  unica  dei  Cuerpo  Mistico,  es  su 
centro. 

Pag.  8,  lin.  34:  dice  « Quoniam  in  cooperatione...  » hasta  « gratiarum  Media- 
trix  nuncupatur  ».  Proponese:  « Cooperatio  Matris  Dei  cum  Christo,  veluti  novae 
Evae  cum  novo  Adamo,  in  humanae  redemptionis  peragendo  opere,  multiplicibus 
variisque  titulis,  quibus  magisterium  Ecclesiae,  veneranda  Traditio  fideliumque 
pius  sensus  Beatissimam  Virginem  salutare  consueverunt,  tanquam  solido  funda- 
mento, radice  ac  principio  ita  nititur,  ut  non  immerito  ab  Ecclesia  Beatissima  Vir- 
go gratiarum  mediatrix  nuncupetur  ».  Afirmase  asi,  directamente,  la  mediacion  de 
Maria  como  consecuencia  de  su  cooperacion  con  Cristo  en  la  redencion,  y se  evita 
tambien  el  « nefas  est  »,  que  involucra  una  defensa  de  la  actitud  de  la  Iglesia. 

Pag.  9,  lin.  3:  Proponese  quitar:  « Quod  si  hisce...  » hasta  el  punto  de  la 
linea  7.  La  referenda  a las  oraciones  de  S.  Pablo  por  los  fieles  senalase  como  argu- 
mento, pero  parece  un  tanto  flojo,  ya  que  existen  razones  mucho  mas  profundas 
basadas  en  la  intercomunicacion  de  bienes  y oraciones  entre  los  miembros  dei 
Cuerpo  Mistico,  a fortiori  entre  Maria  y nosotros.  Ademas,  parece  alii  fuera  de  lu- 
gar  la  exhortacion  a la  piedad  mariana. 

Pag.  9,  lin.  18:  dice:  « haec  eius  meditatio  minime  efficit...  » hasta  el  punto 
linea  22.  Proponese  en  sustitucion  las  palabras  que  se  encuentran  a partir  de  la 
lin.  37:  «haec  eius  mediatio  nullo  modo  mediationem  unici  nostri  Mediatoris... 
obscurat  vel  minuit;  immo...  » hasta  el  final.  Se  evita  asi  la  repeticion  de  la  misma 
idea. 

Pag.  9,  lin.  23:  « Licet  enim...  » hasta  el  21.  Proponese  suprimirlo  por  con- 
siderarlo  una  redundanda. 

Pag.  9,  lin.  30:  dice  «Cum  itaque».  Empezar  « Itaque  haec  humilis...  » y 
lin.  33  cambiar  « cumque  » por  « atque  » por  razones  gramaticales,  terminando  el 
parrafo  en  la  linea  36,  con  las  palabras  « materna  caritas  B.  Virginis  ». 

Pag.  10,  lin.  15:  dos  observaciones  generales  sobre  este  punto  4.  Primera:  no 
se  ve  como  encuadra  este  asunto  dentro  dei  esquema  que  considera  a Maria  desde 
el  punto  de  vista  eclesiologico.  Segunda:  en  caso  de  conservarse  debera  aconsejarse 
una  redaccion  mas  completa,  sobre  todo,  a partir  de  la  linea  25  hasta  el  final 
donde  se  haga  resaltar:  la  Concepcion  inmaculada,  la  santidad  supereminente,  la 

virginidad  perpetua  y perfecta  y la  glorificacion  dei  cuerpo  virginal,  en  terminos 
positivos  y con  sentido  escatologico,  y no  en  forma  negativa:  in  cinerem  resolvi 
non  pateretur,  linea  4,  pag.  11. 

Pag.  11,  lin.  6:  la  redaccion  dei  primer  parrafo  dei  punto  5 parece  algo  debil. 
Se  sugiere  expresar  mejor  la  fundamentacion  teologica  dei  culto;  destacar  con 
mayor  claridad  su  universalidad  en  el  tiempo  y en  el  espacio,  desde  los  albores 
dei  cristianismo  y su  extraordinaria  riqueza  de  formas;  poner  de  manifiesto  el 
rol  y participacion  dei  pueblo  en  el  desarrollo  dei  culto. 

Pag.  12,  lin.  3:  « Nihil  enim  materna  propinquitas...  ».  Muchos  teologos  pien- 
san  que  la  ultima  raiz  de  la  santidad  de  Maria  es  la  predestinacion  a la  divina 
Maternidad,  y no  pocos  admiten  tambien  que  la  divina  Maternidad,  nude  conside- 
ratam, es  de  una  dignidad  superior  a todos  los  privilegios  de  la  Virgen.  El  sentido, 
pues,  de  las  palabras  de  S.  Agustin  parece  ser  que  la  Maternidad  de  la  Virgen  nada 
le  hubiera  aprovechado  si  hubiera  sido  puramente  material,  es  decir,  segun  la 
carne  y la  sangre  unicamente,  y no  mas  bien  espiritual.  Por  lo  cual  convendria 
suprimir  esa  frase  o cambiarla  por  alguna  otra,  como  la  siguiente:  « Ipsa  materna 
propinquitas  Mariae  profuit,  quia  felicius  Christum  corde  quam  carne  gestavit  ». 

Pag.  12,  lin.  14:  en  el  punto  6 donde  se  hable  de  Maria  Ssma.  « tamquam 
fautrix  unitatis  christianae  »,  convendria  mencionar  que  asi  como  la  madre  en  el 
hogar  es  un  factor  poderoso  de  unidad,  asi  tambien  lo  es  Maria  Ss.ma  como  Madre 
de  la  humanidad. 

Exc.mi  pp.  dd.  episcopi  angliae  et  cambriae 

Infrascriptus  exc.mus  ac  rev.mus  D.  Ioannes  Carmelus  Heenan,  arch.  West- 
monasteriensis  in  Anglia,  ex  parte  hierarchiae  Angliae  et  Cambriae,  ex  onere  sibi 
commisso  honorem  sibi  ducit  ea  quae  sequuntur  patribus  Concilii  clare  ostendere. 

Non  amplius  quid  novi  videtur  proponere  ut  schema  de  B.  Maria  Virgine 
schemati  de  Ecclesia  adiungatur.  Exinde  nobis  videtur  novum  textum  de  B.  M.  V. 
postulandum,  magis  aptum  ad  munus  capitis  seu  epilogi  in  schemate  de  Ecclesia 
fungendum. 

Novus  igitur  textus  de  B.  M.  V.  heic  adlegatus  ab  exc.mo  D.  abbate  Butler 
confectus  est,  instante  posteaque  prorsus  approbante  integra  hierarchia  Angliae 
et  Cambriae,  quae  suam  approbationem  sequentes  ob  rationes  dedit. 

1.  Textus  est  brevis  et  concisus.  Ineptum  enim  videretur  caput  novum  de 
B.  M.  V.  schemati  de  Ecclesia  adnectere,  quod  limites  debitos  transgrederetur.  Nam 
eadem  proportio  servanda  est  in  toto  schemate,  ne  viderentur  Patres  magis  aesti- 
mare momentum  B.  M.  V.  in  Ecclesia  quam  Domini  Iesu  vel  Spiritus  Sancti. 

2.  Nihilominus  textus  hic  totam  doctrinam  hodiernam  catholicam  de  B.  M.  V. 
includit.  Non  excludit  nisi  doctrinas  adhuc  inter  theologos  disputatas. 

3.  Tota  doctrina  in  argumentis  ex  Sacra  Scriptura  et  primaeva  traditione  fun- 
datur. Argumenta  enim  omnia  e tempore  desumuntur  quod  rupturam  inter  Occi- 
dentalem et  Orientalem  Ecclesias  antecedit. 

4.  Evitantur  vocabula  moderna  a Mariologis  usitata  quae  saepe  a fratribus 
seiunctis  — immo  quandoque  a catholicis  — haud  recte  vel  potius  perperam  in- 
telliguntur. 

Quapropter,  viso  articulo  33  Ordinis  Concilii  Vaticani  II,  par.  7,  antehabito 
placito  fere  102  Patrum  quorum  nomina  in  adlegato  folio  habentur,  enixe  postu- 

latur  ut  novus  hic  textus  a Moderatoribus  accipiatur,  qui  illum  Commissioni  de 
Concilii  negotiis  componendis  deferre  ne  dedignentur. 

Hoc  quoque  addendum  videtur,  scilicet  praeter  Patres  in  adnexo  folio  citatos, 
alii  quoque  Patres,  tum  pro  sibimetipsis  loquentes  cum  vices  propriae  hierarchiae 
gerentes,  suam  significaverunt  approbationem  huius  nostri  novi  textus  sed  unice 
haesitaverunt  de  stylo  seu  modo  vertendi  schema  in  lingua  latina.  Hisce  igitur 
precibus  libentissime  annuentes,  unice  ad  stylum  minime  vero  ad  contentum  per- 
poliendum, professoris  in  linguis  classicis  valde  peritissimi  adiutorium  postulavi- 
mus ita  ut  si  novus  textus  Patribus  placuerit,  illud  omnino  optime  praesentatum 
habebunt. 

Heenan  John  Carmel,  PR  Westminster;  Butler  Christopher,  SG  Congr.  Ben. 
dTnghilterra;  McGill  Stephen,  VR  Argyll  e The  Isles;  Grimshaw  Francis  Ioseph, 
AR  Birmingham;  Wall  Bernard  Patrick,  VR  Brentwood;  Murphy  John,  AR  Car- 
diff;  Rudderham  Ioseph,  VR  Clifton;  Hart  William,  VR  Dunkeld;  McGee  Ioseph, 
VR  Galloway;  Cunningham  James,  VR  Hexham  e Newcastle;  Dwyer  George  Pa- 
trick, VR  Leeds;  Foley  Brian  C.,  VR  Lancaster;  Petit  John  E.,  VR  Menevia; 
Brunner  George,  VR  Middlesbrough;  Scanlan  James  Donald,  VR  Motherwell;  Par- 
ker Thomas  Leo,  VR  Northampton;  Eliis  Edward,  VR  Nottingham;  Black  James, 
VR  Paisley;  Restieaux  Cyril,  VR  Plymouth;  Gray  Gordon,  AR  St.  Andrews  e 
Edinburgh;  Beck  George  Andrew,  VR  Salford;  Grasar  William  Eric,  VR  Shrews- 
bury;  Cowderoy  Cyril  Conrad,  VR  Southwark;  Grant  Charles  Alexander,  VT 
Alinda;  Holland  Thomas,  VT  Etenna;  Craven  George  Laurence,  VT  Sebastop. 
in  Armenia;  Pearson  Thomas  Bernard,  VT  Sinda;  Ward  James,  VT  Sita;  Bright 
Humphrey,  VT  Soli;  Lefebre  Amedee,  AR  Rabat;  Piche  Paul,  VT  Orcisto;  Simons 
Francis,  VR  Indore;  Courtemanche  Firmin,  VR  Fort  Jameson;  Baroni  Augustine, 
VT  Balecio;  Cesana  John,  VR  Gulu;  0’Sullivan  Ioseph,  AR  Kingston;  Young 
Guilford,  AR  Hobart;  Muldoon  Thomas,  VT  Fessei;  0’Loughlin  John  Patrick,  VR 
Darwin;  Rush  Francis,  VR  Rockhampton;  0’Donnel  Patrick  M.,  AT  Pelusio; 
Kavanagh  John  Patrick,  VR  Dunedin;  Delargey  Reginald  John,  VT  Irina;  Liston 
James  Michael,  AR  Auckland;  Foley  Victor,  VT  Petinesso;  Larose  Raymond,  VR 
Chittagong;  Graner  Lawrence  Leo,  AR  Dacca;  Obert  Ioseph,  VR  Dinajpur;  van 
Miltenburg  James,  AR  Hyderabad;  Cordeiro  Ioseph,  AR  Karachi;  Battaglierin 
Dante,  VR  Khulna;  Buyse  Marcel  Roger,  VR  Lahore;  Cialeo  Francis  Benedict, 
VR  Lyallpur;  Scheerer  Aloisius,  VR  Multan;  Hettinga  Nicholas,  VR  Rawalpindi; 
Ganguly  Theotonius,  VT  Oliva;  Boisguerin  Renatus,  VR  Suifu;  Bouter  William, 
VR  Nellore;  Billington  Vincent,  VR  Kampala;  Hali  Frederick,  VR  Kisumu;  Van 
Kester  Guillaume,  VR  Basankasu;  Greif  John,  VR  Tororo;  Buis  James,  VT  Asti- 
palea;  Galvin  Anthony  D.,  VT  Lete;  De  Wit  Cornelio,  VT  Amiso;  Ireland  James, 
PA  Falkland  Islands;  Boerkamp  John,  PA  Kashmir  e Jammu;  Fernandes  Angelo, 
AT  Neopatrasso;  D’Mello  Leo,  VR  Ajmer  e Jaipur;  Fernandes  Ioseph,  AR  Delhi; 
Arattukulam  Michael,  VR  Alleppey;  Pinto  Edwin,  VR  Ahmedabad;  Picachy  Lo- 
renzo  Trevor,  VR  Jamshedpur;  Lourduswamy  Duraisamy,  VT  Sozusa;  D’Souza 
Andrew,  VR  Poona;  Rosario' Ioseph,  VR  Amravati;  Kerketta  Pius,  AR  Ranchi; 
Arulswami  Daniel,  VR  Kumbakonam;  Patroni  Aldus,  VR  Calicut;  Sevrin  Oscar, 
VT  Mossina;  Oste  Ioseph,  VR  Jehol;  Vendargon  Dominic,  VR  Kualalumpur; 
D’Mello  Raymond,  VR  Mangalore;  Agniswami  Thomas,  VR  Cottar;  Ol^omendy 
Michael,  AR  Malacca-Singapore;  Fernandez  Jerome,  VR  Quilon;  D’Souza  Albert, 
AR  Calcutta;  Sundaram  Rajarethinam,  VR  Tanjore;  Evangelisti  Giuseppe,  AR 

Meerut;  Gomes  William,  VT  Parlais;  Padiyara  Anthony,  VR  Ootacamund;  Ben- 
jamin  Eric,  VR  Darjeeling;  Tigga  Leo,  VR  Dumka;  Coutinho  Fortunatus,  VT  Sa- 
galasso; Selvanaden  Lurdu,  VR  Salem;  Lamont  Daniel,  VR  Umtali;  Healy  Kilian, 
SG  Carm.  DelPAntica  Oss.;  Cahill  Thomas  Vincent,  VR  Cairns;  Henschke  Fran- 
cis, VR  Wagga  Wagga;  0’Brien  Eris  Michael,  AR  Canberra;  Cullinane  John,  VT 
Flumenzer;  Jobst  Ioannes,  VT  Pitane. 

Textus  de  Beata  Maria  Virgine  propositus  tamquam  epilogus  ad  schema  de  Ec- 
clesia loco  schematis  de  Beata  Maria  Virgine. 

Filius  Dei,  ut  inter  homines  homo  fieret  sumendo  humanam  carnem,  et,  tam- 
quam unicus  Dei  et  hominum  Mediator  (1  Tim.  2,  5),  seipsum  pro  dilecta  traderet 
Ecclesia  ( Eph . 5,  5),  matrem  sibi  elegit  B.  Mariam  Virginem,  humilem  ancillam 
Domini  ( Lc . 1,  49),  quae  ut  filia  Sion  ( Lc . 1,  28-33;  Soph.  3,  14-17)  praebuit  tum 
consensum  populi  electi,  tum  carnem  qua  Christus,  factus  ex  muliere  ( Gal . 4,  4), 
alter  David  et  ex  stirpe  Adam  oriretur  (Lc.  1,  32-33;  cf.  2 Reg.  7,  12-16);  ut 
autem  tabernaculum  seu  Arca  foederis,  a virtute  Altissimi  obumbrata  filium  Dei 
concepit  e Spiritu  Sancto  (Lc.  1,  35,  40,  45).  Eius  « fiat  mihi  »,  ipse  Pater  requi- 
sivit,  ut  umbris  et  imaginibus  finem  faceret  et  Verbum  caro  fieret.  Prima  igitur 
« co-operatorum  Dei  » (1  Cor.  3,  9)  Christum,  Caput  Ecclesiae,  peperit,  ex  quo 
tota  Redemptio  nobis  venit.  Quare  B.  Virgo  est  intime  et  inseparabiliter  cum  Ec- 
clesia coniuncta. 

Maria  igitur  fit  omnibus  omnium  evangelicarum  virtutum  ac  beatitudinum  exem- 
plar; vitae  apostolicae  praecursor  exstitit,  cum  facta  esset  ancilla  humilis  et  Deo 
oboediens,  una  ex  « pauperibus  » in  Vetere  Testamento  iam  laudatis  (Lc.  1,  48-52; 
1 Reg.  2,  8;  Ps.  112,  7-8),  et  praedicata  esset  beata  ob  praestantem  fidem,  qua 
credidit  Deo  (Lc.  1,  45)  et  verbum  Dei  custodivit  (Lc.  2,  19,  51;  11,  27-28);  quae 
cum  in  summa  paupertate  Filium  peperisset  (Lc.  2,  7)  et  Primogenitum,  adiecta 
oblatione  pauperum,  in  Templo  obtulisset  (Lc.  2,  22-24),  procul  a gloria  humana 
(cf.  Mt.  20,  20-38;  Io.  7,  3-10)  et  secundum  voluntatem  Filii  vitam  degit,  in  vita 
publica  Christi,  aerumnosam  et  obscuram  (Mt.  12,  46-50;  Mc.  3,  31-35;  Lc.  2, 
49-50;  8,  19-21;  11,  27-28;  Io.  2,  4).  Morienti  autem  Filio  in  cruce  pia  Mater 
astitit,  doloris  gladio  transfixa  (Io.  19,  25;  Lc.  2,  35),  Filio  condolens  et  animo  in- 
time eius  sacrificio  conformata,  quare  nova  veluti  Eva  eius  victoriae  in  serpentem 
socia  (Gen.  3,  15;  Io.  19,  26;  Apoc.  12,  9),  Mater  viventium  data  est  discipulo 
dilecto  et  iis  omnibus,  qui  Christi  fratres  sunt  (Gen.  3,  20;  Io.  19,  26-27;  20,  17; 
Rom.  5,  14;  8,  29;  1 Cor.  15,  45-47). 

Constat  antiquissimos  Patres,  instituta  cum  Eva  comparatione,  iam  ob  ipsam 
secundi  Adami,  universi  generis  humani  Redemptoris,  Incarnationem,  Mariam  « se- 
cundam Evam  » salutasse.  Nam  « quemadmodum  illa  (sc.  Eva)  ...  inoboediens  facta, 
et  sibi  et  universo  generi  humano  causa  facta  est  mortis;  sic  et  Maria  ...  oboediens, 
et  sibi  et  universo  generi  humano  causa  facta  est  salutis  »;J  et  Eva  virgo  « sermone 
serpentis  concepto  inoboedientiam  et  mortem  peperit.  Maria  autem  virgo,  cum 
fidem  et  gaudium  percepisset  ...  respondit:  Fiat  mihi  secundum  verbum  tuum  »,2 
« ut  quod  per  eiusmodi  sexum  abierat  in  perditionem,  per  eundem  sexum  redige- 
retur in  salutem.  Crediderat  Eva  serpenti,  credidit  Maria  Gabrieli.  Quod  illa  cre- 
dendo deliquit,  haec  credendo  delevit  ».3  Hi  igitur  Patres  Mariam  non  passivum 
instrumentum,  sed  causam  liberam  salutis  generis  humani  per  fidem  et  oboedien- 
tiam habebant,  ita  ut  « virginis  Evae  Virgo  Maria  fieret  advocata».4 

Haec  autem  antiquissima  traditio,  in  Scriptura  Sacra  radicata,  Spiritu  Sancto 
moderante  decursu  saeculorum  una  cum  doctrina  de  B.  Maria  Matre  Dei  eiusque 
perpetua  virginitate  paulatim  explicata  est.  Nam  Orientis  et  Occidentis  Patres  et 
Liturgia  asserere  solebant  per  virginem  Evam  mortem,  per  Virginem  vel  de  Vir- 
gine Maria  vitam  apparuisse;5  quare  facta  cum  Eva  comparatione,  Mariam  Matrem 
viventium  appellabant 6 repetebantque  adagium  « mors  per  Evam,  vita  per  Ma- 
riam »7  vel  « per  feminam  mors,  per  feminam  vita  ».8 

Sed  praesertim  post  Sacrum  Concilium  Oecumenicum  Ephesinum  Patres  Graeci 
Matrem  Dei  et  Novam  Evam  contemplando,  via  potius  positiva  intaminatam  eius- 
dem Conceptionem  exprimebant.  Asserebant  enim  Matrem  Dei  omnino  dignam 
fuisse  quae  in  utero  Filium  conciperet;  iam  antea  totam  et  totaliter  puram  fuisse 
et  sine  culpa;9  novam  a Deo  creaturam  formatam  esse;10  omnino  gratia  plenam 
fuisse  et  concupiscentia  liberam;11  iam  ante  Annuntiationem  ut  nullam  aliam 
fuisse  purificatam;12  tunc  vero  fuisse  a Spiritu  Sancto  purificatam,  ut  posset  Ver- 
bum concipere,  sed,  sicut  aurum  inadulteratum  igne  divino  non  fuisse  consump- 
tam;13 etiam  in  conceptione  fuisse  a corruptione  prorsus  immunem;14  ut  primitias 
novae  creationis  pulchritudinem  primitivam  redintegrasse;15  a Spiritu  Sancto  pla- 
smatam fuisse  16  et  gratiam  in  eius  formatione  praevenisse  naturam;17  omnem  ha- 
buisse integritatem  quam  Adam  post  peccatum  amisisset,  exceptis  eis,  quae  Filius 
ipse  suscepisset;18  Paradisum  fuisse  in  quem  serpens  introitum  non  haberet;19 
quae  omnia  eam  a culpa  originali,  rite  intellecta,  et  eius  consequentiis  liberam  fuisse 
suo  modo  testantur.  Sed  et  Assumptionem  corporis  B.  Mariae  in  caelum  mox 
celebratam  fere  eodem  modo  Graeci  ex  Immaculatae  immunitate  a corruptione  et 
ex  honore  Matri  a Filio  praestito,  facile  derivaverunt.  Invalescente  autem  etiam 
in  Occidente  die  festo  Conceptionis  B.  Mariae  Virginis,  et  eius  sensu  gradatim 
melius  perspecto,  Latini  tandem  hoc  privilegium  ab  universitate  Redemptionis 
pendere  intellexerunt.20 

Iamvero  Maria,  utique  ex  Salvatoris  praevisis  meritis  ab  omni  originali  culpa 
praeservata  immunis,  iam  corpore  et  anima  in  caelum  assumpta,  initium  typus 
et  spes  est  Ecclesiae,  quam  Christus  ipse  sibi  « sanctam  et  immaculatam  » exhibuit 
( Eph . 5,  27),  cuius  filios  immaculatos  Deus  ante  conspectum  gloriae  suae  in  ad- 
ventu Domini  constituet  (cf.  Iud.  2,  4;  Coi.  1,  24;  Eph.  1,  4).  Sicut  ergo  Ma- 
ria Immaculata  immaculatam  Ecclesiam  et  filios  in  die  Domini  immaculatos  ante- 
ivit, ita  Maria  corpore  et  anima  in  caelum  assumpta  filios  suos,  non  Regina  tan- 
tum sed  et  Mater,21  in  spem  erigit,  ut  tandem,  morte  devicta  ( 1 Cor.  15,  54-57) 
et  ipsi  regnent  cum  Christo  Filio  suo  immortali  saeculorum  Regi  ( Phil . 1,  23; 
1 Titn.  1,  17). 

Et  revera  Ecclesiae,  ex  latere  Christi  in  cruce  pendentis  natae  {Io.  19,  34; 
Gen.  2,  21-22;  et  saepe  Patres),  arctissime  coniungitur  B.  Virgo.  Nam  Maria  est 
Ecclesiae  Mater,  membrum  et  exemplar:  cum  enim  sit  Mater  Christi,  « est  Mater 
omnium  in  quibus  vivit  Christus  »,22  « Mater  membrorum  Christi,  quae  nos  sumus, 
quia  caritate  sua  co-operata  est  ut  fideles  in  Ecclesia  nascerentur,  qui  illius  Capitis 
membra  sunt  »;23  membrum  sub  Capite,  quia  « Maria  portio  est  Ecclesiae...  super- 
eminens membrum,  sed  tamen  totius  corporis  membrum  »;24  exemplar  vel  figura, 
quia  Maria  et  Ecclesia,  Mater  et  Virgo,  ita  sunt  internexae,  ut  saepissime  Patres 
Mariam  ut  typum  Ecclesiae  habeant:  « hymnantes  Mariam  semper  Virginem,  quae 
manifeste  est  sancta  Ecclesia  ».2°  Inde  Maria  et  Ecclesia  una  simul  contemplandae 
sunt,  una  simul  amandae. 

Neque  hoc  est  omittendum  quod  nostris  temporibus  opportunissimum  vide- 
tur; per  Novam  Evam,  « gratia  plenam  » et  « benedictam  inter  mulieres  » (Lc.  1, 
28,  42),  tota  mulierum  condicio  restaurata  et  elevata  est.  Nam  omnes,  quas  mu- 
lier nobilissimas  aspirationes  habere  potest,  in  Maria  complentur,  quae  est  virgo, 
sponsa,  mater:  semper  virgo,  sponsa  vera,  mater  cuius  caritas  ex  immaculato  corde 
promanat. 

Quoniam  igitur  B.  Mariae  magna  fecit  « Qui  potens  est  »,  eamque  igitur  gene- 
rationes omnes  beatam  dicent  (Lc.  1,  48-49),  etiam  nunc  in  caelis  socia  Christi 
gloriosi  manens,  pro  omnibus  per  Christum  caritate  materna  intercedit.  Ipsa 
quoque  semper  ab  Ecclesia,  ut  Advocata  nostra  et  misericordiae  Mater,  rite  invo- 
catur et  a fidelibus  precibus  et  cordis  devotione  honoratur.  Neque  ullo  modo  media- 
tio unici  nostri  Mediatoris  ( 1 Tim.  2,  5)  sic  obscuratur  vel  minuitur;  immo  extol- 
litur et  glorificatur.  Nam  ille  qui  etiam  ante  « horam  suam  » primum  miraculum, 
Mariae  obsequens  praestitit,  « et  manifestavit  gloriam  suam  et  crediderunt  in  eum 
discipuli  eius  » (Io.  2,  4-11),  nunc  certe  Mariam  honorari  summopere  gaudet. 
Porro,  mediatio  Mariae  non  ex  aliqua  necessitate,  sed  ex  beneplacito  divino  et 
superabundantia  ac  virtute  meritorum  Iesu  provenit,  in  mediatione  Christi  inni- 
titur, ab  illa  omnino  dependet  et  ex  eadem  totam  vim  obtinet.  Adest  nempe  dis- 
similis similitudo,  quia  nullo  modo  Mater  Dei  aequiparanda  est  Christo.  Qua- 
propter Sacra  Synodus  theologos  verbique  divini  praecones  enixe  hortatur  ut  se- 
dulo adnitantur  studium  imprimis  Sacrae  Scripturae  et  SS.  Patrum  ad  sensum 
Magisterii  Ecclesiae  excolentes,  in  vera  luce  ponere  munera  et  officia  B.  Virginis 
cum  aliis  dogmatibus  connexa,  potissimum  vero  quae  spectent  ad  Christum,  qui 
est  centrum  totius  veritatis,  sanctitatis  et  pietatis. 

« Signum  magnum  apparuit  in  caelo:  Mulier  amicta  sole  ».  Qui  locus  (Apoc. 
12,  1)  a Patribus  et  exegetis  ad  Ecclesiam  et  ad  Mariam  refertur.  Sacra  ergo 
Synodus,  spem  in  altum  erigens,  omnes  hortatur  christifideles,  filios  Mariae  et  Ec- 
clesiae, ut  per  Matrem  Mariam  Filium  Dei  invocent,  ut  non  modo  illos  qui  uno 
signati  sunt  baptismate  unoque  Spiritu  aguntur,  sed  etiam  illos  qui  se  esse  a 
Christo  Iesu  Pastore  redemptos  ignorant,  in  unum  gregem  colligat  unus  amor. 

1.  [ Prooemium ].  In  proponendo  Mysterio  Ecclesiae  non  vult  S.  Synodus 
tacere  de  illa  benedicta  muliere  in  qua  conditum  est  non  solum  illud  admirabile 
commercium  quo  Creator  generis  humani  corpus  sumere  dignatus  est,  sed  etiam 
communio  illa  spiritualis  redemptorum  cum  Christo  quae  intimum  huius  Mysterii 
constituit. 

2.  \_Maria  cum  Ecclesia  coniuncta'].  Filius  Dei,  ut  inter  homines  homo  fieret 
humanam  carnem  sumendo  et,  tamquam  unicus  Dei  et  hominum  Mediator  seipsum 
pro  dilecta  traderet  Ecclesia,  matrem  sibi  elegit  ante  omnia  saecula  B.  Mariam 
Virginem,  humilem  ancillam  Domini,  quae  ut  filia  Sion  praebuit  tum  consensum 
populi  electi  tum  carnem  qua  Christus,  factus  ex  muliere,  alter  David  et  ex 
stirpe  Adam  oriretur;  ut  autem  tabernaculum  seu  Arca  Foederis,  a virtute  Altissimi 
obumbrata,  filium  Dei  concepit  e Spiritu  Sancto.  Eius  « fiat  mihi  » ipse  Pater  re- 
quisivit,  ut  umbris  et  imaginibus  finem  faceret  et  Verbum  caro  fieret.  Prima  ergo 
« cooperatorum  Dei  » Christum,  Caput  Ecclesiae,  peperit,  ex  quo  tota  nostra  red- 
emptia  venit.  Quare  Beata  Virgo  est  intime  et  inseparabiliter  cum  Ecclesia  con- 
iuncta. Etenim  « generatio  Christi  origo  est  populi  christiani,  et  natalis  Capitis 
natalis  est  corporis  ». 

3.  [ Maria  exemplar  Ecclesiae ].  Ecclesia  est  sponsa  Christi,  sponsa  Virgo,  quam 
ipse  sibi  sanctificavit  mundans  eam  lavacro  aquae  in  verbo  vitae,  ut  exhiberet  sibi 
gloriosam  et  immaculatam.  Etiam  omnis  christianus,  vocationi  suae  fideliter  re- 
spondens, tanquam  virgo  casta  Christo  exhibetur.  Fidelitas  autem  Ecclesiae  in 
huic  vocationi  respondendo  culmen  perfectionis  ac  locum  plane  singularem  in  Ma- 
ria attingit.  Et  sic  Maria  fit  omnibus  omnium  virtutum  evangelicarum  ac  beatitu- 

dinum  exemplar.  Vitae  apostolicae  praecursor  exstitit,  cum  facta  esset  ancilla 
humilis  et  Deo  oboediens,  una  ex  « pauperibus  » in  Vetere  Testamento  iam  lau- 
datis, et  praedicata  esset  beata  ob  praestantem  fidem  qua  credidit  Deo  et  verbum 
Dei  custodivit.  Quae  cum  in  summa  paupertate  Filium  peperisset  et  Primogenitum, 
adiecta  pauperum  oblatione,  in  Templo  obtulisset,  procul  a gloria  humana  et  se- 
cundum voluntatem  Filii  vitam  degit  in  vita  publica  Christi  aerumnosam  et  ob- 
scuram. Morienti  autem  Filio  in  cruce  pia  Mater  astitit,  doloris  gladio  transfixa, 
Filio  condolens  et  animo  intime  eius  sacrificio  conformata;  quare  veluti  nova  Eva 
eius  victoriae  in  serpentem  socia  Mater  viventium  data  est  discipulo  dilecto  et  eis 
omnibus  qui  fratres  Christi  sunt.  Nascenti  tandem  Ecclesiae  illa  adfuit,  unanimi- 
ter in  oratione  cum  apostolis  ac  discipulis  in  coenaculo  perseverans,  et  suis  pre- 
cibus effusionem  Spiritus  implorans.  Iure  igitur  Virgo  illa  fortis  in  fide  «typus 
Ecclesiae  » vocatur. 

4.  [ Maria  in  antiqua  Ecclesiae  traditione'].  Constat  autem  antiquissimos  Pa- 
tres, instituta  cum  Eva  comparatione,  iam  ob  ipsam  secundi  Adam,  universi  gene- 
ris humani  Redemptoris,  Incarnationem,  Mariam,  « secundam  Evam  » salutasse. 
Nam  « quemdamodum  illa  (sc.  Eva)  ...  inoboediens  facta,  et  sibi  et  universo  generi 
humano  causa  facta  est  mortis;  sic  et  Maria  ...  oboediens,  et  sibi  et  universo  hu- 
mano generi  causa  facta  est  salutis  »;  et  Eva  « sermone  serpentis  concepto  inoboe- 
dientiam et  mortem  peperit.  Maria  autem  virgo,  cum  fidem  et  gaudium  percepisset 
respondit:  Fiat  mihi  secundum  verbum  tuum  »,  « ut  quod  per  eiusmodi  sexum 
abierat  in  perditionem,  per  eundem  sexum  redigeretur  in  salutem.  Crediderat  Eva 
serpenti,  credidit  Maria  Gabrieli.  Quod  illa  credendo  deliquit,  haec  credendo  de- 
levit ».  Hi  igitur  Patres  Mariam  instruinentum  non  passivum  tantum  sed  activum 
salutis  generis  humani  per  fidem  et  oboedientiam  habebant,  ita  ut  « virginis  Evae 
Virgo  Maria  fieret  advocata  ». 

Haec  autem  antiquissima  traditio,  in  Scriptura  Sacra  radicata,  Spiritu  Sancto 
moderante  decursu  saeculorum  una  cum  doctrina  de  B.  Maria  Matre  Dei  eiusque 
perpetua  virginitate  paulatim  explicata  est.  Nam  orientis  et  occidentis  Patres  et 
Liturgiae  asserere  solebant  per  virginem  Evam  mortem,  per  Virginem  vel  de  Vir- 
gine Maria  vitam  apparuisse.  Quare,  facta  cum  Eva  comparatione,  Mariam  Ma- 
trem viventium  appellabant,  repetebantque  adagium  « mors  per  Evam,  vita  per 
Mariam  »,  vel  « per  feminam  mors,  per  feminam  vita  ». 

Sed  praesertim  post  Sacrum  Concilium  Oecumenicum  Ephesinum  Patres  graeci 
Matrem  Dei  et  Novam  Evam  contemplando,  via  potius  positiva  intaminatam  eius- 
dem conceptionem  exprimebant.  Asserebant  enim  Matrem  Dei  omnino  dignam 
fuisse  quae  in  utero  Filium  conciperet;  iam  antea  totam  et  totaliter  puram  fuisse 
et  sine  culpa;  novam  a Deo  creaturam  formatam  esse;  omnino  gratia  plenam  fuisse 
et  a concupiscentia  liberam;  iam  ante  annuntiationem  ut  nullam  aliam  fuisse  purifi- 
catam; tunc  vero  fuisse  a Spiritu  Sancto  purificatam,  ut  Verbum  posset  con- 
cipere, sed  sicut  aurum  inadulteratum  igne  divino  non  fuisse  consumptam;  etiam 
in  conceptione  fuisse  a corruptione  prorsus  immunem;  ut  primitias  novae  creatu- 
rae pulchritudinem  primitivam  redintegrasse;  a Spiritu  Sancto  plasmatam  fuisse 
et  gratiam  in  eius  formatione  praevenisse  naturam;  omnem  habuisse  integritatem 
quam  Adam  post  peccatum  amisisset,  exceptis  eis  quae  Filius  ipse  suscepisset; 
paradisum  fuisse  in  quem  serpens  introitum  non  haberet;  quae  omnia  eam  a culpa 
originali,  rite  intellecta,  et  eius  consequentiis,  liberam  fuisse  suo  modo  testantur. 

Sed  et  assumptionem  corporis  Beatae  Mariae  in  caelum  mox  celebratam  fere 

eodem  modo  graeci  ex  Immaculatae  immunitate  a corruptione  et  ex  honore  Matri 
a Filio  praestito,  facile  derivaverunt.  Invalescente  autem  etiam  in  occidente  festo 
Conceptionis  B.  Mariae  Virginis  et  eius  sensu  gradatim  melius  perspecto,  latini  tan- 
dem hoc  privilegium  ab  universitate  Redemptionis  pendere  intellexerunt. 

5.  [ Maria  assumpta  imago  Ecclesiae  consummatae ].  Iamvero  Maria,  utique 
ex  Salvatoris  praevisis  meritis  ab  omni  originali  culpa  praeservata  immunis,  iam 
corpore  et  anima  in  caelum  assumpta,  initium  typus  et  spes  est  Ecclesiae,  quam 
Christus  ipse  sibi  sanctam  et  immaculatam  exhibuit,  cuius  filios  immaculatos  Deus 
ante  conspectum  gloriae  suae  in  adventu  Domini  constituet.  Sicut  ergo  Maria  Im- 
maculata immaculatam  Ecclesiam  et  filios  in  die  Domini  immaculatos  anteivit, 
ita  Maria  corpore  et  anima  in  caelum  assumpta  filios  suos,  non  Regina  tantum  sed 
et  Mater,  in  spem  erigit  ut  tandem,  morte  devicta,  et  ipsi  regnent  cum  Christo 
Filio  eius  immortali  saeculorum  Regi.  Ita  Maria  manifestatur  veluti  typus  Ecclesiae 
consummatae,  imago  videlicet  illius  gloriosae  beatitudinis  qua  Ecclesia  fruetur 
cum  omnia  innoventur  et  Civitas  Ierusalem  de  caelo  a Deo  descendet,  parata  sicut 
sponsa  ornata  viro  suo. 

6.  [ Maria  membrum  Ecclesiae~\.  Et  revera  Ecclesiae  ex  latere  Christi  in  cruce 
pendentis  natae,  arctissime  coniungitur  B.  Virgo.  Nam  Maria  est  christifidelium 
Mater,  Ecclesiae  membrum  et  exemplar.  Cum  enim  sit  Mater  Christi  « est  Mater 
omnium  in  quibus  vivit  Christus  »,  Mater  membrorum  Christi,  quae  nos  sumus, 
quia  caritate  sua  cooperata  est  ut  fideles  in  Ecclesia  nascerentur,  qui  illius  Capi- 
tis membra  sunt;  membrum  sub  Capite,  quia  « Maria  est  portio  Ecclesiae  ...  super- 
eminens membrum,  sed  tamen  totius  corporis  membrum  »;  exemplar  et  figura, 
quia  Maria  et  Ecclesia,  Mater  et  Virgo,  ita  sunt  internexae  ut  saepissime  Patres 
Mariam  ut  typum  Ecclesiae  habeant:  « hymnantes  Mariam  semper  Virginem,  quae 
manifeste  est  sancta  Ecclesia  ».  Inde  Maria  et  Ecclesia  una  simul  sunt  contem- 
plandae, una  simul  amandae. 

7.  [Maria  exemplar  mulierum ].  Neque  hoc  omittendum  est  quod  nostris 
temporibus  opportunissimum  videtur:  per  Novam  Evam,  « gratia  plenam  » et  « be- 
nedictam inter  mulieres  »,  tota  mulierum  condicio  restaurata  et  elevata  est.  Nam 
omnes  quas  mulier  nobilissimas  aspirationes  habere  potest  in  Maria  complentur, 
quae  est  virgo,  sponsa,  mater:  semper  virgo,  sponsa  vera,  mater  cuius  caritas  ex 
immaculato  corde  promanat. 

8.  [Mariae  actuosa  maternitas ].  Mater  Dei  et  Mater  fidelium,  facie  ad  faciem 
Domino  gaudens,  actuosam  exercet  activitatem  pro  filiis  adhuc  a Domino  peregri- 
nantibus  sedulo  servans  munus  dulcissimum  a Filio  suo  in  cruce  pendente  signifi- 
catum, quo  in  persona  discipuli  dilecti  curam  maternalem  omnium  hominum  am- 
plexata est,  Maria,  amore  gladio  probato,  sine  intermissione  apud  Deum  et  Chri- 
stum pro  nobis  intercedit.  Si  apostolus  Paulus  continuo  in  orationibus  memor  erat 
fidelium  et  preces  eorum  pro  se  instanter  poscebat,  multo  magis  intercessio  mater- 
nalis Mariae  nobis  efficax  erit.  Ipsa  enim  intimius  quam  alia  quaelibet  pura  crea- 
tura Deo  et  Christo  Filio  Dei  et  Filio  suo  pro  omnium  salute  moriente,  experta  est 
amorem  Dei  in  amore  hominum  quodammodo  suum  fastigium  attingere:  « sic  enim 
Deus  dilexit  mundum  ut  Filium  suum  unigenitum  daret  ». 

9.  [Maria  rite  invocatur  et  honoratur ].  Quoniam  igitur  Beatae  Mariae  ma- 
gna fecit  qui  potens  est,  ipsa  invicem  semper  ab  Ecclesia,  ut  Advocata  nostra  et 
misericordiae  Mater,  rite  invocatur  et  a fidelibus  precibus  et  cordis  devotione  ho- 
noratur. Neque  ullo  modo  mediatio  unici  Mediatoris  sic  obscuratur  vel  minuitur; 

immo  extollitur  et  glorificatur.  Nam  ille  qui  etiam  ante  « horam  suam  » in  Canae 
nuptiis  miraculum  Mariae  obsequens  praestitit  « et  manifestavit  gloriam  suam  et 
crediderunt  in  eum  discipuli  eius  »,  nunc  certe  Mariam  honorari  summopere  gau- 
det. Porro,  mediatio  Mariae  non  ex  aliqua  necessitate  sed  ex  beneplacito  Dei  et 
superabundantia  ac  virtute  meritorum  Iesu  provenit,  in  mediatione  Christi  inni- 
titur, ab  illa  omnino  dependet,  et  ex  ea  totam  vim  obtinet.  Adest  nempe  dissimilis 
similitudo,  quia  nullo  modo  Mater  Dei  Christo  aequiparanda  est.  Quapropter 
Sacra  Synodus  theologos  verbique  praecones  enixe  hortatur  ut  sedulo  adnitantur 
studium  imprimis  Sacrae  Scripturae  et  SS.  Patrum  ad  sensum  Magisterii  Ecclesiae 
excolentes,  in  vera  luce  ponere  munera  et  officia  B.  Virginis  cum  aliis  dogmatibus 
connexa,  potissimum  vero  quae  spectant  ad  Christum,  qui  est  centrum  totius  ve- 
ritatis sanctitatis  et  pietatis. 

Episcopi  vero  curent  ut  cultus  marialis  neque  parvipendatur  neque  deviet  a 
recto  tramite,  sed  debitam  proportionem  atque  aequilibrium  cum  aliis  veritatibus 
revelationis  christianae  semper  observet.  Meminerint  quoque  fideles  veram  devo- 
tionem in  quodam  unius  momenti  affectu  minime  consistere,  prorsusque  respuant 
omnem  vanam  credulitatem.  E contra  firmiter  teneant  devotionem  ex  vera  fide 
procedere,  qua  omnes  adducimur  ad  imitationem  illius  beatae  Virginis  quae  fuit 
« ancilla  Domini  »,  humilis  et  oboediens,  ea  « conferens  in  corde  suo  » quaecumque 
ad  Verbum  incarnatum  pertinebant,  beata  quia  credidit  salutata. 

\Conclusio\.  « Signum  magnum  apparuit  in  caelo,  Mulier  amicta  sole  ».  Qui 
locus  a Patribus  et  exegetis  et  ad  Ecclesiam  et  ad  Mariam  refertur.  Sacra  ergo 
Synodus,  spem  in  altum  erigens,  omnes  hortatur  christifideles,  filios  Mariae  et  filios 
Ecclesiae,  ut  per  Matrem  Mariam  Filium  Dei  invocent,  ita  ut  non  modo  illos  qui 
uno  signati  sunt  baptismate  unoque  Spiritu  aguntur  sed  etiam  illos  qui  se  a Christo 
Iesu  Pastore  redemptos  esse  ignorant,  in  unum  gregem  et  ovile  colligat  unus  amor. 

Exc.mi  pp.  dd.  EPISCOPI  CHILIENSES 

Cardinalis  archiepiscopus  S.  Iacobi  in  Chilia  et  episcopi  quorum  subsigna- 
tiones in  annexis  foliis  invenire  potestis,  ad  normam  art.  33,  par.  7 Ordinis  vigen- 
tis Sacrosancti  Concilii,  novum  schema  de  B.  Maria  Virgine  proponere  audent. 

Ad  schema  in  commissione  theologica  praeparatoria  conscriptum  quod  atti- 
net, placet  nobis  declarare  multa  in  eo  magni  ponderis  ac  momenti  inveniri,  ex 
quibus  etiam  pro  nostro  schemate  conficiendo  nonnulla  sumpsimus.  Attamen,  cum 
illud  schema  ut  omnino  separatum  a schemate  de  Ecclesia  compositum  fuerit,  no- 
bis videtur,  integratione  acceptata,  eo  non  amplius  prout  iacet  ut  disceptationis 
basi  uti  posse. 

Liceat  nobis  aliquantulum  explanare  intentionem  nostram  pro  postulanda  in- 
sertione schematis  de  B.  M.  V.  in  schemate  de  Ecclesia.  Imprimis  volumus  ut  caput 
integrum  de  Sanctissima  Matre  Dei  et  nostra  et  non  merus  epilogus  conficiatur, 
quin  intendamus  in  eo  capite  totam  doctrinam  de  B.  Maria  Virgine  proponere, 
quod  sane  unius  capitis  spatio  fieri  impossibile  arbitramur.  Sed  in  hoc  capite  omnia 
quae  de  Dei  Genitrice  fides  profitetur  clare  contineri  opus  est.  Putamus  magni  emo- 
lumenti esse  tum  pro  doctrina  de  Ecclesia,  tunc  pro  doctrina  de  Matre  Dei  et  ho- 
minum, si  utraque  simul  consideretur  et  ita  divitiae  uniuscuiusque  alteri  commu- 

nicentur,  quod  etiam  hodierno  aequo  unitatis  ac  synthesis  desiderio  fulcitur.  Lo- 
cus sane  eminens  quem  beata  Mater  nostra  in  salutis  oeconomiae  obtinet,  eo  vel 
magis  splendet  quod  ipsa,  cum  non  sit  sacrae  hierarchiae  membrum,  primam  partem 
in  fidei  et  caritatis  divitiis  habet. 

Desiderium  nostrum  est  ut  in  capite  de  « B.  Maria  Virgine  » haec  inter  alia 
praefulgeant: 

1.  Usus  textuum  Sacrae  Scripturae  ad  doctrinam  marianam  pertinentium; 

2.  Sensus  eschatologicus,  qui  mirabiliter  in  Assumptionis  dogmate  cernitur; 

3.  Indoles  pastoralis,  qua  omnes  christifideles  ita  doctrina  de  B.  M.  V.  im- 
buantur ut  eam  intime  cum  Christo  Domino  eiusque  Ecclesia  connexam  contem- 
plentur; 

4.  Mirabilis  adimpletio  in  vita  B.  Mariae  Virginis  spiritus  beatitudinum 
evangelicarum; 

5.  Solida  ac  ecclesialis  doctrina,  qua  concordius  inter  catholicos  theologos 
de  Dei  Genitrice  sermo  fiat;  et 

6.  Propositio  doctrinae  ita  ut  nulla  veritate  detracta  vel  obscurata,  novae 
definitiones  dogmaticae  et  opiniones  non  communes  vitentur. 

Mens  autem  nostra  est  ut  hoc  schema  veluti  adiutorium  pro  textu  definitivo 
conficiendo  habeatur,  in  quo  argumenta  prolata  considerentur  quae,  ut  iam  novi- 
mus, etiam  in  schemate  a Patribus  Angliae  proponendo,  pulchre  continentur. 

De  Beata  Maria  Virgine  Matre  Dei  et  Matre  Christi  fidelium. 

1.  [ Maria  Mater  lesu  et  Ecclesiae ].  Ut  summa  totius  de  Ecclesia  constitu- 
tionis, et  votis  multorum  pastorum  ac  fidelium  acquiescens,  Sancta  Synodus  breve 
compendium  doctrinae  catholicae  de  Virgine  Maria  proponere  vult.  Sua  enim 
fide  1 Maria  facta  est  non  tantummodo  Mater  lesu,  sed  etiam  mater  Ecclesiae,2 
nam  « generatio  Christi  origo  est  populi  christiani,  et  natalis  Capitis  natalis  est 
corporis  ».3  Tam  arcto  enim  vinculo  Christus  cum  suis  membris  coniungitur,4 
quod  revera  — secundum  ineffabile  mysterium  Dei  providentiae,  quae  liberam 
cooperationem  creaturarum  non  tollit,  sed  potius  respectatur  ac  suscitat 5 — fa- 
tendum est,  in  concreto  nostro  ordine  salutis  tum  incarnationem  Verbi  tum  no- 
stram salutem  a Mariae  consensu  pendisse. 

2.  [ Maria  Virgo  ut  typus  Ecclesiae ].  Ecclesia  est  sponsa  Christi,6  sponsa 
Virgo,7  quam  Ipse  sibi  sanctifica vit,  mundans  eam  lavacro  aquae  in  verbo  vitae, 
ut  exhiberet  sibi  gloriosam  et  immaculatam.8  Etiam  omnis  christianus,  vocationi 
suae  fideliter  respondens,  tanquam  virgo  casta  Christo  exhibetur.9  Fidelitas  tamen 
Ecclesiae  in  huic  vocationi  respondendo  in  Maria  culmen  perfectionis  ac  locum 
plene  singularem  attingit.  Fide  enim  humilis  ancilla  Domini,10  ex  praevisis  meritis 
Christi  ab  omni  labe  peccati  praeservata,11  tanquam  vera  filia  Abraham,12  patris 
omnium  credentium,13  nuntio  credidit  angelico;  14  ac  virginitate  intacta,  « Chri- 
stum non  carnali  ter  concupiscendo,  sed  spiritualiter  credendo  concepit  ».15  Fide 
conservabat  Maria  omnia  verba  difficiliora  intellectu,16  et  amanter  ea  in  corde  suo 
conferebat;  quapropter  eius  fides  publice  a lesu  laudari  meruit.17  Fidei  caritate 
fervens 18  Maria  omnes  vitae  adversitates 19  strenuo  animo  sustulit,  maxime  vero 
cum  iuxta  Crucem  stans,  Filii  sui  oblationi  toto  corde  sese  coniunxit.20  Fide  tandem 
nascenti  Ecclesiae  illa  adfuit,  unanimiter  in  oratione  cum  apostolis  ac  discipulis  in 
coenaculo  perseverans,  suis  quoque  precibus  effusionem  Spiritus  implorans.21  Iure, 
ergo,  Virgo  illa  fortis  in  fide  « typus  Ecclesiae  » 22  vocatur. 


826 


ACTA  CONC.  VATICANI  II 


PERIODUS  II 


3.  [Maria  in  Ecclesia  et  Ecclesia  in  Maria~\.  Cum  angelus  Gabriel  Mariam 
tanquam  « gratia  plenam  » 23  salutavit,  Virgo  illa  beata  nobis  ut  « Filia  Sion  Dei 
amore  renovata  »24  proponitur.  In  hac  enim  praeclara  Virgine  « residuum  Israel  >>25 
veteris  servatur  atque  Novus  Israel,26  Ecclesia  videlicet  Dei,  exordium  habet.  Uti 
quondam  Arca  Foederis  in  deserto,27  sic  Maria  — Novi  Foederis  Arca  — nube 
praesentiae  Dei  obumbratur,28  ita  ut  Dominus  revera  cum  ea  sit 29  atque  Emma- 
nuel  prophetia  30  adimpleatur. 

Maria  ut  signum  magnum  sole  amicta  apparet  in  caelo,31  cuius  Filius,  apud 
thronum  Dei  raptus,  omnes  pascitur  nationes.32  Cum  eius  vero  Filius  sit  Caput 
Ecclesiae,  recte  illa  ab  apostolo  Ioanne  tanquam  mulier  parturiens  repraesenta- 
tur,33 quia  Maria  cura  filiorum  afficitur  donec  Christus  in  omnibus  membris  sui 
Corporis  efformetur. 

Hinc  sequitur  Mariam  tam  intime  cum  Ecclesia  consociari,  ut  vere  affirman- 
dum sit,  almam  Dei  matrem  inseparabiliter  cum  Ecclesia  coniungi  atque  Ecclesia, 
vicissim,  a Maria  separari  nequeat. 

4.  [Beatae  Virginis  maternitas  fecunda ].  Sua  etiam  maternitate  fecunda  Ec- 
clesia Mariae  assimilatur.  Sicut  prima  illa  Eva,  praedestinata  ut  mater  esset  cunc- 
torum viventium,39  credens  serpenti  et  inoboediens  Deo,  multitudinem  filiorum  ge- 
nuit ad  mortem,  sic  Maria,  credens  angelo  atque  oboediens  Deo,35  novum  nobis 
attulit  Adam  36  in  quo  vitam  abundantem  invenimus.37  Ecclesia,  cum  sit  virgo  simul 
et  mater,  Mariam  imitatur,  quae  est  mater  simul  ac  virgo.38  Christus  voluit  ex  vir- 
gine nasci,  ut  significaret  membra  sua  a virgine  Ecclesia  nascitura  secundum  Spi- 
ritum. Quamvis  Maria  corporaliter  sit  mater  tantum  Capitis  nostri,  spiritualiter  autem 
est  mater  omnium  in  Christum  credentium,  quia  sua  caritate  cooperavit,  ut  fideles  in 
Ecclesia  nascerentur.39  Ita  maternitas  fecunda  Mariae  maternitate  virginali  Ecclesiae 
commensuratur;  et  sic  Maria  est  imago  Ecclesiae  atque  Ecclesia  imitatur  Mariam. 

5.  [Nova  Eva  subiecta  Novo  Adamo].  Ex  dictis,  autem,  nequit  affirmari,  si- 
militudinem inter  Mariam  et  Ecclesiam  undequaque  perfectam  esse.  Maria  scit  se 
ancillam  esse  Domini,40  et  sic  semper  permanere  cupit.  Si  ea  ab  omnibus  genera- 
tionibus beata  praedicatur,41  hoc  Virgo  illa  humilis  Deo'  omnipotenti  tribuit,  qui  ei 
magna  fecit.42  Si  a primo  conceptionis  instante  gratia  fuit  plena,43  et  si  in  sua  vita 
expers  omnis  culpae  personalis 44  semperque  mente  et  corpore  virgo  exstiterit,  haec 
omnia  privilegia  ac  dona  gratiae  a Christo  Capite  Ecclesiae  profluunt.  Maria  igitur 
Christo,  novissimo  Adamo 45  atque  Ecclesiae  Capiti,  tanquam  Eva  Adamo 46  subiicitur. 

Ecclesia  est  novus  populus  Dei  fide,  spe,  caritate,  hierarchia,  praedicatione  ac 
sacramentis  Christo  in  Spiritu  Sancto  ad  laudem  Dei  Patris  unitus.  In  visibili  autem 
communitate  Ecclesiae  peregrinantis  partes  Christi  Capitis  a hierarchia,  non  a Ma- 
ria, repraesentantur.47  Ipsa  Ecclesiae  fecunditas  a sacramentis,  quibus  Christo  assi- 
milamur,  provenit.48  Quatenus  Ecclesia  dona  gratiae  verbo  et  sacramentis  homini- 
bus impertitur,  Christum  manifestat  ac  imitatur;  quatenus  illa,  vero,  fide  ac  oboe- 
dientia haec  dona  sibi  adpropriat,  Mariam  imitatur  eique  similis  fit.  Virgo  haec  hu- 
milis ac  casta  est  igitur  maximum  exemplar  docilitatis  personae  mere  humanae  ad 
gratiam  divinam. 

6.  [Virgo  assumpta  imago  Ecclesiae  consummatae ].  Deus  Pater  Domini  no- 
stri Iesu  Christi,  qui  ante  mundi  constitutionem  elegit  nos  in  ipso,  ut  essemus 
sancti  et  immaculati  in  conspectu  eius  in  caritate,49  omnino  quoque  voluit  ut  ma- 
ter Filii  sui,  quae  ab  omni  labe  peccati  praeservata  et  semper  virgo  permansit,50 
finito  terrestris  vitae  cursu,  corpore  et  anima  ad  caelestem  gloriam  eveheretur.51 

Cum  omnes,  qui  in  Adam  moriuntur,  in  Christo  vivificandi  sint,  unusquisque  autem 
in  suo  ordine,52  firma  est  Ecclesiae  fides,  post  Christum,  primitias  dormientium,53 
Mariam  quoque  et  anima  et  corpore  vivificatam  fuisse.  Inter  Domini  Pascha  eius- 
que  Parusiam j4  Maria,  secundum  ordinem  ei  proprium,  incorrupta  et  gloriosa 55 
in  locum  ei  a Deo  paratum  ascendit.56  In  caelo  Virgo  sole  amicta  refulget,  cum 
luna  sub  pedibus  eius  ac  duodecim  stellis  coronata,57  ubi  neque  mors,  neque  luctus, 
neque  clamor,  neque  dolor  erit  ultra,  quia  prima  abierunt  et  nova  facta  sunt 
omnia.58  Ita  Maria  manifestatur  veluti  typus  Ecclesiae  consummatae,  imago  videlicet 
illius  gloriosae  beati tudinis,  quo  Ecclesia  fruetur,  cum  omnia  innoventur  ac  civi- 
tas Ierusalem  de  caelo  a Deo  descendat,  parata  sicut  sponsa  ornata  viro  suo.59 

7.  [Mariae  actuosa  maternitas ].  Mater  Dei  et  Mater  hominum,  facie  ad  faciem 
Domino  gaudens,60  actuosam  exercet  activitatem  in  favorem  filiorum  adhuc  a Do- 
mino peregrinandum 61  Sedula  servans  munus  dulcissimum  a Filio  suo  in  cruce  pen- 
dente significatum,  quo  in  persona  discipuli  dilecti  curam  maternalem  omnium  ho- 
minum amplexerat,62  Maria,  amore  gladio  probato,63  sine  intermissione  apud  Deum 
et  Christum  pro  nobis  intercedit.  Si  apostolus  Paulus  continuo  in  orationibus 
memor  erat  fidelium,64  et  preces  eorum  pro  se  instanter  poscebat,65  multo  magis 
intercessio  maternalis  Mariae  nobis  efficax  erit.  Ipsa  enim  intimius  quam  alia  quae- 
libet pura  creatura,  Deo  et  Christo,  Filio  Dei  et  Filio  suo  pro  omnium  salute  mo- 
riente,  experta  est  amorem  Dei  in  amore  hominum  quodammodo  summum  fasti- 
gium attingere:  « Sic  enim  Deus  dilexit  mundum,  ut  Filium  suum  unigenitum 
daret  ».67  Cum  intercessio  almae  Matris  totam  suam  vim  et  efficaciam  ex  Christi 
gratia  hauriat,  hac  materna  mediatione  minime  obscuratur  vel  minuitur,  sed  potius 
extollitur,  mediatio  unici  Mediatoris,  iuxta  verba  apostoli:  « Unus  enim  Deus, 
unus  et  mediator  Dei  et  hominum,  homo  Christus  Iesus  » 68 

8.  [De  cultu  erga  Matrem  nostram  Mariam\.  Singulari  sua  excellentia.  Mater 
Dei  et  hominum,  quae  ab  angelo  « gratia  plena  »,69  et  ab  Elisabeth,  Spiritu  Sancto 
repleta,  « benedicta  inter  mulieres  »70  salutari  meruerit,  cunctis  a gentibus  et  ab 
universis  ritibus,  omni  quidem  cum  laude  « beata  » praedicatur,  colitur,  amatur, 
invocatur,  eademque  in  exemplum  ad  imitandum  proponitur.  Ita  adimpletur  quod 
ipsamet  de  seipsa  prophetavit:  « Beatam  me  dicent  omnes  generationes  ».71  Huius- 
modi  singularis  cultus  marialis  tandem  in  gloriam  Filii  Mariae  redundat  et  ad  id 
spectat  ut,  dum  Mater  honoratur,  Filius,  in  quo  aeterno  Patri  complacuit  omnem 
plenitudinem  inhabitare,72  rite  noscatur,  ametur,  glorificetur,  eiusque  mandata  ser- 
ventur; et  sic  per  Christum,  qui  est  « via,  veritas  et  vita  »,73  homines  ad  Patrem 
in  unitate  Spiritus  Sancti  perducantur. 

Quam  sanam  doctrinam,  ex  Scripturis  depromptam  et  semper  in  Ecclesia  con- 
servatam, Sancta  Synodus  consulto  fortiterque  docet  eodemque  tempore  admonet 
Episcopos,  ut  sedulo  invigilent  theologis  divinique  verbi  praeconibus,  ut  non  solum 
ab  omni  falsa  doctrinae  superlatione,  quemadmodum  et  a nimia  mentis  angustia, 
in  singulari  Dei  parentis  dignitate  consideranda  abstineant,  sed  etiam  conentur 
ut  cultus  marialis  debitam  proportionem  atque  aequilibrium  — iuxta  modum  in 
Scriptura  et  in  sana  Ecclesiae  traditione  propositum  — cum  aliis  veritatibus  revela- 
tionis christianae  semper  observet. 

Meminerint  porro  utriusque  sexus  fideles  veram  devotionem  in  quodam  unius 
momenti  affectu  minime  consistere,  prorsusque  respuant  omnem  vanam  credu- 
litatem; e contra  firmiter  teneant  devotionem  ex  vera  fide  procedere,  qua  omnes 
adducimur  ad  imitationem  illius  beatae  Virginis,  quae  fuit  « ancilla  Domini  »,74 

humilis  et  oboediens,  quaeque  fideliter  servavit,  ea  « conferens  in  corde  suo  »,75 
quaecumque  ad  Verbum  incarnatum  pertinebant,76  beata  quia  credidit  salutata.77 

9.  [Maria  mater  unitatis  christianae ].  Maria,  cum  Mater  ac  typus  sit  unius 
Dei  Ecclesiae,  vehementer  cupit  ut  non  modo  illi  qui  uno  donati  sunt  baptismate 
unoque  Spiritu  aguntur,  verum  etiam  illi  qui  se  fuisse  a Christo  Iesu  redemptos 
ignorant,  una  eademque,  tum  cum  divino  Salvatore  tum  inter  se  ipsos,  fide  et  cari- 
tate cohaereant.  Quapropter  S.  Synodus  certa  spe  ac  fiducia  nititur  fore  ut  haec 
Mater  Dei  et  hominum  — quae  intercessit  ut  Iesus  primum  signum  operaretur  in 
Cana  Galileae,  ex  quo  crediderunt  in  eum  discipuli  eius,78  atque  nuper  ortae  Ec- 
clesiae adstitit 79  — patrocinio  suo  a Deo  impetret  ut  tandem  aliquando  omnes 
in  eundem  gregem  sub  uno  Pastore,  Christo  Iesu,  conveniant.80  Quamobrem  om- 
nes prorsus  christifideles  hortatur,  ut  preces  supplicationesque  ad  Matrem  unius 
Dei  Ecclesiae  effundant,  ut,  ipsa  intercedente,  eius  Filius  Iesus  Christus  cunctas 
familias  gentium,  et  praeprimis  illos  qui  christiano  nomine  gloriantur,  in  unum 
Dei  populum  congreget. 

De  Beata  Maria  Virgine  Matre  Dei  et  Matre  christifidelium  ( Harmonica  conflatio, 

ex  schematibus  episcoporum  chilensium,  abbatis  Butler  et  canonici  Laurentin, 

a Chiliensibus  facta). 

1.  [ Prooemium ].  Ut  summa  totius  de  Ecclesia  constitutionis,  et  votis  mul- 
torum pastorum  ac  fidelium  acquiescens,  Sancta  Synodus  peropportunum  de  Beata 
Maria  Virgine  agere  iudicat.  Sua  enim  fide  (cf.  Lc.  1,  45)  Maria  facta  est  non 
solum  Mater  Iesu,  sed  etiam  Mater  fidelium  (cf.  Io.  19,  26-27;  Lc.  1,  31-33;  Apoc. 

12,  13.  17),  nam  « generatio  Christi  origo  est  populi  christiani,  et  natalis  Capitis 
natalis  est  corporis  ».1  Tam  arcto  enim  vinculo  Christus  cum  suis  membris  con- 
iungitur  (cf.  1 Cor.  12,  27;  Eph.  4,  15-16),  quod  revera  — secundum  ineffabile 
mysterium  Dei  providentiae,  quae  liberam  cooperationem  creaturarum  non  tollit, 
sed  potius  respectatur  ac  suscitat  (cf.  1 Cor.  3,  9;  Rom.  8,  1 ss.)  — fatendum 
est,  in  concreto  nostro  ordine  salutis  tum  incarnationem  Verbi  tum  nostram  salu- 
tem per  Mariam  nobis  advenisse. 

In  proponendo  igitur  Mysterio  illius  plebis  adunatae,  quae  exstat  de  unitate 
Patris  et  Filii  et  Spiritus  Sancti,  Sancta  Synodus  amanter  convertitur  ad  benedictam 
illam  mulierem,  cuius  « fiat  mihi  » ipse  Pater  requisivit  ut  umbris  et  imaginibus 
finem  imponeret,  et  Verbum  caro  fieret.  B.  quidem  Virgo  triplice  eminentia  in 
Ecclesia  excellit:  eminentia  nempe  dignitatis,  quia  cum  membrum  sit  Ecclesiae, 
primum  vero  et  « supereminens  membrum  » est;2  eminentia  temporis,  cum  in  ipsa 
incepta  sit  unio  Verbi  et  humanitatis,  necnon  societas  Christi  et  electorum,  quo- 
rum prima  illa  est;  eminentia  tandem  perfectionis,  quia  fastigium  et  exemplar 
manet  illius  communionis  fidei  et  caritatis,  humilitatis  et  servitii,  participationis 
receptivae  et  actuosae,  quae  ad  multitudinem  redemptorum  in  Ecclesia  extenditur. 

2.  \_Maria  in  historia  salutis ].  Cum  angelus  Gabriel  Mariam  tanquam  « gra- 
tia plenam  » salutavit  (Lc.  1,  28),  Virgo  illa  beata  nobis  ut  « Filia  Sion  » Dei 
amore  renovata  proponitur  (cf.  Sophon.  3,  14-18).  In  hac  enim  praeclara  Virgine 
« residuum  Israel  » veteris  servatur  (Is.  10,  20;  cf.  Rom.  9,  27)  atque  Novus 
Israel  (cf.  Heb.  8,  8 ss.;  Apoc.  7,  4 ss.),  Ecclesia  videlicet  Dei,  exordium  habet.  Uti 
quondam  Arca  Foederis  in  deserto  (cf.  Ex.  40,  35),  sic  Maria  — Novi  Foederis 
Arca  — nube  praesentiae  Dei  obumbratur  (cf.  Lc.,  1,  35),  ita  ut  Dominus  revera 
cum  ea  sit  (cf.  Lc.  1,  28)  atque  Emmanuel  prophetia  adimpleatur  (cf.  Is.  7,  14). 
Illa  est  ergo  gloria  Populi  promissionis,  radix  Jesse  et  Mater  Messiae,  in  qua 
Verbum  Dei,  temporibus  praeparationis  peractis,  ut  in  tabernaculo  novo  et  viventi 
inhabitare  voluit. 

Finito  cursu  eius  vitae  terrestris,  Maria  ut  signum  magnum  sole  amicta  ap- 
paret in  caelo  (cf.  Apoc.  12,  1),  cuius  Filius,  apud  Thronum  Dei  raptus,  omnes 
pascitur  nationes  (cf.  Apoc.  12,  5).  Cum  ille  vero  Caput  sit  Ecclesiae,  recte  Maria 
ab  Apostolo  Ioanne  tanquam  mulier  parturiens  repraesentatur  (cf!  Apoc.  12,  2. 

13.  17),  quia  illa  cura  filiorum  afficitur  donec  Christus  in  omnibus  membris 
sui  Corporis  efformetur.  Hoc  pulchre  ab  Ecclesia  Orientali  exprimitur,  cum  in 
sua  liturgia  canit:  « In  tua  Assumptione  non  recessisti  ab  hoc  mundo,  Theotoke! 
Accessisti  ad  Vitam,  tu  Mater  Vitae,  et  tuis  precibus  Eum  obsecras  ut  eruat  nos  a 
morte!  ».3  Hinc  sequitur  Mariam  tam  intime  cum  Ecclesia  ab  Abel  usque  ad  ulti- 
mum iustum  consociari,4  ut  vere  affirmandum  sit,  almam  Dei  Matrem  insepara- 
biliter cum  Ecclesia  coniungi  atque  Ecclesiam,  vicissim,  a Maria  separari  non 
posse. 

3.  [ Maria  figura  Ecclesiae  peregrinantis~\.  Ecclesia  est  sponsa  Christi  (cf.  Eph. 
5,  24-27;  Apoc.  19,  7;  21,  2.  9),  sponsa  virgo  (cf.  2 Cor.  11,  2),  quam  ipse  sibi 
sanctificavit,  mundans  eam  lavacro  aquae  in  verbo  vitae,  ut  exhiberet  sibi  gloriosam 
et  immaculatam  (cf.  Eph.  5,  26-27).  Etiam  omnis  christianus,  vocationi  suae  fide- 
liter respondens,  tanquam  virgo  casta  Christo  exhibetur  (cf.  2 Cor.  11,  2).  Fide- 
litas tamen  Ecclesiae  in  huic  vocationi  respondendo,  in  Maria  culmen  perfectionis 
ac  locum  plene  singularem  attingit.  Fide  enim  humilis  ancilla  Domini  (cf.  Lc.  1,  38), 
ex  praevisis  meritis  Christi  ab  omni  labe  peccati  praeservata  est,5  ut  summa  cum 
libertate  Dei  servitio  et  amori  vacaret  et  ita  dignum  Christi  habitaculum  efficeretur. 
Tanquam  vera  filia  Abraham  (cf.  Lc.  1,  55),  patris  omnium  credentium  (cf.  Gal. 
3,  9;  Rom.  4,  12),  nuntio  credidit  angelico;  ac  virginitate  intacta  — quo  clarius 
inde  ab  initio  constaret,  opus  nostrae  salutis  non  a nobis,  sed  a virtute  Altissimi 
provenire  (cf.  Lc.  1,  35)  — , « Christum  non  carnaliter  concupiscendo,  sed  spiri- 
tualiter  credendo  concepit  ».6  Fide  conservabat  Maria  omnia  verba  difficiliora  in- 
tellectu (cf.  Lc.  2,  19.  49-50),  et  amanter  ea  in  corde  suo  conferebat;  quapropter 
eius  fides  publice  a Iesu  laudari  meruit  (cf.  Lc.  11,  28).  Fidei  caritate  fervens 7 
Maria  omnes  vitae  adversitates  strenuo  animo  sustulit  (cf.  Mt.  2,  13;  Lc.  2,  7. 
41-51),  maxime  vero  cum  iuxta  Crucem  stans,  tanquam  Nova  Eva  victoriae  Novi 
Adami  super  serpentem  consociata  (cf.  Io.  19,  26;  Apoc.  12,  9;  Gen.  3,  15),  Filii 
sui  oblationi  toto  corde  sese  coniunxit.  Fide  tandem  nascenti  Ecclesiae  illa  adfuit, 
unanimiter  in  oratione  cum  Apostolis  ac  discipulis  in  coenaculo  perseverans,  suis 
quoque  precibus  effusionem  Spiritus  implorans  (cf.  Act.  1,  14).  Iure  ergo  Virgo 
illa  fortis  in  fide  « figura  Ecclesiae  » vocatur.8 

Per  suam  vitam  Evangelii  beatitudinibus  splendentem,  Maria  etiam  ut  figura 
Ecclesiae  peregrinantis,  necnon  sanctitatis  in  ea  vigendae  proponitur.  Iuxta  exem- 
plar «pauperum  Jahve  » iam  in  Vetere  Testamento  laudatorum  (cf.  Lc.  1,  48-52; 
1 Reg.  2,  8;  Ps.  112,  7-8),  B.  Virgo  vitam  humilem  ac  pauperem  degit:  summa 
in  paupertate  Filium  suum  peperit  (cf.  Lc.  2,  7),  hostiam  pauperum  in  templo 
obtulit  (cf.  Lc.  2,  22-24),  non  regina  secundum  gloriam  huius  mundi,  sed  fabri 
sponsa  et  mater  fuit  (cf.  Mc.  6,  3;  Mt.  13,  55).  Oportebat  enim  Matrem  Salva- 
toris una  cum  Filio  humilem  eorum  pati  vitae  conditionem,  qui  ardue  laborant  et 
onerati  sunt  (cf.  Mt.  11,  28). 

Maria  vero  non  modo  probationes  exteriores,  usque  ad  ipsum  exilium  (cf.  Mt. 
2,  13-23),  sed,  ipsius  anima  gladio  transfixa,  internas  etiam  cognovit  tribulationes, 
praesertim  cum  verba  et  actiones  Filii  sui  ei  incomprehensibilia  evadebant  (cf.  Lc. 
2,  35.  41-52).  Ita  Mater  nostra,  tribulationibus  probata,  nobis  fit  lux  et  solarium 
in  rebus  adversis  nostrae  vitae.  Per  sua  enim  privilegia  gratiae  Beata  Dei  Genitrix 
non  longior  fit  a nobis,  sed  potius  propinquior.  Etenim  gratiis  a Deo  cumulatur 
non  ut  dominetur,  sed  ut  ancilla  sit  Domini  (cf.  Lc.  1,  38.  48).  Aliam  gloriam  nec 
quaerit  nec  obtinet  hic  in  terris  ex  ore  Filii  sui  (cf.  Mc.  3,  31-35;  Lc.  11,  27-29) 
nisi  illam,  quae  a fide  et  a Cruce  Christi  procedit  (cf.  1 Cor.  1,  19-25;  Lc.  2, 
35;  Io.  19,  25-27).  Exaltata  igitur  non  propter  divitias  humanas,  quas  Deus  sper- 
nit (cf.  Lc.  1,  53),  sed  propter  paupertatem  et  humilitatem  (cf.  Lc.  1,  48;  2,  7. 
22-24);  beata  quidem  non  ex  operibus,  sed  quia  Dominus  eam  respexit  eique  magna 
fecit  (cf.  Lc.  1,  48-49). 

Sua  etiam  maternitate  fecunda  Ecclesia  hic  in  terris  Mariae  comparatur.  Sicut 
prima  illa  Eva,  praedestinata  ut  mater  esset  omnium  viventium  (cf.  Gen.  3,  20), 
credens  serpenti  et  inoboediens  Deo,  multitudinem  filiorum  genuit  ad  mortem,  sic 

Maria,  credens  angelo  atque  oboediens  Deo,9  novum  nobis  attulit  Adam  (cf.  1 Cor. 
15,  45),  in  quo  vitam  abundantem  invenimus  (cf.  Io.  10,  10).  Ecclesia  ex  aperto 
latere  Christi  fuit  orta,  sicut  prima  illa  Eva  ex  Adami  latere  fuerit  efformata  (cf.  Io. 
19,  34,  et  Gen.  2,  21-22).  Illa  est  virgo  simul  ac  mater,  et  sic  Mariam  imitatur, 
quae  est  Mater  simul  ac  Virgo.10  Christus  voluit  ex  virgine  nasci,  ut  significaret 
membra  sua  a virgine  Ecclesia  nascitura  secundum  Spiritum.  Quamvis  Maria  cor- 
poraliter sit  Mater  tantum  Capitis  nostri,  spiritualiter  autem  est  Mater  omnium  in 
Christum  credentium,  quia  sua  caritate  cooperavit,  ut  fideles  in  Ecclesia  nasceren- 
tur.11 Ita  maternitas  fecunda  Mariae  maternitate  virginali  Ecclesiae  commensura- 
tur;  et  sic  Maria  est  imago  Ecclesiae  atque  Ecclesia  imitatur  Mariam. 

Ex  dictis,  autem,  nequit  affirmari,  similitudinem  inter  Mariam  et  Ecclesiam 
undequaque  perfectam  esse.  Ecclesia  est  novus  Populus  Dei  fide,  spe,  caritate,  hie- 
rarchia,  praedicatione  ac  sacramentis  Christo  in  Spiritu  Sancto  ad  laudem  Dei 
Patris  unitus.  In  visibili  autem  communitate  Ecclesiae  peregrinantis  partes  Christi 
Capitis  a hierarchia,  non  a Maria,  repraesentantur  (cf.  Mt.  16,  16;  Act.  1,  13-14; 
Eph.  2,  20;  Apoc.  21,  14).  Maria  non  fuit  ministra  sacramentorum  Novae  Legis, 
quibus  vita  et  actiones  Christi  in  Ecclesia  perpetuantur,  nec  docuit  ut  Petrus  et 
ceteri  apostoli,  qui  in  nomine  Iesu  populos  edocebant.  Quatenus  Ecclesia  igitur 
dona  gratiae  verbo  et  sacramentis  hominibus  impertitur,  Christum  manifestat  et 
imitatur;  quatenus  illa,  vero,  fide  ac  oboedientia  haec  dona  sibi  adpropriat,  Ma- 
riam imitatur  eique  similis  fit.  In  Deipara  ergo  perfecte  elucet  pars  illa  optima, 
quae  non  transit  cum  figura  huius  mundi,  communio  nempe  caritatis  ad  quam 
tandem  omnia  alia  in  Ecclesia  diriguntur.  Sancta  Dei  Genitrix,  immaculata  in  sua 
conceptione,12  expers  in  vita  sua  omnis  culpae  personalis  13  semperque  mente  et  cor- 
pore Virgo  existens,14  est  proinde  maximum  exemplar  docilitatis  personae  mere 
humanae  ad  gratiam  divinam. 

4.  [ Maria  assumpta  figura  Ecclesiae  consummatae ].  Deus  Pater  Domini  nostri 
Iesu  Christi,  qui  ante  mundi  constitutionem  elegit  nos  in  ipso,  ut  essemus  sancti 
et  immaculati  in  conspectu  eius  in  caritate  {Eph.  1,  3-4),  omnino  quoque  voluit 
ut  Mater  Filii  sui  corpore  et  anima  ad  caelestem  gloriam  eveheretur.15  Cum  om- 
nes, qui  in  Adam  moriuntur,  in  Christo  vivificandi  sint,  unusquisque  autem  in 
suo  ordine  ( 1 Cor.  15,  22-23),  firma  est  Ecclesiae  fides,  post  Christum,  primitias 
dormientium  (1  Cor.  15,  20),  Mariam  quoque  et  corpore  et  anima  glorificatam 
fuisse.  Post  Domini  Pascha,  et  secundum  ordinem  ei  proprium,  Maria  incorrupta 
et  gloriosa  ( 1 Cor.  15,  42-43)  in  locum  ei  a Deo  paratum  ascendit  {Apoc.  12,  6). 
In  caelo  Virgo  sole  amicta  refulget,  cum  luna  sub  pedibus  eius  ac  duodecim 
stellis  coronata  {Apoc.  12,  1),  ubi  neque  mors,  neque  luctus,  neque  clamor,  neque 
dolor  erit  ultra,  quia  prima  abierunt  et  nova  facta  sunt  omnia  {Apoc.  21,  4-5).  Ita 
Maria  manifestatur  veluti  figura  Ecclesiae  consummatae,  imago  videlicet  illius 
gloriosae  beatitudinis,  qua  Ecclesia  f ruetur,  cum  omnia  innoventur  ac  civitas 
Ierusalem  de  caelo  a Deo  descendat,  parata  sicut  sponsa  ornata  viro  suo  {Apoc. 
21,  1-8). 

Mater  Dei  et  Mater  hominum,  facie  ad  faciem  Domino  gaudens,  actuosam 
exercet  curam  in  favorem  filiorum  adhuc  a Domino  peregrinantium  (2  Cor.  5,  6). 
Sedula  servans  munus  dulcissimum  a Filio  suo  in  cruce  pendente  significatum, 
quo  in  persona  discipuli  dilecti  curam  maternalem  omnium  hominum  amplexerat 
{Io.  19,  27),  Maria,  amore  gladio  probato  (cf.  Lc.  2,  35),  sine  intermissione  pro 
nobis  intercedit.  Si  apostolus  Paulus  continuo  in  orationibus  memor  erat  fidelium,16 

et  preces  eorum  pro  se  instanter  poscebat,17  multo  magis  intercessio  maternalis 
Mariae  nobis  efficax  erit.  Ipsa  enim  intimius  quam  alia  quaelibet  creatura,  Filio 
suo  pro  omnium  salute  moriente,  experta  est  amorem  Dei  in  amore  hominum  quo- 
dammodo summum  fastigium  attingere:  « Sic  enim  Deus  dilexit  mundum,  ut  Fi- 
lium suum  unigenitum  daret  » (Io.  3,  16).  Cum  intercessio  almae  Matris  totam 
vim  suam  et  efficaciam  ex  Christi  gratia  hauriat,  hac  materna  mediatione  minime 
obscuratur  vel  minuitur,  sed  potius  extollitur,  mediatio  unici  Mediatoris  nobis  in 
Ecclesia  praesentis,  iuxta  verba  Apostoli:  « Unus  enim  Deus,  unus  mediator  Dei 
et  hominum,  homo  Christus  Iesus  » ( 1 Tim.  2,  5). 

5.  [De  cultu  erga  Matrem  nostram  Mariam\.  Singulari  sua  excellentia,  Mater 
Dei  et  hominum,  quae  ab  angelo  « gratia  plena  » (Lc.  1,  28),  et  ab  Elisabeth, 
Spiritu  Sancto  repleta,  « benedicta  inter  mulieres  » salutari  meruerit  (Lc.  1,  42), 
cunctis  a gentibus  et  ab  universis  ritibus,  omni  quidem  cum  laude  « beata  » prae- 
dicatur, colitur,  amatur,  invocatur,  eademque  in  exemplum  ad  imitandum  propo- 
nitur. Ita  adimpletur  quod  ipsamet  de  seipsa  prophetavit:  « Beatam  me  dicent 
omnes  generationes  » (Lc.  1,  48).  Huiusmodi  singularis  cultus  marialis  tandem 
in  gloriam  Christi  redundat  et  ad  id  spectat  ut,  dum  Mater  honoratur,  Filius,  in 
quo  aeterno  Patri  complacuit  omnem  plenitudinem  inhabitare  (Coi.  1,  19),  rite 
noscatur,  ametur,  glorificetur,  eiusque  mandata  serventur;  et  sic  per  Christum, 
qui  est  « via,  veritas  et  vita  » (Io.  14,  6),  homines  ad  Patrem  in  unitate  Spiritus 
Sancti  perducantur. 

Neque  hoc  omittendum  est,  quod  nostris  temporibus  peropportunum  videtur: 
Per  Mariam  « gratia  plenam  » et  « benedictam  inter  mulieres  »,  tota  mulierum 
conditio  restaurata  et  elevata  est.  Nam  omnes  quas  mulier  nobilissimas  aspirationes 
habere  potest  in  Maria  complentur,  quae  est  virgo,  sponsa,  mater:  semper  virgo, 
sponsa  vera,  mater  cuius  caritas  ex  immaculato  corde  promanat. 

Quam  sanam  doctrinam,  ex  Scripturis  depromptam  et  semper  in  Ecclesia  con- 
servatam, Sancta  Synodus  consulto  fortiterque  docet  eodemque  tempore  admonet 
episcopos,  ut  sedulo  curent  ut  cultus  marialis  neque  parvipendatur  neque  deviet  a 
recto  tramite,  sed  debitam  proportionem  atque  aequilibrium  cum  aliis  veritati- 
bus revelationis  christianae  semper  observet. 

Meminerint  porro  utriusque  sexus  fideles  veram  devotionem  in  quodam  unius 
momenti  affectu  minime  consistere,  prorsusque  respuant  omnem  vanam  credu- 
litatem; e contra  firmiter  teneant  devotionem  ex  vera  fide  procedere,  qua  omnes 
adducimur  ad  imitationem  illius  beatae  Virginis,  quae  fuit  « ancilla  Domini  » 
(Lc.  1,  38),  humilis  et  oboediens,  fideliter  servans,  ea  « conferens  in  corde  suo  » 
(Lc.  2,  19),  quaecumque  ad  Verbum  incarnatum  pertinebant,  quaeque  etiam  hodie 
nobis  dicit:  « Quodcumque  dixerit  vobis,  facite  » (Io.  2,  6),  beata  quia  credidit 
salutata  (Lc.  1,  45). 

Animadversiones1  episcoporum  (12)  regionis  Galliae  meridionalis. 

1.  Decursu  primae  sessionis  conciliaris,  plures  Patres  postulaverunt  ut  schema 
de  B.  Maria  Virgine  in  schema  de  Ecclesia  redintegretur,  sicut  prius  praevisum 
erat.  Hoc  votum  denuo  et  instanter  emittimus.  In  hoc  casu  caput  hoc  penitus  reco- 
gnoscendum esset,  et  in  altera  forma  redigendum. 

2.  Miramur  omnes  hoc  schema  non  recognitum  esse,  sicut  alia  schemata  doc- 
trinalia a commissione  competenti.  Textus  hodie  propositus  schema  anno  elapso 
Patribus  distributum  ad  unguem  repetit,  excepto  titulo. 

3.  In  hac  forma,  etsi  multa  contineat  quae  sunt  optima,  hoc  schema  non  nobis 
placet.  Introducit  enim  quasi  furtive  doctrinam  de  co-redemptione  et  de  mediatione 
universali,  quae  non  satis  matura  invenitur  ut  a Concilio  Oecumenico  proponatur, 
etiam  si  definitionis  solemnis  formam  non  induit,  et  quae,  fatentibus  notis  17  et 
praesertim  21,  libertati  relinquitur.  Ioannes  XXIII,  piissime  memoriae,  novas  doc- 
trinas a Concilio  Oecumenico  non  esse  proponendas  expresse  asseruit. 

4.  Pag.  8,  linn.  3-4:  hic  implicite  affirmatur  Mariam,  in  Incarnationis  mo- 
mento, clare  cognovisse  eum  quem  genitura  erat  vere  Filium  Dei  esse.  Et  hoc  non 
est  de  fide,  nedum  de  fide  catholica. 

Lin.  23:  «mortem  subiit  temporalem»  de  hoc  Pius  XII  pronuntiare  noluit. 

Quare  vehementer  optamus  ut  hoc  schema,  antequam  in  discussione  veniat, 
penitus  recognoscatur,  ne  oppositiones  quae  certe  surgerent  gloriae  Matris  Nostrae 
videantur  offendere. 


1 Exhibitae  ab  exc.mo  P.  D.  Mauritio  Pourchet,  ep.  S.  Flori. 


APPENDIX  - ANIMADVERSIONES  SCRIPTAE  DE  B.  M.  V. 


835 


99 

Exc.mi  PP.  DD.  EPISCOPI 

APOSTOLICAE  REGIONIS  OCCIDENTALIS  GALLIAE 

Animadversio  generalis.  Episcopi  regionis  occidentalis  Galliae  magni  faciunt 
devotionem  erga  B.  Virginem,  quae  apud  proprios  dioeceses  valde  efflorescit  et 
fructus  perspicuos  producit.  Multa  laudant  quae  bona  videntur  in  schemate  de 
B.M.V. 

Attamen,  uti  iam  notaverunt  mense  februarii,  hoc  schema,  prout  iacet,  non 
respondet  hodierno  problemati,  nec  catholico,  nec  oecumenico.  Profunda  revisio 
desideratur  ut  ad  mentem  Concilii  Vaticani  Secundi  aptetur.  Optaretur  schema 
magis  biblicum,  magis  pastorale,  minus  particulare,  in  quo  doctrina  essentialis  de 
Virgine  Maria  tali  modo  proponatur  quae  attrahat  animas  ad  sequendum  exem- 
plum illius  quae  fuit  et  seipsam  dixit:  « Ancilla  Domini  »,  et  cuius  verbum  vivens 
manet:  « Quod  vobis  dixerit  facite  ». 

Votum.  Optandum  ergo  videtur  ut  schema  penitus  recognoscatur  et  abbre- 
vietur. 

De  novo  titulo  schematis , pag.  93  (8),  lin.  5.  Novi  schematis  titulus,  quo 
B.  Virgo  dicitur  Mater  Ecclesiae,  parum  placet.  Primo  quidem,  prout  antiqua  tra- 
ditione destituitur,  siquidem  apud  orientales  prorsus  ignoratur,  et  in  occidente 
solummodo  post  saeculum  xn,  et  quidem  raro,  adhibetur.  Deinde  unicum  retinet 
aspectum  ex  tribus  praecipuis  quibus  integratur  adaequata  relatio  Mariae  ad  Ec- 
clesiam. 

Videlicet,  Maria  est:  1.  membrum  eminens  Ecclesiae  (Maria  in  Ecclesia); 
2.  typus  Ecclesiae,  illi  mystice  identificata  (Maria  = Ecclesia);  3.  quodammodo 
Mater  Ecclesiae,  cuius  radix  est  et  causa  (Ecclesia  in  Maria). 

Hic  ultimus  aspectus,  etsi  verissimus,  unus  est  tantum  inter  tres,  et  quidem 
recentior,  adhuc  iacens  sub  discussione  saltem  quantum  ad  idoneam  formulatio- 
nem;  est  insuper  fratribus  separatis,  praecipue  protestantibus  et  quodammodo  or- 
thodoxis, impervius. 

Talis  itaque  optio,  quae  non  videtur  necessaria,  obstaculum  novum  opponit  uni- 
tati cum  fratribus  separatis  sperandae. 

Titulus  sit  ergo  simpliciter:  de  B.  Virgine. 

De  praedestinatione , pag.  93,  lin.  5.  In  eodem  ordine,  propositio  prima  sche- 
matis affirmat  praedestinationem  ipsius  B.  Virginis  cum  Christo  « uno  eodemque 
decreto  ».  Notula  1 recte  quidem  remittit  ad  Bullam  Ineffabilis  sed  hic  etiam 
optio  quaedam  fit  quae  ultra  formulam  Pii  IX  progreditur: 

Vel  formula  Bullae  Ineffabilis  integra  et  sine  mutatione  assumatur,  ubi  quaestio 
non  dirimatur  num  praedictutn  decretum  Maternitatem  divinam  tantum,  vel  latius 
ipsam  Personam  B.  Mariae  Virginis  includat  cum  omnibus  privilegiis  illi  adnexis. 
Constitutio  dogmatica  non  debet  tali  vel  tali  scholae  favere  nec  ullam  peculia- 
rem opinionem  proponere. 

Vel  formula  ista  enucleetur  ad  evacuandam  omnem  confusionem.  Caveamus  ne 
unica  praedestinatio  Christi  et  B.  M.  Virginis  asserta  disiungi  videatur  a praedesti- 
natione Ecclesiae  quae  ipsa  Christi  « dilecta  et  unica  sponsa  » dicitur  et  est. 

Melius  fortasse,  cum  agatur  de  propositione  prima  praedicti  schematis,  proin- 
deque  maxime  manifesta,  et  non  de  quodam  secundario  argumento  sicuti  habetur 

in  Bulla  Ineffabilis,  abstractio  fiat  de  tali  quaestione  quae  scholam  sapit:  Utrum 
vel  non  distinguenda  sint  decreta  divina  de  creatione  mundi,  de  Incarnatione  et 
B.  M.  Virgine,  et  de  redemptione  hominum,  prout  inter  thomistas  et  scotistas 
adhuc  libere  disputatur. 

Votum.  Deleantur  ergo,  lin.  5,  verba:  « uno  eodemque  decreto  ».  Haec  est 
enim  difficultatis  solutio  simplicior. 

Tandem  valde  optandum  est  ut,  iuxta  decisionem  Ioannis  Papae  XXIII  mense 
octobris  expressam,  totum  hoc  schema,  sicut  alia,  abbrevietur. 

Animadversiones  additae : 

Episcopi  regionis  occidentalis  Galliae  valde  optant  ut,  votum  a S.  S.  Paulo  VI 
expressum  in  oratione  diei  4 decembris  « consensus  unicus  » fiat  de  B.  Virgine, 
secundum  modum  a Summo  Pontifice  commendato,  scii.:  a)  in  schemate  de  Ec- 
clesia, b ) et  plena  agnitione  loci  singularis  et  praestantissimi  quam  tenet  B.  Virgo 
in  Corpore  Christi. 

Re  bene  perpensa  timent  ne  titulus  Mater  Ecclesiae  via  sit  difficilis  ad  inve- 
niendum illum  consensum.  Nam  expressio  ista  quae  recentioris  est  aetatis  et  ab 
oriente  ignota,  quamdam  subtilitatem  involvit.  Subtilitas  illa  quae  ad  alia  genera 
litteraria  non  repugnat,  minus  convenit  constitutioni  dogmaticae. 

Si  S.  Synodus  illo  titulo  nihilominus  utitur  attente  ponderentur  difficultates 
quae  superare  oportet,  scii.: 

1.  Diversae  sunt  acceptiones  verbi  Ecclesia,  et  non  secundum  omnes  illas 
acceptiones  vera  est  expressio  Mater  Ecclesiae.  Profecto  Maria  non  est  Mater 
Ecclesiae  in  quantum  ipsa  est  membrum  Ecclesiae,  cum  propriam  matrem  esse 
non  possit. 

2.  Diversi  sunt  sensus  verbi  Mater.  Titulus  schemati  a commissione  theologica 
praeparatoria  datus,  a commissione  centrali  approbatus,  et  in  mense  octobris  1962 
typis  impressus  erat. 

De  B.  V.  Maria  Matre  Dei  et  matre  hominum. 

Consulto  fiebat  repetitio  verbi  matris,  quia  non  eodem  sensu  Maria  est 
mater  Dei  quem  corporaliter  genuit  secundum  ordinem  naturae,  et  ex  alia  parte, 
mater  hominum,  quos  non  genuit  corporaliter,  sed  quorum  mater  est  « quia  coope- 
rata est  caritate  ut  fideles  in  Ecclesia  nascerentur  » (S.  Augustinus,  De  S.  Virgini- 
tate, 6,  PL  40,  399)  qui  ibidem  dicit:  « Mater  spiritu,  non  capitis  nostri  ex  quo 
magis  illa  spiritualiter  nata  est  ...  sed  plene  mater  membrorum  ».  Ergo  substi- 
tutio quae  facta  est  expressionis  matre  Ecclesiae,  loco  superioris  quae  erat  matre 
Dei  et  matre  hominum  aequivocationem  involvit.  Ambiguitas  illa  non  videtur  con- 
venire S.  Synodo. 

3.  Expressio  mater  Ecclesiae  alia  incommoda  doctrinalia  et  pastoralia  implicat. 

a)  Maria  est  membrum  Ecclesiae:  si  dicitur  mater  Ecclesiae  videtur  esse 
sibi  ipsi  matrem,  seu  suam  propriam  matrem  quod  mirum  videretur.  Ne  parvi- 
pendatur difficultas  illa.  Si  enim  Maria  simpliciter  dicitur  Mater  Ecclesiae,  Maria  et 
Ecclesia  ponuntur  ut  duae  entitates  adaequate  distinctae,  cuius  prima  generat  al- 
teram. Sed  distinctio  in  re  non  est  adaequata  cum  Maria  sit  membrum  Ecclesiae. 
Non  videtur  opportunitas  esse  mutandi  sensus  verbi  Ecclesiae  tantum  ut  Maria 
novo  titulo  decoretur. 

b)  Ecclesia  est  mater  fidelium.  Si  Maria  mater  est  matris  Ecclesiae  videtur 
quaedam  esse  avia  («  notre  grand’mere  »,  ut  dicebat  S.  Franciscus  de  Sales),  quod 
minus  videtur  opportunum  et  dogmatice  et  pastoraliter. 

Ad  vitandas  illas  et  alias  difficultates,  via  simplicior  esset  ut  maternitas  Mariae 
erga  homines  exprimatur  modo  magis  traditionali  et  personali,  dicendo  Mater  fide- 
lium, vel  Mater  nostra , Mater  Dei  et  hominum.  Maternitas  directe  et  obvie  se 
refert  ad  personas , subtilius  ad  terminum  collectivum  et  complexum  ut  est  Ec- 
clesia. 


100 

Exc.mi  PP.  CONCILIARES  LINGUAE  GERMANICAE 
ET  CONFERENTIAE  EPISCOPORUM  SCANDINAVIAE 

I.  Generalia. 

1.  Schema  commendatur  quidem  ex  eo,  quod  in  genere  loquendo  traditionalem 
doctrinam  de  B.  Maria  Virgine  eiusque  cultu  in  Ecclesia  claro  et  comprehensivo 
modo  exponit.  Habet  insuper  id  emolumenti, 

a)  quod  conatur  describere  dignitatem  et  functionem  Beatae  Mariae  Vir- 
ginis in  oeconomia  salutis  ita,  ut  haec  appareant  in  contextu  totius  oeconomiae 
salutis  christianae,  aliis  verbis,  ut  non  solum  procedatur  (ut  saepius  fit)  ex  con- 
ceptu maternitatis  divinae  fere  exclusive  biologice  intellectae,  et  quod 

b ) saltem  quaedam  evitantur,  quae  et  non  satis  certa  aut  matura  sunt  et 
a non  catholicis  christianis  aut  facile  false  intelliguntur  aut  eis  scandalo  esse 
possunt. 

2.  Desideratur  clarior  indicatio  qualificationis  theologicae  totius  schematis  et 
quidem  in  schemate  ipso.  Dicitur  quidem  in  annotatione  huic  schemati  addita  (14) 
non  agi  in  eo  de  novis  definitionibus,  sed  unice  de  expositione  clara  communis  et 
solidae  doctrinae,  qualis  habetur  ubique.  Attamen 

a)  Hoc  non  apparet  ex  ipso  schemate,  licet  annotatio  contrarium  dicat. 

b)  Talis  indicatio  in  hoc  schemate  omnino  necessaria  est,  praesertim  si 
ceteroquin  maneret,  sicuti  nunc  est.  Nam  non  pauca  in  schemate  dicuntur,  quae 
nullatenus  iam  haberi  possunt  tamquam  de  fide  divina  et  catholica  sive  ex  magi- 
sterio ordinario  sive  ex  solemni  definitione. 

c)  Omissio  talis  clarissimae  indicationis  valde  nocere  posset  tum  evolu- 
tioni Mariologiae  catholicae  per  liberam  discussionem  inter  theologos  (intra  limi- 
tes fidei  catholicae)  tum  dialogo  oecumenico  cum  non-catholicis.  Si  talis  indicatio 
non  distincte  et  clare  additur,  periculum  oritur,  ne  postea  plus  minus  omnia,  quae 
in  schemate  dicuntur,  ab  uno  theologo  alteri  imponantur  tamquam  absoluto  et 
irreformabili  assensu  retinenda.  De  facto  autem  non  pauca  in  schemate  dicuntur, 
quae  neque  iam  adeo  clara  neque  sufficienter  matura  sunt,  ut  iure  ita  imponi  possint. 

d)  Haec  a fortiori  inculcanda  sunt,  quia  schema  (in  apparente  saltem  oppo- 
sitione ad  declarationem  14  modo  citatam)  affirmat  (13,  16  s.)  se  velle  pronunciare 
« clarum  verbum  ex  quo  pateat,  quid  reapse  Ecclesia  catholica  qua  talis  de  mu- 
nere, privilegiis  et  cultu  mariali  credit,  tenet  docetque  ».  Haec  potius  sapiunt  in- 
tentionem enuntiandi  dogmaticas  definitiones.  Habetur  igitur  similis  discrepan- 
tia valde  timenda,  qualis  observabatur  in  schemate  antiquiore  de  duplici  fonte  re- 
velationis. Huius  schematis  auctores  (in  commissione  theologica)  condere  inten- 
debant doctrinam  sine  novis  definitionibus;  relator  schematis  vero  omnia  asserta 
schematis  qualificasse  videbatur  tamquam  solemnes  definitiones. 

e)  Haec  difficultas  et  apparens  saltem  contradictio  in  schemate  (declarat  se- 

se  non  velle  condere  nova  dogmata,  sed  ea  proferre,  quae  ab  Ecclesia  creduntur) 
maxime  apparet  in  doctrina  de  mediatione  et  corredemptione  Beatae  Virginis.  Haec 
explicite  docentur,  primum  explicitis  verbis,  alterum  saltem  quoad  rem,  etsi  ver- 
bum corredemptionis  ipsum  evitetur.  Attamen  haec  duo  non  sunt  dogmata  Eccle- 
siae; non  debent  nec  possunt  recenseri  inter  ea,  quae  Ecclesia  hodie  iam  incunc- 
tanter credit , praesertim  cum  de  sensu  mediationis  et  corredemptionis  B.  M.  V. 
non  clare  inter  omnes  constet  nec  certa  et  clara  delineatio  huius  sensus  exhibeatur 
in  schemate  ipso.  Sed  ut  talia  dogmata  doctrinae  illius  videntur  proferri.  Talis 
impressio  omnino  evitanda  est  aut  omissione  talis  doctrinae  (non  tantum  quoad 
terminos,  sed  etiam  quoad  rem)  aut  clara  declaratione  non  agi  de  definitionibus. 

3.  In  expositione  quaedam  aut  addi  aut  expungi  debent  ita,  ut  spes  maior  sit 
fore  ut  haec  doctrina  a non  catholicis  christianis  melius  intelligatur.  Tales  additio- 
nes aut  omissiones  non  desiderantur,  ut  doctrina  mariologica  inter  catholicos  com- 
munis aut  reticeatur  aut  obscuretur,  sed  ut  melius  ab  aliis  intelligi  et  recte  aesti- 
mari possit.  Sub  hoc  respectu  oecumenico  emendationes  non  parvae  desiderantur, 
immo  tales  omnino  necessariae  videntur.  De  his  in  specie  infra. 

4.  De  aliis  emendationibus  utilibus  aut  necessariis  vide  infra. 

5.  Maxime  attendenda  est  imprimis  doctrina  schematis  de  mediatione  B.  M.  V. 
Licet  enim  doctrina  de  hac  mediatione  non  proponatur  ut  dogma  fidei,  sed  ut 
doctrina  inter  catholicos  communis,  et  licet  fulciatur  multis  enuntiationibus  magi- 
sterii ordinarii  praesertim  in  Litteris  Encyclicis  recentium  Summorum  Pontificum, 
attamen  haec  doctrina  de  novo  sedulo  perpendenda  est,  quia  agitur  hoc  in  schemate 
de  documento  magisterii  satis  solemni,  quod  magnum  influxum  habebit  in  Mario- 
logiam  et  cultum  marialem  inter  fideles.  Iamvero: 

a)  Describitur  quidem  aliquatenus  haec  mediatio,  distinguitur  etiam  satis 
clare  ab  unica  illa  mediatione,  quae  Christo  convenit,  attamen  clarior  definitio 
huius  conceptus  fere  necessaria  dici  potest.  Distingui  enim  debet  non  solum  a 
mediatione  Christi  unica,  quatenus  dicitur  eam  dependere  plane  a Christo  eique 
esse  subordinatam,  sed  insuper  distinguenda  esset  v.  g.  ab  illa  « mediatione  », 
quae  fit  a ministris  Ecclesiae  in  persona  et  auctoritate  Christi  agentibus  per  colla- 
tionem sacramentorum  etc.  Praeterea  et  quam  maxime:  indicari  deberet  clarius 
et  fusius,  quonam  ex  fonte  seu  veritate  generaliori  hauriatur  conceptus  iste  cum 
suo  valore  et  obiectivitate  dogmatica  ita,  ut  iste  conceptus  aliunde  validus  non 
nisi  applicetur  ad  B.  M.  V.,  licet  modo  prorsus  singulari  et  unico  seu  correspon- 
denter  ad  illam  functionem  prorsus  singularem  et  individualem,  quam  B.  Virgo 
obtinuit  in  opere  redemptionis.  Aliis  verbis:  iste  conceptus  non  immediate  exhi- 
beri debet  ut  quasi-species  (etsi  analoga  et  deficiens),  quae  in  uno  eodemque  genere 
convenit  cum  illa  mediatione,  quae  est  Christi.  Sed  considerandus  est  tamquam 
casus  (etsi  prorsus  singularis  et  supereminens)  illius  mutuae  inter  dependentiae, 
qua  omnia  membra  Corporis  mystici  Christi  inter  se  consociantur  sibique  coram 
Deo  invicem  auxilium  praestant.  Haec  si  clarius  in  lucem  ponerentur,  sperari 
posset  fore,  ut  etiam  acatholici  intelligant  hanc  doctrinam  esse  genuinam  et  homo- 
geneam  applicationem  illius  veritatis,  quam  et  ipsi  profitentur  per  Sacram  Scrip- 
turam edocti. 

b)  Verum  quidem  est  hanc  doctrinam  obiective,  si  recte  concipitur  non 
obstare  nec  veritati  nec  subiectivae  « realizationi  » unius  mediationis  Christi.  At- 
tamen schema  clarius  respicere  deberet,  in  concreta  praxi  pietatis  et  cultus  usum 
duplicem  eiusdem  termini  (etsi  analogi)  suis  difficultatibus  et  periculis  non  ca- 

rere.  Praxis  enim  pietatis  facile  non  videt  analogiam,  quae  intercedit  in  duplici 
isto  usu,  quo  « mediatio  » de  Christo  et  de  Maria  dicitur.  Schema  ipsum  ansam 
talis  aequiparationis  praebet,  si  v.  g.  dicit  liberationem  « ope  utriusque  sexus  » 
(8,  1)  haberi.  Analogia  haec  christifideli  simplici  ex  sacro  suggestu  difficulter,  ne 
dicatur  omnino  non,  explicari  potest.  Hinc  vox  « mediationis  » non  caret  sua  diffi- 
cultate. 

In  qua  consistat  «dissimilitudo»  (10,  12)  inter  mediationem  Christi  et  me- 
diationem Mariae  non  satis  declaratur.  Certe  talis  dissimilitudo  exsistit.  Iamvero 
non  consistit  in  sola  dependentia  mediationis  Virginis  a Christo. 

Alia  insuper  dicenda  essent.  Virginis  enim  mediatio  (aliter  ac  mediatio  Christi 
ad  Deum)  non  nos  primo  coniungit  Christo  nec  tollit  immedietatem  nostram  ad 
Christum,  sed  potius  consistit  in  eo,  quod  nos  numquam  aliter  Deo  in  Christo 
coniungimur  ac  inter  nos  ipsos  coniuncti,  in  qua  unitate  sociali-ecclesiali  omnium 
redemptorum  Beata  Maria  Virgo  specialem  obtinet  locum,  qui  est  effectus  et 
perennitas  functionis  singularis  Virginis  in  oeconomia  salutis.  Hinc  haec  « media- 
tio » non  est  proprie  « inter  » nos  et  Christum,  sed  nobiscum  ad  Christum.  Iam- 
vero percipiunturne  haec  a simplici  fideli,  si  ei  practice  non  praedicatur  nisi  me- 
diatio B.  M.  V.  et  (forte)  additur  hanc  dependere  a Christo? 

Nemo  insuper,  qui  historiam  pietatis  sedulo  perpendit,  negare  potest  Christia- 
nos Christum  saepe  potius  considerare  unice  tamquam  Deum  in  carne  nobis  prae- 
sentem (cui  quis  non  accedere  audet  nisi  « per  Mariam  »),  quam  etiam  ut  nostrum 
ad  Deum  mediatorem,  qui,  consubstantialis  nobis,  quasi  a nostra  parte  tamquam 
frater  inter  multos  fratres  nostram  rem  coram  Deo  agit. 

Haec  si  considerantur,  mediatio  Virginis  potius  exhibenda  (et  explicitius  di- 
cenda) esset  tamquam  momentum  aliquod  ipsius  illius  nostrae  « ecclesialis  » ha- 
bitudinis. quam  immediate  habemus  ad  Christum,  quaque  fit  ut  semper  immediate 
coniungamur  Christo  non  mere  individualistice,  sed  in  illa  sacra  et  divinitus  con- 
dita societate  omnium  iustificatorum,  quam  Ecclesiam  vocamus,  cuiusque  mem- 
brum praecipuum  est  Virgo  Dei  Genitrix.  Haec  in  schemate  non  negantur,  immo 
insinuantur.  Sed  fortius  efferri  deberent,  ne  doctrina  huius  mediationis  noceat  illi 
necessitudini  obiectivae  et  subiectivae,  qua  Christo  immediate  coniungimur  et 
ad  Deum  ut  Patrem  nostrum  referimur. 

c)  Sedulo  insuper  ponderari  deberent  ea,  quae  a Roberto  Leiber,  Profes- 
sore Universitatis  Gregorianae,  qui  Pio  XII  a secretis  fuit,  narrantur:  « Was  ...  die 
Fragen  der  “ Mediatrix  ” und  “ Corredemptrix  ” angeht,  hat  Pius  XII  noch 
wenige  Wochen  vor  seinem  Tod  in  den  Tagen  gleich  nach  Beendigung  des  Mario- 
logischen  Kongresses  in  Lourdes  geaussert,  die  beiden  Fragen  seien  zu  ungeklart 
und  zu  unreif,  er  habe  in  seinem  ganzen  Pontifikat  bewusst  und  absichtlich  vermie- 
den,  Stellung  zu  ihnen  zu  nehmen,  sie  vielmehr  der  freien  theologischen  Auseinan- 
dersetzung  uberlassen.  Er  denke  nicht  daran,  diese  Haltung  zu  andern  » (Stimmen 
der  Zeit  163  [1958-59]  86).  (Latine:  Quod  spectat  quaestiones  « Mediatricis  » 
et  « Corredemptricis  »,  Pius  XII  paucas  adhuc  hebdomadas  ante  mortem  suam 
statim  post  Congressum  Mariologicum  Lapurdensem  declaravit  utramque  hanc 
quaestionem  nondum  satis  dilucidatam  et  nimis  immaturam  esse,  sese  per  totum 
suum  Pontificatum  consulto  evitasse  de  his  quaestionibus  aliquid  enuntiare,  sed  e 
contra  omnia  disceptationi  liberae  theologorum  reliquisse  neque  sibi  in  mentem 
venire  mutationem  huius  consilii).  Nec  edocti  sumus,  quibus  rationibus  suffultus 
cl.  P.  Balic  asserat  haec  a P.  Leiber  sine  ulla  ratione  affirmari. 

Haec  si  considerantur,  saltem  optandum  esset,  ut  schema  adhuc  multo  accu- 
ratius secernat  ea,  quae  tuto  in  hac  quaestione  dici  queunt  ab  eis,  quae  ut  « adhuc 
nimis  inelucidata  atque  immatura  » disceptationi  theologicae  relinquenda  sunt  nec 
interim  ad  « solidam  ac  sanam  doctrinam  magisterii  ecclesiastici  » (ut  schema  ait) 
deputari  possunt. 

d)  Quanta  pericula  in  hac  re  incurramus,  si  schema  restat  sicuti  est,  appa- 
ret v.  g.  ex  aliquo  voto  cl.  P.  Balic.  Ibi  satis  clare  elucet  doctrinam  schematis 
non  solum  exhibere  « sensum  generalem  » doctrinae  de  corredemptione  et  media- 
tione B.  M.  V.,  sicuti  schema  et  P.  Balic  asserunt,  sed  sive  explicite  sive  impli- 
cite de  hac  quaestione  proferre  sententiam,  quae  nullatenus  ab  omnibus  admittitur 
aut  conciliariter  doceri  potest.  Cl.  P.  Balic  dicit  schema  docere  Virginem  « ‘con-’ac- 
quisisse  gratias  cum  Christo,  obtulisse  Deo  victimam  ut  est  pretium  nostrae  red- 
temptionis  ».  (Similiter  schema  ipsum:  8,  24  s.  et  9,  32:  « socia  in  gratia  pro  homi- 
nibus acquirenda »,  quae  assertio  multum  excedit  formulam  8,  7 s.:  « operam 
consociare  in  humani  generis  redemptione  peragenda  »).  Haec  vero  si  dicuntur, 
implicite  asseritur,  in  B.  M.  Virgine  ultimum  principium  meriti  (gratiam  nempe) 
esse  simul  obiectum  immediatum  meriti  ipsius,  quod  falsum  est,  a simplici  fideli 
non  intelligitur,  a multis  theologis  reicitur,  Protestantibus  ansam  vehementis 
oblocutionis  praebet.  Haec  admitti  non  possunt. 

e)  Nec  verum  est,  quod  saepe  dicitur,  non  hisce  doctrinis  novis  explicite 
prolatis  propius  accedere  ad  doctrinam  et  pietatem  marialem  orientalium.  Isti 
quidem  ferventi  modo  colunt  B.  Virginem,  sed  nullatenus  parati  sunt  in  ipsa  doc- 
trina mariali  excedere  limites  Patrum  antiquorum.  Hinc  iam  dogmata  Immacula- 
tae Conceptionis  et  Assumptionis  Virginis  in  caelum  novas  dissensiones  et  diffi- 
cultates inter  nos  et  orientales  provocaverunt.  Timendum  est  vehementer,  ne  diffi- 
cultates oecumenicae  augeantur  non  tantum  inter  nos  et  protestantes,  sed  etiam 
inter  nos  et  orientales,  si  doctrina  de  B.  Virgine  tamquam  mediatrice  et  corredemp- 
trice  adeo  definitive  proponitur  et  imponitur. 

/)  Hinc  opportunitas  huius  doctrinae  sub  aspectu  oecumenico  discutienda 
est.  Cur,  quae  Pius  XII  docere  evitavit,  tam  solemni  modo  in  Concilio  proclaman- 
tur? Suntne  in  schemate  condendo  omnia,  quae  fieri  possunt,  reapse  facta,  ne  false 
schema  a fratribus  nostris  separatis  intelligatur  neque  nova  unionis  obstacula 
creentur?  De  hac  re  serio  dubitari  potest,  ne  dicatur  haec  reapse  non  satis  prae- 
stari. Id  iam  apparet  ex  his,  quae  protestantes  de  consilio  condendi  decreti  conci- 
liaris mariologici  edixerunt.  Aperte  enim  dicunt  inter  impedimenta  maiora  unionis 
haberi  Mariologiam  Ecclesiae  catholicae  (ita  v.  g.  episcopus  protestanticus  Dibelius 
in  praedicatione  ad  diem  Reformationis  1962;  similiter  Deutsches  Pfarrerblatt, 
15-1-1963).  Memores  sint  Romae  (ita  aiunt)  schemate  aliquo  mariologico  novum 
murum  separationis  erigi  ac  proinde  Concilium  hac  de  re  aut  sileat  aut  « maxima- 
lismum  » mariologicum  reprehendat  (ita  Hampe,  in  « Lutherische  Monatshefte  », 
Februar  1963;  similiter  ibid.  Friedrich  W.  Kiinneth).  Alii,  mitigati,  sperant  fore, 
ut  si  Concilium  schema  quoddam  de  B.  Maria  Virgine  proponat,  id  in  schema  de 
Ecclesia  inseratur,  cum  exinde  novus  aditus  ad  doctrinam  de  B.  M.  Virgine  aperiri 
possit  et  clare  eluceat,  thema  et  finem  omnium,  quae  a Concilio  dogmatice  enun- 
tientur, doctrinam  de  Ecclesia  esse  (ita  Meinhold,  professor  historiae  ecclesiasticae, 
Kiel,  in  « Wort  und  Wahrheit  »,  Februar  1963;  similiter  « Evangelisches  Sonn- 
tagsblatt  »,  9-12-1962). 


APPENDIX  - ANIMADVERSIONES  SCRIPTAE  DE  B.  M.  V. 


841 


Conclusio.  Quapropter  omnino  desiderandum  et  postulandum  est, 

1,  ut  schema  illi  contextui  restituatur,  cuius  pars  integralis  concipiebatur  et 
concipi  obiective  debet:  doctrinae  de  mysterio  Ecclesiae.  Si  hoc  non  fit,  non  fu- 
gimus effective  obiectionem  acatholicorum  (licet  obiective  non  fundatam,  sed  psy- 
chologice fere  inevitabilem):  esse  nos  in  pietate  et  doctrina  catholica  magis  solli- 
citos de  B.  M.  Virgine  quam  de  Christo  unico  Redemptore  et  Mediatore  nostro. 

Hinc  etiam  cavendum  est,  ne  tali  solemnitatis  modo  schema  sanciatur,  ut 
acatholici  suspicari  possint,  nos  huic  doctrinae  magis  esse  deditos  quam  aliis  veri- 
tatibus, quae,  etsi  non  veriores,  tamen  pro  vita  christiana  fundamentaliores  sunt. 
Haec  vero  suspicio  facile  vitatur,  nec  aliter  posse  vitari  videtur,  nisi  restituendo 
hoc  schema  schemati  de  Ecclesia.  Ibi  facile  posset,  dummodo  abbrevietur,  statui 
tamquam  epilogus  illius  schematis.  Talis  procedendi  modus  etiam  hoc  emolumen- 
tum secumfert,  quod  abbreviatio  aliis  ex  rationibus  necessaria  facilius  effici  potest, 
nec  suspicionem  excitabit,  brevitatem  huius  expositionis  provenire  ex  rationibus 
minus  bonis  et  laudabilibus  tamquam  compromissum  inter  partes  acriter  litigan- 
tes. Si  hoc  schema  ex  una  parte  non  restituitur  schemati  de  Ecclesia,  et  (ut  prae- 
videri potest)  ex  altera  parte  post  acres  disceptationes  expurgatur  et  abbreviatur 
et  ita  nihilominus  remanet  schema  distinctum,  deinde  reapse  vix  cuidam  vere 
placebit.  Dici  nequit  Mariologiam  schematis,  si  restituitur  schemati  de  Ecclesia, 
iniuste  favere  conceptui  Mariologiae  « ecclesiotypico  » (ut  aiunt).  Nexus  Mario- 
logiae  cum  Christologia  etiam  in  tali  contextu  servari  omnino  potest,  sicuti  factum 
est  in  Epilogo  mariologico  Encyclicae  Pii  XII  Mystici  Corporis.  Ex  altera  parte 
per  istam  insertionem  et  Mariologia  et  Ecclesiologia  magnos  fructus  mutua  eluci- 
datione  et  interpretatione  capere  possunt.  Maria  ut  « typus  Ecclesiae  » clarius  et 
fortius  proponi  potest. 

2.  Schema  ita  tamquam  epilogus  schemati  de  Ecclesia  restitutum 

a)  satis  abbreviari  et  debet  et  potest; 

b)  non  tantum  vocabulum  corredemptionis  evitandum  est  (sicut  schema 
id  laudabiliter  praestat),  sed  circa  has  quaestiones  reales  corredemptionis  et  media- 
tionis omnia  vitanda  sunt,  quae  aut  non  satis  certa  et  non  satis  communiter  ad- 
missa sunt  aut  speciem  exaggerationis  prae  se  ferre  videntur  aut  sub  respectu  pa- 
storali minus  commendantur.  Quae  singillatim  in  hac  parte  postulantur  aut  optan- 
tur, in  parte  altera  harum  animadversionum  videre  licet.  Longe  maior  pars  (etsi 
non  omnes)  Patrum  Conciliarium  Austriae,  Germaniae,  Helvetiae,  Scandinaviae 
non  absolute  obstat,  quominus  vocabulum  « mediatricis  »,  « mediationis  » in  sche- 
mate retineatur.  Optandum  tamen  esse  videtur,  ne  dicatur:  « mediatrix  omnium  » 
gratiarum.  Tali  enim  locutione  et  quaestio  insinuatur,  qua  ratione  Virgo  possit 
esse  v.  g.  mediatrix  gratiarum  sacramentalium  ex  opere  operato,  quae  quaestio 
potius  evitanda  esse  videtur,  et  innuitur  per  numerum  pluralem  conceptus  « gra- 
tiae »,  qui  non  satis  attendere  videtur  ad  gratiae  characterem  personalem  et  indu- 
cere potest  in  conceptionem  caelestis  alicuius  « administrationis  » complicatae 
quoad  mediationem  Virginis.  Nihilominus  omnes  isti  Patres  Conciliares  commen- 
dant attentioni  commissionis  pro  schemate  retractando  ea,  quae  inter  minoritatem 
supradictam  exposuit  exc.mus  D.  Hermannus  Volk,  ep.  Moguntinus.  (Vide  Appen- 
dicem adnexum!). 

c)  Explicite  et  clare  dicendum  est  in  ipso  textu  et  non  tantum  in  aliqua 
annotatione  hunc  epilogum  velle  solidam  et  sanam  doctrinam  inter  catholicos  com- 
munem proferre,  quin  ullum  novum  dogma  condatur. 

d)  Commendatur,  ut  schema  non  tantum  dicat,  qua  ratione  Virgo  per  sua 
eximia  privilegia  a nobis  differat,  sed  etiam  (fusius  quam  fit)  nobiscum  eandem 
vitam  christianam  in  exercitio  virtutum  agere  debuerit  et  sic  vere  exemplar  no- 
strum sublimissimum  evaserit.  Inculcetur  praesertim  Virginem  fide  fuisse  associa- 
tam ad  opus  redemptionis  peragendum. 

3.  Hinc  Patres  Conciliares  Austriaci,  Germanici,  Helvetici  et  Scandinaviae 
aperte  declarare  coguntur  sese  non  posse  admittere  schema  tale,  quale  nunc  prostat. 
Vehementer  commendant,  ut  iam  ante  initium  novae  periodi  Concilii  funditus 
retractetur.  Commissio  conciliaris  de  doctrina  fidei  et  morum  talem  retractationem 
perficere  potest,  sicuti  id  praestitit  quoad  schema  de  Ecclesia  per  parvum  coetum 
peritorum.  Commendatur,  ut  secretariatui  unionis  inter  christianos  fovendae  oc- 
casio praebeatur  collaborandi  in  hac  retractatione  huius  schematis  sive  per  ali- 
quam commissionem  « mixtam  » sive  per  examen  novi  schematis  (epilogi)  iam 
confecti  sub  aspectu  oecumenico  ab  ipso  secretariatu  instituendum.  Haec  omnia 
facile  fieri  possunt,  cum  non  postuletur  schema  simpliciter  novum,  et  in  sequen- 
tibus clare  et  quoad  singula  indicetur,  quaenam  emendationes  et  omissiones  ne- 
cessariae censeantur.  Considerandum  est  non  expedire  tale  schema  proferre,  quod 
ex  una  parte  dicit  sese  nullum  dogma  novum  docere  sed  tantum  doctrinam  claram 
et  solidam,  et  ex  altera  parte  talem  doctrinam  urget,  quae  novas  et  insuperabiles 
difficultates  apud  protestantes  creat.  Si  ad  tales  novas  pugnas  cogimur  per  veritates 
definitas  aut  necessario  definiendas,  esto!  Iamvero  id  sustinere  non  debemus  nec 
volumus,  si  agi  ab  ipso  schemate  dicitur  de  doctrina  non  definita  nec  definienda. 
Quoad  tales  veritates  pax  oecumenica  maius  bonum  est.  Id  a fortiori  ideo  dici 
potest,  quia  tota  substantia  huius  schematis  (uti  infra  apparebit)  enuntiari  potest, 
quin  hae  difficultates  et  haec  pericula  provocentur,  et  quia  nec  nos  volumus  pro 
pace  oecumenica  vitare  nisi  talia,  qualia  etiam  inter  catholicos  ipsos  aut  adhuc 
discutiuntur  aut  pro  declaratione  conciliari  immatura  adhuc  censentur. 

II.  Specialia.  ' 

Evitandum  est  in  titulo  huius  schematis  aut  epilogi  verbum:  « Mater  Eccle- 
siae ».  Dicatur:  « Mater  christifidelium  ».  Maria  enim,  ut  schema  ipsum  postea 
dicit,  est  membrum  etsi  praeeminens  et  exemplar  Ecclesiae,  sed  ideo  praecise  non 
est  Mater  Ecclesiae,  sed  Mater  in  Ecclesia  seu  simplicius  Mater  christifidelium. 
Mater  aliqua  enim  non  potest,  si  verbis  sensus  usitatus  relinquitur,  simul  esse 
membrum  eius,  cuius  est  mater.  Testimonia,  quae  afferuntur  (nota  5,  pag.  15  s.), 
paucissima  sunt  et  rem  non  evincunt.  Nam  apud  Benedictum  XIV  B.  Virgo  non 
videtur  vocari  Mater  Ecclesiae,  sed  ab  Ecclesia  salutatur  Mater,  scii,  christifidelium. 
Et  textus  Leonis  XIII  modo  minus  accurato  Virginem  ideo  Matrem  Ecclesiae 
dicere  videtur,  quia  est  Mater  fidelium,  sicut  est  Regina  apostolorum.  Insuper  si 
B.  Virgo  dicitur  Mater  Ecclesiae,  protestantes  sibi  videbuntur  audire  B.  Virginem 
non  esse  membrum  redemptum  Ecclesiae,  sed  tamquam  subiectum  sui  iuris  ab 
Ecclesia  distinctum  functionem  mediatricem  exercere  erga  Ecclesiam  ipsam  et 
totam. 

Si  vox  « Mater  christifidelium  » non  placet  et  si  desideratur  terminus,  qui 
termino  in  schemate  proposito  propinquior  est,  dici  potest:  « Mater  fidei  ».  Talis 
expressio  commendari  potest  ex  analogia  cum  Rom.  4,  11  (cf.  Kittel,  Theol. 
Wdrterbuch  zum  NT , V,  1006),  ubi  Abraham  dicitur  pater  credentium,  qua  ex- 
pressione non  tantum  asseritur  nos  eodem  modo  debere  credere  ac  Abraham,  sed 

nos  posse  credere,  quia  ipse  credidit.  Quod  a fortiori  dici  et  potest  et  debet 
de  Beata  Virgine,  quae  beata  praedicatur,  quia  credidit  ( Lc . 1,  45).  Talis  termi- 
nologia  ex  una  parte  forte  placet  eis,  qui  praeeminendam  Virginis  efferre  volunt, 
ex  altera  parte  nec  protestantibus  displicere  debet. 

Pag.  7,  lin.  4.  Ante  « liberatio  » addatur:  « elevatio  in  consortium  divinae 
naturae  et ».  Ratio  haec  est:  Christus  non  tantum  debet  apparere  tamquam 
liberator  a peccato  seu  restitutor  ordinis  alicuius  mere  adamitici,  quem  restaurat, 
quin  sit  ipse  fundamentum  primum  et  ultimum  ordinis  nostri  concreti  salutis.  Et 
B.  Virgo  non  tantum  est  Mater  Redemptoris,  prout  iste  est  victor  peccati  qua  talis, 
sed  etiam  prout  iste  est  auctor  et  finis  ipsius  supernaturalis  exaltationis  generis 
humani  in  consortium  divinae  naturae.  Haec  dici  omnino  et  possunt  et  debent, 
quin  propugnetur  ita  theoria  scotistica  aliqua  in  oppositione  ad  doctrinam  thomi- 
sticam  quae  dicitur. 

Pag.  7,  lin.  10.  Licet  inde  a Pio  IX  protoevangelium  Gen.  3,  15  etiam  a magi- 
sterio referri  solet  ad  Beatam  Virginem,  nihilominus  exegetice  cautio  aliqua  in  hoc 
asserto  commendanda  esse  videtur.  Melius  forte  diceretur  loco  « praeannuntia- 
tione  » « praelusione  ». 

Pag.  7,  lin.  14.  Non  obstante  simili  locutione  de  deposito  fidei  in  Enc.  Humani 
generis  (D.  2314),  evitare  convenit  dictionem,  in  Sacra  Scriptura  aliquid  « obscure  » 
contineri.  Parum  hoc  convenit  dignitati  Scripturae  et  fini,  quem  Deus  eam  inspi- 
rans prosequitur.  Deleatur  igitur  « obscure  » et  simpliciter  dicatur:  « veluti  im- 
plicite ». 

Pag.  7,  lin.  14.  Loco  « Fontibus  » legatur  aut:  « Scripturis  » aut:  « docu- 
mentis ».  Ratio  ex  emendato  schemate  de  revelatione  per  se  patet. 

Pag.  7,  lin.  15.  Estne  verum  Ecclesiam  semper  et  in  omnibus  simpliciter  ab 
errore  praeservari?  Exaggeratum  id  esse  videtur,  si  historiam  spectamus.  Dicatur: 
« definitivo  errore  ». 

Pag.  7,  lin.  17.  Deleantur  verba:  « mysterium...  Matris  » et  dicatur:  « doc- 
trinam quoque  sacram  de  Dei  Genitrice  ».  Ratio:  fratres  separati  permulti  offen- 
duntur iuxtapositione  mysteriorum  Redemptoris  et  mysterii  B.  Mariae  Virginis. 

Pag.  7,  lin.  18.  Correspondenter  ad  I,  2 et  VI  b post  « proferat  » haec  vel 

similia  addantur:  « Itaque  Sacra  Synodus  doctrinam  solidam  et  sanam  et  inter 

catholicos  communem  denuo  fidelibus  proponit,  quin  novum  inde  dogma  defi- 
niatur, sed  singula,  quae  dicuntur,  cum  eo  assensu  fideli  recipiantur  oportet,  qualis 
ex  magisterii  doctrina  ordinaria  singulis  convenire  noscitur  ». 

Ne  dicatur  contra  istud  postulatum,  has  regulas  hermeneuticas  omnibus  notas 
esse  tuto  supponi  posse.  In  hac  expositione  doctrinae  marialis  non  tantum  agitur 
de  dogmatibus  solis  exponendis,  quibus  interdum  (quia  inevitabile  est)  obiter  dicta, 
insinuationes  probationis  etc.  adduntur,  quae,  uti  omnibus  notum  est,  non  spectant 
ad  ipsas  definitiones  conciliares  qua  tales.  Sed  multa  hic  in  recto  exponuntur  et  do- 
centur, quae  de  facto  dogmata  non  sunt,  quae  tamen  ne  ut  talia  habeantur  a mul- 
tis, vere  timendum  est,  si  tale  periculum  non  expressis  verbis  cavetur.  Et  hinc 

ea,  quae  proponuntur,  aut  similia,  omnino  dicenda  sunt. 

Pag.  7,  linn.  19-30.  Haec  omnia  brevitatis  causa  deleri  possunt,  quia  aut  per  se 
patent  aut,  ut  annuntiatio  thematis  futuri,  in  epilogo  aliquo  non  exspectantur. 
Virginem  esse  Matrem  christifidelium  postea  sufficienter  dicitur  (pag.  8,  linn.  23  s.). 
Insuper  pag.  7,  linn.  23  s.  et  pag.  7,  linn.  16  s.  bis  idem  dici  videtur.  Nam  divini 

redemptoris  mysteria  illustrare  et  de  Corpore  Christi  mystico  loqui  his  in  con- 
textibus idem  significat. 

Pag.  7,  lin.  22.  Deleantur  saltem  verba:  « immo  et  Mater  ». 

Pag.  7,  lin.  22.  Si  nihilominus  pag.  7,  linn.  19-30  retinendus  esse  censeretur, 
post  « mater  » addatur:  « christifidelium  ».  Pag.  7,  lin.  29  in  hac  suppositione 
loco  « officia  » dicatur:  « habitudines  »,  quia  n.  5 schematis  non  tantum  agitur  de 
« officiis  » erga  B.  Virginem. 

Pag.  7,  lin.  23.  «postquam  de  Corpore  Christi  mystico  locuta  est»:  quaeri 
potest,  an  non  potius  simpliciter  dicendum  sit:  « postquam  de  Ecclesia  locuta 
est  »,  cum  in  nova  redactione  schematis  de  Ecclesia  idea  Corporis  Christi  mystici 
noniam  tantum  prematur,  ut  hic  tamquam  aptum  summarium  illius  schematis  adhi- 
beatur. 

Pag.  7,  lin.  27.  Deleatur  « hominumque  ».  Ratio:  Maternitas  B.  Mariae  re- 
spectu Filii  et  respectu  hominum  non  est  eadem.  Itaque  non  decet  tam  arctam 
connexionem  assignare  termino  unico  « Dei  hominumque  Mater  ». 

Pag.  7,  linn.  34  s.  Loco  « quemadmodum  per  feminam  mors,  ita  et  vita  nobis 
per  feminam  oriretur  » dicatur:  « quemadmodum  femina  contribuit  ad  mortem, 
ita  etiam  contribueret  ad  vitam  ».  Peccati  enim  originalis  causa  principalis  est 
Adam,  non  Eva,  et  ita  rectus  conceptus  cooperationis  Beatae  Mariae  Virginis  ad 
redemptionem  melius  praeparatur. 

Pag.  8,  linn.  1-3.  Ne  dicatur:  « non  id  ante  perfecit...  libera  acceptatio  ac- 
cessisset ».  Sed  dicatur:  « ita  perfecit,  ut  designatae  matri,  ex  praevisis  meritis 
Christi  sublimiore  modo  redemptae,  gratia  sua  potenti  eandem  praeveniente,  li- 
beram in  fide  acceptationem  donaret  ».  Ratio  huius  emendationis  est  haec:  saepe 
praedicatores  rem  ita  proponunt  ac  si  Deus  voluntate  tantum  conditionata  incar- 
nationem vellet,  anxie  quodammodo  consensum  Virginis  exspectaret  et  non  nisi 
hoc  consensu  futuro  praeviso  absolute  incarnationem  vellet.  Iamvero  Deus  abso- 
luta (libera)  voluntate  vult  incarnationem  et  ideo  etiam  absoluta  voluntate  ante- 
cedente et  formali  praedefinitione  vult  liberum  consensum  Virginis,  quam  Deus 
obtinet  sua  gratia  efficaci.  Emendatione  etiam  clarius  in  lucem  ponitur  ipsam  Vir- 
ginis cooperationem  ad  redemptionis  opus  provenire  ex  gratia  Dei  et  Christi.  Ita 
facilius  acatholici  vident  Mariologiam  non  obscurare  doctrinam  de  gratuitate  omni- 
moda gratiae  ex  sola  imperscrutabili  benevolentia  Dei  procedentis,  neque  doctri- 
nam, qua  tenetur  nullam  praedestinationem  completam  esse  obiectum  meriti  cuius- 
cumque. 

Pag.  8,  lin.  4.  Verba  mutentur  sic:  « Filius  Dei  incarnatus,  novus  Adam  sal- 
vatorque mundi,  Beatae  Mariae  quoque  filius  fieret  ».  Ratio:  verba  schematis  in 
hoc  sensu  intelligi  possunt,  acsi  B.  Mariae  Virginis  assensus  formaliter  datus  esset 
ad  dignitatem  novi  Adae.  De  quo  nihil  habetur  in  textu  Lc.  1. 

Pag.  8,  linn.  7 s.  Loco  «verum...  peragenda»  dicatur:  «verum  etiam  sub 
eo  et  cum  eo  adsociata  est  potenti  Dei  gratia  ad  opus  redemptionis  Christi  ».  Ratio 
huius  emendationis  eadem  est  ac  ea,  quae  exponitur  sub  pag.  8,  linn.  1-3.  Libero 
consensu  Virginis,  utpote  tali,  quem  Deus  ipse  sua  gratia  Virgini  dederit,  a Deo 
Virgo  adsociata  est  ad  opus  redemptionis.  Consensus  Virginis  est  gratia  divina, 
ergo  principalius  opus  Dei,  quam  Virginis,  etsi  opus  istud  est  actus  Virginis  liber. 
Schema  inconsiderato  modo  cogitanti  insinuare  posset  agi  in  illo  consensu  de  auto- 
nomo  quasi  « motu  proprio  » Virginis,  quod  cogitare  pelagianum  esset.  Primo  loco 
insuper  dicatur:  « sub  eo  ».  Ratio  huius  inversionis  per  se  patet. 

Pag.  8,  linn.  8-10.  Deleta  particula  « huiusmodi  » dicatur:  « Iste  autem  Dei 
Genitricis  salutaris  consensus  et  eius  consortium...  ».  Ratio:  de  scientia  B.  Mariae 
Virginis  theologi  catholici  disputant.  Qui  dicuntur  « maximalistae  »,  ad  textus  inspi- 
ratos Lc.  2,  33  et  2,  50  vix  attendunt.  Textus  schematis  horum  opinioni  favet.  Non 
debet  Concilium  controversias  theologorum,  qui  divinae  revelationis  doctrinam 
sequi  in  proposito  habent,  dirimere,  quin  adsit  fidei  periculum. 

Pag.  8,  linn.  13-15.  Expungatur  oportet  incisum:  « eam  ut  pretium...  obtu- 
lit ».  Pia  quidem  est  dictio,  qua  asseritur  Virginem  « pretium  redemptionis  » sub 
cruce  « obtulisse  ».  Iamvero  quaeritur,  undenam  hoc  sciatur,  quibusnam  invictis 
argumentis  Scripturae  et  traditionis  fulciatur.  Quaeritur,  qualis  naturae  sit  ista 
« oblatio  ».  Estne  sacrificium  proprie  dictum?  Estne  liber  consensus  seu  adhaesio 
ad  oblationem  Christi,  qui  unice  proprie  dictum  sacrificium  offert?  Estne  renovata 
acceptatio  redemptionis  Christi,  qua  et  Virgo  vere  est  redempta?  Haec  omnia 
adeo  tangunt  quaestionem  de  « corredemptione  ».  Ista  autem  quaestio  non  tantum 
quoad  vocem  sed  etiam  quoad  rem  adeo  obscura  et  immatura  adhuc  est,  ut  ultra 
sensum  generalem  non  sit  materia  Concilii.  Hinc  valde  exoptandum  est,  ut  totum 
incisum  simpliciter  omittatur. 

Pag.  8,  lin.  23.  Loco  « Dei  hominumque  mater  » dicatur:  « cum  itaque  B.  Dei 
Genitrix  ab  aeterno  praedestinata,  ut  hominum  esset  mater,  divina...  ».  Ratio  iam 
supra  indicata  est. 

Pag.  8,  linn.  24-25.  Scribatur:  « generosa  socia  in  opere  redemptionis  »,  non 
vero:  « in  gratia  pro  hominibus  acquirenda  ».  Insinuari  in  hoc  textu  videtur  Maria 
ipsas  has  gratias  suo  merito  acquisivisse.  Iamvero  ita  non  tantum  doceri  videtur 
« corredemptio  »,  quae  doctrina  ultra  sensum  generalem  non  tangi  debet  a Concilio, 
sed  alia  incommoda  accedunt.  Gratia  enim  complete  spectata  nullius  meriti  aut 
meritoriae  acquisitionis  a parte  purae  creaturae  opus  est.  Id  valet  etiam  de  B.  Ma- 
ria Virgine.  Insuper  a fortiori  non  potest  illas  gratias  sibi  acquirere,  quae  sibi 
propriae  sunt,  quaeque  nullius  praecedentibus  meritis  ex  pura  benevolentia  Dei  ei 
donari  debent,  ut  mereri  omnino  possit. 

Pag.  8,  lin.  25.  Ante  « caelestium...  » addi  forte  posset:  « eo  ipso  ».  Ratio 
huius  insertionis  haec  est:  mediatricitas  caelestis  Virginis  et  functio  eius  in  historia 
salutis  his  in  terris  non  sunt  duae  res,  quae  sibi  mere  temporaliter  succedunt  et 
forte  tantum  nexu  iuridico  meriti  etc.  coniunguntur,  sed  illa  mediatio  nihil  est 
nisi  perennitas  et  aeterna  validitas  illius  functionis,  quam  Virgo  exercuit  in  hi- 
storia salutis  in  terris.  Haec  insinuantur  insertione  proposita.  Et  ita  etiam  clarius 
redditur  sensus  conceptus  « gratiarum  administrae  et  dispensatricis  ».  Si  functio 
caelestis  Virginis  nihil  nisi  aeterna  validitas  functionis  eius  in  terris,  et  sensus 
huius  functionis  et  ratio,  unde  cognosci  potest,  facilius  intelliguntur,  quam  si 
mediatio  exhibetur  tamquam  aliquid  prorsus  novum,  quod  functioni  terrestri  Vir- 
ginis in  historia  salutis  mere  succedit. 

Pag.  8,  lin.  26.  Deleantur  verba:  « administra  et  dispensatrix  » et  dicatur: 
« caelestis  quoque  gratiae  “ mediatrix  et  advocata  nostra  " iure  meritoque  salu- 
tatur ».  Ratio  est: 

a)  Obiectio  non  catholicorum  est,  quod  gratia  nonnisi  ut  « res  quaedam  » 
(dingliche  Gnade)  aestimetur  a catholicis  non  satis  considerantibus  ipsum  Deum 
movere  et  sanctificare  hominem.  Ne  unio  cum  fratribus  dissidentibus  sine  necessi- 
tate magis  impediatur,  Concilium  modo  loquendi  utatur,  quo  talis  obiectio  de- 
struatur. 

b ) Noncatholici  aegre  intelligentes  Christum  secundum  doctrinam  catho- 
licam gratiam  sacramentis  quasi  instrumentis  per  ministros  conferre,  a fortiori 
male  intelligent  Mariam  in  caelis  triumphantem,  quae  nec  sacramentum  nec  sacra- 
mentorum ministra  est,  gratias  administrare  et  dispensare.  Concilium  ne  statuat 
nova  impedimenta  unionis  cum  fratribus  dissidentibus. 

Pag.  8,  linn.  30-32.  Omittatur  incisum  « ac  proinde...  collocari  » oportet.  Nam 
tandem  aliquando  « centrum  » Ecclesiae  est  solus  Christus,  cum  ipse  solus  sit  caput 
eius.  Secus  conceptus  « centri  » ita  dilatari  debet,  ut  praeter  ipsissimum  et  proprie 
dictum  centrum  etiam  alia  relative  tantum  « centralia  » in  se  contineat,  quod 
contradicit  genuino  « centri  » conceptui.  Insuper  « centrum  » et  « peripheria  » 
non  sunt  conceptus  vere  theologici;  confusionem  potius  creant,  quam  lumen  affe- 
runt. Inde  non  negatur  momentum  eminens  functionis  Virginis  in  Ecclesia. 

Cf.  etiam  usum  vocis  « centrum  » pag.  10,  lin.  10,  quo  commendantur,  quae 
modo  dicta  sunt. 

Pag.  8,  lin.  31.  Si  de  facto  retineretur  incisum  pag.  8,  linn.  30-32  tamen  de- 
lenda essent  verba  « ut  quidam  aiunt  » et  nomina  in  nota  15  allegata,  Pinsk  et 
Geiselmann.  Nulla  enim  diffamatio  fiat,  neque  « minimalistarum  »,  sicut  nec  « ma- 
ximalistarum  » nomina  afferuntur. 

Pag.  8,  lin.  33  ad  pag.  9,  lin.  3.  Deleatur  totum  incisum,  quia  ultimatim  nihil 
est  nisi  assertio:  ea,  quae  modo  dicta  sunt,  esse  vera,  scilicet  Virginem  esse  « gra- 
tiarum administram  et  dispensatricem  » et  ita  merito  salutari  (pag.  8,  linn.  25  s.). 
Iamvero  Ecclesiam  et  Concilium  id  legitime  facere,  quod  tali  modo  facit  aut  dicit, 
non  est  cur  dicatur  seu  potius  repetatur  (cf.  illud  « Iure  meritoque  salutatur  »: 
pag.  8,  lin.  26).  Quod  vero  immediate  sequitur  (pag.  9,  linn.  3-7:  « Quod  si... 
Mariae  »),  apte  statim  adiungitur  ad  ultimam  sententiam,  pag.  8,  lin.  30  et  con- 
stituit bonam  argumentationem  biblicam  et  quasi  ad  hominem  protestanticum. 

Pag.  9,  linn.  3-7.  Si  cui  non  placet  hanc  sententiam  immediate  adiungere  ad 
sententiam  pag.  8,  lin.  30,  id  considerationi  proponitur:  ante  istam  rationem,  quae 
hoc  loco  (pag.  9,  linn.  3-7)  exhibetur  pro  commendanda  Virginis  mediatione,  alia, 
profundior  et  generalior  ratio  doceri  et  proponi  deberet.  Et  quidem  ita  fere: 
« In  Corpore  Christi  mystico  omnes  nos  Spiritu  Dei  ut  membra  ita  consociamur 
teste  apostolo,  ut  in  opere  salutis  unusquisque  ab  omnibus  dependeat  et  nullus 
sibi  soli  vivat,  sed  uniuscuiusque  gratia  divinitus  data  omnibus  in  Corpore  Christi 
mystico  prosit  et  omnes  singillatim  voluntate  salvifica  Dei  quaerantur,  quatenus 
(actu  aut  potentia)  praecise  sunt  membra  huius  unius  mystici  Corporis,  quod  Deus 
praedestinatione  sua  aeterna  sub  Christo  capite  aedificare  decrevit.  Haec  igitur 
praesertim  et  modo  prorsus  singulari  valent  de  B.  Maria  Virgine  ».  Haec  aut  si- 
milia si  dicerentur,  spes  maior  esset  fore,  ut  haec  mediatio  Virginis  ab  acatho- 
licis  facilius  percipiatur  et  agnoscatur.  Aliquo  saltem  modo  hic  provocari  debet 
ad  doctrinam  catholicam,  quam  in  symbolo  et  protestantes  profitentur,  de  « com- 
munione sanctorum  ». 

Pag.  9,  linn.  7-22:  « Ipsa  enim...  (coli.  Rom.  2,  4)  »:  haec  omnia  deleri  pos- 
sunt et  debent,  quia  non  sunt  nisi  repetitiones  expositionis  iam  antea  factae. 

Pag.  9,  lin.  8.  Si,  contra  propositum  hoc,  incisum  pag.  9,  linn.  7 ss.  non  dele- 
retur, loco  « quaelibet  pura  creatura  » — ratione  habita  possibilitatis  existentiae 
aliorum  mundorum  et  entium  ratione  praeditorum  — cautius  dicatur:  « quam 
quilibet  homo ».  Insuper  adiectivum  « pura  » (resp.  « puris  »)  (pag.  9,  lin.  8 


APPENDIX  - ANIMADVERSIONES  SCRIPTAE  DE  B.  M.  V. 


847 


resp.  pag.  9,  lin.  11)  deleatur.  Ratio  est:  terminus  solis  theologis  obvius  a ceteris 
falso  intelligi  potest  de  puritate  morali.  Et  terminus  necessarius  hic  non  est. 

Pag.  9,  lin.  23  ad  pag.  10,  lin.  4.  Si  in  istis  duobus  incisis  omittitur  pag.  9, 
linn.  30-36,  quippe  cum  hae  lineae  repetant,  quae  iam  dicta  sunt,  reliqua  horum 
duorum  incisorum  aptam  constituunt  ulteriorem  explicationem,  quo  sensu  et 
quonam  non  B.  Virgo  dicenda  sit  mediatrix  omnium  gratiarum.  Et  haec  decla- 
ratio etiam  sperare  potest  intellectionem,  immo  forte  approbationem  protestan- 
tium.  Et  proinde  statim  eis  adiungatur,  quae  antea  dicta  sunt  (i.  e.  pag.  9,  lin.  7). 

Pag.  9,  lin.  29.  Addatur  post  « omnino  »:  « et  necessario  ».  Ratio  est:  respectu 
habito  fratrum  separatorum  non  solum  factum  subordinationis  sed  etiam  lex  et 
ordo  affirmetur. 

Pag.  9,  lin.  31.  Deleatur  « omnium  gratiarum  » et  dicatur:  « gratiae  ».  Ratio 
iam  saepius  dicta  est. 

Pag.  9,  lin.  32.  Si  pag.  9,  linn.  30-36  retinetur,  saltem  emendandum  est  pag.  9, 
lin.  32.  Loco  « in  illis  acquirendis  » scribatur:  « in  opere  redemptionis  ».  Ratio 
emendationis  exposita  iam  est. 

Pag.  9,  linn.  35-36.  Si  textus  non  omnino  expungitur,  saltem  deleantur  verba 
« ita  ut...  Virginis  » et  ponatur:  « ita  ut  quae  olim  cooperata  est  fide  et  caritate 
ut  fideles  in  Ecclesia  nascerentur,  sit  etiam  nunc  nostrae  salutis  media  et  sequestra  ». 
Ratio:  verba  schematis  non  satis  evitant  opinionem,  secundum  quam  intercessio 
B.  Mariae  Virginis  valet  etiam  pro  sanctis  ante  assumptionem  B.  Mariae  Virginis 
defunctis  et  pro  gratia  sacramentorum  Novi  Testamenti,  inquantum  haec  ex  opere 
operato  effectum  producunt.  Iamvero  non  omnes  theologi  catholici  B.  Mariam 
Virginem  mediatricem  omnium  gratiarum  hoc  sensu  esse  docent.  Concilium  absti- 
neat ab  opinionibus  theologicis  dirimendis.  Unio  cum  fratribus  separatis  impeditur 
approbatione  tituli  mariani  ante  saecula  non  vigentis.  Verba  proposita  sunt  effata 
Leonis  XIII. 

Pag.  10,  linn.  5-14.  Quae  ibi  dicuntur,  in  se  verissima  sunt.  Attamen  quaeri 
potest,  num  ipsa  confusio  aut  aequiparatio  de  facto  inter  functionem  Christi  et 
eam  Virginis  in  mentibus  et  in  praxi  simplicium  fidelium  evitetur  eo,  quod  verbi 
divini  praecones  student  fidelibus  istam  analogiam,  de  qua  sermo  est,  explanare. 
Timendum  est,  ne  simplices  fideles  haec  aut  non  intelligant  aut  mox  et  fere  inevi- 
tabiliter  iterum  obliviscantur.  Quapropter  huic  exhortationi  forte  addi  posset: 
« Immo  verbi  divini  praecones  conentur  oportet  in  explicando  munere  Virginis 
talia  verba,  prout  res  id  sinit,  adhibere,  qualia  iam  ex  sese  solis  aequiparationem 
inter  functionem  Christi  et  eam,  quae  est  Virginis,  praecaveant  ». 

Pag.  10,  lin.  21.  Deleatur  illud  « secundum  antiquam  et  venerabilem  tradi- 
tionem ».  Nam  etsi  mors  Virginis  definienda  non  est,  mors  Virginis  in  doctrina 
« solida  et  sana  » (pag.  14)  simpliciter  asseri  et  potest  et  debet.  Nam  ista  doctrina 
saltem  eadem  certitudine  fulcitur,  quam  multa  alia,  quae  in  hoc  schemate  asserun- 
tur. Si  vero  talis  locutio,  quam  expungendam  esse  censemus,  ad  doctrinam  huius 
mortis  additur,  insinuari  videtur  agi  tantum  de  traditione  mere  historica,  quam 
quilibet  impune  addubitare  potest,  et  nullatenus  de  traditione  doctrinali  et  dog- 
matica. Id  tamen  verum  esse  non  videtur, 

Pag.  10,  lin.  25  ad  pag.  11,  lin.  5.  Totus  iste  textus  omittatur.  Rationes 
sunt  hae: 

a)  Omnia,  quae  hic  dicuntur,  quoad  rem  sunt  merae  repetitiones  eorum, 
quae  iam  pag.  10,  linn.  15-21  dicta  sunt.  Nam  etiam  pag.  10,  linn.  19  s.  («  sem- 


848 


ACTA  CONC.  VATICANI  II  - PERIODUS  II 


perque,  mente  et  corpore,  Virgo  »)  clare  et  sufficienter  elocetur  Virginitas  Mariae 
in  partu.  (Si  opus  esse  censetur,  hic  iam  addi  posset:  « ante  partum,  in  partu, 
post  partum  »). 

b)  Recte  quidem  dicitur  (pag.  14,  IV  2 a)  virginitatem  in  partu  non  sim- 
pliciter identificari  cum  virginitate  ante  partum.  Id  autem  iam  asseritur,  si  simpli- 
citer virginitas  in  partu  docetur,  ut  fit  iam  pag.  10,  lin.  19.  Ex  altera  parte,  quae 
de  eadem  virginitate  pag.  10,  lin.  39  ad  pag.  11,  lin.  2 dicuntur,  non  placent, 
quippe  cum  nimis  ingredi  videantur  in  accuratiorem  determinationem  huius  vir- 
ginitatis. Insuper  videtur  doceri  (pag.  10,  linn.  40  s.)  in  partu  mulieris  in  genere 
effici  aliquam  « corruptionem  » integritatis  et  « contaminationem  » mulieris.  Quo- 
modo haec  non  insinuari  videntur,  si  dicitur  in  partu  solius  Mariae  parturientem 
manere  « incorruptam  » et  « illibatam  »?  Iamvero  haec  hodie  omni  feminae  in- 
tolerabilia sunt. 

c ) Neque  placent,  quae  pag.  11,  linn.  4 s.  dicuntur.  Si  enim  Virgo  vere 
mortua  est  (pag.  10,  lin.  22),  si  igitur  habita  est  separatio  corporis  et  animae, 
metaphysice  et  dogmatice  dici  deberet,  eo  ipso  haberi  aliquam  « resolutionem  in 
cinerem»  (pag.  11,  linn.  4 s.),  quippe  quae  illa  ulteriore  decompositione  corporis 
in  aliis  hominibus  habita  non  primo  constituatur,  sed  ulterius  tantum  perficiatur. 
Hinc  vera  ratio  theologica  corporalis  assumptionis  Virginis  non  est  in  evitanda  re- 
solutione corporis  eius  in  cinerem,  sed  in  eo,  quod  ut  perfectissimo  modo  redempta 
immediate  plenum  fructum  redemptionis  totaliter  acquirere  et  debet  et  post  Chri- 
stum resuscitatum  potest.  Hinc  (si  textus,  quem  reicimus,  nihilominus  retineretur) 
saltem  post  «corpus  (pag.  11,  lin.  3)  scribatur:  «matris  perfectissimo  modo  red- 
emptae sine  mora  illa  immortalitate  donaretur,  qua  fruitur  ille,  qui  primus  ex 
mortuis  resurrexit,  quaeque  est  beata  spes  omnium  redemptorum  ».  Et  deleantur 
ea,  quae  post  «corpus  » (pag.  11,  linn.  3-5)  habentur. 

Pag.  10,  lin.  38.  Quidquid  est  de  omittendo  toto  inciso  pag.  10,  lin.  25  ad 
pag.  11,  lin.  5,  quaeritur  num  ea,  quae  lin.  38  habentur:  « omnibus  creaturis  di- 
gnitate praecelleret »,  spectata  humanitate  Christi  tam  simpliciter  dici  queant. 

Pag.  10,  lin.  40.  Si  textus  totus  non  omittitur,  saltem  pro  « corporalem  in- 
tegritatem » dicatur:  « virginitatem  ».  Ratio  est  haec:  damnatio  implicita  (in  textu 
et  explicita  in  notis)  sententiae  a Mitterer  et  Gallot,  auctoribus  piis,  propositae 
evitetur.  Docetismi  periculum  vitetur,  quod  suggeritur  comparatione  (interdum 
facta  et  non  reprobata)  partus  virginei  cum  introitu  Christi  glorificati  ad  discipu- 
los ianuis  clausis.  Vera  maternitas  B.  Mariae  Virginis  obfuscatur.  Fratres  separati 
multi  horrent  adhuc  ulterius  incrementum  mariologiae. 

Pag.  11,  lin.  6 ad  pag.  12,  lin.  13.  Haec,  quae  sub  n.  5 dicuntur,  quoad  doc- 
trinam approbari  possunt.  Sed  quaeritur,  num  ista  pro  ratione  epilogi,  in  quo 
dicenda  sunt,  non  possint  satis  brevius  dici;  v.  g.  quae  pag.  12,  linn.  6-13  dicun- 
tur, facile  omitti  possent,  quia  revera  aut  non  sunt  magni  momenti  aut  per  se 
patent. 

Pag.  11,  linn.  19-20.  Pro  « Dei  hominumque  Matrem  » ponatur:  « B.  Mariam 
Virginem  » aut:  « Dei  Genitricem  ».  Ratio  iam  dicta  est. 

Pag.  11,  lin.  27.  Loco  « Dei  unius  ac  trini  » dicatur:  « Dei  Patris  ».  Ratio: 
congruentia  cum  Sacra  Scriptura  et  cum  Liturgia  servetur. 

Pag.  12,  linn.  6-36  (praesertim  n.  6):  Tota  haec  pericopa  aut  simpliciter  omit- 
tatur aut  loco  eius  alia  conclusio  schematis  substituatur,  qua  apte  schema  totum 
de  Ecclesia  concluditur.  Rationes  omissionis  sunt  hae: 

a)  Negari  non  potest  de  facto  doctrinam  mariologicam  Ecclesiae  catholicae 
inter  ea  versari,  quae  prohibent  (etsi,  ut  patet,  obiective  immerito),  quominus 
protestantes  doctrinam  Ecclesiae  catholicae  agnoscant  ut  veram.  Hinc  fit,  ut  his 
ea,  quae  in  ista  pericopa  dicuntur,  apparere  debeant  tamquam  apologia  pondere 
satis  magno  carens.  Hac  apologia  potius  offenduntur  quam  conciliantur  prote- 
stantes. 

b)  Etiam  quaeri  potest,  num  fidelibus  difficultates  potius  creentur,  quam 
solatium  afferatur.  Certum  quidem  est,  nos  posse  et  debere  etiam  intercessionem 
Virginis  implorare  in  arduo  opere  unitatis  inter  christianos  prosequendo.  Ast, 
simplex  lector  huius  pericopae  forte  apud  se  quaeret,  cur  intercessio  haec  Vir- 
ginis non  tantam  copiam  gratiae  divinae  efficacis,  quae  sine  ulla  libertatis  huma- 
nae laesione  hanc  unitatem  efficere  posset,  obtineat,  ut  haec  unitas  reapse  et  mox 
habeatur.  De  facto  etiam  Virginis  intercessio  est  adoratio  imperscrutabilis  volun- 
tatis divinae,  cui  omnis  creatura  omnisque  petitio  humiliter  subiecta  manet.  Sacra 
audacia  orationis  et  fiducia  in  Virginis  intercessionem  laudandae  sunt.  Sed  discre- 
tione opus  est,  quae  hac  in  pericopa  non  satis  praesens  esse  videtur. 

c)  Conclusio  talis  schematis  potius  sit  oportet  christologica  quam  quodam- 
modo panegyrica  (etsi  pia  et  de  se  iusta)  commendatio  primatus  Romani  Ponti- 
ficis. Conclusio,  quae  ad  Christum,  unicum  mediatorem  nostrum  redit  et  intimae 
naturae  totius  Mariologiae  magis  correspondet,  sub  respectu  oecumenico  multo 
magis  commendatur  et  aptius  concludit  doctrinam  de  Ecclesia,  cuius  Caput  est 
Christus. 

d)  Finis  huius  epilogi  certe  non  possunt  esse  verba  pag.  12,  lin.  5.  Addenda 
sunt  aliqua  ulteriora  verba.  Sed  haec  respicere  deberent  totum  schema  de  Ecclesia. 
Propterea  non  potest  propositio  de  istis  verbis  fieri,  nisi  postquam  restitutum  sit 
hoc  schema  schemati  de  Ecclesia. 

Pag.  12,  lin.  21.  Loco  « Mater  Dei  hominumque  » dicatur:  « Dei  Genitrix  ac 
hominum  mater  ».  Ratio  iam  saepius  dicta  est. 

Pag.  12,  lin.  26.  Deleatur:  « (cf.  Io.  10,  16)  ».  Ratio  est:  verbum  Christi 
est  de  una  Ecclesia  ex  Iudaeis  et  gentibus  oritura  non  autem  de  unione  Christia- 
norum dissidentium  cum  Ecclesia  romano-catholica. 


APPENDIX 

Adnotationes  ab  exc.mo  D.  Hermanno  Volk,  ep.  Moguntino,  confectae. 

Episcopus  subsignatus  Moguntinus  plane  congaudet,  quod  Concilium  aliquan- 
tum de  B.  Virgine  Maria  effatur  et  quidem  aliquid,  quod  cum  Ecclesia  cohaeret. 
Hoc  nempe  novos  aspectus  praebebit,  qui  et  Mariologiae  et  Ecclesiologiae  magno 
emolumento  esse  atque  incrementa  exoptata  afferre  queant.  Quae  respiciens  ad 
schema  propositum  adnotationes  facere  velim  quae  sequuntur: 

1.  Si  in  hoc  schemate  potissimum  de  Matre  Dei  quoad  rationem  ecclesiologi- 
cam  tractabitur,  schema  Mariologicum  pars  schematis  ecclesiologici  effici  deberet, 
quo  facto  illud  indubitanter  imminueretur.  Tum  autem  specificum,  i.  e.  ratio  eccle- 
siologica,  reapse  enucleatius  erui  posset. 

2.  Titulus  « Maria  Mater  Ecclesiae  » commendandus  mihi  non  videtur.  Hic 
in  traditione  vix  invenitur,  minime  est  usu  receptus,  animos  confundet.  Nam  vox 
« Mater  » Mariam  Ecclesiae  opponit  et  ita  separationem  quandam  significat,  quae 

hoc  loco  omnino  non  adest,  immo  ne  intenditur  quidem,  si  Mariam,  uti  moris  est, 
« exemplar » aut  « figura  Ecclesiae » iudicatur  et  describitur.  Insuper  titulus 
« Mater  Ecclesiae  » quaestionem  « Patris  » movet,  sicut  nos  utpote  qui  Mariam 
« Matrem  caelestem » habemus,  potius  adhuc  de  « Patre  caelesti » loqui  licet. 
At  verba  « Pater  Ecclesiae  » prorsus  inusitata  sunt  et  ansam  confusionis  prae- 
bebunt. Itaque  propono,  ut  Concilium  auctoritatem  ecclesiologicam  Mariae  descri- 
bat, non  tamen  titulo  « Matris  Ecclesiae  »,  sed  titulo  « Matris  Fidelium  » vel 
« Matris  Fidei »,  certe  autem  titulo  « membrum  excellentissimum  et  nobilissi- 
mum Ecclesiae  » adhibito. 

3.  Serio  deliberandum  erit,  num  Concilium  de  Maria  ut  « omnium  gratiarum 
mediatrice  » (pag.  9,  lin.  31)  tractet.  Magnopere  censeo,  ne  Concilium  talem  sen- 
tentiam annuntiet,  neque  quod  rem  neque  quod  titulum  attinet.  Causas  affero 
quae  sequuntur: 

a)  Notio  « mediatrix  » anceps,  obscura  est.  In  schemate  ipso  cum  hac  si- 
gnificatione duae  species  diversae  coniunguntur.  Secundum  primam  speciem  Ma- 
ria oratione  impetratoria  mediatrix  est  pro  omnibus:  «...suo  amore  continuo 
apud  Deum  et  Christum  pro  nobis  intercedit...  » (pag.  9,  linn.  16  s.),  in  sensu  ma- 
gis eximio  quam  Paulus  (pag.  9,  linn.  3 ss.).  Secundum  alteram  speciem  Maria 
« mediatrix  » est  participatione  administra  tionis  et  dispensationis  gratiae:  «...  ge- 
nerosa socia  in  gratia  pro  hominibus  acquirenda,  caelestium  quoque  gratiarum 
administra  et  dispensatrix  iure  meritoque  salutatur  » (pag.  8,  linn.  24-26).  Duo 
argumenta  notionis  « mediatrix » diversa  sunt.  Deprecatio  in  favorem  omnium 
facile  ab  omnibus  sanctis  supponi  poterit  (cf.  Apocal.).  Nimirum  haec  deprecatio 
vel  intercessio  eo  communior  et  efficacior  est,  quo  arctiore  gradu  quis  cum  Domino 
ipso  connexus  est.  Quapropter  in  casu  Mariae  probe  grandis  est:  « vehementius 
item  quam  quae  maxime  ex  puris  creaturis  Deum  diligit  ab  eoque  vicissim  dili- 
gitur » (pag.  9,  linn.  10  s.).  Hoc  modo  auxilium  Matris  Dei  a fidelibus  quoque 
intelligitur  huiusque  auxilii  Matris  caelestis  conscii  iure  meritoque  maxime  con- 
solati sunt. 

b)  altera  species,  secundum  quam  Maria  ut  « administra  et  dispensatrix  » 
mediatrix  omnium  gratiarum  existat, 

1)  a fidelibus  non  creditur; 

2)  hic  notio  gratiae  intimatur,  quae  non  sufficit.  Certe  formae  gratiae  per- 
quam diversae  existunt.  Profecto  autem  talis  quoque  gratia  invenitur,  quae  non 
« distribuitur  »,  quia  essentialiter  consistit  in  relatione  ipsius  Christi  ad  nos  et  in 
foedere  Christi  nobiscum  et  in  effectu,  qui  in  nobis  ab  illo  seiungi  nequit.  Voce 
« dispensatrix  » utentes  mente  fingimus  aliquid  dispensari  puta  aurum  vel  pecu- 
niam. Quae  notiones  mentes  perturbant; 

3)  quia  haec  neque  cum  imagine  distributionis  gratiae  neque  cum  veri- 
tate gratiae  consonant,  sed  potius  inter  se  discrepant,  Maria  « mediatrix  gratiae 
sacramentalis  » vix  cogitari  potest;  gratia  sacramentalis  igitur  interdum  ab  hac 
conciliatione  seu  intercessione  nominatim  excipitur.  Cum  autem  gratia  sacramen- 
talis summum  momentum  gratiae,  eius  « terminum  ad  quem  » efficiat  et  constituat, 
conciliatio  « omnium  gratiarum  » credibiliter  asseri  nequit,  nisi  haec  notio  tam  in- 
directe cogitatur,  ut  non  iam  considerabile  quidquam  eloquatur. 

c)  Notio  « mediatrix  gratiae  » opinionem  intimat  versus  Christum  inter- 
cessione opus  esse.  Hac  ratione  coniunctio  directa  fidelium  ad  Christum  et  con- 
iunctio  directa  Christi  ad  fideles  in  dubio  ponitur.  Verumtamen  argumentum  pri- 

marium  veritatis  salutis  in  Novo  Testamento  descriptae  est,  ut  Christus  ipse  ad 
nos  directe  versus  sit.  Cum  gratia  essentialiter  connexum  cum  Christo  directum 
continet,  notio  « mediatrix  » suspicionem  excitat  intercessione  ad  Christum  opus 
esse.  Talis  cogitatio  hac  doctrina  certe  non  provehenda  est,  sed  fere  inevitabiliter 
excitatur  et  intimatur.  Quod  tam  dubium  est,  ut  ob  tantum  discrimen  Concilium 
doctrinam  quae  ad  « Mediatricem  » spectat  evitare  praestet. 

d)  Doctrina  quae  attinet  ad  « mediationem  B.  M.  V.  » plane  cohaeret  cum 
doctrina  « mediationis  Ecclesiae  »,  sicut  exspectandum  est,  si  Maria  « exemplar  et 
figura  Ecclesiae  » est.  Maria,  etsi  excellenter  et  specifice,  de  mediatione  Ecclesiae 
participat,  quia  etsi  membrum  excellentissimum  Ecclesiae  est.  Haec  doctrina 
in  schemate  Mariologico,  quod  sensu  ecclesiologico  dirigendum  est,  explicari  et 
nullatenus  imminui  debet,  ut  in  annotatione  (pag.  14,  n.  IV,  2 c ) fieri  videtur. 
Profecto  Maria  Ecclesiae  haud  opponenda  est,  quoniam  « figura  Ecclesiae  » exstat. 
Quia  Maria  penitus  ad  Ecclesiam  pertinet,  doctrinam  mediationis  Ecclesiae  et  Ma- 
riae vicissim  inter  se  supplere  et  augere  necesse  est. 

e)  Theologice  visum,  grave  et  magnum  est  in  cohaerentia  mediationis  et 
Ecclesiae  et  Mariae  etiam  auctoritatem  S.  Spiritus  commemorari  ut  condicionem 
cuiusque  mediationis.  Fundamentum  Biblicum  adest.  Qua  ex  re  sententiae  theolo- 
gice graves  et  Concilii  dignae  colligerentur,  quae  S.  Scriptura  et  traditione  anti- 
quissima solidantur.  Hoc  modo  propinquitas  interna  Ecclesiae  et  Mariae  clare- 
sceret, item  auctoritas  S.  Spiritus. 

/)  Timendum  est,  ne,  propositis  quamquam  et  conatibus  omnibus  adhibi- 
tis, ne  schemate  obiecto  singularitas  Christi  imminueretur,  hoc  periculum  non 
plene  vitetur.  Non  est  dubitandum,  quin  demonstratio  « analogiae,  seu  dissimilis 
similitudinis  » (pag.  10,  linn.  11  s.)  optima  et  apta  sit.  Ultro,  laudanda  est  exhor- 
tatio: « Quam  sanam,  catholicam  doctrinam  Sacra  Synodus  consulto  fortiterque 
docet  eodemque  tempore  admonet  episcopos,  ut  sedulo  invigilent  theologis  divi- 
nique verbi  praeconibus,  ut  ab  omni  falsa  veritatis  superlatione,  quemadmodum 
et  a nimia  mentis  angustia,  in  singulari  Dei  parentis  dignitate  consideranda  absti- 
neant » (pag.  11,  linn.  29-34).  At  voces  schematis  ut  « ...in  ipsomet  “ centro  ” 
Ecclesiae  sub  Christo  ...»  (pag.  8,  linn.  31  s.)  cum  labore  tantum  ad  effectum 
adducentur.  Hae  voces,  altera  alteram,  fere  abolent.  Certe  annotatio:  « Explicatum 
est  quomodo  mediatio  B.  Mariae  Virginis,  nedum  mediationi  Christi  officiat,  potius 
illam  exaltet  et  honoret;  item  quomodo  cultus  marialis  nullo  modo  cultui  Deo 
vel  Christo  debito  detrimento  sit,  etc.  » (pag.  14,  n.  IV,  3 c ) nonnisi  assertio  quae- 
dam est;  et  inscriptio  seu  titulus  sectionis  VI : « Maria  Sanctissima  fautrix  unitatis 
christianae  » valorem  actus  fidei  et  spei  non  excedit,  neque  vero,  ut  hic  fit,  ut 
res  certa  statui  potest,  cum  unitas  Christianorum  cognosci  queat. 

Dubia  modo  nominata  propter  proprios  fideles  prolata  sunt.  Neque  enim 
fideles  ipsi  semper  tuti  sunt,  ne  Mariologiam  catholicam  false  intelligant.  Impri- 
mis haec  dubia  pro  christianis  fidei  reformatae  quam  vocant  valent.  Quantum 
ad  haec  schema  a normis  in  schemate  de  Oecumenismo  collocatis  discrepat. 

4.  Caput  Mariologicum  ut  pars  intra  schema  ecclesiologicum  mente  fingi 
potest  ut  sequitur: 

a)  Titulus  supremus  Mariae  est:  Mater  Domini  nostri  Iesu  Christi,  et  qua 
talis  « Mater  Dei  ».  Qui  titulus  est  fides  definita  et  in  vita  et  in  oratione  fidelium 
iure  meritoque  restricte  confirmatus  est.  Maternitas  Dei  tamen  non  solum  postu- 
latio corporalis  est.  Ut  e loco  Lc.  1,  45  liquet,  fides  a Maria  poscitur.  Verum 

etiam  postulationi  occasione  Annuntiationis  respondet  credendo  et  dicendo:  « Ecce 
ancilla  Domini!  ».  Qua  in  re  non  solum  promptam  se  praestat,  ut  Mater  Messiae 
efficiatur,  quin  etiam  seipsam  in  dispositionem  Domini  tradidit,  non  praeteriens, 
quid  inde  pro  se  ipsa  consequatur. 

Quia  a Maria  consensus  ad  maternitatem  Dei  praestandus  atque  fides  ut  con- 
dicio postulatur,  maternitas  Dei  tamquam  basis  bonorum  et  privilegiorum  Mario- 
logicorum  nequaquam  aliena  est  a nonnullis  verbis  Domini,  quae  in  veneratione 
Matris  eius  non  neglegenda  sunt  (cf.  Mt.  12,  46;  Lc.  11,  28).  Iudaeis  exspectanti- 
bus Matrem  et  propinquos  iam  propinquitatis  causa  apud  eum  praerogativis  gau- 
dere Iesus  non  respondet.  Potius  Christus  fidem  clarissime  condicionem  flagitat, 
ut  quivis  suus  esse  possit.  Quo  facto  Matri  Dei  veneratio  minime  detrahitur,  si 
conscii  sumus  et  probari  potest  nullam  optionem  dari  inter  Maternitatem  aut 
fidem.  Fides  Maternitati  non  contradicit,  immo  maximopere  praesumitur  et  posci- 
tur. Neque  enim  est  spiritualis  rei  et  grande  quidquam  in  regno  Dei  temporibus 
status  viatoris  fide  deficiente.  Maria  sicut  et  nos  in  statu  viatoris  fidei  obnoxia  est; 
vero  fidei  ut  condicioni  Maternitatis  et  impeccabilitatis  omnino  respondit,  Maria 
fidelitatem  per  totam  vitam  occasionibus  iterum  ac  saepius  renovatis  et  inexspecta- 
tis probare  debebat,  inde  a nativitate  Domini,  quae  in  stabulo  accidit  usque  ad 
mortem  in  cruce  perpetiendam.  Verum  hanc  fidem  praebuit,  e fide  vixit.  Numquam 
quantum  Mariam  spectat  pusilla  fides  vituperatur,  sicut  toties  coram  Apostolis  et 
discipulis  fiebat  (Mt.  6,  30;  8,  26;  16,  8 et  aliis  locis).  Cohaerens  cum  hac  fide  et 
obsequio  (Rom.  1,  5;  15,  8;  16,  25)  penitus  coniuncta  est  laetitia  fidei,  quae  in 
cantico  quod  « Magnificat  » vocant  affulget. 

Ita  ad  fidem  exacta  tamquam  ad  condicionem  Maternitatis  Dei  Maria  perfecte 
legi  oboedientiae  subiecta  est,  cum  haec  lex  regni  Dei  omnes  viatores  aequali  modo 
obliget.  In  quantum  autem  hanc  fidem  prae  se  tulit,  cum  Abrahamo  aequabilis 
aestimanda  est,  qui  pro  V.  T.  « Pater  fidelium  » vocatur  (Rom.  4,  11).  Cum  promp- 
titudo  Mariae  perfecte  credendi  initio  N.  T.  perquam  essentialiter  statuta  sit,  Maria 
« Mater  fidelium  » vel  « Mater  fidei  » iudicari  et  iure  meritoque  nominari  potest. 
Titulo  « Mater  fidelium  » praestito  Concilium  ad  Mariologiam  reapse  aliquid  con- 
siderabile  conferret,  quod  summae  utilitati  esse  poterit.  Qui  titulus  e S.  Scriptura 
fontem  ducit,  fidelibus  nostris  auxiliatur,  eius  auctoritas  a christianis  seiunctis 
agnoscendus  est. 

b)  Si  sententiae  Mariologicae  Concilii  pars  schematis  ecclesiologici  fient, 
Maria  hinc  indubie  in  parte  populi  Dei  ponitur  et  membrum  Ecclesiae  describitur; 
illinc  enucleari  potest  Mariam  e populo  Dei  eminere  ut  nemo  alius  in  populo  Dei. 

Maria  membris  Corporis  Christi  inserta  est,  quia  ipsa  in  fide,  non  in  visione 
vixit  et,  quamquam  prima  et  perfectius  aliis  redempta,  tamen  membrum  Eccle- 
siae est,  id  quod  ad  honorem  et  ornamentum  Ecclesiae,  Corporis  Christi,  populi 
Dei  confert.  Sed  eadem  in  populo  Dei  excellit  et  eminet,  quia  archetypus  haud 
imminutae  fidei  est  in  N.  T.,  et  quia  haec  fides  condicio  et  mensura  est  pro  munere 
in  regno  Dei  exercendo. 

Etiamsi  tum  Maria  membrum  Ecclesiae  describitur,  tamen  « membrum  excel- 
lentissimum Ecclesiae  » est  atque  simul  « figura  » et  « exemplum  Ecclesiae  » sim- 
pliciter. Quae  sententiae  Ecclesiologiae  et  Mariologiae  utiles  fundamentum  habe- 
rent et  titulo  Conciliari  Mariae  ut  « Mater  fidelium  » aptissime  supplerentur. 
Quo  facto  periculum  concludenter  evitaretur  cum  titulo  « Mater  Ecclesiae  » con- 
iunctum,  ne  Maria  scii.  Ecclesiae  opponeretur.  In  actibus  Apostolorum  hoc  non 

fit,  ut  patet  ex  Act.  1,  14:  «Hi  omnes  erant  perseverantes  unanimiter  in  oratione 
cum  mulieribus,  et  Maria  Matre  Iesu,  et  fratribus  eius  ». 

c ) Si  Maria  « Mater  fidelium  » significatur,  partim  id  receptum  est,  quod 
in  titulo  « Mater  Ecclesiae  » omnibus  persuasum  est;  partim  Maria  ut  credens 
et  membrum  Ecclesiae  cohaerens  cum  membris  Ecclesiae,  immo  cum  omnibus  Chri- 
stianis describitur.  Tum  Maria  non  solum  a nobis  distincta,  sed  etiam  nobiscum  in 
statu  viatoris  et  usquequaqile  connexa  conspicitur.  Quod  valde  est  utile  et  ex- 
pedit. Nam  si  Maria  dumtaxat  privilegiis  allatis  describitur,  proprie  cohaerentia 
coniungens  nobiscum  et  antea  data  non  iam  respicitur.  Mater  dolorosa  Dei:  « Sta- 
bat Mater  dolorosa  iuxta  crucem  lacrimosa  dum  pendebat  filius  » nos  consolatur, 
fortasse  non  minus  quam  eius  privilegia.  Mariam  « Matrem  fidelium  » describere 
nos  adiuvat,  quia  Maria  hoc  modo  exemplar  fit  pro  nobis,  quia  ipsa  statum  viatoris 
credens,  sine  visione  exhausit.  Condicio  specialis  et  munus  Matris  Domini  late 
pertinens  hoc  agendi  modo  nequaquam  minuitur.  Econtra;  in  regno  Dei  unus- 
quisque munus  suum  habet  et  hoc  eo  maius  est  quo  quis  plus  credit.  Et  quo  gran- 
dius est  mandatum  a Deo  delatum,  eo  maior  fides  a vocato  postulatur  et  fidelitas. 
Pro  hac  lege  interna  regni  Dei  Maria  exemplum  excellens  existeret  et  omnibus 
christianis  exemplar,  ut  ex  fide  vivant,  si  a Concilio  ut  « Mater  fidei  » descri- 
beretur. 

Quamobrem  episcopus  subscriptus  hisce  rogationem  ad  Concilium  fert,  ut 
in  quodam  capitulo  schematis  de  Ecclesia  Mariam  ut  « Matrem  fidelium  » descri- 
bat atque  celebret. 

Valde  nobis  placet,  quod  in  hoc  schemate  fides  nostra  et  cultus  erga  B.  Virgi- 
nem fundantur  in  functione  unica  Matris  Dei  et  hominum  in  opere  ipso  redemptio- 
nis et  quod  nexus  inter  Mariam  et  Ecclesiam  indicatur. 

Tamen  observationes  sequentes  faciendae  sunt  sub  aspectu  tum  pastorali  tum 
oecumenico. 

I.  De  opportunitate  huius  schematis.  Schema  hoc,  in  forma  nobis  proposita, 
non  sine  periculo  est  pro  vita  Ecclesiae.  In  devotione  enim  multorum  fidelium 
vera  et  plena  subordinatio  Mariae  sub  Christo  non  semper  observatur.  Hic  defectus 
a schemate  non  satis  corrigitur,  immo  et  provehi  potest.  Rationes  huius  affirma- 
tionis sequuntur. 

Schema  in  forma  actuali  fratribus  separatis  impressionem  facere  potest  (obiec- 
tive  non  fundatam,  sed  subiective  difficulter  evitabilem),  quod  doctrina  de  B.  Vir- 
gine et  cultus  erga  eam  in  Ecclesia  catholica  praevalent  doctrinae  et  cultus  erga 
Deum  et  Christum. 

Haec  impressio  falsa  evitari  tantum  potest,  si  in  textu  schematis  maxima  mo- 
deratio in  definienda  doctrina  catholica,  praesertim  quod  attinet  ad  titulos  adhi- 
bitos et  modum  loquendi  observaretur.  Hac  moderatione  adhibita,  bonus  effectus 
pro  pastorali  cura  et  pro  unione  omnium  in  Christum  credentium  sperari  posset. 

Insuper  optandum  esset,  ut  revera,  uti  pag.  7,  lin.  17  expresse  dicitur,  myste- 
ria divini  Redemptoris  a Concilio  illustrarentur,  priusquam  de  Ecclesia  et  de 
B.  Virgine  sine  damno  pastorali  et  oecumenico  loqui  possumus.  Sed  quia  in  prae- 

paratione  Concilii  schema  de  Christo  non  adest,  difficile  apparet  hanc  secandam 
conditionem  adhuc  implere. 

II.  De  necessitate  quali ficationis  theologicae.  Dicitur  in  annotatione  (pag.  14, 
III),  schema  hoc  nullum  novum  dogma  definire  velle,  sed  tantum  solidam  et  sa- 
nam doctrinam  magisterii  proponere.  Sed  etiam  annotatione  I (pag.  13)  legimus, 
hoc  schema  continere,  quid  reapse  Ecclesia  catholica,  qua  talis,  de  munere,  privi- 
legiis et  cultu  marialibus  « credit,  tenet,  docetque  ».  Quae  ergo  in  hoc  schemate 
sine  ulla  restrictione  docentur,  fidem  divinam  et  catholicam  vere  repraesentare  in- 
tenduntur. 

Nobis  autem  non  omnia  in  hoc  schemate  contenta  videntur  esse  eadem  fidei 
certitudine  constare.  Instanter  ergo  rogamus,  ut  in  hoc  schemate  aut  solummodo 
ea  dicantur,  quae  fidei  certitudine  dicantur  aut  indicetur  in  textu  ipso  valor  theo- 
logicus affirmationum.  Quando  hoc  non  fit,  damnum  magnum  pro  libertate  theolo- 
gica et  pro  dialogo  oecumenico  exspectari  potest. 

III.  De  modo  loquendi.  Evitentur  omnes  expressiones,  quae  non  satis  clare 
omnimodam  dependentiam  B.  Virginis  sub  Christo,  unico  Redemptore  et  Media- 
tore, exprimunt. 

E.  g.  ne  dicatur  1)  pag.  8,  linn.  1 ss.  « non  id  ante  perfecit  quam  designatae 
matris  libera  acceptatio  accessisset  »;  2)  pag.  8,  lin.  24:  « generosa  socia  in  gratia 
pro  hominibus  acquirenda  »;  3)  pag.  9,  lin.  32:  « eo  quod  sociata  fuit  Christo 
in  illis  acquirendis  ».  Potius  hic  B.  Virgo  dicatur  socia  Christi  in  opere  redemptionis. 

Minus  aptum  nobis  insuper  videtur,  loqui  de  centro  et  peripheria  fidei  Chri- 
stianae (pag.  8,  linn.  31  ss.).  Si  terminus  «centrum»  adhibetur,  tantum  fiat  pro 
Domino  nostro,  qui  teste  pag.  10,  lin.  10  centrum  (unicum)  totius  veritatis,  sanc- 
titatis et  pietatis  appellatur. 

IV.  De  omnibus  evitandis,  quae  corredemptionem  insinuant.  Bene  omissae 
sunt  expressiones  quae  possent  difficilius  intelligi  a fratribus  separatis  (pag.  14, 
IV,  3 a).  In  casu  hae  expressiones  corredemptionem  exprimunt.  Quaeri  hic  posset, 
si  revera  dictae  expressiones,  stricte  sumptae,  ita  « verissimae  » dici  debent. 

Consequenter  etiam  in  textu  omnia  evitentur,  quae  hanc  corredemptionem  non 
voce  ipsa,  sed  contentu  affirmant  vel  insinuant.  Hoc  specialiter  valet  pro  verbis 
pag.  8,  linn.  13  s.:  «cum  ut  pretium  redemptionis  nostrae,  cum  Ipso  et  per 
Ipsum  magno  animo  obtulit  ».  Estne  haec  oblatio  verum  sacrificium  sicut  sacri- 
ficium Christi  in  cruce?  Videtur  modus  loquendi  potius  rhethoricus  quam  dogma- 
ticus. 

V.  De  B.  Virgine,  Mediatrice  omnium  gratiarum.  Etiam  pro  hoc  titulo  valet, 
quod  difficilius  intelligi  potest  a fratribus  separatis  (pag.  14,  IV,  3 a)  et  quod 
practice  falsa  interpretatio  fere  inevitabilis  est.  Nimis  facile  in  schemate  dicitur 
hunc  titulum  Mediatricis  nullo  modo  adversari  verbis  apostoli  de  Christo,  unico 
Mediatore  nostro  (pag.  9,  lin.  39).  Veritas  huius  assertionis  non  apparet  fratribus 
separatis,  immo  et  nobis  difficilis  est,  nisi  post  multam  explicationem. 

Theologi  et  verbi  divini  praecones  monentur,  servare  « analogiam  » seu  dissi- 
milem similitudinem  Christi  Mediatoris  et  Mariae  Mediatricis  (pag.  10,  lin.  11). 
Haec  analogia  autem  apud  populum  christianum,  specialiter  simpliciores  populi, 
difficulter  intelligitur  et  fere  necessario  ansam  praebet  confusioni. 

Rogamus  ergo,  motivo  tam  pastorali  quam  oecumenico,  ut  hic  titulus  Media- 
tricis non  assumatur  in  hac  constitutione,  quae  ut  documentum  supremi  magiste- 
rii magnum  influxum  habebit  in  theologiam  et  devotionem  Ecclesiae. 

Concilium  non  debet  docere,  quod  nondum  est  clarum  nec  maturum  pro  defi- 
nitione solemni.  In  textu  schematis  significatio  praecisa  huius  tituli  non  apparet. 
Quomodo  haec  mediatio  intelligenda  est?  Estne  mediatio  inter  nos  et  Deum? 
Sed  haec  mediatio  uni  Christo  adscribenda  est.  Estne  mediatio  inter  nos  et 
Christum?  Sed  Christus  Ipse  nobis  personaliter  praesens  est. 

Functio  salutaris  B.  Virginis  nobis  melius  indicanda  est.  Hoc  fiat  in  structura 
Ecclesiae,  prout  in  schemate  de  Ecclesia  optime  fit  (pag.  9):  omnia  membra  Cor- 
poris mystici  inter  se  consociantur  sibique  coram  Deo  invicem  auxilium  praebent. 
B.  Virgo  ut  Mater  Christi  et  Mater  et  exemplar  (typos)  fidelium  supremo  et  pror- 
sus unico  modo  nobis  auxilium  praebet. 

Nobis  autem  videtur,  non  necessarium,  immo  nec  bonum  esse,  hanc  doctri- 
nam exprimi  titulo  « Mediatricis  ».  Hic  titulus  non  est  necessarius  pro  nostra 
fide  de  B.  Virgine.  Nobis  vitandus  videtur  in  constitutione  Concilii^  quia  confusio- 
nem parit. 

VI.  Maria,  exemplar  (typos)  fidelium.  Inter  ea,  quae  in  schemate  dicuntur  de 
virtutibus  Beatae  Virginis,  fides  primo  loco  vocanda  est.  Verba  « beata  quae  cre- 
didit » (pag.  12,  lin.  3)  debent  esse  normativa.  Sua  fide  Maria  specialiter  est  typus 
Ecclesiae. 

VII.  De  virginitate  Mariae.  Quae  pag.  10,  lin.  40  dicuntur  de  virginitate  in 
partu  pertinent  ad  quaestiones  inter  theologos  disputatas.  Virginitas  in  partu  sine 
dubio  pertinet  ad  virginitatem  perfectam  B.  Virginis,  sed  modus  huius  virginitatis 
in  partu  non  a Concilio  modo  physico  describendus  est.  Modus  loquendi  schematis 
videtur  infelix.  Verba  « incorruptam  » et  « dlibatam  » insinuant  per  partum  natu- 
ralem fieri  quandam  corruptionem  et  offensionem  mulieri. 

Sensus  virginitatis  in  schemate  melius  explicandus  est.  Ita  insuper  explicetur, 
quod  nullo  modo  obstat  verae  maternitati  Matris  Christi. 

CONFERENTIA  EPISCOPORUM  NEERLANDIAE 

1.  Si  schema  independens  de  B.  M.  V.  proponatur,  melius  esset  quod  in  intro- 
ductione clariore  modo  fiat  coniunctio  cum  schemate  de  Ecclesia,  et  non  tantum- 
modo in  titulo  schematis. 

2.  Non  videtur  suadenda  reactio,  saltem  conciliaris,  contra  fideles  qui  devo- 
tionem Marianam  forsan  minus  in  honore  habent.  De  facto  fideles  generatim 
sumpti  potius  peccant  per  exaggerationem,  ita  ut  per  istam  reactionem  conciliarem 
(respicientem  totum  mundum)  conatus  apostolatus,  ut  devotio  mariana  remaneat 
sana,  in  pluribus  provinciis  Ecclesiae  difficiliores  redderentur.  Melius  esset  ut 
relinquatur  episcopis  cura  in  propria  eorum  provincia  de  hac  re,  quia  condicio 
populorum  maxime  differt  in  hac  re. 

3.  Pag.  9,  n.  3,  lin.  3:  «gratiarum  mediatricem  speciali  modo  nuncupatur»: 
potius  dicatur  « suo  modo  ». 

Exc.mi  PP.  DD.  EPISCOPI  POLONIAE 

I.  [C/.  pp.  761-764 ]. 

II.  De  loco  convenienti,  ubi  caput  « De  B.  Maria  Virgine  Matre  Ecclesiae  » 
in  schemate  « De  Ecclesia  » inseratur.1 

1.  Cum  schema  de  B.  Maria  Virgine  Matre  Ecclesiae  secundum  vota  maioris 
partis  Patrum  Concilii  tamquam  caput  schematis  de  Ecclesia  considerandum  sit, 
oportet  ei  in  hoc  schemate  locum  invenire  opportunum.  Qui  locus  non  videtur 
esse  ponendus  in  fine.  Si  caput  «de  B.  Maria  Virgine  Matre  Ecclesiae  » ut  cap.  VI 
totius  schematis  de  Ecclesia  poneretur,  tunc  doctrina  in  eo  contenta  videretur  esse 
aliquid  supplementarium,  et  forsitan  artificialiter  adnexum  doctrinae  illius  sche- 
matis. Finis  autem  decisionis  transferentis  doctrinam  de  B.  Maria  Virgine  Matre 
Ecclesiae  in  schema  de  Ecclesia  fuit  ut  ostendatur  intima  connexio  huius  doc- 
trinae cum  tota  doctrina  de  Ecclesia,  cum  tota  nempe  ecclesiologia  catholica.  Re- 
vera enim  Maria  ut  Mater  Ecclesiae  cognosci  et  intelligi  nequit,  nisi  quando  ipsius 
Ecclesiae  intima  explicatur  natura,  praesertim  sub  aspectu  christologico,  i.  e.  quando 
Ecclesia  tamquam  Corpus  Christi  mysticum  praesentatur.  Talis  connexio  Matris 
Christi  cum  Ecclesia  sub  aspectu  maternitatis  postulat  alium  pro  hac  doctrina  locum 
in  schemate,  non  ultimum. 

Locus  ultimus  pro  hac  doctrina  et  hac  parte  doctrinae  de  Ecclesia  videtur 
etiam  propterea  importunus,  quia  non  convenit  dignitati  Mariae.  Quae  cum  sit 
Mater  Dei  et  Mater  Ecclesiae,  oportet  ut  de  ipsa  potius  in  initio  schematis  de  Ec- 
clesia tractetur.  Mater  enim  est  initium  eius  vel  eorum,  erga  quos  maternitate 
gaudet  et  qui  maternitatem  eius  agnoscunt.  Talis  est  ipse  Dominus  noster  Iesus 
Christus  et  — in  alio  sensu  — tales  sunt  apostoli  Domini,  ac  cum  illis  omnis 
populus  Dei  i.  e.  tota  Ecclesia.  Non  possumus  ergo  de  Matre  Dei  tamquam  Matre 
Ecclesiae  tractare  in  cap.  VI,  cum  iam  antea  de  populo  Dei,  de  episcopis,  sacerdo- 
tibus et  aliis  clericis,  de  laicis  et  de  religiosis  fuit  sermo. 

2.  Propterea  alius  proponendus  est  locus  doctrinae  de  B.  Maria  Virgine  Ma- 
tre Ecclesiae,  qui  omnes  supra  dictas  difficultates  excludat.  Ponatur  haec  doctrina 
in  schemate  statim  post  ea,  quae  de  Ecclesiae  mysterio  dicuntur,  i.  e.  introduca- 
tur ut  cap.  II  totius  schematis  vel  saltem  ut  pars  distincta  cap.  I,  aut  intra  ipsum 
caput  aut  — quod  adhuc  melius  videtur  — ut  sectio  cap.  I sub  speciali  titulo. 

Talis  propositio  in  genere  sequentibus  propositionibus  in  particulari  comple- 
tur. Cap.  I,  quod  doctrinam  de  Ecclesiae  mysterio  continet,  primum  (i.  e.  in 
nn.  2,  3,  4)  eam  sub  aspectu  trinitario  explicat,  postea  autem  in  n.  5 transit  ad 
doctrinam  de  Ecclesia  sub  aspectu  christologico  tradendam.  In  n.  5 schema  docet 
Ecclesiam  esse  Christi  Corpus  mysticum  et  explicat  hanc  notionem.  En,  videtur 
nobis  locus  optime  conveniens  pro  doctrina  de  B.  Matre  Christi  ut  Matre  Ecclesiae 
inserenda.  Maternitas  enim  Mariae  erga  Ecclesiam  ex  hoc  provenit,  quod  Ec- 
clesia est  Corpus  Christi  mysticum,  Maria  autem  Mater  Christi  Capitis  et  conse- 
quenter omnium  membrorum  Corporis  mystici.  Quomodo  maternitas  illa  in  sensu 
physico  in  maternitatem  sensu  mystico  transit,  hoc  alio  in  voto  iam  prius  in 
scriptis  ab  episcopis  Poloniae  tradito  explicari  tentatum  est.  Hinc  ergo  et  propter 


1 Animadversiones  exhibitae  ab  exc.mis  PP.  DD.  Carolo  Wojtyla,  ep.  tit.  Ombi, 
vic.  cap.  Cracoviensi,  et  Ioanne  Jaroszewicz,  ep.  tit.  Letopolitano,  adm.  ap.  Kielcensi. 

notiones  et  propter  supra  dictam  explicationem  (vet  explicandi  tentamen)  locus 
doctrinae  de  B.  Maria  Virgine  Matre  Ecclesiae  nobis  videtur  conveniens  postquam 
in  schemate  de  Corpore  Christi  mystico  tractatum  fuit. 

Quod  fit  — uti  iam  diximus  — in  n.  5.  In  n.  6 sermo  est  « de  aliis  Ecclesiae 
imaginibus  » et  postea  in  n.  7 « de  Ecclesia  in  terris  peregrinante  ».  Videtur  nobis 
illa,  quae  in  n.  6 inveniuntur,  opportunius  ponenda  esse  antequam  de  Ecclesia  ut 
Corpore  Christi  mystico  tractatum  fuerit.  « Aliae  enim  Ecclesiae  imagines  » non 
tam  profunde  naturam  eius  explicant  quam  Corpus  Christi  mysticum,  quod  plus 
est  quam  imago  — est  enim  determinatio  ipsius  naturae  Ecclesiae  sub  aspectu 
christologico  et  simul  sub  aspectu  mysteriorum  Incarnationis  et  Redemptionis. 
Potius  ergo  hic  procedatur  a minori  ad  maius,  i.  e.  ab  illis  imaginibus,  quae 
minus  profunde  naturam  mysterii  Ecclesiae  tangunt,  ad  illud,  quod  illam  tangit 
profundissime.  Simul  autem  in  tali  ordine  tractandi  optime  sternetur  via  ad 
caput  vel  sectionem  capitis,  ubi  doctrina  de  Matre  Christi  tamquam  Matre  Eccle- 
siae exponetur. 

Tunc  ergo  illa,  quae  nunc  in  n.  6 includuntur,  constituant  n.  5 sub  titulo 
« de  quibusdam  Ecclesiae  imaginibus  » (non  « de  aliis  Ecclesiae  imaginibus  »), 
postea  autem  in  n.  6 doctrina  de  Corpore  Christi  mystico,  prout  nunc  est  in 
n.  5,  exponatur.  Illa,  quae  in  n.  7 inveniuntur  sub  titulo  « de  Ecclesia  in  terris 
peregrinante  »,  complent  optime  doctrinam  de  Corpore  mystico.  Praesertim  autem 
ab  his,  quae  in  pag.  10,  v.  10,  usque  ad  v.  18  inveniuntur  optimus  videtur  esse 
transitus  ad  illa,  quae  nunc  in  n.  7 legimus  — et  quae  ibi  post  transformationem 
nunc  propositam  remaneant.  Post  n.  7 autem  transitus  fiat  ad  illam  partem  schematis 
(caput  vel  sectionem  capitis),  quae  doctrinam  de  B.  Matre  Ecclesiae  continebit. 

Nn.  8,  9,  10,  quae  prius  in  cap.  I includebantur,  convenientissime  in  caput 
« de  populo  Dei  » transferentur.  In  capite  « de  populo  Dei  » de  Maria  Virgine 
etiam  mentio  fieri  potest,  est  enim  ipsa  etiam  de  numero  redemptorum.  Cum 
tamen  consideretur  ut  Mater  Ecclesiae,  tunc  illis,  quae  de  Corpore  Christi  mystico 
in  schemate  dicuntur,  praeprimis  adiungatur. 

3.  Ipsa  indoles  huius  capitis  vel  sectionis  in  schemate  de  Ecclesia  videtur  esse 
modificanda  sub  hoc  aspectu,  quem  ratione  tituli  proprium  ei  esse  constat.  Non 
agitur  enim  de  tota  doctrina  theologica  de  B.  Maria  Virgine  in  omnibus  suis  ele- 
mentis tradenda,  sed  tantum  de  illis,  quae  B.  Virginem  ut  Matrem  Ecclesiae  nobis 
commendant.  Hac  de  re  iam  ex  parte  episcoporum  Poloniae  aliqua  sunt  proposita 
in  scriptis,  quorum  nunc  meminimus  repetitiones  omittendo. 

4.  Unum  tantum  animadvertendum  videtur.  Doctrina  de  Matre  Ecclesiae  in- 
time connectitur  cum  doctrina  de  Matre  hominum  et  — uti  saepe  loquimur  — 
de  Matre  divinae  gratiae.  Tunc  autem  omnino  videtur  esse  opportunum,  ut  in 
cap.  I schematis  de  Ecclesia , ubi  de  mysterio  Ecclesiae  sermo  fit,  aliqua  inserantur 
etiam  de  fide  et  gratia,  prout  principia  sanctitatis  in  Corpore  mystico  Christi  con- 
stituunt. Tunc  etiam  illis  pluribus  Patrum  votis  satisfiet,  quae  de  principiis  sanc- 
titatis et  de  supernaturali  finalitate  Ecclesiae  in  cap.  I «de  Ecclesiae  mysterio» 
loqui  necessarium  putaverunt.  Simul  autem,  cum  indoles  mystica  Ecclesiae  melius 
apparebit,  etiam  via  sternetur  ad  maternitatem  Mariae  erga  Ecclesiam  explican- 
dam et  ad  capiendos  nexus  inter  maternitatem  Ecclesiae  et  maternitatem  Mariae. 
Maria  enim  in  sua  maternitate  omnino  supernaturali  exemplar  etiam  constituit 
maternitatis  Ecclesiae,  cum  ipsa  Ecclesia  a fidelibus  etiam  « Mater  » (Mater  - Eccle- 
sia) vocatur. 

